
PROLOG 


ARGUMENT 


Căţuie dacică. Reconstituire 
(Realizare D. Anghel, MNUAI, foto: G. A. Ciotlauși) 


ÎNTINDEREA DACIEI SAU REPERE ALE GEOGRAFIEI ISTORICE 


Geografia serveşte războaielor 
Y ves Lacoste 


Descrierea aspectelor geografice generale a fost pentru cărțile de istorie multă vreme o 
tradiție istoriografică realizată mecanic, care ținea loc sau completa incomplet introducerea. 
Inserarea, chiar dacă adesea doar mima utilul, era în esenţă necesară, dar devenea irelevantă în 
lipsa conectării metodologice a geografiei cu arheologia!. Pentru un subiect care are în vedere 
un spaţiu geografic larg, cum este cel nord-dunărean, multitudinea de elemente morfologice, 
hidrologice sau climatice, familiarizarea cititorului cu elementele geografice caracteristice nu 
se poate face decât prin reluarea unor consideraţii de ordin general. 

O primă relaxare a problematicii apare chiar în poziționarea precisă a limitelor 
geografice ale discuţiei asupra elitelor militare dacice. Chiar dacă spaţiul de lucru strict asumat 
este delimitat la sud şi vest de Dunăre, la nord de Ucraina Transcarpatică şi estul Slovaciei 
(Subcarpaţii Beskizi), iar la est de Nistru, dinamica fenomenelor studiate sau unele descoperiri 
asociate acestora nu sunt încadrabile rigid între aceste repere. Astfel, pe parcurs, unele subteme 
sau idei de lucru vor trebui urmărite și în sudul Dunării, în nordul Bulgariei actuale, în nord- 
estul Serbiei ori în Dobrogea. De reținut că aceste extinderi nu înseamnă întotdeauna o 
suprapunere corectă şi nici măcar completă cu teritoriile locuite sau doar stăpânite de daci. 
Această observaţie este cu atât mai necesară cu cât în rândul amatorilor de istorie sunt adesea 
puse în discuţie întinderi irealiste ale structurilor politico-militare dacice, confundând voit 
elemente culturale specific dacice, ajunse pe diferite căi la distanță mare de nucleul civilizaţiei 
dacice, alimentând steril vise imperiale neacoperite de realitate. 

Revenind la arealul în discuţie, acesta este bine documentat și redarea detaliată a 
componentelor geografice majore nu ar face decât să îngreuneze accesul la informaţia de bază 
a studiului. Totuși, pentru armonia ansamblului și pentru creionarea unor aspecte macro- 
habitaţionale se cuvin câteva sublinieri necesare în evidenţierea legăturilor dintre om şi natură 
şi interdependenţa acestei dinamici în Antichitatea carpato-dunăreană. 

Zona avută în vedere a favorizat de timpuriu dezvoltarea comunităților umane, 
constituită din numeroase unități și subunități fizico-geografice, cuprinzând toate tipurile de 
relief şi beneficiind de o bogată rețea hidrografică, determinate de poziția geografică a 
sectorului în zona climatului temperat-continental. 

Coordonatele geomorfologice principale ale teritoriului dacic sunt lanțul Carpatic, o 
mare parte din cursul inferior al Dunării și litoralul Mării Negre. Între aceste repere se regăsesc 
numeroase alte forme intermediare de relief, fapt ce explică în bună măsură importanţa zonei 
din punctul de vedere al habitatului uman și al capacității de a susține întregul sistem de 
raporturi de interdependență dintre om şi mediu. O mare parte dintre aceste relaţii apar drept 
consecință naturală a geografiei locale — variațiile de relief, compoziția geologică şi 
pedologică, varietatea climei, diversitatea biologică — iar o altă parte, ceva mai redusă, apar 
drept consecinţă a activităților antropice, derivate firesc din nivelul tehnologic al epocii în 
discuţie. 

Din punct de vedere climatic, zona sud-estului european a dispus de o multitudine de 
fenomene meteorologice (temperatură, vânturi, precipitații) nuanțate pe plan local de relief, 
altitudine şi de expunerea versanților, determinând, alături de poziționarea geografică, condiția 
generală a climei locale. 


1! Man 1988: 867-868. 


Privind lucrurile prin prisma geografică, se desprinde o caracteristică esențială a acestui 
teritoriu şi anume aceea că el este, cu foarte mici excepții, locuibil pretutindeni, aspect reflectat 
permanent în demografia locală, căci toate formele de relief au fost intens locuite, neexistând 
documentate viduri de populație. Astfel, lanțul muntos al Carpaţilor, cu extensia Balcanilor 
(numiţi în Antichitate Haemus, iar în limba bulgară contemporană Cmapa nnanuna - Stara 
Planina) spre sud, separat de aceștia prin Dunăre, a întrunit, prin altitudinile relativ moderate, 
condiţii excelente de habitat, îndeosebi pe unităţile de relief submontane?. 

Veritabilă axă geografică şi istorică, Dunărea desparte pe cursul ei inferior larga 
Câmpie Română de Câmpia Danubiană din sud, fluviul adunând toate apele din masivul 
Carpatic și din râurile de pe versanții nordici ai Balcanilor. În Antichitate, Dunărea avea mai 
multe nume: /67poş (stros); Istru; Hister (latinizat) pentru sectorul inferior în sursele de limbă 
greacă şi Danubius (Danuvius) pentru cursul superior şi mijlociu în cele romane. Fluviul a fost 
dintotdeauna o importantă arteră de navigaţie, comercială şi militară. Odată cu pătrunderea 
puterii romane în zonă, denumirea Danubius s-a extins, înlocuind aproape total mai vechiul 
hidronim /stros. 

Deşi mai expuse atât variațiilor climatice, cât şi migrațiilor dinspre nord și nord-est, 
câmpiile de pe cele două maluri ale fluviului, ce apar ca depresiuni puternic sedimentate, au 
permis de asemenea o locuire intensă prin natura solului şi a climei. 

În nordul Câmpiei Române, arealul discutat continuă cu lanțul muntos al Carpaţilor, 
care, prin depresiunile şi platformele montane joase, are toate caracteristicile necesare 
întreținerii şi dezvoltării locuirii. Parte a masivului muntos central-european, aceşti munţi sunt 
despărțiți la vest de lanţul alpin prin Bazinul Vienei, iar la sud, de lanţul balcanic prin culoarul 
Timocului, formând un arc cu o lungime de cca. 1500 km şi o lăţime maximă de 130 km, 
desfășurându-se pe 6* în latitudine şi aproximativ 10* în longitudine”. 

În interiorul acestui arc se află Depresiunea Transilvaniei, mărginită pe trei părţi de 
culmi muntoase, iar către nord-vest, deschisă prin Poarta Someşană, de Câmpia Tisei. Incinta 
intracarpatică a oferit, prin multitudinea depresiunilor şi a văilor, condiţii deosebit de 
favorabile locuirii. 

Transilvania este o regiune istorică a României dominată de un platou cu înălțimi 
cuprinse între 305 şi 488 metri, având maxime de altitudine cu puţin peste 1000 m în zona 
submontană estică. În partea de vest a Transilvaniei sunt Munţii Apuseni, parte a Carpaţilor 
Occidentali, delimitaţi la nord de râul Barcău, la sud de râul Mureş, la vest de Dealurile şi 
Câmpia de Vest, iar la est de Depresiunea Colinară a Transilvaniei. Arealul este dominat din 
punct de vedere hidrografic de bazinul Mureșului, care colectează majoritatea cursurilor de apă 
şi, parţial, de cursul superior al Oltului. 

Podișul Transilvaniei (ce cuprinde de fapt trei podişuri reunite: al Târnavelor, al 
Hârtibaciului şi al Secașelor), Câmpia Transilvaniei şi Podișul Someșelor sunt o zonă colinară, 
străbătută de numeroase cursuri mici şi mijlocii de apă, propice agriculturii, pomiculturii, 
viticulturii și creșterii animalelor. Subsolul conţine zăcăminte bogate de metale şi sare. 
Depresiunile marginale fac trecerea spre munți în mod treptat, oferind, de asemenea, condiții 
optime de locuire. Munţii Carpaţi au impus o separare a stepei pontice de silvostepa panonică, 
dar mai ales o etajare a vegetației, intercalând cele două unităţi cu păduri întinse de foioase şi 
răşinoase. Trecătorile şi pasurile asigurau, din cele mai vechi timpuri, legăturile între zonele 
intra şi extra-carpatice, iar depresiunile asigură şi acum un confort climatic satisfăcător. În linii 
generale, valorile climatice au rămas stabile până astăzi, cu excepţia unei scurte perioade — aşa- 


2 Anumite concentraţii habitaţionale (așezări, cetăţi, fortărețe) se află poziţionate pe suprafeţele de nivelare 
montane, îndeosebi în zona Munţilor Orăştiei sau pe pantele Carpaţilor din zona Depresiunii Transilvaniei. 
3 Posea 2006: 21-25. 


numita „regresiune dacică” — caracterizată prin temperaturi mai scăzute și umiditate mai mare 
decât în epocile anterioare. Efectele acestui puseu au fost însă majore pentru secvenţa cercetată, 
contribuind în final la mişcări de populație și schimbări de habitat. Din punct de vedere 
administrativ modern, Transilvania cuprinde judeţele Alba, Bistriţa-Năsăud, Braşov, Cluj, 
Covasna, Harghita, Hunedoara, Mureş, Sălaj (parțial) şi Sibiu. 

La nord, zona de interes este partea de nord-est a Bazinului Carpatic, cu limitele nordice 
pe Carpaţii Beskizi și Carpaţii Polonezi; cele vestice pe înălțimile Gemer-Tatra, iar spre est şi 
sud-est este delimitată de ramurile nordice ale Carpaţilor Orientali. Această regiune cuprinde 
o mare parte din Maramureșul istoric, una dintre cele mai mari depresiuni carpatine, fiind 
străbătută de cursul superior al Tisei. Spre sud limitele sunt mai difuze, astfel că trebuie avută 
în vedere atât întinderea bazinului hidrografic al Tisei Mijlocii împreună cu afluenții ei, 
respectiv cursul inferior al râului Barcău”. Resursele regiunii sunt bogate, localizate 
preponderent în zona montană și constau în special din minereuri de fier, cupru şi plumb, dar 
şi din minereuri auri-argintifere aflate în zona bazinului superior al Crişului Alb. Deşi reduse, 
există și surse saline în zona Solotvino din Ucraina. 

Aspectul actual al câmpiilor este semnificativ diferit de cel din Antichitate. Amplele 
lucrări de regularizare efectuate începând din perioada habsburgilor, au schimbat radical 
decorul natural. O anumită imagine asupra peisajului antic din aceste regiuni putem obține însă 
urmărind vechile braţe ale râurilor, vizibile pe imaginile satelitare şi pe ortofotograme. Astfel, 
râurile, odată ieşite din chingile munților, meandrau foarte puternic în zona de câmpie formând 
în drumul lor către Tisa adevărate delte continentale, de mari dimensiuni. Câmpia era supusă 
periodic inundaţiilor sezonale, iar zonele favorabile habitatului erau reprezentate de grindurile 
fluviatile destul de numeroase şi de terasele înalte. 

Căile de comunicaţii urmau, acolo unde era posibil, arterele marilor râuri. Mureșul a 
reprezentat încă din preistorie una dintre cele mai importante astfel de artere, fapt favorizat şi 
de posibilitatea navigării în aval, cu plute și ambarcațiuni. Văile Crișurilor au constituit la 
rândul lor căi de comunicaţie, prin care se putea pătrunde înspre interiorul Munţilor Apuseni, 
spre zonele bogate în resurse naturale. Drumurile de plai care urmau crestele culmilor montane, 
folosite până în secolul XX de păstorii transhumanți, vor fi reprezentat la rândul lor rute facile 
de acces, în lipsa drumurilor şi a infrastructurii. 

La sud de râul Mureş se întinde provincia istorică Banat. Din punct de vedere 
administrativ, zona este împărțită între trei state moderne: România, Serbia şi Ungaria, sectorul 
românesc fiind cuprins în judeţele Timiş, Caraș-Severin şi parțial Mehedinţi. Ca limite, Banatul 
românesc se mărginește la vest cu Tisa, la sud cu Dunărea, extremitatea estică fiind marcată de 
înălțimile munţilor Țarcu-Godeanu, parte din arcul Carpaţilor Meridionali. Aceştia din urmă 
ating altitudini mari, de peste 2200 m, având aspectul unor interfluvii largi, fragmentate de văi 
adânci. Munţii Banatului, parte a Carpaţilor Occidentali, reprezintă un bloc montan aparent 
solid, cu altitudini mijlocii, fragmentaţi la rândul lor de numeroase văi; la sud, ei sunt mărginiți 
de Clisura Dunării, unde, înainte de construirea barajului de la Porţile de Fier, marele fluviu 
european își făcea loc cu mare greutate printre chingile stâncoase ale munţilor, într-un peisaj 
cu un relief foarte accidentat şi spectaculos. 

În vestul zonelor montane se întâlnesc înălțimi medii, precum Dealurile Banatului sau 
Dealurile Lipovei, care se pierd uşor în câmpiile înalte, cu aspect tabular. Ca şi în Crişana, 
câmpiile joase au avut până acum câteva sute de ani un aspect mlăștinos, cu intense fenomene 
de meandrare şi băltire. În zona Serbiei de astăzi se întâlnesc și dune de nisip. 

Resursele subsolului, prezente îndeosebi în zona montană, sunt la rândul lor 
substanţiale şi diverse. Munţii Banatului sunt îndeosebi foarte bogaţi în minereuri de fier. 


4 Ardeleanu 2010: 373. 


Reţeaua hidrografică este bogată şi variată. Principalele râuri sunt Timișul și Bega, cu 
afluenții lor mai importanţi, care drenează practic aproape întreaga zonă de câmpie. Spre sud, 
râuri mai importante sunt Carașul, Nera şi Cerna. 

Căile de comunicaţie din zonă urmează în general văile principalelor râuri. Pe Valea 
Begăi, în amonte, se putea traversa relativ uşor spre zona Transilvaniei, o altă cale de acces 
fiind culoarul larg al râului Bistra (afluent a Timișului), prin Porţile de Fier. Accesul către 
Dunăre se făcea prin culoarul Timiș-Cerna, în sectoarele mai dificile uzitându-se trasee 
alternative, fapt sugerat de traiectul drumului roman ce lega anticele Dierna și Tibiscum. 
Drumurile de plai trebuie să fi fost la rândul lor folosite; un astfel de drum, de o importanță 
deosebită, pornea cam din zona de vărsare a Cernei în Dunăre, urmând creasta Munţilor Cernei 
şi apoi a Masivului Ţarcu-Godeanu, pe interfluvii largi; urmând acest drum pe vreme de vară, 
un călător sau un detașament militar, putea să ajungă în aproximativ trei zile până în Ţara 
Hațegului. 

Ultima subzonă geografică avută în vedere o reprezintă arealul dintre Carpaţii Orientali 
şi şi afluenții din dreapta Nistrului care întrunesc în bună măsură, în ciuda rolului de culoar de 
migrație, suficiente condiţii pentru dezvoltarea comunităților umane. 

O ultimă observație este legată de existenţa și distribuţia fondului forestier, puternic 
modificat de activităţile antropogene. În perioada dacică pădurile erau mult mai abundente 
decât astăzi, aspect subliniat şi de izvoarele antices. Un efect secundar al acestei situaţii este 
dispariția sau reducerea drastică a numeroase specii de animale (zimbrul, bourul, colunul, 
castorul, calul sălbatic, dropia) care populau nordul Dunării în Antichitate. 

În ansamblu, teritoriul nord-dunărean prezintă un surprinzător echilibru al proporţiilor: 
munţii acoperă 32%, dealurile şi podişurile 37%, iar câmpiile aproximativ 31% din teritoriu. 

Diversitatea geomorfologică este datorată în bună măsură bogatei rețele hidrografice 
subsumate bazinului Dunării. Pe lângă acest mare curs de apă, zona este irigată de o serie de 
mari râuri: Morava (Margus), Timoc (Timacus), Yantra (Lyginus), Iskăr (Oescus), Tisa 
(Pathissus), Timiş (Tibisia), Someş (Samus), Mureş (Maris), Jiu”, Olt (4luta), Argeş 
(Ordessos), Ialomiţa (Naparis), Siret (probabil Tiarantos), Prut (Porata/Pyretos), Nistru 
(Iyras) care alături de foarte numeroșii lor afluenţi au terasat puternic luncile construind o serie 
importantă de bazine hidrografice locale şi alcătuind din cele mai vechi timpuri un sistem 
echilibrat şi unitar al condiţiilor de mediu, propice dezvoltării habitatului uman. Parte a acestui 
vast sistem hidrografic sunt și numeroasele lacuri, bălți, iazuri şi limane care au contribuit de 
asemenea la suportul habitatului şi biosferei (Pl. 1). 

Caracteristicile deosebit de favorabile enumerate până acum au avut ca rezultat, pe 
lângă favorizarea dezvoltării locuirii umane, crearea unui tip de biosferă variată, pe care s-a 
bazat evoluția vegetației și faunei locale. Diversitatea şi abundența acestora au fost de 
asemenea factori legați de dinamica dezvoltării habitatului uman în regiune. 

Analizând la modul general întregul ansamblu geomorfologic, climatic, hidrografic şi 
biologic al arealului, rezultă o sumă de elemente indispensabile stabilității habitatului uman, 
cu implicaţii determinante asupra demografiei locale. Resursele naturale diverse şi abundente, 


$ În anii 75-74 a.Chr., proconsulul Macedoniei, C. Scribonius Curio, ajunge cu legiunile sale la Dunăre, în timp 
ce îi urmărea pe dacii care atacaseră imperiul. Nu cunoaştem exact locul, unii istorici spun că în faţa Banatului, 
iar alții că în faţa Olteniei sau a Teleormanului. Cert este că guvernatorul nu a îndrăznit să treacă fluviul, de frica 
unei ambuscade în pădurile de dincoace de Dunăre. Istoricul antic Florus spune, căutându-i parcă scuze 
comandantului roman, că: „s-a temut de întunecimea codrilor” (Florus, Bellum Thracium, L, 39 [III 4], 5). 

* Tufescu 2001: 5. 

7 Râul Jiu a fost identificat drept anticul Rhabon, aspect asupra căruia R. Vulpe a adus o consistentă critică. 
Reinterpretând coordonatele ptolemeice, istoricul transferă pârâului Drincea denumirea antică (Vulpe 1974: 41). 
În această reformulare, Jiului nu i se cunoaşte numele antic. 

adăugate condiţiilor locale enumerate, au permis o creştere demografică vizibilă şi 
permanentăt. Reperele expuse corespund aleatoriu expansiunii demografice şi politico-militare 
a tracilor în ansamblu, la care trebuie adăugate numeroase alte grupuri şi populații de origini 
diverse: greci, sciți, iliri, sarmaţi, celți, germanici. 

Diversitatea geografică a arealului nord-dunărean a obligat istoriografia românească să 
caute şi să opereze cu încadrări terminologice şi topografice extrem de laxe în încercarea de a 
fixa arealul avut în vedere. Astfel, s-a utilizat denumirea convenţională de spaţiu carpato- 
danubiano-pontic sau carpato-istro-pontic, cu raportare la elementele geografice majore din 
areal. Termenul de Dacia, ca alternativă la denumirile compuse, utilizat pentru a desemna 
regiunile stăpânite de regii daci, este şi el relativ convenţional, căci nu ştim limitele puterii 
exercitate de regalitatea dacică, cu atât mai mult cu cât se suprapuune cu unele perioade de 
fragmentare a regatului, când e evident că nu putem vorbi nici de Dacia şi nici de câteva regate 
identice toponimic. Dar denumirea s-a încetățenit în tradiţia istoriografică românească şi, cu 
rezervele cuvenite, ea va fi folosită şi în această carte. 

Considerând că nici una dintre soluţiile propuse nu este satisfăcătoare sau suficientă am 
ales să utilizez la modul general sintagma nord-dunărean cu referire la spațiul dacic, atunci 
când nu e nevoie sau nu se pot stabili identificări şi repere foarte precise. Deşi periferice 
subiectului temei, în economia discursului şi reperele asumate sunt cuprinse, în mod natural, 
şi geții din Moesia Inferioară. 

% 

Mult mai complexe pentru economia unui studiu cuprinzător sunt problemele 
geografice ale microzonelor. În primul rând, există permanent tendința de a proiecta în trecut 
realități politico-geografice contemporane, pericol agravat de gradul modest al cunoașterii 
elementelor toponimice din Antichitate ce trebuie identificate și transpuse pe hărțile din 
prezent. Dacă la nivel macro se pot face unele aprecieri, laxe şi ele, la nivel de localitate, de 
sit, de punct geografic, identificarea unor locuri sau a unor elemente morfo-geologice și 
implicit corelarea lor cu o hartă actuală este îngreunată tocmai de schimbările toponimice 
petrecute de-a lungul epocilor. 

Modificărilor oarecum naturale intervenite în toponimie și hidronimie li se adaugă o 
serie de complicaţii rezultate din metodologia istoriografică a ultimului secol. Modul de notare 
al unor descoperiri din literatura de specialitate, cel puţin atunci când s-a intenţionat 
poziționarea pe o hartă imaginară a unei descoperiri, este cvasi-arhaic. Aproape invariabil 
punctul sau situl a fost identificat cu repere bazate pe memoria colectivă (Jocul lui Dănău, la 
Brod, Alte soarte, Știubeiul lui Păsărică, grindul Tifarului sau şi mai ambigue: în spatele 
barului din parc), informații astăzi inutile. Sporadic, când sunt disponibili, sunt folosiți 
indicatori geografici (puncte cardinale, longitudine, latitudine, altitudine, puncte topografice 
etc.), administrativi (repere cadastrale) sau de altă natură, care să poată fi utilizaţi şi obiectivele 
din teren sunt reperate acceptabil. Abia descoperirile din ultimul deceniu, și chiar și acestea 
arareori, beneficiază coordonate topografice de mare acuratețe, obținute astăzi de accesul 
gratuit şi facil la GPS (Global Positioning System) sau sunt disponibile detalii geografice 
universal valabile şi recognoscibile. 

Identificările punctelor de descoperire au fost îngreunate substanţial și de schimbările 
administrative survenite în ultimul secol. Multe localităţi și-au schimbat numele, au intervenit 
modificări în cadrul apartenenței administrative sau unele identități toponimice chiar au 
dispărut. Aceste inconveniente se adaugă publicării unor date insuficiente despre detaliile 


3 Afirmația lui Herodot (Istorii, V, 3) potrivit căruia tracii sunt neamul cel mai numeros după inzi, deşi trebuie 
privită critic, reflectă neîndoielnic anumite considerente demografice pe care anticii le-au observat în timp. 


Il 


geografice privitoare la locul unor descoperiri; devine astfel evident efortul suplimentar 
necesar actualizării bazei de date aferente subiectului. 

Este vizibil în acest cadru imposibilitatea relaționării exacte, în ansamblu, a secvențe 
geografice cu cea istorică. În puţine cazuri este cunoscut locul exact al unei depuneri în sol sau 
chiar localizarea descoperirii. Chiar dacă se pot face unele aprecieri punctuale, orice 
generalizare este contraproductivă. 

Ca noţiune geografică, Dacia a fost rezultatul gândirii geopolitice romane, urmare a 
impunerii dacilor ca factor (erhnos) incontestabil în spaţiul carpato-dunărean şi a rămas cât 
timp a existat acest suport etnic”. Din punct de vedere istoric, Dacia apare prima dată ca entitate 
politică în scrierile lui Pliniu cel Bătrân!0, iar apoi la Tacit!!. M. Vipsanius Agrippa, ginerele 
lui Octavian Augustus, a întocmit o hartă, expusă la Roma după moartea lui, pe care figura şi 
Dacia. Evident harta lui Agrippa era una de uz imperial, limitată la punctarea principalelor 
forme de relief şi stabilirea unor distanţe între diverse puncte!?. De studiile cartografice ale lui 
Agrippa s-a folosit consistent și Plinius cel Bătrân. Ambii situează Dacia la nord de Dunăre. 

Strabon, iese din acest tipar, notând prin acea megăle arche!% marea stăpânire a lui 
Burebista faptul că depăşise reperele cunoscute în epocă. Alte repere cartografice apar la 
Claudiu Ptolemeu şi Iordanes, primul consultând scrierile geografului Marinos din Tyr, iar al 
doilea prin intermediul textelor lui Dion Chrysostomos, astfel că descrierile aparțin secolului 
al II-lea, ca datare, iar ca realitate probabil erau perfect valabile cu un secol mai devreme. 

Ptolemeu oferă date despre întinderea geografică a Daciei, despre numele unor triburi 
şi o listă a celor mai importante poleis-uri!*, cca. 44 de localităţi!'s: Dacia se mărginește la 
miazănoapte cu aceea parte a Sarmaţiei europene care se întinde de la muntele Carpatos până 
la cotitură pomenită a fluviului Tyras, la apus cu iazygii metanaşti, pe lângă râul Tibiscos, iar 
la miazăzi cu acea parte a fluviului Dunărea care merge de la vărsarea râului Tibiscos până 
la Axiopolis, de unde, până în Pont și la gurile sale, Dunărea se numește Istru. Locuiesc Dacia 
în partea cea mai de miazănoapte, dacă începem de la apus: anarții şi teuriscii şi costobocii, 
iar dedesubtul lor predavensii și ratacensii și caucoensii, tot așa, mai jos de aceștia biefii, 
buridavensii şi cotensii şi mai jos de ei albocensii, potulatensii și sensii, după care, în partea 
cea mai de miazăzi, saldensii, ceiagisii şi piefigii. Cele mai însemnate orașe din Dacia sunt 
următoarele:  Ruconium,  Docidava,  Porolissum,  Arcobadara,  Triphulum,  Patridava, 
Carsidava, Petrodava, Ulpianum, Napoca, Potaissa, Salinae, Praetoria Augusta, Sangidava, 
Angustia, Utidava, Marcodava, Ziridava, Singidava, Apulum, Germizera, Cumidava, 
Ramidava, Pirum, Zusidava, Polonda, Zurobara, Aizisis, Argidava, Tibiscum, Sarmizegethusa 


” Petolescu 2010: 8. 

10 Pliniu cel Bătrân, Naturalis Historia, |, 47. 

!! Tacit, Agricola, 41, 2. 

12 Cătăniciu 1987-1988: 145. 

13 Strabon, VII, 3, 11. 

14 Asupra celor 44 de poleisepiphanesterai, consensul specialiștilor, istorici şi traducători deopotrivă, este încă un 
deziderat prea îndepărtat. Deşi mare parte dintre specialiști preferă traducerea orașe (însemnate, strălucitoare, 
răsărite, vestite, de vază etc.) este destul de riscantă acceptarea transpunerii acelui poleis drept orașe. Un prim 
argument, prezentat de S. Forțiu, este că citind in integrum lucrarea lui Ptolemeu, se observă că acesta foloseşte 
acelaşi termen şi pentru a numi aşezările sarmaților iazygi, aflate la vest de Tibiskos. Echivalarea unor așezări, 
sezoniere sau nu, ale semi-nomazilor iazygi, cu orașe, este o imposibilitate evidentă. Fără a nega caracterul proto- 
urban al unor centre dacice (Sarmizegetusa Regia, Feţele Albe) sau calitatea de dave (înțelegând prin acest termen 
un centru rezidenţial important, o cetate) este mai aproape de realitate faptul că Ptolemeu oferă o listă de Jocuri 
cu nume din Dacia (Forţiu 2012: 27- 28) şi nu una de aglomerări umane cu caracter urban. 

15 Este însă de semnalat că deşi amestecă nume de localităţi dacice cu cele romane, amintește de triburi care nu 
apar în alte surse. 

regia, Aquae, Netindava, Tiasum, Zeugma, Dierna, Acmonia, Drubetis, Frateria, Arcinna, 
Pinum, Amutrium, Sornum!. 

La lordanes, a cărui sursă principală a fost Dion Chrysostomus, descrierea apare mai 
concentrată: Dacia și care acum se numește Gepidia, după cum am spus, se mărginește la 
răsărit cu roxolanii, la apus cu iazygii, la miazănoapte cu sarmaţii şi bastarnii și la miazăzi 
cu fluviul Dunărea!!. 

Chiar dacă aproximative şi uneori exagerate, descrierile relevă faptul că, cel puţin în 
secolul ce a precedat cucerirea romană, teritoriile dacilor se restrâng; Dacia din punct de vedere 
politic putând fi considerat nucleul din spațiul intracarpatic, cu unele dominaţii politico- 
militare și mai ales culturale în celelalte direcții. 


EXCURS |. IMPERIUL CARE N-A EXISTAT 


Una dintre cele mai în vogă idei protocroniste contemporane este cea legată de existența 
şi implicit gloria unui imperiu dacic. Rar vreo carte cu subiect daco-nostalgic nu tratează sau 
măcar nu aduce vorba despre iluzoriul imperiu al dacilor, chiar dacă, uneori, se discută prudent 
doar momentul „Burebista”. Ideea imperială fascinează. Mai mult, imaginea reflectată a 
marilor construcţii politico-militare care au fost cu adevărat imperii, din Antichitate şi până în 
epoca modernă, a excitat imaginaţia, cu atât mai mult cu cât în istoria locală a existat un rege 
care putea fi asemuit cu fondatorii altor imperii. Că „imperiul” dacic a avut un rege şi nu un 
împărat, a fost un prea mic amănunt ca să mai conteze. 

În fond, ideea imperială este pe cât de ademenitoare pe atât de uşor de extras din 
manipularea datelor istorice. Ascensiunea fulminantă, văzută de noi astăzi, a războinicului 
Burebista, inițial un oarecare şef militar, până la autocratorul rege de la Costeşti sau poate de 
la Cetatea Zânelor (căci nu se cunoaşte unde a fost prima lui reşedinţă intra-carpatică) 
reprezintă un parcurs-şcoală pentru toţi creatorii de imperii din istorie. 

Nu insist asupra personajului, spun doar că este cunoscut doar tangențial. Nu știm sigur 
dacă provenea din zona triburilor getice - în ciuda faptului că Strabon îi spune bărbat get - sau 
din zona agresivilor războinici din zona Olteniei de azi, aflați la apogeu în acel moment. Nu 
ştim exact cum a ajuns în fruntea coaliției care a dominat lumea nord-dunăreană, nu ştim exact 
dacă el sau predecesorul său au pus de fapt bazele regatului dac, nu-i ştim reşedinţa (poate avea 
mai multe?), nici numele real. Nu ştim multe. Știm sigur doar că în fruntea războinicilor săi şi- 
a atacat la rând toţi vecinii. În mod sigur, nu înainte de a face acelaşi lucru pe plan intern. 

Concret, războinic iscusit fiind, după ce a coagulat forțele interne a proiectat spre 
exterior numeroasele focare războinice care fremătau în raza lui de autoritate. Geţii dunăreni, 
aflați într-un accentuat declin după tăierea drumurilor către Macedonia și Grecia de către celți, 
apoi de romani, au găsit în noul lider un bun motiv de auto-reconsiderare. Aveau din nou 
orizont. Dacă Burebista provenea dintre ei, lucrurile au mers şi mai natural. Dacii intra- 
carpatici, poate conduşi de Deceneu, poate de alt lider - arheologia arată că pe valea Mureşului 
a existat foarte probabil un regat, care a ţinut piept celților înainte de Burebista, au fost prima 
țintă a regelui. Oricum cei de aici au avut puţine opțiuni. 


1 Ptolemeu, Așezarea Daciei, IUL, 8, 1-4. Datele oferite de Ptolemeu sunt valabile nominal, coordonatele 
geografice pe care le oferă în premieră, într-un sistem de referință personal, având numeroase erori şi imprecizii, 
unele datorate copiștilor mai târzii ai operei sale. Despre acurateţea şi limitele datelor şi metodelor lui Ptolemeu 
vezi Bogdan Cătăniciu 2007: 54-58 şi Fortiu 2012: passim. 

17 lordanes, Getica, 74. 

Războinicii Padea-Panaghiurskii-Kolonii, un conglomerat etnic format iniţial din traci, 
geți, celți, iliri, bastarni, dardani, panoni şi alte triburi mărunte, în care însă dacii și-au luat 
partea leului, și care dominau nordul Balcanilor, oțeliți de luptele cu romanii au furnizat şi ei 
material uman şi cultural noii construcții politico-militare ce se prefigura în regiune. Foarte 
posibil Burebista era unul dintre aceştia. Poate chiar nucleul puterii lui Burebista erau acești 
purtători ai culturii Padea-Panaghiurskii-Kolonii, căci urmele culturale asociate acestora 
răzbat, de bine, de rău până la cucerirea romană a Daciei. Posibil şi unii celți să fi participat, 
dar urmele lor sunt greu identificabile indubitabil în creuzetul istoriei. Dispariţia celților de pe 
aici în ceața istoriei nu a primit încă un răspuns satisfăcător, deşi urme culturale celtice apar în 
cultura dacică. Dacă sunt moșteniri ale vechilor invadatori sau vin de la scordisci e imposibil 
de aflat. 

Forţa de care dispunea Burebista a fost imensă; Strabon dă şi nişte cifre în acest sens. 
Chiar dacă nu le luăm de bune, tot atrag atenția. 

Pe aceste coordonate, realizările dacilor - de acum le putem spune aşa căci tăvălugul 
războiului a nivelat orice idee separatistă sau culturală diferită - au fost interesante. Cucerirea 
cetăților Pontului - zonă aducătoare de venituri consistente - împrăştierea triburilor celtice din 
vest, aflate în derută, dar periculoase pentru spatele regatului dac, în cazul în care Burebista 
avea în plan atacarea Balcanilor. Istoria ne arată că dacii şi-au îndreptat cu precădere atenția 
spre sud. Jefuirea sistematică a Traciei şi parțial a fostului regat al Macedoniei sunt realizări 
notabile. Marile proiecte arhitectonice din Munţii Orăştiei, dar şi din alte zone, sutele de tezaure 
monetare sau de podoabe de metale preţioase sunt doar câteva expresii materiale ale succesului 
pe teatrele de luptă. În mod clar, romanii se pregăteau să înfrunte noul pol de putere ivit cam 
într-un moment nepotrivit la Dunăre. Transpare din sursele literare antice că aveau în plan 
rezolvarea situaţiei cum știau ei mai bine, adică prin forță, mai ales că suebul Ariovist a evitat 
conflictul cu dacii. Oricum, plecarea suebilor spre Galia i-a lăsat pe romani fără multe alte 
opțiuni. La Roma războaiele interne se terminaseră - pe fondul acestora Burebista a şi putut 
nestingherit să jefuiască Tracia, probabil cu acordul tacit al lui Pompei, cu care dacii negociase 
ceva, nu știm exact ce. Peste daci avea să vină până la urmă un adversar pe potrivă. Că acesta 
n-a mai venit este un fapt istoric și nu l-au oprit săbiile dacilor sau arcurile parților, ci pumnalele 
senatorilor. De fapt nu l-au oprit, ci doar întârziat vreo 150 de ani. 

Pentru Burebista asasinarea lui Cezar nu a însemnat deloc rezolvarea situației. Trecerea 
romanilor în defensivă a fost chiar nenoroc. Uriașa sa forță, probabil pregătită să lupte cu 
legiunile, a trecut şi ea în aşteptare, nemaiavând duşmani notabili în jur. Care să fie şi bogaţi. 
Doar că soldaţii când nu luptă, se gândesc la la lupte. Învăţat cu succesul, cu bogăţia şi cu 
gloria, fiecare taraboste mai acătării visa şi la locul din fruntea regatului. Sau măcar să nu mai 
fie el sun comanda altuia. Fiecare căpetenie zonală voia un regat, cât de mic, numai pentru el. 
Vise care au dus la fragmentarea marelui regat, probabil în urma unor răscoale și secesiuni - 
nu avem suficiente dovezi ale unui asasinat, deşi nu este improbabil actul. Burebista era oricum 
doar un rege bătrând deja. Marele regat a dispărut la fel de fulminant cum a apărut, împărtăşind 
astfel soarta multor alte construcții politice realizate cu arma în mână. 

A fost regatul dac un imperiu sau n-a fost? Aceasta-i întrebarea! 

Pentru a ne lămuri trebuie să vedem ce este de fapt un imperiu. Un imperiu, înainte de 
toate, reprezintă o formă solidă de organizare socială, dar mai ales politică. Nu lipsit de 
importanță, un imperiu este, dacă luăm în calcul un imperiu stabil şi după moartea fondatorului, 
o formă solidă de guvernare. O guvernare economică în primul rând. Dacă liderul nu reuşeşte 
asta, dispare şi el şi efemera lui realizarea cu prima ocazie dacă nu sunt puse rapid la punct 
sistemele interne de funcționare ale noi societăți. 

Forma de organizare realizată şi impusă de Burebista este vizibilă doar pe zona 
suprapusă cu stăpânirea de mai târziu a lui Decebal. În rest, au fost cucerite şi jefuite zone şi 

teritorii, posibil au existat unele extideri. Zemplin şi Mala Kopanya, spre exemplu sunt astfel 
de colonizări despre care nu ştim dacă și în ce măsură au păstrat legăturile cu Sarmizegetusa. 
În ansamblu însă n-a avut loc nici o organizare care să permanentizeze cuceririle. Nici la vest 
de Tisa, nici la sud de Dunăre şi nici chiar în Pont şi că nici la est de Carpaţi. Diadohii daci de 
după Burebista n-au mai avut forţa acestuia, stăpânind fiecare bucăţica lui de regat, atacând 
nostalgic sudul roman, categoric fără rezultate notabile. Exceptând popularea arenelor romane 
cu gladiatori daci. 

Apoi un imperiu conține invariabil mai multe neamuri, mai multe culturi. Eun imperiu 
este, dincolo de forță şi economie, o sinteză. În ciuda direcțiilor de atac, nu ştim dacă dacii au 
inclus blocuri culturale alogene. Nici măcar grecii pontici nu s-au simţit parte din poveste. Ei 
doar plăteau bir. Că îl plăteau dacilor sau romanilor era mai puţin important atâta vreme cât ei 
rămâneau greci. Posibil, foarte posibil, că la nivel de elite a existat aculturație. Schimburi de 
oameni, idei, tehnici, tehnologii, mode şi modele au fost fireşti între vecini, prieteni sau 
duşmani. Dar la final, dacii au rămas aninați de munţii lor, singuri, dar poate doar mai iscusiți 
un pic. Războiul şi „imperiul” au și latura asta evoluţionist-bună. 

Ca să nu mă întind nepermis, exceptând lărgimea teritoriului cucerit — repere pe care 
nu le cunoaştem aproape deloc, în ciuda hărților generoase cu care protocroniștii autohtoni 
mobilează internetul - stăpânirea lui Burebista nu s-a califică drept imperiu. Deşi a pornit ca 
atâtea alte imperii, n-a avut la bază decât forța armelor. N-a creat şi o cultură imperială, nu a 
creat nici măcar modele şi nici nu le-a copiat pe cele la care avea acces. Nu a impus nimic 
interesant noilor cuceriți; dimpotrivă este posibil să fi preluat de la ei multe lucruri. În lipsa 
acestor elemente fundamentale, „imperiul” dacic a avut rapid soarta politică a tuturor creațiilor 
politice întemeiate cu forţa şi ținute verticale doar prin forță. Urmele lor populează doar 
poveştile cronicarilor şi imaginația nostalgicilor. 

Mai corect ar fi să vorbim nu de imperiul, ci de regatul lui Burebista şi aici intră și 
discuţia despre legendara deja eroare numită „14%”, calcul ezoteric folosit adesea de către 
dacomani pentru popularea imaginarului public cu aura unui cuceritor de anvergură imperială. 
Socoteala e simplistă și percutantă în același timp. Romanii ar fi cucerit doar 14% din regatul 
dac, deducție care suprapune provincia romană Dacia peste regatul burebistan, şi care explică 
prin această minimizare şi neromanizarea dacilor periferici! 

În mod evident erorile se ţin lanţ în această presupunere. Prima ar fi teoretica stăpânire 
a regelui Burebista. Deşi a intreprins expediţii în toate direcțiile, nu ştim exact limitele concrete 
al estăpânirii lui Burebista. Cucerirea unor teritorii sau raidurile în alte zone prospere nu sunt 
suficiente pentru a le include în regat. Urmele culturii materiale, uneori la distanțe apreciabile 
de centrul lumii dacice, pot avea alte explicaţii, mai realiste. În lipsa unor aşezări, a unor 
fortărețe, a unor morminte sau tezaure care să ateste permanentizarea elementului dacic în 
respectivele teritorii, acestea nu se pot include în regat. Nici despre zonele care au aceste 
elemente, respectiv cele din Slovacia sau sudul Ucrainei, nu putem spune mare lucru, ele 
putând fi entități politice separate, mai ales după fragmentarea regatului. Apoi, cucerirea Daciei 
a fost completă, armatele romane urmărind eliminarea tuturor punctelor de rezistență dacice. 
Toate cetăţile dacice au fost cucerite, distruse sau au fost abandonate. Populaţia a fost alungată, 
strămutată și supravegheată, iar dincolo de limes, căpeteniilor locale li s-au impus condiţii. 
Este adevărat că provincia nou constituită nu s-a suprapus exact pe teritoriul fostului regat, ci 
ea s-a restrâns și concentrat asupra zonelor cu potențial economic ridicat şi o linie mai ușor de 
fortificat. 

Fără a spune textual, ipoteza fantasticului „„14%” pleacă de la aserțiunea lui V. Pârvan, 
care discuta la un moment despre teritoriile stăpânite de către tracii epocii Bronzului'$, uitând 


18 Care găsea urme tracice de la Troia la gura Vistulei (Pârvan 1982: 140-142 (233-237). 

convenabil că Burebista nici măcar n-a stăpânit peste toate triburile tracice. Amestecarea fără 
discernământ a unor fragmente de adevăr, epoci, fapte, evenimente, biografii, cu distorsionări 
evidente ale realităților istorice cunoscute şi completarea golurilor cu invenţii penibile nu se 
poate constitui, sub nici o formă, într-o ipoteză de lucru, astfel că şi această teză protocronistă 
nu este altceva decât o revendicare a unei istorii imposibile din dorinţa de a echilibra frustrări 
contemporane. Imperiul lui Burebista a fost, dacă admitem licența poetică, imperiul care n-a 
existat. 

Aşa-zisul „mileniu imperial” al Daciei nu este altceva decât un mileniu de istorie al 
dacilor, istorie care, trebuie să recunoaștem, că a fost interesantă și excepţională, dar n-a fost 
în nici un caz imperială. Ideea unui imperiu dacic, chiar efemer, rămâne doar o pistă falsă. 


Arme dacice, desen după reliefurile de pe baza 
Columnei Traiane realizat de gravorul italian 


Giovanni Battista Piranesi (1720-1778) 

TIMPURILE ISTORIEI 


Schiţarea unor repere culturale ale unei zone nu poate fi făcută decât pentru intervale 
scurte — la scara istoriei — de timp. Perioada studiată începe cu peste 100 de ani înainte de 
coagularea politică a diverselor facțiuni, clanuri şi triburi sub Burebista, iar limita superioară 
este începutul secolului II p.Chr., odată cu încetarea existenței Regatului Dac și instalarea 
puterii romane în întreaga regiune. Intervalul este deosebit de efervescent politic şi militar, 
legând pe aceşti vectori Peninsula Balcanică de spaţiul intracarpatic şi Pannonia, dar el 
reprezintă o convenţie modernă, fără vreun atribut din perspectiva epocii. Din acest motiv, dar 
şi pentru pentru înțelegerea anumitor fenomene şi evenimente subiectul este extins adesea, 
cuprinzând repere dintre ultimele trei veacuri dinaintea cuceririi romane, cât şi un veac după 
acest eveniment. 

Dezvoltată în spaţiul cuprins între vestul celtic, estul iranian și sudul elenistic, iar 
ulterior roman, civilizaţia geto-dacilor adaugă acestor influențe propriile forme, sintetizând una 
dintre cele mai remarcabile structuri socio-culturale din Europa barbară. 

Din punct de vedere etno-cultural şi demografic, arealul şi segmentul cronologic 
discutat a fost supus unor intense transformări şi modificări. De la sfârşitul secolului IV şi până 
în secolul II a.Chr., în vest, în nord şi parțial în sud se manifestă prezenţa celtică, iar dincolo 
de Carpaţii Orientali, spre nord-est, bastarnii germanici apar la trecătorile munţilor începând 
cu ultimele decenii ale secolului al III-lea a.Chr. sau în primele decade din următorul veac. În 
sudul Dunării, pe parcursul secolelor III-II a.Cr., își fac apariţia, treptat, grupe de războinici 
celți, care, în final, vor schimba fundamental lumea dunăreană. După celți, în primul secol al 
erei noastre, în regiune îşi fac simțită prezenţa legiunile romane, iar în estul şi în vestul Daciei, 
triburile călăreților sarmaţi. Cu toate aceste intruziuni, grupul dominant din punct de vedere 
cultural a rămas cel geto-dacic. 

Subiectul acestui volum îl constituie mentalitățile elitelor militare din epoca Regatului 
dac. Începuturile acestei entităţi politice nu sunt bine cunoscute, spre deosebire de sfârşitul ei, 
astfel că reperul folosit — regatul dac — are în vedere modificările politice, culturale și sociale 
începute o dată cu secolul al II-lea a.Chr. Regatul dac, mai conturat sub Burebista, nu a fost 
prima construcție politică în spaţiul discutat, dar este cel mai bine documentat şi atestat. El a 
fost precedat de mici regate, uneori rezultate ale unor uniuni de triburi. Fără îndoială, însă, cel 
condus de Burebista a fost cel mai puternic dintre toate. Cu alte cuvinte, deşi istoriografia 
contemporană a acceptat aproape tacit începutul regatului dac cu domnia lui Burebista, 
premisele sale trebuie căutate ceva mai înainte!”. Poate domnia tatălui marelui rege sau a unui 
alt basileu local să fi constituit bazele acelei megăle arche asumată de getul Burebista. 

Începuturile sale sunt aşadar pierdute în timp, dar nu pot fi decât legate de neguroasa 
perioadă a secolelor III-II a.Chr. sau mai exact suprapuse cu o bună parte a celei de a Doua 
Epoci a Fierului şi corespunzând cu conceptul de cultură geto-dacică clasică. În termeni 
conceptuali perioada aceasta reprezintă nucleul cronologic al civilizației geto-dacice, diferită 
sub toate formele de etapele anterioare şi ulterioare. Ea a fost astfel definită de Hadrian 
Daicoviciu” şi de 1. H. Crişan, apoi preluată şi sistematizată de Mircea Babeş?!, care adaugă 
şi observația că influenţele lumii elenistice şi romane (sub formă de bunuri, idei, tehnologii) ar 
fi stat la baza concretizării acestei culturi. Fără a nega influenţele mediteraneene, trebuie spus 


19 Aria de răspândirea a monedelor de tip Dumbrăveni şi mai apoi Inoteşti-Răcoasa, combinate cu importuri 
Vîrteju pot fi suprapuse cu existența unor regate anterioare (Preda 1973: 245-146). 

2% Daicoviciu 1972: 340. 

2 Babeş 1974: 215-244. 


că o bună parte din construcția acestei culturi derivă din evoluţii şi cauze interne, ce ţin de 
evoluţia socială, mentalitățile şi capacitățile purtătorilor ei. 

Spaţiul academic românesc operează însă cu mai multe grile şi metodologii cronologice 
pentru a fixa în timp anumite elemente. Arheologia în special, pentru datarea diferitelor 
artefacte foloseşte conceptul de civilizație Latene, o calchiere de fapt a unor sisteme 
cronologice specializate pe repere ale lumii celtice occidentale??. Întreaga epocă Latene a fost 
împărțită încă din secolul al XIX-lea în faze şi apoi perfecționată în subfaze intermediare, pe 
baza unor artefacte sensibile la cronologii strânse (în special fibule), cu ajutorul unor statistici 
combinatorii şi al stratigrafulor orizontale. Pentru zona danubiană perioada studiată începe 
nominal în Latene CI (200 a.Chr.), dacă notăm în cel mai uzitat sistem cronologic, propus încă 
din 1902 de P. Reinecke. În ultima vreme însă, istoriografia românească a folosit tot mai rar 
această codificare, atât din cauză că era prea specializată şi greu accesibilă publicului, cât mai 
ales pentru că s-a observat un decalaj substanțial față de acelaşi sistem aplicat în vestul Europei 
(unde el se încheie odată cu cucerirea Galiei de către Cezar, în timp de realitățile dunărene 
decurg în continuare). Pe baza acestui decalaj, dar şi a altor numeroase diferențe dintre 
civilizația celtică şi cea geto-dacică, periodizarea pe plan intern a fost regândită pe repere 
proprii (situaţie similară şi pentru spaţiul germanic). Astfel, chiar dacă sistemul Latene 
rămâne în general valabil, mai ales în cazurile care cer armonizarea cronologiei pe un spațiu 
larg, european, pentru cultura clasică geto-dacică se foloseşte tot mai des datarea cronologică 
relativă (secolul II a.Chr — începutul secolului al II-lea p.Chr.) sau, atunci când este posibil, se 
utilizează datările şi cronologizările absolute („44 a.Chr.”, spre exemplu). 

Secolul al II-lea a.Chr., cu care începe acest volum, surprinde finalul suitei de 
modificări structurale şi de interferenţe culturale”* care a cuprins populaţiile de la Dunărea de 
Jos: traci, celți, daci şi geți deopotrivă. Transformările politice şi militare ulterioare sunt doar 
variaţii sensibile ale structurilor sociale monolitizate în perioada domniei lui Burebista. Secolul 
al II-lea p.Chr., mai exact războaiele daco-romane din primul deceniu al secolului, reprezintă 
încheierea nu doar a civilizației geto-dacice clasice, ci şi finalul Regatului Dac. 


- -Latene I- -|- -Latene II - - 
Latene IA Latene IB Latene ILIA Latene II B 

Latene II C 

ş IV E Ul] Eă |] z | BC 0 AD ] ii 


Periodizarea celei de a Doua Epoci a Fierului (după Pupeză 2006) 


22 În spaţiul dacic, conceptul a fost nuanţat de IL. H. Crişan (1977: 11-16; 33-41). 

* Babeş 1996, vol IL, D-L: 299-300, s.v. La Tene. 

4 Dacă facem abstracţie de anumite pasaje și concepte specifice limbii de lemn din perioada comunistă, o 
microsinteză consistentă a interferenţelor şi modificărilor interculturale din spaţiul carpato-dunărean găsim la 
Mioara Turcu (1979: 189-192). 

EVENIMENTE POLITICO-MILITARE DIN NORDUL PENINSULEI 
BALCANICE ÎNTRE 200 A.CHR. ȘI 106 P.CHR. 


Descrierea Traciei ar fi o operaţie ușoară, 
dacă vechile scrieri nu s-ar contrazice între ele 
Ammianus Marcelinus 


Analizarea surselor literare care vin în contact cu acțiunile politice și militare despre 
care acestea aveau cunoştinţă a se fi întâmplat în spațiul dunărean, între domnia acelui 
Rhemaxos şi cucerirea Daciei, reprezintă un demers care conţine reale şi numeroase probleme. 

Prima piedică o constituie caracterul lacunar al surselor antice, disrupt şi el pe alte două 
direcții. Una ar fi numărul real de evenimente pe care martorii le-au surprins. Este evident că 
autorii au notat doar acele momente de interes pentru lumea greco-romană: incursiuni, invazii, 
jafuri, războaie, negocieri care au afectat şi interesat mai mult sau mai puţin spațiul 
mediteranean. Pe de altă parte sursele, oricum pruţine şi imprecise, nu vizează decât anecdotic 
şi tangențial relaţiile și evenimentele interne ale regalității dacice. Referitor la realitățile interne 
sursele scrise lipsesc aproape cu desăvârşire, fiind notate doar evenimentele excepţionale, iar 
despre altele s-au păstrat doar în forme și fragmente, mai mult sau mai puțin credibile. O altă 
problemă ar fi faptul că multe texte sunt de fapt rezumate, extrase sau frânturi ale izvoarelor 
primare, compilate sau copiate la secole după documentele originale, ele însele rareori 
contemporane cu momentul descris. Cu alte cuvinte, informaţii la a doua sau chiar a treia mână! 

În ciuda ambiguităţilor şi lacunelor, nici una dintre surse nu poate fi ignorată. Luate 
individual, ele pot fi discutabile, unele repere cronologice conținute sunt susceptibile la foarte 
multe interpretări, drept dovadă că specialiștii, nu numai cei români, au dezbătut în numeroase 
articole aspectele detaliate ale acestora. Totuşi, chiar dacă domnia unui rege — fie el şi Burebista 
— nu a fost încă exact delimitată sau dacă anul precis al unui război sau eveniment oarecare nu 
au putut fi stabilit, cumulând toate sursele și analizând critic ansamblul, imaginea de fond 
începe să prindă consistență. 

În conturul nou creat se reliefează o altă problemă internă a demersului științific, 
respectiv datarea largă a documentelor arheologice, plasate prudent, lax şi preferenţial între 
secolul II a.Chr. și secolul I a.Chr. (rareori în secolul I p.Chr.!). Pusă în relație cu menţiunile 
antice ale perioadei, situația devine paradoxală, pe de o parte din cauza abundenței materialelor 
arheologice descoperite, pe de alta din cauza discrepanţei față de tabloul general dinamic, 
sugerat de izvoarele scrise. Şi din acest motiv, o așezare a acestora din urmă într-o ordine 
cronologică este parte din metodologia propusă. 

Asupra multora dintre aceste texte antice planează numeroase semne de întrebare 
privind acurateţea sau calitatea informaţiei transmise. Multe dintre evenimente sunt doar în 
treacăt menţionate, fără posibilitatea de a fi localizate precis în timp sau spațiu. Altele au reale 
probleme de conţinut, iar acestora lumea academică le-a dedicat ample studii pentru a le așeza 
cât mai verosimil în planul real al evenimentelor. Nu este locul aici pentru o reanalizare 
detaliată a fiecărui moment evocat, cu atât mai mult cu cât asupra majorităţii celor îndoielnice 
există o literatură consistentă. Cel puțin cercetările din ultimii 50 de ani, care discută critic 
sursele literare, vin în contradicție cu numărul de texte antice — rămas constant în ultimul secol 
şi jumătate. Se poate observa o progresivă modificare de perspectivă, derivată din 

reinterpretarea izvoarelor pe alte baze metodologice”, fapt ce dezvăluie în primul rând o 
implicare mai redusă a factorului politic contemporan în traducerea şi interpretarea textelor. 

Revenind asupra conținutului literaturii antice care descrie, într-un fel sau altul, aspecte 
ce țin de spaţiul nord-dunărean, acest corpus de surse nu poate fi evitat, cel puţin atunci când 
subiectul studiului este tocmai profilul psihologic al elitelor locale. Dincolo de anumite 
vulgarizări inerente unui epos literar, reconstrucția acestui profil nu poate fi începută fără o 
radiografie, chiar minimală, a acţiunilor politice și militare ale acestor elite, văzute prin ochii 
contemporanilor lor. 

În această trecere în revistă am preferat menţionarea unui moment din cât mai multe 
surse posibile sau existente, aşezarea lor în matricea cronologică cea mai probabilă — sau cea 
mai apropiată de consensul științific — la care am adăugat propria opinie sau propriile dubii, 
acolo unde a fost necesar. Am considerat secundară ca importanță plasarea exactă în timp a 
unor evenimente sau personaje aflate sub semnul incertitudinilor, atunci când acest lucru nu 
afecta imaginea de ansamblu. Scopul nu este de a clarifica aceste suspiciuni, ci de a contura 
dinamica şi direcția acţiunilor politice şi militare ale diverșilor factori decidenţi, nu doar din 
interiorul Regatului Dac, ci și ale vecinilor acestuia. 

Sfârşitul sec. III a.Chr. — începutul sec. II a.Chr. — În acest interval are loc sosirea 
bastarnilor germanici în siajul celților” și instalarea lor în zonele din estul Carpaţilor”. 
Chiar dacă pe plan cultural nu au interferat cu autohtonii la fel de puternic precum o 
făcuseră celții, bastarnii se vor regăsi uneori în conflict, alteori în alianțe militare cu 
geții și dacii. Consecințele acestei migrații sunt destul de ample: marile fortificații 
getice din zona Moldovei își încetează existenţa, iar peisajul cultural din zonă se 
modifică substanțial. 

Sfârşitul sec. III a.Chr. — începutul sec. II a.Chr. — Într-o succintă prezentare a unor 
evenimente apropiate sau contemporane lui, petrecute în Illyricum (invazia şi 
retragerea celților, originile panonilor şi ale ilirilor), istoricul Trogus Pompeius notează 
o creștere a puterii dacilor sub regele Rubobostes”8. Discuţiile asupra identităţii acestui 
basileu, considerat fie un rege anterior lui Burebista, fie chiar identic cu acesta, nu au 
ajuns încă la o finalitate clară sau măcar larg acceptată. Dincolo de această dilemă, este 


25 Un exemplu concret în acest sens este lucrarea prof. Zoe Petre, Practica nemuririi (2004: passim). Dimensiunea 
reanalizării surselor documentare antice este grevată de gradul redus de cunoaştere a limbilor clasice, la modul 
general, progresiv eliminate din programele de studii şi de recursul la traduceri din limbi intermediare. O discuţie 
amplă asupra acestui fenomen nefast şi a consecințelor lui la Bărbulescu 2006: 20-31. 

2 Acest siaj, care ascunde o dominație celtică a migraţiei, a fost valabil probabil doar la plecarea din zonele de 
origine din vestul şi nord-vestul Europei. În regiunile de la est de Carpaţi, se pare că starea de lucruri s-a inversat, 
supremaţia politico-militară aparținând bastarnilor, iar celții devin secundari. În orice caz, relaţiile foarte apropiate 
dintre bastarni şi celți au dus la nenumărate confuzii între cele două populații, încă din Antichitate (Babeş 1970: 
2015, în special nota 1). Un aspect /ocal al migraţiei celtice şi bastarne pare să fi constat în faptul că în la est de 
Carpaţi au ajuns inițial câteva triburi de celți, probabil între sfârșitul secolului al IV-lea a.Chr. şi prima decadă a 
celui următor (Teodor 1988: 45-46) şi abia apoi (cel mai devreme începând cu ultimele două decenii ale secolului 
al III-lea a.Chr.) s-au instalat în regiune bastarnii (larmulschi 2016: 15), scenariu care explică dominaţia bastarnă, 
întemeiată probabil pe o demografie și o forță mult mai consistentă. 

2 Pseudo Scymnos, v. 797; Strabon, VII, 3, 15; 17; larmulschi 2013: 29-52. 

5 Trogus Pompeius în prologul (Prolegomena) unei prime istorii universale scrise în latină (Historiae 
Philippicae), menţiune păstrată doar într-un rezumat făcut de Iustinus (Epitoma, XXXII). Trogus Pompeius 
vorbeşte despre creșterea (puterii) dacilor prin (sau sub) regele Rubobostes. Discuţiile asupra identității acestui 
basileu local (Nistorescu 2010: 23-42) şi implicit asupra perioadei când a domnit nu au dus la o tranșare definitivă 
a problemei, dar majoritatea istoricilor plasează domnia lui în jurul datei de 200 a.Chr., iar regatul său este plasat 
undeva în Transilvania (Petolescu 2010: 37-38, cu bibliografia subiectului). 

cert că evenimentele au loc în sfera dacică, cel mai probabil în spațiul intracarpatic şi 
nu în cea getică, extra-carpatică. 

200 a.Chr. — Data aproximativă a unui decret emis în cetatea Histria în cinstea lui Agathocles, 
trimis în solie la un rege local, Rhemaxos, de Ja care se pretinde protecţie militară 
împotriva atacurilor şi incursiunilor de pradă întreprinse de unele banderii tracice (şi 
nu numai?) rămase în urma distrugerii regatului celtic de la Tylis; în acest caz conduse 
de o căpetenie numită Zoltes, care crea neplăceri polisurilor dobrogene”. Se pare că 
legăturile dintre Rhemaxos şi cetăţile pontice aveau tradiție, de vreme ce obligațiile 
reciproce erau stipulate prin tratatele invocate“. În cazul Histriei este specificat chiar 
tributul (phoros) pe care cetatea se obligase să-l plătească la anumite date fixe, precum 
şi protecția militară datorată de regele barbar, oferită anterior în cel puţin două rânduri. 

196 a.Chr. — Bătălia de la Kynos Kephalai (al doilea război macedonean)"!. Lângă colinele 
numite Cynoscephalae (Capul Câinelui) din Thessalia, legiunile romane conduse de 
Titus Quinctius Flamininus înfrâng falanga macedoneană a regelui Filip al V-lea. 
Victoria generalului roman a permis instalarea solidă în Peninsula Balcanică a Romei. 
Rezultatul acestei bătălii deschide pentru romani porțile către Asia Mică. Republica 
romană se va orienta puternic către estul bazinului mediteranean, urmând două direcții 
de atac. Una continentală, vizând Dalmația, Panonia și Peninsula Balcanică şi una 
maritimă, având ca element cheie ţărmul nordic al Africii. Pentru sectorul continental 
european prima piedică o constituia Regatul Macedoniei, încă puternic nu doar datorită 
moştenirii istorice lăsată de fondatorul său, ci şi datorită multiplelor legături cu 
războinicele triburi ilire, panonice, celtice și tracice din acest areal. 

190 (183) a.Chr. — Este realizată „Friza armelor” de pe templul Athenei Nikeporos din Pergam 
în urma mai multor succese militare repurtate împotriva invadatorilor celți. Între armele 
figurate apare şi un pumnal curb de tip sica, specific tracilor, ceea ce arată angrenarea 
unor elemente războinice tracice în evenimentele militare din zonă. 

179 a.Chr — Bastarnii, aliați cu unii traci şi scordisci, au atacat tribul dardanilor, care au cerut 
ajutor roman“?. Unii istorici consideră că tracii pomeniţi ca aliaţi ai bastarnilor să fi fost 
daci sau triballi, vecini ai scordiscilor. 

168 a.Chr. — Bătălia de la Pydna (al treilea război macedonean). Rezolvarea problemelor în 
vestul Mediteranei, prin distrugerea Cartaginei (146 a.Chr.), permite angajarea 
Republicii cu toate forţele pe fronturile orientale. Consulul Lucius Aemilius Paulus l-a 
învins şi capturat pe regele Macedoniei, Perseus*. În contextul pregătirilor pentru 
confruntare, regele macedonean angajase un oarecare şef militar Cloilios*, bastarn sau 
get'5, care şi-a negociat serviciile militare bazându-se pe nu mai puţin de 20.000 de 


Russu 1963: 129-130. Acţiune deloc nouă, un alt dinast local, Zalmodegikos (atestat tot într-un decret histrian), 
oferind același tip de servicii în ultima parte a secolului III a.Chr. (Pippidi 1963: 137-164). 

30 Este de amintit aici Cavaros, ultimul rege celt al regatului de la Tylis, care în jurul anului 219 a.Chr., a intervenit 
în conflictele Bizanțului cu grecii (Polybius, Istorii, IV, 52, 1), deoarece starea de război îi afecta perceperea 
tributurilor impuse cetăţii. Este posibil ca după distrugerea regatului celt de către traci (- 218 a.Chr.) să fi rămas 
prin zonă bande grupuri celtice sau tracice (posibil chiar mixte) ce vagabondau după pradă, aşa cum probabil era şi 
ceata acelui Zoltes. 

3! Plutarh, Flaminius; Titus Livius, Ab urbe condita libri, 33, 7; Polybius, Histories, XVIIL, 19-27. 

3 Titus Livius, Periochae, XLI, 19, 7-8. 

33 Plutarh, Aemilius Paulus, VII; XVII-XXII; Livius, Titus, Ab urbe condita libri, 45, 52. 

34 Căpetenie controversată, numită în unele izvoare Clondicus, despre care ne informează Titus Livius (XL, 58; 
XLIV, 26-27; XLV) şi Trogus Pompeius/lustinus (Epitome, XXXII-XX XIII). 

35 Paulus Orosius (Historiarum adversus paganos libri septem, LV, 20, 34) spune că aceast corp expediționar ar 
fi fost bastarn (la fel consideră şi Plutarch (Aemilius Paulus, XII)), dar e greu de precizat dacă această identificare 
etnică era o realitate a momentului. De multe ori contingentele angajate cu contract erau alcătuite pe alte principii 

războinici, jumătate dintre ei călăreți. În urma victoriei romane, Macedonia şi Illirycum 
sunt fragmentate în subdiviziuni administrative, relativ autonome, aflate sub control 
roman. 

Jumătatea secolului al II-lea a.Chr. — Termen convențional după care dispare orice urmă a 
locuirii celtice din Transilvania“. Declanșate la începutul secolului IV a.Chr, 
migrațiile celților — în mai multe etape — spre est, au folosit în principal culoarul 
Dunării. Au fost ocupate pe rând teritorii situate în nord-vestul Ungariei şi în sud-vestul 
Slovaciei, apoi vestul României de astăzi şi zone din restul Transilvaniei. Celții ajung 
în zona Dunării de mijloc, foarte probabil, în timpul lui Filip al II-lea“. În izvoarele 
scrise apar concret, menționați în bazinul Dunării de Jos, cu ocazia campaniei lui 
Alexandru cel Mare îndreptată împotriva triballilor (335 a.Chr.). Prezența celtică în 
Transilvania este certă în a doua jumătate a secolului al IV-lea a.Chr., când 
descoperirile arheologice îi documentează în bazinele Mureşului, Someșului şi 
Târnavelor şi pe văile unora dintre afluenții acestor râuris$. Este posibil ca Trogus 
Pompeius” să fi surprins evenimentele politico-militare prilejuite de bulversările 
produse de noii-veniţi în aceste teritorii. Încetarea orizontului celtic — după sau 
începând cu jumătatea secolului al II-lea a.Chr. — a primit, în lipsa unor surse directe, 
variate explicaţii. O ipoteză ar fi disoluția celtică în masa tracică locală“, favorizată de 
epuizarea lor în contrasens cu revirimentul dacic; alta ar fi că celții s-au repliat spre 
vest, după înfrângerile din Balcani urmate de presiunea romană dinspre sud şi de 
atacurile germanice din nord“!. O a treia ipoteză explică reculul celtic prin sosirea unor 
clanuri războinice din sudul Carpaţilor“?. Niciuna dintre variante nu concentrează 
suficiente argumente şi nici nu este, deocamdată, documentată satisfăcător, astfel că 
problema evaporării celților din Transilvania rămâne una deschisă. Cu atât mai mult 


decât cele ale apartenenței etnice, caz în care putem admite că armata de mercenari a lui Cloilios era un 
conglomerat de populaţii germanice, celtice şi getice recrutate din zona Dunării de Jos. Appian însă, specifică 
limpede că mercenarii erau geți (Appian, De Rebus Macedonum, XVIII, 2), probabil majoritari în corpul 
expediționar, întrucât trecerea prin teritoriul getic a nucleului bastarnic a adunat numeroşi localnici doritori de 
câştig, cum se întâmplă îndeobşte în astfel de cazuri. 

3* Rustoiu 2002: 30-33. Autorul notează că orizontul celtic din întregul bazin carpatic îşi încetează existenţa, 
respectiv că ultimele descoperiri celtice aparţin sfârşitului primului sfert al secolului I a.Chr. ori la începutului 
celui de al doilea sfert al veacului. 

3! Ferencz 2007: 152-153. 

38 Aici sosiră soli atât din partea triburilor libere care locuiesc pe malurile Istrului, cât şi de la Syrmos, regele 
triballilor; veniră soli chiar şi de la celții care locuiesc în Golful lonic (Arrian, Expediția lui Alexandru cel Mare, 
I, 4, 6-8); Ptolemeu, fiul lui Lagos, spune că în cursul acestei expediţii au sosit la Alexandru celții de lângă Marea 
Adriatică, pentru a stabili cu el legături de prietenie şi ospitalitate (Strabon, Geografia VII, 3-8). 

3 [...] Galii au supus pe pannoni şi timp de mai mulți ani au dus războaie cu sorți schimbători cu vecinii lor |...]; 
Trogus Pompeius, Istoria lui Filip, XXIV, 5. Între vecinii cu care celții au avut conflicte, trebuie socotite și 
populaţiile tracice din Transilvania şi Oltenia. 

+0 Crişan1977: 31. 

41 Zirra 1972: 192. Izvoarele însă se referă la resturi ale trocmilor şi tectosagilor învinşi în Balcani, care, măcar 
parțial, s-ar fi întors în Galia (Piatkowski 1960: 194-195, cu bibliografia subiectului), fără ca această revenire să 
poată fi verificată şi altfel. Dimpotrivă, se pare că cei care s-au repliat au făcut-o doar până în zona confluenței 
Dravei şi Savei cu Dunărea, unde şi-au luat numele de scordisci. Despre celții din interiorul Arcului Carpatic, 
chiar dacă au participat la campaniile din Balcani — mormântul şefului de la Ciumeşti (jud. Satu Mare) 
demonstrează că acest şef se întorsese viu (sau mort!) la sălaşul lui din nord (Rustoiu 2008: 86-87) — nu există 
dovezi privind retragerea acestora spre vest, singuri sau în siajul celor care ar fi plecat de pe teatrele de luptă 
balcanice. Ocultarea celților din Transilvania, un important bazin de recrutare a invaziei spre Balcani, rămâne 
încă o dilemă a istoriei. 

* Rustoiu 2002: 34-37. Însă istoricul clujean notează și conservarea utilizării unor tipuri de artefacte (în principal 
fibulele cu noduri) specifice celților şi care ar documenta o coabitare daco-celtică (p. 35, nota 57). 

problema se complică cu cât artefacte şi tehnologii de tradiţie şi factură celtică (fibule, 
spade, pinteni, roata olarului, tehnici metalurgice etc.) irump în acelaşi spațiu, peste 
numai câteva generaţii"s, puse de această dată pe seama influențelor celților scordisci. 

148 a.Chr. — Ca urmare a înfrângerii răscoalei lui Andriscus*, Macedonia este transformată 
în provincie romană. Crearea provinciei a însemnat începutul expansiunii politice şi 
militare romane către regiunea dunăreană. 

146 a.Chr. — Grecia îşi pierde, cel puţin parţial, independenţa. În anumiţi termeni, Grecia intră 
în sfera de putere romană de fapt imediat după bătălia de la Kynos Kephalai, unde 
victoria romană a fost aclamată drept eliberarea Greciei. În 146 a.Chr. armatele 
romane, sub comanda lui Lucius Mummius Achaicus, înfrâng forțele Ligii aheene la 
Leucopetra. Corintul este jefuit şi distrus, iar mare parte din Grecia este transformată 
în provincie romană și pusă sub autoritatea guvernatorului Macedoniei. 

130 a.Chr. — Bătălia de la Leucae. Pretendentul la tronul Attalizilor, Eumenes III Aristonicos, 
îl învinge pe P. Licinius Crassus Mucianus. În solda aşa-zisului rege al Pergamului se 
aflau şi mercenari traci. În acest context apare prima menţiune explicită a faptului că 
tracii foloseau pumnalul curb numit sica”. 

114 a.Chr. — Consulul Porcius Cato este învins în Balcani de o alianţă barbară dominată de 
scordisci”€. 

111-110 a.Chr. — M. Livius Drusus respinge coaliția barbară peste Dunăre“. 

109-106 a.Chr. — Marcus Minucius Rufus, proconsul al Macedoniei, respinge o invazie a 
dacilor şi scordiscilor din sudul Dunării“. [...] Fiind strâmtorat de către scordisci şi 
daci, care erau mai mulți la număr, generalul Minucius Rufus l-a trimis înainte pe 
ratele său, şi în acelaşi timp câţiva călăreți cu trâmbiţaşi, şi i-a poruncit ca, în clipa 
când va vedea angajată lupta, să apară pe neaşteptate din direcția opusă şi să ordone 
ca trâmbiţaşii să sune din trâmbiţe. Deoarece răsunau culmile munților, s-a răspândit 
între duşmani impresia că au de-a face cu o mulțime imensă; îngroziţi de aceasta, au 
luat-o la fugă [...]”. În legătură cu acest război Eutropius spune că alianța barbară era 
constituită din scordisci şi triballi, ceea ce poate însemna fie o confuzie a dacilor cu 
triballii, fie, mai sigur, o bază de recrutare mai largă a atacatorilor“. 

101 sau 100 a.Chr. — Titus Didius, guvernatorul Macedoniei respinge din nou alianţa daco- 
scordiscă surprinzându-i pe când rătăceau, răspândiți în voie după jafuri-|. 

Prima jumătate a secolului 1 a.Chr. — Un eveniment cu caracter anecdotic, redat de către 
Trogus Pompeius, relevă existenţa unui rege autoritar, numit Oroles, care a purtat unele 
lupte cu bastarnii, cu rezultate schimbătoare”?. Ambiguitatea textului lasă deschise 
numeroase posibilități de localizare geografică a teritoriului controlat de acest basileu, 

3 Acestor aspecte materiale li se adaugă foarte probabile filoane spirituale de sorginte celtică — pasărea pe coif, 
triada feminină — care se regăsesc între elementele genezei culturii târzii Latene din Dacia preromană (Spânu 
2016: 96-97). 

1 Fiu nelegitim al lui Perseus, a fost un pretendent la tronul Macedoniei, pe care l-a ocupat scurtă vreme. După o 
victorie împotriva romanilor (149 a.Chr.) este învins de C. Mettelus, aliat cu regele Pergamului, Attallus III. 
Andriscus, refugiat la un trib tracic, a fost apoi predat romanilor. 

15 Valtre Maxime, Faits et paroles memorables, traduction nouvelle par C. A. F. Fremion, Paris, 1834: 291. 

+5 Florus, Războiul cu tracii, 1, 39 [IUL 4], 4; Eutropius, Breviarium, LV, 24; Popovic 1992: 39-44. 

+! Titus Livius, Periochae, LXIII; Florus, Războiul cu tracii, L, 39, 5. 

+5 Florus, 1, 39 [IIL, 4], 4; Velleius Paterculus, II, 8, 3; Titus Livius, Periochae, LXV. 

+9 Frontinus, Stratagemata, IL, 4, 3; Eutropius, Breviarium, IV, 24. 

50 Eutropius, Breviarium, IV, 27, 5. 

5! Florus, 1, 39 [IIL, 4], 5. Este posibil ca Eusebiu din Caesarea să fi semnalat acest eveniment în cronica sa ori să 
fi notat rezultatul altei lupte dintre traci şi romani (Eusebiu, 149a). 

52 Trogus Pompeius (lustinus), XXXII, 3, 16. 

de stabilire a perioadei în care a domnit și chiar a identității sale. Astfel, regatul lui este 
localizat ipotetic fie în sudul Moldovei actuale, întins şi în sud-estul Transilvaniei 
(explicându-se în acest fel construcția fortărețelor din această zonă), fie în estul 
Munteniei, cuprinzând și Dobrogea, fie chiar în Moesia inferioară. Cronologia domniei 
este la fel de laxă, dar majoritatea specialiştilor, analizând suma evenimentelor relatate 
de Trogus, îl plasează în prima jumătate a secolului I a.Chr. În ce privește identitatea 
personjajului, ipotezele îl consideră fie un rege al dacilor, fie un rege get, în acest caz 
fiind propusă corespondenţa onomastică dintre Oroles şi Rholes*”, căpetenia aliată cu 
proconsulul Macedoniei, M. Licinius Crassus şi participantă la evenimentele din zonă 
din anii 29-28 a.Chr., finalizate cu învingerea regilor Dapyx şi Zyraxess?. 

82 a.Chr. — Burebista este rege al dacilor“ sau în orice caz asociat la domnie cu un alt dinast 
mai puțin vizibil, probabil tatăl său ori — la fel de posibil — un unchi. Data este una 
convențională, deoarece asupra momentului când Burebista ajunge efectiv la putere sau 
când pornește acțiunile de supunere a celorlalte triburi și regate geto-dacice, există, pe 
fondul lipsei de date concrete, numeroase discuţii și controverses€. 

78-76 a.Chr. — Proconsulul Macedoniei, Appius Claudius îi învinge pe traci în mai multe 
lupte“”. 

75/ 74 a.Chr. — Caius Scribonius Curio, guvernatorul Macedoniei, a ajuns până la Dunăre, 
probabil în zona de vărsare a Timocului în fluviu, ca o explorare prilejuită de războaiele 
cu tracii şi dardanii, dar nu a trecut pe celălalt mal, înspăimântat de bezna pădurilor de 
acolo“. Este posibil ca în fruntea detașamentelor dacice să se fi aflat chiar Burebista. 

74 a.Chr. — Începe cel de-al treilea război mithridatic. În slujba regelui Pontului se aflau 
contingente de sciți, tauri, bastarni, traci, sarmaţi și alte neamuri din zona dunăreană şi 
nord-pontică*”. Armatele romane conduse pe rând de generalii Sulla, Lucullus și 
Pompei îl înving pe Mithridates al VI-lea Eupator“ și ocupă orașele greceşti de pe 
coasta apuseană a Mării Negre“!, silindu-le la o alianță cu Roma. 

72-71 a.Chr. — Generalul M. Terentius Varro Lucullus, dezvoltând o acțiune militară împotriva 
bessilor şi moesilor, atacă litoralul pontic, ajungând până la gurile Dunării”. El 
cucerește cetățile greceşti de aici, le impune un tratat de alianță şi le jefuiește pe cele 
care 1 s-au opus. 

61-60 a.Chr. — Proconsulul Macedoniei, C. Antonius Hybrida este învins în apropierea Histriei 
de armatele cetăților grecești aliate cu barbarii (geţi“ şi bastarni). Pe baza decretului în 


53 Dana 2007: 238-239. 

5% Dio Cassius, LI, 26. 

55 Strabon, VII, 3, 11 (C. 303/304; Llordanes, Getica, XI, 67). Pentru a-şi definitiva proiectul unei istorii a goților, 
Iordanes a compilat diverşi autori anteriori sau contemporani lui (Trogus Pompeius, Dexxipos, Dion 
Chrisostomos, Ablavius, Cassiodor şi alţii, ale căror lucrări sunt astăzi pierdute (Papadopol-Calimah 2007: 70- 
73)), confundându-i frecvent, voit sau nu, pe goți cu geții. 

56 Crişan 1977: passim; Daicoviciu 1972: 31-37. 

ST Titus Livius, Periochae, XCI. 

58 Florus, 1, 39, 6; Titus Livius, Periochae, XCV; Rufius Festus, VII. 

59 Appian, Mithridates, 15, 53. 

50 Dio Cassius, XXXVII, 11-14. 

SI Eusebiu, 152k. 

2 Salustius, LV, 18; Titus Livius, Periochae, XCVII. 

4 În menţiunile anticilor (Dio Cassius, XXXVIII 10 1-3; Titus Livius, CIII), doar bastarnii sunt menţionaţi 
explicit. Ceilalţi aliați sunt numiţi ambiguu sciți, dar istoriografia românească plecând de la V. Pârvan (1982: 78), 
având ca justificare faptul că stindardele romane capturate cu această ocazie au fost duse în fortăreața getică 
Genucla, aparţinând lui Zyraxes (Dio Cassius, LI, 26), conchide că geții au participat la răscoala anti-romană a 

cinstea lui Acornion din Dionysopolis (azi Balzik, Bulgaria)" s-a emis ipoteza că aliaţii 
barbari au fost conduşi de Burebista“. Împotriva acestei opinii s-au pronunţat unele 
voci din mediul academic. 

60 a.Chr. — Burebista înfrânge categoric triburile celților Taurisci şi Boii”, probabil cele mai 
importante dintr-o alianță celtică mai largă. Boiii fuseseră oricum slăbiți în urma invaziei 
cimbrilor germanici şi a expedițiilor romane în Noricum. Rămășite ale boiilor vor fi 
menţionate de Cezar, în 58 a.Chr., în zona helveţilor*t. Probabil în continuarea 
campaniei sunt atacate şi unele teritorii ocupate de germani, din nord-vest”. Este 
posibil ca aceste acțiuni să fi dat speranțe romanilor că Burebista se va confrunta cu 
Ariovist, regele suebilor. Preconizata ciocnire nu a mai avut loc căci Ariovist a plecat 
spre Galia, iar dacii către coloniile greceşti din Pont. Cronologia acestor evenimente 
este însă discutată în mediul istoriografic. Istoricul austriac Gerhart Dobesch, urmărind 
evoluţia tribului celtic al Boiilor şi a relațiilor politico-militare ale acestora cu romanii, 
conchide că luptele lor cu dacii lui Burebista au avut loc spre finalul domniei regelui 
dac'0%. Dacă acceptăm argumentele lui G. Dobesch, atunci întreaga cronologie a 
domniei lui Burebista trebuie reformulată. De adăugat că pustiirea celților este o 
exagerare căci, spre exemplu, anarții rămân o prezenţă constantă în nord-vestul Daciei 
fiind menţionaţi până în timpul războaielor marcomanice (secolul II p.Chr.). 

58-51a.Chr. — Cu prilejul războaielor cu galii, Cezar notează explicit numele şi localizarea 
geografică a dacilor: Pădurea începe la hotarele helveţilor, nemeților şi rauracilor şi 
se întinde în linie dreaptă, paralel cu Dunărea, până la hotarele dacilor și anarților”!. 
Este prima menţiune explicită a dacilor, iar folosirea etnonimului ca reper arată că ei 
erau cunoscuţi contemporanilor de ceva vreme. 

55-50 a.Chr. — Undeva în acest interval Burebista atacă litoralul pontic7?. Cetățile grecești de 
la Olbia la Apollonia sunt cucerite sau se predau fără luptă'5. Cele care refuză să-şi 
deschidă porțile sunt asediate vreme îndelungată. Ocupaţia, jefuirea, asediile prelungite 
şi pustiirea zonelor de subzistență creează un puternic recul economic, resimţit intens 
în întreaga regiune”. Este destul de complicat de reprodus corect motivaţia acestei 
campanii la o așa mare distanţă față de centrul de putere din munţii Orăştiei. Osatura 
politică a întregii acțiuni a fost dezbătută insistent de istorici, în diverse perioade, iar 
concluziile au fost invariabil tributare momentului redactării, în condițiile în care 
sursele de informare au rămas şi puţine şi aceleaşi. Azi nu se mai poate susține 
presupusa intenţie a regelui dac de a include politic cetăţile Pontului în regatul său, cu 


polisurilor greceşti. Este greu de admis că acest eveniment major petrecut chiar în ținuturile getice i-ar fi lăsat pe 
aceştia impasibili, ţinând cont de efervescența militară a perioadei şi a zonei. 

64 Mihailov 1970: passim. 

%5 Pârvan 1982: 50 (77-78). 

% Ota 2011: 158-161. 

S7 Strabon, Geografia, V, 1,6; VIL, 3, 11; VII, 5, 2; Plinius, Istoria Naturală, Ul (27), 146. 

68 Cezar, De Bello Gallico, |, 5; L, 25; 1, 28-29. Este însă posibil ca romanii să fi întâlnit ramura Boiilor Mici 
(tenuitate Boiarum), desprinsă din tribul principal, rămas în zona Bratislava-Carnuntum. 

% Jordanes, Getica, 67. 

70 Dobesch 2001: 809-811. 

7! Cezar, VI, 25. Menţionarea fără detalii a dacilor în această enumerare denotă că etnonimul era cunoscut şi 
acceptat de suficient timp, cât să fie considerat reper. 

? Voia să oprească expansiunea dacilor, care se întinseseră în Pont şi în Tracia (Suetoniu, Cezar, XLIV). 

%5 Dion Chrysostomos, XXXVI, 4. 

74 Aceste urmări au fost atât de traumatizante pentru coloniile greceşti încât efectele atacului au fost fixate în 
inscripții. Ele sunt bine cunoscute şi publicate (Petolescu 2010: 46), astfel că nu mai este necesară rularea 
informaţiei aici. De asemenea, pe cale arheologică au fost evidențiate ample distrugeri la Histria, puse în legătură 
cu prezenţa armatelor lui Burebista (Petolescu 2010: 56). 

scopul rotunjirii stăpânirii lui. Chiar dacă situaţia din zonă îi era bine cunoscută din 
vremea când probabil rezida mai aproape de aceste obiective, motivaţia atacului trebuie 
căutată în interiorul structurilor de putere pe care le crease sau care îl aduseseră la 
conducere. Victorioasa campanie din est alimentase orgoliile și cuferele aristocrației 
geto-dacice, îi ridicase moralul suficient pentru ca acest lucru să răzbată indirect din 
observaţiile scriitorilor contemporani, care notau îndrăzneala cu care dacii jefuiau după 
bunul plac întreg spaţiul balcanic. O dată declanșat, un asemenea mecanism trebuia 
întreţinut, iar bogatele colonii greceşti erau de departe cele mai bune candidate la acest 
aparent perpetuum. Putem totuşi atribui lui Burebista decizia de a aduce în regat 
numeroşi meseriaşi de diferite specializări, în special constructori, luați într-o formă 
sau alta, din aceste cetăți. Zidurile ciclopice ale coloniilor trebuie să fi produs o 
impresie deosebită asupra comandanților daci. Ridicarea cetăților din piatră ecarisată 
din Munţii Orăştiei are reale și evidente legături cu această campanie. Importantă în 
acest angrenaj era situația generală din Imperiu şi nu numai. Cetățile Pontului făceau 
parte din marea alianță pe care o construise Mithridates VI Eupator împotriva 
romanilor. Slăbirea acestuia, prin orice mijloace, era în interesul Imperiului, astfel că 
romanii au fost de acord, cel puţin tacit, cu scoaterea coloniilor din sfera regatului 
bosforan, chiar dacă asta însemna ca ele să depindă apoi de daci. Dispariţia regelui 
Pontului în 63 a.Chr. şi incapacitatea Romei de a se instala stabil în zonă a creat un vid 
de putere de care Burebista a profitat, fără îndoială. Pompei este un personaj cheie în 
acest scenariu, el întrunind calitatea de comandant în războiul împotriva lui Mithridates 
şi pe aceea de posibil aliat cu Burebista. Dincolo de toate substructurile politice ale 
campaniei'5, o parte deloc neglijabilă a efortului de război a constat în asedierea unor 
puternice cetăți'€, acţiuni militare a căror desfăşurare nu era deloc specifică sau la 
îndemâna unor războinici barbari obişnuiţi cu raidurile și nu cu asediile care erau 
oricum greu de susținut logistic. Nu avem surse asupra detaliilor acestor lupte, 
exceptând efectivele pe care Burebista le putea mobiliza — discutabile şi ele — dar 
situația în sine arată o profesionalizare militară a dacilor, ce trebuie analizată separat. 
Mai este de reținut faptul că acțiunea lui Burebista spre litoral coincide cu mutarea 
intereselor romane, după moartea lui Mithridates, pe frontul celtic occidental și implicit 
reducerea capacităţilor din est'7. 


60-50 a.Chr. — După campania din est, armatele lui Burebista se întorc şi atacă Tracia şi 


teritoriile de la confluența Savei şi Drinei cu Dunărea, unde au pustiit pe celții 
(scordisci) care erau amestecați cu tracii și ilirii'5. Nu este improbabil ca regele 
Burebista să fi considerat că scordiscii erau o forță prea mare şi prea apropiată de 
graniţele sale ori că dacii au avut anumite chestiuni nerezolvate cu foștii aliaţi”. 
Strabon însă, singurul care notează această direcție a campaniei burebistane, se 
contrazice, căci apoi declară: cu aceștia din urmă (scordiscii) adeseori ei (dacii) au 


75 Analizate detaliat de C-tin Petolescu (Petolescu 2010: 57). 
7* La Olbia, spre exemplu, asediul a durat trei ani. 


7 Episodul se adaugă unor alte probleme politice şi militare serioase pe care romanii le-au avut în aproximativ 
aceeaşi perioadă, dintre care cele mai notabile au fost răscoala sclavilor condusă de Spartacus (73-71 a.Chr., dar 
luptele au continuat încă aproape un deceniu) şi dezastrul de la Carrhae (53 a.Chr.), unde M. Licinius Crassus, 


membru al primului triumvirat, îşi pierde viaţa şi trei sferturi din armată în luptele cu cavaleria parților. 
78 Strabon, VII, 3, 11. 


7 Un indiciu arheologic al campaniei ar putea să-l reprezinte fortăreața de la Oresac-Zidovar (Serbia), care, 
conform stratigrafiei, aparținuse scordiscilor, dar apoi a fost ocupată de daci (Rustoiu, Ferencz 2018: 129). 

făcut alianţe”. Dacă acest conflict a existat la dimensiunile exprimate de Strabon, 
atunci se explică declinul puterii scordiscilor, care după mijlocul secolului I a.Chr. sunt 
sistematic învinşi de romani, astfel că în jurul anului 10 a.Chr., întreaga regiune este 
sub autoritate romanăs!, iar scordiscii încetează să mai fie o ameninţare în zonă. 

48 a.Chr. — Burebista îl trimite pe Acornion ca sol la Pompeius, aflat la Heraklea Lynkestis 
(azi Bitola, Macedonia). Preconizata alianţă nu s-a mai realizat, dar există câteva surse 
care amintesc de participarea unor contingente getice la conflict. Astfel, Cicero, într-o 
scrisoare din martie 49 a.Chr., spune că: Eu, care am fost numit de unii salvatorul şi 
părintele acestui oraş, să conduc înspre el trupele geților, ale armenilor, ale 
colhilor?%?. Este însă posibil ca oratorul să fi enumerat geții între trupele inamice, 
oarecum avant la lettre având în vedere tatonările diplomatice dintre Burebista şi 
Pompei, neîndoielnic cunoscute la Roma. Cealaltă sursă, indirectă şi ea, este poetul 
Lucan, care cere aluziv: Faceți să fim dușmăniți de toate neamurile, dar îndepărtați 
războiul civil. Dintr-o parte să ne apese dacul, din alta getul“?. A treia sursă, târzie însă 
(sec. VII), este un fragment atribuit lui Isidor din Sevilla, în care acesta amintește despre 
goții (geții) care au oferit ajutor militar lui Pompei şi au venit în Thesalia pentru a 
lupta împotriva lui Caesar“. Este foarte posibil ca aceste contingente să fi fost de fapt 
trupele regelui astilor, Sadalas II, fiul lui Cotys I, participant la lupte de partea lui 
Pompeis5. Nu putem ști în acest caz dacă nu cumva basileul astilor era supusul celui 
dintâi și cel mai mare dintre regii din Tracia, cum îl numeşte deloc dezinteresat pe 
Burebista inscripția dedicată grecului Acornions€. Mercenariatul, independent de 
instituţiile de putere geto-dacice, putea fi o altă explicaţie a menționării în surse a 
participării unor geţi la bătălie. 

48 a.Chr. — La Pharsalos, Cezar îl învinge pe Pompei. 

44 a.Chr. — Strabon menționează în acelaşi pasaj atât asasinarea lui Cezar, cât şi dispariția lui 
Burebista de pe scena politică, astfel că s-a cimentat în spaţiul istoriografic ca reper 
final al domniei regelui dac anul 44 a.Chr., însă fără argumente suficiente. Una dintre 
urmările imediate a fost fragmentarea regatului, întâi în patru, apoi în cinci părţi“. 

Mijlocul sec. I a.Chr. — Începe pătrunderea sarmaților la vest de Nistrus5, în Moldova şi 
ulterior în Dobrogea”, favorizată de reculul puterii dacice de după destrămarea regatului 
burebistan. 

-43 a.Chr. — Probabil profitând de situația tulbure de după moartea lui Cezar, dacii au 
organizat incursiuni în Imperiu. Apian spune că: deodată se răspândi vestea că geții, 
care aflaseră de moartea lui Cezar, pustiesc prin incursiuni Macedonia”. Este la fel 


50 Strabon, VII, 5, 2. Arheologic se susţine afirmaţia, în zona de confluență existând numeroase descoperiri de 
factură dacică. 

5 Popovi€ 1992: 38. 

82 Cicero, IX, 10, 3. 

5 Lucan, Farsalia, IL, 52-54. Menţionarea separată a dacilor şi a geților, dacă nu este un artificiu poetic, sugerează 
că existau facţiuni getice, cel mai probabil sud-dunărene, care acționau independent de politica lui Burebista. 

54 Isidor din Sevilla, Historia de regibus Gothorum, Vandalorum et Suevorum, 3. 

55 Dio Cassius, XLI, 63. 

56 Indrieş 2010: 196-197. 

57 Strabon, VII, 3, 11. Unii cercetători identifică și delimitează formațiunile politice anterioare şi — ulterioare 
domniei lui Burebista — pe baza existenţei şi dispersiei tipurilor monetare autohtone (Preda 1973: 323). 

5 Arrian, Expediția lui Alexandru, |, 3, 2; Polybius, Istorii, XXVI 6, 13; Strabon, IL, 5, 30, VII, 2, 4, VIL 3 17. 
5 Ovidiu, Tristele, IL, 190; Scrisori din Pont, |, 2, 75; Ibis, 137 -139. Pentru detalierea pătrunderii sarmaților către 
vest şi contactele, alianțele şi influenţele sarmatice în lumea geto-dacică, vezi Bârcă, Sîrbu 1999: 89-98. 

% Apian, III, 25; III, 52. 

de posibil ca zvonurile despre atacul dacilor să fi fost împrăștiate intenționat de Antoniu 
pentru a avea pretextul de a strânge trupe şi de a primi fonduri. 

31 a.Chr. — Regele Dicomes, posibil unul dintre succesorii lui Burebista, stăpânind în regiunile 
extra-carpatice (probabil sudul Moldovei sau Muntenia -— la Plutarch el este numit 
regele geților”!), participă la bătălia de la Actium, ca aliat a lui Marcus Antonius. În 
urma înfrângerii, o parte dintre oștenii lui sunt luaţi prizonieri și ajung în arenele 
romane ca gladiatori”?. 

31 a.Chr. — Egiptul, ultimul regat elenistic, devine provincie romană. 

29 a.Chr. — Sub conducerea regelui Cotiso o armată a dacilor face o incursiune la sud de 
Dunăre. 

29-28 a.Chr. — M. Licinius Crassus, proconsulul Macedoniei, întreprinde două campanii de 
pedepsire împotriva dacilor şi bastarnilor”. Romanii se aliază cu o căpetenie locală, 
Rholes, care le ceruse ajutorul, şi împreună îi înving pe regii locali” Dapyx şi 
Zyraxes”. Rholes primeşte titlul de amicus et socius Caesaris. Coloniile grecești intră 
în Praefectura orae maritimae, administrată de guvernatorul Macedoniei. 

20-15 a.Chr. — Într-un poem latin, cu autor necunoscut”, este menţionat laconic centrul de 
putere Appulus / Apoulon, identificat teoretic cu cetatea dacică de la Piatra Craivii (jud. 
Alba), puternică fortăreață aflată nu departe de orașul roman de mai târziu, Apulum. 
Teoretic, din zona acestei cetăţi, dacii ar fi organizat o incursiune în teritoriul dobrogean 
al Moesiei, în dauna bogatelor polisuri greceşti: Dunărea cea violentă şi îndepărtatul 
Appulus dacic, un dușman care nu e depărtat de Pontul Euxin”5. Nu este clar nici dacă 
acel Apulus este o cetate sau numele unei căpetenii. 

16 a.Chr. — Simultan cu o incursiune a dentheleţilor, aliaţi cu scordiscii, în teritoriile ilire, are 
loc şi o pătrundere sarmatică dincolo de Dunăre, respinsă de L. Calpurnius Piso, 
guvernatorul Macedoniei”. A fost prima ciocnire a romanilor cu sarmaţii. 

12-11 a.Chr. — Consulul Cnaeus Cornelius Lentulus îi alungă pe daci dincolo de Dunăre, în 
urma unei acțiuni de pacificare a geților și sarmaților. Din relatările lui Florus și 
Tacitus!% reiese că zona vizată a fost cea din Muntenia de est şi sudul Moldovei, iar 
rezultatul a fost blocarea accesului sarmaților la Dunăre, prin instalarea unor garnizoane 


”! Plutarch, Antonius, 63. 

% Horatiu, Ode, IL, 6, 11; Cassius Dio, LI, 22, 8. 

% Horatiu, Ode, III, 8, 18; Florus, Războiul cu dacii, |, 28, 18. Deşi incertă, informaţia despre Cotiso şi implicarea 
lui în politica romană apare şi la Suetoniu (August, LXIII, 4). Preconizatele alianțe matrimoniale pot să fi fost însă 
doar zvonuri denigratoare la adresa lui Octavian. 

”4 O posibilă alianță barbară dintre geţi şi bastarni se înţelege din misiunea lui M. Licinius Crassus, trimis 
împotriva dacilor şi bastarnilor, cum ne informează Dio Cassius (LI, 23, 2). Dar, la fel de bine, putea fi vorba de 
expediții separate, aşa cum se poate deduce din incursiunea bastarnă în Moesia, ţinutul triballilor şi apoi în cel al 
dentheleților, aliați ai Romei. Totuşi, urmărirea bastarnilor de către romani i-a adus pe aceştia din urmă în conflict 
cu moesii (geții) şi din nou nu putem descifra dacă exista o alianță între barbari, dar unele lupte au avut loc separat. 
%5 Micile stăpâniri ale acestora erau în zona Dobrogei actuale. 

% Dio Cassius, LI, 26. 

”! Poemul s-a păstrat între manuscrisele lui Ovidiu. 

8 Danuviusque rapax et Dacius orbe remoto / Appulus huic hosti perbreve Pontus iter, Pseudo Ovidiu, Consolatio 
ad Liviam (sau Epicedion Drusi) în Poetae Latini minores, ed. Aem. Baehrens, |, 1879, Lipsca, Teubner, p. 118, 
vers 387-388 (Russu 1961: 86). De remarcat că studiul reputatului istoric a fost făcut înainte de descoperirea 
ruinelor de la Piatra Craivii. 

% Dio Cassius, LIV, 30. 

1% Florus, Războiul cu sarmaţii, LI, 29, 20; Războiul cu dacii, UI, 28, 18-19; Tacit, Anale, IV, 44, 1; Tacit, August, 
V, 30, 2. 

şi fortificaţii pe malul drept al fluviului. Asupra datei şi a locului exact unde s-au 
desfăşurat aceste evenimente, cercetătorii însă nu s-au pus definitiv de acord!l. 

12 a.Chr. — Geţii atacă și cuceresc cetatea Aegysus. Din spusele lui Ovidiu!% se pot deduce 
secvențele acestei acțiuni. Astfel, în prima fază geții au cucerit cetatea, după ce au 
nimicit pe odrizi, într-un război la care aceştia nu se aşteptau. Regele odris 
Rhoemetalces revine cu trupe şi cu ajutor roman acordat în calitatea sa de rege 
clientelar, recucereşte fortăreaţa și îi respinge pe atacatori. 

11-10 a.Chr. — În contextul războaielor dintre romani și panoni, dacii fac incursiuni spre vest. 
[S-a hotărât de asemenea ca templul lui Ianus Geminus să fie închis — căci se 
redeschisese între timp — ca şi cum războaiele erau sfârșite. Nu s-a închis totuşi, pentru 
că dacii, trecând Istrul înghețat, prădară Panonia]!% fiind respinşi de către Marcus 
Vinicius, un comandant roman care se evidenţiase în timpul războaielor cu ilirii. 
Informaţia este interesantă pentru că pot fi aduse în discuție anumite elemente 
geografice. Plecând de la o aluzie a lui Strabon, care spune că prin țara lor curge râul 
Marisos care se varsă în Dunăre. Pe acesta își făceau romanii aprovizionările de 
război!0, căreia i s-a adăugat o inscripţie mutilată descoperită la Tusculum (azi 
Frascati, Italia)!95, s-a susţinut că romanii ar fi pătruns efectiv pe Valea Mureşului până 
în centrul Transilvaniei, această acțiune fiind pusă în legătură cu distrugerea unor 
aşezări şi fortificaţii din sectorul apusean al Daciei preromane!". Calitatea precară a 
documentaţiei istorice nu permite o reconstituire fără dubii a evenimentelor, chiar 
numele comandantului roman fiind greu de stabilit. Tot ce se poate afirma coerent este 
că romanii au dus lupte cu bastarnii, cotinii, osii și dacii, fără a avea repere cronologice 
şi geografice clare. Cea mai probabilă zonă vizată a fost însă sudul Slovaciei de 
astăzi!07. 

4-6 p.Chr. — Sextus Aelius Catus întreprinde o acţiune militară la nord de Dunăre de unde 
strămută numeroşi localnici la sud de fluviu: Într-adevăr în zilele noastre Aelius Catus 
a strămutat din teritoriul de dincolo de Istru, în Tracia, cincizeci de mii de oameni luaţi 
de la geți, neam vorbind aceeași limbă cu tracii. Și acum ei locuiesc acolo, iar numele 
lor este moesi!%. Plasarea acestora în Moesia (în zona localităţilor Oescus, Utus, 
Asanus Şi Iaterus) arată că zona era deja sub un control fiscal eficient al romanilor. 
Mare parte a specialiştilor consideră că acţiunile romane au vizat zona Munteniei, iar 
în urma acestora ar fi încetat locuirile de la Tinosu, Popeşti, Piscul Crăsani! şi reculul 
locuirii de la Zimnicea!!. În timpul domniei lui Octavian, dacii au organizat numeroase 


0! Nemeth 2005: 23-24. 

% Ovidiu, Pontice, |, 8, 11-20; IV, 7, 19-54. 

%3 Dio Cassius LIV, 36. 

04 Strabon, VII, 3, 12-13. 

% O prezentare detaliată a tuturor surselor despre expediţia romană o are |. Ferenczi (1993: 39-54), autor care 
propune identificarea zonei de intervenţie în Muntenia (Ferenczi 1993: 46-47). 

% Un punct de vedere care leagă de această expediţie de încetarea unor așezări şi fortărețe dacice de pe Mureşul 
Inferior la Pop 2006: 71. 

% Împotriva ipotezei unei expediţii romane pe Mureş s-a pronunţat Al. Berzovan, care consideră că scenariul are 
la bază o traducere eronată a pasajului din Strabon şi că Marcus Vinicius a dus lupte la nordul Dunării cu dacii, 
bastarnii şi alte populaţii din zonă, dar, după toate probabilitățile, confruntările s-au desfășurat pe un alt front, la 
nordul Illyricum-ului, pe teritoriul sudic al Slovaciei de astăzi (Berzovan 2016: 145). 

1% Strabon, VII, 3, 10 (303). Fără îndoială că numărul celor transferați în Imperiu, relevat de sursele istorice, nu 
este neapărat cel real. Totuşi, Strabon a utilizat surse oficiale, direct interesate de un recensământ cât mai exact. 
1% O opinie separată face D. Benea, care propune ipoteza că strămutările au avut loc din zona confluenței Tisei 
cu Dunărea (Benea 1989: 147-158, cu bibliografia subiectului). 

110 Noi cercetări în situl de la Zimnicea impun o abordare mai prudentă a momentului încetării efective a locuirii 
sau mai exact a dimensiunii depopulării zonei în urma acțiunilor militare romane despre care vorbesc sursele 

incursiuni în Imperiu, amintite într-un concis rezumat: Sub comanda mea supremă, 
oștirea dacilor, care trecuse dincoace de fluviu, a fost învinsă şi alungată, iar apoi 
armata mea a trecut dincolo de Dunăre şi a silit neamurile dacilor să îndure stăpânirea 
poporului roman!!! 

6 p.Chr. — Apare prima menționare a Moesiei. Caecina Severus, comandantul armatei romane 
din Moesia soseşte cu o armată pe malurile Dravei, unde îi înfrânge pe răsculații din 
Pannonia!!?. 

7 sau 6 p.Chr. — A. Caecina Severus, guvernatorul Moesiei (legarus Augusti pro praetore 
exercitus) revine rapid la Dunăre din Pannonia răsculată pentru a respinge un atac, 
probabil combinat, al dacilor şi sarmaţilori!5. 

6-9 a.Chr. — După înăbușirea revoltelor triburilor ilire din Dalmația, de către viitorul împărat 
Tiberius, romanii transformă partea de nord a Illyricum-lui într-o unitate administrativă 
distinctă, numită ulterior provincia Pannonia!!?. 

15 p.Chr. — Lucius Pomponius Flaccus recucerește cetatea Troesmis, ocupată anterior de 
geţi!!5. Este şi anul cel mai probabil al organizării provinciei Moesia. 

-20 p.Chr. — În timpul împăratului Tiberius apar în vestul Daciei iazygii metanaşti!!€, rupți 
din trunchiul sarmatic nord-pontic, care se aşează în câmpia dintre Tisa şi Dunăre. Dacii 
din acest areal au fost împinși spre zonele montane!!7. Asupra rutei urmate de triburile 
iazyge (de-a lungul Dunării, prin Muntenia şi Oltenia? prin pasurile Carpaţilor 
Păduroşi?), a modului de deplasare (masă compactă? mai multe valuri?)'!5, precum și 
a zonei ocupate iniţial (Banat? Oltenia? nordul pustei Panonice?) sau a motivaţiei 
migrării (chemați de romani, pentru a limita acea incrementa Dacorum? împinşi de 
alani?) — probleme importante pentru istoria Daciei, există o vastă literatură şi, implicit, 
numeroase controverse între istorici!!%. Majoritatea cercetătorilor înclină însă pentru o 
penetraţie lentă, în etape, petrecută prin nord, fără o implicare romană, cu atât mai mult 
cu cât aducerea unei populații războinice nu reprezenta un interes pentru Imperiu. 
Sarmaţii iazygi se vor dovedi permanent o reală problemă pentru frontiera romană. 

-26-37 p.Chr. — Pe fondul letargiei administrației imperiale din ultimul deceniu al domniei 
împăratului Tiberius, dacii și sarmaţii pătrund în Moesia!%. 

46 p.Chr. — Tracia, până atunci regat clientelar, este transformată în provincie romană!?!, la 
moartea regelui Rhoemetalces III. Întreaga Peninsulă Balcanică, inclusiv Dobrogea 

antice. Unele artefacte descoperite aici (în special fibule) sunt datate la mijlocul şi sfârşitul secolului I p.Chr. 
(Spânu 2014: 87). 

11! Res gesti divi Augustus, V, 30, 47-49. Textul, redactat probabil chiar de Octavian, a fost săpat în piatră şi expus 
în diferite părți ale imperiului. S-au păstrat două astfel de inscripții, una la Ancyra şi una la Apollonia. Nu se poate 
spune la care incursiuni se referă, dar cel mai probabil este o notă generală a relaţiilor dintre daci şi Imperiu pe 
timpul domniei lui Octavian. 

2 Dio Cassius, LV, 29. 

3 Dio Cassius, LV, 30. 

+ Nemeth 2005: 23. 

5 Ovidiu, Pontice, IV, 9, 76. 

$ Epitetul metanastae face diferenţa între facțiunea iazygă, care migrase spre vest, şi tribul iazyg principal, care 
rămâne în zona Dunării de Jos (Muscalu 2008-2009: 8). 

7 Plinius, Istoria naturală, IV, 12 (24), 80; Tacit, Germania, |, 1; lordanes, Getica, 74. 

Mutarea întregului trib pare să fi durat o perioadă îndelungată, deoarece în anii 68-69 p.Chr. nici regele, nici 
tribul principal nu se stabiliseră în totalitate în zonă. lazygii vor juca un rol secundar, de subordonați, în sistemul 
de alianţe al quazilor, unde sunt reprezentaţi la negocieri de mărunți şefi tribali (Muscalu 2008-2009: 8). 

” Bârcă 2016: 8-16; Grumeza 2016: 440. 

20 Suetoniu, Tiberius, XLI. 

2! Eusebius, Chronicon, 180. 

(atașată încă din 15 a.Chr. Moesiei), ajunge sub control roman. Provincia Moesia se 
extinde din acest moment pe toată linia Dunării, completând astfel controlul imperial 
pe toată linia fluviului, realizat de fapt încă din timpul împăratului Octavian. În peisajul 
general însă, o serie de triburi tracice duc încă multă vreme lupte cu romanii. 

57?-671 p.Chr. — Guvernatorul Moesiei, Tiberius Plautius Silvanus Aelianus strămută, în 
cadrul mai multor acțiuni militare, cca. 100.000 de zransdanubieni la sud de Dunăre. 
Populaţia colonizată în Imperiu era compusă din majoritar geţi, dar zona exactă din care 
au fost dislocaţi aceştia este necunoscută!7?. Cert este că aceștia au fost transferați în 
Moesia pentru a putea fi impozitaţi!?, dar în acelaşi timp pentru a slăbi potenţialul 
militar de la nord de graniţa Imperiului!?*. Evenimentul este redat pe o inscripţie 
descoperită la Tibur!? și plecând de la numeroasele greșeli gramaticale conţinute, 
informaţia a suscitat numeroase interpretări şi corectări succesive. Textul epigraf este 
cu atât mai important cu cât aruncă o lumină interesantă asupra moștenitorilor politici 
ai lui Burebista, subliniind că la momentul expediției proconsulului exista un singur 
rege important, cel puţin în zona sudică a fostului regat burebistan. Este dificil de 
argumentat că un lider capabil să refacă politic măcar o bună parte din fosta întindere 
a făcut acest lucru fără ecouri — autorilor antici nu le-ar fi scăpat o așa realizare — dar 
chiar dacă vor fi existat și alți basilei şi căpetenii mai mărunte, cu domenii periferice, 
tendința părea să fie în direcția refacerii regatului dac. Pare verosimil că anonimul rege 
dac din inscripţie era probabil acel Scorilo!% din anecdota lui Frontinus!7”, iar întreaga 
argumentaţie duce la concluzia că Decebal a moștenit o situaţie geopolitică bună şi 
refacerea regatului din timpul său nu a fost un merit exclusiv personal. 

67/68 p.Chr. — Catafractarii roxolani trec Dunărea pe gheaţă, cuceresc şi distrug numeroase 
castre și garnizoane romane, jefuind cumplit mai ales Dobrogea!%. 

69 p.Chr.— Roxolanii revin în număr mai mare, pe fondul războiului civil izbucnit între 
Vitelius şi Vespasian, motiv pentru care sunt respinşi cu greu de Marcus Aponius 
Saturnius, guvernator al Moesiei (Legatus augusti pro praetore Moesiae)!%. În acelaşi 
an, aliaţi cu sarmaţii sau pe cont propriu, dacii fac o incursiune semnificativă dincolo 
de Dunăre: S-au mișcat și dacii, un neam care nu era niciodată de bună-credinţă, iar 
atunci şi fără frică, deoarece fusese luată armata din Moesia. Ei observară liniștiți 
primele evenimente, dar când aflară că Italia arde de focul războiului și că toţi se 
dușmănesc între ei, luară cu asalt taberele de iarnă a cohortelor şi cavaleriei auxiliare 
și se făcură stăpâni pe ambele maluri ale Dunării. Tocmai se pregăteau să distrugă 
tabăra legiunilor, când Mucianus le-a opus Legiunea a VI-a (Ferata); el aflase de 


Oltenia (Sîrbu, Bârcă 2000: 30, cu bibliografia subiectului). 

123 Pippidi 1967: 155. 

124 Nu se poate vorbi de depopularea totală a zonei, ci de încetarea sau reducerea drastică a locuirii punctelor 
importante — unele chiar din timpul campaniei similare a lui S. Aelius Catus — şi de rarefierea populaţiei din restul 
regiunii. Chiar şi slăbiți, dacii au mai avut forță ca în „anul celor patru împărați” (iunie 68 - decembrie 69 p.Chr.) 
să atace Moesia. 

125 Pippidi 1967: 138-139. 

126 Petolescu 2000: 60-61. 

127 Scorylo, conducătorul geților, știind că poporul roman era dezbinat din pricina războaielor civile și socotind 
că nu-i nimerit să-i atace, deoarece datorită unui război cu un dușman din afară s-ar putea restabili înțelegerea 
între cetățeni, a pus în fața concetăţenilor săi doi câini şi pe când se luptau între ei cu îndârjire le-a arătat un 
lup. Imediat câinii s-au aruncat asupra acestuia, uitând de cearta lor. Prin această pildă, i-a oprit pe barbari de 
la un atac care ar fi adus foloase romanilor (Frontinus, Strategemata I, 10, 4). 

128 Tacit, Istorii, 1, 79. 

129 Tacit, Istorii, |, 79; LL, 24, 2. 

victoria de la Cremona și se temea ca mulțimea barbarilor din afară să nu apese din 
două părți, dacă dacii şi germanii ar fi năvălit din laturi deosebite!5. 

69/70p.Chr. — Sarmaţii atacă şi jefuiesc Moesia, în lupte fiind ucis însuşi guvernatorul 
provinciei, Fonteius Agrippa. În locul lui a fost trimis Rubrius Gallus, care a reuşit cu 
greu să-i respingă pe barbari!5!. 

85/86 p.Chr. — Invazie dacică la sud de Dunăre: Pe când domnea împăratul Domitian, goții 
(geții) de teama lăcomiei acestuia, desfăcură alianţa pe care o încheiaseră odinioară 
cu alți împărați şi începură să devasteze malul Dunării, stăpânit multă vreme de 
Imperiul roman, nimicind armatele şi pe comandanții lor. În fruntea acestei provincii 
(Moesia) era pe atunci, după Agrippa, Oppius Sabinus, iar la goți (geţi) domnia o avea 
Dorpaneus; dându-se lupta, romanii au fost învinși, lui Oppius i s-a tăiat capul, iar 
goții năvălind asupra multor castre și oraşe, au prădat ţinuturile care atârnau de 
imperiu!5?. Victoria dacilor a motivat şi prilejuit transferul autorităţii regale de la 
bătrânul Duras la tânărul Decebal. Atacul dacilor pare să fi fost o acţiune diferită de 
obișnuitele raiduri de pradă, motivaţia reală fiind foarte probabil schimbarea politicii 
romane în raport cu barbarii nord-dunăreni!*%. Avariţia de care era acuzat Domitian, 
poate pe nedrept, însemna aplicarea unor politici noi în zonă, în limitele căreia putem 
include şi un plan de atacare a regatului dac, pe fondul crizei financiare din Imperiu ce 
ar fi putut fi reechilibrată cu aurul dac. Desfacerea foedus-ului de către daci și invazia 
la sud de Dunăre au nuanţe diferite de frecventele incursiuni de jaf, dacii acționând 
prudent, metodic, organizat şi decisiv, atacând castrele!**, nu doar zonele rurale!*5. 

86 p.Chr. — În urma unor lupte grele, dacii sunt respinşi peste Dunăre: dacii, care luptau 
împotriva romanilor, au fost înfrânți“. 

87 p.Chr. — Armata romană preia ofensiva și trece Dunărea pe un pod de vase, construit fie 
între Vidin şi Orlea şi de aici înaintează pe firul Oltului spre nord, fie la Drobeta şi de 
aici prin zona de dealuri subcarpatice ale Mehedinţilor, trecând apoi râul Motru şi 
atingând Jiul la Porceni, cu intenţia de a ajunge la Sarmizegetusa!*7. Decebal îi atrage 
în interior şi aşteaptă undeva între munți. Armata romană este învinsă categoric, iar 
comandantul acesteia, impetuosul Cornelius Fuscus, este ucis!*8. Este foarte posibil ca 
dacii învingători să fi recurs la un contraatac, trecând Dunărea şi pustiind malul drept!*?. 
Dacă lucrurile au stat aşa — trebuie ţinut cont şi de pierderile suferite de daci — se poate 
deduce dimensiunea înfrângerii romanilor. 


130 Tacit, Istorii, IUL, 46, 2. 

131 Flavius Josephus, VIL,4, 3; Tacit, Istorii, 1,79, 1. 

132 Jordanes, Getica, 76. 

153 Schimbările trebuie să fi fost de substanţă, așa cum o arată reorganizarea Moesiei şi reacţia dacilor, spre 
exemplu, pe lângă care putem doar bănui şi alte planuri care ar fi vizat regatul dac. Istoricul V. Lica extinde 
interogările acestui moment întrebându-se dacă a intenționat Domițian crearea la nordul Dunării a unui sistem 
de apărare de tipul Campi Decumates (Câmpiile Decumane)? Primeau, cu adevărat, dacii stipendia de la romani 
pentru a asigura securitatea frontierei şi au fost acestea suspendate în cadrul mai larg de reducere a cheltuielilor 
militare? S-a pus problema ca dacii să fie supuşi conscripției militare, aşa cum erau tracii sudici, motiv pentru 
care aceştia s-au răsculat în a. 26 p.Chr.? (Lica 1996: 117). 

34 Tacit, Istorii, LI, 46, 2-3. 

35 Lica 1996: 116. 

36 Rusebiu, Chronicon, 190, 5. 

3! Petolescu 2010: 77. 

3 luvenal, IV, 111; Marţial, Epigrame,VL, 76, 1-6; Suetoniu, Domițian, VI, 1; Orosius, VII, 10, 3-4; Dio Cassius, 
LXVIII, 9, 3; Eutropius, VII, 23, 4; Iordanes, Getica, 78. 

39 Iordanes, Getica, 76. 

88 p.Chr. — Romanii, sub conducerea generalului Tettius Iulianus, trec din nou Dunărea, 
undeva în dreptul Banatului, și repurtează o victorie împotriva dacilor, probabil la 
Tapae!“, toponim localizat în Banat, între Aizis!“! şi Sarmizegetusa. Rezultatele 
dezastruoase de pe frontul germanic, unde triburile marcomanilor şi chatilor au învins 
detașamentele romane trimise împotriva lor, au permis regelui Decebal încheierea unui 
tratat favorabil, în urma căruia regatul dac primea meseriaşi, subsidii și arme. 

89 p.Chr. — Sarmaţii iazygi au intrat în conflict cu romanii când au venit în sprijinul suebilor, 
devastând Pannonia!*?. 

91 sau 92 p.Chr. — Sarmaţii, cel mai probabil roxolani, invadează Moesia şi masacrează într- 
o bătălie o întreagă legiune. Este posibil să fi fost vorba despre XXI Rapax, transferată 
de la Moguntiacum (azi Mainz, Germania) în est ca pedeapsă pentru implicarea în 
rebeliunea lui L. Antonius Saturninus, guvernatorul Germaniei Superioare!“5. Bătălia 
s-a dat undeva în zona Dunării inferioare, caz în care cenotaful ridicat de Domitian la 
Adamclisi! face referire la acest moment. Împăratul intervine cu trupe noi, îi bate pe 
invadatori şi îi alungă în același an!%5. 

101-102 p.Chr. Primul război daco-roman. Dacii au ca aliați burii germanici și pe sarmații 
roxolani!'“. Campania se încheie după ce legiunile întoarse victorioase de pe frontul 
deschis de daci şi aliaţii lor în Moesia se îndreaptă către Sarmizegetusa. Decebal se 
vede constrâns să ceară pace. În Dacia rămân garnizoane, postate în capitală și probabil 
cele mai importante cetăți şi puncte strategice; unele regiuni din Oltenia și Banat sunt 
alipite imperiului, iar Decebal trebuie să renunţe la politica externă. Dacii sunt obligaţi 
să-şi demanteleze fortărețele, să returneze mașinile de război, meșterii şi dezertorii. În 
ciuda prevederilor tratatului, Decebal continuă să caute aliaţi, să se înarmeze, să repare 
cetățile, să primească transfugi. Romanii amenajează linii de comunicaţii — construiesc 
vestitul pod de la Drobeta — aduc noi unități în zonă. Este evident că pacea nu convenea 
nici uneia dintre părți şi că taberele erau doar într-un armistițiu. 

103 sau 104 p.Chr. — Decebal îi atacă şi îi învinge pe sarmaţii iazygi!*, cel mai probabil în 
zona de nord a regatului, ca răspuns la extinderea acestora în dauna regatului dac, în 
timpul primului război. 

105-106 p.Chr. — Al doilea război daco-roman. Sarmaţii roxolani nu mai participă, probabil 
primind în acest sens stipendii romane. Sarmizegetusa este cucerită, Decebal, aflat în 
retragere spre nord, este ajuns de cavaleria romană și se sinucide. Dacia devine 
provincie romană. 


+ Toponim identificat ipotetic cu trecătoarea Poarta de Fier a Transilvaniei, aflată la limita dintre Carpaţii 
Occidentali şi Carpaţii Meridionali, între Munţii Poiana Ruscă şi Munţii arcului, situată pe valea valea Bistrei şi 
care leagă Culoarul Bistrei de Depresiunea Hațegului. 

11 Localitate (cetate?) dacică menţionată de împăratul Traian în Dacica. Era situată lângă actualul sat Fârliug, 
jud. Caraş-Severin, în punctul Dealul Ruieni. 

4 Cassius Dio, LXVII, 5. 

+3 Dovezile privind prezenţa legiunii în Panonia sunt aproape inexistente astfel că unii autori consideră că 
dispariția ei din documente şi de pe teatrele de luptă se datorează desființării unităţii în urma participării la revolta 
lui Saturnius. Transferul este sugerat de Suctoniu: legione cum legato simul caesa (Domițian, 6) şi de Eutropius: 
Multas tamen calamitates isdem bellis passus est; nam in Sarmatia legio eius cum duce interfecta est et a Dacis 
Oppius Sabinus consularis et Cornelius Fuscus, praefectus praetorio, cum magnis exercitibus occisi sunt 
(Breviarium, 7, 23, 4), cu trimitere la decizia împăratului de a nu mai permite staționarea a două legiuni în acelaşi 
loc. 

144 Inscripţia de la Adamelisi (Tropaeum Traiani) unde sunt menţionaţi sarmaţii /devicto exerc/itu D/acorum et 
Sarmata/rum.... (CIL III 12467 / IDRE II 334). 

145 Suetonius, Domitianus, 6; Tacit, Agricola, XLI. 

146 Scenele XXXI-XXXII, XXXVII (Cichorius 1896-1900). 

147 Aparent iazygii fuseseră neutri în primul război, favorizându-i astfel pe romani (Dio Cassius, LVIII, 10, 3). 

Am expus cronologic elementele care au compus, din punct de vedere politic şi militar, 
activităţile majore petrecute de-a lungul a trei secole în spațiul balcanic și care au avut legătură 
directă sau indirectă cu spaţiul dacic, extrase din mențiunile autorilor antici. Chiar privite critic, 
numărul evenimentelor pomenite de sursele antice (Pl. 2) conturează o anumită dinamică a 
acțiunilor militare care au ca subiect principal sau doar secundar, spațiul nord-dunărean, fie că 
au fost implicaţi tracii, grecii, geții, celții, dacii, sarmaţii sau romanii. 


% 


Privind retrospectiv situația politico-militară, relevată de sursele literare, se pot extrage 
câteva constante. În primul rând, dacii iau locul geților ca actanţi pe teatrele de război din 
bazinul Dunării de Jos. Chiar la autorii care-i nominalizează, adesea se observă că fie 
etnonimul geți este utilizat generic, fie geții sunt angrenaţi în acțiuni minore, toate în zona 
inferioară a Dunării sau în Dobrogea. Chiar dacă detaliile proceselor sociale şi politice sunt 
greu de surprins, evoluţia generală, care coincide cu documentele arheologice, arată atât 
modificări structurale faţă de perioada precedentă, cât şi mutarea centrului de putere din zona 
Munteniei în interiorul arcului carpatic. 

Prima parte a secolului II a.Chr. este una săracă în consemnări, dar, indiferent de 
poziționarea cronologică exactă a acelui Rubobostes, perioada înseamnă începutul vizibilității 
culturii dacice în documentele istorice. Sosirea și instalarea bastarnilor în estul Carpaţilor şi 
diluarea autorităţii celtice în Transilvania sunt sub aspect macro-politic evenimentele majore, 
la care se adaugă transformările interne ale societății dacice. Pentru zona getică presiunea 
bastarnă dinspre nord şi cea celtică dinspre vest, concretizate în componente militare, precum 
şi transformările politice din Balcani vor constitui un adevărat clește care va opri maturizarea 
politică regională. Epuizarea elitelor locale, vizibilă încă din secolul III a.Chr., va antrena toate 
elementele sociale. Desigur, geții nu vor dispărea pur şi simplu, dar rolul lor, politic în primul 
rând, se va diminua progresiv şi se vor risipi în mici formaţiuni politice (basileul Rhemaxos a 
dispus de doar 600 de călăreţi!“51). Chiar dublând numărul celor capabili să lupte, cifra este 
nesemnificativă dacă ne raportăm spre exemplu la ce a putut recruta acel Cloilos, câțiva ani 
mai târziu. Departe de unitatea visată de istoriografia comunistă, aceste mărunte formaţiuni au 
fost angrenate adesea în conflicte reciproce, favorizând înaintarea romană spre gurile Dunării. 
Cei rămași după aceste risipiri interne fie vagabondau după pradă în cete mici, după cum 
observa poetul Ovidiu, fie se puneau în slujba diverselor căpetenii bastarne și le însoțeau în 
campaniile de jaf. Neîndoielnic, însă, o parte se vor regăsi între războinicii pe care se va baza 
Burebista în secolul următor. 

A doua parte a secolului conține câteva evenimente cu impact major asupra spaţiului 
nord-dunărean. În primul rând, este important de observat înaintarea romană, consecință a 
transformărilor politice, o înaintare mai mult prudentă şi tenace decât impetuoasă. Macedonia 
şi apoi Grecia sunt transformate în provincii romane, ceea ce umple vidul de autoritate 
regională de care profitaseră triburile tracice, celtice și ilire. Triburile tracice nordice (triballi, 
moesi, geți, daci), în constante alianțe cu scordiscii, participă substanțial la incursiuni în 


148 Sursele istorice asupra diferitelor aspecte demografice din Antichitate sunt extrem de imprecise şi subiective, 
iar operarea cu cifrele oferite de către autorii epocii este un demers riscant. În acest caz, doar diferenţele foarte 
observat că Rhemaxos şi-a permis ușor să trimită un detașament de 600 de oşteni, dar asta nu înseamnă că ei 
reprezentau totalul forţelor de care dispunea. Este greu de crezut că, dacă admitem strict sursa, el ar fi putut să 
ajungă protectorul întregului Pont Stâng şi să controleze ambele maluri ale Dunării de Jos fără să se bazeze pe o 
forță militară consistentă, raportată la vecinii lui din zonă. 

Balcani, cu rezultate schimbătoare. În zona de contact estică, Oroles reorientează spre sud 
fluxul bastarn, interzicând accesul spre vest!“?. 

Prima parte a secolului I a.Chr. este dominată de Burebista. Energicul rege impune 
autoritatea dacică în vest, în dauna triburilor celtice, iar în est supune litoralul pontic. Spre sud, 
risipește prin raiduri orice forțe au fost măcar bănuite că vor crea probleme și îşi impune 
autoritatea până la limita noilor provincii romane — fără să putem aprecia dacă respecta prea 
mult noile graniţe. Din această perioadă avem ştiri despre modificările interne ale societăţii. 
Strabon spune, bazându-se pe propriile surse, despre acest moment că [...] ajungând în fruntea 
neamului său, care era istovit de războaie dese, getul Burebista l-a înălțat atât de mult prin 
exerciţii, abţinere de la vin și ascultare față de porunci, încât, în câţiva ani, a făurit un stat 
puternic și a supus geților cea mai mare parte a neamurilor vecine [...]!5. Geogratul grec 
surprinde, posibil fără să aibă acest scop, modificările de fond ale structurii interne dacice. 
Impunerea acelor exerciții, a ascezei — văzută ca un control spiritual şi posibil economic — 
precum şi a disciplinei arată, dincolo de oricare interpretare textuală!5!, dimensiunea puterii 
basileului. Forța militară, combinată cu sentimentul religios, asociere care modifică 
fundamental sistemul de coduri interne ale societății, sunt bazele noilor structuri politice, 
dominate acum de o regalitate matură. Nu se poate spune că binomul Burebista-Deceneu a 
construit acest model identitar de la zero. Nu puține tradiții războinice funcționau în subsidiar. 
Un alt factor care nu trebuie neglijat a fost zona de sinteză și osmoză din Balcanii de Nord, 
asumat în istoriografia actuală ca fiind arealul de geneză a grupului Padea-Panaghiurski 
Kolonii. Acesta a avut importanţa lui, asupra căreia voi reveni. Reglajele şi schimbările interne 
au fost suficient de structurate încât, după dispariția lui Burebista, societatea dacică să nu mai 
poată să se reîntoarcă la valorile tribale strămoşeşti. Cel puțin nu în întregime. 

Regii care gestionează moştenirea politică a regatului burebistan, chiar dacă nu mai 
dispun de forţa gloriosului înaintaş rege, cultivă același cod identitar şi, desigur, mare parte din 
comportamentele cu care societatea în ansamblu se obişnuise. În fond, autonomia pe care o 
obținuseră nu era altceva decât materializarea dorinței de a fi direct și singurii beneficiari ai 
unui anumit statut, alimentat de rezultatele derivate din poziţia de forță regională. Nimeni nu 
avea interesul unei reîntoarceri în vremuri mai puţin glorioase ori mai paupere. 

A doua parte a secolului I a.Chr. este marcată de numeroase incursiuni, dacii trecând 
Dunărea frecvent, singuri sau împreună cu noii lor aliaţi, sarmaţii roxolani. De această dată 
răspunsurile romane sunt la fel de frecvente şi uneori drastice. Comunităţi întregi, cu elitele lor 
cu tot, sunt mutate pur şi simplu în Imperiu, slăbind demografic zona de câmpie a Munteniei. 
Revenind mulțumită de pe frontul occidental, administraţia romană, care stabilizase oricum 
sub Octavian granița pe Dunăre, îşi arată eficiența. Crearea provinciilor Pannonia, Moesia şi 
apoi a Traciei a însemnat nu doar aducerea unor unități militare suplimentare, ci şi 
eficientizarea apărării liniei Dunării'*?. Graficul expedițiilor barbare este mult mai lipsit de 
evenimente în prima parte a secolului I p.Chr. Explicaţia constă nu doar în reglarea valorică 
între Imperiu şi barbari — oricare ar fi fost aceştia — ci şi aruncă o lumină nouă asupra 
capacităților căpeteniilor dacice. Lunga domnie a lui Scorilo şi politica acestuia, oricât de critic 
am privi sursa care o notează, nu poate însemna decât prudenţa cu care elitele dacice tratau 


14 Unele materiale de factură bastarnică descoperite în Transilvania, la Morești, jud. Mureş (Babeş 2001: 526) şi 
la Şeuşa, jud. Alba (Ferencz, Ciută 2005: 244) sugerează o pătrundere a germanicilor în acest spațiu, dar 
materialele sunt prea puţine pentru a documenta concret această incursiune. Cel mai probabil ceramica bastarnică, 
datată în primul sfert al secolului al II-lea a.Chr., a ajuns aici pe alte căi şi din alte motive, concluzie valabilă, 
desigur, până la descoperirea altor materiale care să sprijine ipoteza incursiunii în (sau prin?) Transilvania. 

150 Strabon, VII, 3, 11. 

151 Petre 2004: 234. 

152 Etapele expansiunii romane la Dunărea de Jos sunt detaliate, cu toată bibliografia la Bounegru 2008: 31-41. 

noul vecin. Foarte probabil, aristocrația războinică avea altă părere asupra acestor relații, 
context care ar putea explica ieșirea de pe scena politică a prudentului regelui dac. 

Desigur, micro-analiza de față se bazează strict pe sursele literare cunoscute. Numărul 
lor este relativ mic şi nu ştim dacă s-au mai făcut alte consemnări, deşi este mai mult decât 
probabil. Însă modificările pe care unul sau mai multe evenimente similare neconsemnate le- 
ar fi putut aduce nu pot reconfigura substanțial tabloul general. 

Succesiunea iniţiativelor militare, atât cât putem documenta, arată o majoritate 
zdrobitoare a direcţiei de atac spre sud, dincolo de Dunăre. Exceptând contraatacul lui Decebal 
din iarna 101-102, din Dobrogea, parte a unui plan de luptă amplu, și atacul asupra sarmaților 
iazygi din 103, celelalte incursiuni nu pot fi considerate acţiuni strategice, de prevenire, cum 
îndeobşte se pronunță vechea istoriografie. Nici chiar raziile din timpul lui Burebista, când 
putem spune că fenomenul militar geto-dacic era centralizat, nu sunt altceva decât campanii de 
jaf şi intimidare, căci trecând plin de îndrăzneală Dunărea și jefuind Tracia - până în 
Macedonia și Iliria!%, ajunsese temut şi de romani. 

Frecvența atacurilor este maximă în timpul unor regi de mai mică importanță (Oroles, 
Dicomes, Cotiso şi alții necunoscuţi), ceea ce trebuie pus în legătură cu statutul acestora. Un 
rege aflat în fruntea unor structuri războinice trebuia să-și menţină (sau să-și reconfirme) 
permanent poziția, faima şi să-și asigure sprijinul intern, organizând campanii militare în dauna 
vecinilor. Nu doar din punct de vedere psiho-social erau necesare, ci şi ca sursă de bunuri şi 
venituri. Raziile de jaf erau, în primul rând, o formă de economie, prin care căpeteniile îşi 
sporeau averea. Desigur că și războinicii de rang inferior, până la baza piramidei ierarhice, 
dobândeau din aceste campanii, pe lângă glorie personală, bunuri, produse, turme, proprietăți, 
femei etc.15%, fiind direct cointeresaţi în acest sens. 

Realităţile arheologice din Dacia preromană abundă de produse străine, catalogate 
împăciuitor drept importuri. Motiv pentru care detașamentele erau adesea numeroase și, 
datorită pierderilor umane frecvente, din ce în ce mai permeabile la înnoirea capacităților 
umane. Despre acest sistem auto-regenerabil vom mai vorbi. 

Nu avem surse directe care să descrie acțiuni de acest gen petrecute în interiorul lumii 
geto-dacice, dar ele nu puteau lipsi. Cele mai profitabile direcții erau totuşi cele spre sud, iar 
desele alianțe (fie cu scordiscii, cu tracii sud-dunăreni sau cu sarmaţii) arată că populaţiile 
dunărene şi-au dat seama rapid că aveau interese comune și au acționat în consecință. 
Documentele arheologice demonstrează această conviețuire cu iz semi-cazon, relevată de 
numeroase piese și tipuri de echipamente militare comune la toți barbarii enumerați. 

După momentul Burebista, micile formațiuni succesoare, rezultate din marele regat, se 
reorientează tot spre sud, urmărind vechile trasee, sub conducerea căpeteniilor lor. Este evident 
că amploarea invaziilor, chiar socotind şi ajutorul aliaţilor interesaţi de prăzile din Moesia, nu 
au mai avut forța de odinioară. Acest lucru reiese şi din vigoarea cu care romanii răspund 
atacurilor, trecând Dunărea spre nord în frecvente campanii și acţiuni punitive. În plan 
simultan, crearea şi organizarea provinciilor Moesia, Pannonia şi Tracia, opresc aproape 
complet pe Dunăre toate populațiile barbare din nord. Abia sub Decebal dacii reuşesc să se 
reorganizeze din nou la un nivel care să le permită să treacă frontiera cu succese notabile. 

După confirmarea ca rege al dacilor și mulțumit de rezultatul confruntărilor cu 
Domitian, nici Decebal nu i-a mai provocat pe romani, pregătindu-se totuşi febril de ciocnirea 
cu Imperiul. Declanşarea războaielor daco-romane a fost un fapt unilateral, cu cauze mai 
profunde decât simpla securizare a frontierei danubiene. 


15 Strabon, VII, 3, 11; Suetoniu, Cezar, XLIV. 
154 Florus, 1, 39 [III, 4], 5. 

Cucerirea regatului dac pornise de la o sumă de cauze. Ambițiosul împărat Traian 
nutrea o nedisimulată dorinţă de a cuceri Orientul!55. Moartea lui Cezar oprise Imperiul să-l 
răzbune pe Crassus şi pierderea legiunilor acestuia la Carrhae (53 a.Chr.), dar mirajul oriental 
nu murise o dată cu nefericitul general. Traian nu putea pleca să-şi împlinească visul având un 
regat de talia celui dac în spate. La fel ca în cazul parților, împăratul nu uitase tratatele, 
considerate dezavantajoase, pe care Domitian le încheiase cu Decebal. Întocmai ca pe vremea 
lui Alexandru Macedon, spaţiul dunărean rămăsese cheia drumului către Orient. Dacia trebuia 
cucerită cu orice preţ, iar comorile ei erau doar o gratificație mai mult decât binevenită. 

Elitele dacilor şi odată cu ele întreaga structură socială peste care rezidau, așteptau 
neliniștite furtuna pe care, într-un fel sau altul, chiar ele o stârniseră. 


FENOMENUL MILITAR ÎN LUMEA GETO-DACILOR 


NUM QUID DE DACIS AUDISTI? 


Cercetarea culturii şi civilizației geto-dacice a produs în ultima jumătate de veac o serie 
de lucrări ample, cu caracter monografic. O parte dintre ele privesc cultura materială (ceramica, 
metalurgia fierului și a bronzului, arhitectura civilă şi militară, tehnica şi meşteşugurile, 
armamentul, iar altele aspectele spirituale sau societatea în ansamblu. Nu lipsite de importanță 
sunt monografiile unor situri importante cum sunt cele de la Piatra Roșie, Brad, Sighișoara, 
Pietroasa Mică-Gruiu Dării, Racoş-Tipia Ormenișului, Mala Kopanya!5€ şi altele. Acestea se 
adaugă unor carți care prezintă şi dezbat istoria generală a epocii în discuţie!””. 

Pe fondul caracteristicilor prioritar războinice, emanație a istoriografiei antice, 
fenomenul militar a fost şi el subiectul unor articole şi volume scrise pe parcursul ultimului 
secol fără a constitui inițial însă tema unei lucrări dedicate exclusiv. La începutul secolului al 
XX-lea apar şi primele sinteze, în plină epocă de redescoperire şi asumare romantică a culturii 
geto-dacice!S$, în care se dedică părţi importante referitoare la armament şi organizare 
militară!'*%. Un proiect mai amplu a avut în intenţie N. Densuşianu, care dorea să cuprindă toate 
informaţiile referitoare la războaiele, la compunerea și organizarea, la armamentul, [|...] la 
fortificaţiunile armatei!%. Vasile Pârvan, aproape două decenii mai târziu, realizează prima 
cercetare analitică a artefactelor cu caracter militar!€!. Calea deschisă de eruditul savant a fost 
urmată de o serie de autori care tratează punctual aspecte cu tangențe militare, în special 
anumite piese de armament şi morminte!“?, situaţie care durează până la al Doilea Război 


55 Bennet 2006: 253. 

5% Daicoviciu 1954, passim; Ursachi 1995, passim; Andriţoiu, Rustoiu 1997, passim,; Sîrbu et alii 2005, passim; 
Costea 2006, passim; Kotigoroşco 2015, passim. 

57 Pârvan 1982, passim; Daicoviciu 1965, passim; Daicoviciu 1972, passim; Crişan 1977, passim; Crişan 2008, passim. 
58 Calea a fost de fapt deschisă de publicarea tezei de doctorat a lui Grigore Tocilescu (Dacia înainte de romani, 
1880), lucrare prin care debutează seria de sinteze dedicate culturii şi civilizaţiei geto-dacilor şi care discută şi 
câteva aspecte legate de fenomenul militar, evident la nivelul cunoştinţelor disponibile la vremea apariţiei ei. 

59 Xenopol 1913: 107-110 

%0 Densuşianu 2002: 47-80. Lucrarea a rămas neterminată, publicată postum, autorul finalizând doar primele trei 
capitole. În paginile sale confuziile sunt frecvente, iar prejudecățile abundă, astfel că tentativa de sistematizare a 
artei militare a epocii nu are nici o valoare ştiinţifică perenă, rămânând valabilă doar ca intenţie şi notă de subsol. 
€! Pârvan 1982: 140: 507: 517: 593. 

42 Istoriografia actualizată a secvenţei la Sîrbu, Borangic 2016: 13-17. 

Mondial. Începând cu a doua jumătate a secolului XX, interesul pentru istoria militară locală 
creşte, astfel că au fost scrise o serie de lucrări cu caracter general, care vor include și unele 
aspecte legate de armamentul din spaţiul nord-dunărean. Acest mod de a expune istoria militară 
va continua de-a lungul glaciaţiunii comuniste, cu unele excepţii ce țin de caracterul special şi 
specific al unor descoperiri şi al unor periodice de specialitate!S5. Au fost editate chiar şi unele 
sinteze ce se doreau complete, dar care conțineau doar date cu caracter general, preluate şi 
adaptate din literatura anterioară. 

Armamentul a fost cel mai adesea un apendice al lucrărilor care tratau fie diferite fațete, 
fie civilizaţia geto-dacică în ansamblu, cercetătorii oprindu-se de regulă asupra lui doar 
accidental, fără a insista. Excepţie fac câteva lucrări dintre care reține atenţia sinteza /storia 
militară a poporului român, redactată de un colectiv numeros şi specializat, care cuprinde 
câteva capitole dedicate fenomenului militar antic. Întregul volum este puternic impregnat de 
intruziunile politicii comuniste în metodologia de studiu şi în limbajul științific. Valoarea sa ca 
instrument de lucru este extrem de redusă astăzi, cu atât mai mult cu cât doar compilează şi 
sistematizează, pe un cadru extrem de politizat, informaţiile şi rezultatele studiilor istoricilor 
români care s-au ocupat într-un fel sau altul, de subiectele militare ale Antichității dunărene!**. 
Conceput şi gândit în aceeaşi cheie este și volumul semnat de Ghe. Tudor, Armata geto-dacă 
(Ed. Militară, Bucureşti, 1986), lucrare care proiectează în trecutul îndepărtat numeroase 
concepții, tactici și strategii specifice conceptelor militare moderne, grefând pe acest cadru 
evenimente, personaje și informaţii din Antichitate. 

A doua lucrare notabilă este volumul semnat de Al. Vulpe şi M. Zahariade. Autorii 
dezbat contribuția geto-dacilor la istoria militară a Antichității, într-un cadru destinat atât 
specialiştilor, cât şi cititorilor avizaţi, prin recursul minim la aspectele istorice evenimențiale 
şi accentul pus îndeosebi pe integrarea istoriei militare locale în contextul general al nordului 
Balcanilor din epoca clasică!$5. 

Un punct de vedere diferit şi interesant găsim în monografia redactată de 1. Glodariu și 
E. laroslavschi, istorici care au subliniat legăturile dintre metal, oameni şi armele lor, elaborând 
un volum în care sunt discutate în această cheie şi piese de armament provenind din zona 
cetăților dacice din Munţii Orăştiei!%. Deși lucrarea a fost un element revigorant în peisajul 
istoriografic românesc, faptul că studiul s-a bazat prioritar pe situația arheologică din Munţii 
Orăştiei a limitat oarecum valoare generalizării unor ipoteze sau tipologii propuse de cei doi 
specialiști. În ciuda acestui fapt, ea a rămas nu doar singulară în nișă, ci şi utilă, chiar dacă de 
la redactarea ei au trecut peste 35 de ani, iar baza arheologică de documentare s-a modificat 
substanţial!*”. 

Începând cu anii '60 şi până în anii '90 apar o serie de articole şi monografii despre 
numeroase cetăţi şi fortărețe de pe tot teritoriul românesc, ca efect al avântului cercetărilor 
arheologice din această perioadă. Sunt analizate sistemele de construcție, dar şi inventarele 
descoperite în incinte sau proximități, în special piese de armament. 


16 Una dintre aceste excepţii ar fi cea semnată de către F. Marinescu (1980: 25-74). 

154 Istoria militară a poporului român. Din cele mai vechi timpuri pînă în secolul XIV-lea, volum colectiv, |, 
Editura Militară, Bucureşti, 1984. Lucrarea a apărut sub egida Centrului de Studii şi Cercetări de Istorie Militară. 
16 Vulpe, Zahariade 1987, passim. 

166 Glodariu, laroslavschi 1979: 129-142. 

167 Aparent chiar membrii colectivului de cercetare au ajuns la concluzia că lucrarea este depășită, cel puţin din 
perspectiva numărului de piese descoperite între timp, afirmând, la nivelul anului 2010: colectivul de cercetare a 
vestigiilor arheologice lucrează deja la monografiile referitoare la cetăţi, așezări și artefacte, una dintre cele 
aflate în lucru fiind dedicată fierului (laroslavschi, Mateescu 2010: 213, nota 27). Deocamdată, preconizatele 
lucrări nu au apărut în peisajul istoriografic. 

Identificată drept o nouă perioadă în istoriografia românească, zona cronologică de 
după 1989 aduce în problematica fenomenului militar studii şi cercetări importante care 
abordează subiectul din tot mai multe puncte de vedere, cu accente acute pe semnificații şi 
valenţe spirituale și materiale. Data politică folosită este una convențională, având în vedere 
faptul că modificările concrete în istoriografie apar consistent abia în jurul anului 2000. Abia 
cu debutul noului mileniu unii cercetători concentrează ansamblul de subiecte tangente 
fenomenului militar antic, dezbătute într-o serie de articole anterioare, în lucrări mai ample. Se 
poate astfel observa o tendinţă evolutivă în istoriografia românească şi o armonizare cu 
cercetările și metodologiile occidentale. 

Înainte de anii '90 ai secolului trecut se vorbea despre societate la modul generalizant, 
încercându-se identificarea unor categorii sociale pe baza izvoarelor scrise și artistice, dar care 
să reflecte cât mai fidel dihotomia socialistă. Însă anii următori au adus o serie de studii 
dedicate în special modului de manifestare a identităţii acestor structuri, viziune asupra căreia 
arheologia a avut şi are un impact esențial. Caracteristica generală a întregii literaturi de 
specialitate expuse este că ea a avut preponderent în vedere, indiferent de nișa cercetată, o 
istorie a elitelor şi mai puţin a etajelor sociale inferioare. Cauzele sunt multiple, dar principala 
motivaţie este aceea că elitele sunt astăzi cele mai vizibile categorii sociale antice, în sensul 
producerii, transmiterii sau deţinerii de obiecte sau structuri — fie că vorbim de piese de artă, 
podoabe, vase de lux, morminte, locuinţe aparte, centre rezidenţiale etc. Între aceste bunuri de 
prestigiu, armele, mormintele distincte, componentele harnașamentului şi cetăţile leagă 
indisolubil elitele de funcția lor războinică. Studiul elitelor militare acoperă jumătate de secol, 
fiind un specific al şcolii germane pe continent, dar în România cea mai mare parte a 
intervalului a fost acoperită de perioada comunistă, epocă în care chiar conceptul şi termenul 
de elită au fost atent gestionate de structurile de propagandă politică!68. 

Chiar dacă nu toţi istoricii au mărşăluit disciplinați între limitele impuse de aparatul 
politic!%, studiul problemei în sine a stagnat. Deschiderea societăţii româneşti din ultimul 
deceniu al secolului XX a însemnat pentru istoriografia românească posibilitatea de a reevalua 
sursele antice, metodologia şi reperele utilizate. Singurul impediment ar fi trebuit să fie 
depăşirea unor automatisme pavloviene, inerente unei schimbări de generaţie şi direcție. 
Deschiderea şi accesul la metodologii şi concepte noi au revigorat studiul fenomenelor militare 
din Antichitatea dunăreană, favorizată și de apariţia unei noi generaţii de istorici. 

În acest cadru se disting o serie de cercetători (V. Sîrbu!"0, A. Rustoiul”!, Z. Petre!7?, 
C. Borangic!'*) care reiau teme diferite ale fenomenului militar specific epocii geto-dacice din 
nordul Dunării, într-o numeroasă serie de comunicări, articole şi lucrări de specialitate. Sunt 
discutate aspecte privitoare la armament, manifestări identitare, artă, practici funerare şi 


16% Întreaga producţie culturală românească, inclusiv studiul istoriei, era subordonată scopului construcției 
societății comuniste, model în care se includea și modificarea unor mentalități de masă. Istoria a fost unul dintre 
pilonii acestui mecanism de manipulare. 

15 Una dintre excepţiile referitoare la acest subiect a fost istoricul L. H. Crișan. Autorul este primul care intuieşte 
o ierarhizare diferită, mai detaliată, a societăţii geto-dacice (Crişan 1977: 195-197) propunând în locul binomului 
nobil-popor de rând o stratificare mai largă, cu accente pe două elite războinice, aristocrația militară (farabostes) 
şi războinicii permanenţi (comati/capillati). Ipoteza a fost ignorată aproape total (sau dezavuată, vezi Bodor 1981: 
17), însă a fost reluată şi redefinită de Z. Petre (2004: 256-259) şi sprijinită de studierea armelor curbe (Borangic 
2015a: 244-246). 

170 Sîrbu 1997, passim. 

171 Rustoiu 2002, passim; Lucrarea cumulează o serie de studii anterioare, elaborate în diverse conjuncturi, 
momente şi colaborări. Toate acestea vor fi detaliate în capitolul dedicat armamentului. 

172 Petre 2004, passim. 

173 Borangic 201 5a, passim. Lucrarea, care concentrează o serie de studii mai vechi, completate și actualizate, s- 
a dorit a fi o monografie a armelor încovoiate (săbii, pumnale, cosoare) utilizate în spațiul etno-cultural tracic. 

religioase. Metodologia uzitată, fără să ignore procedurile anterioare, conectează mult mai 
solid şi vizibil artefactele cu creatorii lor, inițiind un nou tip de investigaţie și exprimare 
istorică, cel puţin în peisajul istoriografic autohton. Accentul se mută, măcar parţial, pe 
descifrarea resorturilor psiho-sociale care compun şi animă mecanismele interne ale civilizaţiei 
geto-dacice. Din motivele enumerate, paleta de studii are ca subiect tot elitele sociale şi 
politice. Metoda, la fel de riguroasă ca şi altele înaintea ei, permite numeroase interpretări cu 
caracter social şi istoric. Nici acest studiu nu face opinie separată de corpusul metodologic 
enunțat, având doar particularitatea de a se concentra asupra elitelor militare ale epocii. 

RĂZBOIUL, ÎNTRE NECESITATE ȘI PROFESIE 


Războiul este părintele şi regele tuturor lucrurilor; 
pe unii i-a făcut zei, pe alții oameni, pe unii robi, pe alții liberi 
Heraclit 


Este inutilă o re-teoretizare a războiului la un nivel mai mare decât simpla familiarizare 
cu subiectul, cu atât mai mult cu cât sunt vizate alte epoci istorice, unde chiar dacă în esență 
resorturile sunt aceleași, detaliile diferă foarte mult. Este de reținut din aserțiunea generalului 
prusac Carl von Clausewitz exprimarea politică prin care ne lasă să înțelegem că de fapt 
războiul nu este decât o politică violentă!'* sau, mai bine zis, o justificare și o explicaţie politică 
a violenţei de grup. 

Definiţia războiului, dată de von Clausewitz cu aproape două veacuri în urmă, rămâne 
încă în vigoare — este totuşi un postulat universal valabil — dacă privim subiectul prin monoclul 
teoriei filosofice. Putem aprecia că în spatele criteriului politic intră şi motivațiile religioase, 
juridice, biologice, etice, sociologice, psihologice, morale sau, în cel mai rău caz, sunt 
conţinute de acesta, politicul nefiind altceva decât forma concentrată a intereselor sociale. 
Factorii politici, oricum am privi conceptul, sunt întotdeauna decidenţii declanşării unui 
război!'5. 

Din perspectiva participanților direcți la conflicte, lucrurile stau întotdeauna puţin 
altfel. Pentru omul de arme din toate timpurile, războiul nu este decât o succesiune de acte 
extrem de violente, având la bază intenţii şi sentimente ostile, ce au ca scop fundamental 
impunerea voinţei asupra adversarului. Războiul, ca formă instituționalizată a agresivităţii, este 
un fenomen social care poate fi documentat doar începând din Antichitate. Fără a-i nega sensul, 
rămâne totuși greu de susținut existenţa lui, în acești parametri teoretici, în Preistorie. Desigur 
că au existat încă de pe atunci confruntări ale unor mase de oameni, mai mari sau mai mici 
(comunităţi, triburi etc.), dar în mod cert motivațiile erau de altă natură şi nu se poate dovedi 
intenția de dominare sau de impunere asupra inamicului, ci doar pe aceea de jefuire, alungare, 
apărare. Războiul sau orice formă de conflict generalizat în Preistorie era o acțiune făcută din 
necesitate, pusă în operă de membrii valizi ai comunităţii, care cumulau sau mai bine zis aveau 
alternativ calitatea de vânător şi cea de războinic. Armele erau identice în ambele situaţii. 
Funcția războinică, chiar dacă exista şi comporta unele conduite marţiale sau aptitudini 
specializate, nu era una profesională!'6. 

Conflictul în sine, ca fenomen social, a modificat însă fundamental structurile umane, 
obligate să trăiască permanent sub semnul incertitudinilor adăugate pericolelor naturale. 
Primejdia permanentizată şi teama de agresiunile semenilor au dus inevitabil spre crearea 
primelor sisteme și instituţii sociale capabile să gestioneze această stare!'7. Războinicul, rămas 
între timp permanent sub arme, constituia garantul unui confort psihologic pentru comunitate, 
suficient de prosper economic încât să fie invidiat, în ciuda riscurilor evidente ale meseriei 
armelor. Această profesionalizare nu s-a făcut brusc, ci au existat numeroase etape 
intermediare. 


174 Războiul nu este decât o continuare a politicii cu alte mijloace (Clausewitz 2006: 18). 

175 Geantă 2005: 70-71. 

17 Agresiunile sau conflictele inter-grupuri sunt caracteristici prezente în toate epocile evoluţiei umane. Chiar 
dacă uneori aceste ciocniri duceau la dispariția unuia dintre grupuri (Furtună 2015: 110-111), sunt dificil de 
încadrat aceste lupte ca fiind războaie — în sensul profesionalizării participanților, anterior Epocii Bronzului. 
Actanţii erau pur şi simplu bărbaţii sau membrii valizi ai comunității. 

177 Furtună 2015: 53. 

O astfel de structurare a funcției războinice este posibil surprinsă de autorii antici şi în 
spațiul nord-dunărean. Horaţiu spune că /a fel și geții cei aspri |...]. Nu le place să cultive 
același ogor mai mult de un an, iar după ce au îndeplinit toate muncile, alții, care le urmează 
în aceleași condiţii, le iau locul!'5. Este însă posibil ca textul, singular de altfel în sensul celor 
prezentate, să fie doar o versificare a unor realități din lumea germanică, unde practicarea 
sezonieră a funcţiei militare este notată de Cezar!??. 

Diodor din Sicilia, valorificând desigur surse mai vechi, notează că, după învingerea 
lui Lisimah de către getul Dromihete, când regele macedonean a fost dus în cetatea Helis, unde 
poporul, care luase parte la primejdii'%, s-a adunat în număr mare, cerând să fie ascultat. 
Trecând peste partea anecdotică a relatării, se pot reţine câteva detalii. În primul rând că oștenii 
regelui get sunt numiţi poporul, ceea ce face greu de crezut că aceştia erau războinicii care erau 
în preajma şi în consens permanent cu regele. În acest caz, prin formula poporul trebuie înţeles 
că cei care au reclamat pedepsirea macedonenilor erau reprezentanţii celor care deţineau 
drepturi politice, dar alţii decât curtenii regelui!*!. „Poporul” ceruse să fie ascultat nu doar în 
virtutea dreptului conferit de participarea la război, ci și din considerente bazate pe asumarea 
riscurilor acestei participări. Acest argument nu ar fi fost la fel de solid în cazul unor războinici 
permanenți, a căror statut era evident în strânsă legătură cu pericolele aferente. Cel mai 
probabil mobilizarea generală — dacă a existat — se făcea în anumite situații, fie pentru 
respingerea unui agresor, fie cu ocazia unei campanii de jaf în teritoriile vecine. În restul 
situațiilor, populaţia masculină, în larga ei majoritate, îşi vedea de treabă în sate și aşezări. Mai 
probabil însă, nici nu era chemată sub arme, participând doar conjunctural la evenimentele 
militare. 

Desigur, în jurul regelui exista un nucleu de aristocrați de rang înalt care constituiau 
comandamentul militar în oricare dintre aceste situații, consiliu pe lângă care mai puteau rezida 
un număr oarecare de războinici (rude, mercenari, gărzi etc.). Situaţiile care cereau oameni sub 
arme au devenit tot mai dese și au blocat tot mai multă vreme mare parte dintre membrii valizi 
ai comunităților getice. 

Lucian din Samosata, referindu-se la geți, spunea, retoric, că ori de câte ori priveam la 
ținutul geților, nu-i vedeam pe geți decât luptând!*?. Observaţia este importantă din cel puţin 
două puncte de vedere. Pe de o parte, ea se încadrează în alteritatea surselor scrise, captive unei 
anume imagini despre ținuturile dunărene, în care barbarii erau permanenta ameninţare. Pe de 
alta, dacă trecem peste subiectivismul autorului, se poate extrage din relatarea retorului faptul 
că în zona Dunării frecvența conflictelor era semnificativă. Cumulând această notare cu 
celelalte surse scrise!%%, fără a generaliza la modul absolut, reiese că o parte importantă a 


178 Horaţiu, Ode, III, 24, 9-24. 

17 Ginta suebilor este cea mai mare şi mai războinică dintre toate ginţile germanice. După cum se spune, aveau 
o sută de aşezări din ale căror hotare scoteau anual cu scopuri războinice câte o mie de ostaşi. Cei rămaşi acasă 
cultivă pământul pentru ei şi pentru cei plecaţi, iar în anul următor aceştia pleacă la război, iar lucrătorii de 
anul trecut rămân acasă, dar nimeni nu are un ogor al său şi nimeni nu poate lucra aceeaşi bucată de pământ 
mai mult de un an (Cezar, De bello Gallico, IV, 1). 

180 Diodor din Sicilia, Biblioteca istorică, XXI, 12, 3. 

181 Bste vorba despre adunarea poporului, o instituţie democratică cu rădăcini gentilice, tribale, cu evidente 
similarități la greci, macedoneni sau romani. De regulă, această adunare nu avea drept de iniţiativă, ci ea doar 
aproba sau dezaproba propunerile autorităţii centrale (basilei, consilii, căpeteniile gintelor etc.). 

18 Lucian, Icaromenip, 16. Putem specula că sofistul itinerant a inclus între numeroasele clișee din opera sa şi 
această efervescenţă războinică a geților/dacilor (a trăit între aproximativ 115/125-180/190 p.Chr., iar opera sa 
datează din perioada 160-165 p.Chr.), dar chiar existenţa acestui stereotip este edificatoare asupra frecvenţei 
conflictelor cu şi între barbarii de la Dunăre. 

183 Există în acest sens un conflict între opinia generală a istoriografiei antice, care construieşte populațiilor 
barbare o imagine eminamente marţială, creată pe baza unei selecții a ceea ce cunoşteau sau doreau să menționeze 

comunităților se afla permanent sub arme, spre deosebire de celelalte populații enumerate care 
aveau ocupaţii mai paşnicel!s*. 

Pe aceste baze — pe care documentația arheologică le susține puternic — nu mai este nici 
un dubiu că funcția militară, care anterior fusese apanajul unui grup restrâns, elitist, depăşise 
cadrul necesităţii și devenise ocupație de bază pentru un segment mai larg de populație. Ca 
orice profesie, meseria armelor cerea o sumă de substructuri esenţiale: o tradiţie, respectiv un 
cumul de experienţe deşirate pe mai multe generaţii, antrenamente asidue — şi aici putem 
include campanii frecvente — arsenal variat, numeros, de calitate şi actualizat. Toate acestea 
depindeau fundamental de elitele politice şi militare ale unei comunităţi. Direct interesate, din 
considerente economice și nu numai, elitele au devenit principalii promotori ai înlocuirii 
vechilor coduri juridice cu altele noi, adaptate momentului. Frecvența mormintelor de 
războinici creşte — situația este vizibilă de timpuriu în necropolele de la Ferigele sau Balta 
Verde, spre exemplu — iar căpeteniile își afișează statutul prin morminte fastuoase — de certă 
inspirație mediteraneeană — prin armament de paradă luxos şi impresionante centre 
rezidențiale. Prosperitatea elitelor le distanțează de restul comunităților, dar, mai important, 
subliniază posibilităţile materiale şi umane ale structurilor sociale peste care stăpâneau. Sursele 
acestor capacități economice erau, desigur, diverse, dar cele mai semnificative erau cele 
militare, probabil nu doar ca frecvenţă, ci şi ca volum de bunuri acumulate, raportat la timpul 
şi efortul alocat. O sursă rapidă de îmbogăţire, chiar riscantă, era de preferat uneia lente şi cu 
nimic mai certă decât prima. 

Ce putem extrapola din această situaţie este modalitatea de acumulare a experiențelor 
militare, nu neapărat în structurile de comandă, cât în eşaloanele inferioare. Trecând peste 
inerentele episoade violente dintre micile comunităţi vecine — nefixate în memoria scrisă — 
primele experiențe notabile sunt cele obţinute din contactul cu populaţiile stepelor nord- 
pontice, purtătoarele unui alt tip de război. Urmările acestor contacte apar nu doar în unele 
menţiuni scrise!85, ci sunt vizibile şi în inventarele funerare (vârfuri de săgeți, zăbale, spade 
scurte etc.). Următoarele influențe vor veni din zona mediteraneeană, de unde vor fi importate 
nu doar comportamente, ci şi piese de armament!$6, iar ulterior unele tehnici de arhitectură 
militară. Alte schimburi militare se datorează civilizației celtice, de la care, de asemenea, vor 
fi preluate unele tipuri de arme şi strategii de luptă. 

Perioada Regatului Dac a fost la fel de marcată de evenimente militare interne și externe 
care permit conturarea, măcar în reperele generale, a tendințelor socialului în raport cu 
fenomenul militar. Atrag atenţia câteva detalii ale surselor antice care par discutabile luate 
separat, dar privite unitar relevă unele modificări conceptuale ale comportamentelor militarilor. 

Primul semn că lucrurile s-au schimbat față de epocile anterioare, sunt atitudinea și 
hotărârile regelui Oroles!%7. Putem accepta că episodul este unul anecdotic, dar cadrul în care 


autorii ori observatorii şi dimensiunea reală a fenomenului militar al zonei. Multe dintre textele antice sunt de fapt 
în mare parte proiecţii ale autorilor despre barbari, puşi în opoziţie cu propria lor civilizaţie. Nu este de mirare că, 
în funcție de moment, aceştia sunt fie idealizaţi, fie desconsideraţi. În general, informaţiile sau aprecierile ating 
cu uşurinţă aceste extreme. 

184 [...] îi vedeam pe egipteni muncind pământul. Fenicianul făcea negustorie, cilicianul prăda, laconianul 
biciuia sclavii, iar atenianul pleda procese (Lucian, Icaromenip, 20). 

18 Tucidide, II, 96: [geții şi locuitorii de prin acele părţi sunt vecini cu sciţii, au acelaşi port şi sunt toți arcași 
călări]. Imaginarul colectiv grecesc amesteca adesea geții cu sciţii, trădând o imagine teoretică suprapusă realității 
istorice. Această confuzie aparentă transpare şi din maniera de reprezentare pe vasele greceşti, unde 
caracteristicile barbare (armament, vestimentaţie, comportament) apar amestecate şi, implicit, confundabile. 

18 Borangic 2015: 424. 

157 În vremea regelui Oroles ei se luptaseră prost împotriva bastarnilor şi de aceea, ca pedeapsă pentru 
slăbiciunea arătată, au fost siliți, din porunca regelui, să pună capul în locul picioarelor, atunci când mergeau 
la culcare şi să facă soțiilor lor serviciile pe care mai înainte acestea obișnuiau să le facă lor. Această pedeapsă 

este prezentat denotă că mentalitatea de grup era net diferită — şi episodul este verosimil cel 
puţin pentru auditoriul contemporan. Spre deosebire de epoca lui Dromihete, când poporul îşi 
ceruse imperativ dreptul de a participa la luarea unor hotărâri importante, iar regele nu putuse 
refuza, ci fusese nevoit să recurgă la diplomaţie pentru a-şi impune opinia, Oroles a aplicat o 
corecție drastică, umilitoare, propriilor oşteni, care aparent nu doar că a avut efect, dar a fost 
pusă, cel puţin teoretic, în aplicare. Oricum am privi lucrurile, actul de comandă şi relaţia dintre 
căpetenie şi subordonați fuseseră redefinite, în sensul unui alt tip de disciplină, clar deosebit 
de cel din timpurile când, la fel de teoretic, exista o anumită democrație militară, specifică mai 
mult războinicilor de ocazie decât celor de meserie. 

Deosebirea dintre g/oată, înțelegând aici masa poporului, ajunsă într-un fel sau altul 
sub arme și soldații propriu-zişi, este notată explicit în cazul apărării unei fortificaţii tracice, 
atacate de armata guvernatorului Poppacus Sabinus!%5. Observaţia este importantă pentru că 
surprinde o ierarhizare şi o diferenţă profesională prezentă chiar în cadrul organizatoric al unor 
triburi. 

Momentul expansiunii lui Burebista aduce un nou set de date, extrase din diversele 
surse care au notat aspecte legate de capacitățile militare ale structurilor sociale pe care le 
comanda regele dacilor. Un prim aspect discutat este numărul mare al oamenilor aflați sub 
arme. Strabon povesteşte despre geți şi daci după ce numărul lor crescuse neînchipuit de mult, 
într-atât încât puteau să trimită la luptă până la două sute de mii de oameni!%?. Istoriografia 
românească! a disecat amplu credibilitatea cifrelor geografului grec și în lipsa oricăror surse 
mai precise concluzia este că numărul real este imposibil de stabilit. Chiar acceptând unele 
contingente procurate de aliați și învinşi foarte probabil că acei două sute de mii este mai mult 
o licență care contura forța dacilor, raportată la realitățile militare regionale. Dar chiar 
înjumătăţind efectivele tot rămân valori impresionante!”!, de această dată mai apropiate de 
realitate, dacă luăm în considerare realizările militare. Rezultatele — respectiv victoriile 
împotriva opoziţiei interne, apoi împotriva celților din vest şi a scordiscilor din sud-vest, 
cucerirea litoralului pontic, inclusiv asediile prelungite și demararea programului arhitectonic 
din munţii Orăştiei — arată o organizare militară eficientă. Este posibil ca o parte din această 
organizare să fi fost una moştenită; deceniile anterioare de anarhie militară, de susținute 
campanii de jaf, frecventele alianţe militare cu alte grupuri şi triburi războinice contribuiseră 
la formarea unui anume tip de profil militar. Chiar dacă insuficient conturat!*?, acest caracter 
va fi forjat de către Burebista care prin exerciții şi prohibiția alcoolului va instaura un alt cadru 
comportamental, net diferit de cel anterior. Este greu de crezut că regele şi-a putut impune 
programul, chiar sprijinit de marele preot Deceneu, fără concursul unui corp sau nucleu militar 
capabil şi interesat să aplice în structurile inferioare noile directive regale, prin exemplu sau 
prin forță. Se poate spune că acest nucleu a stat la baza profesionalizării serviciului militar, 
surprinsă de sursele istorice mult mai coerent abia sub domnia lui Decebal. 

Războaiele daco-romane scot în evidență, mai mult decât în toată istoria dacică 
anterioară, profesionalizarea ocupaţiei militare în cadrul societăţii dacice. Parţial, aceste 
modificări structurale, cu antecedente mai vechi, apar şi în câteva consemnări antice. Criton 


a fost înlăturată numai după ce prin vitejia lor au şters ruşinea pe care au păţit-o în război (Trogus Pompeius 
(ustinus), XXXII, 3, 16). 

188 Tacit, Anale, IV, 47, 2. 

15 Strabon, VII, 3, 13. 

1% Daicoviciu 1970: 9-17 (cu bibliografia veche a subiectului), Daicoviciu 1972: 73; Crişan 1977: 179-187; Petre 
1980: 47-57, Petre 2004: 255. 

'9! În mod cert justificând capacitatea sa de a se amesteca în politicile interne ale Imperiului. 

1% Florus (1, 39 [III, 4], 5) surprinde un moment important în care chiar dacă dacii şi scordiscii invadaseră o zonă 
în număr mai mare, lipsa de disciplină a barbarilor are ca rezultat victoria romană. 

notează, cu referire la epoca lui Decebal, că a/ții, dintre cei din jurul regelui - erau rânduiți să 
se îngrijească de fortificaţii'”. Este greu de stabilit despre care fortificaţii vorbește textual 
Criton, dar construcțiile militare din timpul lui Decebal, incluzând aici nu doar cetățile 
nobiliare şi cele aflate sub jurisdicția directă a regelui, ci mai ales fortificațiile liniare de 
baraj!%, construite anume pentru blocarea înaintării romane, au necesitat un corp de comandă 
dedicat. Un alt posibil observator al evenimentelor a fost retorul Dion din Prusa, supranumit 
post-mortem Chrysostomos (Gură de Aur), care notează starea febrilă a dacilor care se 
pregăteau pentru confruntările cu romanii. Acesta notează că acolo, la ei, puteai să vezi peste 
tot săbii, platoșe, lănci, toate locurile fiind pline de cai, arme și oameni înarmaţi!*. Chiar dacă 
descrierea surprinde efervescența militară a unor efective compuse probabil și din structuri 
sociale angrenate în conflict ocazional, rupte de la ocupațiile lor din cauza intensității 
confruntărilor, nucleul, chiar lărgit, al armatei dacice, era constituit din războinici profesionişti. 

În sprijinul acestei idei vin câteva elemente aparent indirecte. Primul ţine chiar de 
stratificarea socială relevată de autorii antici, respectiv existenţa aristocrației războinice şi a 
războinicilor permanenți. Consideraţi multă vreme ca fiind poporul de rând, acești militari 
cunoscuţi în izvoare drept comati/capillati, au fost reconsideraţi în ultima vreme, atât pe baza 
reinterpretării surselor literare!%, cât şi în urma reanalizării unor componente ale 
armamentului!”. Ambele piste duc spre concluzia că aceştia constituiau de fapt un strat socio- 
profesional, războinici de meserie, singurii care puteau nu doar lupta cu succes notabil 
împotriva unităților romane în teren deschis, ci şi care erau capabili să manevreze mașini de 
asediu complexe!%. 

Este evidentă evoluţia fenomenului militar asociat geto-dacilor, de la mobilizări ample, 
care cuprindeau părți importante din volumul demografic existent şi controlat, a căror pregătire 
militară era cea dată de conjuncturi și sedimentarea acestor contingente, până la constituirea 
unui strat social profesionalizat. În linii mari, pe parcursul timpului are loc o trecere de la actul 
militar democratic, practicat de toți membri valizi ai comunităţii sau tribului, la privilegiul de 
a purta anumite arme şi implicit de a face parte dintr-o categorie profesională dedicată 
războiului, cu un statut bine conturat. Prezența geților, și apoi şi a dacilor, pe teatrele de luptă 
sud-dunărene marchează definitiv războiul ca profesie, o meserie ai cărei practicanți erau o 
categorie distinctă față de aristocrație şi de masa poporului, aceasta din urmă rămânând totuşi 
furnizorul principal de indivizi. 

Un ultim aspect este de notat în legătură cu evoluția mentalității războinicilor și a 
culturilor războinice. Permanentizarea prezenței sub arme a unor indivizi sau categorii de 
indivizi, fie că vorbim de vârfurile sociale sau de alte etaje inferioare acesteia, construieşte 


193 Criton, Geticele, 5, 2 - Lexiconul Suidas, s.v Boutiais. 

19% Dio Cassius, LXVIII, 8-9, 9, 4 (Xiph). 

195 Dion Chrysostomos, Discursuri, XIL, 16, 20. Există rezerve faţă de calitatea de observator direct a lui Dion la 
evenimentele relatate, mare parte din operele sale având la bază surse livreşti din epocă (Dana 2011: 139). La fel 
de posibil este ca în exilul lui să fi ajuns totuşi în ținuturile dunărene, cel mai probabil însă doar în zona taberelor 
militare din Moesia, ceea ce l-a transformat într-o sursă de informaţii la mâna a doua, iar apoi datele au fost 
folosite şi de Cassiodor şi de Iordanes. Este improbabil ca un roman, fie el şi exilat, să poată călători nestingherit 
printr-un teritoriu barbar aflat în pragul războiului. 

19% Petre 2004: 255-260. 

197 Borangic 2015: 196; p. 244-246. 

19% În acest sens stau mărturie atât componente ale mașinilor de război descoperite în mediu dacic (Gheorghiu 
2005: 165-274), cât şi scenele de pe Columna Traiană în care războinicii comati mânuiesc diverse dispozitive de 
luptă şi asediu (Cichorius 1896-1900, scena XXXII, scena LXVI), fără a mai aminti de numeroasele arme 
individuale romane provenite din descoperiri arheologice din contexte dacice. Utilizarea armamentului complex 
de război de către daci este confirmată şi de sursele scrise, în acest caz Dio Cassius (LXVIII, 9), care spune că 
Traian a ocupat munţii întăriți şi a găsit acolo armele, maşinile de război cucerite (de la romani). 

întotdeauna un sistem psiho-social, în care indivizii componenți se regăsesc şi își găsesc 
justificarea. Evoluţia în sine estompează rapid originile recrutării şi deturnează natural 
scopurile inițiale ale grupului militar. Altfel spus, războiul devine, din incident în cadrul unei 
culturi, factorul decisiv care contribuie la conservarea acelei culturi. Iniţial epifenomen, 
războiul ocupă tot mai mult din spațiul public al acelei culturi, pe care o impregnează. 
Ritualizarea războiului urmează firesc, ca răspuns psihologic şi din acest punct, cel puţin în 
Antichitate, dimensiunea economică, fundamentală, chiar dacă rămâne motorul fenomenului, 


populează doar fundalul, nu şi prim-planul culturii şi al relaţiilor acesteia cu celelalte culturi 
cu care era în contact. 


Desen în cărbune reprezentând reconstituirea echipamentului nobilului incinerat la 
Cugir (jud. Alba) făcută Motora Cristian, în 1986, la indicaţiile lui |. H. Crişan. 
Tabloul se află la Cugir, în sala de la Casa Elevilor, 
unde se păstrează o bună parte din inventarul mormântului. 
(Foto C. Borangic) 

11.B.1 MERCENARI, RAIDURI ȘI INCURSIUNI MILITARE 


Războiul nu este decât o continuare a politicii cu alte mijloace 
Carl von Clausewitz 


Angajarea unor războinici străini a fost o politică cu rădăcini vechi în tot Orientul 
Apropiat. Primii mercenari sunt atestați în Egiptul Antic, pentru ca ulterior practica să se 
răspândească cu repeziciune în timp și spaţiu. Primii europeni care au folosit trupe de mercenari 
par să fi fost grecii!”, ei înşişi furnizând astfel de servicii tuturor monarhiilor orientale. Practica 
oferea avantaje atât angajatorului care evita astfel pierderile din propriul fond militar şi 
demografic, cât şi pentru cei angajați, întrucât sumele câștigate astfel erau întotdeauna 
consistente. 

Mercenarii implicaţi în aceste contracte, uneori cu tot tribul sau doar cu întregul 
potenţial militar al comunităţii căreia îi aparţineau, au acces la bunuri deosebite şi, mai 
important, intră în contact cu ideologii și modele comportamentale străine de cultura lor. Pe 
plan militar, mercenarii interacționează direct cu armate străine, cu arme, mentalități, strategii 
şi tactici noi pe care supraviețuitorii le memorează sau le preiau şi le duc cu ei în zonele de 
origine. Orice angajare are ca rezultat secundar importuri permanente de idei în ambele direcții, 
în urma trecerii bunurilor dintr-o parte în alta, în funcție de rezultatul bătăliilor. 

Angajarea unor detașamente întregi, cu căpeteniile lor în frunte, a fost în ultima 
jumătate a mileniului 1 a.Chr., în zona balcanică, o adevărată „ramură economică”, un vector 
substanțial de transferuri economice şi culturale, dintr-o parte în alta. 

Se pot extrage din fragilele izvoare istoriografice mai multe elemente care atestă 
participări consistente ale populațiilor tracice pe teatrele de luptă mediteraneene şi balcanice. 
Geţii sunt de timpuriu amintiți ca războinici angajaţi de diverşi contractori, deşi practica 
mercenariatului era mult mai veche, tracii fiind pomeniţi chiar din timpurile homerice ca 
războinici care operau departe de casă”. 

Tucidide (în 429 a.Chr.), enumerând neamurile chemate în ajutor de către regele trac 
Sitalkes I, aminteşte şi contingentul substanţial de cavalerie furnizat de geţi”. Nu ştim exact 
dacă aceștia au venit în calitate de vasali ai regelui — relațiile geților cu regatul odris sunt încă 
nelămurite în detaliu — dacă au fost plătiți sau remunerarea consta doar în dreptul de a prăda 
teritoriile dușmane. Dat fiind numărul mare de războinici, aproximativ o treime din cavaleria 
armatei tracice, este greu de crezut că a fost o mobilizare benevolă, la o distanță atât de mare 
de locurile de baştină. Un alt episod este relatat de Polyainos care notează angajarea de către 
regele trac Seuthes a unor detașamente de geţi”% ce luptau în Chersonesul tracic împotriva 
Atenei. Din compilația avocatului macedonean reiese că geții au avut un rol decisiv în 
desfășurarea luptei, asigurând, prin număr şi strategie, victoria regelui trac? şi mai ales se 
specifică limpede că geții fuseseră plătiți pentru a lua parte la campanie. 


199 Herodot, 2, 152, 4-5; Diodor din Sicilia, 1, 66-68. 

2% Rustoiu 2000: 281. 

%! Iliada, X, 417-427. 

202 Tucidide, II, 98, 4. 

23 Din lectura textului antic nu este clar dacă era vorba despre regele odris Seuthes 1 (424 a.Chr.-410 a.Chr) sau 
de Seuthes al II-lea (405 a.Chr.-391 a.Chr.). Fără mare importanță pentru secvența cronologică a participării 
getice, este mai probabil că acțiunea să fi avut loc sub Seuthes I, când relaţiile acestuia cu Atena erau mai 
încordate. Dimpotrivă, în timpul lui Seuthes II, regele trac este cel care angajează mare parte din cei 10.000 de 
mercenarii greci ai lui Xenofon întorşi din nefericita aventură din Persia. Cf. Xenofon, Anabasis, VII. 

204 Pe când atenienii pustiau țărmul mării, prin părțile Chersonesului, Seuthes angajă două mii de geți uşor 
înarmați şi le porunci în taină să năvălească - ca şi cum ar fi dușmani - să pârjolească țara şi să atace pe cei de 

Acestor surse li se adaugă altele, mai numeroase, despre participarea tracilor în diverse 
ocazii la evenimente militare”%5, aspect care completează tabloul mercenariatului în lumea 
tracică de dinainte de secolul II a.Chr.. Puținele izvoare care relatează despre acțiunile militare 
duse departe în sud de către contingente de războinici nord-dunăreni sunt confirmate de 
documentele arheologice aparţinând epocii aşa-zişilor prinți de aur geți. Acești basilei locali 
erau repere ale societăților lor, posesorii unor tezaure importante şi beneficiarii unor morminte 
cu inventare funerare fastuoase (Cucuteni-Băiceni, Poiana-Coţofeneşti, Agighiol, Peretu, 
Craiova, Porţile de Fier, Sboryanovo-Svestari, Rogozen, Borovo, Lukovit, Letnica etc.). 
Acestora li se adaugă numeroase piese de echipament (în principal coifuri, dar nu numai) de 
certă provenienţă sudică, identificate în mormintele unor războinici (Gostavăţ, Cuptoare, 
Găvani, Budeşti, Găvojdia, Făcău, Ocna Mureş, Olăneşti, Bubueci), ajunse în aceste zone ca 
parte a unor importuri nu întotdeauna pe filieră comercială. Implicarea puternică în 
evenimentele politice şi militare din Balcani a avut ca primă consecință contactul şi acumularea 
unor valori culturale, spirituale şi materiale cu care războinicii s-au întors acasă”0€. 

Reculul structurilor sociale şi politice getice s-a făcut resimţit odată cu epuizarea 
demografică, mai ales atunci când accesul către zona mediteraneană a fost interzis de noua 
configuraţie politică. Modificările au fost determinate de ample convulsii socio-politice în care 
principalele repere au fost invazia celtică?0, decăderea puterii macedonene şi instalarea 
romanilor în Balcani. Prosperitatea şi puterea basileilor locali au intrat în declin accentuat, stare 
de lucruri ce nu poate fi interpretată separat de restricționarea accesului acestor lideri la 
resursele pe care le oferea sudul bogat. 

Anterior însă, micile regate barbare din zona Dobrogei şi Munteniei duceau o politică 
locală profitabilă, în raport cu coloniile grecești?0%5, căutând diverse metode şi prilejuri de a-şi 
rotunji veniturile pe seama acestora. Un exemplu este cazul regelui Zalmodegikos*%, dinast 
care anterior își însuşise, nu ştim cum, veniturile (?) Histriei şi luase numeroşi ostatici drept 
garanția unor plăți ulterioare. Dincolo de avantajele materiale evidente, micii regi locali îşi 


la ziduri. Văzând atenienii aceste lucruri ei - judecând după cele întâmplate - îi crezură pe geți duşmanii tracilor; 
deci prinseră inimă şi coborără din corăbii şi se apropiară de ziduri. Seuthes ieşi dinlăuntrul zidurilor şi-i întâmpină 
pe atenieni, deoarece geții urmau să se alăture trupelor sale. Când aceştia ajunseră în spatele atenienilor, îi atacară 
pe dușmani din spate; şi luându-i dintr-o parte tracii, dintr-alta geții, îi nimiciră pe toți (Polyainos, Stratagemata, VII, 
38). 

295 Titus Livius îi consemnează între mercenarii din armata regelui Filip al II-lea pe războinicii traci, înarmaţi cu 
săbiile lor mari, grele (TitusLivius, 31, 39, 11; 42, 59, 2-3; Plutarch, Vita Aemilianus Paulus, 18, 3). 

2% O parte a acestor influenţe sudice se datorează şi avansului spre nord al culturilor orientale și mediteraneene 
(macedonene, persane, greceşti, elenistice). 

207 Pe lângă bulversările prilejuite de sosirea celților şi stabilirea unor triburi în zonele intra-carpatice sau în 
bazinul Dunării de Jos, principala problemă a fost transformarea Balcanilor în câmp de luptă, luptele dintre statele 
elenistice sunt acum suprapuse de războaiele declanșate de noii veniți. Principala consecință politică a invaziei 
celtice în regiune o constituie eliminarea influenţei macedonene pe linia Dunării şi pe litoralul vestic al Pontului 
(Piatkowsky 1960: 198). 

208 Motiv suficient ca micii regi, căpeteniile și şefii barbari locali să concureze acerb între ei, aşa cum se observă 
din interacțiunile şi conflictele lui Rhemaxos cu tracul Zoltes sau, ceva mai târziu, cele ale lui Rholes cu Dapyx. 

29 Întrucât Diodoros al lui Thrasyeles, Procritos al lui Pherecles şi Clearchos al lui Aristomachos, trimişi soli la 
Zalmodegikos în privința ostaticilor, au călătorit prin țară duşmană şi — înfruntând primejdii de tot felul şi dând 
dovadă de cea mai deplină râvnă — au adus înapoi ostaticii (fiind aceştia la număr peste şaizeci), convingându-l 
totodată pe Zalmodegikos să restituie cetăţii veniturile. Este la fel de greu de precizat asupra cărui teritoriu 
stăpânea acest rege, fiind propuse zone din Dobrogea, în sudul Moldovei sau chiar la nord de Delta Dunării, în 
Bugeac (Petolescu 2010: 28-29 - cu bibliografia extinsă a subiectului). 

modificau comportamentul şi cultura copiind unele atribute grecești, cum demonstrează cazul 
unui anume Moskon?!, care bate monede cu numele său, după prototipuri greceşti. 

Lăsând la o parte trecutul îndepărtat al geților, războiul văzut ca resursă economică a 
fost permanent, într-o formă sau alta, practicat de aproape toţi dinaştii geți și apoi daci. Secolul 
II a.Chr. debutează chiar cu implicarea regelui Rhemaxos în treburile interne ale Histriei, la 
cererea polisului, în schimbul unor plăţi. Acestui rege îi plăteau tribut şi alte cetăți pontice, 
interesate de serviciile sale militare, destul de ineficiente de altfel, după cum lasă să se înțeleagă 
tonul textului incizat al decretului onorific în cinstea lui Agathocles, descoperit în ruinele 
cetăţii?! !. 

Războaiele regatelor elenistice purtate fie unele împotriva altora, fie împotriva celților 
care ajunseseră deja până în Anatolia, au angrenat și numeroşi traci, racolați ca mercenari. Una 
dintre frizele templului Athenei Nikephoros din Pergam (azi Bergamah, Turcia), realizată fie 
în anul 183 a.Chr. cu ocazia victoriei lui Eumenes II împotriva celților galati, fie, după alte 
opinii, pentru a celebra înfrângerea lui Antiochos III la Magnesia (190 a.Chr.), are figurată o 
armă specific tracică. Cea mai probabilă interpretare este că armele reprezentate ilustrează 
diferite trofee capturate în diverse lupte de regii din Pergam?!?. Friza atrage atenţia prin tipurile 
de arme barbare figurate, între care şi un pumnal curb, cu teacă, păstrat fragmentat. Arma 
specific tracică indică posibila prezență a unor mercenari traci angajaţi în conflictele militare 
din partea de est a bazinului mediteranean la începutul secolului al II-lea a.Chr.7!5, ca aliaţi ai 
celților. Capătul tecii este redat sub forma unei protome în formă de cap de berbec, morfologie 
identificată și în cazul tecii unui alt pumnal curb descoperit la Corcova (jud. Mehedinţi) !*, fapt 
ce poate indica zona de origine a mercenarilor traci. 

În aceeaşi perioadă este consemnat acel șef militar Cloilios?!5, care îşi negociază 
angajarea militară în slujba lui Perseus, regele Macedoniei, pe sume mari de aur, bazându-se 
pe nu mai puţin de 20.000 de războinici. Este irelevantă în acest moment etnicitatea căpeteniei, 
încă nelămurită?!€, dar interpretarea surselor şi a contextului istoric şi geografic permite ipoteza 
că o parte însemnată a forțelor sale era constituită din geţi. Baza de recrutare a armatei a fost, 
fără a putea preciza un areal specific delimitat, bazinul Dunării de Jos sau, mai exact, aici a 
avut loc concentrarea trupelor. Episodul este extrem de interesant pentru că are toate detaliile 
care lipsesc, parțial sau total, altor campanii: data exactă, efectivele mobilizate, ținta şi distanța 
până la ea, motivul, valoarea contractului şi numele contractanţilor”!”. Fiecare călăreț ar fi avut 
de primit câte 10 stateri de aur, iar fiecare infanterist câte cinci. Suma totală a contractului era 
în jur de 150.000 de stateri, din care doar 1.000 reveneau căpeteniei, pe lângă hlamide, brățări 
de aur şi caii dăruiți lui și altor şefi. Este aproape de la sine înțeles că suplimentar plăţii efective, 
mercenarii ar fi şi prădat zonele pe unde treceau, atât pentru subzistență, cât şi pentru rotunjirea 
veniturilor. Chiar dacă angajamentul nu a mai fost perfectat din cauza politicii duplicitare a 
regelui macedonean, sunt vizibile posibilele beneficii materiale, care par fireşti în epocă, pentru 


IE) 


0 Căpetenie getică sau poate scitică din nordul Dobrogei actuale, al cărui nume apare doar pe câteva monede din 
rgint, unde se auto-intitulează basileu. Titulatura utilizată — intrată în uz după 306 a.Chr. — ajută la plasarea 
ronologică a domniei lui undeva în secolul III a.Chr. (Ocheşeanu 1970: 125-130; Preda 1973: 180-182). 

' Russu 1963: 123-144. 

2 Rustoiu 2008: 24, nota 45. 

3 Mercenarii traci sunt atestaţi în numeroase inscripţii, în special din Attica şi Delphi (Griffith 1968: 166). 

1 Sîrbu, Borangic 2016: 74-75; fig. 14/3; fig. 26/4. 

5 Titus Livius, XL, 58; XLIV, 26-27; XLV; Trogus Pompeius/lustinus, Epitome, XXXII-XXĂIII 

* În general, armatele angajate cu contract erau alcătuite pe alte principii decât cele ale apartenenței etnice, cel 
puţin atunci când nu erau angajate triburi întregi. Este posibil ca oastea de mercenari a lui Cloilios să fi fost un 
conglomerat de neamuri și triburi germanice, celtice şi getice. Appian spune că mercenarii erau geți (De Rebus 
Macedonum, LX, 16, 1-2), dar distanţa mare faţă de eveniment presupune o doză mare de prudenţă în acest caz. 
217 Borangic, Barbu 2013: 27. 

războinicii angrenați în evenimentele din Balcani. Nu este de mirare că astfel de angajamente 
atrăgeau numeroşi doritori de îmbogăţire rapidă, chiar dacă riscurile erau întotdeauna mari. 

În contextul bătăliei de la Leucae (130 a.Chr.) împotriva pretendentului la tronul 
Attalidei, Eumenes III Aristonicos, comandantul expediției romane, P. Licinius Crassus 
Mucianus, este capturat şi ucis de către unul dintre mercenarii traci aflați în solda regelui 
Pergamului, cu pumnalul curbat specific?1$. 

Pentru secolul II a.Chr., chiar dacă celții par să fi furnizat cele mai multe astfel de 
219. se poate observa pe baza surselor antice că tracii, atât cei sud-dunăreni”2, cât și cei 


%1 au participat activ la evenimentele militare ale lumii mediteraneene şi 


trupe 
septentrionali 
orientale. 

În spaţiul nord-dunărean se poate spune că acest tip de angajament militar a primit 
anumite forme instituționale sub Burebista, dacă admitem că preconizata alianţă cu Pompei a 
regelui dac conţinea şi unele prevederi financiare. Indiferent de directivele puterii regale (și/sau 
sacerdotale), este greu de admis că forţele angrenate în costisitoarele și lungile campanii 
desfăşurate pe toate fronturile nu au fost cointeresate material. Mai ales aristocrația trebuie să 
fi pretins beneficii economice, pe care Burebista probabil le-a cerut lui Pompei, lucru presupus 
şi de I. H. Crişan”*7. Cantitatea mare de produse şi monedă străină din regatul dac are ca sursă 
spațiul sud-dunărean și foarte probabil, majoritatea au fost rodul acțiunilor militare, ale 
expedițiilor de jaf — unele consemnate explicit — al angajărilor şi alianțelor. 

Politica de alianțe şi sprijin militar acordat romanilor a fost continuată şi după 
dezmembrarea regatului, de regii Dicomes şi Cotiso. Primul dinast (jumătatea secolului | 
a.Chr.), localizat în părțile Munteniei sau, după unele opinii, în sudul Moldovei actuale, pe 
Valea Siretului”?*, părea că dispunea de suficiente efective”? încât să-i poată propune un ajutor 
militar generalului Marcus Antonius împotriva lui Octavian”5. Nefericita alianță a avut ca 
rezultat căderea în prizonierat a numeroşi războinici din oastea regelui get, ce au fost siliți apoi 
să lupte împotriva unor captivi suebi în arenele romane, cu ocazia jocurilor instituite în vederea 
consacrării sanctuarului lui Iulius Cezar de către Octavian (29 a Chr.)2*. Independent de 
rezultat, o parte din armată, inclusiv Dicomes, s-a întors în locurile de baştină probabil cu banii 
lui M. Antonius (cel puţin piesele de argint). Triumvirul bătuse sume însemnate de monede de 
aur, argint şi bronz, pentru plata propriilor legiuni și este posibil ca o parte să fi ajuns în mâna 
aliaţilor barbari. 


218 P. Crassus, ocupat cu războiul împotriva lui Aristonicus, în Asia, este luat prizonier între Elaea şi Smirna de 
către traci, din care prinţul avea mulți în armată; temându-se să nu cadă în mâinile sale, îşi imaginează un mod 
de a se sustrage, prin moarte, acestui oprobiu. E înfige în ochii unuia dintre barbari bastonul pe care îl folosea 
să-și strunească calul. Înnebunit de durere, tracul îi înfige sica sa în piept şi, satisfăcându-și dorința de 
răzbunare, îl scuteşte pe generalul roman de a-şi vedea onoarea decăzută (Valere Maxime, Faits et paroles 
memorables, traduction nouvelle par C. A. F. Fremion, Paris, 1834: 291, trad. în română M. Marcu). 

219 Hubert 1983: 293-306. 

20 Griffith 1968, passim; Papazoglu 1978, passim. 

21 Apian, Istoria romană, Macedonia, 2, 15. 

2 Crişan 1977: 263. 

23 Întreaga problematică la Protase 1970: 145-153. 

24 Dio Cassius (LI, 22, 8) spune însă că pe fondul fragmentării interne, probabil însoţită de conflicte, puterea 
reală a regatului lui Dicomes era simţitor micşorată: Dacii trimiseseră mai înainte vreme soli la Caesar, dar nu 
căpătaseră nimic din câte ceruseră şi trecură de partea lui Antonius, fără a-i fi însă de mult folos, căci erau 
dezbinaţi. 

25 Horaţiu, Ode, III, 6, 11; Plutarch, Antoniu, 63 (Dicomes, regele geților, îi făgăduise că-l va ajuta cu armată 
numeroasă). 

2 Dio Cassius, LI, 22, 6. 

Un alt rege activ a fost dacul Cotiso77, prezenţă supărătoare la frontiera romană, a cărui 
autoritate a fost localizată, teoretic, în părțile Banatului montan actual. Acestui dinast unii 
istorici îi atribuie şi emisiunile monetare de aur cu legenda KOXON?%5, motiv pentru care el 
este identificat cu un personaj regal pe nume Coson, grafie care se regăseşte în unele 
manuscrise. Teza nu este unanimă, unii istorici fiind de părere că regele Cotiso este un monarh 
dac, iar Coson unul get?77. O explicaţie legată de baterea acestor kosoni2" ar fi că, probabil, M. 
Iunius Brutus, în 43-42 a.Chr., topind tezaurul regelui Sadalas II2*!, a bătut monedele pentru a 
putea plăti participarea unor contingente dacice la campaniile sale, lucru excepţional în relaţiile 
romanilor cu barbarii. Appian, vorbind despre acest conflict, devoalează însă o realitate 
specific romană. Cu toate problemele interne, comandanții romani aveau în vedere secvențe 
politice mai mari decât orizonturile personale. Referindu-se la strategiile folosite de Brutus şi 
Cassius autorul spune că s-au folosit şi de regi şi de prinți; s-au servit în expediţii mai mici şi 
de parți, deşi erau dușmani ai republicii; însă pentru luptele decisive n-au așteptat sosirea lor, 
ca să nu obișnuiască acest popor barbar și dușman să lupte împotriva romanilor”?. Putem 
deduce că nici un neam barbar nu beneficia de un tratament special sau favorizant, cu atât mai 
mult cu cât dacii presau necontenit la frontieră, iar alianțele cu ei erau periculoase, 
conjuncturale şi fragile”. 

O poziție diferită o are istoricul I. H. Crişan care, analizând detaliat stilul, detaliile 
tehnice (grafică, greutate) şi aria de răspândire a acestor emisiuni monetare, opinează că ele ar 
fi fost produse ale monctăriei regale dacice”. Originea, dar mai ales prezenţa acestui tip 
monetar doar pe teritoriul Daciei constituie, încă, un subiect de dezbatere pentru specialişti?55. 

Din aceeaşi perioadă, respectiv sfârşitul secolului al II-lea a.Chr. - începutul secolului 
I a.Chr., au fost datate două morminte descoperite în proximitatea Histriei, respectiv a 
Callatisului. În cazul Histriei, în necropola cetăţii au fost identificare mai multe morminte de 
incineraţie plane, atipice pentru areal şi perioadă, având ca inventar funerar vase ceramice 
greceşti şi locale, un inel de bronz şi o cataramă de fier. Lângă una dintre gropi a fost descoperit 
un pumnal curb de tip sica, împreună cu teaca sa”*€. La Callatis, în vestul necropolei, s-a 
descoperit un mormânt de incineraţie care conţinea, printre altele, o spadă de tip celtic cu teaca 
sa, îndoite ritualic?*7. Ambele situaţii, pe baza ritului și ritualului funerar practicate, precum şi 
a armelor descoperite, au fost atribuite unor mercenari de origine tracică. Dacă acceptăm 
această ipoteză, cele două descoperiri ar fi cronologic ultimele atestări ale mercenariatului în 
bazinul Dunării. Regele Mithiridates Eupator chemase şi angajase numeroase triburi și 
populații în vasta coaliție anti-romană pe care o plănuise. Apian aminteşte de sciți, taurisci, 
bastarni, traci, sarmaţi şi alți locuitori din Balcani şi din nordul Mării Negre care veniseră în 


%1 Florus, II, 28, (IV, 12), 18 ; Horaţiu, Ode, III, 8, 17-24; Suetoniu, Augustus, LXIIL, 4. 

28 Este singurul tip monetar aparţinând emitenţilor locali care continuă tradiţia baterii de monedă autohtonă, altfel 
descurajată de apariția denarului roman şi de politica regalității de la Sarmizegetusa. 

2% Daicoviciu 1965a: 107-110. 

230 Acest tip monetar este special şi prin dispersia geografică, care poate fi documentată doar în arealul cetăților 
dacice din munții Orăştiei. Alte monede de acest tip, în general izolate, au apărut şi în alte zone ale Daciei 
Preromane, dar aceste deplasări țin de mobilitatea pieselor, oricum redusă, în Antichitate. 

%1 Appian, Războaiele civile, IV, LXXIV. 

22 Appian, Războiule civile, IV, CXXXIIL. 

233 Cu referire la un atac petrecut în 69 p.Chr., istoricul Tacit spune că s-au mișcat și dacii, un neam care nu era 
niciodată de bună credinţă (Istorii, III, 46, 2). Dacii au invadat sudul Dunării, pe fondul războiului civil care 
cuprinsese Italia, încălcând unele probabile înțelegeri cu romanii, aşa cum lasă să se înțeleagă Tacit. 

24 Crişan 1986: 279-281. 

235 Munteanu 2003: 241- 264. 

%56 Pippidi et alii 1959: 309, fig. 11. 

237 Bârlădeanu-Zavatin 1980: 225-227. 


Sl 


ajutor, atraşi de stipendiile generoase oferite de suveranul Pontului?55. Înainte de declanșarea 
celui de al treilea război cu romanii, Mithiridates înrolase din nou sub steagurile sale dintre 
sarmaţi,|pe] cei regali, iazygii, coralii și neamurile trace care locuiesc lângă Istru sau în 
prejma munților Rodope şi Haemus”. Nu pare deloc improbabil ca războinicii înmormântați 
în Dobrogea să fi fost mercenari din trupele lui Mithiridates, trimise în ajutorul cetăților de pe 
litoralul vestic al Mării Negre, iar originea lor, relevată de armamentul specific, să fi fost în 
arealul Padea-Panagjurski Kolonii2. 

Dispariţia entităților politice care au avut capacitatea economică şi interesul politic 
pentru plata serviciilor militare, niciodată ieftine, cerute de războinicii de profesie, respectiv 
dispariția regatului bosforan, transformarea Macedoniei și a Greciei în provincii romane, au 
diminuat fenomenul mercenariatului, dar acesta nu a dispărut complet”. Un efect al noilor 
restructurări politice din Balcani a fost replierea celților balcanici şi reorganizarea rămăşițelor 
acestora în ceea ce va fi polul de putere scordisc. Această nouă entitate, care a suprapus şi 
parţial înglobat teritorii şi elemente dintre triballi”*, autariaţi și iliri”%, nu putea supraviețui 
mult timp fără resursele oferite de capacităţile și apetenţele lor războinice”. Singuri sau în 
alianţe cu vecinii, între care destul de des se numărau şi dacii, organizează frecvente incursiuni 
de jaf în dauna romanilor, noua putere a regiunii. Asistăm la o modificare de perspectivă în 
care lupul îşi schimbă părul, dar nu și năravul, iar lipsa angajamentelor nu a dus şi la liniştirea 
turbulentelor triburi nord-balcanice. 

La „şcoala” scordiscă, dacii deprind repede avantajele pe care incursiunile de pradă le 
aduceau economiei interne, deprinderi adăugate acestui model comportamental şi de vechile 
tradiţii locale privind raidurile spre sudul bogat. Avem o mică imagine asupra valorilor astfel 
acumulate, constituită și vizibilă astăzi doar din obiecte de artă, monedă şi artefacte. Pe lângă 
acestea, vitele, ovinele, caii, femeile capturate, constituiau o chemare la fel de tentantă; valori 
asupra cărora avem — în lipsa unor descrieri explicite — doar o imagine teoretică, așezată peste 
prosperitatea nord-dunăreană, bine conturată arheologic. 

Desigur, aceste razii periodice erau relativ dezorganizate, aspect ce reiese din analiza 
succeselor, dar mai ales a înfrângerilor suferite chiar în condiţiile avantajului numeric şi a 
atacurilor inopinate de care beneficiau barbarii. Lipsa din izvoare a numelui unor regi sau a 
unor şefi, fie ei scordisci, traci sau daci, arată de asemenea slaba coeziune a banderiilor şi 
cetelor plecate după pradă doar pe baza unor înţelegeri încheiate între căpetenii mărunte, fără 
merite deosebite, care să le fi scos individual din anonimat. Nu este de mirare că, având ca scop 
principal jaful, legiunile le-au administrat înfrângeri metodice, iar înaintarea romană spre nord 
capătă de timpuriu un caracter sistematic. 

Sub Burebista însă lucrurile se modifică radical. Regele dac obținuse relativ rapid 
suficientă autoritate încât să poată concentra și controla toate capacitățile diferitelor triburi sau 
structuri socio-politice şi militare din sfera sa de interes. În această cheie, autoritatea regală 
transformă haoticele razii în acțiuni militare coerente. Nu ştim câte dintre prerogativele 


8 Appian, Mithiridates, 15. 

9 Appian, Mithiridates, 69. 

0 Rustoiu 2002: 45. 

241 Într-o altă formă, instituţionalizată de această dată, practica angajării unor contingente mari de barbari, va fi 
parte din strategia politică şi militară a Imperiului Roman, pe toată durata existenţei acestuia. 

242 Appian, Iliria, 3, 5. 

3 Papazoglu 1978: 271-272. 

244 Chiar dacă unele comunităţi par să se fi sedentarizat, deoarece Titus Livius numește nişte celți amestecați cu 
iliri, stabiliți în apropierea orașului Pella din Macedonia, agricultori neobosiți (Titus Livius, XLYV, 30, 5). Trebuie 
reținut însă că aceştia par mai degrabă coloni naturalizați, deosebiți sau în afara controlului turbulentelor căpetenii 
războinice din nordul Peninsulei. 

căpeteniilor au rămas valabile în noua configurație politică a regatului dac sau dacă aceştia nu 
au fost înlocuiți, măcar în parte, de către rege cu propriii lui comandanţi. Dimensiunea 
acțiunilor militare desfăşurate duce la concluzia că primul pas a fost anularea pe plan intern a 
oricăror disensiuni și împotriviri. Orientarea spre exterior a politicii regale nu putea avea loc 
fără supunerea prin orice mijloace a oricăror tendinţe de autonomie locală. Nu există nici o 
îndoială că împotriva unor şefi locali a fost folosită forţa, așa cum putem interpreta incendierea 
unor cetăţi şi aşezări (Cârlomăneşti, Cetăţeni, Radovanu, Zimnicea”* etc.)"*, dar la fel de 
posibil este faptul că o parte a lor a renunțat de bunăvoie la independenţă, de teamă sau atrași 
probabil de noile conjuncturi şi oportunităţi. 

O altă întrebare ar fi dacă regele a dizolvat cetele înarmate ale nobililor şi le-a încorporat 
în marea sa armată. Z. Petre observă corect că această armată nu mai era constituită doar din 
aristocrați-războinici şi oamenii lor. Numărul mare de oșteni sub arme, oricât de critic am privi 
sursele, trebuie să fi coincis cu acordarea dreptului de a purta arme şi de a participa la război, 
unor categorii mai largi de proprietari liberi, posibil acei enigmatici comati”*. Indiferent de 
metoda folosită, regele a îngrădit drepturile de altădată ale nobilimii războinice care, chiar dacă 
a acceptat de voie sau de nevoie, supremaţia Sarmizegetusei, nu a uitat uşor vechile libertăți şi 
privilegii. Dacă admitem complotul care a dus la moartea regelui, vag descris de Strabon”%, el 
s-ar fi putut materializa pe baza acestor nemulțumiri. Cert este că, pe plan militar, incursiunile 
peste hotare sunt acum decise la nivel politic înalt şi beneficiază de un sistem organizatoric 
competent şi coerent. Armatele dacilor apar capabile să lupte la mare distanță de centrele 
proprii şi poartă diferite tipuri de război, de la incursiuni și razii ample, la asedii complexe. 
Efortul militar nu mai este o inițiativă locală, ci este parte a unui concept mult mai larg, cu mari 
implicaţii umane şi materiale. Efectele nu se vor lăsa așteptate și în scurt timp chiar romanii, 
care împrăștiaseră anterior cetele risipite după pradă, au ajuns să se teamă?“ de noua putere. 
Este evident că tot autoritatea regală era principala beneficiară a rezultatelor obținute din 
campaniile militare. În urma războaielor şi incursiunilor s-au acumulat probabil imense 
cantităţi de bunuri și valori:50, mult mai multe decât visaseră vreodată mărunții şefi de triburi, 
ceea ce explică oarecum durata regatului burebistan. Gestionat de rege şi desigur parțial 
distribuit căpeteniilor lui, acest fond valoric a permis demararea uriașului efort arhitectonic cu 
caracter militar și religios din Munţii Orăştiei şi a dus la articularea unui sistem economic intern 
— vizibil în numărul şi diversitatea de produse existente, locale şi importuri”5!, net superioare 
epocilor anterioare. 

Moartea lui Burebista a însemnat în primul rând un recul politic şi apoi unul militar, 
vizibil în chiar acțiunile războinice imediate ale succesorilor. Scad în intensitate incursiunile, 
chiar dacă unii dinaşti se consideră suficient de puternici încât să se implice într-un fel sau altul 
în problemele interne romane. Pe ansamblu însă, până în timpul lui Decebal, chiar dacă mult 
mai organizate decât cele anterioare regatului, incursiunile nu mai sunt de anvergură, reuşind, 


245 Deşi incendiate, cetăţile de la Zimnicea şi Cetăţeni îşi revin şi îşi continuă existenţa. 

25 Nu se poate elimina din calcul posibilitatea ca unele dintre aceste locuiri să fi fost afectate de conflicte locale 
sau de luptele dintre diadohii daci ori geţi, în cadrul convulsiilor ce au urmat morţii lui Burebista sau ele să fi fost 
afectate de raidurile sarmaților în Imperiu ori de replicile romanilor, evenimente întâmplate între mijlocul 
secolului I a.Chr. şi prima parte a secolului I p.Chr. (Sîrbu er alii 2014: 161). 

247 Petre 1984: 54. 

248 Cât despre Burebista, acesta a pierit din pricina unei răscoale (Strabon, VII, 3, 11). 

2% Strabon, VII, 3, 11. 

25 O bună parte din rezultate au constat în accesul la tehnici, materiale şi tehnologii noi, multe aduse în Dacia cu 
tot cu personalul calificat necesar (Stoica 2001: 95). 

*5! Prin importuri trebuie înţelese totalitatea mărfurilor și produselor aduse din exterior, prin orice mijloace: prăzi 
de război, capturi, comerţ, schimburi, stipendii, daruri etc. 

cel mult, doar să irite Imperiul?*?. Rezultatele pe plan intern sunt mai puţin cunoscute, dar cel 


puţin aparent, formațiunea intracarpatică cu centrul în Munţii Orăştiei a rămas cea mai 
puternică, profitând probabil de moștenirea politică şi de nucleul religios aflat aici. Avantajele 
Sarmizegetusei s-au concretizat prin recoagularea autorităţii unice în jurul ei, cel puțin a unei 
mari părți din stăpânirea lui Burebista, foarte probabil încă din timpul lui Scorilo. 

Beneficiarul cel mai evident al tradiţiilor militare va fi regele Decebal, care, în urma 
unor repetate succese militare, își va consolida domnia și va trata cu imperiul de pe picior de 
egalitate, cel puţin în timpul lui Domitian, avantajat de calitățile sale războinice şi politice. 
Aspectul cel mai important din suita de războaie daco-romane purtate până la Traian va fi însă 
faptul că dacii au primit în mod oficial arme, meșteri și mai ales stipendii de la Domitian”**. 
Încasarea unor mari sume de bani ca plăţi pentru eforturi militare în acest caz, încheie o lungă 
tradiție ce combina mercenariatul cu raziile de jaf în zonele prospere din sudul Dunării. 

Acest tip de război, la care geto-dacii au aderat de timpuriu, oferea pe plan material 
beneficii substanţiale supraviețuitorilor şi mai ales căpeteniilor implicate. Obiecte de factură 
sudică şi cantități mari de monede, în special romane — asupra valorii corecte avem doar o 
părere largă, neștiind câte au fost tezaurizate şi din acestea câte au fost descoperite în realitate?** 
— sunt doar câteva din categoriile de bunuri care au modificat și dinamizat economia internă a 
regatului dac în toate momentele existenţei lui. 

Ceea ce interesează aici sunt experienţele acumulate pe teatrele de război, indiferent de 
zona de conflict şi modul de participare, concretizate în înarmarea la alte standarde a 
aristocrației locale, în modificările comportamentale şi culturale ale acesteia. Elitele militare, 
principalele beneficiare ale acestor „schimburi de experiență”, s-au întors în zonele de reședință 
nu doar cu bagajul material şi informaţional acumulat, ci şi cu un prestigiu sporit în faţa 
propriilor comunități. Mobilitatea individuală sau de grup, apanaj tot al elitelor în ultimă 
instanță, a vehiculat modele culturale, concepte și ideologii pe arii întinse şi în sensuri diferite. 

Rezultatele acumulate în trei secole de acțiuni militare sunt evidente în ultima parte a 
existenței regatului dac. Tehnologia diferă substanțial de tot ce produseseră anterior 
meşteșugarii geți sau daci, fie că vorbim de meşteşuguri cu caracter civil, fie că ne referim la 
cele cu destinație militară. Atelierele regale din preajma capitalei capătă, prin numărul, 
valoarea și calitatea produselor, un caracter pre-industrial. Arhitectura militară şi religioasă 
este de asemeni nu doar o caracteristică a perioadei, ci și un indicator al absorbției de idei, 
tehnici, tehnologii şi cunoştinţe din zonele de contact. Armele se modifică substanţial în ce 
priveşte calitatea, numărul și specializările. Sunt preluate spadele de tip celtic de către elite, 
devenindu-le element definitoriu, se folosesc diferite tipuri de armuri, apar şi se generalizează 
scuturile ovale. În ciuda opiniei generale a istoriografiei actuale, se democratizează portul 
coifurilor”55, care nu mai este doar marker al statutului social, ci a devenit o componentă a 
echipamentului unor categorii mai largi de războinici. Sunt preluate echipamente de asediu şi 
folosite cu succes, într-o asemenea măsură încât sculptorii Columnei Traiane nu au nici o 


252 Consulul Lentulus luptă cu trei șefi daci (Suetonius, Augustus, XXI, 2), probabil relativ egali în funcţie (trei 
triburi?) — altfel ar fi fost notat doar comandantul principal. Menţiunea arată fragmentarea autorităţii în cadrul 
corpului de comandă al expediției dacice, precum şi posibila origine a invadatorilor din mai multe triburi. 

253 [...] fără întârziere dădu lui Decebal nu numai însemnate sume de bani, dar şi meşteri pricepuţi la felurite 
lucruri folositoare în timp de pace şi de război şi făgădui să-i dea mereu multe (Dio Cassius, LXVII, 7, 4). 

254 Pe lângă monedele şi tezaurele descoperite pe cale arheologică, în ultimul deceniu a luat avânt detecția 
metalelor făcută de către pasionaţi ai acestor practici. Alături de numeroase piese izolate, au fost scoase la 
suprafaţă tezaure întregi, unele conţinând sute de piese, nu doar din zonele cu potenţial arheologic (declarat sau 
nu), ci şi din alte zone, ceea ce modifică destul de consistent distribuţia cunoscută și relația dintre zona de 
proveniență a monedelor şi arealele unde rezidau cei care au intrat în posesia lor. 

255 Borangic 2015: 421-423. 

reținere în a ilustra maşini de război — în mod clar de factură romană — mânuite de daci chiar 
împotriva romanilor. 

Nevoile demografice cerute de intensitatea şi direcția războaielor au avut şi un alt efect. 
O parte semnificativă a războinicilor provine acum din straturile inferioare ale societății. Ei 
sunt proprietari liberi, cu suficiente resurse pentru a fi din ce în ce mai mult mobilizați, până la 
a rămâne permanent sub arme. Chemaţi sub arme în principal de autoritatea regală, ei rămân 
în subordinea acesteia şi, chiar dacă au un statut inferior aristocrației şi se subordonează 
acesteia, funcția lor războinică le conferă suficientă responsabilitate, încât să fie implicați în 
acte politice. 

Este momentul maxim de afirmare a acestei elite militare, emanate în cadrul 
fenomenului militar care a caracterizat naşterea Regatului Dac. 


Decorul unei ţinte ornamentale descoperite 
La Sarmizegetusa Regia 
(după Glodariu, Iaroslavschi 1979) 


55 


3 Exemplar oferit gratuit de către 
(Ra) ASOCIAȚIA CULTURALĂ ENCICLOPEDIA DACICA 
ri http://www.enciclopedia-dacica.ro 

contactQenciclopedia-dacica.ro 

1l.B.2 ECONOMIA RĂZBOIULUI. GEOGRAFIE ECONOMICĂ 


Războiul este un mod de a face politică, 
iar politica nu este decât expresia concentrată a economiei 


În linii generale, detaliile referitoare la diversele conflicte din Antichitatea 
mediteraneană, incluzând aici aspectele premergătoare, sunt expuse de sursele literare după 
cunoașterea finalului acțiunii. Uneori, dar rar, există date din timpul desfășurării acesteia sau 
din timpul pregătirilor. De remarcat că pentru spaţiul barbar situaţia este şi mai firavă. Natura 
aliterată a acestor societăţi, caracterul majoritar natural al economiilor barbare și interesul 
istoriografiei antice fixat preferenţial pe alte tipuri de evenimente au dus la accentuarea lipsei 
de informaţii privitoare la elementele materiale care compun geografia economică a 
conflictelor. 

Acesta este şi motivul pentru care economia Daciei Preromane a fost un subiect rar 
abordat, în sensul lui complet, de istoriografia românească. Atunci când a fost totuşi discutat, 
atenția s-a concentrat aproape exclusiv pe aspectele monetare, cel mai vizibil şi cuantificabil 
reper economic?56. Alte obiecte sau mărfuri străine (podoabe, ceramică, sticlă, arme etc.) au 
fost de regulă catalogate drept „importuri”. Dacă pentru o parte dintre acestea termenul este 
justificat prin prisma comerțului, conceptul avea însă mult mai multe nuanţe în Antichitate, 
când nenumărate bunuri, animale, oameni își schimbau proprietarii în condiţiile dictate de 
conjuncturile militare”. 

Într-o societate aflată în conflict, economia are o dinamică mult mai accentuată, diversă 
şi fluctuantă. Războiul, privit sub aspect economic, mobilizează mase mari de oameni, cantități 
apreciabile de tehnică, bunuri, alimente, animale și eforturi. Potenţialul militar al oricărei 
structuri sociale este clar condiționat de aceşti parametri, desigur strâns conectaţi la valoarea 
entității angajate în conflict. Privind teoria retroactiv, războiul în sine este cauzat aproape 
invariabil de motive de natură economică”, de lipsa sau abundența unor resurse, aflate de o 
parte sau alta a liniei frontului. Factorii politici care decideau declanșarea unui război erau în 
esenţă, condiționaţi de economia propriei societăți, chiar dacă justificarea public declarată era 
aproape invariabil alta (religioasă, morală, juridică etc.), iar rezultatele orientate preferenţial 
spre propriile beneficii. 

Revenind în spaţiul nord-dunărean, legătura dintre război şi economie a fost întâi 
vizibilă prin prisma rezultatelor obținute de structurile militare locale. Angajarea unor indivizi 
sau a unor contingente întregi ca războinici a adus în primul rând câștiguri materiale, destul de 
consistente după cum reiese din analiza descoperirilor arheologice. Separat sau în paralel cu 
această practică, raidurile de pradă reprezentau nu doar o altă formă de manifestare a puterii 
liderilor militari locali, ci și o sursă profitabilă care asigura venituri substanțiale războinicilor 
— şi putem spune, păstrând proporția retribuţiilor, că aducea beneficii materiale tuturor 
combatanţilor. Tributurile, subsidiile, darurile erau alte metode şi ocazii de rotunjire a 
veniturilor căpeteniilor, în principal. 


256 Crişan 1986: 272-281; Mihăilescu-Bîrliba 1990, passim. 

257 Crişan 2008: 217-238. 

258 Potrivit filozofului Platon (Republica, 373€), cauzele războaielor sunt aproape invariabil economice fie că 
vorbim de resurse, de surplusul de produse ori de dispute teritoriale. Dincolo de această coordonată majoritară, 
unele conflicte puteau să fi avut la bază, dincolo de scopurile economice, diverse pretexte: onoare, relaţii sociale, 
ideologice, concepţii religioase etc. Războaiele cu miză economică sunt însă nu doar cele mai numeroase, ci şi 
cele mai ample, cel puţin în Antichitate. 

Conceptual, războiul înseamnă însă un consum mare de resurse, chiar în lipsa bătălulor 
propriu-zise. Plecarea bărbaţilor — segmentul cel mai activ macro-economic — de la ocupațiile 
cotidiene, indiferent dacă sunt războinici mai mult sau mai puţin permanenți ori indivizi 
mobilizați ocazional, afectează întotdeauna, pe diferite niveluri, economia unei regiuni. 
Staţionarea unor garnizoane, concentrările şi mobilizările, înarmarea?%%, logistica necesară sunt 
alte aspecte economice esenţiale, fără de care expediției îi scad şansele de reuşită. Exceptând 
o invazie sau un atac surprinzător, cazuri în care contraatacul este lansat cu mijloacele avute la 
dispoziție, un război este întotdeauna atent planificat, resursele sunt acumulate, concentrate şi 
redirecționate către efortul final. 

Cea mai importantă resursă a oricărui tip de conflict este factorul uman, atât prin 
numărul de indivizi, precum şi prin coeficientul de inteligență (tehnică, politică etc.) implicat. 
Problemele calculelor demografice din Antichitatea barbară sunt consistente, însă permanent 
fragilizate de lipsa posibilităților de verificare a unor surse la fel de nepregătite să exprime 
numeric mase de indivizi, consemnări redactate adesea la ani buni față de evenimentul raportat 
şi aproape invariabil extrem de subiective. Începând de la aserţiunea lui Herodot, pentru care 
neamul tracilor este cel mai numeros, după cel al inzilor”*, demografia tracică a atras atenţia 
asupra valorilor cel puţin neobişnuite, raportate desigur la epocă. Desigur, observația lui 
Herodot nu trebuie luată ad literam, dar raportul atrage atenția. Nu ştim ce imagine 
demografică exista despre inzi în imaginarul public al momentului, alta decât cea exprimată de 
Herodot potrivit căruia erau [cei mai] numeroși. Fără îndoială că tracii, prin întinderea 
geografică, prin vecinătatea lor cu indefinita Hiperboreea, prin acţiunile lor la frontierele 
Eladei, prin contactele cu grecii avute în atâtea momente şi locuri, li s-au putut părea surselor 
lui Herodot nenumărați. Păstrând Grecia ca reper demografic, nu există nici un dubiu că cele 
peste 200 de triburi tracice cunoscute astăzi (unele doar nominal) reprezentau un bloc etno- 
cultural pregnant. 

Păstrând distanța față de nuanțele anecdotice ale conflictului dintre regele get 
Dromihete și diadohul Lisimah, încercuirea şi capturarea armatei macedonene, chiar în 
condiţiile epuizării acesteia, cereau importante efective militare din partea geţilor”"!, atât pentru 
acțiunea în sine, cât şi pentru gestionarea evenimentelor ulterioare (asigurarea pazei, a hranei, 
transporturile etc.). Nu cunoaştem teritoriul asupra căruia Dromihete deținea controlul și din 
care putea mobiliza războinici. La fel de nesigure sunt efectivele implicate de către 


259 În principiu, în structurile de tip tribal, războinicii se prezentau la locul de adunare cu armamentul şi proviziile 
lor. În structurile mai complex organizate, cum a fost Regatul dac, chiar dacă situaţia la nivel individual putea 
păstra în mare parte acest sistem, apare şi necesitatea ca statul să asigure o parte din logistica trupelor (cai, maşini 
de război, armament, alimente, nutreţ etc.). Acestea provin din rezervele centrale, din prăzile de război sau din 
alte surse. Instituţia regală s-a transformat, din acest punct de vedere, într-un organism politic cu substructuri 
administrative concepute să gestioneze eforturile militare atât de eficient, încât rezultatele să fie notate de 
observatorii antici în timpul războaielor daco-romane din timpul lui Decebal: A/ţii dintre cei din jurul regelui erau 
rânduiți să se îngrijească de fortificaţii (Criton, Geticele, 5, 2, Lexiconul Suidas, s.v Boutiai);, munți întăriți cu 
ziduri (Dio Cassius, LXVIII, 8-9, 9,4 (Xiph.)). Nu ştim cât din domeniile regale sau de altă natură suportau 
costurile cerute de întreţinerea armatei, dar în această etapă armata atinsese cel mai mare grad de independență 
economică, posibil şi ideologică, față de structurile sociale inferioare sau superioare ei, ca parte a programului de 
independenţă a autorităţii regale faţă de puterea aristocrației tradiționale. 

20 Herodot, V, 3. Afirmația istoricului grec a fost extrem de politizată, mai ales prin scoatere din context. Nu este 
cazul să revenim acum asupra unei critici a afirmației, care oricum avea în vedere doar tracii sudici, critică 
binemeritată de altfel. Se poate reține totuşi că pleiada de triburi, neamuri şi clanuri tracice, precum şi implicarea 
lor în politica lumii egeene, crease în epoca herodotiană impresia unei demografii consistente. 

251 Atunci Lisimah |...] a pornit cu armata împotriva lui Dromichaites şi a geților. Dar avu de înfruntat nişte bărbaţi 
foarte pricepuţi în războaie şi care îl întreceau cu mult prin numărul lor (Pausanias, Descrierea Greciei, |, 9, 7). 

macedoneni”%?, dar nici unii, nici ceilalți nu puteau fi puţin numeroși”%5. Cu câţiva ani înainte, 


la Dunăre, Alexandru cel Mare a fost întâmpinat, probabil undeva în zona Zimnicei, de 14000 
de războinici geţi", adunaţi dintr-o zonă relativ restrânsă în jurul punctului de debarcare. Fără 
a credita neapărat exactitatea numărului oferit de Arrian, demografia sugerată este completată 
de dosarul arheologic consistent al bazinului Dunării de Jos?%. 

Adăugând aceste date la consemnările despre contingentele getice și dacice” surprinse 
în expediţii militare spre sud sau la numărul de indivizi transferați în imperiu mai târziu de 
către romani”, imaginea de ansamblu arată capacităţi demografice substanţiale, în condiţiile 
în care, de regulă, procentul oamenilor aflați sub arme este întotdeauna de cel mult un sfert din 
populaţie?*5. Coagularea puterii geto-dacilor sub Burebista şi numărul mare de oşteni pe care 
regele dac i-a putut angrena în campaniile sale nu mai pare o imposibilitate demografică, chiar 
dacă am privi în cel mai critic mod cifrele oferite de Strabon, iar în efective putem include şi 
unele detașamente furnizate de aliaţi, mercenari sau unii vecini tributari:* sau dependenți. 

Păstrând proporțiile, potenţialul demografic militar de aproximativ 30.000-50.000 de 
războinici, din vremea lui Decebal?" — incluzând şi detaşamente ale aliaţilor germanici și 


sarmaţi, cel puţin în prima parte a confruntărilor cu romanii, sunt acceptabile. În lipsa unor 


22 Polyainos afirmă că erau cei care au căzut împreună cu Lisimach în număr de o sută de mii (VII, 25), cifră 
fantezistă, neatinsă nici măcar în cadrul marilor bătălii dintre diadohii greci. În mod evident, o astfel de armată 
Macedoniei îşi rezolvase problemele militare de pe alte fronturi, fapt care i-a permis să-şi concentreze mare parte 
din potenţial pentru rezolvarea situației de la Dunăre. 

263 Diodor din Sicilia, XXI, 11-12. Un reper indirect al efectivelor macedonene poate fi estimat pe baza acţiunilor 
militare anterioare acestui moment întreprinse de generalul Zopyrion (cândva între 327-326 sau 326-325 a.Chr.), 
despre care Trogus Pompeius (XII, 1, 4) spune că ar fi adunat o armată de 30.000 de ostaşi cu care a invadat 
teritoriile de la nord de Tracia (V. Pârvan susține că acțiunea a avut loc în sudul Basarabiei sau chiar al Moldovei 
(Pârvan 1982: 36/49), acțiune sfârşită prin distrugerea totală a corpului expediționar de către localnici şi moartea 
comandantului expediției. Cifrele oferite nu trebuie luate însă ca atare, însuşi Trogus se contrazice, afirmând 
câteva pagini mai încolo că numărul soldaţilor era de fapt de 20.000 (XXXVII, 3, | — este posibil ca modificarea 
să aparțină lui lustinus, care-l rezumă pe Trogus). Chiar o medie a efectivelor relevă importante trupe angajate la 
mare distanță de bază, iar rezultatul catastrofal al expediției, distrusă probabil de o alianţă a sciţilor cu geții, la 
care au contribuit vremea rea şi rezistența Olbiei, arată, indirect, capacitățile militare ale geților, preambul 
organizatoric al regatului lui Dromihete. 

264 Arrian, Expediția lui Alexandru, |, 5. Evident, numărul geților este un rezultat al filtrelor impuse de observatori 
şi nu trebuie receptat ca expresie matematică, ci, cel mult, una simbolică. Forţa getică mobilizată rapid era destul 
de consistentă şi era compusă dintr-un corp de pedestrași şi unul — aproximativ o treime — de cavalerie. 

25 Turcu 1979: 40-74. Sinteza descoperirilor getice din Muntenia tratează subiectul la valorile din deceniul opt al 
secolului XX şi prezintă majoritar situaţia din secolele II-I a.Chr. Între timp acest dosar s-a mărit constant, fără 
ca o nouă sinteză consistentă să fie redactată. 

256 Dicomes, regele geților, îi făgăduise că-l va ajuta cu armată numeroasă (Plutarch, Antonius, 63). 

267 50.000 dislocaţi de S. Aelius Catus şi 100.000 strămutați de T. Plautius Silvanus Aelianus, șase decenii mai 
târziu. Cel puţin în aceste cazuri, numărul, chiar dacă inexact în detaliu, era apropiat de realitate, în condițiile 
introducerii barbarilor în sistemul de impozitare, direct interesat de valori numerice corecte. 

268 Daicoviciu 1970: 11-12; Trynkowsky 1976: 85. Procentul nu poate fi acceptat drept fix, el depinzând de 
nenumărate amendări, o parte din bărbaţii valizi neparticipând la mobilizări din varii motive. Mai apropiată de 
realitate este ponderea de 12-20% din populația totală care era frecvent sau permanent implicată în acțiuni 
militare. 

2 Strabon, VII, 305. 

1 Un alt principiu militar este legat de raporturile numerice dintre o armată de invazie şi una în defensivă, care 
este de 2/1 până la 3/1 în favoarea forței expediţionare (există şi excepții, datorate invariabil geniului militar al 
unor comandanţi de geniu; Alexandru a cucerit Orientul aflat permanent în inferioritate numerică, la fel Cezar 
când a cucerit Galia). Apreciind efectivele legiunilor lui Traian ca situate undeva în jurul a 150.000 de militari 
(inclusiv unitățile auxiliare), armata dacilor nu putea fi mai mare de 50.000 de războinici, cu tot cu trupele aliaţilor 
(Petolescu 2010: 136), raporturi valabile la declanșarea ostilităţilor. În cel de al doilea război, pierderile, 
dezertările, trădările, non-combatul şi lipsa aliaților au redus consistent valorile demografice dacice. 

informaţii precise şi credibile sub aspect statistic, plecând de la abstract spre concret, un alt 
argument al datelor demografice este oferit de realizările în sine ale structurilor sociale și 
politice dacice. Programul amplu de construcții militare, civile şi religioase avea în spate o 
dimensiune socială importantă sub aspect numeric, incluzând aici nu doar oameni de arme, ci 
şi populaţia civilă, meşteşugarii, clerul și elita politică. Timpul scurt, de aproximativ un secol 
şi jumătate, luând în calcul doar perioada dintre domnia lui Burebista şi cucerirea romană, în 
balans cu realizările în discuţie arată că exista, cel puţin în spațiul intracarpatic, o populație 
destul de numeroasă, capabilă să susțină eforturile materiale cerute. La modul concret, 
dimensiunile demografice exacte ale populaţiei geto-dacice nu pot fi nici măcar estimate altfel 
decât orientativ. Cifrele vehiculate (între 100.000 şi 2,5 milioane de indivizi)”!, calculate pe 
diferite baze şi prin diverse metode, nu pot fi decât imprecise. Plaja largă obținută descrie de 
fapt fragilitatea metodelor şi a demersului în sine. La aceste calcule, mai mult sau mai puţin 
arbitrare, contribuie şi tendinţele autorilor antici — în acest caz Strabon — de a exagera valorile 
efectivelor militare angajate de taberele aflate în război. 

Un indicator al dimensiunilor demografice, destul de empiric şi el, este densitatea 
locuitorilor, exprimată în numărul de indivizi rezidenţi pe o anumită arie geografică?7?. Pentru 
teritoriul Daciei, densitatea locuitorilor a fost estimată la 5 locuitori pe km pătrat”? Desigur, 
procentul era influențat de climă, de prezenţa sau accesul la unele zăcăminte şi resurse, de 
posibilitățile economice ale comunităților, de geografia şi biodiversitatea unui areal, de 
evenimentele politice și/sau militare petrecute într-un anumit spaţiu și timp. 

Pe aceste considerente, numărul real al populaţiei din oricare etapă de dezvoltare a 
regatului rămâne necunoscut. Privind în ansamblu, volumul eforturilor depuse în scopuri 
edilitare, frecvența războaielor, numărul şi întinderea așezărilor, cantitatea de material 
arheologic recuperat denotă o populaţie numeroasă, care determina producția de mărfuri şi 
consumul de resurse şi produse la modul general, cu accentuări în vremuri de criză. 

Deşi lipsesc cifrele certe, elementele discutate, chiar indirecte, presupuse sau doar 
intuite, recompun profilul unei societăţi dinamice, bazată pe o demografie consistentă”'€. 
Regatul dac, în toate etapele lui evolutive, a avut permanent la dispoziție nu doar forță de 
muncă, ci şi posibilităţi de recrutare largi. Frecvența expedițiilor militare?"5 cerea permanent 
efective pentru a da substanțialitate contingentelor angrenate şi pentru a înlocui cât mai rapid 
pierderile. De asemenea, militarizarea societăţii, vizibilă în numărul mare de fortărețe ridicate 
pe tot cuprinsul Daciei, consuma o cantitate consistentă de resurse umane (construcții, 
garnizoane, pază, rezidență, întreţinere etc.) şi economice (la rândul lor dependente de factorul 
uman din teritoriu). 


1 Daicoviciu 1970: 10 (cu bibliografia mai veche). 

22 Calcul dependent de capacitatea unui teritoriu de a suporta un număr maxim de locuitori şi de ale oferi resurse. 
13 Crişan 1989-1993: 10 (cu bibliografia subiectului). 

24 Rămâne deocamdată nerezolvată satisfăcător problema mormintelor epocii dacice, indicatoare esenţiale ale 
demografiei locale. În contrast cu realizările materiale și cu sursele antice care conduc la estimarea unei 
demografii dense, mormintele descoperite sunt extrem de puţine şi plasate cronologic majoritar în intervalul 
170/150-50 a.Chr. Explicaţia poate fi căutată în riturile şi ritualurile funerare practicate, a căror desfășurare şi 
efecte în plan real ne scapă, deocamdată (Sîrbu 2006: 135 — infra cap. V.b). 

215 Avem date doar despre unele campanii militare orientate spre exterior, atunci când războinicii geto-daci au 
intrat în atenţia lumii greco-romane, dar o parte din eforturile militare ale comunităților, cel puţin în perioadele 
când autoritatea regală de la Sarmizegetusa nu avea un control total sau eficient asupra tuturor zonelor locuite de 
daci, erau consumate în lupte interne, imposibil de cuantificat acum, dar care au influențat substanţial demografia 
epocii sau au depins de ea. 

Un alt indiciu important, chiar dacă insuficient, este numărul mormintelor elitei 
militare, descoperiri tot mai numeroase în ultimul deceniu?'* şi care creionează valori 
demografice notabile atât prin ele însele, cât şi, nu mai puțin important, prin demografia 
secundară (alta decât cea oferită de mormintele războinicilor). Un astfel de senior al războiului 
era însoţit de rude, gărzi, clienţi?” şi deservit de un număr de supuşi, astfel că pe lângă individul 
în sine, putem admite şi o comunitate (sau mai multe?) care rezida în apropiere, dependentă de 
el?'5. Cumulat, numărul de cetăți şi cetățui, cu aşezările şi mormintele descoperite, atâtea câte 
sunt identificate până în prezent, recompune, chiar şi parțial, teoretic, o componentă 
fundamentală în economia oricărui război, respectiv dimensiunile factorului uman implicat. 
Operând cu cele mai modeste presupuneri posibile, se poate observa o locuire intensă, cel puţin 
în anumite zone”, strâns legată de unele considerente politico-geografice. 

Nu se poate documenta arheologic o efervescenţă economică identică în tot spațiul 
dacic, dar cel puţin în zona capitalei funcționau numeroase ateliere meșteșugărești, în special 
metalurgice”, arealul căpătând un profil pre- sau proto-industrial. La fel, pe lângă fiecare 
cetate, din oricare punct al regatului, funcționau ateliere care deserveau în primul rând centrul 
rezidenţial respectiv, secundar și doar într-o oarecare măsură, zona limitrofă. 

Vorbind despre ateliere, introducem în discuţie al doilea factor important care 
condiționează orice efort de război, respectiv resursele naturale (sau accesul la acestea). 
Indiferent cât de solidă era demografia unei zone, ea nu putea susţine singură angajarea în nici 
un fel de conflicte. Factorul uman din ecuaţie (incluzând aici evident și elitele locale) trebuia 
dublat de o bună bază materială care să asigure hrana combatanţilor, echipamentul militar, 
subzistența structurilor sociale aflate „în spatele frontului”, materiale pentru construcții etc. 

Dacă resursele de sare, piatră, lemn şi pământ fertil erau importante prin prisma 
societăţii în ansamblu, cele de metale, fie preţioase, fie de cupru şi/sau fier'5!, erau esenţiale 
pentru orice structură politică bazată pe factori militari. Bogăția — ca finalizare a activităţilor 
de producție şi gestionare a resurselor, era acumulată întotdeauna de grupurile care dețineau 


216 Frecvența descoperirilor de morminte atribuite elitei militare geto-dacice este tot mai mare, îndeosebi în ultimul 
deceniu, ca urmare a utilizării de către pasionaţi a detectoarelor de metale. Au apărut astfel numeroase inventare 
funerare specifice în multe zone ale regatului dac, fie cunoscute cu astfel de potenţial din cercetări anterioare, fie 
în areale în care astfel de manifestări funerare lipseau. 

211 Categorie neatestată la daci, dar posibilă prin dinamica oricărei societăţi, în care unii indivizi, din varii motive, 
se pun singuri sub protecţia unui nobil (sau a unei familii aristocratice) mai puternic. O paralelă este menţionată 
în lumea celtică: Cei mai mulți, când sunt apăsați fie de datorii, fie de impozitele prea mari sau de nedreptatea 
celor puternici, se declară sclavii nobililor, care au faţă de ei aceleaşi drepturi pe care le au stăpânii faţă de 
sclavi (Cezar, De bello Gallico, VI, 13; vezi şi cazul nobilului helvet Orgetorix, a cărui familie era sprijinită de 
protejaţii şi datornicii săi, cu toții fiind în jur de 10.000 de oameni; /bidem, I, 4). [Celţii] puneau foarte mare preț 
pe asocieri, pentru că la ei este socotit cel mai de temut şi cel mai puternic acela care avea cei mai mulți oameni 
care-l cinsteau şi i se supuneau (Polybios, Istorii, Il, 17). Sistemul este atestat şi la germani (Tacitus, Germania, 
XIII, 3). 

28 Situaţie surprinsă arheologic la Spahii (jud. Gorj) unde au fost săpate atât așezarea, cât și necropola acesteia 
(Gherghe 2015: 31-92) şi, probabil, la Piatra Craivii (jud. Alba), aceasta din urmă încă necercetată. 

2 Pentru Transilvania de sud-est populaţia în perioada secolelor II a.Chr.-I p.Chr. a fost estimată la cca. 30.000 
de indivizi simultan (Crişan 1989-1993: 88). 

280 Glodariu, laroslavschi 1979: 36-41; Rustoiu 1996: 53-61. 

*!1 Fierul, bronzul şi, într-o mai mică măsură plumbul, erau principalele metale utilizate în producția de armament 
şi tehnică militară a Antichității, dacă facem abstracție de metalele preţioase care aveau alt scop în peisaj. De notat 
că toate aliajele cuprului se numesc bronzuri, fie că sunt combinaţii ale cuprului cu staniul, fie cu zincul sau 
plumbul. Multitudinea de reţete de fabricaţie, unele cu specific local dat de tipurile de minereuri zonale, face 
imposibilă stabilirea unei formule chimice standard, căci în aliaj intrau, voit sau accidental, şi diverse procente de 
plumb, mangan, siliciu, carbon, aluminiu, beriliu, nichel etc. 

puterea, registru congruent cu principiul potrivit căruia proprietatea resurselor este asociată cu 
puterea, cu forţa şi violenţa directă sau doar simbolică, cu relaţia comandă/supunere??. 

Fără arme și componente de echipament din fier şi bronz, orice grup de indivizi nu 
puteau aspira la statutul de războinici de succes. Procurarea echipamentelor depindea în primul 
rând de accesul la zone cu potențial minier. Nu este o surpriză că cele mai dezvoltate zone ale 
regatului dac se suprapun unor exploatări metalifere importante, fie că vorbim de Munţii 
Orăștiei, Curbura Carpaţilor”, Munţii Apuseni”5%, Munţii Maramureşului”* şi chiar podişul 
Moldovei?%€. 

În spaţiul nord-dunărean principalele zăcăminte cuprifere sunt: cuprit (Cu20 — 88,8% 
Cu), malachit (CuCOs — Cu(OHb - 57,4% Cu), azurit (2CuCO3 — Cu(OHb — 55,3% Cu), 
calcozină (Cu2S — 79,8% Cu), calcopirit (CuFeS2 — 34,5% Cu), covelină (CuS — 66,5% Cu)! 
(PI. 3). Fără îndoială că cel puţin o parte dintre aceste minereuri au fost exploatate şi în epoca 
dacică?%5, asigurând cuprul necesar aliajelor de bronz. Procedurile folosite pentru obţinerea 
diferitelor tipuri de aliaje pe bază de cupru rămân în mare parte necunoscute, la fel şi tehnicile 
de extragere. Totuşi, unele analize efectuate”* au relevat faptul că bronzierii foloseau oxidul 
natural de staniu (casiterit, SnO2), minereu care avea cositor” în structură, dar şi plumb sau 
zinc, în diferite proporţii””!. 

O altă importantă sursă de bronz trebuie să fi fost recuperarea şi retopirea obiectelor de 
bronz fie că erau folosite artefacte sau resturi locale, fie din cele obţinute din exterior (arme, 
unelte, vase, piese de artă etc.), în special din jafurile de război, practică veche și importantă în 
economia oricărui atelier metalurgic. Din motive evidente nu avem o statistică a pieselor 
retopite, dar astfel de situaţii se înscriu în dinamica firească a traseului istoric și funcțional al 
unui procent oarecare de piese de metal (şi piesele de fier se înscriu în zona refolosirii, cu 
particularitatea că erau doar reforjate, nu şi retopite, cum era în cazul bronzurilor). 

Avantajul principal al bronzului era posibilitatea de turnare, ceea ce îl făcea rentabil 
pentru producția de serie, în special în cazul pieselor de dimensiuni mici sau pentru 
componente complicate morfologic şi artistic. Aliajul clasic avea însă şi o vulnerabilitate. 
Bronzul ideal avea ca principale componente cuprul și staniul. Însă acesta din urmă lipseşte 
aproape total din structura mineralogică a spațiului nord-dunărean, fiind prezent doar în unele 
combinaţii care, pe lângă raritate, îl făceau şi greu de exploatat. Metalurgii antici, începând din 
epoca Bronzului, au trebuit să caute și să obțină cositorul din alte regiuni (în special de la vest 
de Slovacia actuală)”, prin diverse schimburi sau metode sau să înlocuiască staniul cu alte 


22 David 2005: 170. 

283 Glodariu, laroslavschi 1979: 24-25; Iaroslavschi 2005: 155-158. 

24 În special aur aluvionar, dar posibil şi cupru din exploatări de suprafaţă. 

”5 Pentru zona de nord, deşi minereurile de aur şi fier nu lipsesc, exploatarea lor în epoca dacică este mai puţin 
documentată (Vasiliev er alii 2002: 72; Kotigorsko 1995: 35-37). 

26 Teodor 1989: 68-73. 

251 Hătărăscu 1982: 107-108; Rădulescu, Dimitrescu 1966: 118-120. 

28 Rustoiu 1996: 28-30. 

9 Rustoiu 1996: 45. 

29 Rădulescu, Dimitrescu 1966: 94. Un aspect important al metalurgiei bronzului în spaţiul nord-dunărean, în toate 
epocile istorice, este faptul că în acest areal nu există minereuri bogate în staniu, ceea ce făcea dificilă obţinerea 
bronzului clasic (aroslavschi 1997: 78). Necesarul de staniu era asigurat prin importuri. 

%1 Existenţa, exploatarea şi importanța metalelor în cadrul economiei de război din epoca geto-dacică, precum şi 
factorii umani implicați (meşteri, artizani, elite) a făcut subiectului unui studiu amplu (Borangic 2013: 19-21) din 
care, pentru cercetarea de față am extras şi actualizat unele elemente esenţiale care aparțin economiei de război 
din epoca regatului dac. 

292 Şi în centrul şi vestul Europei sursele de cositor s-au restrâns în timp, astfel că începând cu domnia lui Augustus 
aceastea nu au mai fost accesibile (unele s-au epuizat, iar la altele accesul a fost blocat de diversele conjuncturi 

metale. Aspectul este important pentru că relevă alte dimensiuni ale economiei locale, pentru 
dinamica cărei avem un indiciu în faptul că marile tezaure de obiecte de bronz — specifice Epocii 
Bronzului! — s-au descoperit în proximitatea surselor locale de sare”%5. Sarea a rămas o importantă 
sursă de venituri şi în timpul Regatului dac. 

Este de la sine înțeles că bronzurile și-au găsit aplicații militare din cele mai vechi 
timpuri și că, plecând de la caracteristicile enunțate, au rămas în uz chiar şi după descoperirea 
şi generalizarea metalurgiei fierului, cu atât mai mult cu cât acestuia din urmă i s-a atins, 
tehnologic vorbind, punctul de topire abia în Evul Mediu. Aliajele pe bază de cupru erau 
diverse şi din ele s-a realizat o paletă largă de arme şi echipamente: componente ale maşinilor 
de asediu”*, coifuri, catarame, paftale, pinteni, zăbale, teci, cuie și nituri, verigi, butoni, ţinte, 
piese de car, vârfuri de săgeți, borduri de scuturi şi solzi de armură. 

Pare evident, pe aceste coordonate, că bronzul era un metal important în economia de 
război. Ca dovadă în acest sens stau și numeroasele ateliere de bronzieri, răspândite pe tot 
cuprinsul Daciei?” (PL. 4), multe aflate la depărtare de zăcămintele accesibile de cupru. Cu 
toate că datele despre metalurgia bronzului, începând cu extracția cuprului și a celorlalte metale 
necesare şi terminând cu obținerea aliajului final, sunt disparate cantitativ, calitativ şi 
contextual, ansamblul cercetărilor conturează un sector economic dinamic. Fără a introduce în 
discuție piesele de bronz cu destinaţie utilitar-domestică, obiectele de artă, podoabele sau 
importurile, inventarele de bronz destinate utilizărilor militare sunt numeroase și diverse. 
Corelând descoperirile arheologice cu numărul de ateliere metalurgice, se poate deduce că 
exista o largă piaţă de desfacere, controlată de o cerere și o ofertă active, între care comenzile 
cu caracter militar dețineau o pondere substanțială. 

În cadrul fenomenului militar antic cel mai important metal era însă fierul. Edificarea 
regatului dac și întreaga lui dezvoltare ulterioară au fost indisolubil legate de existenţa şi 
exploatarea unor importante resurse naturale de fier prezente în special în Munţii Sebeşului, în 
Munţii Poiana Ruscăi şi în zona Hunedoarei”. 

În stare nativă, fierul apare în două forme, fie aşa-numitul fier meteoritic, provenit din 
meteoriți căzuți pe pământ, fie în formaţiuni telurice în care fierul nativ (feritul) prezintă o 


politico-militare locale). Obligaţi de aceste realităţi, metalurgii romani au căutat soluții de înlocuire a cositorului 
cu alte metale, situație care a dus, în final, la inventarea alamei (CuZn), aşa-zisul bronz fals (ponderea zincului în 
aliaj este de 20%). Aspectul este important pentru că permite datarea pieselor de alamă, care nu poate fi mai 
devreme de secolul I a.Chr. Un astfel de caz, relevat prin analize metalografice, este cel al unui pumnal curb de 
tip sica, aflat în patrimoniul MNIR, Bucureşti, piesă care a avut o teacă de alamă (Sîrbu, Borangic 2016: 72-73). 
Dacă această alamă a fost obținută pe plan local este greu de precizat. Cu toate că există numeroase surse de zinc 
(sub formă de blendă: ZnS) pe teritoriul României de astăzi (Rădulescu, Dimitrescu 1966: 66-71), iar procedurile 
metalurgice nu sunt extrem de complicate, nu avem certitudinea că metalurgii locali cunoşteau tehnologia. 
Obiectele de alamă din Dacia preromană sunt foarte puţine (Rustoiu 1996: 45-46), cazul invocat (stropi de metal 
într-un creuzet descoperit la Pecica, jud. Arad) poate fi un accident şi astfel raritatea alamelor construieşte ipoteza 
că ea provenea din Imperiu. Se adaugă acestui arid peisaj şi faptul că analizelele metalografice asupra bronzurilor 
din timpul regatului dac aproape lipsesc, privând cercetarea istorică de elemente esenţiale, mai ales din cauză că, 
la prima vedere, alama şi bronzul se pot confunda vizual. 

*%3 Rusu, Chițu 1982: 42-43 (nota 15). 

24 Dio Cassius (LXVIII, 9, 3) notează că după cucerirea unor cetăţi dacice, romanii au găsit în acestea mașini de 
asediu capturate de daci în luptele anterioare, afirmaţie întărită de imaginile de pe Columnă şi de descoperirile 
arheologice care certifică folosirea acestor instalaţii de către daci (Gheorghiu 2005: 165-166). Chiar dacă, cel 
puţin iniţial, maşinile de luptă şi componentele fuseseră aduse din Imperiu ca prăzi de război, este posibil ca 
armurierii daci să fi avut de executat reparaţiile curente, pentru care era necesară copierea unor subansamble, 
unele realizate din bronz. La fel, putem presupune că berbecii de asalt, vizibili pe Columna Traiană unde sunt 
mânuiţi de daci, aveau capetele ornamentate sub forma unui cap de berbec, turnate din bronz. 

5 Rustoiu 1996: 54-58. 

2% Ferenczi 1979: 100. 

puritate ridicată. Cele mai mari cantități de fier se găsesc în natură sub formă de compuşi în 
structura unor diferite minerale. Unul din cele mai uzuale dintre acestea şi care conţine fier 
suficient încât să justifice exploatarea este magnetitul (Fe3O4 — cu 72% Fe). Un alt minereu cu 
procent ridicat de fier este hematitul (Fe2O3 - 65% Fe). Alte minerale, ceva mai sărace în fier, 
sunt: sideritul (FeCOz — cu 35% Fe), pirita (FeS2 — cu 46,6% Fe) şi limonitul (HFeO> — cu 60% 
Fe, 

În arealul nord-dunărean aceste zăcăminte (PL. 55% sunt deosebit de numeroase”, 
dovadă cantitatea mare de produse realizate din fier în epoca dacică. La fel ca în cazul surselor 
de cupru, este dificil de documentat dacă toate depozitele şi zăcămintele cunoscute astăzi erau 
exploatate şi în Antichitate. Totuși, există descoperiri care au relevat resturi ale cuptoarelor de 
redus sau de prăjit minereu ori prezența efectivă a minereului extras în aproprierea unor 
acumulări minerale*%. Fierul se extrăgea din exploatări de suprafaţă, din gropi simple şi 
câmpuri deschise, nerentabile astăzi, dar care în Antichitate puteau furniza cantitățile de metal 
necesare comunităţilor“. În funcţie de caracteristicile minereului, fierul se află în alianță sau 
combinaţie cu alte elemente chimice (Ni, Na, Cu, Cr, Mn, Mg, Co, AL, K, Ti, V, Si, Pb, Zn) 
care adesea asigură o identitate distinctă nu doar zăcământului, ci şi pieselor executate din 
respectivul minereu. Unele elemente (Cr, Ni, V) prezente consistent în minereul de fier, 
îmbunătăţesc proprietățile mecanice ale pieselor realizate, astfel că unele zăcăminte puteau fi 
preferate de atelierele care fabricau arme, în urma observării de către meșteri a unor diferenţe 
de calitate a produselor, raportate la materia primă provenită dintr-o anumită zonă“?. Şi în 
acest caz, putem presupune ca sursă adiacentă, diversele produse de fier aduse din exterior. La 
fel ca în cazul bronzurilor, lipsa analizelor metalografice suspendă orice investigaţie în această 
direcție a economiei locale. 

Prelucrarea fierului a atins un grad mare de complexitate în cadrul civilizației geto- 
dacice, dovadă numeroasele ateliere specializate, răspândite în tot arealul, precum și 
concentrarea pre-industrială din perimetrul capitalei (peste 200 de terase antropogene). 
Activitatea metalurgilor se desfăşura pe terasele superioare, unde erau transportate cantitățile 
mari de lupe de fier și instrumentarul necesar prelucrării. Poziţia în această evidentă ierarhie 
pe verticala geografică — locuinţele de la bază sunt dintre cele simple, ele se complică 
arhitectural pe măsură ce se apropie de culmi, iar inventarul interior devine mai bogat tot pe 
această axă — a fierarilor, la care se adaugă proximitatea templelor și sanctuarelor, permite 
ipoteza că statutul acestor meşteri era unul special în societate, având evidente conexiuni cu 
lumea sacrului*%. Desigur, monopolul transformării „magice” a minereului în fier nu era 
întotdeauna ermetic, dovadă resturile de zgură identificate într-un cuptor casnic, dintr-un 
bordei oarecare, descoperit la Borniş (com. Dragomirești, jud. Neamţ), datat în secolul II a.Chr. 


297 Hătărăscu 1982: 190-196. 

9% Borangic 2015a: 211-214. 

9 Rădulescu, Dimitrescu 1966, pp. 164-168; 174-175; 185-191; 193-198; 229-237; 266-269. 

3% Glodariu, laroslavschi 1979: 16. 

301 Fierul era exploatat din toate sursele feroase posibile, unele cu un conţinut de Fe mai sărac (fierul de baltă), 
care reclamau eforturi şi costuri mai mari decât în mod obișnuit (Stoia 1993: 326-329). Un caz mai bine 
documentat este cel de la Lozna (Jud. Botoşani), unde s-au descoperit într-o turbărie (ce avea concentrația de 29, 
93 e Fe/100 g amestec de turbă), resturi ale exploatării limonitului, precum şi un depozit de unelte şi arme de fier 
(Teodor 1999: 57). 

302 Anghel, Ursu 2015: 191-192. 

3% Iaroslavschi 2006, 260-261. 

Resturile de zgură identificate pot însemna o încercare de a obţine sau de a prelucra fier într- 
un mediu „casnic”*%, situaţie obligată de lipsa accesului la ateliere specializate. 

Vârfuri de săgeți, de lănci, armuri de zale şi de solzi, coifuri, săbii, spade, pumnale, 
cuțite, cosoare, elemente de scut sunt tot atâtea utilizări ale fierului în domeniul militar. Practic 
nu a existat tip de armă care să nu fi fost realizată în atelierele locale. Putem vorbi, în tandem 
cu generalizarea metalurgiei fierului, de o democratizare a unor categorii largi de echipamente 
militare, fenomen strâns legat de profesionalizarea militară a unor categorii sociale mai largi. 
Devine firească dorința unor lideri de a stăpâni sau măcar controla zonele cu potenţial 
metalurgic de calitate“%5, aşa cum este spre exemplu zona capitalei regatului. 

Puterea şi prosperitatea nucleului dac din Munţii Orăștiei nu poate fi separată de 
resursele de fier din proximitate, ba chiar am putea spune că locuirea din acest perimetru, altfel 
relativ ostil habitatului uman într-o etapă de răcire climatică”% şi din cauza mediului montan, 
a fost nu doar favorizată de zăcămintele din apropiere, ci chiar condiționată de existența 
acestora. 

O altă resursă importantă, de care nu doar metalurgia în ansamblu, ci şi sectorul 
construcțiilor şi parțial fabricarea armamentului, era dependentă, o constituia lemnul furnizat 
de pădurile întinse. Alături de metale şi ceramică, lemnul ocupa unul dintre principalele locuri 
în economia locală, cu un spectru larg de aplicaţii de la recipiente, veselă şi mobilier“ la 
marile construcții. Cu peste 126359 de specii de arbori şi arbuşti și acoperind aproximativ 70% 
din teritoriu“, lemnul nu constituia în ansamblu o problemă insurmontabilă, nici atunci când 
când era nevoie de anumite esențe. Unele procese termice (aplicate în metalurgie sau în arderea 
ceramicii) sunt dependente de tipul de esență lemnoasă folosit drept combustibil, diferențele 
calorice între speciile de lemn sunt, în general, destul de mari. De asemenea, pentru fabricarea 
componentelor de lemn ale unor echipamente sau arme (placaje pentru scuturi; cozi pentru 
lănci, sulițe, săgeți; lamele pentru arcuri etc.) erau utilizate anumite specii de arbori sau arbuşti, 
cu calități specifice şi chiar în cadrul fenomenului funerar, incinerarea războinicilor clama 
utilizarea anumitor esențe de lemn, atât din considerente pragmatice (pentru arderea unui corp 
uman era nevoie de temperaturi mari), cât şi din alte motive ce ţineau de sentimente sau 
justificări religioase!. 

Chiar dacă abundent, lemnul de calitate — în special cel de foioase — reprezenta o resursă 
importantă, aflată în strânsă legătură cu alte ramuri economice. Putem doar bănui, în lipsa unor 


3% Pupeză 2012: 190. O altă posibilitate este topirea unor bucăţi de fier introduse accidental în cuptor. Lipsa 
detaliilor privind cantitatea de zgură descoperită lasă loc oricăror presupuneri, dar este de reținut capacitatea, chiar 
dacă mică, a unui astfel de cuptor de a furniza temperatura necesară prelucrării unor bucăți mărunte de fier. Pentru 
o gospodărie mică, reparaţiile de acest gen puteau fi mai mult decât suficiente. Depăşind însă registrul pragmatic, 
am putea chiar spune că zgura descoperită semnalează unele practici magico-vrăjitorești efectuate în cadrul 
domestic, dar este evident că acest scenariu neatestat prin vestigii este doar o presupunere rezonabilă. 

3%5 Diferențe calitative au fost observate nu doar în cadrul zăcămintelor de fier din teritoriile locuite de daci — prin 
analiza produselor rezultate — ci chiar pe spaţii mai largi, europene (Iaroslavschi 1981: 406-408). 

3% Cândva între 900 şi 700 a.Chr. începe din punct de vedere climatic chronozona Subarlantic, aşa-numita 
regresiune dacică, perioadă rece şi umedă în care media temperaturilor a fost sensibil mai mică decât în epocile 
anterioare, cu efecte diverse asupra habitatului (Cârciumaru 1982: 469-470). 

307 Crăciun 2004: 127-129. 

39% Giurăscu 1975: 11-21. 

3% Deşi anectodică, oprirea înaintării guvernatorului C. Scribonius Curio (Florus, Războiul cu tracii, |, 39 [ILL, 4], 
6) speriat din pricina desimii pădurilor, trebuie privită ca o descriere a mediului dominat de păduri întinse. În 
ciuda exploatărilor din Transilvania şi din celelalte regiuni, pădurile au rămas o constantă a peisajului nord- 
dunărean până în epoca modernă. 

310 Analize efectuate asupra resturilor de lemn folosite la rugul decedatului depus în T.II, de la Cugir, jud. Alba 
la Teleaga 2014: 306; p. 309. Pentru analogii în lumea barbară vorbeşte istoricul Tacit: [...] să ardă cu anume 
lemne trupurile bărbaţilor celor vestiți (Germania, XXVII, 1). 

documentații explicite, că nesfăârșitele păduri erau şi ele parte a zonelor de interes economic 
zonal. Artefactele metalice asociate lemnului sunt foarte numeroase fie că vorbim de unelte de 
dulgherie şi tâmplărie (tesle, dălți, rindele, topoare, bărzi, fierăstraie, sfredele etc.), fie de piese 
de fixare sau de articulare (cuie, ţinte, scoabe, balamale, ţâţâni etc.), ceea ce conturează 
abundența acestui material în întreaga sferă ocupaţională și economică a Daciei Preromane. 

Material folosit intens, lemnul făcea parte din ceea ce putem numi o civilizație a 
lemnului, pe care doar o întrezărim dincolo de obiectele neperisabile din metal şi ruinele 
păstrate ale construcțiilor. 

O altă categorie de resurse importante sunt diferitele tipuri de roci, materii prime de 
bază în ridicarea oricăror edificii sau ziduri. Proximitatea, calitatea și fasonabilitatea pietrei 
reprezentau, în primul rând pentru arhitectura militară, tot atâtea avantaje strategice și 
economice”!!. Alegerea locului unei cetăţi zidite din piatră trebuia făcută întotdeauna ținând 
seama şi de carierele de piatră care puteau furniza materialul. Mult mai mult decât în cazul 
exploatărilor forestiere, extragerea, prelucrarea și transportul pietrei depindeau de forța și 
calificarea structurilor socio-profesionale pe care liderii locali (sau administraţia centrală) le 
controlau. Având în vedere cantitățile imense de piatră dislocată, transportată şi prelucrată, 
putem doar vizualiza resorturile economice complicate care au vitalizat activitățile de 
construcție ale ansamblului de cetăţi dacice. Masele de oameni, calificările cerute, transportul 
(condiționat de existența și mentenanţa unor rute şi căi de acces, precum şi de vehiculele 
utilizate) şi punerea în operă reprezentau în primul rând o serie de costuri substanţiale. Lipsesc 
informaţiile privind relaţiile dintre masa de producători și comanda politică, dar privind situația 
prin prisma rezultatelor şi a structurilor sociale dacice de ansamblu, pare greu de crezut că a 
fost aplicată o politică bazată pe munca forţată'!?. Estimările volumetrice se referă doar la 
cantitățile de rocă utilizată şi au la bază calcule operate în lipsa unei secțiuni verticale întregi 
şi chiar în absenţa unui repertoriu complet al fortăreţelor care au folosit piatră ecarisată”!$. 
Volumele de piatră utilizată (parţial fasonată) sunt la fel de mari în cazul cetăților din zona 
Depresiunii Ciucului, iar cetățile de pământ și lemn, chiar dacă au clamat costuri mai mici, nu 
sunt cuprinse în calculul general. 

Volumul mare de muncă pe care l-au presupus cantitățile mari de piatră extrasă, 
transportată, prelucrată şi zidită, asupra cărora avem încă doar o imagine parţială*!*, denotă 
existența unor factori decizionali potenți, capabili de organizarea şi motivarea societății. Acest 
lucru nu se putea face decât prin modificări comportamentale de masă, animate de concepte şi 
programe identitare şi religioase comune, dublate şi de interese economice fireşti. 

Existenţa a numeroase tezaure monetare în zonele rurale (Pl. 6), departe de centrele 
rezidenţiale“!5, poate fi interpretată ca o circulaţie a monedei, respectiv că o parte din plăţile 
pentru materii prime sau alimente mergea către producătorii din teritoriu. Ipoteza capătă mai 
multă soliditate prin disocierea de alte tipuri de tezaure, constituite din obiecte de artă şi 


31! Taroslavschi 1997: 26-29. 

512 Lipsesc informaţiile şi argumentele utilizării muncii sclavilor, probabil din cauza nerentabilităţii (lipsind 
economiei locale mecanismele necesare acestui tip de producţie, oricum mai puţin eficient decât munca liberă), fie 
din alte cauze necunoscute nouă azi. 

315 Taroslavschi 1997: 30-33. 

314 Pe lângă piatra folosită ca materie de bază, o serie de costuri la fel de importante au decurs din procurarea și 
prelucrarea altor materiale de construcție (metale, lemn, lut etc.) precum şi din logistica generală a unui şantier 
(hrană, transporturi, unelte etc.). Chiar şi empiric estimat, volumul de muncă şi implicit costurile de ansamblu 
erau extrem de mari şi nu pot fi justificate decât printr-o demografie consistentă şi printr-o economie prosperă, 
bine articulată. 

315 Ipoteza se bazează pe analiza unei regiuni specifice, respectiv zona cetăților din Munţii Orăştiei și un sector din 
valea Mureşului mijlociu (vezi infra subcapitolul III.d Studiu de caz-Războinicii de pe valea Mureșului mijlociu). 

podoabe, depuse extra-muros, la distanţe mici faţă de sediile rezidenţiale ale seniorilor locali”!6. 


Spre deosebire de monede, care aveau pe lângă valoarea de tezaurizare şi forță economică reală 
şi putem presupune o circulaţie a lor'!7, obiectele din metal preţios rămâneau în tezaurul 
aristocratului, făcând întotdeauna parte din sursa sa de putere ideologică şi practică. 

De o mare importanță pentru viaţa cotidiană şi economia locală erau resursele de sare, 
binecunoscute şi exploatate în spaţiul intracarpatic încă din neolitic (PL. 7). Sarea era un 
mineral vital pentru comunităţi, fiind indispensabilă în hrana oamenilor şi a turmelor"!$, în 
diverse tehnologii de conservare, tăbăcărie sau metalurgie. Modificările politico-militare care 
au marcat pragul dintre secolele III-II a.Chr., au însemnat în primul rând schimbarea 
proprietarilor şi administratorilor tuturor resurselor din Transilvania”!?, între care cele de sare 
şi aur par să fi fost cele mai râvnite". Florin Medeleţ propunea chiar un scenariu istoric prin 
care explica întregul conflict dintre daci şi celții din Transilvania, în cheia dorinţei ambelor 
tabere de a controla resursele oferite de fertila vale a Mureşului, inclusiv din punctul de vedere 
al resurselor de sare transportate dinspre estul Transilvaniei pe această arteră“?!. 

Dacă centrul regalității dacice a gravitat în jurul bogatelor resurse de fier din Munţii 
Orăștiei, multe cetăţi şi cetățui au fost construite fie în apropierea unor saline din estul şi nord- 
estul“? Transilvaniei, fie pe rutele comerciale care legau aceste zăcăminte de zonele de 
desfacere. Exploatarea şi exportul importantului mineral au oferit resurse economice care au 
permis construirea unui număr mare de puncte fortificate în aceste zone. Se pot enumera multe 
cetăți în zona saliniferă de la Praid-Sânpaul, înconjurată de fortărețele de la Bădeni, Odorheiu 
Secuiesc, Porumbenii Mari, Săcel, Șoimuşul Mare, Zetea (jud. Harghita), apoi la confluența 
văii Ocnişoarei cu valea Târnavei Mari, fortificația de pământ şi lemn de la Şona (jud. Albay%, 
cu o mai lungă locuire, din Epoca Bronzului şi până în cea dacică. 

Depresiunea Homorod, deosebit de bogată în multiple manifestări saline, este şi ea 
controlată de mai multe fortărețe dacice. Cetatea Bădenise află în mijlocul depresiunii, iar spre 
sud şi sud-est sunt cetăţile de la Dealul Negru, Dealul Cornu, Mereşti, Racoş-Tipia 
Ormenişului, Piatra Detunată, Tipia Racoşului*?*. 


316 Spânu 2012: 36. 

317 Paralelă sau complementară schimburilor în natură. 

318 Pentru hrana unor animale sănătoase consumul de sare este consistent: 7-15 g/zi ovine; 10-30 g/zi bovine (vacă 
de lapte); 5-10 g/zi suide, iar la oameni consumul mediu este de 10 g/zi între 1 şi 14 ani, 25 g/zi la adulţi, la muncă 
uşoară şi 35 g/zi la muncă grea, în zona temperată (Gheorghe 1992: 51; Medeleţ 1995: 286). 

319 Este elocvent în acest sens episodul relatat de Strabon (Geografia, VIL, 5, 11 (C 317)): Autariaţii au fost cel 
mai mare şi mai viteaz neam al ilirilor. Ei duceau fără încetare război cu aridaii, pentru o salină care se afla la 
frontieră, cristalele de sare formându-se din apa ce curge dintr-o vale, primăvara. Aceştia luau apa şi o lăsau să 
se depună cinci zile, iar sarea se cristaliza. Se făcuse învoiala ca să fie întrebuințată salina cu rândul, dar învoiala 
era călcată, ceea ce îi făcea pe aceştia să se războiască. Deşi localizat departe de arealul în discuţie, episodul 
arată concurența — probabil pe fondul sărăciei de surse salinifere — acerbă pentru sursele de sare, ce căpăta 
dimensiuni conflictuale chiar între comunități înrudite şi vecine. De asemenea, consemnarea arată că extragerea 
sării din saramură, prin procedee naturale, era o practică cunoscută în zonele cu izvoare sărate, fără ca acest 
procedeu să fie utilizat la o scară vizibilă arheologic în Dacia preromană (Medeleţ 1995: 298). 

320 Nu există documente arheologice directe care să susțină o exploatare a resurselor de fier, aur sau cupru în 
perioada dominaţiei celtice asupra Transilvaniei, în ciuda renumelui de buni metalurgi al celților. Unelte ale 
acestora cu presupuse întrebuințări în metalurgice sunt descoperiri sporadice. Desigur nici exploatarea sării nu 
este dovedită, la modul concret, însă importanţa şi accesibilitatea zăcămintelor nu putea fi ignorată. Pledează în 
acest sens descoperirea a numeroase materiale cu specific celtic în aproprierea salinelor (Ferencz 2007: 158). 

321 Medeleţ 1995: 191. 

322 Borangic, Berzovan 2014: 100. 

333 RepArh Alba: 182-183 (cu bibliografia sitului). 

324 Cavruc, Chiricescu 2006: 51. 

Nord-estul Transilvaniei, mai modest din punct de vedere edilitar decât alte zone ale 
regatului, prezintă în schimb o mai bună coordonare cronologică. Cercetările din ultimii ani de 
la Băile Figa au scos la suprafață una dintre cele mai complexe instalaţii de exploatare a sării 
din Europa antică. Situl este deosebit de important prin faptul că în nămolul sărat s-au conservat 
numeroase structuri şi utilaje de lemn folosite la extragerea și tăierea sării, caz rarisim în 
România. Păstrarea resturilor organice a permis o serie de analize şi datări (prin metoda C14) 
mult mai precise. Astfel s-a putut documenta exploatarea resurselor de aici începând de la 
finalul Epocii Bronzului mijlociu şi până în Epoca Fierului“5. Exploatarea de la Figa ar putea 
fi pusă în legătură cu fortăreața dacică de la Beclean“? ridicată în apropiere, una dintre cele 
mai timpurii din acest areal şi care avea posibilitatea de a controla întreaga zonă, atât militar, 
cât şi economic. 

Fiecare punct de exploatare, dar mai ales rutele pe care sarea era transportată erau 
dominate de puternice fortărețe de unde se putea controla orice mişcare înspre şi dinspre saline. 
Situaţia este identică şi la Ocnele Mari (jud. Vâlcea), una dintre puținele surse de sare extra- 
carpatice. Dezvoltarea şi importanţa aşezării, identificată cu antica Buridava, este dovedită de 
descoperirile monetare"?”. Prosperitatea se datora în primul rând existenţei în apropiere a unor 
importante resurse saline şi a posibilităților de tranzit peste munţi, iar pe râul Olt, în aval, 
transportul cu plute sau bărci şi paralel cu acesta până la Dunăre. Sarea exploatată de aici sau 
adusă de peste munţi era o marfă foarte căutată în sudul fluviului, unde lipsea*%. 

O altă direcționare a negoţului cu sare pare să fi fost spre vest, către Panonia“, pe 
trasee utilizate încă din preistorie, pe cursul Mureşului, apoi pe vechiul „drum al sării” ce 
traversa Sălajul sau valea Crişului Repede, peste munţii Apuseni, continuând pe valea 
Someșului“. Tot către vest poate fi urmărită și o altă rută comercială ce trece prin pasurile 
Carpaţilor Păduroşi și coboară în Câmpia Tisei, iar de aici mai departe pe Dunăre şi Sava, către 
Macedonia, Iliria şi Peninsula Italică. Această cale, jalonată de depuneri monetare constând în 
piese autohtone (de tip Vovriești-Huși), lega zona saliferă a Subcarpaților Orientali de sudul 
mediteranean, ocolind centrul de putere dacic din Transilvania!. 

Aceeași politică o putem presupune şi în cazul cetăților de la Bâtca Doamnei (antica 
Petrodava) şi Cozia (jud. Neamţ), fortărețe ce supravegheau legăturile peste munţi dintre 


325 Cavruc et alii 2010: 271. 

326 Florea et alii 2000: 223-225. Fortăreaţa de pe Dealul Bileag (alt. 351m), una dintre puţinele amplasate pe valea 
Someșului este datată, pe baza unei monede (o drahmă locală) şi a unui fragment al unei brățări de argint, începutul 
locuirii dacice probabil cel mai târziu la jumătatea secolului al II-lea a.Chr. (CCA 2003: 52, nr. 25). 

7 Un real indicator al prosperității comunităţilor din proximitatea surselor de sare este cantitatea de masă 
monetară provenită din descoperiri izolate sau tezaure, compusă din piese greceşti, imitații locale sau denari 
romani, așa cum este cazul celor provenind de la Cisnădie, Jigodin, Ocniţa, Sânpetru, Adânca, Gura Ocniţei, Râul 
Sadului, Sângeorzu Nou, Apoldu de Sus, Deva, Ocna Sibiului, Odorheiu Secuiesc, Sacalasău, Cluj-Someşeni, 
Corund, Derna, Odorhei, Sărata, Sânpaul, Târgu Ocna sau Turda-Saline (Glodariu 1974: 107-108). 

328 Sclavii care nu erau buni de nimic se numeau „vânduți pentru sare ”, deoarece tracii din interior dădeau sclavi 
în schimbul sării (Pollux, Onomasticon, VII, 14). Relatarea certifică existenţa în lumea barbară a unor schimburi 
în natură, activități economice asupra cărora avem de regulă puţine date, deși este logic ca acestea să fi constituit 
baza. Mai mult, textul antic relevă faptul că sarea lipsea în zonele centrale ale Traciei, unde elitele locale şi-o 
procurau în schimbul sclavilor — de la negustori greci, care o aduceau fie din zonele sudice de desalinizare a apei 
de mare, fie din nordul Dunării (Alexianu 2007: 308). 

329 Sarea era vitală pentru comunităţile ce trăiau în bazinul Dunării Mijlocii, lipsită aproape total de acest mineral. 
Nu doar celții şi-au extins dominaţia către Transilvania împinşi de această necesitate, ci şi, mai târziu, în Evul Mediu, 
bulgarii, avarii, pecenegii şi maghiarii, deopotrivă războinici călăreţi şi posesori de mari turme, herghelii şi cirezi, au 
stăpânit pe rând salinele transilvănene. 

330 Prosperitatea Depresiunii Sălajului, cel puţin pentru epoca dacică, este vizibilă în numeroasele tezaure de argint 
descoperite în acest areal, care funcționa ca zonă tampon între nordul şi centrul regatului dac. 

331 Gramatopol 1997: 48. 

depresiunea Ciucului și Moldova Centrală. Punctele fortificate de la Cârlomăneşti şi Pietroasa 
Mică-Gruiu Dării, controlau resursele şi traseele din Subcarpaţii de curbură, iar cetatea de la 
Tiseşti-Târgu Ocna**?, spre est şi Cetăţeni şi Popeşti spre sud ori cea de la Mala Kopanya, pe 
Tisa, în nord. Comerţul cu Panonia a fost posibil şi datorită prezenţei marilor depozite de sare 
din zona Tisei superioare. Aşezarea fortificată de la Mala Kopanya este situată într-un punct 
strategic foarte favorabil, de unde putea controla schimburile care se puteau derula pe artera 
constituită de râul Tisa”. 

După constituirea Regatului dac, aceste cetăţi, aflate sub autoritatea unor căpetenii 
locale, la rândul lor dependente de autoritatea regilor de la Sarmizegetusa“**, țineau sub 
observaţie și control resursele, exploatările şi tranzitul mărfurilor prin punctele obligatorii de 
trecere. Putem presupune că între mărfuri, sarea trebuie să fi deținut un loc principal, destinată 
preponderent schimburilor cu zona sud-dunăreană*** sau cu vestul regatului. 

În urma acestor schimburi, puterea economică a liderilor daci şi prin extensie a 
comunităților din zonele cu resurse saline, a crescut, cu repercusiuni pozitive în planul macro- 
economic, prin acumularea de capital, sub formă de monedă sau bunuri de lux. Unii specialişti 
au propus ca explicație a cantității mari de masă monetară din Dacia preromană, că cel puțin o 
parte semnificativă din aceasta să fi putut proveni din comerţul cu sare. 

Pentru prestigiul și mai ales pentru vizualizarea capacitățile economice ale oricărui 
lider, cel mai vizibil indicator al avuției îl reprezenta posesia de metale prețioase. Nici 
căpeteniile dacice nu au făcut excepţie de la acest deziderat, cu toate că exploatarea şi chiar 
deținerea aurului în teritoriu este problematică pentru civilizația geto-dacică. Raritatea 
descoperirilor de obiecte de aur, în contrast flagrant cu resursele minerale evidente şi cu 
menţiunile autorilor antici, a fost divers explicată de către cercetători, cu soluții şi propuneri 
antagonice, situate între inexistenţa unei metalurgii a aurului şi stadiul cercetărilor. Raritatea 
pieselor de aur din teritoriu a dus la ipoteza unui control al autorităţii regale asupra nobilului 
metal, ipoteză greu de acceptat însă. Totuşi, rămâne de explicat din această perspectivă 
descoperirea brăţărilor plurispiralice de aur şi a tezaurelor de monede de tip koson de aur doar 
în acest perimetru (monede s-au mai descoperit izolat şi în alte zone ale Daciei, dar acestea par 
să fi ajuns acolo prin diferite căi). O ipoteză ar fi diferența de ideologie afişată; individuală în 
teritoriu şi instituţională în centru”. 

Mult mai prezent în cotidianul dac a fost argintul, regăsit sub formă de monedă sau 
obiecte de podoabă în cantităţi și contexte suficiente încât să devină emblematic pentru 
civilizația dacică. Problema argintului însă este diferită de cea a aurului (ambele vor fi 
rediscutate în contextul ideologiei). Tehnologia de extracție a acestui metal nu este 
documentată pentru spaţiul dacic**$. O serie de studii metalografice au demonstrat că argintul 


332 Cunoscută în literatura de specialitate mai veche drept cetatea de la Tiseşti. Astăzi localitatea este cartier al 
orașului Târgu Ocna (jud. Bacău). Identificată ipotetic, pe baza coordonatelor lui Ptolemeu (Geografia, III, 8, 4), 
cu antica Utidava. 

333 Rustoiu 2002: 81; Kotigorsko 2009: 21 

334 Resursele de sare constituiau un element cheie al economiei regatului, chiar dacă se aflau uneori la mare 
distanță de capitală. Importanța acestora se va vedea în acţiunile lui Decebal, dintre cele două războaie, când 
regele dac, încălcând proaspătul tratat cu romanii, organizează un atac împotriva sarmaților iazygi, care invadaseră 
cel mai probabil nordul regatului (de remarcat şi direcția atacului dacilor conduși de Burebista împotriva triburilor 
celtice), pentru a acapara surse saline din regiunea actualului județ Cluj. 

335 Pârvan 1982: 608 (336). 

336 Glodariu 1974: 108; Medeleţ 1995: 291; Gramatopol 1997: 25; p. 44-48; p. 153. 

337 Spânu 2012: 137. 

338 Stoicovici, Stoicovici 1973: 542. 

utilizat de daci provine din alte zone metalifere sau regiuni istorice**” și că a ajuns în spaţiul 
nord-dunărean fie sub formă de monede, fie sub formă de obiecte ori lingouri“. Din acest 
punct de vedere, dincolo de consecinţele ideologice şi spirituale pe care le-a conținut, argintul 
devine parte importantă a economiei dacice, mai ales a celei cu implicaţii militare. Procurarea 
metalului preţios cădea în sarcina surselor cu specific războinic fie prin organizarea unor 
expediţii de jaf, plăți ale unor angajamente, tributuri sau subsidii şi, posibil, cel puţin o parte, 
prin comerț liber“. Acumulat şi transformat în capital, argintul constituia etalonul valorii 
economice a unui lider sau al unei zone, contribuind la dinamica economiei prin poziţia lui la 
ambele extreme ale sistemului. Dar rolul principal al acestui metal preţios pare să fi fost unul 
determinat de puternica sa amprentă spirituală în imaginarul dacic. 

Revăzând paleta de resurse naturale a teritoriului locuit de geto-daci prezentate, la care 
se adaugă solurile fertile, favorabile practicării agriculturii, păşunile şi rețeaua hidrografică 
bogată, reiese că, în ansamblu, arealul oferea suficiente rezerve materiale care să suţină nu doar 
traiul cotidian, ci şi activităţi cu caracter militar de amploare. Eforturi care s-au concretizat în 
arhitectura militară, în numărul de oameni aflaţi sub arme, în antrenarea, înarmarea, hrănirea, 
împroprietărirea şi recompensarea războinicilor, îmbogățirea aristocrației laice și religioase, 
organizarea de expediţii militare, uneori la distanţe foarte mari. Luptele pentru teritorii bogate 
în resurse, duse inițial între diferite comunităţi, fie alogene, fie autohtone au dus inevitabil la 
un tip de evoluţie politică ce a generat o subunitate politico-militară mai puternică care în timp 
îşi impune dominația asupra întregii zone. Baza întregului angrenaj, indiferent de structura 
politică a unui moment istoric, a fost însă omul de arme, liderul militar, aristocratul războinic. 

În calitate de forţă dominantă a unei microzone, evoluţia politică, şi nu numai, depindea 
de două coordonate esențiale: centrul puterii, cetatea de unde îşi proiecta spre exterior imaginea 
şi calitatea de războinic de succes exprimată prin armele sale. Ambele repere au câte o 
componentă materială puternică, respectiv o valoare economică determinantă. 

Cetatea, centrul rezidențial, consumă la ridicare resurse economice substanţiale, 
exprimate prin materii prime, oameni și ore/muncă depuse“, în timpul construcţiei şi în mai 
mică măsură ulterior, dar constant, pe durata utilizării. Costurile de execuţie, mari inițial, apoi 
pe parcurs mai modeste, rămân active pe toată perioada funcționării edificiului. Din punct de 
vedere economic o astfel de construcţie, la modul general rulează şi absoarbe materiale locale 
şi forță de muncă aflate în subordinea autorității, tribale la început şi regale ulterior. Putem 
spune că ridicarea unei fortărețe era asigurată de forțele locale şi, la rândul ei, construcția 
dinamiza economic teritoriul controlat de liderul local. Nu avem date din care să rezulte modul 
de schimb între consumator (proprietarul cetăţii) şi producătorii locali. Este posibil ca eforturile 
necesare să fi făcut parte din obligaţiile sociale ale proprietarilor resurselor” (ori aşezaţi lângă 
resurse în acest scop), faţă de seniorul local sau prin acesta, față de autoritatea superioară (alt 
aristocrat, instituţia regală)'*. Chiar dacă a fost aşa, cel puţin o parte din costuri (anumite 


339 Este posibil ca o cantitate oarecare de argint să fi fost obţinută în timpul separării aurului de argint, aspect ce 
a fost observat cu ocazia analizării unor monede de argint locale (Stoicovici, Stoicovici 1974: 20-21) care au 
relevat o posibilă origine transilvană a compoziției. Acelaşi tip de analize, aplicate unor piese de podoabă a dus 
la concluzia că sursa posibilă a argintului era exterioară arealului dacic (Stoicovici, Stoicovici 1974: 21), situaţie 
confirmată abia după anul 2000 de alte analize mai specializate. 

340 Oberlănder-Târnoveanu et alii 2010: 8. 

341 Glodariu 1974: 27-110. 

342 Borangic, Berzovan 2014: 112-115. 

343 Istoricul Zoe Petre reia tematica structurii societăţii geto-dacice, în dezacord cu opiniile istoriografiei anterioare 
şi sugerează credibil, fără a insista însă, existența unei mase de proprietari liberi, cu atribuţii în principal 
economice şi doar ocazional militare (Petre 2004: 260). 

344 Borangic 2014: 56. 

materiale, plata unor meşteri specializați etc.) a trebuit achitată într-o formă sau alta. Singurele 
elemente „de import” o reprezentau meșterii aduşi, ca parte a unor înţelegeri sau ca prizonieri, 
din alte zone (externe sau interne), situație posibilă doar în perioada regatului dac şi pusă în 
legătură cu cetăţile de piatră ecarisată din Munţii Orăştiei. În aceste cazuri, aportul de 
tehnologie a fost o consecinţă a acțiunilor militare întreprinse de regii daci. Indiferent cum am 
privi lucrurile, aristocratul avea nevoie de capital, pe care îl obținea fie din exploatarea 
resurselor naturale de pe domeniul său (direct sau prin intermediari), fie, cunoscând profilul 
său militar, în urma campaniilor militare de succes, la care participase. Putem explica în acest 
mod numeroasele monede străine descoperite în Dacia preromană sau alte obiecte considerate 
de „import”. Asupra acelei părți din pradă constituită din şeptel, meșteșugari, captivi" etc., 
nu avem nici o posibilitate de verificare, dar ele nu puteau lipsi din acest tip de acțiune, 
contribuind din plin la economia locală. 

Cealaltă coordonată definitorie a unui războinic, din punct de vedere economic, o 
reprezintă arsenalul său. La fel ca în cazul construcţiilor cu caracter militar ridicate pe tot 
cuprinsul regatului dac, și în privința armelor şi echipamentelor cu destinaţie militară lipsesc 
sursele directe privitoare la costurile de fabricaţie. În acest caz însă, chiar dacă rezultatele pot 
fi discutate sau discutabile sub multe aspecte, în ultimele decenii s-a înmulțit numărul de astfel 
de obiecte realizate prin metodele propuse de arheologia experimentală. La milenii distanță 
față de momentul producerii originalelor şi având materiale şi capacități profesionale diferite 
față de perioada dacică, experimentele în discuţie“ au oferit o serie de răspunsuri referitoare 
la tehnici de lucru, tehnologii de fabricare, caracteristici ale materialelor, asupra costurilor şi 
timpului necesar producerii diferitelor arme și echipamente utilizate în mediul local. 

Apartenența la elita politică şi militară a unui individ era reflectată în principal de 
armele aflate în posesia lui şi cu care acesta lupta. Armamentul avea pe lângă valoarea tehnică 
şi una psihologică, armele fiind percepute ca simboluri ale autorităţii şi ale identității 
posesorului. Este evident că un echipament militar complet reprezenta un efort economic 
deosebit, cumulând costuri derivate din numărul şi complexitatea armelor, la care se adaugă 
preţul materialelor și tehnologiilor cerute, uneori speciale. În acest registru, armele primeau şi 
o funcție secundară, cu nimic mai puțin importantă decât cea practică. Armamentul 


345 Bra inevitabil ca indivizi, femei sau bărbaţi, să fi fost luaţi captivi în timpul incursiunilor. Avem menţionarea 
unui caz concret, respectiv capturarea de către roxolani a unui oarecare Callidromus în timpul atacului din 101- 
102 p.Chr. asupra Moesiei, prizonier cedat lui Decebal, care, în tentativa atragerii parților în conflict, l-a trimis 
regelui part Pacorus al II-lea (Pliniu cel Tânăr, Epistulae, 74, 1). În schimb este foarte puțin documentată soarta 
acestor captivi odată ajunşi în nordul Dunării (o serie de captivi luaţi de costoboci şi carpi, mai târziu, e drept, au 
stat ani întregi în prizonierat). Dacă asupra femeilor nu este necesar să facem speculații, situația bărbaţilor este 
mai complicată, deoarece lipsesc sursele care să ateste că sclavii ar fi reprezentat o forță economică semnificativă. 
Este fără îndoială că sclavi - statut cel puţin inițial al acestor captivi - au existat, de vreme ce în secolul II a.Chr. 
sunt consemnați de către Artemidor din Daldis: Ja traci sunt tatuați copiii nobililor, iar la geți sclavii (|, 8), dar 
numărul lor nu a fost atât de mare, încât munca lor să conteze în ansamblul economiei (Crişan 1977: 199-200). 0 
dovadă indirectă este lipsa menţionării lor din oricare sursă literară. 

336 Arheologia experimentală ca metodă distinctă de investigare colaterală este capabilă ca, în corelaţie și cu alte 
metode, să ofere propriile ei concluzii referitoare la recompunerea unei secvențe istorice, suficient de pertinente 
pentru conturarea mai clară a dinamicii culturale şi sociale a acesteia. Comunitatea arheologică din România, cu 
o educaţie şi o formaţie tradiționaliste (în sensul unui acces mai limitat în trecut la literatura de specialitate care 
promova studiile interdisciplinare), a rămas în general circumspectă în a valida calitatea şi semnificația 
arheologică a unei informaţii obținute pe alte căi decât cercetarea arheologică clasică, de teren. Cu toate acestea, 
în ultimul deceniu, raliindu-se unui curent internaţional, o serie de iniţiative ale unor colective româneşti au 
conturat tot mai mult importanța arheologiei experimentale în descoperirea aspectelor legate de fabricarea, 
necesarul de materii prime şi anduranța unor diverse obiecte sau structuri, oferind o continuare firească acolo 
unde documentul arheologic îşi atinge limitele. Între aceste experimente, cele specifice perioadei dacice sunt doar 
o parte, realizate atât de arheologi, cât şi de amatori (Borangic 2015a: 217-218, cu bibliografia subiectului). 

războinicului reflecta forța și poziția militară a posesorului, dar și locul în ierarhie, fie că 
vorbim de rang sau potenţă economică. 

Chiar dacă armamentul elitei pare unitar, în realitate standardizarea era limitată, dată 
fiind natura producţiei de tip manufacturier. În fapt nu există piese de armament identice. 
Dimpotrivă, pe lângă mici diferențe morfologice (în cadrul aceluiași tip de armă), fiecare 
individ îşi personaliza unele arme prin aplicarea unor decoruri la fel de unice sau prin folosirea 
unor elemente specifice, indiferent dacă vorbim de adaosuri de elemente realizate din metale 
prețioase sau specificități cromatice (în cazul scuturilor, de exemplu). Şi acest comportament 
poate fi pus în legătură cu mesajul către companioni (sau inferiori?) cu privire la locul în 
ierarhie, dar aceste individualizări ridicau costurile la final. 

Cu toate acestea, dincolo de diferenţele inerente la nivel de detaliu, războinicul dac de 
succes al perioadei poseda un arsenal relativ identic cu cel al egalilor săi, cel puţin la nivel 
teoretic. Un războinic de elită era înarmat cu o spadă, pumnal curbat, scut, una sau două lănci, 
cuţit. Aceste arme reprezentau un minim necesar. În funcţie de diverși factori — loc ierarhic, 
posibilităţi economice, distanța faţă de centru etc., acestui set i se adăugau armura de zale, 
coiful, cal cu harnașament (şa, zăbală, curele, aplice, catarame etc.), arc cu săgeți, centură cu 
pafta, pinteni”. În linii generale, acest echipament, bine documentat pentru perioada de 
început a regatului, rămâne în uzul elitei pe toată perioada, chiar dacă pentru ultimul secol de 
existență a regatului se observă unele modificări““, în special în ceea ce priveşte unele 
componente auxiliare (catarame, paftale, harnaşamente) şi podoabe. Aceste arme sunt 
descoperiri frecvente în mormintele războinicilor în discuţie, bine reprezentate în secolele II-I 
a.Chr. Cu titlu excepțional, în unele morminte apar podoabe şi bijuterii de argint şi aur (uneori 
metalele prețioase doar ornamentează unele piese de echipament), ceramică de lux sau care de 
ceremonie fastuoase (cum este cazul la Cugir şi Călan)*”. Renunţând la analiza depunerilor 
speciale şi păstrând în prim-plan înmormântările obișnuite (în rândul acestei elite), armamentul 
identificat nu era deloc ieftin. Procurarea şi întreținerea unui asemenea echipament era o 
sarcină economică şi practică ce reclama resurse importante, iar posesorii lui erau o categorie 
de indivizi bine situaţi social și economic, capabili să suporte o serie de costuri destul de 
consistente**. Un aspect important este faptul că armamentul analizat este în totalitate de 
factură autohtonă, ceea ce transferă atelierelor locale întreaga producție de armament 
(incluzând şi reparaţiile). În acest cadru, reiese existența unei activităţi manufacturiere 
efervescente, care concordă cu intensitatea atestată a activităţilor militare (campanii, expediţii, 
confruntări, pregătiri, garnizoane etc.). Întregul tablou conturează dovada unei economii de 
război atent controlate, cu direcţii și specializări diverse. 


347 Armele, mai exact părţile metalice (şi mai rar cele de os/corn), reprezintă doar partea vizibilă arheologic a 
echipamentului. Pe lângă piesele de metal, orice războinic mai avea manta, încălțăminte, îmbrăcăminte, blănuri, 
diverse curele etc., elemente care se adăugau costurilor finale. 

34 Modificări în consens cu transformări culturale evidente, între care şi practicile funerare mai discrete, care au 
dus la o documentare arheologică mai rarefiată, dar completată de iconografia locală şi imperială. 

349 O analiză statistică, chiar sumară, a acestor depuneri funerare, relevă diferenţe vizibile între inventarele depuse. 
Deosebirile sunt remarcabile în ceea ce priveşte numărul, calitatea sau tipul armelor care au fost sacrificate — 
comunităţii care a organizat ceremonia funebră. 

350 Invizibile din punctul de vedere al depunerilor funerare, eșaloanele inferioare aristocrației, acei comati / 
capillati, pe care-i vedem permanent în ipostaze războinice, trebuiau să posede şi ei mare parte din echipamentele 
prezente în panoplia nobiliară. Putem presupune că diferențele constau în faptul că le erau accesibile unele 
echipamente mai puţin pretenţioase (armurile de solzi din fier, bronz sau piele) şi unele arme nenobile (săbiile 
curbate de tip falx). De notat că şi în aceste cazuri arsenalul era similar ca grad de protecţie cu cel identificat în 
mormintele aristocratice şi uneori superior în ce priveşte eficacitatea ofensivă, dar era aproape la fel de costisitor 
precum cel al unui membru al înaltei ierarhii (Cf. Borangic 2014: 61). 

Asupra costurilor necesare echipării unui războinic, chiar dacă nu avem date directe, 
putem face o analiză complementară, derivată din reconstrucția etapelor şi estimarea timpilor 
de fabricaţie ai pieselor care compuneau echipamentul acestuia. Toate eforturile depuse în acest 
scop au fost însumate şi sistematizate în numărul de zile necesare pentru a acoperi volumul de 
muncă indispensabil realizării tuturor componentelor. Aplicând ajustări și estimând cu 
prudență, s-a ajuns prin rotunjire la valoarea de 1500 zile/muncă depusă în diverse cadre şi 
ateliere, număr care acoperă toate piesele principale ale efectelor militarului**!. Contabilizarea 
rezultatelor şi proiecția lor în secvenţa istorică cercetată sau, mai exact spus, transformarea 
efortului depus în capital având aceste repere, cu toate precauţiile metodologice necesare, 
situează costurile medii ale panopliei unui aristocrat războinic în jurul valorii de 7.000-7.500 
de denari**?. Oricât de critic am reduce costurile de producţie, este evident că întregul arsenal 
deținut de un astfel de războinic avea o valoare de piaţă substanţială, pentru realizarea căruia 
depuneau eforturi fizice numeroşi furnizori, meseriaşi, meşteri şi artizani"*. Cei care 
comandau și achiziţionau*5* aceste arsenale erau temuţi oameni de arme, care posedau 
suficientă potență economică pentru a-şi comanda panoplii militare reprezentative, să-și 
întrețină suitele şi, desigur, să-şi ridice şi administreze impresionante fortărețe. Astfel, se 
completează imaginea unor războinici valoroşi, membri ai unei aristocrații cu un puternic profil 
militar, aflată în posesia unor resurse şi bunuri economice, mobile și imobile, suficiente pentru 


a-l asigura statutul şi importanţa. 


351 Borangic 2014: 56. 

352 Exprimarea costurilor finale în denari imperiali are doar rolul de a contabiliza concret valorile exprimate. În 
realitate, este foarte probabil ca mare parte din capital să fi fost compusă din valori naturale (produse, animale, 
înlesniri, concesii etc.) plătite sau acordate producătorilor. Este dificil de reconstituit natura relației dintre 
producători şi comanditarii produselor, dar existenţa producătorilor liberi reclama, într-un fel sau altul, o formă 
de retribuire. Statutul de „proprietar liber” avea desigur unele avantaje economice, dar masa acestor proprietari 
trebuia să-şi asigure protecția politică (şi militară?) plătind dări, taxe, tributuri şi/sau prestând diverse munci mai 
mult sau mai puţin specializate. Putem considera că aceşti proprietari își gestionau resursele, producția propriilor 
ateliere (diferite de atelierele cetăţii?) şi piaţa de desfacere, ceea ce le asigura un control nu doar al propriei 
economii, ci şi pe cel al obligațiilor financiare pe care le datorau şi pe care le achitau fie cu plăţi efectuate în 
monedă, fie în natură, către seniorii locali (Borangic 2014: 57). 

353 Nu puţine dintre armele deţinute, în special cele aparţinând unor membri marcanţi, aveau morfologii şi finisaje 
care cumulau simultan caracteristici funcţionale şi estetice, fiind adevărate lucrări de artă, cu implicaţii evidente 
asupra preţului final. Aceste cazuri, fie că vorbim de scuturi, coifuri, pumnale sau spade, nu au fost incluse în 
aproximările propuse, pentru a situa valorile la un preț cât mai mic posibil, pentru a fixa un minim de plecare. 
Este evident că, în plan real, valoarea echipamentului nu era doar mai mare decât cea oferită de experimentele 
moderne, ci era şi inegal distribuită între războinici, din motive şi cauze diverse. 

354 Nu poate fi exclusă mobilitatea unor fabricanți sau comercianţi de arme. Fără legătură directă cu spaţiul nord- 
dunărean, este de amintit prezenţa unui depozit de obiecte, arme, accesorii, podoabe şi unelte descoperit în masivul 
Juhor, la Veliki Vetren (Serbia), datat în primele decenii ale secolului I a.Chr., în cadrul căruia au fost identificate 
14 seturi de echipamente destinate unei grupe de războinici. Este posibil ca întregul lot să fi fost comandat unuia 
sau mai multor ateliere specializate şi transportul să fi fost în curs când au intervenit evenimente neaşteptate care 
au dus la ascunderea sa (Stojic 2003: 82-84). Această descoperire devoalează, într-o oarecare măsură, mobilitatea 
panopliei unui războinic, care putea avea loc independent de acesta, precum şi faptul că dotarea războinicului 
şi/sau a suitei lui putea cădea în sarcina unor ateliere aflate uneori la distanță de domeniul sau reşedinţa lui ori a 
comunității din care făcea parte. Desigur, ipoteza are la bază un caz relativ izolat (rar prin excepționalitatea 
contextului istoric, dar şi prin norocul unei asemenea descoperiri) şi aflat departe de spaţiul în discuție, dar cazul 
devoalează posibilitatea ca un atelier, mai ales specializat, să furnizeze echipamente pentru un areal geografic 
larg, în special dacă vorbim de piese care reclamau o complexitate aparte de producţie şi abilități tehnologice 
speciale (spade, pumnale, armuri, coifuri, arcuri etc.). Se include în această mobilitate şi descoperirea unor piese 
de armament cu caracteristici bine definite — sugerând un atelier sau amprenta unui anumit meşter — dar aflate la 
distanțe mari unele de altele. Amintesc aici, spre exemplu, unele pumnale sica, de tip B, care nu apar grupate 
geografic, ci foarte dispersate (Sîrbu, Borangic 2016: 29-30). Exemplul poate fi extins la mai multe tipuri de arme 
şi poate constitui un subiect de cercetare separat. 

Dincolo de această imagine însă, problematica „forțelor de producție” rămâne una 
curentă şi necesară pentru conturarea cadrului general al dinamicii economiei societății dacice. 
La fel este situaţia „economiei de război” pe baza căreia se desfăşura fenomenul militar local. 
Elitele războinice ale Regatului dac, ele însele vizibile secvențial, nu puteau exista — cel puţin 
nu la nivelul la care au făcut-o — fără complicatele „relaţii de producţie”. În fond, orice tip de 
economie are la bază un sistem social asimetric și o serie de etaloane de tranzacţie, aspecte pe 
care arheologia clasică rareori le poate surprinde, adesea doar din prea multă prudență”. 

Un ultim aspect ar trebui subliniat în cazul acestei economii de război: ce anume o 
motiva şi ce o alimenta? 

Fără îndoială că o bună parte din baza materială necesară economiei interne era 
furnizată din propriile teritorii, care puteau asigura aproape toate tipurile de materii prime 
necesare, cu câteva excepţii (cositor, argint, produse de lux). Dincolo de dorinţa (sau de cerința) 
de afirmare militar-valorică a căpeteniilor şi comandanților daci, care ar fi stat la baza 
organizării frecventelor incursiuni în toate direcțiile, mai ales spre zonele bogate — litoralul 
pontic, sudul Dunării, o motivaţie consistentă a acestor raiduri trebuie să o fi constituit 
posibilitățile de îmbogăţire rapidă. Prada obţinută, constând în vite, oameni, produse, materii 
prime, ajungea în zonele de rezidenţă şi alimenta, într-o formă sau alta, economia locală, cea 
care asigura înarmarea şi echiparea eficientă a tot mai multor războinici care puteau fi 
mobilizați. Războinici care, nobili sau nu, animați de modelele economice și ideologice oferite 
de succesele campaniilor, ar fi aderat mimetic la aceste expediţii, punându-se sub comanda 
unor șefi valoroşi. 

Incursiunile, în special cele organizate de instituţia regală, erau atent planificate*5, iar 
succesele militare nu alimentau doar gloria elitei**, ci şi averile acesteia. Mai trebuie spus că 
acțiunile militare, mai cu seamă cele îndreptate împotriva imperiului, furnizau simultan 
economiei dacice capital, iar administraţiei imperiale un casus belli permanent. 

Scenariul propus reconstruieşte o probabilă și posibilă succesiune cauză-efect-cauză, 
cu actanți militari în prim-plan, care explică, măcar parţial, efervescenţa edilitară, militară şi 
economică a Daciei Preromane, precum și o parte din motivaţia politică şi economică a 
cuceririi regatului dac de către Imperiul roman. 


355 Borangic 2014: 64. 

35 Comandanții daci supravegheau atent situaţia din imperiu, pentru a-și asigura cele mai bune șanse de succes. 
Este elocvent în acest sens episodul în care regele Scorilo, informat asupra conflictelor care fragmentau forțele 
romane, îşi temperează proprii războinici, socotind nepotrivit momentul pentru un atac (Frontinus, Stratagemele, 
I, 10,4). 

357 Căci trecând plin de îndrăzneală Dunărea şi jefuind Tracia - până în Macedonia şi Iliria (Strabon, VIL, 3, 11), 
Burebista ajunge cel dintâi și cel mai mare dintre regii din Tracia (Decretul dionysopolitan în cinstea lui 
Acornion); Pentru dobândirea acestei victorii mari ei i-au numit pe conducătorii lor semizei, adică „anzi ” şi nu 
simpli oameni (lordanes, Getica, 78). 


74 


Dă 3 = 


Păsări de pradă stilizate. 
Decoruri de pe lamele pumnalelor curbe ale aristocrației războinice 
II.C.1 CETATEA — CENTRUL REZIDENŢIALE 


O cetate a fost dintotdeauna un spațiu privat în care stăpânul, de data aceasta un 
personaj colectiv, şi-a construit şi întreţinut sentimentul de siguranță. O cetate era de fapt, din 
perspectiva proprietarului, o casă lărgită, motiv pentru care comportamentul acestuia și, prin 
extensie, al locuitorilor ei, a fost condiționat și modificat în funcţie de existenţa, tipul sau 
localizarea cetăţii, de organizarea ei internă şi, poate cel mai important aspect, de relaţia ei cu 
sacrul. O funcţie importantă a cetăţii derivă din modul cum era percepută de către restul 
comunităţii ideea de cetate, cu atât mai mult cu cât, spre deosebire de epocile anterioare celei 
dacice, majoritatea populaţiei nu era beneficiara directă a avantajelor date de zidurile de pe 
culmi, la ridicarea cărora însă contribuţia ei fusese decisivă. 

Privite ca documente istorice, cetățile sunt relativ ușor de identificat în teren, în contrast 
evident cu alte tipuri de structuri sau obiecte mai discrete sau doar mai mici (morminte, tezaure, 
piese izolate etc.). Depozitare de mari cantități de materiale arheologice, atât componente ale 
structurii constructive (fundaţii, ziduri, valuri, palisade, şanţuri), cât şi artefacte, cetăţile au 
beneficiat din plin de interesul cercetătorilor. Istoriografia românească a acordat o atenţie 
aparte subiectului, îndeosebi după a doua jumătate a secolului al XX-lea, perioadă ce coincide 
cu intensificarea cercetărilor arheologice din România, dedicând cetăților articole şi lucrări 
ample, fapt care a permis creionarea unor cadre istorice largi. Pe lângă aceste monografii, mai 
mult sau mai puțin substanţiale, istoricii au scris şi numeroase micro-monografii, ghiduri de 
informare şi popularizare, extrem de utile astăzi”. 

Unul dintre primele articole referitoare la cetăţile din sud-estul Transilvaniei, scris în 
prima parte a secolului al XX-lea, aparţine lui Al. Ferenczi, care adaugă propriilor cercetări, 
informaţii, studii şi periegeze ale unor autori anteriori”. Pe aceste baze se conturează ulterior 
literatura privitoare la ansamblul de fortificaţii din regiune**!. Constantin Daicoviciu realizează 
prima monografie a unei cetăţi dacice, respectiv cea a Pietrei Roşii (sat Luncani, com. Boşorod, 
jud. Hunedoara), redactată în 1954%%, din păcate nu foarte amplă. Acesteia îi urmează un scurt 
articolSS5, scris în colaborare cu H. Daicoviciu, referitor la tehnica de construcţie a sistemului 


358 O parte a acestui capitol a fost publicat ca articol de specialitate, în colaborare (Borangic, Berzovan 2014), ca 
parte a obligaţiilor aferente calităţii de doctorand bursier în cadrul proiectului „MINERVA - Cooperare pentru 
cariera de elită în cercetarea doctorală şi post-doctorală”, cod contract POSDRU/159/1.5/S/137832, proiect 
cofinanțat din Fondul Social European prin Programul Operaţional Sectorial Dezvoltarea Resurselor Umane 
2007-2013. Faţă de articolul original, prezentul capitol este actualizat, iar repertorizarea s-a extins şi asupra altor 
zone din spațiul geto-dacic, extindere la care am beneficiat de un ajutor consistent oferit de colegul Andreca D. 
Florin, căruia îi mulțumesc pe această cale. 

359 Utilitatea acestor texte este relativă, dată fiind natura lor mai mult de popularizare şi mai puţin științifică. 
Valoarea este dată însă de faptul că în multe cazuri au rămas timp de decenii singurele informaţii despre unele situri 
arheologice, conservând date (imagini, referințe, documente etc.) pierdute sau degradate ulterior. 

3% Ferenczi 1938, passim. 

361 Zona a fost foarte bine fortificată, cu o densitate a fortărețelor care ridică încă unele semne de întrebare. 

3% Daicoviciu 1954, passim. 

36 Daicoviciu 1961: 81-86. Articolul a fost publicat şi în volumul Dacica (Daicoviciu 1970: 101-105). 

defensiv din Munţii Orăştiei, succedat de o largă prezentare a Sarmizegetusei Regia**“apărută 
în colecția Monumentele patriei noastre, editată sub egida Editurii Meridiane. În aceeași 
colecție va apărea şi descrierea, ceva mai tehnică, a câtorva fortărețe de piatră ecarisată din 
sud-vestul Transilvaniei, redactată de un colectiv condus de M. Macrea, în anul 19665%. 

O lucrare necesară, având în vedere subiectul și stadiul cercetării în ansamblu, a fost 
sinteza semnată de I. Glodariu și apărută în 1983, având ca subiect arhitectura militară şi civilă 
a dacilor*S€, lucrare care prefigura un segment nou de cercetare. Acest tip de interogare istorică 
este concretizat în anul următor de către arhitectul Dinu Antonescu, primul cercetător care 
începe de fapt transformarea studiului arhitecturii dacice într-un domeniu propriu-zis". 
Autorul cumulează propria experiență profesională cu cea obţinută ca membru al colectivului 
de specialişti însărcinaţi cu copierea reliefurilor Columnei Traiane (activitate derulată între 
1937-1939). Studierea scenelor a însemnat nu doar o muncă de pionierat, ci şi una deosebit de 
precară sub aspectul înţelegerii arhitecturii de pe reliefuri, neexistând la acel moment baza 
arheologică şi de documente de mai târziu, cu care să-și verifice deducțiile. Reperele teoretice 
şi practice stabilite cu această ocazie vor fi şi mai bine structurate într-un alt studiu bazat pe 
interpretarea basoreliefurilor (cetăţi, elemente defensive, amenajări ale terenului, ziduri, 
temple, turnuri) prin prisma arhitecturală". Apărută postum*%, monumentala lucrare propune 
descifrarea tipurilor arhitectonice ale construcțiilor dacice figurate pe monumentul roman. 
Multe dintre ipotezele propuse au fost confirmate ulterior în bună parte de descoperirile 
arheologice (lucrarea a fost scrisă înainte de 1980). Din păcate, direcția de cercetare inițiată de 
D. Antonescu a rămas izolată, căci studiul arhitecturii antice a intersectat aproape 
nesemnificativ domeniul arheologic“, iar pe cel al arhitecturii propriu-zise şi mai puţin, astfel 
că astăzi nu există în România nici un specialist în arhitectura dacică, militară sau civilă””!. 
Lipsa este cu atât mai evidentă cu cât școala românească de arheologie nu are încă nici o 
direcţie concretă pentru studiul detaliat al arhitecturii dacice. Dovadă stă raritatea abordărilor 
specializate asupra subiectului sau caracterul tentativelor pe subiect'7?. 


3% Daicoviciu; Daicoviciu 1962, passim. Volumul inaugurează o serie mai largă, ce avea ca ţintă popularizarea 
unor obiective istorice şi monumente din toate epocile antice şi medievale. În această colecţie au mai apărut câteva 
lucrări care conţin informaţii despre fundaţii, ziduri sau artefacte dacice identificate sub unele cetăți medievale. 
365 Macrea et alii 1966, passim. 

35 Glodariu 1983, passim. 

347 Antonescu 1994, passim. 

36 Antonescu 2009, passim. 

3% Lucrarea a fost elaborată înaintea volumului Introducere în arhitectura dacilor, dar a rămas izolată în peisajul 
istoriografic românesc din motive specifice epocii comuniste. Acelaşi tratament l-au avut şi o serie de articole de 
mai mică amploare, scrise în perioada 1967-1983 şi publicate în revista Arhitectura, periodicul Uniunii 
Arhitecților din România, în care, aşa cum mărturisește autorul într-un interviu, dorea să articuleze studiile sale 
asupra Columnei, făcute la Roma, cu noile descoperiri arheologice din Transilvania de după 1950. Revista, cu o 
apariție de nişă profesională, şi implicit articolele lui D. Antonescu au avut un impact minim asupra cercetării 
istorice româneşti. Volumul Columna lui Traian, editat cu sprijinul Ordinului Arhitecţilor din România constituie 
din multe puncte de vedere o binemeritată reparaţie morală și mai ales o nesperată recuperare ştiinţifică. 

370 Este vorba în principal de cercetarea arhitecturii dacice pentru că cea romană a beneficiat şi se bazează în 
continuare pe experienţa şi literatura de specialitate occidentală, mult mai vastă şi mai bine articulată. 

371 O excepţie este arhitecta Anișoara Sion, care, fără a fi istoric sau arheolog, a abordat teme din această sferă, 
atât sub forma unor capitole tematice din lucrări monografice (Glodariu, Moga 1989: 131-143), cât şi ca articole 
de specialitate (Sion 1985: 3-12). Din nefericire, autoarea nu a strâns la un loc, într-un volum, experienţa şi 
rezultatele obținute. 

372 Opreanu 2015: 153-166. Ipotezele emise de autor, deși necesare prin prisma reconfigurări metodologiei şi 
interogărilor specifice arheologiei clasice, sunt amendate din cauza construcțiilor fragile ale paradigmelor, 
analogiilor şi scenariilor propuse (Florea 2016: 221-231). 

Momentul de cotitură pentru istoriografia românească a fost, ca pentru întreaga 
societate de altfel, anul 1989, an în care apar două monografii importante. Una dintre acestea 
a fost consacrată cetăţii de la Căpâlna (com. Săsciori, jud. Alba)” şi a doua celei de la Tilişca 
(jud. Sibiu). Pe baza volumului cercetărilor întreprinse asupra cetăților din Munţii Orăştiei, 
în 1990 apare o altă lucrare semnată de H. Daicoviciu, Șt. Ferenczi şi |. Glodariu, în care sunt 
analizate prioritar cetăţile din sudul Transilvaniei*'5. 

Arhitectura militară a fost abordată şi în volume de istorie generală a civilizaţiei dacice, 
în capitole specifice, chiar dacă accentul a căzut în special pe cetăţile din munţii Orăştiei*'€ şi, 
mai rar, au fost discutate și construcții situate în afara acestui areal. Este de reţinut aici volumul 
consistent, dedicat războaielor dacice, semnat de arhitectul A. S. Stefan, care pe fondul 
abordării conflictelor daco-romane dintr-o perspectivă foarte tehnică, dezbate în capitole 
generoase şi probleme de topografie şi arhitectură militară”. 

Pentru alte zone ale epocii dacice, ultimii ani au adus contribuţii la tematică prin apariția 
unor volume și lucrări „regionale”, aşa cum este cazul pentru nord-vestul“'5, nord-estul“”” sau 
sud-estul“ Transilvaniei sau pentru regiunile de la sud de Carpaţit!. 

Şi cetăţile de pe teritoriul de astăzi al Moldovei, chiar dacă sunt în număr mai redus faţă 
de alte areale, au fost cercetate, iar concluziile cercetărilor au fost publicate, unele la nivel de 
monografie, mai mult sau mai puţin consistentăs*?. 

Depăşind cadrul interior, în încercarea de a conecta spațiul dacic la similaritățile celtice 
din vestul Europei, istoricul G. Florea propune, în volumul Dava et Oppidum*%, o cercetare a 
structurilor habitaționale de tip proto-urban din Dacia preromană. O notă aparte necesită un 
volum semnat de Dan Oltean, intitulat Regii dacilor și războaiele cu romanii, căruia cercetările 
de teren efectuate în munţii Orăştiei, i-au permis o serie de măsurători și observații inedite şi 
interesante, necunoscute anterior“8*. 

Acestor lucrări li se adaugă numeroase articole, uneori pe subiecte de nişă, alteori 
tratând tema dintr-un unghi de vedere mai larg%5, motiv pentru care vor fi abordate, treptat pe 
parcursul studiului. Dosarul istoric al cetăților este completat de cercetările arheologice din teren, 
din păcate mult prea rarefiate raportat la potenţialul real, dar care confirmă izvoarele scrise antice 


3*3 Glodariu, Moga 1989, passim. 

34 Lupu 1989, passim. 

315 Daicoviciu et alii 1989, passim. 

376 Daicoviciu 1972: 127-149; Crişan 1977: 380-382. 

377 Stefan 2005, passim. Autorul analizase într-un studiu anterior tehnica de construcție dacică (Stefan 1995: 467- 
492). 

3% Pop 2006, passim. 

3% Florea et alii 2000, passim. 

350 Crişan 2000, passim; Costea 2006, passim. 

381 O excepţie notabilă este consistenta monografie dedicată sitului de la Pietroasa Mică-Gruiu Dării (jud. Buzău). 
Sîrbu er alii 2005, passim. 

352 Gostar 1969, passim. Lucrarea face parte dintr-o colecţie (Monumentele patriei noastre) destinată popularizării 
siturilor şi monumentelor edilitare din mai multe epoci. Spre deosebire de cetățile din zona Moldovei, de perioadă 
dacică (secolul II a.Chr. — secolul II p.Chr.), unele de epocă getică (anterioare secolului II a.Chr.) au beneficiat de 
monografii respectabile. 

355 Florea 2011, passim. 

354 Oltean 2012, passim. Lucrarea, relativ izolată în spaţiul istoriografic românesc datorită unor scenarii hazardate 
imaginate de autor şi care plasează volumul mai mult în zona beletristică, rămâne importantă prin datele relevate 
de cunoașterea foarte bună a terenului. Călător neobosit, autorul adăugase anterior subiectului şi cartea Munții 
dacilor (Editura Dacica, 2008), proiect realizat sub patronajul Centrului de Cercetări în Dacologie, unde sectorul 
de patrulare era extins până la valea Sebeşului, dar care şi ea se încadrează în zona lecturilor beletristice, cu atât 
mai mult cu cât, atunci când s-a putut verifica veridicitatea unor informații, multe dintre ele s-au dovedit a fi 
eronate (vezi cazul Vârful lui Hulpe, la Peţan 2015a, passim). 

355 Marinescu 1981-1982: 42-56. 

referitoare la relaţia dintre daci şi munții lor întăriţi, sintagmă prin care se poate înţelege că este 
vorba despre cetăţi, fortărețe și fortificaţii situate pe înălțimi, pe tot cuprinsul Daciei, cu densități 
diferite. 

Enumerând componentele generale care stau la baza transformării unui grup oarecare 
într-o etnie*%€, sociologul englez Anthony Smith propune printre altele și asocierea acelui grup 
cu un anumit teritoriu'S” ca fiind o trăsătură esenţială a acestei evoluţii socio-culturale. 
Elementele care punctează această asociere sunt fie periferice (semne de hotar, limite naturale, 
morminte etc.), fie centrale şi aici putem vorbi de sediul autorității care domină acel areal. 
Astfel, teritoriul este acel spațiu bine delimitat geografic de autoritatea care îşi exercită 
controlul, iar centrul este locul unde autoritatea rezidă şi supraveghează zona“. Existenţa unui 
centru clar definit, de care depindeau așezările din teritoriul controlat, presupune o organizare 
socială bine structurată, capabilă de susținere demografică şi de eforturi economice constante. 

Cetățile dacice diferă fundamental, prin amplasament, tehnici de construcție, dar mai 
ales prin dimensiuni şi scop, de ideea de cetate a epocilor anterioare. Astfel, cetatea, ca un 
concept concret, nu mai este gândită democratic, pentru refugiul unei comunități întregi, ci 
funcția defensivă devine un privilegiu. Suprafeţele apărate sunt mici, putând oferi doar minim 
necesar în materie de spaţiu, unui grup restrâns. 

Poziţiile cetăților sunt, de regulă, subdominante””, prevalând funcţia de supraveghere și 
control a zonei, a căilor de comunicație și de transport care intersectau teritoriul stăpânit şi mai 
puţin cea de rezidenţă permanentă. Cetatea este acum un loc eminamente militar, un simbol de 
prestigiu al elitei, extrem de vizibil şi constant ca prezență. Spaţiul cetății era locul unde se 
desfășura viaţa aristocratului şi a suitei lui*%, detaşaţi clar, prin impozanţa unei astfel de 
construcţii, de populaţia de rând, asupra căreia îşi proiecta puterea. În lumea dacică clasică 
gestionarea democratică, la comun, a structurilor defensive construite de întreaga comunitate 
apusese de multă vreme. Situaţia era probabil şi rodul unei schimbări de mentalitate în sânul 
acelor grupuri, pentru care imaginea fortăreței de pe deal constituia un suport psihologic (sau un 
imbold?) suficient pe timp de pace, iar refugiul, în alte zone greu accesibile, în caz de nevoie, o 
soluţie alternativă acceptabilă. 

Constructiv, cetățile epocii dacice erau zidite din materialele clasice (piatră, lut, 
pământ, lemn), în funcție de materialul dominant în respectiva zonă, folosind tehnici simple. 
În funcţie de numeroși parametri politici, militari și economici, tehnica de construcție 
evoluează spre ziduri şi structuri de piatră, uneori parțial cioplită şi apoi din piatră ecarisată, 
continuate cu ziduri de cărămidă şi suprastructuri de lemn. Dezvoltarea nu este legată doar de 
potenţa economică a autorităţii care comanda lucrarea, ci era şi un răspuns la tacticile de asediu, 
aplicate îndeosebi de romani. Nu în ultimul rând, astfel de construcții imense pentru epocă şi 
zonă, sub toate aspectele, trimiteau un mesaj clar în propriile teritorii şi chiar mai departe. 


389 


35 A. Smith propune folosirea termenului etnic, ca echivalent pentru națiune, pentru epocile istorice în care 
națiunile, în sensul lor modern, nu-şi făcuseră apariția (Smith 2007: 16). 

357 Smith 2007: 21-41. 

35 Borangic, Berzovan 2014: 88. 

protecţie față de vânturi, climă etc.). Şi în aceste cazuri însă punctele fortificate sunt bine individualizate 
topografic, cu cât mai multe direcţii apărate natural. 

3 În majoritatea cetăților rezidența avea un caracter mai degrabă sezonier sau de conjunctură. Acest lucru reiese 
din dificultățile întâmpinate în ce priveşte aprovizionarea (mai ales cu apă), clima şi desigur implicarea socială. 
Este mai sigur că în cetate - în special în cele mărunte - locuia permanent un mic corp de gardă, însărcinat cu paza 
şi supravegherea teritoriului, iar nobilul şi familia locuiau în rezidenţe de vară, folosind cetatea doar în anumite 
momente şi ocazii. 

Desigur, în contrast cu concepția relativ unitară, referitoare la arhitectura militară, nu 
toți liderii aveau acces la aceleaşi posibilități în materie de oameni, resurse, capacități și 
conjuncturi necesare. Se poate remarca o paletă largă de metode constructive, de la simple 
şanţuri dublate de valuri de pământ și palisade de lemn, valuri de pământ și piatră, ziduri de 
piatră nefasonată sau cioplită sumar, legată cu lut, până la ziduri seci, de piatră ecarisată*”!. 
Nici în aceste registre tipologia constructivă nu era foarte strictă; se foloseau combinaţii diverse 
de materiale şi tehnici, adaptate din diverse considerente economice sau tactice. 

Concepţia militară asupra locului unde se ridica o cetate ţinea întotdeauna cont de 
avantajele naturale date de geografia locală, astfel că multe dintre aceste cetăți aveau cel puţin 
o direcție, dacă nu mai multe, apărate natural de râpe adânci, pante abrupte, cursuri de apă etc. 
Preferate erau promontoriile şi mameloanele, platourile înălțimilor izolate, piscurile stâncoase, 
martorii de eroziune, motive pentru care elementul defensiv principal nu era continuat 
întotdeauna pe tot perimetrul fortăreței, chiar la cetăți importante. Statistic chiar, cetățile 
perimetrale — înțelegând prin acest termen continuitatea tipului de fortificare — sunt mai puţine 
decât cele cu ziduri/valuri/palisade parțiale. 

Structurile defensive, indiferent de tipul lor, aveau menirea de a-l obliga pe asediator 
să recurgă la staţionare îndelungată, să-i uzeze forţele şi moralul. În acest scop, liniile de 
apărare erau adesea dublate, unele aveau turnuri încastrate sau independente, iar zidurile erau 
ajutate de unul sau mai multe şanţuri, de palisade, capcane și alte structuri pasagere avansate"?, 
aşezate preponderent pe direcțiile de atac. 

Cetățile geto-dacice, pe care literatura de specialitate le identifică adesea cu termenul 
dava (dava)5, de certă origine dacică**, echivalate uneori un pic forțat cu oppidum-urile 
celtice*%, reprezentau reale centre rezidenţiale, sedii ale unor şefi războinici care controlau 
politic, militar, economic și religios zonele adiacente, spre propriul beneficiu sau ca mandatari 
ai unei autorități superioare. Un criteriu standard pentru a defini, fie şi numai teoretic, un centru 
rezidenţial nu poate fi formulat, căci cetățile în discuție diferă tipologic de la o regiune la alta 
şi uneori în aceeaşi zonă. 

O cetate a fost dintotdeauna definită nu neapărat sau cel puțin nu în întregime prin 
teritoriul peste care domină, cât mai ales prin oamenii ei. Dacă în Grecia clasică, spre exemplu, 
cetatea este definită prin oamenii cetăţii, cei care alcătuiau cetatea, în lumea dacică, cetatea a 
fost definită tot de oameni, dar aici vorbim de cei care stăpâneau cetatea. 


391 Piatra ecarisată este cea tăiată sau cioplită în forme prismatice, spre deosebire de cea fasonată, care este doar 
ajustată relativ, pentru a obţine stabilitate şi a putea fi aşezată, minimal geometric, în operă. 

3% Borangic, Berzovan 2014: 88-89. 

3% În toponimia centrelor geto-dacice termenul Sova apare ca sufix, în continuarea numelui local (Florea 2011: 16). 
3% O analiză pertinentă a etimologiei şi frecvenţei termenului la Olteanu web, la 20.08.2014. 

3% Oppida reprezintă aglomerări urbane în deplinul sens al termenului. Cu toate acestea, puţine cetăţi, chiar din 
mediul celtic, își pot justifica pretenţia de caracter urban, respectiv să conţină fortificații continue, ziduri elaborate, 
porți monumentale, construcţii de tip palaţial, arii locuite extinse, număr considerabil de locuitori, o industrie 
manufacturieră vizibilă, străzi pavate, canalizări sau sanctuare. Cu excepția capitalei Sarmizegetusa şi poate a 
aşezării de la Feţele Albe, unde se poate admite un caracter cel puţin proto-urban, nici o altă cetate nu întrunește 
un minim de atribute care să permită încadrarea acesteia drept centru urban (Florea 2011: 173-175). Desigur, 
definiția de „urban” este centrată pe realitățile civilizației mediteraneene şi nu pe cele ale lumii barbare, conceptul 
fiind, în esenţă, uşor diferit de la o cultură la alta. Ptolemeu numeşte toate așezările majore dacice poleis, ceea ce 
arată importanţa lor raportată la simplele așezări, dar asta nu le face comparabile cu omonimele lor greceşti, chiar 
dacă pe plan local ele erau evident mai mult decât nişte aglomerări habitaţionale ordinare. 

I].C.2 MEGALE ARCHE 


Apariția unei structuri politice în spațiul intracarpatic doar odată cu apariţia pe scena 
politică a lui Burebista este aparent un clișeu istoriografic, arareori contrazis, deşi existenţa aici 
a unor elemente locale tracice — este prea devreme să putem vorbi despre daci — nu este pusă 
sub semnul întrebării. Translatarea centrului de putere din Câmpia munteană în interiorul 
Arcului carpatic, petrecută pe fondul epuizării getice”, a avut ca efect şi o modificare a 
mentalități elitelor războinice. Între aceste prefaceri se poate număra și apetenţa pentru 
construcția de fortărețe. Chiar dacă geții sud-carpatici avuseseră şi mai aveau cetăți şi 
fortificaţii, unele destul de importante (Popeşti, Cetăţeni, Zimnicea, Albeşti, Piscul Crăsani, 
Radovanu, Brad, Răcătăus” etc.), dacă ne referim doar la cele databile începând din secolul II 
a.Chr., noile structuri socio-militare, ce se coagulau începând cu acest secol în Transilvania, 
au demarat un mult mai amplu program de fortificare a peisajului. Acest proces costisitor a 
coincis cu o renaştere a elitelor locale, acum beneficiarele unor importante infuzii culturale şi 
posibil demografice. Epoca prinților de aur, în care imaginea și valoarea liderilor tribali se 
măsura în mimetismul stilurilor și modei greco-orientale, se terminase. Noile elite, ce trăiau 
mult mai dinamic*%, puneau bazele unor ideologii diferite despre lumea lor, construind la 
propriu ceea ce Strabon a numit megăle arch&” (Fig. 8), iar istoriografia modernă, Regatul de 
argint'%. Un regat nu de argint la propriu, ci, dacă am putea păstra licenţa poetică, de munți 


3% Această epuizare politico-militară ar trebui nuanţată plecând de la considerentul că Burebista a fost numit ger 
în mod invariabil de către sursele antice, ceea ce poate creiona de fapt traseul istoric al unor importante contingente 
getice angrenate în modificările culturale impuse de războinicii celți, traci şi daci din Balcanii de Nord (de notat 
că geții, înțelegând prin aceasta diverse triburi sau facțiuni din zona Dunării de Jos, sunt generic cuprinși între 
tracii care au compus osmoza PPK). Faptul că un get a ajuns la conducerea acestor grupuri denotă că el controla 
capacităţi demografice şi militare consistente. La nivelul secolelor II-I a.Chr., zona sud-carpatică era încă plină 
de așezări prospere, aflate la apogeu (Popeşti, Cetăţeni, Radovanu, Cârlomănești etc.), astfel că declinul getic are 
o nuanță mai degrabă politico-militară decât una demografic-culturală, ultima deteriorată vizibil abia după 
moartea lui Burebista, în contextul presiunii romane la limesul dunărean. 

39 Davele de pe Siret se ridică la un nivel apreciabil de prosperitate aproape simultan cu apariţia celor din 
interiorul Arcului Carpatic. Deși făcuseră parte neîndoielnic din stăpânirea lui Burebista, apartenenţa lor la regatul 
lui Decebal este discutabilă prin prisma întinderii şi exercitării autorității directe a Sarmizegetusei. Contribuţia 
zonei la eforturile militare de pe frontul moesic, alături de contingentele sarmate şi bastarne, putând fi posibilă în 
cadrul unor alianţe cu regele dac şi nu neapărat ca obligaţii faţă de curtea de la Sarmizegetusa, deși probabilă, 
rămâne neprobată deocamdată. 

3% Interesantă este afirmaţia lui Strabon (VII, 3, 11), potrivit căruia [...] Burebista, bărbat get, dobândind 
conducerea asupra neamului său, i-a îndreptat pe aceşti oameni istoviți de neincetatele războaie și i-a înălțat 
atât de mult prin exercițiu, cumpătare, râvnă în îndeplinirea ordinelor încât, în puţini ani, a instaurat un mare 
imperiu şi a supus geților pe cei mai mulți dintre vecini [...]. Prin aceste exerciţii putem înțelege și antrenamentele 
militare efective, însoțite de fireasca meditaţie războinică (Iulian, Împărații, 22). Numai o astfel de combinaţie a 
putut avea ca rezultat o vizibilă disciplină colectivă şi implicit impunerea sau acceptarea unei autorități centrale, 
atât politice, cât şi religioase (Petre 1980: 47-48). 

3% Expresia ueyainv opynv (megăle arche = mare stăpânire) s-ar traduce riguros cu sintagma modernă supra- 
stat, ceea ce arată că grecii erau conștienți de forța, mărimea şi componenţa diversă a noii entităţi politice din nordul 
Balcanilor. Sintagma îşi are ascendenţa în regatele de tip oriental, structuri politice cu care regatul lui Burebista 
va avea numeroase analogii şi la care probabil basileul dac se va raporta, iar folosirea ei arată că aspiraţiile dacilor 
au fost, măcar aparent, înţelese şi acceptate de lumea mediteraneană. 

1% Sintagma ilustrează modificările de mentalitate și ideologie afișate între secolele IV-III a.Chr. (epoca prinților 
de aur) şi secolele I a.Chr.-I p.Chr. (regatul de argint), plecând de la fastul oriental al principilor traci, aflat în 

întăriți cu ziduri“0!, unde fiecare fortăreață etala puterea şi statutul unui senior războinic local, 
iar toate cetăţile constituiau o structură defensivă amplă, coerentă prin însăşi dimensiunea e€i'0?. 

Cartografierea spaţiului Transilvaniei antice a relevat peste 100 de cetăţi şi fortărețe de 
dimensiuni şi importanţe diferite, de la simple posturi de pază la construcții ciclopice de piatră, 
ridicate începând cu secolul II a.Chr.% şi până în perioada dintre războaiele daco-romane”. 
Geografic, pentru Transilvania, ele pot fi grupate în patru zone principale, unde concentrațiile 
coincid, poate nu întâmplător, cu afirmația lui Strabon care, descriind sfârşitul domniei lui 
Burebista, spune că atunci stăpânirea lor se împărțise la patru (iar ulterior, pe vremea lui 
Augustus, la cinci) părți"05. Este foarte posibil ca această fragmentare ulterioară a autorității să 
se fi făcut pe limitele aproximative ale celor patru zone cu concentraţii de sisteme defensive, 
unele existente şi anterior, iar o a cincea să fi cuprins unele zone sud-carpatice sau din Banatul 
de munte“. Totuși, în lipsa unor surse directe, orice explicaţie este posibilă, dar prevalează 
suprapunerea cu resursele naturale, elemente de bază ale oricărei economii locale care ar fi 
putut susține financiar secesiunea unei micro-zone. 

Prima, nu doar cea mai densă, dar şi cronologic cea mai timpurie în spațiul intracarpatic, 
este zona sud-estică a Transilvaniei, unde au fost identificate numeroase de cetăți, cetăţui"0 şi 
forturi. Localitățile pe raza cărora s-au descoperit vestigiile unor cetăţi sunt: Arpaşu de Sus, 
Băile Tuşnad, Biborţeni, Bixad, Braşov, Breaza, Buneşti, Caşinu Mic, Cernat, Ciceu, Covasna, 
Comălău, Cozmeni, Crizbav, Jigodin (|, II, III, IV+8), Leliceni, Mihăileni, Odorheiu Secuiesc, 
Porumbenii Mari, Păuleni, Racoş-Tipia Ormenişului, Racu, Râșnov, Sândominic, Șumuleu 
Mic, Teliu, Tuşnad, Zetea şi posibil la Ciumani, Gheorgheni, Feldioara“%, Olteni, Praid, 
Şoimuşul Mare*!0. 

Privind dispunerea cetăților în spaţiul geografic (Fig. 9/1) se observă că pe lângă 
dominarea tuturor posibilelor rute din teritoriu, fortărețele controlau accesul prin pasurile 
Carpaţilor spre şi dinspre Moldova, Muntenia şi Ţara Făgărașului. De asemenea, toate cetățile 


aveau o bună vizibilitate asupra văilor şi terenurilor din etajele joase ale peisajului şi 


evident contrast cu sobrietatea regalității dacice (Sîrbu, Florea 1997: 115-116). Diferenţierea coincide, în liniile 
ei generale, cu deosebirea etnonimică dintre geți şi daci. 

401 Dio Cassius, LXVIII, 8-9, 9, 4 (Xiph.). 

1% Borangic, Berzovan 2014: 97-98. 

103 O excepţie ar fi cetatea de la Beclean (jud. Bistriţa-Năsăud), care pare să fi fost ridicată în a doua jumătate a secolului 
al III-lea a.Chr., dar pentru o datare mai precisă sunt necesare cercetări mai ample (Florea er alii 2000: 225). 

1% O problemă nerezolvată satisfăcător este cronologia cetăților dacice. Numărul lor, deși consistent, nu înseamnă 
neapărat o construcţie şi utilizare simultană, cu atât mai mult cu cât, uneori, distanța dintre unele fortărețe este 
prea mică pentru a coexista. Unele au o istorie la fel de lungă ca cea a regatului dac, altele una efemeră; cronologia 
de detaliu fiind aproape imposibil de recalibrat astăzi. 

9% Strabon, VII, 3, 11. 

106 O altă încercare de identificare şi delimitare a formațiunilor politice anterioare și ulterioare domniei lui 
Burebista a fost propusă pe baza existenţei şi dispersiei tipurilor monetare autohtone (Cf. Preda 1973: 323). 

107 Diminutivul cetățuie poate desemna unele puncte întărite de mici dimensiuni, fortificate parţial și/sau 
rudimentar, în contrast cu cetățile mai mari şi mai bine conturate militar, economic sau politic. 

1% În proximitatea orașului Miercurea-Ciuc a fost descoperit recent un nou punct fortificat, denumit Jigodin IV, 
aflat şi el în raza de cca. 1,5 km în interiorul căreia se află şi celelalte trei cetăți Jigodin (I, II, III), toate databile 
în aceeași perioadă (secolul I a.Chr. - secolul I. p.Chr.). Punctul a fost catalogat drept o mică fortăreață sezonieră 
sau un simplu turn de supraveghere (Ştefan er alii 2015: 499-535). 

1% Ipoteza utilizării colinei şi în epoca dacică este susţinută de ceramica diversă de factură dacică descoperită aici, 
datată între secolul II. a.Chr. şi secolul I p.Chr., sub stratul medieval. Urmele locuirii dacice încetează aici odată 
cu transformarea regatului dac în provincie romană (Ioniţă et a/ii, 2004: 25-26). Deşi nu au fost identificate urme 
de fortificare din epoca dacică, distruse probabil de refolosirea înălțimii în Evul Mediu, este greu de acceptat doar 
o locuire civilă a mamelonului în epoca dacică, mai ales din cauza poziţiei strategice. 

110 Borangic, Berzovan 2014: 99. Din punct de administrativ modern, cetăţile enumerate se află pe raza judeţelor 
Braşov, Covasna, Harghita şi Sibiu. 

comunicau vizual între ele“!!. Această repertorizare reprezintă cel mai probabil doar punctele 


identificate până la acest moment, fiind foarte posibil ca altele să aştepte încă să fie descoperite, 
la fel cum altele, chiar dacă semnalate, nu au beneficiat deocamdată de o cercetare mai 
detaliată, care să elimine orice incertitudini. 

Câteva cetăţi din acest perimetru sunt impresionante prin volumul de muncă depus 
pentru ridicarea lor. Un exemplu elocvent este dat de cea de la Covasna (Cetatea Zânelor) sau 
de cea de la Braşov (Pietrele lui Solomon)"!?. O altă fortificare remarcabilă o reprezintă 
ansamblul de la Racoş-7ipia Ormenișului, evident sediu rezidenţial, comparabil în unele 
aspecte cu centrul de putere de la Sarmizegetusa”!*, posibil chiar anterior acestuia”. 

În unele puncte, cetăţile suprapun fortificaţii mai vechi, hallstattiene (Cernat, cu 
perimetrul însă redus semnificativ)"!5, iar în alte locuri punctul strategic a fost utilizat şi în 
epocile ulterioare regatului dac (Breaza, Ciceu, Râşnov, Feldioara). Tehnicile de construcție 
au fost majoritar bazate pe combinația lemn, pământ şi piatră, cu detaliul că atunci când sursa 
de piatră a fost de calitate şi la îndemână, aceasta a fost parțial fasonată, prin segmentare 
preferenţială. Acestui sector îi aparțin probabil şi primele utilizări în spațiul intracarpatic ale 
sistemului de zidărie cu dublu parament şi ranforsări cu grinzi de lemn“!, resturi ale acestei 
tehnici fiind descoperite la Racoș, Braşov şi Breaza. Cetățile de la Racoș, Breaza şi Covasna- 
Cetatea Zânelor aveau inclusiv bastioane și turnuri integrate sistemului defensiv. Cetatea de la 
Breaza se pare că a avut cel puţin un turn realizat în tehnica murus dacicus, similar cu zidăriile 
utilizate în munţii Orăştiei sau la alte cetăți din sudul Transilvaniei”. 

Concentrarea unui număr atât de mare de sisteme defensive pe un spaţiu relativ redus, 
trebuie să fi avut o rațiune în epocă. Dispunerea în teren a punctelor fortificate pare să țină cont 
de o posibilă presiune dinspre est, căci se pot distinge trei linii de apărare: două în depresiune 
şi una pe dealurile subcarpatice, completată de o linie de fortărețe exterioare, în Moldova”!5. 

Această centură exterioară din podişul moldav era compusă în principal din cetatea de 
la Brad (com. Negri, jud. Neamţ), identificată cu antica Zargidava“!”, cetatea de la Poiana (jud. 


Galaţi), identificată cu Piroboridava“? și cea de la Răcătău (jud. Bacău), poate antica 


111 Trebuie avute în vedere modificările de peisaj dintre epoca antică și cea modernă, cele mai importante fiind 
surpările pantelor și împăduririle. Acest aspect schimbă aria de vizibilitate, care în Antichitate era esențială și în 
mod cert era alta decât cea de astăzi. 

112 Resturile zidului de la această cetate măsoară azi cca. 13 m lăţime! Asemenea secţiuni par acum neverosimile 
şi, mai mult decât atât, sunt anacronice raportate la tehnologia construcțiilor similare, ceea ce poate contura ideea 
că dimensiunea este de fapt rezultatul înregistrării dispersiei masivului de zidărie, fapt întâmplat în timp. O altă 
posibilă interpretare ar fi că este vorba de fapt de două ziduri (Costea 1996: 75-76), eventual deranjate serios în 
timp, iar amestecul bazelor a dat impresia unei singure structuri. Doar o suplimentare a cercetărilor în acest sit ar 
putea lămuri acest caz particular. 

3 Vulpe 2007: 79. 

114 Costea 2010; 82-83. 

115 Crişan 2000: 30. 

€ Sistem identificat și peste munţi, la fortificația de la Pietroasa Mică-Gruiu Dării, datată între secolul I a.Chr. 
şi secolul I p.Chr., unde s-a folosit tehnica dublului parament, fără a se identifica însă grinzile de legătură (Dupoi, 
Sîrbu 2001: 13-15) sau la Cetăţeni (jud. Argeș), fortăreață probabil şi mai veche (Măndescu 2006: 27-28). 

7 Situaţia ar trebui totuşi privită cu oarecare prudenţă. O primă abordare a fortificaţiei de aici o face Thomas 
Năgler care deşi pomeneşte de câteva blocuri reutilizate la fortăreața medievală numindu-le pietre de calcar 
fasonate şi le atribuie nivelului dacic al cetăţii (Năgler 1969: 91-90), nu le desenează sau fotografiază. |. Glodariu, 
reluând discuţia, afirmă că ar exista unele (blocuri) cu adânciturile pentru fixarea în ele a capetelor bârnelor de 
legătură între paramente (Glodariu 1983: 84), tot fără a oferi o argumentare mai consistentă. Aceste blocuri de 
calcar nu au mai putut fi observate ulterior (inf. dr. L. Savu). 

118 Crişan 2001: 311. 

+19 Ursachi 1995: 99-112. 

120 Vulpe, Teodor 2003: 40-42. 


P 


P 


82 


Tamasidava”!. Lor li se adaugă și alte câteva fortărețe, cercetate, dar publicate sumar, cum 
este cazul cetăților de la Bâtca Doamnei, Cozla, Piatra Șoimului“? (jud. Neamţ), Barboşi (jud. 
Galaţi), Moineşti"?*, Tiseşti-Târgu Ocna (jud. Bacău)”, Cândești“ şi Mânăstioara-Fitioneşti 
(jud. Vrancea)'6. Acestei zone i se poate adăuga cetatea de la Orlovka (anticul Aliobrix, azi în 
Ucraina)” şi cetatea Genucla“?5, ultima neidentificată în teren (Fig. 9/2). 

Singura ameninţare pe axa est-vest poate fi pusă în legătură cu sosirea și presiunea 
bastarnilor şi ulterior a sarmaților. Dacă sistemul defensiv din Curbura Carpaţilor a fost ridicat 
împotriva noilor veniţi, atunci este greu de explicat relația cu teritoriul, să zicem controlat de 
bastarni, care n-au depăşit spre sud linia Piatra Neamţ-Crasna. În acest scenariu, dincolo de 
incertitudinile cronologice privitoare la domnia regelui Oroles, care ar fi stăpânit și această 
regiune, ridicarea fortăreţelor””” pare să fi fost expresia concretă a stopării incursiunilor 
bastarne spre vest, prin pasurile montane, cel puţin într-o primă fază. 

Fără să cunoaştem amploarea acestor infiltraţii, deși incursiunile bastarne spre sud și 
sud-vest arată efective importante angrenate la mare distanţă“, în mod clar pentru jaf“!, 
accesul spre interiorul Arcului carpatic este posibil să fi fost interzis de aceea incrementa 
dacorum, extinsă în timp. În siajul combinației politico-militare dintre probabila amenințare 
bastarnă dinspre est şi cea a puterii celtice dinspre vest, este plauzibilă construcția acestor 
fortărețe aici şi apoi şi în alte părți ale Daciei și ca efect al unor competiţii interne de forță şi 
orgolii, specifice, de altfel, comunităţilor războinice. Ca o ipoteză, modelul comportamental 
care a determinat ridicarea atâtor puncte fortificate are o corespondenţă în peisajul istoric al 
secolelor anterioare specific populaţiei getice dintre Siret şi Nistru, care au ridicat zeci de astfel 
de fortărețe, în relaţie directă cu presiunea populațiilor nord-pontice. Nu este hazardat să 
presupunem că dispariția marilor cetăţi de la est de Siret să fie legată de presiunea bastarnă, 
iar, cel puţin o parte din geții acelor locuri să se fi refugiat în Transilvania, aducând cu ei 
frenezia construirii de fortăreţe“?. 

La periferia de nord a aglomerării de cetăţi din sud-estul Transilvaniei se află o alta, de 
mai mică amploare, constituită din opt fortărețe cu caracter cert identificate până în prezent. 
Este vorba punctele întărite de la Arcalia, Ardan, Beclean, Monor, Sărăţel, Șieu-Măgheruș şi 
Viile Tecii, aflate pe raza județului Bistriţa-Năsăud. Alte posibile puncte fortificate din acest 
areal ar putea fi cele de la Dumitriţa, Feleac, Pinticu, Ruştior (jud. Bistrița-Năsăud) şi Deda 
(jud. Mureş), dar deocamdată, în lipsa unor cercetări detaliate, identificarea, atribuirea şi 
datarea lor sunt incerte (Fig. 10/1). 


421 Situl din punctul Cetățuie suprapune o fortificaţie mai veche, amenajată începând din epoca Bronzului (Turcu 
2002: 139-142) şi continuând în Hallstatt. Deși inițial, în epoca lui Burebista, a fost fortificată, prin şanţ dublat de 
palisadă, aşezarea de la Răcătău s-a extins ulterior, în timpul lui Decebal ea depăşind cu mult nucleul inițial 
(Căpitanu 1992: 134) fără a mai fi extinse şi lucrările de fortificare, probabil în corelație cu politica romană de la 
gurile Dunării. În ciuda vechimii şi a deselor campanii arheologice, întinse pe mai mult de 40 de ani, situl nu a 
beneficiat de o monografie, ci doar de un studiu extins (Ursachi 2011: 278-323). 

+22 Turcu 2002: 122. 

423 Turcu 2002: 106. 

124 Gostar 1969: 26-29. 

425 Turcu 2002: 55-56. 

426 Cetate cu zid de bolovani legaţi cu lut şi cu şanţ imens (Florescu, Florescu, 1986: 30). 

427 Gostar 1967: 987-999. 

+2 Dio Cassius, LI, 26, 5. Cel mai probabil resedinţa regelui Zyraxes se afla pe malul drept al Dunării, undeva în 
nordul Dobrogei actuale. O posibilitate ar fi situarea acesteia sub oraşul roman Noviodonum, Isaccea de astăzi. 

129 Daicoviciu 1955: 49. 

130 Polybius, Istorii, XXVL, 9, 2-3; Titus Livius, Ab urbe condita, XL, 57, 2; 58, 2. 

431 Abia după epoca lui Burebista, în 29 a.Chr., bastarnii vor încerca o emigrare în masă, cu familiile, turmele și tot 
avutul lor, spre Balcani, angrenându-i pe romani într-un lung război, care a durat doi ani (Dio Cassius, LI, 24, 1-5). 
152 Sîrbu 2006b: 197. 

Mult mai modestă ca întindere, dar şi ca tehnică şi amplitudine constructivă (excepție 
fiind Sărăţel, unde a fost refolosită parţial o fortificaţie din prima Epocă a Fierului“), zona 
pare să fi fost o extensie spre nord a centrului de putere din sud-estul Transilvaniei. Amplasarea 
fortăreţelor denotă că cetăţile din acest perimetru erau puncte de pază şi control ale rutelor şi 
văilor, cu scopul de a supraveghea resursele de sare şi ulterior de apărare a sectorului nord- 
nord-estic al regatului dac. Privind distribuția resurselor naturale, singura aflată în cantitate 
exploatabilă şi care ar fi putut sta la baza economiei locale, a fost cel mai probabil sarea**. 

Între cetăţile din acest perimetru, fortăreaţa de la Beclean face o notă aparte. Amplasată 
pe malul Someșului Mare, la 15 km est de confluenţa acestuia cu Someșul Mic, la o altitudine 
de 351m, pe Dealul Bileag, fortificația era construită din amestec de piatră locală și pământ, 
supraînălţată cu o palisadă din lemn pe tălpi. Importanţa ei era dată în primul rând de poziția 
strategică, dar, mai important pentru economia acestui discurs, de cronologia sitului. După 
primele cercetări se conturează o utilizare îndelungată a înălțimii; ambele niveluri surprinse în 
secțiunile cercetate aparțin civilizaţiei dacice clasice (secolele I a.Chr.-I p.Chr.), dar au apărut 
şi materiale care indică o locuire Latene mijlocie**5. Dacă acest lucru se confirmă, datarea 
timpurie, chiar dacă nu se poate deocamdată relaționa cu construcția fortăreței, poate fi 
conectată cu rezultatele analizelor dendrologice de la Băile Figa* şi ar documenta astfel una 
dintre cele mai vechi locuiri dacice din zonă. 

Buna amplasare strategică a cetăților din acest areal este dovedită şi de utilizarea unor 
puncte (Sărăţel, Viile Tecii) după cucerirea Daciei de către romani, care au refolosit cel puţin 
aceeași poziție, dacă nu şi părți din structurile defensive dacice. 

Zona a treia se află în nordul şi nord-vestul Transilvaniei, unitate teritorială dominată 
probabil de o altă entitate tribală, ce cumulează o concentrare de fortărețe ridicate în bazinul 
celor trei Crişuri. În acest areal au fost descoperite 13 fortărețe cu statut cert, respectiv cele de 
la Biharea, Giurtelecul Șimleului, Marca, Măgura Moigradului, Meseșenii de Sus, Petrani, 
Săcălăsău Nou, Stârciu, Șuşturogi, Șimleu Silvaniei, Șoimi, Tășad şi Zalha (Fig. 10/3), aflate 
pe raza judeţelor Sălaj şi Bihor“. În linii mari, datorită naturii terenului accidentat, nu au fost 
necesare construcții defensive ample sau complicate, cetățile fiind adesea apărate doar de valuri 
şi ziduri de pământ şi lemn, dublate de palisade şi închid de regulă perimetre destul de mici“, 
capabile de adăpostirea unui număr redus de oameni. Pe lângă unele fortărețe funcționau 
ateliere diverse (fierărie, olărie etc.), dar principala lor funcţie a fost cea militară, de străjuire a 
căilor de acces spre zona Apusenilor. 

În contrast cu modestia relativă a fortăreţelor acestei zone, regiunea este una dintre cele 
mai bogate în descoperiri monetare, tezaure şi depozite de podoabe de argint, ceea ce sugerează 
o economie prosperă. Situarea acestor fortărețe pe căile de schimb dintre Transilvania, bogată 
în resurse de sare, și Pannonia, respectiv pentru controlul resurselor minerale din zonele de 
vest ale Apusenilor putea să asigure venituri consistente nobililor rezidenţi în aceste regiuni. 
Participarea masivă a aristocraților din aceste zone la campaniile lui Burebista, atât la cele 


433 Florea et alii, 2000: 223. 

134 Cu această resursă, sau mai exact cu vechimea ei, ar trebuie pus în relaţie tezaurul de coliere de bronz de la 
Coldău, din apropierea cetăţii de la Beclean, datat în Hallstatt sau piesele de argint din acelaşi sit, de epocă dacică 
(Spânu 2012: 221). 

435 O parte a cercetărilor efectuate a fost publicată (Florea et alii, 2000: 223-225), iar o alta, mai recentă, dar mai 
sumară, se află doar în rapoartele de cercetare (CCA 1998-2005). 

15 Cavruc et alii 2010: 271. 

137 Borangic, Berzovan 2014: 100-101, cu bibliografia cetăților din regiune. 

158 Pop 2006: 52-56. 

împotriva celților, cât şi la cele sudice sau pontice, fapt sugerat de numărul foarte mare de 
tezaure şi descoperiri monetare, putea să fi contribuit de asemenea la această stare de fapt”. 

Un caz aparte îl reprezintă Măgura Moigradului, un vârf de origine vulcanică (514 m), 
fortificat în mai multe epoci. În ciuda pantelor inaccesibile, platoul a fost protejat de palisade 
şi şanţuri, suprafața apărată (cca. 7 ha) fiind una dintre cele mai mari din mediul dacic. 
Particularităţile acestui caz sunt destul de numeroase şi construiesc profilul unui loc de cult. În 
interiorul perimetrului, dar şi exterior acestuia, s-au descoperit numeroase gropi ritualice, cu 
un bogat şi divers inventar asociabil activităţilor cultice“0. În ciuda pantelor abrupte, platoul a 
fost fortificat, ceea ce denotă importanța locului — dată şi de poziţia cheie în accesul pe axa 
nord-vest-sud-est înspre şi dinspre Transilvania. Este foarte posibil, cu toată lipsa clădirilor 
specifice de cult*“!, ca acest loc să fi îndeplinit un rol de centru religios pentru zonă, similar, 
dar păstrând proporțiile, cu ansamblurile de la Tipia Ormenișului și Racoş. 

Mai la nord de acest grup, la periferia regatului dac şi uneori ca o extensie politică a 
acestuia sunt ridicate cetăţile de la Zemplin (Slovacia)'”, Mala Kopanya**, Solotvino“*, 
Biserica Albă“ (Ucraina) şi Oncești (jud. Maramureș)", zonă care necesită o discuţie 
separată, prin prisma relaţiei centru-periferie* (PL. 10/2). 

Zona a patra (PI. 11/1), constituită în jurul nucleului din Munţii Șureanu, conţine între 
altele și fortificațiile cele mai târzii din punct cronologic“ şi reprezintă fără îndoială partea 
cea mai puternic fortificată a regatului dac. Ea cuprinde cetăţi aflate în sudul Transilvaniei şi 
de-a lungul fertile: văi a Mureşului, aflate azi în administrația judeţelor Hunedoara, Alba, Sibiu 
şi Arad. Cetățile acestui perimetru sunt cele mai puternice din punct de vedere militar, dar mai 
cu seamă din perspectiva conexiunii dintre ele, care în acest caz nu mai poate fi doar presupusă. 
Cetățile pot fi împărțite în două subgrupe, pe considerente geografice, având ca reper capitala. 

Prima subgrupă este constituită din cetățile din proximitatea capitalei Sarmizegetusa, 
unele ridicate din piatră ecarisată (Costeşti, Blidaru, Piatra Roșie, Bănița)“. Acestora li se 
adaugă o serie de fortărețe mai mici, o parte necercetate intensiv încă (Vârful lui Hulpe“, 
Ciocuţa, Cetăţuia Înaltă), din care provin blocuri de calcar fasonate, în unele cazuri de la 
incintă, iar în altele doar de la turnurile-locuinţă)“s!, precum şi câteva fortărețe din pământ, 


+59 Borangic, Berzovan 2014: 101. 

10 Matei, Pop 2001: 257-265. 

11 Eventualul cler rezident aici putea oficia ritualuri într-un mod mult mai ascetic decât în centrul sau estul 
regatului, dacă nu cumva avem de-a face cu o manifestare a unor exprimări religioase populare, având în vedere 
așa-zisele gropi de cult şi câmpuri de gropi care sunt frecvent întâlnite pe tot curprinsul Daciei Preromane. 

42 Budinsky-Kri€ka, Lamiovâ-Schmiedlovâ 1990: 245-354. 

1% Kotigoroşco 2015, passim. 

144 Vasiliev et alii 2002: 23-30. 

145 Kotigorosko 2009: 7. 

15 Daicoviciu et alii 1965: 1-34. 

47 Vezi infra subcapitolul IIL.c.2 Centru și periferie. Mala Kopanya. 

1% Nu trebuie omis faptul că unele fortărețe sunt ridicate relativ timpuriu, de pildă Ardeu, care începe cam de la 
sfârşitul secolului II a.Chr., precum și cele de la Bretea Mureşeană, Piatra Coziei sau Săvârșin. Doar nucleul din 
Munţii Șureanu debutează mai târziu, excepții fiind cetăţile de la Cugir şi Costeşti, ceea ce face ca diferența 
cronologică dintre toate zonele să nu fie extrem de mare. 

1% Fără a fi o cetate, trebuie inclusă în rândul siturilor unde s-a folosit piatra ecarisată şi aşezarea deschisă de la 
Feţele Albe, importantă prin datorită volumului de muncă depus pentru construcția teraselor, a zidurilor de sprijin 
şi a edificiilor cu caracter religios (Daicoviciu, Glodariu 1969: 465-473). 

150 Aici s-a presupus existenţa unei mici cetăţi cu ziduri de tip murus dacicus, dar cercetări recente de suprafaţă 
nu au dus la identificarea nici unei urme de astfel de zidărie, copios menţionate în literatura de specialitate, deşi 
nu s-au efectuat săpături arheologice în acest sit (Peţan 2015a: 123-167). 

451 Glodariu 1983: 90-91. 

piatră şi lemn. Întreg perimetrul este presărat cu numeroase turnuri-locuință, iar în preajma 
fortificațiilor sunt amenajate terase antropogene care adăposteau aşezări civile întinse. 

Construite începând cel mai probabil cu domnia lui Burebista, posibil ca urmare a unui 
efort de „colonizare” sistematică a zonei Munţilor Orăştiei“5?, aceste cetăți constituiau 
perimetrul cel mai bine apărat al regatului dac, protejând capitala dinspre sud, nord şi vest. 

A doua subgrupă este compusă din cetăţile aflate la o distanță mai mare față de nucleul 
principal. Dintre acestea, unele sunt zidite în tehnica murus dacicus (Ardeu“%, Căpâlna, Piatra 
Craivii, Deva“, Tilişca,) şi sunt, în general, doar construcţii cu caracter eminamente militar, 
la fel ca restul cetăților din areal, destinate să interzică accesul pe principalele rute şi să 
supravegheze resursele din teritoriu (aur, sare etc.). Din acest sector mai fac parte cetățile de 
pământ, lemn și piatră nefasonată ridicate la Cugir, Cucuiş, Romoșel“5, Ocolișu Mic, 
Câmpuri-Surduc, Găvojdia, Hunedoara, Sibișel, Măgura Uroiului, Cozia, Sârbi, Vărădia de 
Mureş şi Săvârşin, ultimele controlând accesul pe valea Mureșului dinspre vest“5€. Tehnicile 
de construcţie utilizate au fost în principal cele tradiționale: valul, șanțul, palisada, dar uneori 
s-a utilizat şi piatra, ca în cazul cetăților de la Ardeu, Măgura Uroiului, Câmpuri-Surduc şi 
Cozia. Cronologia acestor fortificaţii nu este întotdeauna foarte bine conturată; majoritatea par 
să fi fost construite cu începere de la finele secolului al II-lea a.Chr., iar sfârşitul lor a fost 
plasat, destul de general, o dată cu terminarea războaielor daco-romane. Cu toate acestea, este 
posibil ca unele dintre ele, precum Vărădia de Mureș sau Câmpuri-Surduc să se fi încheiat mai 
devreme, în contextul unor confruntări inter-tribale sau pur şi simplu să fi fost abandonate din 
diverse motive. 

Este greu de spus care au fost relaţiile dintre cele două grupe distincte de fortificații 
prezentate. Din perspective geografice şi geo-strategice cea mai probabilă ipoteză este că 
arealul a fost în directa subordonare a centrului din Munţii Orăștiei. Numărul foarte mare de 
unelte agricole descoperite zona atelierelor din preajma capitalei, destinate probabil unor 
schimburi, dar şi multitudinea de vase de provizii, utilizate la stocarea grânelor în vreme de 
iarnă, sugerează fără dubiu o relaţie directă între centru şi zonele de producţie agricolă de pe 
valea Mureșului". Această resursă vitală pentru susţinerea vieţii din zona montană a regatului 
dac era controlată şi supravegheată din cetățile amintite. 

În afara acestor grupuri principale de fortărețe, spaţiului intracarpatic îi mai aparţin 
cetățile de la Sighişoara, Bernadea, Ghindari (jud. Mureş), Șeica Mică (jud. Sibiu), Cetatea de 


152 Exceptând Costești-Cetăţuie, nici una din celelalte fortărețe cunoscute în zona capitalei, judecând după datele 
de care dispunem, nu pare să înceapă mai devreme de mijlocul secolului I a.Chr. 

153 Ultimele cercetări efectuate în acest punct, în campania din 2014, au dus la descoperirea de blocuri ecarisate, 
similare cu cele din Munţii Orăştiei, la baza turnului locuinţă dezvelit aici. Cf. CCA 2015: 27-28. 

154 La fel ca în cazul fortăreței de la Breaza (Sibiu) şi în construcţia cetăţii medievale de la Deva (Dealul Cetăţii, 
37 lm) se pare că s-au folosit blocuri de calcar ecarisate după modelul cetăților din Munţii Orăştiei (Floca, Bassa 
1965: 10-11). Şi aici lipsesc elementele concrete care să argumenteze indubitabil o fortificaţie dacică pe mamelon, 
respectiv identificarea acelor blocuri de piatră specifice, despre care astăzi nu se mai ştie nimic. Blocurile de 
calcar încastrate în zidul medieval nu pot fi verificate, având faţeta cu eventualele babe în interior. Chiar dacă 
admitem însă că acest tip de zidărie ciclopică a fost utilizat şi aici, este vorba mai probabil de o fundaţie a unui 
turn similar cu cel de la Ardeu sau Breaza, decât de o fortificație cu murus dacicus consistent, deoarece 
configurația terenului, extrem de abrupt pe toate părțile, nu avea nevoie de o fortificare excesivă. 

155 La 3 km sud de sat, pe valea Romoşelului, în punctul Cioaca Grădiştii, pe o înălţime stâncoasă sunt semnalate 
blocuri de calcar fasonate şi resturi ceramice (Andriţoiu 1979: 26). Informaţia apare în micul repertoriu având ca 
sursă orală pe prof. I. Glodariu, dar în lucrarea dedicată arhitecturii militare dacice (Glodariu 1983), această 
semnalare nu mai este prezentă şi nici în vreo altă lucrare sau studiu ulterior, astfel că ea are un caracter incert. 
15 Borangic, Berzovan 2014: 102-103, cu bibliografia punctuală a cetăților. 

157 Situaţie identică în bună parte şi cu alte sectoare ale văii Mureşului, în special zona cursului mijlociu, pe raza 
judeţelor Alba şi Mureş (vezi infra). 

Baltă, Şona (jud. Alba)'58. Lor li se mai pot adăuga două posibile puncte fortificate din centrul 
Transilvaniei, respectiv Gilău” şi Someşul Rece (jud. Cluj)"%, toate acestea însă relativ izolate 
în cadrul sistemului defensiv general (PL. 11/2). 

În vestul Daciei (PL. 12/1), în zona Ţării Zarandului şi a masivului Codru-Moma, se 
observă o altă concentrare de cetăţi şi puncte fortificate, cum sunt cele de la Botfei, Clit, Dezna 
şi Groşeni, ridicate pe muncele proeminente. Aceste puncte aveau menirea de a controla în 
principal drumurile de acces care traversau acest masiv către Țara Beiuşului. Mult mai puțin 
cercetate, unele chiar deloc, cetăţile din acest areal nu sunt la fel de bine cunoscute în detaliu, 
iar uneori caracterul de fortificație al unora este incert. Din punct de vedere cronologic, 
începuturile fortificărilor pot fi plasate, larg, tot pe la finele secolului al II-lea a.Chr., locuirea 
lor continuând, cel puţin în cazul celei de la Botfei, până în ajunul cuceririi romane. Spre sud, 
pe valea Crişului Alb, la ieșirea din zona montană, pe un mamelon de origine vulcanică este 
situată fortificația de la Berindia (Dealul Șindrioara)““!. Legată tot de zona Ţării Zarandului, 
la limita de vest a munţilor cu acelaşi nume, este situată fortificația de la Șiria, peste care se 
află ruinele unei fortărețe medievale. La fel ca în zona de nord-vest a Daciei şi aici caracterul 
modest al fortărețelor se află într-un contrast frapant cu bogăţia de tezaure descoperite în întreg 
bazinul Crişului Alb, situaţie şi ea tributară eternului stadiu al cercetărilor. 

Spre sud de munții Zărandului, la ieşirea Mureșului în Câmpie, întâlnim un întreg, șir 
de cetăţi menite să apere calea de acces spre Transilvania”%?. Se remarcă îndeosebi fortăreaţa 
de la Cladova, mai bine cercetată, apoi cea de la Păuliş (Dealu/ Bătrân), probabil o aşezare 
fortificată, judecând după perimetrul destul de larg care a fost închis. Lângă Păuliş, ca şi în 
zona Şoimoș au mai fost semnalate urme dacice pe pinteni proeminenți, reprezentând posibile 
alte fortărețe sau puncte de observaţie, necercetate deocamdată. Din punct de vedere 
cronologic, locuirea aici se eșalonează de la finele secolului al II-lea a.Chr. până pe parcursul 
secolului I p.Chr. Pe Mureş în aval, la cca. 60 de km vest, se află marea aşezare de la Pecica 
(Șanțul Mare)", pe care istoriografia mai veche o identifica cu antica Ziridava“*%. Elementele 
de fortificare constau, precum indică şi toponimul, într-un şanţ de mari dimensiuni, poate un 
meandru natural amenajat, care separă „acropola” de aşezarea civilă destul de extinsă**%. 
Locuirea de aici începe, probabil din prima parte a secolului al II-lea a.Chr. şi se încheie odată 
cu cucerirea romană. 

Teritoriul Banatului de Câmpie reprezintă o mare necunoscută, numărul așezărilor de 
orice fel care pot fi atribuite perioadei dacice fiind extrem de redus, acest fapt cauzat în 
principal de stadiul cercetărilor. Periegezele ultimilor ani, dublate de săpături arheologice, au 


15 Borangic, Berzovan: 103. 

59 La est de punctul Dâmbul Țiganilor este semnalată o aşezare fortificată (Ferenczi 1972: 405-407). 

15 RepArhCj: 365. 

151 Berzovan 2014: 87-88. 

5 Berzovan, Coatu 2011:180-185. 

153 Crişan 1978. 

15 Ipoteza identificării la Pecica a Ziridavei ptolemaice a fost lansată de I. H. Crişan pe argumente majoritar 
arheologice, peste care a aplicat simplu harta lui Ptolemeu, într-o manieră specifică perioadei de dinainte de 1989. 
Această presupusă identificare a fost recent amendată de S. Forțiu, care a propus noi metode de calcul şi 
interpretare a coordonatelor lui Ptolemeu, concluzionând că de fapt Ziridava ar fi fost la Ardeu (Forţiu 2012: 25). 
Noua ipoteză a avut un ecou limitat în istoriografia românească, fiind la rândul ei amendată (Nemeti 2014: 537- 
540). 

15 Borangic, Berzovan 2014: 103-105. Chiar dacă cetatea de aici nu a fost antica Ziridava, ea a fost una deosebit 
de importantă în economia zonei, datorită bunei poziții geografice şi strategice. Stăpânii cetăţii au beneficiat din 
plin de toate avantajele ce au rezultat din această situaţie, dovadă schimburile comerciale cu triburile celtice, apoi 
cu romanii, reflectate în numeroasele piese de import descoperite. Atelierul de bijutier, cele două temple, existenţa 
unor tendinţe de lux în ornamentarea edificiilor arată o așezare deosebit de prosperă (Crişan 1978, passim). 


87 


adus însă numeroase informaţii extrem de interesante. Cele mai spectaculoase descoperiri 
provin de la Unip (Dealul Cetăţuica), unde s-a constatat existența unui posibil câmp de gropi. 
Elementele de fortificare surprinse ar putea să aparţină perioadei dacice“, dar atribuirea 
trebuie mai bine documentată. La Firiteaz, cercetările de teren au surprins urmele unei 
fortărețe, de unde s-au recuperat piese reprezentative de factură dacică; întrucât în zonă există 
însă şi urme de epoca bronzului, în lipsa săpăturilor, datarea valului şi a șanțului rămâne 
discutabilă*%. 

Pentru zona Banatului de Munte cea mai semnificativă concentrare de fortărețe a fost 
identificată în Clisura Dunării. Principalele cetăţi au fost cele de la Socol, Divici, Liubcova şi 
Pescari, Zidovar“*5; toate ridicate pe pinteni de deal, de unde puteau controla şi supraveghea 
defileul Dunării. Interesant este că aceste puncte par să coincidă cu locurile unde se puteau 
forma poduri de gheață. Situarea într-o zonă de graniță, între scordisci şi daci, iar mai apoi între 
daci şi romani, a adus nobililor rezidenți un grad ridicat de prosperitate, evidenţiat de 
descoperirile arheologice. Pe lângă acestea, cetățile de aici au făcut parte dintr-un raport de 
putere între locuitorii celor două maluri. Utilizarea pietrei, prezența turnurilor-locuinţă și 
terasările masive reflectă în ultimă instanță o ideologie a puterii similară întrucâtva celei din 
zona Munţilor Orăştiei“. Din punct de vedere cronologic, locuirea începe de pe la mijlocul 
veacului al II-lea a.Chr. şi continuă, se pare, cu unele excepţii (Liubcova+'0, Zidovar), până în 
perioada războaielor daco-romane din timpul lui Decebal“!(Fig. 12/2). Relativ izolate și 
oricum incerte ca atribuire sunt punctele de la Dalboşeţ, respectiv de la Obreja (jud. Caraş- 
Severin). Fortificațiile liniare de la Porţile de Fier, din care o parte e de presupus că ar putea 
data din perioada regatului dac, închideau căile de acces dinspre Banatul de Munte spre 
Transilvania*'?. 

Muntenia, altădată parte importantă a homeland-ului lumii getice, moștenitoare a unei 
tradiţii în ceea ce priveşte construcţia unor fortificaţii de lemn şi pământ mai ales*'5, a păstrat un 
număr mai mic de fortărețe şi în timpul regatului dac, câteva până la finalul acestuia (PI. 13/2). 

Una dintre cele mai vechi cetăţi se afla la Albeşti (jud. Teleorman) şi a fost locuită încă 
din Hallstatt-ul timpuriu. Aceasta fost ridicată pe un promontoriu, la confluenţa a două pâraie 
şi avea ca sisteme defensive un șanț dublat un val de pământ, armat cu pari, pe care se afla o 
palisadă. Fortificația pare să fi fost destul de importantă, de vreme ce aici au fost descoperite 
numeroase fragmente de ceramică elenistică şi mormântul unui războinic ce avusese în 


inventar o lance şi un probabil pumnal curb de tip sica. Mobilierul și ritualul funerar** 

66 Berzovan 2013, passim. 

157 Borangic, Berzovan 2014: 104-105. 

15 Rustoiu 2006-2007: 20-22. 

469 Săcărin et alii, 2013, 69. 

+10 Liubcova se pare că a fost distrusă fie în timpul lui Augustus, fie sub Tiberiu, iar cea de la Zidovar a fost 
părăsită, fără a fi distrusă, la o dată neprecizabilă exact, dar abandonarea a fost pusă în relație cu presiunea romană 
(Nemeth 2005: 28). 

+71 Rustoiu 2006-2007. 

172 Borangic, Berzovan 2014: 105-106. 

173 Piatra a fost folosită mai rar şi doar în zonele submontane, unde aceasta era disponibilă în cantităţi suficiente. 
74 Din păcate, acest inventar nu a putut fi deocamdată identificat în vreun depozit muzeal şi cercetat, astfel că 
deşi informaţia despre descoperire există şi probitatea cercetătorilor nu este pusă la îndoială, atribuirile uneori 
entuziaste ale tipurilor de arme din perioada descoperirii obligă la prudență, cu atât mai mult cu cât pumnalele 
curbe de tip sica, un indicator cronologic important, au fost adesea confundate cu diferite cuțite curbe şi mahaire, 
utilizate intens de geţi, îndeosebi anterior apariţiei acestui tip de armă la nordul Dunării. Situaţia este similară şi în 
ce priveşte zăbala provenită din acest sit, rătăcită şi ea, piese care ar fi putut, de asemenea, restrânge anumite datări. 


4 


86 


specifice războinicilor geți şi daci, precum şi o monedă a oraşului Dyrrhachium, găsită în 
aşezarea civilă, datează utilizarea cetăţii şi între sec. II-I a.Chr“75. 

Probabil cea mai veche fortificaţie (723m) construită din piatră, de la sud de Carpaţi, 
fortăreaţa de la Cetăţeni (Jud. Argeş) a fost una dintre cele mai importante astfel de reşedinţe 
ale elitei războinice geto-dacice, aspect relevat de cetatea, armele și mormintele descoperite 
aici. A doua dimensiune a importanţei sitului este dată de rolul comercial avut în epocă, prin 
controlul trecătorii, fapt ce a stat la baza unei lungi perioade de prosperitate“. Zidurile, groase 
de 2-2,5m, erau ridicate din blocuri de gresie locală, fațetate, iar ca liant a fost folosit un pământ 
nisipos. Tehnica utilizată a fost cea a dublului parament, dar nu s-a putut identifica utilizarea 
de grinzi care să fi legat cele două structuri paralele“. Aspecte interesante sunt date de 
mormintele aristocratice din proximitatea cetăţii, aflate în legătură evidentă cu aceasta. 
Amenajările funerare au beneficiat de o atenţie deosebită acordată decedaţilor, într-un caz 
inspirată din modele grecești, ceea ce demonstrează legături puternice cu sudul elenistic“. O 
etapă grea pentru cetate pare să fi fost cea a contemporană acţiunilor lui Burebista, scenariu în 
care, foarte probabil, bazându-se pe tăria cetăţii sale, nobilul local s-a opus politicii marelui 
rege“'” şi cetatea a avut de suferit, dar locuirea zonei a fost documentată cert până în a doua 
jumătate a secolului I p.Chr. şi foarte probabil până în timpul lui Decebal“. 

O altă cetate cu o istorie veche a fost cea de la Piscu Crăsani“*! (Crăsanii de Jos, com. 
Balaciu, jud. Ialomiţa), ridicată pe un pinten de deal, barat. Înfloritoare în epoca prinților geţi, 
drept dovadă cantitatea de artefacte de lux descoperită aici, cetatea își încetează existența 
simultan cu cea de la Popești şi cu reducerea locuirii de la Zimnicea. Sfârșitul ei a fost explicat 
ca rezultat al deportărilor efectuate de romani ca urmare a expedițiilor militare (fie cea condusă 
de Sextus Aelius Catus (6-4 a.Chr.)"%?, fie şase decenii mai târziu (57-67 p.Chr.) cea condusă 
de T. Plautius Silvanus Aelianus)*%, ambele finalizate cu mutarea unor segmente importante 
de populaţie în imperiu“*. 

Tot o reutilizare a unei fortificaţii hallstattiene a fost şi cetatea de la Popeşti (com. 
Mihăileni, jud. Giurgiu), refolosită în epoca geto-dacică. Sistemul de apărare era constituit din 
trei sectoare, separate prin trei șanțuri de apărare. Primul sector, cel din vârful promontoriului, 
prin poziţia dominantă, găzduia reşedinţa stăpânului cetăţii şi probabil un templu. Al doilea 
sector era ocupat de locuinţe ale familiei sau apropiaților căpeteniei, iar al treilea era probabil 
destinat populaţiei din jur, care se refugia acolo în caz de primejdie. Identificat ipotetic cu 


415 Berciu, Moscalu 1972: 633-640. 

17 Borangic 2013a: 17-29. 

471 Măndescu 2006: 27-28. 

17 Babeş 1999: 17-19. 

479 Glodariu 1983: 79; Conovici 1985: 75. 

150 Măndescu 2006: 75. 

481 Identificarea acestei cetăţi cu fosta capitală Helis a regelui Dromihete (Diodor din Sicilia, XXI, 12, 1-3), peste 
care a fost ridicată, nu depășește cadrul unor simple ipoteze. O discuţie amplă asupra acestei localizări, cu 
bibliografia problemei, românească şi bulgară, la Măndescu 2010: 143-146. Teritoriul asupra căruia îşi exercita 
autoritatea regele get trebuie că era destul de vast, cuprinzând părți din Muntenia, sudul Moldovei şi Basarabiei, 
precum şi zone din sudul Dunării, în Bulgaria de astăzi. Este foarte posibil ca legendarul Helis să fi fost mai 
degrabă la sud de fluviu, la Sboryanoveo, un sit cu mult mai multe corespondențe în lumea elenistică, contemporan 
cu domnia regelui get (Stoyanov et alii 2006, passim). Rămâne de explicat zona cu aspect de stepă în care armata 
macedoneană era chinuită de foame şi de sete şi care a contribuit la epuizarea atacatorilor, teren existent numai la 
nord de fluviu. 

352 Strabon, VII, 3, 10 (303). 

155 Sîrbu, Bârcă 2000: 30. 

354 Vulpe 1966: 42-46. 

Argedava burebistană“, situl era deosebit de important, dovadă fiind cantitatea mare de 
ceramică de import (şi imitații locale) şi monede descoperită. La aproape 1-1,5 km sud-vest de 
acropolă, dincolo de fortificaţie, se afla necropola, unde au fost identificaţi 12 tumuli, dintre 
care patru investigaţi până în acest moment“5*. Cercetările au relevat faptul că aceştia au 
aparținut unor războinici de rang înalt, înmormântați cu mare fast după ritualurile specifice 
războinicilor regatului dac“. Rezidenţa aici a acestor războinici aristocrați subliniază din nou 
importanţa așezării și a fortificaţiei. La fel ca în cazul cetăţii de la Cugir și relația acesteia cu cea 
de la Căpâlna, modestia structurilor defensive de la Popești raportate la cele de piatră de la 
Cetăţeni, vine în contradicţie cu prosperitatea economică a elitei, vizibilă în mobilierul funerar 
din cei patru tumuli şi în bunăstarea așezării. 

La Radovanu (jud. Călăraşi), pe o terasă a râului Argeş, a fost de reutilizată poziția 
dominantă folosită de culturile anterioare epocii dacice. Cetatea (Gorgana a doua), a fost destul 
de importantă economic, dacă judecăm după statutul oferit de mormântul unui aristocrat 
războinic înmormântat aici într-un tumul cu întregul lui echipament. Cetatea pare să îşi fi 
încetat existența în timpul domniei lui Burebista, probabil distrusă chiar de armatele acestuia 
în drum spre litoralul pontic sau, la fel de posibil, cucerită în timpul campaniei romane conduse 
de M. Terentius Varro Lucullus (72-71 a.Chr.)%8. 

Cetatea de lemn și pământ de la Tinosu (jud. Prahova), datată între secolele I a.Chr.- ] 
p.Chr., a refolosit o fortificație mult mai veche, din epoca Bronzului. Şi aceasta a suferit unele 
distrugeri datorate cel probabil expedițiilor romane din timpul lui Augustus, dar părăsirea ei 
definitivă pare să se fi produs ca urmare a tratatelor dintre Decebal şi Domitian*”. În judeţul 
Prahova au mai fost identificate cetăţi la Cerneşti“”şi Homorâciu“!. (com. Izvoarele), Coada 
Izvorului (com. Mănești)" şi Gura Vitioarei”%5. 

Una dintre cele mai vechi cetăţi getice cunoscute în mediul istoriografic românesc este 
cea de la Zimnicea (jud. Teleorman). Așezată pe straturi de locuire mai vechi, fortificația 
folosea avantajele naturale ale terenului pe care le-a suplimentat cu şanţuri mari înspre direcția 
vulnerabilă, dublate de palisade din lemn“*. Este verosimil ca aceasta să fie cetatea întâlnită 
de Alexandru cel Mare când a trecut Dunărea în urmărirea geților, dar nu pot fi emise 


185 Pe baza decretului din secolul I a.Chr., dat în onoarea lui Acornion din Dionysopolis, s-a construit ipoteza că 
la Popeşti ar fi fost reşedinţa unui dinast, tată sau unchi al lui Burebista, menţionat şi el în acelaşi act, localizare 
susținută şi de presupusul nume antic al râului Argeş, Ordessos, notat destul de confuz de Herodot (Vulpe 1976: 
69-79). Rădăcina antică a denumirii râului a fost recent rediscutată şi analizată de Al. Madgearu (2011: 139-146, 
cu toată bibliografia subiectului), autor care pledează pentru o origine turcică (pecenegă sau cumană) a 
hidronimului. Mutilarea inscripţiei în partea ei superioară şi deteriorarea primelor rânduri de text, au dus la 
construcția a diverse propuneri de reconstituire a numelui davei şi implicit a localizării ei. Astfel au mai fost 
propuse alte grafii ale davei (Sargedava, Zargidava, Arcidava) şi implicit diverse identificări a localității, 
poziționată fie în sudul Moldovei, fie în Dobrogea, fie chiar în Transilvania (Crişan 1977: 89-102), unele teorii 
find dezavuate între timp. 

15 Vulpe 1966: 27-38. 

187 Borangic 2011: 181-183. 

358 Morintz, Șerbănescu 1985: 21-30. 

35 Vulpe 1966: 47-51. 

190 Cetate cu ziduri din piatră (Turcu 2002: 57-58). 

191 Cetate cu valuri de pământ și piatră. Cronologia cetăţii nu a fost încă deplin lămurită (Turcu 2002: 88). 

1% Turcu 2002: 60-61. 

1% Turcu 2002: 86. 

194 Dacă aceasta este fortăreaţa geților cu care a luptat Alexandru, atunci este firească observaţia lui Ptolemeu că 
aceasta era rău încinsă cu ziduri, situaţie comună cetăților getice din câmpie, unde piatra era mai rară. 

certitudini în acest sens. Cetatea a fost deosebit de prosperă la apogeul locuirii ei'%, avantajată 
de poziţia strategică prin care putea controla rutele care urcau spre nord, precum şi de controlul 
navigației pe Dunăre, privilegii la care se adăugau legăturile directe cu lumea sud-tracică. Din 
perimetrul necropolei provine şi inventarul funerar al unui războinic care avea, între altele, şi 
un pumnal curb de tip sica. Mormântul a fost datat în intervalul 250-200 a.Chr., fiind probabil 
una dintre cele mai timpurii infiltraţii la nord de Dunăre a acestui tip de armă specifică 
războinicilor daci“. Cronologia sitului sau mai exact amploarea depopulării zonei, iniţial 
asociată cu expedițiile romane care au deportat o parte din populaţie în imperiu în prima parte 
a secolului I p.Chr., acţiuni puse în legătură cu încetarea locuirilor de la Piscul Crăsani şi 
Popeşti”, a fost recent repusă în discuţie de descoperirea unor artefacte databile între mijlocul 
şi sfârşitul secolului I p.Chr.%%. 

O davă foarte importantă, de această dată prin prisma dimensiunii spirituale, este cea 
de la Cârlomăneşti (com. Vernești, jud. Buzău), puternic centru cu atribuţii religioase. Deşi 
scurtă, locuirea geto-dacică a lăsat cele mai multe urme materiale, majoritatea cu caracter de 
ofrandă. Buna dispunere şi protecţia naturală oferită de teren au permis locuirea în mai multe 
epoci. Ca elemente artificiale de fortificaţie a fost identificat un şanţ şi cel puţin trei rânduri de 
palisade”. 

La ledera (fostă Ederile, jud. Dâmboviţa), platoul superior, cu o suprafaţă relativ 
restrânsă, a fost protejat de un val de pământ bine compactat, deasupra căruia a fost ridicată o 
palisadă din trunchiuri lutuite. În proximitate se află o serie de terase antropogene, unele dintre 
ele de dimensiuni apreciabile. Spre zona de sud, pe un pinten înalt, a fost amenajat un turn de 
observare. Afluenţa nobilimii dacice rezidente aici se baza atât pe controlul drumurilor 
comerciale între bazinul Ialomiţei şi cel al Prahovei, cât şi pe existența în zonă a unor bogate 
resurse de sare şi de minereuri de fier”%. 

Ultima fortificaţie din spațiul Munteniei discutată este incinta fortificată de la Pietroasa 
Mică-Gruiu Dării (jud. Buzău). Cetatea era importantă prin mai multe aspecte. Unul dintre ele 
este gradul ridicat de cercetare: șantierul a beneficiat până acum de o monografie consistentă, 
în două volume“! şi de mai multe articole de specialitate. Din acest motiv derivă un al doilea 
aspect important, și anume buna cunoaștere a unor aspecte rar atinse de studiul altor cetăți. Cel 
remarcabil aspect pare a fi surprinderea unor rituri de fondare, practicate cu ocazia începerii 
lucrărilor. Dovadă stă o vatră descoperită sub unul dintre zidurile ridicate în faza 1 de 
construcţie, care fusese acoperită cu lut5%?. Este de presupus că un edificiu atât de important 


4 


%5 De remarcat că acest sit deţine cea mai mare necropolă cunoscută a lumii getice (cel puţin 160 de morminte 
datate de la mijlocul secolului IV a.Chr. şi până în prima jumătate a secolului I a.Chr.) şi în acelaşi timp cea mai 
bine exploatată ştiinţific (Alexandrescu 1980: 19-126). 

1% Sîrbu, Borangic 2016: 28; fig. 13/5; 21/7; Rep. 48. 

97 Vulpe 1966: 19-27. 

*%Spânu 2014: 87. 

% Ştefan et alii 2016; Babeş 2008. Dacă lucrurile au stat aşa, atunci ar putea exista o oarecare paralelă cu situaţia 
de la Moigrad (jud. Sălaj), măgură fortificată superficial, posibil în virtutea unor atribute religioase. Ca o analogie, 
despre respectul cu care erau priviți preoţii moesi de comunitățile lor vorbeşte Strabon care spune că aceştia erau 
onoraţi şi socotiți sacri, trăind, aşadar, feriți de orice primejdie (VII, 3, 3). La Tipia Ormenișului (jud. Braşov), 
acropola, cu evidente funcţii religioase, aproape că nu este fortificată deloc (Costea 2006: 161-168). 

5% Turcu 2002: 91-92. Deşi a fost semnalată încă din secolul XIX de Alexandru Odobescu, care o menţionează 
în Răspuns la Chestionarul arheologic şi cercetată în mai multe campanii (D. Berciu, 1934; N. Simache, 1960; 
M. Diaconescu, 1995, 1996, 1997, 1998, 2000, 2004, 2005), situl nu are încă o monografie şi nici nu este foarte 
bine cunoscut în literatura de specialitate, informații minimale fiind sporadic prezentate doar în CCA. Datele 
despre structura cetățuii mi-au fost furnizate de către dr. A. Berzovan, participant la procesarea materialelor 
arheologice, căruia îi mulţumesc. 

501 Dupoi, Sîrbu 2001; Sîrbu et alii 2005. 

502 Sîrbu et alii 2005: 10. 

precum o cetate, în fond o casă mult supra-dimensionată, nu putea fi întemeiată fără respectarea 
unor reguli cu caracter sacru, chiar dacă acum avem prea puține mărturii în acest sens. Zidurile 
acestei cetăţi erau ridicate în tehnica dublului parament, executat din blocuri de calcar sumar 
prelucrate, având la mijloc emplecton compus din pietre calcaroase şi gresii amestecate cu 
loess. La partea superioară a zidului exista cel mai probabil o suprastructură defensivă de lemn, 
care a fost incendiată. Nu s-a putut documenta armarea zidului cu grinzi de lemn. 

Cele mai multe puncte fortificate din Muntenia se concentrează aparent în judeţele 
Prahova şi Teleorman, primul ca o moştenire a grupului cultural Ferigile, iar al doilea bazat pe 
aproprierea de Dunăre. Situaţia este deocamdată o consecinţă a stadiului cercetărilor“%5. Totuşi, 
realitatea arheologică relevă o locuire dinamică a zonei între secolele II-I a.Chr., numărul 
centrelor importante fiind sensibil mai mare, nu toate însă fortificate. 

O situație complexă din punctul de vedere al eforturilor edilitar-militare se regăseşte în 
Oltenia (Pl. 13/1), mai exact spațiul delimitat de Carpaţii Meridionali (masivele Parâng şi 
Vâlcan) la nord, de Dunăre la sud şi de Olt la est, pe raza judeţelor Dolj, Gorj, Olt, Vâlcea şi 
parţial Mehedinţi*0*. În acest areal se găsesc numeroase cetăți și aşezări fortificate, multe dintre 
ele cu o lungă istorie în spate. Unele sunt aşezate în zona deluroasă a regiunii, altele în câmpie, 
chiar până la Dunăre. 

Pe raza judeţului Dolj se află punctele de la Birza (com. Valea Stanciului) ”, Bâzdâna 
(com. Calopăr)”%, Botoşești-PaiaS0, Brabova*%, Bucovăţ'%, Căciulăteştis!0, Cârligei (com. 
Bucovăţ)s!!, Comoşteni*!?, Coţofenii din Dos5!5, Izvor (com. Şimnicul de Sus)'!*, Padea (com. 
Drănic)!5, Raznic (com. Cernăteşti)”!6, Sârsca (com. Sopot)!”, Viişoara Mică (com. 
Teslui)5!5, Voita (com. Brabova)!?. 


a 


5% Conovici 1985: 81. 

504 Cetățile de pe Clisura Dunării au fost discutate în ansamblul de fortărețe din zona Banatului de Munte, pe 
considerente ce ţin de strategia de apărare a regatului dac. 

505 Gherghe 2001: 24. În punctul Vracea. 

5% Tătulea 1984: 104-109. 

507 La cca. 3 km est de vatra actuală a satului pare să fi existat o fortificaţie dacică, necercetată (Gherghe 2001: 28). 

508 Cetatea de tip pinten barat de trei valuri de pământ şi şanţ (Gherghe 2001: 29). 

5% La ridicarea fortificaţiei, din care se mai păstrează trei valuri de pământ, se pare că s-au utilizat şi cărămizi de 
lut uscate la soare, legate cu pământ. Locuirea încetează în secolul I a.Chr. (Gherghe 2001: 31). 

510 Fortificaţie dacică incertă; lipsesc cercetările care să confirme observaţiile de teren (Gherghe 2001: 36). 

SI! Identificată ipotetic cu antica Pelendava, cetatea avea şanţ, val şi palisadă (Gherghe 2001: 39). 

512 Gherghe 2001: 45. 

513 Zirra 1984, p 139. 

514 Cetate cu şanţ şi val, care îşi încetează existenţa în secolul al II-lea a.Chr. (Gherghe 2001:75). 

515 Lângă localitatea eponimă a grupului Padea-Panagjurski Kolonii este presupusă existenţa unei cetăţi dacice 
(Gherghe 2001: 90). Cercetări ulterioare de teren, prilejuite de studierea inventarelor funerare ale unor războinici 
daci, ale căror morminte au fost descoperite în punctul Dealul viilor, nu au dus la identificarea cetăţii, dar existenţa 
ei rămâne probabilă (Bondoc 2008-2009 p. 138). 

516 Gherghe 2001: 99. 

517 Cetate de tip promontoriu barat. Pe direcţia de acces s-a păstrat un șanț şi valul de pământ (Gherghe 2001: 106). 
518 În apropierea unei așezări dacice deschise se află o posibilă cetate. Şi aceasta poate fi pusă în relaţie istorică cu 
armele unui războinic de elită, provenite dintr-un nedescoperit mormânt de incineraţie (Toropu 1969-1970: 5-7). 

519 Gherghe 2001: 123. 

Cetățile de pe raza judeţului Gorj sunt: Căpreni", Celei”?!, Păișani (com. Stoina), 


Polovragi”, Stoina*, Ţicleni”?5, Vârţ (com. Teleşti)s76, Vierşani II (com. Jupânești)s?7. Mare 
parte din aceste fortificații (Țicleni, Stoina, Broşteni, Căpreni, Vierșani) au fost cercetate doar 
prin observaţii de teren, astfel că în lipsa unor săpături, orice caracterizări sau cronologii 
propuse rămân cu statut incert.În partea de est a judeţului Mehedinţi au fost identificate cetăți 
dacice la Baloteşti (com. Izvoru Bârzii)”%, Bobaiţa (com. Malovăţ)'%, Dârvari”*, Oprişor*”!, 


Șușiţa (com. Brezniţa-Ocol)'%?. În județul Vâlcea sunt semnalate fortificaţii dacice la Dăeşti 


520 Cetatea avea un val de pământ şi ziduri la care s-au folosit cărămizile de lut. De asemenea, este posibil ca acele 
câteva izvoare din aproprierea fortificaţiei să fi existat şi în epoca dacică, asigurând necesarul de apă al rezidenţilor 
(Gherghe 2001: 37). 

521 Identificată cu antica Sucidava, centrul tribal al sucilor. Cetatea îşi încetează existența în secolul 1 a.Chr. 
(Glodarniu 1983: 78.). 

522 Cetate de pământ puternic fortificată cu câte două rânduri de şanţuri, valuri de pământ şi palisade (Gherghe 
2001: 90). 

53 Puternică cetate de piatră legată cu lut, din care au fost ridicate cele două paramente ale zidului. Fortăreaţa 
supraveghea ruta de legătură a platformei Oltului cu valea Mureşului. Unele blocuri de calcar poartă urme de 
fasonare minime. Încetarea funcţionării cetăţii este pusă pe seama frământărilor politico-militare din interiorul 
lumii dacice de după dispariția lui Burebista (Marinescu 1977: 25-30). 

524 Cetate apărată de două valuri de pământ care înconjurau partea de nord-vest şi sud-vest a platoului superior. La cca. 
80 m de primul val se află al doilea val, paralel cu primul, care a avut şanţ şi palisadă (Calotoiu er a/ii 1987: 58- 
59). 

525 În punctul numit La Cetate (sau La Comandă) se află un platou fortificat cu şanţ, val de pământ şi palisadă, 
datat în intervalul dintre secolele II-I a.Chr. (Calotoiu er aflii 1987: 60-61). Lipsa unor cercetări sistematice face 
dificilă deosebirea dintre o aşezare fortificată şi o cetate propriu-zisă. 

526 Cea mai nordică dintre cetăţile din acest areal, aflată pe drumul direct ce ducea la Sarmizegetusa, fortăreaţa se 
încadrează în categoria celor construite din pământ, cu palisade şi terase executate în pantă. Cetatea a fost datată 
în perioada dintre secolul I a.Chr. şi secolul I p.Chr. (Calotoiu er alii 1987: 59-60). 

527 Cetate de dimensiuni mari, apărată de șanț și val (Gherghe 2001: 202). 

5% În punctul Martalogi de pe teritoriul satului, s-au descoperit resturile unei fortificaţii dacice cu ziduri de piatră 
şi turnuri. În lipsa unor cercetări sistematice nu se poate preciza cronologia cetăţii de aici. Din acest loc provine 
o faleră de aur (Gherghe 2001: 18, cu bibliografia). Recent însă, în aproprierea sitului, au fost descoperite cu 
ajutorul detectoarelor de metale, cel puțin două depuneri cu caracter funerar, constând în principal din arme, între 
care şi două pumnale curbe de tip sica, specifice războinicilor daci (Sîrbu, Borangic 2016: 33). Este posibil ca 
aceste două elemente, cetatea şi mormintele, să fi fost într-o relaţie istorică. 

529 Cetate circulară, cu trei şanţuri și valuri. Mărimea ei ar putea sugera că era mai mult un loc de refugiu al unei 
comunități mai largi, decât sediu rezidenţial (Gherghe 2001: 27-28). 

530 În această localitate, Dumitru Berciu (născut aici) face o cercetare de teren, inclusiv săpături de sondare şi 
identifică (în 1934) o fortificaţie de pământ cu două valuri şi şanţ, cel mai probabil părăsită după primul război 
daco-roman (Berciu 1939: 352; Gherghe 2001: 54-55). 

551 Cetate cu val de pământ (Gherghe 2001: 85). 

552 Incertă (Gherghe 2001: 114-115). 

(com. Popeşti)", Obislavu (com. Grădiştea), Ocniţa*5 şi Roești5*6, iar în judeţul Olt la 


Mărgăritărești (com. Voineasa)*” şi la Morunglavs*:. 

Retrospectiv, situaţia din Oltenia prezintă câteva particularităţi. În primul rând unele 
cetăți au un spaţiu apărat destul de mare, capabil să adăpostească un număr mai mare de 
oameni, poate chiar comunităţi întregi, ceea ce arată că relaţiile dintre elită şi supuşi nu erau 
atât de distante. Cele mai multe fortărețe de aici îşi încetează existența mult înainte de căderea 
regatului dac, ceea ce ilustrează unele conflicte și frământări interne ale lumii dacice*”. Dintre 
acestea, unele sunt distruse chiar începând din sec. II a.Chr. (Coţofenii din Dos, Izvor, Viişoara 
Mică), aspect ce poate fi pus pe seama modificărilor culturale impuse de grupul Padea- 
Panagjurski Kolonii care au loc în acest timp în zonă. 

Este evident că ridicarea de cetăţi a început înainte de epoca lui Burebista, a cărui 
politică edilitar-militară a beneficiat în bună măsură de fortărețele existente deja. Geţii 
posedaseră o seamă de cetăți şi fortificaţii, chiar dacă aparent ceva mai rudimentare (totuşi 
fortăreaţa de la Cetăţeni avea ziduri de piatră şi un turn, iar cea de la Pietroasa Mică-Gruiu 
Dării, pe lângă zidurile de piatră avea şi dimensiuni semnificative). Cronologia acestor cetăți 
este însă problematică, majoritatea fiind datate larg, fără a se putea stabili foarte exact nici 
momentul ridicării, nici durata de existenţă. Formulări vagi, de genul secolul II] a. Chr., mijlocul 
secolului II a. Chr. sau chiar secolul II a. Chr.- secolul I(I) a.Chr., sunt preferate de cercetătorii 
ultimei jumătăţi de veac, pentru a masca lhpsa unor studii aprofundate care să facă ordine în 
determinarea cronologiei a aproape tuturor cetăților din zona antică discutată și nu numai. În 
lipsa acestora se poate opera doar cu aproximări relative privind evoluția fortificării spațiului 


55 Posibilă fortificaţie, din care s-a mai păstrat un val de pământ (Gherghe 2001: 54). 

534 Cetatea se află pe Dealului Muierii, cunoscut între localnici ca punctul La cetate (Berciu 1939: 354; Toartă 
1972: 29-30). Demarată încă din perioada interbelică, ea a fost cercetată sporadic de F. Marinescu, apoi de un 
colectiv condus de Al. Vulpe, alături de R. Băjenaru, C. Fântâneanu, A. Bădescu (CCA 1999, 95). Nu s-au relevat 
urme dacice în perimetrul apărat; acestea apar cu câteva sute de metri mai Jos, unde a fost așezarea civilă (inf. C. 
Fântâneanu), astfel că cel mai probabil fortificația hallstattiană a fost folosită în a doua Epocă a Fierului cel mult 
doar ca loc de refugiu, fără o funcție militară permanentă. Acelaşi colectiv a dezvelit însă un sector de zid unde acesta 
era realizat din paramente din pietre legate cu lut, lat de peste Sm, cu analogii în a doua Epocă a Fierului. 

555 În literatura de specialitate s-a încetățenit impropriu precizarea că Buridava antică este la Ocniţa. În realitate, 
fortăreața se afla pe raza satului Cosota (acum înglobat în orașul Ocnele Mari), pe malul drept al pârâului Sărata, 
la poalele celor trei înălțimi fortificate (Cetatea 1, 2 şi 3) ce înconjoară pe trei laturi aşezarea civilă. Important 
sediu tribal, identificat cert cu antica Buridava, atestată toponimice în Papirusul lui Hunt şi de un fragment ceramic 
pe care s-a păstrat particula BUR; centru politic, economic şi militar al dacilor buridavensi menţionaţi de Ptolemeu 
(IL, 8, 3). În ciuda prosperității evidente, fortificațiile au fost construite doar din lemn şi pământ (Berciu 1981: 
58-70). Cetatea 1 este cea mai importantă din punct de vedere istoric. De aici, spre est, pe poteca de culme se 
ajungea la Cetatea 2, mai mică. Cetatea 3, legată de celelalte două pe aceeaşi potecă, se pare că a avut un rol pur 
militar. Cronologia întregului complex antrenează încă numeroase voci din rândul cercetătorilor (nu toată 
documentaţia arheologică a fost publicată sau accesibilă, alimentând în acest fel anumite suspiciuni), astfel că este 
posibil ca ea să înceapă undeva la jumătatea secolului II a.Chr., iar sfârşitul locuirii dacice să înceteze odată cu 
cucerirea romană. 

536 Pe înălţimea Cotoşman, în locul numit Râpa Cărămizii, a fost semnalată o cetate de pământ de mari dimensiuni, 
prevăzută cu terase şi fortificată cu trei valuri de pământ. Locul fortificat cu palisadă lutuită, destul de mare ca 
suprafață, este posibil să fi avut şi sursă de apă internă, dacă izvorul de astăzi din perimetru exista şi în Antichitate 
(Berciu 1939: 352; Toartă 1972: 30-31; Gherghe 2001: 102). 

537 Gherghe 2001: 79-80. 

55 Punctul Piscul cu jidovi, aflat la cca. 2 km N-E de centrul comunei, era apărat dinspre N-E de un șanț şi un val 
(Toropu 1969-1970: 5-6). Situl nu a fost deocamdată cercetat sistematic. 

55 Tacitus, descriind perioada din timpul lui Vespasian sau Domitian, spune că nobilitatus cladibus mutuis Dacus, 
fragment tradus de V. Pârvan prin dacii vestiți prin măcelurile reciproce (Pârvan 1982: 62 (105)). Prin reciproce 
se pot însă înţelege atât ciocnirile frecvente cu romanii, cât şi probabile lupte interne dacice. 

intracarpatic, iar scenariul pe care s-a rulat modificarea centrelor de putere, atât din exteriorul 
arealului, cât și din interiorul lui, este aproape speculativ. 

Repertorierea tuturor punctelor întărite a relevat un număr considerabil de cetăţi şi 
cetățui, extrem de variate ca tehnică de fortificare. Diferenţierile sunt vizibile de la o zonă la 
alta, iar uneori chiar în cadrul aceluiași areal există particularităţi evidente, situaţie căreia i se 
adaugă şi o evoluţie tehnologică. Este firesc ca asupra fiecărei cetăți să-şi fi pus amprenta 
specificitatea geografică a locului, posibilitățile umane și tehnologice deţinute, tipurile de 
resurse naturale existente din proximitate și capacităţile seniorului local. 

Elementele principale de fortificare au fost clasificate pe mai multe tipuri”, plecând 
de la elemente constructive, deşi astfel de tipologii au mai puțină relevanţă, deoarece în teren 
există aproape la fel de multe forme şi tipuri defensive câte cetăți. Ceea ce reține atenţia este 
faptul că în toate situaţiile este vorba despre construcții de factură militară (chiar și în cazul 
zonei Sarmizegetusei), care utilizează caracteristicile reliefului accidentat. Astfel de puncte 
strategice au fost fortificate în funcţie de anumite particularităţi locale, plecând de la simple 
şanţuri dublate de palisade şi până la puternice fortărețe de piatră fasonată. Este firesc ca pe 
baza acestei concepții strategice în teren să existe numeroase forme și modalităţi de construcție: 
promontorii barate, fortărețe perimetrale, șanțuri imense, palisade simple sau pe tălpi, valuri 
din pământ armat cu lemn, ziduri de pământ“! şi piatră nefasonată, ziduri de piatră parţial 
fasonată (piatră de talie) şi ziduri de piatră ecarisată5?. Considerente diverse au dus adesea la 
amestecul şi aplicarea tuturor tipurilor de structuri în cadrul aceluiaşi sistem defensiv, iar 
modalitățile de fortificare, adaptate la natura terenului, s-au completat reciproc. 

Date fiind costurile și probabil capacităţile tehnice şi tehnologice deținute, domină acele 
structuri defensive care au folosit ca element principal pământul, fie pentru structura propriu- 
zisă, fie ca liant, stabilizat și armat cu trunchiuri de copaci şi amestecat cu piatră, într-o oarecare 
proporție. Pământul, ca material de construcție, se găseşte în foarte multe combinaţii fizico- 
chimice, ceea ce determină numeroase modalităţi de procesare, cu diverse rezultate 
constructive. În stare naturală, pământul este friabil, chiar şi compactat, eficient doar ca 
umplutură. Cel mai probabil, fructificând îndelungile experiențe legate de producerea 
ceramicii, constructorii şi-au dat seama că amestecul de pământ, apă şi diverse alte 
componente, arse sau doar tasate, dădeau o consistenţă şi o rezistibilitate sporită structurilor. 
Casetarea şi adăugarea de grinzi și stâlpi de lemn, placarea sau adăugarea de pietre în miezurile 
valurilor au fost câteva soluții folosite pentru creșterea durabilității structurilor defensive. 
Vitrificarea accidentală sau intenționată a valurilor de pământ a fost, de asemenea, o altă soluţie 


în acest sens5%. 


549 Glodariu 1983: 113-115; Crişan 2000: 103-110, Pop 2006: 59-64. Repertorizările ulterioare anului 1983 au la 
bază tipologia propusă de I. Glodariu, fundamentată pe elementele vizibile în teren. Excepţie face tipologia 
propusă de I. H. Crişan, bazată pe funcţionalitatea construcțiilor. 

541 Impropriu denumite ziduri, aceste structuri erau de fapt fundaţia supraînălțată peste cota terenului pe o înălțime 
mică sau medie, cu rolul de a fixa palisada de lemn, ultima şi principala linie defensivă pe verticală, precum şi 
pentru a oferi un obstacol solid, ignifug şi relativ mai durabil. 

* Glodariu 1983: 59-64. 

543 Borangic, Berzovan 2014: 105-108. Totuși, acest procedeu (sau accident?) trebuie acceptat cu prudență ca 
metodă de durificare a solului, căci, deşi poate fi util o perioadă scurtă, în timp partea vitrificată devine friabilă şi 
instabilă (o analiză parţială a acestei probleme la Moscalu 1979: 345-346). 


95 


Fragment dezvelit din zidul cetăţii de la Piatra Craivii, jud. Alba 
(Berciu er alii 1964) 

I].C.3 DE LA PĂMÂNT ȘI LEMN, LA PIATRĂ ȘI CĂRĂMIDĂ 


Construcţia sistemelor defensive din Antichitatea dunăreană, dincolo de ideologii, 
concepții strategice sau mimetism cultural trebuia să ţină seama de realitate, să conţină 
maximum de pragmatism, pentru a putea să edifice o structură de acest gen. Dincolo de factorii 
demografici, culturali sau politici, autoritatea din vârful ierarhiei locale trebuia să poată 
gestiona resursele necesare unei astfel de construcții, resurse evident limitate în ce priveşte 
materialele disponibile. Cele mai simple, abundente şi relativ la îndemână erau pământul, 
lemnul și piatra, fiecare dintre ele cu variaţii specifice zonei sau date de modul de pregătire 
anterioară punerii în operă. 

O particularitate a construcțiilor de pământ este faptul că acesta își mărește volumul 
prin dislocare, ceea ce implică eforturi mai mari pentru săpare, încărcare, transport, 
compactare, din partea constructorilor. Șanţurile şi valurile păstrate au și astăzi dimensiuni 
foarte mari, astfel că se poate deduce volumul uriaş de muncă, depus de un număr mare de 
oameni, pe durate întinse de timps** pentru dislocarea cantităților necesare. O asemenea 
construcție avea nevoie, pe lângă factorul uman, de un instrumentar divers compus în principal 
din unelte de săpat (hârleţe, sape, târnăcoape etc,), de transport (care, căruţe, sănii, coşuri de 
nuiele, tărgi, saci etc.), instrumentar numeros, produs şi întreținut de ateliere mai mult sau mai 
puțin specializate. O notă aparte în această ecuaţie este dată de faptul că principalul instrument 


de săpat din epocă nu era lopata — aceasta este o invenţie modernă“ — ci sapa (cu morfologii 


diverse), unealtă numeroasă în descoperirile arheologice din atelierele din Munţii Orăștiei. 
Detaliul este important, mai ales din cauza reverberațiilor economice pe care le implică. Dacă 
pentru săparea propriu-zisă, sapele, hârlețele şi cazmalele puteau îndeplini eficient sarcina, 
pentru încărcarea pământului şi manipularea lui, aceste unelte erau evident destul de 
ineficiente. Nu ştim cum au rezolvat dacii problema, singurele unelte asemănătoare unor lopeţi, 
fabricate din lemn dur, au fost descoperite în jurul unor exploatări saline** şi asemănătoare 
unor linguri mari. Dacă astfel de unelte de încărcat au existat şi în alte conjuncturi decât cele 
miniere, eventual bordate cu ramă de metal, nu se poate spune, în lipsa oricăror descoperiri sau 
informaţii, dacă volumele mari de pământ ce au fost săpate şi relocate, sau au trebuit încărcate 
şi transportate într-un fel. 

La aproape toate cetăţile s-a utilizat lutul fie pentru umpluturi, fie, mai des, pentru 
legarea asizelor de piatră. Preferat datorită plasticităţii sale, lutul era adesea adus de la distanță 
față de locul punerii în operă, cu costurile aferente. La structurile de piatră fasonată, s-au 
folosit, pentru supraînălțarea zidurilor cărămizi slab arse, legate şi ele cu lut. Lutul din zonele 
submontane, cu un conținut de argilă mai mare, capătă o rezistență mai bună atunci când este 
compresat, spre deosebire de cel din zonele de şes, care este mai nămolos şi mai puțin 
rezistent*%5. Armat cu nuiele și alte resturi vegetale, lutul proteja structurile de lemn expuse, 


544 Orientativ, potrivit normativelor lucrărilor genistice, pentru 1 m? de pământ săpat de un om, sunt alocate de la 
1,27/h, în teren uşor, până la 3,66/h, în teren tare, pentru adâncimea de maxim 2 m. Timpii de lucru cresc 
proporțional cu adâncimea de săpare (G-5 1983, Anexa 6). Calculele sunt proprii unor eforturi susținute, depuse 
de bărbaţi tineri, bine hrăniţi, într-un timp dat şi dotați cu unelte moderne (lopeți, târnăcoape, cazmale etc.). 

545 Lopata era necunoscută chiar şi în Evul Mediu, când astfel de operaţii se făceau în mod curent cu hârleţe şi 
cazmale de lemn, destul de rudimentare şi implicit foarte puţin eficiente (Rusu 2005: 121). 

546 Glodariu, laroslavschi 1979: 67-71. Sapa avea o dualitate pe care cu greu o putem descifra astăzi, fiind 
indispensabilă şi în agricultură şi pentru săparea gropilor cu destinaţie diversă (construcții, provizii, ritualuri, 
morminte, şanţuri etc.). 

547 laroslavschi 1997: 45. Aceste proto-lopeţi rudimentare par a fi fost destul de ineficiente dacă ar fi fost utilizate 
la altceva decât exploatarea sării, respectiv lucru în spaţii înguste şi cantități mici de material dislocat. 

545 Minke 2008: 16. 

împotriva degradării și incendierii, dar necesita permanent lucrări de întreţinere, datorită 
agresiunii continue a factorilor climatici şi a slabei rezistenţe la apă. 

În completarea acestui material, constructorii cetăților locale au folosit destul de intens 
piatra, atât pentru armarea şi stabilizarea valurilor de pământ, cât şi ca material de bază pentru 
fundaţii şi ziduri. Spre deosebire de pământ, piatra nu se găsea întotdeauna în imediata 
apropiere — cel puţin nu piatra potrivită — astfel că procurarea ei cerea eforturi suplimentare 
privind exploatarea, prelucrarea primară și transportul. În structurile defensive analizate, piatra 
a fost folosită atât în forma ei brută (bolovani, lespezi) ca material de umplutură, pentru 
stabilizarea şi protejarea împotriva degradărilor şi alunecărilor masivelor de pământ, cât şi 
pentru zidăria propriu-zisă. În ambele cazuri, cantităţile erau mari”, cu reverberaţii în 
economia comunităților. Tipurile litice utilizate erau şi ele extrem de variate, în acord cu 
diversitatea geologică generală a zoneis. Instrumentarul utilizat în cazul acestor exploatări, 
precum şi pentru așezarea în operă a pietrei — oricum prelucrată mai mult sau mai puțin — a fost 
superior calitativ şi tipologic față de cel folosit pentru mai simplele construcții din pământ, 
evoluţie în consens, de altfel, cu dinamica întregii societăţi dacice. 

Construcţiile care au inclus diversele tipuri de roci au trebuit să rezolve şi problema 
stabilității zidăriilor, datorită faptului că structurile de piatră transmiteau încărcări foarte mari 
în sol. Dacă pentru înălțimi mici şi medii ale zidurilor această problemă a fost parțial rezolvată 
prin amenajări diverse ale patului zidăriei, pentru înălțimi mai mari lucrurile rămâneau 
complicate. Lutul folosit ca liant5*?, oricât de vâscos, era predispus la alunecări, mai ales atunci 
când intra în contact cu apa (în special pluvială). Situaţia a fost rezolvată parțial de zidarii antici 
prin două proceduri tehnice, pe lângă cea tradiţională, respectiv săparea până la stânca vie (de 
bază) şi ajustarea acesteia. Prima a fost adăugarea în masa lutului de diverşi degresanţi naturali 
(piatră măruntă, nisip, resturi vegetale etc.), scăzând astfel plasticitatea argilei, iar a doua a fost 
mărirea masivului de zidărie, soluţie aplicabilă cu succes mai ales în cazul utilizării lespezilor 
de piatră, care puteau transmite mai eficient pe verticală încărcările în sol. Totuşi, nici această 
mărire a secțiunii nu putea fi o rezolvare satisfăcătoare, astfel de masive de zidărie neputând 
atinge înălțimi impresionante fără riscul alunecării zidului. Este posibil ca adevărata soluţie să 
fi fost armarea cu grinzi de lemn fie a întregii zidării, fie prin aplicarea tehnicii dublului 
parament, soluţie din care a decurs apoi celebrul murus dacicus (PI. 14/1). 

O categorie importantă de materiale necesare în cazul ridicării și întreținerii unei 
fortărețe o reprezenta feroneria. Nici o construcție nu putea fi înălțată fără unelte de metal, fier 
şi bronz în principal, sau fără componente de metal. Cuie, piroane, scoabe, ferecături, ținte 
metalice (adesea cu cap ornamentat), balamale și țâţâni (de diferite forme și mărimi, destinate 
ferestrelor, obloanelor, uşilor, porţilor, capacelor), cârlige*55. Toate aceste componente, plus 
uneltele necesare — chiar în cazul unor cetăţui mărunte — clamau existenţa (sau colaborarea?) 


549 O serie de calcule aproximative, referitoare la unele cubaje de piatră ecarisată folosite, la Glodariu 1985-1986: 
93. 

55 Taroslavschi 1997: 28. 

551 Glodariu 1985-1986: 95. Asupra instrumentarului necesar şi folosit în cazul exploatărilor de piatră avem o 
imagine parțială, putând considera că erau folosite baroase, ciocane, dălți, răngi, unelte de fier prezente consistent 
în mediul dacic. Pe lângă acestea sigur se utilizau funii, lanţuri, scripeți, tărgi, care şi sănii de transport, dar care 
mai greu pot fi documentate direct arheologic. 

552 Lianţii nehidraulici artificiali (var, ipsos) nu au fost cunoscuţi sau folosiţi în lumea dacică, exceptând cazul 
cisternei de la Blidaru, realizată cel mai probabil cu aport tehnologic roman (Glodariu 1983: 37-38). Zidurile cu 
mortar pe bază de var de la Bănița şi Piatra Roşie, sunt puse pe seama unor refortificări medievale ale acestor 
puncte (cf. Popa 1977: 278-290). Cel puţin în cazul Pietrei Roşii ar fi necesare o serie de analize suplimentare, 
argumentul unei probabile garnizoane maghiare în epoca medievală nefiind suficient. R. Popa îşi demontează 
singur propria argumentaţie în acest sens, referitoare la reutilizarea medievală a fortăreței (Popa 1977: 282). 

555 Glodariu, laroslavschi 1979: 113-119. 


98 


cu unul sau mai multe ateliere metalurgicess*, unele dintre acestea descoperite în proximitatea 
unor cetăţi, în general active simultan cu funcționarea cetăţii. La fel de posibil, o parte din 
feroneria necesară putea fi achiziționată din alte zone, spre exemplu centrul manufacturier din 
proximitatea Sarmizegetusei, în anumite etape ale dezvoltării acestui centru de producție. 

Este evident că tradiția ridicării fortărețelor, aproape cu orice preţ, a avut ca efect o 
specializare a constructorilor, concretizată în aplicarea celor mai bune soluţii tehnologice avute 
la îndemână. Cunoștinţele variate, obținute atât din experienţele proprii, cât și din importul de 
tehnologie, au dus repede la soluţii geometrice, respectiv preferința pentru piatra prelucrată 
parțial sau total. Această tehnică de zidărie a adaptat principii constructive elenistice la 
particularitățile geo-morfologice din spaţiul intracarpatic. Unanim acceptată, ipoteza originii 
elenistice a acestui sistem constructiv*55 ar trebui măcar nuanţată. Pe de o parte, astfel de sisteme 
constructive erau cunoscute în spațiul intracarpatic anterior ridicării fortărețelor din Munţii 
Orăştiei, așa cum o dovedește cetatea de la Braşov (Pietrele lui Solomon) şi Racoșul de Jos*S, 
unde chiar dacă lipsesc blocurile de piatră ecarisată, sistemul de rigidizare cu grinzi de lemn a 
fost aplicatss:. 

Pe de altă parte, acest sistem constructiv a fost cunoscut şi în lumea celtică 
occidentală”, iar prezenţa celtică în zonele de contact cu dacii, cel puţin în etapele iniţiale ale 
coagulării regatului, a fost o realitate care a conținut unele influenţe. Pe aceste largi observaţii, 
deși celții nu au construit nici o fortăreață în timpul migrației lor spre est, cu atât mai puţin în 
spațiul intracarpatic, nu este imposibil ca tehnica murus dacicus să fi fost rezultatul unor tradiţii 
diverse, atât elenistice, cât şi din alte zone culturale de la care constructorii daci au putut primi 
influenţe, aplicate și adaptate unor specificităţi locale. În egală măsură, poate fi o aclimatizare 
locală a acestor diverse tehnici de construcţie masivă cu care rezidenții avuseseră contactes00. 

Din punct de vedere tehnic, murus dacicus5€! consta în două paramente paralele, aşezate 
direct pe patul de stâncă, cu grosimi variabile (2-4 m), iar spațiul dintre ele era umplut cu piatră 
spartă, pietriș şi pământ, straturi compactate apoi foarte bine. Pentru a neutraliza împingerile 
laterale exercitate de acest emplecton, precum şi pentru a anula încărcările verticale date de 
greutatea masivului de zidărie, cele două feţe ale paramentelor erau rigidizate cu bârne de lemn 
de esență tare“? orientate pe direcţiile suspecte de deplasare a paramentului exterior (de 
regulă). Capetele grinzilor erau fasonate în formă de pană, cu corespondențe în jgheaburi 
cioplite similar în blocurile de calcar (aşa-numitele babe sau scobituri în formă de coadă de 
rândunică), unde se fixau. Calcarul era tăiat relativ regulat (cca. 50-80 x 40-50 x 30-40 cm), 


554 Sub sintagma atelier metalurgic trebuie înţelese atât acele ateliere care forjau minereul, cât şi atelierele de 
fierărie propriu-zise. Dat fiind complexitatea traseului tehnologic minereu-piesă finită este greu de crezut că un 
singur atelier (cu colectivul de rigoare) se putea ocupa, întotdeauna, de întregul proces. 

555 Preda, Doicescu 1966: 317. 

356 Costea 1996: 71-86. 

357 Costea 2006: 163. 

558 Costea 1985-1992: 62. Tehnica de construcţie este identificată şi la Tipia Ormenişului, unde sistemul de două 
paramente şi emplecton de pământ şi piatră spartă este prezent, dar fără bârnele de legătură (Costea 2006: 161- 
163).Trebuie remarcat că acest sistem de armare şi zidărie apare şi în spațiul extracarpatic, la Pietroasa Mică- 
Gruiu Dării (Dupoi, Sîrbu 2001: 13-15) sau la Bâtca Doamnei (Gostar 1969: 13-15). 

559 Cezar, De bello galico, VII, 23. 

5% Antonescu 2009: 70. 

561 Sintagma aparţine limbajului de specialitate modern şi este o convenţie cu caracter tehnic, în condiţiile 
necunoaşterii terminologiei antice. Aparent denumirea a fost antichizată pentru a crea o paralelă mimetică cu 
tehnologia murus Gallicus (atestat ca atare) şi implicit cu civilizaţia celtică. De notat că numele ilustrează un 
principiu şi nu neapărat o tehnologie unitară, existând mai multe variante locale de zidărie, toate subsumate 
sistemului cu dublu parament şi ranforsare cu grinzi de lemn (Florea 2016: 223). 

5*2 Parţial aceste împingeri erau amortizate şi de prelucrarea sub formă de butise a unor blocuri din asize. 

565 Stefan 1995: 270-279 (cu bibliografia subiectului). 

dar dimensiunile blocurilor variază relativ mult pe lungime, în mare parte din cauza soluţiei de 
compromis aplicate de pietrari, care urmăreau să extragă un volum cât mai mare, dar 
transportabil, de rocă nefisurată. Constrânşi de acest deziderat, meşterii din cariere trebuiau să 
țină cont şi de structura geologică a calcarului, astfel că blocurile au unele diferenţe de lungime, 
chiar dacă în general valorile metrice sunt apropiates%*. 

În mod natural, după un timp, grinzile de lemn putrezeau, dar cu cât acest timp era mai 
lungS$5, cu atât tasarea naturală a zidăriei compensa împingerile laterale şi zidul rămânea stabil, 
cu condiția ca fundaţia să nu sufere fracturi ori clivaje sau terenul de fundare să nu sufere 
modificări structurale. Aceste alunecări de teren sunt explicaţia existenţei astăzi doar a unui 
singur parament (Căpâlna, Piatra Craivii) sau a alunecării unor părți întregi din zid (Piatra 
Roşie)56€. 

Cetățile la care dacii au folosit tehnica murus dacicus au fost Sarmizegetusa Regia, 
Costeşti, Blidaru, Piatra Roşie“, Bănița, Căpâlna, Tilișca, Piatra Craivii”*%, Ardeu, Deva, 
Breaza și foarte probabil la fortărețele mai mici de la Ciocuţa, Cetăţuia Înaltă și Vârful lui 
Hulpe (2), necercetate suficient deocamdată (PL. 9/1; PL. 11/1). Tehnica de construcție nu 
este una generală la cetățile sau siturile amintite. Unele au folosit-o în mai mare măsură — până 
la zidărie perimetrală, inclusiv turnuri interne şi externe, ziduri de sprijin etc. — altele doar 
parțial sau numai la unele fundaţii. Explicațiile sunt diverse și au în vedere realități strategice, 
respectiv fortificarea preferenţială a unor direcţii vulnerabile sau pur și simplu capacitățile 
tehnice şi economice ale unui lider şi ale comunităţii peste care stăpânea. 

Astfel de ziduri puteau ajunge teoretic până la o înălțime de 4-5 m, mult deasupra 
înălţimii de atac“”!. În condiţiile reliefului accidentat însă, o astfel de înălţime zidită exclusiv 
din piatră ecarisată este cel puţin inutilă — dacă eludăm funcția simbolică a cetăţii — și greu 
sustenabilă economic. În plus, o înălțime prea mare a zidului măreşte unghiul mort — ce apare 
între baza zidului şi axa de atac a apărătorilor de pe metereze. Este mai probabil că zidul de 
piatră prelucrată era de fapt doar fundaţia înălţată până cel mult în jurul valorii de 3 m, peste 
care existau supra-zidiri din cărămidă sau din lemn*2. Înălțimea de cca. 5 m a zidăriei de piatră, 
acceptată de către specialişti, este improbabilă şi prin prisma faptului că un asemenea cubaj ar 
fi lăsat urme consistente, chiar în cazul reutilizării materialului în construcțiile epocilor 


5* Borangic, Berzovan 2014: 110-114. 

5% Nu există un studiu în acest sens, dar este greu de crezut că nu se aplicau proceduri de întârziere a 
descompunerii lemnului, fie prin tehnici de recoltare care țineau cont de perioada de vegetaţie a arborilor, timpi 
de uscare specifici, călire termică, pelicularizare cu răşini, bitum etc. 

55 Alunecările din acest sit sunt însă, cel mai probabil, mult mai târzii, întâmplate mult după părăsirea fortăreței. 
567 În cazul acestei cetăţi este nevoie de cercetări mai amănunțite, deoarece este posibil, dată fiind structura 
geologică a masivului pe care stă fortăreaţa şi culoarea roşiatică a zidăriei cetății, în general, ca materialul de 
construcție, măcar parţial, să provină de pe plan local. 

56 Sistemul de zidărie folosit la Piatra Craivii îşi găseşte analogii în aşa-numitul opus africanum (PL. 50/4). 

5 La aceste ultime trei cetăţi, chiar dacă au blocuri ecarisate, nu se poate susţine construcţia zidului principal în 
sistemul murus dacicus, ci, probabil, blocurile erau doar componente ale fundațiilor turnului principal. 

570 Daicoviciu, Ferenczi 1951: 20; p. 45; cu analiza critică a problemei la A. Peţan (2015a: 123-171) care deşi 
admite o posibilă fortificare simplă a locului, nu a reuşit să identifice în teren urme concrete ale zidurilor de piatră 
menţionate de C. Daicoviciu şi de literatura de specialitate care l-au citat pe acesta. 

571 Înălţimea de atac este acea dimensiune verticală care permite atacatorilor să acționeze direct asupra zidurilor, 
fie cu unelte genistice, fie cu dispozitive manuale sau angrenaje diverse (berbeci, foarfeci etc.), în relație directă 
cu înălțimea unui individ. În acest caz înălțimea de atac este de aproximativ 2 m. 

572 Urme ale supra-structurilor de lemn pot fi considerate resturile de arsură intensă, urme ale unor puternice 
incendii declanşate în timpul asediilor şi cuceririi romane, precum şi iconografic, cetăţi cu evidente părţi defensive 
din lemn fiind figurate în scenele LXXII, LXXV şi CXXXII (PL. 14/5). Siturile dacice în discuţie şi-au pierdut, 
în timp, toate componentele de lemn, discuţia despre acestea bazându-se pe amprentele păstrate, pe urmele de 
arsură, pe iconografia antică şi, parţial, pe piese de feronerie păstrate (cuie, piroane, scoabe etc.) 

următoares'?. Cel mai probabil doar marile fortărețe din jurul capitalei şi-au permis luxul unor 


masive întregi de ziduri de piatră ecarisată (la care se adăugau turnurile-locuinţă). Nu există 
nici certitudinea că acest sistem a fost general utilizat, cunoscut fiind faptul că fiecare fortăreață 
se adapta terenului şi bugetului local. 

Zidurile putea fi înălțate cu o suprastructură din cărămidă slab arsă“. Unii 
cercetători“ consideră că pentru această structură s-a folosit cărămida crudă, însă aceasta nu 
ar fi avut rezistenţa necesară, la fel şi presupusele supra-înălțări din trunchiuri despicate de 
copac*'*(PL. 14/5), în ambele situaţii uzura fizică necesita reparaţii aproape permanente. 
Zidurile erau întărite din loc în loc de puternice bastioane ridicate în aceeaşi tehnică, iar în fața 
lor erau amplasate capcane (gropi de lup), palisade, şanţuri, treceri obligate, constituindu-se 
într-un sistem defensiv complex. Pe coama zidurilor existau drumuri de rond, metereze şi 
uneori platforme de luptă (pe care puteau fi amplasate şi mașini de război). 

Spre deosebire de piatra nefasonată, în cazul celei ecarisate nu se putea folosi orice tip 
de rocă, fiind nevoie de un material uşor de prelucrat, dar rezistent la agresiunile mediului sau 
la cele antropice. Soluţia a fost utilizarea unui conglomerat calcaros fosilifer provenit, cel puţin 
pentru cetăţile din Munţii Orăştiei, posibil şi pentru Căpâlna şi TilişcaS77, de la cariera de la 
Măgura Călanului (jud. Hunedoara)s5. 


APR Ş= 


573 O listă de fortărețe medievale (aprox. 27) care au refolosit cel puţin punctul strategic utilizat și în epoca dacică, 
este întocmită de A. A. Rusu. Între acestea sunt amintite şi cetăţi care avuseseră în componenţă ziduri de tip murus 
dacicus (Ardeu, Bănița, Breaza, Căpâlna, Deva, Piatra Craivii). Fenomenul translaţiei a cuprins şi unele materiale 
dacice, nu doar poziţia. În structurile medievale aflate pe locul fostelor cetăţi dacice și în unele moderne din 
proximitate sunt adesea identificare blocuri ecarisate de certă fabricație dacică, uşor de recunoscut, unele după 
caracteristicile scobiturii în formă de coadă de rândunică (Rusu 2005: 77). 

574 Sistemul este vizibil la turnurile-locuință (Glodariu 1983: 27), însă funcţia defensivă este mai mult decât 
nesigură. O astfel de îmbinare de materiale zidite a rămas vizibilă la Costeşti (PI. 14/2). Tehnica aceasta de 
îmbinare a două tipuri de masive de zidărie este atestată şi în Orientul Apropiat (Cf. Xenofon, Anabasis, IN, 4). 
575 M. Mărgineanu Cârstoiu în Antonescu 2009: 73, nota 100. Mai mult, în cazul unor cărămizi crude, acestea nu 
s-ar fi păstrat deloc, cu excepţia acelora surprinse de incendii, care ar fi ars însă doar secvențial paramentele. 

576 Daicoviciu 1972: 130-131. Astfel de suprastructuri nu apar pe nici o cetate dacică figurată pe Columna traiană, 
dar lemnul a fost fără îndoială utilizat la fortificaţii în diferite moduri. 

în special cele de pe raza județului Alba, cel puţin pentru cetăţile aflate la mare distanţa de cariera de la Măgura 
Călanului sau altele nedescoperite deocamdată (Cf. Lăscoiu 2014: 715-717). 

578 Daicoviciu 1954: 26. Totuși, urmele exploatării de calcar din această carieră nu coincid cu volumele de piatră 
existentă în structurile din Munţii Orăştiei. Se pune astfel problema identificării, în teren şi prin analize geologice, 
şi a altor surse de calcar utilizate în epoca dacică. 

EXCURS Il. FORTIFICAȚII LINIARE ÎN DACIA PREROMANĂ 


Problema fortificațiilor liniare a fost mai puţin tratată în literatura de specialitate din 
România cu referire la perioada clasică a civilizației dacice, existând mai mulți factori care au 
concurat la această situaţie. În orice caz, insuficienţa săpăturilor arheologice şi a materialului 
aferent, care nu permite decât arareori formule de datare care să depăşească sentinţele generale 
de tip post quem sau ante quem, absenţa datărilor absolute, dar mai ales anumite tradiții 
istoriografice puternic înrădăcinate“””, au făcut ca acest subiect să rămână în general apanajul 
unor pasionaţi. 

Trebuie spus de la bun început că definirea în sine a termenului de „fortificație liniară” 
ridică destul de multe dificultăți semantice pentru a fi abordată aici exhaustiv, motiv pentru 
care, deocamdată, ne vom mărgini doar la câteva succinte consideraţii”S!. Astfel, prin această 
noţiune, la nivelul artei militare a Antichității, ne referim la un ansamblu defensiv menit să 
interzică o anumită cale de acces sau să delimiteze un anumit teritoriu, având un cumul de 
rosturi în primul rând militare. Trebuie spus că atât prin aspectul lor cât și prin funcțiile 
deţinute, aceste fortificaţii se deosebesc net de cetăți şi forturi*%?, deşi în aproape toate cazurile 
fortificațiile liniare sunt amplasate şi edificate într-o incontestabilă legătură strategică cu 
acestea, ca parte a unor ansambluri defensive micro sau macro-regionale. Acest din urmă fapt 
ar permite la prima vedere o departajare ipotetică a lor în două categorii distincte: „barajele” 
militare propriu-zise de importanţă locală, respectiv fortificațiile de tip „limes”*%5, dar după 
cum se va vedea mai Jos, asemenea delimitări comportă o doză însemnată de subiectivism. 

% 

La nivelul Antichității, cea mai variată și mai complexă gamă de fortificaţii liniare a 
fost ridicată de către armatele Imperiului Roman și au derivat direct din tacticile concepute de 
către strategii militari romani. Atât elementele de tip şanţ cu val (şi palisadă) dispuse în diverse 
combinații cu menirea de a condiționa manevrele inamicului în timpul unor confruntări 
punctuale, cât şi sistemele de graniță militarizată de mare anvergură şi complexitate (/imes-ul 
propriu-zis) întinse pe sute de kilometri, atestă profunda capacitate organizațională şi gândirea 
strategică de excepţie specifice celei mai puternice forțe militare a lumii din acel moment. Este 
incontestabil că toate aceste inovaţii și-au găsit un anumit ecou şi în ținuturile învecinate, deși 
în ultimă instanţă ele nu făceau decât să continue și să perfecționeze unele tradiții cu origini 


foarte vechis5*. 


5% Astfel, la nivelul istoriografiei româneşti, o bună parte a valurilor de pământ care brăzdează teritoriul României 
sunt atribuite perioadei romane, chiar dacă multe dintre ele, atât prin dispunerea în teren cât şi prin maniera de 
realizare se deosebesc în mod evident de lucrările de acest tip din restul Imperiului, sugerând datări în cu totul 
alte intervale (vezi spre exemplu discuțiile la Squatriti 2002: 19). 

550 De menţionat în acest sens contribuţiile unor autori precum Hristache Tatu, Viorel Moraru, Dan Oltean etc., 
chiar dacă unele dintre constatările acestora necesită amendamente, meritul incontestabil rămâne de a fi introdus 
în spațiul public şi circuitul ştiinţific noi puncte de interes din zone insuficient investigate de către arheologi. 

551 În toponomastica românească urmele acestor tipuri de fortificaţii, indiferent de perioada în care se presupune 
că ar fi fost edificate, sunt cunoscute sub numele de rroiene. Denumire este comună, uzitată în toate regiunile 
istorice cu trimitere la figura cuceritorului Daciei, conservată în memoria colectivă în întregul areal balcanic. Cf. 
Petolescu 1994: 723-729; Madgearu 2010: 109-120. 

552 Se cuvine această precizare întrucât în unele lucrări de specialitate s-a constatat încadrarea unor fortificaţii, de 
tipul troianul de la Ponorici — Cioclovina, în rândul cetăților (Gheorghiu 2005: 102-103) sau chiar a „așezărilor 
fortificate” (Glodariu 1982: 28), ceea ce este evident eronat. 

553 Desigur, nu în sensul „roman” al termenului, ci în sensul unor demarcări de graniţă. 

554 Bste de presupus însă că de la apariţia primelor forme de organizare socio-politică și a noţiunii de teritoriu 
stăpânit, a existat necesitatea de a apăra şi de a delimita anumite căi de acces sau anumite regiuni, în funcție de 
resursele şi capacităţile disponibile, dar şi în funcţie de nevoile de moment. La nivel european, cercetările 

La nivelul Europei „barbare” a celei de-a doua Epoci a Fierului, fortificațiile liniare 
prezintă un istoric interesant, motivațiile construirii lor fiind dintre cele mai diverse. De pildă 
Herodot, relatând despre un conflict dintre sciți şi sclavii lor, ne spune cum aceştia din urmă, 
pentru a se apăra, au ridicat un şanţ de apărare de mari dimensiuni întins între lacul Meiotic 
(Marea de Azov) şi Munţii Taurici din Peninsula Crimeea**5. Trebuie spus că în general, în 
zonele de contact dintre nomazi şi sedentari, astfel de lucrări sunt frecvent întâlnitess€, rostul 
lor fiind de a preîntâmpina atacurile prin surprindere şi raidurile efectuate de către cavalerie, 
principala forță de şoc a nomazilor. 

În alte cazuri însă, astfel de bariere de pământ erau ridicate pentru a marca graniţele 
teritoriale dintre diferitele facțiuni tribale. De exemplu, Tacitus menţionează existența unui val 
de pământ ridicat de către tribul germanic al Angrivarilor pentru a delimita ţinuturile lor de 
cele ale vecinilor lor cherusci**7. Şi arheologia ne oferă multe astfel de exemple de fortificaţii 
liniare, pentru areale precum Brittania preromană — Beech Bottom Dykess5, Devil's Dyke*%, 
Cleave Dyke*%, Scott's Dyke*!, Grimmi's DitchS”? şi altele. Funcţiile acestora par să fi fost 
diverse — de la limite inter-tribale, la baraje militare, reprezentând însă un fenomen tardiv la 
nivelul evoluţiei concepțiilor strategice din cea de-a doua vârstă a Fierului”. 

Regalitatea dacică, cea mai însemnată putere din Europa temperată a secolelor I a.Chr. 
— 1 p.Chr., situată la confluenţa dintre lumea mediteraneeană, cea „barbară” central-europeană 
şi cea a stepelor euro-asiatice, nu avea cum să facă excepţie. În rândurile ce urmează, vom face 
o succintă prezentare a celor mai reprezentative obiective de acest tip. Din rândul barajelor 
militare propriu-zise, cele mai cunoscute sunt cele de la Porţile de Fier — (Tapae?)”, Ponorici 
- Cioclovinas* şi Poiana Omului””. Cea mai spectaculoasă dintre acestea, atât în ceea ce 
priveşte întinderea, aspectul și maniera de realizare o reprezintă însă troianul de la Ponorici- 
Cioclovina, ridicat foarte probabil în contextul marilor războaie daco-romane. 

Troianul de la Cioclovina se întinde în plan pe cca. 2 km, având menirea de a apăra cea 
mai importantă cale de acces spre zona Sarmizegetusei Regia dinspre valea Streiului*”. Liniei 
de apărare i-au fost adăugate elemente suplimentare precum unele dedublări, o serie de redute 
circulare atașate valului principal dar și mai multe separatoare — valuri perpendiculare sau 
oblice, menite să spargă şi să fragmenteze frontul de înaintare al inamicului, toate acestea fiind 
dispuse în funcţie de condiţiile de teren. Cercetările de teren mai vechi şi mai noi au sesizat de 
asemenea, din loc în loc, prezenţa unor turnuri. În spatele primei linii de apărare, pe Dealul 
Chiciurei, a fost realizată se pare o linie secundară de apărare, din piatră locală dislocată. 


arheologice au pus în evidență numeroase structuri de tipul fortificațiilor liniare încă din Epoca Bronzului (pentru 
o punere în temă, a se vedea de exemplu Oswald 2011: 2-6 cu bibliografia aferentă). 

555 Herodot, Istorii, IV, 3. 

55 Există un număr semnificativ de astfel de fortificaţii, atât în Crimeea cât și în Asia; grăitor este și exemplul 
urmat de către regele vizigot Athanaric, care ameninţat de către huni încearcă să îi oprească construind un val de 
pământ (Ammianus Marcellinus, XXXI, 3, 7). 

557 Tacitus, Annales, Il, 19. 

55 Cunliffe 2010. 

5% Cunliffe 2010. 

5% Harding 2004: 38. 

59 Muir 1997: 71. 

5% Bradley 1968, 1-14. 

5% Cunnlife 2010. 

5% Oltean 2012: 426-432; prezenţa unor structuri mai târzii, medievale sau moderne, care suprapun pe cele antice 
obligă la multă prudenţă în interpretări, cu atât mai mult cu cât, deşi autorul cunoaşte bine terenul, a mai publicat 
inexactități (vezi critica la Peţan 2015a, passim). 

5% Tatu, Moraru, 1982-1983; Oltean 2012: 571-576. 

5% Oltean 2012: 583-585. 

59 În zonă, către Valea Streiului, sunt semnalate și alte fortificaţii liniare de mari dimensiuni. 

La edificarea tuturor acestor elemente s-au utilizat piatra locală, pământul şi desigur 
lemnul și lutul la palisade. Sectoare importante ale ansamblului prezintă urmele evidente ale 
unei arderi tehnologice efectuate la temperaturi foarte înalte în urma căreia a rezultat un 
material compozit, care asigura valului o mare duritate şi o coeziune“; tehnica „valurilor arse” 
după toate probabilitățile de tradiţie locală, se întâlneşte și în cazul unor fortificaţii geto-dacice 
mult mai timpuriis*. 

Lungimea totală a tuturor elementelor constitutive ale barajului de la Cioclovina este 
de cca. 7 km, cubajul estimat fiind de 34671m* de stâncă şi pământ dislocat. După unele 
presupuneri, forța de muncă necesară ridicării acestui baraj militar trebuia să fi fost de cca. 
8500 de oameni, la dificultățile de ordin logistic și tehnic adăugându-se terenul montan, în acel 
sector destul de sărac în surse de apă*%. Este vădit că atât prin prisma dimensiunilor dar şi a 
planului - deocamdată fără analogii cunoscute în alte părți ale lumii antice - troianul de la 
Cioclovina reprezintă una dintre cele mai spectaculoase fortificaţii edificate de către inginerii 
şi strategii regalității dacice“!. 

Dacă acest troian impresionează atât prin masivitate, cât şi prin tehnica laborioasă prin 
care a fost realizat, cel de la „Poiana Omului”, situat la doar câțiva kilometri în spatele său este 
o operă cu mult mai modestă, reprezentând doar un simplu val de pământ tasat cu maiul, având 
un plan cu mult mai simplu ce prezintă o singură ramificaţie; absenţa turnurilor și a altor 
elemente și planul relativ elementar ar putea sugera la prima vedere o execuţie efectuată 
probabil sub impulsul unor nevoi militare de moment*?. 

Cât privește problema fortificațiilor liniare de tip „limes” la nivelul Daciei preromane, 
ea este una destul de complexă, absența săpăturilor şi a datărilor certe obligând la fireşti 
precauţii. În opinia noastră, din perioada dacică ar putea fi Troianul Zarandului, valul de cca. 
20 de km având șanțul spre vest, care închide intrândul larg al Țării Zarandului, val de 
dimensiuni mai degrabă modeste, pe suprafaţa sa nu se cunosc nicăieri urmele vreunor turnuri 
sau forturi. Cercetările preliminare efectuate asupra acestui monument, cu primele concluzii, 
au fost deja expuse detaliat într-un studiu recent*05. 

Vizualizarea traseului Troianului Zarandului permite efectuarea unor constatări. Din 
punct de vedere geografic, chiar dacă valul străbate şi zone colinare, el pare a marca, destul de 
vizibil, limita dintre zona montană propriu-zisă şi zonele de câmpie. Nu credem că, aşa cum s- 
a afirmat, că rolul său ar fi fost doar de închidere a accesului pe Valea Crişului Alb spre zonele 
cu resurse aurifere din inima Transilvaniei. În cazul în care s-ar fi dorit doar acest lucru, s-ar fi 
putut găsi poziții cu mult mai favorabile spre est, unde n-ar fi fost nevoie de edificarea unui val 
pe o lungime aşa de mare. Este dincolo de orice discuţii faptul că cei care au ridicat această 
construcție aveau interese mult mai largi în zonă: intenția de a apăra întreaga Țară a Zarandului, 
dar şi zonele montane în faţa unei ameninţări venite dinspre vest. Bararea puternică a văii 
Beliului, prin construirea a încă patru valuri adiacente în fața celui principal, amenajare care 
nu se întâlnește nicăieri altundeva pe parcursul întregului traseu, arată în plus o nevoie 
stringentă de a proteja cât mai bine accesul către plaiurile şi văile Codrului Moma. 

În zona Munţilor Codru-Moma se cunosc mai multe fortificaţii care ar putea fi puse în 
legătură cu valul. Astfel, urmărind drumurile de plai din continuarea tronsonului 1 al 


59% Teodor et alii 2013b: 77-78. 

59% Teodor et alii 2013b: 75-77. 

600 Teodor et alii 2013b: 87. 

401 În mod aproape cert atât la concepția şi la realizarea sa au participat ingineri și meșteri proveniţi din spaţiul 
greco-roman (Bod 2015: 465; 470-471). 

602 Teodor et alii 2013a: 4-11. 

603 Vezi Berzovan 2013a: 161-182. 

„Troianului”, se poate ajunge uşor după un drum de mai mulți kilometri la mica fortificaţie de 
tip promontoriu barat de la Botfei — „Cetăţeaua Înaltă”%%, locuită în secolele II a.Chr. - 1 p.Chr. 
Tronsonul I, ca şi o parte a tronsonului II, se află de asemenea în raza vizuală directă a altor 
două cetăți dacice, cele de la Clit — „Gureţul Negrilor”*0% şi de la Groşeni — „Jidovina”%%. În 
acest context, pare foarte plauzibilă atribuirea acestui val regatului dac — numărul semnificativ 
de tezaure şi de descoperiri monetare situate la est de linia atestată (şi presupusă) a 
„Troianului”, comparativ cu cele de la vest, constituind, pe lângă observaţiile de mai sus, un 
posibil argument în plus în favoarea atribuirii sale perioadei dacice. 

După cum a remarcat și S. Dumitraşcu, ipoteza atribuirii valului perioadei lui Burebista 
nu rezistă criticii, acțiunile marelui rege având un caracter ofensiv, nu unul defensiv“. Cu 
mult mai probabilă pare edificarea valului în decursul secolului I p.Chr., poate pentru a 
preîntâmpina atacurile şi raidurile iazygilor în contextul în care presiunea sarmatică asupra 
ținuturilor dacice trebuie să se fi accentuat şi mai mult spre sfârșitul secolului I p.Chr. — 
morminte precum cel de la Vărşand, datat pe baza unor piese de aur de factură nord-pontică la 
„cumpăna secolelor I-II p.Chr.”%%, indicând o direcţie de pătrundere sarmatică pe cursul 
inferior al Crişului Alb. 

În acest context ar fi putut să aibă loc ridicarea „Troianului”, atât ca o măsură de apărare 
împotriva atacurilor cavalerie sarmate, cât și ca o lucrare menită să afirme prestigiul şi puterea 
regalității dacice în zonă — e posibil ca el să fi marcat chiar granița de vest a regatului la un 
anumit moment. 

Troianul Zarandului nu este singura fortificație liniară de tip „limes” ce ar putea fi 
atribuită regatului dac. Valul Stoicani — Ploscuţeni, unul din valurile ce brăzdează sudul 
Moldovei, având şanţul orientat spre miazăzi, realizat într-o manieră atipică valurilor 
romane“, ar fi putut să fi la rândul său ridicat iniţial!0 de către regatul dac în colaborare cu 
diversele facţiuni tribale est-carpatice raliate acesteia“!!. Din punct de vedere geografic, prin 
poziționarea sa, el demarchează zona de stepă de zona de silvostepă. Pe toată lungimea sa nu 
se cunosc până în acest moment urmele vreunor turnuri sau forturi. Având o lungime de peste 
100 de km şi dimensiuni masive (după unele estimări, cca. 15 m*/metru liniar)!?, valul 
reprezintă o operă de mare anvergură, care a necesitat un efort concentrat din partea unei 
autorități influente. Dacă el se datează într-adevăr în perioada regatului dac, ridicarea sa ar fi 
putut să aibă loc poate pe parcursul secolului I p.Chr., în contextul ce a urmat evacuării 
populației locale din zona Câmpiei Munteniei cu consecinţele de rigoare și sosirea trupelor 
romane la gurile Dunării. 

La capătul acestui excurs — cu caracter mai mult introductiv — se cuvin a fi făcute câteva 
observaţii. Astfel, la stadiul curent al cercetărilor, toate fortificațiile liniare cunoscute la nivelul 
Daciei pre-romane par să se dateze pe parcursul veacului I p.Chr., mai probabil în a doua 
jumătate. Acest fapt poate fi pus în legătură atât cu consolidarea regatului dac, în strânsă relație 
cu creşterea influențelor romane în concepțiile şi strategiile militare şi cu profilarea unor 


604 RepArhArad 1999: 46. 

605 Dumitrașcu 1970: 142-160. 

606 RepArhArad 1999: 73. 

507 Dumitraşcu 2007: 193. 

5% Dumitrașcu 1993: 110. 

609 Vezi analiza la Teodor, Croitoru 2013, passim. 

610 Pentru că valul în sine pare a cunoaşte mai multe etape de utilizare. 

SI! Vezi discuţiile la Ioniţă 1982: 52. Desigur că în lipsa unor săpături şi datări inechivoce ne aflăm pe tărâmul 
ipotezelor — dar credem că este mai puţin probabil să fi fost construite de către confederațiile carpilor, lipsite de 
viziunea politică şi de coeziunea necesară edificării unui ansamblu de asemenea dimensiuni. 

612 loniţă 1982: 56. 

amenințări externe din ce în ce mai mari la hotare. Dacă rolul strict militar al barajelor din 
Munţii Șureanu nu poate fi pus la îndoială, altele, precum Troianul Zarandului sau valul 
Stoicani — Ploscuţeni, reprezintă lucrări făcute la marginea de vest, respectiv de est a regatului, 
şi după cum am arătat, prezintă funcții nu doar militare, ci şi politice, de a impresiona și de a 
semnala existența unei autorități capabile. Fără îndoială că nu pot fi excluse şi alte posibile 
funcţii, inclusiv de natură economică, valurile putând fi utilizate şi pe post de drumuri sau 
infrastructură a unui sistem de colectare de taxe. 

Pentru edificarea unor fortificaţii de acest tip era nevoie de o mână de lucru consistentă 
şi supravegheată, de o serie de cunoştinţe elementare de topografie — fie ele şi empirice, dar 
mai ales de o capacitate de viziune strategică şi tactică. Cu alte cuvinte, avem de-a face cu un 
know-how€!5 care depăşeşte cu mult capacităţile unor simple formaţiuni tribale. Construcţiile 
în sine, ce au implicat un efort constructiv important, combină în tehnicile lor de realizare atât 
tradiții locale, cât şi tradiţii de sorginte greco-romană, existând însă suficient loc pentru 
inovaţie şi originalitate, aşa cum se poate constata în cazul planului troianului de la Cioclovina. 

Sarcina ridicării şi apărării acestor fortificaţii trebuie să fi fost în grija unor nobili din 
anturajul regal. Un pasaj izolat din lucrarea pierdută a medicului Statilius Crito ne spune că 
„„..Și pe când unii erau puşi peste cei care munceau pământul cu boii, alții dintre cei din jurul 
regelui - erau rânduiți să se îngrijească de fortificaţii”. Este la fel de posibil ca fortificațiile 
pomenite în acest pasaj să nu reprezinte cetăţile-reşedință nobiliare, întrucât este de presupus 
că fiecare nobil își „îngrijea” propria cetate fără ordinele exprese ale autorității regale; ar putea 
fi vorba de fortificaţii de interes statal, în rândul cărora ar fi de aşteptat să intre şi cele discutate 
în acest scurt excurs. 


_. 


Şerpi stilizaţi. Decor pe lama unui pumnal sica 
descoperit la Rastu, jud. Dolj 
(Sîrbu, Borangic 2016) 


II.C.4 LOGISTICĂ, RESURSE ȘI COSTURI 


613 Literar a ști cum. Sintagma este un neologism preluat ca atare din limba engleză și condensează toate 
cunoştinţele şi experienţele practice necesare pentru a realiza un proiect, respectiv suma de factori şi informaţii cu 
circulație restrânsă în cadrul unui grup de lucru (Ciută, Borangic 2016 p. 253). Prin extensie, denumirea a ajuns să 
se refere uneori inclusiv la membrii unui grup de lucru. 

614 Criton, Geticele, 5, 2, - Lexiconul Suidas, s.v Boutiais. 

Este evident că zidăria ciclopică şi tehnica de construcție specială a acesteia reprezenta 
un nivel tehnologic prea ridicat şi în consecinţă prea costisitor pentru cea mai mare parte a 
comunităților dacice. Tipul de rocă, costurile exploatării in situ şi la locul de montaj, fasonarea 
şi nu în ultimul rând cunoştinţele arhitecturale și inginereşti necesare nu erau deloc la îndemâna 
oricui. Cariera de la Măgura Călanului a furnizat material pentru cetățile de pe o rază cuprinsă 
între 40 şi 90 km, ceea ce presupune un sistem de transporturi bine organizat și mai ales capabil 
să susțină încărcături mari şi repetate. Nu avem date consistente despre drumurile din Dacia 
preromană“!5, dar rutele de transport trebuie să fi existat, din diverse raţiuni. Independent de 
drumurile tehnologice care legau diferite zone cu resurse de beneficiarii acestora, existau şi 
drumuri şi rute care legau capitala de diferite zone periferice ale regatului. Un exemplu în acest 
sens este ruta dintre Sarmizegetusa şi Sucidava, utilizată ulterior şi de romani. Drumul era 
flancat de numeroase cetăţi și era poate legat de calitatea de posibilă arteră economică, căci de- 
a lungul ei au fost descoperite o serie consistentă de tezaure monetare (datate între secolele III- 
I a.Chr.). Principala calitate a fost însă modul optim în care lega cele două zone, capitala şi punctul 
de legătură cu sudul Dunării, motiv pentru care, segmente din această rută au rămas în uz până 
astăzi!€, 

Drumurile de ţară, chiar dacă neamenajate consistent, cel puţin cele care conectau 
cariera de punctul de destinaţie, trebuiau măcar sumar întreținute, pentru a facilita transportul 
terestru. În acelaşi registru avem foarte puţine date despre carele și căruțele utilizate în Dacia 
preromană, majoritatea provenind din complexe funerare, reprezentând, desigur, vehicule 
ceremoniale“!”. Totuşi, coroborând datele arheologice cu puţinele izvoare iconografice pe 
subiect*!5, putem spune că existau vehicule ordinare, cu roţi mari, ranforsate cu şine de fier“!%, 
capabile să susțină şi să transporte o sarcină considerabilă. 

Având ca reper realități tehnice romane, presupus superioare, se acceptă că un atelaj 
antic, cu tracțiune animală, nu putea suporta şi transporta o încărcătură mai mare de cca. 500 
kg%20, pe teren plat, exceptând, desigur, vehiculele speciale. Un bloc de calcar cu dimensiuni 


615 Fără legătură directă cu subiectul transporturilor, trebuie amintit celebrul drum în trepte, pavat cu piatră dintre 
zona sacră a capitalei şi poarta de est a cetăţii, mai rar discutat în literatura de specialitate. De la poarta de vest 
pleca alt sector de drum, doar pietruit de data asta, care lega cetatea de așezarea civilă. Lucrarea carosabilă este 
importantă, chiar dacă pare singulară în peisajul dacic, prin faptul că documentează capacitatea dacilor de a 
construi artere rutiere amenajate şi pavate sau pietruite (Peţan 2015: 34-59). Păstrând proporțiile, amenajarea unor 
drumuri simple, de pământ (incluzând aici partea carosabilă, eventualele rigole sau şanţuri de drenaj minimale, 
podeţe sau punți etc.), nu mai par improbabile, mai ales în condiţiile afluxului de materiale înspre şi dinspre zona 
montană. Construcția unor poduri nu putea fi străină mediului dacic, atât ca urmare a importului de meşteri din 
lumea greco-romană, buni cunoscători ai problemei, cât şi ca urmare a necesității acestor amenajări. Puțin 
documentat şi acest aspect, construcţia de poduri și podeţe trebuia să fi fost o realitate, cel puţin în cazul cetăților, 
care trebuiau să-şi asigure accesul peste şanțurile de apărare. Un astfel de caz este podul de la intrarea în cetatea 
de la Vârţ (jud. Gorj), sit în care au fost identificate urmele de amenajare a culeelor şi cenuşa rezultată în urma 
incendierii structurii de lemn (Berciu 1939: 203). 

616 Toartă 1974: 19-34. Din păcate, deşi mai mult ca sigur că drumul a fost utilizat de daci și articolul semnalează 
numeroase puncte unde acesta pare vizibil, nu s-au efectuat secțiuni sau sondaje arheologice, astfel că nu se 
cunoaşte nimic despre structura tehnică a acestuia, dacă ea a existat. 

S!7 Rustoiu, Ferencz 2002: 232. 

618 Care de transport barbare apar şi pe Columna Traiană și pe metopele trofeului de la Adamclisi. 

619 Glodariu, laroslavschi 1989: 127-128. De remarcat robusteţea rafurilor de car provenite din mormântul princiar 
de la Cugir (jud. Alba), nepublicate detaliat deocamdată. Chiar dacă ele au armat roțile unui car ceremonial, 
acestea erau realizate din fier masiv, cu o grosime apreciabilă şi, probabil pentru aderență, secțiunea relevă un 
şanţ median adânc (o parte dintr-un astfel de raf se află în gestiunea Muzeului Naţional al Unirii, Alba Iulia şi a 
putut fi cercetată direct cu ocazia documentării). Fără a generaliza aspectul, el arată şi de această dată capacitățile 
tehnice ale rotarilor şi fierarilor locali, care, puși în fața unor provocări profesionale, aveau resursele necesare, 
materiale şi de îndemânarea să realizeze componente si vehicule rezistente la uzură. 

60 Tillburg 2007: 81-82. 

medii (0.65 x 0.45 x 0.35 cm) are o greutate de 253,575 kg“?!. Chiar dacă admitem că un car 
putea transporta două astfel de blocuri simultan, se punea problema puterii de tracțiune. 
Animalele de povară (vite, cai, catâri, măgari) prezentau caracteristici morfologice şi capacități 
fizice sub media altor epoci istorice, în secvenţa cronologică dacică“?. Înhămarea unui număr 
mai mare de animale la un vehicul putea fi o soluţie aplicabilă pe terenuri plate, dar devenea 
complicată pe traseele sinuoase ale drumurilor de plai sau ale văilor de acces. Este însă posibil 
ca transporturile de blocuri să se fi făcut iarna, cu ajutorul săniilor, mult mai rezistente și mai 
ieftine, deşi metoda avea propriile neajunsuri, cauzate în principal de aderenţa slabă a copitelor 
animalelor pe zăpadă și gheaţă“?5. Această soluţie era avantajoasă și datorită faptului că sezonul 
era degrevat de activităţile agricole directe şi astfel numărul de oameni alocați unor astfel de 
lucrări putea fi considerabil mai mare. Nu putem aprecia dacă una dintre soluţii a fost folosirea 
unor sănii şi tărgi speciale pe timpul verii, dar nu pare improbabil, cu atât mai mult cu cât 
această soluţie nu necesită amenajări rutiere deosebite și nici echipamente complexe. De reținut 
însă că renunțarea la vehicule pe roți şi utilizarea unor sisteme bazate pe târârea, fie şi parțială, 
a încărcăturii, distruge rapid orice tip de drum. În condiţiile unui transport sistematic, acest 
lucru putea cauza întârzieri și blocaje greu de gestionat şi acceptat, anulate doar prin 
mentenanța permanentă a căilor de acces. 

Oricum am privi lucrurile, costurile economice erau considerabile, iar rezultatele din 
teren confirmă că pentru ridicarea acestor fortărețe au fost depuse eforturi substanțiale, 
imposibile fără structuri economice“? și politice puternice. În acest know-how se include şi 
corpul ingineresc, fără de care construcția unei cetăți de asemenea tip era imposibilă. 

Meşterul și/sau arhitectul şi echipa lui (este greu de diferențiat pentru Antichitatea 
dacică dacă pentru ridicarea unei fortărețe existau şi meșteri și alți specialiști simultan) trebuiau 
să cunoască bine unele concepţii comune, să poate face unele calcule (măcar simple, la nivel 
de aritmetică), unele concepţii ale geometriei aplicate“?5, să cunoască noţiuni elementare de 
fizică (rezistența materialelor, statică, încărcări, mecanică, sisteme de pârghii şi mașini simple), 
noţiuni geologice (calitatea materialelor de construcţie şi a solurilor), precum şi unele concepții 
militare (tactică de asediu, forţa maşinilor de asediu, a armelor cu proiectile etc.). Alături de 
acestea trebuia să cunoască o serie de detalii legate de managementul unui şantier, pentru a 
putea preconiza necesarul de materiale, de forțe umane și costurile aproximative, ce trebuiau 
comunicate proprietarului, cu atât mai mult cu cât un astfel de şantier era sezonier, întins doar 
pe perioada primăvară-toamnă. Desigur, toate aceste elemente inginerești şi contabile difereau 
mult, în funcție de obiectivul propus; o simplă cetăţuie de pământ putea fi realizată pe plan 
local, dar pentru o cetate puternică este de neconceput ridicarea ei fără o planificare atentă a 
eforturilor necesare, ca să nu mai vorbim de realizarea concretă, în lipsa unui deţinător de astfel 
de cunoştinţe. Dacă know-how-ul era unul instruit — aşa cum înclină să creadă majoritatea 
specialiştilor — sau doar auto-organizat, pe baza unor practici îndelungate, este foarte greu de 
spus. Cel mai probabil, corpul ingineresc era adaptat în funcție de momentul istoric, zonă şi 
obiectiv, contaminând aleatoriu breslele cu care venea în contact. 


61 Greutatea specifică a calcarului este de 2300 kg/m?. 

622 Regresiunea dacică (Cârciumaru 1982: 469-470), perioadă rece, cu efecte şi asupra taliei animalelor domestice 
(Borangic, Barbu 2013: 36-37). 

623 Inexistenţa potcovitului era o reală problemă pentru stabilitatea şi aderenţa la sol a animalelor de tracţiune sau 
de călărie în timpul iernii (Cf. Tacit, Istorii, 1, 79, 3). 

%4 Nu mai puţin important este numărul de lucrători angrenat la un astfel de proiect, de unde derivă o serie de costuri 
deloc neglijabile ale vieţii de şantier, respectiv cazare, hrană, unelte (inclusiv reparaţii curente). Indiferent de forma 
de angajare, personalul implicat adăuga eforturi economice la costul final al fortăreței, care trebuiau acoperite. 

625 Dovedite de utilizarea compaselor și a echerelor (Ciută, Borangic 2016: 251-253). 

Este greu de admis, date fiind distanţele între obiective, diversitatea problemelor şi 
contemporaneitatea lucrărilor, că întreaga responsabilitate de proiectare şi supraveghere a 
lucrărilor se limita la un număr foarte mic de arhitecţi, ingineri sau meşteri. Acestui grup îi 
revenea responsabilitatea rezolvării tuturor problemelor logistice, atât a celor anterioare 
începerii lucrărilor, cât şi a celor din timpul construcției. Dacă problemele legate de transport 
puteau fi rezolvate de eșaloanele inferioare, cele care țineau de punerea în operă a blocurilor 
trebuiau soluționate la faţa locului (terasamente, ajustări, adaptări, ridicări etc.). Trebuie ţinut 
seama şi de faptul că pe lângă blocurile din zidurile principale, existau numeroase zidării de 
sprijin, scări monumentale, temple, turnuri etc., elemente ce trebuiau proiectate și realizate 
oarecum simultan cu zidul principal al construcţiei“?%. Pe lângă acestea, nu mai puţin 
importante erau structurile şi logistica temporară, fie că vorbim de platforme, căi de acces etc. 
sau de utilaje de construcţii (schele, scări, capre, maşini de ridicat, sisteme de scripeți, jgheaburi 
etc.)27. 

Nu pare hazardat să vorbim despre existenţa unei bresle de constructori, probabil fără 
semnificația şi coerenţa socio-profesională exactă a termenului, dar în mod cert conștientă de 
sine. O cetate putea fi ridicată în câţiva ani sau în decenii, în funcție de zonă, de materialul 
disponibil, de tipul de construcţie dorit, de resursele umane, de cantitatea de monedă (sau 
echivalent) și de timpul avut la dispoziție. Blocarea unui meșter principal — considerând 
suficient o persoană calificată per construcţie — la una, cel mult la două sau trei fortărețe 
apropiate, ar fi dus la lipsa de personal calificat pentru ridicarea altora. În condiţiile în care 
astfel de construcții sunt numeroase şi relativ apropiate cronologic, trebuie să fi existat un 
număr suficient de meşteri capabili să gestioneze eficient construcția comandată. Este firesc ca 
pe lângă „inginerul-şef” să existe un număr oarecare de calfe pricepute (din familia 
meşterului?), în curs de calificare, ceea ce transforma construcția unui asemenea edificiu în 
tradiție profesională, aspect aplicabil în cazul numeroaselor cetăți existente, indiferent de 
structura lor constructivă. Chiar în cazul cetăților şi construcțiilor unde putem presupune 
aportul de constructori profesionişti din lumea elenistică“?%%, aceştia nu puteau fi foarte mulți, 
iar numărul lor a fost în mod logic completat cu meşteri locali. 

Această tradiție profesională putea rezolva o serie de probleme curente legate de 
construcția propriu-zisă, cum ar fi alegerea locului, trasarea perimetrului şi a clădirilor 
interioare, excavarea unor anumite zone, umplerea și tasarea altora, calcule empirice privind 
necesități logistice de bază, pregătirea patului de fundare. Pentru o întăritură modestă, aceste 
probleme se puteau rezolva pe plan local. În cazul lucrărilor pretenţioase — de piatră ecarisată 
sau nu — eforturile intelectuale cerute erau considerabil mai mari, comportând calcule 
matematice și volumetrice substanţiale, planificări și estimări realiste. O astfel de construcţie, 
alături de altele adiacente (temple, turnuri, clădiri administrative şi civile, căi de acces, magazii, 
hambare, gropi, şanţuri, cazărmi etc.), conține un număr de variabile extrem de mare, 
cantitative şi de timp. Este imposibil, chiar pentru o echipă profesionistă, să poată face acest 


626 Situaţia se referă la acele cazuri în care concentrarea de eforturi era maximă. Chiar dacă peisajul arhitectural 
al unei cetăți era realizat în etape diferite (niveluri de locuire diferite vizibile la Costeşti şi Sarmizegetusa), 
costurile şi valorile umane implicate rămâneau valabile, fiind însă mai puţin vizibile datorită timpului mai 
îndelungat avut la dispoziție. 

%7 Borangic, Berzovan 2014: 112-113. Nu am atins problemele ridicate de hrana oamenilor şi nutreţul animalelor 
de povară implicate, a cazarmamentelor necesare care, indiferent de sursă și cantitate, modificau costurile de 
ansamblu. 

628 Bodo 2015: 475. Autoarea pune în seama inginerilor străini (în special greci) întreaga responsabilitate a 
principalelor edificii, terase şi ziduri ridicate în Munţii Orăştiei şi, deşi subliniază timpii lungi de lucru necesari 
fiecărui obiectiv, consideră că aceștia au fost angajați de către autoritatea regală decenii la rând. Admite totuşi că 
este foarte posibil ca, în timp, o parte din coordonarea lucrărilor să fi fost preluate de către meşteri din rândul 
localnicilor. 

lucru fără un sistem de codificare, arhivare şi transmitere (în timp şi la distanță) a datelor cu 
care se operează. La fel de important în cazul unor construcții ample este utilizarea unui sistem 
relativ unitar de măsurare a diverselor dimensiuni. Necesitatea de a aprecia constant, cât mai 
corect, lungimi, arii, cantităţi, volume și masa diverselor materiale și produse sau de a 
determina durate şi intervale de timp a trebuit să se bazeze pe operarea cu un sistem inter- 
recognoscibil de unităţi de măsură aplicabile în teren. Nu există deocamdată documentaţie 
istorică referitoare la această problematică, evident necesară la volumul de lucrări efectuat în 
lumea dacică, explicaţia cea mai comodă fiind importul, într-o formă sau alta, de personal 
calificat grecesc (şi ulterior roman)”. Fără a fi neapărat incorectă, această explicaţie este doar 
facilă, nu şi suficientă. Exceptând probabilii meşteri greci ajunşi în Dacia ca urmare a 
campaniilor lui Burebista“, ca parte a obligaţiilor coloniilor pontice cucerite, care au stat 
oricum doar o perioadă limitată de timp în Dacia, contractarea altor meșteri, liberi de această 
dată, a fost o acţiune evident costisitoare. Nu este improbabil ca în desele campanii la sud de 
Dunăre să mai fi fost capturat personal calificat, dar în ce măsură acesta a fost eficient și 
suficient este imposibil de determinat. Putem presupune însă că experienţa constructorilor 
locali, cel puţin în cazul edificiilor complexe, s-a bazat (iniţial?) pe cunoştinţele şi 
competențele rezidenților, adăugate și completate cu propriile tradiții profesionale, pentru ca 
după epuizarea aportului intelectual alogen, eforturile să revină integral unui corp ingineresc 
local“!. Un argument în plus, care documentează operarea cu sisteme tehnice şi instrumente 
specializate, care au utilizări şi în construcţii, este descoperirea unor compasuri“? şi a unor 
echere“* (PL. 14/3a/b), unelte cu evident caracter tehnic și care cer anumite abilităţi de utilizare 
şi reale cunoștințe matematice şi practice aplicabile. 

Revenind la problema sistemului de determinare a valorilor clamat, existența lui, 
imperativ necesară, se baza pe fixarea unor date într-un sistem de simboluri (în relaţie directă 
cu vorbirea curentă) care presupunea utilizarea de semne şi/sau simboluri abstracte 
(matematice, alfabetice sau de altă natură). Existenţa unor litere greceşti pe unele blocuri din 


zidurile cetăților din Munţii Orăştiei*3* este pusă în legătură cu prezenţa unor constructori veniți 


din spaţiul elenistic la ridicarea acestora, dar în același timp pot fi atribuite unei elite culteS55. 


69 Glodariu 1983: 125. Un nou aport de personal calificat este documentat pentru epoca lui Decebal în contextul 
păcii încheiate cu Domitian, care, fără întârziere dădu lui Decebal nu numai însemnate sume de bani, dar și 
meşteri pricepuţi la felurite lucrări folositoare în timp de pace şi de război (Dio Cassius, LXVII,7, 4). De notat 
că Dio Cassius a fost ostil memoriei lui Domitian (ca urmare a adversităţii Senatului față de împărat), situaţie în 
care, mai mult decât sigur, a denaturat unele aspecte ale tratatului încheiat între împărat şi regele Decebal, astfel 
că este acum greu de evaluat exact obligațiile imperiale față de regatul dac şi măsura în care acestea au fost 
acordate. Termenii tratatului se înscriu însă în normele fireşti ale unor astfel de înțelegeri dintre romani și alte 
entități politice din epocă. 

630 Stoica 2001: 95. 

1 Borangic, Berzovan 2014: 114-115. 

62 Glodariu, laroslavschi 1979: 87-88, 

633 Mateescu 2012: 80-81, fig. 29. Este vorba despre piese unicate până acum, două echere, unul de bronz şi unul 
de fier descoperite în arealul cetăților dacice din Munţii Orăştiei ca urmare a activităţilor de braconaj arheologic 
(Ciută, Borangic 2016: 250-252). Artefactele au fost recuperate de către Poliția de Patrimoniu şi au făcut parte 
dintr-o prezentare temporară a mai multor artefacte braconate (brățări de aur, tezaure monetare, arme, unelte, 
colane de argint), echerul de bronz fiind prezent în paginile catalogului aferent, editat de Inspectoratul de Poliţie 
al Judeţului Alba, Patrimoniul cultural reîntregit. Elemente de identitate recuperate, Alba Iulia, 2007. 

64 Glodariu 1997: 67. 

635 Berzovan 2010: 99. În sprijinul existenţei unei elite culte, pe lângă existența unei minime cancelarii regale, 
poate fi adusă ca argument medicina hieratică, sacerdotală. Implicarea clerului în medicină este consemnată de 
Platon, care notează într-un dialog imaginar al filozofului Socrate care spune cum a aflat de descântecul şi leacul 
durerilor de cap: acolo, în tabără, am învăţat |descântecul] de la unul dintre medicii traci ai lui Zalmoxis, despre 
care se vorbeşte că ar practica rituri întru nemurire (Charmide, V). Acestei vechi consemnări i se adaugă o trusă 

Dacă ea era locală sau alogenă, politică sau profesională, sunt aspecte greu de stabilit, cu atât 
mai mult cu cât o generalizare denaturează imaginea de ansamblu discutată. Ce se poate spune 
este că eforturile arhitectonice impresionante depuse nu puteau fi puse în operă fără un minim 
de cunoștințe matematiceS3 şi fără un sistem de codare, notare şi transmitere a informaţiilors“”. 
Este la fel de posibil ca în acest sector o importanţă să o fi avut clerul local*%5, în ciuda opiniei 
că acesta era refractar față de orice metodă de scriere sau consemnare, pornită de la 
generalizarea afirmației lui C. Aelianus**”, dublată de o paralelă istoriografică, destul de 
forțată, cu druizii celților. 


cu instrumente medicale, descoperită la Sarmizegetusa Regia, într-o locuință dacică incendiată în 106 p.Chr., 
câteva instrumente medicale provenind de la Buridava (Ocniţa) şi lista de plante medicinale folosite de daci, 
consemnată de Pedanius Dioscoride/Pseudo-Apuleius (Crişan 2007: 155-202). Atât armatele grecilor (Xenofon, 
Anabasis, UI, 4, 30), cât şi cele romane, erau însoţite în campanii de medici militari (cel puţin din perioada 
imperială), adesea traci, astfel că putem presupune cu mare probabilitate că şi în armatele dacilor se găsea astfel 
de personal calificat, atât din rândurile clerului, cât şi, deloc improbabil, medici greci sau romani. 

636 Atrag atenţia o seamă de discuţii legate de anumite coordonate geografice și astronomice identificate de către 
unii autori în legătură cu sanctuarele dacice din Munţii Orăştiei. Fără a intra în detalii ezoterice sau hiper- 
specializate, problema necesită depăşirea proiecţiilor unor concepții constructive moderne în trecut, mai ales din 
cauza reperelor sociale diferite, care dominau Antichitatea atunci şi modernitatea, acum. O viziune detaliată în 
acest sens, la Stănescu 2015: 69-224. 

557 Un indiciu în decodarea unui eventual sistem de acest gen s-ar putea regăsi în momentul restaurării celor două 
echere de metal, braconate din Munţii Orăştiei. Piesele sunt deocamdată nerestaurare, fapt ce poate ascunde 
eventualele subdiviziuni marcate pe ele şi care ar putea devoala nu doar sistemul de unități şi subunități de măsură 
utilizate de către constructori, ci şi originea meșterilor care operau cu acest sistem. 

68 Crişan 1977: 445-446. Nu ar trebui minimalizată excesiv nici afirmaţia lui lordanes, care referindu-se la clerul 
din timpul lui Burebista, spune despre marele preot Deceneu că observând înclinația lor de a-l asculta în toate şi 
inteligenţa lor nativă, el i-a inițiat în aproape toată filozofia, căci era maestru priceput în aceasta. EL i-a învățat 
etica, dezvățându-i de obiceiurile lor barbare, i-a instruit în fizică, făcându-i să trăiască potrivit cu legile naturii, 
pe care goții [geții] transcriindu-le le păstrează până azi cu numele de belagines;i-a învăţat logica, făcându-i 
superiori celorlalte popoare în ce priveşte mintea, arătându-le practica, i-a îndemnat să-și trăiască viaţa în fapte 
bune; demonstrându-le teoria, i-a învăţat să contemple cele 12 semne ale zodiacului, iar prin ele mersul 
planetelor și toată astronomia, lămurindu-i cum crește şi scade discul lunii şi cu cât globul de foc al soarelui 
întrece măsura rotunjimii pământului şi le-a expus sub ce nume şi sub ce semne cele 345 de stele trec de la răsărit 
la apus, ca să se apropie sau să se depărteze de polul ceresc. Vezi ce plăcere ca niște oameni prea viteji să se 
îndeletnicească cu doctrinele filosofice, când mai aveau puțin răgaz de războaie. Puteai să-l vezi pe unul 
cercetând poziția cerului, pe altul proprietăţile ierburilor şi ale arbuștilor, pe acesta studiind creşterea şi 
scăderea Lunii, pe celălalt observând eclipsele soarelui şi cum, prin rotația cerului, Soarele vrând să atingă 
regiunea orientală, este adus înapoi în regiunea occidentală. Getul se linisteşte de îndată ce primește explicația 
acestor lucruri. Aceasta şi multe altele, învățând Deceneu pe geți, prin știința sa, a strălucit în mijlocul lor ca o 
adevărată minune (Getica, XI, 69-70). Fragmentul a fost relativ marginalizat în istoriografia contemporană, 
eclipsat de confuzia goților cu geții pe care o face, aparent naiv, Iordanes, motiv pentru care opera sa a fost 
considerată majoritar fictivă. Totuşi, Iordanes a folosit izvoare vechi, astăzi pierdute, în principal Historia 
Gothorum a lui Casiodor şi opera lui Dion Chrysostomos, de unde a extras informații mai apropiate de epoca 
dacică. Este evident că in integrum descrierea castei preoţilor daci este o proiecţie personală cu accente stoice, 
dar nici nu poate fi ignorată total. Ca o completare a tabloului făcut, putem nota observaţia lui Dion Chrysostomos, 
transmisă tot de Iordanes, care spunea, referindu-se la înţelepciunea clerului că goții [geții] s-au arătat mereu mai 
înţelepţi decât mai toți barbarii şi aproape asemenea grecilor (Getica, 40). Chiar privind cu maximă prudenţă 
relatările, trebuie remarcată imaginea, diferită de a altor barbari, pe care clerul dac o avea în mediile publice 
antice, reflecţie probabilă a unor reforme profunde implementate din timpul lui Burebista, dar care ar fi avut 
rădăcini mai vechi şi care ar fi putut situa clerul pe poziţia de elită cultă a societăţii dacice. 

69 Se spune că dintre vechii traci nimeni nu ştia carte. Ba chiar toți barbarii din Europa socoteau lucru foarte 
ruşinos să folosească literele (Claudius Aelianus, Felurite istorioare, VIII, 6). Autorul antic a compilat surse 
scrise mult mai vechi, cea utilizată în acest caz fiind lucrarea O istorie a Atticii, a grecului Androtin, care a trăit 
în secolul IV a.Chr. Chiar dacă am admite corectitudinea afirmațiilor, ele fac referire la o altă perioadă istorică şi 
la un alt spaţiu geografic şi cultural. O detaliere a subiectului la Crişan 1986: 292-306. 


ISN! 


Nu putem înţelege consumul de resurse necesar construcției unei cetăţi, fără o minimă 
analiză dedicată factorului uman pe care șantierul o absorbea, alta decât componenta 
profesionalizată. Prestatorii de munci necalificate (tăietorii de piatră, de lemne, transporturile, 
activităţile din şantier etc.) proveneau, fără îndoială, în majoritate din zonele rurale apropiate. 
Orice analiză este însă blocată de lipsa endemică a oricăror surse de informare directă. Cel 
mult, estimările se pot face prin comparații cu alte perioade, prin transfer retroactiv a 
gestiunilor și calculelor făcute şi cunoscute în alte epoci. Spre exemplu, documentele 
medievale arată că șantierele mari rareori mobilizau câteva sute de astfel de lucrători. În cazul 
obiectivelor mai mici, aceştia erau doar câteva zeci“, participare condiţionată de anotimpuri 
şi ciclurile agricole. Nu trebuie nici absolutizate cifrele sau timpii de execuţie, condițiile ideale 
(sau continue) nefiind probabil niciodată atinse cu adevărat. 

Cantitatea de energie, timp şi resurse aplicate la ridicarea unei cetăți (Pl. 14/4), reflectă 
nivelul puterii decizionale. Pe această axiomă economică trebuie înțeles complexul de cetăți 
din Munţii Orăştiei, sistem extrem de costisitor, care nu putea fi ridicat de niște lideri 
independenţi, indiferent de câtă autoritate ar fi avut aceştia. Sistemul în cauză a fost rezultatul 
unei puteri centralizate — oricât de detestat este astăzi termenul — singura capabilă de 
gestionarea eforturilor umane şi economice la un asemenea nivel. 

În teritoriu, un aristocrat putea să demareze construcţia unei cetăți atunci când el şi 
familia/clanul sau tribul său acumulau suficiente resurse pentru acest lucru. Diferenţele dintre 
cetățile puternice din preajma capitalei și cele din restul regatului, ne arată și diferenţele dintre 
forța şi capacitățile acestor lideri locali și autoritatea regală. 

Cu cât costurile erau mai mari, cu atât puterea care le-a generat şi gestionat era mai 
mare“*!, registru în care cetatea depăşeşte funcţionalitatea primară, defensivă şi devine reper 
semiotic larg şi clar. 


%40 Rusu 2005: 133. 
641 Pupeză 2012: 260. 

I].C.5 FUNCȚIA CETĂȚII 


Indubitabil, o cetate este, oricum am privi, în primul rând un sistem arhitectonic 
defensiv, un element static de bază al concepției strategice militare. Din punct de vedere 
militar, o cetate reprezenta sediul centrului de comandă al forțelor de care proprietarul sau 
împuternicitul acestuia dispunea, amplasat într-un punct strategic de pe teritoriul controlat. 
Cetatea mai putea oferi adăpost şi protecție unui număr redus de persoane (garnizoana propriu- 
zisă, familia nobilului etc.), putea păstra o anume cantitate de provizii şi materiale, tezaurul și, 
desigur, era un punct de rezistență important în cazul unui atac asupra teritoriului. În funcție 
de configuraţia terenului, dar mai ales de dimensiunile și tipul de construcţie a fortăreței, în 
cazul unor eventuale asedii, eficiența cetăţii justifica efortul de a o ridica. Condiţia asedierii şi 
cuceririi unei fortărețe oarecare este ca atacatorii să dețină avantajul numeric, eventual şi al 
surprizei, pe lângă un bun sprijin logistic (scări, frânghii, cârlige, platforme, artilerie de 
acoperire, unelte genistice etc.). În lipsa acestora, şansele de reușită ale atacului imediat sunt 
extrem de reduse, astfel că asediul prelungit era singura opțiune, în speranţa că asediaţii îşi vor 
epuiza resursele. Dacă situația strategică generală o permitea, această tactică era şi cea mai 
ieftină, căci se evitau pierderile umane ale atacatorilor, altfel consistente — poziţia dominantă a 
apărătorilor fiind în mod evident în avantajul acestora. 

Un asediu prelungit devoalează una dintre slăbiciunile fundamentale ale cetăților, iar 
pentru cetăților dacice, aceasta este extrem de prezentă. Cu câteva excepţii“?, lipsa surselor de 
apă a fost întotdeauna cauza principală a capitulării asediaţilor“*”. Această vulnerabilitate nu a 
putut fi rezolvată satisfăcător de constructorii cetăților dacice. Ridicarea fortărețelor pe înălțimi 
le situa aproape invariabil prea sus pentru pânza freatică, în special în cazul mameloanelor 
izolate. Alimentarea de la izvoare externe putea fi o soluţie pe timp de pace, nicidecum în cazul 
unui asediu, iar aducţiunea apelor externe era inexistentă. Singura soluție era stocarea din timp 
unei rezerve de apă potabilă, completată cu apele pluviale de sezon. 

Chiar în aceste condiţii construcția unor bazine-cisterne este documentată rar, cel puțin 
prin prisma descoperirilor arheologice. Cisterna fortăreței de la Blidaru pare de dată târzie, 
dacă admitem că modul de etanşeizare şi impermeabilizare cu ajutorul mortarului pe bază de 
var se datorează tehnic unui meșter roman, iar poziționarea ei în exteriorul zidurilor a făcut-o 
extrem de vulnerabilă. Apa era adusă de la izvoarele din proximitate şi stocată în recipiente de 
ceramică (chiupuri?) şi/sau de lemn, dar era cantitativ limitată, chiar în cazul când existau 
bazine speciale“. Completarea ei cu ape pluviale, cel puţin în timpul asediilor, era dependentă 


642 Cetatea de la Braşov (Pietrele lui Solomon) avea acces la apele pârâului din apropiere, precum și la unele 
izvoare din perimetru, suficiente indiferent de durata unui asediu (Costea 2004: 92). Altă fortificaţie cu acces la 
surse de apă ar fi cetatea de la Căpreni (jud. Gorj), în apropierea căreia astăzi sunt câteva izvoare. Aşezarea 
fortificată de la Mala Kopanya are, de asemenea, o sursă de apă în interiorul fortificațiilor, unde rezidenții au săpat 
o fântână (Kotigorsko 1995: 73). Nu putem şti astăzi situația generală a accesului la apă potabilă a tuturor cetăților 
din epocă, parţial datorită cercetărilor de teren insuficiente, cât şi probabilelor modificări ale apelor freatice 
petrecute în cele peste două milenii trecute de la funcționarea cetăților. Astfel, deşi statistic nu este posibilă o 
concluzie indubitabilă, imaginea generală — determinată de poziţia lor în teren — este că lipsa apei era una dintre 
vulnerabilităţile principale. 

643 Interpretarea scenei CXX, de pe Columna Traiană, ca fiind împărţirea ultimelor rezerve de apă între apărătorii 
capitalei Sarmizegetusa, nu ține seama că exista în perimetrul cetăţii cel puţin un izvor de apă, existent şi astăzi, 
situație mai rar întâlnită în cetăţile dacice, dar nu singulară. Debitul mare, precum și resturile unor conducte de 
teracotă descoperite în zona sacră (Florea 2016: 227, nota 23), fac aproape sigură existenţa acestei surse de apă şi 
în Antichitate. 

644 Spre exemplu la Cetăţeni (jud. Argeș), unde există şi acum trei cavităţi săpate în stânca nativă, cel mai probabil 
cu rol de stocare, în special pentru apă, dar în care puteau fi păstrate şi provizii, dacă era cazul (Măndescu 2009: 255- 

de starea vremii“ şi oricum problematică, dacă ţinem seama de inexistența unui sistem de 
colectare eficient (scocuri, jgheaburi, prelate, acoperișuri etc.). 

Dar principala vulnerabilitate a unei cetăți consta nu în trăinicia zidurilor sau în 
resursele limitate de care dispunea, ci în faptul că era doar un simplu punct de rezistență. Chiar 
capitala regatului dac nu este foarte întinsă — cu referire la perimetrul zidurilor de apărare —, 
iar celelalte cetăţi au invariabil perimetre mai mici. Nici o cetate nu poate rezista singură, pe 
termen mediu şi lung, în faţa unor asediatori organizaţi și hotărâți. O cetate este puternică, 
aproape întotdeauna, nu datorită propriilor ziduri, ci mulțumită sprijinului altor cetăți. 
Autarkeia greacă era imposibilă în mediul dacic. Terenul, mentalitatea, relaţiile erau altele. O 
cetate dacică nu-și era sieşi suficientă, iar despre autonomie nici nu poate fi vorba, cel puţin 
după instituirea unei autorităţi centrale, puternice. 

Numărul mare de astfel de puncte fortificate, uneori la distanțe mici între ele, 
întotdeauna dominând rute de acces importante, determina o sumă de relaţii între ele. Cea mai 
importantă astfel de relație a fost concepția că fiecare fortăreață era parte a unui sistem de 
fortificare articulat“. Fără îndoială că între unii dintre stăpânii acestor cetăți au existat situaţii 
conflictuale, în care existenţa unei cetățui sau chiar două avea logică şi utilitate, dar construcția 
unui număr mare de astfel de fortărețe, începând cu secolul al II-lea a.Chr., trebuie însă privită 


dincolo de acest pragmatism local. Ipoteza corespondenţei între numărul de cetăţi importante“ 


şi formaţiuni tribale oferă o imagine prea fragmentată a structurilor, ca să fie credibilă, cel 
puţin în unele regiuni. 

Oricât de tensionate ar fi fost relațiile dintre mărunții aristocrați locali, nu există 
suficiente argumente care să justifice economic fortificarea asiduă“, vizibilă mai ales în 
spațiul intracarpatic. Situaţia externă nu pare nici ea să fi determinat un astfel de efort 
arhitectonic. Radiografia situaţiei geo-politice şi militare a începutului de secol II a.Chr. nu 
adună suma de factori externi care ar fi putut determina ridicarea unui număr atât de mare de 
fortărețe de toate tipurile, pe aproape întreg spațiul intracarpatic şi chiar în exteriorul acestuia. 

Principala problemă ar fi trebuit să o constituie expansiunea celților spre est, ajunşi în 
părțile de nord și nord-vest ale Transilvaniei începând cu a doua jumătate a secolului IV a.Chr. 
Fără a putea preciza repere cronologice exacte, este vizibil că dominația politico-militară 
asupra zonei exercitată de aceștia se disipează treptat, în paralel cu incrementa Dacorum per 
Rubobostem regemS%, pentru ca, la mijlocul secolului al II-lea a.Chr., influenţa lor să nu mai 


fie sesizabilă arheologicS5!. Celţii care au trecut Dunărea spre sudul bogat nu mai puteau 


261). Alte cisterne, amenajate rudimentar, au fost descoperite la Costeşti, Tilişca, Popeşti și Piatra Roșie (Glodariu 
1983: 37.) 

645 Bste greu de admis că o cetate putea fi sau că trebuia asediată iarna, când dificultăţile unui asediu dezavantajau 
şi mai mult atacatorii, iar apa necesară cetății putea fi obținută uşor din topirea zăpezii sau gheții. 

646 Singurele fortificaţii de teren, în adevăratul sens al termenului, au fost fortificațiile de baraj de la Cioclovina-Ponorici 
(Teodor et alii 2013) şi cele de la Porţile de Fier ale Transilvaniei (Tatu 1982-1983: 165-169). Acestea au fost edificate 
târziu, sub Decebal, şi făceau parte conceptual, tactic şi strategic, din alt tip de sistem defensiv (vezi supra). 

647 Distanţa foarte mică între unele cetăţi şi cetăţui (spre exemplu ansamblul de la Jigodin) demonstrează că unele 
formaţiuni tribale aveau controlul a mai multe astfel de fortărețe şi puncte întărite. 

43 Fragmentare contrazisă și de numărul de triburi cunoscute (Cf. Ptolemeu, Îndreptar geografic. Așezarea 
Daciei, 3). 

649 Fără a minimaliza importanța fortificațiilor, astfel de tensiuni se rezolvau mai degrabă prin conflicte de mică 
anvergură, alianţe matrimoniale sau politice locale. 

%5 Trogus Pompeius (în prologul cărţii XXXII-a a Historiae Filippicae). Evenimentul consemnat poate contribui 
la explicația vizibilităţii arheologice a elementelor autohtone începând cu secolul II a.Chr. 

651 Ultimele presiuni dinspre vest au fost anihilate ulterior de Burebista care a învins şi alungat triburile celtice 
din zona panonică (Strabon, V, 1, 6; VII, 5,2). 

constitui o problemă pentru zona intracarpatică*s?. Efemerul regat celtic de la Tylis, care a 
adunat rămăşiţele celtice respinse de regii elenistici, a sfârșit destul de rapid destructurat de o 
răscoală a tracilor, iar banderiile rămase în urma lui (compuse din traci şi celți), ce umblau 
după pradă pe litoralul pontic, erau alungate ușor de detașamentele relativ mici ale basileilor 
geţi de la Dunărea de Jos%5. Celţii rămaşi în Balcanii de vest, grupaţi acum sub numele de 
scordisci (amestecați cu traci, daci“? și probabil bastarni şi iliri), aveau propriile probleme 
dinspre sud, odată cu căderea Macedoniei şi înaintarea romanăS55. Prea departe pentru a conta 
pentru podișul transilvan, prezența romană în Balcani, la începutul secolului II. a.Chr., are ca 
efect notabil alianțele constante dintre scordisci, triballi şi daci, a căror principală direcție de 
atac a fost spre sud. Spre est, după câteva contacte cu dacii, bastarnii germanici sunt 
respinşiSS” şi renunţă la forțarea pasurilor Carpaţilor, reorientându-se spre zona Dunării de Jos, 
unde organizează sau participă la incursiuni militare de amploare care îi vor epuiza. Deşi 
izvoarele istorice îi vor mai menționa sporadic, ei nu vor mai constitui un pericol, cu atât mai 
puţin pentru zona intracarpatică58. 

Nu exista, aşadar, nici o presiune militară externă în prima jumătate a secolului al II- 
lea a.Chr. capabilă să determine frenezia fortificării spaţiului dacic la dimensiunea relevată de 
cercetările arheologice. 

Plecând de la aceste considerente, motivaţia trebuie căutată în interiorul societăţii geto- 
dacice, în mentalitatea şi tradițiile acesteia, plecând de la noile realități. Clivajul noilor structuri 
sociale este extrem de pronunţat. Polisurile greceşti, în contrast cu autonomiile fiecărei cetăţi, 
aveau un ritm comun, fie că îl vedem în frecventarea unor sanctuare comune, fie că îl deducem 
din relația civilizaţiei elene cu marea — care includea și cetățile din interior — din tradiţiile 
colportate de barzi şi poeţi în tot spaţiul elen. Un astfel de ritm, chiar dacă diferit, exista şi în 


regatul dac, indiferent dacă stăpânii cetăților își dădeau sau nu seama de acest lucru. 


652 Chiar şi așa, Burebista a efectuat o puternică razie în acele teritorii, anihilând orice posibilă primejdie din 
partea scordiscilor fie printr-un atac direct asupra acestora, fie prin atragerea lor în alianță (Strabon, VII, 3, 11). 
%53 Russu 1963: 129-130. 

654 Dio Cassius, LI, 22, 6. 

655 Popovi€ 1994: 13-21. 

656 Secolele IV-II a.Chr. au fost scena cronologică a unor modificări socio-culturale importante în Balcanii de 
nord. Una dintre cele mai importante în acest areal este sesizarea unei noi identități, numite convențional 
grup/facies/orizont Padea-Panaghiurski Kolonii, după numele a două situri reprezentative, din România şi 
Bulgaria (vezi infra). Trebuie remarcat că purtătorii acestui facies nu au construit cetăți în zona originară, 
contribuţia lor la solidificarea regalității dacice fiind de natură conceptuală şi identitară şi doar într-o mai mică 
măsură demografică (Sîrbu, Borangic 2016: 41-47). Chiar dacă la coagularea regatului dac elemente culturale de 
tip PPK şi-au adus contribuţia, într-un fel sau altul, construcţia cetăților pare să fi fost o evoluție culturală locală, 
legată mai mult de frenezia fortificării în spațiul estic, la geții secolelor IV-III a.Chr., din Moldova actuală. 
Deplasarea unor geți din această zonă, spre Transilvania, sub presiune bastarnă — fapt ce explică prezenţa în spațiul 
intracarpatic a unor vase ceramice de factură bastarnă (Sîrbu 2006b: 197), putea colporta şi apetenţa pentru 
construcția de cetăți. Scenariul explică legătura dintre intensitatea fortificării din spațiul est-carpatic, în secolele 
anterioare şi frecvenţa cu care irumpe în Transilvania numărul de aşezări fortificate, de cetăți şi cetățui, începând 
din secolul II. a.Chr. (vezi supra). 

%57 Trogus Pompeius, XXXII, 3, 16. Regele dac Oroles, cel care îi respinge, este poziţionat cronologic tot în jurul 
anului 200 a.Chr., dată apropiată de momentul sosirii bastarnilor în Moldova de nord. 

658 Totuşi, în lipsa unor surse sigure, specialiștii presupun că una dintre campaniile lui Burebista ar fi avut ca ţintă, 
poate doar secundară, şi pericolul bastarn (Crişan 1977: 259-260). Chiar dacă forţele acestora ar mai fi fost 
considerabile, nu există dovezi că ar mai fi avut intenţia de a pătrunde în Dacia. Dimpotrivă, se admite că aceştia 
s-au aliat cu alte populaţii de la Dunărea de Jos împotriva guvernatorului Macedoniei, Antonius C. Hybrida, care, 
iernând la Dyonisopolis în 61-60 a.Chr., a provocat, prin abuzurile sale, răscoala cetăților pontice (Dio Cassius, 
XXXĂVIII, 10, 1-3). S-a pus întrebarea dacă nu cumva Burebista a participat la coaliția barbară, dat fiind momentul 
cronologic si interesul regelui față de litoralul pontic (Strabon, II, 1, 41 (C 93); II, 5, 12 (C118); II, 5, 30 (C 129), 
ipoteză încă nedemonstrată convingător. 

Departe de modul de consultare publică practicat la curtea lui Dromihete5”, cu numai 


un secol înainte, miticul rege Oroles impunea supușilor un comportament umilitor, fără să 
existe opoziție notabilă. Scena, chiar admițând improbabilitatea desfășurării ei întocmai, 
denotă o schimbare radicală pe planul vertical al relațiilor interne, cu atât mai mult cu cât 
supuşii regelui nu erau nişte ţărani neînsemnaţi, ci chiar războinicii lui. Liderii locali aveau 
acum autoritatea să impună modificări radicale de comportament social, aplicabile imediat. 
Pentru ceea ce începeau să construiască, acest lucru era și se va dovedi esenţial. 

Secolul al II-lea a.Chr. a fost supranumit veacul întunecat“ pentru a ilustra tăcerea 
izvoarelor istorice asupra acestei perioade. În spatele acestei discreţii arheologice s-au petrecut 
însă mutații socio-politice și militare fundamentale, care au schimbat radical structurile sociale 
ale comunităților intracarpatice, greu sesizabile arheologic. Sau, mai exact, greu interpretabile. 
Cauzele acestui amplu fenomen sunt diverse, fiind atât interne (decăderea puterii getice, 
clivajul social tot mai vizibil, identificarea şi accesul la noi resurse, evoluţia internă a 
comunităților etc.), cât şi externe (alogeni noi, actanţi politico-militari etc.). Rezultatul cel mai 
vizibil al acestor procese a fost modificarea mentalităților, în special în sfera fenomenului 
militar, atât la nivel individual, cât şi la nivel de grup. Afirmarea unor lideri militari puternici, 
charismatici și îndrăzneți, a însemnat înainte de toate revigorarea unor ancestrale tradiții 
războinice ale comunităţilor nord-tracice, cărora li s-au adăugat experiențele marțiale ale unor 
populaţii alogene cu care acestea au venit în contact. 

Chiar dacă pentru începutul perioadei e dificil să vorbim de o depăşire largă a 
particularităților tribale, căpetenia unui clan trebuia să-și dovedească meritele, organizând 
raiduri de jaf“€!, prin care să-și sporească avuţiile, dar mai ales să-şi confirme periodic valoarea 
şi statutul în cadrul social intern. Prin succesul acestor expediţii autoritatea liderului devenea 
incontestabilă““?. În oglindă, eşecul determina schimbări bruște în ierarhie. Pentru perioada de 
până la concentrarea puterii în mâinile aristocrației dacice din Munţii Orăștiei putem presupune 
că ierarhizarea şi promovarea indivizilor se făcea în cele mai multe cazuri pe baza valorii 
personale, apartenenţa la aristocrația militară fiind hotărâtă, în linii generale, de considerente 
meritocratice. Modificări structurale în acest tablou devin vizibile abia în epoca lui Decebal, 
când militarii profesioniști devin o categorie inferioară aristocrației ereditare“ şi apreciaţi 
potrivit competenţelor, nu pe baza originii sociale (vezi infra). 

Spre deosebire de alte popoare barbare, clanurile războinice din nordul Dunării nu s-au 
mulțumit cu vremelnicele victorii militare pentru a-şi manifesta și sublinia valoarea. 
Războinicii prinseseră gustul puterii, iar nevoia de afirmare a acesteia a fost concretizată și în 
ridicarea de cetăţi. Noile elite aveau nevoie de proiecția autorităţii lor în propriul teritoriu, iar 
patrularea călare a domeniului pe timp de pace și raidurile sezoniere în alte regiuni nu mai erau 


659 Diodor din Sicilia, Biblioteca istorică, XXI, 12, 3-5. 

660 Sîrbu, Florea 1997: 91. Sintagma este preluată şi analizată şi de P. Pupeză (Pupeză 2012, passim). 

61 Nu avem date despre raidurile sau atacurile inter-tribale, deşi incendierea unor mici cetăţi din Oltenia, spre 
exemplu, pare să indice şi acest tip de conflicte, de altfel foarte plauzibile. Alte cetăţi şi centre rezidențiale au fost 
cucerite de Burebista, în timpul edificării regatului dac. Nu avem multe date despre atacuri şi jafuri reciproce, în 
interiorul lumii geto-dacice, dar ele nu puteau lipsi, aşa cum deducem din conflictul consemnat dintre regii geți 
Dapyx şi Rholes (Dio Cassius, LI, 26, 1). 

662 Este elocvent în acest sens comportamentul social al dacilor exprimat cu ocazia victoriei armatei conduse de 
Decebal împotriva legiunilor romane. Succesul militar a convins nu doar masa războinicilor că tânărul general 
este favoritul zeilor (Iordanes, Getica, 78), ci şi aristocrația că acesta este apt să devină rege. Transferul de putere 
a beneficiat astfel de o puternică încărcătură spirituală. Episodul relevă, în același timp, o tradiție a afirmării 
valorii războinice a elitei militare, care trebuia să-și confirme prin victorii militare statutul şi reputaţia. 

663 Petre 2004: 257. 

suficiente. Important este şi faptul că expedițiile periodice în bogatele regiuni sud-dunărene“ 
au determinat modificări economice și, desigur, au lărgit considerabil orizonturile aristocrației 
războinice geto-daciceS65. 

Ridicarea unei fortărețe a devenit nu doar parte a unei competiții interne acerbe, 
specifică elitelor militare din Europa proto-istorică*%, ci deopotrivă un element-cheie de 
iradiere a prestigiului şi puterii militare şi economice““”, cu efecte pe termen lung. Accederea 
unui individ în rândul unei elite nu este decât în mod excepţional determinată fundamental de 
calitățile lui, ci ea este rezultatul alinierii valorii individului la cele ale grupului de elită. Cu 
alte cuvinte, pentru a face parte dintr-o asociație de indivizi, cel mai important lucru este ca 
membrii acelui grup să îl considere pe pretendent drept un egal al lor. Acest statut era precizat, 
pe lângă formele discrete ale autorităţii (descendența, charisma, suportul religios, relaţiile cu 
alte surse de autoritate, potența economică), de o serie de atribute extrem de vizibile ale acesteia 
(podoabe şi bijuterii, rituri şi ritualuri funerare complexe, arme și echipamente specifice, 
postura de cavaler, puterea și compunerea suitei). Autoritatea, privită ca un concept social, a 
utilizat dintotdeauna o vastă semiotică, destinată să proiecteze în structurile inferioare 
imaginea, forța și caracteristicile elitei. Cea mai vizibilă, importantă şi costisitoare proiecție a 
autorității (şi implicit a valorii individului) a fost fortăreața, sediul puterii sale, devenit centru 
rezidenţial în primul rând prin asocierea atributelor religioase“, dar nu numai. Posesia cetăţii 
comunica apartenenţa la o categorie socială distinctă, locul proprietarului în ierarhia generală, 
puterea efectiv deținută, competențele personale, relaţia cu autoritatea superioară (atunci când 
aceasta exista), finalizând stratificarea, pe verticala geografică şi socială, a comunităţii proprii. 
Calitățile fortăreței — aici incluzând mărimea, capacităţile defensive, rutele dominate, resursele 
controlate, valoarea garnizoanei, costurile şi eforturile depuse etc. — au determinat desigur şi o 
stratigrafie orizontală, de tip centru-periferie, unele cetăţi fiind dominante în raport cu altele. 

Unul dintre cele mai importante atribute ale fortăreței era acela că transforma starea de 
spirit nu numai a proprietarului, ci şi a celor din jurul său, prin inducerea unei serii de 
comportamente agreate. Pentru aristocratul războinic era prioritară în principal atitudinea 
oamenilor săi de arme, grupul restrâns pe care se baza puterea lui militară, dar la fel de 
importantă era construcția unui confort mental la nivelul structurilor inferioare, de fapt baza 
economică și demografică necesară eforturilor concrete din teren, în special a celor edilitare. 


6% Principala direcţie a raidurilor a fost, într-adevăr, cea spre sudul Dunării, dar în egală măsură ţinta putea fi 
orice altă regiune prosperă. Într-unul dintre cazuri, consemnat mai timpuriu, obiectivul a fost litoralul pontic 
(Consolatio ad Liviam, 387-388). 

%%5 Borangic, Berzovan: 118-119. 

6% Florea 2006: 8. 

667 Această situaţie ar putea fi reflectată şi de apariţia unor emisiuni monetare locale spre jumătatea secolului II 
a.Chr. (Glodariu 1970: 501-505). 

668 Sîrbu, Florea 1997: 16-17. Cetatea de pe înălțime era invariabil mai aproape de zei, decât orice sau oricine era 
mai jos, pe verticală, decât ea. 

6 Florea 2011: 161-162. 

[].C.6 AȘEZAREA, CĂTUNUL, SATUL” 


Înțelegerea relaţiilor dintre om şi mediul natural, într-un anumit moment sau epocă 
istorică, dintr-un areal geografic anume, se poate face urmărind efectele acestor interacțiuni 
observabile prin cercetări arheologice, dar și apelând la analogii etnografice. Pot exista de 
asemenea, pentru secvența istorică cercetată, informaţii obţinute de către alte ştiinţe, 
orizonturile cunoaşterii fiind limitate doar de granițele dintre diferitele domenii de cercetare 
implicate în analiza interacțiunilor reciproce dintre om şi habitatul său. 

O astfel de secvenţă temporală și spațială este perioada Regatului dac, asupra căreia 
izvoarele istorice şi arheologice, deși nu atât de numeroase pe cât ne-am dori, conturează o 
sumă de aspecte militare şi sociale dinamice. Aceste date privesc fragmente de istorie politică, 
părți importante ce surprind evoluția fenomenului militar, capitole de istorie socială, culturală 
şi religioasă, într-un cuvânt aspecte scoase în evidenţă de elitele societăţii, poate în aceeaşi 
măsură în care însăşi aceste elite sunt vizibile ca emanații ale fenomenelor și interacțiunilor 
enumerate. 

Istoriografia contemporană, deși a operat adesea cu insuficiente puncte de plecare, a 
creionat atent structura societăţii dacice, evidențiind ierarhizarea acesteia”!, dar cu mici 
excepții, concentrându-se pe dimensiunile elitelor politice şi religioase. Studierea concretă a 
„etajelor inferioare” ale societăţii dacice este grevată atât de lipsa urmelor lăsate de acestea, 
cât şi din cauza predilecției pentru cercetarea păturilor sociale dominante. Lacuna este parțial 
acoperită de unele studii asupra societăţii nord-dunărene care includ abordări diverse ale 
problematicii, foarte puţine încercând însă să surprindă habitatul rural care a constituit până la 
urmă baza civilizaţiei autohtone. 

Fără pretenţia că acest unghi de vedere poate fi acoperit, acum și aici, în totalitatea sa, 
apare ca necesară măcar schiţarea principalelor repere ale problemei. 

Componenta rurală a societății — dacă putem împărți civilizaţia dacică în urban şi rural 
— a fost întotdeauna caracterizată printr-o pronunţată autonomie în raport cu formele de 
organizare socio-economică dominante, exterioare ei, caracteristică universală de altfel. 

Satul ca formă de locuire sau de aglomerare umană are o vechime imposibil de 
determinat, dezvoltându-se întotdeauna într-un habitat stabil, ocupat de o comunitate cu 
caractere etnice, sociale sau culturale unitare. El are de asemenea o structură teritorială şi 
economică bine definită, atât în cazul celor bazate exclusiv pe producţia agro-pastorală, cât şi 
în cazul aşezărilor în care predomină activitățile economice (forestiere, miniere, 
meşteşugărești, pescăreşti etc.). 

Întemeierea unui sat nu putea fi făcută fără o bună relaţionare a viitoarei vetre cu 
habitatul adiacent. Erau căutate locurile care ofereau o bună protecţie climatică și care 
beneficiau de o bună protecție naturală: văi, lunci, culmi, depresiuni. Importanţa maximă o 
aveau sursele de apă potabilă, resursele naturale și, într-o oarecare măsură, apropierea de 


670 Micro-studiul de caz are ca scop reliefarea caracteristicilor generale, de ansamblu, ale unei aşezări cu caracter 
rural, iar aspectele punctate sunt relevante pentru maniera în care aceasta se constituie şi evoluează în timp din 
perspectiva etnologică. Reperele etnografice identificate sunt greu de proiectat în perioada geto-dacică, dat fiind 
precaritatea documentelor arheologice ce pot fi asociate așezărilor rurale, dar principiile de întemeiere şi locuire 
rurală enumerate sunt universale. Fără a avea intenţia de a specula nepermis de mult, satul dacic rămâne o viitoare 
temă de studiu mai aprofundat, în special din prisma relației cu centrul de putere de care, invariabil şi inevitabil, 
depindea. 

S11 Bodor 1981: 7-22. 

terenurile de cultură. Tot din considerente strategice, unele sate au fost întemeiate pe insule ale 
râurilor, în coturile ori meandrele apelor sau pe terase înalte*'?. 

Oricare dintre aceste aşezări avea în componență vatra satului — o suprafață clar 
delimitată, destinată locuinţelor familiale, anexelor acestora, atelierelor şi posibil unor 
construcții comunitare, adesea cu atribuţii de cults75. Cealaltă componentă de bază a satului o 
reprezintă hotarul (moşia) — zona de activitate economică, ce cuprindea terenurile cultivate 
(sau cultivabile), pădurea, fânețele, păşunile, viile, livezile comunității. Tot aici puteau exista 
diverse construcții — sezoniere sau permanente — folosite pentru adăpostirea animalelor sau a 
recoltelor. Alegerea vetrei satului depindea în bună măsură de accesul la aceste hotare. Satul a 
fost întotdeauna dependent, aşa cum s-a spus, de o sumă diversă de resurse necesare atât vieţii 
cotidiene, ca apa, lemnul, hrana, cât și de resurse care să îi permită să desfăşoare activități 
economice capabile să-i asigure elementele de subzistență la care nu avea acces direct. 

În ordinea importanţei, apa este de departe factorul determinant în întemeierea unei 
aşezări şi în continuitatea acesteia. Dinamica locuirii așezării suferea întotdeauna drastice 
transformări îndată ce apăreau modificări ale calităţii sau ale accesului la sursele de apă. Bogata 
rețea hidrografică a teritoriului nord-dunărean a permis subzistența a numeroase așezări rurale, 
în cele mai diverse locuri. 

Nu lipsită de însemnătate pentru existenţa satului trebuie să fi fost clima zonei în care 
fusese întemeiat şi în care el exista. Astfel, deveneau cruciale pentru dinamica locuirii direcția 
şi intensitatea vântului — care determina amplasarea și orientarea locuinţelor — ori cantitatea 
anuală de precipitaţii. Fiecare loc are un microclimat propriu, complex, cu diferite grade de 
fluctuație a temperaturilor anuale, a sistemelor barice şi a cantității precipitațiilor, fluctuații 
care au un impact major asupra populației, animalelor şi plantelor din arealul respectiv. De 
asemenea sunt influențate de climat, atât apele de suprafață, cât şi pânzele freatice. Clima 
impunea alegerea unui anumit tip de locuinţă, a unui anumit tip de vestimentaţie, determina 
existența spaţiilor cu destinaţie specială — cele pentru stocarea rezervelor de hrană — şi, în 
definitiv, impunea o anumită dietă alimentară. Orice modificare climatică se răsfrângea direct 
asupra demografiei locale, cu implicaţii directe asupra bazei de resurse alimentare. Încălzirea 
vremii determina un spor demografic, iar răcirea o reducere. Pe lângă viața cotidiană, clima a 
condiționat şi arhitectura, oamenii trebuind să intervină pentru a-şi crea un microclimat interior 
adecvat, capabil să echilibreze factorii de mediu, atunci când modificările externe depășeau un 
anumit grad de suportabilitate. Nevoia suplimentară de căldură, necesară organismului pe timp 
rece și pentru uscarea în sezoanele umede, a condus de timpuriu la construcția vetrei, sursă de 
căldură şi lumină ce a devenit elementul central al construcției, încă de la începuturile 
amenajării locuinţelor*”*. 

Din aceste considerente, vatra casei a constituit o axis mundi a locuinţei, reunind în 
jurul ei membrii familiei, oferind lumină şi căldură, fiind indispensabilă în procesul de 
preparare a hranei, căpătând de timpuriu o importantă dimensiune spirituală“'5. Acest fapt a 
condus la transformarea vetrei în altarul familiei, locul de sacrificii, sacralitatea ei 
transformând-o nu doar în elementul principal al casei, ci și în locul în care, atunci când nu 
erau plecați, oamenii își desfăşurau întreaga activitate. 

La fel de importante pentru orice aşezare erau resursele naturale de primă necesitate, 
lemnul, sarea, diverse minereuri ce ofereau un suport economic satului. Societatea dacică, 


62 Pupeză 2012: 341. 

63 Sanie 1999: 27-31. 

674 Si, prin extensie, al cetăţii, aşa cum s-a putut documenta la Pietroasa Mică-Gruiu Dării, unde a fost descoperită 
o vatră cu posibile implicații legate de ritualurile de fondare (Sîrbu er alii 2005: 10). 

615 De remarcat tezaurul de la Sărăcsău (jud. Alba) îngropat sau depus aparent sub vatra unei locuinţe. Din păcate, 
mai multe date certe despre stratigrafie şi datare nu mai sunt astăzi disponibile (Spânu 2012: 36). 

adesea considerată o „civilizaţie a lemnului”, s-a folosit de bogatele păduri existente pentru a- 
şi construi și încălzi locuinţele, a-şi prepara hrana, pentru a-şi fabrica mobilă şi unelte. Accesul 
la sursele de lemn era vital, iar forma şi amplasarea locuinţelor depindea de tipul de lemn 
specific arealului respectiv. De o maximă importanţă în existența așezărilor rurale, în special a 
celor agro-pastorale, era existenţa surselor de sare. Satele care nu dispuneau de resurse proprii 
erau nevoite să o obţină prin schimburi economice sau pe alte căi“'€. Solurile, mai ales în 
cazurile satelor cu o economie de tip agro-pastoral, contribuiau decisiv la întemeierea şi 
prosperitatea comunităţii locale, terenurile agricole și pășunile constituind baza pentru rezerva 
de hrană. La fel de importante erau acele materii prime de care depindea profesional aşezarea: 
fier, cupru, aur şi alte metale, dar şi argila (lutul) sau piatra de carieră constituiau resurse ce 
puteau permite sau condiționa existența unor mici aglomerări demografice, unele chiar 
specializate în exploatarea acestora. 

Condiţiile de întemeiere şi dinamica aşezărilor depindeau nu doar de factorii naturali, 
ci şi de cei antropici, oamenii aducând adesea modificări habitatului prin incendieri, desecări, 
defrişări sau terasări, amenajând terenul pentru a obține maxim de confort şi de productivitate. 
Un alt factor antropic îl constituia aşezarea locuirii pe rutele comerciale, fie că acestea erau 
terestre sau depindeau de cursul unor râuri navigabile. Este posibil ca ambele situații să fi 
coexistat, iar drumurile să urmeze de fapt traseul apelor, dublându-l. Prosperitatea unor așezări 
trebuie să fi fost în strânsă relaţie cu rutele comerciale care străbăteau zona, permiţând uneori 
dezvoltarea unor sate dincolo de accepțiunea de simplu târg, devenind adevărate emporii. 

La fel de importantă în dinamica unei aşezări era relaţia cu centrul de putere local, dava, 
reşedinţa seniorului local şi a suitei acestuia, către care se îndreptau o parte din produsele 
sătenilor. Satele şi aşezările din perimetrul controlat de stăpânul cetăţii, furnizau principala 
forță de muncă necesară la construcția fortăreței. Astfel, satele erau situate în apropierea 
cetăților, cărora, pe lângă cotele datorate, le mai asigurau întreţinerea şi reparațiile, iar în cazuri 
extreme, chiar apărarea“'7. Pentru un sat relaţia cu cetatea era importantă și la nivelul 
percepției. Poziţia înaltă a cetăţii asigura vizibilitatea ei de pe teritoriu, constituind nu numai 
un reper fix, ci şi unul mental. Într-o lume dominată de incertitudini şi fluctuații, perenitatea 
unui astfel de centru, puterea emanată — pe care seniorul sau oamenii lui aveau toată grija să o 
facă cunoscută, chiar cu ajutorul forței, când considerau că era cazul — aveau darul de a oferi 
ideea de protecţie şi de preeminenţă. Acest scenariu diversifică tipul de relații dintre aşezările 
rurale şi centrul de putere. Prezenţa templelor numai în proximitatea cetăților importante 
canaliza către acestea atenția şi implicit consideraţia religioasă a comunităţilor“, chiar dacă o 


$76 Nu ştim de câtă autonomie reală dispuneau comunităţile rurale. Astfel, este posibil ca această completare a 
resurselor necesare să fi fost un privilegiu sau o prerogativă a aristocraților locali, categorie socială mai mobilă 
prin definiție decât populaţia de rând. 

577 Un exemplu în acest sens îl constituie fortăreața și aşezarea de lângă Sighişoara. În jurul acestui centru de 
putere gravitau numeroase aşezări contemporane cu nucleul de pe dealul Wietenberg-Dealul/ Turcului: Albeşti- 
Valea Sapartocului, Albeşti-Lângă școala veche, Boiu-Faţa Mică, Cris-Valea Ciorănelului, Sighişoara-Valea 
Cânepii, Sighişoara-Valea Dracului, Sighişoara-Pârâul Herţes, Stejăreni-Pârâul Sasului, Sighişoara-Podmoale, 
Sighişoara-Dealul Viilor. Importanţa aşezării de pe dealul Wietenberg rezidă din poziționarea strategică, la 
intersecţia unor rute de acces vitale pentru întreaga zonă, fiind, de altfel, cea mai populată așezare din perimetru 
(Rustoiu 1998: 242). 

78 Funcţia războinică a aristocrației nu mai necesită discuţii, dar statutul acestor militari nu exclude componenta 
sacralizantă a condiţiei de nobil. La fundamentarea unei ideologii războinice, susținerea religioasă a început — cel 
puţin la modul vizibil în istoriografie — cu dualitatea autorităţii centrale, compusă din elemente politico-militare 
şi cele sacre (Strabon, VII, 3, 11). Influenţa religiei ca instituţie marchează depăşirea organizării tribale şi trecerea 
societăţii la stadiul de cetate. [...] pentru a le da o regulă comună, pentru a institui o conducere şi a obține o 
ascultare de bună voie, pentru a face să se renunţe la pasiune în favoarea raţiunii, ca şi la rațiunea individuală 
în favoarea celei publice, este fără îndoială nevoie de ceva mai puternic decât forța brută, mai respectabil decât 

parte a manifestărilor religioase se puteau desfășura pe plan local, sub forma unor practici 
magico-religioase domestice. 

O problemă mai puţin cercetată este cea a aristocrației provinciale. Nu toți nobilii aveau 
cetatea lor şi chiar dacă cel puţin conceptual aparțineau elitei războinice, din varii motive 
(economice, sociale, militare etc.) o parte trebuie să-și fi avut rezidența în teritoriu. Cel puțin 
aşa putem deduce din interpretarea unor descoperiri, funerare sau nu, localizate departe de 
centrele fortificate, aşa cum sunt mormintele aristocratice de la Teleac, Tărtăria, Blandiana sau 
depunerile de la Bulbuc (jud. Alba)“. Ierarhizarea în cadrul elitei războinice“ este sugerată 
şi de faptul că această aristocrație rurală arareori şi-a permis luxul de a păstra în inventarul 
funerar spadele caracteristice, repere de bază ale elitei. Este posibil ca aceste arme să nu fi fost 
legate de ritualurile efectuate, funerare sau nu, fie din cauza costurilor de producție mari, fie 
din alte motive ce nu pot fi străine de statutul războinicului. Se observă că ele nu par să 
lipsească în cazurile care au tangenţă cu cetățile importante sau cu înmormântările deosebite. 
Este plauzibil ca aceste tipuri de depuneri de arme să denote o ierarhizare internă a nobilimii, 
ceea ce s-ar fi putut reflecta în distanţa dintre mormânt (domeniu?) şi centrul zonal de putere. 
Un alt gen de ierarhizare internă este sugerat de prezenţa unor pumnale de tip sica — specifice 
şi ele aristocrației — descoperite în cadrul unor așezări. Sporadic, astfel de pumnale au fost 
descoperite la Răcătău de Jos (jud. Bacău) şi Socu-Bărbăteşti (jud. Gorj) şi posibil cel de la 
Izvoru (com. Vânătorii Mici, jud. Giurgiu)". Interesant este că aceste arme fac parte din tipul 
B, pumnale destul de grosiere şi simple“?, raportate la cele de tip A sau C, astfel că cel puţin 
aparent ele pot să fi aparținut unor războinici rezidenţi în teritoriu, departe de cetățile sau 
centrele rezidențiale importante. 

Oricum am privi, prezența unor aristocrați în mediul rural, admițând chiar că aparțin 
eşaloanelor inferioare de comandă, sugerează un control al teritoriului extrem de ramificat, cu 
implicaţii directe asupra economiei locale şi generale. După coagularea regatului dac sub regele 
Burebista, puzderia de mici seniori războinici din teritoriu ajung sub ascultarea autorității 
centrale (o vreme reprezentată de curtea de la Sarmizegetusa, o altă vreme sub diverşi diadohi, 
iar apoi din nou a Sarmizegetuse1). Această structură este și mai clară pentru perioada de sfârşit 
a regatului dac, când sunt consemnați administratori regali ai unor fortificaţii, care desigur 
conduceau și teritoriul din jurul cetăților în folosul regelui%5. 

Privind retrospectiv, satul“, în cazul de faţă cel dacic, apare ca fiind un nod important 
într-o rețea socială complexă din punctul de vedere al contextului social discutat. Desigur, 
elementele enumerate sunt în majoritate rezultate ale logicii istorice şi ale analogiilor 
aparținând unor epoci în care componentele habitatului primar au putut fi cunoscute mai bine. 
Totuşi în dimensiunea lor istorică, factorii de habitat, fie naturali, fie antropici, sunt universal 
valabili și în consecință, posibil aplicabili și satului antic. La consideraţiile de mai sus 


interesul, mai sigur decăt o concepție filosofică, mai imuabil decât o convenţie [...] (Coulangel 1878: 148). Pentru 
epoca în discuţie soluţia a fost sentimentul religios şi exploatarea lui (Cf. Iordanes, Getica, 39; 67; 69). 

7 Borangic 2014a: 271-272. Existenţa unei aristocrații provinciale poate fi argumentată nu doar cu ajutorul 
mormintelor unor războinici aflate departe de centrele mari, ci şi prin prezența unor cetăţi de foarte mici 
dimensiuni, modeste ca inventar şi construcţie, dar ocupate permanent. 

680 Existentă şi consemnată la alţi barbari: Ba sunt trepte şi în ceata soților, hotărâte de căpetenie; și de aceea 
este o mare întrecere între soții din jurul căpeteniei, care să aibă locul întâi lângă căpetenia sa, şi între căpetenii, 
care să aibă soți mai mulți şi mai viteji (Tacit, Germania, XIII, 2). 

61 Sîrbu, Borangic 2016: 29-31. Cu unele excepții, astfel de pumnale provin din inventare sau contexte modeste. 
682 Acest tip de pumnale nu apar niciodată în asociere cu spadele de tip celtic, arme clar aristocratice. 

683 Criton, Geticele, 5, 2, - Lexiconul Suidas, s.v. Boutiais. 

684 Este de remarcat păstrarea în limba română a cuvântului cătun, provenit din substratul dacic, desemnând o 
mică aşezare, în special în zonele de deal şi munte (Russu 1981: 290-291). 

contribuie din ce în ce mai mult şi cercetarea arheologică a diverselor puncte de locuire rurală 
şi relaționarea acestor puncte cu mediul şi structura socială care le-au conținut. 

Devine vizibilă importanţa economică, demografică, culturală chiar, a aşezărilor rurale 
din Dacia preromană, anonimatul în care s-au născut, evoluat şi murit putând fi considerat încă 
o nedreptate pe care istoria i-a făcut-o satului în general655. 


Bloc de calcar din castrul Legiunii XIII Gemina de la Apulum, 
cu inscripție. Refolosit în construcţii ulterioare. 


*5 Borangic, Berzovan 2014: 120-124. 

II.C.7 CENTRUL REZIDENȚIAL 


Rolul social şi militar al aristocratului războinic, stăpân al unei cetăți sau reprezentantul 
unei autorități superioare (alt aristocrat, un clan, instituția regală), a fost asigurarea stabilității 
unui anumit teritoriu şi administrarea lui. Este evident că rangul unui asemenea personaj era în 
directă corelaţie cu poziţia pe care o ocupa cetatea lui în ierarhia fortărețelor. Chiar dacă inițial 
construcția pleiadei de fortărețe de tot felul a fost rezultatul unor competiţii locale, foarte 
curând acestea au început să relaționeze reciproc, în cadrul unui sistem, întâi regional, apoi 
centralizat. Coagularea triburilor şi eterogenelor alianţe sub autoritatea lui Burebista a eliminat 
libertăţile căpeteniilor locale, cu mai mult sau mai puţin entuziasm din partea acestora. Este de 
aşteptat că împotriva opozanților a fost folosită forța, fapt explicat prin urmele de incendiere 
ale unor fortărețe, asociate epocii. 

Noul centru de putere, stabilit acum în munţii Orăştiei, a modificat dimensiunea relaţiei 
centru-periferie. În funcţie de o serie de factori, cetăţile se ierarhizează, unele fiind mai 
importante decât altele. Ce anume făcea această diferență? Sau mai exact care cetate era şi 
centru rezidențial? 

Este foarte dificil să stabilim acum exact valoarea unei cetăţi în raport cu celelalte din 
cauza că poziţia geografică, resursele controlate, puterea seniorului local, raporturile cu alţi 
lideri sunt tot atâtea variabile care determinau această ierarhizare. Putem admite însă că o cetate 
devenea centru atunci când întrunea cât mai multe dintre aceste atribute. Pentru începutul 
secolului II a.Chr., când spaţiul intracarpatic nu era încă dominat de o singură autoritate, e şi 
mai dificil de reliefat importanța fiecărei fortărețe în parte. Unele puteau fi simple puncte de 
sprijin în cadrul aceleiaşi formaţiuni tribale, altele, sediile unor şefi mai puţin importanţi, iar 
altele ale unora mai puternici. Ierarhizarea devine vizibilă doar după ce getul Burebista, 
numit nedezinteresat cel dintâi şi cel mai mare rege din Tracia, lichidează autonomiile locale. 
Majoritatea cercetătorilor sunt de acord că, începând cu acest rege, centrul de putere regional 
se mută în interiorul Arcului Carpatic, tacit sau nu, sugerând că noua capitală ar fi fost stabilită 
inițial la Costeşti — deși arheologic nu au fost relevate structuri care să se potrivească cu statutul 
regal, excepţie poate turnul de pe acropolă (PI. 14/4). Oricare ar fi fost noul sediu — Costeşti 
sau Sarmizegetusa — cetățile din teritoriu se vor alinia pe această axă. Importantele resurse de 
fier, posibil şi de alte materii, au concentrat aici o febrilă activitate meşteşugărească şi, foarte 
probabil, comercială. Noile surse de venit, adiacente puterii militare, au creat premisele 
eforturilor arhitectonice depuse. Peisajul se schimbă radical şi relativ repede. Idei, concepții şi 
arhitecturi noi, cunoştinţe tehnologice și meșteșugari vin sau sunt aduşi din toate zonele 
controlate — sau doar jefuite — de către daci. În paralel cu puternicele cetăţi de piatră ecarisată, 
în proximitatea capitalei, pe terasele săpate în acest scop, se ridică numeroase temple. Zeii 
locuiau acum lângă cetate, iar majoritatea tăcută chiar dacă-și păstra domesticele practici 
magico-religioase“&, putea vedea acum că elita îşi avea propriile ritualuri. 


656 Este greu de admis că unele fortărețe aparţineau unor comunităţi pur și simplu, după modelul cetăților așa-zis 
țărănești din Evul Mediu. Cel mult, unele comunități puteau să-şi fortifice așezările, aşa cum pare să fi fost cazul 
în zona Olteniei, în special. Şi în acest caz este greu de admis efortul edilitar în contrasens cu elita locală. 

67 Sintagma este relativ izolată în discursul academic, principala obiecţie fiind registrul separat de manifestare a 
celor două componente. Magicul presupune un plan comportamental diferit de cel religios. Acesta din urmă este 
predispus prin definiţie la seturi de norme, organizare, cler, arhitectură sacră etc. Fără a intra în detaliile 
terminologiei sau a justificări stricto sensu a sintagmei, ea conţine toți parametrii documentaţi sau presupuşi ai 
vieții spirituale din proto-istorie, acoperind tot spectrul dintre şamanism şi religie instituționalizată şi foarte 
probabilele diferenţe dintre practicile elitei şi ale populației de rând. O discuţie mai amplă asupra subiectului la 
Sîrbu 1993a: 132-133. 

Nu ştim cât de publice erau ceremonialele ţinute aici, dar putem presupune impactul 
social al acestui melanj dintre sacru şi regalitate şi putem observa rezultatele. Noile structuri 
de putere au reuşit să mobilizeze capacitățile comunităţilor pentru a fortifica regatul. 
Sarmizegetusa Basileion a devenit cel mai puternic centru rezidenţial al dacilor. Desigur că pe 
lângă aceasta mai existau alte centre cu diferite grade de autoritate/autonomie locală. Unele îşi 
aveau propriile temple, fie lângă ziduri, fie în imediata apropiere (Racoş, Tipia Ormenișului, 
Piatra Craivii, Căpâlna, Costeşti, Piatra Roşie, Blidaru, Bănița, Pecica). Existenţa uneia sau 
mai multor divinități ale războiului, dincolo de metaforele sau clişeele autorilor antici ori de 
sceptimismul unor cercetători contemporani, este aproape o certitudine având în vedere 
ideologia militară afișată. Cum unele fortărețe — Căpâlna, Blidaru, Bănița etc. — par să fi avut 
o funcție militară preponderentă, este firesc să presupunem existența unor sanctuare militare, 
cu ceremonii specifices55. Un aspect ce întăreşte această afirmaţie îl constituie poziţionarea 
unor morminte aristocratice în proximitatea cetăților, în condiţiile unei nefireşti discreții 
funerare a epocii (Piatra Craivii, Cugir, Hunedoara, Costeşti etc.). Legăturile evidente dintre 
elitele războinice şi cele sacerdotale au contribuit substanţial la crearea unei psihologii de 
masă”. Pornind de la o constelație de căpetenii și mărunți regi, stăpâni ai unor triburi 
independente, în ultimele două veacuri ale Daciei libere, ierarhiile locale sunt suprapuse de o 
regalitate şi un sacerdoţiu centrale, autoritare“, iar parte din programul acestei ideologii a fost 
construcția numeroaselor obiective militar-edilitare. 

Zapuioeytdovoo Paoieiov“”! a fost, desigur, centrul regatului, chiar dacă anterior 
acest statut ar fi putut aparţine altor cetăți importante (Racoș?, Cugir?, Costești?), dar 
administrarea teritoriului a rămas în bună parte o sarcină a aristocrației rurale — articulată pe 
vechile structuri tribale — acum reprezentanta regalității în teritoriu. Reședinţele acestor nobili 
îndeplineau aceeaşi funcție pentru zona controlată, fiind mai mult decât simple puncte de pază. 
Cetățile lor erau centre rezidențiale pentru anumite sectoare, copiind, atunci când îşi permiteau, 
stilul arhitectonic existent în munţii Orăştiei (Ardeu, Breaza, Deva, Piatra Craivii, Căpâlna, 
Tilişca), iar uneori sunt surprinse în proximitate propriile temple. 

În ierarhia cetăților, dincolo de puterea seniorului local sau poate în corelaţie directă cu 
aceasta, unele dintre fortărețe le surclasau pe altele prin dimensiuni și calități constructive, 
aveau în apropriere ateliere diverse, ale căror produse se aflau în gestiunea directă a cetăţii care 
devenea astfel şi centru de producţie. Templele sau locurile de cult erau de asemenea motive 
de prestigiu şi autoritate ale cetăţii, iar aşezările civile — uneori fortificate — se înşirau în 
descendență pe verticală, subliniind prin numărul și prosperitatea lor puterea cetății căreia îi 
dădeau ascultare. Existenţa, în perimetrul fortăreței sau în proximitatea ei, a unor clădiri 
deosebite (cazărmi, turnuri, depozite, locuinţe etc.) și în definitiv poziționarea geografică (pe 
cote de teren dominante, pe rute şi trasee obligatorii, lângă anumite resurse etc.) contribuia la 
statutul cetății. 

Cu cât mai multe atribute din acestea cumula o cetate, cu atât mai mult se apropia de 
ceea ce putem numi centru rezidenţial. În ciuda numărului mare de fortărețe — şi implicit a 
dispersiei mari în teritoriu — destul de puţine cetăți puteau pretinde această cinste, majoritatea 
apropiate geografic de nucleul regal de la Sarmizegetusa şi mult mai puține la depărtare de 
acesta. Ceea ce poate însemna că exista atât o autoritate centrală puternică, cât şi un sistem de 
comunicații, control şi reacţie eficient. 


688 Sîrbu 2006a: 74. 

69 Silius Italicus, Punicele, 1, 324-326; Dion Chrisostomos, Discursuri, XII, 19. 

690 Sîrbu, Florea 1997: 116. 

491 Sub acest nume, capitala Regatului dac apare la Ptolemeu (Îndreptar geografic, 3). 

Il.C.8 TURNURILE-LOCUINȚĂ 


Autoritatea unui lider se transmitea în teritoriu printr-o serie de semnale şi expresii, 
destinate să facă cunoscută eșaloanelor inferioare, potențialilor concurenţi sau inamicilor, forța 
de care acesta dispunea. Unul dintre aceste atribute, cumulând caracteristici și calități din sfera 
discretului şi ostentativului deopotrivă, a fost suita seniorului. Mărimea, valoarea, bogăția 
suitei reflectau și transmiteau mai departe valoarea și statutul liderului”?. Întreţinuţi pe 
cheltuiala seniorului“ care îi angaja sau în slujba căruia se puneau ei singuri, acești însoțitori 
(rude, clienți, mercenari, slujbaşi etc.) trebuiau să staționeze permanent în apropierea nobilului. 

Acolo unde reşedinţa aristocratului era pretențioasă, iar puterea economică o permitea, 
suita beneficia şi ea de clădiri care imitau, pe cât posibil, modelul seniorului. Este şi cazul așa- 
numitelor turnuri-locuință, numeroase în proximitatea cetăților din munţii Orăştiei şi mai rare în 
teritoriu (PL. 15/1). 

Aceste clădiri aveau întotdeauna un plan patrulater, parterul zidit în tehnica murus 
dacicus (nu întotdeauna cu piatră ecarisată, uneori zidăria era în tehnica opus incertum), 
păstrând însă sistemul de ranforsare a paramentelor cu bârne de lemn. Ele aveau unul sau două 
caturi, primul din cărămidă slab arsă, zidită cu lut şi un probabil un al doilea din lemn. Pentru 
zona munţilor Orăştiei învelitoarea acoperișurilor era uneori din țiglă masivă, dar mai des din 
şindrilă“. Intrarea în ele se făcea fie printr-o scară interioară ce pleca de la parter, fie turnul 
era separat de celelalte etaje şi accesul la caturile de sus era posibil printr-o scară de lemn 
exterioară. Dacă dimensiunile pe verticală sunt greu de stabilit, cele pe orizontală sunt vizibile 
în fundațiile păstrate. Acestea ating uneori dimensiuni colosale, aşa cum este cazul turnului 
(presupus ca inițială reşedinţă regală) de pe acropola de la Costești-Cetăruie (baza acestuia este 
de 17,5x13,2 m, măsurată pe laturile exterioare)”. 

Nu există în acest moment un opis al tuturor acestor turnuri, cu atât mai mult cu cât 
numărul descoperirilor s-a mărit în ultimul timp. Celor caracteristice, din spațiul transilvan, li 
se adaugă un număr de turnuri exterioare acestui areal, niciunul însă din piatra ecarisată“%, în 
stilul arhitectonic al celor din zona capitalei. 

Astfel de turnuri au fost descoperite atât în perimetrul fortăreţelor dacice, dar mai ales 
în exteriorul acestora. Uneori, cetăţile au fost mărite prin unirea cu ziduri a unor turnuri inițial 
izolate (Piatra Roşie, Blidaru). Nu toate turnurile — dintre cele încastrate în fortărețe — aveau 
acoperiş în două ape: unele aveau platforma superioară de tip planșeu, destinate în acest caz 


amplasării mașinilor de luptă”, instalaţii cunoscute și folosite de daci“. Aceste încastrări 


69% Este ilustrativă în acest sens paralela cu societatea celtică: [...] ...aceştia ori de câte ori este nevoie, ori de câte 
ori izbucneşte vreun război, iau parte cu toții la război. Fiecare din ei au în jurul său cu atât mai mulți clienţi sau 
ambacti, cu cât se distingea mai mult prin origine sau avere. Numărul mare de clienți constituie singura formă 
de influenţă şi putere pe care o cunosc (Cezar, VI, 15, 1-2; despre sistemul de clienţi vezi şi Polybios, II, 17). De 
asemenea, ea apare şi la germanici [...] a fi în toată vremea împrejurat de un roi mare de tineri, tot unul și unul, 
aceasta-i cinstea, aceasta puterea lor, podoabă pe timp de pace, scut în timp de război! Și nu numai în neamul 
lor, ci și în obştile vecine căpeteniile îşi fac nume mare și Slăvit dacă se ridică deasupra celorlalți prin numărul 
și vrednicia soților. ei sunt cercetaţi într-una de solii şi încărcaţi de daruri, şi de cele mai multe ori numai faima 
lor hotărăşte soarta războiului (Tacit, Germania, XII, 2-3). 

69 Zirra 1981: 147 

69% Sindrila este mai cunoscută astăzi, datorită corespondenţelor etnografice, dar, în Antichitate, învelitoarea putea 
fi realizată (mai ieftin, mai repede) din draniţă (scândurele mai mari decât şindrila şi mai puţin fasonate). 

69% Glodariu 1983: 27. 

6% O excepţie ar fi turnul cetăţii de la Breaza (jud. Sibiu), insuficient documentat însă. 

697 Scena LVII, 172-173 (Stefan 2005: 271, Pl. 143). 

69 Gheorghiu 2005a, p 165. 

transformau turnurile în bastioane şi ranforsau masivele de zidărie. În plus, constituiau un 
avantaj strategic, fiind puncte dominante de unde se puteau executa trageri cu arcul sau aruncări 
laterale de lănci, sulițe şi alte proiectile, atunci când erau înaintate faţă de linia zidului. În acest 
caz puteau fragmenta dispozitivele compacte de atac ale inamicilor. 

Astfel de turnuri-locuință au fost descoperite la Ardeu“”, Băniţa'%, Blidaru'!, 
Braşov'%?, Breaza'%, Căpâlna'%, Costeşti%5, Ciocuţa'0%, Cetăţuia Înaltă'%, Dâlma Brăiţei'%5, 
Piatra Roşie'%, Racoş, Râşnov, Tilișca”! și Sarmizegetusa (PL. 15/1). 

Exterior arealului transilvan, turnuri sunt identificate la Divici (jud. Caraș-Severin 
şi Cetăţeni (jud. Argeş)'!7. Un alt turn pare să fi existat la cetatea de la Brad (com. Negri, jud. 
Bacău)'!5, unul la Bâtca Doamnei (jud. Neamţ)”!, unul probabil la Orlovka (Ucraina)'15 și 


ja 


69% Bod6, Ferencz 2004: 150-153. Pentru confirmarea turnului și existența în construcția lui a unor blocuri de calcar 
ecarisat vezi Ferencz er alii 2015, în CCA 2015: 27-28. 

7% Turnul din această cetate, situat pe acropolă, pare să fi fost ridicat doar din lemn lutuit (Glodariu 1983: 83). 

701 Situaţia turnurilor de pe dealul Blidaru (sat Costeşti, comuna Orăştioara de Sus, judeţul Hunedoara) este una 
complexă, aici existând şase turnuri încastrate în zidul cetății şi unul în incinta I (incintă care a reprezentat faza 
inițială a fortăreței, mărită ulterior prin legarea cu ziduri a unui alt turn extern (T VI), aflat la sud-vest de zidul 
cetăţii (Glodariu 1983: 91-92). În exteriorul cetăţii însă, la diferite distanţe faţă de aceasta, au fost ridicate alte 17 
turnuri (descoperite până acum), pe direcţiile nord, est şi vest (Pescaru et alii 2014: 5-6). 

702 Turnul de aici are un singur parament, fără emplecton, iar colţurile au la bază blocuri de dimensiuni mai mari 
față de restul asizei, fasonate îngrijit pe latura exterioară (Costea 1996: 73). 

703 Turnul fortăreței era unul dintre puţinele aflate la depărtare de marile centre dacice, la care constructorii au 
folosit cărămida şi țigla (Costea 2004: 36). La fel de posibil este că la construcția cetăţii sau doar a turnului au 
participat meşteri din lumea elenistică, dovadă fiind tipologia țiglelor care este asemănătoare țiglelor grecești 
(Costea 2002: 58). 

704 Două turnuri. Turnul de la poarta principală avea două caturi, cel superior zidit cu cărămidă (lată de 19 cm) 
dimensiuni ce sugerează portanțe mari, respectiv o înălțime a turnului apreciabilă, de cca. 5-6 m. Al doilea turn, 
aflat pe acropolă, a fost construit doar din cărămidă şi lemn, destinaţia lui fiind aceea de locuinţă şi punct de 
observaţie (Glodariu, Moga 1989: 43-44; 45). 

705 Cel puţin nouă turnuri, din care două cu etaj, izolate in interiorul fortăreței (plus un probabil turn de lemn, cu 
rol de foişor de supraveghere), alte patru încastrate în ziduri şi trei izolate în exteriorul zidurilor, acestea ridicate 
în sistem elenistic (Glodariu 1983: 88-90; Gheorghiu 2005: 115). Turnurile aveau învelitoarea din ţiglă, ceea ce 
le făcea mai greu de incendiat. 

70 Ciocuţa este numele unui vârf (530m) situat la sud-vest de cetatea de la Costești-Cetăţuie, unde au fost 
identificate resturile unui tum cu fundația rectangulară (8 X 8 m, măsurat pe interior, cu un singur parament 
păstrat) construit în tehnica murus dacicus (Glodariu 1983: 90). 

707 Cetăţuia Înaltă este numele unui mamelon (580 m) situat la Costeşti-Cetăţuie, pe platoul căruia au fost 
identificate resturile a două turnuri cu zidurile construite în tehnica murus dacicus, peste care s-au ridicat etajul 
din cărămidă slab arsă, zidită cu lut (Glodariu 1983: 90-91). 

708 Pe această înălțime, situată la sud-vest de Costești-Cetăţuie, s-au identificat urmele unui turn patrulater 
(Glodariu 1983: 90). 

709 Cinci turnuri încastrate în incinta I, alte două în incinta II și alte două izolate exterioare (unul pe terasa V la 
vest şi unul pe terasa LX, la nord), toate ridicate în tehnica murus dacicus (integral?) căci lipsesc resturile de 
cărămidă (Daicoviciu 1954: 43-50). 

710 Două turnuri ridicate pe platoul cetăţii, unul la extremitatea estică şi celălalt lângă poarta din val, ridicate în 
tehnica murus dacicus, cu etajul din cărămidă masivă (Lupu 1989: 22-27). 

71 Un turn (T1), construit în tehnica murus dacicus, din micașist local, având doar exteriorul fasonat şi cu etajul 
idit din cărămidă. La sud-vest de acest turn au fost descoperite resturile unui ai doilea turn (T2) tot cu parter din 
iatră şi etaj de cărămidă (Gumă er aflii 1995: 405-406). 

> Glodariu 1983: 79. Pe platoul cetăţii s-a dezvelit fundaţia unei structuri patrulatere, cel mai probabil un turn- 
ocuință (Măndescu 2006: 27-28). 

3 David 2004: 121. 

1 Gostar 1969: 12 -15. 

5 Identificată ca fiind anticul Aliobrix, cetatea geto-dacică a fost menţionată de Ptolemeu (Geografia, III, 10, 5, 
cod. X). Situată aproximativ în dreptul Noviodunumului, ambele cu nume cu rezonanță celtică, cetatea avea un 


DN 

posibil unul la Polovragi (jud. Gorj)'1€ (PL. 15/1). Un alt probabil turn a fost semnalat la Mereşti 
(jud. Harghita), dar caracterul civil al aşezării de aici face discutabilă informaţia. Probabil este 
vorba de un turn simplu, din lemn, cu rol de supraveghere și/sau semnalizare”!”. 

Dacă în cazul turnurilor angajate în perimetrul fortărețelor, proprietarul nu putea fi 
decât seniorul local și membrii apropiaţi ai familiei acestuia, în cazul turnurilor izolate, acestea 
erau locuite de personaje din suită, rude sau oameni de încredere. 

În ciuda masivităţii lor, turnurile-locuinţă erau vulnerabile, desigur cu referire la cele 
neangajate în fortărețe. Opinia că astfel de construcţii blocau sau asigurau defensiv anumite 
perimetre le creditează excesiv. Rolul lor militar era redus la paza şi observarea zonei de 
vizibilitate, eventual de comunicare vizuală cu alte puncte similare. Nu există urme de 
fortificaţii de teren, care să lege între ele turnurile apropiate sau măcar să le protejeze (excepţie 
cele de la Costeşti). Desigur, putem presupune că existau obstacole sau palisade de lemn, la fel 
de ineficiente însă, fără şanţuri sau valuri de pământ. Neutilizarea platformei superioare, 
(transformată în acoperiş) capabilă să susțină luptători, transforma turnul într-o capcană pentru 
cei asediați în interior, iar etajul de lemn (și acoperişul de șindrilă când exista) erau uşor de 
incendiat! 15. 

Problema inflamabilității subliniază o problemă funcțională. Baza solidă, de piatră a 
fost utilizată prioritar ca magazie, nefiind depistate vetre de foc decât la un număr mic de 
turnuri”!%. Lipsa unui sistem de evacuare a fumului ar fi făcut oricum etajele nelocuibile, cel 
puţin în perioada când habitatul interior era încălzit, iar ermetizarea planşeelor (realizate din 
eşafodaj de lemn, eventual lutuit) ar fi făcut inutilă vatra de foc de la catul inferior. În acest 
cadru, încălzirea încăperilor superioare trebuia făcută direct în acestea, fie cu ajutorul unor 
vetre portabile, fie cu ajutorul suporţilor pentru jăratic. În ambele situaţii, pericolul de incendiu 
era permanent (gătitul se făcea în exterior, așa cum arată vetrele descoperite afară). Este 
dincolo de orice discuţie că pe timp friguros încăperile trebuiau încălzite — nu există argumente 
pentru a admite locuirea în turnuri doar pe timpul verii — iar instalațiile de foc și încălzire 
reclamau imperios şi un sistem de ventilaţie/aerisire'?20. Prin prisma confortului hibernal, 
funcționalitatea acestor turnuri necesită o sumă de investigaţii suplimentare. 

Pe aceste considerente, impozantele turnuri izolate nu puteau fi decât reședințe ale 
membrilor suitei, iar numărul turnurilor demonstra puterea seniorului rezident al cetății. Din 
punct de vedere locativ, un astfel de turn putea găzdui o familie cu până la trei generaţii (6-12 
membri). Este puțin probabil că o familie, chiar bogată, îşi putea permite costurile unei astfel 
de locuinţe. Numărul mare de turnuri, ridicate aproximativ simultan, denotă un program de 
construcții, decis și finanţat în bună măsură de seniorul cetăţii, cu largul concurs al autorității 
centrale. 


nivel de locuire geto-dacic cuprins între secolul I a.Chr. și secolul I p.Chr. Sfârşitul locuirii autohtone poate fi pus 
în legătură cu campaniile conduse de T. Plautius Silvanus Aelianus între 62-64 p.Chr. (Gostar 1967: 987-999). 
716 Marinescu 1977: 30. 

717 Crişan 2000: 54. 

718 Scenele XXV, XXIX-XXX, LVII, LIX ale Columnei (Cichorius 1896-1900). 

719 Astfel de vetre interioare s-au descoperit în turnul de la Vămi (Pescaru er afii, 2014: 7 şi fig7/2: 17), la cel de 
la Poiana Perții (Daicoviciu er aflii 1954: 145) şi la turnul de pe Muchia Chişetorii (Daicoviciu er alii 1955: 228). 
Cu toate că este posibil ca situația generală să depindă de stadiul cercetării, astfel de vetre ar fi trebuit să existe şi 
să fie vizibile la fiecare astfel de construcție. 

720 Beck et alii 2007: 147-149. 

11.C.9 STUDIU DE CAZ. CETATEA DACICĂ DE LA CĂPÂLNA 


Satul Căpâlna, com. Săsciori, jud. Alba, (germană Kape/lendorf, Kapolna, maghiară 
Sebeskăpolna, Alsokăpolna, Kăâpolna) este situat pe valea Sebeşului, la 20 km sud de oraşul cu 
acelaşi nume. Drumul de acces dinspre Sebeș spre Căpâlna se desfăşoară de-a lungul văii formate 
de râul Sebeş, îngustându-se treptat pe măsură ce urcă spre izvoarele râului (PL. 16). 

La fel ca toate cetăţile dacilor, și cetatea de la Căpâlna (45*49'20.42"N; 23*36'12.41"E) 
se află situată pe un mamelon (înălțime absolută 610 m) dominat de alte înălțimi, numit astăzi 
Dealul Cetăţii, aflat în stânga văii Sebeşului, identificată pe plan local drept Valea Frumoasei, 
la aproximativ 2 km în aval de satul Căpâlna (PI. 16/2). Alegerea locului unde a fost ridicată 
cetatea poate duce la presupunerea că s-a dorit controlul accesului către valea Mureşului, din 
direcția depresiunii Sibiului, a celor care ar fi venit pe drumul de plai paralel cu accidentata 
vale a Oltului. 

Dealul Cetăţii, aflat între Valea Râpii și Valea Gărgălăului, are pante abrupte pe trei 
părți, legându-se printr-o şa îngustă de dealul Stăuinilor şi de aici mai departe de Munţii 
Sebeşului (PL. 15/3). 

Accesul către cetate este şi astăzi anevoios, existând două poteci din vale spre cetate, 
una, abruptă şi bolovănoasă, pe firul Gărgălăului, iar alta, mai domoală şi mai lungă, urcând în 
serpentine dinspre Valea Râpii şi terminându-se pe şaua de legătură cu Dealul Stăuinilor. O a 
treia cale ar fi coborârea dinspre Stăuini, din direcția sud-vest. 

Cetatea apără şi interzice accesul pe Valea Frumoasei, asupra căreia se înalță la 
aproximativ 200 m, de aici putându-se ajunge la Vârful lui Pătru, de unde, schimbând direcția 
era posibil să se avanseze până la Sarmizegetusa Regia, pe o rută montană care, plecând din 
Stăuini, continuă pe Plaiul Lomanului (1038m), Vf. Stroii (1088m), pe la obârşia Văii Tonii, 
Vf. Crucilor (1207m), Vf. Recea (1307m), Dealul Lung (1176m), Muncelul (1375m), Dealul 
Teţu (1427m), Dealul Tomnatecului (1404m), Măgura Tomnatecului (1550m), La Hodineli, 
Vârful Comanu (1620m), Dealul Paltinei (1647m), Dealul Prisaca (de est, 1768m), Vârful 
Canciu, Poarta Raiului, Puru (de nord), Vârful lui Pătru (2133 m). 

Situarea Căpâlnei în cercul exterior de fortificaţii dacice, suprapusă cu lipsa uneia sau 
mai multor așezări civile în perimetrul ori în imediata apropiere a cetăţii, a avut ca rezultat 
conservarea ruinelor şi implicit intrarea mult mai târzie în literatura de specialitate. Existenţa 
unei fortificaţii în zonă era însă o realitate cunoscută de către localnici, dovadă fiind că aceştia 
identificau culmea colinei cu toponimul Cetate sau Dealul Cetăţii, mult înainte de cercetarea 
profesionistă a sitului. 

Ruinele întră în atenția specialiştilor începând cu menţionarea făcută de Gâbor Teglăs, 
care, spre sfârşitul secolului al XIX-lea, clasifică fortăreața drept cetate dacică cu ocazia 
descrierii unor pietre de râşniță”?!. Identificarea nu era gratuită, arheologul maghiar avea o 
bună experiență de teren'*?, cercetând mulţi ani vestigiile istorice din întreg comitatul 
Hunedoarei, între care desigur și ruinele dacice din munţii Orăştiei. 

O descriere mai consistentă face, în jurnalul său de călătorie, Halavâts Gyula, care 
notează că pe malul Sebeșului se ridică, cu pante abrupte, dealul Csezărye (Cetate) pe vârful 
căruia se află ruinele unei cetăți vechi. Zidurile acesteia sunt ridicate din gnais local, dar printre 
ruine se găsesc şi pietre cioplite, unele cu jgheab la mijloc. Pietrele sunt din calcar, inexistent 


2! Gâbor 1892: 405. 

72 Teglâs Gâbor a avut un rol important în înfiinţarea, la Deva, în 1880, a Asociaţiei de Istorie şi Arheologie a 
comitatului Hunedoara (Hunyadmegyei Tortenelmi es Regeszeti Tărsulat), al cărei muzeu l-a condus mai bine de 
două decenii şi sub egida căruia a efectuat săpături şi cercetări arheologice în diverse situri. 

în zonă, deci adus din Jocuri îndepărtate şi despre care credea că provin de la portaluri şi 
ancadramente de uși şi ferestre'2. Blocurile de calcar, prin forma și structura lor îi aminteau 
lui Halavâts de acel sistem de cetăţi de la sud de Orăştie. Avantajat de formaţia sa de inginer 
geolog, face corect legătura dintre acest sistem de construcție și cele similare de la Grădiştea 
Muncelului, pe care Gâbor Teglăs le socotise la fel de corect, dacice'7. 

Mai este consemnată apoi o intervenţie a lui Gyula Halavâts pe marginea unei 
comunicări a lui Gâbor Finâly, în care aminteşte de ruinele cetății de la Căpâlna, necunoscută 
de Finâly, ca făcând parte din sistemul de fortificații de la Grădişte datorită facturii identice a 
zidurilor'?5. Menţionările amintite ofereau doar date lacunare și adesea empirice, despre 
dimensiunea şi originea cetăţii şi cu atât mai puţin despre cronologia acesteia, dar au meritul 
de a fi atras atenția asupra sitului, oferind o bază de plecare pentru cercetările arheologice de 
mai târziu. 

Primele săpături arheologice au fost inițiate de un colectiv de cercetători sub 
îndrumarea profesorului Constantin Daicoviciu şi s-au desfășurat în mai multe faze. Prima 
etapă a şantierului arheologic a început în anul 1939, sub conducerea lui Mihail Macrea şi lon 
Berciu, a doua în anul 1942 sub aceeaşi conducere, iar a treia etapă, în 1954, cercetări conduse 
tot de M. Macrea, însoţit de această dată de N. Lupu, L. Mitrofan și E. Botez7%. 

Rezultatele acestor etape de cercetări sistematice au determinat unele mențiuni în 
literatura de specialitate'?7, urmate de elaborarea unei prezentări de ansamblu a cetăţii şi a 
descoperirilor din cuprinsul ei, precum şi publicarea unui studiu în care au fost valorificate o 
mare parte din observaţiile şi constatările prilejuite de cercetările din anii 1939, 1942 și 1954/%. 
Cercetările au fost reluate în anii 1965-1967 sub conducerea lui M. Macrea și H. Daicoviciu, 
cu participarea lui 1. Berciu, I. Glodariu, |. Raica, Al. Aldea şi a studenților V. Moga şi V. 
Ionaș, iar în anii 1982-1983 s-au făcut ultimele verificări de către H. Daicoviciu, |. Glodariu, 
V. Moga și A. Sion'?. Unele dintre rezultatele cercetărilor din cea de a doua etapă de săpături 


au fost publicate de M. Macrea şi colaboratorii săi'“%, iar alta, mai târziu, de către H. 


Daicoviciu$l. 

Punerea pe acelaşi palier de cunoaştere, relaționarea diferitelor etape de cercetare, 
inventarierea diferitelor categorii de materiale, decopertarea perimetrală și, nu în ultimul rând, 
concentrarea tuturor informaţiilor, cunoscute până în 1989, într-un singur loc a fost făcută de 
către I. Glodariu şi V. Moga în monografia dedicată cetăţii”? (PL. 15/2). Ulterior redactării 


acesteia au mai fost publicate unele scurte articole, prilejuite fie de noi descoperiri'*5, fie de 


723 Gyula 1906: 355. 

74 Glodariu, Moga 1989: 14. 

25 Halavăts Gyula, în Archaeologiai Ertesită, XXXV, 1915: 374; apud Glodariu, Moga 1989: 15. 

26 Glodariu, Moga 1989: 15. 

727 |. Berciu în Revue de Transylvanie, X, 1944: 134; C. Daicoviciu, La Transylvanie dans l'antiquite, 1945: GT, 
n. 2: 68: 70,n.2. 

72 Macrea, Berciu, 1965: 201-231. 

729 Cooptarea arhitectei Anișoara Sion în acest proiect va avea efecte pozitive asupra cercetărilor componentelor 
particularităților constructive ale cetăţii, precum şi a documentație grafice, aspecte fructificate într-un capitol 
special în monografia ulterioară a sitului (Glodariu, Moga 1989: 131-143). 

730 Macrea et alii 1966: 9-23. 

21 Daicoviciu, 1972: 49-50; 140-141; 148-149.. 

752 Glodariu, Moga 1989, passim. Lucrarea a beneficiat de o reeditare în 2006 (Editura Altip, Alba Iulia, ISBN: 
(10) 973-7724-90-9), care, din păcate, nu a adus date noi, excepţie unele aspecte grafice: imagini, fotografii 
(parțial datorate subsemnatului), recondiţionări ale planurilor şi desenelor vechi, dar care din cauza calităţii fizice 
slabe a noului volum, acesta arată chiar mai rău decât în prima ediţie! 

753 Rustoiu 1990-1993: 155-161; Moga 1992: 37-38. 

reluarea unor informații mai vechi cu scopul de a atrage atenția asupra degradării continue a 
sitului arheologic”**. 

Radiografia scurtă făcută de V. Moga în 2002'” nu aduce date noi, dar subliniază starea 
deplorabilă a ruinelor şi înaintează câteva propuneri de conservare a sitului, fără urmări 
notabile la nivel administrativ însă, cu excepția unei acţiuni de ecologizare efectuată de către 


membrii Asociației Culturale Sarmizegetusa, în colaborare cu Consiliul Judeţean Alba'%6. 
* 


D735 


Sistemul defensiv al regatului dac apare spre finalul acestuia ca fiind compus din două 
categorii de cetăţi: unele care sprijineau direct capitala Sarmizegetusa şi altele menite să 
protejeze căile de acces către aceasta. Din primul inel de fortărețe, pe lângă Sarmizegetusa 
Regia, făceau parte cetățile de la Costeşti, Blidaru, Piatra Roşie, Vârful lui Hulpe (?), 
Cioclovina. Al doilea inel cuprindea cetățile de la Tilișca, Piatra Craivii, Ardeu, Bănița și 
Căpâlna, enumerând doar fortărețele importante. 

Toate fortificațiile făceau parte din sistemul defensiv destinat apărării Sarmizegetusei, 
chiar dacă unele erau vechi centre tribale sau doar înălțimi întărite mai recent, cu destinație 
exclusiv militară. Din inelul exterior pare să fi făcut parte şi cetatea de la Căpâlna, situată în 
debuşeul plaiului care, pornind de la Polovragi, trecea pe la Muşetoiu-Urdele-Tîmpa-Tărtărău- 
Sălanele şi mai departe pe plaiul Lomanului sau Tărtărău-Fata-Căzile-Şugag'*7. Pătrunderea pe 
acest sector era barată de cele două fortificaţii de la Polovragi, iar debuşeurile lor, la nord de 
munţi, de cetăţile de la Tilişca, Căpâlna'% şi Cugir'%. În acest complex de întărituri şi fortificaţii, 
Căpâlna reprezenta o verigă din sistemul de fortificații de pe versantul nordic al Carpaţilor 
meridionali'*. 

Elementele constructive regăsite în construcția cetății plasează ridicarea acestei 
importante fortificaţii în a doua parte sau spre sfârşitul domniei lui Burebista și a fost în uz 
până în timpul războaielor daco-romane. Demantelarea cetăţii şi refacerea ei în grabă”l, 
argumentează faptul că a fost complet distrusă abia odată cu desființarea regatului dac, 
nemaifiind folosită de către trupele romane după cucerire. 

Cetatea fost permanent sediul unui puternic şef militar, unul dintre acei tarabostes, 
apropiaţi regelui, care erau numiţi de autoritatea centrală să gestioneze fortificațiile”. 
Importanţa militar-strategică a cetății face din aceasta unul dintre cele mai puternice puncte de 
sprijin ale zonei centrale a regatului, cetatea, în lipsa descoperirii unor aşezări civile în zonă, 
având foarte probabil un caracter exclusiv militar. 

Ridicată pe un platou arcuit pe culme și cu terase în pante, fortăreaţa are în componenţa 
sa mai multe elemente defensive. Pentru a neutraliza vulnerabilitatea șeii care lega mamelonul 
de dealurile dinspre dealul Gărgălăului, pe acest sector a fost săpat un șanț, dublat de două 
valuri de pământ, fiecare cu alte șanțuri interioare şi palisade. Alte elemente constructive erau 
un puternic turn-locuință şi o incintă formată dintr-un zid cu dublu parament, care înconjoară 


754 Moga 1982, passim. 

755 Moga 2002: 33-34. 

7% Dumitran, Borangic 2006: 119-128. 

751 Glodariu, Moga 1989: 151. 

15 Glodariu 1983: 64. 

759 Această cetate despre care nu există însă certitudinea că mai putea îndeplini un rol defensiv în timpul 
războaielor daco-romane, era sprijinită de fortificațiile de la Cucuiş (Glodariu 1983a: 64) şi posibil Romoşel 
(Andriţoiu 1979: 26). 

140 Macrea et alii: 20. 

741 O dovadă în acest sens sunt plintele de calcar descoperite încastrate în zidul estic al cetăţii, provenite cel mai 
probabil din dezafectarea unui sanctuar (Glodariu, Moga 1989: 57). 

142 Criton, Geticele, 5 (2). 


130 


partea superioară a mamelonului, ambele executate în tehnica murus dacicus'*. Tot spaţiul 
cuprins în interiorul zidurilor a fost nivelat şi amenajat în terase cu forme și dimensiuni 
variabile, ţinându-se cont de forma construcțiilor ce s-au ridicat ulterior'“, în armonie cu 
configurația naturală a terenului. 

Un element particular al arhitecturii interioare îl constituie scara cu bază de piatră, 
realizată din lespezi de calcar aşezate pe două paramente, cu emplecton între ele. Cele două 
paramente constau din lespezi lungi şi groase, aşezate pe cant, în locașuri anume săpate în 
stâncă. Scara, lungă de cca 45 m, era prevăzută cu balustradă de lemn, fixată în locaşuri speciale 
şi întreaga lucrare pare să fi fost podită cu lemn, interpretare bazată pe existenţa unei pelicule 
de arsură pe traseul acesteia. Scara este amplasată la est de turnul-locuinţă şi se îndreaptă spre 
nord, pentru ca după 16 m să cotească și continue până la cel mai înalt punct al cetăţii/%. 

Alte construcții importante în arhitectura de ansamblu a cetăţii sunt sanctuarele, 
identificate după mai multe plinte din calcar'%%. Datorită dimensiunilor diferite ale plintelor, s- 
a ajuns la concluzia că ele provin din două sanctuare diferite, situate pe terasele cetăţii. Este 
posibil ca sanctuarele să nu fi fost dezafectate pur și simplu, ceea ce ar fi venit în flagrantă 
contradicţie cu sentimentul religios, ci doar înlocuite cu unele mai simple, de lemn, în urma 
cărora au rămas lentile de arsură. Situaţia nu a fost singulară; şi alte sanctuare fuseseră 
dezafectate, iar materialul litic utilizat la refacerea în grabă a zidurilor, cum a fost cazul cetății 
de la Costeşti“, de exemplu. 

Zidul de piatră ecarisată și turnul-locuință demonstrează că aici îşi avea reşedinţa unul 
dintre clanurile nobiliare foarte puternice ale regatului dac, iar cetatea era sediul unei 
comunități cu atât mai puternice, demografic mai ales, dar și economic. Asupra cărui teritoriu 
își extindea autoritatea este o întrebare cu un răspuns aproape imposibil de dat, nefiind 
identificate aşezări nu doar apropiate, ci nici pe o mare distanță faţă de cetate. În aceste condiții 
cel mai probabil, liderii de la Căpâlna stăpâneau o mare parte din valea Mureşului mijlociu, 
zonă suficient de potentă sub toate aspectele. 

Valea Mureșului mijlociu mai era străjuită de cel puţin două cetăți importante, 
descoperite până acum, situate pe teritoriul administrativ modern al judeţului Alba. Este vorba 
despre cele de la Cugir şi Piatra Craivii, vorbind de cele mai apropiate. 

Cetatea de la Cugir, construită inițial doar din lemn şi pământ, este apoi mărită şi 
refăcută, zidurile vechi fiind înlocuite cu altele, mai solide şi mult mai groase, din bolovani de 
râu și fragmente de stâncă locală, legate cu lut (secolul I a.Chr. - secolul I p.Chr.). Întregul 
ansamblu își pierde treptat importanţa, astfel că în timpul lui Decebal cetatea are doar un rol 
minor'“, spre deosebire de Căpâlna. 

Una dintre cele mai puternice cetăţi dacice, singura de acest fel situată la nord de Mureș, 
a fost fortăreaţa de la Piatra Craivii. Bine situată strategic şi tactic, cetatea putea supraveghea 
largii spaţii, în principal spre sud şi sud-est, dar și spre nord, supraveghind și valea Ampoiului, 
ruta către posibilele exploatări aurifere din Cadrilaterul de Aur. Chiar în condiţiile în care se 
va putea documenta o locuire mai îndelungată a proximităţii fortăreţei'"”, aceasta nu pare să fi 


743 Glodariu, Moga 1989: 225. 

744 Existenţa acestor construcții este demonstrată de resturile descoperite, respectiv resturi de chirpic, podine, 
urme de lemn ars (Glodariu, Moga 1989: 54). 

745 Glodariu, Moga 1989: 52. 

14 Moga 1982, passim. 

747 Glodariu, Moga 1989: 58-59. 

748 Popa 2011: 280-281. 

749 Cercetările de până în acest moment nu au relevat materiale arheologice databile după secolul 1 a.Chr., secol în care 
şi construcţia cetăţii a fost abandonată din motive deocamdată necunoscute. Unele sanctuare prezintă urmele unor 
incendii puternice. 

atins valorile celei de la Căpâlna, cetate puternică până la sfârşitul regatului dac. 

În acest cadru, apar cel puţin două întrebari: cât din bogata vale a Mureşului mijlociu 
era controlată de către aristocrații de la Căpâlna? Legendarul Apoulon dacic a fost într-adevăr 
la Piatra Craivii? 

La prima întrebare răspunsul, desigur incomplet, este dat de dimensiunea economică a 
construcțiilor. În ambele cazuri eforturile edilitar-militare au fost excepţionale și se bazau pe 
puterea unor comunităţi prospere sub multe aspecte. În cazul Craivei, consumul iniţial de 
resurse a fost atât de mare încât a secătuit posibilitățile locale, probabil concomitent cu alte 
probleme politice sau militare. Căpeteniile de la Căpâlna, în schimb, au reuşit să-şi gestioneze 
mult mai judicios veniturile, din punctul de vedere al rezervele umane şi economice, încât să- 
şi permită finalizarea cetăţii. Pare mai probabil că liderii de aici au avut o politică mai adecvată 
situațiilor diverse, astfel că, în ansamblu, raportat la celelalte cetăți din apropriere, aceştia 


controlau eficient întregul sector al Mureșului'S, în numele lor sau ca reprezentanți ai 


regelui'5l. 

Răspunsul la a doua întrebare este mult mai dificil, având în vedere dosarul istoric 
extrem de redus al problemei. Cele două baze ale identificării, respectiv poemul latin şi 
coordonatele lui Ptolemeu, prezintă ambiguități sau erori vizibile. În primul caz, a rămas 
neexploatată în literatura de specialitate ipoteza că substantivul propriu Appulus'*?, din 
versurile poeziei, ar fi putut să fie de fapt numele unei căpetenii sau rege barbar care a organizat 
incursiunea și astfel zona de provenienţă a atacatorilor putea să nu fi fost neapărat centrul 
Transilvaniei'53. În al doilea caz, localizarea ptolemeică a pornit avantajată de toponimul 
orașului roman de mai târziu, care ar fi pus în practică un răspândit obicei roman, respectiv 
acela de a numi o localitate nouă pe baza numelui barbar avut anterior sau a uneia mai 
importante din apropriere. Şi această soluţie este însoțită la rândul ei de o întrebare. De ce ar fi 
dat romanii numele orașului lor după o fortăreață care nu mai era în uz de peste 150 de ani? 
Dacă a fost aşa, Apulumul roman este una din puținele excepţii de la regulă din imperiu și a 
doua din Dacia, dacă socotim şi mutarea capitalei Sarmizegetusa. Trebuie avut în vedere și 
faptul că luptele cele mai apropiate se dăduseră pe celălalt mal al Mureșului, atât în ce priveşte 
asediul şi cucerirea Căpâlnei și Tilişcăi, cât şi în altele locuri, azi mai puțin sau deloc 
cunoscute'5*. 

Recent, în urma unor săpături arheologice preventive în perimetrul oraşului roman 
Apulum, au ieşit la iveală fragmente ceramice cu decor specific perioadei Latene, provenind 
din două complexe al căror context stratigrafic le plasează anterior construcţiei castrului'55. 
Descoperirea este importantă prin faptul că documentează prezenţa dacilor pe locul viitorului 
castru şi deschide presupunerea că alte eventuale vestigii au putut exista în acest loc, dar fie 


sunt nedescoperite, fie pierdute, bulversate de construcțiile romane, medievale şi moderne. 


750 Cetățile de la Cugir, Cetatea de Baltă sau, extinzând discuţia și în bazinul Târnavelor, cea de la Şona, erau mult 
mai modeste din punct de vedere constructiv. 

751 Începuturile cetăţii au fost plasate în timpul lui Burebista sau a unuia dintre urmașii lui (Glodariu 1983: 86). 

752 Dedus destul de timpuriu în etnonimul tribal appuli (Pârvan 1982: 61 (103), Russu 1961: 86), deşi în zona 
central transilvană sunt aşezate de Ptolemeu triburile predavensilor şi racatailor (Ptolemeu, III, 8, 3). Geograful 
nu menționează existența acestui trib, care fie dispăruse, fie n-a existat. 

753 Care, dincolo de licenţa poetică, este destul de îndepărtată de Dunăre sau de obiectivul incursiunii. 

754 Este posibil ca unele lupte să se fi desfăşurat în preajma localităţii Vinerea (jud. Alba). Din proximitatea acestei 
comune provin o serie de piese de armament roman (cel puţin patru coifuri întregi sau întregibile, specifice 
perioadei de după primul război daco-roman, numeroase fragmente de /orica segmentata, o manica de bronz, o 
dolabra etc.) descoperite cu ajutorul detectoarelor de metal (Borangic 2015: 242). Întregul lot, de peste 50 de 
piese, a fost restaurat şi se află în curs de publicare. 

755 Ota, Florescu 2016: 3. 

Descoperirea obligă la regândirea provenienței numelui dat de romani, care ar putea fi luată de 
la o localitate mult mai apropiată decât Craiva nelocuită la acel moment. 

Această reconsiderare poate cuprinde și ipoteza că anticul Apoulon era de fapt la 
Căpâlna. Dacă exceptăm cetatea în sine și lunga ei istorie, argumentele concrete sunt puține şi 
majoritar se bazează pe faptul că identificarea Pietrei Craivii este la fel de nesigură. Și în acest 
caz o soluție este de aşteptat din partea viitorului, destul de incertă şi aceasta având în vedere 
modul cum este gestionat acest monument'5€. 

Revenind la principala direcție a analizei, construcţia acestei cetăți a însemnat un efort 
colectiv de amploare, concretizat într-un volum mare de muncă. Iniţial a fost pregătit terenul, 
prin terasări şi nivelări ale diverselor puncte de pe mamelon şi prin aplatizarea acestuia. Apoi 
au fost pregătite traseele viitoarelor ziduri, care au fost săpate, uneori în stâncă şi tasate, acolo 
unde a fost cazul. Toate aceste operaţiuni au consumat capacități fizice, antrenând o însemnată 
forță de muncă, exprimată printr-un număr considerabil de oameni bine pregătiți fizic şi 
profesional, numeroase unelte și mijloace de lucru de calitate“. 

Planul general al cetăţii demonstrează buna alegere a acestui promontoriu stâncos, în 
centrul căruia se identifică o zonă similară unei acropole, mai înaltă cu cca. 3,50 m faţă de 
restul incintei, având laturile tăiate drept, asemenea unor pereţi. În jurul acestui promontoriu 
se întinde o terasă înclinată din care se desprind, pe latura de sud-est, alte două terase mai mici. 
Împreună, cele trei terase alcătuiesc platoul superior al cetăţii, de formă ovală, măsurând în 
lungime 56 m, iar în lățime 42 m. 

Pe laturile de nord-vest şi nord-est, spre valea Gărgălăului, panta dealului coboară 
foarte abrupt. Pe pe latura de sud-est, spre pârâul Râpii, după o pantă mai mică, derivată din 
platoul superior, urmează o a doua terasă prelungă şi paralelă cu terasa superioară, lată de cca. 
16 m, după care începe panta coborâtoare a dealului, în această parte mai puțin abruptă decât 
pe celelalte două laturi. Alte terase, mai mici, de asemenea tăiate în stâncă, se află dincolo de 
incinta propriu-zisă a cetăţii. Două asemenea mici terase succesive se găsesc în dreptul colțului 
nordic al platoului superior. O altă mică terasă este pe pantă, în dreptul colțului de est al cetății, 
iar alte două, înguste și lungi, prima formată din două segmente, a doua neîntreruptă, fiind 
dispuse aproape paralel pe panta de sud-est a dealului. 

Spre sud-vest, după platoul superior, dealul se îngustează și panta coboară lin spre şaua 
formată de culmea Gărgălăului. La acest capăt al dealului, sub terasa superioară se găsesc cele 
mai multe dintre construcţiile de piatră ale cetății. Urcând spre cetate dinspre această direcție, 
primul obstacol este un val nu prea înalt de pământ, dispus de-a curmezişul pantei, cu șanțul 
spre cetate. Continuând urcușul se ajunge la un grup de construcţii, cele mai bine păstrate dintre 
toate ruinele cetăţii, constând dintr-un turn de piatră, de la care pornesc sau în apropierea căruia 
se găsesc alte ziduri. Ele sunt amplasate pe o mică terasă artificială, obţinută prin tăierea şi 
nivelarea stâncii, la capătul de sud-vest al dealului, sub terasa superioară. 

Turnul de la intrare este de formă pătrată (9,50 X 9,50 m în exterior), încăperea din 
interior având dimensiunile de 6,04 X 6,04 m. În partea inferioară zidul are două feţe clădite 
din blocuri tăiate regulat şi așezate în rânduri orizontale. Între ele se găsește emplectonul 
constituit din piatră măruntă de stâncă şi pământ tasat. Grosimea zidului (patru rânduri de 
blocuri suprapuse = 1,73 m) şi fundaţia bine ajustată în sol a conferit stabilitate construcției, 
motiv pentru care înălțimea totală a fost probabil impunătoare. 


756 Cetatea dacică de la Căpâlna este înscrisă în patrimoniul UNESCO şi se află sub protecția Organizaţiei 
Naţiunilor Unite, fără ca acest lucru să se reflecte în politica administrativ-culturală a sitului arheologic. 

757 Reţin atenţia în special uneltele cu posibile sau sigure utilizări în construcții, descoperite aici: dălţi, topoare, 
barde, o teslă, ciocane, scripeți (Glodariu, Moga 1989: 95-97). 

Rândul inferior de blocuri era pe jumătate îngropat în pământul pe care se umbla. 
Blocurile care alcătuiesc cele două paramente ale zidurilor sunt cioplite dintr-o piatră 
sedimentară, adusă de la mare distanţă's5, un conglomerat calcaros asemănător cu cel utilizat 
şi la ridicarea altor cetăți din zona Grădiștei Muncelului. Una dintre carierele propuse a fi 
furnizat materialul litic a fost cea de la Măgura Călanului'*, aspect destul de discutabil/00. 
Dacă analizele litice vor fi confirmate'f!, atunci dimensiunea economică a construcţiei, 
raportată la distanţa dintre cele două puncte'*?, va putea fi cu atât mai mult conturată. 

Dimensiunile blocurilor, în ceea ce privește lungimea şi lățimea, prezintă unele variații, 
dar înălțimea este relativ constantă (între 40 şi 46 cm), ceea ce asigură aspectul regulat al 
asizelor. Pentru economia timpului de lucru, multe blocuri au latura interioară nefinisată. O 
parte dintre blocuri au săpate în ele jgheaburi în formă de coadă de rândunică (babe adânci de 
8 cm), ce străbat uneori piatra pe toată lăţimea ei, dar există și cazuri în care jgheabul se opreşte 
la o mică distanță de exterior. Jgheaburile sunt tăiate de regulă în partea superioară și la 
mijlocul blocurilor, dar sunt şi cazuri, mai rare, când sunt executate în partea inferioară sau 
sunt scobite la marginile a două blocuri, aşezate în zid unul lângă altul. În zid, babele sunt 
dispuse la distanţe variabile de-a lungul fiecărei asize. Colţurile erau armate cu bârne așezate 
oblic, în jgheaburi care prindeau câte două blocuri, iar capetele lor numai spre interior străbat 
până la faţa zidului, spre exterior ele oprindu-se la oarecare depărtare de marginea blocurilor. 
În interiorul zidurilor, cel puţin pe unele laturi ale turnului, existau și bârne dispuse în lungul 
zidului, deci perpendicular pe bârnele transversale, pe care le legau. Bârnele de legătură, 
transversale și longitudinale, lipsesc din rândul al treilea de blocuri, iar în rândul inferior în 
afară de jgheaburile pentru bârne, tăiate în partea superioară a blocurilor existau și jgheaburi 
în partea de jos, uneori săpate în același bloc, probabil pentru scurgerea apelor pluviale'*?. 

În partea superioară, la nivelul ultimului rând de blocuri, suprafaţa zidului era netedă şi 
bine nivelată. Peste zidul de piatră se înălța un altul din cărămizi slab arse. Acoperișul turnului 
era construit din bârne şi grinzi de stejar, iar învelitoarea era din şindrilă (nu s-au descoperit 
fragmente de țigle). 

La nivelul zidului de piatră, turnul avea o singură intrare, pe latura de sud-est, largă de 
1,26 m. Spre exterior are un prag de piatră, iar pereţii laterali erau căptuşiți cu blocuri mai 
subţiri, în formă de lespezi. În interiorul încăperii pavimentul era din piatră cu pământ bătut. 
Mai sus, la nivelul părţii superioare a zidului de piatră, exista, probabil, o podea de scânduri 
sprijinită pe şiruri de grinzi orizontale. Astfel, încăperea de jos avea un rol domestic-utilitar, 
iar locuinţa propriu-zisă, cu pereţii din cărămidă, se afla la catul superior. 

Pe latura de nord-vest a turnului-locuinţă, terasa era închisă spre sud-vest de un zid care 
pornește oblic de la peretele turnului. Acesta este zidul de incintă al cetății, având două feţe şi 


758 Macrea et alii 1966: 211-212; Crişan 1977: 350-351. 

759 Glodariu, Moga 1989: 37; p. 147. 

760 Cantitatea de calcar extrasă din această carieră (m”) nu acoperă nici măcar piatra existentă astăzi la cetăţile din 
Munţii Orăştiei, fapt ce presupune existenţa şi a altor cariere, necunoscute deocamdată. 

761 Unele analize petrografice par să fi fost făcute de către prof. Eugen Stoicovici (Glodariu, Moga p. 147, nota 
6), acestea însă nu au mai fost publicate ulterior, neexistând nici o referință în acest sens. Nu trebuie uitată nici 
opinia lui Gyula Halavâts, inginer geolog de meserie, pentru care calcarul de la Căpâlna era identic cu cel folosit 
în munţii Orăştiei. Totuşi, un răspuns irevocabil îl poate da doar o reanalizare geologică a rocii folosite la Căpâlna 
şi rezultatele comparate cu posibila sursă de la Măgura Călanului. Eventualele analize petrografice ar putea oferi 
şi alte surprize, importante cariere de calcar existând mult mai aproape, la Ighiu şi Cricău (punctul Cubelcărie), 
bine cunoscute în epocă şi exploatate până târziu, în epoca medievală (Ursu et alii 2014: 582-585). 

762 Ar fi utilă o discuţie separată asupra celei mai potrivite rute între cele două situri. Una dintre ele ar fi cea care 
este paralelă cu luncile Streiului, Mureşului şi Sebeşului, lungă de cca. 70-75 km, iar cea mai scurtă (cca. 41-45 
km), urmând drumurile de plai, mult mai anevoioasă însă. 

763 Glodariu, Moga 1989: 35-38; p. 132-136. 

grosimea de 1,60 m, la mijloc cu aceeași umplutură de pământ şi piatră de stâncă sfărâmată. 
Blocurile au babe, semn că cele două feţe ale zidului erau armate cu bârne. Zidul se păstrează 
pe o lungime de 8 m, cu capătul dinspre pantă frânt. La capătul dinspre turn a fost identificat 
un canal care servea pentru scurgerea apei din curtea situată în spatele turnului-locuință. În 
partea de jos canalul era alcătuit dintr-un jgheab, adânc de 10 cm şi larg de 11 cm, săpat de-a 
lungul a două blocuri, pe toată grosimea zidului. Canalul era acoperit de alte blocuri, dintre 
care unul singur s-a păstrat pe loc şi în care, la partea inferioară, are săpată o cavitate cilindrică 
ce o continuă pe cea executată în blocurile de jos, rezultând canalul'%. 

O construcție deosebită are al treilea zid care, pornind de la zidul de susținere al terasei 
în direcția sudică, împarte în două terasa din spatele turnului-locuinţă. Grosimea lui e de numai 
48 cm, dar, cu toate acestea, are două fețe, alcătuite din blocuri mai mici, puse în dungă, pe 
latura îngustă (a lăţimii). Acestea au jgheaburi de fixare, deci erau legate cu bârne, deşi spațiul 
emplectonului are numai câţiva centimetri. Spre nord, zidul prezintă o întrerupere ce putea fi 
o intrare, largă de 1.20 m, cu prag îngust de piatră. 

Un zid de piatră locală sau cel puţin o fortificație de pământ și palisadă a putut exista 
iniţial, dispărând însă fără urme în cursul timpurilor'$5. 

Pe latura de sud-est a turnului-locuinţă, unde se află intrarea, un alt segment al zidului 
de incintă, având aceeaşi construcție, porneşte de la zidul turnului spre est. La circa 10 m de 
turn el se întâlnește, în unghi ascuţit, cu un alt zid, fragmentar, care continuă pe o distanță de 
10-11 m, până la stânca dintre cele două terase, închizând spre sud-est curtea din faţa turnului- 
locuinţă. Grosimea acestui zid pare să fi fost tot de 1,60 m. La capătul de sud se pare că exista 
o intrare. Întrucât de o parte și de alta a zidului s-au găsit împrăştiate resturi de cărămidă, apare 
ca foarte probabilă o supra-structură din cărămizi în acest sector. 

De la capătul de nord al zidului mai înainte amintit, de la stânca ce iese aici la suprafaţă, 
un zid urca mai întâi pe terasa superioară și apoi, pe marginea acesteia, continua în direcția 
nord-nord-est, pe o distanţă de aproximativ 45 m, până la colțul de sud al promontoriului. 
Păstrat parțial, construcția lui e diferită de a zidurilor amintite până acum. Grosimea lui e de 
1,16 m, iar cele două feţe ale lui sunt alcătuite din câte un singur rând de blocuri, fără jgheaburi, 
aşezate direct pe stâncă, într-un pat puţin adâncit în ea. Spaţiul dintre cele două rânduri de 
blocuri este umplut cu piatră concasată. Se crede că acest zid nu este de fapt decât substrucția 
unui drum sau a unor scări care conduceau la acropolă'%. Drumul sau scările, cel puţin pe o 
porțiune, erau fie acoperite, fie apărate dinspre sud-est de o balustradă de lemn, ai cărei stâlpi 
erau înfipți în găurile circulare sau în scobiturile patrulatere constatate pe latura superioară a 
unora dintre blocurile din şirul de sud-est, dinspre marginea terasei. 

De pe terasa turnului-locuință se ajungea cu ajutorul altor scări, fie de piatră, fie de 
lemn, situate la capătul zidului dintre cele două terase, unde stânca e tăiată în pantă sus pe 
platoul superior. Acropola cetăţii era folosită și ca punct de observaţie şi supraveghere. Aici a 
existat o construcție de lemn, posibil turn, de unde se putea supraveghea valea Sebeșului până 
la înălțimile dinspre satul Deal, apoi pe valea Nedeiului și, mai departe, până la înălțimile Jinei 
şi ale Şugagului. Urmele concrete ale acestei construcţii au fost deranjate puternic de folosirea 
înălțimii şi în epoca medievală. Pe toată terasa superioară nu s-au descoperit decât foarte puține 
urme arheologice. Aici vor fi existat doar unele construcții de lemn, ale căror urme au putut fi 
şterse de barăcile de lemn medievale. Nici la marginile de nord-vest şi nord-est ale acestei 
terase nu au putut fi surprinse urmele vreunei lucrări de fortificație, probabil lipsind din cauza 


75 Glodariu, Moga 1989: 36-38. 
765 Glodariu, Moga 1989: 127. 
75 Macrea, Berciu 1965: 219. 

pantei abrupte. Chiar fortificat slab, urmele eventualei palisade sau zid s-au scurs pe pantă în 
decursul timpului, împreună cu urmele de cultură de pe terasa superioară. 

În schimb, a fost necesară construirea unor lucrări de fortificare pe latura de sud-est a 
dealului, care era mai vulnerabilă din cauza terenului accesibil. Zidul de incintă continuă de la 
întretăierea cu zidul din faţa intrării în turnul-locuinţă spre est, pe sub terasa de sud-est, pe 
panta dealului. Zidul este păstrat fragmentar pe o distanță de 26,8 m, iar mai departe urmele 
lui se recunosc pe cel puţin alți 10 m. EI a fost urmărit numai pe faţa exterioară unde s-a păstrat 
obişnuit numai rândul inferior de blocuri. Sub zidul de piatră, a cărui temelie nu pătrunde până 
la stâncă, se constată, pe o mare distanţă, un strat de arsură, de unde se deduce că înaintea 
acestui zid a existat o altă fortificaţie, de pământ și lemn, care a fost incendiată. 

La cca. 30 m de la turnul-locuinţă a fost cercetată o construcție de formă patrulateră, 
adiacentă la zidul de incintă. Faţa interioară a acestuia din urmă alcătuieşte totodată și una din 
laturile construcţiei, care este situată pe pantă şi măsoară 3,7 X 2,6 m. Pereţii ei sunt formaţi 
dintr-un singur rând de blocuri, fără babe, de dimensiuni variate, care numai pe latura de nord- 
vest, dinspre terasă, se adâncesc până la stâncă, pe celelalte laturi ele fiind așezate pe umplutura 
de pământ şi stâncă sfărâmată, care se constată și în interiorul clădirii. Construcția pare să fi 
fost un turn, de mai mici dimensiuni servind poate şi ca intrare în cetate și corp de gardă”. 

În continuarea peretelui de nord-est al acestei clădiri se află un şir de blocuri aşezate pe 
solul antic, pe latura lor îngustă, aşezate în semicerc. Probabil că ele formau temelia de piatră 
a unei construcții de lemn şi pământ existentă pe terasa de sud-est a cetăţii, la limita dintre 
această terasă și cea pe care se află turnul-locuinţă. Este de altfel şi singura construcție pe terasa 
de sud-est a cetăţii, cu toate că aici urmele de cultură sunt mai numeroase decât pe terasa 
superioară. 

Mai jos de zidul de incintă de sub terasa sud-estică, se recunosc urmele drumului antic, 
lat de 2-3 m. Pe această parte a dealului urcușul este mai ușor și mai ferit de vedere, dar în 
același timp traseul poate fi supravegheat de pe coama zidului. Drumul pornea din valea 
Sebeşului, ducea pe pârâul Râpii, până la un pinten prelung de pe latura de sud-est a dealului 
Cetăţii, de unde urca spre vest, pe sub zidul de incintă, până la valul de pământ, unde cotea 
probabil spre a intra în cetate undeva în apropierea turnului-locuinţă. O intrare în cetate, în 
afară de cea presupusă prin turnul de sub terasa sud-estică, poate să fi existat la colţul, astăzi 
distrus, format de cele două ziduri care delimitează curtea din faţa turnului-locuinţă'68. 

Cetatea pare să-şi fi încetat existenţa în urma unui mare incendiu, cel mai târziu în 
timpul celui de-al doilea război dacic al lui Traian, moment în care fortăreaţa a fost distrusă 
complet'%. 

Aşa cum se observă, dosarul istoric al cetăţii este consistent, chiar dacă cercetările, 
extinse pe mai multe decenii, sunt departe de a lămuri toate conexiunile care legau această 
fortăreață de celelalte nuclee de putere ale regatului dac. În ciuda avantajului oferit de 
monografia sitului, lucrare care a strâns mare parte din informaţia arheologică existentă la acel 
moment, rămân nenumărate întrebări referitoare la teritoriul controlat de cetate, la resursele 
posibile pe care le gestionau stăpânii acesteia, la sursele de venit care au permis ridicarea 
monumentalei construcţii și la rolul ei practic în cadrul fenomenului militar dacic. 

Cercetarea arheologică a devoalat parțial valoarea volumetrică concretă a elementelor 


757 Glodariu, Moga 1989: 16. 

7%8 Macrea et alii 1966: 10-19. 

75 Urme de utilizare a dealului în epoca medievală au fost relevate de ultimele cercetări arheologice. Tipul de 
locuire, evidenţiat de artefactele descoperite şi încadrate ca aparținând Evului Mediu, pare să fi avut tot un caracter 
militar, postul de aici avea cel mai probabil scopul de a supraveghea zona, chiar dacă şi acest rol a fost mult mai 
redus, de această dată (Glodariu, Moga 1989: 154-156). 

vizibile astăzi şi estimativ, în ce priveşte restul structurilor şi al materialelor, în special calcar, 
utilizate. Pe lângă zidul propriu-zis şi turnul-locuinţă imens, comanditarul lucrării şi-a permis 
costuri suplimentare legate de scara monumentală, al doilea turn, sanctuare, canalizare şi alte 
construcţii. Pe lângă cantitățile mari de pământ dislocate şi rocă” folosită, aceasta din urmă 
foarte probabil adusă de la mare distanţă, se adaugă necesarul de lemn, cărămidă, fier (exprimat 
în diversele unelte folosite, dintre care doar o mică parte au ajuns până la noi) şi alte metale. 
Doar materia primă folosită conturează deja costuri substanțiale, care, pentru un nobil 
provincial și familia lui trebuie să fi fost o provocare uriaşă. Dacă adăugăm costurilor de 
producţie directe pe cele auxiliare (remuneraţia lucrătorilor'”!, hrana, logistică, animalele de 
povară şi cantitățile nutreţ), precum și pe cele de întreținere, prețul final al construcției atingea 
valori extrem de mari. 

Ce resurse trebuiau să aibă comunitățile din zonă pentru a putea să susțină astfel de 
proiect costisitor? În mod cert consistente și în acest punct plasarea fortăreței relativ departe 
de orice tip de resursă naturală complică înțelegerea resorturilor economice controlate din acest 
punct. Extrapolând datele istorice şi geografice cunoscute putem cel mult presupune că cetatea 
controla în primul rând mare parte din fertila vale a Mureșului mijlociu, zonă care-i asigura 
necesarul de hrană pentru oameni şi animale, iar surplusul putea fi direcționat spre alte puncte 
de consum. Între acestea, desigur, capitala şi zona rezidenţială adiacentă, despre care e la fel 
de greu de spus că puteau fi numite parteneri economici sau pieţe de desfacere, produsele 
trimise aici fiind mai mult ca sigur parte a unor obligații politico-economice. Ar fi mai realist 
dacă am considera relația cu capitala mai mult o sursă de costuri suplimentare, decât una de 
profit, situație posibil amortizată parțial de produsele atelierelor meşteşugărești pe care este 
posibil că tarabostele local le-a primit de la autoritatea regală'??. În lipsa izvoarelor istorice, 
scenariul propus, deşi rămâne valabil, este doar teoretic, dar măcar schiţează complicatele 
mecanisme sociale, politice şi economice care au permis o astfel de construcție, în acest loc. 

Aceeaşi vale a Mureșului putea furniza venituri provenite din calitatea de arteră 
economică ce lega estul regatului de capitală. Între mărfurile tranzitate cea mai probabilă era 
sarea provenită din ocnele din centrul Transilvaniei. Este probabil că aristocratul de la Căpâlna 
nu stăpânea singur, ci cu ajutorul altor nobili, mai mici în rang, care gestionau valea în numele 
căpeteniei, el însuşi reprezentant al unei autorităţi mai mari. Mormintele aristocratice din acest 
sector (Blandiana, Teleac, Tărtăria) şi depunerile asociate (Bulbuc, Berghin), alături de 
cantitatea de monedă descoperită şi chiar de tezaure (Inuri, Sălişte/Cioara, Sărăcsău, Lupu, 
Cugir) denotă o prosperitate evidentă a arealului. Ori dacă în teritoriu lucrurile stăteau aşa, 
căpetenia cetăţii nu putea fi mai pauperă. 

O altă sursă de venit puteau fi spălătoriile de aur de pe valea Pianului. E dificil de admis 
că cetatea de la Căpâlna controla eventualul metal preţios provenit din munţii Apuseni (care 
este posibil să fi fost transportat pe alte rute care ocoleau sfera de influenţă a Căpâlnei, cum ar 
fi pe la Ardeu sau pe la Bulbuc), dar valea Pianului, bogată în nisipuri aurifere, se afla 
neîndoielnic în raza de autoritate a acesteia. Şi în acest caz, exploatarea resursei aurifere este 


70 Doar pentru terasa E a cetăţii au fost estimaţi 3240 m* de pământ dislocat și mutat (Glodariu 1985-1986: 93). 

71! Indiferent dacă erau sau nu plătiţi, lucrătorii trebuiau remuneraţi într-o formă sau alta, fie că vorbim de plăţi în 
natură sau monedă ori sub forma unor concesii şi înlesniri, deductibile până la urmă din forța economică a clanului 
sau conducătorului acestuia. 

72 În perimetrul cetăţii s-au descoperit o serie de unelte agricole: brăzdare de plug, sape, cosoare, seceri (Glodariu, 
Moga 1989: 97-98), iar pe o terasă de la poalele mamelonului, pe malul râului, într-o surpătură, alte brăzdare, seceri 
şi cuțite (Moga 1982: 37). Lipsa unor elemente asociate cu producția pieselor de fier (zgură, instrumentar specific, 
piese neterminate/în lucru etc.) duce la concluzia că cel mai probabil aici se executau doar reparaţii ale produselor 
aduse din alte ateliere. Foarte probabil însă, lipsa elementelor de identificare a metalurgiei locale este doar un 
rezultat al stadiului cercetării. 

doar presupusă''*, dar vechimea, abundența şi accesibilitatea aurului aluvionar din întregul 
perimetru, alături de exploatarea prin metode simple până în epoca modernă” sunt argumente 
solide. Chiar dacă aceste resurse erau exploatate de către daci, este dificil în continuare de 
trasat limitele autorităţii asupra lor, ele putând fi la fel de bine stăpânite de către căpeteniile 
rezidente la Cugir, care pe lângă acestea aveau în sfera lor de autoritate — pe considerente de 
apropriere geografică, în primul rând — și resursele de fier de pe muntele Bătrâna, cunoscute şi 
exploatate în Antichitate”'5. Diferenţele dintre cele două cetăţi sau mai exact, dintre aristocrații 
care le stăpâneau par aproape paradoxale. Căpâlna era o cetate monumentală, despre ai cărei 
proprietari nu ştim aproape nimic, iar Cugirul a fost o fortăreață mult mai modestă, din lemn, 
piatră locală şi pământ, dar ai cărei stăpâni au fost înmormântați cu mare fast, împreună cu un 
inventar funerar grandios, cu arme scumpe, vase de lux, piese de argint şi aur. Aurul văii 
Pianului, văii Cioarei, posibilele spălătorii de la Tărtăria, Vinerea sau Răchita (jud. Alba) ar 
putea să fie cel puțin una dintre explicaţii. Tumulii funerari de la Cugir ar putea fi considerați, 
prin valoarea materială a mobilierului funerar, momentul de apogeu al locuirii fortăreței, datată 
pe baza analizelor resturilor de lemn păstrate de la rugul tumului II în intervalul 160-95 
a.Chr.7'6. Prima fază de construcție a cetăţii de la Căpâlna este datată cel mai devreme în timpul 
lui Burebista, posibil chiar mai târziu, sub unul dintre succesorii săi'77, când Cugirul decăzuse 
deja sau cel puţin nu depăşise stadiul de cetate simplă. Aşadar, apare un decalaj cronologic din 
care reiese că influenţa celor două centre nu a fost contemporană, cel puţin în ce priveşte 
raporturile de putere, motiv pentru care exploatarea resurselor de aur şi fier din preajma 
Cugirului puteau fi controlate de mai puternicul taraboste de la Căpâlna. 

În acest registru, descoperirea necropolei Căpâlnei şi eventualele reglaje cronologice 
ce ar putea fi deduse de aici, devine o direcție de investigare ce ar trebui să se concretizeze 
într-un amplu proiect de viitor. 

Caracterul militar al cetății, comparabil în multe aspecte cu cetatea de la Covasna 
(Cetatea Zânelor) relevat de poziția ei geo-strategică şi de relația cu propriul teritoriu, dar și 
de numeroasele arme și piese de echipament descoperite aici''5 poate justifica într-o bună 
măsură prosperitatea proprietarilor. Fie pe cont propriu, fie, mai sigur, în cadrul organizat al 
regalității, posibil avantajaţi şi de factorii demografici deduşi, comandanții daci rezidenţi aici 
au participat deseori la numeroasele incursiuni dacice în imperiu, zonă care putea asigura nu 
doar râvnita glorie războinică, ci şi mai pragmaticele prăzi de război'?. 

Dovezi în acest sens ar fi monedele romane descoperite în ruinele turnului-locuinţă'5 
(fără a contabiliza şi contrafacerile), dar mai ales superbul set de bijuterii de aur, jefuit din zona 
cetății de către braconierii arheologici în anul 2003 şi recuperat ulterior de către organele 
judiciare'8!. Setul era format dintr-un colier cu 26 de pandantive şi doi cercei torsadaţi/*? și 
este posibil să fi făcut parte din avutul unei importante femei din familia nobiliară rezidentă 


713 Popa 2011: 258-259. 

714 Acker 1965: 648-650. 

775 Popa 2011: 36. 

716 Teleagă 2014: 309. Analizele radiocarbon (C14) efectuate au datat anterior epocii lui Burebista cel puţin 
mormântul princiar. Chiar de la primele cercetări, începutul fortăreței fusese plasat de către FI. Medeleţ la mijlocul 
secolului al II-lea a.Chr. (Andriţoiu, Rustoiu 1997: 126, nota 504). 

717 Glodariu, Moga: 126. 

778 Au fost descoperite aproximativ 25 piese cu caracter militar (resturi de umbo, pumnale, cuțite, cosoare, vârful 
unui gladius (probabil de tip Pompei), vârfuri de săgeți, vârfuri şi călcâie de lance şi sulițe), dintre care patru se 
datează la începutul sec. II p.Chr. (Glodariu, Moga 1989: 105-106). 

779 Între acestea şi un gladius. 

75 Moneda romană bine reprezentată pe valea Mureşului, în numeroase tezaure (RepArh Alba, passim). 

751 Lazăr et alii 2008: 128; p.153; Catalog 2014: 315-316. 

752 Catalog 2014: 315-316. 

leit tă 

Desigur toate aceste surse şi resurse nu se exclud reciproc şi cel mai probabil scenariu 
le include pe toate, în diferite proporții şi consistenţe, astfel că rezultatul este cel pe care, 
deocamdată, doar îl întrezărim. Oricum am echilibra presupunerile și datele arheologice 
discutate, reiese că această cetate a fost una de mare importanță în cadrul economiei și puterii 
militare a regatului dac. 

La finalul radiografiei, cei aproximativ 150 de ani de existenţă a fortăreței arată că 
cetatea mai are încă lucruri nespuse, nefiind descoperită necropola rezidenţilor'8* şi nici așezări 
sau locuinţe ale supușilor acestora. Privită din acest unghi, istoria cetăţii nu poate fi considerată 
încheiată, ci dimpotrivă ea îndeamnă la noi cercetări, efectuate mai cu seamă prin noile metode 
inter-disciplinare, altă dată imposibile sau nepermise. 

Până atunci însă, cetatea îşi trăiește aproape murdar bătrânețile contemporane, fiind 
jefuită de oameni şi vitregită de natură, povestea ei căpătând accente extrem de neplăcute. 
Căutătorii de comori i-au răscolit toate cotloanele şi nu se știe ce și cât material arheologic 
braconat a fost jefuit sau cât din acesta a fost şi recuperat. Bijuteriile de aur sunt doar un 
fragment din partea mare de istorie încă necunoscută a sitului. 

Descoperirea sanctuarelor, ulterior şantierelor sistematice, demonstrează insuficiența 
săpăturilor şi sondajelor executate şi implicit limitele metodelor de cercetare aplicate. Lipsa 
unor cercetări de suprafață organizate, a prospecţiunilor aeriene ori a aplicării unor cercetări 
preliminare de teledetecție, metode avangardiste pentru perioada în care au avut loc cercetările, 
dar nu imposibile, s-au adăugat greutăților ce decurgeau din starea generală dată de situația 
economică şi politică. Executarea de secțiuni limitate, în dauna unor abordări gen open area, 
a condiționat, în ciuda numeroaselor campanii, nu doar suprafaţa cercetată, ci și posibilitatea 
de a epuiza din punct de vedere arheologic situl, creând astfel premisele unor descoperiri 


753 În literatura de specialitate s-a solidificat teoria — lansată în contextul anchetei declanșate cu ocazia recuperării 
artefactelor — că piesele au aparţinut unui inventar funerar din interiorul fortăreței! — Acest aspect, unic în peisajul 
funerar al Daciei preromane (cazul tumulului de la Costeşti-Cerăruie este încă neclar), a fost amendat de către A. 
Rustoiu, care observă fragilitatea ipotezei, bazată la rândul ei pe informaţii incerte, oferite de către cei anchetați. 
În acelaşi registru, chiar proveniența sigură, din acest sit, a pieselor este insuficient documentată (Rustoiu 2016: 
75-16, nota 7). În urmă măsurătorilor prin metoda fluorescenţei de raze X (XRF) s-au obţinut compoziţiile: 1. 
D4709 Colier aur Căpâlna: Au=84.4%, Ag=13.5%, Cu=2%; 2. D4710 Cercel aur: Au=76.3%, Ag=20.2%, 
Cu=2.8%; 3. D4711 Cercel aur: Au=75.6%, Ag=20.8%, Cu=3.3%. Principalele componente ale aliajului pieselor 
sunt: aur, argint şi cupru, la care se adaugă, în proporții mult mai mici doar la colier, staniu. Acest din urmă 
element este prezent doar în cantităţi de ordinul a două-trei sute părți per milion (ppm). Prezenţa staniului arată 
că o oarecare proporţie (pe care o apreciem la 15 -20%) din aurul folosit la executarea colierului este de natură 
aluvionară, restul fiind aur metalurgic, deci aliaj obţinut în mod intenţionat, prin adăugarea unei cantităţi de cupru 
metalic, în vederea durificării obiectului. Nu se poate spune cu precizie dacă majoritatea aurului folosit la 
producerea colierului provine din rafinarea metalului nativ sau din retopirea unor obiecte sau monede mai vechi. 
În ceea ce priveşte cei doi cercei, ei nu conţin urme de staniu măsurabile, aliajul lor fiind unul de tip metalurgic, 
cu o cantitate relativ importantă de cupru adăugată pentru a le spori rezistenţa mecanică. Judecând şi după tehnică 
şi stil, este foarte probabil că atelierele în care s-au executat colierul şi cerceii să fi fost plasate în locaţii diferite. 
În cazul atelierului unde s-a produs colierul, nu trebuie exclus faptul că acesta să fi fost localizat în apropierea 
unei regiuni care dispunea de surse de aur aluvionar, în Serbia de Nord-Est, Banat sau chiar în Transilvania. 
Titlurile (conţinutul în aur) celor trei obiecte sunt următoarele: Colierul D4709 are titlul de 20.3 carate; Cercelul 
D4710 are titlul de 18.3 carate; Cercelul D471 lare titlul de 18.2 carate. Cerceii sunt, practic, identici din punct de 
vedere compozițional, deci au fost executaţi, cel mai probabil, din acelaşi lingou şi din aceeaşi şarjă (inf. privată 
dr. Daniela Stan). 

75Prima premisă este că stăpânii cetăţii au fost înmormântați în apropierea zidurilor, la fel ca la Ardeu, Cugir, 
Costeşti sau Piatra Craivii. O altă variantă ar fi că în cetate să fi rezidat permanent doar o garnizoană, iar nobilul 
şi familia sa să fi locuit în teritoriu, motiv pentru care mormintele acestora ar trebui căutate (teoretic) pe valea 
Mureşului. Ipoteza, deşi explică lipsa necropolei din proximitate, este greu de admis, având în vedere caracterul 
războinic al aristocrației, legăturile spirituale ale acesteia cu cetatea, precum şi analogiile enumerate. 

ulterioare, unele, așa cum e cazul braconajelor, într-o manieră nedorită, dar care sunt de o 
maximă importanță pentru înţelegerea dinamicii socio-politice a cetăţii şi teritoriului ei. 

Toate aceste realităţi converg spre ideea că, deşi au însemnat mult pentru cercetarea şi 
cunoaşterea cetăţii dacice de la Căpâlna, campaniile de cercetare, prin prisma metodologiei de 
lucru uzitate şi prin volumul de date relevate de acestea, au fost sau mai degrabă tind să devină 
insuficiente, context în care, încă o dată, reluarea cercetărilor devine un imperativ firesc. 

Departe de a privi situl doar prin fanta, uneori foarte îngustă, a interesului ştiinţific, el 
trebuie abordat şi prin punctul de vedere al conservării patrimoniului arheologic național, din 
care face parte. Campaniile de cercetare enumerate, braconările şi intervenţiile neautorizate, 
lipsa unor proiecte de conservare și a unui minim personal de întreţinere'$5, sunt de asemenea 
argumente care contribuie, dacă nu la sprijinul ideii de reluare a cercetărilor, în parametri noi, 
cel puţin la implementarea unui plan de conservare a sitului. 


Arme dacice figurate pe reversul unui sestert emis la Roma 
în intervalul 104-111p.Chr. 
(Foto: coinarchives.com) 


755 Moga 2002: 32-34; Dumitran, Borangic 2006: 123-128. 

[I.D ARMAMENTUL ELITELOR 


În spatele acestor lucruri sunt gânduri 


Autoritatea, privită ca un concept social, a operat dintotdeauna cu o vastă semiotică, 
destinată să proiecteze în structurile inferioare imaginea, forţa şi caracteristicile exponenților 
ei. Omul de arme a fost permanent reprezentantul cel mai important al oricărei autorități, fie 
ea socială, politică sau religioasă și, în această calitate, a recurs permanent la etalarea propriei 
valori marțiale prin posesia şi expunerea însemnelor celor mai concrete ale acesteia, armele şi 
echipamentul de luptă pe care îl deținea. 

În această cheie, armamentul a fost cel mai vizibil mod de exprimare a ideologiei şi 
identităţii războinicului. Arsenalul a fost perceput ca o reală emblemă a puterii militare şi 
economice deținute de către individ, ceea ce a obligat o permanentă afişare, modificare şi 
îmbunătăţire a lui. Într-o structură socială care avea în centru omul de arme, erau în egală 
măsură importante descendența sau proprietatea, charisma, forța fizică şi arsenalul deținut. 
Armele şi implicit capacitatea de a le folosi cu succes, erau parte intrinsecă din programul 
militar al structurii din care războinicul făcea parte. Adesea tipul de armă deţinut clarifica 
apartenenţa la o categorie socială a posesorului, locul lui în ierarhie, competențele personale 
ŞI, în ultimă instanță, puterea efectivă şi acțiunile de care era capabil individul. 

Echipamentul militar transforma starea de spirit nu numai a purtătorului, ci şi a celor 
din jurul său, prin inducerea unei serii de condiţionări comportamentale, depăşind poziția de 
instrumente ale morții violente și devenind mijloace de manipulare psihologică. 

Apare evident că războinicul acelor vremuri nu poate fi înțeles fără a fi cunoscute și 
înțelese armele lui, iar pentru acest lucru documentul arheologic reprezintă principalul mijloc 
de informare, dublat, acolo unde este posibil de textele contemporane lor şi de iconografia 
antică. 

II.D.l ISTORIOGRAFIA SUBIECTULUI 


Începând cu secolul al XIX-lea, cercetarea istoriei regionale din aria nord-balcanică, în 
general şi a istoriei militare a populațiilor din zonă, în particular, a debutat în acelaşi fel în care 
războinicii barbari din zonă, fie ei sciți, greci, traci, sarmaţi, celți sau germanici au pătruns în 
conștiința Antichității. Virtuţile marțiale, caracterul agresiv, evenimentele militare majore în 
care au fost implicaţi au atras atenţia istoriografiei, întocmai ca în scrierile antice, în plină 
epocă de redescoperire, şi asumare romantică, a culturii geto-dacice. 

În acest context general, primele scrieri, care acoperă aproape tot secolul XIX, în care 
regăsim aspecte referitoare la dimensiunea militară a culturilor locale, nu sunt decât reluări şi 
reactualizări ale textelor antice'%€, cumulate cu impresia vizuală puternică lăsată de Columna 
lui Traian. Este perioada din care, plecând de la aceste considerente, caracterul eminamente 
războinic al geto-dacilor, văzuţi ca singura entitate politico-militară notabilă din acest spațiu, 
devine cutumă'*”. 

Debutul secolului al XX-lea marchează şi apariția primelor scrieri mai ample ce conțin 
detalii despre armamentul geto-dacilor și despre organizarea lor militară. Istoria românilor din 
Dacia traiană, a fost prima mare sinteză a istoriei românilor, prin care A. D. Xenopol aduce 
informaţii noi pentru vremea sa, legate de înzestrarea cu armament şi a modului lui de utilizare. 
Eruditul savant amintește între armele de apărare: scutul, casca, lorica și |confundând 
războinicii daci cu aliaţii lor sarmaţi] zeaua complectă care acoperea tot corpul'58. Dincolo de 
analiza sumară și firească, dacă ținem seama de momentul întocmirii lucrării şi de mentalitatea 
epocii, armamentul enumerat acoperă toate categoriile de arme, în contrast cu imaginea 
războinicului barbar, modest înzestrat material, bazat doar pe vitejia, fanatismul religios şi 
dragostea sa de ţară. 

O primă analiză critică a unor arme, găsim la dr. C. 1. Istrati, care pune în discuție două 
pumnale curbe de tip sica, descoperite accidental'*, prefaţându-l astfel, şi la propriu și la 
figurat, pe Nicolae Densuşianu, primul care observă necesitatea scrierii unei sinteze asupra 
evoluției artei militare în această parte de lume. Convins de justețea demersului său, N. 
Densuşianu va contribui el însuşi la elaborarea unui astfel de text în care să extragă toate 
informaţiile referitoare la războaiele, la compunerea și organizarea, la armamentul, [|...] la 
fortificaţiunile armatei. Lucrarea a rămas neterminată”, autorul reuşind să finalizeze doar 
primele trei capitole, în care vorbeşte despre toate categoriile de arme mânuite de războinicii 


75 Babu-Buznea 1979, passim. 

781 Xenopol 1913: 105; p.107. 

75 Xenopol 1913: 110. 

78 C. 1. Istrati, Nic. Densuşianu. Viaţa şi opera sa, în prefaţă la Densuşianu, 1913: LXXIX, nota 2. Armele 
prezentate fuseseră subiectul unei comunicări susţinute în cadrul Academiei (4rme dace şi o nouă stațiune romană 
la Maglavit, districtul Dolj, susţinută la 13 aprilie 1912). Comunicările colecţionarului dr. Constantin I. Istrati vor 
atrage atenţia asupra armamentului descoperit în Oltenia, astfel că analizarea, detalierea şi interpretarea acestora 
va capta, cu timpul, atenţia istoricilor. 

7% Densuşianu 2002: 47-80, apărută postum. 

79 făcând însă 


barbari ilustraţi pe Columna Traiană””!, singura lui sursă de informare directă 
paralele şi analogii stranii cu echipamente din timpurile homerice'*. 

Cercetările arheologice europene de la sfârşitul secolului al XIX-lea și începutul celui 
următor oferă posibilitatea lui Vasile Pârvan, în anul 1926, să coreleze piesele provenite din 
săpături arheologice cu cele existente deja în muzeele românești, utilizând totodată 
reprezentările de pe Columna lui Traian şi monumentul de la Adamclisi (Zropaeum Traiani) 
în încercarea de a delimita armele specifice sau doar utilizate de către daci, precum şi posibilele 
influenţe şi interferenţe cu populaţiile înconjurătoare. Întâlnim, de asemenea, o primă 
clasificare a armamentului, prin stabilirea formelor caracteristice în cadrul fiecărui tip de 
armă?. 

Prin publicarea marilor sinteze: Getica. O protoistorie a Daciei (1926) şi Dacia. 
Civilizaţiile antice din ţările carpato-danubiene'”5, prin iniţierea săpăturilor în mai multe situri 
din Dobrogea, îndeosebi la Histria, prin coordonarea cercetărilor arheologice din Muntenia şi 
Oltenia, în aşezări aparținând epocii Neolitice, epocii Bronzului şi La Tene-ul geto-dacic, V. 
Pârvan realizează prima cercetare analitică a artefactelor cu caracter militar într-un mod care 
pune piesele analizate într-o lumină utilă istoriei militare, în mare parte valabilă până azi atât 
prin complexitatea analizelor, cât şi prin faptul că integrează civilizația geto-dacică în 
ansamblul civilizaţiei tracice'%. Acest mod de a expune istoria militară, cu toate componentele 
incluse, va continua, cu unele excepţii ce ţin de caracterul special şi specific al unor descoperiri 
şi al unor reviste de specialitate, în toată perioada comunistă. Chiar lucrările mai ample conțin 
doar informaţii cu caracter general, preluate și adaptate din literatura anterioară, fără alte 
analize critice sau de altă natură. În realitate, literatura epocii colportează doar tradiții istoriografice 
şi doar în mică măsură participă cu noutăţi, altele decât artefacte descoperite între timp. 

În prima jumătate a secolului al XX-lea, cercetarea arheologică a fost relativ 
sporadică'”, astfel că în literatura de specialitate au intrat în special arme descoperite fortuit. 
Oltenia este una dintre zonele care atrage atenția prin numărul mare de spade, pumnale, lănci 
şi piese de harnașament provenite mai ales din morminte plane de incineraţie. Este vorba de 
descoperirile de la Băbeni, Gârla Mică, Gogoșiţa, Golenţi, Gruia, Şimian, Turnu Severin, 
Radovanu de care s-au ocupat Al. Bărcăcilă'%, V. Pârvan”, |. Nestor5%, D. Berciut!, Anton 
D. Velcu5%?, pentru ca, după terminarea celui de al Doilea Război Mondial, Constantin C. 
Nicolăescu-Plopşor să completeze tabloul cu alte arme provenite de la Călăraşi, Corlate și 


7! Inclusiv „carele de război”, steagurile, mașinile de război şi instrumentele de muzică militară. 

152 În mod inexplicabil, nu este luată în considerare nici de acest autor lucrarea lui G. Tocilescu, în care, chiar 
dacă cu inerente erori ce ţin de nivelul de cunoaştere al epocii, sunt detaliate aproape toate tipurile de arme 
presupuse a fi folosite de către daci, prin analiza aproape exclusiv iconografică a monumentelor romane cunoscute 
la acea dată (Tocilescu 1880: 376-382) 

1% Densuşianu 2002: 36-43; p. 51-58; p. 63-70. 

7% Pârvan 1982: 285-298 (500-527). V. Pârvan este şi primul care notează asocierile dintre pumnalele curbe şi 
spadele celtice, fără să dezvolte însă această observaţie. 

795 Apărută postum, în 1928, la Cambridge şi tradusă apoi în limba română, în mai multe ediţii - prima în 1937. 
7% Pârvan 1982: 140: 507: 517: 593. 

791 Excepţie poate fi șantierul sistematic de la Tinosu (jud. Prahova). Vulpe, Vulpe 1924: 166-223. 

19% Bărcăcilă 1924: 280-296. 

7% Pârvan 1924: 35-50; Pârvan 1982: 285-298. 

500 Nestor 1933: 11-181; Nestor 1944, passim. 

801 Berciu 1939, passim. 

802 Velcu 1937: 52-57. Deşi face o analiză detaliată unui tumul descoperit la cca. 12 km de comuna Radovanu 
(jud. Călărași), autorul încadrează greşit din punct de vedere tipologic şi cronologic inventarul mormântului, 
atribuindu-l unui călăreț otoman din secolul al XVII-lea. 

Dobrosloveni, publicate într-un articol rămas multă vreme pilon din perspectiva publicării 
materialelor*%;. 

Începând cu a doua jumătate a secolului al XX-lea, interesul pentru istoria militară 
zonală creşte, în această perioadă fiind scrise şi editate o serie de lucrări cu caracter general 
privitoare la civilizația geto-dacică, ce vor include şi unele aspecte legate de armamentul 
acestora, însă fără a cuprinde şi o analiză punctuală privitoare la arsenalele utilizate. 

Începând cu anul 1950, săpăturile sistematice capătă o pondere tot mai însemnată în 
cadrul cercetărilor arheologice. Sunt publicate primele date despre zona rezidențială a 
Sarmizegetusei Regia50, cetăţile de la Luncani-Piatra Roşies%5, Piatra Craivii5% sau Arpașu de 
Sus*0, din Transilvania; Bâtca Doamnei5%, Poiana, Răcătăus!0, din Moldova; mormintele 
de la Rastus!!, Popeştis!? şi Lăceni*!*din Câmpia Română. Între artefactele prezentate se află 
şi numeroase arme şi echipamente militare, ceea ce are ca efect debutul creionării unei imagini 
mai ample despre armamentul geto-dacilor, precum şi corelarea acestuia mai realist cu 
iconografia cunoscută. 

O analiză generală despre armament, notabilă însă doar prin prezenţă şi intenţie, o 
reprezintă sinteza Istoria militară a poporului român, redactată de un colectiv numeros şi 
specializat, care cuprinde o seamă de capitole dedicate armamentului utilizat de daci, fără a-l 
trata însă separat de armele folosite de traci în generals!?. Acesteia i se adaugă alte lucrări 
tematice, dar puţin importante datorită impregnării lor cu ideologia epocii*!5. În aceeaşi 
perioadă, mai detaliat, într-un articol amplu, istoricul F. Marinescu face o radiografie a 
fenomenului militar din lumea geto-dacilor şi abordează frontal problematica armamentului 
din acest spaţiut!€. 

Al. Vulpe dezbate contribuția geto-dacilor la istoria militară a Antichității, alături de 
M. Zahariade, într-un volum destinat atât specialiştilor, cât și cititorilor de istorie în general, 
prin recursul minim la aspectele istorice evenimențiale şi accentul pus îndeosebi pe integrarea 
istoriei militare locale în cadrul general al Balcanilor epocii clasicet!?. 


803 Nicolăescu-Plopşor 1945-1947: 17-33 (cu bibliografia). Singura problemă a articolului este atribuirea celtică 
a tuturor pieselor şi inventarului, atribuire în consens cu stadiul cunoașterii din momentul publicării. 

804 Daicoviciu et alii 1950; Daicoviciu 1953: 154-193; Daicoviciu er aflii 1957: 255- 277; Daicoviciu et alii 1959: 
331-358; Daicoviciu er alii 1962: 465-476. 

805 Daicoviciu 1954: 90-92. 

805 Berciu, Popa 1970: 261-282. 

507 Macrea, Glodariu 1976, passim. 

808 Gostar 1969, passim. 

509 Vulpe et alii 1951: 177-217. 

510 Vulpe, Căpitanu 1971: 155-164. Viorel Căpitanu completează, în 1985, situaţia acestui sit (Căpitanu 1985: 41- 
74). 
si! Tudor 1968: 517-526. O noutate în ceea ce priveşte studiul armamentului, este adusă de analiza metalografică 
a unuia dintre pumnalele curbe descoperite aici (Istudor, Marcu 1968: 524-525). 

512 Vulpe 1957: 226 — 243. Cu ocazia publicării necropolei de la Popeşti-Mihăileni, au fost reluate și o serie de 
date despre mormintele de războinici de la Brad, Răcătău, Poiana, Piscul Crăsani, Radovanu şi Poiana-Rovinari 
(Vulpe 1976: 193-215). 

513 Moscalu 1977: 329-340. În acest studiu sunt discutate şi influenţele romane și celtice asupra armamentului 
dacic, iar autorul a propus o tipologie a vârfurilor de săgeți. 

514 Vulpe1984: 103. 

515 Romanescu er alii 1985: 103; Tudor 1986: 48. 

316 Marinescu 1980: 25-74. În acelaşi an autorul publică un rezumat consistent al ideilor exprimate în acest articol, 
sub formă de text de popularizare, în care doar reia tema armamentului şi o conectează cu metodologia 
expozițională, fără a aduce elemente noi față de articolele precedente (F. Marinescu, Mijloace de luptă ale geto- 
dacilor şi prezentarea lor în muzee, în Revista muzeelor și monumentelor, |, 1980: 8-14.) 

517 Vulpe, Zahariade 1987: 65-68. 

O serie de rezultate deosebite, privind panopliile de arme dacice, au fost obținute 
plecând de la studiul principalului material din care acestea au fost confecționate, fierul. 
Element fundamental, atât ca materie primă, dar și ca un constituent al unei mentalități sau a 
nivelului de dezvoltare tehnologică al unei culturi, continuând tradiţii anterioare descoperirii 
lui, studiul acestui metal cuprinde epoca de maximă dezvoltare şi înflorire a civilizației dacice 
în opera lui |. Glodariu şi E. laroslavschi, specialiști care au sesizat legătura fundamentală 
dintre metal, oameni şi armele lor, dedicând acestui subiect un volum în cadrul căruia armele 
ocupă un loc bine conturat$!5. Lucrarea tratează însă secvențial subiectul, concentrându-se 
aproape exclusiv asupra armamentului descoperit în zona cetăților din munţii Orăştiei. În 
capitolul dedicat armelor, acestea sunt tratate funcțional, fiecare categorie de armament fiind 
tipologizată, prioritar pe baza morfologiei. Cu toate că lucrarea este, în unele aspecte, astăzi 
depăşită, în special prin descoperirea a numeroase piese, aproape toate din alte zone ale Daciei, 
sistemul propus a rămas de referință în domeniu, subiectul nemaifiind reluat sau dezvoltat la 
acest nivel. Importantă pentru metodologia de clasificare aplicată, lucrarea celor doi arheologi 
clujeni îşi datorează soliditatea faptului că a conectat piesele studiate cu dosarul arheologic al 
subiectelor. Timpul lung scurs de la redactarea lucrării, care a permis acumularea unei baze 
arheologice mai mari şi concentrarea studiului pe nucleul regatului dac, sunt vulnerabilitățile 
metodei aplicate şi implicit trasează limitele lucrării. Cercetarea arheologică din teritoriu a adus 
numeroase descoperiri de piese de armament care au reconfigurat tabloul dinamicii 
fenomenului militar dacic, multe dintre ele însă cunoscute la data redactării. Spre exemplu, 
spada de tip celtic este redusă, în discuţie, la o singură piesă, descoperită în cetatea de la Piatra 
Roşie, dar astfel de arme sunt o prezenţă consistentă, fiind prezente în nu mai puţin de 40 de 
localități (iar numărul de exemplare este şi mai mare). Aproape la fel se prezintă situația în 
cazul pumnalelor curbe de tip sica (patru certe discutate minimal*!9), a săbiilor curbe de tip 
falx dacica (doar un exemplar prezentat), a coifurilor sau armurilor. Desigur că nu se poate 
face o comparaţie pe baza descoperirilor ulterioare lucrării, dar multe dintre piese erau 
cunoscute la momentul publicării ei. Pe aceste considerente, deşi clasificarea rămâne în bună 
parte valabilă, redimensionarea bazei de date cere o nouă sistematizare şi lărgirea analizei 
fenomenului. 

Armamentul antic utilizat în spaţiul nord-dunărean a fost, cel mai adesea, un apendice 
la lucrările care tratau diferite momente sau aspecte ale civilizaţiei geto-dacice în ansamblu, 
cercetătorii oprindu-se asupra lui doar accidental. Astfel, piesele de armament rămân cel mai 
adesea subiectul unor articole de specialitate publicate în periodice ale instituțiilor muzeale sau 
de cultură din ţară. 

Repertoriul pieselor de armament se îmbogățește pe parcurs prin apariția unor 
monografii cum sunt cele privitoare la siturile arheologice de la Ocniţas?, Căpâlna*”!, 
TilişcaS?? sau a unor articole punctuale despre morminte cu arme, cum sunt cele descoperite la 
Blandiana5, Cugir, Teleac$?5, Tărtăria56, Călant?7, Corcova sau Gruias?5. Acestora li se 


518 Glodariu, laroslavschi 1979: 131-132. 

519 La momentul redactării monografiei erau cunoscute pumnalele curbe din Oltenia și câteva din Transilvania. 
520 Berciu 1981, passim. 

81 Glodariu, Moga 1989: 103-106. 

52 Lupu 1989, passim. 

53 Ciugudean 1980: 425-432. 

824 Crişan 1980: 83-87. 

525 Moga 1982: 87-91. 

526 Ciugudean, Ciugudean, 1993: 77-79. 

57 Rustoiu et alii 2001-2002: 111-127. 

58 Ambele discutate la Sîrbu er alii 1999: 217-229. 

adaugă unele articole referitoare la un anumit tip de armament. Astfel, sunt discutate armurile 
din solzis?”, aşa-zisul scut de paradă de la Piatra Roşie5*, iar, la un alt nivel, Aurel Rustoiu 
reia problematica și tratează o serie de echipamente militare realizate din bronz”. 

Identificată drept o nouă etapă în istoriografia românească, perioada de după anul 1989 
(dar care, de facto, începe cam din anul 2000) aduce, în ceea privește echipamentul militar și 
armele, noi cercetări şi, mai important, noi unghiuri de vedere asupra echipamentului utilizat 
de către daci, celți ori sarmaţi și a semnificaţiilor şi valenţelor acestuia. În acest cadru, 
cercetătorul A. Rustoiu dezvoltă problematica echipamentului militar și, prin metodologia 
uzitată, leagă coerent artefactele militare de creatorii lor, cimentând astfel un nou tip de 
abordare istorică, la fel de riguroasă ca şi cele anterioare, dar care relevă în plus numeroase 
interpretări cu caracter social şi istorics*?. Autorul face o analiză detaliată, axată în special pe 
arsenalul de tip Padea-Panaghiurski Kolonii, inclusiv a pieselor de harnaşament şi a celor de 
vestimentație asociate, abordând subiectul şi dintr-o perspectivă inedită în acel moment, 
concentrând într-un volum articole anterioare, atât proprii, cât şi scrise în colaborares*”. 

Acest tip de interogare a fost determinat de analiza mormintelor tumulare din secolele 
II a.Chr. - I p.Chr. şi a asocierilor de rit, ritual şi inventar funerar întâlnite în complexele din 
nordul Bulgariei, estul Serbiei, zona Olteniei şi din sud-vestul Transilvaniei. Pe baza 
concluziilor formulate, autorul susține existența unei elite războinice (grupul Padea- 
Panaghiurski Kolonii)S%%, descoperite în acest areal începând din secolul II a.Chr. şi care se 
identifică prin utilizarea unui echipament militar unitar, dar provenind din diverse culturiss5. 
Astfel, în cadrul acestor complexe funerare se întâlnesc elemente traco-dacice: pumnale curbe 
de tip sica, zăbale de tip tracic, iar din mediul cultural celtic provin spadele, pintenii şi scuturile 
ovale cu umbo central. Pe lângă aceste elemente se mai întâlnesc componente comune în 
panoplia războinicilor vremii: armuri, lănci, cuțite, coifuri, arcuri. 

Completarea repertoriului armamentului din spaţiul nord-dunărean a fost posibilă prin 
publicarea unor monografii de sit, aşa cum este cazul celei de la Cetăţeni*** (jud. Argeș), 
Poiana“ (jud. Galaţi) sau a inventarelor funerare descoperite la Hunedoaras*5. 

Pentru siturile care conţin armament, aflate în afara granițelor României, dar care au 
legături evidente cu zona studiată, literatura de specialitate a beneficiat de publicarea 
descoperirilor din cimitirul de la Zemplină* şi a celor de pe Tisa Superioară, de la Mala 


59 Beldiman 1989: 125-133. Subiectul este reluat ulterior de către Vitalie Bârcă într-un articol dedicat 
echipamentelor defensive geto-dacice (Bârcă 1997: 83-92). 

530 Florea, Suciu 1995: 47-61. 

531 Rustoiu 1996: 147-152. 

52 Rustoiu 1996: 150-151. 

533 Temele au fost reluate și aprofundate de către cercetătorul clujean în 2002 (Rustoiu 2002, passim), în 2007 
(Rustoiu 2007a: 83-97; Rustoiu 2007b: 67-82) şi 2008 (Rustoiu 2008: 25- 29), completând subiectul cu unele 
detalii morfologice şi relevând o serie de posibile valenţe semiotice şi de prestigiu ale armelor depuse în 
complexele funerare ale aristocrației războinice discutate. 

834 Wozniak 1974: 86-138. 

535 Influențele celtice şi romane asupra echipamentului geto-dacilor au fost sesizate anterior şi de V. Pârvan (1982: 
285-298 (500-527) sau mai târziu de E. Moscalu (1977: 329-340). 

53 Măndescu 2003: 26-31; Măndescu 2006, passim. 

537 Vulpe, Teodor 2003, passim. Monografia a fost precedată de un amplu articol despre armamentul descoperit 
în acest sit (Teodor er alii 2000: 43-133) 

538 Sîrbu et alii 2007, passim. 

59 Budinsky-Kritka, Lamiovâ-Schmiedlovâ 1990: 245-354. Din acest sit arheologic provin o serie de piese de 
armament, printre care şi o cămașă de zale, singura aparținând spațiului cultural dacic care a beneficiat, 
deocamdată, de analize metalografice (Longauerovâ, Longauer 1990: 349-354). 

KopanyaS“ precum şi a unor articole dedicate grupului dacic Lipiţa, importante pentru studiul 
echipamentului militar folosit la periferia regatului dac. Este de remarcat chiar, cercetarea şi 
publicarea mult mai consistentă a cercetărilor din aceste zone, raportată la siturile arheologice 
dacice din România. 

Tot în capitolul monografii, dar nu de sit arheologic de această dată, ci dedicate unor 
tipuri specifice de arme şi echipamente, se includ două volume, unul tratând toate tipurile de 
arme curbe folosite în spaţiul tracics*!, iar unul având ca subiect pumnalele curbe de tip sicas?, 
lucrări completate de o serie de articole dedicate armamentului defensiv5* și ale unor piese de 
harnașaments*. 

Nu mai puțin importante sunt analizele detaliate similare cu referire la zona nord- 
pontică locuită de sarmaţi, sintetizate de către V. Bârcă şi O. Symonenko într-o amplă 
sinteză5%”, pregătită de valoroase articole de specialitate, aproape toate luând în calcul şi 
conexiunile diverse cu mediul dacic. 

Departe de a fi completă, lista bibliografică reliefează o ușoară tendinţă evolutivă în 
istoriografia românească. Dacă înainte de anii '90 ai secolului trecut, accentul era pus îndeosebi 
pe studiul claselor sociale, încercând-se desprinderea unor categorii sociale şi politice pe baza 
izvoarelor scrise şi artistice, perioada următoare a beneficiat de o analiză funcțională a 
armamentului, pe baze arheologice în primul rând, urmărindu-se integrarea lui în modul de 
manifestare a identităţii războinicilor, văzuți acum ca o parte distinctă şi conștientă de sine a 
societăţii. 


540 Kotigorsko 1995, passim; Kotigorsko 2000-2004: 63-69; Kotigorsko 2009a, passim; Kotigoroşco 2015, 
passim. 

541 Borangic 201 5a, passim. Lucrare reeditată anul următor (Ediţia a II-a, revizuită şi adăugită, Editura Altip, Alba 
Iulia, 2016. ISBN: 978-973-117-599-7). 

5% Sîrbu, Borangic 2016: 19-40. 

5% Borangic 2011: 171-227; Borangic 2014a: 259-310; Borangic 2015: 417-463; Borangic et alii 2015: 113-170. 
54 Borangic, Barbu 2013: 22-47. 

545 Bârcă, Symonenko 2009, passim. 

11.D.2 ARMAMENT DEFENSIV 


II.D.2.A ARMURI 


Apariția metalelor şi apoi a tehnologiilor metalurgice a dus rapid la înglobarea acestor 
materiale în efortul de a obţine echipamente defensive performante, în speţă cuirase și coifuri, 
capabile să reziste şocurilor şi acţiunilor de tăiere/împungere. Dacă despre armurile realizate 
din materiale organice, dovezile arheologice păstrate sunt rarefiate, cele din metal, bronz sau 
fier au lăsat urme evidente ale utilizării lor în Antichitate. O altă sursă de informaţie o 
reprezintă izvoarele istorice, chiar dacă, în cele privitoare la epocile mai vechi, există o 
însemnată doză de incertitudini. Totuși, menționarea echipamentelor defensive dovedeşte că 
ele făceau parte din arsenalul luptătorilor, indiferent cărui neam sau tabără au aparținut. Trebuie 
remarcat că valoarea economică ridicată a acestor echipamente le făceau accesibile prioritar 
elitelor războinice, astfel că nu de puține ori aceste arme sunt asociate cu statutul proprietarului. 

Panoplia elitelor militare se modifica și se adapta permanent, prin definiție, la realitățile 
tactice ale momentului. Unul dintre cele mai interesante astfel de elemente, în care converg, 
adesea atât de strâns încât este aproape imposibil de departajat, inovaţia proprie de plagiatul 
tehnic, este armura — înțelegând prin acest termen variatele tipuri de echipamente defensive 
realizate din metal cu scopul protecţiei pieptului, abdomenului și bazinului unui individ5*€. Nu 
putem ști cu siguranță când cuirasele au apărut în dotarea războinicilor din spaţiul nord- 
dunărean, dar putem reconstitui, parțial, traseul acestor piese de armament, plecând de la 
necesitatea firească a luptătorilor de a se proteja, până la artefactele propriu-zise. Ce se poate 
spune însă, cu siguranţă, este că armurile, de toate tipurile, au individualizat dintotdeauna 
purtătorul lor, i-au modificat statutul şi imaginea, l-au însoțit în momentele importante din 
viață, pe timp de război, dar şi pe timp de pace. Importanţa acestor armuri rezidă în valenţele 
multiple cu care au fost investite, izvorâte din funcţia lor practică și care sfârşesc prin a le 
sacraliza rolul. Războinicii participau la ceremoniile comunității purtându-le, oficiau diverse 
ritualuri echipați ca de război şi, într-un final, cel puţin personajele de seamă, erau 
înmormântați cu ele, într-o formă sau alta. Imaginea acestor elite nu era completă fără 
armamentul lor, în toate momentele vieţii şi chiar după moarte, în încercarea de a transfera în 
plan mistic, atributele și funcționalitățile din cotidianul real şi de a păstra în memoria 
colectivităților funcţia războinicului şi atributele lui. 

Legătura dintre armament, în special dintre armuri, și concepţiile religioase ale elitelor 
care le-au utilizat oferă ocazia de a sonda puţin cunoscuta, dar efervescenta, lume a barbarilor 
nord-dunăreni, în căutarea acelor motivații, sacre şi pragmatice, care au avut ca efect 
coagularea autorităţii aristocrației războinice în jurul unui nucleu suficient de puternic, în stare 
să mobilizeze marea, dar dispersata forță a geto-dacilor. 

Obiecte de prestigiu, armurile, dincolo de rolul lor practic, confereau posesorului o 
poziție aparte, contribuind la afirmarea poziţiei lui, atât în raport cu propriul grup, cât şi cu 
inamicii săi, fiind echipamente dificil de realizat, de procurat şi de întreţinuts*”. Purtarea lor în 
cadrul evenimentelor speciale ale comunității şi depunerea în morminte sugerează importanța 
ce le era acordată, precum şi învestirea lor cu anumite proprietăți magico-religioase şi socio- 
culturale al căror sens și importanță pot fi, cel mult, bănuite. 


846 Alte componente ale echipamentului individual defensiv, ajustabile pe corp, sunt cnemidele, pulparele, 
coifurile şi protecțiile de antebraţ (manicae), iar exterioare corpului, scuturile. 
541 Borangic 201 la, passim. 

Însă cel mai important rol al cuiraselor era pe câmpurile de luptă. Un războinic bine 
echipat cu armură nu doar inspira teamă în rândul inamicilor, ci modifica starea de spirit în 
propriul lui grup de luptători. Cuirasa era un indicator clar, alături de celelalte arme, ale 
capacităților fizice, ale potenţei economice şi ale prestigiului deținut de către posesor. Pe lângă 
toate acestea o platoşă sporea şansele de succes ale războinicului şi această calitate era foarte 
importantă într-o epocă în care războaiele erau frecvente, iar rănile puteau cauza —prin 
hemoragii sau infecţii ulterioare — mai multe decese decât luptele propriu-zise. O armură putea 
face nu doar diferenţa dintre învins şi învingător, ci şi pe aceea dintre viaţă şi moarte, fără 
legătură neapărată cu rezultatul luptei duse de posesorul ei. 


Arme dacice, desen după reliefurile de pe baza 


Columnei Traiane realizat de gravorul italian 


Giovanni Battista Piranesi (1720-1778) 

1l.D.2.A.l ARMURI DE ZALES* 


În spaţiul nord-balcanic se pare că a existat o adevărată tradiţie a utilizării armurilor, la 
modul general, de către războinicii traci, suficient de bine împământenită încât miturile 
Antichității să atribuie acestora inventarea lor, alături de inventarea metalurgiei”. Totuşi, 
izvoarele istorice conferă zonelor occidentale ale Europei inventarea zalelor. Astfel, Marcus 
Terentius Varro, poet şi scriitor latin (116-27 a.Chr.), creditează lumea celtică occidentală cu 
invenţia cămăşii de zale propriu-zise**, informaţie ce pare acceptată în epocă devreme ce este 
pomenită în treacăt de Strabon”! şi de Diodor din Sicilia5*?. 

Realităţile arheologice relevă o situație puţin diferită, ce apare oarecum în contradicție 
cu aceste surse istorice. Astfel, cu toate că opinia general acceptată de către majoritatea 
specialiștilor este aceea că celții occidentali au fost primii utilizatori ai acestui tip de armură, 
cele mai multe descoperiri arheologice aparțin zonei nord-balcanice, respectiv aria 
comunităţilor tracice şi celtice*5%. În ciuda acestui fapt şi din cauză că majoritatea cămăşilor de 
zale au fost descoperite puternic deteriorate de arderile pe rug, de trecerea timpului și de natura 
corozivă a solurilor în care au fost depuse, la care se adaugă lipsa unor analize detaliate de 
metalografie (excepție armura descoperită la Zemplin, Slovacia), rămâne foarte greu de stabilit 
exact locul sau momentul apariției ori posibilitatea realizării unor tipologii indubitabile. 

Cele mai vechi astfel de descoperiri sunt datate către sfârșitul secolului al IV-lea şi 
aparțin unei depuneri ritualice descoperite la Hjortspring (Sonderjylland, Danemarca), piesele 
provenind, după părerea specialiştilor, din spaţiul Europei centrale sau chiar din zona 
balcanică. Armurile (10-12 exemplare?) au fost atribuite căpeteniilor unui corp expediționar 
germanic, cu o bază de recrutare mai largă, care a atacat, în jurul anului 350 a.Chr., insula 
Als55, dar desigur scenariul istoric real poate să fi fost cu totul altul. 

În Bazinul carpatic, cea mai timpurie armură de zale a fost descoperită la Horny Jatov 
(Slovacia), într-un mormânt celtic de inhumaţie datat în secolul III a.Chr.5%, fiind ceva mai 
timpurie decât cea din inventarul celebrului mormânt de la Ciumeşti (jud. Satu Mare). 

O serie importantă numeric de armuri de zale sunt reprezentate în descoperirile 
aparținând complexelor funerare ale grupului Padea-Panagjurskii Kolonii, în special situate în 
nordul Bulgariei actuale$5, similare cu alte asemenea piese de armament ce apar în nordul 
Dunării, începând cu secolul II a.Chr. Exceptând armura de la Ciumeşti, care a aparținut unui 
războinic celt ce a trăit în a doua jumătate a secolului al III-lea a.Chr.5%, restul descoperirilor 
est-europene aparțin nord-vestului Bulgariei actuale, datate începând din secolul III a.Chr., 
ceea ce întăreşte ipoteza că aceste echipamente au ajuns în nordul Dunării odată cu modificările 


548 Armurile de zale au făcut subiectul mai multor articole de specialitate (Borangic 2011: 127-150; Borangic 
201 la: 127-150; Borangic 2012: 179-209; Borangic, Paliga 2013: 5-22), din care am extras doar unele aspecte 
relevante subiectului de față. 

549 Homer, Iliada, cartea L, 593; Ognenova-Marinova 2000: 11. 

550 Varro, De lingua latina, V, 24, 1 1 6. 

851 Cei mai mulți îmbracă pieptare de in, doar puţini se folosesc de zale şi de cască (Strabon, III, 3, 6; C 154). 
552 Mulţi îşi acoperă pieptul cu zale de fier. Alţii drept platoşă au doar pielea lor, şi se luptă goi (Diodor din 
Sicilia, Biblioteca istorică, V, 30, 3). Despre nuditatea războinică la celți vezi Rustoiu 2008: 30-36. 

553 Borangic, Paliga 2013: 9-10. 

554 Borangic, Paliga 2013: 7 (cu bibliografia subiectului). În sprijinul originii balcanice a inventarelor pledează 
existenţa între armele care au făcut obiectul sacrificiului, a unei lănci-seceră (de fapt o sabie uşor curbată, de mari 
dimensiuni) de tip rhomphaia, utilizată exclusiv de către traci în secolele IV-II a.Chr. (Borangic 2010b: 215-225). 
555 Rustoiu 2008: 27. 

55% Torbov 2004: 57-69. Cercetătorul bulgar caută originea cămăşilor de zale în cadrul civilizaţiei tracice din 
nordul Peninsulei Balcanice, independent de influenţele celtice, pe care însă nu le exclude complet. 

557 Rustoiu 2008: 166. 

culturale impuse de grupul Padea-Panagjurskii Kolonii, în mormintele cărora au fost sunt 
semnalate. 

Alte descoperiri, aparținând celei de a Doua Epoci a Fierului, din sudul şi sud-estul 
european, au fost făcute într-un număr destul de mare, la care se adaugă unele piese din 
Occident. Cele mai multe armuri însă aparțin spaţiului est-european, făcând parte din arsenalul 
războinicilor traci, daci și celți. 

Ulterioare acestui orizont cronologic şi cultural, sunt numeroase fragmente de cămăși 
de zale descoperite în lumea sarmatică nord-pontică, datate începând cu secolul II a.Chr., dar 
utilizarea acestor echipamente de către războinicii stepelor devine certă abia din secolul 1 a.Chr. 
O caracteristică a armurilor sarmatice constă în combinarea dintre armurile de solzi şi zale sau 
utilizarea armurilor bimetalice, fier și bronz. Pe baza dovezilor arheologice, se poate spune că, 
probabil, sarmaţii au preluat acest tip de echipament defensiv din Asia Mică5*”, unde au ajuns în 
perioada războaielor din anii 183-179 a.Chr., la care au participat în calitate de aliați ai regelui 
Pontului, Pharnaces |. 

Pentru spaţiul nord-dunărean, repartiția contextelor funerare care conțin armuri de zale 
arată o preponderență a descoperirilor din Muntenia şi Oltenia (Cetăţeni, Popești, Radovanu, 
Poiana5“, Broşteni!) şi în Transilvania (Hunedoara, Cugir5%2). O armură provine din Moldova 
centrală (Răcătău de Jos), iar alte două sunt exterioare granițelor actuale, fiind localizate la 
Mala Kopanya (Ucraina) și Zemplin (Slovacia). Două fragmente ale unor astfel de armuri, 
descoperite la Măgura Moigradului şi Șimleu Silvaniei (jud. Sălaj), provin din contexte 
nefunerare, respectiv dintr-o locuință şi din perimetrul unei așezări dacice de meşteri 
metalurgis** (PL. 17). Un alt fragment a fost recent semnalat la Cigmău (jud. Hunedoara), 
rămânând de rezolvat problema contextului și implicit atribuirea şi datarea armurii. Ulterior 
cuceririi Daciei, dar provenind din mediul geto-dacilor liberi de la sud de Carpaţi, este semnalat 
un fragment de armură de zale la Târgşor (jud. Prahova), fără multe alte detaliis*?. 

Contextele arheologice din care provin cămășile de zale au, în general, un caracter 
izolat, aparținând unor complexe arheologice elaborate, respectiv mormintele unor indivizi cu 
o poziție socială de excepţie. Plecând de la această realitate, la care se adaugă valoarea 
economică și tehnologia de fabricare specială — la unele exemplare inelele erau nituite 
alternativ (PI. 18/3) sporind exponențial gradul de dificultate al fabricării şi al costului final — 
se poate justifica, într-o oarecare măsură, numărul redus de armuri de zale din Dacia 
preromană. Care este însă unul ridicat, raportat la descoperiri similare din restul Europei. 

Din punct de vedere cronologic debușeul utilizării acestor echipamente în zona nord- 
dunăreană s-a făcut începând cu secolul al II-lea a.Chr., moment ce coincide cu apariția pe 
teatrele de luptă balcanice a războinicilor aparținând grupului cultural PPK. Descoperirile 
datând din această perioadă sunt preponderent situate în sudul Carpaţilor, pentru ca apoi ele să 


858 Bârcă, Symonenko 2009: 296-306. 

559 Bârcă, Symonenko 2009: 305. 

860 Astăzi cartier al orașului Rovinari, jud. Gorj. 

56 Din acest punct, situat pe raza comunei Plopşoru (jud. Dolj), se pare că provin resturile unei alte armuri de 
zale, asociată în depunere cu ceramică dacică (Gherghe 2001: 30). Artefactul nu a fost publicat cu detalii şi n-a 
putut fi, deocamdată, identificat în depozitele muzeului. 

562 Două exemplare. 

56 Borangic 2011: 174-189 (cu bibliografia descoperirilor). 

564 Din acelaşi sit, respectiv castrul roman de aici, mai provine un pumnal curb de tip sica. Ambele piese de 
echipament au făcut subiectul unei comunicări ştiinţifice (Cristian Roman, Arme dacice descoperite la Cigmău 
(jud. Hunedoara); în curs de apariţie). Nu există deocamdată certitudini în asocierea celor două piese de 
armament, ambele fiind identificate ca provenind din săpături mai vechi, rătăcite în depozitele muzeale şi 
redescoperite recent. 

565 Diaconu 2009: 41; fig. 6/16. 

se extindă spre centrul Transilvaniei și, de aici, spre periferia lumii regatului dac. Cămăşile de 
zale au fost utilizate până la căderea regatului, fiind prezente în număr mare între trofeele 
capturate de către armatele romane şi expuse în reliefurile Columnei Traiane$%€. 

Morfologic, ele au forma unor tunici, cu mâneci scurte (PI. 18/1). Pentru această siluetă 
pledează lipsa aproape generală a componentelor ce ar fi făcut parte din sistemul de închidere 
(excepţie una dintre armurile de la Cugir [T2] şi probabil cea de la Popeşti [T2], ambele situații 
insuficient cunoscute), în contrast cu zona sudică, tracică, în care aceste sisteme de închidere 
par dominante. Această concluzie este sprijinită și de redările armurilor capturate, figurate pe 
Columna lui Traians*”. Diferenţierea morfologică, în raport cu armurile mai timpurii provenind 
din spaţiul sud-tracic, arată o evoluţie a lor şi, în acelaşi timp, o eficientizare, prin reducerea 
greutăţii totale. În compensare, s-a recurs adesea la nituirea inelelor de legătură, operaţie 
extrem de laborioasă, dar care conferea o rezistență superioară întregii rețele metalices:. 

Tipologia aparte indică faptul că aceste echipamente au fost realizate pe plan local, de 
către meşteri autohtoni, ipoteză întărită şi de numărul mare de piese descoperite în arealul nord- 
balcanic“. Concomitent, ele relevă existenţa unei elite potente din punct de vedere economic, 
capabile să-şi comande şi să întreţină un arsenal complex, costisitor. 

Nu în ultimul rând, numărul mare al descoperirilor de acest gen, din care la noi a ajuns 
un procentaj imposibil de apreciat, demonstrează o dată în plus valoarea militară afișată a 
războinicilor, înarmaţi la cele mai înalte standarde ale epocii. Această elită, integrată 
mozaicului de războinici ai Antichității, a ieşit din nou în evidenţă, situându-se, din punct de 
vedere militar, pe același plan cu cea mai mare putere militară a epocii, Imperiul roman. 

Arsenalul acestei elite militare, testamentara unor îndelungate tradiții războinice, 
cuprindea tot ceea ce putea oferi tehnologia epocii lor: cuțite, pumnale, spade, scuturi, coifuri, 
arcuri, lănci şi cămăşi de zale. O privire de ansamblu asupra armamentului aparținând 
aristocrației războinice locale, relevă o panoplie relativ unitară, ceea ce denotă o mentalitate şi 
o ideologie compactă, concretizate în tactici şi strategii similare, pe spaţii largi. 

Având origini foarte probabil balcanice, armurile de zale reprezintă tipul de cuirasă cel 
mai consistent documentat în mediul dacic. Cu bune calităţi în ce privește mobilitatea şi gradul 
de protecţie oferit, dar şi rolul lor de piese de prestigiu, au avut ca efect depunerea lor în 
mormintele elitei, unde aveau un dublu rol: pe de o parte erau creditate cu proprietăți 
apotropaice, îndeplinind funcții defensive şi în post-existenţă, iar pe de alta subliniau în raport 
cu comunitatea decedatului, rangul şi valoarea de războinic al acestuia. 

Adusă în nordul Dunării ca urmare a modificărilor culturale declanșate de către 
războinicii PPK, armura de zale a suferit modificări care pot fi puse în relație directă cu evoluţia 
social-politică şi militară ce a debutat în acest sector începând cu secolul al II-lea a.Chr.. Astfel, 
raportat la modelele celto-tracice sudice, zalele războinicilor nord-dunăreni sunt elaborate, 
mult mai mobile, în ciuda densităţii superioare dată de diametrul mic al inelelor, mai rezistente 
datorită nituirii inelelor, în multe cazuri. Schimbările sunt şi de natură morfologică, cuirasele 
de zale nord-dunărene având o formă proprie, asemănătoare unor tunici scurte, aspect ce 
reflectă amprenta locală a fabricanţilor şi purtătorilor de astfel de echipamente defensive. Pare 
de la sine înțeles, argumentele fiind numeroase în acest sens, că armurile au putut fi fabricate 


566 Armuri de zale sunt figurate pe baza monumentului, pe toate cele patru laturi (PI. 19/2; PI. 19/5; PL. 20/4). 

5% Borangic 2012: 187. Una dintre cele mai întregibile astfel de armuri, cea de la Radovanu, confirmă situaţia. 

568 Este posibil ca uneori armurile de zale să fi fost ranforsate cu solzi metalici, destinaţi să mărească rezistenţa 
zonelor celor mai expuse. Singurul argument arheologic în acest sens ar fi armura de la Răcătău (Vulpe, Căpitanu 
1971: 158-160), dar subiectul nu este foarte bine documentat, astfel că acest tip de armură combinată — intens 
folosită în spaţiul sarmatic — cere o doză de prudenţă în acceptarea ei în mediul dacic. 

569 Se poate invoca drept argument şi numărul de filiere descoperite în mediul dacic. 

570 Borangic 201 la: 127-150. 

pe plan local, de către meşteri armurieri, în ateliere specializate, ce posedau un instrumentar 
diversificats”!, capabile să producă şi să întrețină aceste echipamente scumpe. Valoarea lor 
intrinsecă$7?, la care se adaugă ornamentarea cu metale preţioase (PL. 18/2), permite ipoteza că 
ele erau percepute ca un element important de identificare exterioară și de afişare a imaginii. 

Armamentul elitei contribuie la reconstrucția profilului războinicului, el însuşi produsul 
unei culturi în care forţa şi caracterul marțial reprezentau un set de valori general acceptate și 
intens promovate, însoţind posesorul în ipostaza de om de arme și în post-existență. Prezenţa 
armurilor în depunerile funerare sugerează atât potența economică, cât şi calitățile războinice 
ale defuncților. Prezența unor armuri, întregi sau fragmentare (pars pro toto?), poate simboliza, 
la fel de bine, apartenenţa sa la o anumită confrerie războinică sau chiar să joace un rol protector 
asupra individului în fața necunoscutului reprezentat de lumea de dincolo. Toate aceste 
elemente obligă la o rediscutare a evoluţiei fenomenului militar în lumea războinicilor nord- 
danubieni şi repoziționează discursul privitor la elitele militare ale acestora. În același timp, 
tratamentul funerar permite o regândire a conexiunilor existente în interiorul culturii şi 
societăţii dacice, dar mai cu seamă a raporturilor pe care aceştia le-au avut, din punct de vedere 
religios, cu armele lor. 

Cămășile de zale au fost utilizate pe toată perioada Regatului dac (Grafic 1), ele 
figurând pe Columna Traiană, între trofeele capturate de către romani după cucerirea Daciei”, 
atât în rehefurile de pe soclu (PI. 19/2; PI. 19/5; Pl. 20/4), cât şi, foarte probabil, într-o scenă 
de luptă (scena XXIV, PI. 20/6). Armurile din inele de fier, mult mai greu de redat în sculptură, 
sunt totuşi detaliate suficient pentru a face orice ambiguitate să dispară. Plecând de la acest 
exemplu se poate spune că modalitatea de figurare a cămăşilor de zale este realistă, existența 
lor în panoplia războinicilor daci confirmându-se reciproc cu descoperirile arheologice. 

Columna Traiană completează tabloul final al utilizării armurilor de zale în lumea 
războinicilor de la Dunăre, începând chiar cu epoca invaziei celtice şi terminând cu războaiele 
daco-romane (Grafic 1), moment în care, odată cu eliminarea elitelor războinice cărora le-au 
aparținut, folosirea armurilor de orice fel în lumea dacică nu mai poate fi documentată, chiar 
dacă din punct de vedere militar, prin acţiunile dacilor rămași în afara provinciei, aceştia au 
continuat să reprezinte o ameninţare pentru /imes-ul roman. 

Grafic 1. Cronologie armuri de zale 


Il.D.2.A.2 ARMURI DE SOLZI 


571 Pe lângă instrumentarul general al unui atelier metalurgic, producătorii de zale aveau nevoie şi de anumite 
unelte şi dispozitive extrem de specializate, în acest caz de trăgătoare de sârmă (filiere), prezente în descoperiri 
arheologice pe teritoriul Daciei într-un număr destul de ridicat. Deşi mai mulţi specialişti presupun existența unor 
filiere cu ajutorul cărora să se fi obținut fire de metal în Antichitatea europeană, până în prezent singura zonă certă 
în care au fost descoperite astfel de filiere este Dacia, opinie formulată de dr. E. Iaroslavschi în cadrul Sesiunii de 
comunicări Piese arheologice minore și semnificaţia lor (ed. a II-a), desfăşurată la Muzeul Civilizatiei Dacice şi 
Romane, 5-6 mai, 2011, Deva, în comunicarea intitulată Filiera dacică. 

5% Borangic 2014: 46-47. 

573 Borangic 2012: 187-189. 


154 


Armurile din solzi, unele dintre cele mai vechi tipuri de cuirase, au fost folosite şi în 
spațiul nord-dunărean, documentate arheologic în timpul Regatului dac. O astfel de armură era 
realizată din mici plăcuţe de metal (bronz sau fier), dispuse sub forma solzilor de peşte, 
prevăzute cu perforaţii pentru coaserea lor pe un suport de piele sau pânză și pentru 
interconectare. Plăcuţele se suprapuneau parţial, constituindu-se într-un exoschelet mobil și 
rezistent. O astfel de armură era mult mai fiabilă decât cea de zale, mai ieftină şi, foarte 
important, mult mai ușor de reparat şi întreţinut. De asemenea, gradul de protecţie oferit era 
mai mare decât în cazul zalelor, putând proteja războinicul, într-o bună măsură, chiar împotriva 
săgeților. Un dezavantaj al acestui tip de armură l-ar fi putut constitui greutatea echipamentului 
şi un grad de rigiditate mai mare decât al zalelor. 

De remarcat este că astfel de armuri par să fi fost folosite timpuriu în acest areal, ele 
figurând în arta princiară getică. Astfel de redări sunt prezente pe coiful de la Agighiol, comuna 
Valea Nucarilor (jud. Tulcea). Motivul cavalerului, în armură şi cu lancea pregătită de atac, 
apare aici recurent în patru ipostaze, pe obrăzare şi pe partea din spate a calotei. O altă armură 
este figurată pe obrăzarul coifului de aur de la Poiana-Coţofeneşti, comuna Vărbilău (jud. 
Prahova). 

Iconografia epocii regatului dac conţine şi ea câteva reprezentări. Un personaj călare 
este figurat pe una dintre piesele ce compun tezaurul de la Surcea (jud. Covasna). O faleră de 
aici înfăţişează un călăreț ce pare a avea corpul acoperit cu o armură, sugerată prin hașuri. Alte 
reprezentări oarecum similare apar pe un vas de tip kantharos provenit din așezarea de la 
Răcătău de Jos şi foarte probabil pe falerele de la Luput”?. 

Toate aceste figurări de echipamente defensive jalonează cronologic folosirea 
armurilor de către elite, singurele care îşi puteau etala în artă, puterea, identitatea şi 
ideologias”5. 

Exceptând coiful princiar de la Poiana-Coţofenești, asupra celorlalte reprezentări poate 
plana o oarecare doză de incertitudine privind tipul de armură ilustrat. Rămâne deschisă 
discuţia în jurul ideii că artistul, poate din stângăcie sau din alte considerente nu a putut sau 
vrut să redea echipament militar de protecție, ci doar elemente ce sugerau decorul 
vestimentației, fapt totuşi destul de improbabil, dacă ţinem cont de statutul personajelor. Aceste 
incertitudini nu mai sunt posibile în cazul reprezentării de pe coiful princiar de la Agighiol. 
Armura apare în acest caz redată clar, acoperind doar torsul personajului, ba mai mult aceasta 
poate fi interpretată ca fiind o cămașă de zale, cu inele mari, rotunde, ceea ce ar complica 
discuțiile despre perioada când acest tip de armură a apărut în spaţiul nord-dunărean. 
Ansamblul iconografic ce împodobește coiful redă o scenă de sacrificiu în care personajul ţine 
în dreapta un pumnal. Sacrificatorul este reprezentat acoperit cu o armură scurtă, pe trunchi, 
redată prin elemente rotunde, ce pot fi zale sau partea inferioară a unor solzi puternic 
rotunjiţis/€. Purtarea armurii în cadrul ceremoniilor religioase sau speciale ale comunității şi 
depunerea lor în morminte sugerează importanţa ce le era acordată, precum şi învestirea lor cu 


anumite proprietăți magico-religioase şi sociale greu de reconstituit acum”. 


874 Borangic 2012: 184. Haşurile care decorează vestimentația personajelor putând doar sugera o cuirasă. 

515 Proprietatea asupra metalelor preţioase şi implicit reflecţia în artă a ideologiei, personale sau de grup, au fost 
apanajul aristocrației militare, segment social redus numeric, dar potent economic şi politic (Sîrbu 2006: 49). 

316 Este posibil ca decorul să fie doar o schematizare sugestivă a unei armuri de solzi — în condiţiile în care zalele 
apar documentate în regiune mult mai târziu, dar rămâne greu de explicat existența unor solzi rotunzi, geometrie 
unică la acest fel de armură. 

577 Borangic, Paliga 2013: 11-15 (cu bibliografia). 

Revenind în epoca dacică, suportul de bază, din materiale organice, al armurilor nu s-a 
păstrat, dar astfel de cuirase figurează pe Columna Traiană, permițând vizualizarea de 
ansamblu a acestui tip de echipament&'* (PL. 19/1; PL. 19/6;PL. 20/2-5). 

Statistic (Grafic 2), reprezentările de cuirase de pe Columnă arată o preponderență a 
tipului /orica squamata“"”, fără a putea stabili cu certitudine dacă armurile redate erau de piele 
sau de metal. Judecând însă după mărimea solzilor şi lipsa nervurilor centrale, aceştia par să fi 
fost confecționaţi din piele groasă, dar din nou intră în ecuaţie modul de reprezentare al artei 
imperiale. La fel stau lucrurile şi în cazul celor două reprezentări de /orica segmentata, ale 
căror detalii constructive, aşa cum au fost redate de către artişti, înclină spre ipoteza că erau 
realizate tot din piele. Este însă foarte posibil ca modalitatea de redare aleasă de sculptori să 
nu reflecte exact realitatea, detaliile extrem de complexe îngreunând munca şi astfel meşterii 
fiind siliți să recurgă la unele simplificări. 

Preponderenţa acestui tip de cuirasă poate reflecta o realitate din teren, unde armurile 
din solzi puteau prevala, din considerente economice şi tactice. De asemenea, este de remarcat 
asocierea acestor armuri, pe reliefurile bazei Columnei, cu săbiile curbate, ceea ce poate sugera 
utilizarea lor de către alt etaj al elitei militare dacice, mai numeros, dar cu alte posibilități 
economice şi altfel antrenat. 

Un alt argument ar fi și contextul nefunerar al descoperirilor de solzi din mediul dacic, 
comparativ cu armurile de zale, mormintele războinicilor posesori de zale descoperite până 
acum fiind invariabil asociate înaltei aristocrației militares%0. 


Număr exemplare 


a Tipul armurii 


Armuri de zale Armuri de solzi Armuri din segmente 


Grafic 2. Numărul de armuri „barbare” reprezentate pe Columnă 


578 Borangic 201 la: 188-191. 

579 Din punct de vedere terminologic lorica (cuirasa), este un termen care reflectă armurile utilizate de către 
armata romană, putând fi extins însă asupra oricărui tip de echipament defensiv (Cf. Tudor 1982: 453-455). 

880 Singurul context funerar aparţinând aristocrației militare care conţine şi solzi de armură este cel de la Răcătău. 
Squamata (solzi de peşte) este o denumire modernă, cu caracter convenţional, şi nu una antică. 

Dosarul arheologic confirmă, prin descoperirea unor plăcuțe, utilizarea armurilor din 
solzi în perioada Regatului dac (PI. 17). Astfel de componente s-au descoperit la Răcătău de 
Jos! (com. Horgești, jud. Bacău), Sânsimion*? (jud. Harghita), Divicis% (com. Pojejena, jud. 
Caraş-Severin), Poianas (com. Nicoreşti, jud. Galaţi), Şimleu-Silvanieis5 (jud. Sălaj), 
Măgura Uroiului55 (jud. Hunedoara) şi la Sarmizegetusa Regia. 

Cel mai discutat caz, în literatura de specialitate, este al armurii descoperite la Răcătău, 
punctul Dealul Mazilului. Aici, într-un tumul (T1), a fost descoperit un mormânt ce conţine 
resturile unei armuri constituită din inele de fier nituite, alături de care erau și câteva plăcuţe 
de lorica squamata din bronz (două sau trei la număr“57), cu nervură mediană, la care se adaugă 
o foiţă de aur ce placa un obiect rotund de fier, posibil un buton. Solzii descoperiți au complicat 
reconstituirea şi atribuirea întregului echipament. Principala propunere de reconstituire a fost 
ipoteza combinării celor două tipuri de armuri. Proximitatea modelelor sarmatice, unde acest 
tip este bine documentatss5, conferă soliditate acestei variante, cunoscute fiind contactele 
intense dintre cele două civilizaţii, mai ales pe plan militar. Similitudinile cu mediul sarmatic 
sunt întărite şi de practica utilizării metalelor prețioase pentru decorarea armurii, practică 
întâlnită în acest mediu cultural, dar şi în cel geto-dacic. Adoptarea acestor cuirase de către un 
proeminent aristocrat local nu pare deloc improbabilă. Nu trebuie exclusă nici o posibilă 
influență romană în acest caz, armurile combinate fiind folosite şi de către armatele romane 
din Orientul Apropiat*”. O altă variantă atribuie mormântul unui războinic bastarn, aflat într- 
o ipotetică misiune diplomatică în interiorul zonei controlate de geto-daci5”%. 

Dacă admitem sistemul dublu de protecţie, el era destinat să ranforseze armura în 
special în zona pieptului, partea cea mai expusă şi mai vulnerabilă în timpul luptelor, îndeosebi 
împotriva săgeților, care aveau capacitatea de a penetra reţeaua de zale. Suplimentarea armurii 
putea fi fixată direct pe reţeaua de inele de fier sau puteau constitui o armură complementară, 
independentă de cămașa propriu-zisă. Din punct de vedere constructiv, armura ar fi trebuit să 
fie suplimentată şi în zona spatelui, pentru a i se echilibra greutatea, ceea ce ridică semne de 
întrebare vizavi de numărul mic de solzi descoperiţi în cadrul unui complex, în contrast cu 
reprezentările antice. La fel de posibilă este şi probabilitatea ca solzii să fi fost o depunere 
rituală”! — pars pro toto — ceea ce explică numărul mic, comparativ cu totalul solzilor unei 
armuri, fie ea şi combinată. Alături de aceşti solzi, din perimetrul aşezării mai provin câteva 
piese izolate, de bronz şi de fier (Pl. 21/1 a/g). 

Un alt solz, de fier de această dată, provine din situl de la Poiana (PI. 21/6). Aici, la 
limita de nord-vest a satului actual, pe o terasă din stânga Siretului, numită Cetățuia, a fost 


51 Vulpe, Căpitanu 1971: 155-164; Căpitanu 1986-1987: 109-120; Babeş 1993: 116-118, pl. 44/5-8. 

582 Beldiman 1989: 127; Vitalie Bârcă susţine că este vorba de fapt despre o componentă de harnaşament (Bârcă 
1997: 87). 

58 Gumă er alii 1987: 215 pl. XXII/1-2; Beldiman 1989: 129-130, fig. 4/1-2. 

584 Vulpe et alii 1951: 207. 

585 Pop, Bejinariu 1995: 6, pl. 14; Pop, Borangic 2016. 

556 Pescaru et alii 2009: 181. 

887 C. Beldiman identifică și o a treia plăcuţă de lorica squamata provenită din același complex (Beldiman 1989: 
129, fig. 3/1), precum şi alți trei solzi proveniţi din aşezare (p. 129; fig. 2/3-4; fig. 3/2-3). Cercetarea depozitelor 
a relevat însă existența a cel puţin şapte solzi, întregi sau fragmentari, proveniţi atât din tumulul TI, cât şi din 
aşezare. 

588 Bârcă 2009: 299-301. 

589 Bârcă, Symonenko 2009: 299-301. 

5% Vulpe, Căpitanu 1971: 163. Prezenţa unui astfel de echipament defensiv la războinicii germanici, care au 
utilizat doar sporadic armurile, a fost pusă pe seama unui import din lumea celtică, în ciuda similarităţilor cu mai 
apropiații sarmaţi (Babeş 1993: 117). 

51 Bârcă 1997: 86. 

identificată o importantă așezare geto-dacică, a cărei evoluție poate fi surprinsă până la 
cucerirea romană. Solzul descoperit, databil în secolul I p.Chr., pare a avea origini orientale, 
romane sau mai degrabă sarmate, ceea ce nu exclude ca armura să fi aparținut la un moment 
dat, unui războinic local. Piesa a fost iniţial publicată doar nominal, fără detalii sau ilustraţies”?, 
fiind abia recent redescoperită în depozitele muzeului din Tecuci şi publicată integral. 

Alţi doi solzi de bronz, însă fără nervură mediană, provin din arealul cetăţii dacice de 
la Divici, punctul Grad (PL. 21/3a-b). Plăcuţele de armură prezintă unele particularităţi, în 
raport cu alte asemenea piese. La cuirasele romane, sistemul de prindere dominant a fost bazat 
pe patru perforaţii, dispuse câte una pe marginile laterale şi alte două pe cea superioară a 
fiecărui solz. Primele ajută la articularea plăcuţelor între ele, în timp ce, prin intermediul 
celorlalte, solzul era fixat pe suportă”. Solzii de la Divici au un singur orificiu, la capătul de 
sus, respectiv două găuri dispuse vertical, spre centru. Poziţia orificiilor sugerează un sistem 
de fixare diferit de cel roman$” și chiar de cel sarmatics%. Această modalitate originală de 
fixare face ca atribuirea lor să fie încă discutabilă, cu atât mai mult cu cât au fost descoperiți în 
nivelul de distrugere al fortăreței, respectiv un moment dinamic al existenței dacice de aici, 
când mobilitatea unor arme şi tactici de luptă depăşiseră rigorile oricărei specificități. Acest 
fapt, coroborat descoperirii şi a altor piese de echipament militar roman în acest sit arheologic, 
a dus la ipoteza originii romane a acestor solzis”, bazată pe tipul de fixare neobişnuit în mediul 
dacic. 

Corneliu Beldiman include între plăcuţele de /orica sqguamata şi un solz din tablă de 
bronz provenit din aşezarea dacică de la Sânsimion (PL. 21/7). Piesa este decorată cu trei șiruri 
verticale constituite din puncte și era fixată de suport cu ajutorul unui nit, astăzi rupt. Ca şi în 
cazul solzilor de la Divici, lipsa unor analogii exacte“, nu permite aşezarea piesei într-un 
context istoric clar şi nici atribuirea unei funcționalități sigure. 

O altă plăcuţă de bronz, aparținând unei /orica squamata, a fost descoperită la Șimleu 
Silvaniei (PL. 21/4). Piese este rotunjită în partea de jos, are patru orificii pentru prindere 
precum şi o pronunţată nervură mediană, cu bune analogii la Răcătău. Piesei descoperite aici, 
incidental, i s-a adăugat o alta, aproximativ similară, descoperită ulterior (PL. 21/55%. 

Mai mulţi solzi de bronz provin din zona capitalei Sarmizegetusa, publicați doar 
parțial”%. Probabil o parte dintre aceşti solzi sunt romani, provenind de la armuri folosite de 
armata romană sau ar putea fi dintre armele capturate de către daci. Până la publicarea lor 
integrală, valoarea lor istorică se reduce la statistică. 

Ultima piesă identificată din arealul discutat este un solz de fier provenit de la Simeria, 
punctul Măgura Uroiului. Rămasă inedită până în acest moment, plăcuţa de fier a fost 
descoperită între resturile unui atelier metalurgic, ceea ce sugerează că astfel de echipamente 
erau produse și/sau reparate pe plan local. Solzul are o formă aproximativ patrulateră (5x5 cm), 


5% Vulpe 1951: 207. 

5% Pop, Borangic 2016: 

54 Reugăre 1993: 124-125. Acest sistem ranforsa bine armura, dar îi reducea o parte din mobilitate. 

55 O plăcuţă cu unele analogii morfologice a fost identificată, în mediul roman, la Porolissum (Gudea 1989, pl. 
CLXXXI/20). 

5% Bârcă, Symonenko 2009: 296-301, fig. 119; p. 121-122. 

597 Beldiman 1989: 130; Rustoiu 1996: 151. 

5% C. Beldiman, bazându-se pe lipsa analogiilor, consideră că piesele din mediul dacic sunt variante tipologice 
locale (Beldiman 1989: 130). 

5% Pop, Borangic 2016: 

%0 Pupeză 2016: 134, fig. 2. În total au fost recuperaţi 22 de solzi de fier (L = 2,8 cm; l= 1,5 cm), întregi sau 
rupți. Sunt vizibile cele două perforaţii centrale pentru niturile de prindere, precum şi perechile de perforaţii mai 
mici de pe margini. La unii solzi se pot distinge urmele nervurii mediane. Datare: secolul I p.Chr. 

lipsind o mică porţiune dintr-un colţ - ceea ce îi dă alura unui pentagon - şi are trei orificii pe 
latura presupus superioară şi alte două la extremitățile laturii opuse (PL. 21/2). 

Așa cum se observă, resturile armurilor de solzi provin din contexte care nu le leagă 
indubitabil de purtătorii lor. Uneori chiar apartenenţa unor presupuşi solzi la tipul de armură 
discutat este nesigur. Descoperirea lor în proximitatea unor ateliere denotă că erau fie fabricaţi 
pe plan local, fie armurile erau reparate aici. În contextele funerare ale aristocrației apar, 
exceptând tumulul de la Răcătău, doar cămăși de zale, echipamente specifice, prin natura lor 
economică şi tactică, statutului acestei elite. 

Cine sunt în acest caz proprietarii cuiraselor realizate din solzi? Un posibil răspuns ar 
putea fi extras din poziționarea echipamentelor pe reliefurile sculptate pe baza Columnei, unde 
apar grupate scuturi, săbii încovoiate şi coifuri, asociere repetată ce nu poate să fi fost gratuită 
sau întâmplătoare. 

Războinicii comati”!, categorie mult mai pragmatică şi mai puţin dispusă (sau 
capabilă) să cheltuiască, ar fi putut utiliza acest tip de armură — din solzi realizaţi din fier, bronz 
sau chiar piele (PI. 20/1-3; 5) — mai rezistentă şi mai potrivită pentru deschiderea şi ducerea 
luptei, dar și mult mai conformă cu statutul unui etaj ierarhic inferior. Este greu de admis că 
aceşti războinici profesionişti nu erau bine echipați, cel puţin din perspectiva pragmatică a 
situaţiei. În acest scenariu este posibil ca solzii diferitelor astfel de echipamente descoperiți în 
arealul dacic să le fi aparţinut, iar reprezentările de pe Columnă să fi fost atribuite, mult prea 
uşor şi nu întotdeauna argumentat, aliaţilor sarmaţi. Ipoteza este seducătoare, cu atât mai mult 
cu cât în mormintele aristocratice — exceptând tumulul I de la Răcătău, unde situația nu este 
bine lămurită — nu sunt descoperiți solzi de armură, ci invariabil doar resturi de cămăși de zale. 

Trebuie însă spus că realitatea evocată poate fi consecinţa stadiului cercetărilor, orice 
descoperire ulterioară putând modifica acest scenariu, cu atât mai mult cu cât armurile de solzi 
făceau altădată, în epoca prinților geți, parte din arsenalul aristocrației. Nici considerentele 
pragmatice nu ar trebui ignorate, un nobil putând recurge la orice echipament dorea sau își 
putea permite în condițiile nevoii de protecție sporită. 

Să fi fost, în epoca dacică, zalele un indicator al unui statut social diferit de cel al 
purtătorilor de armuri din solzi metalici? Un răspuns mai concludent este încă greu de formulat. 
Cert este că armurile de solzi făceau parte din arsenalul războinicilor daci, fără să se poată, 
deocamdată, vizualiza indubitabil vreo coordonată socială sau numerică. 


%1 Înarmaţi, în principal, cu săbii încovoiate de tip falx dacica. 

II.D.2.A.3 ARMURI LAMELARE 


Este cunoscut faptul că proprietățile acide ale solului din zona nord-dunăreană nu au 
permis decât în mod excepțional (în turbării, sărături/saline) conservarea materialelor organice. 
În acest cadru nu există nici un document arheologic care să certifice indubitabil utilizarea 
armurilor din piele în spațiul dacic. Singurele mărturii în acest sens fiind oferite de către 
iconografia și numismatica romană. Lor li se poate adăuga o informaţie ambiguă, oferită de 
către Dion Chrysostomos, retor şi filozof elin, care observă, în 87 a.Chr., pregătirile dacilor 
pentru confruntările cu romanii. El notează că acolo, la ei, puteai să vezi peste tot săbii, platoșe, 
lănci, toate locurile fiind pline de cai, arme şi oameni înarmaţi”?. Nu este deloc clar dacă 
amintitele platoșe ale dacilor erau de un tip anume, de metal sau piele, de zale, dacă erau creaţii 
proprii sau capturi din confruntările anterioare, dar reiese în mod evident că aceste echipamente 
existau în număr suficient de mare, încât să iasă în evidenţă şi autorul să considere notabil acest 
aspect”>. 

Câteva armuri lamelare apar însă pe soclul Columnei între trofeele capturate (Pl. 19/3- 
4), clar diferite de armurile romane din benzi metalice, completând astfel dosarul istoric al 
acestui model de protecţie individuală care, privit prin binomul economic-eficacitate, este greu 
de crezut că nu a ocupat un loc important în dotarea războinicilor locali”?. 

Aceste armuri”, asupra cărora, din motivele expuse, avem ca singure mărturii reliefurile 
iconografiei imperiale, rămân unele dintre modelele de cuirase ce sugerează adaptabilitatea 
războinicilor daci. Uşor de realizat, comparativ cu mult mai complexele /orica segmentata 
metalice, aceste cuirase ofereau o serie de avantaje între care durata mai scurtă a fabricării, 
precum şi accesibilitatea materialului, costuri mai mici de producție şi întreţinere, precum și o 
bună mobilitate. Mai puțin eficientă ca grad de protecţie, dezavantaj eliminat parțial prin 
fierberea pielii, era mai ușor de purtat, și implicit de luptat, decât modelele metalice. 

Nu lipsită de importanţă, prin prisma colportării informației, este reprezentarea armurilor 
pe monedele romane, care, deși mai puţin numeroase, întregesc tabloul reprezentărilor de 
armuri nord-balcanice. În acest context poate fi plasată o serie de emisiuni de bronz, bătute cu 
ocazia încheierii primului război dacic, pe reversul cărora zeița Roma care stă pe un morman 
de arme capturate de la daci, între care și o cuirasă, aparent de tip fhorax sau în care este 
reprezentată doar armura, ca trofeu (P1.21/8a/b). Nu se poate admite reprezentarea grafică 
de pe monede ca expresie fotografică a unei realităţi, cunoscut fiind gradul de schematizare şi 
standardizare utilizat de către monetăria imperială, dar pare improbabil ca gravorii să fi utilizat 
un simbol inexistent în plan real. 

Dosarul arheologic al armurilor din Dacia preromană este încheiat şi completat cu câteva 
elemente care certifică prezenţa şi posibil utilizarea de către daci a cuiraselor romane. Un astfel 
de caz este documentat prin descoperirea, în situl de la Cetăţeni (jud. Argeş) a unor componente 


%2 Dion Chrysostomos, Discursuri, XIL, 16, 20. Despre posibilitatea reală ca Dion să fi ajuns efectiv la nordul 
Dunării vezi nota critică la Dana 2011: 139. 

%03 Există însă o mare probabilitate ca măcar o bună parte din aceste platoşe să fi fost cuirase de tip mhorax, de 
piele sau metal, larg utilizate în lumea tracică (Cf. Ognenova-Marinova 2000) sau armuri capturate de la romani. 
%4 Borangic 2012: 188-189. 

%5 Realizarea unor replici ale acestui tip de armură a demonstrat că modelul ilustrat pe Columnă era fabricat 
aproape cert din segmente de piele, acoperirea întregului corp cu benzi de metal rezulta o protecție prea rigidă 
pentru a fi eficientă. 

906 Petolescu 2010: 143 (cu bibliografia). 

provenind de la armuri romane”, confirmând ceea ce afirmase Cassius Dio despre capturile 
armelor romane (LXVIII, 9,1). 

Întregul tablou reconstituit, devoalează o structură militară profesionalizată, pragmatică, 
potentă economic şi mai ales bine înarmată. În dotarea războinicilor, aristocrați sau nu, se 
regăsesc numeroase armuri, de toate tipurile, în contrast evident cu clişeul modern, axat pe 
imaginea barbarului echipat rudimentar şi fără echipamente de protecție individuală. 


Reconstituirea coifului de fier a războinicului 


incinerat la Cugir, jud. Alba. 
(Crişan 1993) 


%7 Pe baza analogiilor cu alte elemente similare, piesa a fost datată ca aparţinând secolului I p.Chr. (Măndescu 
2006: 62-63). Pentru alte categorii de arme romane în mediul dacic vezi Petculescu 1998: 261-285. 


161 


11.D.2.B COIFURI”: 


Provenite aproape invariabil din descoperiri arheologice cu caracter funerar, coifurile 
au fost asociate constant cu aristocrația, deşi această piesă de echipament a fost întotdeauna o 
componentă defensivă extrem de utilă tuturor categoriilor de războinici. În ciuda acestui fapt, 
numărul de coifuri descoperite în mediul dacic este redus, comparativ cu funcția defensivă 
importantă (situaţie identică în toată Europa barbară de altfel, cu explicaţii diverse”). Sigur 
că această stare de fapt trebuie pusă în relaţie cu tăcerea surselor despre elitele locale, cu faptul 
că erau trofee căutate şi, probabil, unele erau transmise ereditar, ceea ce modifică percepția 
asupra densităţii lor reale”!0. 

Coifurile utilizate de războinicii daci se subsumau unor tipuri diverse, cu diferite grade 
de dificultate de execuție. Plecând de la modele mai simple — spre exemplu cele asemănătoare 
cu modelele de tip Por, s-a ajuns la coifuri care fac legătura între tipurile celtice şi cele romane 
timpurii”!!, cum este cel descoperit la Cugir”! (PL. 23/4), până la modele elaborate, bogat 
ornamentate, cu o morfologie specifică, derivată probabil, din modelele tracice, de tip 
Phrygian, vizibile între trofeele capturate de romani, ilustrate pe Columna Traiană. 

Simbol al statutului social, coifurile — îndeosebi cele elaborate morfologic — nu erau la 
îndemâna oricărui războinic, în special din cauza costurilor ridicate, ce rezultau din dificultățile 
de realizare ale unei asemenea piese. Modificările surprinse la nivelul riturilor funerare, 
caracterizate de reducerea ariei şi a numărului mormintelor aristocratice în secolul I p.Chr., ar 
putea fi o altă explicație privind absenţa coifurilor în perioada amintită, când armele nu mai 
sunt sacrificate în cadrul ceremoniilor funerare și chiar mormintele se ocultează. 

Deşi numărul coifurilor descoperite este redus, unele fragmentate până la limita 
incertitudinii recunoaşterii lor ca atare, iar morfologia suficient de atipică, s-au făcut unele 
încercări de clasificare”!5, astfel că opinia specialiştilor generală este că majoritatea, chiar dacă 
se inspiră din modele sud-europene, par a fi creaţii sau adaptări locale, specifice arealului nord- 
dunărean”!“. 

Coifuri sau resturi atribuite acestora, databile după secolul II a.Chr., s-au descoperit la 
Popeşti (jud. Giurgiu), Chirnogi (jud. Călăraşi), Piscul Crăsani (com. Crăsanii de Jos, jud. 
Ialomiţa), Poiana-Rovinari (Jud. Gorj), Zimnicea (jud. Teleorman), Cugir (jud. Alba) şi 
Hunedoara (jud. Hunedoara) (Pl. 22). 

Un exemplar fost descoperit în tumulul IV de la Popeşti, piesă din care s-au recuperat 
părți mari de calotă, apărătoarea de ceafă, fragmente ale obrăzarelor și o componentă care pare 


%8 Coifurile dacice au fost subiectul unui articol de specialitate mai detaliat (Borangic 2015: 417-463). 

%09 Situaţia pare identică cel puţin în lumea germanică și celtică (Rustoiu 1996: 146) şi sarmată (Bârcă 2006: 205- 
206). 

”10 Borangic 2014: 47. Pentru mediul dacic explicaţiile penuriei de astfel de piese au fost căutate în concepțiile de 
ordin religios ale dacilor (Glodariu, Iaroslavschi 1979: 132), fără argumentaţie solidă însă. Valeriu Sîrbu 
sintetizează acest impas, pe care îl pune pe seama metodologiei ineficiente (Sîrbu 1993: 129-130). Modificările 
practicilor funerare, vizibile în reducerea numărului mormintelor aristocratice începând cu secolul I p.Chr., trebuie 
şi ele puse în relaţie cu raritatea coifurilor în spațiul şi timpul discutat (Gumă 1991: 102, nota 118; Rustoiu 1996: 
147-148), fără a putea explica în întregime ocultarea multor tipuri de arme. 

91! Rustoiu 1996: 150. 

912 Popa 2011: 326- 327, PL. 150/4 (cu bibliografia piesei). Obrăzarele coifului de la Cugir au fost analizate cu 
ocazia documentării asupra subiectului, piesele aflându-se în colecția Muzeului Naţional al Unirii, Alba Iulia (inv. 
4648). Din coif s-au mai păstrat şi resturi ale calotei, extrem de fragmentată şi afectată de temperaturile mari ale 
rugului funerar. 

"15 Rustoiu 1996: 147-150. Clasificare bazată pe metalul utilizat pentru fabricare, bronz sau fier. 

914 Vulpe 1976: 212; Gumă 1991: 102. 


162 


(82, 


Se_ 


să fi făcut parte din sistemul de susținere a panaşului”!5. Coiful a fost realizat din tablă de bronz, 


prelucrată prin ciocănire şi pare a avea la bază modele sudice, dar în același timp el este, prin 
forma şi tehnica de execuţie, un produs local. Caracteristicile morfologice atipice au făcut 
dificilă reconstituirea exactă a formei originale, astfel că variantele de reconstituire propuse în 
literatura de specialitate sunt doar ipoteze (PI. 23/1-3). 

Dintr-un mormânt plan de incinerație, aflat în componenţa unei necropole descoperite 
la Chirnogi, punctul Terasa Rudarilor, datată începând cu a doua jumătate a secolului al II-lea 
a.Chr. — până în a doua jumătate a secolului 1 a.Chr., provine un fragment dintr-o placă de 
bronz ornamentată. Pe baza decorului, care are analogii la Popești, s-a presupus că reprezintă 
resturile unui coif similar. Părţile plăcii de bronz au fost prinse între ele cu mici bare de fier, 
ansamblul suferind probabil unele reparaţii în Antichitate”! (PL. 23/5). 

Tot unui coif pare să-i fi aparținut şi o bordură de bronz, rest al unui posibil obrăzar, 
descoperit într-un mormânt tumular (T.I1), cercetat parţial, de la Piscul Crăsani”!7. Fragmentul 
este decorat cu protuberanțe, iar pe margini cu cercuri incizate, similare cu cele de la Popeşti. 
Pe baza inventarului funerar, complexul a fost datat în secolul I a.Chr. Din păcate alte detalii 
sau imagini ale fragmentului nu au mai fost publicate, exceptând un desen. 

La fel de incert este și cazul unui fragment dintr-o placă de bronz descoperită într-un 
mic tumul de incineraţie de la Poiana-Rovinari”!5. Inventarul acestui mormânt conţinea şi o 
armură de zale pliată. Întregul inventar a fost datat în secolul I a.Chr. 

Un fragment de bronz, asemănător, a fost descoperit într-un mormânt (C10 M.21) din 
necropola de la Zimnicea, punct Câmpul Morților, datat către sfârşitul secolului 1 a.Chr. (PL. 
23/6). Bucata de tablă poate să fi făcut parte din obrăzarul unui coif, fiind decorată, în tehnica 
au repousse, cu protuberanţe, iar pe margini cu cerculeţe şi linii în zig-zag incizate”. 

Morfologia exactă a acestor căşti de luptă nu poate fi reconstituită la un nivel cert. 
Uneori chiar apartenența fragmentelor la coifuri este discutabilă, singura constantă fund 
materialul de bază, dar mai ales decorul pieselor. Plecând de la modelul Popești, pe care s-a 
fondat gruparea celorlalte piese, s-a conturat posibilitatea ca toate aceste fragmente să fi fost 
componente (majoritar obrăzare) ale unor coifuri aparţinând aceluiaşi tip, specific zonei 
dunărene, corupte din modele elenistice mai timpurii”20. 

Nici în cazul coifului descoperit la Cugir, realizat din fier de această dată, originea 
piesei nu este una bine determinată. După cum observa A. Rustoiu, caracteristicile căştii o 
califică drept un produs local, fabricat în decursul secolului I a.Chr.”?!, chiar dacă pare 
influenţat de modele nord-italice”?. 

O altă componentă din bronz, fragmentară, descoperită la Hunedoara, a fost interpretată 
pe baza unei balamale, drept un posibil element de legătură dintre calota şi obrăzarul unui 
coif”. 

La fel ca în cazul armurilor, dosarul istoric al coifurilor este completat de iconografia 
Columnei Traiane. La o privire atentă, din nou în contrast cu imaginarul creat de monument, 


”15 Vulpe, 1976: 201, fig. 12/1-2. 

916 Şerbănescu 2006, 169-170, fig. 4/1. 

917 Vulpe 1976: 207-208 

918 Berciu 1934: 25; Vulpe 1976: 208; Calotoiu et alii 1987: 80. 

919 Alexandrescu 1980: 26: 55, fig. 66/3; fig. 76/15. 

0 Rustoiu 1996: 150. 

%1 Popa 2011: 336 (cu bibliografia piesei, a analogiilor și a posibilelor direcţii de import). 

%2 Tipurile Port şi Novo mesto — de care îl apropie obrăzarele mari, mobile şi decorate, diferenţa fundamentală 
fiind rigiditatea apărătorii de ceafă, care, la exemplarul de la Cugir, face corp comun cu calota. 

%3 Sîrbu et alii 2007: 159. Recent întreg complexul a fost reanalizat şi anumite aspecte ce ţin de natura 
inventarului, de stratigrafia depunerilor şi de cronologia mormântului (acum plasat în intervalul 75-25 a.Chr.) au 
fost reconsiderate (Sîrbu, Roman 2015: 381-415). 

pe acesta apar un număr considerabil de coifuri, atât în dotarea unor războinici, cât, mai ales, 
în cadrul expunerilor ostentative de pe trofee. 

Primul coif ilustrat, în ordinea evenimentelor redate, este aruncat la picioarele lui 
Traian de către solia dacilor (scena LXXV; PI. 24/4), trimisă să ceară pace în 102 p.Chr., 
moment confirmat și de Dio Cassius (LXVIII, 9, 2). Din varii motive, ce par a ține de tipul de 
mesaj transmis (renunţarea la armele de protecţie?), armele aruncate la picioarele împăratului 
sunt doar defensive: mai multe scuturi și un coif”. Acesta, atât cât permite starea de 
conservare a scenei, are calota conică și două obrăzare, aparent fixe (P1.24/4-b). 

Doi războinici, daci în mod cert, de vreme ce unul dintre ei mânuieşte o falx dacica, 
poartă coifuri, în scena CLI, tot de o formă conică, dar nu se observă obrăzare, căştile fiind 
legate sub bărbie doar cu o cureluşă (Pl. 24/3). Prezenţa consistentă a coifurilor în aceste 
reprezentări ar trebui să modifice atribuirea acestor echipamente aliaților sarmaţi, care chiar 
dacă au participat la prima parte a conflictului, nu apar în documentele oficiale ca învinși, caz 
în care prezentarea unor arme sarmatice în condiţiile în care dacii erau inamicul învins, este cel 
puțin atipic. Cu atât mai mult, coifurile sarmatice prezente în scenele de luptă sunt diferite de 
cele dacice. 

Încheierea primului război daco-roman este marcată pe Columnă în scena LXXVIII, 
unde sunt expuse armele învinşilor. Între acestea se disting nu mai puţin de şapte coifuri, două 
pe trofee şi alte patru aruncate în grămada de arme, evident dacice, dacă judecăm după draconi 
şi săbiile curbe specifice. Zeița Victoria calcă pe un alt coif, în timp ce notează rezultatul luptei 
pe un scut (PI. 24/2). 

Cucerirea Daciei a însemnat şi terminarea tuturor ostilităților — cel puţin din punct de 
vedere oficial — astfel că romanii au putut savura victoria. Baza Columnei abundă de armele 
capturate ale învinşilor, între acestea nu mai puţin de 29 de coifuri — ridicând la un total de 39 
de bucăţi doar cele atribuibile dacilor (PI. 24-25). Este mai puțin important pentru economia 
acestui studiu morfologia şi ornamentaţia fiecărei piese — aspect ce merită o cercetare 
separată”?5 — ci este de reţinut numărul mare de coifuri redate. Nu trebuie omis nici faptul că 
sarmaţii roxolani nu mai participaseră la al doilea război, ceea ce face improbabilă prezența 
prăzilor de război care le-ar fi aparţinut”?. 

Coifurile figurate pe Columna traiană au rămase neexploatate de literatura de 
specialitate, care s-a mulțumit să considere aproape invariabil că piesele ilustrate sunt 
sarmatice, chiar în lipsa unor argumente istorice şi tehnice care să justifice ipoteza. Desigur, 
trebuie avută în vedere şi utilizarea unor şabloane artistice — repetarea unor teme pe cele patru 
feţe ale bazei monumentului este un indiciu — dar în acest caz se pune întrebarea care sunt 
modelele sau sursele de inspirație ale respectivelor șabloane? Morfologia şi decorurile coifurile 
redate nu se regăsesc niciunde altundeva în Antichitate, nici înainte de războaiele cu dacii, nici 
după acestea. Respectivele caiete de modele trebuiau să aibă la bază niște piese reale, dacice 
sau nu. Ele nu puteau fi inventate cu ocazia victoriei, în primul rând pentru că propaganda 
imperială nu avea nevoie de un atare act politic şi de imagine. Regatul dac căzuse şi bogăţiile 
lui, între care şi multe arme ale învinşilor, fuseseră duse la Roma, unde au fost purtate în triumf 
şi apoi expuse. Şabloanele invocate adesea îşi găsesc greu logica în peisajul problemei. Pare 
mai degrabă rațional că armele figurate copiază piese reale, aflate în panoplia dacilor, lipsind, 


924 De remarcat că, deşi sunt prezente în cadrul ceremoniei, steagurile şi draconii dacilor nu sunt depuse, ci stau 
înălțate în plan secund (scena LXXV), semn că regatul îşi păstrase o parte din autonomie. Totuși, nu mai puţin de 
opt draconi împodobesc ansamblurile triumfale, alături de arme, ridicate în cinstea victoriei (scena LXXVIII). 
%5 Trebuie reţinut că anumite arme şi compoziţii se repetă pe faţetele bazei monumentului. 

%6 Propaganda imperială romană nu avea nici un interes, după ce reușise să le cumpere neutralitatea, să-i irite pe 
sarmaţii roxolani, prezentându-i ca învinşi. 

deocamdată, o descoperire care să articuleze iconografia romană și logica istorică cu realitatea 
arheologică, așa cum a fost cazul altor arme. 

Reliefurile de pe piedestalul monumentului sunt studii clare în piatră ale armamentului 
capturat, căci un mare număr de informatori experimentați, versați în arhitectura militară, în 
evenimentele războiului şi în viața cazonă în general, au fost prezenţi în Roma temporar pentru 
triumf sau pentru o perioadă mai lungă în diverse garnizoane din proximitatea capitalei, 
inclusiv Castra Pretoria. Sursele de informare disponibile în Roma, necesare sculptorilor şi 
pictorilor, erau destul de adecvate pentru execuția frizei, fără a mai menționa „schiţele de 
campanie” sau chiar prezenţa unora dintre artişti în Dacia”. 

În celălalt plan, al apartenenţei coifurilor la logistica dacilor, acestea fac legătura între 
piesele de echipament defensiv provenite din descoperiri arheologice şi tabloul general al 
înzestrării armatei în timpul lui Decebal”7%5, când este posibil să putem vorbi de o utilizare mai 
consistentă a acestui tip de echipament, cel puţin în rândul războinicilor de elită. De remarcat 
faptul că cei doi comati redaţi în scena CLI poartă coifuri simple, asemănătoare cu cele 
sarmatice și diferite de cele bogat ornamentate pe care le putem atribui aristocrației. 

Pe lângă aceștia, unii războinici”??, ar fi putut folosi arme romane, între care şi coifuri, 
capturate de-a lungul timpului, urme ale acestora fiind descoperite în mediul dacic”, fără a le 
putea relaţiona direct cu elitele militare. 


PD 3 = 


%7 Coulston 1989: 34. Columna lui Traian, primul monument de acest fel din Roma, nu a fost o simplă încercare 
de a realiza o operă atât de masivă şi expresivă, ci ea este cea mai mare lucrare de sculptură romană care să aibă 
parte de detalii atât de impresionante, constituindu-se într-un model pentru multe alte opere similare de mai târziu. 
%8 Este interesantă stratagema lui Decebal, notată de Dio Cassius, potrivit căruia Decebal se temu ca romanii 
victorioși să nu pornească spre capitala lui. De aceea tăie copacii din preajma lor [la o oarecare înălțime] şi 
puse arme pe trunchiuri, pentru ca duşmanii să creadă că sunt soldaţi şi să se retragă înspăimântați (LĂVII, 10). 
Se pune întrebarea cum ar fi arătat acele manechine fără coifuri şi dacă ele având doar arme rezemate erau 
credibile. 

%9 Întotdeauna, pe lângă nucleul de războinici profesioniști, participau la conflicte și luptători proveniţi din 
straturile inferioare ale societăţii, în diferite momente şi din raţiuni diverse. Pentru traci, vezi Tacit, Anale, IV, 47, 
2. 

%30 Spre exemplu la Racoșşul de Jos s-au descoperit mai multe arme romane în interiorul unei locuinţe incendiate. 
O piesa spectaculoasă este o apărătoare de ceafă a unui coif din bronz, care avea inscripționat, prin puncte incizate, 
numele centuriei şi al proprietarului. Coiful a fost considerat parte dintr-o pradă de război obținută într-una dintre 
campaniile militare dacice din sudul Dunării, de la sfârşitul secolului I p.Chr. (Costea er alii 2008: 156-157, fig. 
2/a-b). Piesa poartă urme de tăiere, din care deducem că noul proprietar a intervenit în morfologia piesei şi a 
sacrificat (depus votiv?) doar o parte a coifului, mai puţin utilă lui. 

11.D.2.C SCUTURI"! 


Scutul a fost dintotdeauna elementul esenţial de protecţie a unui soldat, indiferent de 
statutul său, fără ca rolul acestuia fie eminamente defensiv. Este una din puţinele arme cu o 
funcționalitate strict războinică, secundar putând avea și o funcție identitară, circumscrisă tot 
universului marțial. 

Materialele indispensabile realizării unui scut erau lemnul, pielea, fierul şi, în unele 
cazuri, bronzul. Foarte probabil utilizarea acestei arme, extrem de necesare, are o vechime 
imposibil de urmărit în timp, scuturile, cel puțin pentru arealul nord-dunărean, devenind 
vizibile arheologic odată cu ranforsarea lor cu metal. Componentele fizice ale scutului sunt 
placajul de lemn, ce constituie de fapt corpul propriu-zis, garniturile metalice, cuiele, mânerul, 
curelele de susţinere și piesa centrală, numită umbo. Această componentă, cel mai adesea 
singura conservată mulţumitor din alcătuirea unui scut, a permis unele încadrări tipologice, pe 
baza lor putându-se aprecia posibilele evoluții morfologice, analogii, pentru tipul şi mărimea 
scutului pe care au fost aplicate. 

Apariția acestui accesoriu în spaţiul dunărean (PL. 26) coincide cu sosirea celților, 
cărora le este atribuit”*?, războinici care aduc şi spada lor caracteristică, parte a unei asocieri 
de arme care au tehnici complementare de luptă. Din cauza perisabilității componentelor 
organice, este dificil de argumentat structura reală a placajului lemnos, dar experimentele 
realizate au demonstrat că rezistenţa maximă a fost obținută atunci când construcția de bază a 
fost realizată prin suprapunerea unor straturi subțiri de lemn, dispuse între ele perpendicular şi 
încleiate”*, la care se adaugă ranforsări metalice (inclusiv perimetrale şi central-radiale)*. 

Pentru câteva exemplare, mai timpurii, respectiv cele de la Plosca” (PL. 26/1) şi Corlate”* 
(PI. 26/2), ambele în judeţul Dolj, aceste umbo-uri au o morfologie diferită, piesa fiind realizată 
dintr-o bandă de metal. Acest tip de umbo era destinat protecției pumnului, scutul fiind purtat de 
un mâner interior”, morfologie şi tehnică specifice lumii celtice. 

Alte tipuri de umbo-uri sunt diferite ca morfologie, fiind realizate sub formă de calotă 
cu bordură. Diametrul calotelor se situează în jurul a 20 cm, iar înălţimea la cca. 10-11 cm”*. 
Morfologia lor, pentru spaţiul discutat, este una relativ unitară, putând fi descrisă ca având o 
bordură dispusă orizontal sau ușor oblică, la unele exemplare cu o mică treaptă, urmată apoi 
de calota propriu-zisă, care începe cu un perete orizontal, partea care dă înălțimea piesei, 


străbătut de o nervură sau o mică şănţuire, având scopuri decorative şi de rigidizare”?. 


%1 Scuturile, incluzând toate subansamblele lor, au făcut subiectul unui studiu de arheologie experimentală extins 
(Borangic et alii 2015: 113-170). 

92 Moscalu 1977: 337. Dar istoria acestui omphalos este mai lungă şi se leagă de bazinul Mediteranei de est. 

%3 Un scut roman a fost descoperit intact, bine conservat datorită condiţiilor climatice specifice, la Dura Europos, 
un fort roman din Siria, datat în jurul anului 200 p.Chr., căruia i s-a putut analiza structura (Bishop, Coulston 1993; 
149-151). 

54 Lipseşte documentarea, dar este posibil ca luptătorii mai puţin avuţi să fi utilizat scuturi realizate din împletituri 
de nuiele, acoperite cu piele groasă, mai uşoare, dar mai puţin eficace. Astfel de scuturi erau intens folosite de 
către tracii sud-dunăreni şi sunt menţionate şi la sarmaţii roxolani (Strabon, VII, 3, 17). 

935 Berciu 1966, fig. 6/3. 

936 Nicolăescu-Plopşor 1945-1947: 22; PI. 11/2. 

957 Astfel de exemplare au analogii în lumea celtică (Rapin, Bruneaux 1988: 22). 

%8 Constantin 2010: 258-259. 

%9 Borangic et alii 2015: 117. 


166 


Astfel de componente s-au descoperit la Lăceni”* (com. Orbeasca de Sus, jud. 
Teleorman; PL. 28/2), Popeşti”! (jud. Giurgiu; PL. 28/1), Căpâlna”, Cugir”, Piatra Craivii”"* 
(jud. Alba; PI. 28/3), Tilișca” (jud. Sibiu; PL. 27/3), Cetăţeni”, Sighișoara” (jud. Mureş; PL. 
27/6), Spahii”% (com. Turburea), Cornești” (com Bălava, jud. Gorj; PL. XIV/4), 
Dobrosloveni” (jud. Olt; PL. 29/10), Ogradena”! (jud. Mehedinţi; PL. 29/1), Luncani-Piatra 
Roșie”? (com. Boşorod, jud. Hunedoara, PL. 29/7-8), Hunedoara-Grădina Castelului”, (jud. 
Hunedoara; PL. 28/5-6.), Grădiştea de Munte”, Pecica” (jud. Arad; PI. 29/2) şi chiar mai 
departe, către periferia nordică a regatului dac, la Curtuiuşeni”S* (jud. Bihor; PL. 29/6), Mala 
Kopanya””, Zvenigorod** (Ucraina) şi Zemplin”* (Slovacia). 

Tot din structura metalică a unor scuturi provin şi o serie de garnituri perimetrale care 
au întărit marginile unor scuturi. Astfel de ranforsări, realizate din bronz, s-au descoperit la 
Răcătău”, Brad”! (jud. Bacău), Bâtca Doamnei”? (jud. Neamţ), Popeşti (T.2, T.3), Sighişoara 
(jud. Mureș) și Zemplin”* şi una, singura din fier, la Cugir” (jud. Alba). Deși în literatura de 
specialitate este notată o garnitură din bronz ce ar proveni de la un scut, descoperită la Pietroasa 


40 Măndescu 2003: 58. 

%41 Vulpe 1976: 201; fig. 14/5. 

%42 Glodariu, Moga 1989:105; fig. 8943. 

”43 Popa 2011, 302. 

44 Din proximitatea cetăţii provine un umbo, descoperit de braconieri arheologici. Piesa a fost recuperată şi se 
află în curse de restaurare şi cercetare (Plantos, Ciută 2016: 165). Din descoperiri fortuite mai vechi provine un 
posibil mâner de scut (Popa 2008: 359, Pl. 1/4), dar funcționalitatea reală a fragmentului este discutabilă. 

"5 Lupu 1989: 74-75, Pl. 25/1-4. 

46 Umbo-ul de la Cetăţeni este amintit pentru prima oară cu ocazia rapoartelor arheologice pe anul 1962 (Popescu 
1963: 456/53), dar nu a fost publicat cu detalii sau desene. Informaţia a fost preluată ulterior de literatura de 
specialitate (Constantin 2010: 258, cu bibliografia), dar piesa nu a mai apărut nicăieri. Pe fondul acestei 
incertitudini, iscată şi din cauza împrăștierii materialelor descoperite de către D. Rosetti, către mai multe muzee, 
este imposibil de stabilit exactitatea informaţiei, morfologia ori starea de conservare a piesei. 

947 Andriţoiu, Rustoiu 1997: 108, fig. 116/3. 

“4% Rustoiu 2002: 16; Gherghe 2015: 90. 

%49 Popescu 1963: 8-9, fig. 4/4; fig. 5/4. 

950 Nicolăescu-Plopşor 1945-1947: 23; PL. V/10. 

951 Spânu 2001-2002: 84. 

952 Două exemplare (Daicoviciu 1954: 92, fig. X/2-3). Nu pot fi incluse în categoria armelor așa-zisul scut de fier, 
precum nici presupusele umbo-uri din acest sit arheologic, ultimele descoperite de către braconierii arheologici, 
funcţionalitatea acestor placaje metalice nefiind încă lămurită. Ornamentaţia bogată, dimensiunile, proximitatea 
unui important loc de cult pledează pentru destinaţia lor religioasă sau decorativă. 

953 Sîrbu et alii, 2007: 48-49, fig. 12; 15-16. 

954 Glodariu, laroslavschi 1979: 130. Este notată descoperirea unor astfel de piese (una sau mai multe?), însă fără 
detalii sau desene. 

955 Zirra 1971: 180, Abb. 1/19. 

956 Zirra 1971: 192, Abb. 8/30. Din aceeași zonă mai provine un umbo descoperit în condiţii necunoscute (Zirra 
1971, Abb. 15/24). 

957 Kotigoroshko 2009: 102, fig. 19/3; p. 103, fig.20/1; p. 104, fig. 21/1; p. 111, fig. 28/1-7. 

958 Sîrbu 1993: 80; 83; fig. 20/2. 

%59 Budinsky-Kri€ka, Lamiovâ-Schmiedlovâ 1990: 263; p. 265, pl. XVIII/ 4, 13,11, 8. 

”% Vulpe, Căpitanu 1971: 158; fig. 3/3-5; 7. 

%1 Ursachi 1995: 144-145; PI. 48/14-15-19; PI. 256/15-16. 

%2 Sanie 1981: 61, PI. 9/5. Este posibil, potrivit autorului, ca această garnitură să fi aparţinut unui scut roman. 
Analogiile cu apropiatul mormânt de la Răcătău lasă deschisă posibilitatea ca scutul să fi fost dacic. 

”%5 Budinsky-Kri€ka, Lamiovâ-Schmiedlovă 1990: 265; Pl. XVII/6. 

%4 Crișan 1980: 83. Aceste borduri de fier, deşi sunt amintite în articolul primar despre inventarul tumulului 
princiar, nu au putut fi regăsite între artefactele păstrate la Cugir sau la muzeul din Alba Iulia. 

Mică-Gruiu Dării, în realitate fragmentul provine de la bordura unui recipient (lighean? vas?), 
cel mai probabil un import roman”$5. 

Dacă utilitatea acestor garnituri metalice nu mai trebuie discutată, cea a umbo-urilor 
ridică unele semne de întrebare. Spre deosebire de lumea romană şi celtică, unde o astfel de piesă 
era montată central, iar soldatul avea priză la scut, iar calota umbo-ului îi proteja mâna, în lumea 
barbară nord-dunăreană scutul era purtat diferit. Pe Columnă sunt o serie de scene” în care 
putem observa modul de prindere al scutului. În nici una dintre reprezentări nu apare bara de 
priză pe umbo”S, ci doar modul de prindere și susţinere a antebraţului cu curele — e adevărat că 
în mai multe unghiuri, de la antebraţul paralel pe diametrul mic al scutului, până la un unghi oblic 
față de acesta. Prinderea cu aceste curele explică şi lipsa componentelor de metal ale mânerului 
din descoperirile arheologice. Pe aceste considerente la scuturile dacice (spre deosebire de cele 
romane) umbo-ul putea contribui la ranforsarea structurii de rezistență, prinderea şi manipularea 
scutului făcându-se cu ajutorul unui mâner, din lemn, piele groasă sau metal”, dispus pe interior 
şi fixat pe antebraţ cu curele. 

Experimentele de reconstrucție istorică au relevat însă şi o altă utilitate a acestor 
componente. Forma scutului era în aşa mod gândită încât acoperea eficient zonele cele mai 
vulnerabile ale corpului — bazin, abdomen și torace. Mai exact doar corpul unui singur 
războinic. Spre deosebire de alte tipuri de scuturi (romane, greceşti — care au o suprafaţă mai 
mare decât cea necesară unui individ, mai potrivite pentru acoperirea reciprocă) scutul oval 
este adaptat unui stil de luptă individual. În acest cadru, umbo-ul, datorită modificării pe care 
o aduce suprafeţei scutului, putea avea un rol în controlul spadei adversarului, pe care o putea 
bloca sau obliga, suficient timp pentru ca războinicul să îi fi putut aplica inamicului lovitura 
decisivă. Acest mod de luptă va duce în final la o lungire şi ascuţire a umbo-ului, în secolele 
următoare, mai ales în mediul germanic, în strânsă relaţie cu tehnicile de luptă cu spada. 

La fel ca în cazul celorlalte tipuri de arme, iconografia completează dosarul istoric al 
scuturilor. Cele mai timpurii sunt reprezentările de cavaleri de pe două dintre falerele de la 
Lupu” (jud. Alba; PL. 42/4-5). Scuturile purtate de personaje, bogat decorate, destul de realist 
reprezentate, au forma ovală specifică, cu câte un umbo circular, central. Alte două scuturi 
ovale, cu umbo central, sunt redate pe fragmentele unor boluri cu reprezentări antropomorfe 
descoperite la Zimnicea, piese datate, deocamdată larg, între a doua jumătate a secolului II- 
a.Chr. şi mijlocul secolui următor”. 

Iconografia numismatică romană, instrumentul media al epocii, contribuie şi ea la 
dosarul acestui tip de armă, în ciuda regulilor de schematizare şi standardizare a compozițiilor 
grafice (PI. 42/3a-b). Reprezentările grafice de pe monede aduc nou în peisaj posibilitatea ca 
în panoplia războinicilor daci — piesele în discuție au fost bătute cu ocazia victoriilor împotriva 
acestora — să fi fost utilizate şi scuturi rotunde sau hexagonale. O formă aproape rotundă are şi 
un scut al unui taraboste de pe Columnă (CXI). Este însă posibil să asistăm şi în cazul acestor 
arme la o imagine monopolizată, diferită de situaţia reală din epocă, unde puteau să fi fost în 
uz şi scuturi de alte forme. Spre exemplu pe plăcuţa de bronz descoperită la Gârla Mare (jud. 
Mehedinţi) şi care ilustrează arme dacice, apar şi scuturi hexagonale (Pl. 28/4). Documentaţia 
este însă circumstanțială și insuficientă pentru a tranșa definitiv problema. 


5 Dupoi, Sîrbu 2001: 34; fig. 36/5; fig. 40/14). Reconsiderarea situaţiei aparţine dr. V. Sîrbu. 

%6 Scenele XXIV; XXV; XXXI; XXXII;, XXXVIIL; LXIV; LXX; XCIIL; XCIV; XCVI;, CXI, CXII; CXXII, 
CXXXIX; CĂL; CĂLIV. 

%7 Sistem folosit și în lumea tracică, așa cum apare în picturile murale de la Kazanlak (Bulgaria). 

%8 Resturile probabil ale unui astfel de mâner provin dintr-un mormânt de războinic descoperit în proximitatea 
cetăţii de la Piatra Craivii (Popa 2008: 359, P1.1/4). 

% Glodariu, Moga 1994: 38, fig. 7-8. 

90 Spânu 2014: 84-87, PI. 21. 

Este greu de stabilit dacă modelele vizibile pe scuturile Columnei erau vopsite sau 
reprezentau benzi metalice de ranforsare. Cert se poate susține, pe baza numărului mare scuturi 
figurate, importanţa acestor arme, aflate în dotarea fiecărui războinic, indiferent de rang, 
deosebit de necesare nu doar în fața diferitelor tipuri de proiectile (săgeți, pietre, sulițe, lănci, 
plumbi), ci şi în lupta corp la corp. Se poate presupune că erau vopsite în diverse culori şi 
combinații care, alături de modelele decorative conținute, constituiau elemente de identificare 
exterioară. 

O notă aparte merită analiza umbo-urilor figurate pe baza Columnei. Acestea sunt 
redate ca fiind extrem de elaborate grafic, cu o ornamentică diversă (PI. 30/2). Nu există nici 
un astfel de umbo în descoperiri arheologice, situație de altfel identică în cazul majorităţii 
armelor din timpul lui Decebal. În plus, spre deosebire de scenele de luptă, aşa-zisele garnituri 
metalice sunt evident scoase în relief, neputând fi confundate cu nişte desene. Concluzia ar fi 
că fie sculptorii au hiperbolizat aceste detalii, fie, mai sigur, armele de pe soclu sunt dintre cele 
mai de soi prăzi, departe de a fi simple piese de armament. Ipoteza că aceste modele elaborate 
au fost invenţii ale sculptorilor romani este caducă, atâta vreme cât compoziţii grafice aproape 
identice apar gravate pe capetele unor ținte de fier, descoperite în capitala Sarmizegetusa (PI. 
30/31. 

Foarte divers decorate, cu motive geometrice şi vegetale, Columna Traiană abundă de 
astfel de reprezentări, fiind sculptate aproximativ 400 de scuturi (câteva sunt greu de 
recunoscut, scenele fiind deteriorate, iar de pe soclu lipsesc porțiuni mari din colțuri), ceea ce 
arată o generalizare a scuturilor în timpul lui Decebal (PI. 30/1). 

Nu ştim în ce măsură această generalizare a cuprins şi utilizarea scuturilor romane — 
prezente în spațiul nord-dunărean ca prăzi de război. Columna Traiană, din motive evidente, 
nu oferă astfel de informaţii, dar componente ale acestor arme, databile înaintea cuceririi 
romane, au fost descoperite în mediul dacic”7?. 


971 Suciu 1997: 41-50. 

92 Divici — buton de bronz argintat, foarte probabil din componenţa unui scut (piesa provine din stratul de 
distrugere al fortăreței, întâmplată în timpul războaielor daco-romane, astfel că este greu de clarificat cui a 
aparținut scutul, asediatorilor sau asediaţilor (Gumă er alii 1987: 215, pl. XXII/1). Un alt buton de bronz, 
asemănător cu piesa de la Divici, a fost descoperit la Ocniţa (Ocnele Mari). Tot de aici provine un umbo de scut 
roman (Petculescu 1994: 67). 

de pe Columna Traiană 

(Borangic et 


Decoruri figurate pe scuturile dacive 


I11.D.3 ARMAMENT OFENSIV 


II.D.3.A SPADE 


Poate cea mai importantă armă ofensivă a acestui areal, începând cu secolul II a.Chr., 
spada a fost adoptată rapid de către elitele locale, înlocuind diferitele tipuri de săbii utilizate 
anterior. Acest tip de armă, prin excelență destinată inițiativei individuale, era un privilegiu al 
aristocrației, servind de cele mai multe ori şi ca obiect de prestigiu. Din punctul de vedere al 
morfologiei, spada se deosebește fundamental de sabie, ceea ce determină şi o diferenţiere 
terminologică, nu întotdeauna aplicată corect în literatura de specialitate. Spada reprezintă 
arma pentru lupta corp la corp, constituită dintr-o lamă întotdeauna dreaptă, cu tăişuri pe 
ambele laturi ale acesteia, mai rar doar pe una. Vârful, ascuţit sau rotunjit şi lungimea lamei, 
determină tehnica de luptă, centrată, după caz, pe acţiuni de tăiere-înjunghiere sau doar lovire- 
tăiere. Mânerul pleacă sub formă de tijă rectangulară din lamă, fiind despărțit de aceasta printr- 
o gardă. Pentru epoca antică, acesta este scurt, ceea ce face arma utilizabilă doar cu o singură 
mână. Profilul lamei este, la modul general, lenticular, cu cel puţin o nervură, existând însă o 
varietate de forme şi implicit de număr și tipuri de nervuri şi profile, în funcție de momentul 
evolutiv, zona şi capacităţile tehnice avute la dispoziție de către fabricant. Morfologia liniară a 
lamei permite ca, aproape invariabil, aceste arme să fie purtate şi/sau păstrate într-o teacă. 

Originea denumirii provine din limba greacă (spărhe), preluată ulterior şi în latină, unde 
este atestată la Tacitus”, cel care diferenţiază terminologic armele auxiliarilor (spatha, hasta) 
de cele ale romanilor (g/adius, pilum). 

În spaţiul nord-dunărean s-au utilizat mai multe tipuri de spade, fiecare eficientă într- 
un anume stil de luptă şi specifică unei anume categorii sociale şi militare. 


973 Tacit, Annales, XIL, 359. 

11.D.3.B SPADA DE TIP CELZ/C 


Aşa cum arată şi numele, aceste arme au apărut în zona balcanică odată cu sosirea 
celților în acest areal”, fiind adoptate rapid de către aristocrația locală”'5. Ea devine principala 
armă de atac a războinicilor aristocrați, în detrimentul lăncii, preferate anterior, rămânând în 
uz până la finalul regalității dacice. A fost o armă mai puțin eficientă în eforturile militare de 
grup”, tehnica de luptă uzitată fiind orientată spre iniţiativa individuală a războinicului. 
Datorită lungimii”, spada, era mult mai eficace în cazul cavaleriei şi, în consecinţă, preferată 
de către călăreţi. Asociată frecvent, în contextele de descoperire, cu zăbale și pinteni, această 
armă devoalează indubitabil statutul de cavaler al proprietarului. Piesele din mediul dacic, au 
nervură mediană şi vârful rotunjit. Această morfologie, care este şi indicator cronologic, 
determina şi tehnica de luptă, spada devenind prioritar o armă de lovit şi tăiat și aproape deloc 
una de împuns sau înjunghiat. Detaliul, la care se adaugă lungimea tot mai mare a lamei, a 
făcut din spadă un inconvenient în lupta corp la corp, zonă de contact unde atribuţiile îi sunt 
preluate de cuțitul de luptă în mediul celtic şi de pumnalul curb, în zonele de interferență dintre 
traci și celți. Mult mai eficient decât cuţitele de luptă, acest pumnal va intra în panoplia 
„standard”, constituind un melanj militar eficient şi extrem de particular, în special al elitelor 
din spaţiul nord-dunărean. 

Majoritatea descoperirilor în care a apărut acest tip de armă au caracter funerar, 


excepţiile fiind o raritate (PI. 31). 


914 Prezenţa acestor spade la nord de Dunăre poate fi împărţită în două etape: prima este legată de sosirea celților 
în Transilvania, când zona de răspândire a spadelor coincide cu prezenţa celtică efectivă în acest spaţiu. Cel puţin 
la nivelul anului 1974 se cunoşteau peste 30 de astfel de arme, provenite majoritar din depuneri funerare celtice 
(Crişan 1974: 86) — nici una atribuită autohtonilor! — număr evident mai mare astăzi. Acest segment nu face parte 
din perioada surprinsă în acest studiu. A doua etapă este reprezentată de pătrunderea acestui tip de armă dinspre 
sud, întâi în Oltenia şi apoi în restul regiunilor, ca urmare a modificărilor cultural-militare impuse de către 
războinicii grupului PPK, cadru în care se includ şi spadele utilizate la nord de Dunăre, începând din secolul II a.Chr. 
915 Domaradzki 1986: 230. 

”'6 Polybiu (Istorii, |, 33), descriind bătălia din 225 a.Chr. de la Telamon (azi Talamone, Italia) dintre celți şi 
romani, face observația că, după primul asalt, războinicii celți se retrăgeau pentru a-şi îndrepta spadele îndoite: 
[...] Când galii dădură primele lovituri cu tăişul în lănci, săbiile [spadele, n. n.] lor deveniră nefolositoare, 
romanii se repeziră să lupte de aproape şi-i făcură pe celți inofensivi, deoarece le luară putinţa de a lovi cu tăişul 
— singurul mod de luptă al galilor — pentru că sabia [spada, n. n.] lor n-are vârf [...]. Chiar dacă dezavantajul este 
pus pe seama calităţii inferioare a spadelor acestora, trebuie avută în vedere şi situația tactică, respectiv contactul 
dintre spade şi infanteria grea romană, situație defavorabilă spadelor lungi celtice. 

917 Deşi subsumate unor caracteristici morfologice relativ unitare, spadele se deosebesc între ele prin forma şi 
lungimea lamei, prin ornamentaţia tecilor, ceea ce a permis tipologizarea lor. De asemenea lungimea lamei, 
crescută semnificativ față de exemplarele din Latene-ul timpuriu, a rămas un indicator al evoluţiei acestor arme 
(Brunaux, Lambot 1988: 120-125). 

Astfel de spade s-au descoperit la Balta Verde”'5, Corcova”, Gârla-Mică”%, Gruia%!, 
Şimian”, Turnu-Severin”, Orşova”?, Ostrovul Şimian” (jud. Mehedinţi), Băbeni-Olteţ95*, 
Racoviţa” (jud. Vâlcea), Callatis%% (jud. Constanţa), Călan”, Hunedoara”, Luncani-Piatra 
Roșie”! (jud. Hunedoara), Călărași”?, Corlate”%, Plosca”, Dobrosloveni”, Gogoşiţa”, 
Orodel”, Padea”8, Perişor”%, Pristol (jud. Mehedinţi)!%0, Sărata!%!, Vela!%? (jud. Dolj), 
Corneşti!%5, Spahii'% (jud. Gorj), Piatra Craivii!%5, Cugir!%€, Tărtăria!%” (jud. Alba), 


Popeşti!%% (jud. Giurgiu), Răcătău'%%, Rotbav!0!0, Mala Kopanya!%!, Zemplin!0!?, Beharca!0!5 


978 Berciu, Comşa 1956: 399-400, fig. 128/3. 

99 Sîrbu et alii, 1999: 218; fig. 1. 

950 Bărcăcilă 1924: 296; fig. 270; Nicolăescu-Plopşor 1945-1947: 24, fig. IV/1. 

%1 Pârvan 1924, 39-40, fig. 10; Nicolăescu-Plopşor 1945-1947, pl. V/1. 

952 Nicolăescu-Plopşor 1945-1947: 28, pl. IV/9. 

983 Bărcăcilă 1924: 296; fig. 270/1; Pârvan, 1924-1927: 40, fig. 10. 

95 Wozniak 1974: 184, rep. 21. 

955 Bărcăcilă 1924: 296; fig. 270; Nicolăescu-Plopşor 1945-1947: 28, fig. IV/9. 

95 Două exemplare (Nicolăescu-Plopşor 1945-1947: 18, pl. VI; pl. V/2). 

97 Sîrbu, Borangic 2015: 371-372. 

958 Bârlădeanu-Zavatin 1980: 225-227. 

”% Rustoiu et alii 2001-2002: 112-113, fig. 6/a-b. 

99 Sîrbu et alii, 2007: 48-49, fig. 42/9; fig. 44/13-14. 

%1 Daicoviciu 1954: 66, fig. 32-34. Este una dintre puţinele spade provenită dintr-un context nefunerar, dar cu 
context arheologic şi o datare târzie. 

”% Nicolăescu-Plopşor 1945-1947: 18-19, fig. 1/3. 

%% Nicolăescu-Plopşor 1945-1947: 20-23; fig. I1/1. Descoperirile de la Corlate şi Plosca sunt cele mai timpurii 
astfel de descoperiri din nordul Dunării (Latene C2 = 200 a.Chr.). 

99 Berciu 1966: 88, fig. 6/1. 

%%5 Nicolăescu-Plopşor, 1945-1947: 23, pl. V/12; 

”% Două exemplare (Nicolăescu-Plopşor 1945-1947 (cu bibliografia): 24-25, fig. IV/4, 2, 5); 

997 Nicolăescu-Plopşor 1945-1947: 27, pl. UI/1. 

9 Două exemplare (Bondoc 2008-2009: 140-141, fig. 1/1-2). 

%9 Voicu 1971: 59. 

%0 Spadă este nepublicată şi se află, teoretic, în gestiunea Muzeului Regiunii Porţilor de Fier, Drobeta Turnu- 
Severin (Gherghe 2001: 98). 

%! Bondoc 2011: 291-292, fig. 1/1. 

002 Zirra 1971: 234, nota 303. 

%3 Popescu 1963: 409-410, fig. 41; 5/1. 

%4 Gherghe 1978: 18, fig. 13/5. 

%5 Popa 2008: 357-365. 

%6 O spadă certă din T.II (Crişan 1980: 83-84). Informaţiile disparate despre materialul arheologic descoperit 
aici arată că din tumulii de pe panta de sud-vest au fost recuperate trei spade (Rustoiu 1994: 35), fără precizarea 
din care morminte provin celelalte două. 

0%7 S-a păstrat doar o piesă din sistemul de susţinere a tecii (Ciugudean, Ciugudean 1993: 77, fig. 1/2). 

%8 Vulpe 1976: 201; fig. 13. 

%9 Vulpe, Căpitanu 1971: 158, fig. 3/8; 4/5. 

010 Inedit. Este vorba despre descoperirea unui mormânt care conţinea o spadă îndoită ritualic şi alte arme și piese 
de echipament specifice PPK (inf. descoperitor F. Şerban). Mormântul, ce urmează a fi publicat, este primul cu 
acest inventar specific din sud-estul Transilvaniei. 

OI! Kotigoroshko 2009: 106. 

012 Budinsky-Kricka, Lamiova-Schmiedlova 1990: 255; p. 283-286, fig. 20, pl. X1/20. 

013 Din acest punct provin două spade. Ele au intrat în atenţia cercetătorilor cu ocazia publicării unei serii de 
cataloage dedicate istoriei spaţiului nord-dunărean, editate de către Ion Miclea şi Radu Florescu (Miclea, Florescu 
1980, nr. cat. 563 şi 569). Autorii însă identifică greşit piesele şi le confundă cu alte descoperiri. Deşi sunt amintite 
ambele arme provenite din acest punct, imaginile prezentate sunt eronate, o fotografie redă spada de la Sărata- 
Călăraşi, iar cealaltă spada de la Gruia. Situaţia a fost remediată de către D. Bondoc (2008: 7-12). 

(PL. 32) şi câteva piese incerte, cum sunt cele de la Comolău!0'4 (jud. Covasna), Cetate!91 (jud. 
Dolj) sau Viseri!01* (jud. Braşov). 

Un caz aparte îl reprezintă o spadă provenită din necropola de la Enisala (jud. 
Tulcea)!” aparent mai scurtă şi uşor diferită decât cele de tip celtic din mediul dacic, dar 
îndoită ritualic, foarte posibil anterioară secolului II a.Chr. 

Acestor descoperiri li se pot adăuga alte două, provenite una de pe raza satului Ursicil018 
(com. Boşorod, jud. Hunedoara) și o alta de la Desa!% (jud. Dolj), apărute ca urmare a 
activităţii de detecție a metalelor, practicate de către persoane particulare, nevalorificate 
ştiinţific, deocamdată (PL. 31). Tot în categoria pieselor incerte poate fi notată descoperirea 
unei teci de fier, aparținând unei spade, în perimetrul fortificaţiei de la Bâzdâna, (Jud. Dolj), 
datată în secolul 1 a.Chr., descoperită alături de o cană de lut. Teaca a fost îndoită ritualic!020. 

Dacă producerea acestor spade trebuie pusă inițial pe seama fierarilor celți, odată cu 
retragerea acestora din prim-planul realităților balcanice, fabricarea lor a revenit, cel puțin 
parţial, atelierelor locale!%?!, spadele continuând să facă parte din panoplia elitelor militare 
dacice, aşa cum indică clar prezenţa lor în contextele arheologice şi între trofeele ilustrate pe 
Columnă. 

Morfologia teoretică este relativ unitară, lama unei astfel de arme are întotdeauna două 
tăişuri, una sau două nervuri mediane, alternate de șanțuri de scurgere a sângelui (o traducere 
a termenului german B/utrinne) şi mânerul. Tija mânerului, garda acestuia şi butonul terminal 
completează construcția. Teaca, realizată din lemn, uneori acoperit cu foaie de tablă de fier sau 
bronz, era întărită cu garnituri metalice şi decorată!%?, cel puţin la exemplarele deosebite. 

Modul de tratare a pieselor în timpul depunerii, respectiv distrugerea intenționată, 
arderile intense, proprietăţile solului, particularităţile momentului de descoperire, publicarea 
nedetaliată, pierderea unor piese sau incertitudinile ce planează asupra altora, toate fac deosebit 
de dificilă catalogarea completă. Descoperirile enumerate nu oferă nici ele un tablou întreg al 
gradului de răspândire al spadelor în cadrul elitelor militare locale. Arme scumpe, ele lipsesc 
din multe complexe funerare asociate aristocrației, cel puţin în cele descoperite până acum, 
prezenţa lor în aceste depuneri putând fi considerată o excepție. Totodată, dreptul de a purta o 
asemenea armă constituia un privilegiu condiţionat de apartenenţa la un anumit grup militar şi 
social. 


1014 Crişan 2000: 33. Deşi apare în istoriografia mai recentă ca provenind dintr-un mormânt (dacic?) spada în 
discuție nu a putut fi identificată în depozitele muzeale de la Aiud şi Sfântu Gheorghe (unde au ajuns piesele 
descoperite la Comolău). În eventualitatea că arma există totuşi undeva, mai probabil este vorba despre o spadă 
medievală descoperită accidental în perimetrul localităţii. 

1015 În acest punct se pare că a fost descoperită şi o spadă, pierdută însă înainte de publicarea inventarului 
(Nicolăescu-Plopşor 1945-1947: 19). 

1016 Asupra acestui complex planează o serie de incertitudini privind cronologia şi atribuirea pieselor. Spada 
descoperită aici este scurtă, caracteristică ce o apropie de analogiile din mediul celtic transilvănean, databile în 
secolele IV-III a.Chr. Ceramica provenită din acelaşi mobilier funerar este deocamdată neidentificată în depozitele 
muzeale, fapt ce nu permite o datare mai precisă (Borangic 2015a: 186-188, cu bibliografia sitului arheologic). 
017 Simion 1977: 64; PL. IV/d. 

018 Borangic 2015a: 188-189. Arma provine dintr-o descoperire atipică, făcută cu ajutorul unui detector de metale. 
Spada era depusă în sol împreună cu o falx dacica, asociere plină de semnificaţii legate de congruenţa etajelor 
militare dacice. Arma a făcut parte din diverse expoziții şi prezentări (Ferencz er alii 2016: 226-228). 

019 http://Avww.gds.ro/Local/2015-01-21/descoperire-arheologica-de-exceptie-la-desa/ (12.03.2015). 

%20 Bondoc 2008a: 44. 

%1 Domaradzki 1986: 231. Rămâne acută lipsa analizelor metalografice, care ar putea confirma sau infirma unele 
importuri, dar se observă pe cele două exemplare mai târzii (Ursici şi Piatra Roşie) o degenerare a tehnologiei, 
uşor contrazisă de reliefurile de pe baza Columnei, unde spadele par foarte elaborate, cel puțin sub aspectul 
exterior al mânerului şi tecilor (toate spadele sunt redate introduse în teci). 

1022 Detalii care au permis o tipologizare (Biborski 1978: 58- 94). 

Tehnologia de fabricare, departe de a fi facilă, ridica valoarea pur economică a armei, 
astfel că ea lipseşte, în fericitul caz că defunctul avea una, din majoritatea mormintelor 
aristocrației, comunitatea preferând să depună un inventar funerar simplificat. Excepţie au 
făcut şefii militari de rang înalt sau războinicii de vază, care au beneficiat de mobilier funerar 
uneori spectaculos, din care spada nu lipsea, ceea ce putem spune că reprezenta o considerație 
specială a comunităţii față de decedat. Putem presupune că spada era, în acest caz, o prelungire 
a capacităților de care individul dăduse dovadă în timpul vieții şi chiar dacă era departe de a fi 
prezentă la nivel generalizat în societate, comunitatea, sau mai precis grupul dominant, 
prelungise în post-existenţă privilegiul decedatului de a purta spadă, fie la fel de posibil, dorea 
ca eficienţa ei să fie transferată în plan fantastic, spre binele comun. 

Cronologia acestor arme în spaţiul nord-dunărean pare să le grupeze în intervalul larg 
dintre secolul al II-lea a.Chr. şi secolul I a.Chr., după care spadele intră în zona de discreție 
(funerară). Pe acest considerent s-a opinat că şi aceste arme ar fi ieşit din uz — la fel ca în cazul 
pumnalelor curbe, a armurile de zale şi a coifurilor elitelor dacice. În mod similar însă, 
Columna Traiană modifică această perspectivă, spadele fiind prezente în număr mare, mai ales 
pe baza monumentului (Pl. 32/6-10), precum şi în dotarea unor nobili din unele scene (XCIII 
-PI. 32/1). Tot spade pot fi considerate două arme încărcate alături de alte bagaje, pe un car, 
ilustrat în scena XXXVIII. Acestora li se adaugă spada descoperită în cetatea de la Piatra Roșie, 
datată în a doua jumătate a secolului I p.Chr. (PL. 32/3). 

Prezenţa în iconografia autohtonă a acestor arme este destul de sporadică, integrată 
fiind în raritatea reprezentărilor antropomorfe din Dacia preromană, fiind identificată doar în 
cazul unui fragment ceramic descoperit la Răcătău!% (P1.42/2), pe o faleră descoperită 
accidental la Surcea!% (com. Zăbala, jud. Covasna; P1.42/1), în mâna unui călăreț redat pe 
resturile unui bol ceramic de la Zimnicea! și, dacă admitem că gradul de schematizare al 
compoziţiei redă o armă, pe o placă de argint descoperită la Sălişte!%6, (fostă Cioara, jud. Alba, 
Pl. 33/2). 

Dintre piesele redate în artă atrag atenția cele două cu mânerul sub formă de antene. 
Scena de la Răcătău leagă teoretic arma, sau mai exact redarea, de modelele scito-sarmatice 
apropiate. Redarea de la Zimnicea este însă prea departe de aceste modele, motiv pentru care 
D. Spânu face o trimitere la spade celtice din stepa panonică!%”, la fel de îndepărtată geografic, 
dar unde mânere de acest fel apar la unele spade, mai timpurii totuşi!%%. Stângăcia 
decoratorului, reflectată în redarea aproape schematizată a personajelor şi armelor, nu ajută la 
o mai precisă raportare. 

Lungirea lamei spadelor şi implicit mărirea greutăţii lor a impus o modificare a modului 
de purtare a armei. La spadele timpurii, teaca era prinsă la centură cu ajutorul unei cleme de 
metal, prin care trecea centura, iar balansul spadei era neutralizat cu ajutorul unor lanţuri de 
fier. La spadele din nordul Dunării prezentate aceste lanţuri lipsesc, ceea ce determină ipoteza 
că arma, deși probabil tot prinsă la centură, era stabilizată prin alte metode. 


1023 Căpitanu 1986-1987: 72-73; fig. 1/1. 

1024 Sîrbu, Florea 1997: 93, fig. 51/1. 

1025 Spânu 2014: 85, Pl. 21. 

1026 Mărghitan 1969: 315-327; Sîrbu, Florea 1997: 97, fig. 53/4. 

1027 Spânu 2014: 89. 

1028 Szab6, Petres 1992, nr. cat. 10, 14, 59, 73; PI. 12, 15, 42, 60, 76. 

11.D.3.C SPADE SCURTE 


Repetatele contacte cu armatele Romei au modificat într-o oarecare măsură tacticile și 
strategiile adoptate de către războinicii daci, adaptări între care se înscriu şi utilizările unor 
spade scurte. Mult mai eficiente în spaţii strâmte, în cadrul unor formaţii compacte de luptă, 
spadele scurte descoperite aparţin unui areal restrâns la zona capitalei Sarmizegetusa! (PL. 
33/6), deși este posibil ca astfel de arme să fi fost descoperite şi în jurul altor centre, cum ar fi 
cetatea de la Piatra Craivii!0%50, Costeşti!%! (PL. 33/7) sau Râşnov!0%?. 

Aceste spade au lama scurtă, un singur tăiș, profilul lamei triunghiular, iar capătul 
mânerului terminat printr-un inel (cu unele analogii în lumea sarmatică). Prezenţa lor în 
panoplia războinicilor daci, alături de spade de tip gladius — identificate atât în descoperiri 
arheologice!%5, cât şi pe reliefurile Columnei (scena XXIV; XL; PL. 33/3/5) — indică o 
diversitate de tipuri de arme folosite și implicit categorii diverse de războinici, utilizând diferite 
tactici şi stiluri de luptă. 

Interesant este că, la fel ca în cazul spadelor lungi, aceste tipuri de arme au mai fost în 
uz în acest spaţiu, în secolele VII-V a.Chr., datorită influențelor scitice şi iraniene (Curtea de 
Argeş, Ferigele, Tigveni, Teleşti), documentând o tradiție îndelungată a folosirii acestor arme. 


1029 Glodariu, Iaroslavschi 1979: 138. 

1030 Berciu, Popa, 1970: 168. Despre „săbiile” (10 la număr, după unele surse) descoperite aici, deși informaţia este 
preluată în literatura de specialitate (Glodariu, Iaroslavschi 1979: 138; Gheorghiu 2005a: 152), se pare că fie a fost 
vorba despre o eroare de interpretare a unor resturi arheologice, fie piesele s-au pierdut în decursul timpului, 
nemaifiind publicate, astfel că lipsesc orice fel de detalii. Verificarea depozitelor şi a registrelor de inventar de la 
MNU Alba Iulia, nu a dus la rezolvarea problemei, astfel că existenţa acestor săbii este extrem de incertă. Cel mai 
probabil unele fragmente de unelte sau piese metalice au fost confundate cu resturile unor săbii, în condiţiile în care 
aceste arme erau puţin cunoscute în perioada de început a cercetării sitului arheologic de la Piatra Craivii. 

9%! Daicoviciu 1964: 116, Pl. I1l/5. Piesa pare înrudită cu sax-urile germanice, dar contextul descoperirii este 
extrem de incert. Privită dintr-un anume unghi — pentru cercetare sunt deocamdată disponibile doar fotografii — 
piesa are unele asemănări cu o baionetă modernă, fapt ce reclamă o cercetare mai amănunțită a piesei. 

932 Patru exemplare, una provenind dintr-un loc necunoscut, pe care autorul (Costea 2002: 107) le repune în 
discuţie, păstrând o parte din rezervele anterioare privind atribuirea acestor spade (Costea 1974-1975: 279, rep.7- 
9, fig. 3/5-6), în contextul descoperirii a numeroase urme romane şi medievale în zonă. 

033 Căpâlna, vârful unui gladius (Glodariu, Moga 1989:106, fig. 90/1); Ocniţa (Ocnele Mari), gladius (Berciu 
1982: 147-152); Pricaz (jud. Hunedoara). Piesa de la Pricaz, un gladius de tip Pompei, are însă reale probleme de 
contextualizare, inventarul în sine (inclusiv ceramica dacică asociată) fiind bulversat după descoperire. Ceea ce 
este sigur în acest caz este stratigrafia, care plasează piesa în secolul I a.Chr. (Cristian Dima, Adrian Bolog, Un 
gladius provenit de la Pricaz (jud. Hunedoara), în curs de apariţie). 

Il.D.4 SĂBII 


Foarte frecvent confundate în literatura de specialitate cu spadele, săbiile prezintă 
caracteristici morfologice specifice. Sunt întotdeauna curbe şi au un singur tăiş. Pentru epoca 
dacică tăișul se află întotdeauna pe partea concavă, iar pentru epocile ulterioare, până în 
modernitate, tăișul este pe exterior, foarte potrivite pentru tăiat şi despicat. Uneori, mai rar, au 
şi două tăișuri. 

Săbiile dacice au probabil la origine secerile simple, unelte larg răspândite la neamurile 
de agricultori. În timp, aceste seceri au suferit modificări succesive, ajungând la dimensiuni 
impresionante și forme elaborate spre sfârşitul regalității dacice, când putem vorbi de o sabie 
specifică acestui areal, numită în istoriografia contemporană falx dacica!%*. Spre deosebire de 
spade, mânerul acestor săbii era, la unele exemplare şi/sau tipuri, lung, ceea ce permitea 
folosirea ambelor mâini, sabia devenind o armă predilectă pentru lovit şi retezat. Departe de 
relativa standardizare întâlnită în cadrul spadelor, săbiile încovoiate se prezintă într-un evantai 
mai consistent de forme, determinate desigur de specificațiile comanditarilor, de abilitățile 
tehnice ale producătorilor sau, la fel de posibil, de unele considerente tactice. 


1034 Borangic 2009: 43. 

Il.D.4.A FALX DACICA!055 


Din panoplia de arme cu lama curbată utilizate de către daci (cuțite, pumnale, săbii, 
cosoare etc.), falx dacica prezintă câteva tipuri specifice (Sarmizegetusa, Divici!%%, Târgu 
Mureş, Coasa de luptă), care au, fiecare, o morfologie distinctă, deşi sunt subsumate 
caracteristicilor generale ale unei săbii încovoiate. 

Tipul Sarmizegetusa (PI. 34/1-4), numit aşa după zona de provenienţă a majorității 
exemplarelor de falx dacica!%”, avea o lungime totală situată în jurul valorii de cca. 1 m, cu un 
mâner terminat printr-o îngroşare destinată opririi mâinilor, ceea ce o făcea pretabilă la 
utilizarea cu ambele mâini. Curbura lamei era elegantă, şi se termina printr-un vârf ascuţit, 
fiind singura sabie încovoiată cu care se puteau executa acțiuni de înjunghiere. Resturi 
pietrificate de piele, descoperite în cazul unui exemplar şi curbura alungită întăresc ipoteza că 
acest tip de sabie putea fi introdusă într-o teacă. Numărul de exemplare descoperit, la care se 
adaugă reliefurile de pe baza Columnei, oferă imaginea unei arme relativ standardizate, 
diferențele dintre piese fiind minore. Deosebirile țin de măiestria meșterului fierar sau de 
posibile particularizări ori de specificațiile comenzii primite de acesta. Astfel, acest tip de sabie 
are o lamă lungă, triunghiulară în secțiune, suficient de lată ca să ofere o bună rezistenţă la 
impact. Ceea ce le individualizează este sistemul de prindere a mânerului, care poate fi cu tub 
de înmănușare, cu ajutorul unui/unor manşoane de fixare a cozii sau prin limbă de mâner 
dedusă din lamă. Important în economia contextului de date despre acest tip de sabie este 
prezența pe lamă!%5, a unui punct înscris într-un cerc sau a literei greceşti 0, interpretat fie ca 
simbol solar!%%, fie ca marcă de meșter. În ambele cazuri, simbolul particularizează arma şi îi 
completează setul de aplicaţii practice cu unele de ordin spiritual şi/sau social. 

Proveniența exemplarelor din aria capitalei, prezenţa lor între armele de calitate de pe 
soclul Columnei, în asociere cu armuri de solzi și coifuri de luptă şi, nu în ultimul rând, 
calităţile combative de excepţie!%, permit ipoteza că acest tip de sabie a fost apanajul unei 
categorii distincte de războinici, rezidenţi în preajma capitalei. Faptul că această elită nu era 
una aristocratică, ci, foarte probabil, doar o clasă specială de războinici, acei comati menţionaţi 
de sursele antice, este demonstrat și de absenţa din contextele funerare specifice aristocrației 


1035 Săbiile curbe dacice au fost analizate detaliat într-o lucrare monografică, bazată şi ea pe numeroase studii 
personale, întinse pe aproape un deceniu de cercetare (Borangic 2015a: 174-200). Preluarea şi integrarea unui 
rezumat foarte restrâns şi actualizat are menirea de a puncta câteva repere esențiale şi necesare privind rolul 
acestor săbii în cadrul fenomenului militar dacic şi relaţia lor cu elita militară care le-a folosit. 

1036 Iniţial acest tip de sabie a fost denumit gladius curbat (Borangic 2013b: 123-135; Borangic 2015a: 192-194), 
denumire uşor neconvenţională, determinată de presupusa ei existenţă, bazată în acel moment doar pe unele 
reprezentări iconografice. Denumirea, deşi argumentată, a creat unele confuzii, motiv pentru care am redenumit 
tipul după numele locului descoperirii unei arme de acest fel, respectiv Divici (jud. Caraş-Severin), descoperire 
care a confirmat, de altfel, existenţa între formele de săbii curbe dacice, a acestui tip de sabie. 

9%7 Din perimetrul cetăților dacice provin cinci exemplare certe, întregi sau întregibile, precum şi câteva 
fragmente; din judeţul Sibiu una (Viscri), iar de pe teritoriul Ungariei, de la Kâloz (jud. Fejer) alta, mai târzie. 
98 Pe o sabie de la Sarmizegetusa şi pe un fragment din vârful alteia, descoperit la Ursici (Ferencz et alii 2016: 
225). 

9% Rustoiu 2002: 57-77. Simbolul circular, cu sau fără raze, a fost asociat invariabil cu soarele, unul dintre cele 
mai prezente decoruri geometrice încrustate pe lama pumnalelor curbe de tip sica. 

90 Barbu, Borangic 2016: 186-187. 


178 


1041 a sabiei încovoiate. De asemenea, în scenele Columnei nici un taraboste dac nu 


1042 


războinice 
este înarmat cu sabie curbă 

O altă formă de falx dacica, deosebit de interesantă prin faptul că a generat foarte multe 
confuzii de-a lungul timpului, este tipul de sabie Divici. Existenţa acestui model, confundat 
adesea cu pumnalele de tip sica, a fost iniţial presupusă!%%, ca replică la repetatele interpretări 
greșite ale armelor curbe mânuite de daci în scenele de luptă de pe Columnă!0* (PL. 35/1). 
Confirmarea existenţei unei astfel de săbii şi respectiv interpretarea corectă a scenelor 
amintite!%%5 a venit o dată cu descoperirea unei arme de acest tip, într-un context arheologic 
clar!0%6. Identificată iniţial doar teoretic, tipul de sabie descoperit la Divici confirmă ipoteza că 
acest tip de armă a existat ca atare, fiind de fapt o interesantă simbioză între o falx dacica şi 
gladius, rezultând o variantă originală a temutei săbii încovoiate (PI. 35/2a). Această sabie 
curbă are lama scurtă şi încovoiată doar în vârf şi era folosită cu o singură mână, ceea ce 
permitea cu uşurinţă și utilizarea simultană a scutului. Fa/x dacica de la Divici pare să fi fost 
în uzul unui infanterist, lungimea relativ medie constituind un dezavantaj pentru un călăreț, 
astfel că eficiența ei era maximă în lupta de aproape. Curbura accentuată și forma vârfului 
genera o mare putere de penetrare, testele efectuate arătând că era capabilă să străpungă armuri 
uşoare!%47. Datorită formei specifice, întreaga forță de lovire se concentrează în vârful armei, 
care nu se preta la acțiuni de înjunghiere, eficacitatea sa fiind maximă doar prin lovirea în forță 
şi retezare. Această particularitate o făcea deosebit de periculoasă, chiar şi în cazul în care 
inamicul era protejat de armură, scut şi coif. Leziunile posibile cu acest tip de sabie depindeau, 
desigur, de forţa şi experienţa războinicului, dar ea avea un alt avantaj considerabil. 
Dimensiunile reduse permiteau folosirea ei în spaţii restrânse, respectiv în cadrul unor unități 
compacte, protejate de scuturi, spre deosebire de săbiile curbe de două mâini!%5. Toate 
caracteristicile discutate sunt însă cantonate încă în zona nesigură a interpretării istorice, 
datorită dosarului istoric fragil deocamdată. Iconografia şi singurul exemplar descoperit!%, 
deși conturează tabloul prezentat, sunt încă insuficiente pentru a stabili o utilizare mai largă. 
Până la noi descoperiri similare, sabia se înscrie în variantele posibile de astfel de arme de la 
periferia regatului. 

O formă aparte de sabie curbă, aparent mai târzie, este reprezentată de tipul așa numit 
Târgu-Mureş (PL. 35/2b). Deşi pare să fi fost bine reprezentată în numismatica romană, 
susceptibilă însă să fi recurs la clişee iconografice, această formă de falx dacica are un singur 
corespondent arheologic, respectiv o piesă descoperită la Cristeşti (jud. Mureş). Sabia, lungă 
de aproape 50 cm, are vârful teşit care, în loc să fie arcuit înăuntru, e scos în afară, probabil 
pentru a evita agăţarea armei de victimă. A doua particularitate constă în existența unui al 


1041 Singura sabie de tip falx dacica, descoperită într-un context funerar evident în teritoriul şi în epoca dacică, 
este exemplarul descoperit la Viscri (jud. Braşov). Asupra acestei depuneri, care conţine prima descoperire a unei 
săbii încovoiate, planează încă o serie de incertitudini (Borangic 2015a: 186-188). 

102 Borangic 2009: 46-48. Într-o singură scenă a Columnei (LXVI) apare un nobil, identificat după pileus, înarmat 
cu un soi de cosor. Logica acestei reprezentări atipice poate însemna atât o penurie de arme nobiliare, fie 
recurgerea la acest tip de armă să fi reprezentat o soluție disperată, grefată pe eficacitatea demonstrată a cosoarelor. 
La fel de posibil, poate fi şi o încercare a sculptorilor de a barbariza suplimentar războinicii-aristocraţi daci 
(Borangic 201 Sa: 203-204). 

043 Borangic 2006: 97. 

14 Borangic 2006: 51 (cu bibliografia problemei). 

5 O astfel de sabie apare şi pe friza cu arme de pe monumentul triumfal de la Adamclisi şi, cu maximum de 
prudenţă, se pot încadra aici şi o parte din armele dacice prezente în numismatica romană. 

046 Săcărin et alii 2013: 60-66. 

047 Borangic 2013b: 128. 

048 Borangic 2013b: 124. 

049 Rragmentele de armă încovoiate descoperite la Sighișoara (Borangic 2015a: 102) par a se încadra în acest tip. 

doilea tăiş, pe partea convexă, care începe cu 4 cm înainte de debutul curburii şi continuă pe 
toată traiectoria sa. Ambele aspecte pot fi interpretate ca tentative de eficientizare sau ca 
atribute rezultate din dorinţa de personalizare a armei de către comanditarul său!%0. 

Ultimul tip propus este şi singurul care, deocamdată, nu are corespondenţă în peisajul 
arheologic. Prezentă masiv doar pe metopele monumentului de la Adamclisi, așa-numita coasă 
de luptă (Rhomphaea dacica)!%5!, impresionează prin mărimea sa, fiind de fapt o armă de mari 
dimensiuni, cu lama lată, spre deosebire de antecedentele tracice ale acestui tip, specifice 
secolelor IV-III a.Chr., dispărute la momentul confruntărilor daco-romane. Metopele ne pun în 
fața unui tip aparte de rhomphaea, posibil o adaptare locală, mult mai curbată decât 
exemplarele sud-dunărene timpurii, şi care permit, fără dubiu, încadrarea lor în categoria 
săbiilor curbate de mari dimensiuni sau, mai exact, a coaselor de luptă. Reliefurile de la 
Adamelisi pot fi şi un indiciu care să explice, măcar parțial, lipsa descoperirilor arheologice în 
ceea ce privește rhomphaea, întrucât acestei variante tipologice locale, regăsită în mâinile 
luptătorilor imortalizați după bătălia din anul 102 p.Chr., i se pot atribui o serie de vârfuri 
identificate în săpăturile arheologice şi clasificate, de regulă, ca fiind unelte. Tipurile de coase 
de luptă, utilizate în alte zone ale regatului și care nu au avut particularităţi morfologice sau de 
context evidente, au putut fi ușor confundate cu alte arme sau cu unelte uzuale (coase, cosoare, 
seceri masive)!052. La fel de probabil poate fi invocată şi situaţia ca, pe frontul de luptă 
dobrogean, să fi fost angrenate diverse facțiuni tribale locale, înarmate cu astfel de arme 
specifice unor zone îndepărtate de Sarmizegetusa şi diferite de cele folosite de războinicii din 
zona capitalei!%55. Aceștia, prezenţi la luptele din Moesia, sunt reprezentaţi pe metope de săbiile 
curbe de tip Sarmizegetusa (Met16; Met17; Met37), diferite de armele altor barbari ilustrați. 

Peisajul istoric al ultimei perioade de existență a regatului geto-dac a relevat existența 
unui corp de armată specializat, ierarhizat la rândul lui, iar săbiile curbe erau folosite doar de 
o categorie distinctă de războinici din cadrul acestui nucleu. Datele prezentate permit concluzia 
că acei enigmatici capillati-comati erau mânuitorii de săbii încovoiate, iar în arsenalul acestora 
se găseau diverse tipuri de săbii, fiecare cu un rol bine determinat în luptă. Este de resubliniat 
ipoteza că aceste săbii, diferite de tipul dominant, sunt identificate la periferia regatului dac, 
cel mai probabil fiind corupte din modelul sabiei încovoiate la modă în zona capitalei 
Sarmizegetusa. 

În acest peisaj, falx dacica — tipul Sarmizegetusa — reprezintă un tip distinct de sabie 
încovoiată, de certă apartenenţă dacică, specifică proximității Munţilor Orăştiei. Această sabie 
avea calități combative de excepție, motiv pentru care era preferată de războinicii de elită 
comati rezidenţi în regiune, în uzul cărora este cel mai probabil că se afla. 

După cucerirea Daciei, dispare utilitatea practică a sabiei încovoiate — odată cu 
destructurarea elitei militare care o folosea — sabia devenind doar o armă-simbol. În acest 
cadru, ea apare pe un monument (datat între anii 198-209 p.Chr.) de la (C)Amblogana (azi 
Birdoswald, Marea Britanie), unde era cantonată Cohors I Aelia Dacorum, menţionată într-o 


1050 Borangic 2006: 75; p. 96. Astfel de eficientizări au fost observate şi pe alte două săbii de tip Sarmizegetusa, 
respectiv pe cea aflată astăzi la Muzeul Naţional de Istorie a Transilvaniei şi pe cea descoperită recent pe raza 
satului Ursici (jud. Hunedoara), aflată în colecția Muzeului Civilizației Dacice şi Romane, Deva (Ferencz er alii 
2016: 225-226). 

1051 Borangic 2006: 53-54. 

1052 Borangic 2012a: 218; nota 25. 

1053 Un bun exemplu poate fi „secera” descoperită la Popeşti (jud. Giurgiu), care, prin dimensiuni şi masivitate 
(48 cm), e foarte probabil să fi fost (ocazional?) o armă. Alt caz poate fi cel de la Pietroasa Mică-Gruiu Dării 
(jud. Buzău), unde a fost descoperită lama unui posibil cosor ce are o alură similară cu cele figurate pe metopele 
de la Adamclisi (Dupoi, Sîrbu: 30, fig. 41/4-5). 

serie de izvoare epigrafice!%5%. O altă sabie curbă, a fost incizată pe un bloc de piatră (datat în 
jurul anului 219 p.Chr.) încastrat într-un zid ridicat de către Cohors I Thracum civium 
Romanorum!%55.Chiar dacă unităţile recrutate ar fi folosit armele naționale la momentul 
înființării, prin pierderi şi recrutări succesive, elementele etnice inițiale s-au pierdut, memoria 
originii soldaţilor a fost păstrată doar în numele unității și prin folosirea sabiei curbe ca 
emblemă!%56. Concret însă, doar în vestul Panoniei, la Kâloz, într-un mormânt tumular (M.2), 
datat în prima jumătate a secolului al II-lea p.Chr., mai apare o sabie curbă, de tip 
Sarmizegetusa!057. 


Reconstituire falx dacica de la Ursici. 
Realizare şi foto: dr. M. Barbu, MCDR, Deva 


1054 Russu 1980: 31, fig. 5; Petolescu 2002: 148-151. 
1955 Russu 1980: 31; Petolescu 1980: 1049. 

1054 Borangic 2015a: 68. 

1057 Palâgyi, Nagy 2002: 88. 

11.D.5 PUMNALE 


11.D.5.A PUMNALE CURBE DE TIP S/CA!058 


Una dintre cele mai prezente şi mai caracteristice arme din panoplia aristocrației 
militare geto-dacice a fost un pumnal încovoiat, numit sica. Această armă era ascuţită, uşor 
curbată, cu o secţiune triunghiular alungită, având şanţ de scurgere a sângelui de-a lungul lamei 
şi motive zoomorfe sau geometrice încrustate pe aceasta. Dimensiunile pumnalelor variază 
între 25 şi 35 cm lungime, dar există şi câteva exemplare ceva mai lungi. Morfologia acestor 
lor este caracterizată, cel mai adesea, de o încovoiere elegantă şi de prezenţa unui singur tăiș, 
pe partea concavă a lamei. Această conformaţie, la care se adaugă vârful foarte ascuţit, 
îmbunătăţeşte trăsăturile de bază ale pumnalelor prin faptul că, deși păstrează puterea mare de 
penetrare rezultată din vârful ascuțit şi lama prelungă, amplifică efectele acţiunii de 
secționare/înjunghiere. 

Fixarea în mâner se făcea fie prin limbă triunghiulară, rigidizată printr-un nit, fie, la 
exemplarele elaborate, prin aplicarea unor plăsele de lemn nituite direct pe continuarea lamei. 
La unele exemplare mânerul este extrem de elaborat (Corcova, Bulbuc; PI. 37/2). Majoritatea 
pumnalelor au manşoane de gardă și terminale. Tecile acestor pumnale erau realizate din tablă 
de fier, uşor curbate după forma lamei, cu marginile îndoite în unghi pe lungime, până ce se 
sudează la capăt una de alta într-un buton discoidal specific!%%. La partea superioară unele teci 
erau decorate cu incizii fine, observabile la exemplarele mai bine conservate. O particularitate 
a tecii este faptul că partea metalică era utilizată — la majoritatea pieselor — doar pentru protecția 
treimii superioare a lamei, cea mai activă, restul fiind realizat din piele şi lemn. Întreaga teacă 
se fixa la centură. 

Cea de-a doua particularitate a pumnalelor trace este prezența unei importante 
încărcături spirituale, dedusă din reprezentările cu care sunt ornamentate lamele. Decorul 
acestora se întâlneşte aproape invariabil pe partea cu şănţuirile specifice şi ele, cu rare excepții, 
doar pe o parte a lamei. Motivul recurent este cercul, singur, completat cu un punct central sau 
împreună cu alte cercuri similare ori triunghiuri poansoanate. Acest cerc, interpretat ca simbol 
solar — pe baza inciziilor radiale care apar la unele exemplare, este însoțit adesea de motive 
zoomorfe schematizate (păsări de pradă), completate, la unele piese, de renuri constituite din 
MICI triunghiuri poansoanate de-a lungul lamei sau cu linii fine, uşor ondulate, incizate cu 
migală. 

Descifrarea ornamentației a primit multiple orientări şi explicaţii. Dacă diversele semne 
circulare au fost asociate cu simbolistica solară, restul schematizărilor nu a mai putut fi 
descifrate atât de simplu. S-au propus diferite teme centrate în special pe conceptele antitezei 
bine-rău (vulturi sau dragoni [?] afrontați), fie pe baza antitezei celest-teluric, exprimată prin 
dubletul păsări-șerpi. Neatestate, concepţiile care au stat la baza încrustaţiilor permit multiple 


1058 Şi această armă, deosebit de importantă pentru înțelegerea resorturilor marţiale și spirituale care au dinamizat 
aristocrația dacică, a făcut subiectul unei lucrări cu caracter monografic (Sîrbu, Borangic 2016, passim), din care 
am extras şi actualizat un rezumat relevant pentru creionarea elitei militare care le-a utilizat. 

1059 Într-un singur caz, cel al tecii pumnalului de la Corcova (jud. Mehedinţi), butonul terminal este lucrat cu 
măiestrie sub formă de protomă zoomorfă (cap de berbec). Cazul nu este neapărat o excepţie, un alt pumnal cu 
teacă este figurat pe friza armelor în templul zeiţei Athena Nikephoros din Pergam, azi Bergamah (Turcia). Aici 
este vizibilă partea inferioară a unui pumnal curbat cu teacă, mai exact capătul ei, ce are uzualul buton terminal 
transformat într-un cap de berbec (Sîrbu, Borangic 2016: 39). 

interpretări, fără a avea certitudinea că una sau alta este cea reală, dar în mod clar decorurile 
aveau legătură cu exprimarea identității războinicului și cu sublinierea apartenenţei lui la un 
grup elitist. 

Evidenţele arheologice care conţin, într-o formă sau alta, pumnale de tip sica sau 
componente/fragmente ce pot fi puse în legătură cu acest tip de armă, sunt relativ numeroase 
în zona nord-dunăreană. Subsumate unor caracteristici comune, pumnalele curbe de tip sica, 
pot fi totuşi împărțite în trei tipuri (A, B, C — PL. 37/3abc), deosebite prin morfologie şi prin 
modul de fixare a mânerului, fără a exista între ele diferențe funcţionale şi nici elemente de 
departajare cronologică!%0. În schimb trebuie notat că cele de tip B nu apar niciodată în 
asociere cu spadele de tip celtic, ceea ce poate sugera un statut diferit al proprietarilor. 

Dincolo de toate deosebirile morfologice, nu întotdeauna suficient de determinante, 
ceea ce pune pumnalele sica într-un singur orizont cultural este contextul arheologic în care au 
fost descoperite. Cu mici excepţii, acesta este unul funerar, cu un inventar specific, compus din 
arme diverse (în principal lănci şi spade), piese de harnaşament, ceramică şi podoabe. Aceste 
asocieri construiesc un rit şi ritual funerar elaborat, propriu elitei războinice care l-a utilizat în 
timpul vieții. 

Dintre toate armele utilizate în spaţiul tracic, pumnalele sica şi spadele de tip celtic sunt 
singurele care fac legătura între tracii de sud şi cei nord-dunăreni, fiind la fel de răspândite pe 
ambele maluri ale fluviului (PI. 36). Arme de prestigiu, însemne de identificare exterioară, 
instrumente precise al morții, însuşiri subliniate şi de valenţele cultice deținute, ele jalonează 
traseul aristocrației care le-a produs şi utilizat, în drumul ei de la grupurile eterogene de 
războinici la coagularea regatului dac. 

Folosirea acestui tip de pumnal până la cucerirea romană este confirmată de singura 
reprezentare a unui pumnal curb dacic pe Columnă, în scena CXLV, cea a sinuciderii lui 
Decebal (PI. 37/1). Pumnalul regelui are totuşi o morfologie uşor diferită față de artefactele 
descoperite. Piesa ilustrată are un mâner ce pare curbat în sens invers față de lamă. Nu putem 
şti dacă acest aspect reprezintă o modificare evolutivă faţă de pumnalele „clasice” sau este doar 
o interpretare artistică a sculptorilor Columnei, astfel că informația oferită se reduce la prezența 
acestor arme în dotarea nobililor daci în timpul confruntărilor daco-romane. Pe relief apar însă 
garniturile caracteristice de gardă dintre mâner și lamă, precum și cea de la capătul mânerului. 
Este greu de explicat lipsa acestor pumnale de pe soclul monumentului, acolo unde figurează 
cele mai preţioase prăzi de război luate de la daci. Pe scenele de pe piedestal, unde, într-o 
fascinantă alegorie reprezentând congeries armorum, sunt prezente toate tipurile de arme 
esenţiale utilizate de către daci (armuri de zale, solzi şi lamelare, coifuri, scuturi, arcuri, lănci, 
topoare şi berbeci de asalt, spade şi săbii), pumnalele curbe nu sunt prezente. Omiterea 
pumnalelor are variate posibilități de interpretare. Propaganda imperială avea tot interesul de a 
expune cele mai reprezentative arme ale învinşilor, iar dosarul istoric şi arheologic al 
pumnalelor curbe arată că acestea constituiau o componentă importantă în mentalitatea, 
ideologia și identitatea aristocrației militare dacice. Pare mai probabil, atunci, că astfel de arme 
nu au putut fi capturate şi expuse, situație și mai greu de explicat pe fondul încleştărilor 
deosebit de crunte dintre cele două tabere. Aproape ilogic este şi faptul că aceste arme aproape 
lipsesc din zona capitalei Sarmizegetusa, fieful marii aristocrații. Să nu le fi purtat cu ei 
războinicii daci în campaniile militare? Să le fi depus sau oferit ca ofrande în cinstea zeilor 
înainte de plecarea la luptă? Să le fi îngropat ca şi cum ei ar fi fost morți deja şi asta să fi putut 
fi explicaţia „mormintelor fără morţi”, dar care conţin pumnale? Sau pumnalele, depozitare ale 
unor puternice conotații spirituale, să fi fost subiectul unor ritualuri care nu au putut fi 
surprinse? Sau împăratul ori propaganda imperială avea interesul să oculteze aceste arme, 


1060 Borangic 2009a: 51-54. 

datorită semnificației lor religioase prea puternice? Ori aceste rituri și ritualuri aveau un 
caracter discret, specific războinicilor?!%1 Răspunsul la aceste necunoscute este dependent de 
posibile şi necesare viitoare descoperiri. 

Aria de răspândire a acestor pumnale, datate în nordul Dunării începând din secolul II 
a.Chr., este foarte largă. Pe lângă două aglomerări, una în Oltenia și una în centrul Transilvaiei, 
ele apar sporadic şi în Muntenia, Dobrogea, sud-estul Transilvaniei şi la periferia de nord a 
regatului, la Mala Kopanya şi, posibil, la Zemplin. O situaţie aparte o reprezintă estul regatului, 
unde acest tip de armă este foarte rar, existând doar trei piese confirmate, la Răcătău (jud. 
Bacău), Poiana (jud. Galaţi) şi la Trebujeni-Potârca (rn.Orhei, R. Moldova) - PL. 36102. 

Trebuie remarcat numărul mare de pumnale existente în epoca şi în spaţiul geografic 
cercetat. Dacă asupra elementelor spirituale care pot fi reconstruite, mai mult sau mai puţin, 
putem propune doar scenarii posibile sau probabile, expuse întotdeauna unor revizuiri sau 
viziuni diferite, reperele fizice ale pumnalelor sica sunt mult mai solide. Dincolo de multiplele 
necunoscute, numărul mare de piese permite o constatare certă — pumnalele de tip sica au jucat 
un rol major în mentalitatea şi identitatea războinicilor geţi şi daci, fapt atestat de descoperirile 
arheologice, de izvoarele scrise şi de reprezentările figurative. 


Pumnal curb tracic, sculptat pe friza templului Athenei Nikephoros din Pergam. 
Ansamblul sculptural a fost realizat în anul 183 a.Chr., cu ocazia victoriei lui Eumenes II 
împotriva celților galati, fie, după alte opinii, pentru a celebra înfrângerea lui Antiochos III la 
Magnesia (190 a.Chr.) sau, pur si simplu, armele figurate reprezintă trofee capturate în urma 
mai multor succese militare obținute de către dinastia regală din Pergam. Foto V. Sîrbu. 


1%! Sîrbu, Borangic 2016: 64. 
1062 Sîrbu, Borangic 2016: 28-66. 

11.D.5.B PUMNALE CURBE 


O serie de alte pumnale curbe au fost subsumate fie unor așa-zise cuțite de lovit, 
denumire ce pare a fi inspirată de cuţitele celtice (Hiebmesser), fie dintr-o confuzie cu 
pumnalele curbe de tip sica!%5. Acestor arme le lipsesc o serie de caracteristici, morfologice 
şi contextuale, fără de care nu pot fi considerate pumnale sica. În primul rând pumnalele sica 
au decor pe lamă şi şanţ longitudinal. Acestea particularizează arma şi fac legătura între ea şi 
statutul special al proprietarului. Acest statut reiese și din prezența pumnalelor sica în 
depunerile funerare asociate elitelor militare — peste 75 de piese la nord de Dunăre. În 
inventarele funerare acest tip de pumnal curb, fără ornamentică — cel puțin în cazul armelor 
unde starea de conservare face posibilă identificarea decorului, lipsește. 

Pe aceste considerente se poate admite existenţa unui tip comun de pumnale curbe (tip 
D; PI. 38/7), la fel de eficiente, dar ai căror proprietari nu făceau parte din înalta ierarhie a 
aristocraților războinici, chiar dacă rezidau în preajma acestora!%*. 


1063 Glodariu, laroslavschi 1979: 139, fig. 72/6-9; Glodariu, Moga: 105, fig. 89/1-2; fig. 6. 
1064 Sîrbu, Borangic 2016: 38. 

11.D.5.C PUMNALE DREPTE 


O altă categorie de pumnale descoperite sunt cele cu lama dreaptă. Rare în descoperiri, 
ele se împart în două tipuri. Prima categorie are lama în secțiune lenticulară şi mânerul terminat 
printr-un buton plat. Un singur exemplar a fost descoperit în cetatea de la Piatra Roşie (PL. 
38/6) 5. 

Un alt tip de pumnal provine din zona capitalei Sarmizegetusa şi este o armă cu lama 
lată, profilul lenticular și tija mânerului rectangulară. Acest exemplar pare a copia un pumnal 
roman de tip pugio!%6.De remarcat că aceste tipuri de pumnale, rare oricum în descoperiri, nu 
apar niciodată în contexte funerare, astfel că ele nu pot fi asociate direct cu echipamentele 
militare ale elitelor. Altfel spus, pentru secvențele sepulcrale au fost preferate întotdeauna 
pumnalele sau cuţitele curbe, arme cu alte semnificații spirituale în spaţiul cronologic și 
cultural geto-dacic. 

Tot în rândul pumnalelor drepte sunt incluse pumnalele romane — pugio — descoperite 
în contexte dacice. Astfel de arme, în mod evident prăzi de război, au fost descoperite în incinta 
fortificaţiei de la Racoş!%”. De la Poiana (jud. Galaţi) provine un vârf, foarte corodat!%5. Lor 
li se adaugă o teacă şi un inel de fixare, găsite la Ocniţa (jud. Vâlcea))!%. La Drajna de Sus 
(jud. Prahova), a fost depusă într-o groapă ritualică, alături de alte piese, şi o teacă de pugio!0'0. 

De remarcat că unele dintre aceste arme romane au făcut subiectul unor depuneri 
votive. Desigur, scenariul real rămâne unul obscur, cel mult putem căuta unele explicaţii ale 
acestui comportament. Faptul că piesele sunt adesea fragmente, poate sugera o selecţie a unor 
părți relativ nesemnificative care au fost oferite divinităţilor cu intenția de a păstra restul 
lucrurilor de valoare, ceea ce ar devoala unele obiceiuri religioase practicate de către daci şi 
care aveau ca subiect armele duşmanilor. 


1065 Daicoviciu 1954: 92; Pl. [X/6. 

1066 Petculescu 1998, 276, nota 55 (cu toată bibliografia). Pumnal drept cu lama lată, uşor concavă şi profil 
lenticular, prelungită cu o limbă pentru mâner cu profil dreptunghiular. Pe lamă se pot observa trei nervuri 
mediane încadrate de patru mici şănţuiri longitudinale. 

1067 Costea et alii, 2008: 154-169. În incintă, lângă zidul fortificaţiei, a fost dezvelită o locuinţă, care conţinea pe 
lângă numeroase vase ceramice, apărătoarea de ceafă a unui coif roman (pe care era inscripţionat numele unităţii 
militare), pumnalul împreună cu teaca şi un inel de la sistemul de fixare pe centură, o lance şi un vârf de suliță, 
toate de provenienţă romană. Pe baza acestui inventar locuinţa a fost atribuită unui şef militar local, iar armele 
romane considerate trofee de război. 

1068 Petculescu 1998: 266, pl. 6/25. Pumnal din fier, cu mânerul rupt, fără nervură mediană, cu vârful conic şi lung 
caracteristic pieselor din a doua jumătate a secolului I p.Chr. 

1069 Petculescu 1998: 264, pl. 3/7-8. 

1070 Petculescu 1994: 67-67. Contextul a fost datat la sfârşitul secolului I p.Chr., astfel că piesa a putut fi în uz în 
doua parte a secolului amintit. 

Il.D.6 CUȚITE! 


Considerate frecvent piese de inventar comun, cuțitele au fost tratate periferic în cadrul 
cercetărilor arheologice, fiind foarte rar discutate în detaliu, chiar dacă astfel de piese se 
regăsesc uneori și în depunerile funerare atribuite războinicilor. 

Morfologia acestui tip de piesă o copiază pe cea a pumnalelor — nu există cuțite drepte 
asociate cu inventarul marțial — diferența constând în dimensiunile reduse, de regulă, mai mici 
(sub 20 cm) ale lamelor. O particularitate ar putea consta în faptul că, singurul mod de fixare 
al mânerului la cuțite se realiza cu ajutorul unei limbi triunghiulare, scurte. Este însă posibil ca 
acest aspect să fie în relaţie cu stadiul cercetărilor. Utilitatea unei astfel de arme în arsenalul 
unui luptător rezidă nu atât din calitățile tehnice pe care un cuțit le putea avea în acţiunile 
combative, modeste evident, ci din aria largă de utilizări practice pe care le putea avea. 
Caracteristicile cuţitelor le recomandă mai degrabă pentru uzul în cadrul vieții cotidiene duse 
de războinici, fie că vorbim de procurarea şi pregătirea hranei, fie de diverse activități care 
necesitau acţiuni de tăiere/cioplire, ceea ce face din cuțite un accesoriu deosebit de util. Dincolo 
de această banalizare, trebuie remarcat că nu de puține ori cuțitele din panoplia războinicilor 
aveau şanţuri de scurgere a sângelui sau incizii pe lamă, cu nimic mai prejos, ca şi complexitate, 
decât cele de pe lamele pumnalelor. Aceste caracteristici pot construi ipoteza conform căreia 
cuţitele erau utilizate şi în unele aspecte legate de cult şi sacrificii, dar poate fi luată în calcul 
şi o probabilă personalizare a lor. În unele depuneri funerare cuţitele par să se constituie în 
avataruri ale pumnalelor, fiind prezente în morminte alături de alte arme. 

Asocierea dintre aceste cuțite cu gropile rituale, prezența șanțului de scurgere a 
sângelui, analogiile cu piese similare descoperite în contexte funerare, cum este cazul cuţitelor 
de la Spahii'0? (jud. Gorj), Slatina!“ (jud. Olt) sau Hunedoara!04 ori în depuneri rituale, cum 
sunt cele de la Şimleu-Observator (PL. 38/8) sau Măgura Moigradului!05 (jud. Sălaj), întăresc 
ipoteza conform căreia aceste cuțite erau mai mult decât simple unelte domestice, dualitatea 
armă-unealtă fiind înlocuită cu o dualitate armă-instrument de cult. 


107! Subiectul cuţitelor cu utilizare militară, provenite din mediul dacic a făcut subiectul unui articol de specialitate 
(Pop, Borangic 2009: 35-42). Rezumatul de față este necesar pentru completarea panopliei elitelor militare dacice. 
1072 Gherghe 1978: 17. 

1073 Butoi 1974: 29; fig. 2. 

1074 Sîrbu er alii 2007: 24; fig. 35/8. 

1075 Pop, Borangic 2009: 36-38. 

1].D.7 LĂNCI ȘI SULIȚE 


Arma cea mai răspândită şi una dintre cele mai ieftine!%'€ în societăţile războinice ale 


Antichității, lancea a avut o largă utilizare în toate culturile și la toate categoriile de luptători, 
datorită combinației dintre simplitate și eficiență. Lăncile şi sulițele, a căror morfologie este 
parțial asemănătoare!"7, cereau o bună cunoaştere a tehnicilor de forjare şi călire, precum şi 
calități fizice pentru a le folosi. Uzul lor de către elite nu se limita la funcția marțială, atât 
lăncile, cât mai ales sulițele, fiind indispensabile, alături de arc, la vânătoare, așa cum apar spre 
exemplu pe aplicele de la Letniţa (Bulgaria). În cazul aristocrației, lancea putea să aibă şi o 
conotaţie rituală cu valenţe identitare!%%, fiind arma prin excelenţă a vânătorii — ipostază 
simbolică a autorităţii războinice!%” şi, în egală măsură, exerciţiu de consacrare!%0. 

În depunerile funerare ale războinicilor de elită daci, lăncile apar frecvent grupate câte 
două, ceea ce reflectă de fapt numărul lor real aflat în dotare!%!. Numărul de lănci ar putea fi 
un indicator al tehnicilor de luptă, impuse pe teatrele de bătălie balcanice odată cu sosirea 
triburilor celtice!%27. Dacă anterior lancea era arma preferată pentru deschiderea şi ducerea 
luptei — în unele depuneri funerare mai timpurii se regăsesc 4-7 vârfuri de lance — sabia fiind 
doar o armă secundară, după introducerea spadei, accentul cade pe iniţiativa personală. În acest 
scenariu, războinicul angajează lupta prin aruncarea suliței, apoi prin lupta cu lancea şi abia 
după epuizarea acestora cu spada şi, în ultimă instanță, cu pumnalul. 

Armă ofensivă prin definiție, o lance este compusă din lama sau vârful propriu-zis, 
dulia, hampa (tija/coada) de lemn!%5 și călcâiul de fier (PL. 38/1). Călcâiul de lance avea un 
dublu scop. În primul rând proteja capătul inferior al cozii şi ajuta la fixarea/înfigerea în pământ 
al armei (împotriva cavaleriei?) și putea fi folosit ofensiv dacă situaţia tactică o cerea sau dacă 
vârful devenea indisponibil!%%. Funcţia suplimentară de contragreutate, propusă de 
cercetătorul sloven, este discutabilă, dacă avem în vedere diferența mare de masă dintre vârfuri 
şi călcâie la lăncile din mediul dacic, unde singurul tip prezent este cel sub forma unui manșon 
simplu, de tablă răsucită. 

Dimensiunile lamelor cresc faţă de cele din epocile anterioare, ajungând frecvent până 
la jumătate de metru, de regulă având forma frunzei de salcie sau laur, cu nervură mediană şi 
au profil romboidal sau lenticular. Dacă morfologic ele sunt subsumate unor caracteristici 
relativ comune, la nivel de detaliu există o serie de diferenţe pe baza cărora s-a încercat o 


076 Costurile fabricării unei lănci puteau varia destul de mult, în funcţie de caracteristicile piesei comandate, 
existând lănci simple şi lănci elaborate sub aspect morfologic şi estetic. 

07 Rapin 1999: 48. 

08 Era singura armă ofensivă primită de către tinerii războinici germanici la momentul consacrării lor și a intrării 
lor în rândurile bărbaţilor capabili şi îndreptățiți să poarte arme (Tacit, Germania, XIII, 1). 

079 Xenophon, XII, 1-4. 

90 Trecerea dintr-o clasă de vârstă în alta presupunea un set de probe obligatorii, normate sau măcar mascate în 
rituri de agregare, ce aveau ca scop şi ca efect schimbări fundamentale în statutul social şi mentalitatea celui supus 
inițierii. Vânătoarea avea şi acest rol, aşa cum reiese din analogiile cu unele procedee similare din Macedonia 
(Nemeti 1999-2000: 122-123). 

1%1 Un argument în plus îl constituie prezenţa războinicilor traci ilustraţi în arta sud-dunăreană, unde aceştia 
poartă frecvent câte două lănci, ceea ce adaugă consistență ipotezei acestei tactici de luptă, suficient de eficace ca 
să devină o tradiţie războinică, transformată de imaginarul grecesc în temă de identificare etnică a tracilor 
(Marazov 2005: 36-39). 

1082 O astfel de ipoteză este propusă şi pentru spaţiul scordisc, unde lăncile sunt însă până la patru exemplare într- 
o singură depunere (Drnic 2015: 122-123). 

103 Cel mai bun lemn pentru coada unei astfel de arme era considerat cel de corn (Cornus mas), potrivit lui 
Xenofon (Peri Hippikes, 12, 12; Cynegeticus 10,3) 

1084 Drnic 2015: 112. 

tipologizare şi o încadrare cronologică a pieselor din Dacia Preromană'%5. Tipologizarea 
propusă acum peste 35 de ani de către I. Glodariu şi E. laroslavschi a rămas în uz până azi nu 
atât prin faptul că ar fi rezolvat această problemă, oricum complicată, cu atât mai mult cu cât 
se bazează prioritar pe un nucleu de descoperiri din centrul regatului dac, ci din cauză că 
ulterior nu au mai fost făcute alte demersuri similare, situație valabilă la aproape toate 
categoriile de armament!%6. 

În realitate, clasificarea lăncilor este îngreunată de plaja mare de dimensiuni şi forme; 
diferenţierile ţinând cont de morfologia vârfului, de lungimea lamei şi a duliei, de existența sau 
lipsa nervurii mediane, de greutatea piesei, de lungimea (presupusă) a cozii şi nu în cele din 
urmă de funcționalitatea concretă a armei. În ciuda acestor impedimente mai multe clasificări 
au fost făcute de către istorici ai civilizaţiei celtice occidentale!%” şi nord-balcanice!%%. Analiza 
lăncilor şi sulițelor din mediul roman, ceva mai bine documentată, nu a rezolvat nici ea 
satisfăcător, deocamdată, această problemă!%%. Lipsa unui repertoriu cu toate descoperirile din 
întreg spaţiul nord-dunărean nu permite, deocamdată, reconfigurarea şi actualizarea tipologiei 
lăncilor dacice, aspect grevat de numeroase descoperiri fără context sau consemnate deficitar, 
astfel că sunt posibile doar câteva chestiuni de ordin general. 

În cadrul fenomenului funerar nord-dunărean, lăncile sunt cele mai frecvente depuneri, 
dar apar şi descoperiri în aşezări. Atunci când sunt mai multe în aceeaşi depunere — lăncile sunt 
extrem de rar asemănătoare — cea mai mică dintre ele să fi fost de fapt utilizată ca suliță, adică 
aruncată. Un alt indicator ar fi faptul ca lamele lăncilor sunt îndoite ritual (PL. 38/3), iar sulița, 
mai robustă (și, posibil, mai vulgară), este depusă nealterată. Deşi nu apar în scenele de luptă 
de pe Columna Traiană, lăncile, sunt reliefate în număr mare între trofeele sculptate pe soclul 
acesteia (PI. 38/4-5), dar au vârfuri scurte, aproape piramidale, ceea ce este mai mult ca sigur 
o schematizare operată de sculptori, căci astfel de lănci nu apar în mediul dacic. 

Suliţele au aceeaşi morfologie, respectiv călcâi, hampă și vârf, diferența făcând-o acesta 
din urmă, care este mai scurt şi mai masiv. Tactic sulițele erau utilizate diferit de lănci, fiind, 
în principal, arme de aruncat la distanțe mici și medii. Rolul lor era fie de a neutraliza ținta, fie 
de a imobiliza scutul adversarului, în care arma se înfigea. Spre deosebire de lănci, vârful era 
proiectat să reziste la impact frontal, astfel că nu de puţine ori acesta avea două, trei sau patru 
muchii. Simplitatea şi eficienţa acestei arme a determinat larga ei folosire în lumea barbară!%0, 
atât la vânătoare, cât şi la război. 

Călcâiele de lance şi/sau suliță sunt componente de metal montate la capătul opus al 
armei; au o formă conică, adaptată cozii!%!. Lungimea lor păstrată este situată în jurul a cca 4- 
6 cm. La fel ca în cazul vârfurilor, erau fixate cu ajutorul unui cui, al cărui orificiu se mai 
păstrează la unele piese. Se observă un amănunt legat de acest mod de fixare şi anume raritatea 
extremă a descoperirilor efective ale acestor cuie, ceea ce poate însemna că erau probabil din 
lemn. Călcâiul asigura o mai bună stabilitate, atunci când arma era înfiptă în pământ, în poziție 
de repaus sau atunci când arma era utilizată static, ca barieră împotriva cavaleriei inamice. 

Conflictele frecvente dintre daci şi romani au adus în mediul dacic numeroase arme 
romane, în principal ca trofee de război. Între acestea se regăsesc şi câteva vârfuri de pilum, 


055 Glodariu, laroslavschi 1979: 132-134. 

%56 Borangic 2014: 51. 

%7 Rapin, Brunaux 1988, 119-127. 

988 Drni€ 2015, passim (cu bibliografia tipologizărilor propuse pentru zona scordiscă). 

%% Bishop, Coulston 1993: 53. 

090 Descriind armele germanicilor, Tacit spune că puțini au săbii şi lănci, ei poartă nişte sulițe sau, cum le zic ei, 
framee, cu fierul îngust şi scurt, dar așa de ascuţit şi uşor de mânuit, că se bat cu arma aceasta şi de-aproape şi 
de departe, după cum cere felul luptei (Tacit, Despre originea și țara germanilor, VI, 1). 

0%! Glodariu, laroslavschi 1979: 134. 

arme care chiar dacă n-au fost folosite în lupta de linie — specific romană — erau foarte eficace 
în timpul asediilor, putând fi aruncate de către apărători, de pe ziduri. Un tip rar de pilum 
provine de la Piatra Craivii!0%. Vârful are un manșon scurt cu gaură pentru nit, tija este rotundă 
în secţiune şi ușor lenticulară în lungime, iar vârful propriu-zis este aplatizat. Alt vârf provine 
de la Racoşul de Jos, Piatra Detunată (jud. Braşov). Piesa este slab conservată, dar se observă 
secțiunea patrulateră a tijei şi vârful rotunjit. A fost descoperit într-o locuinţă, alături de alte 
arme romane (coif, pugio)!%5. Alte două vârfuri de pilum provin din situl de la Poiana (jud. 
Galaţi) starea de conservare a pieselor este slabă, astfel că asupra funcționalității corecte 
planează unele incertitudini!0%. 

Este foarte probabil că sulița şi lancea, prin vechimea lor şi prin morfologia dreaptă, 
amintind de axa lumii, precum şi prin ambivalenţa război-vânătoare, amândouă indisolubil 
legate de ideea de masculinitate, să fi fost încărcate şi cu unele semnificaţii magico-religioase. 
Pentru această însușire pledează episodul mitic al sacrificării unui bărbat, aruncat în trei sulițe 
şi astfel trimis prin moarte de către geți, la zeul lor!%5. Suliţa sau lancea, sunt, în acest caz, 
vectorii prin care războinicii se conectau cu planul divin al existenţei. 


Spadă de fier descoperită la Orodel, jud. Dolj 


(Borangic, Bădescu 2014) 


1092 Berciu et alii 1964: 134, fig. 21/4. 

1093 Costea et alii 2008: 158, fig. 6/b. 

1094 Vulpe, Teodor 2003: 183/nr. cat. 812-813. 

1095 Trimiterea solului se face astfel: câţiva dintre ei, aşezându-se la rând, țin cu vârful în sus trei sulițe, iar alții 
apucându-l de mâini şi de picioare pe cel trimis la Zamolxis, îl leagănă de câteva ori şi apoi, făcându-i vânt, îl 
aruncă în sus peste vârfurile sulițelor (Herodot, IV, 94). 

Il.D.8 ARCUL CU SĂGEȚI. BALISTE. 


Arcul a fost dintotdeauna o armă complexă, atât din punct de vedere structural, cât și 
ca mod de luptă. Folosirea acestuia s-a generalizat — şi foarte probabil rafinat, sub forma aşa- 
numitelor arcuri compozite — inițial în spaţiul Dunării de Jos, datorită contactelor directe cu 
populaţiile de stepă!%%, unde reprezenta arma de bază. Şi arcurile aveau o utilizare duală, fiind 
indispensabile atât la vânătoare şi în campaniile militare!%7. 

Autorii antici amintesc priceperea geților și a dacilor de a trage cu arcurile: iar aceia 


(dacii) se pricep mai bine decât toți la aruncarea săgeților!Y*; este un lucru dovedit că 


etiopienii se folosesc de flotă, iar dacii de săgeți, care, pe deasupra, mai sunt şi veninoase!%%; 
Sarmaţii și geții sunt mai numeroși, îi vezi călări, venind și ducându-se prin mijlocul 
drumurilor, între ei nu-i nici unul care să nu poarte tolbă, arc și săgeți îngălbenite de veninul 
viperei!!%; sloboade din arc săgeți înmuiate în venin de viperă și care sunt de două ori 
vătămătoare, pe care le scoate mereu din tolba sa perfidă, întocmai ca un dac din ţinuturile 
războinice ale pământului getic!!0!. Deşi este insesizabilă arheologic, componentele arcului 
fiind de origine organică, numeroasele vârfuri metalice de săgeți descoperite pe întreg arealul 
confirmă folosirea arcului în Dacia preromană, alături de sursele iconografice şi textele antice. 
Arcul este una dintre armele dacilor ilustrați atât pe scenele Columnei (XXIV; XXXII — unde 
sunt reprezentaţi inclusivi nobili arcaşi!!%2), cât şi pe soclul acesteia, între trofee, alături de 
tolbele cu săgeți. 

Săgeţile erau compuse din vârf (bronz sau fier, mai rar din os!1%) și tijă (de lemn sau 
trestie), la capătul căreia se afla penajul şi legăturile care asigurau fixarea optimă şi rezistență 
la presiunea corzii. Deşi nedocumentate suficient, rămân în discuție așa-numitele inele de arc, 
indispensabile în cazul folosirii intense a arcului!!%, care ar fi putut să fie realizate din lemn 
tare, însă, motiv pentru care nu s-au păstrat. 

Lucrate dintr-o singură bucată de metal, vârfurile de săgeți se caracterizează prin două 
elemente principale: partea inferioară, de forma unui peduncul ori a unui toc, ambele fiind 
modalităţi de fixare în tijă şi vârful propriu-zis, care poate avea 2-3 aripioare şi uneori spin! 195. 

Pe baza morfologiei au fost identificate trei tipuri de săgeți, utilizate în epoca şi spaţiul 
dacic. Cel mai folosit a fost însă cel considerat de origine scitică, respectiv cele turnate din 


09 Tucidide îi aminteşte şi pe geţi, atunci când enumeră diferitele neamuri chemate de Sitalkes I să lupte 
împotriva Macedoniei, spunând că: [...] geții şi locuitorii de prin acele părți sunt vecini cu sciții, au acelaşi port 
şi sunt toți arcaşi călări [...];, Thucydides, Războiul peloponesiac, II, 96. 

097 În arta getică timpurie, arcul apare pe cnemida 1 de la Agighiol, pe coiful de aur de la Cucuteni-Băiceni şi pe 
unele aplici de la Letniţa şi Loveci, niciodată însă în poziţie ofensivă. Pe aceste considerente istoricii cred că arma 
avea şi o funcţie ritualică, în cadrul ceremoniilor de învestitură sau iniţiere (Sîrbu, Florea 1997: 56). 

09 Horaţiu, Ode, 1 IL, 6, 13-16. 

099 Horaţiu, Scoliile lui Pseudo-Acro, LL, 6, 15. 

1% Ovidiu, Tristele, V, 7, 9-20. Motivul arcaşilor duşmani (sarmaţi şi geţi) este recurent în poemele ovidiene 
(vezi şi Scrisori din Pont, IV, 3, 51-52; IV, 9, 715-108; Ibis, 137-139). 

101 Silius Italicus, Punicele, |, 322-325. Autorul trăit între 25-101 p.Chr. 

102 Vârfuri de săgeți au fost descoperite, mai rar, şi în morminte aristocratice (Vulpe 1976: 201, fig. 11/6). De 
notat informaţia referitoare la prezenţa unei garnituri de fier a unui arc (Popa 2011: 326) în inventarul funerar al 
tarabostelui de la Cugir (T.II), piesă care nu poate fi interpretată ca atare, arcurile neavând componente metalice. 
Dar un exemplu mai clar este cel al aristocratului înmormântat în tumulul IV de la Popeşti (Vulpe 1976: 201, fig. 
11/6) unde avem un vârf de săgeată. 

110% Vârfurile realizate din os produc răni mai puţin adânci, dar largi, ceea ce presupune utilizarea lor preferenţial 
pentru vânătoare, cu atât mai mult cu cât erau mai ieftine decât cele metalice. 

1104 Borangic 2014: 53. 

1105 Moscalu 1977: 331-333; Glodariu, Iaroslavschi 1979: 135-137. 

bronz, care au dulie de fixare, trei muchii și spin. Acestea au fost suficient de mult timp folosite 
ca să devină proprii arealului nord-dunărean (PI. 39/1). Pe lângă acestea, în descoperirile 
arheologice apar relativ des şi vârfuri din fier, cu doar două muchii şi dulia realizată din 
încovoierea puternică a părții terminale. Evident, acest tip era unul ieftin, atât în ce priveşte 
materia primă — puteau fi realizate rapid din resturi de tablă — cât şi din cauza timpilor de 
fabricare foarte scurți. Testele efectuate cu ambele tipuri de vârfuri, demonstrează însă că cele 
de bronz erau mult mai eficace din cauza că au mai bun echilibru şi o mai puternică forță de 
penetrare. Pe aceste considerente se poate spune că vârfurile de bronz erau mai potrivite cu 
necesitățile războinicului de elită, iar cele simple, de fier, erau vârfuri ordinare, folosite de 
arcași oarecare sau potrivite pentru vânătoare. În acest sens pledează şi statistica, cele de bronz 
fiind mai rare decât cele din fier. 

Revenind la arcul propriu-zis, deşi nu sunt dovezi arheologice directe privind tipul de 
arc utilizat în spațiul nord-dunărean, dosarul acestei arme poate fi completat atât de imaginile 
Columnei!!%, pe soclul căreia figurează numeroase arcuri reflexe!!0, cât şi de logica şi 
izvoarele istorice scrise. Contactele directe şi îndelungate cu populaţiile de stepă (sciți, 
sarmaţi), au avut ca efect modificări vizibile în arsenalul local, arcurile reflexe fie de tip scitic, 
fie de tip compozit!!%, fiind una dintre aceste adaptări. Un arc compozit putea ajunge la o 
dimensiune situată între 120-160 cm, iar caracteristicile constructive speciale îi confereau o 
putere de penetrare superioară altor arcuri, putând lovi o ţintă eficient la peste 150 m!!%. 
Trebuie amintit însă că arcul este o armă elitistă prin natura lui, specializarea şi 
profesionalizarea necesitând ani lungi de antrenamente, pentru a putea fi folosit cu succes. 

De asemenea, era o armă scumpă, realizarea unui arc de calitate cerând timpi de 
execuţie foarte lungi (până la doi ani!!!0) şi cunoştinţe tehnice speciale. Realizarea unui arc 
reflex necesita esențe de lemn cu caracteristici elastice şi o bună rezistenţă la uzură: zadă, dud, 
platan, corn, sânger, ulm, frasin etc şi plăcuţe de os sau corn. Componentele de lemn, corn 
şi/sau os, după tratamente îndelungate, se „sudau” cu diferite tipuri de cleiuri (astfel de cleiuri 
cu bune calităţi se puteau obţine din oase, vezici de peşte, piele de iepure etc.). Mai era nevoie 
de tendoane, piele şi fibre atât pentru realizarea corzii, cât şi pentru ranforsarea arcului la 
exteriori! !. 


11% Utilizarea arcului în conflictele daco-romane este confirmată și de prezenţa unui arcaş barbar pe una dintre 
metopele monumentului de la Adamclisi (Met. 31), care trage, cățărat într-un arbore, asupra romanilor, precum şi 
pe reliefurile Columnei Traiane, atât în scenele de luptă (XXIV; XXXII;), cât şi în ipostaza de trofee, figurate pe 
baza monumentului. 

1107 Este aproape de neînțeles lipsa reprezentărilor acestei arme în cadrul artei locale, spre deosebire de secolele 
anterioare (când arcul apare pe o cnemidă de la Agighiol, pe coiful de la Băiceni sau pe aplicele de la Letniţa şi 
Lovech) pe fondul utilizării ei consistente în acest mediu, dovadă numărul mare de vârfuri de săgeți descoperite. 
Cea mai probabilă explicaţie este că tocmai această generalizare să fi modificat caracterul sacral avut anterior 
(Sîrbu, Florea 1997: 56), arcul pierzându-și aura religioasă, modificare accentuată şi pe fondul democratizării 
artei locale. 

1108 Arcul compozit avea zonele flexibile realizate din 3 straturi de bază: lamele dintr-un corn de animal pe partea 
dinspre coardă (cornul e elastic în compresie), lamele de lemn în mijloc (lemnul ofera rezistență şi duritate mare 
raportat la masa lui, dar este mai puţin flexibil), lamele din fibre de tendon uscat pe partea opusă corzii (tendonul 
e elastic la tensiune). Toate componentele erau lipite cu clei din oase, tendoane, piei sau fâşii din vezici de peşte. 
Arcul era acoperit apoi cu piele fină, pentru protecție. 

1109 Bârcă, Symonenko 2009: 276. 

1110 Incluzând realizarea tolbei şi a săgeţilor (cca. 15-20 bucăţi). 

11! Borangic 2014: 53-54. 

Finalul regalității dacice a însemnat, din punct de vedere militar, o perfecționare a 
armamentului și o specializare a tacticilor şi a strategiilor aplicate. În condiţiile imperative de 
moment, având la bază o moștenire consistentă, acest efort a avut diverse direcții de aplicare, 
artileria constituind un important sector, deloc neglijat de către comandanții daci. Pe lângă 
tradiţionalele arcuri, comandamentul dac nu a avut reţineri în folosirea artileriei romane!!!?, 
ballistarii daci figurând pe Columnă (LXVI), iar componente ale acestor mașini de război au 
fost descoperite în ruinele incendiate ale cetăţii de la Costeşti!!15, ceea ce explică, măcar parţial, 
prezenţa a numeroase vârfuri de săgeți specifice în zonă. 

Totalitatea armamentului destinat să arunce diferite proiectile (săgeți, lănci, pietre, 
plumbi etc.) cerea o industrie manufacturieră capabilă să susţină necesarul de logistică reclamat 
de construcția, utilizarea şi reparațiile aferente, inclusiv a muniției. Cu toate că procurarea 
armamentului individual cădea în sarcina fiecărui luptător (sau a nobilului căruia îi era supus, 
respectiv a atelierelor zonale), pentru elementele complexe — maşinile de război, de exemplu, 
chiar dacă nu era produse pe plan local, posesia, întreținerea şi utilizarea acestora făceau parte 
neîndoielnic dintr-un program central, comandat și controlat de către administraţia regală!!!*. 

Complicatele maşini de aruncat proiectile, de certă fabricație romană, prezente în 
mediul dacic erau arme elitiste din două perspective. Pe de o parte, posesia lor nu era una 
generalizată la nivelul întregii Dacii. Nu avem evidențe arheologice exterioare nucleului din 
Munţii Orăștiei din care să reiasă folosirea lor de către daci și în alte regiuni. În lipsa oricărui 
indiciu și pe baza textelor antice, putem cantona acest tip de arme doar în centrul regatului. 

Pe de altă parte, elitismul este exprimat în acest caz şi de capacitatea de a le manevra, 
operaţiuni care, pe lângă posesia propriu-zisă, cerea o specializare consistentă, obținută doar 
în timp. 

Prezenţa pe Columna Traiană a unor daci mânuind mașini de asediu romane este o 
concesie!!!5 aproape fără sens şi logică a propagandei imperiale. Relieful în cauză este 
argumentat de componentele unei baliste descoperite la Costeşti, situaţie care tranșează 
definitiv aserțiunea lui Dio Cassius care spune că Ţraian a ocupat munții întăriți şi a găsit 
acolo armele, mașinile de război cucerite [de la romani], precum și steagul luat de la Fuscus 
(LĂVIII, 9). Nu putem vorbi, în lipsa unor argumente arheologice, de o generalizare a utilizării 
acestor arme complexe pe tot spaţiul dacic, ci doar de capacitățile armatei din perioada lui 
Decebal (deşi dacii asediaseră şi cuceriseră cetăți și castre încă din timpul lui Burebista). Şi în 
acest caz, ades invocatele şabloane artistice care ar explica anumite secvenţe mai deosebite din 
sfera fenomenului militar dacic nu se pot justifica credibil. Concesia sculptorilor, şi implicit a 
programului politic roman, trebuie văzută ca o aliniere la realitate, la acceptarea unei stări de 
facto, altfel ilustrarea unor războinici barbari atacând legiunile cu arme romane neputând fi 
explicate cetățenilor Romei, primii cărora li se adresa monumentul. 

Deşi fac parte din categoria armelor cu proiectile și a fost o armă eficientă, praştia nu 
pare să fi fost utilizată de către daci. Urme ale prăştiilor, mai exact proiectile de piatră, sunt 
identificate în mediul getic anterior secolului al II-lea a.Chr.!!16. Proiectilele de praştie 
descoperite în epoca dacică aparțin mai sigur asediatorilor cetăților dacice. Reticenţa față de 
praştii poate fi explicată prin timpul foarte lung (15-20 de ani) necesar antrenamentelor care ar 
fi permis obținerea unor rezultate eficiente. 


1112 Cassius Dio, LXVIII, 9. 

1113 Gheorghiu 2005: 116. 

1114 Criton, Geticele, 5, 2, — Lexiconul Suidas, s.v Boutiais. 

1115 Poate chiar Traian a sugerat această concesie, pentru a sublinia dificultatea războiului şi primejdiile înfruntate 
şi a justifica astfel costurile ridicate ale unei mobilizări fără precedent. 

1116 Măndescu: 269-273. 

1].D.9 COSOARE ȘI TOPOARE!!!" 


Panoplia armamentului utilizat în spațiul nord-dunărean, între secolele II a.Chr. și |. 
p.Chr., este completată de două tipuri de artefacte, purtătoare ale unei dualității încă viu 
discutate și disputate în literatura de specialitate. Este vorba despre cosoare şi topoare. 
Poziționarea acestor piese în categoria uneltelor sau a armelor, cel mai adesea, stabilită mai 
mult pe baza unei „tradiţii istoriografice”, a unei generalizări, decât pe o analiză funcțională 
sau pe un context istoric bine delimitat, fiind, cu mici excepții, discutate periferic. Utilizarea 
lor ca unelte este varianta propusă cu precădere de către majoritatea istoricilor, plecând de la 
contextele arheologice comune în care au fost descoperite, fiind mai greu asociabile cu 
fenomenul militar. 

Dosarul arheologic al cosoarelor este unul consistent, sub aspect numeric și chiar 
morfologic, descoperite invariabil în contexte arheologice comune!!!5. Un argument în 
favoarea utilizării cosoarelor ca arme este scena LXVI de pe Columnă, unde un taraboste, dacă 
judecăm după pileusul specific, foloseşte un cosor ca armă. Ataşat unei cozi ce depășește 
dublul lungimii lamei, cosorul are lama scurtă şi foarte încovoiată, asemănătoare cu a unor 
piese provenind din contexte arheologice. Faptul că un nobil mânuia o astfel de armă poate 
însemna că aceasta era suficient de eficace, astfel încât războinicul să o prefere alteia la care 
rangul și statutul său i-ar fi permis accesul. O altă ipoteză ar fi aceea că insolita armă a fost o 
soluţie de moment, dată de necesitatea eficientizării armamentului dacic, în special cel utilizat 
de către aristocrația care se baza pe spadele lungi de tip celtic, mai puţin eficace în faţa 
legionarilor romani echipați cu armuri individuale şi scuturi masive, în faţa cărora armele curbe 
reprezentau o soluţie tactică eficientă!!!%. Există tentaţia de a cataloga relieful ca o 
excentricitate sau o imprecizie a sculptorului ori a proiectantului — este până la urmă singura 
scenă de acest gen de pe monument, iar statutul aristocraților daci era cunoscut la Roma. Dacă 
ar fi şi singura din iconografia imperială, atunci rezervele ar fi cu asupra măsură justificate, dar 
diverse tipuri de cosoare sunt redate şi pe metopele monumentului de la Adamclisi, operă ai 
cărei autori erau și mai familiarizați cu armele dacilor, împotriva cărora luptaseră. Printre 
armele războinicilor barbari ilustraţi apar şi cosoare, aşa cum este cel mânuit de un luptătorul 
redat pe metopa XVIII, cosor ce are o coadă foarte lungă, la capătul căreia se observă o lamă 
scurtă, încovoiată, delimitată de coadă printr-un inel proeminent. Morfologia și robustețea 
acestei arme simple o făcea extrem de utilă în lupta împotriva cavaleriei, fie prin lovirea calului, 
fie prin agăţarea şi dezechilibrarea călăreţului din șa!!7. La fel ca în cazul coaselor de luptă, 
aceste cosoare ar fi putut reprezenta arme preferate de către războinicii de la periferia regatului 
dac!!?!, mai puţin atenţi la semantică și mai predispuşi către pragmatism (PL. 39/2). 

Dacă atașarea piesei la un mâner lung avea ca rezultat o armă simplă, dar extrem de 
periculoasă, aceeași armă, în combinaţie cu un mâner scurt, are ca rezultat o armă eficientă 
pentru lovit şi retezat de aproape!!*7. Răspândirea și frecvenţa cosoarelor, datate cu precădere 
în secolele I a.Chr. - I p.Chr., în întregul areal dacic, precum şi utilizarea lor, fie şi doar 


17 Cosoarele au făcut subiectul unui articol de specialitate (Borangic 2010: 10-21), iar topoarele au fost 
prezentate minimal la Borangic, Bădescu 2014: 100-103, aici doar în ipostaza de arme. 

18 Borangic 2010: 16-19. 

19 Borangic 2010: 14. 

2 Şi aceste cosoare, în toate ipostazele lor — cu coadă scurtă, medie, lungă, precum şi cele cu lama scurtă, medie, 
puternic sau doar uşor încovoiată — au făcut obiectul unor experimente de reconstituire istorică, alături de alte 
tipuri de arme cu lama curbată (Barbu, Borangic 2016: 183-185). 

2! Vezi Borangic 2012a: 218; nota 25. 

* Barbu, Borangic 2016: 183-185. 

ocazional, ca arme, permit includerea acestei categorii de artefacte între acele Dacorum 
falcibus pomenite de Cornelius Fronto!!7%. 
% 

Și mai puţin discutate au fost topoarele, categorie de unelte indispensabile în cazul unor 
campanii militare, cu un rol mai ales logistic. Un număr destul de mare de astfel de piese, de 
diferite forme şi tipuri, au fost descoperite în zona cetăților din centrul regatului! !?4. 

Emblematic este un topor descoperit la Sarmizegetusa (PI. 39/4). Piesa, realizată din 
fier, este masivă, are tăișul lat şi gaură de înmănușare, iar lateralele acestui orificiu oval au fost 
lățite sub forma unor mici aripioare, destinate unei mai bune fixări a cozii. Pe porțiunea dintre 
muchia rectangulară şi gâtuirea care scoate aripioarele în evidență, sunt incizate două şanţuri 
paralele. Atenţia acordată decorării unei astfel de piese, care are şi tăișul călit diferențiat față 
de restul corpului, denotă că avem de a face cu o unealtă particularizată, departe de a fi una 
ordinară. Toporul are gaura ovală (formă ce împiedica rotirea piesei în coadă), aripioare de 
stabilizare a cozii, tăiş călit. Masivitatea generală a piesei şi nu în ultimul rând aria circumscrisă 
capitalei regatului dac, de unde provine, construiesc profilul unui topor care ar fi putut fi utilizat 
atât în cadrul unor lucrări cu caracter genistic, cât şi ca armă!!%5. În sprijinul acestei ipoteze vin 
reliefurile de pe baza Columnei Traiane, unde sunt reprezentate frecvent topoare, atât în scene 
din care se deduce calitatea lor de unealtă (LXVII), cât și pe toate trofeele expuse, unde fac 
parte dintre armele capturate. 

Piesa prezentată nu este singulară în contextul discutat, ci doar iese în evidenţă. Astfel 
de topoare, unele cu decorate (sau marcate) au fost descoperite, uneori în număr destul de mare, 
în diferite zone ale perimetrului cetăților din munţii Orăştiei (Piatra Roşie)! 17%, la care se adaugă 
cel puţin trei descoperiri (cu zeci de piese, între care multe topoare) făcute de către braconierii 
arheologici, aflate în diverse etape de anchetare încă nefinalizate şi deci inedite!!7. 

Întregul tablou remodelează consistent statistica acestui tip de artefact. Rămâne 
discutabil caracterul exact de armă sau unealtă, obiectul în sine putând fi foarte bine când una, 
când alta, în funcție de moment şi necesități. Un argument în acest sens, dacă ar mai trebui, 
este tot o scenă a Columnei Traiane, unde legionarii romani sunt prezentați ca luptând cu 
dolabrele!!?% (Scena XCVI) specifice mediului militar roman. Fie au fost atacați pe neaşteptate 
de către daci şi în disperare de cauză au apelat la uneltele cu care lucrau în acel moment, fie 
pur şi simplu au preferat uneltele din cauza eficienţei lor. 

Eficacitatea acestor topoare este incontestabilă. Piese grele, bine ascuţite şi folosite cu 
ambele brațe, puteau sparge orice scut, iar efectul asupra corpului unui adversar este devastator, 
indiferent de armură sau de locul lovit. Lupta de aproape, în special din perspectiva asediatului, 
poziția superioară a mânuitorului dublând forţa cu care acesta poate lovi, a plasat dintotdeauna 
topoarele — primele unelte-arme din istoria omenirii — printre cele mai bune şi mai temute arme. 


% M. Cornelius Fronto, Principia Historiae, IL: 204. 

”+ Glodariu, Iaroslavschi 1979: 140. 

*5 Borangic, Bădescu 2014, p 100. 

%* Sîrbu et alii 2005: 10-13. 

2 Celor provenite din descoperirile arheologice li se adaugă zeci de exemplare (de toate tipurile) braconate și 
abandonate în pădurile din Munţii Orăştiei, precum şi alte piese recuperate de către Poliţia de Patrimoniu în urma 
diverselor acțiuni specifice (inf. inspector-şef M. Ciută). 

”% Dolabra - topor genistic roman; combinaţie între lama unui topor şi pintenul unui târnăcop. 

11.D.10 PIESE DE ECHIPAMENT MILITAR ȘI HARNAȘAMENT 


I].D.10.A PAFTALE DE CENTURĂ, VERIGI ȘI CATARAME 


Paftalele de fier placate cu bronz (aşa-numitele paftale de tip Latene) au o arie de 
descoperire foarte diversă, ele provenind din așezări, cetăți, morminte sau „câmpuri de gropi”, 
fiind răspândite în sudul Transilvaniei şi al Moldovei, în Oltenia şi Muntenia, dar şi la periferia 
regatului dac. Pe baza detaliilor constructive şi a decorului au fost identificate trei grupe de 
astfel de piese: o grupă illiro-scordiscă (tip ID), una bastarnică (tip II) şi una geto-dacică (cu 
două subtipuri), ultima sub influenţa celor scordisce și bastarnice!!7. 

O astfel de pafta era compusă din placa de fier propriu-zisă, cu laturile uneori alungite 
şi arcuite, iar capătul dinspre cârligul de prindere, ușor îngustat. Cârligul se termină în unele 
cazuri cu un buton semisferic, iar la capătul opus placa are o componentă tot din tablă, articulată 
printr-o balama de corpul paftalei, de care se prindea, cu ajutorul unor nituri, cureaua. Placa de 
bază a paftalei era acoperită cu o altă tablă, mai subţire, de bronz, decorată cu motive 
geometrice sau, mai rar, antropomorfe. Îmbinarea celor două plăci se realiza prin îndoirea 
perimetrului tablei de bronz, care avea o arie mai mare decât placa de bază, peste muchia celei 
de fier. La unele exemplare această problemă a fost rezolvată cu ajutorul unei rame 
semicirculare de metal, care, prin batere, se închidea, fixând cele două părți. Axul balamalei 
avea şi el la capete butoni semisferici, transformat astfel într-un nit lung. 

Aparent, contextele din care provin paftalele nu lămureau inițial apartenenţa acestor 
piese la costumul militar!!%0, dar cercetări ulterioare au identificat piesele de acest gen în 
mormintele unor războinici. Un caz a fost descoperit la Hunedoara!!*!, altul la Ardeu'!*? sau 
în mormintele de la Mala Kopanya!!*5. Unui presupus context militar trebuie să-i fi aparţinut 
şi paftaua de la Bratei, care a fost supusă unei puternice arderi, cel mai probabil cu ocazia 
incinerării decedatului şi posibil cea de la Poiana (jud. Galaţi). Acestora li se poate adăuga o 
pafta de fier, singura placată cu argint, descoperită într-un mormânt tumular de la Costeşti- 
Cetăţuie, nepublicată integral deocamdată!!*. Piesele enumerate confirmă asocierea lor cu 
fenomenul militar. 

Alte paftale au fost descoperite la Sighișoara!!% (jud. Mureş), Piatra Roșie, Căpâlna, 
Piscu Crăsani, Ostrovul Şimian, Hunedoara, Cârlomăneşti, Poiana, Orlea, Bratei, Şura Mică 


Babeş 1983: 196-221; Gustin 2011: 239-254. 

3% Cu atât mai mult cu cât pentru grupa illiro-scordiscă s-a conturat ipoteza că astfel de piese făceau parte 
ostumul feminin (Gustin 2011: 250, nota 34). 

3! Sîrbu et alii 2007: 158: 161, fig. 91; fig. 10/2 

3 Ferencz 2013: 215-224. 

33 Kotigoroshko 2009, fig. 42/1-5; 10-11. 

34 Gheorghiu 2005a: 163. Mobilierul funerar al acestui mormânt era constituit din: un pumnal sica, un vârf de 
lance, piese de fier provenind de la un car, ceramică, monede histriene şi o pafta fragmentară din fier placată cu 
argint aurit, resturi osteologice arse (Gheorghiu 2005: 208, cu trimitere la rapoartele din CCA [1998; nr.78; 1999, 
nr.123; 2000, nr. 41]). Pe baza ceramicii, descoperitorii au datat tumul în secolul I p.Chr. Din nefericire complexul 
este în continuare nepublicat complet, rămânând certă doar valoarea statistică a pieselor. 

1135 Cel puţin 12 exemplare, unele fragmentare, altele întregi. Una dintre pafialele din acest sit reprezintă un caz 
fericit prin faptul că s-au conservat alături de ea o serie de verigi şi garnituri de tablă de bronz care făceau parte 
din ornamentaţia curelei (Andriţoiu, Rustoiu 1997: 112-113). 


le) 

(jud. Sibiu), Piatra Craivii!!5, Popeşti (PL. 39/3)11%, Rotbav!1%, Chirnogi!!%, Vlădiceasa (jud. 
Călărași), Bratei, Ocniţa, Boroşeşti, Poienești!!* (jud. Vaslui), Pietroasa Mică-Gruiu Dării!!*!, 
Moigrad!!4, Meseșenii de Sus!!% (jud. Sălaj), Gruia!!%, Divici!!%, Arad!!%, Simeria!!*, 
Orlea! și în alte câteva puncte!!%. 

Din punct de vedere cronologic aceste piese par a-și înceta utilizarea după epoca 
burebistană (ele nu depăşesc secolul I a.Chr.), moment în care nu mai apar în descoperirile 
arheologice — ca şi multe alte tipuri de arme şi piese de echipament militar — de altfel. 
Modificarea de port este oarecum surprinsă de către sculptorii romani ai Columnei lui Traian, 
unde ţinutele războinicilor daci afișate ca trofee sunt încinse cu curele simple, care erau închise 
cu un nod specific, numit Nodul lui Hercule, în locul paftalelor. Acest nod special avea o dublă 
semnificație, cel puţin pentru lumea greco-romană, fiind estetic şi rezistent, dar şi încărcat cu 
semnificaţii apotropaice!!5. Dată fiind natura organică a curelelor astfel închise, acestea s-au 
descompus, utilizarea acestui nod în echipamentul militar dacic neputând fi susținută cu alte 
argumente. Totuşi, motivul nodului lui Hercule este prezent în arta orfevrăriei dacice 
(Sâncrăieni, Jakimovo, Coldău). Raritatea acestui motiv în restul lumii barbare, arată o 
apropiere a imaginarului dacic de lumea elenistică!!! (vezi cerceii de aur „de la Căpâlna”). Pe 
acest fond, prezența nodului în vestimentația dacică ilustrată pe monumentul roman, ca 
înlocuitor al paftalelor de tip Latene, apare justificată, caz în care explorarea unui posibil cult 
al acestui erou mitic în mentalitatea războinicilor daci reprezintă o posibilă direcție de 
cercetat!15?. 


% 


Considerate pe rând brățări sau inele cu nodozităţi (adesea cu specificaţia celtice), 
verigile sunt descoperiri frecvente în Dacia preromană. Tipologia şi morfologia lor este destul 


1136 Pafialele descoperite aici, șase exemplare, întregi sau fragmentare, au fost republicate ulterior de către C. 
Plantos, cu detalii şi desene, considerând că astfel de piese făceau parte din echipamentul militar (Plantos 2009: 
44-47). Pieselor vechi li se adaugă alte două paftale braconate şi ulterior recuperate de către Poliția de Patrimoniu, 
Alba (Plantos, Ciută 2016: 165-177). 

3 Paftaua de la Popeşti (jud. Giurgiu), nu provine din necropolă, ci a fost descoperită în aşezare (Vulpe1957: 
234; fig. 23). Aceasta este una dintre rarele piese de acest tip care are în ornamentaţie siluete antropomorfe 
(Borangic, Bădescu 2014: 58). 

35 Sîrbu, Savu 2015: 99-100. 

3 Trohani 1974: 197-198. 

+0 Babeş 1983: 213. 

11 Dupoi, Sîrbu 2001: 34; fig, 512. 

+2 Matei, Pop 2001: 262; PL. 2/1. 

% Trei exemplare. Inedite. În apropierea paftalelor s-au descoperit mici verigi de bronz, utilizate cel mai probabil 
pentru decorarea curelelor. 

44 Liciu 2002: 109-112; PL. IL. 

15 Rustoiu 2006-2007: 19. 

+5 Pădurean 2011: 111-114; fig. 2-3. 

47 Pădurean 2002-2003: 101, Pl. 1. 

38 Aici, în punctul Grindul lui Iancu Muşat, au fost descoperite o serie de complexe, între care unul conţinea 
scheletul unui bărbat matur (aprox. 45-50 de ani), care avea în zona bazinului o pafta decorată (Comşa 1972: SI, 
fig. 5). Descoperirea lămureşte modul de purtare și faptul că sunt piese de port specifice bărbaţilor. 

+9 Actualizarea descoperirilor la Gustin 2011: 248; fig. 6 (cu bibliografia la nivelul anului 2011). 

50 Un astfel de nod constă în combinarea sub formă de bucle a capetelor curelei, obținându-se o închidere extrem 
de greu de desfăcut, fapt ce ridică unele semne de întrebare vizavi de oportunitatea utilizării unei astfel de legături 
solide şi aparent fără reversibilitate imediată sau măcar facilă. 

5! Spânu 2012: 102. 

52 Hercules mai apare pe obrăzarul unui coif figurat pe baza Columnei Traiane, personajul fiind ușor de 
recunoscut datorită pielii de animal aruncată pe umăr şi a ghioagei cu care este înarmat. 

de diversă — ceea ce descalifică prin dimensiuni funcția de bijuterii — iar frecvenţa lor destul de 
mare în descoperiri!!% (PL. 39/6). Densitatea lor în epocă, mai ales în teritoriile locuite de 
scordisci şi daci, pot să indice un schimb de gusturi în portul acestor accesorii între cele două 
populaţii care au avut contacte intense. Originea lor însă pare să fie nord-pontică, zonă unde s- 
au descoperit cele mai vechi tipare de turnat astfel de piese. 

Diametrul mic al majorităţii pieselor au indicat utilitatea lor reală, fiind de fapt 
componente ale costumului, în special ale centurii (lipsa asocierii cu oase ale defuncţilor ar fi 
un alt indiciu important privind locul şi rolul lor în ansamblul echipamentului și/sau 
vestimentației). Descoperirea unor verigi utilizate în tandem cu paftale, la Popeşti şi Sighişoara, 
au lămurit, măcar parțial, destinația lor practică. Desigur asocierea cu paftalele nu este singura 
posibilitate, astfel de verigi putând fi folosite în diverse moduri şi feluri, între care cea mai 
simplă şi uzuală ar putea fi atârnarea la centură a altor diverse obiecte. 

Cu o apariţie relativ timpurie, încă din secolul IV a.Chr., verigile cu noduri au fost puţin 
folosite pe parcursul secolelor III-II a.Chr. şi mult mai intens pe parcursul secolului I a.Chr., 
după care apar tot mai rar în descoperiri! 15%. 

Valoarea lor practică este dublată de cea estetică, astfel de verigi având o paletă largă 
de forme şi variante, de la unele exemplare foarte simple la altele extrem de elaborate. Alături 
de aceste piese în cadrul echipamentului, dar şi al harnașamentului, erau utilizate şi catarame, 
uneori decorate (PI. 39/5), precum şi diverse aplici ornamentale. 


1153 Glodariu 1984: 64-67. 
1154 Glodariu 1984: 71. 

Reproducere a unui cap de leu prezent pe matriţa de bronz 
descoperită la Sarmizegetusa Regia 
(realizare $. Grigore & C. Drăghici) 


199 


1[1.D.11.B PINTENI 


Această categorie de piese a fost asociată frecvent cu harnașamentul, deşi ei fac parte 
din costumul cavalerului. Pintenii sunt accesorii realizate din fier sau bronz, rotunzi sau 
patrulateri în secţiune, uneori încrustaţi cu alte metale. Încovoiaţi în forma literei U — după 
anatomia călcâiului, au capetele terminate cu doi butoni semisferici, iar la jumătatea distanţei 
dintre aceştia se află un spin proeminent, de fapt partea activă a piesei (Pl. 40/1). Cu ajutorul 
pintenilor, ataşați de călcâie, călărețul transmitea comenzi calului, prin amplificarea şi 
acutizarea semnalelor date cu picioarele de către cavaler, animalului. Fiind stimuli extrem de 
puternici, ce determină o reacţie rapidă, ei nu erau folosiţi decât de călăreţii experimentați. În 
cazul acţionării necorespunzătoare, calul, din cauza durerii, putea reacţiona imprevizibil! 155. 
Acest lucru explică oarecum numărul destul de restrâns de astfel de piese descoperite, raportate 
la ponderea cavaleriei!!5 (PI. 41), existând posibilitatea ca, în chiar rândurile aristocrației, să 
nu fi existat o pregătire hipică suficientă sau extinsă la toți membrii elitei. Prezența unui singur 
pinten (pars pro toto?), în morminte, simboliza, alături de zăbale, apartenenţa decedatului la 
rangul ecvestru, iar piesele izolate descoperite în locuri comune (așezări, fortărețe) par să fi 
fost pierdute în Antichitate, caz în care desperecherea nu mai trebuie justificată! 1%. 

Şi acest accesoriu al călăreților pare să fi ajuns în spațiul balcanic pe filiera celtică 
iar răspândirea lui în spaţiul în discuție denotă importanța acordată călăritului, dar subliniază 
şi o profesionalizare a tacticilor de cavalerie. 


1158 
> 


_. 


1155 Borangic, Barbu 2013: 31-32. 

1156 Raportat la estimările privind procentul de trupe de cavalerie din cadrul unei structuri militare. 
1157 Borangic, Bădescu 2014: 92. 

1155 Dima 2005: 179. 

1l.D.11.C ZĂBALEI!% 


Parte a căpăstrului, zăbalele reprezintă de fapt un ansamblu articulat, compus din 
diverse piese metalice, care era fixat pe botul şi în gura calului (zone extrem de sensibile), 
asigurând controlul asupra mișcărilor acestuia, prin condiționare fizică. Împreună cu căpăstrul 
putem spune că este de fapt cea mai veche și mai importantă parte a harnaşamentului, utilitatea 
ei fiind evidentă, atât în cazul atelajelor diverse, cât şi în cazul cailor pentru călărit. Zăbala 
propriu-zisă este un sistem simplu, compus din două bare metalice, de regulă articulate între 
ele, introduse în gura calului, în spatele ultimilor incisivi (PL. 40/2). La capetele celor două 
părți sunt fixate două verigi mobile, de care se leagă hăţurile. Denumirea s-a extins asupra 
întregului ansamblu, devenit mai complicat odată cu trecerea timpului şi cu specializarea 
călăreților. Pentru un control mai bun asupra cailor de luptă, în diferite perioade, au fost 
dezvoltate modele mai complexe de zăbale. 

Un astfel de model, apărut în zona balcanică în secolul al III- lea a.Chr. (PL. 41), poartă 
numele de zăbală de tip tracic (PL. 40/3). Morfologia, cronologia şi răspândirea acestui tip de 
zăbală au făcut obiectul mai multor studii de specialitate!!%. Prezenţa numeroasă a acestui tip 
de zăbale în arealul tracic a dus la etichetarea lor drept zăbale „de tip tracic”, cu toate că astfel 
de ansambluri au avut o circulaţie mai mare în timp şi spaţiu!!S!. Acest tip de zăbală era realizat 
prin asamblarea mai multor componente din fier şi, uneori, din bronz. Inovația constă în 
dublarea barei articulate care susținea piesele mobile, cu una identică, rigidă de această dată, 
poziționată sub falca animalului. Acesteia i se adaugă prelungirea psaliilor foarte mult în jos şi 
legarea frâielor de aceste capete, prevăzute cu verigi, de regulă. Rezultatul a fost o modificare 
radicală a tipului de pârghie care exercita tensiune asupra gurii calului. Se schimba astfel 
direcția de acţiune a pârghiei din spațiul orizontal în cel vertical, acționând direct pe osul 
mandibulei. Rezultatul a fost fără îndoială un control extrem de sever al mișcărilor calului. 
Sistemul descris nu este unitar în detalii, ci a rămas așa la nivel de principiu, în jurul acestei 
baze existând numeroase modele și tipuri, circumscrise însă descrierii. Zăbala de tip tracic, 
prin construcția ei specială, reclama o bună cunoaştere a artei echitaţiei. Deosebit de severă cu 
animalul, orice manevră bruscă sau prea amplă determină o reacție pe măsură a calului, evident 
deranjat sau doar condiţionat de complexul mecanism. Acestuia i se adaugă și pintenii, care 
necesitau de asemeni o bună stăpânire a propriei poziţii în şa şi a comenzilor date. Călărețul îşi 
asigura stabilitatea strângând calul cu picioarele, astfel că mișcările nepotrivite, bruşte sau 
accidentale ar fi dus la lovituri sau zgârieri ale abdomenului calului, care nu doar ar fi derutat 
animalul, ci și l-ar fi enervat, provocând dezechilibrarea călăreţului, inconvenient agravat, în 
perioada istorică, de lipsa scărilor de şa!!%7. Şi această zăbală specială pare să fi ieşit din uz, 


59 Zăbalele de tip tracic au făcut subiectul unui studiu de arheologie experimentală (Borangic, Barbu 2013: 22- 
47). 

0 Borangic, Barbu 2013: 32 - cu istoriografia subiectului. 

SI A fost numită aşa de către istoricul bulgar Ivan Venedikov (1957: 153-201), pe baza răspândirii ei prioritar în 
mediul tracic, dar autorul recunoaşte posibile influenţe greceşti care par să fi stat la originea construcției 
ansamblului, în timp ce alţi cercetători le atribuie o rădăcină celtică (Zirra 1981: 124-125). 

S2 Dovezi imbatabile ale utilizării scăriţelor la şei, în forma lor consacrată, în spaţiul transilvănean şi nu numai, 
provin doar din perioada sosirii avarilor (Mauricius, Arta militară, I, 2, 7; IL, 8, 3), către sfârşitul Antichității. În 
lipsa acestora, călăreţii antici îşi asigurau stabilitatea prin antrenamente riguroase, începute din copilărie sau cu 
ajutorul şeilor înalte (legaţi cu curele?). Şaua, în adevăratul sens al termenului, este o invenţie cu rădăcini în lumea 
scito-sarmată (posibil însă ca sarmaţii să fi fost doar vectorul de transmire a acestor dispozitive din est către vest, 
spaţiul dunărean fiind pe cursul acestor traiectorii), unde apar şeile „cu coarne”, preluate apoi şi de cavaleria 
romană. Totuşi, se pare că au existat unele sisteme precursoare ale scăriţelor, oarecum simpliste, dar necesare, 
mai ales în cazul cavalerie grele. Astfel, sunt documentate unele încercări de asigurare a stabilităţii călăreţului cu 

după domnia lui Burebista, cele mai târzii exemplare par să fie cele descoperite la Bulbuc (jud. 
Alba)'!% şi cele din zona cetăţii de la Piatra Roșie. 

Desigur apariția acestui model s-a făcut pe baza unei îndelungate experienţe ecvestre, 
unele componente fiind moşteniri ale secolelor anterioare. Astfel, rozetele şi discurile de metal 
de pe bara articulată din gura calului, prezenţe constante la acest tip, se regăsesc la zăbale 
simple, mai timpurii, atribuite, de regulă, călăreţilor geți. Un bun exemplu poate fi 
echipamentul unui călăreț, descoperit la Făcău (com. Bulbucata, jud. Giurgiu)!!%, care, pe 
lângă coif, o cataramă şi patru lănci, mai conţinea o zăbală, din care s-au păstrat discurile 
zimţate montate pe axul articulat. Partea păstrată a artefactului se compune din două bare, cu 
secțiune variabilă. Pe una dintre barele axului se mai păstrează două rozete zimţate, din bronz, 
mobile, departajate de o piesă de separare, toate puternic afectate de temperatura rugului funerar. 
Din păcate, psaliile!!% nu s-au păstrat, aceste componente fiind mai relevante tipologic. 

Un alt tip de zăbală, asociată cu fenomenul militar, a fost cea de tip grecesc (PI. 40/2), 
ansambluri cu o tradiţie lungă în spaţiul nord-dunărean!!%. Astfel de dispozitive, databile în 
secolul II a.Chr., au fost descoperite la Dobrosloveni!“ (jud. Olt) şi Viaşu!'% (jud. Mehedinţi). 
O astfel de zăbală dezvoltă sistemul vechi de zăbale, prin prelungirea simetrică a psaliilor, care 
au forma arcuită sau a unei litere S uşor alungite, iar capetele răsucite ale acestora se termină 
cu butoni semisferici. Axul articulat, ce se monta în gura calului, este înlocuit la majoritatea 
pieselor de un lanţ realizat din verigi masive de fier, dar există o paletă mai largă de execuţie 
a acestei componente, de la două tije simplu articulate, uneori mobilate cu rozete şi zimţi, până 
la verigi masive de fier, îmbinate sub formă de lanţ. Frâul se conecta la zăbală fie cu ajutorul a 
două verigi exterioare, fie cu ajutorul unor plăcuţe în formă de opt. 

Aceste zăbale au o largă răspândire în mediul sud-tracic, unde sunt datate încă din 
secolul al IV-lea a.Chr. şi unele dintre ele au pe bara mobilă din gura animalului discuri sau 
rozete zimţate, componente care se vor regăsi apoi în construcția zăbalelor de tip tracic. 

Alte tipuri de zăbale folosite au fost modele mai simple, la fel de utilizabile şi pentru 
caii de călărit ordinari şi pentru cei de tracțiune!!“. Simplitatea acestora constă în inexistența 
psaliilor, iar zăbala propriu-zisă o reprezintă doar axul articulat şi verigile de la capete, prinse pe 
curelele căpăstrului (PI. 40/1). 

Izvoarele istorice confirmă o bună reprezentare a călărimii în rândurile diferitelor 
structuri politico-militare geto-dacice. Angrenate în diverse conflicte, adeseori la mare 
depărtare de centrele proprii, armatele în discuţie au avut, pe lângă comandamentele ce utilizau 
evident caii şi importante escadroane de cavalerie. Elitele militare locale deţineau supremaţia 


ajutorul unor sfori (India) sau a unor cârlige de fier ataşate şeilor (Persia), dar scara de şa, în adevăratul ei sens, 
este documentată abia din secolul V, în spaţiul sino-altaic (Borangic, Barbu 2013: 39). 

6% Prezenţa între depuneri a unei zăbale cu elemente ce pot fi datate mai târziu (Werner XVII), alături de 
intervenţiile şi reparaţiile efectuate în timp pe celelalte zăbale, permit concluzia că astfel de ansambluri au fost 
utilizate şi pe tot parcursul secolului I a.Chr. (Borangic 2014a: 274). 

64 Constantiniu, Leahu, 1968: 202, fig. 7/1. Astfel de rozete zimţate apar şi la Agighiol (Berciu 1969: 58; fig. 
9-41) şi la Şopot-Dolj (Nicolăescu-Plopşor 1945-1947: 29; Pl. IV/13) sau la Piatra Craivii, fapt ce denotă o 
oexistență, desigur disproporționată numeric, între zăbalele de tip tracic şi cele de tip grecesc. 

65 Psalie — fiecare dintre cele două elemente laterale ale unei zăbale (PL. 40/3-4). 

6 La Bugeac (jud. Constanţa) a fost cercetată o necropolă în care într-un mormânt (M.7), datat în sec. IV a.Chr, 
conținea în inventarul funerar al călărețului incinerat şi o zăbală de tip grecesc. Piesa a fost puternic deformată de 
temperatura rugului funerar (Irimia 1968: 214-222; fig. 22/b; fig. 34). Astfel de zăbale au fost descoperite sporadic 
pe un areal larg în nordul Dunării: Ciumeşti, Peretu (singura argintată), Zimnicea, Mihăilești (jud. Călăraşi), 
Trușşești (jud. Botoşani). 

1167 Nicolăescu-Plopşor 1945-1947: 23; PL. V/9. 

1168 Berciu 1966: 89; fig. 7. 

1169 Borangic, Bădescu 2014: 86-90. 

în ce priveşte gradul de înarmare, instruire şi logistică. In mod evident — şi diversele 
componente, asociate echitației, descoperite atestă acest lucru — o mare parte din aceste efective 
erau compuse din călăreți experimentați! !'0. 


Draco. 
Desen după reliefurile de pe baza Columnei lui Traian 


(G. Balazs) 


117 Borangic, Barbu 2013: 40. 

IL.E REPREZENTĂRI ICONOGRAFICE ALE ARMELOR 


Simplitatea redării prin imagini a unor concepte, schematizate sau nu, stă de fapt la 
originea tuturor tipurilor de informaţii abstractizate. O societate aliterată a folosit dintotdeauna 
alte modalităţi şi vectori de transmitere a unor noţiuni sau idei, mai mult sau mai puţin 
abstractizate. Cea mai simplă dintre aceste metode de exprimare non-alfabetică este 
iconografia. Pentru civilizația dacică, arta a însemnat posibilitatea de a expune anumite 
componente ale codurilor interne, expresii ale relațiilor din interiorul societății și ale 
imaginarului social referitor la transcendentalitate. 

Elitele getice, anterioare secolului al II-lea a.Chr., au făcut din redarea armelor deţinute 
un adevărat program iconografic, în care pot fi văzute armuri, pumnale, lănci, arcuri, coifuri, 
cnemide. Mesajele de forță militară şi potență economică au fost chiar exacerbate prin 
realizarea armamentului de paradă din aur şi argint. În contrast cu exuberanţa epocii prinților 
geți, iconografia perioadei regatului dac a fost mult mai sobră, chiar dacă ea s-a democratizat, 
sub aspectul tipurilor de suport, căci în esenţă arta rămâne, dacă nu un apanaj, cel puțin un 
vector de comunicare şi expresie specific elitelor. 

În acest peisaj destul de aridizat, reprezentarea armelor este extrem de sporadică, în 
contrast flagrant cu dinamica marțială a epocii şi a societăţii. Armamentul ilustrat pe suporturi 
din mediul autohton, este sporadic și atunci când este prezentat, armele nu fac parte din 
subiectul principal al expunerii, ci mobilizează firesc scenele, în planuri secundare. 

Nici tipurile de arme nu prezintă extrem de multe variabile. Statistic, există trei 
reprezentări de spade certe, una pe falera de la Surcea!!”! (PL. 42/1), alta pe fragmentul ceramic 
de la Răcătău!!7? (PL. 42/2) şi una la Zimnicea!!”?. Lor li se adaugă o redare extrem de ambiguă 
de la Sălişte/Cioara!!+ (PL. 33/2). În primele trei cazuri, deși lipsesc detaliile fine, se poate 
observa că este vorba de spade lungi, în uz la momentul realizării pieselor. 

Detalii care complică problema acestor spade sunt mânerele cu antene, vizibile la 
Răcătău şi Zimnicea. Descoperirea fragmentelor ceramice de la Zimnicea, pe care sunt figurați 
cavaleri cu scuturi ovale, unul având la șold o spadă cu mânerul terminat tot în antene, 
relansează discuţia asupra tipului de spadă redat. Aceste spade, care au acest element decorativ, 
au bune analogii în cazul unor arme similare descoperite în morminte celtice din regiunile 
Dunării Inferioare!!75. 

Scuturile sunt rare în iconografia locală. Câte un scut este reprezentat pe două dintre 
falerele de argint din tezaurul de la Lupu (jud. Alba)'!7€, purtate de călăreţi. Scuturile sunt, 
bogat ornamentate şi destul de realist reprezentate, au forma ovală specifică epocii dacice, cu 


1171 Crişan 1986: 231-232. Reprezentarea are o bună analogie la Jakimovo (Bulgaria), unde din spadă se mai 
păstrează doar jumătatea inferioară. 

1172 Căpitanu 1986-1987: 72-73; fig. 1/1. Terminaţia mânerului ar sugera influenţe scito-sarmate, dar lungimea 
totală o califică drept spadă, analogia morfologică cea mai apropiată fiind arma descoperită la Dobolii de Jos 
(com. Ilieni, jud. Covasna), piesă unică în acest spaţiu şi a cărei apartenenţă culturală şi cronologie este încă 
discutată în mediile ştiinţifice. Deşi are o lungime atipică, cea mai vehiculată ipoteză o atribuie culturii scito- 
sarmatice, dar plaja cronologică de origine, agravată de lipsa contextului arheologic, este largă, respectiv secolele 
VI-I a.Chr. Tot aici, dar cu extrem de multe rezerve, poate fi bănuită sugestia că războinicul mai purta o lance (sau 
hampa unui steag?) şi o armură, ultima fiind redată extrem de schematic, prin linii paralele, lungi. 

1173 Spânu 2014: 89-90. 

1174 Mărghitan 1969: 315-327, fig. 5. 

1175 Spânu 2014: 89. 

1176 Glodariu, Moga 1994: 38, fig. 7-8. 

câte un umbo circular!!!” (PL. 42/3-4). Haşura vestimentaţiei poate sugera că personajele aveau 
armuri, dar calitatea slabă a intenţiei lasă loc la suspiciuni. Alte două scuturi, mai rudimentar 
ilustrate poartă cei doi călăreți ilustrați pe fragmentele ceramice de la Zimnicea. Se disting clar 
forma ovală şi umbo-urile!!5. 

În câteva cazuri apar şi pinteni în iconografia locală, uneori doar sugeraţi, aşa cum este 
cazul cavalerilor figuraţi pe falera ovală de la Surcea sau pe relieful de la Răcătău. Alteori 
redarea este mult mai explicită, după cum se observă la cei doi călăreţi prezenți pe fragmentele 
ceramice descoperite la Zimnicea!!'9. Alţi pinteni sunt redaţi pe cupe cu decor în relief 
descoperite la Crăsani, Bucureşti-Dămăroaia sau Popești!!%, subliniind importanţa cavaleriei 
în zonă. 

% 

Acestea sunt singurele piese de armament redate iconografic de către artiştii daci şi ele 
fac parte dintr-un alt tip de mesaj, astfel că, pe lângă anumite confirmări ale documentelor 
arheologice, ilustrările doar completează dosarele istorice ale utilizării unor arme în spațiul 
dacic. Schematizarea puternică a majorităţii pieselor nu permite foarte multe conexiuni, 
singura certitudine fiind prezenţa lor în panopliile locale. 

În același registru, cel al confirmărilor, trebuie înţeleasă şi reprezentarea armamentului 
dacic pe monumentele, obiectele de artă sau numismatica romană, care, în urma conflictelor 
cu dacii, au ilustrat arme capturate în timpul războaielor, uneori cu suficiente şi binevenite 
detalii. 

O sursă de primă importanţă o reprezintă iconografia numismatică romană. Aceasta, 
deşi trebuie privită cu suspiciune din cauza regulilor de schematizare și standardizare ale 
compozițiilor grafice care guvernau și controlau modalitatea de exprimare, contribuie la 
cunoașterea armamentului dacic. Pe monedele emise cu ocazia victoriilor împotriva dacilor, 
gravorii romani au redat numeroase tipuri de armament, în special scuturi şi săbii curbate (Pl. 
42/3a-b). Acestea din urmă, pe fondul funcției de vector propagandistic al monedelor, au dus 
în toată lumea cunoscută romanilor asocierea dintre daci și armele lor încovoiate. Rareori 
detaliile unor piese de armament pot fi observate, aspect grevat şi de utilizarea unor teme 
standardizate, astfel că, inclusiv în acest caz, informaţia utilă este redusă, cel mai probabil fiind 
vorba doar de clișee iconografice, chiar dacă ele sunt legate de civilizaţia dacică. Ar fi o 
greşeală dacă am utiliza reprezentările de pe numismatica imperială, ca reflecții exacte ale 
realității. Majoritatea temelor monetare erau extrem de standardizate. Paleta de reprezentări şi 
atribute utilizate avea deja o lungă tradiţie, cu rădăcini în cultura grecească și elenistică, 
elaborate pe baza unor clişee artistice consacrate şi difuzate prin adevărate „caiete de 
modele”!!8!. Totuşi, războaiele daco-romane au introdus și subiecte grafice noi, armele curbe 
fiind cele mai relevante în acest sens. Aceste teme erau inedite în iconografia monetară 
imperială şi ca atare au trebuit lucrate după modele reale — cel puţin prototipurile!1!5. Calitatea 
de document istoric fidel a monedelor poate fi discutată în ceea ce priveşte personajele sau 
ansamblurile, pileusul fiind invariabil elementul cu trimitere la regatul dac. Acestuia i se 
adaugă săbiile curbate, ambele cu siguranţă dacice. 

O piesă deosebită este o plăcuţă de bronz descoperită la Gârla Mare (jud. Mehedinţi) 
(PI. 28/4), datată în prima jumătate a secolului II p.Chr., pe care, lângă unele arme curbe 


1177 Borangic et alii 2015: 119. 

1178 Spânu 2014: 85, Pl. 19; 20; 21; 22. 

1179 Spânu 2014: 89-90. 

118 Spânu 2014: 90 (cu bibliografia punctuală). 
1181 Oberlănder-Târnoveanu 2006: 460 

118 Borangic 2015a: 88. 

(pumnale sau săbii) sunt figurate şi două scuturi, unul hexagonal şi unul oval!!%. O altă 
reprezentare a victoriei romane este redată pe o placă de marmură descoperită la Sarmizegetusa 
Regia. Pe această piesă apare, stilizat grosier, numele Legiunii a IV-a Flavia Felix, în care 
literele sunt formate din siluetele unor săbii şi pumnale curbate dacice!15. 

Succesele de pe frontul dacic au fost intens și abil exploatate de administrația imperială, 
care a folosit evenimentele pentru a-şi propaga mesajele către propriul domeniu sau către lumea 
barbară. Relaţia dintre puterea politică, reprezentarea virtuţii şi victoria militară au fost puse în 
evidență prin construcția unor monumente triumfale, uneori chiar pe locul unde se dăduse 
bătălia care a prilejuit construcţia. Tropaeum Traiani este un astfel de edificiu, ridicat în 
Dobrogea pe locul unei lupte sângeroase dintre romani și dacii aliați cu sarmaţii şi germanicii. 
Construcţia a fost înălțată din ordinul împăratului Traian, în anul 109, pe o mică ridicătură de 
teren și dedicată zeului războiului, Mars Ultor, răzbunătorul!'55. Reliefurile prezintă majoritar 
episoade de luptă, fiind sculptate 52 de metope (din care s-au păstrat 48, plus 22 de merloane) 
ce împodobesc friza şi care ilustrează momente din bătăliile purtate în această zonă!18. 
Armamentul barbar este compus, în viziunea artiştilor care au realizat monumentul, în special 
din săbii curbe şi cosoare cu coadă lungă, dar mai apar scuturi, alte genuri de săbii şi arcaşi. 

De departe cel mai elocvent monument propagandistic roman, care conţine numeroase 
arme ale dacilor, redate în scene de luptă ori înfățișate ca trofee, este Columna lui Traian. Pe 
fusul acesteia sunt redaţi războinici daci, înarmaţi cu săbii încovoiate, arcuri, coifuri, spade. O 
concesie a politicii imperiale în materie de ilustrare barbară nemaiîntâlnită altundeva o 
reprezintă maşinile de luptă şi alte arme romane, precum şi legionari răniţi. Soclul coloanei 
este decorat cu imagini ale celor mai valoroase arme capturate: armuri, săbii curbate, spade, 
coifuri, scuturi, arcuri şi tolbe ornamentate, berbeci de asalt, topoare, steaguri şi lănci!!%7. 

Pe baza datelor enumerate, dosarul iconografic al armamentului dacic apare împărțit în 
două părţi, extrem de inegale. În prima categorie, cea a reprezentărilor autohtone, prezența 
armamentului este extrem de săracă. Armele redate aparțin iconografiei personajelor şi, în 
consecință, trimise în plan secund, din perspectiva mesajului, dar în mod cert parte a atributelor 
războinice ale călăreților figuraţi — scenele cu arme conţin invariabil doar cavaleri. Modul de 
redare este schematizat, exceptând scuturile de la Lupu, iar paleta redusă la spade și scuturi 
(certe). Armurile şi lăncile sunt mai mult presupuse. 

Spadele sunt redate fie purtate la şold (Răcătău, Sălişte, Jakimovo), fie ridicate 
(Zimnicea). Posibila lance de la Răcătău este ținută în poziţie verticală, motiv pentru care ar fi 
putut fi și hamp unui steag. Scuturile cavalerilor de la Lupu, deşi corecte morfologic, par redate 
exagerat. Toate armele au o poziţie secundară, ele indică natura personajului principal şi 
subliniază rolul acestuia sau mai exact statutul de războinic. Poziția personajelor şi 
ansamblurile grafice în sine pot duce și la interpretarea potrivit căreia acestea sunt divinităţi! 158, 


118 Pop 2000: 333, fig. 1. Apartenența elementelor iconografice la panoplia dacică este justificată de prezenţa 
unor arme curbe, pe care autorul le consideră pumnale curbe de tip sica, iar scuturile sunt identificate drept 
cnemide. Am putea spune că armele curbe ilustrate sunt mai degrabă săbii încovoiate, dacă admitem raportarea 
proporțională, iar lipsa cnemidelor din panoplia dacică duce la concluzia că celelalte arme sunt scuturi, cu atât 
mai mult cu cât în centrul lor se observă umbo-uri. 

1184 Sîrbu, Borangic 2016: 22 (cu bibliografia subiectului). 

1185 Borangic 2015a: 51-57. 

1186 Gramatopol 1984: 125. 

1187 Borangic 2015a: 58-74. 

1188 De remarcat că atât pe piesa de la Surcea, cât şi pe falerele de la Lupu şi pe una de la Galige (Bjala Slatina, 
okr. Vraca, Bulgaria), cavalerii sunt imberbi, în atitudine maiestuoasă, spre deosebire de arta getică, de exemplu, 
unde majoritatea personajelor figurate poartă barbă şi plete (Sîrbu, Florea 1997: 89). 

Mai importantă pare să fi fost funcția pieselor-suport, care au aparţinut unor inventare 
cu rol cultic, chiar şi în cazul fragmentului ceramic de la Răcătău. Este posibil, dar oarecum 
prematur spus doar pe baza puţinelor piese păstrate şi analizate, ca imaginea eroului, prezent 
în arta getică timpurie să fi translat în epoca dacică, transferând atributele războinice ale 
individului către o divinitate!!%9. Armele, câinele însoțitor, păsările prezente, toate sunt 
elemente care mobilează sacralitatea personajului, transformându-l într-o imagine standard, 
iconică, posibil un zeu al războiului sau un erou (strămoș?) ori rege mitic. 

Într-un cu totul alt registru se prezintă armamentul dacic ilustrat în arta şi iconografia 
imperială, care avea un cu totul alt tip de mesaj de transmis prin armele ilustrate. Separat de 
evidenta încărcătură politică, ilustrarea armelor aduce un set important de informaţii, în 
principal legate de morfologia unor piese și echipamente — altfel greu sesizabile, de asocierea 
cu purtătorii lor, de numărul lor și de tehnicile de luptă potrivite şi folosite. 


As emis între 134-138 p.Chr. 
Începând cu domnia lui Hadrian, imaginea Daciei captive răpusă de jale este înlocuită de cea 
a unei provincii integrate în Imperiul pe care acum este chemată să-l apere cu vestita sabie 
încovoiată sabie cu care înainte îşi apărase independenţa. 


(Foto: coinarchives.com) 


115 Sîrbu, Florea 1997: 94. 

CAPITOLUL III. RĂZBOINICI ȘI SOCIETATE 


III.A.1 STATUTUL RĂZBOINICULUI. SOCIETATE, IERARHIE, IMAGINAR 


Nu există nici o societate fără putere politică şi nici putere fără ierarhii și fără raporturi 
inegale instaurate între indivizi şi grupurile sociale care fragmentează societatea. Departe de a 
avea o unanimitate de păreri, sociologii admit totuși că stratificarea socială, concretizată în 
manifestarea raporturilor ierarhice şi de dominare este, cel puțin la origine, una naturală, 
anistorică. Asupra acestei stări de fapt, uneori văzută ca o evoluţie, aceleaşi concepte apar ca 
fiind construcţii culturale. Indiferent care dintre aceste principii le-am aplica, societatea, dacică 
în acest caz, nu ar fi putut funcționa fără o structură ierarhică pe verticală, cu inerente disimetrii 
interne, între care grupurile militare reprezentau forţa de coeziune şi ordine. 

Statutul omului de arme, respectiv poziția socială pe care războinicul o are sau o 
determină față de ceilalți indivizi din comunitate, este parţial vizibil arheologic, fapt ce permite 
aprecierea distanţei sociale dintre indivizi. Indicatori precum bunurile materiale, amplasarea 
rezidenţei, riturile şi ritualurile (sepulcrale sau nu) practicate, amenajarea funerară sunt 
elemente care recompun rolul în societate și, implicit, gradul de prestigiu deținut. 

Perioada veacului întunecat („veac” extins între cca. 250-100 a.Chr.) poate fi 
considerată, fără teama de a greşi, începutul renașterii elitelor geto-dacice. Sintagma veacul 
întunecat a fost utilizată de istoriografia contemporană pentru a explica tăcerea izvoarelor 
istorice asupra acestei interval!!%. În spatele acestei discreţii arheologice s-au petrecut însă 
mutații socio-politice şi militare fundamentale, care au modificat radical structurile sociale ale 
comunităților intra şi extra-carpatice. Cauzele acestui amplu fenomen sunt diverse, fiind atât 
interne (decăderea puterii getice, un clivaj social evident, întreruperea legăturilor directe cu 
lumea elenistică, identificarea de şi accesul la resurse noi, o evoluție internă a comunităților 
etc.), cât şi externe (alogeni şi modele comportamentale noi etc.). Rezultatul cel mai vizibil al 
acestor procese a fost modificarea mentalităților, în special în sfera fenomenului militar. Este 
evident că noile elite erau diferite de cele anterioare sub multe aspecte, iar unul dintre cele mai 
vizibile a fost suportul psihologic care a stat la baza renașterii elitelor nord-dunărene. 
Întotdeauna elitele şi-au cultivat şi exprimat modul de gândire prin comportament şi l-au afişat 
printr-o paletă largă de manifestări originale, unele sesizabile arheologic, altele deduse sau 
presupuse din principiile care descifrează, prin metode științifice, dinamica şi natura 
comportamentului uman, cu accent pe grupurile înarmate. 


1190 Sîrbu, Florea 1997: 91. Sintagma este preluată, analizată și popularizată de P. Pupeză (2012, passim). 


208 


III.A.2 ISTORIOGRAFIA TEMEI 


Privind retrospectiv istoriografia care a tratat problema statutului, ierarhiilor și 
structurilor socio-politice care au avut în centru omul de arme din timpul regatului dac, se pot 
observa unele amănunte. În principal, o fractură evidentă între perioada de dinainte de 1989, 
un reper mai mult convenţional, căci schimbările în istoriografie apar, cu mici excepții, mai 
târziu şi modificările de viziune devin palpabile abia în ultimii ani ai secolului XX şi primii ai 
celui următor. Înainte de 1980, istoriografia românească trata civilizaţia geto-dacică la modul 
unitar, iar structurile sociale descifrate apăreau mai mult ca proiecții moderne în istoria 
îndepărtată. În acest registru, imaginea războinicului dac era prioritar o reflexie în trecut a 
imaginii ţăranului român medieval şi din perioada modernă, angrenat la diverse conflicte 
militare în cadrul mobilizărilor generale, specifice organizării medievale românești, imagine 
utilizată ca informaţie subliminală pentru a crea o mai puternică legătură între daci și români, 
dar şi pentru a nivela stratificarea claselor sociale dacice, rezumate de istoriografia de dinainte 
de 1989 la antonimele nobil-țăran!!”!. Se mai poate observa că elitele au fost tratate secundar 
sau, cel puţin, accentul nu cădea pe ele, ci pe clasele inferioare. Desigur, tratamentul şi 
metodele aplicate au avut ca efect o distorsionare a identității omului de arme, fie el nobil sau 
doar războinic, iar despre o meserie a armelor aproape că nu putea fi vorba. În viziunea epocii, 
poporul dac trăia şi se comporta monolit. 

Pe bazele puse de Vasile Pârvan, pentru care societatea dacică era doar un binom 
compus din aristocrație şi oamenii de rând!!*?, istoriografia de după anul 1945 continuă această 
formulă prin cercetători precum Constantin Daicoviciu'!%, Hadrian Daicoviciu!!%, Andrei 
Bodor!!%, Nicolae Gostar şi Vasile Lica!!%, Ioan Glodariu!!” sau Alexandru Avram!!%. În 
acest peisaj o opinie separată face istoricul clujean lon Horaţiu Crişan!!%, ce reformulează 
peisajul structurilor sociale geto-dacice, propunând etaje sociale intermediare şi considerându- 
i pe capillati/comati un grup militar sau militarizat, aflat în subordinea aristocrației, dar 
deasupra poporului de rând. Opinia istoricului clujean a rămas izolată!*% în mediul 
istoriografic românesc până la reinterpretările surselor antice ale istoricului Zoe Petre!%!. 

Abia deschiderea de după 1989 şi apoi, pe parcurs, schimbarea de generaţie a modificat 
din ce în ce mai mult metodologia de interogare a surselor istorice, pe fondul natural al sporirii 
descoperirilor arheologice și mai ales al accesului la literatura de specialitate europeană. 


”! Istoriografia românească s-a plasat, înainte de 1989, din motive politice, în exteriorul curentului de method 
nd theory, adoptat de literatura ştiinţifică occidentală. 

2 Pârvan 1982: 82 (132). 

% Daicoviciu 1960, 135-140. 

%4 Daicoviciu, 1981: 32-34. 

”5 Bodor 1981: 7-22. Autorul este parţial în acord cu imaginea societăţii propusă de C. Daicoviciu, dar include 
ntre comati nu doar oamenii de rând (agricultori, păstori, meşteşugari, mineri, negustori etc.) ci şi o parte a celor 
nstăriți. 

%* Gostar, Lica 1984: 60-68: 103-110. 

” Glodariu 2001: 776-778. Deși istoricul reia tema mult după ce metodologia cu care era opera ieşise din uz, el 
păstrează ca fapt istoric structura bipartită a societăţii farabostes/nobili şi capillati/comati/restul poporului. 

% Avram 1989: 21-25. 

% Crişan 1977: 196-197. 

200 Doar cercetătorul M. Petrescu-Dîmboviţa introduce ipoteza lui |. H. Crişan în sinteza pe care a dedicat-o 
Daciei preromane, un an mai târziu (Petrescu-Dîmboviţa 1978: 150). 

201 Petre 2004: 249-289. 

Noile abordări şi orizonturi de la debutul secolului sunt parte a reconfigurărilor scrisului 
istoric românesc propuse și aplicate în principal de către Valeriu Sîrbu şi Gelu Florea!?%, Aurel 
Rustoiu!2%, Zoe Petre!2%. Iconografia epocii regatului dac a făcut frecvent subiectul unor 
articole de specialitate, chiar dacă nu întotdeauna intensitatea și forma manifestărilor spirituale 
şi culturale din spatele artefactelor au fost elementele ţintă. Efectele au fost vizibile mai ales în 
conturarea unei imagini mult mai nuanţate a imaginarului, modern de această dată, privitor la 
civilizația geto-dacică în ansamblu și creionarea unui context istoric cât mai apropiat de 
realitatea epocii şi a mediului în care au evoluat elitele geto-dacice. 

O analiză a statutului războinicului din epoca regatului dac — văzut ca un personaj 
colectiv — în lipsa documentelor istorice accesibile, poate părea un demers aproape inutil. 
Totuşi, lărgind la maximum sfera de interogare asupra tuturor posibilelor surse de informaţii, 
directe şi indirecte, putem completa o mare parte din profilul psihologic al acestui personaj. 

În primul rând trebuie subliniat că geto-dacii, populaţie cu un caracter războinic destul 
de bine evidențiat de toate sursele istorice, sunt prin această prismă parte integrantă a lumii 
antice, barbară sau nu. Războiul, conflictele, incursiunile, mișcările şi dislocările de populații 
erau, am putea spune, endemice pe continent şi în perimetrul bazinului mediteraneean. Nordul 
Dunării, chiar dacă se afla la periferia lumii mediteraneene, nu era mai puţin dinamic din acest 
punct de vedere. Ba, chiar mai mult, au existat perioade lungi mult mai convulsive decât ce se 
întâmpla în sud. În acest tablou, fiecare structură socială, de la cel mai mărunt trib, până la 
marile conglomerate multi-etnice, aveau alocate componentei militare interne un procent din 
populaţie şi din resurse. Dincolo de această axiomă, apar evident diferențele dintre capacitățile 
şi politicile punctuale ale fiecărei construcții sociale şi politice, în parte. Astfel, pe coordonatele 
geografice şi culturale, diferențele dintre capacităţile de mobilizare, respectiv procentul de 
populație angrenat în eforturile militare pot fi sesizate în funcție de distanța față de lumea 
greco-romană. La periferia acesteia, societățile tribale erau angrenate în aceste eforturi cu un 
procent major din resursele proprii, materiale şi, mai ales, demografice, pe când în structurile 
sociale puternic cristalizate din sud, factorilor militari le sunt acordate anumite procente din 
capacitățile economice şi demografice, gestionate în raport de necesităţi. Aceste diferenţe au 
avut ca efect profesionalizarea militară a unui segment de populație, în funcție de 
caracteristicile culturale ale fiecăreia. Dacă în sud profesioniștii armelor făceau parte dintr-un 
serviciu social puternic ierarhizat, remunerat, specializat, încorporat între limite de timp fixe; 
la barbari profesionalizarea a atins un număr maxim posibil dintre indivizii valizi ai societății, 
care au făcut din război nu neapărat o meserie, ci un mod de viață peren, iar remuneraţia se 
regăsea în prăzile de război, evident dependente de succesele militare şi de arbitrariul corpului 
de comandă. Aceste victorii, din care decurgea prosperitatea comunității, construiau atât 
liderilor, cât şi războinicilor capabili, imaginea publică, care dobândea un accent puternic 
eroizat. Războinicii de succes deveneau modele şi motive pentru noile generaţii, perpetuând o 
identitate generală şi întotdeauna relațională, ea existând şi având sens doar în raport cu alte 
grupuri sociale. 

Oarecum la mijloc între aceste curente şi moduri de relaționare, geto-dacii cumulează 
caracteristici diverse, tributare atât propriei moșteniri indo-europene, cât şi modelului 
comportamental oferit de organizarea social-militară a lumii mediteraneene. 


1202 Sîrbu, Florea 1997, passim. Ambii cercetători au dezvoltat subiecte conexe cu tema identității, bestiarului, 
iconografiei, artei, religiei şi spiritualității geto-dacice într-o serie mai largă de cărți şi articole, care, cel puţin 
parţial, se vor regăsi în baza de documentare a acestui studiu. 

12% Rustoiu 2002, passim. Teme asociate imaginarului, identităţii și ornamenticii au mai fost dezvoltate în unele 
articole punctuale ale acestui cercetător, care se regăsesc parțial discutate şi în acest studiu. 

1204 Petre 2004: 249-289. 

Revenind la reconstrucţia efectivă a tiparului comportamental — baza oricărei ideologii 
de grup — din spaţiul nord-dunărean, se cuvin câteva observaţii metodologice care afectează 
analiza structurală, mai ales în cazul în care sursele directe de informare sunt puţine şi fragile. 

Prima problemă ar fi interpretarea izvoarelor scrise antice despre subiect. În majoritate 
covârşitoare, acestea relevă rezultatele şi nu cauzele comportamentului. O altă problemă este 
dată de alterarea mesajului, foarte puţine date provenind de la observatori direcți, iar oricum, 
indiferent de sursă, informaţia este suspectă de apartenenţa autorului la un program politic sau 
dependent de anumite considerente culturale ale epocii lui. Fără a face abstracție de aceste 
surse, ele trebuie permanent verificate fie comparându-le între ele, fie cu alte tipuri de 
informaţii, în special cu cele arheologice, dar nu numai. 

Pachetul astfel obţinut trebuie să țină seama de o serie de concepte metodologice şi de 
indicatori sociali, ambele inerente investigaţiei: piesele de prestigiu, rezidenţele elitei!?05, 
importurile (indiferent de modul lor de obţinere), structura inventarelor funerare şi ritualurile 
practicate, precum şi conceptul „competiției”, specific elitelor militare din Europa proto- 
istorică. Dintre acestea, studiul fenomenelor funerare rămâne cea mai importantă resursă care, 
în ciuda practicilor religioase discrete, trimit în contemporaneitate cele mai multe artefacte 
legate direct de mentalitatea posesorilor lor. Zona sacrului rămâne sursa dominantă de 
informare, într-o societate aliterată în care exprimarea mentalităților se face prin activitățile 
cotidiene (astăzi greu sesizabile ca surse) şi prin iconografie!2%. 


Fibulă dacică de argint, cu noduri 
(sfârşitul secolului al II-lea — prima jumătate a secolului I a.Chr) 
din tezaurul de la Cojocna, jud. Cluj (inv. V 437, MNIT, Cluj-Napoca). 
Foto M. Amarie, MNIR (Catalog 2014, p. 329, fig. 65/2) 


1205 Florea 2006: 7. 
1206 Sîrbu, Florea 1997: 92. 

III.A.3 STATUTUL RĂZBOINICULUI 


Fiecărei culturi îi corespund o sumă de ierarhii interne şi de valori particulare, 
exprimate prin coduri complexe de comportament, cutume spirituale şi materiale, legi și tradiții 
cumulate în atribute ale unor indivizi, rangurile fiind bine articulate în cadrul sistemelor sociale 
respective. 

În culturile care au la bază elemente cu caracter marţial puternic, aceste resorturi sunt 
foarte bine conturate, cu rădăcini în disciplina grupului înarmat și în forța pe care acesta o 
proiectează în social. Prestigiul membrilor grupului aflat în vârful piramidei sociale este 
întotdeauna atent întreţinut, iar puterea efectivă sau chiar cea falsă, afișată ostentativ. 

O caracteristică esențială, mai ales în mediile competitive, aşa cum este cel militar, este 
prestigiul, care are permanent nevoie de reconfirmări; în caz contrar influenţa individului (sau 
a grupului) intră într-o fază de erodare rapidă. În ciuda aparenţei, confruntările, atât cele de 
grup, cât şi cele individuale, au fost întotdeauna ultimele opţiuni pentru rezolvarea 
diferendelor. Înainte de a decide că trebuie să lupte, adversarii se studiază reciproc, cercetează 
panoplia, istoricul inamicului, culeg un set de informaţii pe baza cărora îşi evaluează şansele. 
Între reperele studiate, importanţa războinicului, consideraţia pe care acesta o are în mediul lui 
şi al adversarilor săi, autoritatea de care se bucură, însemnele şi modul lor de afişare, armele 
sale, strigătele de luptă!%, trofeele anterioare sunt în primul rând proiecția valorii marţiale ale 
posesorului în exterior!% și primele care „vorbesc” despre subiect, înaintea subiectului chiar. 

Privit în această cheie, prestigiul!*% este parte din tacticile militare de intimidare, de 
subliniere a calităţilor războinicului şi chiar de exacerbare a acestor valori. În mediul dacic, 
chiar dacă au renunţat la armele de paradă, aceste strategii au fost pragmatizate prin construcția 
fortăreţelor pe înălțimi, prin posesia și afişarea armamentului de cea mai bună calitate, prin 
portul de podoabe, bijuterii şi însemne, prin asocierea unor războinici valoroşi. 

Despre modalităţile mai subtile de expunere a statutului, din păcate istoria a consemnat 
foarte puține, astfel că nu putem decât să „măsurăm” rezultatele, concretizate în documentele 
arheologice și calitățile militare, la rândul lor cuantificate în rezultate. Că acest prestigiu era 
important în lumea dacică putem deduce din modul de organizare a soliei dacice trimisă inițial 
de Decebal să negocieze cu Traian, compusă nu din aristocrați, ci din războinici de profesie!?10. 
Refuzul împăratului de a trata cu aceştia a însemnat doar importanța mai mare cu care erau 
investiţi factorii politici, reprezentaţi de aristocrații din comandamentul dacic, în dauna 
militarilor, considerați nu neapărat mai puţin competenţi, ci doar mai lipsiţi de garanții 
materiale, religioase şi politice care ar fi putut legitima eventualele înțelegeri. Nu putem admite 
o provocare a dacilor, așa cum făcuseră pe vremuri cu Domitian, vorbim doar un sistem de 


1207 Ostaşii învaţă strigătele de luptă strămoşeşti ale fiecărui neam - strigătele celtice pentru călăreţii celți, cele 
getice pentru geți, şi cele retice pentru reți (Arrian, Arta tacticii, 44, |: 138). 

1208 O observaţie directă a acestei proiecţii de forță existentă în lumea barbară o relatează Tacit când descrie lumea 
războinicilor germanici: a fi în toată vremea împrejurat de un roi mare de tineri, tot unu şi unu, aceasta-i cinstea, 
aceasta puterea lor, podoabă pe timp de pace, scut în timp de război! Și nu numai în neamul lor, ci și în obştile 
vecine căpeteniile îşi fac nume mare şi Slăvit, dacă se ridică deasupra celorlalți prin numărul şi vrednicia soților: 
ei sunt cercetaţi într-una de solii şi încărcaţi de daruri, şi de cele mai multe ori numai faima lor hotărăşte soarta 
războiului. [...] Cei mai viteji au o brățară de fier [...] pe care o poartă ca pe o cătușă, până se dezleagă de ea 
ucigând un dușman. La foarte mulţi dintr-inşii le place portul acesta şi ei încărunţesc aşa, însemnați și ştiuţi bine 
și de duşmani și de ai lor (Tacit, Germania, XIII, 2-3; XXXI, 2). 

1209 Terminologic, prestigiu este un termen provenit din limba latină, unde înţelesul lui de bază era acela de 
înşelătorie. Praestigiae, -arum = chipuri fantastice, năluciri, vrajă, farmec, şiretlic, calambur (Cf. DLR 1962: 
567, s.v. praestigiae). 

1210 Dio Cassius, LXVIII, 9. 

valori intern diferit de cel roman, sistem în care războinicii se bucurau de o consideraţie aparte, 
cel puţin din perspectiva puterii regale, pe care o serveau loial. 

În acest registru extrem de general se încadrează şi războinicul dac, văzut acum ca 
personaj colectiv. Care era statutul lui în cadrul comunităţii? Se bucura de un prestigiu 
considerabil? Care erau elementele care-l diferenţiau în raport cu populația de rând? 

Analizarea acestor diferenţe, unele dintre ele surprinse de izvoarele antice, scrise sau 
iconografice, arată indubitabil distanţa dintre războinic şi restul populaţiei, exprimată prin 
elemente de port!?!!, rezidenţă, armament, practici funerare, ca să le enumerăm doar pe cele 
conservate material. 

Aristocraţia războinică se afla la comanda detaşamentelor reunite care aparținuseră 
facțiunilor tribale, constituind nucleul de forță al armatei regale, secondată de o categorie 
inferioară nobililor, compusă din războinici de meserie. Lipsesc detaliile acestor organizări, 
lipsuri înscrise în marea pată neagră ce acoperă cele mai multe resorturi interne ale societății 
dacice în ansamblu, dar nici o armată nu poate funcționa fără un comandament superior, fără 
un corp de comandă secundar şi mai ales fără militari experimentați. Desigur, pe lângă toate 
aceste componente puteau exista şi alte categorii de luptători: mercenari, contingente ale 
aliaților şi chiar gloată de ocazie, dar structura de bază, în toate timpurile, era cea descrisă. 

Această organizare poate fi presupusă în cadrul fenomenului militar local încă din 
perioada de reforme demarate de către binomul politic Burebista-Deceneu, dacă nu cumva 
chiar mai devreme. Valorile demografice angrenate de Burebista arată că regalitatea şi-a 
subordonat acum fosta nobilime gentilică, definită anterior de dimensiunea eroică a războiului, 
în aşa manieră încât aceştia acceptă modificarea simbolurilor tradiționale ale statutului lor. 
Noul peisaj poate fi numit o uniformizare prin uniformă, evoluţie care are, între altele, ca 
indicator vizual înlocuirea coifului de paradă cu un pileus!7!7. Este posibil ca momentul să 
surprindă transformarea unei părți a aristocrației, care devine acum una aulică, renunțând la 
funcţia războinică principală. Pe aceşti nobili de curte, sursele istorice!715 îi surprind în postura 
de dregători în slujba autorității regale, cu atribuţii în aparatul de stat, transferați din teritoriu 
în proximitatea reședinței regale, ca parte a unui plan politic!?!*. 

Sediul acestei nobilimi de curte este complexul de edificii din munții Orăștiei, loc în 
care aristocratul locuia permanent, însoțit de familie şi oamenii lui de casă. Poziţia dominantă, 


pe verticala geografică, valoarea construcţiei, calitatea şi numărul suitei, suportul religios!?!5, 


1211 Dio Chrisostomos (Discursuri, 72, 3) observă şi notează un astfel de marcaj social: [...] diferite neamuri 
poartă pe cap nişte cuşme, tinas pilous, aşa cum obişnuiesc acum aceia dintre traci numiţi geți [...], iar Petrus 
Patricius (Excerptele despre ambasade, IV, 5) întăreşte acest lucru spunând că: Decebal a trimis soli purtători de 
cuşme. Căciula este, pentru observatorii străini, dar nu numai, unul dintre aceste elemente de port cu caracter 
evident elitist, purtarea piesei subliniind diferenţa dintre individ şi inferiorii lui, dar şi relevând egalitatea dintre 
cei carea aveau dreptul să o poarte. Ambiguitatea surselor scrise este înlăturată de aristocrații războinici reliefați 
pe monumentul de la Adamclisi şi pe Columna Traiană, unde aceştia poartă pileusul. Boneta era purtată şi de 
către cler, recrutat din cadrul aristocrației, aşa cum reiese din textul lui Iordanes (Getica, 71). 

12 Avram 1989: 21-25. Uniformizarea este însă mai amplă şi cuprinde toate elementele legate de prestigiu și 
expresie a statutului: cetatea, costumul de luptă, armele, podoabele, atitudinea, riturile şi ritualurile funerare, ca 
să enumerăm doar componentele vizibile (astăzi) ale autorităţii. 

213 Dintre multele atribuţii exercitate se pot recunoaşte aceea de comandant al cetăților, de administrare a 
activităților agricole şi pe cea de demnitari şi diplomaţi. 

214 Petre 2004: 254. 

215 Relaţia cu sacrul era exprimată prin templele impunătoare şi ritualurile efectuate aici de către cler (Glodariu 
1980: 437-438). 

genealogia '“'*, proprietatea şi resursele, relaţiile cu alte surse de autoritate “', armamentul şi 
în ultimă instanţă practicile funerare specifice contribuie la reconstrucția profilului statutului 
social al omului de arme din epoca de început a regatului. Păstrând reperele enumerate, dar 
adaptându-le specificităţilor locale și regionale, ele se aplică şi în teritoriu, chiar dacă în timp 
unele dintre ele suferă modificări. 

Nu trebuie privită această transformare drept una monolită sau completă. De fiecare 
dată când în istorie s-au aplicat reforme, o parte conservatoare a elitei şi a societăţii s-a lăsat 
mai greu angrenată în aplicarea noilor norme. În ciuda modificărilor radicale implementate de 
regalitate, profilul războinic al aristocrației dacice nu dispare — sursele iconografice şi izvoarele 
istorice confirmă asta — atât nobilimea, laică sau religioasă, cât şi regii, aleşi dintre aceştia, au 
rămas războinici prin excelență!?!$. Principalele modificări sunt articularea şi centralizarea 
administraţiei, sub autoritatea regală, fapt cu implicaţii profunde în mediul social şi mai ales în 
dinamica economică a regatului. 

Desigur, nu se poate reconstrui profilul acestui tip de războinic doar pe baza textelor 
antice, iar poziţia socială a militarului cu atât mai puţin. În sprijinul surselor scrise, 
completându-le, vin documentele arheologice, precum şi interpretările oferite de antropologie 
şi etno-arhelogie!?!%. O creionare a detaliilor relevă o aristocrație neomogenă în ansamblu, cu 
numeroase nuanţe şi profiluri regionale, reminiscenţe tribale, dar care se alinia încet şi sigur pe 
modelul capitalei. În mod firesc, acest etaj social era prins într-o permanentă competiţie internă 
pentru cele mai bune poziţii sociale, pentru putere și prestigiu, dinamici specifice societăților 
antice!?2% şi nu numai. 

Sursa statutului acestor elite trebuie căutată în atribuţiile asumate sau primite de către 
războinici. În ceea ce priveşte aristocrația, istoriografia românească este în consens cu faptul 
că nobilimea avea dublă competenţă — militară şi sacerdotală, chiar dacă la nivel de detaliu, au 
existat diferenţe de substanță și implicit de interpretare. 

Revenind la poziția militarului în societate, trebuie subliniat un truism. Războinicul, 
indiferent de rangul sau poziția sa, făcea parte dintr-un organism militar, inițial ceata războinică 
a nobilului sau a tribului, apoi armata regală. Această instituţie nu putea fi decât o reflecţie a 
societății de care aparţinea, peste care grefase, fără dubiu, propriile mecanisme psiho-sociale. 
Putem surprinde cu greutate ierarhiile interne în mențiunile antice, dar ele nu puteau lipsi nici 
chiar în cea mai modestă ceată de războinici. Campaniile militare, efectivele angrenate, 
sistemul de fortărețe, teritoriul controlat au presupus un sistem bine organizat și o coordonare 
militară, posibilă doar cu un corp de comandă bine structurat. Acest nucleu avea în centru 
regele, care se sprijinea pe administratorii regali, pe înaltul cler și pe comandanții militari. 
Aceştia comandau unităţile de războinici permanenţi, rezidenţi în proximitatea capitalei, dar şi 
cetele furnizate de comunitățile sau nobilii din teritoriu, completate permanent cu oameni 
liberi. În acest tablou, parţial speculativ, dată fiind precaritatea surselor detaliate, imaginea 
războinicului în societatea dacică era cea de membru important în comunitate, aparţinând unui 
etaj social special, cu un puternic profil militar, ierarhizat la rândul lui. Funcția războinică 


1216 Originea nobilă nu poate fi în nici un caz singura sursă de autoritate a elitelor, mai ales în structurile sociale 
cu profil militar, competitive şi pragmatice prin definiție. Dar era principalul reper în stabilirea distanțelor faţă de 
alte categorii sociale. De asemenea, prin genealogie nu înțelegem să ne limităm la filiaţie, căci elitele au pe lângă 
această coordonată şi un sistem de rudenii practicate, de înrudiri controlate (în special matrimoniale), parte a unor 
strategii și acţiuni complexe de acumulare de prestigiu, putere, influență. Practic, indivizi sau familii decideau 
anumite înrudiri, uneori şuntând regulile sociale, primând diverse interese socio-politice (Palincaş 2006: 165). 
1217 Reţeaua de contacte pe care războinicul le are la acelaşi nivel social cu el. 

1218 Petre 2004: 260. 

1219 Florea 2006: 3-5. 

1220 Florea 2006: 6-8. 

determină întotdeauna un rol bine conturat al individului în sistemul social larg şi mai ales are 
ca efect posesia unor bunuri şi valori care-i asigură un nivel de trai peste medie. În plus, averea 
deţinută contribuie şi transmite în structurile inferioare statutul personajului, constituindu-se 
într-un model invidiat. Aspectele economice sunt documentate îndeosebi de sursele 
arheologice, care au relevat bunuri şi valori dificil de acumulat din simple activități economice. 

Referitor la contribuţia arheologiei la stabilirea gradului de prestigiu, trebuie remarcate 
câteva aspecte. În primul rând, documentele arheologice sunt cele mai palpabile elemente în 
acest registru şi cele mai multe, indiferent dacă vorbim de locuinţe, centre rezidenţiale, 
morminte sau artefacte speciale. Aceste tipuri de descoperiri însă se referă doar la etajele 
superioare ale elitelor războinice, lipsind documentația arheologică consistentă a sub- 
structurilor sociale, imediat inferioare. Cu privire la configurația acestora din urmă baza de 
documentare rămâne, deocamdată, iconografia imperială, textele autorilor antici, precum şi alte 
surse indirecte, respectiv analogiile şi logica istorică. 

Chiar în aceste condiţii restrictive, înmormântările arată clar diferențieri sociale, 
îndeosebi prin natura inventarului funerar sacrificat, dar şi prin riturile şi ritualurile practicate. 
Incinerarea războinicului de elită, cu întreg echipamentul său, amenajarea funerară uneori 
complexă, piesele din metale prețioase, vesela utilizată la banchetul funerar depusă ori 
sacrificată alături, subliniau pentru comunitate statutul decedatului, al grupului ori al familiei lui. 

Piesele de armament descoperite în mormintele elitelor arată că acestea posedau un 
arsenal specific, care detașa individul de restul societății fie că vorbim de alți războinici, fie 
mai ales de simpli luptători, prin tipul de arme deţinute și prin valoarea efectivă a acestora. 
Statutul omului de arme din lumea dacică, indiferent de palierul pe care a evoluat, completează, 
prin analiza formelor de manifestare a sistemului de valori specific, conturarea unei imagini 
cât mai apropiate de adevărul istoric, privitoare la locul și rolul războinicului. 

Rămâne o singură, dar fundamentală, întrebare. Dată fiind modificarea practicilor 
funerare — consistente la începuturile regatului dac şi aproape de negăsit către sfârşitul acestuia 
— care au ca subiect războinicul de elită, modificări poate instituționale, ce rămâne valabil din 
condiția războinicului dac? Răspunsul derivă din analiza tuturor elementelor ce compun 
această condiţie şi care definesc omul de arme din timpul regatului dac, lipsind din lista de 
interogări doar cel mai important indicator — mormintele elitei. Lucrurile au, în mod natural aş 
putea zice, tendinţa de a deveni tot mai dificile. 

III.A.4 AUR ȘI TEZAUR. METALELE PREȚIOASE ȘI 
SEMNIFICAŢIILE LOR IDEOLOGICE 


Una din legile de fier ale istoriei este aceea că bunurile 
de lux tind să devină necesităţi și să creeze noi obligații 
Yuval Noah Harari 


Aurul a fost, încă de la descoperirea sa în nisipul râurilor din perioada de sfârşit a 
Neoliticului, folosit pentru exemplificarea prin artă a prestigiului. Exploatarea acestui metal 
prețios în Dacia este foarte discutată în mediile ştiinţifice, controversa având la bază raritatea 
pieselor de aur, databile în timpul Regatului dac. Intriga este cu atât mai acerbă cu cât această 
penurie vine în contradicție cu izvoarele scrise — din păcate informaţii la a doua mână! — 
potrivit cărora cantitățile de aur luate ca pradă de romani în urma înfrângerii dacilor au fost 
impresionante!?*?. Chiar reduse drastic de critica modernă a subiectului, valorile acestor capturi 
sunt incongruente cu realitatea din teren, unde piesele de aur, sub orice formă, sunt greu de 
găsit. Este foarte posibil ca această dilemă să fie, măcar parţial, un rezultat al nivelului 
cercetărilor. Spre exemplu, acest tablou a fost puternic modificat de descoperirea în ultimele 
două decenii a unor brățări plurispiralice de aur, provenind din aria Sarmizegetusei Regia, 
centrul autorităţii militare, politice şi religioase a regatului dac!?%. 

Exceptând aceste piese, precum şi monedele de tip koson, podoabele de aur din 
teritoriul dacic sunt cu adevărat rarități. Putem enumera o brățară de la Chitid (jud. Hunedoara), 
o fibulă de la Remetea Mare (jud. Timiş), câteva lunule prinse de resturile unei cămăși de zale 
şi un rhyton miniatural de la Cetăţeni (jud. Argeş), o aplică şi un lanţ cu pandantiv de la Popești 
(jud. Giurgiu), un colier şi o pereche de cercei (PL. 43/3) din cetatea de la Căpâlna!?* (jud. 
Alba), un ornament semisferic incert din proximitatea oraşului Mediaş (jud. Sibiu), o mărgea 
de asemenea incertă de la Poiana (jud. Galaţi), un pandantiv de la Cârlomănești (jud. Buzău), 
câteva sârme şi foițe mărunte de la Răcătău (jud. Bacău), o aplică şi un probabil fruntar de cal 
(PL.43/5) la Cugir!?% (jud. Alba), o foiţă de aur dintr-un mormânt de la Hunedoara-Grădina 
Castelului (jud. Hunedora), o verigă de la Pecica (jud. Arad) şi o piesă similară cu cea de la 
Cugir, provenită de la Veţel (jud. Hunedoara), astăzi pierdută!?76. Acestora li se adaugă câteva 
piese de argint aurit provenite de la Izvoru Frumos (jud. Mehedinţi), Surcea (jud. Covasna), 
Coada Malului (jud. Prahova), Peteni (jud. Covasna), Rociu (jud. Argeş), Sălişte/Cioara (jud. 
Alba). Separat, din punctul de vedere al cantităţii, mai notăm brățările plurispiralice de aur și 
piesele de la Mala Kopanya (PL. 43/4)1%. Fără acestea din urmă, aurul descoperit în Dacia 
preromană se constituie într-o cantitate de metal preţios ce nu ajunge la un kilogram!7%. O altă 
constantă deranjantă este că marea majoritate a acestor piese au fost descoperite în cu totul alte 
condiții decât cercetarea arheologică (amenajări, lucrări agricole, braconaj arheologic, 


%! Ioannes Lydos, epitomator al lui Criton, De Magistratibus Populii Romani, |, 28 (p. 83, 4-25). 

22 Carcopino 1924: 32-33. 

223 Catalog 2014: 411-418. 

224 Piesele sunt considerate importuri din lumea elenistică (Măndescu 2014: 315). Asocierea pieselor cu situl de 
la Căpâlna rezultă din declaraţiile făptaşilor, astfel că realitatea poate fi cu totul alta (Rustoiu 2016: 75-76). 

225 Piesa este foarte afectată de temperaturile rugului funerar, astfel că funcţionalitatea ei este incertă. Acesteia i 
se adaugă alți stropi de aur, rezultați în urma topirii pe rugul funerar a altei piese de aur, posibil similare. 

6 Rustoiu 2015: 65-67. Piesa era fragmentară la momentul consemnării ei. 

221 Cantitatea de aur descoperită în acest sit este de aproximativ 1 kg, disipată în numeroase piese şi fragmente. 
28 Catalog 2014: 315-405. De remarcat că raritatea artefactelor sau tezaurelor de aur este resimţită și în Serbia 
occidentală şi din Bulgaria de nord, precum şi în aria culturii Poieneşti-Lukasevka (Spânu 2004: 69). 

descoperiri întâmplătoare sau vechi și consemnate nesatisfăcător etc.), ceea ce duce pe teren 
nesigur încercarea de aşezare a lor într-un cadru istoric corect. 

Pe aceste baze s-a pus sub semnul incertitudinii chiar existenţa prelucrării aurului în 
societatea dacică, exploatarea şi deținerea nobilului metal fiind, sub o formă sau alta, un 
ipotetic monopol extrem de strict al autorităţii regale!?%. 

Ariditatea situației a fost revigorată de apariția în peisaj a tezaurelor constituite din 
brățări de aur plurispiralice, provenite din perimetrul Sarmizegetusei Regia (24 presupuse). 
Impactul asupra istoriografiei româneşti şi implicit asupra teoriilor dogmatizate, a fost atât de 
dur, încât multă vreme unii specialiști le-au considerat falsuri!'30. Descoperite în urma unor 
braconaje sistematice!” numărul real de piese nu este cunoscut cu exactitate, fiind recuperate 
13 exemplare şi identificate pe piaţă alte nouă. Greutatea şi detaliile brățărilor variază de la o 
piesă la alta, dintre cele recuperate cea mai mică are cca. 950g, iar cea mai mare cca. 1100g. 
Analize recente au înlăturat orice suspiciune asupra autenticităţii, fiind relevat faptul că a fost 
folosit aur aluvionar şi pulbere de aur nativ spălat din albiile râurilor din Munţii Apuseni!2*? 
(în aşa zisul Cadrilater de Aur, areal ce are ca puncte limitrofe localitățile moderne Săcărâmb 
- Zlatna-Roşia Montană-Brad). De adăugat că morfologia şi stilistica acestor brățări au un bun 
model de inspiraţie în cele 31 de brățări plurispiralice de argint dacice cunoscute până în acest 
moment. 

Apariţia acestor podoabe de valoare (datate între a doua jumătate a sec. I a.Chr. și în 
prima jumătate a sec. I p.Chr.)'*% reformulează, în primul rând, problematica prelucrării 
aurului la daci!7%%. Dacă ipoteza monopolului regal rămâne încă neafectată, rolul lor de ofrande 
devoalează parţial relaţiile aulice de la Sarmizegetusa. În cazul acestor piese, calitatea lor de 
vectori maximi ai prestigiului poate include ideea că acest prestigiu era unul colectiv, iar 
oferirea lor către divinități făcea parte din reglarea echilibrului dintre elitele politico-militare 
şi cele religioase. 

Inventarul pieselor de argint din aceeași perioadă ne oferă un cu totul alt tablou, care 
se relevă prin număr (cca. 350 de descoperiri și aproximativ 800 de piese repertoriate!?55) drept 


1229 Ipoteza de largă circulaţie în istoriografia românească și istoricul ei au fost discutate critic abia de D. Spânu. 
1230 Spânu 2008: 103-105. Exact aşa cum a preconizat D. Spânu, subiectul fals vs autentic a migrat spre derizoriile 
teme polemiste din mass-media, alimentate mai ales de către arheologul C. Preda, specialist care s-a pronunțat 
oarecum aprioric privind autenticitatea acestor piese. În mod similar, anterior se pronunțase şi în cazul staterilor 
de tip koson ca fiind piese bătute în Evul Mediu, ipoteză demontată de către mediul academic. 

%1 Cazul acestor piese a adus puternic la lumină problema utilizării detectoarelor de metal pentru vânarea de 
comori, atât în siturile arheologice, cât şi în afara acestora. 

%2 Catalog 2014: 414. 

3 Rustoiu 2016: 78. A. Rustoiu restrânge datările oferite de alţi cercetători, considerând că brăţările de aur au 
fost contemporane cu circulaţia şi tezaurizarea pieselor similare de argint şi cu cronologia generală a complexului 
de la Grădiştea de Munte. 

24 De adăugat, în acest moment, că activitatea braconajului arheologic a dus la sustragerea din siturile 
arheologice ale României a unor bunuri de patrimoniu cultural însumând undeva peste 100 de kg de aur, peste 
250 de kg de argint şi tone de piese din bronz şi fier, provenite din toate epocile istorice în care au fost folosite 
metale (Borangic, Ciută 2014: 421). 

1235 Repertorierea era valabilă la nivelul anului 2010 (Spânu 2012: 27-31, cu întreaga bibliografie). Cantitatea de 
argint din Dacia preromană descoperită se modifică permanent şi consistent, în primul rând prin frecvența 
descoperirilor făcute cu detectoarele de metal, în special tezaure monetare, dar nu numai, adesea fiind scoase sute 
de monede simultan. Un astfel de tezaur descoperit recent la Jimbor (jud. Braşov) şi predat autorităților, compus 
din 33 de denari romani (cea mai timpurie piesă e aproximativ din 120 a.Chr.), patru fibule, o bucată mică de lanţ 
împletit; toate de argint, alături de care se afla şi o bucată dintr-o altă brățară îndreptată şi din care se prelucra o 
fibulă (neterminată), iar un alt tezaur, descoperit pe raza comunei Ormeniș (jud. Braşov), conţinea 225 de drahme 
din Dyrrhachium (secolul II a.Chr.). Ambele sunt, deocamdată inedite şi demonstrează dinamica stadiului 
cercetărilor privind cantitățile de argint — sub formă de podoabe şi monede — existente în Dacia preromană. 

o componentă esențială a civilizației geto-dacice. Argintul a fost atât de bine reprezentat în 
spațiul geografic şi cronologic al regatului dac, încât elita acestuia poate fi numită o aristocrație 
a argintului!?5. Din argint erau fabricate falere, fibule, coliere, lanţuri ornamentale, brățări, 
inele, cercei, pandantive, veselă de ceremonie, aplici, catarame, colane, torquesuri (PL. 43)'7%, 
piese total diferite de obiecte de prestigiu ale secolelor anterioare, adăugând şi această 
modificare de perspectivă la schimbările de substanță din mentalul colectiv al celor două epoci. 
Este foarte posibil ca unele piese să fi fost însemne de rang sau ale unor funcții politico-militare 
ori sacerdotale importante!?5%. Este dificil totuşi să detaşăm detaliat ce anume a determinat o 
răsturnare a ideologiei elitelor, vizibilă acum în preferința pentru argint, în locul aurului. 
Majoritatea specialiştilor operează cu explicații de ordin religios, fără să articuleze ipoteza într-un 
sistem mai complex, în raport cu capacitățile tehnice şi tehnologice ale epocii şi spaţiului discutat. 
Excepţiile de la această dogmă sunt puţine, pe fondul precarităţii documentelor arheologice şi 
istorice. 

Scriitorul grec Athenaios din Naucratis redactează în jurul anului 192 p.Chr. lucrarea 
Banchetul înțelepților (Deipnosophistai), o culegere de dialoguri imaginare. Valoarea acestei 
opere, păstrată fragmentar, este dată de cunoașterea a numeroase alte lucrări ale unor autori 
mai vechi. Într-unul dintre aceste dialoguri spune că: Dintre galati, cei numiţi scordisci nu 
introduc aurul în ţara lor; argintul însă, când jefuiesc alte ţinuturi şi le păgubesc, nu-l trec cu 
vederea [|...]. Ei au refuzat aurul şi nu-l aduc în țara lor, pentru că din pricina lui înduraseră 
multe şi grele neplăceri!%. În schimb se folosesc de argint şi, pentru a-l obține, săvârșesc 
multe grozăvii!240. 

Fragmentul relatat devine interesant dacă îl conectăm cu izvoarele istorice care arată 
puternicele legături între daci şi scordisci în zona de geneză a grupului Padea-Panagjurski 
Kolonii!? şi cu nedocumentarea exploatărilor de argint din Dacia preromană. Studii recente 
demonstrează că argintul dacic a fost un metal în principal importat din lumea greco-romană! 
fie sub forma lingourilor, fie prin topirea şi reutilizarea monedelor greceşti și a denarilor romani 
ajunşi în Dacia!7%. Este însă eronat să admitem o singură sursă a argintului utilizat în regatul 
dac, situația prezentată putând fi o rezultantă a stadiului cercetării. Cum observa A. Rustoiu, 
un semn de întrebare este dat de copierea denarilor romani într-un atelier de la Șimleu Silvaniei, 
operaţie la care s-a presupus că materia brută ar fi provenit tot din monedă romană!, ceea ce 
este greu de admis!7*. Mai sigur, sursele de argint erau diverse, chiar dacă importurile — pe 
diverse căi — dețineau un procentaj covârșitor. 

Tezaurele de argint dacice relevante, în cadrul cărora există numeroase piese atipice 
prin cantitatea de metal conținută şi implicit prin dimensiuni, pot fi percepute ca indicatori 
etnici şi sociali sau chiar ca markeri ai unor identități individuale. Cu alte cuvinte, seturile de 


1236 Sîrbu, Florea 1997: 116. 

1237 Acestor piese li se adaugă o cantitate considerabilă de monedă de argint, emisiuni autohtone sau copiate după 
prototipuri grecești şi apoi romane. 

1238 Babeş 2001: 749. 

1239 Este foarte probabil că multele neplăceri menţionate să fi fost o amintire a dezastrului de la Delphi (279 
a.Chr.), când celții — între care şi viitorii scordisci — care au încercat să jefuiască sanctuarul, au fost învinşi şi 
alungaţi de coaliția greacă care le-a ieşit înainte. Bătălia a însemnat eşecul invaziei celtice în Balcani şi începutul 
replierii triburilor celtice. 

240 Athenaios din Naucratis, Banchetul înțelepților, VL, 25: 234a. 

+1 Măndescu 2014: 89; Borangic 2014a: 267; Rustoiu 1996: 121-127. 

242 Spânu 2012: 89-90. 

243 Este de remarcat, în acest sens, existanţa într-un singur depozit a unor tetradrahme de Thasos şi a unor denari 
romani, împreună cu lingouri obținute din topirea altor monede la Stăncuţa jud. Brăila (Preda 1957: 120; o 
actualizare a problematicii la Seculici 2008: 69-71; cu bibliografia subiectului). 

4 Rustoiu 2016: 82, nota 42. 

podoabe și cantitatea de monedă deţinute la un moment dat, ar putea fi percepute ca 
instrumente ale afirmării autorităţii!2%5. Apelând la analogii dintr-un spaţiu mai larg, european, 
A. Rustoiu conturează credibil ipoteza că o parte a acestor depuneri cu caracter votiv reprezintă 
seturi de piese de port ceremonial aparținând unor preotese, garniturile de podoabe ce au fost 
sacrificate după decesul proprietarelor!2*. Scenariul introduce în discuţie un alt aspect, 
respectiv o dinamică obligatorie determinată de nevoia înlocuirii oficiantei. Dacă putem 
presupune logic că urmaşa în funcția de preoteasă era disponibilă relativ ușor, în ce priveşte 
portul ceremonial — respectiv piesele de argint — obținerea metalului necesar (plus costurile de 
producţie) reclama o atenţie și un efort evident al comunității sau familiei responsabile. Nu 
schimburile cu alte comunități, participarea la campanii militare, daruri etc. erau tot atâtea 
posibile soluţii. Cert, se desprinde din imagine nevoia de argint — racordată esenţial la 
credinţele locale — pentru obţinerea căruia, folosind ca reper modelul (sau moştenirea?) 
scordiscă notată de Athenaios, săvârșeau multe grozăvii. Instituţionalizarea sentimentului 
religios prin construirea templelor şi sanctuarelor, în special cele din proximitatea capitalei, au 
modificat această situaţie, motiv plauzibil pentru care depunerile de această natură dispar după 
secolul I a.Chr. 

Metalurgia argintului, și implicit orfevrăria care avea în centru acest metal, are o 
perioadă de efervescenţă care începe consistent cu secolul I a.Chr. Puţine piese sunt databile 
în secolul II a.Chr. sau în secolul I p.Chr. Daniel Spânu, în monografia dedicată creației dacice 
în şi din metale preţioase, conturează câteva faze distincte în evoluţia orfevrăriei locale. Prima 
este caracterizată de piese specifice cum sunt fibulele masive cu noduri, brățările torsadate și 
cupele de tip mastos, precum şi de prezenţa (uneori în asociere) a drahmelor de Apollonia şi 
Dyrrhachium şi a tetradrahmelor de Thasos. A doua fază cuprinde alte tipuri de piese: brățările 
plurispiralice cu plăci terminale, augusteene. Repertoriul pieselor de argint din Dacia și datarea 
lor a conturat înscrierea acestei efuziuni, fibulele cu placă rombică şi cele de tip /inguriță, 
alături de monede romane republicate sau în acumularea de metal preţios, creația pieselor — 
majoritatea profund originale — și tezaurizarea lor în decursul a 50-60 de ani (90/80 a.Chr. - 
30/50 p.Chr.)!2*. În repere istorice, producerea şi tezaurizarea pieselor de argint se încadrează 
în perioada dinamică politic, militar, dar mai ales spiritual a domniei lui Burebista şi a 
succesorilor lui imediați. 

Sublinierea prefacerilor spirituale ale momentului istoric e importantă din cel puțin 
două direcții. Prima este dată de motivația îngropării unei așa de mari cantități de argint, 
practică grefată pe situaţia istorică dată, respectiv expansiunea puterii dacice, care cu greu 
justifică ascunderea tezaurelor. Cu alte cuvinte, depunerile nu au un sens profan. În sprijinul 
acestei presupuneri vine a doua direcţie de conotaţii ritualice. Asocierile din depuneri relevă 
unele reguli privind componenţa tezaurelor, reguli puse în legătură cu portul deponenţilor!?%5. 
Majoritar modul de depunere a fost împărțit în două categorii principale: una compusă din 
garnituri de port din argint (fibule, colane, brățări) şi una de tip cumul (constituită din brățări 
plurispiralice de aur). Prima identificată în teritoriu şi a doua specifică Grădiștei de Munte. 
Diferenţele evidente între cele două tipuri de tezaur sunt explicate de către D. Spânu ca expresii 
simbolice a două diferite sisteme ideologice. Astfel, tezaurele din teritoriu sunt individuale, iar 


cele din zona rezidenţială reflectă o identitate instituțională, colectivă!?*. 


1245 Spânu 2004: 72. 

1246 Rustoiu 2016: 80. 

1247 Spânu 2012: 163-164. 

124 Zirra, Spânu 1992: 405-410. 
124% Spânu 2012: 137. 

Îngroparea pieselor de argint reprezenta și ea o formă de sacrificiu. Renunţarea 
voluntară la aceste bunuri de prestigiu poate fi interpretată drept ofrande oferite unei divinități 
astăzi necunoscute sau, la fel de posibil, ele să fi constituit o formă de cenotaf!?%. Acumularea 
de metal preţios din timpul războaielor lui Burebista a însemnat, fără îndoială, și un număr 
mare de războinici morţi la mare depărtare de vetrele lor. Sacrificarea pieselor prin îngropare 
— precedată uneori de distrugerea lor — era desigur un ritual posibil mai complex decât putem 
noi acum desluși și semnifica agregarea acestor decedați cu post-existenţa sau, la fel de posibil, 
cu încetarea funcțiilor deținute în lumea celor vii. 

De remarcat că şi acest gen depuneri de piese de argint sunt aproape anulate de 
bulversările care au modificat spiritualitatea dacică în secolul I p.Chr., când tezaurizarea, logica 
sau explicația acestor gesturi sunt reformulate şi devin invizibile. 

Deşi mai restrânse ca repertoriu iconografic şi departe de expresivitatea, valoarea şi 
diversitatea stilistică a toreuticii getice din secolele IV-III a.Chr., piesele de argint din perioada 
regatului dac sunt în mod evident unele dintre cele mai bune surse în descifrarea amprentei 
spirituale a civilizaţiei locale, după secolul al II-lea a.Chr. Ele relevă teme iconografice 
specifice epocii şi comunităţilor locale, aşa cum demonstrează redarea acestora şi pe materiale 
ieftine!?!, cum sunt cele fabricate din ceramică!?? de la Sarmizegetusa Regia, Răcătău, 
Cârlomăneşti, Zimnicea!?55. Abundenţa tezaurelor de argint, apariţia brăţărilor plurispiralice 
de aur și reprezentările artistice din bronz, fier sau de pe suporturile ceramice reconstruiesc o 
parte din profilul societății dacice, diferit de epoca basileilor geți. 

Un ultim aspect atrage atenţia. Piesele de metal prețios descoperite în mediul dacic 
reprezintă clar un mod de manifestare a elitelor. Capacitatea vârfurilor socio-profesionale de 
comanda piese scumpe era un semn clar de potență economică şi politică, generatoare de 
prestigiu. Puterea elitelor locale — în acest caz în special cele politice și militare — se exprima 
şi prin aptitudinile de a genera şi întreţine relaţii la distanţă, de a asigura mobilitatea unor idei, 
valori şi profesionişti, cu dublu sens. Pe de o parte, posibilitatea naturală a elitelor — în special 
cele militare — de a se deplasa departe de centrul de rezidenţă, iar pe de alta prin capacitatea de 
a aduce în propriul fief oameni (orfevrieri, meșteri ambulanți, negustori, ingineri, arhitecți) şi 
bunuri din alte zone. 

Expresiile astfel extrase, alături de cetăţi, sanctuare sau arme completează cu aspecte 
concrete spațiul spiritual al lumii războinicilor nord-dunăreni, în ciuda discreției aproape 
generalizate, particularizându-i în mozaicul de culturi al Antichității. 


1250 Spânu 198: 47-48. 

1251 De remarcat că doar unele teme iconografice sunt translate pe materiale ieftine; piesele de prestigiu realizate 
din metale preţioase nu se regăsesc în replici din metale comune (fier sau bronz) decât foarte rar şi numai la 
periferia culturii locale şi doar într-o perioadă mai târzie (Rustoiu 2016: 80). 

1252 Orice analiză efectuată este blocată pe materialele rezistente în timp: metal, ceramică, os, corn, dar fără 
îndoială că paleta de exprimări artistice era la fel de prezentă, poate chiar mai desfăşurată cu ajutorul suporturilor 
organice (lemn, piele, ţesături), asupra cărora însă, din motive evidente, nu avem documente concrete. 
Democratizarea artei, vizibilă în timpul regatului dac, spre deosebire de epocile anterioare, putea însemna şi 
posibilitatea exprimărilor iconografice la nivelul etajelor inferioare ale societății, desigur după posibilitățile 
economice deţinute și în armonie cu reglementările interne ale structurilor sociale. În lipsa dovezilor arheologice, 
situația relevată de stadiul cercetărilor poziţionează, deocamdată, expresia artistică doar în sfera elitelor locale şi 
chiar şi aici reconstrucția detaliilor constitutive stă sub semnul presupunerilor. 

1253 Sîrbu, Florea 1997: 83-88. 

III.A.5 TEME ICONOGRAFICE 


IIL.A.5.A EROUL 
A cunoaşte miturile înseamnă a desluși tainele de la origini 


Mircea Eliade 


Iconografia geto-dacică nu reprezintă decât modul de exprimare aliterată a ideologiei 
elitelor locale — în spatele cărora, desigur la alte cote, urma restul societăţii — care îşi reformulau 
şi proiectau în social statutul, preocupările, dar mai ales imaginarul mitologic și religios. 

Faptul că fractura dintre trecut şi prezent, vorbind desigur în spiritul momentului istoric, 
nu a fost totală, o reprezintă păstrarea sau reluarea unor teme iconografice vechi, cum este cea 
a cavalerului, de exemplu, fapt care arată valoarea acestei semnificaţii în mitologia tracică, în 
ansamblu. Elementul esenţial al temei este desigur ipostaza de călăreț a personajului redat, 
completată de postura maiestuoasă. Spre deosebire de cavalerii artei getice, în noile compoziţii 
armamentul este mai puţin prezent, uneori doar printr-o piesă (spadă, scut, lance), mesajul 
concentrându-se pe abstractizarea şi codificarea mesajului. Astfel de reprezentări sunt cele de 
pe falera de la Surcea, de pe falerele de la Lupu şi cele de pe tiparul ceramic și kantharos-ul de 
la Răcătău. Analogia cu redări cu conţinut relativ similar, descoperite în sudul Dunării (Galice, 
Jakimovo!75%), permite ipoteza că cel mai probabil personajele redate sunt eroi mitizaţi sau 
divinităţi !?55, 

Este de remarcat opinia cercetătorilor V. Sîrbu şi G. Florea care, analizând compoziţiile 
iconografice din întregul areal getic şi dacic, precum și modificările de ansamblu între cele 
două repere cronologice, avansează o ipoteză interesantă. Plecând de la rolul cavalerului epocii 
getice, exponentul valorilor basileilor locali, acest heros translează, pe fondul modificărilor 
structurale ale societăţii, îndeosebi pe plan militar, spre poziţia de divinitate a războiului!?5€. 
Chiar dacă, în lipsa unor surse literare explicite, propunerea pare doar o presupunere, o 
societate, războinică prin definiţie, nu putea funcționa fără garanții venite din sfera sacrului, 
atâta vreme cât întâlnirile cu moartea erau la ordinea zilei. Această absenţă a suportului 
psihologic ar fi cu adevărat unică nu doar în Antichitate, ci în toate societăţile războinice ale 
istoriei, căci ea este prezentă peste tot, inclusiv în cadrul armatelor moderne. Dintre două 
presupuneri trebuie desigur preferată aceea cu cele mai multe şanse de a fi cea corectă. 
Reducerea, față de epoca getică, a clişeelor mitologice (scenele de vânătoare ritualică, de 
hierogamie, sacrificii, lhbaţii) şi preferarea unor poziții simpliste, par să reflecte o ambianță mai 
degrabă sobră, milităroasă, diferită de exuberanţa de rit oriental a epocilor apuse. 

Pare aproape anacronic ca într-o structură socială puternic modelată de conflicte, unele 
endemice, războinicul şi armele lui să fie atât de puţin reflectate în iconografie. Personaje 
asociate fenomenului militar prezente în iconografia epocii sunt cavalerul de pe falera de la 
Surcea, războinicii de pe falerele de la Lupu, posibil cel de pe plăcuţa de la Sălişte (fostă 
Cioara), cel de pe kantharos-ul de la Răcătău şi personajele de pe fragmentele de bol de la 
Zimnicea. Evident că echipamentul militar redat este şi el redus în consecință. 


1254 Jakimovo, okr. Montana, punctul Livageto. Tezaur descoperit întâmplător cu ocazia unor lucrări agricole în 
luna aprilie, 1972, într-un context necunoscut. Este compus dintr-o faleră aurită cu reprezentarea unui cap de 
bărbat puternic reliefat; o faleră aurită, cu reprezentarea bustului unui personaj feminin înaripat; patru cupe de tip 
mastos; o cupă de tip kantharos; o brățară spiralică, o toartă fragmentară, o lamelă de argint şi resturi ale unor 
vase de bronz. Întregul inventar a fost datat pe parcursul secolului I a.Chr. (Spânu 2012: 254). 

1255 Sîrbu, Florea 1997: 94. 

1256 Sîrbu, Florea 1997: 94-95. 

Pe una dintre falerele de argint aurit de la Surcea (secolul I a.Chr.), de formă ovală, este 
redat un cavaler în mers spre dreapta (P1.42/1), care ţine frâul calului în mâna stângă și în 
dreapta are o spadă. Personajul cu capul descoperit!?57, cu gâtul decorat cu colane, are o mantie 
scurtă, posibil o chlamys de inspiraţie elenistică. Chenarul compoziţiei este un şnur din semiove 
incizate, iar spaţiul liber este umplut cu puncte incizate. Deasupra călărețului pare că zboară o 
pasăre, iar la picioarele calului se află un lup sau un câine. Calul, bine redat, are piciorul stâng 
din faţă ridicat, sugerând mişcarea!7%8. 

Din tezaurul de argint de la Lupu provin, printre altele, şi două falere pe care sunt redați 
doi cavaleri, câte unul pe fiecare piesă!?%. Singurele arme figurate sunt două scuturi, bogat 
ornamentate și destul de realist reprezentate, au forma ovală specifică, cu câte un umbo circular, 
central, care acoperă corpul calului!?% (PL. 42/4-5). Scuturile şi o spadă mai apar în mâinile 
cavalerilor de la Zimnicea, de această dată ridicate în semn de devoțiune, de invocare. 

Într-un tezaur impresionant, descoperit în anul 1820 la Sălişte/Cioara), datat la 
începutul secolului I a.Chr., parţial aflat în prezent la Kunsthistorisches Museum (Viena), se 
află şi o plăcuţă de argint aurit, realizată prin ciocănire (tehnica au repouss6)!7%!. Pe plăcuţă 
apar două personaje masculine, dintre care doar unul este păstrat întreg, ambele destul de 
stângaci redate şi lipsite de proporționalitate. Personajul întreg pare să aibă la şold o armă, 
aparent o spadă ascuţită (PL. 33/2)!2%2. 

La Răcătău de Jos, piesa cea mai elocventă este un fragment de vas pe care este redat 
un cavaler. Personajul are barbă, capul descoperit, iar vestimentația redată prin linii poate 
sugera o armură. Într-o mână ţine coada unei lănci (sau a unui steag?), iar la şold are o spadă 
cu mânerul aparent sub forma unor antene!?*% (PL. 42/2). Tot de aici provine şi o matriţă de lut 
pe care este figurat un cavaler în ipostază de invocare. Călărețul, fără barbă de data asta şi cu 
părul scurt, are un costum haşurat şi deasupra poartă o mantie. În faţa lui stă în picioare un alt 
personaj, care are capul acoperit cu o bonetă şi are şi el o mână ridicată (PI. 42/7). Nici unul 
nu poartă arme, însă!?%%. Armele călăreţilor sunt spada (Surcea, Răcătău, Zimnicea, Jakimovo) 
şi scutul!2S (Lupu, Zimnicea), iar lancea de la Răcătău este probabilă. Cavalerii poartă probabil 
armuri, sugerate stângaci prin hașuri şi linii. 

Motivul cavalerului este încărcat de o simbolistică militară ce se poate explica prin 
creşterea importanţei activităţii războinice în lumea geto-dacică, iar tema depăşeşte cadrul 
regatului dac, constituindu-se în ceea ce s-a numit ulterior motivul iconografic al Cavalerului 
Trac şi apoi al Cavalerilor Danubieni. 


1257 O bună analogie a acestui personaj este un altul, similar aproape, figurat pe o faleră din tezaurul descoperit la 
Galice. 

1258 Tezaur alcătuit din şase mici nicovale din fier, bucăţi din argint neprelucrat, două falere realizate în tehnica 
au repouss€ şi patru discuri din argint (Crişan 1986: 231-232, cu bibliografia mai veche). 

1259 O discuţie paralelă, dar importantă, este utilitatea și modul de purtare a acestor piese de ornament. Ele puteau 
împodobi echipamentul proprietarului, în special cel ceremonial, dar şi harnaşamentul calului. Pentru această 
funcţionalitate posibilă pledează în primul rând numărul par al unor piese, precum şi tematica simetrică, dar 
afrontată. În acest caz, falerele sunt grupate astfel: o pereche cu reprezentări ale unui cavaler, o alta cu tema păsării 
de pradă cu şarpele în gheare şi trei piese cu reprezentarea a câte unui personaj feminin; deci două dublete şi o 
tripletă. Privite în spațiu, falerele şi temele iconografice conţinute puteau fi distribuite într-un anume cod pe corpul 
calului. Împotriva acestei funcționalități, principalul argument este sistemul fragil de fixare, simplele nituri nu 
puteau oferi siguranța cerută de dinamica harnașamentului (Spânu 2007: 60-61). În oricare dintre situaţii însă, 
purtarea falerelor oferea şi exprima o doză mare de prestigiu. 

1260 Crişan 1986: 221-222; Glodariu, Moga 1994: 38, fig. 7-8. 

1261 Mărghitan 1969: 315-327, fig. 5. 

126 Florescu, Micle 1979: 29. 

1263 Căpitanu 1986-1987: 72-73, fig. 1/b. 

1264 Căpitanu 1994: 126-129, fig. 8. 

1265 Cavalerul cu scut este interpretat ca o simbolistică a puterii solare (Sîrbu, Florea 2000: 112). 

Privind evoluţia iconografiei cavalerului în spațiul discutat se observă o trecere de la 
reprezentările în acțiune, dinamice sau ceremoniale la o atitudine iconică statică, cu valoare de 
emblemă!?5€. Identificarea acestui cavaler cu o divinitate a războiului — aşa cum sugerează unii 
istorici!7%7 — este riscantă din perspectiva imposibilității 
egală măsură trebuie ca acest zeu important pentru nişte războinici, să fi avut un rol în imaginarul 
colectiv, rol care transpare, de altfel, din dinamica fenomenului militar, din numărul fortăreţelor, 
al templelor şi din instituționalizarea clerului. Despre acest zeu necunoscut vom mai vorbi. 

Motive decorative din toreutica dacică 
(Spânu 2012) 


IIL.A.5.B BESTIARUL 


O anume doză de sobrietate se poate observa şi în bestiarul real sau fantastic, vizibil în 
mult mai puținele reprezentări, aparent dirijate; fapt explicabil pe de o parte prin reorientarea 


1266 Sîrbu, Florea 2000: 112. 
1267 Glodariu, Moga 1994: 45; Nemeti 1999-2000: 121; p. 126. 

societății către alți poli de putere și implicit alți arbitri ai eleganței, iar pe de alta prin 
reorganizarea vieții spirituale din interiorul lumii geto-dacice. 

Iconografia eroică nu putea avea un alt element de identificare mai precisă decât calul, 
vehiculul războinicului, atributul care-i asigura acestuia superioritatea asupra celorlalți 
războinici pedeștri și îl apropia, prin înălțimea obținută și prin calitățile de luptă preeminente, 
de zei, detaşându-l de lumea de rând. Calul este, cel puțin pentru lumea geto-dacică, un simbol 
invariabil asociat cavalerului, neexistând argumente pentru un cult separat. 

Edificarea regalității a dus neîndoielnic la adoptarea unei ideologii având la bază 
originea divină sau eroică a instituţiei regale, doctrină din care calul, atribut definitoriu al 
ipostazei ecvestre, făcea parte integrantă!7%. Iconografia având ca elemente centrale perechea 
om-cal — în care putem recunoaște componente ale unor culte cu un evident caracter socio- 
structural, precum Cavalerul Trac sau Cavalerii Danubieni-— este prezentă pe obiecte de artă 
descoperite la Surcea, Lupu, Răcătău sau pe un vas de la Zimnicea. Aparent, calul redat singur 
nu este o prezenţă consistentă în imaginarul dacic sau cel puțin nu au rămas dovezi în acest 
sens. EI este însă redat uneori sub forma fantastică a unui inorog înaripat (Răcătău, Căpâlna, 
Sarmizegetusa Regia). 

Foarte probabil, prezența şi importanţa cailor în cotidianul geto-dacic au redus 
substanțial cheia fantastică în care era perceput din vremurile când reprezenta un bun şi un 
atribut al elitelor. În noul registru, calul este la fel de important, dar uneori în alte nuanţe, aşa 
cum o demonstrează descoperirile arheologice, care conţin fie depuneri de cai, fie avatare ale 
acestora, prezente în mormintele elitei sub forma zăbalelor şi pintenilor. 

Calul a fost un vehicul cu un destin inseparabil de cel al războinicului de elită, ce apare 
ca modalitate de transport pentru şi către zei, dar şi pentru deplasare terestră, luptă şi vânătoare, 
activități cu multiple corespondențe sociale. Depunerile de cai (Divici, Cugir, Călan, Şeușa), 
singuri sau în morminte, alături de războinicii pe care i-au servit în viaţă!2%, arată valenţele 
sacre care conţin nobilul animal. Numărul mare de zăbale descoperite în mormintele 
aristocrației nu poate decât să sublinieze în tuşe groase importanţa acestui animal în imaginarul 
colectiv, făcându-l parte esențială a imaginii despre sine iradiată spre propria lume de către 
elita războinică dacică. 

Sarpele este unul dintre motivele tradiționale moştenite din vremurile aristocrației 
getice şi păstrate în imaginarul dacic. Şerpii sunt prezenţi, mai mult sau mai puțin stilizaţi, în 
cazul brăţărilor de argint şi de aur, pe o pereche de cercei de la Răcătău, pe unele inele spiralice 
(Sprâncenata, Popeşti) şi chiar pe capetele unui forques (Poiana-Gorj). De asemenea, este 
figurat, în luptă cu un vultur pe două dintre plăcuțele de argint de la Lupu şi pe ceramica de la 
Zimnicea. Mai greu de recunoscut, o siluetă ofidiană apare, destul de informă, şi pe medalionul 
central al piesei interpretate drept scut de paradă, descoperit la Piatra Roşie!?70. 

Ideea de şarpe poate fi sugerată şi de forma unui lanţ provenit de la Vedea (jud. 
Teleorman), ale cărui zale sunt împletite şi dispuse aparent sub forma unor solzi, ipoteză 
întărită şi de montarea la capătul acestuia a unor tuburi decorate ce sugerează un cap ofidian!?!. 
Motiv vechi, de tip chtonian, şarpele este reprezentat în luptă cu forțele celeste — vulturii de la 
Lupu -— sau este învins (călcat cu copitele calului) de către erou (o cupă descoperită la 
Zimnicea)!777. De asemenea, doi șerpi afrontaţi, par să fi fost gravaţi pe lama unui pumnal curb 
de tip sica, descoperit la Rastu (jud. Dolj)!?75. 


1265 Sîrbu; Florea 1997: 101. 
1269 Sîrbu 2004: 42; p. 60-61. 
1270 Florea, Suciu 1995: 54. 

1271 Spânu 2012: 103; pl. 160/2. 
1272 Spânu 2012: 118. 

1273 Sîrbu, Borangic 2016: 87. 

Mult mai bine încadrat în registrul magic este hibridul /up-șarpe din care era compus 
steagul de luptă dacic, vestitul draco (balaur), ființă fantastică cu trup de şarpe şi cap de lup, 
prezent pe un fragment de ceaşcă descoperit la Budureasca (com. Fântânele, jud. Prahova)!2'*, 
dar mai ales în numeroase scene de pe Columna lui Traian. Detaliat, draconii se observă foarte 
bine pe soclul monumentului, între trofeele de război (Pl. 42/0a-b). Prăzile bogate afişate cu 
generozitate de propaganda imperială au cimentat asocierea dintre daci şi straniul steag în 
imaginarul epocii. Originea lui, încă discutată în mediile ştiințifice!?'5, pare să fie estică, cel 
mai probabil sosit pe filieră orientală, folosit fiind şi de armatele regilor perși. Ca precedente 
ale acestei ființe fantastice pot fi considerați șarpele cu urechi prezent pe una dintre cnemidele de 
la Agighiol sau şarpele cu urechi şi aripi de pe o piesă similară descoperită la Vraţa (Bulgaria). 

Mult mai expresivă, piesa şi redarea dragonului de la Budureasca (PI. 44/1), s-a aflat 
multă vreme sub semnul incertitudinii, atât în ce priveşte autenticitatea, cât şi cronologia 
fragmentului păstrat. Dacă prima parte a fost rezolvată şi prin analize moderne s-a stabilit că 
piesa este originală!?'6, în cea de a doua, datarea ei a oscilat, din cauza imposibilității 
reconstrucției vasului pe care a fost incizat decorul. Vasul a fost fie o ceașcă cu toartă supra- 
înălțată (aspect care poate data piesa începând din secolul IV a.Chr.!277), fie o ceaşcă dacică 
(caz în care datarea poate urca până în secolul I a.Chr.). Indiferent de acest lucru, importantă 
în acest moment este autenticitatea fragmentului, balaurul figurat făcând oricum parte 
intrinsecă din imaginarul dacic. 

La fel de bine sudat de mentalitatea geto-dacică a fost şi lupul, o prezență mult mai 
concretă în lumea războinicilor nord-dunăreni, care foarte probabil și-au luat etnonimul de la 
acest animal de pradă, cu care se identificau totemic. Deja identificat în componenţa steagului 
de luptă, lupul apare relativ des mai ales pe pictura aplicată pe vasele de lux descoperite în 
arealul capitalei!?'%. Schematizarea redării sau uneori stângăciile artiștilor complică 
identificarea precisă a canidelor figurate pe unele vase sau în unele scene, aşa cum este cazul 
uneia dintre falerele de la Surcea (PI. 42/1) ori ale unei fibule de argint de la (Cândești, jud. 
Vrancea)!2 (PL. 43/6), care pot fi lupi sau câini. Este de notat faptul că, la multă vreme după 
cucerirea regatului dac, în timpul împăratului Decius (249-251 p.Chr.) s-au emis monede pe 
aversul cărora provincia Dacia, personificată, poartă sceptru cu cap de lup!7%, ceea ce 
sugerează că asocierea lupului cu Dacia rămăsese vie în memoria colectivă. 

Importanţa acestui animal în mentalitatea structurilor militare barbare nu mai necesită 
discuţii suplimentare. Prădător feroce, inteligent şi, mai ales, trăind în haite ierarhizate strict, 
lupul a inspirat direct ideea de grup războinic. Nu este de mirare că a avut dintotdeauna un loc 
aparte, predominând imaginarul militarizat, chiar dacă cel mai puternic animal din fauna locală 
era ursul. Fără să putem descifra în detaliu locul pe care lupul îl avea în panteonul geto-dacic, 
dincolo de informaţiile indirecte, trebuie notată prezenţa acestuia, sub forma unor statuete (PI. 


1274 Crişan 1986: 220. 

1275 Sîrbu, Florea 1997: 84-85; Florea 2001: 197 (cu bibliografia subiectului). 

1276 Analize asupra acestei piese au fost efectuate recent de către dr. Al Berzovan (IAI, laşi) şi prof. univ. dr. M. 
Cârciumaru (Universitatea Valahia, Târgovişte). Analiza microscopică a suprafeţei fragmentului ceramic a 
confirmat, fără îndoială, că inciziile au fost făcute în pasta moale, înainte de ardere. S-a constatat, de asemenea, 
prezenţa unor depuneri consistente în incizii. Rezultatele sunt în curs de publicare (Informaţii dr. Al. Berzovan). 
1277 Sîrbu 1995: 70. 

1278 Florea 1998: 208-210. 

127 Rustoiu 1989 (1990): 136. Una dintre rarele piese de argint datate în secolul I p.Chr. 

1280 Petculescu 2010: 283. O critică a acestei reprezentări, posibilă datorită uzurii monedelor în discuţie, găsim la 
P. Hiigel, care este de părere că animalul ar putea fi un cap de asin, dar nu exclude cu totul ipoteza că este vorba 
despre redarea unui cap de lup (Hiigel 2003: 123). 

44/2), în cadrul depunerilor cu evidentă conotaţie rituală de la Cârlomănești (jud. Buzău)'%!, 


alături de numeroase alte figurine reprezentând animale. 

O prezenţă aparte în bestiarul fantastic geto-dacic a fost grifonul, moştenire orientală 
pe filieră traco-getică!2%2. În iconografia dacică apare atât pe piese de import (Ocniţa- 
Buridava), cât şi în creaţii proprii. Grifonul de pe falera de la Surcea (PI. 45/6) face parte din 
hibridul /eu înaripat cu cap de pasăre. În acelaşi tip se încadrează un grifon reliefat pe unul 
dintre coifurile specifice dacilor, luate ca pradă de război şi figurate pe Columnă (PI. 44/3). Că 
elementul iconografic nu a fost o adăugire fără sens a sculptorilor romani o dovedește prezenţa 
acestui animal fantastic şi pe unul dintre discurile de fier (PL. 44/5) descoperite în Munţii 
Orăştiei!7%%5. Hibrizi aviani sau felini sunt prezenţi şi pe ceramica pictată de la Sarmizegetusa 
Regia. 

O specie diferită de grifon, destul de rar întâlnită în iconografie — grifonul-lup — prezent 
în număr mare pe recent descoperita matriță de bronz, provenită din proximitatea 
Sarmizegetusei Regia (Pl. 42/8). Acest hibrid, ce poate fi interpretat și ca un lup înaripat, pare 
specific populațiilor de stepă. Alături de grifonul-lup pe matriță sunt redați și grifoni-leu; 
grifoni-vulturi/păsări şi grifoni-ţap. Piesa în sine relansează discuţia, deschisă cu puţină vreme 
înainte de discurile de fier decorate de la Piatra Roşie, despre bestiarul lumii geto-dacice. 
Matriţa de la Sarmizegetusa Regia este, de fapt, un element de legătură între două spaţii 
cultural-artistice distincte, geto-dacii fiind așezați la mijloc, puternic influenţaţi de ambele. Pe 
de-o parte, este vorba de lumea romană cu toate puterea ei creativă şi, de cealaltă parte, lumea 
nord-pontică, dominată de stilul animalier, de origine scitică!7%. 

În imaginarul antic grifonii sunt o temă iconografică răspândită, gravitând în jurul 
simbolisticii solare, paznic sau proprietar al tezaurelor și comorilor. Fiinţă fabuloasă, ce 
combină atributele celeste cu cele terestre, a cumulat forţa și statutul principalelor vietăți, leu 
şi vultur, care dominau ambele spații. Hibridizarea 1-a conferit funcția de stăpân absolut al 
regnului animal, calitate în care a devenit un simbol al regalității. Lumea antică situa sălașul 
acestui puternic simbol în ținuturile hiperboreene şi îl asocia frecvent cu zeul Apollo, o figură 
mitologică la fel de misterios legată de acest spaţiu și de spiritualitatea geto-dacică. 

Deşi nu sunt specifice acestor regiuni, în iconografia dacică apar uneori, e drept că mai 
rar, ŞI feline. Siluetele acestor animale pot fi descifrate pe ceramica pictată din zona capitalei 
sau de pe muntele Meleia!?%. Alte posibile reprezentări interpretate ca feline sunt prezente pe 


121 Babeş 1977: 321-325, fig. 1-2. 

122 Agre 1992: 437-442. 

128 Aceste artefacte sunt niște discuri de fier forjat descoperite de către braconierii arheologici în proximitatea 
cetăţii dacice de la Piatra Roşie, la începutul anilor 2000. Numărul real de piese sustrase nu este cunoscut (probabil 
între 8 şi 10, unele întregi, autorităţile reuşind să recupereze doar două piese întregi şi câteva resturi din altele). 
De asemenea, la Muzeul de Istorie a Transilvaniei mai există o piesă inedită, păstrată fragmentar şi care are un 
leu ca motiv central. Funcţionalitatea acestor piese este foarte discutată şi discutabilă, în spațiul public 
încetățenindu-se ideea că sunt scuturi sau, mai nou, doar umbo-nes. Această ipoteză a plecat de la o altă piesă 
similară, un presupus scut de paradă fragmentar, descoperit în interiorul cetăţii de la Piatra Roşie, în anul 1949, 
de către C. Daicoviciu, care, pe baza reconstituirii greşite, l-a declarat scut (Daicoviciu 1954 p. 65; p. 110, fig. 
39). Chiar dacă C. Daicoviciu a făcut propunerea cu o oarecare prudenţă, presupusa funcționalitate defensivă a 
intrat în circuitul academic ca o certitudine (Florea, Suciu 1995: 47-61). Totuşi, admițând şi o presupusă funcţie 
de arme de paradă (ar fi singurele piese de armament de acest gen din panoplia războinicilor daci), diametrul lor 
(între O 40 şi O 42 cm) le situează în afara parametrilor fizici atât ai scuturilor propriu-zise (care ar fi de cca. 
60-65 cm — pe direcţia scurtă), cât şi a umbo-urilor (9 18-22 cm), fapt ce le face improprii ca arme, într-un caz 
şi extrem de atipice în celălalt. Mai probabil acestea erau fablouri, cu funcţie religioasă (sau doar de decor?). 
Dincolo de funcție, presupusă sau reală, principala lor calitate o reprezintă aportul consistent la iconografia dacică 
(Borangic, Bădescu 2017, în curs de apariție). 

1284 Florea et alii 2015: 84-102. 

1285 Florea 1998: 212. 

kantharos-ul de la Răcătău “”, pe două dintre așa-zisele scuturi de la Piatra Roşie ““ sau pe 
falerele de la Lupu!'%%. Din zona cetăţii de la Blidaru provine o figurină de argint, indubitabil 
reprezentând o leoaică, montată pe o tijă de fier!%%, o piesă de import, cel mai probabil (PL. 
44/4). Alte feline (leu, tigru, leopard) sunt identificate pe matrița de bronz descoperită în zona 
Sarmizegetusa. Specialiştii care s-au ocupat de analiza bestiarului de pe această piesă pun 
felinele în legătură cu influențele nord-pontice, pe baza abundenței acestor redări în arta 
regiunii!'?%. Reprezentarea felinelor mari în imaginarul geto-dacic, animale străine peisajului 
faunistic european, trebuie legată de asocierea acestora cu autoritatea regală şi, în acest registru, 
pot fi acceptate ca atribute iconografice stricte ale elitelor, preluate mimetic din iconografia și 
mentalitățile sudice mai degrabă, zone unde aceste feline erau fireşti, dovadă şi frecvența 
redusă cu care sunt documentate. 

lerbivorele fac parte şi ele din iconografia geto-dacă, în special bovideele, sălbatice 
(bourul, zimbrul) sau domestice (taurul, boul), ca exponente ale ideii de forță, de dominare, 
de fecunditate, virilitate şi mai ales de vitalitate brută. Această caracteristică din urmă a plasat 
motivul iconografic la limita dintre bine și rău, dintre întunecat și luminos, din cauza 
desfăşurării, în imaginarul antic, al expresiei atât în sfera violentă distrugătoare, iraţională, 
amenințătoare, cât şi în plasarea ei în sfera solară, benefică. Cu o istorie ce vine din imaginarul 
populațiilor agrare neolitice!?!, simbolul taurului a fost păstrat şi în bestiarul geto-dacic, redat 
aproape invariabil extrem de realist. Bovidee apar, la modul notabil, pe ceramica pictată din 
zona Sarmizegetusei!7%, pe un vas ceramic atipic, probabil un vas-sfeșnic, descoperit la 
Popeşti!?%, pe protoma unui vas de tip kernos de la Răcătău!”*, pe două dintre discurile de fier 
provenite de la Piatra Roșie!?% (PL. 44/6) şi pe matriţa de bronz amintită mai sus. 

Tot la categoria ierbivorelor domestice trebuie notată prezenţa berbecului, redat mai 
frecvent sub forma unei protome. Animalul a fost asociat cu fertilitatea, cu caracterul impulsiv, 
impetuos şi încăpățânat până la orbire. Ideea de forța explozivă, distrugătoare l-a poziționat 
aproape natural în postura de dărâmător de porţi şi ziduri, de obstacole și oprelişti, astfel că un 
cap de berbec de metal a fost plasat pe trunchi de lemn orizontal utilizat la asedii. Această 
mașină de război a fost folosită, probabil după modele romane, dar sigur preluat natural și de 
armatele dacice, așa cum se observă pe Columna Traiană!?% (PL. 45/3). Tot pe Columnă este 
figurat un cap de berbec pe un obrăzar al unui coif aflat între prăzile sculptate pe baza 


1286 Căpitanu 1986-1987: 73, fig. 1/b-c. Tot din acest sit provine o figurină de os care are şi o felină figurată. Piesa 
este originară din lumea greco-romană (Căpitanu 1992: 145-146, fig. 43-44). 

12%7 Florea, Suciu 1995: 51. Este la fel de posibil ca din cauza păstrării fragmentare, animalul redat să fi fost un 
grifon. Mult mai realist este leul mascul aflat pe un al doilea disc de fier, recuperat de la braconierii arheologic, 
inedit deocamdată. Ambele teme iconografice, atât felinele, cât şi grifonii, sunt caracterizate în arta dacică prin 
redarea labelor cu gheare, uneori hipertrofiate şi prin silueta curbilinie, fapt ce îngreunează identificarea 
animalului atunci când acesta nu este complet. 

7% Glodariu, Moga 1994: 41-42, fig. 10/k-11/k. 

259 Daicoviciu, Ferenczi 1951: 48. 

2% Florea et alii 2015: 103-104. 

%! Crişan 1986: 415. 

2 Florea 1998: 215-216. 

23 Miclea, Florescu 1980a: 49, fig. 231. 

24 Căpitanu 1986-1987: 89, fig. 3/7-8. 

295 Unul fiind cel descoperit în 1949 de C. Daicoviciu (1954: 65; p. 119, fig. 39); rediscutat de G. Florea şi L. 
Suciu (1995: 51) şi două întregi recuperate recent de pe piaţa de antichități din Occident, aflate în custodia 
Muzeului Naţional de Istorie a României (Borangic, Bădescu, 2017, în curs de apariție). 

29 Berbecul de asalt este prezent pe Columnă atât în scene de luptă, când dacii asediază castre (scena XXXII), 
cât şi între trofeele capturate de la daci, figurate pe soclul monumentului (Cichorius 1896-1900). Cel mai probabil 
şi aceste arme, neîndoielnic romane, au ajuns la daci ca pradă de război. 


228 


monumentului, precum și pe calota unui alt coif aruncat la picioarele unui trofeu (scena 
LXXVIII). 

Coarnele sale răsucite într-o spirală sugerau renașterea, speranţa, poate şi ideea de 
infinit, de continuitate şi ciclicitate. Virilitatea animalului, profund chtoniană, au plasat 
berbecul în rândul animalelor predilecte de sacrificiu, încă din cele mai vechi timpuri!” 

Berbecul este destul de rar în iconografia dacică, unde îl avem într-o protomă ce 
decorează capătul unei teci de pumnal curb sica (PL. 45/4) descoperită la Corcova (jud. 
Mehedinţi)!?% şi sub forma unui berbecuţ de lut, descoperit la Mala Kopanya (PL. 45/2)2%. 0 
situație ceva mai complexă este în zona estică a regatului dac, în davele de pe Siret, unde acesta 
apare pe un vas cu protomă de la Răcătău!*% (PL. 45/1) şi pe numeroşi suporţi de lut ars din 
același sit arheologic. Foarte probabil o moştenire a timpurilor îndepărtate, simbolistica 
berbecului supravieţuieşte aici dispariţiei regatului, fiind întâlnit şi în cultura carpică!50!. 

Fauna aviană are o puternică prezenţă în imaginarul geto-dacic, împărțită de această 
dată nu între domestic!3? şi sălbatic, ci între păsările acvatice şi cele de pradă. 

Din prima categorie fac parte o serie de reprezentări relativ ambigue (uneori din cauza 
stângăciei artiştilor) aşa cum este cazul unui cuplu de păsări pictate pe un ulcior de la Feţele 
Albe!*% sau pe un fragment de vas descoperit pe terasa a VIII-a, la Sarmizegetusa!" (PL. 
45/5). Tot în capitala dacică, dar şi în cetatea dacică de la Costeşti-Cetăţuie, s-au descoperit o 
serie de protome ce decorau vase de metal, redate sub forma unor păsări de apă!%%. Motivul 
păsării acvatice mai poate fi recunoscut în ornamentica unui cap de ac, realizat din os, 
descoperit la Poiana!5% sau în prelucrarea sub forma capului avian al unor piroane utilizate în 
construcţia (sau folosite drept cuiere?) încăperii principale a edificiului de cult de la Racoşi*. 

Din cetatea dacică de la Piatra Craivii provine o superbă cataramă de bronz 
dreptunghiulară care are doi spini de închidere modelaţi sub forma unor capete de păsări 
acvatice!3% (PL. 45/7ab). O piesă similară a fost descoperită la Costești-Cetăţuie!3%, iar o alta, 
dar doar cu un singur spin, provine de la Mala Kopanya!5!0. Acest tip de catarame ornamentate 
sunt fie de origine norico-pannonică, fie copii locale ale acestora şi sunt specifice secolului | 
a.Chr. 

În acelaşi registru, al reprezentărilor de păsări de apă, intră și un număr important de 
calote de piatră (calcar) descoperite tot la Sarmizegetusa Regia (PL. 46/1). Funcţionalitatea 
acestor piese, destul de numeroase, este ipotetică, dar cea mai probabilă pare a fi aceea că ele 
împodobeau coronamentul unui zid de sprijin al incintei sacre, care despărțea zona de terasele 
superioare. În decorul acestor calote, într-un registru protejat de patru semicercuri concentrice, 


291 Elocvente în acest sens sunt două astfel de scene prezente pe obrăzare coifului de la Poiana-Coţofenești (jud. 
Prahova), aparţinând epocii prinților de aur geţi, unde scenele arată câte un personaj echipat cu armură şi cu capul 
acoperit cu o tiară, care sacrifică un berbec (Sîrbu, Florea 1997: 108, fig. 83). 

29% Sîrbu et alii 1999: 218, fig. 2. De remarcat, din nou, asocierea acestui animal cu zeul Apollo. 

*% Kotigorsko 2009: 85, foto 2. 

30% Căpitanu 1986-1987: 77-78, fig. 2a/1; p. 81-83. 

301 Bichir 1973: 144-145. 

3% Singura pasăre domestică din bestiarul dacic ar fi capul de găină sau cocoș descoperit la Cârlomănești (Sîrbu, 
Florea 1997: 104, fig. 69/6), păstrat fragmentar. 

3% Daicoviciu et alii, 1973: 76, fig. 24. 

3% Florea 1998: 221, fig. 79/4. 

3% Glodariu, laroslavschi 1979: 121, fig. 4/2-3. 

3% Sîrbu, Florea 1997: 104, fig. 70/5. 

307 Glodariu, Costea 1991: 31, fig. 9/15-18; fig. 10-12. 

3% Berciu et alii 1965, fig. 33B/13. 

3% Catalog 2015: 29-30. 

310 Kotigoroăko 1991: 129, fig. 7/39. 

se află un cap de pasăre stilizat. Piesele sunt singurele reprezentări statuare din Dacia 
preromană. Ele au fost denumite uneori, oarecum impropriu, calote decorate cu capete de rață, 
deși abstractizarea practicată nu permite o identificare indubitabilă a speciei redate!*!!. De notat 
însă că aceste basoreliefuri nu-și găsesc analogii în mediile culturale vecine. Revăzând istoricul 
reprezentărilor aviforme din bestiarul geto-dacic, acestea pot fi mai degrabă capete de lebădă. 
Prezenţa unor păsări de apă în zone montane, în asociere cu perimetre sacre, sprijină această 
ipoteză. Este greu de crezut că nişte păsări domestice, fără nici un atribut din sfera sacrului, aşa 
cum ar fi rațele sau gâştele, ar fi preferate în locul lebedelor, păsări care făceau parte dintr-un 
ansamblu impunător de mituri răspândite din Europa şi până în Siberia!*!?. Albul imaculat al 
penajului evoca o epifanie a luminii, calitate în care lebedele au fost dintotdeauna asociate în 
imaginarul antic cu zeul Apollo!51%, zeitate ce călătorea din și înspre ţinuturile hiperboreene 
într-un car tras de lebede (mit cu posibile rădăcini în călătoriile imaginare ale brahmanilor pe 
lebede). 

În celălalt registru, cel al păsărilor de pradă, fără să se poată preciza exact specia 
(vulturi, şoimi, ulii etc.) există o frecvență a reprezentărilor pe ceramica pictată de la 
Sarmizegetusa Regia, redate majoritar în poziţie statică, în registru și atitudine maiestuoasă!*!. 
Tema iconografică a păsărilor răpitoare este frecventă în Antichitate, fiind asociate cu 
superioritatea celestă, cu clare trimiteri la cultele solare și, prin reflexie, la autoritatea regală. 

Schematizarea sau talentul mai puțin exersat al unor artişti nu permite întotdeauna o 
identificare indubitabilă a tipului de pasăre, dar astfel de ilustrări apar fie ca însoțitori ai eroului 
(Surcea), fie ca parte a antitezei celest-chtonic (Lupu, unde pasărea luptă cu șarpele). Puternic 
abstractizate sunt și păsările cu alură de răpitoare ce sunt incizate pe lamele pumnalelor sica 
(Cetate, Rastu, Bulbuc, Hunedoara etc.), fapt ce face o trimitere clară la ideologia elitelor care 
au folosit aceste arme (PL. 46/3). 

Mult mai indefinite sunt câteva piese ce reprezintă păsări oarecare. Un astfel de caz este 
un posibil pandantiv de bronz, descoperit la Piatra Craivii (Alba), din păcate astăzi pierdut (PI. 
46/2). Pasărea este reprezentată cu aripile larg desfăcute, decorate împreună cu coada cu cercuri 
mici, concentrice şi puncte incizate!*15. Piesa, un pandantiv, dacă judecăm după inelul de 
prindere din faţă, poate ilustra un porumbel uşor schematizat. Originea ei este un posibil import 
din lumea celtică, cel puţin ca idee. O analogie relativ apropiată ca formă este pasărea de bronz 
descoperită la Beluăa-Beluăske Slatiny (Slovacia)!*!€. 

O prezență ceva mai discretă în bestiarul geto-dacic o reprezintă ursul. Puternicul 
animal apare într-una dintre cele mai vechi menţiuni despre Zalmoxis, în care divinitatea ar fi 


1511 Descoperite în poziţii secundare (în incinta sacră şi în zona zidurilor exterioare, spre exemplu în emplecton), 
ceea ce lasă deschise o mulțime de posibile interpretări funcţionale, aceste calote de calcar se află răspândite într- 
un număr destul de mare în mai multe muzee din ţară (MCDR Deva; MNU Alba Iulia; MNIR Cluj-Napoca; MIA 
Zalău, MEAP Orăștie şi, sporadic, în alte instituții muzeale; cca. 30 de exemplare întregi sau fragmentare. Calotele 
au dimensiuni relativ apropiate: înălțime = 19,5 cm; lungime = 25 cm; lăţime = 19,5 cm; una dintre piesele păstrate 
la MCDR, Deva; lungime = 18,5 cm; lățime = 13,7 cm; înălțime = 11 cm; lungime = 25,5 cm; lăţime = 20,5 cm; 
înălțime = 18,7 cm sunt măsurile a două calote păstrate la MNIT, Cluj-Napoca. Sursa: http://dacit.uteluj.ro, la 
06.07.2017. Majoritatea inedite, doar câteva au fost sporadic prezentate în diverse publicaţii (Daicoviciu er alii 
1953: 157, fig. 8-10; Catalog 2015: 43-46). 

312 Chevalier, Gheerbrant 2009: 204-207, s.v Lebădă. 

3 Fiul titanidei Leto, sedusă şi fecundată de Zeus, metamorfozat în lebădă. Apollo are în mitologia greacă 
imaginea unui zeu orgolios, răzbunător, adesea violent, un bun arcaș, dar şi artist talentat, patron al luminii albe, 
solare. 

314 Florea 1998: 222. 

315 Macrea et alii 1966, fig. 53. 

316 Pieta 2010: 326-331; fig. 137/1-2; F. 32/1-3. Anterior, piesei de la Piatra Craivii A. Rustoiu îi atribuise o 
posibilă origine sudică, romană (Rustoiu 1996: 127). 

fost învelită la naştere într-o blană de urs!5!7. Puternic, violent, imprevizibil şi uneori chiar 
crud, ursul a fost un animal venerat din cele mai vechi timpuri. Este unul dintre puţinele 
animale asociate cu omul, datorită faptului că poate sta în poziţie bipedă şi datorită relativei lui 
asemănări cu o siluetă umană. Totuși, în concepţia societăților antice, veneraţia ursului a avut 
un caracter dual, determinată de locuirea lui în peşteri — sălașuri ale întunericului — de 
ferocitatea şi forţa sa, pe de o parte, iar pe de alta fiind considerat simpatic, datorită aspectului, 
încetinelii aparente și alimentaţiei pe bază de miere, plante și fructe. În toreutica autohtonă, 
ursul apare mai rar, fiind prezent pe o aplică de la Letniţa (Bulgaria), într-o scenă de vânătoare, 
precum şi pe o serie de aplici, probabil de harnașament, în tezaurele de la Agighiol şi Craiova 
şi sub forma unor protome de vase în cultura carpică!*18. Scena de vânătoare de la Letniţa 
reconstruieşte o parte din rolul acestui puternic animal în mentalitatea războinicilor. Forța sa 
de temut îl făcea un adversar respectabil, astfel că vânarea unui urs cerea calități fizice şi 
psihice de excepție, iar blana şi craniul ursului erau trofee care subliniau valoarea războinicului. 
Succesul vânătorii rămâne puternic legat de personalitatea vânătorului într-atât încât aceste 
trofee îl însoțeau pe războinic şi în lumea de dincolo, aşa cum demonstrează ghearele şi 
falangele de urs (considerate resturile unei blăni) )!*1% descoperite în mormântul unui puternic 
aristocrat îngropat lângă cetatea dacică de la Cugir, jud Alba. Un urs apare și pe matrița de 
bronz de la Sarmizegetusa!52. 

Acestea sunt principalele teme cu motive zoomorfe identificate în iconografia geto- 
dacică din perioada regalității. Desigur că sporadic, în diferite contexte, apar şi alte teme (țapul, 
cerbul, mistrețul, amfibieni), dar frecvența redusă conturează ideea că acestea sunt doar 
reprezentări ocazionale, fără implicaţii majore în cultura locală. Se poate observa o simplificare 
a zoologiei sacre, care are un repertoriu restrâns faţă de exuberanța perioadei anterioare, 
precum şi o democratizare a suportului iconografic!%?!. Acum pare mai important mesajul şi 
contează mai puţin materialul pe care acesta este redat. Modificările comportamentale, la 
nivelul elitelor, dar nu numai, au ca efect utilizarea de lut ars, bronz, fier, os şi probabil lemn 
şi mult mai puţin de metale nobile. Această democratizare nu trebuie înţeleasă pe verticala 
socială, arta rămâne, cel puțin în ceea ce demonstrează documentul arheologic, un apanaj al 


1317 [...] numit Zalmoxis, deoarece - la naştere - i se aruncase deasupra o piele de urs. Tracii numesc pielea 
[aceasta] „za/mos "[...]. Porphyrios, Viaţa lui Pitagora, 14-15. Dincolo de proiecția totemică invocată adesea în 
acest caz (vezi critica la Dana 2008: 241), este de reţinut etimologia privind originea termenului românesc zale 
(din care se formează ulterior singularul za). Rădăcina se întâlneşte şi în cazul unor antroponime trace compuse, 
în care a doua formă este -ze/mes, -zelmis, -zelmos etc. Aşa explicau anticii forma Zalmoxis, căci divinitatea se va 
fi acoperit cu o blană de urs, za/mos, conform unor tradiţii — naive, evident — care circulau în lumea grecească. 
Sau zeul era „apărătorul, protectorul”. Cuvintele existau, în mod cert, altminteri grecii nu ar fi făcut asocierea 
„pământ”. Din analiza acestor forme putem conchide, cu prudenţa de rigoare, că în tracă şi rădăcina zam-ol- 
„pământ” şi rădăcina za/-m- „protecţie; zale” aveau sens şi erau asociate unor cuvinte uzuale, ale lexicului comun. 
Se observă că atât românescul za/e şi termenii din limbile germanice He/m, he/met aparţin terminologiei militare 
şi au sensul generic „protecție; apărătoare” (Borangic, Paliga 2013: 6-9). Nu mai puţin important în conexiunea 
cu Zalmoxis este şi mitul renașterii, calitate atribuită ursului, din cauza hibernării. 

1318 Pentru zona de est a Carpaţilor, astfel de reprezentări sunt numeroase şi acoperă intervalul dintre secolul III 
a.Chr. şi III p.Chr. fiind perpetuate de către carpi, unde apar vase sau capace cu toartă în formă de ursuleţi, folosite 
aparent, cu predilecție în riturile şi ritualurile funerare, dar figurinele apar şi în aşezări (Tentiuc er aflii 2017: 124). 
1319 Teleaga et alii 2014: 313. Un caz similar la Mana (e. Orhei, rep. Moldova). Bubulici et alii 2016. p. 75. 

1320 Florea et alii 2015: 105-106. 

1521 Democratizarea în discuţie se referă la valoarea materialului de suport iconografic, care nu mai este 
condiționat de relația cu metalele preţioase, specifică epocii de efervescenţă getică (secolele IV-III a.Chr.), 
Această translare, ideologică până la urmă, a fost observată şi etichetată în acest fel prima dată de către V. Sîrbu 
şi G. Florea (1997: 105), dar această democratizare nu înseamnă un acces la exprimare iconografică a etajelor 
sociale inferioare sau cel puţin nu avem probe consistente în acest sens. 

elitelor. Piesele nu provin din aşezări rurale, ci tot din spaţiile sacre, centrele rezidențiale sau 
contextele funerare ale membrilor marcanți ai societăţii. 

Iconografia geto-dacică are o serie de atribute și valori care i-a particularizat pe creatorii 
ei în Antichitate. Una dintre aceste caracteristici ar putea fi ornamentarea completă a spațiului, 
aproape invariabil redus, avut la dispoziție. Nu dintr-o frică de horror vacui — aşa cum putem 
suspecta mentalitatea stepelor nesfârşite — ci din dorința de a spune cât mai mult posibil în 
fiecare expunere. Arta dacică se desparte de stilul narativ, adesea amplu, al epocii getice. 
Temele se abstractizează, îşi selectează privitorul şi aleg cititorul. Mesajele ei sunt destinate 
unui cerc restrâns, avizat, chiar dacă, în esenţă, au la bază acelaşi fond mitologic, foarte puțin 
actualizat. Prevalenţa bestiarului agresiv devoalează preocupările marțiale ale elitei, în 
concordanţă cu documentaţia arheologică, chiar dacă ambele surse sunt mai degrabă aluzive. 

În acest peisaj dominat de un vocabular iconografic repetitiv, constituit dintr-un caiet 
de modele relativ simplu, temele favorite sunt cele zoologice agresive, fie că vorbim de păsări, 
mamifere sau animale fantastice. Desigur, suntem pe un teritoriu speculativ prin definiție, dar 
conectând modalităţi diverse de interogare (etno-arheologie, istorii ale imaginarului sau ale 
religiilor, psihologie etc.) se conturează un mental colectiv cu caracteristici aproape comune în 
epocă. Un mental în care componentele realului şi imaginarului sunt imposibil de recompus 
separat!52, dar care împreună reflectă modul de gândire al societăţii dacice, într-un limbaj 
aproape inaccesibil în exteriorul acesteia. 

În noile paradigme culturale, proprii epocii regatului, piesele de artă care conţin 
expresii complexe (povestiri)!5% sunt rare, iar speciile de animale redate — și implicit cu un rol 
în imaginar — sunt sensibil mai puține, faţă de epoca basileilor geți. Bestiarul identificat, chiar 
dacă divers şi legat oarecum de lunga spiritualitate autohtonă, nu înseamnă altceva decât 
integrarea omului în regn, prin dorinţa de a capta caracteristici animale, fie că vorbim de forță, 
rapiditate, iscusinţă, fie că, în alt registru, unele specii fac trimitere clară la ideea de autoritate 
suverană, regală sau divină. Este aproape imposibil de argumentat o zoolatrie, în condițiile în 
care tracii își închipuiau zeii antropomorfi!52, încă de pe vremea lui Herodot!*2. 

Baza bestiarului geto-dacic o constituie evident fauna locală, cea cu care comunitățile 
interacționau cotidian, concret şi consistent. Acesteia i se adaugă elemente fantastice și, într-o 
mai mică măsură, animale exotice, acestea din urmă grupate în ceea ce specialiştii numesc 
importuri, chiar dacă forma exactă de acumulare ne scapă aproape întotdeauna. Descoperirea 
matriţei de la Sarmizegetusa Regia complică sistemul logic astfel creat. Abundenţa elementelor 
ornamentale conţinute, majoritatea constituind-o bestiarul fantastic şi cel sub-tropical, precum 
şi prezenţa ei în proximitatea capitalei ne obligă la reformularea unor paradigme. Se adaugă 
acestei piese așa-zisele scuturi!* de fier şi impresionantele lor decoruri zoomorfe și vegetale 
conținute. Aceste piese modifică esenţial şi raportul de animale fantastice ale bestiarului dacic, 
revenind cumva în parametrii artei vechi, getice, unde fauna imaginară, chiar dacă alta, era 


1322 Sîrbu, Florea 1997: 116. 

1323 Sîrbu 2006: 111. 

1324 Fiecare îi zugrăveşte după chipul său, cum spune Xenofan: «Etiopienii [îi socot] negri şi cârni, iar tracii 
roşcaţi şi cu ochii albaştri » (Clemens din Alexandria, Covoarele, VII, 4: 302). 

1325 [...] acest Zamolxis, fiind om [ca toţi oamenii]. Herodot, IV, 95. 

1326 Numele de scuturi (uneori propunerea de funcţionalitate viza doar rolul lor presupus de umbo) dat iniţial 
acestui tip de piese este impropriu, ele nefiind altceva decât tablouri (Borangic, Bădescu 2017). Totuşi, numele a 
fost păstrat, adesea chiar în literatura de specialitate, ca efect al nevoii de stabilitate terminologică, în special în 
sfera juridică; piesele în cauză făcând parte din îndelungate procese de identificare, recuperare şi stabilire a 
prejudiciilor cauzate. Ele sunt însă doar discuri de fier cu rol ornamental și foarte probabil cultual, cheie în care 
trebuie analizate şi valorificate ştiinţific (Ciută, Borangic 2016: 246, nota 4). 

mult mai consistentă (grifoni, inorogi etc.). Până la descoperirea acestor artefacte părea că se 
renunțase la astfel de reprezentări. 

Pe baza pieselor în discuţie se pune întrebarea ce anume mai poate fi considerat import 
în arta și iconografia geto-dacică? Unele piese de artă sau unele modele iconografice? 
Răspunsul necesită o doză de prudență suplimentară, indiferent de modul de abordare, căci 
pare doar o chestiune de timp descoperirea unor decoruri locale realizate cu ajutorul matriţei!*? 
ori descoperirea altor piese frumos ornamentate, cu sau fără legături puternice cu iconografia 
cunoscută. 

Bestiarul geto-dacic, sau mai exact componenţa şi frecvența acestuia, se adaugă altor 
parametri ai cunoașterii civilizației geto-dacice aflaţi în continuă expansiune. 


Simbol solar pe un fragment ceramic 
Descoperit la Bucureşti-Snagov 
(Sîrbu, Florea 1997) 


1327 De notat că în ciuda recuperării superbului artefact şi a valorificării lui ştiinţifice de excepţie, asupra detaliilor 
descoperirii planează numeroase suspiciuni, reflectate deocamdată doar în presă; declaraţiile descoperitorilor au 
relevat scenarii diferite şi chiar contrare cu varianta oficială. Fără a credita nepermis de mult aceste reluări ale 
subiectului, se poate spune doar că spectaculozitatea piesei este umbrită de îndoieli privind locul şi condițiile 
descoperirii, temă aproape recurentă în cazul multor artefacte dacice şi care grevează supărător cunoaşterea 
culturii dacice în mod indubitabil. 

III.A.6 ARME DECORATE 


Cum societatea dacică în exprimările ei artistice a fost excesiv de moderată în etalarea 
propriilor valori, dosarul modului de gândire, cel puţin al omului de arme, poate fi completat 
de analiza armamentului, atunci când acesta este decorat sau ornamentat. Chiar dacă acest tip 
de sursă de informare este relativ precar, fie din cauza rarităţii, fie din cauza deficienţelor şi 
dificultăților de interpretare, el nu poate fi eludat, oferind o fereastră în plus spre culisele 
imaginii de sine a elitelor militare ale regatului. 

Autoritatea a fost întotdeauna un concept social articulat de un set complex de simboluri 
ce codificau anumite idei sau concepte pe care individul dorea să le proiecteze în jurul său. 
Fără îndoială că războinicii daci au recurs la etalarea propriei valori marţiale prin expunerea 
însemnelor concrete ale acesteia, armele, ca mod de impunere a autorităţii şi ca formă de 
comunicare cu structurile sociale care îi conțineau, pe toate palierele. Armele au fost unul 
dintre cele mai vizibile moduri de exprimare a ideologiei şi identității războinice, elitele 
militare având un arsenal specific, eficace și numeros, adevărate embleme ale puterii militare 
şi ale potenţei economice. Dincolo de o anumită doză de standardizare, impusă de modelele 
comportamentale de succes din epocă, fiecare individ îşi personaliza echipamentul şi panoplia, 
din dorinţa firească de a transmite în fiecare moment în social date despre sine: cine este, ce 
rol şi ce capacități are, ce fapte strălucite de arme îi aparțin sau de a-și putea asuma fără dubii 
acțiunile momentului. 

O astfel de armă plină de personalitate a fost scutul. Analiza grafică sau compozițională 
ar fi incompletă dacă ne-am limita la documentul arheologic. Realizate majoritar din elemente 
perisabile, din scuturi au ajuns până la noi doar componentele metalice, umbo-ul central, 
garniturile perimetrale și uneori câteva nituri sau cuie de fixare. Documentaţia este însă 
suplinită de iconografia romană, care 1-a ilustrat pe Columna Traiană pe războinicii de la 
Dunăre echipați cu scuturile lor. Aproape 400 de astfel de piese redate pe tot monumentul, 
frecvenţă ce denotă importanța concretă şi generalizarea acestei arme, sunt extrem de 
ornamentate. Desigur, o primă piedică ar fi depăşirea barierelor, clișeelor și stereotipiilor artei 
imperiale, suspectabilă de distorsiuni cu varii motivații, totuşi, fiecare scut este personalizat 
printr-un decor propriu şi, deşi există un oarecare registru de modele, nu există două scuturi la 
fel. Este greu de stabilit însă dacă modelele vizibile astăzi erau vopsite sau reprezentau benzi 
metalice de decor şi ranforsare!*%, dar ipoteza cea mai probabilă este că exista o combinaţie 
între cele două posibilități şi că diversele culori și combinaţii folosite constituiau elemente de 
identificare, alături de ranforsările metalice. 

O notă aparte merită observaţia detaliată a unor umbo-uri figurate pe baza Columnei. 
Aceste componente sunt extrem de elaborate grafic, cu o ornamentică diversă şi complexă. Am 
putea suspecta posibile intervenții şi fabulaţii ale artiştilor romani, dacă modelele grafice 
aplicate nu ar fi identice cu unele provenite din zona Sarmizegetusei, unde au fost descoperite 
ținte metalice cu capătul decorat uneori extrem de asemănător (PL. 30/3). În concluzie, este 
posibil ca sculptorii să fi hiperbolizat unele detalii, dar având la îndemână modele dacice!*%. 
Armele figurate pe soclu erau dintre cele mai de soi prăzi, departe de a fi simple piese de 
armament. Ele exprimau, dincolo de calitatea de trofeu, în bună măsură spiritul, personalitatea 


1328 Această ipoteză este sugerată de descoperirea unor fragmente înguste de tablă de fier în zona Sarmizegetusei 
Regia (Glodariu, Iaroslavschi 1979: 130). Lipsa desenelor sau imaginilor, datorată în parte stării de conservare 
precare a resturilor metalice, nu permite însă o identificare certă a funcționalității acestor resturi, rămase de altfel 
nepublicate, altfel decât ca notă. 

1329 Modele decorative asemănătoare sunt utilizate şi pe unele monede romane (ași, sesterți), care folosesc scuturi 
dacice drept teme iconografice (Borangic 2015a: 73, Pl. XIII/7-8). 


234 


şi ideologia celor învinşi. 

Este de remarcat discrepanţa vizibilă dintre numărul mic de componente asociate 
indubitabil cu scuturile, descoperite pe un spaţiu larg și cel al surselor iconografice, dominate 
de alteritatea romană. Desigur, contextele funerare din care provin majoritatea componentelor 
metalice păstrate sunt ele însele o raritate, situație agravată de discreţia funerară a secolelor II 
a.Chr. - I p.Chr. În acest cadru este posibil ca scuturile, în forma şi decorul lor complet să nu 
fi fost accesibile tuturor categoriilor de războinici, ci doar elitei!*%. Un scut bine realizat, 
elaborat sub aspect tehnic și estetic și care conținea o anumită compoziţie grafică, nu putea fi 
purtat de oricine. Scutul reprezenta și reflecta sub acest aspect, la modul cel mai vizibil, 
identitatea proprietarului şi apartenenţa lui la un anumit etaj socio-profesional!*!. 

O altă sursă privind decorarea unor piese de armament, indirectă şi ea, căci ne-a 
parvenit prin filtrul aplicat de arta romană, este ornamentica diversă a coifurilor prezente pe 
Columna Traiană. Aceste piese de echipament, nici acum acceptate ca aparținând 
armamentului dacic de către o parte a istoricilor, sunt decorate cu elemente zoomorfe (capete 
de berbeci), fantastice (grifoni) sau umane (Hercule?). 

Mult mai discretă sub aspectul mesajului transmis este ornamentica lamelor pumnalelor 
curbe ale aristocrației. Aceste arme, specifice, fără dubii, celei mai înalte poziţii sociale, erau 
un vector de imagine cu un spectru mult mai complex decât alte arme. Astfel, dacă posesia 
armei era vizibilă fără probleme, mesajele sau încărcătura spirituală conținută de decorurile 
lamelor era mult mai discretă, accesibilă doar unui cerc restrâns. 

Pe lamele lor au fost incizate motive geometrice şi zoomorfe (Pl. 46/3), a căror 
abstractizare presupune existenţa unui anume cod, înţeles numai de către membrii avizaţi ai 
grupului. Funcţia decorativă în ideologia războinică este dată de frecvenţa cu care este întâlnită 
şi de spaţiile largi pe care aceasta s-a răspândit!*?. Cel mai probabil, decorurile aveau o 
puternică încărcătură apotropaică şi, în acelaşi timp, este posibil să fi fost şi o emblemă care 
sublinia apartenenţa la o confrerie războinică sau să demonstreze un anume statut social. 
Simbolurile gravate pe lamele pumnalelor ofereau un liant spiritual războinicului în raport cu 
mediul său social, transpunând în lumea materială setul de legături spirituale existente între 
membrii grupului, plasând individul într-o reţea de relaţii bine definite şi excluzând sentimentul 
de singurătate. 

Simbolurile incizate au particularizări evidente, neexistând combinații decorative 
identice. Astfel, chiar dacă aparţin unei ideologii comune, ornamentica în sine permite extensii 
ale identității individului, detașat de grup prin acestea, prin personalizarea armelor sale. 
Aspectul este şi mai important dacă îi privim componenta sa magică, căci ea arată o modificare 
a modului de relaționare a acestor războinici cu planul fantastic al existenței. Gravarea armelor 
era, de fapt încercarea de constrângere a forțelor transcendentale, cu scopul de a impune, de a 
forţa anumite conjuncturi favorabile sau de modificare a celor nefavorabile!%5. 


1330 Este posibil ca luptătorii mai puţin avuţi să se fi protejat cu scuturi realizate din împletituri de nuiele sau coajă 
de copac ori de lemn acoperit cu piele groasă, mai uşoare, dar mai puțin eficace, utilizate de altfel şi de neamurile 
vecine (Herodot, Istorii, VII, 75; Aristofan, Acarnienii, 160; Clemens Alexandrinul, Covoarele, 1, 16: 132; 
Strabon, Geografia, VII, 3, 17, Caesar, Commentarii rerum gestarum belli Gallici, II, 33). Aceste scuturi, însă, 
trebuie că au ieşit din uz odată cu utilizarea pe scară largă, în spaţiul discutat, a arcurilor recurbate, care puteau 
genera suficientă forță pentru a le penetra, ajutate şi de forma vârfurilor de săgeți specifice şi mai ales odată cu 
profesionalizarea pe scară largă a armatelor dacice, profesionalizare care a democratizat utilizarea arcurilor 
recurbate. 

1531 Borangic et alii 2015: 126-127. 

1532 Florea 2004a. 

1333 Sîrbu, Florea 1997: 37. 

Motivul decorativ recurent este cercul, uneori cu un punct central, singur sau împreună 
cu alte cercuri similare ori triunghiuri poansoanate. Acest simbol, solar prin definiţie, era însoțit 
adesea de motive zoomorfe schematizate (în principal păsări), completate la unele exemplare 
de renuri constituite din mici triunghiuri poansoanate de-a lungul lamei. Descifrarea acestor 
decoruri a primit multiple orientări şi explicaţii. Dacă diversele semne circulare pot fi asociate 
uşor cu simbolistica solară, restul schematizărilor nu mai pot fi interpretate atât de neechivoc. 
Ca principii generale, raportate la spiritualitatea epocii, subiectele iconografice pot fi 
relaționate cu teme centrate în special pe conceptele antitezei bine-rău (păsări afrontate, PL. 
43/3), fie pe baza antitezei celest-teluric, exprimată prin cupluri de păsări/ șerpi!%*. Oricum, în 
cazul reprezentărilor zoomorfe, este posibil ca intenția gravorului să fi fost, cel mai probabil, 
redarea unor perechi de păsări de pradă. Păsările în general, dar vulturii în special, dominanți 
ai cerului, erau singurii care puteau privi Soarele în faţă!*%5, motiv pentru care ocupau un loc 
aparte în peisajul semioticii celtice şi tracice!5%6. La fel de posibil, aceste stilizări aviare puteau 
fi încercarea de a reda lebede, păsări asociate cultelor solare şi zeului Apollo, manifestări 
religioase încă nedescifrate în spaţiul discutat. 

Puternica schematizare a temelor prezente în iconografia lamelor de pumnal a 
transformat simbolurile în ideograme ale unor mituri intrate în conștiința colectivităţilor din 
care făceau parte proprietarii lor!5% şi, în același timp, prin recursul la iconografia zoomorfă, 
au realizat o trimitere la virtuțile unor animale ale căror comportamente rapace erau modele 
acceptate în epocă. Un bun exemplu în acest sens se poate desprinde din stratagema regelui 
Scorilo care, pentru a-şi convinge compatrioţii de inoportunitatea unui atac asupra romanilor, 
asociază un lup cu proprii luptători!5*%. Animalul era atât de inclus şi prezent în mentalul 
colectiv încât regele dac a putut prin scena luptei să-şi manipuleze căpeteniile fără să recurgă 
la nici un fel de altă strategie. 

Deşi mai greu de inclus în categoria decorurilor, trebuie amintite tot în acest registru 
semnele incizate pe unele săbii curbe de tip Sarmizegetusa. Iniţial a fost identificat un semn 
poansoanat sub forma unui punct înscris într-un cerc (eventual asemănător literei grecești 9) 
doar pe vârful unei astfel de săbii!%%. Deși astfel de simboluri apar și pe lamele pumnalelor 
sica, particularizarea unei săbii în cheia cu care erau decorate pumnalele aristocrației, deşi 
posibilă, era discutabilă, astfel că cea mai probabilă explicație a fost că semnul era o marcă de 
meşter sau de atelier. Recent, în zona satului Ursici (jud. Hunedoara) au fost descoperite câteva 
arme, între care o spadă şi o falx dacica întreagă, precum şi vârful unei alteia. Pe fragmentul 
de vârf este gravat acelaşi semn!**. Un semn similar este incizat pe unele topoare din zona 
cetăţii Piatra Roşie!5*!, astfel că ipoteza unei particularizări care îl reprezintă pe fabricant pare 
mai aproape de adevăr, dacă nu cumva asistăm la un sens dublu. 


334 Singurul decor pe aceste arme în care apar probabil şi şerpi este un pumnal descoperit la Rastu, jud Dolj 
(Sîrbu, Borangic 2016: 86-97; fig. 15/5; 28/5). 

355 Plinius, Naturalis Historia, X, 3. 

336 Sîrbu, Florea 1997: 53. 

337 Florea 2004a. 

35% Frontinus, Stratagemele, L, 10, 4. 

339 Borangic 2015a: 181. 

340 Ferencz et alii 2016: 225-226. 

341 Sîrbu et alii 2005a: 50. 

III.B IDENTITĂȚI ETNO-CULTURALE. TRACI, GETO-DACI, GEȚI, 
DACI 


III.B.1 TRACII 


O istorie sinceră a tracilor, în ansamblu, nu ştiu să se fi scris, iar de una completă sau 
măcar echidistantă nu cred că poate fi încă vorba, subiectul fiind în centrul unor controverse şi 
dispute interminabile. Sursele antice interpretabile, informaţiile incomplete, ingerinţele 
politice din modernitate şi subiectul vast în toate dimensiunile lui sunt doar câteva din motivele 
care au împiedicat scrierea unei astfel de istorii, chiar dacă unele încercări au existat!*%. Nu 
este în intenția mea să dezbat aceste aspecte, deci mă voi limita la a puncta câteva repere 
esenţiale, toate în legătură şi cu privire la moştenirea tracică din cultura și istoria geto-dacilor. 

Etnonimul Thrax!5% (lat. Zhraces, gr. Opâxeş, Thrakes) însumează un număr mare de 
triburi aparţinând familiei de limbi indo-europene!** care s-au stabilit, începând cu secolul al 
XVII-lea a.Chr., în spațiul vast delimitat de malul nordic al Mării Egee, sud-estul Serbiei 
actuale, regiunea Boemiei şi nord-vestul Asiei Mici!*%. Cel mai probabil, iniţial, acest etnonim 
a fost atribuit unor clanuri sau triburi aflate fie în sudul Balcanilor, fie chiar în Grecia, el 
extinzându-se ulterior asupra numeroaselor comunități înrudite!5%. Extinderea concepției 
etnice a grecilor referitoare la traci şi Tracia s-a solidificat substanțial abia în timpul marii 
colonizări grecești (sec. VIII-VI a.Chr.), odată cu pătrunderea coloniştilor şi negustorilor greci 
spre nord şi cu intensificarea schimburilor cu triburile tracice din interiorul peninsulei 
Balcanice. Privind originea tracilor, deşi sunt încă multe necunoscute, legate de fragmentarea 
blocului indo-european și dispersia europeană a triburilor!**, majoritatea cercetătorilor sunt de 
acord că acestea au pătruns în sud-estul european la sfârşitul epocii bronzului, venind din 
stepele nord-pontice!5%. La nivel de detaliu, majoritatea problemelor care ţin de etnogeneza şi 
istoria timpurie a tracilor sunt subiectul unor puternice controverse în rândul specialiștilor, 
departe de vreun consens, astfel că nu se poate creiona foarte sigur aproape nici unul sau altul 
dintre aspectele relevante. Pentru fluiditatea acestui studiu am extras un minim de informaţii, 
cât mai generale și neutre, necesare pentru contextualizarea apartenenței geto-dacilor la neamul 
tracic. De reținut că în zona nord-dunăreană, rădăcinile etno-culturale ale triburilor locale 
aparţin culturii Coţofeni!5%. 

Contactele dintre traci şi vecinii lor sudici, mult mai numeroase odată cu începutul 
colonizării greceşti, au permis, pe de o parte accesul tracilor la valorile Elladei, iar pe de alta 
contactul grecilor cu misterioasa, pentru ei, lume hiperboreeană. Particularitățile spirituale ale 
vecinilor nordici au stârnit un interes explicabil din partea Greciei'*5. Influenţa reciprocă 
trebuie să fi contribuit la segmentarea neamului trac în două mari grupe: tracii propriu-ziși, 
situați la sud de Balcani, și gruparea tracilor de nord, situaţi la nord de acest lanţ muntos. Mult 

2 Danov 1976, passim;, Hoddinott 1981, passim; Oppermann 1988, passim. Desigur, mai sunt lucrări despre 
acest subiect, am notat doar cele mai relevante pentru subiectul de față şi pe care le-am consultat. 

3% Russu 1967: 20. 

14 Sala, Vintilă-Rădulescu 1981: 115. 

345 Oppermann 1988: 28. 

15 Proces petrecut şi în nordul Dunării, dar ceva mai lent, aici denumirile locale fiind înlocuite de etnonimul 
generalizator „daci” (Russu 1981: 77). Extinderea concepţiei etnice a grecilor referitoare la traci şi Tracia s-a 
solidificat substanţial abia în timpul marii colonizări greceşti (sec. VIII-VI a.Chr.). 

347 Mallory 1991:72-73,. 

348 Danov 1976: 115. 

34 Denumirea şi detaliile regionale ale acestei întinse culturi sunt o convenţie larg acceptată, în spatele căreia 
discuţiile continuă (Popa 2015: 17-18), devoalând, prin reflexie, complexitatea subiectului. 

350 Rol 1990: 18. 

mai corect am putea considera culmile munţilor Balcani ca delimitând, cel mai adesea doar 
politic şi doar parțial cultural, tracii meridionali de cei septentrionali. 

Dacă este dincolo de orice dubiu că tracii sudici şi cei nordici sunt unul și același neam, 
folosind graiuri asemănătoare!*! şi împărtăşind aceleaşi coordonate spirituale, este la fel de 
neîndoielnic că diferitele grupări ale tracilor au suferit cu timpul modificări culturale datorate, 
în mare măsură, numeroșilor lor vecini, dar şi evoluției interne. Astfel, dacă tracii de sud au 
interferat puternic cu grecii, ilirii şi mai puţin cu sciţii şi celţii!'*52, grupul nord-tracic a suferit 
intense influenţe scitice!55 şi, ulterior, o amprentă celtică!55. În acest ultim caz, ambele 
contacte au lăsat urme vizibile în cultura geto-dacă, în vreme ce influenţa elenistică a fost mai 
moderată!5%. Modificările survenite, fără a fi capitale, pot fi urmărite, teoretic, folosind 
Dunărea ca element de separație a istoriei politice a celor două componente ale civilizaţiei 
tracilor. În sudul Dunării coagularea tracilor într-un organism statal a avut o finalitate sub 
forma regatului odrys!%, iar în nordul fluviului dezvoltarea s-a concretizat într-o entitate 
coerentă politic sub forma regatului dac. Dacă formațiunile tracilor sudici au sfârșit prin a deveni 
clientelare Romei şi prin romanizare s-au integrat în universul latin, regatul dac va urma acelaşi 
destin ceva mai târziu, cu preţul a două războaie pe care istoria antică le-a consemnat ca fiind 
printre cele mai crâncene. 

Spațiului trac i-au lipsit întotdeauna graniţele etno-politice fixe, care să cuprindă în 
interior exclusiv anumite grupuri etnice. Într-o bună măsură, istoriografia contemporană 
delimitează arealul trac între limitele expansiunii populațiilor de limbă tracă, fără a ţine cont 
de faptul că, între aceste limite, amestecul de etnii a fost un fenomen aproape permanent!*. 
Cel mai adesea violente, dar nu numai, infiltrările diverselor grupuri de sciţi!55, greci, celţi!*%, 
iliri!5%, sarmaţi!“S! sau germanici!'3%? au format adevărate enclave etno-culturale în mijlocul 
populațiilor tracice!3%, care, la rândul lor, uneori avansaseră în teritoriile acestora!**%. Aceste 
conexiuni etno-geografice au permis intense schimburi, nu numai în ceea ce priveşte cultura 
materială!5% sau spirituală, ci și cu aplicabilitate practică, referitoare la tehnicile de producere 
a armelor, tactici, strategii, artă, religie, mentalități, toate adoptate şi adaptate de oameni aflați 
aproape permanent în conflict, atât între ei cât și cu vecinii lor. Toate aceste conjuncturi, 
puternic mulate pe caracterul impulsiv al tracilor!*%, au dat Antichității unul dintre cele mai 
creative şi războinice neamuri. 


351 Strabon, VII, 3, 10 ([geţii] neam vorbind aceeași limbă cu tracii); VII, 3, 13 (Dacii au aceeași limbă ca şi 
geții). 

352 Hubert 1983a: 293-297. 

353 Pârvan 1982: 9-28. 

35 Ferencz 2007: 16. 

355 Bărbulescu et alii 2007: 27-31. 

35 Danov 1976: 430. O excepţie notabilă a lumii sud-tracice a fost regatul odris, cu o istorie politică cuprinsă 
între a doua jumătate a secolului V a.Chr. şi prima jumătate a secolului I. p.Chr., dar a cărui putere efectivă a durat 
însă între secolele V-III a.Chr. (Archibald 1998, passim). 

357 Dumitrescu, Vulpe 1988: 93. 

358 Vulpe 2001: 408-411. 

359 Vulpe 2001: 414-417. 

3% Vulpe 2001: 411-414. 

361 Bârcă 2006: 233. 

32 Babeş 1970: 215-235. 

363 Strabon, Geographia, VII, 3, 13, 15. 

3% Pentru diferitele interacțiuni ale tracilor cu alogenii începând din secolul VI a.Chr. şi până în secolul I.p.Chr., 
o analiză detaliată la Berciu 1960, passim. 

365 Glodariu 1974: 157-170. 

3% Lucian, Icaromenip, 16. 

111.B.2 GETO-DACI 


Sintagma egalizatoare geto-daci este un construct modern şi are, ca și sensul ei, o istorie 
la fel de anevoioasă. Paternitatea conceptului aparține scriitorului polonez W. Aleksander 
Maciejowski, aparent primul autor care o folosește şi are o vechime considerabilă, fiind fixată 
în scris prima dată în anul 1855, într-o perioadă în care Polonia, desființată şi împărțită între 
vecinii ei mai puternici, își căuta argumente istorice pentru a-şi reconstrui identitatea 
naţională!5%7. De aici constructul a fost preluat de Al. Odobescul%%, apoi de către Grigore 
Tocilescu!3% şi ulterior folosit ca atare de către discipolii acestuia din urmă. Adoptarea fără 
probleme a sintagmei în mediul academic românesc a venit aproape natural, sprijinită fiind de 
corolarul dezvoltat de scriitorii antici, pornind de la afirmaţia lui Plinius, pentru care daci este 
doar numele latin al celor pe care grecii îi numeau geți!*'0, sprijinită şi completată de 
Strabon!57!, Dio Cassius!*7?, Apian!%'5, Trogus Pompeius!5'*, ambiguitate preluată de la aceştia 
şi de alți autori. 

Aşa cum observa Z. Petre *”, paradigma a fost perenizată cu adevărat, în peisajul 
autohton, de către Vasile Pârvan prin titlul la fel de ezitant!*7* dat operei sale de bază: Getica. 
O protoistorie a Daciei!5'". Cu o asemenea legitimare, termenul a fost receptat ca unul firesc 
în istoriografia românească, ba chiar suprasolicitat uneori sub formula traco-geto-daci sau 
traco-daci. În paralel, în funcţie de interesul punctual, unii autori utilizează totuși etnonimele 
de bază pe considerente geografice şi/sau cronologice: geți pentru subiectele care se referă la 


1375 


13567 Wactaw Aleksander Maciejowski, Geto-Daki, nadwislanskich i naddnieprskich Polan przodkowie, ich 
cyilizacya i mowy, ich pomnik z czasu miedzy pierwszym a piedziesiqtym rokiem po narodzeniu Chrystusa 
uplynionego, pochodzacy, 1855 (Geto-dacii vistulieni și niprieni, strămoșii polonilor) şi Geto-Daki, 1858 (Geto- 
dacii). Cf. Trynkowski 1980: 16-17. 

35 Alexandru Odobescu, /Biographia Daciei] Indice de scrieri attingetore, directu seu indirectu, de vechiu 
locuitori ai Daciei, Bucureşti, 1872: 33. 

3% Nu se poate imputa reputatului arheolog vreo denaturare a conceptului, pentru că el foloseşte sintagma 
(Tocilescu 1880: 562) în context lingvistic (g/osariu geto-dacic; limba geto-dacică), aspect asupra căruia anticii 
afirmă că nu sesizau deosebiri între geţi şi daci. În alte contexte, G. Tocilescu operează cu două entităţi diferite. 
370 Getae, Daci Romanis dicti; [...] regiunile apropiate de țărm au fost ocupate de diferite populaţii, când de 
geţi, numiţi de romani daci [...]. Pliniu cel Bătrân, Istoria naturală, IV, 12 (24), 80. 

371 Strabon explică iniţial deosebirea în termeni geografici: a existat o împărțire a teritoriului din cele mai vechi 
timpuri, căci pe unii îi denumesc daci, iar pe alţii geți. Geţii sunt cei ce se întind spre Pont şi spre răsărit, iar 
dacii cei ce locuiesc în partea opusă, spre Germania și izvoarele Istrului (VII, 3, 12), apoi conchide: Dacii au 
aceiași limbă ca și geții (VII, 3, 13). Trebuie însă remarcat că identitatea etnică și limba vorbită a unei populaţii 
nu se suprapun întotdeauna perfect, chiar dacă astfel de situații sunt mai rare şi în principal întâlnite în 
contemporaneitate. 

1372 Eu îi denumesc daci pe oamenii pomeniţi mai sus (amintiţi anterior, în contextul războiului lui Domițian cu 
aceştia), cum îşi spun ei înşişi şi cum le zic şi romanii, măcar că ştiu prea bine că unii dintre greci îi numesc geți, 
fie pe drept, fie pe nedrept. Căci eu îmi dau bine seama că geții locuiesc dincolo de Haemus, de-a lungul Istrului 
(Dio Cassius LXVII, 3, 16); dacii ocupă ambele maluri ale Istrului, cu deosebirea că parte din ei, care locuiesc 
dincoace de Istru, pe teritoriul locuit de triballi, sunt înglobaţi în guvernământul Mysiei (Moesiei) și sunt 
cunoscuţi sub numele de mysi (moesi), excepție triburile învecinate care nu-i numesc astfel. Cei care se află spre 
miazănoapte de fluviu se numesc daci, unii îşi zic geți sau traci, căci aparțin neamului dac care odinioară a 
populat cu așezări împrejurimile muntelui Rhodope (Dio Cassius, LI, 22). 

13% Geţii de dincolo de Istru, pe care îi denumesc daci (Apian, Istoria romană, 4, 15) 

1374 Şi dacii sunt o mlădiţă a geților (Trogus Pompeius, XXXII, 3, 16). 

1375 Petre 2004: 276. 

1376 Dilema pare să fi fost una cronică, devreme ce ea apare şi în text: geto-daci (Pârvan 1982: 167 (98)), daco- 
getic (p. 661 (374)), în paralel cu denumirile de geți şi daci, desemnând două entități diferite. 

1377 Cu titlu neutru, se poate adăuga că balansul este mult mai vechi; Criton, medicul personal al lui Traian, a scris 
o lucrare, Getica, în care descrie războaiele dacice. 

Oltenia, Muntenia, Dobrogea, Moldova şi Balcani, între secolele VI a.Chr. şi I p.Chr. şi daci 
pentru spațiul transilvan în perioada dintre secolul al II-lea a.Chr.-începutul secolului II p.Chr. 

Sintagma geto-daci rămâne totuşi un topos general, folosit prioritar pentru a cuprinde 
aspecte ale întregii civilizaţii getice şi dacice desfăşurate îndeosebi în timpul regatului dac. 
Putem spune că după 1965 ansamblul semantic capătă şi mai multă forță, pe fondul intervenţiei 
politicii comuniste în reconstrucția imaginarului colectiv cu privire la epoca dacică. Noile 
programe politice şi ideologice, care aveau ca laitmotiv concepte ca unitatea, statul centralizat 
şi independent, Burebista!*'5] personalitate puternică/marcantă, aproape au legalizat folosirea 
etnonimului hibrid pentru a concentra tema obsesivă a unităţii civilizaţiei geto-dacice. În acest 
peisaj calcificat, o opinie discordantă face M. Eliade, avantajat de poziţia sa de exilat, care 
refuză comoditatea sintagmei şi tratează cele două etnonime separat, reconstruind profilul 
dacic, în jurul ideii că numele acestora reprezenta la origine o confrerie iniţiatică războinică!*?. 

Revenind în spaţiul istoriografic intern, lucrurile rămân aproximativ la fel până după 
1989, când comunitatea științifică românească a relansat disputa, oarecum tacită, dar aprigă, 
cu argumente mai mult sau mai puţin convingătoare. Utilizarea etnonimelor geți, daci şi a 
constructelor geto-daci, şi daco-geți!s%, utilizate în paralel în literatura de specialitate, în 
funcție de o serie de factori regionali sau politici contemporani, a rămas o constantă uneori 
deranjantă!st!. 

Privind situaţia retrospectiv, apare limpede că dincolo de toate convulsiuile științifice şi 
politice care au antrenat sintagma în interiorul lor, comunitatea istoricilor români a folosit-o ca 
pe o convenție acceptabilă, cercetătorii fiind în general conştienţi că realităţile istorice ale 
spațiului discutat sunt, cel puţin pentru modernitate, extrem de complexe şi greu de redus la o 
formulă simplă. 

La fel de natural a fost şi faptul că, pe acest fond instabil, unii specialişti au încercat o 
sistematizare sau măcar o disciplinare a conceptului şi a metodologiei de uzitare. Dacă Al. 
Vulpe încearcă eliminarea construcției semantice daco-geți, considerată incorectă pe 
considerente cronologice (geții sunt atestaţi înaintea dacilor) şi staționarea asupra celei de geto- 
daci!*%2, V. Sîrbu şi G. Florea propun un armistițiu prin folosirea termenului de geți pentru 
referirea la populaţia care locuia doar în zona dintre Carpaţi, Munţii Balcani, Marea Neagră şi 
spațiul est-carpatic între secolele V a.Chr. şi I p.Chr. şi etnonimul de daci pentru locuitorii 
zonei intracarpatice din secolele II a.Chr.- I p.Chr., într-un anume consens cu mențiunile antice 
şi realitățile arheologice. Termenii generici de geto-daci şi daco-geți ar fi acceptabili, din 
perspectiva acestor cercetători, pentru aspecte generale ale civilizaţiei dintre secolele II a.Chr.- 
II p.Chr.!%%. Mult mai detaliat şi bazându-se pe (re)disecarea puţinelor izvoare scrise despre 


1378 Invariabil regele/momentul Burebista este reperul de bază, pe considerente cronologice, dar mai ales pentru 
calitatea de întemeietor, o paralelă evidentă cu secvenţa comunistă şi liderul ei. 

135% Eliade 1980: 11-15. De remarcat că lucrarea distinsului istoric și filozof, apărută la Paris în 1970, a fost tradusă 
şi publicată în România în 1980, în plin îngheţ ideologic, fapt ce poate fi interpretat ca o nouă încercare de 
apropiere de filozof a regimului, după ce, în prealabil, publicaţiile sale fuseseră interzise succesiv de cenzura 
comunistă. 

350 Sintagma daco-get, (cu formele daco-geți/daco-getic) este utilizată prepoderent în mediul academic din 
Transilvania şi are la bază ascendentul dacic asupra geților, respectiv situaţia de după secolul II a.Chr. 

381 Situaţie amendată de K. Strobel, care observă, cumva tardiv, într-un articol amplu (Strobel 1998: 61-95) 
pericolul proiecției greşite a sintagmei asupra secvenţei istorice reale şi crearea unui pseudo-etnos deranjant. 
Tonul şi parţial elemente ale discuţiei au fost la rândul lor criticate de Al. Vulpe (1998: 2-3). 

35 Vulpe 2001: 419. 

353 Sîrbu, Florea 1997: 7. Totuși, în pofida acestei soluţii de compromis, rămâne deschisă problema etnonimului 
populației (triburilor) tracice din interiorul Arcului Carpatic anterioare secolului II a.Chr., care nu puteau fi nici 
geți şi nici daci, ambele denumiri reflectând alte entităţi geografico-istorice. În ciuda acestui lucru, literatura de 

subiect, istoricul Z. Petre tranșează problema, opinând că, deşi artificială, sintagma geto-daci 
capătă consistenţa necesară, chiar dacă rămâne tot o proiecție modernă, abia în preajma 
cuceririi regatului dac, când deosebirile, atâtea câte erau, dintre geţi şi daci nu mai au duritatea 
de altădată!5%*. 

Racordarea tot mai puternică a istoriografiei românești la curentele şi ideile occidentale 
— în speciale cele de orientare post-procesualistă — a adus în atenţie faptul că interpretările 
etnice ale temelor antice suferă de o doză substanţială de subiectivism. În acest cadru, noţiunile 
artificiale geto-daci, daco-geți!*55 şi chiar cele naturale de geți, daci sunt considerate concepte 
pseudo-etnice bazate exclusiv pe surse latine și grecești şi, în consecință, nu putem cunoaște 
exact cum se auto-defineau populațiile antice nord-dunărene, chiar în ciuda surselor care 
afirmă cum își spuneau acestea. Aliterate prin definiţie, aceste societăți nu ne-au lăsat în scris 
nici un fel de informaţie, singurele consemnări despre ei parvenind prin mijlocirea vecinilor 
greci şi romani, care în mod cert au extins denumirile unor entități sociale mici, cunoscute lor, 
asupra tuturor celor care li se păreau că se aseamănă!*8€. Este adevărat că putem presupune larg 
că a majoritatea oamenilor din epoca respectivă erau prea puţin preocupaţi de natura identității 
lor etnice, atenți mai degrabă la nevoile şi problemele curente, dar elitele priveau (și privesc) 
întotdeauna altfel aceste lucruri. Mult mai mobile şi mai atente, prin definiție, la propria 
identitate, elitele ştiau cine sunt din punct de vedere etnic. Apreciind că obiectivitatea autorilor 
antici este irelevantă — în contrast cu afirmaţia explicită a lui Dio Cassius!*% — se conturează 
în peisajul istoriografic modern un mod asexuat de identificare etno-culturală a acestor 
populaţii, numite fie carpato-dunăreni sau carpato-danubieni, fie nord-dunăreni. Dacă 
delimitările cu caracter geografic bazate pe aceste repere pot fi acceptate fără obiecţii majore, 
cele culturale sunt mult mai complexe. Ceea ce arată, de fapt, limitele post-procesualismului. 

Pentru studiul de faţă am preferat în cele mai multe cazuri păstrarea unei distanţe 
prudente, față de o situare univocă privitoare la etnonimia tracilor septentrionali, de aceea am 
numit locuitorii — atunci când exista o imprecizie — „geto-daci”. În cazurile mai puţin supuse 
speculației însă, am optat pentru denumirile geți sau daci, în funcție de contextul istoric, 
întrucât fiecare etnonim aşezat în spațiul cronologic şi geografic potrivit explică suficient 
realitatea şi evoluţia istorică studiată. Restrângerea la un singur individ a etnonimului, respectiv 
formularea (războinic, rege, preot, țăran etc.) geto-dac, consider că depăşeşte în mod clar orice 
conceptualizare posibilă, oricum am privi momentul istoric fie din propria lui perspectivă, fie 
din cea a modernităţii. 

Pentru unele situații generalizatoare formula geto-daci, deși nu exprimă o realitate etno- 
culturală reală, poate fi o depăşire de moment ambiguu, motiv pentru care este uzitată şi în 
această lucrare, cu nuanțele arătate. 

Sintagma este şi rămâne o convenţie modernă, relativ osificată în istoriografia românească, 
fără ca prin ea să fie înţeleasă o unitate istorico-socială şi/sau politică. Ea poate conţine însă 
aspecte ale culturii materiale şi spirituale similare pe un spațiu mai larg (forme ceramice, 
edilitare, expresii artistice, monedă, ritualuri funerare, limbă inter-recognoscibilă, relaţii 


specialitate identifică adesea cu termenul de daci aceste populaţii, chiar până în secolul IV a.Chr., când este 
evident că nu putem vorbi de cultură dacică şi implicit nici de daci, în sensul corect al etnonimului. 

1384 Petre 2004: 276-289. 

1385 De remarcat că dubletul etnonimic nu este singular în istorie şi nici în istoriografie. Un exemplu este cel al 
celților, neam care în funcţie de epocă, de autori sau de zona asupra căreia se opinează este numit fie celți, fie gali. 
1586 Se cuvine un amendament asupra acestei axiome. Nu se poate face abstracţie de faptul că avem numeroşi 
indivizi ajunşi în Imperiul Roman care, începând din secolul I p.Chr., se definesc ei înşişi cu etnonimul dacus, în 
detrimentul oricăror probabile denumiri tribale, conturând o situație clară, coagulată, distinctă şi asumată (cf. 
Russu 1980: 20-21). 

1587 Eu îi numesc daci pe oamenii pomeniţi mai sus, cum îşi spun ei înşişi (LXYVIL, 6, 2). 

sociale etc.)!%%5, valabile şi acestea cu deosebită prudenţă și doar pentru intervalul dintre secolul 


II a.Chr. şi începutul secolului II p.Chr. Sintagma geto-daci nu poate fi decât instrument de 
lucru, un nume generic prin care desemnăm, dincolo de complicatele teoretizări niciodată 
stinse, tracii de nord şi nu un etnonim în adevăratul sens al cuvântului. 


Cleşte cu placă distanţatoare descoperit la 


Căpâlna, jud. Alba 
(www.cetăţi-dacice.ro) 


1388 Vulpe 1998: 6. 

111.B.3 GEȚII (GETAE /Ezoz) 


Nu există nici o certitudine asupra momentului individualizării geților în masa tracilor. 
Descoperirile arheologice arată unele diferenţe ale culturii materiale între zonele de la sud şi 
nord de Balcani. Se poate vorbi de o reflecţie a acestor deosebiri în ce priveşte aspectele 
spirituale, căci Herodot, vorbind despre geţi, deşi i se par traci în bună măsură, remarcă o serie 
de elemente care-i particularizează evident!%. În mod cert, situarea la periferia blocului tracic 
a permis influenţe asupra geților venite de la populaţiile vecine, în special cele de stepă!5%. 

Asupra originii numelui există puţine date, dependente desigur de nivelul cunoașterii 
limbii tracice în ansamblu. Singura varianta propusă şi necontestată până acum, este că 
etnonimul derivă dintr-un i.e. *guet-, echivalat cu a grăi; a vorbi!**. Privind etnonimul din 
perspectiva internă, nu avem nici o siguranță că geții se numeau ei înșiși cu acest termen, 
sursele antice îl folosesc relativ la modul general, notând în paralel numeroase nume de triburi 
ce locuiau în arealul getic. 

Geografic, Tucidide (secolul V a.Chr.) îi localizează pe traci între Munţii Rodopi şi 
Munţii Haemus, iar pe geţi, oarecum vag, dincolo de Haemus (spre nord din punctul grecilor 
de vedere). Mai târziu, Strabon (secolele I a.Chr. - | p.Chr.) spune că geții locuiesc de o parte 
şi de alta a Dunării!%%. Fără a mai relua toate scrierile anticilor, concluzia generală este că, 
începând cu sfârşitul secolului VI a.Chr., geții sunt atestați între Balcani şi Carpaţii 
Meridionali, Pontul Euxin şi Cazanele Dunării, fragmentaţi e drept, într-o puzderie de triburi, 
diferite sub aspect demografic. Descoperirile arheologice confirmă și ele această dispersie. 
Menţionarea geților în diferite ipostaze, chiar şi atunci când principalul factor de putere 
regională era regatul odrys, sugerează că geții făceau oricum notă discordantă în masa sud- 
tracică, chiar dacă ocazional participau, de voie sau de nevoie, la evenimentele militare din 
acest spaţiu, coordonate de dinaştii traci. Ipoteza este credibilă dacă ţinem cont de libertatea de 
mişcare oferită de pustiul getic şi relațiile militare cu războinicii stepelor, pe care geții le trăiau 
mai intens decât lumea sud-dunăreană. În acest scenariu nu mai apare atât de nechibzuită 
decizia unor triburi getice de a se opune cu armele invaziilor persane, în contrast evident cu 
politica sud-tracică a altor entități politico-militare sud-dunărene. Apropierea de lumea nord- 
pontică este vizibilă în arta getică!*%, în adoptarea unor arme, harnaşamente şi comportamente 
ale sciților, așa cum, fără mirare, observa Tucidide. 

Dacă lăsăm la o parte menţionarea de către Hecateu!'*% (jumătatea secolului VI a.Chr.) 
a unor triburi (crobizi, trizi/terizi!%%5), probabil getice, cea mai veche consemnare a etnonimului 
getic aparține lui Sofocle, care notează în tragedia, astăzi pierdută, Triptolemos, despre un 
oarecare Charnabon, care domnește acum peste geți!*%. Numele dinastului, despre care nu 
putem şti peste care trib şi în ce regiune domnea, este probabil getic şi, mai mult, reflectă un 


359 Herodot, Istorii; IV, 94-96; La trausi (trib getic) găsim aceleaşi datini ca şi la restul tracilor - în afara celor 
legate de naştere şi moarte (V, 4); Strabon, VII, 3, 2 (395). 

3% Thucydide, II, 9, 1; Strabon VII, 3, 17 (C. 306). 

51 Russu 1967: 108. 

3% Strabon VII, 3, 17 (C. 306). 

39% Atitudine egal influenţată însă şi de invazia persană (Sîrbu, Florea 1997: 29). 

354 Hecateu, La Stephanos din Bizanţ, Fr. 170-171. 

3% Cumulând informaţii de la Herodot, Pseudo-Skymnos, Hecateu, Herodian, Ptolomeu, Athenaios, Phylarcos, 
Hellanicos, Pliniu, crobizii apar ca un trib tracic ce locuia în sudul Dunării, fie între Tomis si Callatis (Strabon, 
VII, 5, 12 (C. 318)), fie lângă Dionysopolis (Pseudo-Skymnos). În oricare punct dintre aceste repere, locuitorii 
principali erau geții. Suidas (II, 500, 16) le atribuia, şi lor şi tracilor terizi, credinţa în nemurirea sufletului, 
specifică geților (Suceveanu 1976: 44-45). 

13% fai Charnabontos, hos Geton archei ta nun (Sofocle, Edip rege, Fr. 523). 

rege-războinic!5%. Până în secolul I a.Chr., istoriografia greacă este unanimă în a-i numi pe 
aceşti traci, geți. După sosirea romanilor în Balcani și apoi la Dunăre, lucrurile devin neclare, 
etnonimul geți este amestecat adesea cu daci, fiecare autor, grec sau latin, fiind tributar propriei 
culturi sau unor conjuncturi de moment. 

Pe toată perioada dintre secolele VI-III a.Chr. geții rămân grupul dominant din punct 
de vedere demografic, politic, economic, militar şi artistic pe aproape tot bazinul Dunării 
inferioare, pe ambele maluri ale fluviului. Intensa locuire este documentată de puncte întărite, 
aşezări numeroase şi necropole. Monumentalitatea unor tezaure sau a unor depuneri funerare 
fastuoase (Cucuteni-Băiceni, Poiana-Coţofeneşti, Agighiol, Peretu, Craiova, Porţile de Fier, 
Sboryanovo-Svestari, Rogozen, Borovo, Lukovit, Letniţa), cetățile şi nu în ultimul rând 
implicarea dinamică în fenomenele din lumea meridională, cu toate consecinţele sociale şi 
economice ce au decurs de aici, reconstruiesc profilul unei aristocrații potente, cu un caracter 
identitar distinct!5%. De altfel, această bogată cultură materială, dublată de o puternică 
amprentă specifică doar certificau particularitățile observate de către scriitorii greci. 

În interiorul /umii getice se poate observa un anume grad de uniformizare a valorilor. 
Dincolo de indiscutabila unitate culturală sesizată pe cale arheologică este sigur că avem de-a 
face cu identități tribale şi regionale, distincte de la zonă la zonă, etnonimul de geți fiind, în 
ultimă instanţă, un termen generic pentru triburile tracice de la nord de odrisi. 

Armamentul, arta, construcțiile civile şi militare, ceramica, amenajările funerare au 
caracteristici similare în tot spaţiul getic. Toate acestea denotă o ideologie relativ comună!*%, 
având în centru basileul războinic, eroizat. Afişarea acestei ideologii s-a făcut, în bună parte, 
prin recursul la metalele prețioase, din care au fost realizate echipamente militare de paradă — 
emblematice sunt vestitele coifuri princiare — vesela ceremonială, aplice de harnaşament, 
podoabe. În mod cert pe lângă aceste dovezi concrete putem adăuga elementele discrete 
arheologic: ritualuri, sacrificii, ceremonii, generozitate, etichetă, tatuaje, vestimentaţie, cult 
etc. Iconografia prezentă pe toate aceste piese — nu există elemente nedecorate — relevă teme 
mitologice specifice geților. Ideologia astfel exprimată — a elitelor desigur, pentru că nu putem 
vorbi de o omogenizare la nivelul întregii societăţi — arată, prin complexitate și repetitivitate şi 
că cel puţin în secolul de aur al prinților geți (cca. 350 - cca. 250 a.Chr.)!%% aceasta era extrem 
de bine structurată şi articulată pe un spaţiu vast, pe toate coordonatele ei sociale. Această 
dispersie nu putea fi posibilă fără mobilitatea elitelor fie că vorbim de diverse alianţe între 
căpetenii şi regii geților, fie că vorbim de activitatea politică şi mai ales militară a liderilor. 

Puterea efectivă a acestor basilei trebuie că a fost considerabilă, dacă ne gândim la 
eforturile economice pe care comunitățile supuse au trebuit să le depună. Este limitativ să ne 
gândim că impunerea deciziilor elitei s-a făcut doar prin forță brută, deşi e improbabil să nu fi 
existat cazuri. În principal însă proiecția puterii în teritoriu trebuie să fi fost realizată prin alte 
mijloace decât cele coercitive, întrucât nu există nici o dovadă a unor conflicte interne de 
amploare, deși, întotdeauna, unele fricțiuni erau fireşti. Dimpotrivă, un rege victorios, 
Dromihete, este pus în situaţia de a-şi convinge poporul în privinţa sorții captivilor 
macedoneni, luând hotărârile politice cu încuviințarea mulțimii!“!. Suntem obligaţi să 
admitem că mecanismele de condiționare, control şi impunere în structurile inferioare erau, în 
bună parte, de natură psihologică. Basileii geţi, acei prinți de aur, posedau şi cultivau o 


1597 *char- sau *chari- = forţă (Petre 2004: 21). 

139 Sîrbu, Florea 1997: 54-56. 

1399 Sîrbu 2006: 41. 

1400 Sîrbu, Florea 1997: 54. 

1401 Diodor din Sicilia, XXI, 12, 3. Nu putem înţelege prin mulțime decât partea activă militar, cea care înfruntase 
primejdiile războiului şi nu poporul de rând. 

identitate distinctă, puternică, eficace. Pe aceste baze s-a asigurat pentru câteva secole dinamica 
întregii structuri sociale getice. În fapt, modelul identitar folosit a fost atât de eficient încât, 
mergând în siajul lui, societatea getică s-a epuizat şi începând cu mijlocul secolului III a.Chr. 
civilizaţia a intrat într-un recul prelungit. Desigur, acest recul a afectat în principal elitele, care 
nu şi-au mai permis cheltuielile care-i alimentaseră gloria de altădată, dar consecinţele au fost 
resimţite din plin pe întreg palierul social. Nu se poate neglija impactul extern care a inițiat şi 
acutizat decăderea basileilor geți, anume invazia celtică în Balcani, pe lângă atacurile propriu- 
zise asupra teritoriilor tracilor și geţilor!*%2. Multe așezări au fost distruse, unele zone 
depopulate, dar cursul evenimentelor a luat o altă turnură, căci valul celtic a fost oprit de greci, 
dar răul fusese făcut. Principala consecinţă a fost că legăturile tradiționale cu Grecia şi mai ales 
Macedonia au fost tăiate. Lumea getică s-a trezit singură şi în pragul colapsului. 

Bulversaţi de modificările politice şi militare din Balcani, învinşi sistematic de 
guvernatorii provinciilor romane, deportaţi în mai multe rânduri, puterea basileilor locali se 
diluează accelerat până la nivelul la care istoriografia latină transferă toate atributele getice, 
adesea inclusiv numele şi istoria, noilor structuri socio-politice construite de daci. Faptul că la 
temelia acestui nou pol de putere, geții au contribuit nemijlocit şi substanțial stă, poate, tocmai 
faptul că Burebista, bărbat get, luând conducerea neamului său a întemeiat o mare stăpânire. 
Unul dintre efectele pe plan istoriografic ale acestui act politico-militar a fost utilizarea celor 
două etnonime ca echivalente perfecte, unul în greceşte, celălalt în latină, dar care desemnau 
același neam!“%, chiar dacă între cele două coordonate ale lui existau naturale diferenţe. 


Pandantiv în formă de pasăre, astăzi pierdută 
Piatra Craivii, jud. Alba 
(prelucrare digitală după Macrea er alii 1966) 


111.B.4 DACII (DACI, DAOI) 


1402 Brennus, conducătorul galilor, plecase în Grecia, iar cei pe care îi lăsase să apere hotarele neamului lor, ca 
Să nu pară că numai ei stau degeaba, au înarmat cinsprezece mii de pedestraşi şi trei mii de călăreţi, au pus pe 
fugă trupele geților şi triballilor şi amenințând Macedonia, au trimis soli la rege [Antigonos Gonatas] ca să îi 
ofere pacea pe bani şi totodată să spioneze tabăra regelui (Trogus Pompeius, Historiae Filippicae, XXV, 2-3). 
1403 Petre 2004: 277. 

Secolul II a.Chr. iese din conul de umbră dat de discreţia ştirilor despre realitățile din 
spațiul nord-dunărean. Părăsirea prim-planului scenei balcanice a marilor actanţi: sciți, greci, 
perşi, macedoneni a modificat nu doar raporturile de forţe, ci și paradigmele culturale 
dominante. Elitele getice, al căror program ideologic fusese vasal secvențial tuturor acestor 
curente, își pierduseră suflul — în principal datorită ruperii cordoanelor care îi legau de aceste 
zone bogate și de influenţă — iar întreaga structură socială care îi conținea a intrat în sevraj. 
Valorile în jurul cărora îşi construiseră imaginea de războinici, precum prestigiul, charisma 
individuală, originea ilustră sau puterea erau nu doar tradiţii ancestrale, ci energizante pentru 
orice fel de lider sau comunitate. Era nevoie doar de un nou coagulant. Peninsula Balcanică nu 
putea rămâne un no man 's land, poziția geografică şi resursele ei erau suficiente motive pentru 
ca peste dispersatele triburi tracice să sosească noi pretendenți. 

Primii alogeni veniți au fost celții, prezența lor în această parte a Europei fiind 
menţionată destul de timpuriu!'*0. Relaţiile cu temperamentalii traci, incluzându-i aici şi pe 
geți, nu au fost dintre cele mai amiabile, dar, fără a detalia acum resorturile intime ale 
conexiunilor dintre cele două mari blocuri etno-culturale, putem nota doar că, după unele 
succese ale celților, o răscoală a tracilor a distrus efemerul lor regat cu sediul la Tylis, în sud- 
estul Traciei (localitate neidentificată în teren încă), dar apoi cu restul celților, aceiaşi traci au 
găsit rapid motive de reconciliere. Probabil că asupra războinicelor triburi balcanice bătălia de 
la Kynos Kephalai (197 a.Chr.) şi instalarea puterii romane în regiune a avut efectul pe care 
dacul Scorilo l-a ilustrat ulterior prin pilda luptei dintre câini şi lup!%%. Dușmăniile iniţiale 
dintre barbari au fost se pare destul de repede înlocuite cu eterogene alianțe!*%, militare şi nu 
numai, între diversele neamuri și triburi, cele mai importante fiind cele dintre comunitățile 
celtice şi tracice. Mozaicul de războinici, identități, credinţe, arme, tehnici, strategii a sfârşit 
prin a se uniformiza, cel puţin la nivelul elitelor, transformări sedimentate şi finalizate în 
manifestări particulare. Sub influenţa noilor structuri de putere, care aveau modele identitare 
cel puţin mai pragmatice, peisajul cultural, politic şi militar al Balcanilor de Nord se modifică 
radical!%7. 

În acest tumultuos tablou îşi face apariţia un nume nou, acela al războinicilor daci. 
Prima menţiune etnonimică certă apare la Cezar!“%, într-o descriere geografică a zonelor din 
estul Rinului, respectiv sudul Germaniei. Evident numele nu desemna ceva nou, drept dovadă 
ar fi menţionarea etnonimului ca reper, ceea ce sugerează că etnonimul era cunoscut celor 
cărora li se adresa raportul generalului!“%. Amestecul acestor daci în conflictele cu romanii, în 
cadrul unor aparent stabile alianţe cu ceilalţi traci şi cu scordiscii apare apoi succesiv şi frecvent 


4 


04 Celţii plecaţi spre estul Europei apar în documentele vremii în contextul expediției lui Alexandru Macedon 
mpotriva triballilor din 335 a.Chr. (Arrian, Expediția lui Alexandru cel Mare, |, 4, 6-8); sursă folosită şi de 
trabon (Geografia, VII, 3-8). 

% Frontinus, Stratagemele, 1, 10, 4. 

1% Strabon, VII, 3, 2 (C. 296); VII, 5,2 (C 313); Titus Livius, XLI, 19, 8. 

407 Sîrbu, Borangic 2016: 39. 

10% Pădurea începe la hotarele helveţilor, nemeților și rauracilor şi se întinde în linie dreaptă, paralel cu 
Dunărea, până la hotarele dacilor și anarților (Cezar,VI, 25, 2). 

109 În aceeași perioadă, sfârşitul secolului 1 a.Chr., apare şi numele de Dacia, folosit de către Marcus Vipsanius 
Agrippa (63-12 a.Chr.), om politic şi general roman, prieten şi colaborator al împăratului Octavian Augustus, 
pentru a desemna un spaţiu larg: Dacia getică se mărginește la răsărit cu pustiile Sarmaţiei, la apus cu fluviul 
Vistula, la nord cu Oceanul, la sud cu fluviul Istru). Harta, care evident exagerează din necunoaștere sau prin 
simplificare dimensiunile etno-culturale ale întinderii dacilor, a fost afişată la Roma, după moartea autorului. 
După cum se vede, ambivalenţa daci-geți apare chiar din prima atestare a toponimului Dacia, care este numită 
getică. 


— 

în sursele antice!“!0. Una dintre aceste surse, aminteşte de o alianţă dintre scordisci şi daci!“!!, 


chiar mai devreme de menţiunea lui Cezar, suficient de puternică încât să pună probleme 
consulului Minucius Rufus, comandantul roman trimis în regiune, deşi se poate specula o 
informaţie greşită oferită de Frontinus!"1?. 

Numele pe care îl purtau, daci, daoi!“!5, are diverse etimologii ipotetice în mediul 
academic. Vasile Pârvan leagă atât numele dacilor, cât și al geților, de o improbabilă influență 
scitică, aliniindu-se destul de vizibil unei tendinţe a momentului care prin scitizare încerca să 
explice mare parte din necunoscutele problemelor istorice din Dacia!"!%. Mircea Eliade pleacă 
de la relaţia etnonimului cu î.€. *dhau (a sugruma, a sufoca), de unde ar proveni şi numele ilir 
al lupului (dhaunos), ca şi cel frigian (daos)!*!5. Dacii ar fi, potrivit lui Eliade, la origine nu un 
etnonim, ci numele unei confrerii iniţiatice cu caracter războinic, care îşi impune modelul și în 
consecință şi numele, asupra unor întregi comunități și regiuni. Că acestea conţineau, într-o 
formă sau alta, în principal traci, geți, daci şi scordisci, apare evident atât din izvoarele istorice, 
cât şi din analiza culturii materiale. Este posibil ca pe lângă acestea să fi fost cooptați iliri, 
pannoni, bastarni (?) şi alte triburi regionale, dar acest lucru este mai greu de probat. Asupra 
acestei ipoteze, care conţine apariția unui nou model identitar, emanaţie a fenomenelor militare 
locale, se exprimă şi Z. Petre, care admite, cu unele prudenţe, această posibilitate!11€. Indirect, 
în sprijinul acestei Iycantropii totemice!*! se poate invoca utilizarea stindardului cu cap de lup 
şi trup de reptilă şi poate parabola regelui Scorilo, care a asociat proprii luptători cu un lup. La 
fel de indirect putem nota şi neplăcerea cu care poetul Ovidiu îi compară pe geții agresivi cu 
lupii sălbatici (lupi saeuae)!"!8. 

Împotriva acestei etimologii s-a pronunţat cercetătorul D. Dana!“!?, dar, în ciuda 
argumentaţiei acestuia, teoria existenţei unei confrerii militare a fost validată arheologic prin 
identificarea caracteristicilor definitorii ale grupului Padea-Panagjurski Kolonii'%%, în 
inventarul cărora putem distinge trăsăturile unor grupuri sau clanuri războinice dominante, care 
s-au impus în această perioadă în nordul peninsulei Balcanice. 

Mult mai puțin gustată de mediul academic este soluţia oferită de C. Daicoviciu, pentru 
care numele dacilor este extinderea asupra populaţiei a numelui unei arme specifice, daca 


4 


0 Strabon, VII, 5, 11 (C. 318); Cei mai sălbatici dintre toți tracii au fost scordiscii care uneau puterea cu 
viclenia (Florus, Războiul cu tracii, |, 39 [III, 4] 3) — alianţa aceasta avea loc în secolul I a.Chr., fapt ce arată o 
lungă tradiţie. 

! Fiind strâmtorat de către scordisci şi daci (Frontinus, Stratagemele, II, 4, 3). 

112 Aşa cum prudent propune P. Pupeză (2012: 390), desele astfel de acţiuni comune scordisco-dacice — în care 
mult timp scordiscii au fost dominanţi — permit să admitem informaţia ca relativ sigură, Frontinus fiind un mai 
bun cunoscător al realităţilor din teren, față de alţi autori din epocă, ceva mai ezitanţi în a nota numele dacilor. 
113 Este de menţionat aici o frază a lui Dio Cassius care spune, cu referire la locuitorii din nordul Dunării, că 
poartă numele de daci, fie că sunt geți, fie că sunt traci din neamul dacilor care locuiau odinioară în Rhodopi 
(LI, 22, 8). Aparent aserțiunea este neclară, iar autorul fie îi confundă pe daci cu tribul tracic Dioi, trăitor în munții 
Balcani, fie a surprins, fără să înțeleagă fenomenul sau să-i acorde atenție suplimentară, prezența dacilor în sudul 
Dunării ca parte a alianțelor lor militare, în special în perioada de cristalizare a grupului Padea-Panagjurski 
Kolonii. 

114 Pârvan 1982: 286. 

5 Eliade 1980: 11. 

* Petre 2004: 276. 

7 Forma de iniţiere a tânărului aspirant la rangul de războinic, în care acesta era obligat la traiul în singurătate, 
mai mult sau mai puţin discret, dar totdeauna rapace, asemeni unui lup sau sugerând simbioza om-lup 
(Iycântropos) este atestat la mai multe populaţii, în epoci diferite. 

118 Ovidiu, Tristele, V, 7, 45-46. Comparaţia ar putea fi mai degrabă o cutumă a imaginarului roman care așeza 
necivilizații barbari războinici pe palierul cu animale de pradă. Cf. Tacitus, Germania, XLVI, 3-4; Prudentius, 
Contra Symmachum, IL, 816-817. 

119 Dana 2000: 153-174. 

+2 Rustoiu, Comşa 2004: 269. 

(neatestat însă), cu rădăcina într-un i.e. *dhag-, ascuţit, tăios!%1. Soluţia este mai puţin 


acceptată, în ciuda faptului că această etimologie a evoluat în limbile romanice și germanice 
din vestul Europei, unde de la daca — provenit din latina populară, însă la fel de obscur și 
neatestat — ajunge, printr-un medieval daga, în modernul dagger (eng. pumnal)!*?. 

Alte explicaţii etimologice, mai puţin convingătoare, au fost propuse de I. |. Russu în 
1967, care leagă denumirea de daci de i.e *dhă-k, radical dhe (a pune, a așeza), sugerând, 
probabil inspirat W. Tomaschek!“%, o vagă legătură cu —dava (*Dhe). Autorul însă prezintă 
etimologia cu titlul de probabilitate, ceea ce ne arată că nu îi acorda nici el foarte multă forță!*?4. 
Oarecum în sprijinul acestei ipoteze s-a pronunţat Eugen Lozovan, avantajat şi de formaţia sa 
de filolog. Propunerea etimologică oferită de E. Lozovan, care adaugă relaţiei daci-lupi a lui 
Eliade, o explicaţie mixtă, legând dacus şi de daos şi de -dava. Lozovan propune de fapt o 
conciliere între punctul de vedere inițiatic a lui Eliade şi unul urbanistic, propriu: Întrevedem 
decorul moral în care evoluară dacii în primul mileniu î.Hr., de la lupii rătăcitori, viitori 
constructori de cetăţi, încărcaţi de simbolism indo-european, s-au instalat în Carpaţi!"%. 

Este foarte posibil că etnonimul daci să fi aparținut inițial unui trib sau a unui 
conglomerat etno-cultural, fiind ulterior generalizat, lucru frecvent în Antichitate, valabil la 
traci, germani, gali/celţi, iliri şi chiar greci!*7. Mai sigur, acest etnonim apare în zona de sud a 
Dunării, locul de manifestare a constantelor alianțe traco-celtice, finalizate prin osmoza Padea- 
Panagjurski Kolonii. Nu este imposibil, pe baza situației din regiune, ca cei numiţi de romani 
daci să fi fost la început o astfel de comunitate războinică!*77, cu origini şi componente mixte, 
dar în care a prevalat filonul tracic. Războinici prin excelenţă, testamentarii unor lungi tradiții 
în acest sens, peste care s-a grefat apetitul şi experiența marțială celtică, purtătorii acestei noi 
identități culturale nu doar că au reuşit să supraviețuiască constantei presiuni romane, ci şi-au 
exportat modelul în mediul getic nord-dunărean, pe care-l vor angrena, declanșând ample 
transformări de substanță. Este posibil ca geții să fi fost cei care îşi vor însuşi noul model, 
absorbţie concretizată în apariția regatului dac întemeiat de getul Burebista. Numele de daci, 
luat de ei înşişi cel mai probabil, a fost preluat de romani în urma primelor contacte pe care le- 
au avut cu aceştia şi apoi a fost extins la toţi tracii nord-dunăreni. Doar sursele greceşti i-au 
numit pe aceiași locuitori drept geți, în virtutea propriilor tradiții și experienţe, mai vechi în 
zonă decât cele ale romanilor, explicându-se în acest fel alternanţa celor două denumiri sau 
preferința pentru una sau alta. 

Nu putem descifra exact etapele modificărilor comportamentale care fac ca dacii să 
aibă un model identitar diferit de aristocrația vechilor geți. Cea mai probabilă explicaţie vine 
din chiar creuzetul etno-social şi evenimenţial în care au apărut dacii pe scena istoriei. În noile 
manifestări identitare se regăsesc arme şi echipamente noi (armuri de zale, scuturi ovale, tipuri 
noi de coifuri, spade, pumnale curbe, zăbale specializate, pinteni), dar ies din uz echipamentele 
de paradă, iar arcul cu săgeți trece în plan secund, cel puţin din perspectiva elitelor. În domeniul 
artei, exprimarea pare că se democratizează, reprezentările nu mai aparțin strict vârfurilor 
sociale. Dispar redările antropodemonilor, hibridizarea zoomorfică se reduce substanțial, dar 
apar elemente noi în bestiarul local. Un bun exemplu este grifonul, ființă fantastică puternic 
ancorată în imaginarul antic de funcția regală. Apar sanctuare relativ standardizate pe un spaţiu 


41 Daicoviciu et alii 1960: 258. 

2 Întreaga argumentaţie și teoretizare la Gostar 1976: 94-95, notele 34-35. 
+23 Tomaschek 1975: 12. 

4 Russu 1967: 100. 

425 Lozovan 1998: 12-15. 

+2 Pupeză 2012: 392-393, 

+27 Pupeză 2012: 394. 

larg, numărul de cetăţi creşte exponențial, devoalând o ierarhizare pe verticală foarte bruscă şi 
agresivă a societăţii dacice. În acelaşi sector, funcţia cetăților este una eminamente militară, de 
supraveghere şi apărare a unor regiuni, rute sau resurse naturale şi nu de refugiu al populaţiei. 
Aurul devine foarte rar în teritoriu, motiv pentru care specialiștii au căutat diverse explicaţii 
fenomenului, între care cea mai probabilă pare să conţină anumite restricții religioase, în 
schimb argintul pare să fi fost beneficiarul unei considerații aparte, cu largi reverberaţii în 
mediul social. 

Fastul şi luxul de inspirație elenistică şi orientală sunt înlocuite cu o sobrietate cazonă, 
mai degrabă în rezonanță cu lumea celtică şi romană, iar societatea în sine translează de la 
existenţa unei puzderii de mici basilei locali la o regalitate şi un sacerdoţiu autoritare!“75. 
Nuanţa de sobru nu este una ce trebuie privită unidirecţional, căci ea nu a afectat şi nici pătruns 
în toate sectoarele societăţii. Perioada clasică a Daciei preromane are propria ei exuberanţă și, 
desigur, formele ei de lux. Acum se dezvoltă exponențial meșteșugurile; metalurgia fierului 
atinge adesea limitele artei, ceramica din proximitatea capitalei, dar şi din teritoriu, are 
componente cu adevărat speciale sub aspect estetic şi funcțional. Dacă perioada basileilor geți 
este furnizoarea de tezaure mult mai spectaculoase, ea este, din perspectiva culturii materiale, 
mult mai anostă și mai lipsită de fast, decât cea a regatului dac. Constructorii, la propriu şi la 
figurat, ai acestei exuberante, în felul ei, entități culturale, militare, sociale şi politice au fost 
cunoscuţi în izvoarele istorice sub numele de daci. 


Medalion de lut ars 
Descoperit la Sarmizegetusa Regia 
(www.enciclopedia-dacica.ro) 


148 Sîrbu, Florea 1997, 115-116. 

I[I.B.5 FENOMENUL PADEA-PANAGJURSKI KOLONII!*% 


Secolele IV-II a.Chr. au fost scena cronologică a unor transformări sociale și spirituale 
importante în spațiul balcanic. Una dintre cele mai semnificative este apariţia în acest areal a 
unor asocieri de artefacte şi practici funerare specifice acestei zone, fapt explicat prin apariția 
unei noi identități culturale, numită convențional grup / facies / orizont Padea-Panagjurski 
Kolonii (PPK), după numele a două situri reprezentative, Padea (jud. Dolj) din România şi 
Panaghiurski Kolonii (Obl. Pazardzik), din Bulgaria (PL. 47/2). 

Fenomenul în discuţie a fost pe rând considerat orizont, facies sau grup cultural, ceea 
ce a relevat neasumarea constantelor care-l definesc sau chiar neînţelegerea lui în ansamblu. 
Prudenţa s-a justificat, cel puţin în primele decenii de la conturarea subiectului, când au fost 
surprinse unele întinderi și caracteristici care calificau fenomenul drept un aspect cultural 
distinct — bunuri materiale, manifestări spirituale şi credințe magico-religioase destul de bine 
individualizate. Lipseau, pentru moment, unele delimitări geografice, marginile fenomenului 
fiind destul de difuze, în acord cu stadiul cunoașterii. Această situație apare astăzi şi mai 
problematică, dat fiind descoperirile frecvente care 1-au lărgit considerabil dispersia. Revenind 
la prudenţă, ea era justificată şi de lipsa unui alt reper care ar fi putut solidifica eticheta de 
cultură arheologică propriu-zisă!*0. Fenomenul în cauză nu era foarte bine demarcat de 
entitățile culturale înconjurătoare, de la care a preluat o seamă de elemente materiale şi 
spirituale. De fapt, el se prezenta drept o sinteză între elemente tracice, celtice, dacice, osmoză 
evoluată foarte repede — în două-trei generaţii (aprox. între 175-120 a.Chr.)!'%!. 

Sintagmele grup cultural sau facies cultural, folosite mai des, exprimă faptul că 
fenomenul conține, în viziunea cercetătorilor, doar anumiţi parametri conceptuali specifici unei 
culturi arheologice sau, mai precis, îi lipsesc unul sau mai mulți indicatori relevanți. Din nou, 
în perioada de început a cunoașterii fenomenului, aceste sintagme aveau justificarea lor, dată 
de stadiul cercetării la acel moment. Evoluţia descoperirilor permite modificarea acestor 
indicatori terminologici, facilitând astăzi vizualizarea unor puternice transformări socio- 
culturale, altă dată mai puţin evidente. Astfel, dacă iniţial definirea fenomenului drept un facies 
(cultural) era în consens cu aspectele relevate de dosarul istoric și arheologic al momentului, 
respectiv dependenţa acestuia față de culturile arheologice în mijlocul căreia a evoluat, sensul 
şi trăsăturile sale translează, o dată cu stabilirea unor caracteristici de sine stătătoare, spre 
conceptul de grup cultural!*2. Integrarea sau transformarea acestui grup cultural într-o cultură 
complexă este doar etapa următoare a evoluţiilor socio-politice traversate de purtătorii şi 
moştenitorii a ceea ce astăzi numim convenţional grup PPK. 

Fenomenul Padea-Panagjurski Kolonii a avut, cel puţin în istoriografia românească 
anterioară anului 1989, o acceptare rezervată şi sporadică, iar în cea bulgară a fost aproape 


1429 Conceptul și resorturile lui au fost discutate parţial în monografia pumnalelor curbe de tip sica din spaţiul 
nord-dunărean (Sîrbu, Borangic 2016: 41-47). Armonizarea fenomenului Padea-Panaghiurski Kolonii cu 
problematica elitelor militare geto-dacice este definitorie pentru ambele componente ale analizei — PPK și elitele 
dacice — astfel că reluarea şi dezvoltarea subiectului reprezintă un demers necesar în economia de ansamblu a 
discursului şi implicit a elitelor militare nord-dunărene, principalele beneficiare ale modificărilor impuse de acest 
fenomen. 

140 În ultimul deceniu, asupra acestei definiţii s-au formulat unele critici, emanate de conştientizarea limitelor 
acesteia (conceptul de cu/tură este un import din sociologie şi obligă la clasificări diverse ale artefactelor, precum 
şi la selecția metodologiilor utilizate în cercetarea arheologică), poziționând sintagma în zona convenționalismelor 
utilizate în comunicarea științifică (Palincaş 2010: 58). 

15! Torbov, Atanassov 2008: 97. 

1432 Popa 2015: 14. 


250 


ignorat. Deşi cercetările ultimului deceniu arată că denumirea de PPK nu mai reflectă astăzi 
întreaga complexitate a problemelor referitoare la implicațiile etno-istorice şi de civilizație, ea 
a rămas în uz, convenţional, pe considerentul că e singura care identifica şi individualiza 
suficient fenomenul în cauză. Principala problemă ridicată este întrebarea dacă acesta conţine 
o dispersie culturală sau una demografică, dat fiind distanţele foarte mari în timp şi spaţiu pe 
care au fost identificate elemente sau parametri specifici asociați, precum şi natura socio- 
politică foarte diferită, de la regiune la regiune, a elementelor cu specific PPK. 

Revenind la istoricul conceptului, el are la bază sesizări mai vechi, uneori indirecte, dar 
remarcate şi sistematizate abia de către cercetătorul polonez Zenon Wozniak'%%, în mod cert 
avantajat de situarea sa în exteriorul problematicii. Poziţia sa i-a permis să observe şi să 
analizeze unitar, fără a considera Dunărea o linie de demarcaţie!**, amplele modificări 
culturale petrecute în regiunea de geneză a PPK!*%. 

Istoricul Z. Wozniak are meritul incontestabil al realizării unei lucrări cu caracter 
monografic care avea în centrul ei asocierile de practici funerare!“ în discuţie și pe care le-a 
sistematizat, dar semnale privind aceste asocieri funerare fuseseră observate cu mult timp 
înainte în nordul Dunării, mai exact în zona Olteniei de astăzi. Având ca element indicator 
principal spadele, complexele vechi descoperite — multe fortuit — au fost iniţial considerate 
celtice. Primul studiu consistent, semnat de către V. Pârvan!*7, este publicat în numărul 1 al 
revistei Dacia, în care savantul analizează descoperirile de la Gruia (jud. Mehedinţi). Atribuirea 
artefactelor culturii celtice va pune multă vreme amprenta etno-culturală asupra acestui tip de 
descoperire de către istoriografia românească. Ideea este reluată consistent de către C. S. 
Nicolăescu-Plopşor!*5, care adună într-un articol numeroase descoperiri fortuite din Oltenia, 
pe care şi el le-a considerat celtice. Ipoteza a fost preluată apoi de către D. Popescu, care într- 
un mic articol numeşte întreg setul de descoperiri de această factură grupa (celtică) din 
Oltenia!*%, pentru a o diferenţia de materialele celtice din Transilvania, semn că autorul 
observase diferenţele, dar nu le-a putut explica. 

Într-un articol amplu dedicat descoperirilor celtice din România, cercetătorul V. Zirra 
acordă un spaţiu larg și complexelor din Oltenia, cărora le adaugă unele noi, păstrând ideea 
apartenenţei lor la cultura celtică!**. După apariţia lucrării lui Z. Wozniak (1974), Vlad Zirra 
revine asupra subiectului, aplicând unele detalieri oferite de actualizările arheologice şi 
istoriografice, studiu în care admite existența unei culturi mixte rezultate în urma contactelor 


15 Wozniak 1974, passim. Impactul iniţial al lucrării a fost ceva mai redus datorită redactării în limba polonă (cu 
un mic rezumat în franceză), dar autorul revine cu un alt text consistent, în care își prezintă tezele în limba 
germană, mult mai accesibilă comunității academice (Wozniak 1976: 382-402). 

134... ady Dunaj nie stanowil w zasadzie granicy etnicznej (...atunci când Dunărea nu constituia de fapt o graniţă 
etnică). Wozniak 1974: 130, trad. V. Podhorodechi. 

155 Wozniak 1974: 74-138. 

15 Dar care are unele omisiuni de neînțeles, spre exemplu neabordând asocierile similare din Muntenia 
(Radovanu, Zimnicea, Popeşti) publicate (unele preliminar, e adevărat) şi cunoscute la momentul redactării 
monografiei, aşa cum reiese din menţionarea lor în lucrare. 

%7 Pârvan 1924: 35-50. În acelaşi număr al revistei apare și un articol semnat de către prof. Al. Bărcăcilă, care 
prezintă şi câteva spade de tip celtic pe lângă multe alte artefacte preistorice (Bărcăcilă 1924: 296). 

158 Nicolăescu-Plopşor 1945-1947: 17-43. Autorul îşi nuanţează ulterior opinia cu ocazia descoperirilor de la 
Rastu (jud. Dolj) la care a participat, considerând războinicii înmormântați aici fie celți, fie, pe baza prezenţei 
pumnalelor curbe, dar a lipsei spadelor, autohtoni care au împrumutat obiceiuri străine (Nicolăescu-Plopşor er 
alii 1951: 273-274). 

1439 Popescu 1963: 411. 

1440 Zirra 1971: 234-238. 

între daci, scordisci şi triballi!“!, teză care va rămâne stabilă, cu mici nuanțări!*?, chiar dacă 


într-un registru uşor reținut. 

Acceptarea în istoriografia românească a acestui melanj cultural a fost mascată de o 
anumită scordiscizare teoretică regională!*5, pentru a nu știrbi unitatea neamului geto-dac, 
teză fundamentală a epocii comuniste!“. Totuși, chiar păstrând ideea unor incursiuni 
scordisce pe malul stâng al Dunării, care ar explica materialele celtice (spade, podoabe), unii 
istorici, analizând obiectiv artefactele şi complexele arheologice, observă şi notează din ce în 
ce mai nuanţat similitudinile culturale de pe cele două maluri ale Dunării. De adăugat, în acest 
scenariu, că unele morminte aflate în sudul fluviului pot fi cu foarte mare probabilitate atribuite 
dacilor (la fel cum unele aflate la nord pot fi ale unor scordisci!"%5) nu neapărat pe baza 
armamentului descoperit — care este un indicator al mixturii, nu al componentelor iniţiale — ci 
pe analiza celorlalte materiale ale mobilierului funerar, în principal ceramica. Situaţia obligă 
la introspecţie şi la recitirea afirmației lui Z. Wozniak, care îşi fundamenta cercetarea pe ideea 
că fenomenul studiat se dezvolta într-o vreme în care Dunărea nu era deloc o graniță, în sensul 
aplicat de cercetarea modernă. Fără îndoială că, cel puțin la început, înainte de cristalizarea 
politică a Regatului dac, situația din zona fluviului era mult mai fluidă și a rămas așa până la 
acțiunile desfăşurate în regiune de regele Burebista. Prezența sporadică a unor morminte 
considerate azi scordisce sau dacice, într-o parte sau alta a Dunării nu modifică imaginea de 
ansamblu, căci atribuirea lor unei entități etno-culturale trebuie raportată la locuinţe, aşezări, 
cetăți sau locuri de cult, indicatori mult mai precişi ai culturii dominante dintr-o zonă. 

După anul 2000, denumirea de Padea-Panagjurski Kolonii pătrunde substanțial în 
istoriografia românească, întâi printr-un articol consistent semnat de către D. Spânu!“*, urmat 
aproape simultan de o lucrare amplă, dedicată aproape în întregime acestui aspect cultural, 
semnată de cercetătorul clujean A. Rustoiu, care concentrează o serie de articole și colaborări 
anterioare!%*. Conceptul şi detaliile lui vor face însă subiectul a altor două articole ample, 
dedicate strict subiectului; unul scris în colaborare, cu baza pe o perspectivă antropologică!*%5, 
iar celălalt având ca pretext descoperirile asimilabile acestui fenomen din Transilvania!**. 

Istoriografia bulgară a reacționat diferit cu privire la ideea de grup Padea-Panagjurski 
Kolonii, deși introducerea acestei sintagme aparţine, la origine, istoricilor bulgari. 
Cercetătoarele Alexandra Dimitrova şi Nedyalka Gizdova, publică un articol în 1975, în care 
valorificând săpături începute din 1963, folosesc denumirea de grup Panagyurski Kolonii- 
Komarevo, găsind contextelor sud-dunărene o analogie la Corlate (jud. Dolj)'*%. Cu foarte 
mici excepții, literatura de specialitate bulgară a avut în vedere numai depunerile de tip PPK 
de pe teritoriul Bulgariei actuale. 


1441 Zirra 1976: 179-182. 

1442 Este de remarcat opinia cercetătorului Al. Vulpe, care într-un articol despre mormintele tumulare de la Popești 
(jud. Giurgiu) analizează mai multe descoperiri cu caractere similare provenite din Muntenia, Moldova şi din 
Oltenia. Autorul observă asocierile dintre spade şi pumnalele sica, numeşte descoperirile din Oltenia aparent 
celtice şi propune atribuirea lor culturii geto-dacice (Vulpe 1976: 213). 

+5 Vlădescu, Marinescu 1984: 23; Gherghe 1984: 69-75; Babeş 1998: 10-11; Sîrbu 1993: 25-26. 

14 Complexele de tip PPK din Oltenia erau considerate pătrunderi ale scordiscilor la nordul Dunării. 
Descoperirea unor inventare similare în Transilvania a trecut această teorie în discreţie istoriografică, fără a exista 
o demontare consistentă a ei (Sîrbu, Borangic 2016: 45, nota 133). 

145 O astfel de excepţie ar putea fi mormintele descoperite la Desa (jud. Dolj), dar care nu depăşesc malul 
fluviului. 

1% Spânu 2001-2002, passim. 

147 Rustoiu 2002, passim. 

15 Rustoiu, Comşa 2004: 267-276. 

+ Rustoiu 2005: 109-119. 

+50 Dimitrova, Gizdova 1975: 44-43. 

Conceptul PPK nu a fost receptat ca atare de către istoricii bulgari, nici măcar după 
apariţia lucrării lui Z. Wozniak, complexele specifice fiind considerate ca morminte tracice!*5!. 
O oarecare schimbare poate fi observată după anul 2008, când apare un articol semnat de N. 
Torbov şi J. Atanassov, autori care au propus o reexaminare a problematicii PPK pe baza 
complexelor identificate în nord-vestul Bulgariei şi a stadiului cercetărilor. Cei doi istorici 
avansează două ipoteze privind originea acestui aspect cultural. Una conturată în jurul migrației 
celtice şi a doua având în centru difuzia elementelor specifice PPK, care ar fi fost preluate masiv 
de către tracii triballi și aplicate propriului fond cultural. Studiul — care este de fapt un rezumat al 
unor viitoare lucrări dedicate subiectului!+5? — are meritul de a reliefa situaţia statistică, dar mai ales 
modurile anterioare defectuoase de cercetare şi de conservare a complexelor şi artefactelor 
specifice. În plus, autorii bulgari fac numeroase paralele şi comparații cu situaţia din nordul Dunării 
şi chiar cu descoperirile din Transilvania cunoscute la acel moment!“55. 

Istoriografia occidentală a fost mai uşor convinsă de conturul cultural nou format în 
Balcanii de nord, acceptând caracterul mixt al acestuia şi implicit distribuţia lui geografică pe 
ambele maluri ale Dunării!%5%. 

% 


Concret, nucleul acestor asocieri funerare a fost identificat inițial în nord-vestul 
Bulgariei actuale, între munţii Balcani şi Dunăre, apoi şi în nord-vestul Serbiei'*%, în Oltenia 
ŞI, ceva mai târziu, în sudul Transilvaniei. Ulterior, sporadic, descoperiri asimilabile acestui 
fenomen au mai apărut şi în alte zone ale României (Muntenia, Moldova Centrală, Dobrogea) 
şi, mai departe, până în Ucraina Transcarpatică (Pl. 47/1), precum și în estul şi centrul 
Bulgariei. 

Trebuie remarcat că similitudinile care au dus la definirea acestui grup se opresc la 
inventarele funerare, mai exact la unele piese care mobilează mormintele, fie ele tumulare — 
mai frecvente pe malul drept al Dunării — fie plane, mai dese pe celălalt țărm. În zona inițială 
nu avem nici un fel de alte contexte arheologice (așezări, fortificări, locuri de cult etc.) din care 
să rezulte că acest melanj a cuprins și alte sectoare ale culturii sau societăţii. Dimpotrivă, pe 
teritoriul de la nord de Dunăre manifestările din alte sfere decât cea funerară sunt cu totul altele 
decât cele din zona de geneză a PPK. Ne putem gândi în principal la programele ample 
edilitare, militare şi religioase, departe de orice similaritate cu oricare zonă barbară învecinată. 

Chiar dacă admitem, şi nu avem motive să nu facem acest lucru, preluarea unor modele 
comportamentale a căror reflexie erau tocmai practicile şi depunerile funerare specifice, ele 
privesc doar o categorie de războinici şi numai anumite coordonate religioase ori de 
comportament social şi se întind doar pe o durată determinată de timp. 

Constantele culturale identificate sunt morminte de incineraţie, foarte rar de inhumaţie, 
în care au fost depuşi decedaţii, împreună cu armele lor. Deşi iniţial posedau un arsenal propriu 
fiecărei componente etno-culturale participante, echipamentul militar a fost în final amalgamat, 
devenind particular grupului în discuţie. Mobilierul funerar al acestor războinici recompune 
panoplia lor, precum şi o parte din tipurile de produse materiale deţinute. Armamentul era 
constituit din spade de tip celtic, pumnale curbe de tip sica, lănci, pinteni, zăbale de tip tracic, 


1451 Nikolov 1965: 163-202; Nikolov 1981 : 30-41; Nikolov 1990 : 14-26; Theodossiev, Torbov 1995: 11-58; 
Torbov 2005: 358-367. 

1452 Nefinalizate până în acest moment! 

1453 Torbov, Atanassov 2008: 95-107. 

1454 Werner 1988, passim; Luczkiewicz, Schânfelder 2008: 159-210. 

1455 Istoriografia sârbească a rămas relativ neutră faţă de problematica Padea-Panagjurski Kolonii, avantajată şi 
de situarea fiefului tradițional al scordiscilor pe teritoriul sârb de astăzi, precum şi de numărul mic de complexe 
analoage cu cele de tip PPK (Belgrad-Karaburma, M.16), istoricii sârbi preferând analiza materialelor 
arheologice, fără a extrapola interpretările etno-culturale foarte mult. 

fibule, cuțite curbe, catarame. În unele depuneri apar şi vase ceramice, podoabe și accesorii 
vestimentare, majoritar dacice. Acestora li se mai adaugă, cu titlul excepțional, unele piese de 
armament defensiv (coifuri, armuri). Unele au origini cel mai probabil comune, rezultat al 
cooperărilor traco-celtice (cămăși de zale!“5, scuturi ovale!%57), iar altele, așa cum am 
specificat, sunt contribuţii ale fiecărui grup participant. 

De notat că deși la nivel general arsenalul este relativ unitar sub aspectul tipologiei 
pieselor şi a tratamentului ritualic, în contextele funerare el a fost depus adesea selectiv. De 
notat însă că piesa de bază a fost pumnalul curb de tip sica!%%5, armă cu multiple valenţe 
identitare. Mormintele cu inventar complet sunt rare!*%, cel mai frecvent depunerile conţin 
două sau trei piese de armament sau harnaşament (pumnal, spadă, lance, zăbală), fapt ce poate 
fi interpretat ca variaţii regionale ale ritualului de bază sau, la fel de probabil, o diferență socială 
evidentă, pe care comunitatea a dorit să o sublinieze foarte vizibil. Inventarele funerare, câteva 
chiar fastuoase, arată că defuncții au aparținut aristocrației politice şi militare, detaşaţi de 
propriile comunități prin riturile şi ritualurile practicate, prin armele deținute şi prin potenţa 
economică afişată. 

Asocierile de elemente materiale şi spirituale au dus la concluzia că elitele în cauză au 
conținut inițial componente provenite dintr-un conglomerat de grupări etnice de origini diferite 
(preponderent tracice şi celtice, dar posibil şi unele ilirice sau bastarne), aflate sub hegemonia 
unor clanuri războinice care aveau interese, tactici şi strategii comune, finalizate în manifestări 
identitare specifice. Alianţele militare constante, cât şi interesele comune ale purtătorilor 
acestei culturi construiesc imaginea unei elite militare „supra-naţionale”, specifică Balcanilor 
de nord, al cărei mod de viaţă era caracteristic comunităţilor războinice de indo-europeni!*%. 
Acest model comportamental este explicat prin apariţia unei noi identități culturale a cărei 
expresie principală, vizibilă astăzi, constă în manifestări funerare expresive prin mod şi 
valoare, indicator al apartenenţei defuncților la un etaj social elitist. De asemenea, armamentul 
deţinut şi, mai ales, practica sacrificării lui la moartea războinicului, punea distanţă clară între 
omul de arme şi restul comunității, de care acesta se detașa vizibil şi după moarte. 

În privinţa ernicităţii purtătorilor acestui aspect cultural, cel puţin în fazele lui iniţiale, 
s-au exprimat numeroase opinii, adesea contradictorii. Se poate spune însă mai sigur că inițial 
principalele elemente etno-culturale erau constituite din scordisci, triballi, geți, daci, mossi, 
iliri şi probabil unele resturi bastarnice. Desigur că în perioada trecută de la definirea grupului 
şi momentul actual, aproape jumătate de secol, s-a acumulat un volum de informaţii consistent. 
La nordul Dunării, manifestări de acest tip s-au descoperit în sudul României, pe linia marelui 
fluviu — dar extinse spre nord până în zona Subcarpatică — de la Clisura Dunării şi până la 
Olteniţa, în Muntenia central-vestică, apoi în tot sudul Transilvaniei şi, mai departe, până în 
Ucraina subcarpatică şi Slovacia!*!. Elemente sporadice, concretizate prin prezenţa unor 
pumnale curbe, au apărut și în sud-estul Transilvaniei, în Moldova centrală şi în Dobrogea. În 
acest întreg areal, inițial s-a considerat că aceste morminte ar fi celtice, apoi că ar reprezenta 
războinici celți și daci ori doar morminte ale dacilor. Această diversitate de opinii provenea şi 
din faptul că majoritatea descoperirilor erau fortuite, conţineau morminte izolate ori dispuse în 


15 Borangic, Paliga 2013: 5-22. 

157 Borangic et alii 2015: 113-170. 

158 Statistic însă vârfurile de lance sunt cele mai numeroase, dar acestea au fost depuse frecvent şi câte două în 
acelaşi complex, ceea ce modifică substanţial statistica şi percepția analizei. 

15 Şi ele sunt legate invariabil de situarea lor în proximitatea unei cetăţi, aşa cum o demonstrează mormintele de 
la Cugir, Costeşti, Hunedoara, Popești, Răcătău şi exprimă clar statutul social superior al decedaţilor. 

50 Rustoiu, Comşa 2004: 269. 

151 Zone în mod cert afectate de extinderea controlului militar dacic în urma eliminării puterii celtice de la 
periferia regatului dac în urma campaniilor lui Burebista. 

MICI grupuri şi ele nu puteau fi asociate cu așezări sau cetăți din apropiere. Prezenţa unor tipuri 
de arme sau podoabe caracteristice lumii scordisce, mai ales în morminte, nu indică implicit și 
prezenţa lor etnică; aşa cum arată descoperirile arheologice, astfel de piese s-au găsit pe arii 
largi și la popoare diferite, astfel că ele sunt artefăcte supra-regionale!*?. 

Dispersia inventarelor specifice, morfologia pieselor de armament, cronologia şi cadrul 
istoric în care a evoluat fenomenul sunt acum mai bine cunoscute, iar presiunea politică asupra 
cercetării s-a diluat categoric, fapt ce s-a răsfrânt asupra înţelegerii problemelor de ordin istoric 
şi care a obligat la anumite reconsiderări. 

Pentru spaţiul nord-dunărean este de domeniul evidenţei că războinicii incinerați 
aparțin comunităţilor care au populat şi edificat aşezările şi cetăţile din proximitatea 
mormintelor. La fel de evident este şi faptul că, după mijlocul secolului al II-lea a.Chr., nu mai 
sunt cunoscute așezări celtice în nordul Dunării'“%, fenomen conectat puternic cu acel 
reviriment dacic notat de Trogus, astfel că mormintele descoperite nu mai pot fi atribuite 
scordicilor. Aceştia nu au în spate nici un fel de activitate socială, populaţie însoțitoare sau 
aşezări ale acesteia şi care, eventual, s-ar fi putut ocupa de funeraliile tradiționale. Dacă 
analizăm posibilitatea unor expediții militare scordisce la nord de Dunăre — în contrast cu 
sursele istorice care notează repetate atacuri ale dacilor orientate spre sudul bogat — caz în care 
măcar unele înmormântări le-ar fi aparținut, trebuie remarcat că înmormântările de tip PPK 
conțin vestigii funerare care se întind pe o perioadă de aproximativ două secole și care acoperă 
aproape întregul teritoriu locuit de daci!'*%. Este clar că această dispersie depăşea cu mult 
posibilitățile scordiscilor, oricum slăbiți de atacurile reciproce cu romanii. Pentru epocă, 
lipsesc la nord de Dunăre orice urmă de distrugeri masive, repetate, ale așezărilor şi cetăților 
dacilor ce ar putea fi puse pe seama scordiscilor. De altfel, în timpul regelui Burebista, dacii 
trec fluviul și îi înving pe aceştia în propriul lor fief. 

De cealaltă parte a ipotezei, în întreaga zonă nord-dunăreană, astfel de înmormântări 
specifice sunt în relație cu numeroase cetăți, așezări, sanctuare și tezaure caracteristice 
dacilor!“%5. Unele mici cimitire ori morminte izolate se află chiar în vecinătatea unor asemenea 
situri dacice (Popeşti!1%, Cugir!%%, Costești-Cetăţuie!*%, Piatra Craivii!“, Hunedoara!“0, 
Spahii!!, Mala Kopanya!“7? etc.). Dacă mormintele sunt relaţionate cu raidurile frecvente în 
sudul Dunării ale unor alianţe daco-scordisce, notate de sursele antice, atunci morţii scordisci 
se află înmormântați la sud de fluviu, nu la nordul acestuia. Desigur, existența unor morminte 
scordisce răzlețe la nordul Dunării nu poate fi exclusă, dar ar fi vorba de cazuri izolate şi nu o 
prezență atât de numeroasă, cum uneori s-a presupus!*3. 

Pe aceste considerente devine greu de acceptat, în lipsa unor documente arheologice 
consistente, ipoteza „migrării” unor cete sau clanuri războinice din nord-vestul Bulgariei, prin 
zona Porţilor de Fier şi apoi prin defileele Carpaţilor spre sud-vestul Transilvaniei, grupuri care 
ar fi fost la originea nucleului regatului dac!*'*. Pe de o parte, unele centre dacice rezidenţiale 


1% Sîrbu, Borangic 2016: 42-43. 

153 Sîrbu 2015: 13. 

364 Sîrbu 2015: 13-14. 

155 Sîrbu, Arsenescu 2006: 163-186. 
15 Vulpe 1976: 193-215. 

157 Crişan 1980: 81-87. 

15 Sîrbu, Borangic 2016: 36-37. 

% Plantos, Ciută 2015: 251-263. 
470 Sîrbu er alii 2007a; Sîrbu et alii 2007. 
+71 Gherghe 2015. 

+72 Kotigoroshko 2009: 58-133. 

+75 Sîrbu 2015: 13-14. 

474 Sîrbu 2015: 14. 

fortificate apar în sud-estul Transilvaniei (Covasna-Cetatea Zânelor, Racoş-Tipia Ormenișului), 
aproape simultan cu cele din zona Munţilor Orăştiei. Se poate, astfel, concluziona că apariția 
unor centre rezidențiale în toată Dacia, după mijlocul secolului al II-lea a.Chr., este rezultatul 
unei evoluţii locale a societății geto-dacice, impulsionată şi influențată, desigur, de convulsiile 
perioadei care cuprinseseră Balcanii de Nord. În al doilea rând, asemenea morminte apar destul 
de rapid într-o arie largă!“75, din zona Dunării până în Ucraina subcarpatică, deci nu este vorba 
de vreo migraţie fulgerătoare din sudul Dunării, cel puţin nu una consistentă. O modificare atât 
de amplă şi rapidă trebuia să lase urme arheologice și istorice concrete ale unor deplasări 
demografice care să fi fost capabile să-și impună propriul model cultural!“'6. Urme care lipsesc! 

Chiar din nord-vestul Bulgariei, unde există o puternică concentrare de morminte de 
tip PPK!*7, nu se mai cunosc așezări scordisce după mijlocul secolului al II-lea a.Chr. De 
asemenea, din această perioadă, în zonă sunt cunoscute descoperiri tipice lumii geto-dacice, 
aşa cum sunt locurile de cult de tipul „câmpurilor de gropi” (Russe!%'5, Bagachina!“7*), figurine 
antropomorfe și zoomorfe, boluri cu decor în relief ori piese de toreutică cu reprezentări 
figurative caracteristice lumii geto-dacice!%%0. 

Ipoteza migrării unor contingente de războinici înspre nord, din sudul Dunării, riscă să 
devină un mit al cercetării sau, cel puţin, o temă recurentă în lipsa unor elemente fundamentale 
care definesc astfel de deplasări organizate. Desigur, modele anterioare (sau ulterioare) 
momentului discutat au existat şi ne putem gândi la migrarea unor triburi tracice din Balcani 
spre Anatolia sau la sosirea celților în zonă, ca să folosim ca reper aceeaşi axă de deplasare. 
Ambele modele au solide dosare istorice şi arheologice, ceea ce nu este în cazul aşa-zişilor 
scordisci trecuţi la nord de fluviu. Elementele materiale similare regăsite pe malul stâng al 
Dunării, în special armele, dar nu numai, sunt mai degrabă parte a unor modele 
comportamentale la modă, colportate de către elite!%1, atunci când ele nu sunt specifice lumii 
tracice (ceramică, podoabe etc.). 

Pe aceste considerente nu doar structura fenomenului în nordul Dunării, ci chiar 
denumirea de Padea-Panagjurski Kolonii ar trebui redefinite pentru acest spaţiu şi pentru 
această perioadă. 

În primul rând, în epoca lui Burebista nu se mai poate vorbi de clanuri şi banderii 
militare independente, indiferent de etnia lor. Politica dinamică dusă de regele dac absorbise, 
prin diverse metode, tot potențialul intern, în așa măsură încât acest lucru i-a permis să 
proiecteze în exterior forţa militară consistentă a diverselor triburi şi facțiuni din sfera sa de 
putere!4%2. Că solidificarea a fost profundă o dovedeşte chiar moştenirea regatului burebistan. 


1475 Analizând modificările din spaţiul nord-vestic al Bulgariei actuale, dar mai ales omogenitatea inventarelor 
funerare (pe baza şi pe existența unor ateliere specifice care şi-au pus amprenta asupra pieselor fabricate), 
cercetătorii bulgari au ajuns la concluzia că, cel puţin în acest areal, naşterea şi difuzia generală a acestui model 
cultural s-a făcut în cel mult două generații (Torbov, Atanassov 2008: 97), timp extrem de scurt pe scala 
conservatoare, de altfel, a tradiţiilor elitelor războinice. 

176 Sîrbu, Borangic 2016: 44. 

171 Wozniak 1974, passim; Theodossiev, Torbov 1995: 11-58. 

+15 Varbanov 2013: 78-93. 

7 Bonev, Alexandrov 1996, passim. 

150 Sîrbu, Borangic 2016: 46. 

451 Măndescu 2013a: 127. 

482 Acest lucru a dus la oferirea unui rol social către un număr tot mai mare de indivizi, am putea specula că în 
principal tineri sau oricum din segmentul activ al populaţiei, care aduc din expediţii valori materiale şi culturale, 
împiedicându-i să concureze pe plan local cu generațiile mai în vârstă sau chiar între ei. Nu putem aprecia direct, 
cât din această proiectare în exterior se întorcea înapoi sub forma femeilor (captive, dăruite, alianțe matrimoniale 
etc.), dar dacă astfel de situații au existat, şi nu avem motive să le refuzăm, ele au avut ca efect imediat tot o 

După moartea regelui, structurile sociale — cu subansamblele lor — nu au mai putut reveni la 
organizarea tribală din perioada anterioară!“55. Modificările fuseseră de substanţă, iar impactul 
suficient de consistent. Reunificarea, fie şi parțială, a diferitelor entități și uniuni politice locale 
de către Decebal s-a putut face, şi din această cauză, mai uşor. 

În urma osmozei elitelor traco-celtice, relevată în principal de compoziţia 
armamentului, se observă că moştenirea tracică a fost cea mai substanţială. Desigur că poate fi 
acceptată prezenţa izolată a unor scordisci în spaţiul nord-dunărean, fie ca urmare a alianțelor 
militare sau matrimoniale, fie ca războinici prezenți, dintr-un motiv sau altul, la nord de 
fluviu!%5%. Dar în nici un caz nu este evidenţiată prezenţa unor grupuri masive de războinici 
scordisci, însoțiți de familii şi averi, care să fi jucat un rol major în evoluția societăţii și la 
coagularea structurilor politice dacice nord-dunărene. Strabon spune chiar că scordiscii 
stăpâneau spre nord, la un moment dat, doar până la câteva insule de pe Dunăre!%5, de unde 
putem înțelege că nu au trecut masiv dincolo de fluviu. Exceptând posibilele morminte despre 
care am discutat, nu sunt identificate așezări sau locuri fortificate cu caracter scordisc în întreaga 
Oltenie. Cum, de altfel, acestea lipsesc, din secolele II-I a.Chr., în chiar zona de geneză a PPK. 
Istoriciul A. Rustoiu identifică o influență sud-tracică în apetenţa dacilor pentru construcția de 
fortărețe din piatră ecarisată ridicate pe înălțimi, amintind câteva astfel de cetăți din mediul 
sud-tracic al secolelor V-III a.Chr. şi în ce priveşte organizarea spaţiului civil şi funerar!“%€. 
Perpetuarea unor idei şi concepte legate de ideea de forță, prestigiu, identitate, exprimată în 
construcții monumentale este o propunere rezonabilă şi care s-a putut grefa natural pe tradiţiile 
nord-dunărene privitoare la construcția cetăților. 

Ori o migraţie, dar mai ales o stabilire consistentă într-un nou teritoriu, nu se poate face 
în lipsa componentelor civile ale unei structuri militarizate!“%. Războinicii din mormintele 
enumerate nu puteau fi decât daci, cel puţin sub aspect etno-cultural. După jumătatea secolului 
al II-lea a.Chr., componenta celtică intra-transilvană, atât cât fusese ea, dispare sau, cel puţin, nu 
mai avem nici o urmă sesizabilă arheologic şi nici o menţiune scrisă. Piesele de origine celtică, 
central-europeană ori scordiscă, îndeosebi piese de port ori podoabe, nici acestea prea 
numeroase, au o altă istorie, care necesită o abordare separată (schimburi comerciale ori de 
daruri, rapturi, alianțe matrimoniale). 

Un aspect ar trebui menţionat în acest moment. Aportul culturii celtice, nu doar în 
cadrul PPK, ci asupra întregii civilizaţii dacice, a fost adesea subapreciat, umbrit de aserțiunea 
lui Strabon care spunea că Burebista a pustiit pe celții care erau amestecați cu tracii şi cu ilirii 
şi a nimicit pe de-a întregul pe boii aflați sub conducerea lui Critasiros şi pe taurisci!%58. 


detensionare internă a societăţii, o relaxare a relațiilor între indivizi şi între generaţii, cu efect asupra moralului şi 
a bunăstării generale. 

148 Principalul pilon al structurilor sociale dacice, rămas după moartea lui Burebista, a fost instituţia religioasă. 
Succesiunea asigurată de marele preot Deceneu, devenit rege la Sarmizegetusa a păstrat ideea pandacică, astfel 
că diferenţele între diadohiile centrifugate după destrămarea regatului erau doar politice, nu şi de altă natură. Spre 
exemplu, înmormântările de războinici, specifice PPK, dar ieșite din uz după reformele impuse, nu mai revin în 
actualitate nicăieri în spaţiul fostului mare regat, semn că transformările fuseseră absorbite sau că Sarmizegetusa, 
prin centrul religios de aici, poate chiar unul dintre acei misterioşi munţi sacri, Kagaionon, încă avea influență 
sau rămăsese încă locul către care priveau toți dacii. 

14% Florus, I, 29, 5. 

1485 Strabon, Geografia, VIL, 5, 12 (C. 318). 

1485 Autorul propune și o difuzie demografică spre vest, în zona de geneză PPK, a resturilor celților plecaţi după 
distrugerea regatului de la Tylis, localizat undeva în estul Bulgariei de astăzi pe baza unor monede emise de 
Cavaros, ultimul rege celt din Tracia. Acestor celți li s-ar datora prezenţa în cadrul fenomenului PPK a spadelor 
de tip celtic şi a armurilor de zale (Rustoiu 2015a: 354-361). 

1487 Aşa cum de fapt celții au migrat spre lumea elenistică. 

148 Strabon, Geografia,VII, 3, 11 (C 304). Daniel Spânu consideră că antagonismul dintre celți şi daci, topos 
istoriografic consistent încă, ar fi un rezultat al ideologiei naţionale implementat în deceniile totalitare, când 

Desigur, conflictul daco-celtic a eliminat ameninţarea militară din vestul regatului dac, dar 
înaintea acestui pustiitor război se ascunde peste un secol de contacte strânse între celți şi 
daci!%%”. Istoriografic, războiul a obturat numeroase repere ale unei solidarități culturale şi 
rituale!*% care a putut transcende deosebirilor etno-culturale şi politice ce au putut sta la baza 
genezei culturii târzii Lat&ne din Dacia preromană!*!. Elementele celtice integrate nu sunt 
deloc puţine sau neimportante, chiar dacă uneori sunt indirecte: spade, armuri, scuturi, 
ceramica grafitată și cea pictată, piese de orfevrărie, unele importuri etc!%7. Toate aceste arme, 
idei, tehnologii sau obiecte de prestigiu celtice ajunse în Dacia, pe diferite căi, au fost prețuite 
şi asimilate!“%. Dincolo de dimensiunea materială relevată, care poate fi discutată sau 
discutabilă!*, putem bănui o componentă spirituală!%, care complică puţin răspunsul la 
modul de recul al civilizaţiei celtice din zona de contact cu dacii sau măcar la moştenirea 
celtică!%% rămasă în aceste teritorii. Subiectul însă, merită un studiu separat. 

Recapitulând analiza argumentelor privitoare la grupul Padea-Panagjurski Kolonii se 
pune întrebarea cine erau purtătorii acestei culturi puternic dezvoltate în interiorul Regatului 
dac? Panaghiurski Kolonii era anterior cu mai mult de un secol față de întemeierea regatului şi 
la peste 500 de km distanță de centrul acestuia. Mai potrivit ar fi ca această manifestare 
culturală să fie atribuită fără echivoc culturii geto-dacice, singura dintre participantele la 
hibridizarea iniţială care îşi însuşise substanțial noua identitate şi o solidificase în timp sub 
forma unei puternice entităţi politico-militare. În plus, contribuţia tracică (în care se include 
natural și cea geto-dacică) pare să fi fost cea mai consistentă în acest melanj cultural. Dacă 
avem în vedere aceste realități cultural-arheologice putem aprecia că, pentru zona nord- 
dunăreană, inventarele de tip Padea-Panagjurski Kolonii au aparţinut dacilor şi că nu se mai 
poate susține ipoteza unei „migrații a cavalerilor danubieni” spre Oltenia şi Transilvania, ci, 


afirmaţiile lui Strabon au fost preluat dogmatic şi necritic. În viziunea cercetătorului, conflictul dintre Burebista 
şi Critasiros a beneficiat de o vizibilitate istorică exagerată (Spânu 2016: 97) care, aş adăuga, a eclipsat 
componente sociale și culturale definitorii pentru epoca şi transformările în discuție. 

1489 Sau mai mult, dacă radiografiem dispersia în teritoriu a descoperirilor arheologice specifice fiecărei populaţii 
care au relevat raporturi de forță şi interese finalizate într-un modus vivendi stabilit încă de la începutul pătrunderii 
celtice în Transilvania. De remarcat că deşi au fost semnalate cca. 70 de așezări celtice, nu s-au descoperit 
fortificații sau locuri de cult, ceea ce imprimă invaziei celtice un caracter destul de fragil, sub aspectul permanenţei 
(Sîrbu 2006b: 195). Cele aproximativ 400 de morminte cunoscute la nivelul anului 2006, la care se adaugă o serie 
de descoperiri mai recente (necropola de la Gâmbaş, jud. Alba, în curs de publicare), sunt în majoritate de 
războinici. 

1490 Bste de amintit preluarea de către celți, din fondul local, a incineraţiei în urnă, practică nespecifică în zonele 
de origine (Sîrbu 2006b: 196), fapt ce argumentează schimburi culturale reciproce şi implicit un anume echilibru 
în acest sens, chiar dacă, în ansamblu, fiecare populație şi-a păstrat specificitățile etno-culturale. 

1491 Spânu 2016: 97. 

1492 Este interesant de semnalat că deși nu au fost descoperite aşezări fortificate sau fortificaţii celtice la est de 
Tisa, dacii ar fi putut veni în contact cu tehnicile constructive celtice în timpul campaniilor contra Boiilor şi 
Tauriscilor. Astfel de construcții, inclusiv de tipul murus Gallicus, aşa cum este situl de la Zâvist (Cehia) datat 
începând cu 150 a.Chr., sunt documentate în acest spaţiu (Drda, Rybovă 1995: 136, fig. 1). 

149% Spânu 2016: 91. 

144 Unii specialişti văd influenţe majore elenistice şi orientale în arta Regatului dac şi mult mai mici din cultura 
celtică, aceasta din urmă la rândul ei influenţată de fondul cultural balcanic. Piesele cu posibile origini celtice sunt 
relativ izolate şi ele pot fi rodul unor intruziuni (Sîrbu, Florea 2000b: 204-205). Mai mult, unele dintre obiectele 
considerate de factură celtică pot fi de fapt artefacte supra-regionale. 

1495 D. Spânu explorează parţial această moştenire spirituală şi o regăseşte în iconografia dacică, unde substratul 
mitologiilor vest-europene pare a-şi face simțită prezenţa, integrat în memoria culturală a elitelor din Dacia 
secolului I a.Chr. (Spânu 2016: 96-97). 

1496 Această moștenire poate fi mai probabilă în ce privește acele elemente de civilizaţie neatestabile arheologic, 
în acest caz unele comportamente şi atitudini — elitele sunt prin definiție mimetice — sau capacitatea de a manipula 
simboluri etc. 

mai corect, se poate vorbi de impunerea şi dispersia unui model cultural în interiorul lumii 
nord-tracice, cu unele influenţe culturale şi posibil demografice celtice. 
Purtătorii acestei noi culturi, apropiată, dar diferită în multe coordonate de istoria 


anterioară a regiunii, erau seniori ai războiului, militari şi constructori deopotrivă, metalurgi şi 
1498 


artizani!* pricepuţi, cunoscuţi în istorie drept daci 


Figurină romană de bronz înfățișând un aristocrat dac, 
poate Decebal, sinucigându-se 
(apud Babelon, Blanchet 1895) 


1497 Distincția dintre cele două atribute este esenţială şi necesară, căci calitatea de artizan nu înseamnă repetarea 
mecanică şi monotonă a unor operaţii sau gesturi tehnice simple. Mediul dacic abundă de piese de serie, dar, în 


egală măsură şi de adevărate piese de artă realizate din metale. 
1498 Sîrbu, Borangic 2016: 47. 

EXCURS Il. SCORDISCI, TRIBALLI 


Scordiscii (gr. Zxopiaxor) 


Începând cu mijlocul secolului al IV-lea a.Chr. Peninsula Balcanică s-a aflat în faţa 
unor provocări serioase. Dislocaţi din sălașurile lor din vestul Europei, își fac apariția în zonă 
celții, care în scurt timp ajung în zona Dunării'“%. Asupra cauzelor acestei migrații în masă, 
specialiştii au opinii în general asemănătoare, bănuind o creştere demografică substanțială, 
motiv pentru care triburi întregi au trebuit să plece, după cum spun chiar sursele antice: Galii 
se înmulțiseră foarte mult şi pământul pe care se născuseră nu-i mai încăpea; de aceea au 
trimis trei sute de mii de oameni să-și caute altă aşezare!5%. Deplasarea s-a făcut spre sud, 
către Italia şi spre est, urmând cursul Dunării!5!. Mirajul Orientului antrenează mase mari de 
războinici, însoţiţi de avutul şi familiile lor!5%. Prezenţa celților este sesizată timpuriu de 
sursele scrise. Alexandru Macedon primeşte, în 335 a.Chr., o solie a celților stabiliți, potrivit 
lui Strabon!5%, undeva pe malul estic al Adriaticei, în contextul expediției macedonene 
împotriva triballilor. 

Atâta vreme cât Macedonia şi Tracia au fost puternice, celții nu au reprezentat un 
pericol deosebit, dar după moartea diadohilor Lisimah și Seleucos, pe fondul certurilor pentru 
domnie dintre urmaşii acestora, triburile celtice traversează Tracia şi Macedonia şi pătrund în 
Grecia, iar câteva trec în Anatolia. Regatele elenistice se mobilizează și opresc invazia, ba chiar 
îi resping pe atacatori. Marea invazie se fragmentează, iar o parte a celților se întorc înspre 
Europa. O facțiune se stabileşte pe Valea Mariţei, pe locul fostului regat odris, înființând în 
jurul localităţii Tylis un regat efemer!5%, iar o alta se opreşte în bazinul Savei. Astfel, în 278 
a.Chr., după atacul nereuşit asupra sanctuarului lui Apollo din Delphi, celții au fost alungați și 
au fugit unii în Asia, alții în Tracia. De aici, pe aceleaşi drumuri pe care veniseră, s-au 
îndreptat din nou spre vechea lor patrie. Un grup dintre ei s-au așezat la confluenţa Savei cu 
Dunărea și i-a plăcut să fie numit scordisci!505. 

Strabon este ceva mai precis în detalii spunând că scordiscii locuiau lângă Istru, 
împărțiți în două: unii purtând numele de scordiscii mari, ceilalți de scordisci mici. Cei dintâi 
locuiau între două râuri, care se varsă în Istru: Noaros, curgând pe lângă Segestica, şi Margos 
(numit de unii Bargos). Scordiscii mici locuiau dincolo de acesta și erau vecini cu triballii şi 
cu misii. Scordiscii au stăpânit şi câteva insule. Puterea lor crescu atât de mult, încât s-au 
întins până la munţii Iliriei, Peoniei și Traciei. Luară chiar în stăpânire și cele mai multe insule 
din Istru. Au avut și cetăţile Heorta și Capedunum. După scordisci, de-a lungul Istrului, vin 
triballii şi misii!5%. 

Scordiscii, chiar dacă au fost la origine un amestec celtic", se transformă destul de 
repede într-un conglomerat etno-cultural de sine stătător, bazat, printre altele, pe alianţe aparent 


1507 


1% Ferencz 2007: 13. 

5% Trogus Pompeius, XXIV, 4, 1. 

501 O parte, mai puţin numeroasă, migrează și spre vest, ajungând în insulele britanice. 

5% Kruta 2000 : 240-243. 

5% Strabon, VII, 3, 8. 

5% Polybius IV, 44 (Cf. Boteva 2010: 34-36). 

5% Trogus Pompeius, Istoria lui Filip, XXXIL, 3, 5, 6-8 (rezumat de lustinus). 

5% Strabon, VII, 5, 12. 

507 Spre deosebire de invazia Italiei, petrecută cu un secol mai devreme, unde au pătruns triburi bine definite 
identitar (boiii, senonii, insubrii etc.) plecarea spre est a avut loc după recrutări individuale, fiind chemaţi 
războinici, însoțiți de familiile lor, provenind din triburi diverse. Chiar modul de denumire a noului trib, luată 

durabile cu neamurile ilire și tracice din regiune, în care însă filonul celtic a rămas dominant. 
Supravieţuitori ai expediției care a atacat Grecia, scordisci se retrag, probabil cu intenţia de a 
se reîntoarce în locurile de baștină, spre nord-vest, dar se opresc pe teritoriile de azi ale 
Serbiei!5%, sudul Ungariei, Bosnia şi nord-vestul Bulgariei!'5%. După sedentarizare, scordiscii 
au purtat lupte cu ilirii, triballii, moesii, dardanii, panonii, triburi pe care le-au învins şi integrat 
în bună parte, reuşind astfel să facă din regatul lor — divizat la un moment dat în două facțiuni 
— un factor cultural, politic şi militar de primă importanţă pe scena Balcanilor de nord. 

Războinici prin excelență, principala lor direcţie de atac a rămas spre sud, ei rămânând 
permanent un factor de presiune asupra Macedoniei şi Greciei!510. Cucerirea Macedoniei de 
către romani a însemnat, poate în primul rând, preluarea responsabilităților şi problemelor pe 
care regatul macedonean le avusese la graniţele de nord, respectiv oprirea incursiunilor de jaf 
ale barbarilor. Scordiscii au fost multă vreme factorul instigator al alianțelor create în acest 
scop şi chiar principalii actanţi ai incursiunilor. Armata şi politica romană însă erau total 
diferite de divizata Grecie sau de statul macedonean. Expansionismul roman a generat o reacție 
dură a barbarilor, care au atacat noua provincie frenetic, aproape un secol şi jumătate, uneori 
cu rezultate considerabile, fapt ce a atras atenţia autorilor antici. În ciuda micilor victorii, Roma 
cucereşte întreg teritoriul scordiscilor, acum posibil slăbiți şi de atacurile dacilor, astfel că la 
începutul secolului 1 a.Chr., scordiscii încetează să mai joace vreun rol în evenimentele locale, 
iar regiunea lor devine provincia Moesia Superior!5!!. 

Ca războinici și purtători ai culturii Latene, scordiscii au fost principalul vector de 
răspândire în zona balcanică a elementelor culturale şi materiale celtice, exprimate în primul 
rând prin piese de armament, tactici şi strategii, artă şi mentalități specifice. Din contactul 
acestora cu elementele culturale locale, în principal tracice, a luat naștere specificul cultural 
balcano-dunărean cunoscut în literatura de specialitate drept fenomenul Padea-Panagjurski 
Kolonii. 

În creuzetul politic şi etno-cultural determinat de războaiele dure dintre barbari, 
regatele elenistice aflate în derivă şi expansiunea romană, apare această nouă identitate 
regională, în care scordicii au avut un loc și o contribuţie importante. În ciuda acestui rol, 
principalii beneficiari ai acestei identități au fost dacii, care și-au însușit toate elementele 
constitutive ale fenomenului. Legăturile dacilor cu scordiscii au fost foarte dinamice. Alianţele 
lor militare transpar periodic în textele anticilor!517. Ezitarea lui Strabo, referitoare la campania 
lui Burebista în teritoriile scordisce nu face decât să adâncească și mai mult umbra asupra 
relaţiilor dintre daci, acum în culmea gloriei lor, şi scordisci. După campania împotriva 
polisurilor grecești Burebista atacă Tracia şi teritoriile scordiscilor, unde a pustiit pe celții care 
erau amestecați cu tracii şi ilirii!51'5. Natura şi cauzele războiului sunt total necunoscute, dar 


după numele unui munte local, atestă că noua identitate era una nouă, indicând faptul că tribul sau comunitatea 
celtică originală nu a avut forţa de a-şi impune etnonimul (Rustoiu 2008: 87-88). 

15% La vărsarea râului Sava în Dunăre a existat oraşul Singidunum (azi Belgrad), cu nume de certă rezonanță 
celtică. 

1509 Popovi€ 1992-1993: 15-21. Arheologul sârb a fost de părere că mormintele din Oltenia, cărora le găseşte 
analogii în mediul scordisc, ar fi fost extensii ale unei enclave scordisce aflată pe teritoriul triballilor, în acord cu 
afirmaţiile lui Strabon, ceea ce este greu de admis. 

1510 [...] toate întinderile fără sfârşit locuite de neamuri sălbatice erau cunoscute sub numele de Tracia. O parte 
din ele era locuită de scordisci, despărțiți acum departe de aceste provincii, odinioară sălbatici şi plini de 
cruzime, cum ne spun cei din vechime, sacrificând Bellonei şi lui Marte pe prizonieri şi bând cu lăcomie sânge 
omenesc în tigve de om. Asprimea lor a prilejuit multe griji şi încăierări romanilor, care în cele din urmă pierdură 
o armată întreagă împreună cu comandantul ei (Ammianus Marcelinus, XXVII, 4, 4). 

1511 Popovi€ 1994: 37-38. 

1512 Frontinus, Stratagemata, IL, 4, 3; Florus, 1, 39 [III 4], 5; Strabon, VII, 5, 11 (C. 318). 

1515 Strabon, VII, 3, 11. 

Strabon se contrazice, căci apoi declară: cu aceștia din urmă (scordiscii) adeseori ei (dacii) au 

făcut alianţe!”!*. Foarte posibil, scordiscii au fost angrenaţi în războaiele dacilor, în calitate de 
aliați!*!5. Putem explica în acest fel declinul constant al scordiscilor, epuizați în aceste campanii 
succesive și atacați apoi sistematic de romani. 

Urme scordisce în cultura dacică pot fi considerate unele artefacte provenite din sudul 
Dunării, piese relativ numeroase (arme, podoabe, mai rar ceramică etc.). Acestor influențe 
reciproce dintre daci şi scordisci — în mediul cărora s-au descoperit vase dacice — [i se datorează 
şi asemănările dintre fibulele de tip Jarak, răspândite în spaţiul scordisc şi cele cu nodozități 
din mediul dacic!5!€ şi chiar tipologia simetrică până la detaliu a unor pumnale curbe de tip 
sica!5!7 sau a unor piese de podoabă, în acest caz a unei brățări decorate cu motive zoomorfe 
descoperită în cetatea de la Băniţa!S!5. S-au putut documenta chiar unele posibile legături 
matrimoniale între populaţiile din sudul Dunării, din teritoriile scordisce și cele din nordul 
fluviului!5!%. Dispersia artefactelor în cultura locală, precum şi lipsa unor așezări ori necropole 
scordisce la nord de fluviu nu permite ipoteza migrării pe malul stâng a unor grupe de scordisci, 
dar nu este improbabil ca elemente izolate să fi ajuns totuşi aici. 

Un exemplu în acest caz îl relevă descoperirile de la Desa!5%, dar şi acestea sunt pe 
malul Dunării şi nu în adâncimea teritoriului dacilor, ceea ce poate fi legat de menţiunea lui 
Strabon privind stăpânirea unor insule de pe fluviu de către scordisci, situaţie considerată un 
apogeu al puterii lor. Nu este deloc exclus însă ca unii scordisci să fi ajuns în teritoriul dacic. 
În acest sens putem interpreta pasajul lui Florus care spune, în contextul campaniei romane 
conduse de consulul M. Livius Drusus, din anii 111-110 a.Chr., că acesta i-a împins mai 
departe și i-a oprit să mai treacă Dunărea (I, 29, 5). Victoriile romane au putut obliga unii 
supraviețuitori (triballi, scordisci sau daci) să caute refugiu peste fluviu, în teritoriul aliaților 
daci de pe malul nordic al fluviului. Dar nu există deocamdată date arheologice sau de altă 
natură din care să reiasă un impact semnificativ al acestora. Datele arheologice nu certifică o 
scordicizare în interiorul lumii dacice şi nici o prezență consistentă a scordiscilor, aşa cum, 
oarecum prudent, se afirmase înainte de 1989. 


1514 Strabon, VII, 5, 2. 

1515 Alianţele dintre scordisci şi daci erau tradiţionale, calitate în care unii autori au considerat că ei au participat 
şi la campaniile împotriva coaliției boio-tauriscă (Rustoiu 2002: 39-40, cu critica şi bibliografia ipotezei). Este 
destul de dificil de admis însă un atac asupra sudului Dunării, înaintea rezolvării problemelor cu celții din vest, 
principala forță de opoziție a regatului dac, Burebista având în acest caz spatele vulnerabil la atacurile boiiilor şi 
tauriscilor. Abia după înfrângerea acestora, a putut să organizeze expediţii spre sud-est şi sud, fără grija frontului 
din spate. 

1516 Măndescu 2014: 89. 

1517 Borangic 2014a: 267. 

1518 Rustoiu 1996: 121-127. 

1519 Rustoiu 2008: 127-133. 

1520 Este vorba despre piese uşor diferite de cele specifice depunerilor de tip PPK, care conţin lănci şi cuțite celtice 
(Hiebmesser), spade de tip celtic (îndoite ritual), umbo-nes de scut, o zăbală de tip tracic, podoabe şi rămăşiţe 
osteologice ale războinicilor incineraţi. La o primă evaluare a inventarelor, deocamdată doar la nivel de declarații 
de presă, depunerile au fost datate între mijlocul secolului al III-lea a.Chr. şi mijlocul secolului al II-lea a.Chr. 
Descoperirile, făcute de către un pasionat de detecţii metalice, urmează să fie restaurate, analizate şi publicate. 
Acestea se adaugă altor morminte (cca. 11), cu inventare funerare elocvente și ele, din care trei cu arme, 
descoperite pe raza aceleiași comune, în punctul Castraviţa, de această dată ca urmare a unor cercetări sistematice 
(Cf. CCA 2014: 21). Şi acestea sunt nepublicate deocamdată (inf. P. Gherghe). 

Triballi (gr. Zprfpa/4o01) 


Unul dintre cele mai vechi și mai puternice triburi!*?! din nordul Balcanilor a fost cel 
al triballilor. Autorii antici îi deosebesc de tracii sudici şi chiar de odrisi, dar aceste 
particularităţi, datorate probabil şi contactelor frecvente dintre triballi şi iliri, celți şi geți, nu au 
dizolvat caracterul lor general tracic. Atât Strabon (VII, 3, 13), cât şi Diodor din Sicilia (XV, 
36) sunt fermi în această privinţă. Triballii rămân o ramură importantă și distinctă a tracilor. 
Teritoriul lor se întindea între valea Moravei şi a Sremului, în Baka de Sud (Juzna Backa), în 
sud-vestul Banatului, estul Serbiei şi nord-vestul Bulgariei actuale!5%, cu unele întinderi 
ocazionale, dar şi cu restrângeri încete şi sigure în faţa vecinilor iliri sau a celților noi sosiți. 

Vechimea triballilor este considerabilă, mențiuni despre ei fiind consemnate timpuriu 
de către Herodot, ce vorbeşte despre câmpia triballilor!*%. Tucidide notează independenţa lor, 
obţinută după desele conflicte cu odrisii'%. Trogus Pompeius, în contextul luptelor dintre sciți 
şi Filip al II-lea, regele Macedoniei, spune că la întoarcerea victorioasă a macedonenilor, 
aceştia au fost atacați de triballi!55, care îl rănesc pe rege și îi iau toată prada!*€. Legat de acest 
eveniment şi impreciziile geografice şi onomastice din sursele istorice, s-a avansat ideea că 
acel Rex Histrianorum (mort cel mai târziu în primăvara anului 339 a.Chr.) care reușise să-i 
oprească iniţial pe sciţii lui Atheas fusese un rege al triballilori*/. Strabon, notează 
poziționarea lor geografică, aminteşte şi de conflictul dintre regele triballilor, Syrmos, aliat al 
geților şi Alexandru cel Mare!S%. Probabil Strabon a surprins momentul slăbirii triballilor, 
așezați pe cursul marii invazii celtice din Balcani, care i-a bulversat puternic!5?, dar care au 
mai avut forța să se opună macedonenilor. Trogus Pompeius surprinde mai limpede 
tradiționalele alianţe ale geților și triballilor, notând una dintre luptele acestora contra celților, 
dacă nu cumva este vorba despre războaie diferite!5%. Tot despre triballi vorbeşte și Arrian!*!, 
folosind cel mai probabil ca sursă pe Ptolemaios, istoric şi rege lacid al Egiptului. Alte menţiuni 
despre triballi apar episodic la diverşi autori!5%?, dar informaţiile despre ei se răresc, prinși fiind 
permanent între iliri, celți, bastarni, macedoneni şi romani. Ultima menţiune a triballilor în 
sursele antice îi plasează în coaliția barbară care a atacat în 109-106 a.Chr. ţinuturile sud- 


521 Papazoglu 1978: 9; Stoji€ 2011: 253-245. 

522 Stoji€ 2011: 255. 

523 Herodot, IV, 49. 

524 Dinspre partea triballlilor, care sunt şi ei neatârnaţi [...] Tucidide, IL, 96, 4; vezi şi IV, 101, 5. 

55 Prima confruntare a lui Filip al II-lea cu triballii are loc în vara anului 351 a.Chr., iar ambuscada de după 
confruntarea cu sciţii lui Atheas, în vara anului 339 a.Chr. 

526 [...] Deși sciţii erau mai numeroși și mai tari, Filip i-a învins prin şiretenie. Au fost robite 20.000 de femei și 
copii, o mulțime uriașă de vite, dar nici un pic de aur sau argint. [...] dar în întâmpinarea lui Filip care se 
întorcea din Sciţia au venit triballii; declară că nu-i vor îngădui trecerea dacă nu primesc o parte din pradă. De 
aici a ieșit ceartă şi repede apoi lupta; în care luptă a fost rănit şi Filip la coapsă, când i-a fost ucis calul de o 
lovitură care a trecut prin trupul său. Deoarece toți îl crezuseră mort au părăsit prada (IX, 3, 1). 

1527 Iliescu 1969: 190. Ipoteza a rămas relativ izolată în istoriografia românească. O poziţie ceva mai conciliantă 
în acest sens la Papazoglu 1978: 19-20. 

1528 Arrian, 1, 1, 4; Strabon, VII, 5, 12. Ca urmare a tratativelor ce au urmat rezultatului indecis al confruntării lui 
Syrmos cu macedoneenii, triballlii au furnizat, în calitate de aliaţi, un contingent de cca. 5.000 de războinici care 
l-au urmat pe Alexandru în campania din Orient (Pseudo-Calistene, I, 26). 

1529 Acelaşi lucru s-a petrecut şi cu triballii, ei fiind de neam trac. Căci şi ei au primit imigrări, întrucât vecinii 
lor îi cotropeau, fiind mai slabi. Ba chiar, acei de dincolo de Istru - şi anume sciţii, bastarnii şi sarmaţii -, după 
ce îi învingeau, treceau şi fluviul o dată cu cei alungaţi de ei, statornicindu-se chiar, unii dintre aceştia, fie în 
insule, fie în Tracia. Cei care locuiau de cealaltă parte a fluviului erau biruiţi mai ales de iliri (Strabon, VII, 3, 13). 
1530 Trogus Pompeius, Historiae Filippicae, XXV, 2-3. 

1531 Apian, Anabasis Alexandri, |. 

1532 Danov 1976: 53-55. 

dunărene, fiind respinși de Marcus Minucius Rufus, proconsul al Macedoniei'5%. Amploarea 
atacului este vizibilă şi dacă privim baza largă de recrutare, la incursiune participând scordisci, 
daci, triballi şi probabil şi alte triburi barbare din zonă. Romanii însă le administrează o 
înfrângere usturătoare, cu efecte dramatice pentru triballi, cei mai expuşi replicilor şi oricum 
aflați deja în declin. 

Apian scria, în secolul II p.Chr., despre dispariţia totală a triballilor, notând că 
rămăşiţele lor, secătuite de numeroasele lupte cu scordiscii, ar fi trecut Dunărea, în teritoriul 
foştilor aliaţi geţi (și/sau daci!)!55. După cum spune acest autor, în vremea sa (cca. 100-161 
p.Chr.) neamul triballilor era necunoscut contemporanilor, semn că declinul lor fusese 
accelerat de bulversările din nordul Peninsulei Balcanice, care au reconfigurat peisajul politico- 
militar şi cultural al regiunii. Este greu de admis o extincţie totală a acestui mare trib — atacat 
la un moment dat de către autariaţi!**5- în ciuda vicisitudinilor enumerate. Cel mai probabil 
este că triballii și-au pierdut în timp identitatea etnoculturală!5%, dominați şi absorbiți de către 
vecinii lor, mai puternici şi mai agresivi, scordisci, iliri sau daci!5, în paralel, desigur, cu 
înfrângerile repetate suferite, agravate de luptele interne!5%5. Rămășițele lor se risipesc în 
timpul cuceririi romane şi în vechile lor teritorii se mută alte neamuri. 

Înainte de această dată, revenind în tumultul transformărilor din Balcanii de Nord, se 
pare că triballii au jucat un rol important în sinteza grupului Padea-Panagjurski Kolonii, 
istoricii remarcând că inventarele funerare specifice acestui curent cultural reflectă un amestec 
de elemente celtice şi tracice. În mod firesc s-a presupus că mormintele elitelor militare 
identificate în nord-vestul Bulgariei actuale au aparținut, în bună parte, aristocrației războinice 
a triballilor, asupra cărora contactele puternice cu celții au lăsat influenţe considerabile!5*%. 
Analiza acestor inventare au indicat existenţa unor grupuri etnice diferite: scordisci, triballi şi 
daci, semn al contactelor diverse formate după apariția romanilor în regiune. Așa se explică 
asocierea unor obiecte şi piese de armament având origini şi caracteristici culturale diferite, în 
care actanţii principali au fost scordiscii, dacii şi triballii. 

Particularitățile culturale ale triballilor par să fi fost anterior influențate şi de geții 
vecini, care probabil împinși adesea de presiunea sciților și bastarnilor, au pătruns în teritoriul 
triball, modificând aici nu doar aspectul cultural local, ci şi demografia regiunii!'5%. Originea 
comună, afinitățile şi aculturaţia permanentă explică, parțial, naturalele alianțe şi legături dintre 
geți şi apoi daci, pe de o parte şi triballi pe de alta. În acest cadru, unele infiltrări la nord de 
Dunăre în teritoriile dacilor, din varii motive, în contextul modificărilor impuse de elitele 
războinice Padea-Panagjurski Kolonii, a unor comunităţi de triballi, deşi posibile şi probabile, 
sunt astăzi invizibile arheologic, mascate de similitudinile culturale între daci şi triballi. Întreg 
peisajul cultural şi politic din regiune a fost oricum bulversat şi apoi nivelat de campaniile 
dacilor conduși de rege Burebista. 


553 Florus, 1, 39 [III, 4], 4; Velleius Paterculus, IL, 8, 3; Titus Livius, Periochae, LXV. 

554 [Triballii] care într-atât s-au irosit luptându-se unele cu altele, încât — dacă a mai rămas ceva din triballli - 
aceştia s-au refugiat la geții de dincolo de Istru. Neamul lor a înflorit până pe timpul lui Filip şi Alexandru, dar 
acum aproape că s-a stins şi este necunoscut oamenilor din regiunile [unde au locuit înainte]. Appian, Iliria, 3, 5. 
555 Puternic trib ilir ce a reuşit la un moment dat să domine nordul peninsulei Balcanice [...] autariații au supus 
pe triballi [...]. Strabon, VII, 5, 11 (C. 318). 

556 Stridenţi, agresivi şi originali, triballii au avut permanent în imaginarul grecesc o reputaţie negativă. 

557 Papazoglu 1978: 57. 

558 [...] triballii, care s-au măcinat la început între ei, iar până în cele din urmă au fost distruși de macedoneni 
și de romani |...]. Strabon VII, 5, 6. 

559 Wozniak 1974: 225-226. 

540 Stoji€ 2011: 270. 

III.C REX DACORUM 


Între domnia și sinuciderea legendarului Charnabon, care stăpânea peste geți, 
și domnia şi sinuciderea războinicului Decebal, regele dacilor 


Instituţia regală a fost, în toate etapele ei, principala axă politică a civilizaţiei geto- 
dacice. În ciuda importanţei istorice evidente, sursele de informare asupra acestei forme de 
organizare sunt destul de precare, motiv pentru care, exceptând unele informaţii onomastice, 
asupra regalității în ansamblu, planează o stare de ambiguitate la nivel de detalii politice şi 
administrative. Sursele antice sunt nu doar rarefiate, ci şi destul de imprecise, mai ales sub 
aspectul cronologiei dinaştilor geto-daci, fapt ce a impus o cercetare asiduă şi anevoioasă 
asupra subiectului. Istoriografia românească a acordat atenţie acestei teme și a încercat să 
restabilească succesiunile regilor daci. Dacă asupra regilor izolați regional sau suprapuşi 
cronologic au existat diverse articole și studii, la fel de răzlețe, succesiunea regală dintre regii 
Burebista și Decebal a fost mai accentuat studiată, situaţie datorată unor informaţii antice destul 
de ambigue!?!. 

Intervalul abordat este dominat de regi care pot fi consideraţi daci, deşi la debutul 
secolului al II-lea, pentru zonele de est, vestul Munteniei sau Dobrogea mai exact, este evident 
că trebuie să admitem că basileii locali erau geți. Geru/ Burebista, ajuns regele Daciei, este cel 
mai elocvent caz în care stabilirea etnicului nu e doar complicată, ci conţine, la vedere chiar, 
întreaga complicaţie a identificării apartenenţei dinastului la filonul getic sau dacic. În ciuda 
acestor probleme, nu cred că este greșit să considerăm că regalitatea în ansamblu, din această 
perioadă, a fost dacică în expresie, cu excepţiile ei. 

Pragul dintre secolele III şi II a.Chr. aduce în prim-planul istoriei politice nord- 
dunărene nu doar numele unui basileu local, ci şi prima problemă legată de identificarea 
acestuia. Istoricul Trogus Pompeius observă, în contextul larg al situației politico-militare din 
Balcanii de nord, un reviriment dacic (în balanță cu refluxul celtic, ambele fenomene 
confirmate arheologic), evenimente care au în mijloc un personaj numit Rubobostes!5%. 
Ambiguitatea consemnării a determinat o amplă discuţie asupra identității'“* şi plasării 
cronologice a domniei acestui dinast. În literatura de specialitate sunt înregistrate două ipoteze 
principale care interpretează diferit menţiunea citată. Una îl consideră anterior, iar a doua 
contemporan sau chiar identic cu Burebista!5%. O poziţie critică, analizând obiectiv 
argumentele aduse de reprezentanţii celor două curente istoriografice, cu toată bibliografia 
inclusă, a fost formulată şi expusă ulterior de către Al. Vulpe, care conchide că suntem încă 
departe de a avea o soluţie suficient de argumentată, atâta vreme cât nu apar documente noi!5%. 

Existenţa unui rege Rubobostes, trăitor cu aproape un secol înainte de Burebista, ar 
explica însă germenii formării regatului dac, iar revigorarea locală ar fi mai uşor de pus în 
legătură cu reculul de ansamblu al dominaţiei celtice, atât în spațiul intracarpatic, cât şi la sud 


1541 Gostar 1984: 45-53; Daicoviciu 1968: p. 65-72; Crişan 1977: 489-491. 

15% Inde in excessu dictae res Illyricae: ut Galli, qui i occuparant Illyricum, rursus redierunt in Galliam: 
originesque Pannoniorum et incrementa Dacorum per Rubobostem regem. Trogus Pompeius face precizarea în 
prologul unei prime istorii universale scrisă în latină (Historiae Philippicae), lucrare pierdută, dar care a ajuns la 
noi sub forma de rezumat făcut de Iustinus (Epitoma, XXXII). 

15% Daicoviciu 1969: 459-463; Daicoviciu 1970: 53-54; Daicoviciu 1972: 27; Glodariu 2003: 67; Crişan 1977: 
30. 

154 Iliescu 1968: 115-122; Lica 1997: 11-29; Babeş 2001: 506. 

15% Vulpe 2001: 635-637. 

de Dunăre!5*. Indiferent de neclarităţile care există în jurul acestui personaj, este cert că 
evenimentele au loc în spaţiul intracarpatic şi nu în zona getică, iar la originea revirimentului 
semnalat stă un lider autohton charismatic. 

Anul 200 a.Chr. este data probabilă a decretului dat de Histria în onoarea lui 
Agathocles, cetăţean trimis cu o solie la un rege barbar local, numit Rhemaxos!**, aflat în 
diverse relaţii cu colonia!5%5. Este dificil astăzi de ierarhizat corect gradele de autoritate de care 
beneficiau unii sau alţii dintre liderii locali, numiţi uneori regi în sursele antice. În teren, mare 
parte dintre personajele gratulate cu aceste titluri erau doar nişte căpetenii!**, mai mult sau 
mai puţin potente politic, militar sau economic, dacă ar fi să păstrăm ca termen de comparaţie 
statutul lui Burebista sau Decebal. Totuşi, uneori chiar sursele antice fac diferența, poate nu 
întotdeauna fără un anumit interes. În acest caz, de exemplu, Rhemaxos este numit basileios, 
iar Zoltes doar arhonte, subliniind astfel statutul diferit al celor doi, cel puţin din perspectiva 
histriană!5%. Acest Rhemaxos deţinea suficientă autoritate şi forță!“ încât să pretindă şi 
primească tribut de la cetățile greceşti în schimbul protecției militare împotriva banderiilor 
celto-tracice rămase în urma distrugerii regatului celtic de la Tylis, care creau neplăceri 
polisurilor dobrogene. Reședința și implicit regatul dinastului puteau fi atât în Câmpia Română, 
în sudul Moldovei sau în zona din nordul Deltei Dunării'5?. Etnicitatea lui Rhemaxos a fost şi 
ca dezbătută, căci a fost considerat fie get!555, fie, după alte opinii, scito-iranian!55%, bastarn!555 
ori celt!55, existând chiar propunerea conciliantă ca regele să fi domnit asupra unor populaţii 
eterogene din punct de vedere etno-cultural. La fel de posibil, dat fiindcă în aceea perioadă 
geții reprezentau principalul actor politico-militar din regiune, Rhemaxos putea fi un nume de 
origine iraniană, purtat de către un şef get!5%7. 


154% Nistorescu 2010: 23-42. 

15% Lambrino 1960: 180-217. 

15% Russu 1963: 123-129. 

15% Titlul regal este uneori forțat, aplicat adesea nejustificat, din punctul meu de vedere, diverselor căpetenii 
regionale sau locale de către autorii antici. Chiar dacă unii dintre aceşti şefi nu întrunesc (sau nu cunoaştem acum 
aceste aspecte) condiţiile unei asemenea funcții, raportate la o structură socială bine articulată politic, cultural şi 
demografic, cum este cea din perioada Burebista-Decebal, subiectul studiului fiind autoritatea derivată din poziția 
de lider militar şi/ sau politic, sunt luate în calcul toate menţiunile unor dinaști geto-daci, a căror exercitare a 
funcției este databilă între secolele II a.Chr și II p.Chr., numiţi în surse basi/ei sau regi. Foarte posibil, unii dintre 
aceştia nu erau decât nişte şefi militari intraţi accidental în atenţia istoriografiei, ceea ce nu permite însă eludarea 
lor sau a faptelor care i-au scos din anonimat şi așa sporadic consemnate. 

550 Russu 1963: 129-131. Archon (sau archonta în text) este un participiu verbal indicând o funcţie de conducere, 
care se regăseşte în instituţiile greceşti (archontes), iar pentru cele locale desemnează un conducător cu puteri mai 
mici decât ale basileului (L. Buzoianu). 

552 Daicoviciu 1967: 445-446. 

553 Pippidi 1963: 137-161. 

554 Russu 1963: 136-138. 

555 Lambrino 1960: 202-205. 

55 Ipoteza conectează cele câteva așezări cu nume evident celtice (Noviodunum, Aliobrix, Gabranus, Arrubium, 
vicus Vergobrittiani) din sudul Basarabiei (localităţi din care însă nu provine nici o descoperire a vreunui material 
celtic, anterior prezenţei romane în zonă), cu numele tribului celtic britolagai. Numiţi uneori britolagi sau britogali 
(Pârvan 1982: 247), aceştia sunt menţionaţi de către Ptolemeu (Geografia, III, 10, 7 şi III, 5, 5) ca locuind la 
nordul brațului Chilia al Dunării, în vecinătatea tyrageților şi harpilor, neamuri tracice. Z. Wozniak considera că 
Rhemaxos reprezintă apogeul ramurii celtice migrate în sudul Basarabiei de astăzi (Wozniak 1976: 383-384). 
1557 Daicoviciu 1967: 445-446. Rezonanţa iraniană a numelui Rhemaxos și a fiului acestuia (al cărui nume s-a 
păstrat parțial sub forma a patru litere: OPAA, întregit ipotetic cu forma Phradmon) nu suprapune ermetic 
identificarea etnică a acestuia şi cu atât mai puțin a populaţiei peste care domnea. 

Localizat în timp undeva la mijlocul secolului al II-lea de către Trogus Pompeius!555, 


este amintit un alt rege dac, Oroles!5%, nume cu evidente rezonanţe tracice!5%. Deşi specialiştii 
nu au o opinie unanimă asupra perioadei când acesta a domnit!*! şi nici chiar asupra etnicității 
personajului, majoritatea sunt de acord că dinastul stăpânea zone din Moldova sudică de azi şi 
din sud-estul Transilvaniei!5%2. Anecdota care-l aminteşte are la bază lupte între daci și bastarni, 
iar succesele militare ulterioare ale acestui rege sunt interpretate având drept rezultat stoparea 
înaintării bastarne spre Transilvania!5%5. Învingerea bastarnilor de către dacii lui Oroles poate 
fi o explicaţie și pentru faptul că în niciuna dintre campaniile lui Burebista nu se aminteşte de 
vreun conflict cu bastarnii, deși estul regatului a fost ţinta unei expediţii dacice!5%. Recent, D. 
Dana a formulat ipoteza argumentată prin elemente etimologice şi filologice, potrivit căreia 
acest Oroles, pomenit de Trogus, este de fapt același cu getul Rholes, menționat de către Dio 
Cassius şi stăpânirea lui ar fi mai degrabă localizată în Dobrogea sau Moesia Inferioară!555, 
ipoteză care chiar dacă este deschisă, rămâne deocamdată singulară și relativ izolată în spațiul 
istoriografic românesc. 

În contextul înaintării romane către litoralul vest-pontic sunt amintite câteva căpetenii 
locale. Una dintre acestea a fost acest R(h)oles, aliat get al proconsulului Macedoniei, M. 
Licinius Crassus, chemat împotriva altor doi regi locali, Dapyx şi Zyraxes!5%, care sunt învinşi 
în 29-28 a.Chr. Ca răsplată pentru ajutorul oferit, Rholes primeşte titlul de amicus et socius 


1555 Trogus Pompeius, XXXII, 3, 16 (preluat apoi şi de Iustinus, Historiarum Philippicarum T. Pompeii Trogii 
Librii XLIV in Epitomen Redacti). Datarea s-a făcut în acord cu celelalte evenimente notate de către autor (moartea 
lui Filip al V-lea al Macedoniei, atacul celților asupra sanctuarului de la Delphi, moartea lui Hanibal, toate în 
intervalul 183-175 a.Chr), dar inconsistența sursei a permis plasarea domniei inclusiv în secolul I a.Chr. (Iliescu 
1972: 377-381; Lica 1999: 34-56; Babeş 2001: 506). Datarea atât de târzie nu explică alianțele dintre geți şi 
bastarni, cea mai evidentă astfel de acțiune fiind lupta din faţa zidurilor Histriei, unde aliații îl înving în anul 61 
a.Chr. pe proconsulul Macedoniei C. Antonius Hybrida (Cassius Dio, XXXVIII, 10). 

1559 Deoarece pe când era rege Oroles, au luptat rău împotriva bastarnilor, au fost constrânşi, din porunca 
regelui, să-şi pună capetele în locul picioarelor când dormeau, ca pedeapsă pentru lenea lor, şi să îndeplinească 
pentru soțiile lor acele servicii pe care, mai înainte, ele lor li se săvârşeau. Şi nu a fost schimbate aceastea mai 
înainte că ruşinea căpătată în război să nu fie ştearsă prin curaj (Trogus Pompeius XXXII, 3, 16). 

1560 Este de amintit, ca analogie sau posibilă legătură onomastică, tatăl lui Tucidide, numit Olorus, probabil un 
mărunt dinast trac (Tucidide, IV, 104, 1). 

156! Ţliescu 1972: 381. Nici unul dintre autori nu explică relaţia dintre Burebista și Oroles, atunci când conchid că 
cei doi dinaști au fost contemporani. Este evident că regele Burebista a eliminat toate autonomiile interne ale lumii 
geto-dacice şi a aplicat o politică ofensivă pe plan extern. Nu există nici o menţiune a unui conflict de asemenea 
anvergură, iar fortărețele incendiate în epocă, despre care putem presupune că s-au opus marelui rege, sunt 
suficient de disparate geografic pentru a nu le considera ca fiind sub ascultarea acestui enigmatic Oroles. 

1562 Iliescu 1972: 379. Ridicarea cetăților din sud-estul Transilvaniei ca reflex la pericolul bastarn este explicaţia 
acceptată de majoritatea istoricilor. O opinie separată fac D. Dana (2007: 238-239) şi, parțial: Pupeză (2012: 419), 
ambii autori considerând că dinastul domnea mai degrabă în părţile dobrogene, opinie rămasă relativ izolată în 
istoriografia contemporană. 

156 [liescu 1972: 377-381. 

1564 O altă explicaţie ar fi faptul că bastarnii s-ar fi raliat fără probleme, în calitate de aliaţi, armatelor dacice, dar 
nici în această formă nu sunt amintiți de sursele istorice. Totuși, trebuie notată prezenţa unor influenţe venite din 
partea dacică, identificate recent într-un mormânt bastarn, datat în perioada lui Burebista, descoperit la Mana (rn. 
Orhei, Rep. Moldova). Principalul argument este inventarul funerar compus dintr-o spadă de tip celtic cu teacă, 
un vârf de lance, ambele îndoite ritualic, o pereche de pinteni din fier, un umbo de scut, o brățară din fier şi alte 
piese mărunte de metal. Resturile incinerate ale defunctului au fost depuse într-o sifula de bronz şi acoperite cu o 
strachină ceramică de factură bastarnă (Bubulici er alii 2016: 73-75). Datarea destul de precisă susține această 
ipoteză, dar, la fel de probabil, modelul cultural PPK putea fi importat şi cu ocazia implicărilor frecvente ale 
bastarnilor în evenimentele militare din sudul Dunării. 

1565 Dana 2007: 238-239. 

156 Pe care Dio Cassius îl numește explicit șef get (Dio Cassius, LI, 26). 

Caesaris (respectiv al lui Augustus)!5%7, ceea ce arată că s-a pus sub control roman, calitate în 
care, probabil, administra şi teritoriul celor învinși!5*%. Din fortăreaţa Genucla, cucerită în lipsa 
lui Zyraxes, refugiat după ajutoare peste Dunăre, la aliaţii săi, probabil scito-bastarni, împreună 
cu tezaurul!5%, romanii recuperează steagurile pierdute de Antonius Hybrida, în faţa Histriei. 
Dapyx moare, posibil în cursul luptelor. Fratele lui este luat prizonier, dar este apoi eliberat, 
nu neapărat dezinteresat, de către comandantul roman. Despre el vom mai vorbi. 

Având ca fundament un pasaj din lordanes!*0, în care este amintită dictatura lui Sylla, 
istoricii au stabilit că domnia lui Burebista începe în jurul anului 82 a.Chr., probabil cu foarte 
puţină vreme înainte!*!. Acest reper cronologic vine însă în contradicție cu informaţiile oferite 
de o inscripţie!5”? descoperită la Dyonisopolis (azi Balcic, okr. Dobrich, Bulgaria) în cinstea 


1567 Amicitia reprezenta, într-o formă intenţionat imprecisă, relaţiile cu autoritatea romană, fie că era vorba de 
regate puternice, fie obscure triburi, fiind de fapt un instrument politic care satisfăcea atât exigenţele juridice 
romane, cât şi orgoliul Imperiului. De multe ori cei care primeau acest titlu nu se alegeau concret cu nimic, cel 
mult doar cu un anume prestigiu în propriile comunități. 

1568 Nu ştim, în acest scenariu, care va fi fost rolul exact al fratelui regelui Dapyx, căzut prizonier şi păstrat în 
viaţă de romani. Cel mai logic scenariu este că aristocratul get reprezenta o pârghie politică de control, utilizabilă 
la nevoie, dată fiind calitatea lui de membru al familiei domnitoare. Dio Cassius nu spune nimic despre eventuala 
lărgire a domeniului regelui Rholes, de unde putem deduce că deşi probabil a beneficiat de o parte din prada de 
război, acesta nu a primit teritoriile dușmanului său, situaţie în care este mai logic că fratele defunctului Dapyx a 
fost instalat rege de către proconsulul M. Crassus (sau cu acordul explicit al acestuia, acțiuni specifice politicii 
romane, de atfel) pentru a echilibra importanţa lui Rholes în regiune sau pentru a controla mai bine pericolul 
bastarn (Lica 2004: 890-891). 

1559 Horaţiu, Ode, III, 8, 18; Dio Cassius, LI, 26. 

1570 Pentru a realiza o istorie strălucitoare a goților, lordanes a compilat diverşi autori anteriori sau contemporani 
lui (Trogus Pompeius, atenianul Dexxipos, Dion Chrisostomos, Ablavius, Cassiodor şi alţii, ale căror lucrări astăzi 
sunt pierdute (Papadopol-Calimah 2007: 70-73), confundând frecvent, voit sau nu, pe goți cu geții. 

1571 Burebista, bărbat get, luând în mâini cârma neamului său, a ridicat poporul copleşit de nevoi din pricina 
nesfârșitelor războaie şi atât de mult l-a îndreptat prin anumite deprinderi, viață cumpătată și ascultare de 
porunci, încât, doar în puţini ani, a făurit o mare împărăție şi a adus sub stăpânirea geților pe cei mai mulți 
vecini. Ba chiar și de romani era de temut, deoarece trecea neînfricat Istrul și prăda Tracia până în Macedonia 
și în Illyria. A pustiit astfel pe celții care se amestecau cu tracii şi cu illyrii, iar pe boiii, care se aflau sub 
ascultarea lui Critasiros, precum și pe taurisci, i-a şters de pe fața pământului. Pentru convingerea poporului, el 
a conlucrat cu Deceneu, un vraci, care a pribegit prin Egipt şi a învățat anumite semne prevestitoare prin care 
deslușea vrerile divinității. În scurt timp Deceneu însuși a fost socotit pătruns de suflu divin, la fel cum am spus, 
când am vorbit despre Zamolxis. Și, în semn de supunere, geții s-au lăsat înduplecaţi să taie vița de vie şi să 
trăiască fără vin. Burebista a fost răsturnat în urma unui complot pus la cale împotriva lui de o mână de oameni, 
mai înainte ca romanii Să trimita împotrivă-i o expediţie (vezi Strabon, VII, 3, 11), Apoi când domnea la goți 
Buruista, a venit în Gotia Deceneu, în timpul care puterea la romani o avea Sylla. Burebista luându-l pe lângă 
el pe Deceneu, Buruista i-a dat o putere aproape regală şi după sfatul acestuia, goții au început să pustiască 
pământurile germanilor pe care acum le stăpânesc francii (lordanes, Getica, XI, 67). 

15% Textul inscriptiei: |Acornion al lui Dionysios a condus o solie] împreună cu tovarășii săi de drum cu unul fiu 
al lui Theodorus şi cu Epi..., pe cheltuiala lui personală, a plecat în solie călătorind departe şi ajungând la 
Argedava, la tatăl aceluia şi întâlnindu-l, totdeodată a obținut de la el ..., oraş ... şi a dezlegat poporul [...] 
Ajungând preot al Marelui Zeu a săvârşit în chip strălucit procesiunile şi jertfele şi a împărţit şi cetățenilor părți 
de carne [a animalelor sacrificate]. Fiind ales preot al lui Serapis, tot aşa a suportat cu vrednicie şi bunăvoință 
cheltuielile. Iar pentru că Dionysos eponim al oraşului, nemaiavând de mulţi ani preot şi fiind aclamat el de 
cetățeni, s-a consacrat pe sine [acestei slujbe]; şi pe vremea iernării lui C|aius] Antonius luând coroana zeului a 
împlinit procesiuni şi sacrificii frumos şi cu măreție şi a dat cetăţenilor carne din belşug. Şi acceptând pe viaţă 
cununa zeilor din Samothrace, îndeplineşte procesiuni şi sacrificii pentru iniţiaţi şi pentru oras. Și în timpul din 
urmă regele Burebista ajungând cel dintâi şi cel mai mare dintre regii din Tracia şi stăpânind tot teritoriul de 
dincoace de fluviu şi de dincolo şi a ajuns de asemenea la acesta în cea dintâi şi cea mai mare prietenie, a obținut 
cele mai bune foloase pentru patria sa, vorbindu-i şi Sfătuindu-l în ceea ce priveşte chestiunile cele mai 
importante, atrăgându-şi bunăvoința regelui spre binele oraşului; şi în toate celelalte oferindu-se pe sine fără să 
se cruţe în soliile oraşului şi luând asupră-şi fără şovăire primejdii, pentru a contribui în tot chipul la binele 
patriei. Și fiind trimis de regele Burebista ca ambasador la Cn[aeius] Pompeius, fiul lui Cnaeius, imperator al 

unui cetăţean de vază ce s-a distins prin serviciile făcute comunităţii. Despre Acornion, către care 
se îndrepta recunoştinţa comunității, se înțelege că a fost trimis să negocieze cu un şef barbar, 
tatăl unui personaj al cărui nume nu mai este lizibil, despre care s-a presupus că ar fi Burebista. 
Deoarece în text apare şi numele lui Burebista!5% s-a conturat ipoteza că funcţia regală era 
ocupată de tatăl acestuia. Dacă se acceptă această propunere, pe baza cronologiei activităților 
lui Acornion, domnia lui Burebista ar fi trebuit să înceapă undeva între 70 şi 65 a.Chr.15%4. 
Ulterior, menţionarea unei Arcidava ca vicus, în vremea împăratului Marcus Aurelius!5'5, în 
nordul Dobrogei, a dezavuat scenariul în care Burebista ar fi fost fiul căpeteniei care l-ar fi 
primit ca sol pe Acornion!S'6. 

Inscripția aduce în discuţie şi un alt element mai puţin discutat și anume titlul de protos 
kai megistos ton epi Thraikes basileon (cel dintâi şi cel mai mare dintre regii din Tracia). 
Această specificare nu reprezenta o ierarhizare internă a lumii geto-dacice, aşa cum pare la o 
primă lectură. Burebista dispunea de suficientă forță încât să elimine orice tip de opoziție 
internă şi chiar a făcut acest lucru. În fapt, acordarea sau recunoaşterea acestui titlu însemna 
alinierea statutului regelui dac la standardele regilor armeni sau ai celor din Pont!*, o lume în 
care Burebista se integrează fără probleme, poate şi din cauza originii sale getice. La fel de 
tentantă este și ipoteza că titlul, acordat cel mai probabil de Pompei, a fost o abilă mișcare a 
generalului roman prin care îl atrăgea de partea sa pe regele dac. 

Sursele antice nu sunt clare nici în privinţa zonei din care provine Burebista, loc ce ar 
fi constituit nucleul iniţial al puterii regelui. Inscripţia de la Dyonisopolis a cantonat localizarea 
probabilă a originii acestuia în zona Moldovei de sud, a Munteniei sau a Dobrogei, fără a-şi 
pune prea mari probleme privind structura socială care a constituit soclul ascensiunii sale. În 
această structură Burebista a fost personalitatea de bază, numitorul comun al personalităților 
individuale care constituiau grupul social care a demarat proiectul politic. Indiferent de 
intenţiile acestui grup, el trebuia să aibă acces la o sumă de elemente fundamentale, între care 
unele economice, iar altele demografice — şi din acestea, prin reflexie, militare. Dacă primele 
pot fi identificate în arealul acceptat de istoriografie, cele demografice sunt mai greu de extras 
din același areal. În schimb, zona Olteniei abundă de fortărețe şi morminte aparținând unor 
puternice clanuri războinice. Desigur, ipoteza trebuie să ţină seama de cronologia acestor 
morminte, încă insuficient lămurită!S'5, dar zona avea forță militară — mult mai consistentă 
decât în alte regiuni — şi posibilitatea ca Burebista ori clanul/tribul peste care domnea să fi avut 
originea aici nu este imposibilă. În schimb, este greu de admis ascensiunea fulminantă pe scena 


romanilor, şi întâlnindu-se cu acesta în părțile Macedoniei, lângă Heraclea Lyncestis, nu numai că şi-a îndeplinit 
cu bine însărcinările primite de la rege, câştigând pentru acesta bunăvoința romanilor, dar şi pentru patrie a 
purtat cele mai frumoase negocieri; în general în orice situaţie a împrejurărilor expunându-se cu trup şi suflet şi 
folosind cheltuieli din ale vieții proprii şi dând puteri noi din averea sa la unele dregătorii ale oraşului arată cel 
mai mare zel pentru binele patriei sale. Aşadar, pentru ca şi poporul să arate că cinsteşte pe oamenii cei buni şi 
vrednici şi care îi fac lui bine a hotărât Sfatul şi poporul ca Acornion al lui Dionysios să fie lăudat pentru aceste 
[merite] şi să fie încununat el la sărbătoarea lui Dionysos cu o cunună de aur şi o statuie de bronz şi să fie 
încununat şi în timpul ce urmează, în fiecare an la Dionysii cu o coroană de aur şi să i se dea pentru ridicarea 
statuii locul cel mai de cinste din agora (Mihailov 1970, nr. 13; Crişan 1977: 89-102). 

53 Chiar asupra numelui corect planează numeroase suspiciuni, textele antice care-l menţionează nu sunt în acord 
unele cu altele, nici măcar în cadrul aceluiași izvor (Crişan 1977: 83-85). 

574 Lica 1992: 64. 

55 Suceveanu 1978: 107. 

576 Vulpe 2001: 638. Anumite neconcordanţe cronologice au fost observate cu mult înainte de descoperirea 
acestei inscripții. Vasile Lica nota, în 1983, că filiația nu se susține deoarece Acornion era prea tânăr pentru o 
solie la tatăl lui Burebista și prea bătrân pentru soliile la acesta (Lica 1983: 122). 

577 Petre 2004: 274. 

58 Sîrbu, Borangic 2016: 26-27. 

politică şi militară a regiunii fără sprijinul acestor seniori ai războiului. Cum au fost ei atrași în 
construcția politică burebistană rămâne încă o problemă cu varii posibilități de răspuns, cert 
este că modelul identitar pe care îl afişau a fost rapid adoptat şi difuzat în spațiul geto-dacic. 

Este la fel de complicat de admis că marele regat a fost construcția exclusivă a acestui 
rege sau că el a moştenit premisele de la un rege anterior, nenumit în izvoare. Originea regelui 
are două coordonate. Una dintre ele gravitează în jurul spațiului intracarpatic, dacic, şi explică 
priorităţile politicii externe ale regatului!S”, Burebista concentrându-și iniţial eforturile spre 
pericolul celtic dinspre vest!55, ceea ce ar fi fost mai greu de realizat având ca bază de 
operaţiuni Câmpia Română. Cu titlul de argument secundar se poate lua în considerare şi forța 
regatului de după moartea lui Burebista, care rămâne concentrată în arealul cu centrul în Munţii 
Orăştiei, dar acest lucru putea fi doar o consecinţă a politicilor aplicate după înscăunare. 
Originea dacică a puterii lui Burebista mai poate fi explicată şi prin existența bogatelor resurse 
din spațiul transilvan fie că vorbim de fier, sare, calcar sau aur, fie de fertila vale a Mureșului 
mijlociu. Un alt argument ce trebuie luat în calcul este proximitatea muntelui sacru 
Kagaionon!S%!. Toate aceste elemente pot fi interpretate ca fiind favorizante ale coagulării 
politice a dacilor în zona intracarpatică, pe fondul acelei incrementa Dacorum mai vechi. 

Pentru originea sudică a regelui Burebista pledează menţiunea lui Strabon, care îl 
numeşte explicit bărbat get, precizând totodată faptul că geți se numesc locuitorii dinspre Pont 
şi dinspre răsărit, iar daci cei din părţile apusene!5%?. Nu poate fi eludat faptul că Strabon, parțial 
contemporan cu evenimentele relatate despre daci, era un cunoscător al realităților despre care 
a scris. La fel, tot ca argument secundar, ar putea fi invocate relaţiile speciale pe care le avea 
Burebista cu coloniile greceşti, în special cu Dionysopolisul, mai apropiate de polul de putere 
getic, decât de cel dacic!55. 

Nici sfârşitul regelui, care a survenit după o lungă şi efervescentă domnie, nu este lipsit 
de echivoc. Plecând de la aserţiunea lui Strabon, care menţionează în același pasaj atât 
asasinarea lui Cezar, cât şi dispariția lui Burebista de pe scena politică, istoriografia 
românească a stabilit, aproape hipnotic, anul 44 a.Chr. ca final al domniei acestuia, fiind 
aproape categorică cu privire la asasinarea regelui în timpul unei răscoale!5%€. Cu rigurozitate 
însă, nu se poate stabili o dată precisă a morții lui Burebista. Analizând situația politică din 
Imperiu, G. Dobesch, chiar dacă admite și dezvoltă teoria conspirației asasinilor, conchide 
chiar că finalul domniei lui Burebista ar fi avut mai degrabă loc în anii 41-40 a.Chr.15%. 

Strabon spune doar că sfârșitul regelui s-a întâmplat din pricina unei opoziții interne, 
folosind termenul xaroivOeic. Verbul karaivo înseamnă a pune capăt, a termina, a face să 


15% Daicoviciu 1967: 147. 

158 Strabon, V, 1,6; VIL, 3, 11; VIL, 5, 2; Plinius, Istoria Naturală, | (27), 146. Această ipoteză a fost formulată 
şi susținută în special de C. Daicoviciu într-o serie lungă de articole, publicații şi cărți (Daicoviciu 1972: 32, nota 
91, cu întreaga bibliografie anterioară). 

1551 Muntele Kagaionon este și el subiectul a numeroase dileme. Menţiunea acestui loc sacru apare la Strabon: 
Muntele [unde se găsea peştera în care trăise Zalmoxe] a fost socotit sfânt și s-a numit aşa. i se zicea Cogaionon 
și la fel a fost şi numele râului care curgea pe lângă el (Geografia, VII, 3, 5). Dacă terminologic a fost stabilită 
apartenența numelui la fondul local, cu sensul explicit de sacru (Olteanu 1989: 216), localizarea ambiguă a 
muntelui — identificat cu principalul loc sfânt al dacilor — a fost propusă undeva în zona capitalei, chiar în lipsa 
unei peşteri în acest areal, peşteră care putea fi şi doar o simplă grotă dispărută între timp. Mai sigur este că numele 
era unul general, desemnând anumite locuri montane, sacre. Unul dintre acestea putea fi la Sarmizegetusa. 

158 Strabon, VII, 3, ||. În ciuda precizării, geograful nu este deloc consecvent lui însuşi căci numește locuitorii 
din vestul Daciei, chiar şi pe cei din Slovacia actuală, geți (VII, 3, 12). 

155 Principalele obiecţii asupra originii puterii lui Burebista în Transilvania au fost formulate de către R. Vulpe 
(Vulpe 1968: 47). 

1584 Lica 1992: 65. 

1585 Analiza are însă la bază urmărirea evoluţiei tribului celtic al Boiilor (Dobesch 2001: 805). 

înceteze (Xenofon, de exemplu, îl foloseşte şi pentru a răsturna [de la putere]). Dacă Strabon 
ar fi scris xoraivOeic T0v Biov atunci s-ar fi putut citi că [răsculații] i-au pus capăt zilelor. Dar 
el nu a scris așa, ci doar kuraivOeic, context în care paleta de posibilități este alta şi nu prea 
mai pare legată de un eventual asasinat. Din această lectură rezultă că Strabon a scris: 7oruși, 
unii oameni S-au ridicat împotriva lui Boerebistas și el a fost detronat înainte ca romanii să 
trimită o expediție împotriva lui!5, context care are o suită diferită de posibile interpretări. 
Fără a nega sfârșitul violent al basileului, putem lega neîndoielnic acest moment de o 
fragmentare a marelui regat, situație şablon pentru astfel de cazuri. 

Pe aceste baze nesigure, multe fundamentate pe presupuneri, mai mult sau mai puțin 
solide, istoriografia românească nu a putut tranșa indubitabil reperele principale ale biografiei 
regelui dac, singurele certitudini putând fi realizările politice, militare şi administrative ale 
acestuia. Având în vedere că ultimele decenii de studiu nu au adus noi documente care să fixeze 
în timp domnia acestui rege, lucrurile au rămas oarecum suspendate, iar reperele nesigure au 
intrat în mentalitatea generală, singurele dubii exprimate figurând doar în literatura de 
specialitate. 

Situaţia este un pic diferită în ce priveşte originea puterii burebistane. După cum se 
observă, argumentele în favoarea uneia sau alteia din posibilele zone de geneză a regatului dac 
sunt aproape egal posibile şi egal interpretabile. Argumentele de natură economică şi istorică 
pe care s-a construit raționamentul originii intracarpatice sunt contrazise de sursele scrise. Pe 
acest fond, cel mai probabil scenariu este unul care conţine părți din ambele ipoteze, respectiv 
Burebista a avut origini getice, dar crearea regatului dac a avut loc prin fuziunea cu războinici 
din Transilvania — aflaţi sub conducerea unui personaj care putea să fi fost fi Deceneu. 

Cert este că Balcanii de Nord sunt, cu peste un secol înaintea domniei lui Burebista, 
scena modificărilor impuse de războinicii Padea-Panagjurski Kolonii, creatorii şi beneficiarii 
direcți ai sintezei celto-tracice din secolele III-II a.Chr. Ascensiunea lui Burebista şi apariția 
dacilor în izvoarele istorice nu poate fi o coincidență, cu atât mai mult cu cât geneza regatului 
dac se suprapune convulsiilor politice şi militare din acest areal. 

În aproximativ limitele domniei lui Burebista trebuie amintit și un al șef local, 
deținătorul unei autorități politice suficiente cât acesta să se intituleze basileu. Atestarea 
acestuia a fost posibilă prin descoperirea unui fragment de inscripție în limba greacă pe 
resturile unui vas ceramic provenit din săpăturile din dava de la Cârlomănești. În pasta crudă, 
înainte de ardere, meşterul olar a scris cu un instrument ascuţit numele şi titlul proprietarului 
vasului. Din întreaga titulatură s-au păstrat cinci litere greceşti cursive — ... Jeg B... — Inscripția 
poate fi parțial întregită [faor]isoc B... şi tradusă (vasul/proprietatea) regelui B... Primele patru 
litere reprezintă partea finală a substantivului grecesc basileus, declinat la genitiv, iar cea de a 
cincea, foarte probabil, prima literă (B) a unui nume propriu!'5%. Numele regelui care a stăpânit 
dava de aici rămâne deocamdată necunoscut, iar așezarea este părăsită, la mijlocul secolului | 
a.Chr., foarte probabil în contextul convulsiilor declanșate de politica regelui Burebista1555. Nu 
putem ști dacă numele acestui dinast nu era chiar Burebista. 

Dispariţia regelui Burebista a determinat şi reducerea forței regatului dac, atât teritorial, 
cât şi fragmentarea autorităţii regale, dar nu şi decăderea civilizaţiei în ansamblu. Momentul, 
deosebit de important, este redat suficient de ambiguu, încât nu se pot extrage cu claritate 
detaliile modificărilor politice produse. În traducerea oferită de culegerea de texte privind 
istoria veche a României, episodul este relatat astfel: Câr despre Burebista, acesta a pierit din 


1586 Această traducere, precum şi reliefarea elementelor lexicale relevante, au fost extrase dintr-o discuţie despre 
subiect avută cu conf. dr. Sorin Paliga, Universitatea Bucureşti. 

1587 Babeş 2010: 134. 

1588 Babeş 2010: 135. 

pricina unei răscoale, mai înainte ca romanii să apuce a trimite o armată împotriva lui. 
Urmaşii acestuia la domnie s-au dezbinat, fărâmițând puterea în mai multe părți. De curând, 
când împăratul August a trimis o armată împotriva lor, puterea era împărțită în cinci State. 
Atunci, însă, stăpânirea se împărţise în patru. Astfel de împărțiri sunt vremelnice şi se schimbă 
când într-un fel, când într-altul!5%. 

În traducerea oferită de către Felicia Vanţ Şte sunt câteva nuanţe diferite: Burebista 
a fost răsturnat în urma unui complot pus la cale împotriva lui de o mână de oameni, mai 
înainte ca romanii Să trimită împotrivă-i o expediţie. Urmașii lui s-au dezbinat, dezmembrând 
țara în mai multe regiuni. Chiar și acum, când Caesar Augustus a trimis oştire împotriva lor, 
ei se aflau împărţiţi în cinci regiuni, mai înainte erau în patru. Negreşit aceste diviziuni 
teritoriale se fac după împrejurări şi apar când într-un fel, când într-altul!9.. 

Se observă că neclarităților din textele antice li se adaugă diferenţele de opinie ale 
traducătorilor contemporani, cu efecte asupra exactității şi contextualizării informaţiei. 
Rămâne foarte probabilă ieşirea din scena politică a regelui într-un mod violent, fără ca un 
presupus atentat să fie însă cert. De asemenea, cea mai logică fragmentare politică şi militară 
a regatului este aceea care a suprapus noile stăpâniri pe vechile tipare din care regatul 
burebistan s-a constituit!5%, dezmembrare care ar fi adus în prim plan alte figuri politice la 
conducerea regatelor mai mici rezultate. 

Cea mai puternică entitate politică succesoare a rămas nucleul din Transilvania de sud- 
vest, la conducerea căreia a urmat colaboratorul cel mai apropiat al regelui Burebista, marele 
preot Deceneu!5%, aşa cum lasă să se înțeleagă Iordanes. Precizarea istoricului got nu este însă 
foarte explicită: După moartea lui Deceneu l-au socotit demn de aceiaşi venerație pe 
Comosicus, fiindcă era la fel de învăţat. Pentru pregătirea lui era socotit și rege şi prim preot 
și judecător în justiția supremă! De aici se înţelege că preotul Deceneu fusese şi rege, de 
vreme ce urmașul lui, Comosicus, are şi el aceeaşi funcție. Totuşi, el nu este menţionat explicit 
ca rege, ci Iordanes spune că [Deceneu] a strălucit ca un om minunat în faţa lor, ajungând să 
asculte de el nu doar cei mulți, dar chiar și regii!*%, ceea ce poate fi interpretat ca o păstrare 
doar a funcţiei sacerdotale, iar cea regală să fi aparținut diadohilor daci. Nicolae Gostar observă 
atât paradoxul, cât mai ales faptul că deși regatul se fragmentase politic, sub aspect spiritual 
cel puţin el rămăsese solidificat, graţie personalităţii și influenţei marelui preot!5%, situaţie care 
a înlesnit reunificarea din timpul lui Decebal sau a precedesorului său. 

Totuşi, trebuie luată în seamă vârsta înaintată a lui Burebista la momentul înlăturării 
sale de la putere, aspect care implică o pregătire din timp a succesiunii. Cel puţin un fiu al 
regelui este de presupus că a existat, fără să putem aprecia dacă acesta a fost sau nu amestecat 
în posibilul complot şi nici ce soartă a avut ulterior. Totuşi, este greu de admis că altul decât 
fiul marelui rege sau oricum o rudă apropiată a sa, un frate?, a urmat la tron, cel puțin în 


facțiunea din Transilvania de sud-vest. Izvoarele scrise, în acest caz Suetonius!” şi 


1590 


559 Strabon, Geografia, VII, 3, 11. 

5% Conf. univ dr., profesor de greacă veche şi latină, Universitatea București. 

51 Strabon, Geografia, VII, 3, 11; vol. 1, 1974: 174. Probabil Strabon a notat cele mai puternice facțiuni sau chiar 
doar cele existente la un moment dat. În realitate, este posibil să fi existat mai multe regate, diferite ca forță şi 
unele, din cele mai mici să fi rămas necunoscute. 

5% Vulpe 1968: 46; Crișan 1977: 126-129. 

59% Potrivit istoricului D. Dana, numele real al personajului ar fi fost Dekinais sau Dikinais (Dana 2003a: 175; 
Dana 2003: 144-146). 

5% Iordanes, Getica, XII, 73. 

5% Iordanes, Getica, 71. 

5% Gostar 1984: 50. 

597 Suetonius, Augustus, LXIII. 

1598 


Horaţiu ”*, pomenesc un conducător dac pe nume Cotiso, aflat la putere între 37-29 a.Chr., 
fără a se putea preciza integral perioada de domnie. Dacă acest rege a avut un grad de rudenie 
cu Burebista este deocamdată, în lipsa oricăror alte indicii, doar o presupunere, chiar dacă 
posibilitatea există. Ipoteza acestui urmaş direct se suprapune parțial cu opinia lui V. Lica, în 
viziunea căruia Deceneu a trăit până în primii ani ai secolului 1 p.Chr.!5%. În acest caz fie 
binomul rege-mare preot a funcționat mai departe, cel puţin în facțiunea cu capitala la 
Sarmizegetusa, cu Cotiso rege, fie avem de a face cu două entități politice diferite conduse de 
cele doi. 

Numele Cotiso mai apare la Florus'*"*, în conexiune cu acțiunile militare romane 
conduse de către consulul C. Cornelius Lentulus!%!, care au avut ca finalitate respingerea 
dacilor invadatori peste Dunăre. Suetonius dă şi o dimensiune a înfrângerii barbarilor, amintind 
că au fost ucişi trei șefi şi mulţi războinici!%%. Cu această ocazie romanii instalează primele 
praesidia pe malul drept al fluviului, pentru controlul navigaţiei pe Dunăre şi pentru a 
supraveghea mișcările dacilor şi ale sarmaților. 

ŞI asupra numelui acestui rege planează, de asemenea, o serie de incertitudini. Astfel, 
decoperirea unor stateri de aur având legenda - K O 2 O N -, în Transilvania şi grafia Coson 
(Cosini), folosită de unii copiști târzii ai operei lui Suetonius, au condus la ipoteza că a mai 
existat un alt rege, numit Coson (...Cosoni Getarum regi...). Menţionarea lui în legătură cu 
geții, localizează personajul în Câmpia Munteniei!%5, ipoteză care nu explică însă cauza pentru 
care monedele apar strict doar în teritoriul intracarpatic. Având ca argument monedele pe care 
apare numele KOZON, s-a lansat ipoteza că acest personaj și-a oferit serviciile militare lui 
Marcus Junius Brutus, fiul adoptiv şi unul dintre asasinii lui Cezar, în 42 a.Chr. lertat de 
neinspirata alianță de către împăratul Octavian, Coson devine cunoscut în lumea romană 
suficient de bine, încât unele zvonuri răutăcioase, care circulau la Roma prin 32-31 a.Chr., la 
adresa împăratului şi a unei preconizate alianţe matrimoniale cu regele get, să fie credibile!%04. 

În lipsa unor date suplimentare, consensul specialiştilor merge către posibilitatea de a 
fi existat doi regi diferiți, Cotiso şi (K)Coson, stăpânind fiecare părți diferite din moştenirea 
burebistană. Ralierea enigmaticului Coson la tabăra triumvirilor să fi însemnat apartenenţa 
acestuia la politica şi tabăra lui Burebista? Din nou, lipsa unor date mai consistente lasă 
deschisă orice posibilitate. 

Un alt rege pomenit de izvoarele antice a fost Dicomes, care se pare că stăpânea prin 
zona Munteniei sau în sudul Moldovei actuale, pe Valea Siretului!%5. O altă ipoteză îl leagă de 
centrul de putere de la Buridava, unul dintre cele mai importante noduri economice de la sud 
de Carpaţi. Acest basileu a încercat şi el să tragă foloase din situația complexă din punct de 


1600 


159% Occidit Daci Cotisonis agmen (Armata dacului Cotiso a pierit), Horaţiu, Ode, III, 8, 17-18. 

15% Lica 1983: 128. 

1600 Dacii trăiesc nedezlipiţi de munţi. De acolo, sub conducerea regelui Cotiso, obișnuiau să coboare şi să 
pustiască ţinuturile vecine, ori de cite ori Dunărea, înghețată de ger, îşi unea malurile. Împăratul Augustus a 
hotărit să îndepărteze această populaţie, de care era foarte greu să te aproprii. Astfel a trimis pe Lentulus şi i-a 
alungat pe malul de dincolo [al Dunării]; dincoace au fost aşezate garnizoane. Astfel, atunci dacii n-au fost 
înfrânți, ci doar respinşi şi împrăștiați (Florus, Războiul cu dacii, IL, 28 [IV, 12], 18). 

1501 Florus, Războiul cu sarmaţii, LL, 29, 20; Războiul cu dacii, LL, 28, 18-19; Tacit, Anale, IV, 44, 1; Tacit, August, 
V, 30, 2. 

1602 Suetonius, Augustus, XXI. 

1603 Daicoviciu 1965a: 109-110. 

1604 M. Antonius scribit, primum cun Antonius filio despondisse luliam, de in Cotisoni Getarum regi, quo tempore 
sibi Quogque in vicem filiam regis in matrimonium petisset (Marcus Antonius scrie că Augustus o promisese pe 
Iulia mai întâi fiului său Antonius, apoi lui Cotiso, regele geților, în vremea când ceruse în schimb în căsătorie pe 
fiica acestui rege); Suetonius, Augustus, LĂIII. 

1605 Protase 1970: 145-153. 

vedere politic şi militar din Imperiu. Probabil resursele sale militare erau considerabile!%6, cel 


puţin la nivel declarativ!€0, situaţie care i-a permis să-și ofere serviciile lui Marc Antonius, 
împotriva lui Octavian!€%, decizie cu final nefericit şi pentru daci!%. În legătură cu acţiunile 
acestui dinast sunt relaționați denarii, în special de argint, descoperiți în mediul dacic, emişi de 
Marcus Antonius pentru plata propriilor trupe. O parte substanțială din moneda bătută în acest 
scop se regăseşte pe teritoriul Daciei preromane. Faptul că moneda de argint este identificată 
majoritar în acest areal — descoperiri de acest fel fiind sporadice în alte zone!€!0 — duce la ideea 
că denarii au fost de fapt special bătuţi pentru plata aliaţilor daci!*!!, deşi Dio Cassius spune că 
dacii nu au primit sumele cerute. Mai puţin credibil, dar nu imposibil, monedele ajunse în Dacia 
puteau fi rezultate (şi) din alte incursiuni daco-bastarne!$!?. 

În părţile Munteniei de sub munţi, zona Vâlcea-Argeş, este documentat un alt personaj 
local. Numele acestuia apare pe fragmentele unui vas ceramic descoperit la Ocniţa-Buridava. 
Textul, scris cu caractere greceşti, BASILE|US)] TIAMARCOJS], este tradus de I. |. Russu fie 
la genitiv (lipsesc terminațiile) - (BA CIAEȚOC] OIAMAPKOLY ]) prin vasul regelui Tiamarcos, 
fie, dacă este la nominativ (BACIAE[YC] OIAMAPKOIC]), prin regele Tiamarcos!*!5. Şi 
asupra acestui prezumtiv rege local istoricii români nu au căzut de acord dacă numele aparține 
unui dinast sau al meşterului olar; în acest caz cu lectura (vasul este al) basileului ....... y 
Thiamarkos l-a făcut, aplicând cheia unui genitiv, cu analogie în inscripția de la 
Cârlomăneșşti!€!%. Un răspuns larg acceptat la această dilemă nu a putut fi formulat încă. 

Pentru facțiunea intracarpatică, urmașul lui Deceneu, atât în funcția de mare preot, cât 
şi pe tronul regal a fost Comosicus, care cumula, potrivit ui Iordanes, cele două atribute 
supreme!€!5. Singura menţiune a acestui dinast provine de la Iordanes, care își bazează opera 


1606 Dio Cassius (LI, 22, 8) Dacii trimiseseră mai înainte vreme soli la Caesar, dar nu căpătaseră nimic din câte 
ceruseră şi trecură de partea lui Antonius, fără a-i fi însă de mult folos, căci erau dezbinaţi. 

167 Dicomes, regele geților, îi făgăduise că-l va ajuta cu armată numeroasă (Plutarch, Antoniu, 63). 

1608 Horaţiu, Ode, III, 6, 11. 

1609 De asemenea numeroase cete de daci şi suebi s-au luptat între ele [...] Acești daci, despre care este vorba, 
trimiseseră soli la Caesar și mai înainte vreme, cum nu obținuseră nimic din ceea ce cereau au înclinat spre 
Antonius, fără însă să-i aducă vreun ajutor substanțial, dată fiind dezbinarea ce domnea între ei. De atunci, 
vremea a trecut şi unii, prinşi de război, au fost opuşi suebilor în jocurile de gladiatori (Dio Cassius, LI, 22). 
1610 Chiţescu 1968: 655-656. Analiza cercetătoarei, făcută acum aproape jumătate de secol, este permanent 
susținută de atunci încoace de numeroase alte descoperiri de tezaure monetare în acest areal. Spre exemplu, 
tezaurul de monede romane descoperit la Măgura, jud. Bacău, în 1976, cuprinde 2830 de monede de argint, din 
care 2828 denari si 2 drahme, emise între perioada lui Augustus şi Septimius Severus. Importante sunt şi 
descoperirile recente de monede romane, făcute cu ajutorul detectoarelor de metal (Hârtop, com. Bârgăoani = 167 
denari; com. Ruginoasa = 200 denari şi lista ar putea continua), piese nepublicate, deocamdată. 

151! Pârvan 1982: 84, nota 1. 

1612 Incursiuni frecvente, despre care Suetonius, referindu-se la daci, spune că se răspândiseră prin Pont și prin 
Tracia (Caesar, 44). 

1615 Russu 1979: 357-363. 

1614 Rămâne emblematic dezacordul dintre specialişti, divergenţa în acest caz regăsindu-se inclusiv în paginile 
volumului Istoria românilor, I, ediţia a II-a, 2010, unde sunt notate separat ambele variante. Pentru M. Babeş 
numele este al meșterului 'Thiamarcos care l-a fabricat pentru basileul local (M. Babeş, în /storia românilor, 
subcapitolul 7radiţie şi investiție: 751 — cu bibliografia ipotezei), în vreme ce pentru I. Glodariu (subcapitolul 
Viaţa spirituală: 119), Thiamarcos este numele regelui. În mod paradoxal, în acelaşi volum, mai există şi a treia 
opinie, ceva mai neutră, a lui C. C. Petolescu (subcapitolul Regalitatea dacică în perioada 44 a. Chr.-836 p.Chr.: 
670) care notează că în regiunea de dealuri din nord-estul Olteniei (poate şi a Argeşului) domnea un alt rege 
(Boots), după unii cu numele de Thiamarcus (Oouăpxos), poziţie păstrată şi în Petolescu 2016: 41. 

1615 Situaţia nu a fost neapărat o excepţie, în lumea tracică existând precedente, cum este acel Cosingas al tracilor, 
preot şi comandant militar (Polyanos, Stratageme, VII, 22). 

pe textele lui Dio Chrysostomos!€!€, un martor mai apropiat de evenimente și deci destul de 


credibil. Comosicus trebuie să fi fost un om matur la preluarea puterii, cumularea demnităților 
sacerdotale şi politice neputând fi accesibile fără să fi avut vârsta și experienţa necesară. Pe 
aceste repere vagi, el ar fi trăit între epoca lui Augustus şi cea a lui Tiberius, fără a putea preciza 
exact perioada în care a deţinut puterea. Având în vedere vârsta înaintată presupusă şi 
menţionarea domniei lungi a urmaşului său la tron, Corylus!€!7, se pare că nu a ocupat 
demnitatea supremă multă vreme. În ciuda acestui dezavantaj, rolul lui pare să fi fost important 
din punct de vedere spiritual. Continuarea politicii predecesorului său poate fi considerată baza 
excelenţei morale sau, mai exact, a reperelor spirituale pan-dacice. Prezența acestui 
Comosicus, ca şi a înaintașului și mentorului său Deceneu, pe tronul Sarmizegetusei explică 
parţial realităţile arheologice relevate de zona capitalei!€!5. Succesiunea pe tronul celei mai 
puternice formaţiuni din cele rămase din marele regat, a unor clerici, în dauna unor războinici, 
relevă un rol precumpănitor al sacrului în exercitarea funcției regale. Asistăm, în acest scenariu, 
la o reluare a premiselor constituirii centralizării puterii dacice, la alte dimensiuni de această 
dată, vizibile concret abia sub Decebal. 

Deţinerea diferitelor demnități în cadrul instituţiilor regatului, printre care şi pe cea 
regală, indică implicarea clerului în politică. Marele preot, alături de alți oficianţi și acoliți ai 
cultului, continuă, pe baze psiho-sociale!S!%, marile proiecte edilitare începute sub Burebista, 
construind sau continuând construcția de temple şi sanctuare. Domnia celor doi mari preoți şi 
edificarea complexului religios de la Sarmizegetusa sprijină ipoteza unei religii puternice, 
instituționalizate, cu efect de coeziune asupra facțiunilor dacice. Apare explicabil, şi din acest 
unghi, calitatea de axis mundi a Sarmizegetusei şi re-coagularea regatului dac în jurul acestui 
nucleu, vizibilă în vremea lui Decebal. 

Iordanes, în lista lui dinastică, indică drept urmaș al lui Comosicus pe 1%, dinast ieşit 
în evidență prin domnia lungă de 40 de ani. În plus, lordanes face menţiunea, destul de stranie 
de altfel, că acest Coryllus ar fi domnit în Dacia veche, pe care se știe că acum o stăpânesc 


1616 [...] iar după ce Deceneu a murit, (dacii) l-au avut în aproape aceiași venerație pe Comosicus, deoarece 
acesta nu era mai prejos în iscusinţă. EI era socotit, datorită priceperii sale, şi rege peste dânşii şi Mare Preot, 
și judeca poporul ca judecător suprem (lordanes, Getica, XII, 73). 

1617 Opinia lui C. Daicoviciu (1955: 57), cum că acest Corylus/Scorilo şi chiar Duras ar fi fost fiii lui Comosicus 
este greu de admis, mai ales pe fondul necunoaşterii detaliate a organizării interne a clerului şi mai ales a 
practicilor acestuia, între care un probabil celibat (sau măcar abstinenţa) ar fi limitat drastic sau eliminat naşterea 
unor urmaşi genetici. 

1618 Şi asupra rezidenţei acestor dinaşti se poartă încă discuţii în mediul academic. Ipoteza principală, aparţinând 
la origine lui C. Daicoviciu, potrivit căreia urmaşii lui Burebista au domnit la Sarmizegetusa, este sprijinită de 
dosarul arheologic al arealului, care demonstrează că aici a existat un pol de putere foarte puternic, concretizat în 
lanţul de fortărețe din Munţii Orăştiei, precum şi de faptul că Sarmizegetusa a fost capitala lui Decebal, considerat 
urmaşul de facto al politicii dacice inițiate de Burebista. Cronologia cunoscută a complexului este parțial în 
rezonanță cu perioada burebistană, în cea mai mare parte. Nu trebuie omisă din ecuaţie totuşi şi zona de sud-est a 
Transilvaniei, la fel de bine fortificată, chiar dacă nu la nivelul arhitecturii militare şi religioase din Munţii 
Orăştiei. Nu este deloc imposibil ca unul dintre diadohii daci, dintre cei cunoscuţi nominal sau alții, pe care 
izvoarele nu i-au consemnat, să fi rezidat în această parte a marelui regat, coerentă din punctul de vedere al locuirii, 
reinclusă ulterior sub autoritatea Sarmizegetusei de către Decebal sau un înaintaş al său. 

1519 Importanţa și forța de convingere a preoţilor avea tradiţie în lumea tracică. Un exemplu este cazul preotului 
Cosingas, despre care Polyanos (Stratageme, VII, 22) spune că: La aceştia [la traci] era obiceiul să fie comandanţi 
de oşti preoții [zeiţei] Hera. Se găsea la ei un preot şi comandant [numit] Cosingas. Tracii nu-l ascultau. Cosingas 
adună o mulțime de scări mari de lemn, le puse cap la cap şi se pregătea să se urce la cer, pentru a învinui pe 
traci, în fața Herei, că nu se supun. Cum sunt ei fără minte şi prostănaci, tracii se temeau ca nu cumva 
comandantul lor să se urce în cer. Ei îl rugară şi îi jurară ascultarea în toate câte la va porunci. 

1620 Jordanes, Getica, XII, 73. Numele este cel mai probabil corupt sau transmis greşit, varianta confirmată de alte 
surse fiind cea de Scorilo. 

gepizii |...] aşezatăîn fața Moesiei peste Dunăre este încinsă cu o coroană de munţi!“?!, adică 


în spațiul intracarpatic. Sublinierea aruncă o umbră de îndoială asupra teritoriului stăpânit de 
regii anteriori. C. Daicoviciu, având ca argument descoperirea celebrului vas cu ştampilă de la 
Sarmizegetusa!%?, îl consideră pe Coryllus ca fiind identic cu Scorilo!%5, dux Dacorum!S?, 
menţionat de Frontinus!*%, ipoteză cu care H. Daicoviciu nu este de acord, pe baza 
considerentelor cronologice!%€. Principala obiecţie este dată de vârsta înaintată a regelui în 
momentul în care izvoarele îi consemnează pe cei doi presupuşi fii minori, Decebal şi Diegis. 

Potrivit lui H. Daicoviciu acest Scorilo, tatăl lui Decebal şi fratele următorului rege, 
Duras, a domnit în timpul războiului civil care a urmat morţii împăratului Nero (68-69 
p.Chr.)!%27. Foarte probabil Scorilo nu a reușit să oprească incursiunile la sud de Dunăre, căci 
Tacit consemnează atacuri dacice în Imperiu. Istoricul roman notează că în 69 p.Chr. s-au 
mişcat şi dacii, un neam care nu era niciodată de bună credință!*%. Caracterizarea dacilor ca 
neloiali de către istoricul roman, aluzie directă la încălcarea unor înţelegeri prealabile, arată că 
relaţiile dintre daci și romani îmbrăcau adesea o formă contractuală!%%, cu obligaţii reciproce. 

Nu putem şti dacă politica prudentă i-a cauzat lui Scorilo îndepărtarea de la domnie sau 
dacă acesta a pierit în una dintre incursiuni!$30, cert este că în fruntea dacilor ajunge Duras!S5!, 
foarte probabil un frate al său. Acesta a fost, fără îndoială, în bună parte contemporan cu 
Domitian!%?, căci domnia lui începe probabil în 68-69 p.Chr. şi durează până în 87 p.Chr., 
când cedează tronul energicului comandant Decebal. 

Ca o tradiţie aproape, nici informațiile despre acest dinast nu sunt coerente sau 
consecvente. Numele lui apare la Iordanes diferit: Pe când domnea împăratul Domitian, de 
teama lăcomiei acestuia, goții | geții] desfăcură alianţa pe care o încheiaseră odinioară cu alți 
împărați şi începură să devasteze malul Dunării, stăpânit de multă vreme de imperiul roman, 
nimicind armatele şi pe comandanții lor. În fruntea acestor provincii era pe atunci, după 
Agrippa, Oppius Sabinus, iar la goți [geţi] domnia o avea Dorpaneus. 

Această descriere a împărțit opiniile specialiştilor; o parte au considerat că este vorba 
despre același rege, numit Duras-Diurpaneus, teorie care nu a explicat dubletul onomastice 
singular la daci decât prin faptul că Duras ar fi o alterare din Diurpaneusi!%5%. De cealaltă parte, 


61 Iordanes, Getica, XII, 73-74. 

62 Daicoviciu 1955: 57. 

623 Grafie susţinută și de descoperirea unei alte inscripţii la Aquincum, unde este menţionat un Scorilo, Resati 
libertus, domo Dacus (CIL, III, 13379; IDRE, II, 282) şi cea de pe fragmentul de vas descoperit la Borniş, com. 
Dragomireşti (Popovici 1990: 155-157). 

624 Daicoviciu 1960: 294. 

65 Scorylo, dux Dacorum, cum sciret dissociatum armis civilibus populum Romanum neque tamen sibi 
temptandum arbitraretur, quia externo bello posset concordia inter cives coalescere, duos canes in conspectu 
popularium commisit iisque acerrime inter ipsos pugnantibus lupum ostendit, quem protinus canes omissa inter 
se ira adoressi sunt. Quo exemplo prohibuit barbaros ab impetu Romanis profuturo (Scorylo, regele dacilor, 
ştiind că poporul roman era dezbinat din pricina războaielor civile şi socotind că nu-i nimerit să-i atace, deoarece 
datorită unui război cu un duşman dinafară s-ar putea restabili legătura dintre cetăţeni, a pus în faţa compatrioţilor 
săi doi câini şi, pe când aceştia se luptau între ei cu îndârjire, le-a arătat un lup. Imediat câinii s-au aruncat asupra 
acestuia, uitând de cearta lor. Prin această pildă i-a oprit pe daci de la un atac ce ar fi adus foloase romanilor). 
Frontinus, Sfrategemata I, 10, 4. 

626 Daicoviciu 1972: 102-103. 

167 Daicoviciu 1972: 103. 

68 Dacorum gens nunquam fida (Tacit, Istorii, UI, 46). 

629 Nemeth 2005: 25. 

630 [...] erau puse în cumpănă taberele întărite ale legiunilor şi însăşi stăpânirea noastră (Tacitus, Agricola, 41). 
61 Dio Cassius, LXVII, 6; Orosius, Adversum paganos,VII, 10, 4; lordanes, Getica,76. 

52 Iordanes, 76; Orosius, VII, 10, 3-4. 

63 Daicoviciu 1970: 60 (cu bibliografia veche străină asupra ipotezei), Petolescu 2010: 98, nota 126 (cu 
bibliografia mai recentă a subiectului). 

alți istorici cred că Diurpaneus ar fi de fapt numele tânărului general victorios, care a primit 
supranumele Decebal!%3* ca o consacrare a talentului militar!%%5. Nici asupra acestei probleme 
nu s-a ajuns la un consens istoriografic, fiecare teorie având sprijin într-o serie de argumente 
proprii. Dincolo de toate raționamentele cronologice şi lingvistice, explicația potrivit căreia 
victoriile militare obținute de daci ar constitui un argument pentru recunoașterea meritelor 
comandantului lor şi implicit o renaștere a acestuia, acum sub un alt nume!66, este o ipoteză 
nu doar tentantă, ci şi foarte probabilă. Modificarea numelui eroului şi onorarea lui cu un alt 
nume, de războinic glorios, implica o componentă ideologică de exaltare a valorilor marțiale 
vizibilă, chiar dacă discret, şi în iconografia elitelor sau în unele surse scrise!%. 

Bătrânului Duras i-a urmat la tron tânărul războinic Decebal. Dio Cassius spune că 
transferul de autoritate s-a făcut de bunăvoie şi putem pune această armonie pe baza succeselor 
militare obținute pe frontul moesic de către dacii conduşi de tânărul taraboste. În lipsa altor 
informaţii, putem accepta această schimbare pașnică!S55, chiar dacă resorturile intime ale ei ar 
putea fi ușor diferite. Un alt scenariu posibil este acela că Decebal era foarte probabil deja rege 
când l-a înfrânt pe Fuscus în Dacia. Transferul de putere (sau predarea de către Duras a ţării 
sale lui Decebal) s-a putut petrece, plauzibil, când Fuscus a intrat în Dacia pentru răzbunare, 
iar Duras nu s-a simțit în stare să gestioneze situația. 

Calitățile militare ale lui Decebal erau potrivite cu statutul de rege războinic. Dio 
Cassius îi face o prezentare foarte plastică spunând despre el că era foarte priceput la planurile 
de război şi iscusit în înfăptuirea lor, ştiind să aleagă prilejul pentru a-l ataca pe dușman și a 
se retrage la timp. Dibaci în a întinde curse, era un bun luptător şi se pricepea să folosească 
izbânda, dar și să iasă cu bine dintr-o înfrângere. Din această pricină, multă vreme a fost un 
duşman de temut pentru romani!*%. 

Nu putem cunoaşte cu exactitate câtă fantezie a pus istoricul roman în prezentarea 
calităților regelui dac, dar trebuie remarcat că acesta întruneşte, în descriere, însuşirile regelui 
perfect, în care dinastul trebuie să fie atât un înțelept, cât şi un războinic desăvârşit, tablou de 
evidentă de inspirație homerică. În acest cadru, în care putem vedea mai degrabă o imagine- 
şablon a regalității, regele era (sau nu!) susținut în funcție de elita războinică, pe baza modului 
în care îşi etala şi demonstra aceste calități și virtuţi. Deși putea fi contestat uneori de către cei 
care l-au pus în funcție, basileul era recunoscut în deplinătatea drepturilor sale doar între aceşti 
parametri. 


1634 Una dintre obiecţiunile principale ar fi faptul că numele „Decebal” nu era o inovaţie, un nume nou, primit ca 
urmare a consacrării, căci acesta apare în onomastica dacică mult mai devreme. Una dintre primele atestări ale 
dacilor din afara regatului notează un militar roman, Zurazis, fiul lui Decebal, lăsat la vatră în 7 martie, 70 p.Chr., 
din legiunea II Adiutrix. Diploma a fost descoperită în Bulgaria, fără a se putea stabili exact locul descoperirii ei. 
Recrutarea acestui militar s-a făcut în probabil undeva între 40-46 p.Chr., ceea ce împinge înapoi data naşterii lui 
cu 20-30 de ani, dată la care putem presupune că numele „Decebal” era deja folosit de către daci (Matei-Popescu 
2017: 142). 

1635 Gostar 1984: 51; Gostar, Lica 1984: 58-59; Glodariu 2000: 2809. 

1636 Pentru dobândirea acestei victorii mari ei i-au numit pe conducătorii lor semizei, adică anzi şi nu simpli 
oameni (lordanes, Getica, 78); fragmentul conţine o secvenţă din amplele transformări de statut şi imagine a 
căpeteniilor, modificări care decurgeau din victoriile militare obținute şi care aveau componente materiale 
importante, dar şi unele cu caracter spiritual, nu mai puţin importante. 

1637 Sîrbu, Florea 1997: 93. 

168 Numele apare și mai târziu, în timpul războaielor cu Traian când fie este acelaşi personaj, care din cauza 
poziţiei sociale a rămas în cercul restrâns al puterii ca sfătuitor, ipoteză improbabilă dacă ţinem seama de vârsta 
fostului monarh, fie, mai sigur, este vorba de un alt membru cu acelaşi nume, autentic dacic (sursa probabilă: 
Criton, Getica; Lexiconul Suidas. Cf. Russu 1972: 126). 

1639 Dio Cassius, LXVII, 6, 1. 

Ascensiunea tânărului aristocrat Decebal trebuie analizată, din perspectiva militară, 
ceva mai nuanțat. Pentru a înțelege evoluţia politică a prințului dac trebuie ținut seama, în 
primul rând, de morfologia sistemului de gândire politic şi militar generat încă din timpurile 
banderiilor daco-scordisce. Un şef militar ajuns lider suprem al grupului său avea datoria de a 
organiza periodic expediţii în teritoriile vecine. Poziţia lui nu putea fi menţinută decât prin 
reconfirmări periodice ale capacităților personale, măsurate în victorii militare şi prăzile 
obținute. Foarte posibil ca bătrânul Scorilo să nu fi ținut cont de acest deziderat, situație care a 
dus, într-un fel sau altul, la ieşirea lui din scenă. Acest concept universal valabil în structurile 
cu profil militar, evoluează și mai acut în vremea lui Decebal, când tânărul moștenitor este 
considerat apt să acceadă la tron, la propria lui moştenire de fapt, nu prin apelul la genealogie, 
ci prin măsura capacităţilor personale. În urma victoriei împotriva impetuosului prefect 
Cornelius Fuscus!%, tânărul Decebal a demonstrat, armatei sale în primul rând, că are calităţi 
de comandant şi strateg. Numai după aceste succese armata şi-a aclamat şi declarat 
comandanții semizei!S*!, detaliu care arată componenta spirituală a reuşitei. Momentul relevă 
impactul şi dimensiunea victoriei dacilor, care nu mai repurtaseră astfel de succese de pe 
vremea lui Burebista. Gloria obținută, valoarea prăzilor, capul lui Fuscus drept trofeu, i-au 
deschis drumul către tron generalului dac, care, aşa cum spune Dio Cassius, reînvie ceva din 
teama de altădată a romanilor!4*. Regele Duras se vede pus în faţa faptelor și cedează domnia, 
izvoarele spun că de bunăvoie! şi nu avem motive să suspectăm frământări interne majore 
cauzate de succesiune. Vârsta înaintată a bătrânului Duras a fost desigur mai mult un pretext 
şi, dacă acceptăm principiul succesiunii agnatice, el oricum fusese rege doar în condiţia lipsei 
unui moștenitor matur al fostului rege Scorilo, fratele său şi tatăl lui Decebal!**. Lipsa unor 
informaţii mai precise lasă loc însă la o suită de scenarii şi posibilități. 

Efectele victoriei au fost atât de profunde încât nici rezultatul nefavorabil al bătăliei de 
la Tapae din anul următor!*%, în faţa legiunilor conduse de experimentatul general Tettius 
Iulianus, nu a știrbit cu nimic din aura noului rege al dacilor, deşi este posibil ca victoria romană 
să fi cauzat unele nemulțumiri pe plan intern. Acceptarea negocierilor şi încheierea unui tratat 


640 Marţial, Epigrame, VL, 76,1-6; luvenal, Scolii, IV, 111; Suetoniu, Domițian, VI, 1; Dio Cassius, LXVIII, 9, 
3; Eutropius, VII, 23, 4; Tacit, Agricola, 41, 2; Iordanes, Getica, XIII, 77. 

S41 Magnaque potiti per loca victoria iam proceres suos, quorum quasi fortuna vincebant, non puros homines, 
sed semideos id est Ansis vocaverunt (Pentru dobândirea acestei victorii mari ei i-au numit pe conducătorii lor 
semizei, adică anzi şi nu simpli oameni) Iordanes, Getica, 78. 

642 Dio Cassius, LXVII, 1. 

5% Dio Cassius, LXVII, 6, 1. 

644 Este posibil însă ca războinicul Duras să fi plătit preţul insucceselor militare, provocările lui având ca efect 
ruperea tratatelor cu imperiul şi intrarea legiunilor pe teritoriu dacic. 

%4%5 Desfăşurarea războiului este descrisă de sintetic de Dio Cassius: În vremea războiului dacic s-au întâmplat 
următoarele evenimente demne de a fi pomenite. Iulianus, rânduit de împărat cu conducerea războiului, printre 
alte măsuri, luă pe aceea de a-i obliga pe soldaţi să scrie pe scuturi numele lor şi ale centurionilor, pentru a se 
deosebi mai lesne cei ce se vor arăta viteji de cei cu purtare mişelească. Şi dând lupta cu duşmanii la Tapae, 
măcelări pe mai mulți dintre ei. Între duşmani se afla şi Vezina, care venea, ca demnitate, îndată după Decebal; 
pentru că nu putea scăpa cu fuga, el se trânti la pământ, ca şi cum ar fi murit; şi astfel rămase nebăgat în seamă, 
iar în timpul nopții a fugit. Decebal se temu ca romanii victorioşi să nu pornească spre capitala lui. De aceea 
tăie copacii din preajma lor [la o oarecare înălțime] şi puse arme pe trunchiuri, pentru ca romanii să creadă că 
sunt soldați şi să se retragă înspăimântați. Ceea ce s-a şi întâmplat (LXVII, 10, 1-3; excerptele lui Xiphilinus). 
Relatarea aduce în discuție un personaj nou, al doilea în demnitate după rege. Funcţia acestui Vezina (după alte 
opinii numele real ar fi fost Avezina; vezi Dana 2003: 143-144) era, fie cea de vice-rege, fie, la fel de posibil, cea 
de mare preot. Locul bătăliei a fost identificat ipotetic cu pasul Poarta de Fier a Transilvaniei, aflat între Munţii 
Poiana Ruscă şi Munţii arcului, pe unde se face legătura între Culoarul Bistrei și Depresiunea Hațegului. 

cu romanii a fost făcută, spune Dio Cassius, deoarece regele dac era la mare strâmtoare!S%6, 


fără să precizeze dacă situația complicată se datora ofensivei romane sau unor frământări ale 
nobilimii. Se pare însă că Decebal şi-a permis să tergiverseze!**7, pentru a putea obţine cât mai 
multe avantaje din întreaga situaţie. Din acelaşi motiv, Decebal evită să se întâlnească direct 
cu Domitian, trimițându-l, ca reprezentant al său pe fratele lui, Diegis, aşa cum confirmă, ușor 
ipocrit, poetul Marţial!%*. Evitând să se expună, Decebal l-a însărcinat pe Diegis, fratele lui, 
să poarte negocieri cu împăratul. Episodul este important prin două nuanţe. Prima este dată de 
valoarea pe care o avea prinţul dac în cadrul elitei politice şi aici se poate bănui o componentă 
a sistemului agnatic, fapt ce-i conferea fratelui regal o anumită doză de demnitate și 
credibilitate politică. A doua dimensiune, derivată din prima, arată nivelul la care se purtau 
discuţiile diplomatice. Regele dac trimite romanilor un ambasador de cel mai înalt nivel, care- 
i justifică și suplineşte autoritatea regală!**. În această cheie, devine ilogic să considerăm a fi 
compusă din oameni simpli solia de peste numai 14 ani, trimisă într-un moment greu pentru 
daci, să negocieze pacea cu Traian. 

Rezultatele de pe câmpul de bătălie, diplomația lui Decebal şi a lui Diegis aduc o pace 
considerată favorabilă dacilor și umilitoare pentru Imperiu. De fapt, rezultatul a fost un tratat 
perfect normal, comparabil cu altele încheiate cu state clientelare Romei. Scriitorii antici, 
senatori fiind, îi fac un portret urât lui Domitian din cauza relațiilor proaste ale împăratului cu 
Senatul şi ca să opună imaginea lui Domitian, „împăratul rău”, celei a lui Traian, „Optimus 
Princeps”. Dio Cassius spune că împăratul cheltuise foarte mulți bani pentru încheierea păcii, 
căci fără întârziere dădu lui Decebal nu numai însemnate sume de bani, dar și meşteri 
pricepuți la felurite lucrări folositoare în timp de pace şi de război şi făgădui să-i dea mereu 
mai multe!%0. Avantajele economice au fost folosite cu pricepere de către comandamentul dac, 
iar dincolo de propaganda imperială!*5!, ambele tabere s-au bucurat de liniştea de la Dunăre. 
Oricum, din acţiunile prudente ale lui Decebal, care a respectat tratatele cu Domitian, putem 
înțelege că dacii și-au mutat atenția asupra celorlalte frontiere, fie spre Câmpia Panonică, unde 


1645 Dio Cassius, LXVII, 7, 2. Acest disconfort al lui Decebal poate fi explicat prin unele probleme pe plan intern, 
dar chiar dacă unele posibile tendinţe centrifuge au existat, ele au fost rapid eliminate, căci la începutul războaielor 
cu Traian, regele dac este stăpân necontestat al regatului. 

16 Salustius, lingușindu-l pe Domitian, spune că: fu supui muntele care întârzie să încheie un tratat după un 
război îndelungat (Silvae, |, 1, 80-81). 

1648 Accola iam nostrae Diegis, Germanice, ripae/a familis Histri qui tibi venit aquis,/laetus et attonitus visu modo 
praeside mundi,/adfatus comites dicitur esse suos:/Sors mea quam fratris melior, cum tum prope fas estcernere, 
tam longe quem collit ille deum! (Diegis, locuitor de pe țărmul care acum ne aparține, a venit să te vadă, o, 
Germanicus, tocmai de pe apele Istrului, care se află sub stăpânirea ta. Bucuros şi uimit când a văzut pe stăpânul 
lumii, se zice că acesta ar fi spus celor ce-l însoțeau: Soarta mea este mai bună decât a fratelui meu, fiindcă mie 
îmi este îngăduit să privesc atât de aproape pe zeul pe care el îl cinsteşte de atât de departe). Martial, Epigrame,V, 
3, 1-6. 

1649 De notat că emblematica diademă (însemnul unui rex amicus et socius) pecetluia de fapt un act politic prin 
care Decebal recunoştea, explicit, imperium maiestatemque populi Romani şi garanta clauzele tratatului cu 
Domitian: statutul regelui de amicorum p. Romani, interdicţia de a permite dușmanilor Romei de a tranzita 
teritoriul regatului şi contrariul acesteia, respectiv permisiunea trecerii romanilor prin regat, furnizarea de ajutor 
militar. Privit tratatul în cheie obiectivă, dincolo de ostilitatea surselor antice față de Domitian, se poate reformula 
situația din 89 p.Chr. în sensul că ambele tabere au ajuns la un echilibru al rezultatelor, chiar dacă ele exprimă un 
compromis al armelor. Împăratul reuşeşte chiar să îl oblige pe regele dac să se integreze sistemului politic şi 
juridic roman, chiar dacă statutul acestuia era uşor diferit de cel al multor alţi reges socii. Nerespectarea in 
integrum a înțelegerilor încheiate de către Decebal şi modul în care regele dac a înțeles să aplice clauzele tratatului 
cu Imperiul a furnizat motivele juridice ale politicii agresive a lui Traian (Lica 1996: 125-132). 

1650 Dio Cassius, LXVII, 7, 3. 

161 Copilul dac să nu se teamă de armele împăratului (Martial, Epigrame, |, 22, 6). 

iazygii constituiau o prezenţă supărătoare!*%?, fie spre nord-vest, unde sălășluiau triburi 
germanice (moment în care i-au atras pe buri în alianța anti-romană?). 

Starea de pace era însă doar o pregătire a războiului. Chiar dacă Domitian renunţase la 
politica ofensivă şi se oprise pe linia Dunării, Decebal era conștient că schimbarea împăratului 
însemna şi reorientarea politicii romane, astfel că programul de înarmare şi pregătire se 
desfăşura mult mai intens decât până acum!655. Accederea la tron a lui Nerva şi apoi, în scurt 
timp a lui Traian aveau să-i confirme temerile. 

Cauzele războaielor daco-romane din 101-102 şi 105-106 p.Chr. au fost dezbătute 
intens în literatura de specialitate și nu necesită analize minuţioase!%. Putem nota totuși unele 
aspecte esenţiale. În primul rând noul împărat, Traian, un militar experimentat, era nemulțumit 
de condiţiile păcii. Sumele de bani, probabil consistente, plătite dacilor, faima prejudiciată a 
armatelor romane şi nu în ultimul rând bogăţiile Daciei au atârnat greu în luarea deciziei de a 
ataca regatul dac. Nu trebuie însă pierdută din vedere ambiția personală a lui Traian'%% şi 
anume aceea de a călca pe urmele lui Alexandru cel Mare şi a cuceri Orientul şi eventual de a 
umbri gloria predecesorului său la instituirea acelui imperiu universal început de 
macedonean!S5%. Drumul către fabuloasa Indie era însă barat, la cumpăna dintre secolele 1 și II 
p.Chr. de puternicul imperiu al parților. Ultima încercare de cucerire a Parţiei făcută cu aproape 
150 de ani înainte, pusese față în faţă legiunile lacomului general Crassus şi teribila cavalerie 
a arcaşilor parți. Dezastrul de la Carrhae (53 a.Chr.) şi războaiele din 36 şi 34 a.Chr., pierdute 
de Marcus Antonius, îl conving pe Augustus că Eufratul este granița dintre cele două puteri. 
Drumul către est fusese închis, iar fără cucerirea Parţiei așa avea să şi rămână. Orice strateg, 
iar Traian era nu doar un visător, ci şi un militar de excepție, știa că atacarea parților având în 
spate puternicul regat dac însemna o sinucidere garantată. Populațiile instabile din Balcani 
puteau oricând găsi în regatul dac un centru catalizator al propriilor resentimente, încă 
puternice, faţă de cucerirea romană a teritoriilor lor. 

Căutarea permanentă de aliați în rândul triburilor vecine, în special germanice şi 
sarmatice!€57, dar poate și la alte triburi getice şi dacice care nu erau sub controlul său, precum 


1652 Daicoviciu 1967: 151. 

1655 Aşa se justifică observaţia lui Dion Chrysostomos, care, exilat fiind de Domițian, în ţinuturile dunărene, în 
ajunul confruntărilor dintre daci şi romani, observă că acolo, la ei, puteai să vezi peste tot săbii, platoşe, lănci, 
toate locurile fiind pline de cai, arme şi oameni înarmaţi (Discursuri, XII, 16, 20). Este improbabilă vizita 
oratorului în regatul dac în perioada respectivă, în toiul pregătirilor de război. Probabil că notele sale se bazează 
pe alte surse şi nu pe observaţii directe, aşa cum se laudă, dar ele reflectă, neîndoielnic, o situaţie cunoscută la 
Roma şi, în consecință, credibilă auditoriului. 

654 Prezentarea, desfăşurarea, analiza şi consecinţele războaielor daco-romane au făcut subiectul mai multor 
sinteze şi lucrări de specialitate (Petolescu 2001: 698-715, nota 1 cu bibliografia subiectului). Pentru studiul de 
față am reliefat doar aspectele care pot contribui la argumentarea temei. 

655 După cucerirea regatului part, într-un popas la Charax (Basra) împăratul asistă la plecarea unei nave de 
negustori spre India, moment în care se plânge că nu mai are forță să urmeze drumul lui Alexandru cel Mare 
(Bennet 2006: 253). 

656 În spatele acestei atracții faţă de imperiul lui Alexandru, moștenire pe care şi parții și romanii se considerau 
îndreptăţiți să o revendice, trebuie văzută componenta pragmatică a războiului. Imperiul part se afla pe post de 
placă turnantă între estul şi vestul lumii cunoscute. Comerţul de orice fel între cele două lumi era controlat din 
acest sector, iar Roma plătea scump, cu aur, mărfurile prețioase provenite din Orient (în special mătasea 
chinezească). Cucerirea Partiei ar fi însemnat reformularea unor aspecte economice importante. Totuşi Traian, 
deşi a realizat această cucerire, nu a conştientizat fluiditatea legăturilor de vasalitate dintre aristocrația şi 
regalitatea partă şi nici sentimentele profunde anti-romane ale tuturor. Abia Hadrian, pus în faţa dimensiunii reale 
a situației, evacuează zonele cucerite şi reinstaurează vechile compromisuri politice dintre Roma şi dinastia 
Arsacizilor. 

1657 Decebal trimite solii la vecini spunându-le că dacă-l vor părăsi pe dânsul, şi ei vor fi în primejdie; că mai 
uşor şi mai sigur îşi vor păstra libertatea, ajutându-l în luptă, înainte ca el să fi suferit vreo nenorocire. Însă 

şi primirea a numeroşi dezertori romani, arată că Decebal era extrem de conștient de situaţie. 
Pe acest fond, foarte probabil programul edilitar militar din Munţii Orăştiei era în febrilă 
desfăşurare, concretizat în întărirea și repararea cetăților, precum şi prin ridicarea unor 
fortificaţii liniare, special concepute împotriva tacticilor de atac romane. 

S-au păstrat puţine informaţii despre războiul care a urmat, majoritatea textelor antice 
care relataseră evenimentul fiind pierdute!%5, iar cele rămase sunt destul de confuze. Este 
aproape cert că ostilitățile nu au fost nici începute şi nici provocate de către daci, care au 
suportat inclusiv tăierea subsidiilor, fără a protesta. Probabil Decebal era mai mult decât 
conştient de dezechilibrul forțelor şi de faptul că noul comandament roman, cu Traian în frunte, 
nu mai era la fel de impetuos şi de nepregătit precum generalii pe care îi învinsese în trecut. 

Primul război dacic începe oficial şi solemn la 25 martie 101 p.Chr., dată la care Traian 
părăsește Roma și pleacă spre provinciile dunărene, unde îl aşteptau deja armatele mobilizate 
pentru a trece fluviul. Înaintarea în teritoriul dac s-a făcut pe mai multe coloane, care au intrat 
prin Banat şi Oltenia, avansând mai mult cu chibzuială decât cu înfocare, biruindu-i pe daci 
după îndelungi și grele strădanii!*5. Legiunile romane s-au îndreptat spre Tapae, unde spune 
Dio Cassius, aștepta armata dacică, sperând ca defileul Hațegului să le ofere tradiționalul 
avantaj. Chiar şi în acest moment atât dacii, cât şi aliații lor, burii germanici, trimit solii la 
Traian, în speranţa că lupta poate fi evitată. Este destul de probabil însă ca mesajul să fi fost 
trimis de aliați ai romanilor, care au încercat să dea înapoi în ultimul moment. 

Împăratul respinge ofertele de pace şi armatele se ciocnesc. Tot Dio Cassius spune că 
lupta a fost crâncenă, cu pierderi mari de ambele părţi, dar victoria a fost de partea romană!%%. 
Romanii cuceresc câteva cetăţi, iar într-una dintre ele aflându-se şi sora lui Decebal, care a fost 
capturată!*%!, dar războiul stagnează, mai ales pe fondul sosirii iernii. Profitând de acest 
anotimp, care a blocat legiunile în tabere, dacii declanșează, alături de aliații germanici, 
sarmați, geții locali şi probabil unii daci nordici, o ofensivă surpriză pe alt front, în Moesia 
Inferior. 

Pus în fața unei provocări serioase, prin care romanilor urmau să le fie tăiate legăturile 
cu bazele de aprovizionare, Traian se îmbarcă la Drobeta și se îndreaptă cât poate de repede 
spre Moesia Inferior, unde în primăvara anului 102 p.Chr., s-a ciocnit cu coaliția barbară, care, 
între timp, jefuise şi pustiise toată regiunea, la Adamclisi (jud. Constanţa). Bătălia, precedată 
de alte ciocniri mai mărunte, a fost una dintre cele mai crâncene. Toate efectivele romane 
disponibile au intrat în luptă, inclusiv garda pretoriană. Se pare că sorții bătăliei au fost decişi 
de un atac neaşteptat (sau disperat) al rezervelor conduse de un praefectum castrorum, căzut şi 
el în luptă, barbarii fiind învinși. După victorie, Traian reorganizează trupele, trece din nou 
Dunărea şi se îndreaptă, din mai multe direcții, către Sarmizegetusa. Constrâns din toate părțile, 
părăsit de aliați și trădat de unii nobili sau poate de alte formațiuni politice dacice, care au trecut 


privind nepăsători cum sunt nimiciți dacii, mai pe urmă vor ajunge ei înşişi robi, căci vor rămâne fără aliați 
(Cassius Dio, LXVIII, 11, 1). 

1658 O propoziţie din Dacica lui Traian, câteva fraze din Getica lui Criton, poemul lui Caninius Rufus pierdut, 
Getica lui Dion Chrysostomos pierdută, Dacica lui Apian la fel (Papadopol-Calimah 2007: 14-16). Reconstrucția 
evenimentelor se bazează pe câteva fragmente aparținând lui Dio Cassius, din care lipsesc tocmai părțile 
referitoare la domniile lui Domițian şi Traian, păstrate sub forma unor rezumate, ceea ce a dus adesea la confuzii. 
O altă sursă, la fel de interpretabilă, este analiza imaginilor oferite de monumentele publice romane. 

165 Dio Cassius, LXVIII, 14, 1. 

1660 Dio Cassius, LXVIII, 8, 1. 

161 Membră a familiei regale, această soră era probabil căsătorită cu un alt nobil — în scena de pe Columnă 
personajul are un copil mic în braţe — comandant sau proprietar al altei cetăţi, altfel nu se explică prezența 
aristocratei în alt loc decât puternica Sarmizegetusa. Episodul este relatat de Dio Cassius (LXVIII, 9) şi confirmată 
de un episod redat pe Columna Traiană (scena XXX; Vulpe 1966a: 75-76). 

de partea romanilor 16%, Decebal trimite o solie formată din fruntașii cei mai de vază, la Traian, 
cerând pacea. Traian acceptă propunerea, solia dacilor ajunge la Roma, unde îşi aruncă armele 
în faţa Senatului, iar pacea este încheiată în condiţii extrem de grele pentru daci, aceştia trebuind 
să dea înapoi armele, maşinile de război şi pe ingineri, a preda pe fugari, a dărâma întăriturile 
și a recunoaşte ca prieteni pe prietenii Romei și ca duşmani pe dușmanii Romei!*S5. 

Pacea obținută nu a fost o pace în adevăratul sens al cuvântului, ci a fost percepută de 
ambele tabere drept un armistițiu necesar, impus de epuizarea reciprocă. Ambele tabere se 
reorganizează, din punct de vedere material, logistic și uman. Decebal repară cetățile distruse 
sau demantelate, se înarmează, caută noi aliați şi îi atacă pe iazygii din vest, care rămăseseră 
neutri în timpul războiului. Într-adevăr, iazygii locuiau în vestul Daciei!%*, dar conflictul cu 
aceştia a avut loc în altă parte, căci obiectul disputei era o regiune care trebuia să fi avut un 
anume potenţial pentru a declanșa ostilitățile. Ori în Banatul de vest, pe lângă lipsa unor resurse 
notabile, dacii nu puteau acționa militar asupra iazygilor având în Banatul de est o armată 
romană de ocupație şi, în plus, pentru perioada în discuţie sarmaţii sunt atestați doar în partea 
de nord-vest a câmpiei dintre Dunăre şi Tisa!%5. Pe aceste argumente pare mai logic că ţinta 
sarmaților a fost poate în Crişana sau în nord-estul regatului, în sectorul salinifer Gherla- 
Cojocna-Sic-Ideciu!%%6, deși în acest caz este greu de explicat cum au trecut peste zonele dacice 
dintre sălașurile lor panonice şi centrul Transilvaniei. La fel de posibil, poate au fost atacate 
resursele saline din Maramureș şi Bistriţa, pentru că atacul sarmaților din 117 p.Chr.1% pare 
că a vizat tocmai această regiune!%58. Sarea era vitală pentru sarmaţii crescători de cai şi turme, 
zona din pustă unde sălăşluiau fiind lipsită de acest mineral vital şi prezenta suficient interes 
încât să rişte un conflict cu dacii, pe care probabil îi credeau prea slăbiți de romani. 

Traian, pe de altă parte își reface efectivele, le concentrează la frontieră şi construieşte 
podul de la Drobeta. Între timp, i s-a anunțat că Decebal în multe privințe nu respectă 


1662 [...] cum mulți daci trecuseră de partea lui Traian |...] Dio Cassius, LXVIII, 11. 

16 Dio Cassius, LXVIII, 8, 3-6. 

1664 Chiar dacă au ocupat toată Câmpia Panonică, cele mai multe atestări sarmatice timpurii se concentrează în 
jumătatea nordică a zonei (Grumeza 2016: 440), devoalând direcţia de pătrundere şi, desigur, bazele iniţiale. În 
plus, Plinius cel Bătrân spune că sarmații iazygi locuiau până la Carnuntum, între Danuvius și Pădurea Hercinică, 
iar dacii alungați de ei [trăiau în] munții și pădurile înspre râul Pathisus (Naturalis Historia, IV, 80-81). Nu 
putem vorbi de munți şi păduri în sudul Câmpiei Panonice. 

1665 Nemeth 2007: 216-217. 

166 Un argument indirect este şi reacţia romană la o posibilă direcţie de atac, căci s-a abandonat linia de castre 
Lederata-Berzovia, dar au fost întărite castrele de la Micia, Tibiscum, Bologa şi Porolissum. Se deduce astfel că 
zona de la sud, vest şi sud-vest de Tibiscum nu fusese şi nu era în continuare în vreun pericol direct, care ar fi 
blocat trupele în această parte a provinciei. Cert este că material arheologic databil după domnia lui Traian lipsește 
(Nemeth 2005: 49-50), dar evident vorbim de trupe staționare şi nu de milițiile care patrulau în teren. Mai este de 
notat că un război purtat de Decebal în apropierea trupelor romane, staționate în Banat, este greu de admis, dat 
fiind condiţiile tratatului, pe când incursiunea spre nord nu putea fi controlată sau observată în timp util de romani. 
1667 Este nesigur anul atacului iazygilor. Fie a avut loc în 116 p.Chr., moment favorizat de plecarea multor trupe 
din Dacia cu Traian pe frontul oriental, fie în 117 p.Chr., declanşat de moartea împăratului şi de febrilitatea 
problemelor de succesiune la tronul imperial. 

168 Un conflict cu iazygii a avut loc asupra vestului Daciei romane curând după constituirea provinciei, probabil 
în anii 107-108 p.Chr., despre care însă avem puţine informaţii. Motivul pare să fi fost nemulțumirea sarmaților 
față de refuzul lui Traian de a le înapoia teritoriul ce le fusese luat de Decebal între cele două războaie cu romanii. 
Se ştie despre acest episod doar că Hadrian, pe atunci guvernator al Pannoniei Inferior, primeşte titlul de Sarmatas 
compressit, ce se poate traduce atât prin i-a învins pe sarmaţi, cât şi prin i-a ținut pe sarmaţi ocupați sau a înăbușit 
(răscoala) sarmaților în faşă, i-a pus pe sarmaţi la locul lor, variaţii care arată mai mult o activitate diplomatică, 
decât lupte propriu-zise. Totuşi, ipoteza unor ciocniri, la care au participat trupe din Pannonia şi din Dacia, rămâne 
destul de probabilă (Nemeth 2007: 216). Acceptând victoria romană, aceasta nu a rezolvat situaţia încordată, care 
continuă până prin 110 p.Chr. şi irumpe cu şi mai multă violență în intervalul 116-118 p.Chr. 

tratatul'*%. Fără îndoială că restituirea armelor, dărâmarea cetăților, predarea dezertorilor nu 
se desfăşura potrivit înțelegerilor, iar supraveghetorii romani raportaseră aceste lucruri la 
Roma. Atacarea iazygilor era o altă încălcare a statutului convenit în 102 p.Chr. Senatul nu a 
avut de făcut decât o formalitate, declarându-l pe Decebal vrăjmaş. Inevitabil, începe al doilea 
război. 

Traian se îmbarcă la Brundisium (4 iunie 105 p.Chr.) şi porneşte spre Moesia, unde îl 
aşteaptă armata. Decebal, conştient de slăbiciunile sale!*0, încearcă să tergiverseze, dar noile 
condiţii impuse de Traian sunt inacceptabile. În plus, aliaţii îl părăsesc, probabil ca urmare a 
disensiunilor provocate de romani!“”!. Bătrânul rege Pacorus al II-lea al parţilor, la care ajunge 
o solie dacică (cel mai sigur traseu urmat ar fi putut fi prin nordul Mării Negre, prin teritoriul 
controlat de sarmaţi) refuză să se implice, fapt ce avea să-l coste mai târziu. Tentativele de 
asasinarea a împăratului eșuează, iar stratagema de capturare a comandantului garnizoanelor 
rămase în Dacia după primul război şi, în același timp, guvernatorul Moesiei Superior, Cn. 
Pinarius Aemilius Pompeius Longinus, nu are rezultatele scontate. Traian tergiversează 
eliberarea acestuia, iar între timp generalul se sinucide în captivitate. Armatele romane trec 
Dunărea şi se îndreaptă spre Sarmizegetusa. 

Asupra itinerariilor şi acţiunilor din această campanie izvoarele sunt și mai sărace, dar 
în mod cert armata romană s-a îndreptat cu toate efectivele, pe mai multe coloane, către 
capitală. După o serie de bătălii de uzură, purtate în munţi, Sarmizegetusa este înconjurată și 
asediată. Decebal şi o parte din comandamentul său reușesc să părăsească cetatea şi să se 
refugieze, poate spre Căpâlna sau la nord de Mureş. Fuga a avut loc cu rapida cavalerie romană 
pe urme, care îi ajunge. Însoţitorii regelui sunt omorâţi, iar Decebal, în primejdie de a fi 
capturat, se sinucide. Cadavrul este decapitat, capul şi mâna sa dreaptă vor fi duse, ca trofeu şi 
dovadă, împăratului, care se afla în tabăra de la Ranisstorum!S7?. Capul va fi trimis la Roma şi 
expus pe scările Gemoniei. Duşmanul fusese învins şi pedepsit. 


66 Dio Casius, LXVIII, 10, 4. 

670 Cea mai dureroasă fiind părăsirea lui de către o parte a dacilor care trecuseră de partea lui Traian (Dio 
Cassius, LXVIII, 11, 1). 

$1 Columna Traiană conţine o scenă în care se văd diverse solii barbare, negociind cu Traian, în debutul celui de 
al doilea război dacic. Pot fi observați germanici, sarmaţi iazygi, greci din Pont şi chiar daci (Cichorius 1896- 
1900, scena C). 

612 Localitate sau cetate dacică neidentificată în teren deocamdată, menţionată în epitaful lui Tiberius Claudius 
Maximus, duplicarius care l-a urmărit pe Decebal. Textul inscripției funerare, exagerează puţin rolul subofiţerului 
în capturarea regelui: 7i(berius) Claudius / Maximus vet(eranus) / [s(e)] v(ivo) flaciendum) c(uravit) militavit / 
eque(s) in legţione) VII C(laudia) P(ia) FUdeli) fac / tus qu(a)estor equit(um) / singularis legati le / gionis eiusdem 
vexil / larius equitum item 1 bello Dacico ob virtu 1 te(m) donis donatus ab Im / p(eratore) Domitiano factus 
dupli(carius) / a divo Troiano in ala secu(n)d(a) / Pannoniorum a quo et fac / tus explorator in bello Da / cico et 
ob virtute(m) bis donis / donatus bello Dacico et / Parthico et ab eode(m) factus / decurio in ala eade(m) quod / 
cepisset Decebalu(m) et caput / eius pertulisset ei Ranissto/ ro missus voluntarius ho | nesta missione a Terent[io 
Scau] / riano consulare [exerci] / tus provinciae nov[ae Mes] / [opotamiac......] (Speidel 1970a: 142-143). 
Traducere: Tiberius Claudius Maximus, veteran, s-a îngrijit de ridicarea acesteia în timp ce era în viaţă. El a luptat 
ca şi călăreț în legiunea a VII-a Claudia Pia Fidelis, a fost făcut quaestor equitum, apoi singularis al legatului 
legiunii aceleiaşi legiuni, apoi vexillarius al cavaleriştilor din aceeaşi unitate. A primit recompense de la împăratul 
Domițian pentru curaj în timpul războiului dacic. A fost făcut duplicarius în Ala II Pannoniorum de către împăratul 
Traian şi a fost făcut explorator şi decorat de două ori pentru vitejie în războiul dacic şi partic şi a fost făcut 
decurion al aceleiaşi ale de către el (Traian) deoarece l-a capturat pe Decebalus şi i-a dus capul la Ranisstorum. 
A fost lăsat la vatră de către D. Terentius Scaurianus, consular, comandantul noii provincii (Speidel 1970: 511). 
Identificarea în teren a acestei localități, considerată cartier general al lui Traian în ultima parte a celui de-al doilea 
război dacic, a primit diferite propuneri, fiind plasată fie în aproprierea Sarmizegetusei, la Sub Cununi (Glodariu 
1981: 55), fie, mai departe, în zona Mureş-Târnave, în preajma cetăților de la Piatra Craivii şi Căpâlna (Speidel 
1970: 515). 

Urmările evenimentelor sunt devastatoare pentru daci. Capitala şi toate cetățile din 
munţi vor fi distruse, monumentele şi templele sale vor fi sistematic distruse, clerul va fi 
exterminat, iar mare parte din populaţie, în special cei în stare să poarte arme, vor fi capturați 
şi vânduți sau, în cel mai bun caz, deportaţi!475. Tezaurul regal, reprezentat de o cantitate mare 
de metale prețioase, podoabe, vase etc., este găsit şi transportat la Roma. Aristocraţia 
supraviețuitoare, sau cel puţin o parte a ei, este înfăţişată pe Columnă supunându-i-se lui 
Traian. Foarte probabil, în diverse locuri sau regiuni au avut loc ciocniri între grupuri răzlețe 
de daci şi armatele romane, dar, pe ansamblu, în vara anului 106 p.Chr., războiul este câștigat. 

Este dificil de admis o încheiere a războiului în termeni concreți. Distanţele mari, 
comunicarea dificilă, baza religioasă a pregătirii militare, legăturile dificile între diferite unități 
dacice, rezistenţa și fanatismul altora sunt tot atâtea elemente care complică o încetare a 
ostilităților din partea dacilor la un anumit moment. Pe de altă parte nici romanii nu puteau 
declara războiul încheiat la o dată fixă, atât din cauzele expuse mai sus, cât mai ales din cauza 
sinuciderii lui Decebal, care prin acest gest s-a sustras din poziţia de lider cu care se putea 
încheia, formal desigur, pacea. În lipsa acestui act, războiul nu putea fi oficial încheiat, cel 
puţin din perspectiva romană. Din punctul de vedere al majorităţii istoricilor însă războiul s-a 
încheiat, de vreme ce la această dată (august 106 p.Chr.) Provincia Dacia era constituită!974. 

Totuşi, Traian a rămas până anul următor pentru a organiza noua provincie şi, foarte 
probabil, pentru a supraveghea mișcările dacilor care scăpaseră din încleștări şi se refugiaseră 
la vecinii lor sarmaţi, nici ei foarte prietenoși!%5. 

Regalitatea dacică îşi încheie o dată cu Decebal destinul furtunos, chiar dacă din această 
perspectivă instituția regală va supraviețui în afara granițelor provinciei. Un rege al 
costobocilor, Pieporus, este menţionat într-un epitaf descoperit la Roma!“'6. Inscripţia are 
evident un caracter funerar şi a fost datată în timpul împăratului Antoninus Pius sau Marcus 
Aurelius, când membri ai familiei regale ar fi ajuns, ca ostateci, la Roma, în legătură cu 
evenimentele militare de pe limesul nordic. 

Episodul încheie lista surselor care menţionează funcția regală în spaţiul dacic, chiar 
dacă astfel de autorităţi au fost prezente în continuare la triburile de daci liberi, costoboci şi/sau 
carpi. Incursiunile acestora, uneori de mare amploare, desfăşurate la sud de Dunăre!“7, nu 
puteau fi organizate fără controlul unor structuri de comandă competente!“'5. Din păcate, 
sursele istorice nu au mai consemnat nici un nume regal și nici o faptă memorabilă a elitelor 
militare dacice supraviețuitoare dezastrului. Atenţia istoricilor antici este atrasă doar de 
frecventele atacuri asupra imperiului, declanșate de dacii liberi (la care probabil se raliază 
uneori și cei din provincie). 

Parcurgând lista informaţiilor despre regalitatea dacică se pot extrage câteva concluzii. 

Prima problemă identificată este precaritatea surselor şi larga lor interpretabilitate. 
Aproape nu există dinast asupra căruia să nu planeze suspiciuni privind teritoriul controlat, 
apartenenţa etnică, numele corect sau măcar sigur, durata domniei ori succesiunile. Desigur, o 


613 Așa se explică dispariţia bruscă a unor așezări autohtone şi întemeierea altora noi (Ruscu 2003: 60). 

614 Datarea documentului şi a implicaţiilor lui istoriografice a fost repusă recent în discuţie (Băeștean 2012: 94). 
$'5Bennet 2006: 144. 

616 Dumitrașcu 1986-1987: 106. Textul de pe monument, astăzi pierdut, a fost publicat pentru prima dată de 
italianul Mariangelus Accursius în secolul al XVI-lea, iar în 1742 a fost republicat de Lodovico Antonio Muratori, 
în lucrarea Novus Thesaurus Veterum Inscriptionum tomus quartus, editată la Milano. 

67 Costobocii pătrund, în 170 p.Chr., în Moesia, Thracia şi Macedonia și ajung până în oraşul Eleusis, în Grecia 
(Pausanias, Descrierea Greciei, X, 34, 5). 

68 Atacurile carpilor, de exemplu, au avut loc invariabil în momentele de criză din imperiu, când trupele romane 
erau detaşate la alte graniţe sau prinse în luptele interne, ceea ce demonstrează o bună cunoaştere a realităţilor din 
teritoriu de către căpeteniile carpilor (Bichir 1973: 178). 

mare parte din aceste incertitudini vin din modul de înregistrare al evenimentelor care i-au 
inclus pe acești regi, autorii antici fiind mai mult interesaţi de aspectele exotice, anecdotice sau 
spectaculoase care au avut ca actanţi principali diversele căpetenii barbare. În plus, ultimele 
două secole de istoriografie nu au înregistrat date noi, izvoarele antice fiind deranjant de 
stabile. Totuşi, modalitățile de interogare s-au modificat încet în timp, în special în ultimele 
decenii, dar sunt încă departe de a aduce noi lămuriri. Propunerile de lectură doar au dublat 
ipotezele existente anterior, astfel că în aproape fiecare caz există opinii nu doar diferite, ci adesea 
chiar diametral opuse. 

În aceste registru, lista regilor daci, incompletă şi ambiguă chiar din sursele antice, 
rămâne încă un teritoriu aproape la fel de ambiguu ca acum jumătate de secol, iar informaţiile 
extrase la fel de imprecise. 

Din întregul eşafodaj istoriografic reies totuşi câteva elemente care pot fi exploatate în 
direcția cunoașterii atributelor şi mentalității elitei militare, ai cărei exponent de marcă a fost 
întotdeauna autoritatea regală. Se disting în acest tablou, destul de fragil conturat, capacităţi de 
excepție ale căpeteniilor discutate, fie că vorbim de amestecul în politica polisurilor greceşti, 
de organizarea unor incursiuni militare la sud de Dunăre, războaiele cu vecinii sau gestionarea 
şi organizarea politicii interne. Cele trei secole peste care se suprapune această radiografie, 
surprind trecerea de la autoritatea tribală — cu greu regii de dinainte de Burebista pot fi bănuiţi 
că aveau controlul a mai mult decât asupra unui trib sau, în cazuri de forță majoră, a câtorva — 
la cea statală, regatul dac întrunind atributele unei monarhii bine articulate. 

Evoluţia politică nu poate fi atribuită exclusiv instituției regale. Dacă inițial aceasta s- 
a bazat pe elementele războinice ale societăţii, începând cu Burebista, clerul, ca autoritate, a 
devenit nu doar egalul aristocrației — din care de altfel provenea — ci și garantul şi tovarășul 
inseparabil al acesteia. Întărirea regalității, profesionalizarea armatei, instituţionalizarea 
religiei sunt fenomene politice indubitabile, ale căror rezultate se văd în edificarea regatului 
dac, una dintre cele mai puternice astfel de entităţi politice din afara lumii greco-romane. În 
spatele acestui trinom — regalitate, armată, cler — putem bănui o populație numeroasă, prosperă 
şi disciplinată. Programul ideologic al elitelor, suficient de coerent şi unitar încât să fie greu de 
delimitat entitățile componente, absorbise şi reproiectase în structurile inferioare mentalități și 
elemente de identitate atât de profunde încât, astăzi, să nu putem distinge cu claritate 
deosebirile, la nivel de imagine generală, dintre elite şi structurile inferioare. Departe de a 
sugera o uniformizare structurală a societăţii, departajată desigur pe etaje economice şi politice, 
rezultatele elitelor militare, religioase şi politice, converg spre imaginea unei societăţi cu un 
aspect aparent sobru şi foarte bine articulată. 

Ultimul aspect care trebuie discutat în legătură cu elitele militare dacice şi dar mai ales 
cu cea a instituţiei regale, a fost modalitatea de accedere la tron. Descendenţa a legitimat 
întotdeauna accesul la cea mai înaltă funcţie politică într-o structură socială, dar în cele militare 
ea trebuia invariabil confirmată de calitățile fizice şi psihologice ale urmașului desemnat. 

În cazul regalității dacice, succesiunea filială clară apare rar, doar în cazul regelui 
Rhemaxos este amintit şi fiul acestuia, însărcinat cu probleme militare, fără a avea confirmarea 
că a luat cândva locul tatălui său. Relaţia dintre Burebista şi tatăl său este foarte discutabilă, 
textul antic fiind extrem de ambiguu, astfel că şi acest indiciu nu aduce mai multă limpezire. 

Singurul caz de filiație regală ceva mai bine documentat este cel care îi are ca 
protagoniști pe Scorilo şi pe Decebal. Dar succesiunea la tron în această circumstanţă nu este 
directă, ci între cei doi se interpune regele Duras. Este acest caz o expresie a sistemului agnatic 
sau este doar o întâmplare? A fost acest sistem de succesiune caracteristic dacilor? 

Sistemul de succesiune agnatic presupune aplicarea unui transfer de proprietate, atât 
fizice, cât şi juridice, unui succesor masculin, apt, experimentat și capabil de îndeplinirea 
atribuţiilor și rolului celui pe care-l moștenea. În societăţile războinice aceste norme dinastice 

nu includeau automat moștenitorii lor direcţi, ci erau preferate rudele lor, frați sau fii ai fraților 
fostului conducător. Sistemul a fost intens folosit de către celți!%7%, germani'*%, macedoneni şi 
traci!65!. De asemenea, la parți, o ramură a sciţilor, regele era ales după meritele obţinute în 
războaie și succesiunea avea ca principiu fratrigenitura, sistem în care fratele urma la tron 
fratele, în dauna primogeniturii'%2. Ca parte a moștenirii comune, indo-europene!€8, sistemul 
agnatic pare să fi fost folosit şi la daci!6%*. 

Frecvența sistemului indică rădăcini vechi, indo-europene *”. Mentalitatea socială 
indo-europeană era centrată pe grup, valoarea individului fiind redusă la funcția socială şi 
calitatea de element de legătură între generaţii. În această schemă, descendentul sau mai exact 
individul nu era decât păstrătorul numelui, reputației, statutului şi proprietăţii familiei!656, ceea 
ce implica o atenție maximă asupra condițiilor și siguranţei perenităţii acestor valori. 

Succesiunea regilor daci, atât cât relevă sursele antice, nu recompune linii dinastice 
evidente. Sunt menționați regii, dar nu şi gradele de înrudire dintre indivizi sau generaţii. 
Dimpotrivă, se pot observa accederi la tron pe alte considerente!S%. Dacă lui Burebista i-a 
urmat Deceneu acest lucru poate fi explicat prin tulburările politice care au urmat dispariției 
marelui rege, dar lui Deceneu i-a urmat un alt cleric, Comosicus, despre care e foarte greu de 
spus că ar fi avut legături de rudenie cu foștii monarhi. lar urmașii la tron ai acestuia, nu puteau 
să-i fie rude, cum propune, e drept sub unele rezerve, C. DaicoviciulS55, căci e greu de crezut 
că putea avea fii, având în vedere calitatea de ascet. 

În mod cert, şi Dion Chrysostomus prin lordanes ne transmite acest lucru!*%, accederea 
la funcţia regală avea la bază un mecanism electiv, folosit în dauna succesiunii ereditare, 
specifice regalității. Totuşi, hpsa unor precizări succesorale nu este suficientă pentru a stabili 
dacă demnitatea regală era o prioritate a agnaţilor. Dosarul istoric al problemei este, la rândul 
lui, extrem de interpretativ. 

Dincolo de ambiguitatea relaţiei dintre Burebista și tatăl său, care nu reiese foarte clar 
din lectura inscripției de la Dionysopolis, un oarecare indiciu îl oferă epitaful legatului Moesiei, 
T. Plautius Silvanus Aelianus, descoperit la lângă Tibur (azi Tivoli, Italia). Inscripţia a fost 
redactată între anii 74-79 p.Chr. şi face o trecere în revistă a activității guvernatorului în 
perioada când a fost în funcţie (57/60-67 p.Chr.). Textul (CIL, XIV, 3608) este un elogiu cu 
caracter funerar, inscripționat pe o placă de marmură fixată pe mausoleul familiei Plautinilor 


1685 


1689 


1679 Vulpe 1934: 313. 

160 Nepoţii de soră sunt tot așa de dragi unchiului ca și tatălui lor. Unii cred că această legătură de sânge e mai 
Sfântă şi mai strânsă și, când iau ostateci, cer mai mult nepoți de soră, ca şi cum aceștia ţin legată mai mult inima 
aceluia care-i dă şi pe mai mulți din familia lui. Totuşi, moştenitorii şi urmaşii cuiva sunt proprii lui copii şi 
testament nu se face. Dacă nu sunt copii, ruda cea mai de aproape care intră-n stăpânire sunt fraţii, unchii de pe 
tată şi cei de pe mamă (Tacit, Germania, XX, 3). 

161 Vulpe 1934: 317-322, 

162 Bennet 2006: 236. 

163 Rămâne nelămurit de ce grecii, indo-europeni și ei, nu păstrează în cultura lor prioritatea agnaţilor, veritabilă 
soluţie de rezervă într-o lume extrem de riscantă, care trebuie să fi existat (Haudry 1998: 117-118). În schimb, 
latinii, prin sistemul de adopții, păstrează principiul, transformându-i însă dimensiunea religioasă (care guverna 
moştenirea de sânge şi a numelui), într-una politică, din exact aceleași rațiuni. Adopția a fost însă o evoluție târzie, 
considerată o abatere, o tulburare a căilor naturale şi practicarea ei, încă din Grecia, arată schimbările de 
mentalitate şi de dinamică a relaţiilor sociale. 

164 Vulpe 1976a: 18-20. 

165 Haudry 1998: 117-119. 

166 Haudry 1998: 40-41 

167 Petre 2004: 269. 

168 Daicoviciu 1955: 57. 

16 Jordanes, Getica, XII, 71. 

de la Ponte Lucano!S%. Una dintre acţiunile guvernatorului, undeva în deceniul 57-67 p.Chr., 
a fost deportarea unui număr foarte mare — sursele antice spun laudativ că aceştia au fost în 
număr de 100.000 de rransdanubieni — de pe malul stâng al fluviului, la sud de Dunăre. 

Acţiunea a fost însoțită şi de unele măsuri pe plan politic pentru că [A adus regi până 
atunci necunoscuți, ori dușmani poporului roman!“, pe malul Dunării, pe care-l păzea, spre 
a-i pune să se închine steagurilor romane; a trimis regilor bastarnilor şi roxolanilor pe fiii lor 
prinşi ori luaţi înapoi de la duşmanii lor, iar regelui dacilor pe fratele lui; de la unii dintre 
dânşii a luat în schimb ostatici]. Textul inscripţiei conţine însă numeroase erori gramaticale, 
fapt ce a suscitat numeroase interpretări şi corectări propuse. 

Cea mai complicată este cea referitoare la cuvintele Dacorum fratrum (r.19) care, legate 
de termenul regibus din rândul anterior, obligă fie la lectura (regi) Dacorum fratrum ... remisit 
(a înapoiat regelui dacilor pe fraţii lui), fie (regibus) Dacorum fratrum ... remisit (a înapoiat 
regilor dacilor pe fraţii lor). Incorectitudinea gramaticală a lapicidului complică mesajul în 
sensul discursului despre unul sau mai mulți regi ai dacilor (la fel şi dacă este vorba despre 
repatrierea unui frate sau a fraților regali, din prizonierat). Analizând toate datele problemei, 
precum și opiniile specialiştilor care s-au ocupat de această inscripţie, N. Gostar și V. Lica 
propun lectura regibus Bastarnarum et Rhoxolanorum filios, (regi) Dacorum fratrum captos 
aut hostibus ereptos remissit (a înapoiat regilor bastarnilor și roxolanilor pe fiii lor, iar (regelui) 
dacilor pe fratele său, prinşi sau luaţi de la duşmanii lor)!%%?. 

După cum se observă din lectura acestei precizări, un frate al regelui dac, căzut 
prizonier, este subiectul implicării legatului, în sensul reglării anumitor tensiuni dintre barbari, 
în care rolul rudei regale era important din punctul de vedere politic al Romei, fiind pe acelaşi 
plan cu fu căpeteniilor bastarne şi sarmate. Episodul aminteşte de politica aplicată de 
proconsulul Macedoniei, Marcus Crassus în cazul conflictului dintre geții dobrogeni. După 
moartea lui Dapyx, Crassus acordă o atenţie deosebită fratelui acestuia, căzut în prizonierat!5%5. 
Probabil moștenitor politic sau măcar cel mai acceptat de către comunitate şi cutumele ei, 
personajul a fost lăsat în viață, ca mijloc de control al populaţiei supuse. 

Ultimul caz supus analizei îl reprezintă ascensiunea la putere a lui Decebal. Sursele 
despre acest rege sunt ceva mai detaliate. Ştim că înainte de a accede la tron a fost comandant 
militar. Istoriografia românească a conchis, pe baza descoperirii unei inscripţii pe un vas 
ceremonial, că a fost fiul regelui Scorilo. Este vorba despre celebrul chiup ceramic de mari 
dimensiuni descoperit pe una dintre terasele aşezării civile de la Sarmizegetusa Regia, care are 
două ştampile, în cartușe separate, retrograde, una răsturnată, cu textele scrise cu caractere 
latine - DECEBALVS - şi - PER SCORILO -15%. 

Lectura ștampilelor!*%, îngreunată de faptul că este vorba de două cartuşe separate, 
plasate atipic, a oferit mai multe posibilităţi de citire. C. Daicoviciu, având ca repere faptul să 
sunt două nume regale atestate și că particula per, considerată ca fiind tracică ar însemna fiu 


6% Pippidi 1967: 138-139. 

€1 Singurii duşmani ai momentului dintre barbari, atât pentru romani cât şi pentru roxolani nu puteau fi decât 
triburile alane. Ipoteza este susţinută de o altă inscripție descoperită la Mangup (Crimeea), care provine cel mai 
probabil de la Olbia, din textul căreia răzbat tensiunile dintre diferitele neamuri sarmate (Bârcă 2002: 61-63). 

69% Gostar 1979: 134-135. 

69% Crassus prinse de viu pe fratele acestuia, însă nu numai că nu i-a făcut nici un rău, ba chiar i-a dat drumul 
(Dio Cassius, LI, 26, 2). 

69% IDR, IIl/3, nr. rep. 272. 

€9%5 Este un fapt ciudat folosirea unor ştampile — cu evidentă intenţie de înseriere a unor produse ceramice (sau 
măcar a marcării unora) — dar alte vase autohtone ştampilate nu s-au mai descoperit în toată Dacia. 

(identificat într-o serie de antroponime tracice), leagă cele două ştampile şi traduce textul ca 
Decebalus per Scorilo, opinie la care se raliază H. Daicoviciu!%% şi 1. Glodariu!%”. 

Acceptată aproape firesc, propunerea a fost stabilă multă vreme, dar a fost ulterior 
contestată. Noile ipoteze!%%, bazate pe frecventele erori gramaticale din latina populară, traduc 
cele două ştampile ca Deceba/us prin Scorilo, respectiv textul ar fi fost o marcă de olar, care 
arată că regele Decebal ar fi fost proprietarul unui atelier, unde s-a produs vasul, iar Scorilo 
fabricantul acestuia. Lipsa verbului fecit (a făcut), specifică de altfel acestui tip de marcaje, 
precum şi lipsa unor analogii cu acest tip de aşezare a ştampilelor cu mărci de fabricație, 
caracterul special al vasului, complică propunerea. Fără a înclina decisiv balanța, argumentele 
ipotezei în care textul arată că Decebal a fost fiul lui Scorilo pare mai probabilă. Dacă acceptăm 
această soluție, atunci putem spune că, exceptând cazurile de forță majoră, elitele dacice 
admiteau prioritatea agnaţilor la tron. 

Un argument suplimentar, chiar dacă deductiv, îl reprezintă solia dacilor la împăratul 
Domitian, în frunte cu fratele lui Decebal, prinţul Diegis!%, despre care vorbeşte Dio 
Cassius!"%. Înlocuirea regelui din fruntea soliei cu ruda sa apropiată nu a însemnat doar o 
eschivă a lui Decebal — să se fi temut regele dac de un tratament similar cu cel al soliei 
marcomanilor? — , ci o însărcinare normală dată fratelui regal, în calitate de membru de seamă 
al casei conducătoare dacice. Nu știm precis dacă la acea dată Decebal avea urmaşi direcți, dar 
este posibil ca fii săi să fi fost foarte mici — în reliefurile de pe Columnă!"0!, istoricii au 
identificat doi adolescenţi drept fiii regelui — caz în care Diegis întrunea toate drepturile de 
succesiune. Probabil împăratul era la curent cu situația şi normele de succesiune barbare, pentru 
că nu se consideră ofensat de calitatea delegației, solii marcomani fuseseră uciși pentru mult 
mai puţin, dar e adevărat că nici condițiile momentului nu-i mai permiteau multe pretenţii. În 
consecință, pune o diademă pe capul lui Diegis, în calitatea acestuia de prinț prezumtiv 
moştenitor!"*? şi foarte probabil cu unele atribuţii politice. Angajamentele luate de acesta aveau 
aceeaşi valoare cu cele ale regelui, pe care Decebal le şi respectă ca atare în următorii 12 ani de 
pace. 

Privind retrospectiv cazul biografiilor regale, iese în evidenţă faptul că ne lipsesc mare 
parte din detaliile fiecărei domnii, informațiile ajunse până la noi sunt trunchiate şi spun mai 
multe despre autorul textului decât despre faptele regilor menționați. Asupra a ceea ce s-a 
păstrat planează adesea numeroase suspiciuni, comunitatea ştiinţifică rar ajungând la soluţii 
biografice larg acceptate. Din puţinele date existente, extrase din textele autorilor antici şi 
dovezile epigrafice şi arheologice, se poate contura profilul unor regi capabili, maturi nu doar 


16% Daicoviciu 1984: 111-112. 

1697 Glodariu 2001: 779, nota 1. 

16% Petolescu 2001: 684, nota 3 (cu bibliografia subiectului). 

16 Gradul de rudenie este confirmat de către Marţial, într-un poem elogios: Diegis, locuitor de pe țărmul care 
acum ne aparține, a venit să te vadă, o, Germanicus, tocmai de pe apele Istrului, care se află sub stăpânirea ta. 
Bucuros şi uimit când a văzut pe stăpânul lumii, se zice că acesta ar fi spus celor ce-l însoțeau: Soarta mea este 
mai bună decât a fratelui meu, fiindcă mie îmi este îngăduit să privesc atât de aproape pe zeul pe care el îl 
cinsteşte de atât de departe (Epigrame, V, 3, 1-6). 

1700 Învins şi pus pe fugă de marcomani, Domitian a pornit grabnic o solie la Decebal, regele dacilor, 
îndemnându-l să încheie un tratat, pe care el [Domitian] îl refuzase mai înainte, deşi [Decebal] i-l ceruse adesea. 
Decebal primi propunerea de pace (căci era la mare strâmtoare), dar nu a vrut să vină el însuşi să stea de vorbă 
cu Domitian, ci l-a trimis pe Diegis, împreună cu câțiva bărbaţi, ca să-i predea armele şi câțiva prizonieri, sub 
cuvântul că i-ar avea numai pe aceştia. După sosirea acestuia, Domitian puse lui Diegis o diademă pe cap — ca 
şi cum ar fi fost un adevărat învingător şi omul în stare să dea un rege dacilor —, iar soldaţilor le împărți onoruri 
şi bani (Dio Cassius, LXVII, 7, 2-3). 

1701 Cichorius 1896-1900, scena XCLVI. 

1702 Vulpe 1976a: 19. 

fizic, ci şi din punct de vedere politic. Militari prin excelență, acești seniori ai războiului au 
acumulat suficientă experiență pentru ca, într-un timp scurt, pe scara istoriei, să construiască 
un puternic regat barbar la granița lumii mediteraneene, cu care aproape se asemănau. 

Ar fi greşit să acordăm unui individ sau altuia meritele întregii construcții politice și 
militare în discuţie. La fel, este dificil de reconstruit linia regală in integrum. Cel mult putem 
presupune, pe baza calculelor anilor de domnie, că unii regi cu domnii şi fapte mai puțin 
spectaculoase, nu au fost consemnați şi ca atare ei ne sunt necunoscuţi, dar, în varianta că 
această posibilitate e una reală şi aceștia au contribuit parțial la rezultatul final. 

Chiar în cazul lui Burebista, opera politică vizibilă a fost mai mult ca sigur rezultatul 
unor evoluţii mai lungi, anterioare. Fiecare dinast a ieşit în evidenţă printr-o calitate. 
Rubobostes şi Oroles — chiar dacă sub aceste nume vedem niște personaje mitice — prin 
acțiunile externe împotriva dominației celtice şi a incursiunilor bastarne; Burebista şi Deceneu 
prin lărgirea regatului şi bazele identitare stabilite; Comosicus şi Scorilo prin înţelepciune şi 
diplomaţie; Cotiso, Dicomes şi Coson prin relațiile dinamice cu Imperiul; Duras şi Decebal 
prin faptele de arme şi talentul organizatoric. 

Ce atrage atenţia este totuși sistemul de succesiune diferit aplicat, în funcție de o serie 
de factori. Dacă Burebista, Deceneu şi Comosicus par să fi ajuns pe tron în cadrul unor selecții 
şi şi-au legitimat locul prin fapte şi prin sacralizarea funcţiei, la momentul apariției lui Decebal 
se pare că era pus în practică un alt sistem. Accederea la tron a regelui, sau pierderea domniei 
în cazul lui Duras, a fost consecinţa calităților personale, a rezultatelor militare şi politice 
obținute şi abia apoi a descendenţei, foarte posibil agnatică. Cumulul celor două, denotă 
recurgerea la un sistem succesoral mai pragmatic, specific grupurilor militare, interesate în 
primul rând de calitatea individului și abia apoi de originea lui. Privind modul prin care 
Decebal a primit scaunul regal, abia după victoriile militare și în aclamațiile armatei, precum 
şi posibilitatea ca Scorilo, mort probabil când copii lui, cel puţin doi băieţi şi o fată, erau foarte 
mici, putem concluziona că avem de a face cu un sistem succesoral, nu doar ereditar, ci şi selectiv. 
Oricum însă, selecția pentru funcția regală era o tradiție la daci; era fluctuant doar modul de 
selecţie a dinastului. Burebista pare să fi ajuns rege prin descendență, dovedindu-și calităţile după 
accederea la tron, iar Decebal prin descendență şi dovedirea acelorași calități, dar înainte de a 
ocupa tronul. 

În ambele cazuri, situate la extremele regalității cunoscute 7%, funcţia regală nu pare să 
fi fost una accentuat autocratică. Dacă Burebista avea ca prim sfetnic pe marele preot Deceneu, 
căruia i-a dat putere aproape regală și după sfatul acestuia!" domnea, Decebal, în ciuda 
reputației și poziției de forță dată de calitatea de comandant pe timp de război, asculta de un 
consiliu!'%5, alcătuit desigur din înalţi aristocrați. Privind lucrurile printre aceste repere, nu e 
de mirare că rezultatele structurilor sociale dacice din timpul regalității au fost nu doar 
fulminante, ci şi consistente pe toate planurile. Evoluţia societăţii poate fi urmărită în planurile 
social, spiritual, politic, economic şi militar. Diferenţele dintre societatea dacică de la sfârşitul 
secolului al III-lea a.Chr. şi finalitatea statului dac (începutul secolului al II-lea p.Chr.) sunt 
atât de profunde, încât, între cele două momente, civilizația geto-dacică apare substanțial 
modificată. În mijlocul acestor schimbări fundamentale a stat regele, autoritatea regală, o 
coloană vertebrală care a scos comunitățile dacice din veacul întunecat şi a durat ceea ce putem 


1703 Evident nu există dovezi sau elemente pe care să se reconstruiască o linie dinastică între Burebista și Decebal. 
Între aceste repere putem presupune că unele sub-construcţii, în acest caz lipsa absolutismului monarhic, era o 
constantă, bazată pe existența unei importante caste militare. 

1704 Jordanes, XI, 67. 

1705 Agitându-se geții şi cerând ca să fie de îndată pedepsit, a biruit (părerea unuia) Duras, care propuse regelui 
ca acesta să fie ținut sub pază. Criton, Getica; Lexiconul Suidas (Cf. Russu 1972: 126). 

numi, într-o anume licenţă poetică, Regatul de argint, respectiv a condus destinul supușilor de 
la puzderia de prinți ai aurului și argintului la regii aurului! 79. 

În spatele acestei licenţe poetice se află însă un organism politic bine articulat, care 
controla şi distribuia resurse de bază într-o societate internă la fel de bine stratificată. Desigur, 
ne lipsesc datele despre unele etaje sociale; nu ştim mare lucru despre negustori, nici despre 
populaţia de rând sau despre cler, dar peste acestea putem remarca o aristocrație războinică, cu 
veleităţi politice şi religioase, secondată de un corp militar bine conturat. 


Femeie tracă, cu tatuaje pe braţe şi picioare. 
Vas pictat (cca. 500-450 a.Chr) 
Colecţia de Antichităţi a muzeului din Munchen, Germania 
(apud Lee Mireille M., Body, Dress and Identity in Ancient Grecee, New York, 2015) 


1706 Sîrbu, Florea 1997: 93; p. 115-116). 

III.C.1 CENTRUL DE PUTERE DIN DEPRESIUNEA TRANSILVANIEI 


Enumerând atributele şi caracteristicile pe care un centru de putere al unei șeferii!70 


trebuie să le întrunească, Alexandru Vulpe nota că acesta trebuie să reunească autoritatea 
politică şi religioasă și, totodată, capacitatea de a stoca şi depozita resursele de subzistență ale 
comunităţii. Acestora li se adaugă capacităţi defensive, concretizate în ocuparea unor poziții 
dominante, ajustate cu lucrări de fortificare complexe. Un astfel de centru trebuie să posede şi 
să gestioneze construcţii cu caracter religios (sanctuare, temple), economic (ateliere, depozite) 
şi desigur rezidențiale (locuinţe, palate, cazărmi). Pentru a funcţiona ca un centru, un astfel de 
pol de putere trebuie în plus să-şi poată proiecta în teritoriu forța în mod eficient, respectiv în 
aşa manieră încât, pe o rază oarecare în jurul lui să graviteze un număr de așezări şi sate în care 
îşi duce traiul populaţia din jur, dependente, politic şi militar, de acest centru!7%. 

Modelul teoretic propus acoperă integral zona capitalei Sarmizegetusa, în care se 
regăsesc perfect toate elementele enumerate şi care recompun statutul de centru incontestabil 
al puterii dacice din sudul şi centrul Transilvaniei. 

Însă reputatul istoric a aplicat modelul propus unei șeferii oarecare şi nu asupra unei 
cetăți importante, chiar dacă avea în vedere centrul de la Racoş. Amănuntul este important, 
pentru că reduce forța centrului, prin eliminarea subtilă a calităţii de capitală a acestuia și îl 
face aplicabil şi în alte situaţii. În acest caz, teoretizarea are drept ţintă alt loc decât centrul 
regatului dac, reducând modelul (sau diluându-l prin generalizare). În acest registru, 
exercitarea eficientă a autorităţii politice, juridice şi religioase a unui şef de trib transformă 
reşedinţa acestuia, dacă respectă modelul şi se încadrează în condiţii, într-un centru de putere. 

Pretextul acestei generalizări l-a constituit stadiul cercetărilor din zona sud-estică a 
Transilvaniei, fapt ce a permis conturarea unor realități istorice şi arheologice comparabile cu 
situația din Munţii Orăştiei. 

Regiunea din estul și sud-estul Transilvaniei a intrat timpuriu în atenţia specialiștilor, 
primele observații sunt consemnate încă de la începutul secolului al XIX-lea, când apar şi sunt 
notate primele descoperiri întâmplătoare fiind amintite ruinele unor cetăţi!'%. Zona avută în 
vedere cuprinde văile superioare ale Mureșului şi Oltului până în Depresiunea Braşovului, 
inclusiv pantele de nord şi de vest ale Carpaţilor, precum și dealurile Subcarpatice transilvane. 
Din punct de vedere administrativ modern arealul se suprapune cu judeţele Braşov, Covasna, 
Harghita şi parțial Mureş. 

În ciuda factorilor climatici relativ aspri ai zonei, care au avut un impact consistent 
asupra agriculturii locale în special, condiţiile au generat suficiente motive pentru ca regiunea 
să fie locuită intens. Numărului mare de cetăţi descoperite, îi corespund un număr şi mai mare 
de așezări din această regiune, doar parţial cunoscute astăzi!'!0. Resursele naturale pe care se 
bazau aceste comunități erau în principal sarea (cu puncte de extracție la Praid, Sovata, 
Gurghiu, Sânpaul; PL. 7); minereurile de fier (Bodoc, Covasna, Doboşeni, Herculian, Lueta 
Mădăraş, Vârghiș; PL. 5)'!!, zăcăminte cuprifere (Bălan, Ditrău, Jolotea, Mădăraș; PL. 3), 


1707 Chefferie (chiefdom) defineşte, în literatura de specialitate, o formă de conducere și organizare prestatatală. 
1708 Vulpe 2007: 78. 

1709 Crişan 2000: 15-18. 

1710 Repertoriul așezărilor, redactat la nivelul anului 2000 (Crişan 2000: 19-81). Acestora li se adaugă ulterior alte 
descoperiri punctuale. 

1711 Rădulescu, Dimitrescu 1966: 268. 

calcare, gresii, andezit, argilă, ape minerale!7!7. Acestora li se adăuga lemnul, furnizat de 
pădurile de foioase şi conifere abundente în această regiune. 

Tabloul general atrage atenția prin amplitudinea locuirii, atât cea civilă, cât şi cea 
seniorială, astfel că s-a pus problema centrului de care depindea regiunea sau a centrilor mai 
importanți, în cazul admiterii unei fragmentări temporare. 

Cercetările arheologice sistematice extinse pe mai mult de două decenii de cercetări 
arheologice au evidenţiat un astfel de loc la Tipia Ormenişului (com. Augustin, jud. Braşov). 
Punctul (alt. 755,9 m) are o poziţie centrală pe valea Oltului Superior, mai exact în defileul pe 
care Oltul îl taie în Munţii Perşani!7!5. Locul ales, populat şi în epocile anterioare, oferea o 
bună poziţie strategică, având vizibilitate către ambele capete ale defileului şi se afla în legătură 
vizuală cu așezările și fortărețele plasate în acest perimetru. 

În jurul Tipiei locuirea civilă este bine documentată prin descoperirea a numeroase 
urme de ateliere, locuinţe, terase antropice, depozite de cereale, cantități mari de ceramică, 
fragmente de chirpic, resturi de zgură. 

Lucrările defensive, menite să apere platoul superior de la Tipia Ormenișului, sunt 
foarte modeste, situaţie care poate fi o consecință a stadiului de cercetare!'!î. Un scenariu 
plauzibil ar fi că destinația cultică a locului i-a asigurat securitatea, cel puţin în interiorul lumii 
dacice. Tipia Ormenișului era totuşi apărată, din apropiere, de fortăreața de la Piatra Detunată, 
aflată la mai puţin de 1000m vest, ansamblu cu evidentă funcție militară, apărare dublată de o 
altă construcţie defensivă, cea de la Tipia Racoşului, încă necercetată sistematic!!!5. 

Protecţia împotriva pericolelor externe era asigurată de numărul mare de cetăți, cetățui 
şi forturi, ridicate în toată regiunea (Pl. 8; PI. 9/1). Dispunerea şi densitatea acestor fortărețe, 
în raport cu Tipia Ormenișului, poate creiona un inel de apărare imediat în apropierea acestui 
centru!716. Acest perimetru defensiv era la rândul lui protejat de alte fortificaţii situate la diferite 
distanţe!”!7, inclusiv dincolo de munţi, spre est, unde era linia davelor de pe Siret!7!8. 

Până la noi descoperiri însă, configuraţia strategică arată că aici nu a fost o cetate 
propriu-zisă, ci mai degrabă o acropolă cu monumente religioase. Cercetările au relevat edificii 
rectangulare şi circulare, atât pe platou, cât şi pe terase!'!7. Numărul de construcţii cultice este 
mare, raportat la suprafața pe care sunt ridicate, fiind identificate nu mai puţin de şapte 
temple!'2. Tipologia constructivă diversă şi utilizarea tamburilor de tuf vulcanic converg spre 
atribuirea unui rol de centru religios al ansamblului de aici, poate chiar o expresie a unui 
politeism, cu bune analogii în Munţii Orăştiei. 

Clerul şi acoliţii acestuia rezidau în acest loc, în locuinţe pretențioase, în raport cu cele 
ale populației din Jur, cu o arhitectură asemănătoare unor clădiri din perimetrul altor cetăți 
importante (Bâtca Doamnei, Bănița)! 771. 

Dimensiunea economică a întregii regiuni este devoalată de tezaurele monetare şi de piese de 
prestigiu descoperite. Una dintre cele mai mari astfel de acumulări de monedă provine din 


1712 Crişan 2000: 13. Rămâne încă o problemă demonstraţia cunoaşterii şi exploatării tuturor acestor zăcăminte şi 
în Antichitate. Totuşi, cel puţin o parte dintre ele, în special cele de sare (doar de suprafață) şi fier, au aşezări sau 
cetăți în apropiere, iar exploatările sunt dovedite de resturi ale cuptoarelor, zgură sau lupe semi-fabricate 
descoperite în apropiere (Savu 2014: 680-681; Tab. 1). 

3 Costea 2006; 11. 

1 Costea 2006: 161-168. 

5 Costea 2010: 75. 

* Costea 2010: 74. 

7 Costea 2002: 33-55; Crişan 2000: 97-110; Cavruc et alii 2000, passim. 

8 Crişan 2001: 311. 

” Costea 2006: 175-211. 

720 Doar trei sau patru dintre temple au funcţionat în paralel, celelalte sunt doar faze de refacere. 

2! Costea 2006: 172-173. 

proximitatea Tipiei, unde a fost descoperit un tezaur de denari romani republicani, compus 
din 294 de piese de argint (1,060 kg), ajuns fortuit la cunoştinţa specialiştilor! 777. 
p g 8), ajur ștința specialiș 
Tot din judeţul Braşov mai provin tezaurele de la Beclean''%, Braşov!'%, Bran!'%, 
Breaza!'%, Hărman!'2”, Măieruș!'7%, Prejmer!'2, Săcele!'%, Sânpetru!"*!, Teliu!7%?. 
Alte tezaure monetare consistente provin de la Alungeni (com. Tureni)'755, Arcuș (com. 
Valea Crişului)!7%%, Cernat!'55, Dalnic!'% (com. Moacșa), Fotoşi'*7 (com. Ghidfălău), 
Ghelinţa!755, Hilib!7% (com. Ojdula), Ilieni!'7%, Jigodin!7*!, Mărcușa!'*? (com. Cernat), 
Oituz!'%, Ojdula!!*, Peteni!'% (com. Zăbala), Sfântu Gheorghe!'%, localităţi din județul 
) [24 l Judet 
Covasna. 


722 Macrea, Berciu 1939-1942: 110-111. Autorii comunicării fac remarca, în condiţiile necunoașterii potenţialului 
arheologic al zonei la acel moment, că tezaurul este plasat pe un vad de legătură între sud și inima Ardealului. 
723 Beclean pe Olt. 16 denari republicani (Costea 2004: 90). 

724 De pe teritoriul orașului provin mai multe tezaure, atât imitații dacice după monede Filip II, tetradrahme, 
denari republicani (Costea 2004: 93-94). 

725 63 de monede datate între 172/151 — 38 a.Chr. (Costea 2004: 94). 

726 Costea 2004: 95-96, cu bibliografia detaliată. 

221 Peste 100 tetradrahme thasiene și câteva imitații locale, descoperite în secolul XIX (Costea 2004: 108-109). 

728 Fost Măghieruş, dintr-un punct numit Turnul Roșu provine o cantitate considerabilă de denari romani 
consulari (Marțian 1920:25). 

79 În 1997, în punctul Cărămidărie, a fost descoperit un tezaur de cca. 200 de denari romani republicani. Atrage 
atenţia durata lungă de acumulare, care începe în secolul al III-lea a.Chr. şi se încheie în 43 a.Chr. (Costea 2004 
p. 111-112). 

73 O cantitate apreciabilă de monedă, din care 40 de denari republicani şi imperiali, dataţi între 106 a.Chr. şi 75 
p.Chr. (Costea 2004 p. 120). 

8! 56 imitații tetradrahme Thasos, una Macedonia Prima şi două originale Macedonia Prima. Asupra conţinutului 
corect al tezaurului există mai multe versiuni (Costea 2004 p. 121). 

752 Tezaur compus din peste 100 imitații de monede emise de Dyrrhachium (Costea 2004 p. 125). 

733 148 denari republicani datate în intervalul sec. II-I a.Chr. (Szekely 1955: 20-22). 

754 Crişan 2000: 21. 

755 Tezaur constituit din aproximativ 1 kg de monede, depuse într-un vas dacic. S-au mai recuperat doar 6 piese 
republicane şi una imperială, ultima datată în timpul lui Domitian (Mitrea 1969: 166). 

75 Tetradrahme Thasos (Crișan 2000: 38). 

737 280 denari imperiali (172-151 a.Chr) şi câteva piese din timpul lui Augustus şi Tiberius (Mitrea, Szekely 
1956: 645-683). 

7358 200 de monede din Thasos, Dyrrhachium şi Apollonia. Pe lângă tezaurul monetar, din această localitate 
provine o brățară spiralată, trei fibule fragmentare, un lanţ împletit, fragmentar (Crişan 2000: 42). 

73976 de drahme din Dyrrhachium, trei imitații și 21 tetradrahme din Thasos, datate în prima jumătate a secolului 
I a.Chr. (Crişan 2000: 44). 

740 Tezaur descoperit în secolul al XIX-lea, compus din 200 sau 300 de monede romane republicane, datate între 
anii 165-155 a.Chr. (Crişan 2000: 44). 

741 Din punctul Codor, provin 15 monede de argint din Thasos, o tetradrahmă Maroneia şi una Macedonia Prima, 
datate secolul I a.Chr. - secolul I p.Chr. (Crişan 2000; 45). 

142 175 denari republicani și imperiali (Crişan 2000: 53). 

3 Un număr necunoscut de denari romani republicani, descoperiţi întâmplător în 1847 (Crișan 1995: 377). 

1 Un tezaur incert de monede greceşti (Crişan 2000: 59). 

5 Tezaur descoperit în punctul Panta cu mesteceni, compus din 39 denari romani (172-68 a.Chr.) şi podoabe 
(două brățări spiralice, un fragment de colier, două fibule şi câteva bucăţi de argint (Crişan 2000: 61). 

746 Din punctul Cartierul Semeria provin 61 de denari republicani(172/151-81 a.Chr.), depuşi într-o ceaşcă dacică 
descoperită într-o locuinţă. Din alte puncte de pe raza localității mai provin cca. 50 de monede republicane şi 
imperiale, precum şi mai multe drahme Dyrrhachium (Crişan 2000: 67). 

Ceva mai puţine astfel de acumulări de monede provin de pe raza judeţului Harghita, 
respectiv din localităţile: Bancu!" (com. Ciucsângiorgiu), Dănești!'%, Lueta!'%, Mărtiniș! 750, 
Tibod!'5! (com. Dealu), iar alte două tezaure de la Petelea!'* şi Mura Mică!'% (com. Gornești) 
din județul Mureş. 

Dinamica economică a regiunii este subliniată și de o serie de tezaure de piese de 
podoabă şi bijuterii cum sunt cele de la Ceheţel!'5% (com. Şimoneşti), Ghelinţa, Pădureni! '55 
(com. Moacșa), Peteni, Sâncrăieni!'5 (PL. 49/2), Surcea!'S (PL. 49/3), localităţi din judeţul 
Covasna, precum şi cele de la Beia!'% (jud. Braşov). Recent a fost descoperit un colan dacic 
de argint (206 gr) la est de localitatea Siculeni (jud. Harghita) de către un pasionat de detecții 
metalice!'5%, 

Chiar fără a mai menţiona numeroasele monede descoperite izolat, tabloul (PL. 48) 
relevă o zonă prosperă economic, care avea puternice legături cu litoralul adriatic şi egeean. 
Moneda romană este bine reprezentată, iar componenţa tezaurelor de piese şi podoabe relevă 
tradiționala preferință pentru argint. De remarcat că majoritatea descoperirilor sunt în 
depresiune, relativ la distanță de cetățile de pe înălțimi, situaţie relativ similară cu cea de pe 
valea Mureșului Mijlociu. 

Concluzia evidentă, derivată din cantitatea de metal preţios descoperită, este că aceasta 
reliefează o puternică manifestare a identității — argintul era indisolubil legat de această 
expresie — a prestigiului și puterii elitelor locale. Aceste vârfuri ale societății erau suficient de 
potente economic, bine articulate cu propriile comunități şi capabile să-şi gestioneze resursele 
spre eforturi colective de amploare, concretizate în proiecte edilitare publice, cum erau 
sanctuarele şi cetăţile. În această dinamică, economia, concretizată în cantităţile de argint 
acumulate — indicator evident — este doar un alt aspect care particularizează regiunea şi o 
identifică drept zonă de putere. Desigur, în cadrul acesteia puteau funcționa simultan sau nu — 
dinamica exactă ne scapă deocamdată — mai multe centre de putere locale, posibil în concurență 
sau dependente de unul dintre ele, mai puternic. Nici despre fortărețele din areal nu putem 
spune cu certitudine dacă ele au coexistat simultan. Cel mai probabil, privind la modul general, 
răspunsul este că nu, fiecare dintre cetăți depinzând de foarte mulți factori (demografie, 
economie, capacitatea liderilor, conflicte etc.). 


747 Denari romani republicani, în număr necunoscut, din care s-au mai păstrat trei piese, datate 150/125-73 a.Chr. 
(Crişan 2000: 22). 

145 88 monede de argint cu figură de cal, posibil imitații Filip II-lea (Crișan 2000: 38). 

749 Tezaur incert, compus din tetradrahme thasiene (Crișan 2000: 52). 

750 Tezaur descoperit în secolul XIX, compus dintr-un număr necunoscut de monede republicane, din care s-au 
mai păstrat 15 piese, ultimele datate în 82-81 a.Chr. (Crişan 2000: 53). 

75! Dintr-un punct neprecizat din acest areal provine unul sau două tezaure cu un total de 624 de piese; din care 
202 denari romani republicani (Crişan 2000: 76). 

752 Tezaur compus din 198 de monede dacice şi două tetradrahme Macedonia Prima, descoperit în 1869 (Lupu 
1957: 41-60) 

753 128 imitații după tetradrahme Thasos şi 39 de imitații după tetradrahme Macedonia Prima (Crişan 2000: 58). 
754 Tezaur compus din două fibule cu scut rombic, patru fibule cu noduri, trei brățări simple, două brățări spiralice 
şi trei colane, toate de argint (Crişan 2000: 28-29). 

755 În punctul Vârful înalt/Locul înalt au fost descoperite fortuit două inele și o brățară din sârmă, toate din argint 
(Crişan 2000: 61). 

75 În punctul Cariera de piatră a fost descoperit un tezaur consistent (3,650 kg) de argint, compus din două 
brățări, o fibulă, 15 vase, parțial aurite şi două monede (Crişan 2000: 69-71). 

757 Tezaur compus din două falere şi patru baze de cupe, toate din argint aurit; şase nicovale de fier şi un lingou 
de argint (Crişan 2000: 74). 

758 Două fibule de argint (Marțian 1020: 8). 

159 Informaţii de la descoperitor, Eduârd Jancsi Turcas. Vezi şi http://ziarharghita.ro (06.07.2017). 

Privind retrospectiv, Tipia Ormenișului cumulează elementele care definesc, în 
accepțiunea modelului teoretic propus, un centru de putere dacic. Din acest moment putem 
admite că pentru spaţiul intracarpatic avem cel puţin două nuclee de autoritate politică, militară 
şi religioasă, unul în Munţii Orăștiei şi unul în Defileul Oltului din Munţii Perşani!700. 
Asemănările sunt numai de principiu, deoarece între cele două zone sunt deosebiri mari, în 
special în ce priveşte arhitectura militară şi religioasă. 

Nici forța şi nici prestigiul celor două centre nu pot fi considerate egale, în principal din 
cauza raporturilor cronologice, care au determinat dezvoltări politice diferite. Din păcate, 
determinările cronologice sunt la fel de complicate în ambele cazuri. 

Deşi bibliografia complexului de la Sarmizegetusa conţine o serie de studii, în 
ansamblu zona are în continuare necunoscute în ce privește cronologia, în principal datorită 
conţinutului vag şi dispersiei puţinelor informaţii cunoscute. Metodele arheologice aplicate în 
cazul săpăturilor efectuate aici decenii la rând, dublate de selecția materialelor şi a datelor 
publicate!'S!, ridică reale probleme atunci când se pune întrebarea: de când datează locuirea în 
Munţii Orăştiei? În plan real, ceea ce s-a săpat şi studiat până în prezent sunt elemente din faza 
finală, târzie, ale civilizației dacice. Despre cea timpurie, de fondare, istoriografia românească 
tinde să accepte ideea că ea nu poate fi plasată mai devreme de domnia lui Burebista, dar mai 
sigur în timpul său sau a unuia dintre succesorii săi direcţi! '%?. 

Cronologia Tipiei Ormenișului, în schimb, are la bază elemente care plasează 
începuturile locuirii, chiar dacă cu prudenţă, la sfârşitul secolului al III-lea a.Chr. şi, în mod 
cert, la începutul celui următor!'%. Oricum am privi lucrurile, la Tipia dezvoltarea centrului a 
început ceva mai timpuriu decât la Sarmizegetusa. Extinderea și modificările antropice 
substanţiale vor fi făcute însă abia în epoca lui Burebista!70%. 

Care vor fi fost raporturile politice între cele două centre este foarte greu de spus, în 
lipsa aproape totală a unor izvoare istorice. În cheia puţinelor date pe care le avem, este 
plauzibil ca întreaga regiune să se fi constituit într-o formaţiune politică, sub autoritatea unui 
lider capabil să-şi subordoneze căpeteniile tribale. Dacă acest militar a fost legendarul Oroles 
şi frenezia militară i se datorează lui, deși e tentantă ideea, nu se poate afirma cu certitudine. A fost 
însă în mod cert nevoie de o autoritate bine structurată şi capabilă, sub care regiunea a prosperat. 

Secolul 1 a.Chr. este scena transformărilor societăţii dacice pe toate nivelurile. Pe plan 
politic, construcția cea mai importantă este regatul burebistan. Istoriografia românească pune 
geneza acestuia pe seama unirii unor formaţiuni tribale, sugerând prin asta diferenţele dintre 
tipurile de organizare de dinaintea lui Burebista şi cele din timpul lui. Centrul de la Tipia 
Ormenișului şi regiunea care gravita politic şi spiritual în jurul acestuia nu se încadrează însă 
în această schemă. 

Revăzând caracteristicile care fac din Tipia Ormenișului un centru de putere şi datele 
cronologice, chiar privite critic, rezultă că se întrunesc condițiile existenței unui regat anterior 
lui Burebista, în acest sector. Expresia ueyainv apynv (megdle arche), cu care gratulează 
Strabon eforturile lui Burebista, nu putea însemna decât imperiu, mare stăpânire, supra-stat, 
construcție în care au intrat nu (doar) diversele triburi şi uniuni tribale rezidente la nord de 
Dunăre, ci mai ales mai micile regate existente deja. Nu ştim numărul, forța şi nici dispunerea 
acestora. Singurele indicii sunt emiterea de monedă, aglomerările de cetăți și puţinele aluzii 


1760 Vulpe 2007: 59. 

1761 Strobel 1998: 82-83. 

1762 Peţan 2014: 2 (cu bibliografia subiectului). 
1763 Costea 2010: 78. 

1164 Costea 2009: 48. 

ale izvoarelor antice. Dar ele trebuie să fi existat, cu întinderi și capacități diferite de la o zonă 
la alta, de la un secol la altul!765. 

Fără a putea numi explicit regat formațiunea politică ce avea ca centru Tipia 
Ormenișului, aceasta a participat sau mai exact a făcut parte din regatul burebistan. Venirea 
getului Burebista peste munţi şi edificarea regatului dac a avut loc prin fuziunea trupelor sale 
cu măcar o parte a războinicilor din Transilvania. Iordanes, bazându-se pe surse mai vechi, 
spune că: Apoi când domnea la goți Buruista, a venit în Gotia Deceneu, în timpul în care 
puterea la romani o avea Sylla. Burebista luându-l pe lângă el pe Deceneu, Buruista i-a dat o 
putere aproape regală și după sfatul acestuia, goții au început să pustiască pământurile 
germanilor pe care acum le stăpânesc francii!"S%. Rezultă aşadar că Burebista şi-a asociat la 
domnie pe Deceneu, ca sfătuitor cu drepturi aproape regale/7%. Dincolo de valorile religioase 
pe care le colporta personajul Deceneu, importante desigur, se pune întrebarea care a fost 
suportul concret al viitorului mare preot şi vice-rege dac? A avut în spate o construcţie politică 
proprie, care i-a permis o mai bună negociere cu marele rege? Este greu de crezut că războinicul 
mare rege şi-a asociat la propria funcție un simplu individ, chiar dacă foarte charismatic. Este 
mai probabil că asocierea a avut loc mai degrabă între două entități politico-militare!7%, între 
două regate care au fuzionat, decât între doi indivizi. Aparent această uniune s-a produs pe cale 
amiabilă, Iordanes o spune la modul firesc, un argument în acest sens poate fi lipsa unor 
niveluri de distrugere sau incendiere a cetăților din această regiune!'%, databile în perioada 
transformărilor în discuţie. 

Politica externă a lui Burebista a avut ca obiective imediate acțiuni înspre vestul noii 
construcții politice/77, unde unele triburi celtice constituiau o supărătoare prezență, dar bazele 
puterii sale, teoretic, se aflau la sud de Carpaţi, locul lui de origine. În această cheie, baza de 
operaţii pentru campania celtică a fost în primul rând estul Transilvaniei, unde exista deja o 
structură socio-politică bine conturată. Pentru momentul în discuţie singurul personaj cunoscut 
care ar fi putut domni în acest spațiu a fost Deceneu. Preocupările sale religioase nu puteau fi, 
înainte de Burebista, exercitate decât la Tipia Ormenişului/77/, unde exista deja o ferventă 
activitate religioasă în templele de aici. Chiar dacă cronologia raporturilor dintre Tipia şi 
Sarmizegetusa este în continuare fragilă, modelul sanctuarelor rezidențiale din Munţii Perşani 
ar fi putut fi exportat ulterior în Munţii Orăştiei. 


1765 Atrage atenţia asupra acestui tip de delimitare, spre exemplu, situaţia din Dobrogea, ulterioară perioadei lui 
Burebista, zonă în care sunt atestate nu mai puţin de trei regate getice pe un spaţiu relativ mic, în care mai existau 
şi teritorii ale cetăților pontice. Este evident că reperele tehnice şi demografice ale acestor structuri politice sunt 
mai degrabă modeste, de nivel tribal, dar totuşi căpeteniile sunt numite regi. 

176 Jordanes, Getica, XI, 67. 

1767 Spre a ţine în ascultare poporul, el şi-a luat ajutor pe Deceneu, un şarlatan care rătăcise multă vreme prin 
Egipt, învățând acolo unele semne de prorocire, mulțumită cărora susținea că tălmăceşte voinţa zeilor (Strabon, 
VII, 3, 11). 

1768 Vulpe 1998: 5. 

176 O posibilă excepţie ar fi un strat de arsură identificat pe terasa a Il-a a Cetăţii Zânelor de la Covasna. Resturile 
unui incendiu care a distrus o palisadă sunt însă reduse ca întindere (aspect ce poate fi pus în balanţă cu suprafaţa 
mică din cetate cercetată), astfel că nu este clar dacă puternica fortăreață a fost asediată, iar o parte din complexele 
interioare au fost distruse în atac sau incendiul a fost pur şi simplu un accident (Crişan, Sîrbu 2010: 270). 

1770 Recent, G. Dobesch reconfigurează cronologia expedițiilor lui Burebista, considerând că prima incursiune nu 
a fost îndreptată împotriva celților, ci aceştia au fost atacați ultimii (Dobesch 2001: 809-811). 

1771 O construcţie sprijinită pe trei rânduri de stâlpi (PL. 49/1-2) a fost descoperită pe terasa a II-a a Cetăţii Zânelor 
de la Covasna. Clădirea, interpretată drept templu (CCA 2015: 57), a sfârşit printr-un incendiu la finalul primei 
faze de locuire a cetăţii. Este încă nelămurit sistemul de construcție, bazat doar pe stâlpi simpli de lemn, fără 
plinte. Totuşi, astfel de construcţii cu caracter sacru au mai fost descoperite în spaţiul geto-dacic (Brad, 
Cârlomănești, Căscioarele). 

La fel de nesigură este evoluţia politică a regiunii după moartea lui Burebista. Strabon 
spune că atunci stăpânirea lor se împărțise la patru (iar ulterior la cinci) părți (sau mai 
multe?)!'72. Cel mai plauzibil scenariu este că zona a fost una dintre cele patru formaţiuni 
desprinse din marele regat, dar şi acest lucru este greu de probat, chiar dacă este foarte probabil. 
În mod cert însă ea reintră ulterior în componenţa regatului dac, fără să se poată preciza 
momentul. Forţa și anvergura autorităţii lui Decebal nu lasă loc de îndoială privind extinderea 
puterii sale inclusiv în acest perimetru. 

Probabil componentele care definesc elitele militare ce au dominat zona se puteau 
limita la repertorierea numeroaselor construcții cu caracter militar care împânzesc arealul. 
Potenţialul militar, văzut prin această prismă, este cunoscut de peste un secol și, în ciuda acestui 
lung timp de cercetare, subiectul nu a fost epuizat, periodic fiind descoperite noi puncte 
fortificate. Totuși, elementele specifice elitelor militare, morminte, arme sau echipamente 
lipseau din acest perimetru aproape total. Una dintre excepții consta într-o teacă de pumnal 
curb de tip sica, păstrată foarte fragmentată, descoperită la Tipia Ormenișului. Dat fiind 
caracterul sacru al sitului de aici, teaca ar putea reprezenta o depunere rituală, dar e posibil ca 
ea să fi fost bulversată din perioada anterioară, când locul era doar aşezare fortificată (mijlocul 
secolului al II-lea a.Chr. - mijlocul secolului 1 a.Chr.)'7'5. Multă vreme această piesă a fost 
singulară pentru toată regiunea, motiv pentru care probabil nici nu a fost discutată în cadrul 
fenomenului care are în centru acest tip de piese, singura menţiune fiind un desen în 
monografia Tipiei!'74. 

În ultimul deceniu, dar mai ales în ultimii ani, înmulţirea aproape progresivă a detecţiei 
de metale, a avut ca efect descoperirea a numeroase artefacte şi tezaure. O parte dintre acestea 
sunt constituite din piese de armament şi echipamente militare specifice războinicilor 
Regatului dac. 

Este vorba, în primul rând, de identificarea unor morminte pe raza comunei Rotbav 
(com. Feldioara, jud. Braşov), în Depresiunea Bârsei. Aici, pasionaţi ai detecției metalelor au 
scos la suprafață numeroase artefacte. În continuarea acestora, specialiştii ajunși la faţa locului 
au cercetat locul şi au reconstituit inventarele probabile. 

Dintr-o depunere (Cl) s-au recuperat două fibule de fier, doi pinteni, o pafta 
fragmentară şi câteva vase ceramice sparte!775. Al doilea complex (C2) conţinea, pe lângă 
oasele calcinate, un pumnal curb de tip sica, o cute, un kantharos fragmentar, o cataramă şi un 
fragment dintr-o posibilă spadă, depusă în teacă. Al treilea complex (C3) conţinea o fibulă de 
fier, o pafta, un ac de argint de la o fibulă, un pandantiv de tip zoporaș. Din acelaşi perimetru 
au mai fost „recoltate”, fără a se putea stabili contextele, două fibule de argint cu noduri, cinci 
de fier, două posibile paftale, fragmentare, un pumnal curb, un alt pumnal curb de tip sica, 
numeroase alte resturi de fibule de fier, verigi, un călcâi de lance și alte fragmente metalice cu 
funcţionalitate nedeterminabilă! 776. 

Tot de pe raza acestei comune, dar dintr-un alt loc — apropiat de cetatea de la Crizbav 
— s-a făcut o descoperire relativ similară. De aici s-au recuperat o spadă fragmentară, de tip 
celtic, îndoită ritualic; un vârf de lance cu nervură, îndoit ritualic; un posibil pumnal de tip sica, 
plus alte câteva piese metalice, deformate şi ele ritualic; o fibulă fragmentară din argint; 3 


1772 Strabon, VII, 3, 11. 

1773 Piesa a fost republicată detaliat (Sîrbu, Borangic 2016: 35; fig. 17/2; 30/7). 

1774 Costea 2006, pl. CLV/20. 

1775 Inedit la acest mormânt este faptul că resturile osteologice par să fi aparţinut unei femei (Comşa 2015: 126). 
Asocierea cu paftaua şi pintenii ridică unele probleme privind statutul şi funcția acesteia, De altfel, nici autoarea 
analizelor nu pare ferm convinsă de sexul personajului decedat, concluzia având un caracter nesigur, ceea ce 
reclamă o analiză paralelă şi o prudenţă în acceptarea ipotezei existenței „amazoanelor” în lumea dacică. 

1776 Sîrbu, Savu 2015: 98-105. 

verigi şi o cataramă fragmentară, toate din bronz; un călcâi de lance; câteva piese ce par a fi 
fragmente dintr-o zăbală; foarte multe resturi osteologice și cărbune, rămase în urma 
incinerării, precum și bucăți mari de argilă arsă ce conţineau amestec de fragmente metalice 
(semnalate de detector)!777. 

Toate descoperirile provin de pe un platou larg, iar tipul și densitatea pieselor 
construiesc credibil ipoteza unei mici necropole (posibil în jur de 10 complexe). Pe baza 
numeroaselor fibule și a paftalelor datarea a fost stabilită în intervalul dintre jumătatea 
secolului al II-lea și secolul I a.Chr. Pumnalele sica atestă apartenenţa defuncților la categoria 
aristocraților războinici, iar pintenii arată clar calitatea de cavaleri. Distanţa mică dintre platoul 
cu descoperiri şi cetatea de la Crizbav (Dealul Eroilor)!"'5, aflată la mai puţin de doi kilometri, 
face foarte probabilă legătura dintre aceşti războinici și fortăreață. 

O altă descoperire provine de la Hoghiz (jud. Brașov), unde, tot prin detecția de metale 
a fost scos la suprafață un mormânt de incineraţie, probabil în groapă, din care s-au recuperat 
un pumnal curb de tip sica în teacă, un vârf de lance, un buton de la un vas modelat cu mâna 
şi câteva fragmente metalice informe (foarte probabil catarame)!7”?. 

Acestor descoperiri li se mai adaugă una, ceva mai veche, de la Comolău!'% (com. 
Reci, jud. Covasna). Aici a fost cercetat un mormânt de incinerație, datat în intervalul dintre 
secolul I a.Chr. şi I p.Chr., în inventarul căruia era şi un vârf de lance şi câteva vase ceramice 
sparte!'5!. Din punctul Zona Școlii este semnalată o spadă de fier şi două fibule, datate în același 
interval!'%2. Exceptând descoperirile de la Comolău, încă insuficient de bine cunoscute, 
celelalte piese militare reconfigurează peisajul local al elitelor dacice din perioada regatului 
dac, rezidente în această regiune și le adaugă fenomenului militar pandacic. 

Prezenţa unor cavaleri daci în acest sector completează un gol până acum inexplicabil 
privind elitele militare care au stăpânit zona. Mormintele descoperite recent repoziționează 
arealul la un nivel comparabil cu zona rezidenţială din preajma Sarmizegetusei, sau chiar pe 
alt palier, dacă ţinem seama că astfel urme arheologice aproape lipsesc din proximitatea 
capitalei. Peisajul militar al regiunii a primit, prin aceste descoperiri, confirmarea completă a 
statutului de centru de putere. 


717 Piesele au fost semnalate de către descoperitori, iar recuperarea lor s-a făcut de către personal de specialitate, 
arheologi din cadrul Muzeului de istorie, Braşov (http://www.enciclopedia-dacica.ro/?operatie= subiect 
&locatie=blog&fisier=20161124 mormantul unui razboinic (04.12.2016)). Inf. descoperitor F. Şerban. 

78 Locuirea dacică datată și ea începând din secolul al II-lea a.Chr. (Costea 1992-1994: 52). 

719 Piesele sunt inedite, fiind doar amintite în literatura de specialitate (Sîrbu, Borangic 2016: 34; fig. 19/5). 

750 Crişan 2000: 33. 

781 Szekely 1955: 18-19. 

752 Crişan 2000: 33. Alte referinţe la această spadă nu au putut fi identificate în literatura de specialitate sau în 
arhivele muzeale, astfel că, deocamdată, caracteristicile acesteia rămânând doar ca subiect probabil, la fel şi 
relaționarea ei cu fenomenul militar din epoca regatului. Pare mult mai probabil ca arma a fost una medievală. 

II1.C.2 CENTRU ȘI PERIFERIE. MALA KOPANYA 


Istoriografia ultimelor decenii a pus în evidenţă un concept nou de analiză a relațiilor 
din cadrul unei societăţi, referitoare în principal la modul de radiere în teritoriu a 
caracteristicilor centrului acestuia. Polul de putere, care îndeplineşte o sumă de caracteristici 
şi funcții specifice, radiază în teritoriul pe care îl controlează — nu neapărat autoritar, ci și prin 
mimetism cultural — propriile forme şi concepţii, care în mod evident se modifică gradual, în 
funcție de distanţa dintre el şi comunităţile care depind de acesta. 

Pentru spațiul geografic şi cronologic al Regatului dac însă astfel de analize sunt 
grevate de parcimonia surselor directe, scrise. A doua problemă care complică cunoaşterea 
raporturilor dintre diferite puncte de pe teritoriul Daciei preromane este numărul mic de lucrări 
cu caracter monografic publicate!'5%, fapt ce determină nu doar cantitatea de informaţie extrasă 
dintr-un anume loc, ci şi precaritatea concluziilor generale care ar putea fi formulate. 

Chiar dacă pentru capitala Sarmizegetusa o astfel de monografie este aproape un caz 
pierdut, alte centre dacice din teritoriu au beneficiat de cumularea datelor arheologice în 
volume mai mult sau mai puțin consistente. Lipsa unei documentaţii amănunțite şi coerente 
asupra materialelor şi datelor despre capitală este suplinită sau măcar înlocuită de realitățile 
arhelogice din teren, care au relevat inele defensive constituite din alte cetăţi, ce controlau 
accesul din diverse direcții către Munţii Orăştiei. Sistemul este recognoscibil şi pentru alte 
direcții de intrare în spațiul intracarpatic, pe principalele pasuri, trecători sau văi ale râurilor 
existând fortificaţii cu rol de supraveghere și control. Putem recunoaște în această concepție 
de apărare, dezvoltată desigur pe parcurs, o serie de măsuri strategice și administrative supuse 
conceptului centru-periferie. 

Un asemenea punct de forță, aflat la periferia puterii dacice (Pl. 10/2), l-a reprezentat 
aşezarea fortificată de la Mala Kopanya (regiunea Transcarpatia, raionul Vinograd, Ucraina). 
Menţionat în observaţiile arheologilor încă de la sfârșitul secolului al XIX-lea, complexul a 
început să fie cercetat sistematic abia în a doua jumătate a secolului următor. Așezarea a fost 
identificată ipotetic cu antica Setidava!'5%, pe baza coordonatelor lui Ptolemeu (II, 11, 13), dar 
imprecizia calculelor!'55 acestuia lasă deschisă problema localizării toponimului. Prosperitatea 
şi forța acestei aşezări dacice este totuși un argument pentru plasarea davei dacice aici şi nu 
mai departe spre nord. 

Staţiunea se află pe malul drept al Tisei, pe o înălțime ce domină valea râului 
Pantele acesteia sunt abrupte spre est, sud şi sud-vest, iar latura de est este sprijinită de apele 
Tisei. Acropola este apărată de trei valuri cu miez de lut, stabilizate la bază cu lespezi mari de 
andezit şi bolovani. Locuinţele, anexele, depozitele şi atelierele erau amplasate pe pante, pe 
terase antropogene, în şiruri. Construcțiile erau nu doar bordeie semi-adâncite, ci şi ateliere de 
fierărit, monetărie, sticlărie, de confecționat podoabe, râşniţe etc. Pe platoul superior şi pe 


1786 


178 Florea 2004: 32. 

1784 Bichir 1996: 191. Autorul consideră, în ciuda unor diferenţe de rit funerar, că aşezările şi cetăţile din zona 
Tisei Superioare fac parte din cultura Lipiţa, atribuită costobocilor, localizaţi în aceste ținuturi de către autorii 
antici (Pausania, X, 34, 5; Dio Cassius, LXXI, 12, 1), e drept că abia mai târziu. Similarităţile în ceea ce privește 
ceramica, folosite ca argument pentru atribuire, sunt însă elemente culturale mai vechi, comune pe ambii versanţi 
ai Carpaţilor. Atribuirea fusese, anterior, dezavuată de V. Kotigorsko (1995: 67-68). 

1785 Localizare nefirească, sesizată încă de C. Daicoviciu, într-un articol de popularizare publicat în revista Steaua 
(an VI, 1955: 116), care credea că cele două dave (Setidava şi Susudava) erau rătăcite prin acele locuri dintr-o 
eroare a geografului. 

1786 Ca dovadă a necesităţii strategice a unei porţi fortificate a depresiunii Maramureşului, la cca. 15 km în amonte, 
a fost ridicată, în Evul Mediu, cetatea Hust. 

terasă de pe latura de sud, au fost identificate două construcții cu absidă, interpretate drept 
locuri de cult!'%. Tipurile de construcţii şi inventarul din ele sunt caracteristice lumii dacice. 

În complexul de aici s-au identificat o aşezare fortificată (Gorodisce), datată în 
intervalul dintre secolul I a.Chr. şi I p.Chr., o zonă cu morminte şi depuneri votive (Cellenica 
1), datată între 120-60 a.Chr., o arie cu piese puţine în strat (Cellenica 11), încadrate în secolul 
I a.Chr. şi o necropolă cu opt morminte (Serednii Grunok), datată între a doua jumătate a 
secolului 1 şi începutul secolului al II-lea p.Chr.175. 

Mormintele, toate plane şi de incinerație, precum şi depunerile votive de la Cellenica şi 
Serednii Grunok, conţin inventare specifice războinicilor regatului dac. Aparte este cantitatea 
mare de armament (aproape 300 de piese), componente de echipament militar (cca. 100 piese) 
şi harnaşament (peste 300 de piese). Acestora li se adaugă aproape 300 de fibule. Vasele 
ceramice sunt, cu câteva excepții, de factură dacică şi sunt, comparativ cu piesele metalice, 
într-un număr mai redus. Mai trebuie notate obiectele de podoabă, câteva brățări şi un număr 
de monede ilire, romane, celtice şi dacice. Deosebit de acestea sunt prezente în depuneri câteva 
obiecte de aur, între care câteva fragmente ce au fost interpretate drept părți ale unui torques, 
realizat din patru fire din sârmă de aur (522 g), împletite!'%. Tot din aur a mai fost realizat un 
pandantiv-găletușă și garnitura unei brățări! % (PL. 43/4). Analizele efectuate asupra 
creuzetelor descoperite!” într-unul dintre ateliere au demonstrat că în ele s-a topit şi aur! 7%, 
situație rarisimă în spațiul dac. 

Prelucrarea şi posesia aurului, în acest loc îndepărtat, arată o anume distanţare sau 
abatere de la modelele existente în centrul regatului. Argintul este şi el prezent în sit. Din acest 
metal preţios a fost confecționat un inel spiralic din sârmă terminată la capete în două mici 
protuberanţe conice, alte câteva inele mixte (fier-argint), unele fibule şi un pandantiv. Ca 
materie brută (posibil pentru baterea de monede) pot fi considerate două bare de argint (L = 
7,6 cm), descoperite tot aici. 

Inventarul militar este extrem de consistent. Au fost descoperite 13 spade de tip celtic, 
şapte pumnale curbe de tip sica, numeroase vârfuri de lance şi de săgeți, cuțite, opt umbo-uri 
de scut, două fragmente de împletitură de zale, provenind de la una sau mai multe armuri, două 
paftale!'%, 44 de pinteni, zăbale simple şi zăbale de tip tracic!"*, atât întregi, cât şi fragmente, 
catarame, verigi şi alte piese şi fragmente mărunte 17%. 

Din perspectiva relaţiei dintre elite şi armamentul lor se constată cantitatea mare, unică 
în spațiul dacic, a armelor războinicilor rezidenți pe malul Tisei. Analiza armamentului 
descoperit relevă faptul că, deşi se încadrează în panoplia specifică aristocrației războinice a 
regatului dac, sunt unele nuanţe care particularizează elita militară locală. 

Prima observație este legată de lipsa decorurilor de pe lamele pumnalelor curbe. 
Caracteristică fundamentală a armelor de acest tip este incizia unor simboluri pe lame. Evoluţia 


757 Kotigoroşco 2015: 103-105. 

75 Kotigoroşco 2015 passim; Sîrbu, Borangic 2016: 45. 

7% Interpretarea drept colier este însă vulnerabilă, căci astfel de podoabe din aur sunt total atipice pentru această 
perioadă. 

7% Modelul de pe această piesă, considerată garnitură a unei brățări, are analogii cu piesa de aur de la Cugir. 

791 Tip de vase descoperit în zona Tisei Superioare doar la Mala Kopanya. 

7% Kotigorsko 2009: 12. 

7% Una dintre piese este elaborat ornamentată, decorul este reprezentat de două păsări cu aripile desfăcute, având 
în gheare câte un peşte. Fiecare dintre păsări este încadrată într-un chenar decorat cu șnururi frumos incizate. Pe 
cârlig se află imaginea unei canide. A doua are o incrustaţie din argint sub formă unui arbore (brad?) ramificat 
(Kotigorosko 2009: 18; Foto 38-39). 

1794 Mala Kopanya reprezintă cel mai nordic punct de dispersie cunoscut a acestui tip de piesă din întreaga arie 
tracică. Apartenența unui fragment de pumnal curb descoperit la Zemplin la acest tip de pumnal este incertă. 

179% Kotigoroşco 2015: 113-130. 

registrelor artistice, vectori ai unor profunde încărcături spirituale, poate fi urmărită pe o axă 
cronologică şi geografică sud-nord. Dacă în mediul nord-balcanic, zona lor de geneză, 
decorurile sunt complexe şi detaliate, ele devin din ce în ce mai schematizate, pe măsură ce 
modelul se depărtează de punctul originar. În această cheie, pumnalele din spaţiul intracarpatic, 
deși păstrează, la nivel de idee şi intenţie, antiteza unor elemente zoomorfe şi simbolistica 
solară, gravurile lamelor sunt din ce în ce mai simplificate, tot mai puţin detaliate, adesea abia 
sugerate. La capătul de nord al acestei dispersii, respectiv la pumnalele de la Mala Kopanya, 
decorurile de pe lame lipsesc cu totul, ceea ce poate însemna diluarea până la eliminare a 
simbolisticii conținute şi, desigur, modificări ale amprentei magico-religioase asociate acestor 
arme. Este posibil ca elementele religioase care aveau în centru pumnalele să fi fost transferate 
în alte modalităţi de relație a armelor cu sacrul, respectiv depunerea votivă instituționalizată, 
aproape. 

Oricum am privi lucrurile, diferențele observate arată necoeziunea modelului de bază, 
vizibilă şi în utilizarea eteroclită a zăbalelor. Pe lângă cele câteva de tip tracic, specifice 
aristocrației dacice, sunt prezente şi alte tipuri şi chiar numeroase zăbale ordinare. 

La fel de aparte este modul de depunere a pieselor în strat, separat de armele din 
inventarele mormintelor. Numărul mare de astfel de depuneri indică o practică perenă, 
constantă, unică prin consistență, dar nu și prin modul de manifestare, în lumea războinicilor daci. 

Din punct de vedere economic, aşezarea de la Mala Kopanya îşi asigura o parte dintre 
venituri din supravegherea şi controlul rutei de transport şi comunicaţii care era valea Tisei. 
Controlul aflorimentelor de sare!7%, a minereurilor de fier!7”, atelierele meşteşugărești erau 
tot atâtea surse de venit, cărora li se adăugau sursele militare. Calitatea de centru economic 
este atestată de numeroasele obiecte de import: piese de tip norico-panonic (fibule, catarame, 
centuri), piese italice (vase de bronz și sticlă). De asemenea, sunt documentate, prin mărgelele 
de chihlimbar descoperite, legături cu litoralul baltic!'%. Poziţia geografică pare însă condiţia 
favorizantă a prosperității locului. Mala Kopanya, aflată la ieşirea în câmpie a Tisei, controla 
strict — probabil prin numărul și calitatea războinicilor care rezidau în așezare sau în 
proximitatea ei — traficul mărfurilor pe valea râului, în special sarea. Comerţul a ajustat 
veniturile aşezării, fapt reflectat de prezenţa a numeroase artefacte celtice și romane, fapt ce 
denotă o practică îndelungată. Atelierele variate contribuiau şi ele la economia locală. 
Tezaurele din apropiere (De la Gudja şi de la Korolevo) se adaugă monedelor descoperite, într- 
un fel sau altul, pe cuprinsul aşezării şi completează tabloul prosper al regiunii care avea în 
centru Mala Kopanya!'%. Numeroasele arme descoperite, fără îndoială produse cu mari 
eforturi umane şi materiale!5%, reflectă nu doar valoarea marţială a războinicilor de la Mala 
Kopanya, ci şi potenţa economică a comunităţilor de aici. 

Despre relaţia acestui centru cu capitala Sarmizegetusa nu se pot spune foarte multe, 
lipsa oricăror menţiuni sau analogii directe făcând imposibile nuanţările de substanţă. E la fel 
de greu de precizat situaţia în care s-au aflat aceste cetăţi în timpul modificărilor politice care 
au urmat morții lui Burebista. Locuirea şi utilizarea fortăreței de la Mala Kopanya, cel puțin, 
poate fi un argument că această zonă periferică a menţinut unele legături cu nucleul dac din 
Munţii Orăștiei. Unii autori consideră chiar, deloc neverosimil, că facțiunea politică desprinsă 


19% Zăcăminte aflate la suprafaţă, cum este cazul celor de la Solotvino, aflate la cca. 50 km în amonte. Istoricul 
A. Rustoiu explică situația mai pauperă a stațiunii Solotvino prin controlul exercitat de la Mala Kopanya asupra 
văii, sugerând chiar raporturi de ierarhizare între cele două aşezări (Rustoiu 2003: 202). 

791 Extrase din bazinul râului Botar (Djakovo), de dincolo de Tisa, utilizate anterior și de celți (Kotisgorosko 
1991: 129). 

7% Kotisgorosko 1991: 130. 

1% Rustoiu 2003: 203-204. 

5% Borangic 2014: 46-61. 

din marele regat, cea cu capitala la Sarmizegetusa, ar fi cuprins de fapt Maramureşul, Crişana, 
Transilvania, Moldova vestică, Banatul şi Oltenia!%0!. Distrugerea fortificaţiei de la Mala 
Kopanya abia odată cu cucerirea Daciei arată că aici mai rezida un nucleu puternic de 
războinici daci, care puteau constitui un pericol pentru viitoarea provincie. La fel de probabilă 
poate fi varianta că distrugerea aşezării a avut loc în urma unor conflicte cu triburile germanice 
(cultura Przeworsk), semnalate în regiune la sfârşitul secolului I p.Chr. 

Din punctul de vedere al conceptului centru-periferie, Mala Kopanya conţine elemente 
care o ataşează centrului regatului — în special piese de armament — dar în acelaşi timp are 
propria sa personalitate. Situaţia nu este singulară, spre exemplu davele de pe Siret, în special 
cea de la Brad şi Răcătău, renunță undeva pe la sfârşitul secolului I a.Chr. şi începutul celui 
următor la fortificaţii!52. Momentul poate fi interpretat ca o politică independentă a liderilor 
locali, aparent mult mai apropiaţi — geografic, politic, poate militar și mai ales economic — de 
Dobrogea romană!'8%, chiar dacă legăturile cu Sarmizegetusa au rămas oarecum în vigoare. 
Diferenţele dintre aceste dave și cele din interiorul Arcului Carpatic sunt semnificative în acest 
sens. 

Revenind la nordul regatului dac, ce se poate spune, extras din istoria evenimențială a 
regiunii, este că Mala Kopanya, alături de fortărețele de la Zemplin'5% (Slovacia), 
Solotvino!8%, Biserica Albă!5% (Ucraina) şi Onceşti (jud. Maramureş)!5 (PL. 10/3), închidea 
granița de nord a regatului dac. Apariţia lor a fost rezultatul unei evoluţii a comunităților locale, 
peste care s-a suprapus expansiunea dacică din timpul războaielor cu celții inițiate de Burebista. 
Toate cele patru fortărețe au fost incluse în regatul dac cu această ocazie. Pe această centură de 
apărare, Mala Kopanya a fost cel mai mare centru al civilizaţiei dacice clasice din zona de nord 
a regatului dac. 

La nivel general, spaţiul Tisei Superioare a cunoscut mari mișcări de populaţii însoţite 
sau precedate de cele mai multe ori de acţiuni militare, pe fondul prăbuşirii unor structuri sau 
uniuni de triburi (celți, sarmaţi, daci, primii germanici), evoluţie ce cuprinde aproape şase 


1501 Vasiliev et alii 2002: 82. 

1802 Ursachi 1995: 104-105. 

180% Florea 2011: 8. 

1804 În acest fort îndepărtat, situat pe malul râului Bodrog, datat între a doua jumătate a secolului al II-lea a.Chr. 
şi prima jumătate a secolului I p.Chr., a fost descoperită o puternică locuire dacică, alături de care erau şi morminte 
de incineraţie în tumuli sau în proximitatea unora. Datarea lor este cuprinsă între sfârşitul secolului al II-lea a.Chr. 
şi până la jumătatea secolului al II-lea p.Chr. (Budinsky-Kritka, Lamiovâ-Schmiedlovă 1990: 245-354). 

1805 Ucraina, raionul Tjatevski, punctul Cetate. Fortificația dacică, aflată în apropierea unei saline, ocupa platoul 
superior al unei înălțimi ce domina malul drept al Tisei. Locuirea din acest loc este mai veche decât cea de la 
Mala Kopanya, fiind datată începând de la jumătatea sau chiar primul sfert al secolului II a.Chr., iar finalul este 
datat pe parcursul secolului I p.Chr., poate începutul secolului următor (Vasiliev er alii 2002: 76). Din acest sit 
provine un pumnal, dar, în lipsa unor elemente (decor, şanţ pe lamă) cel mai probabil nu este de tip sica, ci doar un 
posibil pumnal curb de tip D (Sîrbu, Borangic 2016: 38). Prezenţa unei clădiri cu absidă, de mari dimensiuni, ar 
putea fi interpretată fie ca rezidență nobiliară, fie, mai probabil, ca sanctuar (Vasiliev er a/ii 2002: 58-60). 

180 Kotigorosko 2009: 7. În acest moment așezarea fortificată de la Biserica Albă este doar nominalizată între 
stațiunile dacice din nord, rezultatele cercetărilor nefiind deocamdată publicate, astfel că nu se pot formula 
conexiuni istorice mai ample. O monografie a sitului — Vasiliev et aflii, Cercetări arheologice în aria nord tracă, 
IV — era, la nivelul anului 2002, în curs de apariție (Rustoiu 2003: 201, nota 2), fapt ce nu s-a întâmplat încă. 

1807 Singura fortificaţie din regiune care nu se află pe râul Tisa. Punctul Cetăţeaua (alt. 488 m) era fortificat pe 
trei laturi cu val şi palisadă, cu o locuire modestă (câteva bordeie de suprafaţă). Situl a fost datat pe durata secolului 
I a.Chr. - sec. I p.Chr. (Daicoviciu er alii 1965: 24), după opinia autorilor săpăturii locuirea ar fi fost sezonieră, 
bazând această ipoteză pe sărăcia materialelor arheologice. Totuși, aşa cum observa V. Kotigorsko, este greu de 
admis fortificarea înălțimii, cu val şi palisadă, doar pentru protejarea a câtorva locuinţe modeste — în condiţiile 
cercetării doar a unei mici porțiuni a acropolei, astfel că utilizarea fortăreței este posibil să fi fost mai îndelungată 
şi ceva mai amplă (Kotigorsko 1995: 73). 


303 


secole de frământări. Un segment de istorie importantă defineşte acest spaţiu în timpul 
regatului dac, când elitele militare rezidente aici își pun amprenta solid asupra zonei. 


Umbo de fier. Replică după modelele figurate pe baza Columnei lui Traian 
(realizare Augustin Nae). 

III.D STUDIU DE CAZ - RĂZBOINICII DE PE VALEA MUREȘULUI MIJLOCIU 


— Sectorul Ocna Mureş-Șibot — 


Din punctul de vedere al istoriografiei moderne, centrul civilizaţiei dacice, respectiv 
complexul de fortărețe, temple şi aşezări din Munţii Orăştiei, reprezintă nu doar nucleul puterii 
regilor de la Sarmizegetusa, ci şi tema predilectă de studiu, indiferent de nuanțele acestei puteri. 
În bună parte această viziune este corectă, chiar dacă ea ţine seama arareori de relaţia dintre 
acest centru şi periferiile lui, nu mai puţin importante şi nici cu mult mai puțin generatoare de 
forță. În fapt, analizând obiectiv conexiunile rezultate din aceste relaţii centru-periferie, o parte 
din succesul și prosperitatea centrului s-a datorat regiunilor adiacente, de care până la urmă 
depindea, mai ales din perspective economice. 

Când vorbim despre elite, lucrurile sunt și mai condensate. Dincolo de toate 
capitala a fost nu doar sediul autorității, ci și placa turnantă a tot ceea ce însemna dinamica 
structurilor sociale, politice, religioase şi militare ale dacilor. Dar a vorbi despre elitele dacice 
privind doar etajele superioare ale ei, reprezintă o abordare trunchiată, ce reflectă la rândul ei 
imagini distorsionate ale societăţii dacice. 

Diferite de periferii, zone cu particularitățile lor, determinate decisiv de distanţele față 
de centru, ar trebui analizate teritoriile mai apropiate de capitală. Unul dintre acestea este valea 
Mureşului Mijlociu, areal care funcționa, în perioada regatului, mai mult ca o zonă rurală a 
centrului proto-urban de la Sarmizegetusa. 

Multă vreme lunca fertilă a Mureșului a fost considerată doar furnizoare de produse 
agricole şi arteră de comunicaţii şi transport. Documentele arheologice care să ateste că zona 
era cel puţin supravegheată de şefi locali erau rare şi pe aceste fragile date nu s-a putut contura 
mai precis un tablou care să reliefeze importanța acestui sector în economia integrală a 
regatului. 

Ultimul deceniu a adus noi descoperiri, în special legate de elitele războinice care au 
rezidat în această regiune, redimensionând nu doar capacitățile demografice sau de altă natură, 
ci, cu atât mai remarcabil, distribuţia în teritoriu a elitelor militare dacice. 

În acest registru, este necesară o repertorizare actualizată a elementelor asociate elitelor 
descoperite pe valea Mureşului Mijlociu, aflate pe raza județului Alba, datate începând cu 
secolul al II-lea a.Chr., precum şi o micro-analiză a acestui sector!50%8. 

Bazinul hidrografic al Mureșului Mijlociu împarte în două Depresiunea colinară a 
Transilvaniei, separând Podişul Târnavelor de Câmpia Transilvaniei şi suprapune unitățile 
administrative moderne Mureş, Alba şi parțial Hunedoara. Râul Mureş izvorăște din Carpaţii 
Orientali (Depresiunea Giurgeului), Masivul Hăşmașul Mare. Pentru sectorul mijlociu 
principalii afluenți sunt: Niraj, Arieş, Târnava (rezultată din confluenţa cu Târnava Mare cu 
Târnava Mică), Ampoi, Sebeş, Strei şi Cerna. Aceşti afluenţi, la care se adaugă numeroase 
râuri mici şi pâraie, îi asigură Mureșului un debit consistent pe tot parcursul anului!5%. 


18% O primă astfel de analiză a fost realizată la nivelul anului 2000 de către Aurel Rustoiu (2002: 25-40), iar 
întregul sector al Mureşului Mijlociu a fost subiectul unui studiu extins, semnat ulterior de către Gabriela 
Gheorghiu (Gheorghiu 2005a, passim). De remarcat şi teza de disertaţie semnată de M. Gligor, Habitat şi societate 
în Dacia preromană (sec. II a.Chr.- I p.Chr.) pe cursul mijlociu al Mureşului şi în zona sud-estică a Munţilor 
Metaliferi, aflată deocamdată în stadiul de manuscris (Gligor 2006). Mulţumesc pe această cale autorului pentru 
permisiunea de a studia şi folosi informaţiile din lucrare. 

1809 Posea 2006: 83-84. 

Datorită amplasării sale, bazinul Mureşului, principalul areal habitațional al 
perimetrului, este constituit dintr-un ansamblu aproape complet de elemente fizico-geografice, 
etajate dinspre axa bazinului spre periferie. Astfel, lunca râului, foarte bine pronunţată, este 
constituită din soluri aluvionare, marne, prundişuri şi argile. Lunca este rezultatul unor eroziuni 
repetate şi a unor revărsări frecvente, fapt ce a dus permanent la crearea de soluri noi, extrem 
de fertile. Zona deluroasă este dominată de şisturi cristaline, calcare jurasice, ardezii şi 
granituri. Formațiunile litografice sedimentare sunt compuse din conglomerate, gresii, marne 
şi radiolarite!810. 

Munţii care flanchează bazinul nu sunt foarte înalți (altitudine medie 1050-1500 m), 
dar adânc fragmentaţi, cu urme de eroziune puternică, ceea ce a permis existența unor mici 
depresiuni interioare, uneori platouri, în special în Munţii Metaliferi. 

Varietatea reliefului, precum și calitatea de culoar larg al Mureșului, modifică 
permanent cantitățile de precipitaţii, care se produc diferit și în mod discontinuu, în diferite 
puncte din bazin. Asupra temperaturilor medii anuale nu se pot face aprecieri, date fiind 
diferențele mari dintre regimul climatic din Antichitate și cel actual, precum şi dintre zonele 
înalte, montane şi cele din şesuri, dar în ansamblu, lunca râului şi zonele limitrofe acesteia au 
fost dintotdeauna propice habitatului uman şi locuite intens în toate epocile istorice. O 
caracteristică aparte se datorează diferențelor de nivel dintre luncă şi versanți pe culoar care 
formează frecvent curenţi de aer cu aspect de fâhn, ce produce în general ridicarea temperaturii 
aerului şi ierni mai scurte, cu efecte benefice asupra agriculturii!$!!. 

Resursele naturale din perimetru sunt variate. Exceptând valoarea concretă a solurilor 
exploatate agricol, în bazalturile montane se găsesc minereuri de aur şi argint, angrenat de 
apele curgătoare (Cadrilaterul de Aur, valea Pianului), cupru, fier!5!7, plumb şi diverse roci 
(bazalt, calcar). În zona Ocna Mureş sunt mari zăcăminte de sare gemă, exploatabile în epocă. 

Privind lucrurile în ansamblu, culoarul Mureşului şi întregul bazin mijlociu apare ca 
fiind extrem de bine echilibrat din punctul de vedere al reliefului (cu repercusiuni asupra 
climatului și precipitațiilor), cu depozite de resurse minerale consistente şi diverse. În plus, 
suma condiţiilor se reflectă în calitatea solurilor şi implicit în tipurile de plante cultivabile. În 
zonele de deal şi de munte putem presupune o activitate considerabilă în ceea ce priveşte 
creşterea animalelor. 

Întreg arealul conţine un număr de factori favorizanţi habitatului uman, fiind semnalate 
numeroase puncte cu descoperiri de epocă dacică!8!5. 

Valoarea economică a văii Mureşului a fost exploatată şi de elitele dacice, care au 
flancat-o cu câteva cetăți. Este vorba despre fortărețele de la Căpâlna, Cugir, Piatra Craivii şi 
de mai modestul fort de la Cetatea de Baltă (PI. 11/1). 

Cetatea de la Căpâlna a făcut subiectul unui studiu de caz separat (supra, cap. Il.c.9), 
astfel că reluarea informaţiilor ar fi redundantă. 

Spre deosebire de Căpâlna, cetatea dacică de la Piatra Craivii (sat Craiva, com. Cricău, 
jud. Alba), nu a beneficiat de o monografie!*!*, informaţiile despre fortăreață şi elementele 


1810 Mocean, Cenar 1980: 21-22 

1811 Mocean, Cenar 1980: 21-26. 

1812 Fierul se găseşte în special în stânga Mureşului, începând din zona Şeușa şi Masivul Sebeş (Rădulescu, 
Dimitrescu 1966: 164), cu aglomerări de siderit în muntele Bătrâna (Rădulescu, Dimitrescu 1966: 267). 

1813 Caracteristicile favorabile habitatului uman sunt vizibile în gradul de ocupare al arealului, aici fiind 
identificate urme ale prezenței oamenilor încă din Paleolitic. Neoliticul este reprezantat de un bogat material 
arheologic (culturile Criş, Petreşti, Vinca-Turdaş, Coțofeni), epoca Bronzului (culturile Otomani, Noua, 
Wietenberg), Hallstatt (cultura Basarabi, grupul Decea Mureşului), epoca Latene, perioada romană şi permanent 
până în epoca modernă şi contemporană. 

1814 Deşi acest proiect a existat, cel puţin la nivel de intenţie (Plantos 2006: 13, nota 16). 

culturale şi istorice ce țin de aceasta fiind publicate doar în unele articole de specialitate sau 
fragmente din câteva lucrări dedicate unor subiecte mai largi!%!5. 

Fortăreața este amplasată pe extinderea sud-estică a Munţilor Apuseni, în subdiviziunea 
Trascău, la o altitudine de 1078 m. Poziţia oferea o bună vizibilitate spre bazinul Mureșului şi 
domina rutele de acces spre nord, pe valea Ampoiului şi a Gălzii (PL. 51/1). 

Cetatea a fost identificată ipotetic cu anticul AnovioviS!€, ipoteză care, deși 
neargumentată indubitabil, a intrat în literatura de specialitate ca un fapt de la sine înţeles. Ca 
argumente sunt aduse două versuri ale unei poezii latine!%!”, viu comentate de istorici, filologi 
şi lingviști. Acestui izvor 1 s-au atașat aproape ermetic coordonatele stabilite de Ptolemeu, care 
considera Apulumul oraș dacic!!5, plasat la intersecţia 4915” longitudine cu 4640 
latitudine!*!%. Deși argumentaţia pare mai solidă acum, metodele geografului alexandrin erau 
departe de acuratețea cu care suntem astăzi obișnuiți, astfel că plasarea exactă în teren a 
identificărilor făcute pe baza listei acestuia sunt întotdeauna imprecise și foarte discutabile. 
Incertitudinile sunt cu atât mai acute, cu cât ţinem seama și de faptul că toţi copiştii operei sale 
au comis o serie de erori, cauzate mai ales de transliterarea numerelor latine în cifre arabe!520. 

Campaniile de cercetare desfăşurate la Piatra Craivii, relativ numeroase, au avut ca 
rezultat descoperirea unui bogat material arheologic, dar, din motive greu de înţeles, foarte 
puține dintre materiale au fost publicate. 

Accesul pe micul platou superior este posibil doar pe o îngustă potecă, tăiată pe alocuri 
în stâncă, ce şerpuieşte pe creasta orientată sud-nord, în condiţiile în care panta de est e aproape 
verticală, iar celelalte sunt extrem de abrupte. 

Locuirea s-a concentrat pe 11 terase antropice, unele săpate în stânca masivului, câteva 
sprijinite de ziduri groase (2,5 m) din bolovani de stâncă. Pe unele dintre ele (Te. V; terasa- 
balcon, terasa Bănuţului) au fost descoperite edificii interpretate drept sanctuare, ridicate pe 
tamburi de piatră şi acoperite cu ţigle!57!. Aşezarea civilă s-a dezvoltat atât pe aceste terase, cât 
şi în proximitatea mamelonului, în diverse puncte, cum sunt cele de la Rârul Pălesc şi Curături 
(PI. 51/2). Cantitatea de materiale şi piesele descoperite, denotă existența unor ateliere care 
deserveau cetatea, în primul rând, şi apoi așezările din jur. 


1815 Berciu et alii 1965: 115-163; Macrea et alii 1966: 45-57; Berciu, Popa 1970: 261-282; Berciu, Popa 1971: 
261-284; Wollmann 1971: 283-293; Berciu, Moga 1972: 74; Crişan 1977: 306-308; Moga 1979: 513-518; Moga 
1981: 103-116; Glodariu 1982: 33; Glodariu 1983: 95-96; Moga 1995: 145-148, Rustoiu 1997: 57-64, Bod6 2001: 
319-324; Ciută, Plantos 2005: 83-94; Gheorghiu 2005: 33-34; Plantos 2006: 7-34; Plantos 2009: 41-63; Plantos, 
Ciută 2015: 251-263. Aceasta este o parte din bibliografia minimală referitoare la sit şi la unele aspecte punctuale 
(construcții militare şi sacre, aşezare şi ateliere, podoabe, arme etc.). Complementar, mai există o serie de articole 
sau capitole dedicate problematicii, dar în general se reiau doar vechile ipoteze, fără contribuţii noi majore şi mai 
ales fără să abordeze principalele probleme privind cronologia sitului sau descoperirile nepublicate. 

516 Russu 1961: 87. Toponim menţionat, la începutul secolului II p.Chr. de geograful alexandrin C. Ptolemaios 
(Îndreptar geografic, UI, 4). Echivalat cu un autohtonizat Azzoviov încă de la Pârvan (1982: 162 (278). 

7 Consolatio ad Liviam. Poezia aduce în discuţie victoriile militare ale fiilor vitregi ai lui Augustus, generalii 
Tiberius şi Drusus, obţinute împotriva unor triburi celtice şi ilire ce locuiau între Alpii Răsăriteni şi Dunărea 
Mijlocie, bătălii purtate în perioada 12-9 a.Chr. 

518 Ota, Florescu 2016: 3. Complexele descoperite, anterioare castrului, demonstrează locuirea dacică a acestui 
punct, aspect nedocumentat până acum, chiar dacă fragmente de ceramică dacică au mai apărut, rar şi accidental, 
în perimetrul modern care suprapune castrul. 

519 Ptolemeu, Îndreptar geografic, Așezarea Daciei, Ul, 8, 4. 

820 O discuţie amplă asupra metodei și a rezultatelor calculelor lui Ptolemeu o supune atenţiei Sorin Forţiu, autor 
care îşi exprimă îndoiala asupra corectei identificări a Apoulonului cu cetatea de la Piatra Craivii, considerând 
coordonatele ptolemaice nu doar greşite, ci şi utilizate necritic de către istoriografia românească. În acelaşi loc S. 
Forţiu spune că, analizând critic coordonatele lui Ptolemeu, Apoulonul dacic poate să fi fost la Piatra Craivii sau 
într-o altă locaţie, necunoscută (Forţiu 2012: 23-24, notele 103 şi 108). 

151 Plantos 2006: 12-23. 

Incinta cetăţii a fost zidită pe acropola de pe culme și are dimensiunile de 67 x 36 m, 
cu ziduri în tehnica murus dacicus!%%, groase de 3 m, aşezate pe patul de stâncă amenajat în 
acest scop (PL. 50/3). Zidăria, deși similară în unele aspecte (parament dublu, emplecton, 
ranforsare cu grinzi de lemn) are diferenţe notabile față de cea folosită în centrul regatului. 

La Piatra Craivii se întâlnesc două situaţii speciale. Prima este legată de materialul de 
construcție folosit. loan Glodariu susține că la zidurile cetăţii s-a folosit calcar local, extras 
direct din masivul pe care stă fortăreaţa!%%5, afirmaţie probabil întemeiată pe observaţia primilor 
cercetători care au săpat aici şi care notează ca muchiile blocurilor sunt atât de nedeteriorate, 
încât nu par să fi fost transportate din altă parte!%%. La o privire atentă, însă, se observă că 
materialul litic din blocuri este diferit de cel din masiv. Trebuie adăugat că în apropriere se află 
cel puţin două mici cariere de calcar, una la Ighiu, exploatată cu siguranță din perioada romană 
şi cea de la Cricău — „Cubelcărie”, mai puţin cunoscută!%%. În plus, pe latura de sud-vest, unde 
a fost descoperit așa-zisul atelier de pietrar in situ, se afla de fapt doar un punct intermediar de 
ajustare a blocurilor. Stratul gros de praf de piatră, amintit de I. Glodariu, era compus de fapt 
din foarte puţine așchii de calcar şi o lentilă relativ subțire de praf, rezultate din ajustarea 
blocurilor, în cantitate foarte mică raportată la materialul existent!%2€. Pe lângă acest detaliu, în 
respectivul punct au fost descoperite aproximativ 45-50 blocuri, toate în stadiu final de 
prelucrare!57. Adăugate celor deja puse în operă, celor căzute (unele aflate şi astăzi pe panta 
de nord a mamelonului), pe terasele I, VII, IX!%%, precum şi celor luate de localnici pentru 
construcțiile moderne din satele din jur (fundaţii, beciuri, ziduri etc.), PL. 50/61%, rezultă un 
cubaj consistent, care ar fi trebuit să lase urme în versantul de unde ar fi fost luate, urme care 
lipsesc. Problema poate fi lămurită definitiv doar prin analize litologice. A doua particularitate 
este modalitatea tehnică prin care posibilele alunecări ale zidurilor au fost neutralizate prin 
montarea unor stâlpi de piatră (1.20 x 0.28 x 0.36) la fiecare al treilea rând de blocuri!5%0. 
Sistemul constructiv aparte aplicat la Piatra Craivii conturează posibilitatea ca la ridicarea 
fortăreței să fi participat meșteri aduşi, sub o formă sau alta, din provinciile Imperiului 
roman!**!. O opinie nuanţată emite istoricul V. Moga, ce consideră că zona care a influenţat 
construcţia zidului a fost, mai degrabă, lumea celtică!5%?7. Ultimele cercetări asupra sistemului 


de zidărie aplicat aici aparţin Cristinei Bod6!%% şi lui C. Plantos!5%% care, urmând parţial 


52 Deşi la nivel general tehnica de zidărie este cea folosită şi la complexul de fortărețe din Munţii Orăștiei, în cel 
de la Piatra Craivii, zidul are unele particularități evidente. 

53 Glodariu 1985-1986: 9. 

524 Berciu et alii 1964: 126. 

525 Urmele carierei se află în apropierea satului Cricău (jud. Alba), pe drumul ce duce la Craiva și Piatra Craivii 
sau mai exact între Cricău şi Craiva şi sunt necercetate deocamdată. Cariera este exploatată minimal şi astăzi. 

526 Inf. dr. Gheorghe Anghel, descoperitorul cetăţii. 

527 O parte dintre acestea se află montate într-un fragment de zid reconstituit în expoziţia Muzeului Naţional al 
Unirii din Alba Lulia, altele au fost trimise la Bucureşti. În localităţile din jur (Craiva, Ighiu) se mai observă şi 
astăzi blocuri de calcar ecarisate încastrate de către localnici în diverse masive de zidărie, unele având 
caracteristicile babe (PI. 50/6). 

58 Moga 1981: 112. 

59 Este vorba, în principal, despre vechiul sat Craiva, aflat în apropierea cetăţii, evacuat în mare parte datorită 
unor importante alunecări de teren, în perioada 1970-1975. Populaţia a fost strămutată la poalele dealurilor, unde 
se află astăzi satul Craiva (Nouă). În construcțiile abandonate se mai observă şi astăzi blocuri dacice încastrate. 
530 Moga 1981: 113. 

531 Glodariu 1983: 125; Bod6 2001: 320-322. 

532 Moga 1995: 145-147. 

533 Bodo 2001: 321-322. 

834 C. Plantos, Produse elenistice, romane şi din mediul barbar în cetatea și așezarea dacică de la Craiva - 
„Piatra Craivii, Gud. Alba), teză de doctorat, Universitatea Alexandru Ioan Cuza, coord. Lucreţiu-lon Bîrliba, 

ipotezele lui |. Glodariu, îl consideră de inspiraţie mediteraneană, fiind construit în aşa numita 
tehnică opus Africanum!%%5 (PL. 50/4). 

Cronologia acestei cetăți este şi ea încă nelămurită, dar analiza materialelor arheologice 
descoperite pare să indice o încetare a locuirii, cel puţin a acropolei, în secolul I a.Chr.!5%€. Pe 
aceste coordonate, fortificația de la Piatra Craivii, dar nu și aşezarea, a fost datată numai în 
secolul 1 a.Chr!%. O observaţie ceva mai ocolită de către mediul istoriografic este că această 
cetate este una neterminată, constructorii abandonând lucrarea la un moment dat, din motive 
încă necunoscute, probabil depăşiţi de amploarea proiectului ori din alte cauze de ordin politic 
sau militar regional. 

Ultimele descoperiri din acest perimetru sunt reprezentate de recuperarea unor artefacte 
cu caracter militari, care aparent aparțin și ele secolului I a.Chr., dar contextul 
descoperirilor!5* împiedică o apreciere corectă a importanţei acestor piese, în special 
privitoare la cronologia nu doar a cetăţii, ci şi a așezării, cu implicaţii largi asupra dinamicii 
politico-economice a acestei părți din regat. Aceste piese, în special arme, modifică puţin 
complexitatea datelor despre elitele războinice rezidente în acest loc. Indicatorul principal, din 
lotul de materiale în discuţie, este un pumnalul curb de tip sica. În proximitatea cetății au fost 
descoperite câteva astfel de arme, specifice aristocrației (PI. 50/5). Din păcate, niciuna nu are 
un context clar, astfel că relaționarea cu fortăreaţa, deşi mai mult ca sigură, este încă fragilă, 
sub aspectul conexiunilor de acest gen. Mormintele elitei războinice sunt destul de rare, de 
altfel, în Dacia. Înmormântări specifice elitelor militare, relaţionate cu o fortăreață, sunt la 
Popeşti, Cugir, Costești, Răcătău, Mala Kopanya şi posibil la Hunedoara. În acest registru 
special, fortăreața de la Piatra Craivii iese în evidenţă prin numărul de indicatori ai prezenţei 
acestor războinici în proximitate. 

Mult mai puțin cercetată şi încă nepublicată complet, este cetatea de la Cugir (magh. 
Kudzsir; germ. Kudschir). Din păcate, în ciuda cercetărilor sistematice, întinse pe mai mult de 
un deceniu, moartea descoperitorilor a blocat valorificarea ştiinţifică integrală a sitului!5%. 
Informațiile despre acesta sunt în continuare sporadice, majoritatea datelor accesibile fiind 


disipate în diverse publicaţii!S“!, publicate la mare distanță între ele şi foarte selectiv. 


Iaşi, 2016, mss. Originea şi direcția de influență a tipului de zidărie aplicat are bune analogii în nordul Africii (PI. 
50/4) şi în Italia. 
835 Geneza acestui tip de zidărie aparţine secolului IV a.Chr.; devine foarte popular în perioada punică şi va 
cunoaşte unele evoluţii ce pot fi urmărite până în epoca bizantină (Bod6 2001: 321; Stefan 2005: 250-252). 
836 Cetatea şi întreg situl fac subiectul tezei de doctorat a lui Cristinel Plantos (mss.), care mi-a oferit o serie de 
informaţii inedite despre subiect. Pentru acest motiv şi multele discuţii constructive pe acest subiect, îi mulțumesc 
pe această cale. 
837 Babeş 1975: 136-138. Autorul este unul dintre puţinii cercetători care observă nedocumentarea unor activități 
de construcţii pe citadelă, în epoca lui Decebal (p. 138, nota 56), situaţie pe care o pune pe seama unei decăderi a 
culturii locale. 
838 Bste vorba despre descoperirea unei posibile necropole, în care au fost depuse materiale specifice războincilor 
aristocrați daci, în special pumnale curbe de tip sica (Plantos, Ciută 2015: 251-263). 
839 O parte dintre piesele braconate au fost recuperate de către Poliţia de Patrimoniu Alba, pe parcursul anului 
2015. Întreg lotul face obiectul unei ample cercetări juridice şi se află în curs de publicare (inf. inspector-şef M. 
Ciută). Lor i se adaugă alte două asemenea arme donate altor instituţii muzeale şi regăsite recent (Sîrbu, Borangic 
2016: 64). 

1840 Situl şi materialele provenite de aici au făcut parte dintr-un amplu proiect de cercetare, coordonat de către 
Aurel Rustoiu şi Emilian Teleaga, care intenționau publicarea mormintelor tumulare de la Cugir în cadrul unei 
serii monografice bilingve Sfudien zur eisenzeitlichen Archăologie Thrakiens / Studii arheologice privind Epoca 
fierului în Tracia (Teleaga 2014: 305, nota 26). Din motive necunoscute nici acest proiect nu s-a materializat în 
spațiul public sau academic, deocamdată. 

1841 Cele mai multe articole sunt semnate de I. H. Crişan şi destinate, în principal, popularizării descoperirii: Crişan 
1977: 2-5; Crişan 1979: 6; Crişan 1980a: 4-8; p. 61. 

Materialele rezultate din săpături au fost şi ele împărțite între diverse instituţii (Muzeul 
Naţional de Istorie a Transilvaniei, Cluj-Napoca; Muzeul Naţional al Unirii, Alba Iulia; Clubul 
Elevilor, Cugir (PL. 51/4-5)15?. 

Construită într-o primă fază, în zona dintre sfârșitul secolului al III-lea a.Chr și 
începutul secolului următor, din lemn și pământ, aceasta a fost refăcută şi lărgită într-o a doua 
fază (secolul I a.Chr. — secolul I p.Chr.). În acest interval vechile palisade au fost înlocuite cu 
un zid gros de pietre de râu şi fragmente de stâncă locală, legate cu lut (PI. 51/1). Odată cu 
trecerea timpului, cetatea își pierde treptat importanța şi forța, astfel că în timpul lui Decebal 
ca are doar un rol minor!5%, spre deosebire de Căpâlna. 

Plecând de la calculele lui Ptolemeu, cetatea a fost identificată teoretic cu antica 
Singidava!5, ipoteză căreia, tot pe baza interpretărilor coordonatelor ptolemeice, i s-au opus 
alți istorici şi cercetători!5%5. 

Cetatea a fost ridicată pe un mamelon, aplatizat de daci, numit Cetate, Dealul Cetăţii 
(alt. 495 m; la 100 m peste nivelul văii), unde s-au descoperit, în 1977, pe baza unor semnalări 
anterioare, urmele unor elemente de fortificare ce se suprapun unor locuiri mai vechi, din epoca 
Bronzului (Wietenberg) şi din Hallstatt (secolele V-IV a.Chr.)!5%5. Cercetările au continuat şi, 
în anul 1979, pe panta de sud-vest a dealului, dincolo de zidurile cetăţii, au fost descoperite 
patru morminte tumulare de incineraţie, dintre care au fost săpate integral trei. Două dintre 
acestea, cercetate intensiv (T. II și T. IV), s-au dovedit a fi morminte cu inventare fastuoase. 
Necropola, considerată princiară, a fost datată, de către descoperitori, în prima jumătate a 
secolului I a.Chr!85%. Ulterior, pe baza unor metode de datare moderne (radiocarbon C14), cel 
puțin unul dintre tumuli (T. II) a fost datat în intervalul 160-95 a.Chr.!%%; deci anterior 
evenimentelor politico-militare din epoca lui Burebista. În așteptarea publicării integrale a 
întregului complex, putem spune că cel puţin aristocratul din acest tumul a făcut parte din 
primul val de războinici daci care au stăpânit un sector din această vale, iar vârsta acestuia (cca. 
40-45 de ani) la momentul morţii nu poate fi decât un indicator al modului probabil violent în 
care a murit (Pl. 51/3). 

Acropola (150 x 60-80 m) oferea protecție doar unei garnizoane şi familiei nobilului 
rezident, iar terasele de pe laturile de vest şi nord-est erau destinate locuirii civililor. Fortăreaţa 
nu era închisă perimetral, pantele abrupte de pe latura de sud-est, oferind o bună apărare 
naturală, nu au fost fortificate!8%. 

Cu toată fragilitatea dosarului istoric al cetăţii, se pot extrage câteva repere. În primul 
rând, aşa cum propun şi descoperitorii, începuturile locuirii dealului cetăţii sunt plasate în 
perioada complicată dintre secolele III şi II a.Chr.!%0, în plină epocă de reconsiderare a elitelor 
militare dacice. Acest lucru face din cetatea de la Cugir un bastion important în acțiunea 
politică şi militară de eliminare a dominației celtice de pe valea Mureşului. Nu ştim, la modul 


15% Crişan 1980: 81-87; Sîrbu 1993: 71-72; Popa 2005: 11-15; Borangic 2011: 175-179; Popa 2011: 280-281; p. 
337-338; Teleaga 2014: 306-307; Sîrbu, Borangic 2016: 75-76; p. 92. 

18% Popa 2011: 280-281. 

1844 Crişan 1979: 6; Blăjan 1993: 4. 

1845 Floca 1977: 179, nota 26. Autorul, având în vedere lipsa unor date suficiente (studiul lui O. Floca apare în 
acelaşi an cu descoperirea de la Cugir), nu neagă complet posibilitatea identificării Cugirului cu Singidava, dar 
propune localizarea acesteia la Deva. O opinie prudentă cu privire la localizarea Singidavei pe coordonatele lui 
Ptolemeu, exprimă relativ recent şi S. Forţiu (2012: 54, nota 62). 

1846 Crişan, Medeleţ 1979: 105; Crişan 1977, p 

1847 Crişan 1980: 84. 

18% Teleaga 2014: 309. 

18% Crişan 1994: 387-388. 

1850 Crişan, Medeleţ 1979: 105-106; Crişan 1980: 84. 

concret, în ce a constat puterea stăpânilor cetăţii, dar ea trebuie să fi fost considerabilă, în 
perioada pre-burebistană cel puţin. În ciuda fortăreței mai rudimentar construită decât cele 
ulterioare, nobilii înmormântați aici şi-au luat cu ei în morminte un inventar spectaculos, am 
putea spune cel mai consistent şi bogat din Dacia preromană. Datarea şi poziția geografică 
sugerează că a fost un centru important înainte de edificarea Sarmizegetusei, moment după 
care decade. Este posibil ca această mutare a accentului politic să explice şi lipsa unor sanctuare 
sau locuri de cult în proximitatea cetăţii, dacă nu cumva acest minus se datorează stadiului 
cercetărilor, o problemă mai largă şi la fel de valabilă pe valea Mureşului, dar şi în preajma 


Sarmizegetusei. 
Mormintele aristocraților rezidenți, precum şi tezaurele monetare descoperite aici — 
care, de fapt, au premers descoperirii cetăţii!S5! — arată că locul a funcţionat ca un centru de 


putere, nu doar militară, ci și economică. Buna amplasare, care permite supravegherea directă, 
vizuală, a unei mari părți din lunca râului Mureș şi posibila exploatare a aurului aluvionar de 
pe valea Pianului, au contribuit în mod cert la prosperitatea nobililor cetății. 

Nu ştim motivele pauperizării locului, istoria cetăţii, chiar și cea recentă, dovedindu-se 
foarte discretă cu acest sit. Unele tulburări trebuie să fi avut loc şi urmările au fost probabil 
dramatice, dacă ne gândim doar la faptul că posesorii tezaurelor monetare îngropate nu au mai 
reușit să şi le recupereze. 

Cu siguranţă rolul de hegemon al văii Mureşului Mijlociu a fost luat de puternica cetate 
de la Căpâlna. Rămâne în discuție dacă această schimbare s-a făcut în urma unui conflict între 
cele două centre sau dacă nobilii de la Cugir s-au mutat pur şi simplu, din diverse rațiuni 
(politice, economice, militare sau sociale). 

În ciuda scăderii importanţei ei, cetatea de la Cugir rămâne în uz până în timpul 
războaielor daco-romane, fără să fi avut însă vreun rol major, semn că nu a fost distrusă în 
convulsiile interne ale lumii dacice, ci doar a scăzut considerabil forţa şi importanţa ei. 

Mult mai modestă este o altă, pretențios spus, cetate, situată pe teritoriul comunei 
Cetatea de Baltă, jud. Alba (germ. Kiimelburg, magh. KiikiillGvâr). În aproprierea acestei 
comune, mai exact între ea şi satul Sântămăria, pe malul drept al Târnavei Mici, pe un deal 
abrupt, numit de către localnici Dea/ul/ Cetăţii (alt. 466 m), au fost descoperite resturile unei 
fortărețe. Locul a fost foarte bine ales pentru că de aici se poate supraveghea un larg perimetru, 
atât la vest către Blaj, cât şi spre est până spre Târnăveni. 

Modesta fortăreață închidea perimetral platoul superior al dealului. Laturile de est, 
nord-est şi sud sunt mai abrupte şi n-au necesitat din partea constructorilor ridicarea unor valuri 
şi şanţuri de dimensiuni mari, în schimb pe laturile de vest şi nord-vest pantele sunt domoale 
şi pe aceste direcţii s-au executat lucrări de fortificare mai consistente. Acestea au constat din 
două şanţuri şi un val de pământ mai înalt, peste care este presupusă o palisadă. Pe această 
latură se află și calea de acces spre cetate, un drum de câmp utilizat şi azi, care urcă pe culmea 
înălțimii dinspre satul Sântămăria. 

Pe baza analogiilor şi a materialului arheologic descoperit s-au stabilit două faze de 
construcție, una aparținând perioadei dacice şi una celei romane, când fortăreaţa a fost refăcută. 
Este una dintre puținele fortărețe refăcute după cucerirea Daciei, ceea ce arată importanţa 
locului, din punct de vedere strategic. 

În ciuda acestui avantaj, nici în perioada dacică şi nici ulterior, cetatea nu a fost foarte 
puternic fortificată şi nici locuită intens. Ea a funcționat mai mult ca punct de observaţie, 
probabil găzduind o garnizoană redusă, numărul de artefacte descoperite fiind foarte mic. Se 
poate presupune că ridicarea şi întreținerea ei a fost sarcina unor comunităţi dacice care locuiau 
pe cursul mijlociu al Târnavei Mici, iar liderii acestora, chiar dacă nu locuiau permanent în 


1851 Bste vorba despre două mari tezaure monetare cu piese de argint (Popa 2011: 40-42). 

fortăreață, o foloseau pentru a supraveghea zona. Finalul cetății s-a datorat unui incendiu 
puternic, petrecut în perioada războaielor daco-romane, fără a se putea preciza dacă a fost ținta 
unui atac direct sau a fost distrusă chiar de către rezidenţi!5%?. 

Mica fortăreață de la Cetatea de Baltă deschide, prin caracteristicile ei, o altă direcție 
de investigare a raporturilor dintre elite, atât la nivel intern, cât şi între acestea şi comunitățile 
peste care stăpâneau (PI. 11/1). 

În primul rând este vizibilă discrepanţa dintre această cetate şi celelalte trei aflate în 
aval. Cetatea de aici este mult mai modestă din punct de vedere al construcției propriu-zise, 
relativ restrânsă ca suprafață şi a fost foarte puțin locuită. Toate aceste elemente conduc la 
ideea că aristocrații locului nu rezidau permanent în fortăreață, spre deosebire de exemplele 
anterioare. Un singur bordei modest a fost descoperit pe platoul interior!%5. În consecință, 
trebuie admis că reședințele permanente ale elitei se aflau în teritoriul pe care acestea îl 
supravegheau şi gestionau. 

Dacă a fost așa, atunci ar fi trebuit identificate aşezările mai înstărite din apropriere sau 
mormintele acestor aristocrați. În acest stadiu al cercetărilor însă, nu există astfel de descoperiri în 
proximitate. Totuşi, morminte ale unor războinici, care prin natura inventarelor funerare sunt 
asociate unor membri ai elite militare au fost descoperite în sectorul cercetat, mai ales în ultimul 
deceniu. 

Armamentul depus în morminte, uneori doar o piesă sau alta, este întotdeauna un reper 
în identificarea funcției războinice a defunctului. 

Astfel de indicatori socio-profesionali erau cunoscuţi sporadic înainte de anul 2000, în 
Transilvania. În ultimul deceniu însă, volumul de descoperiri efectuate de către posesorii de 
detectoare de metal, îndeosebi, dar nu numai, a crescut. Au fost descoperite noi piese, chiar 
situri, iar din cele cunoscute au fost braconate artefacte. Acestora li s-au adăugat informații şi 
piese uitate prin depozitele muzeale. Toate acestea au remodelat peisajul arheologic al zonei. 

Pornind spre aval, de la intrarea Mureșului în judeţul Alba, cele mai apropiate depuneri 
sunt cele două morminte de la Teleac!55%. Unul dintre ele avea ca inventar o cană de lut și o 
lance îndoită ritualic, iar celălalt un vas de lut şi un pumnal curb de tip sica. Mormintele, 
descoperite accidental şi necercetate sistematic, ca de altfel toată zona din care provin, ar fi 
putut face parte dintr-un mic cimitir dacic în care au fost înmormântați aristocrații care 
controlau trecerea din lunca Mureşului către podișul Secașelor. Aici există o serie de localități 
în care s-au descoperit vestigii dacice consistente: Hăpria!5%, Ghirbom!5%5% sau Berghin!%. Din 
perimetrul sau proximitatea Berghinului provine un alt pumnal curb de tip sica!5%, fapt care 
sugerează prezența în localitate a unui aristocrat-războinic provincial. 

Urmând cursul Mureşului, o altă descoperire provine de la Blandiana!5%. Şi aceasta a 
ajuns în atenția specialiştilor ca urmare a unui accident, în acest caz natural. Apele râului au 
rupt din malul drept, în punctul /a Brod, iar inventarul a fost observat şi recuperat parțial de 


552 Anghel 2000: 218-238. 

853 De remarcat descoperirea unor fragmente de vase-fructieră, unul lucrat cu mâna și unul la roată. 

354 Moga 1982: 88-91. 

555 Din vatra acestei localităţi pare că provine o altă armă curbă, probabil un pumnal (RepArhAlba: 105), dar 
aceasta nu a mai putut fi identificată ulterior, astfel că informaţia are un caracter incert. 

55% Din locul La Ghezuini, s-au recuperat fragmente ceramice, o fibulă de bronz şi fragmentele unei brățări de 
sticlă, piese dacice datate secolul I a.Chr.-secolul I p.Chr. (Aldea 1972: 13-15). 

557 Locuirea este documentată de ceramica dacică (RepArhAlba: 55). 

558 Rustoiu 2012: 174; fig. 8/2; Sîrbu, Borangic 2016: 68, fig. 11/2; 28/1. Piesa păstrată fragmentar, provine din 
colecțiile vechii şcoli germane din localitate, astfel că detaliile contextului sau locul exact de provenienţă nu sunt 
cunoscute. Alte piese recuperate din acest sit datează larg aşezarea, pe tot parcursul secolului I a.Chr. 

559 Tot din acest sector mai provine un mormânt aparţinând unui copil (Rustoiu 2002: 26). 

către un localnic, iar o altă parte de către cercetătorii chemaţi ulterior la faţa locului. Piesele 
care compuneau depunerea sunt: un pumnal curb de tip sica, rupt, o bucată din teaca acestuia, 
un vârf de lance, o zăbală de tip tracic şi o cataramă de centură, toate din fier. Pe lângă acestea 
au mai fost recuperate un vas ceramic ce conținuse ofrande, probabil lichide şi alte câteva 
fragmente ceramice. La faţa locului au fost găsite şi resturi osteologice, dar incinerarea 
defunctului a avut loc în altă parte!5%. Datarea complexului a fost stabilită, cu prudenţă, între 
începutul secolului II şi primul parte a secolului I a.Chr. 

Este evident, analizând inventarul, că mormântul a aparţinut unui cavaler războinic, de 
această dată, prezenţa zăbalei certificând calitatea de călăreț a nobilului incinerat. 

Mormântul în sine oferă un caz rar de succesiune, pentru că în imediata apropiere, în 
punctul numit Lunca fermei, situat pe malul stâng al Mureşului, la doar 200 m distanţă, au fost 
descoperite numeroase artefacte ceramice și metalice aparținând unei locuiri celtice, datată 
între secolele III-II a.Chr. Atrag atenția prezenţa, între piesele descoperite aici, a câtorva vase 
bitronconice lucrate cu mâna, de proveniență dacică, ceea ce indică anumite relaţii între cele 
două populaţii, existente la un moment dat!56!. Nu se poate preciza un contact direct între 
comunitatea războinicului dac înmormântat aici şi cea celtică, dar distanţa cronologică între 
cele două momente este foarte mică şi este foarte posibil ca situl să fie expresia materială a 
înlocuirii dominaţiei celtice de pe valea Mureşului cu cea dacică, surprinsă de Trogus 
Pompeius în sintagma incrementa Dacorum!52. Dacă această înlocuire a fost de fapt o 
coabitare, urmată de asimilare sau ea a avut un traseu violent, izvoarele istorice nu spun nimic 
cu claritate, dar prezența bruscă a atâtor cavaleri războinici daci pare să sugereze, cel puțin 
pentru valea Mureşului Mijlociu, că a fost aleasă, de la un moment dat, calea războiului. 

Prezenţa consistentă a războinicilor daci în zonă este confirmată de un alt mormânt de 
incinerație descoperit în apropiere, la Tărtăria, sit aflat la doar câţiva kilometri în aval de 
Blandiana. Depunerea funerară a avut loc chiar în situl neolitic omonim!'5* şi a fost datată între 
mijlocul secolului al II-lea și mijlocul secolului I a.Chr., deci puțin mai târziu decât cel de la 
Blandiana!5%*. Datorită adâncimii mici la care au fost depuse armele, mormântul a fost deranjat 
de lucrările agricole, astfel că au mai putut fi recuperate doar câteva resturi osteologice arse, o 
teacă de pumnal, două psalii rupte, aparţinând unei zăbale de tip tracic şi un accesoriu pentru 
suspendat teaca unei spade. Această mică piesă aduce un detaliu aparte asupra caracteristicilor 
depunerii, fiind una dintre puţinele de acest fel care certifică faptul că aristocratul provincial 
avea şi o spadă!85%, aceste arme fiind prezente predilect doar în mormintele războinicilor 
îngropaţi în apropierea unor cetăți (Piatra Craivii, Cugir, Hunedoara). 

Recent, în apropiere, a fost descoperit un pumnal curb rupt, depus într-o groapă, despre 
care putem presupune că a fost una rituală, pumnalul fiind tăiat cu dalta. Contextul este încă 
inedit şi urmează a fi publicat!8%. 


180 Ciugudean 1980: 425-432. 

181 Aldea, Ciugudean 1985: 37-42. 

182 Plantos 2000: 9%. 

185 Imediat sub locul depunerii există un izvor. Nu se poate preciza dacă sursa de apă exista și în Antichitate, 
situație foarte probabilă şi care ar putea explica, alături de mormintele de la Blandiana, aflate pe malul Mureşului 
sau de izvorul din incinta Sarmizegetusei ori apele de la Germisara, anumite concepţii despre o geografie sacră 
şi importanţa apei în acest cadru (Cf. Pupeză 2002: 33-38). 

1864 Ciugudean, Ciugudean, 1993: 77-79. 

1865 Agăţătoarea a fost fie depusă ca simbol al spadei, fie aceasta, presupusă a fi existat, nu a mai fost recuperată, 
mormântul fiind bulversat de-a lungul timpului. 

185 Pumnalul a fost depus în asociere cu fragmente ceramice romane, fapt ce a permis datarea complexului în 
primul sfert al secolului I p.Chr. Locul descoperirii este la aprox. | km distanță de mormântul războinicului dac 
de la Tărtăria şi cca. 2 km de cel de la Blandiana (Inf. Dr. |. V. Ferencz, MCDR, Deva). Piesa se află în curs de 
publicare (Barbu et aflii, Un fragment de sica dintr-o groapă de la Tărtăria, jud. Alba). 

Mult mai consistente sunt depunerile unor inventare specifice la Bulbuc (com. Ceru- 
Băcăinți). Aici, în urma unor activități de detecție a metalelor, au fost descoperite o serie de 
piese de armament şi harnaşament specifice războinicilor daci. Modalitatea de descoperire a 
bulversat ordinea obiectelor, dar pe baza numărului pieselor şi a declarațiilor descoperitorului 
au fost reîntregite cinci complexe. Inventarul lor constă în cinci pumnale de tip sica, dintre care 
trei au şi teci, șase vârfuri de lance, trei zăbale de tip tracic, un pinten și câteva fragmente 
ceramicel8$7. 

Punctul de descoperire este aşezat pe una dintre căile de acces care legau capitala 
Sarmizegetusa, traversând aproape perpendicular valea Mureşului, de zona auriferă din 
Apuseni 5%, rută intermediară, situată între cetăţile de la Piatra Craivii şi Ardeu. Drumul pare 
să fi avut legătură cu depunerile, căci nu au fost identificate urme de cenușă, nici resturi 
osteologice, iar piesele nu au urme de ardere, chiar dacă majoritatea au fost deformate ritualic. 
Nu se poate preciza nici gradul de contemporaneitate a celor cinci complexe, dar distribuția lor 
în spaţiu pare să contureze un plan sau măcar existența unor repere în epocă, căci apare clar 
faptul că depunerile erau în relație unele cu altele. Pe aceste considerente, în lipsa unor cercetări 
sistematice, concluzia de moment este că aici au avut loc depuneri cu caracter de cenotaf, foarte 
probabil în legătură cu calea de acces şi mameloanele de calcar care flanchează micul defileu. 
Ipoteza este plauzibilă deoarece mobilitatea și riscurile vieţii de războinic nu permiteau 
întotdeauna recuperarea corpului decedatului, mort adesea departe de zona lui de reşedinţă. 
Este la fel de posibil că astfel de arme, foarte importante pentru imaginea unui aristocrat, să fi 
fost depuse ca ofrande, cu caracter religios. În lipsa unor date mai concrete, oricare dintre 
posibilităţi rămâne deschisă. 

Locul ales pentru depuneri, aflat pe drumul de plai ce trecea printre două clipe 
calcaroase (Piatra Mare şi Piatra Mică), putea supraveghea, spre sud, un segment important 
din valea Mureşului. Dacă proprietarii armelor depuse aici aveau această misiune e dificil de 
argumentat concret, în condiţiile în care încă nu a fost identificată, în apropriere, o aşezare 
suficient de prosperă care ar fi putut fi pusă în relaţie cu statutul războinicilor cărora le-au 
aparținut armele, fără a exclude însă posibila ei existență!5%. 

Pe baza unor detalii ale echipamentului, precum şi a poziției geografice, datarea 
complexelor a fost plasată spre sfârşitul secolului | a.Chr., dar rămâne imperios necesară o 
cercetare arheologică sistematică a zonei, pentru clarificarea întregului sistem de complexe. 

Tot în legătură cu echipamentul unui războinic trebuie pusă şi zăbala de tip rracic 
descoperită la Şeuşa (com. Ciugud). Aici a fost depus într-o groapă un cal întreg, împreună cu 
zăbala (PL. 49/4) şi căpăstrul. Înhumarea cabalinei, care nu avea în nici un caz la bază raţiuni 
profilactice datorită prezenţei harnașamentului, poate fi pusă în conexiune cu statutul de animal 
favorit al stăpânului. Statura medie şi starea precară de sănătate a calului pot fi un indiciu al 
rangului inferior al proprietarului, situaţie relevată și de inventarul pauper al depunerii, care 
este departe de condițiile identificate în cazurile altor contexte care conţin zăbale de acest 
tip!870, 


187 Borangic 2014a: 259-310. 

1568 Glodariu 1982: 33. 

189 Urme de locuire, chiar dacă doar temporară, au apărut în apropiere, în punctul Piatra Tomii, de unde provin 
câteva fragmente ceramice dacice, lucrate cu mâna, dar şi pe platoul superior al clipei Piatra Mare, unde au fost 
sumar amenajate câteva terase şi un mic platou. De aici au fost recuperate diferite fragmente ceramice, de epocă 
dacică, lucrate atât cu mâna, cât şi la roată, precum şi diverse cuie și piroane de fier, fapt ce sugerează existența 
unui post de observare amenajat pe stâncă. Tot de aici provine jumătatea unui ax articulat de zăbală simplă şi una 
dintre verigile de care se lega căpăstrul. Piesa este foarte probabil dacică (Goronea er aflii 2012: 14). 

1870 Borangic, Barbu 2013: 38; nota 67. 

Alţi războinici au fost înmormântați în proximitatea unor cetăţi, pe care probabil le-au 
deservit sau stăpânit. Este vorba despre mormintele aristocratice de la Piatra Craivii și Cugir. 

În ciuda problemelor legate de fragilitatea contextuală a unor elemente provenite din 
preajma cetăţii de la Piatra Craivii, există teoretic, cel puţin opt pumnale curbe de tip sica, 
dintre care două publicate, care au aparținut unor războinici cu un statut aparte, rezidenți în 
această zonă. Niciunul nu are o istorie clară, dar simpla lor prezență în proximitatea fortăreței 
arată că aici au rezidat astfel de nobili războinici. 

Primul pumnal intrat în literatura de specialitate şi cunoscut ca fiind de /a Piatra Craivii 
a fost identificat în expoziţia Muzeului de Istorie din Aiud, ajuns aici în urma unei donații 
făcută la sfârşitul secolului al XIX-lea, dată la care este notat ca fiind descoperit la Cetea (jud. 
Alba). A. Rustoiu rediscută piesa!%! și, pe lângă unele precizări morfologice şi istorice, având 
acces la studiile lui C. I. Popa!5?, reîntregeşte inventarul probabil iniţial, şi, implicit, 
reconsideră zona de proveniență, stabilind că aceasta are legătură cu fortăreața. Astfel 
recompus, inventarul pare să fi aparţinut unui mormânt specific de războinic din acest areal şi 
arată o prosperitate evidentă căci, pe lângă pumnal, mai conţinea o spadă de tip celtic, două 
vârfuri de lance și un probabil mâner de scut!5'%. Piesa, cu analogii în sudul Daciei (Socu- 
Bărbăteşti, jud. Dolj) şi Serbia (Ajmana, Mala Vrbica), a fost datată în secolul I a.Chr. 

Acestui pumnal 1 se adaugă altele două care par să provină din același sit, ajunse cu 
decenii în urmă în alte instituţii muzeale!S'*. Lipsa oricăror detalii, pierdute în decursul 
timpului, nu permite, deocamdată, nici un fel de discuţii suplimentare. 

Un alt pumnal de acest gen a fost descoperit, de această dată mai sigur, în apropierea 
cetăţii. Este vorba despre un exemplar de pumnal curb, braconat, alături de alte patru sau cinci 
piese similare. Datorită condiţiilor de descoperire, nu se cunosc detaliile referitoare la 
inventarul asociat direct!575. Cert este că pumnalul a fost îndoit, ceea ce arată că a fost supus 
unui ritual, presupus funerar!%€. Întregul lot reconstruieşte o posibilă necropolă!577, aflată în 
evidentă relaţie cu fortăreaţa, chiar dacă doar geografic, deocamdată. 

Dintre cei patru tumuli de la Cugir, doi conţin resturile cinerare ale unor războinici de 
rang înalt. Inventarul unuia (T. II) era compus dintr-o spadă de tip celtic, cu teacă, un pumnal 
curb de tip sica, cu teacă, piese de harnaşament, un scut cu margini şi umbo de fier, un vârf de 
lance, trei zăbale de tip tracic, resturile unui car ceremonial, ceramică, diverse piese de fier, 
bronz, argint, aur şi resturile unei blăni de urs (PL. 51/3/4/5). Al doilea mormânt (T. IV) este 
ceva mai modest, inventarul constând dintr-o cămașă de zale, un vârf de lance îndoit şi un 
pumnal curb de tip sica, un vas de tip fructieră şi fragmente de la alte vase sparte!5%5. 


1571 Rustoiu 2007a: 83-87, fig. 1/1. 

1872 Aflate în acel moment la stadiul de manuscris, dar publicate în anul următor (Popa 2008: 357-365). 

1873 Popa 2008: 357-365 

1874 Sîrbu, Borangic 2016: 83. Unul provine cert din proximitatea cetăţii dacice (inf. H. Ciugudean). 

1875 Exceptând pumnalul publicat, au mai fost sustrase din acelaşi loc încă patru pumnale curbe fragmentare, un 
umbo (posibil roman), două paftale de centură, fibule, mai multe vârfuri de săgeți. Ca urmare a braconajului, 
piesele au fost amestecate şi nu este încă foarte clară asocierea concretă între componentele inventarelor inițiale. 
Întreg lotul provine din partea de nord-est de clipa calcaroasă a cetăţii (terasa IX) şi face obiectul unei duble 
cercetări, atât penale, cât şi arheologice. Au fost publicate recent doar cele două paftale (Plantos, Ciută: 165-177). 
1876 La fel ca în cazul armelor de la Bulbuc, care, deşi îndoite, nu prezintă urme că ar fi fost depuse pe rug, nici 
această piesă nu are urme de arsură. 

1877 Aflată la o distanţă de 420 m, direcţia E-SE în linie dreaptă faţă de platoul superior și aprox. 140m NE de 
sectorul de cercetare arheologică numit punctul Șura (Plantos, Ciută 2015: 252). 

1878 Crişan 1980: 82. Este de reţinut că mormintele nu au fost încă publicate integral, majoritatea informaţiilor 
fiind culese din diverse surse, iar altele deduse pe baza măsurătorilor şi a observării neconcordanţelor dintre 
acestea şi menţiunile descoperitorilor. Astfel, s-a putut deduce că au existat două armuri de zale, în doi tumuli 
diferiți (Borangic 2011: 178), precum şi două pumnale curbe de tip sica (Borangic 2009a: 43). Recent un al doilea 

Necropola recompune înaltul statut al personajelor îngropate aici. În ciuda modestiei 
fortăreței, valoarea echipamentelor şi a întregului mobilier funerar fac, de departe, ca aceasta 
să fie cea mai consistentă dintre descoperirile similare din Dacia preromană. Sursele precise 
de venit ale clanului sau familiei pot fi doar presupuse, dar între acestea războiul nu putea lipsi. 

Vorbind despre sursele de venit ale elitelor militare de pe valea Mureşului Mijlociu, ele 
trebuie să fi fost consistente, fiind vizibile nu doar în costurile mari cerute de ridicarea şi 
întreținerea fortărețelor, ci şi în teritoriu. Chiar dacă, cel mai des, obiectele de valoare şi 
tezaurele monetare descoperite în teren nu pot fi legate direct de aristocrația care stăpânea 
valea, este evident că bunurile produse, tranzitate sau tranzacţionate prin acest sector erau, într- 
o formă sau alta, gestionate de către elite. Economia zonei era bazată pe resursele locale, 
completată de câştigurile obținute de către aristocrația războinică pe calea armelor, venituri 
care, mai devreme sau mai târziu, se regăsesc în teritoriu. 

Desigur, acest traseu al valorilor este dependent, din punct de vedere statistic, de 
numărul de depuneri din epocă (nerecuperate de către deponenţi!S'?) şi, mai ales, de procentul 
de descoperiri ale acestor depuneri. Chiar şi în aceste condiţii, bunurile recuperate de-a lungul 
timpului din acest areal arată o prosperitate evidentă a comunităților de aici. 

De pe raza orașului Alba Iulia provin două colane de argint!5%, realizate prin împletire 
şi un tezaur de monede dacice din acelaşi metal, imitații după monedele lui Filip II și monede 
dacice scyphate şi un alt tezaur compus din monede de argint emise de Apolonia şi 
Dyrrhachium!5!. Nu se cunoaște însă numărul real de piese descoperite. 

Este posibil ca din cetatea de la Căpâlna, căutătorii de comori să fi sustras un colier şi 
o pereche de cercei de aur (PI. 43/3), bijuterii presupuse a proveni dintr-un ipotetic mormânt 
de femeie (vezi supra). Piesele au fost considerate importuri din spaţiul elenistic!552, ceea ce 
arată legăturile, economice şi militare în acest caz, dintre citadelă şi sudul Dunării. Din cetate 
mai provin și 30 de denari'5%, dataţi pe mai multe paliere cronologice situate între anii 121-18 
a.Chr.. Monedele au fost descoperite în ruinele turnului-locuință, ceea ce poate fi interpretat ca 
fiind o tezaurizare în acest loc. O parte dintre aceste monede sunt imitații dacice, realizate în 
perioada lui Burebista. Pe lângă monede, din sit mai provin câteva podoabe de argint (inele, 
brățări, fibule)'5% şi un torgues din acelaşi material'555. Doar o parte din aceste piese, mai exact 
fibulele şi cerceii, au fost publicate în monografia cetăţii, colierul fiind doar amintit, 
exprimându-se rezerva privind materialul din care era confecționat!s%€. 


pumnal provenit din necropolă a fost redescoperit în depozitele muzeale (Sîrbu, Borangic 2016: 92), confirmând 
astfel deducțiile şi presupunerile anterioare. Situaţia este relativ identică în cazul spadelor de aici. 

1579 Numărul mare de tezaure (monede, piese de podoabe etc.) ridică întrebarea dacă depunerea acestora a avut 
loc ca urmare a unor frământări politico-militare sau acestea reprezintă ofrande închinate unor divinități (Spânu 
2012: 164), fapt ce ar explica nerecuperarea de către proprietari a atâtor cantităţi de metal prețios. 

1880 Elemente de podoabă cu evidentă calitate de subliniere a statutului purtătorului apar în aproape toate culturile 
antice. În spaţiul barbar par să fi avut și o funcţie în cadrul economiei de prestigiu, fiind folosite ca daruri cu tentă 
diplomatică. În acest sens se poate cita menţiunea lui Tacit despre germani: Căpeteniile se bucură mai ales de 
darurile neamurilor vecine care li se trimit nu numai de unul sau altul, ci și de obşte: cai buni, arme minunate, 
alămuri și colane (Germania, XV, 2). Inclusiv la celți, torques-urile erau purtate ca semn al distincției şi de bărbaţi 
şi de femei. Având în vedere legăturile dintre aceste spații, se poate presupune că și la daci torques-urile aveau o 
funcţie asemănătoare. Prezenţa lor numeroasă în nordul Dunării poate fi şi o consecinţă a politicilor romane de 
negocieri, venite în întâmpinarea gusturilor barbare (Rustoiu 1987-1988: 1086-1087). 

181 RepArhAlba: 30; Rustoiu 1987-1988: 1082. 

1882 Catalog 2014: 315-316. 

183 Glodariu, Moga 1989: 116-122. 

184 RepArhAlba: 67. 

1885 Macrea et alii 1966: 20. 

1886 O confuzie, în cel mai bun caz, prezentă de altfel și în cazul unei piese similare, descoperite la Inuri, Vințu de Jos. 

În comuna Bucium a fost descoperit un tezaur de monede thasiene, cu numărul de piese 
neprecizat în literatura de specialitate!s%. 

În satul Colţeşti (com. Rimetea) au fost descoperite un număr de trei sau patru coliere 
din sârmă de argint răsucită, cu capetele în formă de cap de şarpe!885. 

Descoperirea cetății de la Cugir a fost precedată de apariţia a două mari tezaure 
monetare, ivite accidental. Primul, apărut în anul 1868, chiar la poalele Dea/ului Cetăţii, era 
format din cca. 200 de monede dacice, de mai multe tipuri, majoritatea din categoria Aiud- 
Cugir, alături de altele emise la sudul Dunării. Al doilea mare tezaur, compus se pare din 
aproximativ 2000 de piese, a fost descoperit în anul 1955 la poalele Dea/ului Cetăţii, punctul 
Sub Coastă, spre Valea Viilor. Majoritatea obiectelor de aici au fost pierdute, fiind topite şi 
transformate în lingouri de către localnici!5%. Din același sit provin alte două monede cu efigia 
lui Domitian!5%. 

Importantă ar fi şi informaţia potrivit căreia tot la Cugir ar mai fi fost descoperit un 
tezaur format din monede preromane, brățări, inele şi piese de harnaşament, toate lucrate din 
aur!%!, informaţie care din păcate astăzi este incertă, piesele nefiind identificate deocamdată. 
Prezenţa aurului în descoperirile ulterioare (T. II), precum şi sursa de aur care era valea 
Pianului, credibilizează într-o oarecare măsură menționarea tezaurului. De remarcat că din 
același perimetru cu tezaurul par să provină şi o armură și o spadă, piese şi ele nesigure (sau în 
cea mai probabilă variantă cu origine medievală)!%%, descoperirea având un traseu imposibil 
de recompus, artefactele fiind cel mai probabil pierdute. 

Alt tezaur, de mai mici dimensiuni, constând din 15 monede dacice de tip Hunedoara, 
la care se adaugă două drahme de argint (Apollonia și Dyrrhachium), găsite în locuri 
neprecizate, provine din satul Decea (com. Mirăslău)!5%. 

De la Geoagiu de Sus (com. Stremț) provin cca. 40 de monede de aur schifate şi una de 
argint, având inscripția BIATEC, iar pe revers imaginea lui Helios. Acest tip monetar este 
atribuit celților din tribul Boii, rezidenți în preajma Bratislavei şi au ajuns în acest spaţiu ca 
urmare a înfrângerii administrate acestora de către Burebista. De pe raza aceleiaşi localități 
provine şi o fibulă de argint, descoperită întâmplător în punctul numit Cuciu. Această fibulă 
(de schemă Latene D, tip 3) a fost datată în intervalul dintre primul sfert al secolului I a.Chr. şi 
începutul secolului I p.Chr. şi are o analogie în situl de la Piatra Craivii!5%. 

În 1955, în satul Inuri (com. Vințu de Jos!%5), în punctul Piatra cu Stânjeni, a fost 
descoperit un tezaur de denari romani, dataţi între 147-77 a.Chr. Piesele au fost împărțite între 
localnici, astfel că, din întregul lot, s-au mai recuperat doar 38 de monede, fără a avea 
certitudinea că acesta a fost numărul real. Analizarea tezaurului a oferit o ipoteză inedită asupra 
modului de acumulare a valorilor conţinute, care nu au fost tezaurizate bucată cu bucată, în 
timp, ci ele ar proveni dintr-o singură sursă, pusă de către specialişti pe seama comerțului!5%. 
Fără a contesta această direcţie, care apare întotdeauna ca explicaţie facilă, putem spune că este 


57 RepArhAlba: 64. 

58 RepArhAlba: 82. 

559 Popa 2011: 309-325. 

5% RepArhAlba: 88. 

51 Popa 2011: 300. 

5% Lewitzky 1901: 19-20. 

5% RepArhAlba: 91. 

54 Popa 2010: 294-295. 

595 Tot de la Vințu de Jos, punctul Valea rea, este semnalat un număr neprecizat de torques-uri, descoperite în a 
doua jumătate a secolului al XIX-lea. Piesele sunt astăzi pierdute (Mărghitan 2008: 167-168). 
5% Suciu, Simina 2002: 175-176. 

plauzibil ca lotul să fi fost o pradă de război, incursiunile dacilor la sud de Dunăre fiind 
frecvente. 

Din aceeași localitate, Inuri, dintr-un punct neprecizat, provine un forques de argint, 
realizat din sârmă torsadată (PL. 43/7), descoperit la începutul secolului al XX-lea!5”. Colierele 
de acest tip sunt datate, în Dacia preromană, pe tot parcursul secolului 1 a.Chr. şi începutul 
secolului I p.Chr!5%. Descoperirile de la Inuri sunt puse în legătură cu alte aşezări dacice de pe 
malul drept al Mureșului, din apropierea orașului Alba Iulia de astăzi, respectiv cele de la 
Vurpăr şi Pâclişa. Punctual, prezența locuirii dacice poate certifica protejarea accesului spre 
nord, către sursele aurifere din Apuseni, prin Valea Cuţului, în mod similar cu celelalte căi 
paralele!5%. Locuirea din acest perimetru permite ipoteza că aici exista un punct de 
supraveghere sub forma unui turn de veghe din lemn!%%. Alt colier torsadat, împreună cu o 
fibulă, sunt menţionate ca provenind de la Oarda!”!. 

De pe teritoriul satului Medveș (com. Fărău) provine un tezaur de monede romane 
republicane, din care sau mai putut recupera 13 piese, datate din secolul II a.Chr. şi până la 
mijlocul secolului 1 a.Chr. (175/151-69 a.Chr.)!%2. Tot din acest sat provine un alt tezaur 
monetar, compus din 18 monede republicane și 123 imperiale ale cărui caracteristici!” conduc 
la ipoteza că a aparţinut unui autohton, care le-a strâns în timp şi care a supravieţuit războaielor 
daco-romane. Tezaurul a putut fi îngropat cu prilejul răscoalelor din provincia Dacia, izbucnite 
la moartea lui Traian!%%. 

La Pănade (com. Sâncel) a fost descoperit cu prilejul unor lucrări agricole, în partea de 
NE a satului, în punctul numit Dos, situat la confluența pârăului Dăpăului cu valea Sărăturii, 
un tezaur de drahme de tip Dyrrhachium, compus din cca. 270 de piese, fără a avea certitudinea 
că au fost recuperate toate monedele risipite între țăranii care au descoperit depozitul!%5. 

În satul Nădăştia (com. Almaşu Mare), în 1829, a fost descoperit un tezaur de podoabe 
dacice de argint, având analogii cu cel de la Sălişte (fostă Cioara)!%. 

La Ocna Mureş sunt semnalate o fibulă și o brățară fragmentară, realizată din fir răsucit, 
ambele de argint!%7. 

Alt tezaur provine de la Pianu de Sus (com. Pianu), descoperit pe un deal din apropiere 
(Tekenyel), în 1852, compus din 50 de monede (26 drahme din Apollonia, 23 drahme din 
Dyrrhachium şi o drahmă thasiană). Din descrierea pieselor nu rezultă dacă acestea sunt 
originale sau copii locale!%8. 

La Răhău, în punctul Valea caselor, s-au descoperit, în prima jumătate a secolului al 
XIX-lea, câteva sute de denari republicani de argint. Piesele au fost recuperate şi transportate 
la Viena!%%. Independent de acestea, de pe raza comunei, au fost recuperate câteva monede 
izolate. 


51 Takacs 1982: 93-97. 

5% Rustoiu 1987-1988: 1083. 

5% Plantos, Popa 2004: 80-81. 

% Gheorghiu 2005a: 40. 

%1 RepArhAlba: 132. Nu este clar dacă descoperirea a avut loc la Oarda de Sus sau Oarda de Jos, dar distanţa 
dintre cele două localităţi este foarte mică. Ambele sate sunt înglobate astăzi în orașul Alba Iulia. 
%2 RepArhAlba: 124. 

%3 Cronologia pieselor este cuprinsă între 135 a.Chr. şi 112-117 p.Chr. 

%04 Suciu 1990-1993: 205. 

%5 Brudiu 1971: 173-172 

906 RepArhAlba: 129. 

%7 RepArhAlba: 135. 

%08 RepArhAlba: 145. 

%9 RepArhAlba: 152. 

Din perimetrul şi proximitatea orașului Sebeş provine o imitație a unui stater de tip 
Lysimah şi un tezaur compus din 50 de drahme din Apollonia și Dyrrhachium. Un alt tezaur 
(descoperit în 1801) conţinea 395 imitații după drahmele din Thasos!”!0. 

De la Şeuşa (com. Ciugud), dintr-o descoperire mai veche, provin 84 de denari romani 
republicani!?!!. 

Doi aurei imperiali de aur au fost găsiți accidental la Șibot. Piesele au fost emise la 
Roma, între 63-68 p.Chr. în timpul împăratului Nero. Monedele sunt şi ele puse în legătură cu 
incursiunile dacice în Moesia (iarna dintre anii 85-86 p.Chr.) sau pot proveni din subsidiile 
plătite de către Domitian, dacilor, în anul 891912. 

La Șpring, în punctul Dealul carpinilor, s-a descoperit, în 1977, un tezaur format din 
50 de monede de argint romane, emise între 136 şi 15 a.Chr. Piesele au fost puse şi ele în 
legătură cu conflictele daco-romane din această perioadă!*!5. 

La începutul secolului XX au fost descoperite, la Teiuș, 18 monede de tipul Filip II şi 
un tezaur de denari romani republicani şi imperiali!9!%. 

Nesigură este datarea unui tezaur de peste 200 monede romane de argint, descoperit în 
1863 la Ighiu, piesele putând fi republicane sau mai târzii!”!5. Din localitatea vecină, Şard 
(com. Ighiu), provin, din descoperiri fortuite şi separate, două monede dacice de argint, o 
monedă macedoneană din acelaşi metal, 12 denari romani republicani și unul imperial!”!6. 

Acestea sunt cele mai reprezentative acumulări de monedă din sectorul analizat. Nu am 
inclus aici descoperirile izolate, cu câte una-două piese (Doştat, Piatra Craivii, Petrești, Răhău, 
Tărtăria, Ungurei (posibil tezaur), Valea Sasului (com. Şona), Vințu de Jos). 

Cantităţilor de metal preţios stocat în monedă li se adaugă diversele podoabe de argint 
descoperite în mai multe puncte ale arealului discutat. 

Din cetatea de la Piatra Craivii s-au recuperat câteva piese de argint: fibule întregi și 
fragmentare, cercei, o plăcuţă cu funcționalitate necunoscută şi pandantive-cui. Descoperirea 
unor unelte specifice orfevrierilor, precum şi a unui tipar ceramic pentru turnarea inelelor 
denotă existenţa unui atelier de bijutier pe una dintre terasele de aici!”!7. 

De la Colţești (com. Rimetea Mare) provin şase torques-uri, descoperite în secolul al 
XIX-lea, apărute probabil disparat şi la intervale neprecizabile de timp!”!€. 

Dintr-un loc neprecizat, de pe raza localităţii Săsciori, provin două fibule de argint cu 
nodozități, întregi şi două similare, dar fragmentare, precum şi o centură din plăci 
dreptunghiulare legate cu inele!*!?. 

La Poșaga de Sus (com. Poşaga) s-a descoperit, în 1843, un tezaur de podoabe dacice 
de argint, compuse din două fibule cu noduri şi un lanț cu pandantive-cui. Sunt amintite şi 
brățări spiralate cu extremităţile în formă de capete ofidiene!”%. Un fragment al unei alte brățări 
de argint, cu extremitatea păstrată în formă de protomă zoomorfă, provine de la Vălișoara (com. 
Livezile), descoperită și ea în secolul al XIX-lea!*?!. La Crăciunelul de Jos a fost descoperit un 


0 RepArhAlba: 168. 

! RepArhAlba: 180. 

2 Suciu, Moga 1985: 161-169. 

3 Pavel 1978: 91-101. 

+ RepArhAlba: 188. 

5 RepArhAlba: 111. 

* RepArhAlba: 179. 

7 Moga 1979: 513-518. 

3 Mărghitan 2008: 39-40. Locul descoperirii apare uneori în literatura de specialitate cu numele vechi, 
ngeorgiu-Trascău. 

” RepArhAlba: 165. 

%0 RepArhAlba: 149. 

%1 Mărghitan 2008: 165-166; RepArhAlba: 204. 

fragment din arcul unei fibule de argint dacice cu noduri!”%, iar de la Crăciunelul de Sus (com. 


Cetatea de Baltă) provin câteva fibule similare, fără a avea detalii suplimentare despre numărul 
real sau soarta acestora!%5. 

În apropiere, în satul Făget (com. Valea Lungă) este semnalat un rorgues, fără alte 
detalii'%%. În zona văii Târnavei Mici, pe raza comunei Cetatea de Baltă, a fost descoperită 
accidental o fibulă de argint, fără a i se cunoaște morfologia sau detaliile!%5. 

O veche descoperire întâmplătoare (1899), din zona satului Rachiş, (com. Mihalţ) 
menţionează două inele din sârmă de argint!%. 

Pe raza satului Lupu (com. Cergău), în punctul numit Sub vii, a fost descoperit, în 1978, 
un tezaur de piese de argint. Acesta consta în două fibule cu nodozităţi, un bol de bronz 
semisferic de tip mastos şi şapte falere cu reprezentări antropomorfe şi zoomorfe, obținute prin 
ciocănire (Pl. 55/1). Toate obiectele au fost deformate şi introduse forțat în vasul de bronz de 
către cel care le-a ascuns. Datarea acestui tezaur a fost propusă între sfârşitul secolului al II-lea 
şi începutul secolului I a.Chr.1%?7. 

Tezaurul de la Sălişte (fost satul Cioara), descoperit în anul 1820 şi achiziționat în parte 
de Kunsthistorisches Museum din Viena!%%, a fost datat la începutul sec I a.Chr. Iniţial întregul 
tezaur număra peste 62 de piese de argint, unele aurite, dar de-a lungul timpului o parte s-au 
pierdut. Cantitatea de metal prețios conținută a fost estimată la cca. 1 kg, poate ceva mai mult. 
Piesele recuperate constau în fibule, brățări, colane, lanţuri, inele, aplici discoidale, o plăcuță 
de argint aurit (PI. 33/2), pandantive-cui, verigi, garnituri şi alte fragmente neidentificabile. D. 
Spânu este de părere că fragmentele de tablă în formă de pâlnie, prezente în tezaur, ar putea fi 
resturile unui carnyx!"%, reconstituirea grafică a acestuia fiind plauzibilă. 

Ultimul tezaur analizat este cel descoperit în satul Sărăcsău, com. Șibot, punctul Sub 
Boacăș. Şi acesta este rezultatul unei descoperiri întâmplătoare, făcută în anul 1950, sub un 
strat de pământ tasat şi cu urme de ardere şi cenușă, interpretat ca vatra unei locuinţe. Tezaurul 
din argint este compus din trei colane, patru fibule mari, patru fibule mici, o altă fibulă 
fragmentară, patru brățări şi șase inele (PI. 43/1). Toate piesele au fost introduse într-un vas de 
lut!%%0. F. Medeleţ face observaţia că piesele din acest tezaur sunt dintre puţinele care par să fi 
constituit podoabele a două costume ceremoniale distincte, unul pentru un adult, iar celălalt 
destinat unui copil!%!. Întregul lot, unul dintre puţinele tezaure descoperite în relaţie cu o 
locuinţă, aşezare sau cetate, poate să fi constituit o ascundere sau, la fel de posibil, o depunere 
ritualică în legătură cu vatra sub care a fost îngropat. 

Privit în ansamblu, se observă că sectorul de vale analizat şi repertoriat conţine un 
număr considerabil de artefacte de argint (PI. 54), raportat la suprafaţa regiunii discutate. 

Se observă că a ajuns până la noi, fie concret, fie sub formă de informaţie, o cantitate 
de monedă considerabilă, aproape exclusiv din argint (PI. 52). Valoarea tezaurelor reprezintă, 
desigur, doar o oarecare parte a realităților din epoca dacică, motiv pentru care se poate 
presupune o intensă activitate economică, ramificată pe diferite direcții de producție, 


%2 RepArhAlba: 84. 

Mărghitan 2008: 45. 

%4 Rustoiu 1987-1988: 1082. 

%5 Mărghitan 2008: 29-30. Piesa este astăzi pierdută. 

%6 Mărghitan 2008: 112. 

%1 Crişan 1986: 221-222; Glodariu, Moga 1994: 33-49. 
%8 Mărghitan 1969: 315; p. 327; p. 325-326. 

% Spânu 2012: 85; Pl. 110. 

90 Floca 1956: 6-18. 

91 Medeleţ 1994: 217. 

concretizată în bunuri produse și monedă aflată în circulație sau stocată. Acesteia i se adaugă 
moneda adusă din imperiu, rezultată din campaniile de pradă, războaie sau stipendii. 

O situație interesantă — din perspectiva binomului centru-preriferie — o reprezintă 
cantitatea mare de monedă imitată, inițial elenistică, apoi romană (situație identificată și în alte 
zone ale regatului dac). Istoricul englez Kris Lockyear pune întrebarea dacă nu cumva copierea 
monedelor reprezenta o formă de concurență între căpeteniile din teritoriu capabile să emită 
astfel de piese, care constituiau desigur o formă de reflecţie a puterii şi prestigiului lor? Ipoteza 
este tentantă cu atât mai mult cu cât obiectele din locurile îndepărtate și cunoașterea locurilor 
de unde acestea proveneau oferea o sursă de putere liderilor daci!%?. 

Fără îndoială că imitarea, posesia şi tezaurizarea monedei se poate înscrie, alături de 
alte elemente comportamentale, în conceptul de competiție specific elitelor militare din Europa 
proto-istorică!%55, direcţie de investigare istorică mai puţin cercetată în România. 

Posibilităţile de import — în condiţiile în care argintul nu era exploatat de către daci!%% 
— sunt diverse, putând fi presupuse legături economice cu sudul Dunării!%5, dar și rezultante 
ale acţiunilor militare dacice!%56. 

Privind retrospectiv micro-repertoriul zonei, se pot extrage câteva observaţii. În primul 
rând, descoperirile din acest sector se încadrează în nota generală a tezaurelor de argint din 
Dacia preromană. Aproape toate au fost descoperite accidental, ceea ce a alterat informaţia de 
context, iar în multe cazuri nu mai există nici măcar certitudinea că au fost predate sau 
recuperate toate componentele inițiale. Chiar şi în acest caz, sunt puţine astfel de descoperiri 
urmate de verificări și controale arheologice. 

Apoi se ramarcă faptul că piesele de aur sunt descoperiri rarisime. Exceptând monedele 
celtice de la Geoagiu de Sus (PI. 53/1), excepţionale prin număr, şi cei doi aurei de la Șibot, 
aurul este aproape inexistent în zonă. În repertoriul descoperirilor am identificat doar o piesă 
în tumulul II de la Cugir!” (PL. 43/5), puternic deformată de temperatura rugului funerar. 
Putem adăuga şi plăcuţa de argint aurit de la Sălişte (PI. 33/2). Aspectul se încadrează şi el în 
nota generală a rarităţii aurului de pe teritoriul regatului. În peisajul arid din acest punct de 
vedere, colierul şi cerceii de la Căpâlna (PI. 43/3) sunt extrem de atipice şi evidențiază statutul 
aparte al aristocratei care le-a purtat, în ciuda oricăror interdicții probabile. Situația este şi mai 
stranie prin faptul că Mureşul desparte, în acest sector, două zone cu potenţial aurifer evident, 
Cadrilaterul de aur la nord şi valea Pianului la sud!%8. 

De asemenea, metalul preţios lipseşte din inventarele funerare, cu excepția 
mormântului princiar de la Cugir și a pieselor cu provenienţă și context incert de la Căpâlna. 
Războinicii de pe valea Mureșului s-au înmormântat într-un cadru foarte sobru, armele fiind 
cele mai constante valori din cadrul inventarelor funerare. Sobrietatea aceasta însă privea doar 
echipamentul depus în morminte, pentru că argintul prezent predilect în tezaure, sub formă de 


%2 Plourde 2009: 266. 

933 Lockyear 2004: 70; Florea 2006: 8. 

934 Mai exact, dacii nu cunoşteau sau nu foloseau metode de separare a argintului din aur sau din alte minereuri 
polimetalice. Este însă logică folosirea unor pepite de argint nativ, cazuri totuși rarisime, care însă nu puteau 
furniza cantități foarte mari de metal. 

935 Către care puteau fi direcționate diverse mărfuri, în special sare, vite, cai, blănuri, grâne, posibil sclavi. 

%6 Fie că vorbim de prăzi de război, subsidii, tributuri sau daruri. Este ştiut faptul, de exemplu, că regiunile 
pontice asigurau în epoca Greciei clasice, pentru hrana Atenei, o cantitate de grâne egală cu toate celelalte zone 
de import (Egipt, Sicilia etc.). Putem presupune că Dacia a rămas unul dintre furnizorii principali de cereale. 

937 Se pare însă că de aici provin două astfel de fruntarii, al doilea fiind presupus pe baza analizelor metalografice 
ale diverselor resturi de piese de aur din acest sit (inf. A. Rustoiu). 

%8 Analizele metalografice efectuate nu exclud ca aurul folosit să provină din spaţiul transilvan, caz în care doar 
meşterul (ambulant?) sau atelierul (şi stilul) ar fi sud-dunărene. 

fibule, brățări sau colane, arată că în vestimentația şi portul zilnic acesta era intens folosit. Şi 
desigur, în alte aspecte ale vieţii cotidiene şi spirituale. 

Referitor la port se observă că, în ciuda numărului mare de fibule cu noduri, nu doar 
din acest sector, ci din întregul spațiu dacic, aceste piese de podoabă importante lipsesc din 
reprezentările Columnei Traiane. Şi aici, la fel ca pe reprezentările statuare de daci din Imperiu, 
sunt redate doar fibule discoidale!%. Este un aspect care conturează o altă realitate 
arheologică, respectiv ieşirea din uz a acestor piese, care nu mai apar în descoperiri după epoca 
lui Burebista!%0, semn sau consecință a unor modificări importante. În schimb colanele, piese 
cu evidentă încărcătură socială și, probabil, religioasă, apar figurate pe două dintre falerele de 
la Lupu, purtate de personajele feminine!” (PL. 54/1) şi în câteva scene de pe Columna Traiană 
(XXXIX), tot de către femei!” (PL. 54/2-3). Este foarte probabil că aceste colane erau purtate 
de ambele sexe, aşa cum reiese din reprezentarea de pe una dintre falerele de la Surcea, în care 
cavalerul are astfel de podoabe (suprapuse?) la gât (PI. 42/1). 

Şi totuși, argintul reapare în Transilvania, după o pauză de aproape două secole, în 
tandem cu revirimentul dacic, în fruntea căruia se aflau aristocrații războinici. Cele două 
elemente nu pot fi disociate, ceea ce înseamnă că metalul avea alte atribuţii şi semnificaţii, 
nefiind agreat în ritualurile funerare!%5. 

Prezenţa atâtor tezaure nerecuperate poate fi explicată prin încercarea de protejare a lor 
în contextul unor convulsii interne ale lumii dacice. La fel de bine ar putea însemna o renunțare 
de bună voie la aceste valori, închinate în acest fel unor zeități!” și cuprinse astfel în marile 
modificări religioase care au animat societatea dacică în secolul I a.Chr., perioadă în care sunt 
datate cele mai multe tezaure. 

O ultimă observaţie este legată de volumul semnificativ de metal preţios descoperit, 
mare parte în secolul al XIX-lea. În ciuda acestui fapt, în plan real cantităţile trebuie să fi fost 
cu mult mai mari, dacă ţinem cont de posibilele elemente nedescoperite sau de prăzile spoliate 
de romani. Prezenţa consistentă a metalului prețios — doar un indicator dintre multe altele — în 
acest teritoriu arată că de bogăţie s-a bucurat şi zona rurală a capitalei, nu doar tezaurul regal. 
În această cheie putem înţelege divergenţa acerbă de opinii care animă comunitatea ştiinţifică 
în legătură cu valoarea ridicată a capturilor de război luate de Traian din Dacia. 

Prezenţa unui număr atât de mare, în acest areal, de monedă din argint (elenistică, 
celtică, autohtonă, romană), precum și a podoabelor şi bijuteriilor, cărora li se adaugă şi 
celelalte descoperiri apropiate din judeţele Hunedoara și Mureș, numeroase și ele, trebuie pusă 
în relaţie cu resursele şi rolul văii Mureşului Mijlociu în cadrul mai larg al civilizației dacice. 
Că aceste resurse erau consistente o dovedeşte în primul rând o altă dimensiune observabilă, 
mai exact parametrii fenomenului militar dacic din acest perimetru. 


1939 Singura reprezentare a fibulelor cu noduri pe veşminte apare pe două dintre falerele de la Lupu. 

1940 Cronologia acestui tip de fibule este destul de scurtă: secolul II a.Chr. - jumătatea secolului I a.Chr. (Rustoiu 
1997a: 33), restrânsă de D. Spânu la al doilea și al treilea sfert al secolului I a.Chr. (Spânu 2012: 142). Dispariţia 
acestui tip de accesoriu-podoabă poate fi atât o consecință a unor reforme culturale, cât şi dispariţia atelierelor 
producătoare, respectiv a meșterilor capabili de a fabrica astfel de produse relativ complicate. 

191 Moga, Lupu 1994: 40-41. 

1942 Colane, aparent suprapuse, poartă și personajele, un bărbat şi o femeie, figurate pe falerele de la Galite. 

19% Bxcepţiile sunt constituite dintr-o piesă interpretată drept faleră, provenită din T.III de la Cugir (Teleaga 
2014: 307, nota 51), câţiva butoni şi stropi din acelaşi material din T. II; o pafta placată cu argint aurit din 
mormântul tumular de la Costeşti (Gheorghiu 2005a: 208) şi mormintele de la Tilișca (Lupu 1989: 34-35). Doar 
la Tilişca argintul este prezent în morminte, dar lipsa unor piese de armament face ca acestea să poată fi destinate 
unor femei. F. Medeleţ a avansat chiar ideea unei depuneri rituale, fără caracter funerar (Medeleţ 1994: 193), 
ipoteză foarte probabilă dacă avem în vedere ca unele piese au fost tăiate intenționat cu dalta. 

1944 Crişan 1986: 427. 

Începând cu secolul II a.Chr. se constată, în special în sectorul Aiud - Vințu de Jos, o 
expansiune demografică remarcabilă, exprimată prin numărul mare de aşezări, în mod evident 
mult mai consistent comparativ cu perioadele anterioare. Concentrația nu a rămas conectată 
doar pe firul văii, ci a radiat pe văile secundare şi pe pantele sud-estice ale Apusenilor (Cetea, 
Inuri, Râmeţ, Țelna, Poşaga etc.)!"% (PI. 53/2). 

Această dinamică demografică şi consecinţele ei economice și politice au avut desigur 
în frunte elitele militare din regiune, fapt evidenţiat de cetățile existente şi de mormintele 
războinicilor descoperite aici. Luând în considerare și depunerile, numai în judeţul Alba sunt 
contabilizate 11 astfel de puncte cu descoperiri, totalizând 23 de inventare care conțin arme 
sau echipamente specifice războinicilor daci! (PL. 54), un număr consistent, depăşit doar de 
concentrația similară din Oltenia, zonă însă mai puțin dinamică din alte puncte de vedere. 

Prezenţa unui număr atât de mare de războinici aristocrați în teritoriu, determină o 
discuţie care atinge mai multe coordonate. Prima este de natură cronologică. Un prim indiciu 
este datarea mormântului princiar tumular (T.Il) de la Cugir. Pe baza analizelor cu radiocarbon 
(C14), lemnele utilizate pentru construcția rugului funerar au fost datate în intervalul 160-95 
a.Chr., deci mai devreme decât domnia lui Burebista!” şi debutul proiectelor edilitare din 
Munţii Orăştiei. Începuturile cetății sunt şi mai timpurii, primul nivel de locuire dacic fiind 
stabilit de către autorii săpăturilor între sfârșitul secolului III şi începutul celui de al II-lea 
a.Chr. 

Este evident că, anterior avansului dacilor spre zona montană unde va fi ridicată 
Sarmizegetusa, incipientă în acel moment!**, nucleul puterii dacice era pe pantele de nord ale 
Munţilor Sebeșului, unde se sprijinea pe fortăreaţa de la Cugir!%0, fără îndoială un centru şi 
sediu tribal important în acel moment. 

Nu poate fi eludat un alt aspect strategic. Zona cuprinsă între Blandiana la sud-vest și 
Aiud-Teiuş la nord-est, conţine limitele înaintării din ambele direcții ale celților. Din anumite 
motive, acest sector nu a fost ocupat consistent de aceştia, în ciuda calităților regiunii!%!. În 
acest registru, revirimentul dacic se poate să fi avut punctul de iniţiere în acest sector, una 
dintre puţinele văi fertile neocupate în întregime de celţi!%2. Oprirea acestora nu se putea datora 


1945 Rustoiu, Rustoiu 2000: 185. 

1946 Un prim indicator este pumnalul curb de tip sica (Piatra Craivii = 9 exemplare, din care 5 încă nepublicate; 
Bulbuc = 5; Teleac 1 (plus un mormânt doar cu lance); Tărtăria = 2 (1 dintr-o locuință); Blandiana = 1; Berghin 
= 1; Cugir = 2). Acestora [i se adaugă, cu caracter discutabil, pumnalul curb provenit din împrejurimile Silivaşului, 
datat mai timpuriu şi probabil parte a unui set de arme celtice (Sîrbu, Borangic 2016: 28). 

1947 Teleaga 2014: 309. 

194% Crişan, Medeleţ 1979: 105-106. 

1949 Este evident că cercetarea întregului complex din Munţii Orăştiei are la bază elementele de habitat de la finalul 
regalității. Din acest moment este însă foarte greu să se recompună cronologia întregii zone, mai ales pe fondul 
stagnării publicării tuturor cercetărilor efectuate, unele acum aproape 50 de ani. Totuşi, cele mai timpurii urme, 
pentru Costeşti-Cetăţuie, sunt plasate la finalul secolului al II-lea a.Chr., dar mai sigur la începutul secolului 
următor (Gheorghiu 2005a, p . 128). 

1950 Se pot adăuga acestui orizont şi cetăţile de la Costești-Cetăţuie şi Cucuiş (Popa 2011: 281). 

191 În acest sector apar doar descoperiri sporadice de elemente materiale asociate celților (fibule, ceramică), 
departe însă de a documenta o locuire consistentă, similară cu alte zone. Dintre aceste semnalări de materiale cu 
caracter celtic o parte sunt incerte (Ferencz 2007: 51), iar o alta a apărut în asociere cu materiale dacice. 

195 Totuşi, lipsa prezenţei celtice din sector poate fi datorată lacunelor din cercetarea arheologică a văii, noi 
descoperiri putând oricând să apară şi, în consecinţă, să modifice această ipoteză. Un argument în acest sens îl 
constituie recentele descoperiri celtice consistente de la Gâmbaş (jud. Alba) sau Miercurea Sibiului (jud. Sibiu), 
prilejuite de construcția tronsoanelor de autostradă Sebeş-Turda şi Orăştie-Sibiu. 

decât unei forțe capabile să li se opună cu succes, semn că dacii din regiune aveau această 
capacitate!%55. 

Pe parcursul secolului al II-lea a.Chr. şi foarte probabil şi în mare parte din cel următor, 
în lhpsa unei mai fine cronologizări a mormintelor aristocratice din acest sector, valea 
Mureşului apare dominată de războinicii de la Blandiana, Bulbuc, Tărtăria, Teleac, Piatra 
Craivii, Căpâlna, Cugir şi celelalte puncte de descoperiri asociate lor. Este însă probabil că o 
formaţie politică a dacilor se constituise deja pe cursul mijlociu și inferior al Mureşului!95%. 
Edificarea regatului dac din Munţii Orăştiei a cuprins inclusiv comunitățile văii Mureşului 
Mijlociu sau chiar întreaga construcţie politică poate să fi fost creaţia lor!%5. De adăugat că 
două dintre cele mai importante centre de emitere de monedă autohtonă târzie — Răduleşti- 
Hunedora şi Aiud-Cugir!95 — se află în acest areal, acoperit, de altfel, de numeroase tezaure 
numismatice, în relație evidentă cu puterea economică și cu gradul de autoritate al formaţiuni 
lor politice din acest sector. 

Cea mai mare parte a istoricilor consideră că începând cu Burebista sau cel târziu cu 
urmașul acestuia la tron, Deceneu, nucleul politic al regatului se stabilește la Sarmizegetusa, 
înainte rolul acesta avându-l fortăreaţa de la Costești-Cetățuie!%. Mutarea a avut ca efect 
popularea intensă a proximităţii, numărul de aşezări civile din zonă crescând substanţial!”55. 
Întreaga structură socială staționată aici avea permanent nevoie de alimente, materii prime 
diverse, forță de muncă. Cantităţile de cereale și alte alimente, spre exemplu, care trebuiau să 
hrănească populaţia aflată pe şantierele din munți, unele întinse pe perioade mari de timp, 
trebuiau produse și transportate. Valea Mureșului, prin solul fertil, era cea mai apropiată şi mai 
convenabilă astfel de resursă. Nu există date certe privind relaţiile de schimb sau natura exactă 
a acestora, dar este verosimil ca aprovizionarea cu produse a capitalei şi a celorlalte cetăți din 
împrejurimi să se fi făcut printr-un sistem de obligaţii sau de schimburi!%”. Este evident că 
producția atelierelor metalurgice de lângă Sarmizegetusa nu era destinată doar rezidenţilor de 
aici, mai ales că mare parte din produsele acestora erau unelte agricole, prea puţin folositoare 
în zonele montane, scenariu în care produsele de aici plecau în bună măsură în teritoriu. 
Dimensiunea religioasă a metalurgiei în general şi a fierului în special, asortată cu centrul sacru 
din proximitatea capitalei este o altă direcție importantă şi de luat în considerare în relația 
prezentată!90. 


1953 Deşi studiul de caz cuprinde doar sectorul văii Mureşului dintre Ocna Mureş și Șibot, mai exact zona aflată 
astăzi pe raza administrativă a judeţului Alba, realitățile istorice concrete nu erau cantonate între aceste repere 
geografice actuale. Astfel, entitatea sau entitățile politico-militare dacice, care au stopat şi eliminat puterea celtică 
din regiune, stăpâneau un teritoriu cu siguranță mai vast şi avem în vedere aici descoperirile de la Hunedoara, 
care jalonează o prezență dacică continuă şi efectivă începând din secolul al III-lea a.Chr. şi până în secolul | 
p.Chr., ceea ce înseamnă o coabitare sau măcar o vecinătate destul de îndelungată între cele două culturi. 

954 Vulpe 2005: 569. 

%55 Transferul de putere în Transibvania, în detrimentul dominaţiei celților, s-a petrecut însă cu câteva generaţii 
mai devreme de domnia lui Burebista (Rustoiu 2002: 25), adică în orizontul cronologic de care aparținea 
aristocratul înmormântat la Cugir. 

956 Preda 1973: 295-307, fig. 21. Autorul coroborează aceste descoperiri cu informaţiile oferite de Ptolemeu (III, 
8, 3) şi atribuie monedele tribului ratacensilor (sau racatensilor). 

957 Identificarea marii cetăţi de la Grădiștea de Munte, din Munţii Șureanu, cu capitala Sarmizegetusa Regia (Dio 
Cassius, LXVIII, 9), precum şi cronologia acesteia sunt două probleme asupra cărora consensul istoricilor se lasă, 
din nou, aşteptat. Opinia majoritară este aceea că Sarmizegetusa a fost inițial doar un centru religios şi a devenit 
capitală abia în timpul domniei lui Deceneu (Peţan 2014: 1-2, cu bibliografia subiectului). 

1958 Florea 1986-1987: 82-88. 

1959 Florea 1986-1987: 90. 

1960 Ţaroslavschi 2006: 257. 

Plecând de la descoperirile din bazinul Mureşului Mijlociu, se naşte întrebarea dacă 
prezența atâtor războinici însemna de fapt protecția şi/sau aplicarea unor programe de 
opresiune sau de forță a autorităţii regale în teritoriu? Fără cunoaşterea sistemului de 
proprietate aplicat în lumea dacică va fi întotdeauna aproape imposibil de detaliat exact modul 
de acumulare și redistribuire a valorilor și eforturilor materiale și umane. Economia întregului 
complex din jurul capitalei nu se putea susține de una singură, nici sub aspect material și nici 
uman, astfel că apare firesc că ea se baza, în mare majoritate, pe resursele din teritoriu. În acest 
cadru, bazinul Mureșului era principalul furnizor de alimente, cereale în primul rând, dar şi de 
altă natură. Nu mai puțin importantă era utilizarea văii ca axă de comunicații şi transport. 

Desigur, funcţia de sursă aparţine întregului bazin, dar se pot observa mari diferenţe 
între diferitele sectoare ale acestuia. Concentrația de elemente asociate elitelor militare şi 
existența resurselor naturale preponderent pe sectorul suprapus astăzi județului Alba, 
construieşte imaginea unui zone economice puternice, capabile să se susțină economic și 
militar, iar apoi să participe cu aceste coordonate efectiv la edificarea regatului. 

Cetățile, aşezările, mormintele aristocratice, tezaurele şi numeroasele descoperiri 
monetare de pe valea Mureșului Mijlociu, întregesc imaginea unei structuri administrative bine 
articulate şi foarte prospere economic. Nu este de mirare că această societate era dominată de 
un număr mare de seniori ai războiului, direct interesaţi de resursele și controlul văii. Lipsa 
acestor tipuri de depuneri din preajma capitalei nu mai poate fi pusă pe seama carenţelor de 
cercetare, ci trebuie avut în vedere rolul și locul acestor elite războinice, mai ales către finalul 
regalității dacice, când este posibil să putem vorbi deja despre o restructurare a aristocrației 
dacice, împărțită acum în una aulică, având prioritar funcții administrative şi una provincială, 
cu funcţii preponderent războinice!%!. 

Tabloul general al acestei zone arată că valea Mureșului era o adevărată coloană 
vertebrală a economiei regatului dac, furnizând centrului din Munţii Orăştiei importante 
resurse alimentare, saline sau de metale preţioase. În completarea acestora, cea mai importantă 
resursă rămânea totuși factorul uman, de aici provenind nu numai militari de excepție, ci şi 
forță de muncă, meșteri şi artizani de prestigiu. 

Înainte de acest moment, foarte probabil comunităţile întinse de-a lungul râului se aflau 
sub ascultarea unor seniori războinici puternici. Unul dintre aceştia, tarabostele înmormântat 
la Cugir, avea toate caracteristicile unui rege: arme scumpe, cai de rasă, aur, argint, tumul 
funerar, cetate, clan, războinici de seamă, popor numeross. Dacă el a fost rege, atunci valea 
Mureşului mijlociu a fost regatul peste care el şi familia lui au stăpânit. Oricum, fără istoria 
acestui necunoscut aristocrat, evoluţia regatului dac din munții Orăştiei ar fi fost cu totul alta. 
Sau n-ar fi fost deloc. 


191 Borangic 2014a: 271. 


325 


CAPITOLUL IV. ELITELE MILITARE 


IV.A ELITELE MILITARE 


La origine un fenomen de sinteză socială, procesul de edificare a regalității dacice a 
fost, până la urmă, rezultatul eforturilor unei elite militare. Prin ce mecanisme ajung aceste 
elite în vârful ierarhiilor sociale, deşi pare uşor de dedus, rămâne o întrebare deloc lipsită de 
substanță. La fel cum sunt și cele legate de modalităţile alegerilor care articulează fenomenul 
sau cum influenţează aceste mecanisme viitorul entității politice pe care au creat-o. lar când 
sursele directe de informare sunt parcimonioase, interogațiile sunt cu atât mai acute și mai 
necesare. 

Este posibil ca stadiul cercetărilor în această direcție să stagneze din mai multe motive, 
unele independente de ariditatea peisajului documentar. Arheologia, ca metodă de cercetare, 
operează fundamental cu efectele activităților umane și nu aproape ignoră cauzele care le-au 
generat. A durat mai mult de un secol de arheologie concretă până când s-a conștientizat acest 
blocaj, iar soluţiile au fost căutate în conectarea sau, mai exact, la apelul către alte discipline 
ştiinţifice. Interdisciplinaritatea!”%a devenit, pe acest fond, aproape o regulă, chiar dacă 
ştiinţele auxiliare implicate sunt uneori la fel de limitate ca arheologia clasică!%2. Şi acestea 
operează majoritar asupra artefactului şi destul de puţin asupra contextului material sau cultural 
al acestuia. În acest cadru, arheologiei, văzută ca o suverană a cercetării istorice, 1 s-au atins 
din nou, relativ repede, limitele, cu toate că acum suma de răspunsuri accesibile a lărgit 
considerabil zona de confort a înțelegerii. Teoreticienii metodologiilor utilizate au remarcat că 
deși sfera de interogare a crescut, răspunsurile obținute sunt cantonate în același registru, chiar 
dacă aria cercetată e astăzi sensibil mai largă. O soluţie la acest impas a fost o nouă schimbare 
a abordărilor. Filozoful Paul Feyerabend a concretizat blocajul, spunând că metoda este calea 
cea mai sigură către eșec; diversitatea este benefică!*%. Arheologiei, altfel foarte sigură pe 
metodologia ei, îi lipseau abordările prin şi din prisma socialului, precum şi metodele prin care 
să explice nu doar ce este un artefact, ci şi de ce el este aşa. Cercetarea sistemică a culturilor 
istorice (Procesualismul; New Archaeology) a pornit aproape de la zero, lipsindu-i bazele de 
lucru esenţial necesare!%5. Dar meritul cel mai mare al procesualismului a fost includerea în 
cercetarea arheologică a unor discipline socio-umaniste: antropologia, psihologia, sociologia, 
etnografia, etologia etc., ca soluţie pentru ieșirea din impas. 

Desigur, parcursul metodologic schiţat nu a fost unul liniar şi nici măcar universal 
acceptat sau aplicat, dar ceea ce interesează în acest moment este conectarea arheologiei 
româneşti la aceste curente, unele aparent depășite deja în zona lor de geneză. O istorie a 


192 Istoricul N. Zugravu observă corect efectul aplicării excesive a interdisciplinarităţii, fapt care a dus uneori la 
diluarea arheologiei propriu-zise, disipată într-o mulțime de subdomenii (environmental archaeology, landscape 
archeology, spatial archaeology, archaeogeology, geoarchaeology, archaeological geology, behavioral 
archaeology, cognitive archaeology, evolutionary archaeology, postcolonial archaeology, social archaeology, 
industrial archaeology, processual archaeology, postprocessual archaeology, hermeneutic achaeology etc.) şi la 
pierderea, pe alocuri, a caracterului de intenţionalitate culturală a acesteia (Zugravu 2010-2012: 61). 

193 Arheologia ultimelor decenii este dominată de apelul, uneori sufocant, la discipline conexe, generând o inflaţie 
de subdiscipline care pun accent doar pe obiectivele pragmatice, pe sofistici conceptuale şi pe acurateţea 
metodologică (Zugravu 2010-2012: 61-62). Este evident că cele mai multe sunt axate tot pe studierea pozitivistă 
a artefactelor. 

1964 Paul Feyerabend, Against Method. Outline of an Anarchistic Theory of Knowledge, Minneapolis, University 
of Minnesota Press, 1970. 

1965 Bejan, Micle, 2006: 54-58. 

elitelor militare, şi nu numai, din epoca istoriei clasice este, însă, imposibilă fără ieșirea din 
rigiditatea metodologică tehnicistă consacrată. Deosebit de riscantă, abordarea unor surse 
documentare periferice sau non-convenţionale pentru a înțelege (şi a explica?) diversitatea 
socială a unei structuri culturale care a generat nu doar artefacte, ci şi idei, concepţii, credinţe, 
fapte este în esenţă o corelare cu subiectul cercetării: socialul. 

Însăși conceptul de elită este o preluare din sociologie, asimilare în mare parte naturală, 
dacă măsurăm exact distanţa dintre cele două discipline. Sociologia este axată pe studiul 
relațiilor dintre formele organizate a raporturilor sociale şi oameni, zonă în care arheologia, ca 
subsecvență a cercetării istorice, se regăseşte cu uşurinţă. Separația dintre sociologie și 
arheologie, sau, mai exact diferența, este că prima s-a concentrat pe evidențierea elitelor 
politice, în timp ce, pe lângă acestea, a doua are ca subiect de studiu și elitele sociale, 
economice, religioase şi militare. 

Aşadar ce este elita? 

Toţi sociologii sistematizează şi localizează termenul în jurul ideii de grup socia 
Un grup a cărui superioritate tradițională are la bază un set de calificări sau de aptitudini 
specifice!%, care, prin tot ce este sau întreprinde, e clar diferit de masa de indivizi din care 
provine și pe care o domină. În esenţă, atunci când e vorba despre un grup, acesta este cel care, 
într-un fel sau altul, a monopolizat poziţiile de forță (politică, economică, socială, culturală, 
militară, ideologică, chiar ştiinţifică etc.) ale comunităţii, ca o consecință a calităților, 
calificărilor şi voinţei de a accede a membrilor ei. 

O elită este întotdeauna rezultatul polarizării unei comunități, a unei structuri sociale. 
Elita, oricare ar fi ea, nu poate fi identificată decât prin comparaţia cu majoritatea, astfel că 
întotdeauna elita este o minoritate. Ca orice grup restrâns, elita este bine organizată, bine 
coordonată și foarte clar determinată, având un grad foarte mare de coeziune a indivizilor care 
o compun, motiv pentru care este îndeobşte supusă unui singur impuls!%5. Totuşi, pentru ca 
forma de grup aristocratic să funcționeze, este necesar ca rețeaua legăturilor de rudenie şi 
alianţe să fie de anvergură!”%, atât în interiorul lui, cât şi în exterior, pe mai multe coordonate. 

Conceptul de elită este, însă, şi ambivalent, putând fi aplicat la fel de bine şi indivizilor 
luaţi separat, atât timp cât noțiunea de elită are sens ca expresie a unei performanţe particulare. 
Revenind la semnificația mai largă, cea care nuanţează o categorie socială sau profesională, 
este de la sine înţeles că există tot atâtea elite câte domenii de activitate!”%. Între acestea, 
funcția războinică s-a distins clar, din vremuri imemoriale, prin emanația unor vârfuri sociale. 
În peisajul elitelor, cea militară avea și şi-a păstrat o calitate fundamentală. Funcţia ei este 
strâns legată de o activitate de maxim risc, pentru desfășurarea căreia sunt definitorii anumite 
caracteristici individuale: forță, curaj, exercițiu. Apartenența la această elită este condiționată 


[ 966 


196 Elitologia, ca disciplină ştiinţifică, începe să prindă contur începând cu a doua jumătate a secolului al XIX- 
lea şi începutul secolului următor, ca reacţie la apariţia marxismului, în principal datorită sociologilor Vilfredo 
Pareto (1848-1923) şi Robert Michels (1876-1936) şi a filozofului Gaetano Mosca (1858-1941), considerați 
teoreticienii clasici ai disciplinei. Teoriile acestora au convers către doctrina potrivit căreia guvernarea maselor 
de către o elită restrânsă este inevitabilă. Elita este creatoarea de act istoric, iar restul societăţii suportă actul 
guvernării, manipularea şi violența acesteia (Zamfirache 2013: 17-53), teorie în care se ghiceşte influenţa lui N. 
Machiavelli. Majoritatea exegeților acestora rămân în acelaşi contur teoretic (până spre sfârşitul secolului XX, 
când disciplina capătă noi direcţii teoretice), adăugând doar unele amendamente, dintre care este de amintit acela 
că nivelul de competenţă al individului şi poziția lui în rândul elitei nu coincid întotdeauna. 

197 Coenen-Huther 2007: 15. 

198 Zamfirache 2013: 36. 

199 Coenen-Huther 2007: 36. 

1970 Paletă de activităţi extinsă la toate tipurile de activităţi umane. Aplicând această cheie putem vorbi, spre 
exemplu, de o elită a hoților, a tâlharilor etc., ieşind cu această ocazie din blocarea conceptului de elită în zona 
pozitivă a socialului. 


327 


pragmatic de aceste însușiri, iar eticheta este întotdeauna dublată de calitatea sau calitățile 
cerute de grup. Riscurile permanente la care grupul militar este expus nu permite accederea 
unor indivizi neconformi, astfel că o elită militară este întotdeauna extrem de omogenă, de bine 
sudată în principiile ei şi mai ales foarte puțin predispusă la încălcarea condițiilor şi regulilor 
asumate și necesare, de altfel, supravieţuirii ei. 

O elită este întotdeauna produsul şi reflexia societăţii care a generat-o, de care nu se 
poate delimita, de care este susținută și întreţinută şi pe care şi-o subordonează. Pentru epoca 
istorică studiată, elita este, totuși, un concept bazat pe diferenţele surprinse arheologic între 
indivizi (sau elementele asociate lor) ori între indivizi și comunitățile lor. Piesele de inventar 
(funerar sau nu) deosebite (arme, bijuterii, podoabe), tipul de rit şi ritual (funerar, în acest 
caz!%1) aplicat sau reşedinţa unui individ sunt, în mod tradiţional, interpretate ca indicatori ai 
apartenenţei individului la elita locului şi momentului istoric. Ele nu pot lipsi din nici o analiză 
a fenomenului social cercetat, chiar dacă nu sunt adesea suficiente sau clare. Completarea 
studiului cu sursele scrise sau cu interpretarea acestora închide sfera de interogări clasice. 

Totuşi, cadrul astfel conturat suferă de un handicap. Privind problema din perspectiva 
arheologică, definițiile de mai sus sunt corecte. Obiectele de lux, rezidențele costisitoare, 
mormintele fastuoase ori tezaurele consistente sunt, în mod indiscutabil, semne ale unor elite. 
Valoarea elementelor enumerate indică şi statutul personajului sau grupului care le-a deținut, 
ceea ce este relativ corect, dar cantonează într-un fel de impas înţelegerea sau chiar 
identificarea tuturor elitelor, situaţie vizibilă mai ales în cercetarea istorică a perioadei geto- 
dacice. Introducând în ecuaţie axioma potrivit căreia o elită reprezintă întotdeauna 
profesionalismul, se lărgeşte considerabil câmpul vizual. Apar în discuție elite politice, elite 
economice, elite religioase, elite profesionale și, desigur, elite militare. Evident, nici una dintre 
acestea nu trebuie văzută ca un etaj social plat şi monolit, ci segmentate ierarhic intern pe 
criterii diverse. Abia acum putem percepe faptul că elitele militare, subiectul analizei, nu se 
rezumau niciodată la vârfurile nobiliare, războinice prin excelență, și nici măcar la oamenii lor 
de arme. Corpurile militare, ierarhizate prin definiție şi profesioniste ale războiului, aveau în 
componenţă categorii de indivizi insesizabili arheologic astăzi. Ei erau parte a elitelor 
războinice, calitate oferită de gradul de profesionalizare, dar acest indicator slab conservat 
arheologic, este extrem de difuz în sursele istorice, motiv pentru care identificarea ei şi 
recompunerea atributelor care o defineau sunt dificile. Voi reveni asupra acestui grup de elită. 

Depăşind reperele teoretice ale problemei enunțate, este de reţinut corolarul principal 
extras, şi anume că o societate nu poate funcționa fără o elită. Nici măcar teoretizarea 
elitismului nu este ceva nou. Platon (427-347 a.Chr.), prin vocea maestrului său Socrate, folosit 
ca pretext în dialogurile sale filozofice, împarte societatea perfectă în clase sociale distincte, 
pe baza competenţelor individuale. Potrivit acestuia, oamenii cetății, considerată ca stat în 
miniatură, se împart în magistrați, războinici și popor!”?. În viziunea platoniană, magistraţii 
sunt recrutați dintre aristocrați, idee în care putem vedea influențele pitagoreice, războinicii 
sunt clasa intermediară şi care intermediază între cei care dețin puterea şi cei din clasa 
inferioară, iar demos-ul, constituit din muncitori, agricultori, meseriaşi, sclavi, are singura 
sarcină de a asigura nevoile întregii comunităţi!”?. Cum spuneam, teoretizarea filozofică a lui 


1971 Bxpresivitatea uneori diferită a lumii celor morți faţă de societatea celor vii (Sîrbu 2006: 215) este o direcţie 
separată de cercetare a fenomenului elitist. 

192 Platon, Republica, IL, 412c-434b-c. 

1973 De remarcat, în filozofia propusă de Platon, că diviziunea atribuţiilor are ca scop creșterea calităţii, nu a 
cantității, ceea ce, pentru sectorul militar, are ca finalitate practică, nu doar teoretică, profesionalizarea 
războinicilor în cele mai multe dintre societăţile antice. 

Platon doar fixează în scris cutume şi tradiții ancestrale, structura tripartită a societăţii fiind o 
caracteristică indo-europeană!%4, pe care, într-adevăr, o modifică în detalii. 

Un ultim aspect trebuie notat şi anume conceptul de elită militară. Acest tip de elită 
este destul de greu de departajat de elita politică. În Republica, Platon chiar lasă deschisă 
confuzia între gardienii cetății — oamenii de arme mai exact — şi oamenii politici ai polisului. 
Oricum am privi lucrurile, cele două tipuri de elite au funcționat dintotdeauna într-o strânsă 
simbioză socială, în principal datorită rolului militarilor în exercitarea presiunilor asupra 
societăţii. Chiar atunci când cetatea (înțelegând prin acest termen statul) a fost întemeiată manu 


militari!”5, elita războinică a evoluat și s-a transformat invariabil, parţial, într-o elită politică. 


% 

Pe aceste coordonate, amendamentul necesar teoretizării elitismului este că, încă din 
Antichitate, elitele au fost întotdeauna militare, cel puţin în momentele lor inițiale, dar și până 
la apogeul structurilor politico-sociale pe care le-au construit. Declinul acestor elite a însemnat 
întotdeauna dispariția structurilor în cauză. 

Aristocrația antică a fost, prin definiție, una cu preocupări războinice, funcție 
identificată în toate sistemele sociale ale epocii, chiar dacă, ulterior, unele dintre acestea au 
evoluat în alte direcții. Pentru spațiul nord-dunărean, evoluția de acest gen nu a mai apucat să 
se producă, dar germenii acestei posibile direcții transpar subtil în sursele istorice. 

Caracterul războinic al civilizaţiei geto-dacice răzbate puternic din textele antice care 
fac referire la acest spaţiu şi este confirmat de documentele arheologice, care au relevat cetăţi, 
fortificaţii, arme şi echipamente militare. Cantitatea, calitatea şi numărul acestora devoalează 
existenţa unui fenomen militar bine conturat, secondat și sprijinit de existenţa unor elite politice 
şi religioase la fel de bine sudate. În fapt, succesul trinomului politică/religie/armată a fost atât 
de fulminant și de puternic încât adesea indivizii aparținând uneia dintre cele trei elite au 
translat cu uşurinţă între grupuri, devenind dificil de lămurit dacă a existat o singură elită, cu 
diferite roluri, sau dacă acestea erau delimitate clar. Indiferent de acest aspect, în fundal se 
poate întrevedea o însemnată forță demografică, suficient de capabilă să se mobilizeze şi să 
susțină economic desele campanii militare şi eforturile arhitectonice deloc de neglijat. 

Este un truism să spunem că, în fruntea acestui fenomen militar, se afla o elită. În primul 
rând, orice structură cu caracter militar are în componenţă funcții bine reliefate de o ierarhie 
internă strictă şi eficientă. Cu alte cuvinte, mediul militar conţine prin definiție rețeaua socială 
şi capitalul uman prin care este capabil să-şi genereze propria elită, cu nimic diferită ideologic 
de masa lui, dar situată din celelalte perspective, deasupra acesteia. 

Din punctul de vedere al organizării, ierarhiile militare sunt forme dintre cele mai 
complexe ale unor astfel de raporturi între indivizi!”6. Iar finalul oricărei organizări este 
divizarea acesteia în două componente: o minoritate care conduce şi o majoritate care este 
condusă. Şi în cadrul militar, elita, la fel ca în toate celelalte situaţii, este minoritară, fie că 
vorbim de centrul de comandă, fie de o categorie specializată de războinici. 

Tocmai cadrul militar în discuţie este cheia disecției fenomenului militar din spaţiul 
nord-dunărean al epocii. Orice structură militară este un organism specializat în pregătirea şi 
desfăşurarea unui conflict. Caracteristicile esenţiale ale acesteia sunt, indiferent de epocă, 
existența unui corp de comandă profesionalizat, existenţa unui nucleu de militari specializați 
şi masa de războinici. 


1974 Cele trei funcțiuni au rămas moștenire în societăţile cu descendență ariană, la greci, latini, celți, germanici 
(Haudry 1998: 54-60). 

1975 De fapt, toate construcţiile socio-politice din istorie au la bază acţiunea unor grupuri de războinici, avantajaţi 
în evoluţia lor politică de caracteristicile militare, între care organizarea, forţa, planificarea. 

1976 Din punct de vedere psihologic, indivizii aflaţi în raporturi reciproce devin persoane, însă am păstrat 
substantivul individ pentru a sublinia apartenenţa persoanei la o categorie distinctă. 

Istoriografia a semnalat, încă din Antichitate, existenţa acestui corp de comandă în 
cadrul fenomenului militar local, constituit din membri ai aristocrației, dar a eludat, voit sau 
nu, modul de organizare al substructurilor militare. Proiectând în trecut viziuni politice 
moderne, armatele geto-dacice au fost reduse la binomul aristocrație — mase, în contradicție 
flagrantă cu cele mai elementare repere socio-profesionale militare. Acest mod de înţelegere a 
problematicii a fost depăşit, nu cu foarte multă vigoare, abia în ultimele decenii!”'7. 

A reieşit, astfel, existența unei a treia categorii militare, acel nucleu specializat tipic 
organizațiilor militare, prezent, de altfel, în sursele istorice, dar neînțeles în corecta lui 
dimensiune. 

Cadrul general al armatelor regatului dac apare în structura lui completă, compus fiind 
din centrul de comandă — aristocrația războinică, nucleul dur al militarilor de profesie, unitățile 
permanente, compuse la rândul lor din războinici de meserie, cărora li se putea adăuga un 
număr oarecare de luptători de conjunctură sau de ocazie. 


Imitaţie dacică de bol delian 
Descoperit la Gâmbaş-Aiud, jud. Alba!%5. 


1977 Primele semne ale renunțării la structura bipolară a societăţii dacice în ansamblu apar la I. H. Crișan (1977: 
195-198) şi apoi la Z. Petre (1980: 50-51). Istoricul Zoe Petre redimensionează şi reconfigurează conceptul (Petre 
2004: 256-259), argumentat ulterior şi de unele studii privind armamentul specific (Borangic 2006: 57-58; 
Borangic 2009: 46-47, Sîrbu, Borangic 2016, passim). 

1978 Vasul a fost descoperit de către colectivul compus din C. Fântâneanu, A. Bolog, O. Oargă, colegi cărora le 
mulțumesc pentru permisiunea de a utiliza fotografia piesei. 

IV.B IDEOLOGIA MILITARĂ 


Adversitatea este starea în care omul îşi arată adevărata faţă 
John Robert Wooden 


O analiză a statutului războinicului — văzut ca un personaj colectiv — din epoca regatului 
dac, în lipsa documentelor istorice directe, poate părea un demers aproape inutil. Totuşi, lărgind 
la maximum sfera de interogare asupra tuturor posibilelor surse de informaţii, directe şi 
indirecte, putem completa o mare parte din profilul psihologic al acestui personaj. 

În primul rând, trebuie subliniat că dacii, populaţie cu un caracter războinic destul de 
bine evidențiat de toate sursele, sunt prin această prismă parte integrantă a lumii antice, barbară 
sau nu. Războiul, conflictele, incursiunile, mișcările și dislocările de populaţii erau, am putea 
spune, endemice pe continent şi în perimetrul bazinului mediteraneean. În acest tablou, fiecare 
structură socială, de la cel mai mărunt trib, până la marile conglomerate multi-etnice, aveau 
alocate componentei militare interne un procent din populaţie şi din resurse. Dincolo de această 
axiomă, apar evident diferenţele dintre capacitățile și politicile punctuale. Astfel, pe 
coordonatele geografice şi culturale, diferențele dintre capacităţile de mobilizare, respectiv 
procentul de populație angrenat în eforturile militare, pot fi sesizate în funcţie de distanța față 
de lumea greco-romană. La periferia acesteia, societățile tribale erau angrenate în aceste 
eforturi cu un procent major din resursele proprii, materiale şi, mai ales, demografice, pe când 
în structurile sociale puternic cristalizate din sud, factorilor militari le sunt acordate anumite 
procente din capacităţile economice şi demografice, în funcție de necesități. Aceste diferenţe 
au avut ca efect profesionalizarea militară a unui segment de populaţie, în funcție de 
caracteristicile culturale ale fiecăreia. Dacă în sud profesioniștii armelor fac parte dintr-un 
serviciu social puternic ierarhizat, remunerat, specializat, încorporat între limite de timp fixe, 
la barbari profesionalizarea atinge un număr maxim posibil dintre indivizii valizi ai societăţii, 
care fac din război nu neapărat o meserie, ci un mod de viaţă peren, iar răsplata, pe lângă prăzile 
ocazionale, consta într-o remuneraţie. Succesele militare, din care decurgea prosperitatea 
comunității, construiau liderilor, cât şi războinicilor capabili, imaginea publică, care dobândea 
un accent puternic eroizat. Războinicii deveneau modele pentru noile generaţii. 

Oarecum la mijloc între aceste curente și moduri de relaționare, dacii cumulează 
caracteristici diverse, tributare atât moştenirii indo-europene, cât şi modelului comportamental 
oferit de organizarea social-militară a lumii greco-romane. 

Revenind la reconstrucția efectivă a tiparului comportamental — baza oricărei ideologii 
de grup — din spaţiul nord-dunărean, se cuvin formulate câteva observaţii metodologice care 
afectează analiza structurală, mai ales în cazul în care sursele directe de informare sunt puţine. 

Prima problemă ar fi interpretarea izvoarelor scrise antice despre subiect. În majoritate 
covârșitoare, acestea relevă rezultatele și nu cauzele comportamentului. O altă problemă este 
dată de alterarea mesajului, foarte puţine date provenind de la observatori direcți, iar oricum, 
indiferent de autor, informația este suspectabilă a fi influențată de apartenenţa autorului la un 
program politic sau dependent de anumite considerente culturale ale epocii şi personajului. 
Fără a face abstracţie de aceste surse, ele trebuie permanent verificate, fie comparându-le între 
ele, fie cu alte tipuri de surse, în special cu cele arheologice. 

Pachetul astfel obţinut trebuie să ţină seama de o serie de concepte metodologice și 
indicatori sociali, ambele inerente investigaţiei: piesele de prestigiu, rezidenţele elitei!”%, 
importurile (indiferent de modul de obținere), structura inventarelor funerare şi, nu în ultimul 


1979 Florea 2006: 7. 

mplar of 


JL 


rând, conceptul „competiţiei” specific elitelor militare din Europa proto-istorică!%0. Dintre 
acestea, studiul fenomenelor funerare rămâne cea mai importantă resursă care, în ciuda 
practicilor religioase discrete, oferă cele mai multe artefacte legate direct de mentalitatea 
posesorilor lor. Zona sacrului rămâne sursa dominantă de informare, într-o societate aliterată 
în care exprimarea mentalităților se face exclusiv prin iconografie!%!. 


Falx dacica. Relief de pe baza Columnei Traiane comparat cu un artefact 
descoperit la Sarmizegetusa Regia. 


1980 Florea 2006: 8. 
19%! Sîrbu, Florea 1997: 92. 


332 


IV.C IDEOLOGIA ELITEI 


Structura socială pe verticală a geto-dacilor este surprinsă, parțial, şi de observatorii 
contemporani ai acestora. Izvoarele scrise transmit, fără echivoc, faptul că organizarea 
societății era dominată de clasa nobiliară. Istoricul Z. Petre reanalizează etimologia numelui 
local al aristocrației, tarabostes, şi o simplifică. Pentru aceasta, numele înseamnă doar 
purtători de cușmă!*%, un accesoriu vestimentar care a luat locul coifurilor de paradă de altă 
dată!%5, codificare în spatele căreia putem vedea relocarea unei părţi a aristocrației războinice 
getice într-o aristocrație de funcții, aulică!%%. De fapt, despre această etimologie avem mai 
multe informaţii vechi, în vreme ce despre formele participării aristocrației la viaţa politică!%55 
sau despre elementele pe care se întemeia puterea lor, autorii antici ne transmit prea puține 
date, silindu-ne să mergem, de foarte multe ori, pe terenul nesigur al ipotezelor. 

Semnul distinctiv al aristocrației a fost repede observat, îndată ce această clasă 
războinică a intrat în atenţia autorilor antici!9%5. Martorii oculari, soliile dacilor, ulterior 
prizonierii de război duc cu ei la Roma imaginea unor nobili barbari care poartă ca indicator 
evident al statutului superior şi al apartenenței la elita politică, religioasă și militară, o cușmă 
foarte asemănătoare cu bine cunoscuta bonetă frigiană sau cu cele macedonene. Scriitorii antici 
consemnează, folosind adesea aceste pileus-uri ca repere!%”, existenţa a cel puţin două grupuri 
sociale importante la daci: 


192 În prezentările artistice de pe Columna Traiană sau a unor statui atribuite unor nobili daci, aceste bonete par 
făcute din pâslă (fetru). Este la fel de posibil ca unele să fi fost realizate din piele ori un alt fel de pânză, cu o 
singură cusătură pe mijloc, din vârf spre spate. Ambele variante sunt posibile şi s-a remarcat, cu ocazia unor 
reproduceri experimentale, că o dată cusute şi așezate pe cap, în fotografii mai puțin detaliate nu se poate observa 
diferenţa. 

193 Bficientizarea acestei elite are un posibil episod şi în trecerea de la coifurile de paradă — cu o morfologie 
vizibil legată de căciulile de blană, evidentă şi în decorurile aplicate — la coifurile de luptă propriu-zise din 
perioada războaielor daco-romane. Astfel, pentru epoca lui Decebal, Columna scoate în evidenţă o serie de coifuri 
aparținând aristocrației, cu o formă ce sugerează o evoluţie locală a modelelor tracice de tip Phrygian (atât numele 
acestei categorii specifice de coifuri, cât şi morfologia lor fac trimitere directă la bine cunoscuta bonetă frigiană), 
care păstrează sugestia unui pileus schematizat. 

1984 Petre 2004: 252-254. 

1985 Documentarea explicită a funcţiilor aristocrației apare doar într-un fragment a lui Criton, plasat în timpul 
războaielor daco-romane (puși peste cei care munceau [pământul] cu boii, alții dintre cei din jurul regelui, erau 
rânduiți [să se îngrijească] de fortificaţii (Geticele, 5, 2, - Lexiconul Suidas), moment care nu explică dacă 
organizarea este una cu tradiție sau este rezultatul unei eficientizări datorate stării excepţionale de război. 

1986 Trebuie, însă, remarcat că asocierea dintre acest semn distinctiv şi nobilimea dacică nu merge, pe surse, mai 
departe de epoca lui Domitian. Aplicând asupra problemei informaţiile oferite de Iordanes în legătură cu Deceneu, 
care are la bază scrierile lui Dion Chrysostomos (£/ [Dion] spune că ei au fost denumiți mai întâi tarabostes, iar 
apoi pileaţi) schimbarea de statut şi de expresie a aristocrației este plasată, cel puţin teoretic, în contextul 
modificărilor asociate reformelor din timpul lui Burebista. Mai trebuie notat că momentului Burebista ar trebui 
să-i aparțină doar acutizarea fenomenului, căci multe dintre schimbările devenite acum vizibile, îşi au geneza în 
secolul al II-lea a.Chr., supranumit veacul întunecat datorită slabei documentări oferite (Sîrbu 1993: 127). 

197 Plecând de la existenţa acestui pileus, s-a cimentat în imaginarul contemporan o dualitate falsă, respectiv 
existenţa unei cutume care împărțea societatea în două, aristocrația care purta acest pileus şi restul poporului, care 
ar fi umblat obligatoriu cu capul descoperit, situație sprijinită solid de iconografia Columnei Traiane. Tabloul 
trebuie cu totul respins, căci pileusul nu era doar un acoperământ al capului, ci un anume tip de coifură, purtat în 
acord cu rangul purtătorului. Restul societății însă, care nu avea dreptul de a purta un atare obiect vestimentar, 
putea purta diverse tipuri de pălării (pilidion, petasos), bonete, tichii (4yn€), căciuli etc., realizate din piele, pânză, 
paie, papură, fetru, blană etc. Lipseşte argummentarea indubitabilă, reliefurile Columnei nu sunt în acest caz de 
ajutor, sculptorii fiind mai mult interesaţi de redarea diferențelor sociale şi nu de realitatea pragmatică, dar trebuie 
ținut cont de clima temperată a Daciei, unde pe vreme de iarnă, pe ploaie sau soare puternic, oamenii trebuiau să- 
şi acopere capul, într-un fel sau altul. Doar că, exceptând înalta aristocrație, nu făceau asta cu pileusul. Acesta era 
rezervat aristocrației, războinice şi sacerdotale, şi avea semnificaţii sociale profunde, ca de altfel, şi în bazinul 

Dion Chrysostomos: căci uneori se pot vedea oameni având pe cap un fel de căciulă, 
așa cum poartă azi unii traci numiţi geţi şi cum purtau înainte vreme lacedomonienii şi 
macedonenii, iar alții au tiară și (un fel de) șalvari — pare-mi-se, la fel ca perșii, bactrienii, 
parții şi mulți alți barbari!”8. 

lordanes, preluând informaţii de la Dion Chysostomos, un martor mai apropiat al 
evenimentelor, spune că: acei dintre ei care erau de neam s-au numit la început tarabostes, iar 
apoi pilleati: dintre ei se alegeau regii și preoții. Comunicând acestea și alte multe goților cu 
măiestrie, Deceneu a devenit în ochii lor o ființă miraculoasă, încât a condus nu numai pe 
oamenii de rând, dar chiar şi pe regi. Căci atunci a ales dintre ei pe bărbaţii cei mai de seamă 
și mai înţelepţi, pe care i-a învăţat teologia, i-a sfătuit să cinstească anumite divinități şi 
sanctuare, făcându-i preoți şi le-a dat numele de pileați, fiindcă, după cum cred, având capul 
acoperit cu o tiară, pe care o numim după alt nume pilleus, ei făceau sacrificii; restul 
poporului a dat ordin să se numească capillati, nume care pe care goții îl reamintesc până 
astăzi în cântecele lor deoarece i-au dat o mare considerație!”?. 

Criton: geții pilofori după cum îi numesc și alții, precum Criton în Getice 

Dio Cassius: Decebal a trimis soli, chiar înainte de înfrângere, nu dintre comaţi — ca 
mai înainte — ci pe cei mai buni dintre pileaţi. Aceştia azvârliră armele, se aruncară la pământ 
și Stăruiră pe lângă Traian îndeosebi să încuviinţeze lui Decebal să vină în faţa lui şi să stea 
de vorbă, deoarece este gata să îndeplinească toate cele cerute. 

Sau, într-o variantă a altui manuscris: 

Decebal a trimis soli dintre pileaţi. Aceştia sunt la ei oamenii cei mai onorați. Trimise 
comaţi înainte. Aceştia se bucură de mai puţină trecere la ei. Venind aceia |pileaţii] la Traian, 
aruncară la pământ armele, îşi legară mâinile la spate şi, în felul captivilor, l-au rugat pe 
Traian să stea de vorbă cu Decebal!%!. 

La autorii bizantini Xiphilinus şi Petrus Patricius, care au rezumat parțial unele dintre 
informaţiile lui Dio Cassius, episodul este relatat oarecum similar, astfel: 

În acest timp, Decebal a trimis douăzeci de soli pe cei mai buni pileaţi și se ruga de 
împărat, prin mijlocirea lor: nimic mai mult decăt că este gata să încheie pace cu condiţiile 
impuse; respectiv Decebal a trimis la Traian soli care purtau pileus, căci aceştia au la ei mai 
multă trecere!%?. 

Sextus Aurelius Victor: Într-adevăr, el (Traian) ca primul sau chiar singurul care a 
extins stăpânirea romană dincolo de Dunăre, supunând şi transformând într-o provincie 
romană pe daci, care purtau pileus!%5. Discutând fragmentul, Z. Petre reformulează 
traducerea acelui Dacorum pileatis în dacii purtători de cușmă!**. 

Acestor notări, uneori uşor ambigue, li se vor suprapune decisiv imaginile artei romane; 
Trophaeum Traiani (Adamclisi), Columna lui Traian, statuile şi busturile de daci răspândite 


1990 


Mediteranei. Ne putem imagina că vestimentația era adaptată în funcție de sezon şi în iernile reci oamenii îşi 
acopereau capul cu căciuli de blană, spre exemplu. Un argument în acest sens îl reprezintă coifurile princiare ale 
basileilor geți, care imită nu doar forma unor căciuli, ci sunt decorate cu imitații ale cârlionţilor unei blăni de miel. 
Desigur, oamenii ocazional umblau şi cu capul descoperit. 

%58 Discursuri, LXXII, 3. 

5 Iordanes, Getica, 39, 40. 

”% Informaţie adăugată de un copist ce a editat opera lui Strabon (VII, 3, 3), adnotată pe un manuscris (Criton, 
Geticele, 3 (2) [p. 931], Scol. cod. A). 

%1 Dio Cassius, LXVIII, 9, 1. 

9% Apud Petre 2004: 250, notele 3-4. 

93 Sextus Aurelius Victor, Despre împărați, 13, 3. 

994 Petre 2004: 250. 

prin Imperiu'%5, emisiunile monetare, unde nobilii daci pot fi recunoscuţi după pileusul purtat 


(PL. 55/4-5). Interesante sunt reliefurile Columnei, unde din cele aproximativ 680 de figuri 
dacice, 68 poartă pileus (deci 10% din efective), un procent perfect acceptabil pentru corpul de 
comandă. 

Întregul material documentar relevă faptul că acest accesoriu vestimentar reprezenta un 
semn distinctiv clar, cu rol evident de identificare exterioară — funcţia de protecţie a capului 
este fie nesemnificativă, fie secundară. Se poate spune chiar că prin adoptarea și purtarea 
acestei bonete, nobilimea dacică se ralia unei mai largi interpretări în Antichitate a dreptului 
de a purta capul acoperit, drept asociat cu condiţia de om liber. 

Căciula se adaugă unui mai amplu tablou iconografic exprimat de vestimentație și 
echipamentul aristocrației dacice. Costumul acestei elite, realizat din materiale perisabile, nu 
s-a păstrat în evidenţele arheologice, iar cele iconografice pot fi discutate doar prin prisma unor 
presupuneri, mai mult sau mai puţin labile. O mai solidă, atât la propriu cât și la figurat, 
conturare a acestui echipament specific derivă din analiza arheologică a elementelor provenite 
din mormintele atribuite aristocrației, fie că vorbim de accesorii, veselă, echipamente sau arme. 

Recompunând din toate sursele costumul militar al unui astfel de războinic de elită, el 
apare, la modul ideal, alcătuit dintr-un set repetitiv. Inventarul mormintelor nu putea decât 
reflecta compoziţia acestui costum din timpul vieţii decedatului, iar unele dintre aceste 
componente sunt vizibile în iconografia epocii. Un nobil avea în dotare pumnal curb, una sau 
două lănci, spada de tip celtic, scutul, armura de zale, coif, pileus, manta, fibule, catarame, 
centură cu pafta, arc cu săgeți (PI. 56). O subliniere a valorii sale de războinic, dar și ca potență 
economică, era calitatea sa de călăreț, relevată de prezenţa în morminte a zăbalelor de tip tracic, 
a pintenilor sau a altor componente ale harnașamentului. 

Revenind la armamentul propriu-zis, fiecare dintre aceste arme avea un rol precis în 
mentalitatea elitei şi, prin reflexie, în cea a mediului său cultural. Unele componente ale 
panopliei erau relativ comune în epocă (lancea, sulița, arcul, scutul) datorită rolului lor simplu 
şi eficient. Funcția lor duală, arme şi instrumente de vânătoare, le plasa irevocabil în sfera 
pragmatismului, în primul caz, și în cel al simbolismului, în al doilea. Dacă funcția marțială 
este evidentă şi nu trebuie detaliată, rolul lor în vânătoare este ceva mai complex!*. Văzută 
ca o activitate războinică pe timp de pace, vânătoarea era prilejul demonstrării capacităților 
fizice ale individului. Furnizarea de hrană, chiar dacă necesară — convivialitatea nu putea avea 
sens fără consumul rezultatelor vânătorii — nu era în nici un caz scopul vânătorii. Putem chiar 
vorbi de rolul ritualic, inițiatic şi de confirmare a valorii personale a vânătorii, sens în care sunt 
cuprinse şi aceste arme. Prezenţa consistentă a lăncilor în depunerile funerare, adesea în 
detrimentul altor arme, mai scumpe, nu poate decât să sublinieze importanţa lor în toate 
ipostazele vieții de războinic, ipostaze care continuau în post-existență. 

O altă armă esenţială pentru imaginea războinicului aristocrat era pumnalul curb. Pentru 
elita războinică din timpul regatului această armă a avut o formă specifică şi cumula un set 
complex de atribuţii și valori. Una dintre acestea era sublinierea apartenenţei proprietarului la 
o categorie socială, fiind reperul fundamental în depunerile funerare asociate elitei dacice!%7. 


199% Subiectul operelor de artă — statui și busturi atribuite dacilor — romane a beneficiat de o necesară monografie 
semnată de către L. Velcescu. Lucrarea este valoroasă prin prisma faptului adună un catalog cu 132 de astfel de 
piese, răspândite în diferite instituții muzeale din Europa (Velcescu 2015: 149-312), incomplet, după cu afirmă 
autorul, iar partea grafică este dublată de publicarea acestor opere în mediul online (www.statuidedaci.ro). 

19% Ferencz, Barbu 2012: 65-67. 

1997 Sîrbu, Borangic 2016: 65. 

O funcție identitară, chiar dacă extinsă la mai multe categorii de războinici, o aveau 
scuturile. Complicatele modele și simboluri cu care erau decorate, precum și culorile cu care 
erau vopsite, puteau avea şi rol de identificare a proprietarului, în masa de războinici!”%5. 

Foarte importante pentru statutul nobilului erau armurile de zale. Acestea, prin costurile 
mari de realizare, se constituiau în elemente de echipament speciale, preferate fiind în contrast 
cu eficiența mai scăzută a altor tipuri de armuri. Și acest tip de echipament apare destul de 
evident în depunerile funerare!”*. Valoarea armurilor, la care se adaugă ornamentarea lor cu 
metale preţioase, construiesc profilul unui războinic ale cărui echipamente erau percepute ca 
un element de identificare exterioară?%0. 

Caracteristică aristocrației dacice a fost spada de tip celtic. Şi în acest caz a fost 
preferată o armă cu calități marţiale mai reduse, dar compensând cu o puternică încărcătură 
spirituală. Forma specifică a armei face trimitere la dreptate”, principiu esenţial al 
guvernării, la puterea solară, la Axa lumii?%?, elemente asociate cu zeul Apollo, el însuşi 
ipostaza Soarelui şi a armoniei. Doza de semnificaţii conținute explică parțial prezența acestei 
arme în panoplia aristocrației locale. 

În cazurile excepţionale, războinicul a fost purtat spre locul de înmormântare într-un 
car funebru, mormântul fiind, de fapt, o amenajare costisitoare ce codifica un ritual complex 
din care făceau parte, uneori, şi sacrificarea calului, a armelor şi a veselei utilizate în cadrul 
ceremoniei de înmormântare. Nu în ultimul rând, incinerarea defunctului cu întregul inventar 
punea o distanţă clară între el şi restul comunității. Se poate presupune că această distanţă era 
considerabilă, de vreme ce mormintele populației de rând sunt descoperiri rarisime, ceea ce 
sugerează practici funerare foarte diferite de cele ale elitei. Recapitulând datele despre 
echipament se pot extrage o serie de constante. Repetitivitatea acestora aşază în forme precise 
un anume program, o standardizare cu efect de uniformă. În acest cadru, panoplia unui astfel 
de războinic nu este decât o pragmatizare a armamentului, vestimentației şi poziției lui în 
structurile sociale şi militare care l-au conţinut. O „uniformă”, înțelegând prin acest termen o 
constantă şi nu o identitate vestimentară-tip, însemna ralierea purtătorului la un set de 
componente prestabilite, parte a unui model ideologic bine structurat şi în consecință asumat 
(PI. 56). Echipamentul relativ unitar în ce priveşte componenţa — nu avem informaţii despre 
cromatică! — transmitea în exterior, şi cu aceeaşi forță şi spre interior, mesaje clare despre 
purtător, informaţii uşor de decodat de către destinatari. Arheologic şi iconografic, s-a putut 
reconstitui panoplia unui astfel de războinic de elită în suficiente cazuri încât să se observe 
serii tipologice şi, prin acestea, să se poată presupune modele comportamentale (tactici, 
strategii, modă etc.) identice în cadrul elitei militare dacice în perioada regatului dac. 

Deşi din motive evidente nu se poate documenta foarte exact, tot în cadrul ideologiei 
elitelor trebuie discutată, fie şi doar tangențial, problema existenţei şi practicării tatuajelor. 
Incinerarea defuncțţilor şi ariditatea iconografiei”%%5 reduc drastic şansele de validare a 
informaţiilor antice despre acest obicei la geto-daci. Totuşi, acesta apare consemnat la diverşi 
autori antici, care notează practicarea tatuajelor la traci, geți, iliri şi daci: 


19% Borangic et alii 2015: 127. 

1999 Statistic, armurile de zale din întreaga arie de manifestare a PPK şi a regatului dac sunt mai numeroase decât 
totalul celor descoperite în restul Europei barbare, pentru epoca în discuţie (Borangic, Paliga 2013: 7, fig. 4). 

20% Borangic 2011: 174-191. 

2001 Chevalier, Gheerbrant 1969: 246-247; s.v. spada. 

2002 Gu&non 1997: 188. 

2003 Singurele imagini asociate practicii tatuajului la geto-daci sunt figurile umane de pe două cnemide, una 
provenind din tezaurul de la Agighiol, iar alta din tezaurul de la Vraţa (Bulgaria), unde dungile aurite cu care au 
fost decorate personajele pot fi interpretate, cu prudenţă, drept tatuaje faciale (Sîrbu, Florea 1997: 91). 

Herodot aminteşte de acest obicei tracic spunând: Tatuajul este socotit semnul neamului 
ales, cel netatuat fiind considerat om de rând". 

Aristofan, într-una din comediile sale, spune despre locuitorii de lângă Dunărea de Jos: 
Căci locuitorii de pe lângă Istru se tatuează şi se îmbracă în veșminte colorate”%5. Cel mai 
probabil autorul se referă la geți, grupul etno-cultural dominant în zonă. 

Clearh din Soloi, autor al unor scrieri etice şi a unor descrieri din natură, vorbeşte despre 
nişte consecinţe ale unor conflicte dintre sciți şi traci: Nevestele sciților au tatuat trupurile 
femeilor trace — ale acelor [traci] care locuiesc în vecinătate, la vest și la nord — făcând un 
desen cu ace. De aceea, după mulți ani, femeile trace care fuseseră batjocorite, au șters [urma] 
nenorocirii lor într-un fel special, gravând desene şi pe restul pielii, pentru ca semnul insultei 
și al rușinii ce se aflau pe ele, fiind socotit că intră în desenul [...], să şteargă ocara prin 
calificativul de podoabă?%. 

Artemidor din Daldas, în culegerile sale de vise, spune că: /a traci sunt tatuaţi copii 
nobili, iar la geți, sclavii". 

Porphyrius din Tyr, vorbind despre viaţa lui Pitagora, foloseşte o menţiune a lui 
Dionysophanes despre Zamolxis: a fost tatuat când s-a făcut răscoala împotriva lui Pitagora, 
care a fugit, și că şi-a legat fața din pricina tatuajului298. 

Dion Chrysostomos scrie ca în Tracia femeile libere [sunt] pline de semne făcute cu 
fierul roșu și care cu cât au mai multe semne și mai variate, cu atâta se arată a fi mai nobile”. 

Plutarch adaugă şi el că: Nu-i lăudăm nici pe traci, care până astăzi îşi tatuează femeile 
ca să-l răzbune pe Orfeu. 

Strabon, descriind obiceiurile unor locuitori ai litoralului Mării Adriatice, spune că 
aceștia se tatuează întocmai ca și toate neamurile ilire şi trace”!. 

O informaţie mai apropiată de secvenţa dacică o oferă Pliniu cel Bătrân, care notează 
faptul că: însemnarea pe brațul dacilor se transmite până la a patra generaţie; iar în alt loc: 
la daci şi sarmaţi, până şi bărbaţii îşi fac semne pe trup”? 

Apare evident, date fiind diversele surse, că tatuajul era un obicei îndelungat şi curent 
în regiune, practicat de diverse categorii sociale, în diverse contexte. În ce-i priveşte pe geto- 
daci, opinia majoritară este că tatuajul a fost cunoscut şi folosit, cu atât mai mult cu cât acest 
obicei are vechi consemnări în lumea tracică*!5 şi era suficient de răspândit încât să devină o 
trăsătură generală?0!4. 

Dosarul surselor scrise suplineşte, parțial, hpsa dovezilor arheologice. Din textele 
antice reiese însă o modificare, în timp, a statutului celui tatuat. Dacă în vremurile getice 
tatuajul pare un atribut al condiţiei inferioare, chiar al sclavilor, în timpul Regatului Dac, moda 
tatuajelor migrează către straturile superioare ale societăţii. Modificarea de percepţie trebuie 
văzută prin prisma schimbărilor care au avut loc în cultura locală şi accederea pe verticala 
socială a unor categorii altădată modeste. În mod logic, nu poate fi vorba decât despre acei 
enigmatici comati. 


2004 Herodot, Istorii, V, 6. 

2005 Aristofan, Babilonienii. 

2006 Clearh din Soloi, Fr. 8 (FHG II: 306). 

2007 Artemidor din Daldas, Tă/măcitor de vise, L, 8: 14 Hercher. 
2008 Porphyrius din Tyr, Viaţa lui Pitagora, 14. 

200 Dion Chrysostomos, Discursuri, XIV, 19. 

210 Plutarch, Despre răzbunarea târzie a divinității, 12. 

%11 Strabon, Geografia, VIL, 5, 4. 

2012 Pliniu cel Bătrân, Historia Naturalis, XXII, 2; VII, 11, 50. 
2013 Herodot, V, 6. 

2014 Jliescu 1969: 194-195 (cu bibliografia subiectului). 

La fel de tributari mentalității războinice, cu o tradiție militară ce cobora indefinit în 
istorie, aristocrația războinică este de presupus că utiliza acest mod de decorare a corpului. În 
mentalitatea războinică, tatuajele au fost întotdeauna, în toate culturile, un mod de exprimare 
a identității şi ideologiei purtătorilor. 

În concluzie, dincolo de deosebirile ce ţin de puterea economică a fiecărui individ, de 
anumite caracteristici regionale sau de relaţiile din interiorul elitei, toate elementele enumerate, 
la care se adaugă centrul rezidenţial, construiesc o ideologie bine conturată, expresivă, realizată 
şi afișată suficient de sistematic încât să devină un program politic, parte a unui şi mai complex 
mecanism psihologic de proiectare în teritoriu şi în structurile inferioare şi spre exterior a 
identității şi apartenenței la un anumit set de valori, propriu și asumat al elitei. Aceste 
coordonate sprijinite sau dirijate de către sistemul religios, au avut ca efect vizibil pentru 
observatori nu doar crearea într-un timp scurt a unei mari împărății, ridicarea unui sistem 
impresionant de fortărețe şi cetăţi, precum şi supunerea celor mai mulți dintre vecini, ci şi 
faptul că războinicii de la Dunăre au ajuns să fie temuţi şi de romani”0!5. 

Distrugerea intenționată a complexelor religioase şi evacuarea populaţiei din 
proximitatea capitalei, instalarea unei garnizoane puternice în acest perimetru şi exterminarea 
clerului de către armatele romane demonstrează importanţa religiei în ideologia elitelor — și, 
prin reflexie, în ideologia societăţii dacice. 


Războinic dac înarmat cu gladius 


Columna lui Traian. 


2015 Strabon, VII, 3, 11 (C. 303). 

IV.D RECRUTAREA ELITELOR MILITARE 


Social vorbind, elita nu este altceva decât un grup de indivizi cu caracteristici, interese 
şi practici analoage. Ca orice structură socială, elita se comportă ca un organism care apare, se 
dezvoltă, atinge apogeul și, în final, se dezintegrează. Similitudinile cu modelele biologice 
conţin însă şi un alt aspect. La fel ca structurile biologice pe care le copiază, grupurile sociale 
au, la rândul lor, tendința naturală de a se reproduce. O elită are întotdeauna ca principal 
obiectiv transmiterea caracteristicilor ei altor generaţii de membri sau viitori membri. Motivele 
sunt diverse, la fel și modalităţile de accedere în interiorul elitelor, diferite în funcție de tipul 
de elită şi mai puțin în funcție de epocă. 

Accesul la straturile superioare, aristocratice, a avut la bază întotdeauna accederea 
ereditară, cu aspect automat. Acest sistem, tradiționalist prin definiție, rigidizează societatea 
căreia îi aparține. Când statutului nobiliar i s-au adăugat anumite funcții publice, politice, 
religioase sau militare, accesul a fost condiționat de sistemele de recrutare elective. 
Combinarea acestor două modalități poate fi remarcată și în cazul aristocrației geto-dacice ca 
rezultat al reformelor lui Deceneu. Iordanes descrie restructurarea înaltei societăţi getice 
moment când surprinde și etapele fenomenului: E/ (Dion Chrysostomos) spune că ei au fost 
întâi numiţi tarabostes, aceștia fiind cei mai de neam dintre ei, dintre care îşi alegeau apoi 
regii și preoții”01€. Reforma, dacă acceptăm lectura, a modificat exact tipul de recrutare a unei 
părți a aristocrației autohtone. Dacă anterior aceasta avea un caracter preponderent militar, 
după epoca burebistană, dintre aristocrații războinici, fără să putem preciza procentaje, o parte 
sunt desemnaţi să ocupe funcţii politice sau sacerdotale. Probabil că primul efect a fost diluarea 
puterii efective a aristocrației, prin numirea unora dintre nobili, pe criterii care azi ne scapă, 
dar clar patronate de sentimentul religios, în funcţii aulice. Autoritatea regală nu a avut decât 
de câştigat. Sistemul pare să fi fost păstrat până în vremea lui Decebal, când alţi nobili sunt 
numiţi în posturi administrative şi militare în alte regiuni sau zone?0!7. 

Un alt efect al acestor desemnări a fost organizarea mult mai eficace a resurselor de 
care dispunea regatul. În această cheie se pot include între rezultate şi construcţiile cu caracter 
sacru ridicate în preajma capitalei, dar şi lângă alte cetăți. Costurile mari clamate de aceste 
programe edilitare necesitau o gestionare atentă. Este complicat de transferat exclusiv în 
sarcina unor constructori străini întreaga responsabilitate. Cel mai probabil, întregul proiect era 
atent supravegheat de către un corp clerical competent?01% și bine structurat, dar mai ales 
consecvent unei mentalități clar conturate. Nu mai puţin eficace s-a dovedit organizarea şi buna 
gestionare a resurselor și eforturilor în cazul construcțiilor cu caracter militar. 

Informaţiile despre modul în care aceste consecvenţe erau cultivate aproape lipsesc, 
discreția izvoarelor referitoare la organizarea, atribuţiile ori funcțiile clerului sau ale aparatului 
administrativ, fiind ea însăşi o constantă. Rămâne emblematică, însă, notarea aceluiaşi 
lordanes, care surprinde o astfel de succesiune: După moartea lui Deceneu, l-au socotit demn 
de aceeași venerație pe Comosicus%!%. Sistemul utilizat a fost electiv, dar cel mai sigur avea 
în vedere calitatea clericală a personajelor, pentru ca, sub regii următori, accederea la funcția 
politică supremă să revină aparent, cel puţin ca principiu, la sisteme ereditare*%%. Totuşi, 


2016 Jordanes, Getica, V, 40. 

2017 Criton, Geticele, 5, 2 - Lexiconul Suidas, s.v. Boutiais. 

218 Despre erudiţia clerului dacic vorbeşte şi Dion Chrysostomos, reluat de lordanes (Getica, XI, 69-70). 

2019 Jordanes, Getica, XII, 73. 

2020 Sunt greu de descifrat detaliile accederii la tron a urmașului lui Comosicus, acel Coryllus (Iordanes, Getica, 
73) care ar fi domnit peste daci nu mai puţin de patru decenii, dar despre care nu avem date că ar fi deținut şi 

originea nu pare să fi fost suficientă pentru a ajunge pe tron. Decebal şi alți comandanţi sunt 
aclamaţi de armată doar după victoriile militare obţinute, iar regele Duras, deși în vârstă, 
cedează domnia abia după aceste succese?! Este evident că genealogia ilustră era un atribut 
insuficient şi că drumul spre vârful scării sociale era condiționat de o serie de calități 
individuale. Buna documentare a sistemului în timpul lui Decebal n-a fost deloc o noutate, 
astfel de ucenicii în funcții militare fiind mult mai vechi, după cum se poate deduce din 
însărcinările militare delegate fiului regelui Rhemaxos, la începutul secolului al II-lea 
a.Chr. 

Căpetenia banderiei pornite după pradă, arhontele Zoltes, este rezultatul şi expresia 
evidentă a unei stări de fapt şi anume lipsa unei puteri (şi implicit a unei coerenţe) politice în 
zonă, fapt ce a permis traiul din pradă al diverselor cete care şi-au făcut din acest obicei un 
mod de viaţă, în acord cu tradiţiile războinice locale”. De cealaltă parte, răspunsul geților la 
razzia lui Zoltes, efectuată în perioada recoltei, este trimiterea tânărului prinţ în misiune 
militară, aspect care combină achitarea obligaţiilor asumate de Rhemaxos față de polis, precum 
şi antrenamentul militar al moștenitorului său. Educaţia războinică a tânărului aristocrat, 
concretizată în comanda detaşamentului, era de fapt un rit de trecere”, evenimentul (şi 
rezultatele lui) marcând trecerea de la un statut (juvenil) la altul (matur). Comanda militară nu 
era decât finalitatea sau confirmarea traseului războinicului de elită (este logic că aristocratul 
nu era singurul din contingentul său care susținea suma de probe); alte activități — 
antrenamente, vânătoarea, lupte rituale?%5 etc. — constituindu-se în trepte către consacrare. 

În structurile militare discutate, aceste detalii sunt importante. Mai mult decât în oricare 
alte componente sociale, cele militare au la bază criterii şi cutume care reglează canalele de 
accedere, foarte pragmatice prin definiție. Grupurile militare se constituie în jurul unor 
principii fundamentale având ca repere supraviețuirea, recompensa, statutul, identificarea, 
ierarhia. Predomină, din punct de vedere psiho-social, dorința indivizilor de includere, de 
apartenență — realizată prin interacțiune — aspecte care presupun acceptarea unor norme, a unor 
ierarhii, renunţarea la mare parte din libertatea personală. 

Cu alte cuvinte grupul de războinici, ca sistem social, se autoreglează permanent, se 
echilibrează în mod natural. Aceste caracteristici fac din grupul militar un nucleu social foarte 
bine articulat şi sudat, invariabil în jurul unui lider, el însuși vectorul principal al unor idei care 
întreţin procesele sociale din cadrul grupului?026. 

Desigur, într-o structură militară din Antichitate, originea individului era un factor 
necesar şi favorizant, dar accesul la funcţii şi posturi de comandă era întotdeauna restricționat 
şi condiționat de pregătiri îndelungate, care descurajau intrarea în elită pe alte căi. Practic 
asistăm la o meritocraţie, sistem de accedere specific militar şi identificabil şi în cazul regilor 


pontificatul. Însă, indiferent dacă a avut sau nu şi demnitatea clericală, urcarea în demnitatea regală lui nu putea 
fi decât electivă, având în vedere statutul predecesorului său. 

2021 Pentru dobândirea acestei victorii mari, ei i-au numit pe conducătorii lor semizei, adică „anzi ” şi nu simpli 
oameni (lordanes, Getica, 78). 

2022 [...] l-a convins pe regele Rhemaxos să dea spre paza cetăţii călăreți o sută; iar când tracii au căzut în număr 
mare asupra străjerilor, iar aceștia — de frică — au fugit pe celălalt mal, lăsând teritoriul [cetăţii] fără pază, a 
trimis sol la feciorul regelui, Phrad[mon], l-a convins pe acesta să dea strajă cetăţii călăreţi şase sute, care, 
întrecând oastea vrăjmaşilor, au înfrânt pe căpetenia acestora Zoltes (trad. Murgescu 2001: 36-37). 

2023 Herodot aminteşte între obiceiurile tracice, cu mult înainte, desconsiderarea muncii şi glorificarea celor care 
trăiau din pradă (storii, V, 6). 

2024 Avram 1989: 13. 

2025 Tot Herodot aminteşte de luptele rituale (în doi) desfăşurate la moartea unui aristocrat, finalizate cu premii 
(storii, V, 8). 

202 Grosu, Duţă 2011: 19-21. 

războinici, care trebuiau să activeze un timp în eşaloanele inferioare până reuşeau să confirme 
şi să fie confirmaţi. 

Or, dacă la cele mai înalte niveluri, elita îşi selecta riguros membrii, structurile 
inferioare nu puteau aplica un sistem mai tolerant. Instituirea unor reguli, aplicate progresiv 
maselor de războinici, nu era decât o normalitate derivată din cutume interne, care însă nu pot 
fi documentate decât destul de indirect. Primul indicator sunt rezultatele obţinute de elitele 
războinice, concretizate în victorii militare, programe edilitare, acumularea de valori 
economice şi restructurări sociale profunde. În mod cert, toate aceste convulsii şi modificări 
nu pot fi atribuite strict unui personaj charismatic, fie că vorbim de Burebista, Deceneu sau 
Decebal. Chiar dacă oricare dintre aceşti reformatori au avut parte de succese conjuncturale, 
un sistem social eficient se sudează în timp, prin acţiuni reuşite şi repetate. Dincolo de teorie, 
mecanismul este surprins de Strabon, care spune că opera politică și militară burebistană a fost 
edificată prin exerciții, abţinere de la vin şi ascultare față de porunci?". 

Această menționare a abținerii de la vin a generat de-a lungul timpului diverse 
interpretări, între care cea a distrugerii culturilor locale de viță-de-vie a fost atât de uzitată, 
încât a devenit aproape cutumă. Privind evenimentul dincolo de formularea lui textuală — ea 
însăşi discutabilă — el nu mai apare ca o campanie de defrişare a plantațiilor, destul de 
improbabilă sub aspect practic. Dimpotrivă, din punct de vedere arheologic nu se observă vreo 
modificare substanţială numeric a vaselor utilizate pentru transportul şi stocarea vinului:02 sau 
în vesela pentru băut, care se regăsesc în gropi sau așezări”07. Este, însă, adevărat că se 
diversifică tipologia vaselor pentru consumarea vinului sau cele pentru libaţii, căci aproape 
dispare vesela ceremonială din metale preţioase şi se înmulţesc cele de lut (fernoi, askoi, 
kantharoi, vase paralelipipedice). Situaţia poate sugera şi o democratizare a riturilor'%%0. Dacă 
recalibrăm autoritatea regală în parametrii ei militari și economici, este posibil să înțelegem că, 
de fapt, regalitatea şi-a însușit anumite drepturi legate de producție (şi implicit de consum). Şi 
aici intră nu doar producția locală, ci şi importurile băuturii?%!. În această cheie, abținerea ar 
putea fi tradusă prin diminuarea sau interzicerea comerțului — altfel profitabil — cu vin grecesc 
sau cu cel din producțiile interne, privilegiu anterior al nobilimii, transformat eventual în 
monopol regal. Reducerea consumului sau reglementarea lui în sine poate fi conectată cu 
evoluția fenomenului militar local, aspect posibil controlat sau protejat de cler, elită direct 
interesată de aspectele diverse care aveau în centru consumul de băuturi alcoolice, fie că 
vorbim de coordonatele economice, fie de cele spirituale, acestea cu ricoşeu în disciplina 
militară. Merită menționat, în acest sens, câteva cupe de argint şi un corn de bour prădate din 
tezaurul regal dacic. Hadrian primeşte acest rython, împodobit cu aur, pe care lexiconul Suda 
ne informează că viitorul împărat avea să-l închine lui Zeus Casius, adorat pe vârful Muntelui 
Casios, din Siria*%2. Chiar singulară, informaţia arată că cel puţin la un anumit nivel şi în 
anumite circumstanţe, poate religioase sau de altă natură, vinul era prezent şi existau recipiente 


2027 Strabon, Geografia, VII, 3, 11. 

2028 Scăderea uşoară a numărului de amfore grecești ajunse în spaţiul nord-dunărean începând cu secolul al II-lea 
a.Chr. trebuie pusă în relaţie cu cucerirea Greciei de către puterea romană şi cu dificultățile de aprovizionare ce 
au decurs de aici. 

2029 Florea 2004b: 518-519. 

2030 Sîrbu 2003a: 91. 

2031 De notat analiza istoricului D. Măndescu privitoare cantităţile de vin grecesc revelat de resturile de amfore de 
la Cetăţeni (jud. Argeş), databile în secolul al II-lea a.Chr., precum şi modificările peisajului arheologic din secolul 
următor, când se modifică paradigma consumului şi comerțului respectiv (Măndescu 2013: 255-260) 

2032 Eneidul Traian, stăpânind peste toţi muritorii / Zeilor mare stăpân, Casiului Zeus a dat / Cupe-o pereche, 
ofrande frumos cizelate şi-n aur / Cornul de bour legat, fruntea prăzii ce-a luat / Geţilor celor trufaşi, zdrobiţi în 
fine acuma, / Mult timp cu arma loviți până ce-au fost biruiţi (Împăratul Hadrian, în Antologia Palatină, VI, 332); 
apud Gramatopol 2000: 198. 

speciale pentru băut sau libaţii:%% până la finalul regalităţii”05%. Pe aceste baze, toposul 
p p | p ză | p 


interzicerii cultivării viței de vie trebuie reevaluat în sensul unor reglementări economice şi 
spirituale şi nicidecum al unei abstinenţe generalizate de la consumul de vin*%5, aspect care 
deformează impardonabil realitatea istorică a Daciei Preromane şi, implicit, imaginea elitelor 
locale. 

Textul strabonian mai are şi alte nuanţe de lectură prin care putem exfolia dincolo de 
prima lectură înțelesuri mai apropiate de mentalitatea războinică de nivel înalt. Astfel, din fraza 
în care expune modificările impuse de binomul rege-mare preot putem extrage existența unor 
antrenamente riguroase, foarte probabil militare, dar nu numai; un set de interdicții, între care 
cea mai importantă pare să fi fost o abstinenţă — sau mai bine zis o reducere a consumului de 
alcool — precum şi disciplina și obedienţa față de autoritatea regală2%6. Oricum am citi 
informaţia, ea relevă un sistem de selecție meritocratic, care irumpe într-adevăr la un moment 
dat, fără să-i putem preciza foarte exact rădăcinile. Este dificil de acceptat faptul că Deceneu a 
fost singurul artizan al întregii reforme spirituale şi morale atribuite lui, având în vedere 
moștenirea de rit pitagoreic a acestui succesor într-o funcţie inaugurată de fapt de miticul 
Zalmoxe. Cel mai probabil, întregul fenomen spiritual a fermentat cu mult timp înainte de 
epoca burebistană, iar apariția unor personaje charismatice şi a unei conjuncturi politice 
potrivite a coagulat fenomenul relativ difuz până atunci într-un program politic coerent. 

Dacă sistemele de accedere în elite au rămas, în liniile lor generale, stabile în decursul 
mai multor epoci istorice, criteriile şi condițiile au fost mult mai fluctuante şi mai tributare unei 
epoci sau unei culturi. Chiar și între acești parametri istorico-sociologici, elitele militare și-au 
păstrat sistemele de selecție pe bază de performanţă. Supravieţuirea individului depindea în 
mare măsură de grupul căruia îi aparținea. Prin acest postulat, calitatea membrilor acestui grup 
devenea o grijă comună cultivată intens. Indivizii neconformi, chiar dacă dintr-un motiv sau 
altul fuseseră admiși, erau, de regulă, primii sacrificaţi?057. 

Democratizarea actului militar a modificat şi paradigmele accesului la clasa războinică. 
Ca orice profesie, şi cea militară necesită aptitudini și calități specifice, dobândite ca urmare a 
unui tip de educaţie accesibil anterior doar privilegiaților. Lărgind baza de recrutare a armatei, 
autoritatea regală s-a văzut în fața unui grup profesional care, chiar dacă avea experiență 
militară — la modul general — avea nevoie de repere morale. În această cheie, exerciţiile, 
abstinenţa şi disciplina de care vorbea Strabon nu pot fi decât alinierea acestei elite militare la 
un program ideologic şi politic. Acest program nu putea avea în centru aristocrația; aceasta 
avea propriile ei tradiții şi coduri; ci autoritatea regală, artizana directă şi beneficiara a 
modificărilor sociale, iar citatul geografului grec devoalează, parțial, metodele de selecție a 
acestei noi elite războinice. 


2033 Sîrbu 2003a: 92. 

2034 De remarcat că din perioada cuceririi romane a Sarmizegetusei Regia provine o serie de resturi ceramice 
specifice consumului de vin (amfore, kantharoi). Florea 2004c: 52; Florea 1998: 170-171. 

2035 Nu ar trebui pierdute din vedere şi existenţa altor băuturi alcoolice mai prozaice, berea sau miedul, consumate 
de straturile socialmente inferioare sau în alte ocazii, mai puţin importante. 

2036 Petre 2004: 234. 

2037 Practica era una curentă în Antichitate la aproape toate neamurile. Cei expuși în prima linie erau războinicii 
slabi, cei fără experienţă, fricoşii sau cei neconformi cu așteptările societăţii. Temându-se că soldaţii săi nu vor 
putea rezista atacului sciților, Filip al II-lea a pus în spatele armatei pe cei mai credincioşi dintre călăreţi şi le- 
a poruncit Să nu îngăduie niciunui tovarăş de arme să fugă din luptă, iar pe cei care ar stărui să plece, să-i ucidă. 
Anunțând această măsură şi făcând astfel ca şi cei mai fricoşi să prefere să fie ucişi de duşmani decât de 
camarazii lor, a câştigat victoria (Frontinus, Stratagemele, IL, 8, 14). În anumite aspecte, practica era aplicată 
inclusiv de armatele romane, cel puţin începând cu reformele lui Marius. 

Cu cât sistemul politic şi militar al unei societăți este mai sudat, cu atât permeabilitatea 
elitelor este mai redusă, dar ritmul de accedere este diferit în funcţie de nivelul de stres al 
respectivei structuri. În momente de criză, accesul devine mai facil, selectivitatea cuprinde şi 
alte etaje sociale, iar frecvența accederii şi înnoirii/înlocuirii este mai alertă, revenind la 
stabilitate pe măsura îmbătrânirii instituţiei absorbante. Diferenţa dintre comatii din vremea lui 
Burebista şi cei din timpul lui Decebal, între care primii par să fi excelat prin număr, iar cei din 
urmă prin competenţe, apare, în acest registru, explicabilă. Oricum, un ritm viguros de înnoire 
a elitelor este întotdeauna însoţit de o creștere a receptivității, de un aport de inovaţii şi 
mentalități ce determină o profesionalizare a membrilor. În același timp, însă, modificările de 
statut alimentează mai vechile sau mai noile tensiuni sociale dintre elite. 

Puterea unei construcţii politice trebuie să aibă întotdeauna ţintă și direcție, astfel că 
încetinirea ritmului campaniilor militare ale lui Burebista, care proiectase atâția ani spre 
exterior forțele pe care le acumulase, a permis erupția acestor tensiuni interne. În ciuda 
succeselor militare, politice, economice, spirituale, vechea elită aristocratică păstrase anumite 
tendinţe centrifuge şi nu putea fi mulțumită cu reducerea atributelor sau importanței sale, ori 
cu transferul unor privilegii sau monopoluri sociale. Finalizarea sau încetinirea campaniilor 
militare pe toate direcțiile, care ţinuseră ocupate capacitățile militare, a reorientat spre interior 
atenţia şi, foarte probabil, a realimentat și activat vechile nemulțumiri. 

Fără a creiona direct scenariul întâmplat, se poate spune că rezultatul imediat al erupției 
sociale a fost fragmentarea regatului şi, probabil, moartea regelui, victimă a propriului succes. 
Este aproape imposibil de stabilit, în lipsa surselor istorice, care au fost actanții momentului şi 
care au fost facțiunile implicate. În urma evenimentului, cea mai puternică regiune a rămas cea 
controlată de capitală, autoritatea regală rezidentă aici având cel mai probabil protecția acestei 
noi elite militare, constituită majoritar din războinicii regelui, masaţi în apropiere. 

Dacă admitem sabia curbă — cea de tip Sarmizegetusa, descoperită exclusiv în această 
regiune” — ca armă specifică a acestei elite?%%, dependentă, cum am spus, de instituţia regală, 
atunci avem documentată, în lipsa altor surse istorice mai directe, concentrația geografică a 
acestei elite militare în jurul capitalei. Mai mult, se relevă şi baza de plecare a reconstituiri 
regatului dac sub Decebal, posibilă prin perenitatea clasei sociale în discuţie, în mod evident 
altfel poziționată social şi profesional față de momentul Burebista. 

Bazinele de recrutare ale elitelor militare dacice au fost diferite, în funcţie de etajul 
social şi momentul istoric. Aristocraţia s-a autogenerat, pe considerentele tradițional 
genealogice, prin alianţe matrimoniale și probabil, într-o mai mică măsură, prin permisiunea 
accederii unor indivizi din alte zone sociale sau etno-culturale. Chiar dacă reformele impuse 
de autoritatea regală şi cea religioasă au transferat o parte a acestei aristocrații în funcţii aulice 
şi sacerdotale, fără îndoială că o bună parte a rămas fidelă tradițiilor războinice, constituind 
nucleul de comandă al armatelor regale dacice?0%. 

O observaţie legată de aristocrația războinică merită însă notată. Foarte probabil, 
reînnoirea elitei avea un parcurs profund, cu ritualuri și cutume astăzi imposibil de reconstituit 
în detaliu. Totuși, accederea în elită trebuie să fi fost un proces cu foarte multe praguri şi 
elemente constitutive. Dincolo de orice fel de presupuneri, un amănunt atrage atenția: 
războinicii aristocrați au fost invariabil înmormântați împreună cu armamentul lor*%", practică 
devenită rapid caracteristică etno-culturală. Armele sacrificate însemnau nu doar o pierdere 


2038 Deși sporadic s-au mai descoperit săbii încovoiate și în alte regiuni (Divici, Cristeşti, Sighișoara), acestea sunt 
(cu excepţia celei de la Viscri, jud. Braşov) tipuri diferite de modelul Sarmizegetusa. 

2039 Borangic 2015a: 117-121. 

2040 Petre 2004: 260. 

2041 Adesea împreună cu întreg echipamentul deţinut, practică excepţională la alte populaţii antice. 

economică pentru familie, clan sau comunitate, ci și pentru urmașii războinicilor decedați. 
Astfel, tinerii războinici trebuiau să primească (sau să-şi procure), sub o formă sau alta, la 
învestirea lor ca membri ai grupului de elită, cel puţin o armă care să le ateste apartenența la 
elită. Dacă această armă a fost pumnalul curb de tip sica?%, spada de tip celtic ori altă armă0% 
sau element simbolic, este irelevant în acest registru, dar ritul de trecere arată profunzimea şi 
importanța acestuia în schimbul de generaţie. În plan spiritual, accederea trebuie să fi fost 
condiționată şi asistată de un program magico-religios elaborat şi asumat. Văzută din exterior 
repetitivitatea acestor rituri construiau invariabil o identitate, iar din interior creau legături 
emoționale de bază, extrem de puternice. 

Revenind la funcțiile sacerdotale ale unei părți a aristocrației (sau ale întregii elite?), 
acestea nu excludeau componenta marţială, ci, dimpotrivă, războiul, prin natura sa, necesita o 
bună legătură cu sacrul şi zeii. Având ca reper succesiunea Deceneu-Comosicus, este foarte 
probabil ca aceste elite clerical-războinice să fi avut acces la funcţii pe un dublu curs, atât pe 
baza originii nobile a indivizilor, cât şi electiv, prin recunoaşterea competențelor individuale, 
desigur în principal a celor legate de sfera sacrului. Atât Deceneu”, cât şi Comosicus?%%5 erau 
personaje recunoscute pentru calitățile lor intelectuale, dobândite, desigur, în ani lungi de 
preoție. 

Vorbind despre elita războinică constituită din comati, ea apare clar ca elită cooptată în 
cercurile mai înalte ale societăţii, chiar dacă nu în vârfurile acesteia. Modul de recrutare a 
acestor războinici nu putea fi decât ridicarea în rang a proprietarilor de pământ, liberi, parte 
importantă a democratizării actului militar. În cadrul reorganizării sociale, această clasă socială 
primeşte dreptul de a purta arme (arme în adevăratul sens al cuvântului, nu arme rudimentare 
aflate la îndemâna oricui)” şi de a participa la războaie”. Repetitivitatea conflictelor la care 
a participat a sedimentat o serie de capacități şi deprinderi militare (tehnici de luptă, tactici, 
strategii, mânuirea de armament specializat etc.). Toate acestea, dublate de permanentizarea 
prezenţei sub arme a determinat profesionalizarea indivizilor. Apare evident că prin înnoirea 
rândurilor acestor războinici, chiar dacă avea la bază tot recrutări din masa de proprietari, pe 
măsură ce numărul lor creștea, o bună parte dintre aceştia transmiteau în familie rolul, locul şi 
deprinderile militare. 

Ca parte al unui larg proces social, şi această categorie, prin perenitate și 
profesionalizare, nu putea decât să devină ereditară în rolurile ei. Totuşi, această înnoire din 
interior era diferită faţă de cea practicată de aristocrație. Sau cel puţin astăzi nu avem nici un 
fel de date despre practicile rituale sau de altă natură care marcau momentul vreunei învestiri. 


2042 Sîrbu, Borangic 2016: 52-53. 

20% O analogie a investirii cu arme, ca semn al schimbării statutului o găsim notată de Tacitus la germanici: [...] 
dar a purta armele n-are nimeni obiceiul mai înainte ca obştea să-l fi găsit bun. Atunci, chiar în adunare, ori 
cineva dintre căpetenii, ori părintele său, ori rudele îl împodobesc pe tânăr cu scut şi framee; aceasta este la 
dânşii îmbrăcarea togei, aceasta-i cinstea cea dintâi a tinereţii (Despre originea și ţara germanilor, XII, 1). 
204 lordanes, Getica, 69-71. 

2045 [...] l-au socotit demn de aceeași venerație pe Comosicus, fiindcă era la fel de învățat. Pentru pregătirea lui 
era socotit și rege şi prim preot și judecător în justiția supremă (lordanes, Getica, 73). 

2046 O analogie interesantă putem extrage din episodul relatat de către Ammianus Marcelinus cu privire la 
conflictul dintre sarmaţii Argaragantes şi o alianţă a taifalilor cu vizigoții, în anul 332 p.Chr. Puşi în dificultate, 
sarmaţii se văd nevoiţi să înarmeze pe supuşii lor, numiţi /imigantes şi să ceară ajutor romanilor. (Ammianus 
Marcellinus, XVII, 12, 1-2). Aparent soluţia s-a dovedit salvatoare, dar, doi ani mai târziu, limiganţii se răscoală 
împotriva stăpânilor lor. Supraviețuitorii scapă prin fugă în Imperiu sau la victoali. Unii cercetători văd în aceşti 
limiganţi o populaţie autohtonă (daci, celți, pannoni etc.) de dinainte de venirea sarmaților, ajunşi între timp sub 
stăpânirea nomazilor (Petolescu 2010: 320-321) şi care avusese interdicție de a purta arme, în raport cu condiția 
lor inferioară. 

2047 Petre 2004: 260. 

Penuria depunerilor funerare care, în cazul acestei clase militare, lipsesc aproape cu 
desăvârşire, arată nu doar un traseu diferit, ci şi mecanisme interne diferite, atâta vreme cât, 
spre exemplu, armamentul acestor războinici nu apare decât în contexte arheologice domestice. 
Desigur, lipsa mormintelor, în special din perioada secolelor I a.Chr. — I p.Chr., nu permite 
construcția unor concluzii solide, dar indiferent ce motive pot fi invocate pentru această 
eclipsare, totuşi ar fi trebuit să existe descoperiri atribuibile acestei elite. Lipsa armelor 
sacrificate?0% ale acestei clase poate fi interpretată ca semn al unor practici şi ritualuri diferite 
de ale înaltei aristocrații, care nu includeau distrugerea armamentului, din diverse rațiuni, 
religioase, economice sau sociale. În acest caz, pragmatismul ar fi trebuit să ducă la moştenirea 
armelor în cadrul familiei, clanului sau comunităţii, ca parte a unor practici de înnoire a 
efectivelor pe plan intern. 

Una dintre slăbiciunile fundamentale ale elitelor războinice a fost dintotdeauna numărul 
mic de oameni și frecvenţa cu care aceștia puteau fi înlocuiți, căci pierderile în luptă erau 
constante spre mari, permanent”. Regenerarea acestei categorii militare — probabil cea mai 
afectată de pierderi, dată fiind calitatea ei de coloană vertebrală a armatei — nu putea avea decât 
două căi de rezolvare. Una internă, bazată pe moştenirea locului, rolului, poate şi a 
echipamentului, care includea și lunga pregătire a unui militar profesionist asigurată de cadrul 
familial în care se dezvoltase şi în care, în ultimă instanță, omul de arme își regăsea credinţele, 
valorile şi interesul. A doua opţiune consta în cooptarea altor proprietari liberi, convinşi de 
perspectiva schimbării statutului social şi din necesitatea dobândirii unor stări de siguranță, 
oferite de apartenenţa la un grup social puternic şi prosper. Ambele posibilități, bine solidificate 
sociologic, nu sunt însă documentate istoric, rămânând la stadiul de posibilități sociologice. 

Recrutarea elitelor în perioada discutată a fost un proces socio-profesional consistent 
care a alimentat permanent potenţialul fenomenului militar local. Cu toate că sursele istorice 
directe lipsesc, accederea indivizilor în aceste elite militare s-a supus principiilor psiho-sociale 
şi militare care reglementează acceptarea şi ascensiunea indivizilor în cadrul grupurilor sociale 
cu profil militar. 

Vorbind despre preocuparea principală a acestor elite, războiul, din analiza 
fenomenelor sociale-politice ale perioadei se mai poate extrage un proces sociologic. Fără a 
putea fi numite exerciții în adevăratul sens al termenului, desele incursiuni şi expediţii dacice 
efectuate la sud de Dunăre, începute încă din secolul al II-lea a.Chr., au avut câteva coordonate 
mai puţin remarcate de către istoriografie. 

În primul rând, au angrenat efective din ce în ce mai mari. Foarte probabil mortalitatea, 
inerentă de altfel?%, a fost semnificativă, astfel că aristocrația organizatoare a fost nevoită 
destul de repede să completeze numărul de războinici. Cum bazinul propriu de recrutare era 
limitat, nu puteau aduce sub arme alți oameni decât din straturile inferioare ale societăţii. Mai 
mult chiar, ignorând pierderile de material uman, despre valoarea cărora putem doar emite 
generalități?0!, efectivele au crescut prin încorporarea unei mari părţi a acelor proprietari liberi, 


2048 Există doar două săbii curbe provenite din contexte funerare, ambele în asociere cu câte o spadă, una 
descoperită la Viscri (jud. Braşov) şi una, mult mai târzie, la Kâloz (jud. Fejer, Ungaria). Nici o armă din cele 
două depuneri funerare nu a fost distrusă în cadrul ritualurilor funerare practicate. 

2049 Un bun exemplu este cazul spartanilor care, în lupta de la Plateea (479 a.Chr.) trimit 5.000 de hopliţi, pentru 
ca, doar un secol mai târziu, la Leuctra (371 a.Chr.) numărul lor să fie de doar 700 de războinici (Xenofon, 
Elenicele, VI, 4, 15. Duritatea accederii, disciplina severă, pierderile inerente, inflexibilitatea pe câmpurile de 
luptă şi mortalitatea infantilă au dus, în final, la sfârşitul Spartei. 

2050 [...] ajungând în fruntea neamului său, care era istovit de războaie dese (Strabon, VIL, 3, 11). 

2051 Aprecieri demografice extrem de laxe și vagi, dar care subliniază unele înfrângeri aparent consistente, sunt 
notate sporadic de autori antici: A reprimat şi incursiunile dacilor, fiind omorâţi trei şefi de ai lor cu multă armată 
(Suetoniu, Augustus, XXI, 2); Armata dacului Cotiso a pierit (Horaţiu, Ode, III, 8, 17-24). 

atraşi nu doar de schimbarea de statut, ci şi de perspectiva unor prăzi bogate*057. Baza de 
recrutare a fost astfel lărgită considerabil. Efectivele consistente adunate sub sceptrul lui 
Burebista, trecând dincolo de interpretarea cifrelor oferite de Strabon, au surprins exact această 
mobilizare largă şi probabil cu o oarecare tradiție?055. 

Evenimentele sociale, politice şi militare care au marcat nordul Peninsulei Balcanice la 
sfârșitul secolului al III-lea a.Chr., dar mai ales în întreg secolul următor, sunt din toate aceste 
puncte de vedere sursa transformărilor care au culminat cu apariţia Regatului dac. Între acestea, 
angrenarea unor mase de războinici în frecvente campanii militare, alianțe constante cu alte 
seminții barbare, conflictele aproape permanente cu puterea romană şi nu numai, au modificat 
fundamental paradigmele sociale, culturale, morale şi tehnologice ale comunităților nord- 
dunărene. Războiul, fenomen universal distrugător prin esenţă, s-a dovedit și în acest caz un 
nod de interacțiuni umane cu efecte socio-culturale remarcabile, realizând nu doar interacțiuni 
culturale largi, ci şi transformări interne ale culturilor locale. Păstrând esenţa ideii de recrutare 
a elitelor, războaiele şi conflictele care au inclus comunităţile autohtone au erodat în primul 
rând conservatorismul propriu aristocrației, i-au eliminat acesteia unele dintre privilegiile 
tradiționale prin accesul la resurse și inovaţii a unor pături mai largi de populaţie. Reformele 
pe care istoriografia le atribuie dubletului Burebista-Deceneu nu reprezintă altceva decât 
solidificarea instituțională a unor procese sociologice mai vechi, bazate în primul rând pe 
democratizarea actului militar, prin cooptarea unor alte categorii sociale la acțiunile decise şi, 
prin acestea, la o regândire a palierelor societăţii. Ar fi greşit să ne imaginăm o egalizare a 
societății dacice, aceasta rămâne una bine jalonată pe verticală, dar se schimbă fundamental 
actanții şi mai ales normele în care aceştia evoluează. 

Mobilizarea largă a categoriilor sociale inferioare aristocrației, în principal acei 
proprietari liberi cunoscuţi în istorie drept comati, a însemnat, de fapt, o reformă care a 
recompus societatea dacică şi a modificat legăturile dintre componentele ei. Regatul dac, 
născut din aceste convulsii, nu a fost decât rezultatul acestei reforme militare. În fapt, prin acest 
proces, comunitățile dacice s-au aliniat unui postulat universal din care reiese că aproape 
invariabil toate construcțiile politice realizate de-a lungul timpului, state, regate, imperii, au 
avut la origine grupuri militare. 


2052 Cantitatea apreciabilă de argint (monedă, podoabe, bijuterii, lingouri etc.) descoperită la nord de Dunăre are 
majoritar origini sudice. 

2053 Majoritatea mormintelor aristocraților nord-dunăreni aparţin perioadei dintre 200-75 a.Chr., fiind, deci, 
anterioare epocii burebistane, când astfel de morminte devin sporadice, semn că putem vorbi de o perioadă a 
seniorilor războiului, urmată de concentrarea puterii sub autoritatea regală, cele două tipuri de manifestări politice 
fiind vizibile în practicile funerare diferite. 

IV.E ARISTOCRAȚIA RĂZBOINICĂ - TARABOSTES 


Principiile elitismului sunt confirmate, în ceea ce privește civilizaţia geto-dacică, de 
sursele antice, scrise şi iconografice în primul rând, care deşi parcimonioase, au semnalat 
existența în structurile sociale dacice a unei aristocrații puternice. S-a păstrat inclusiv 
denominaţia autohtonă a acestei clase: farabostes%5*, apelativ compus din fara+bost-; rad. 
*ter-2%55, precum şi cel dat de greci şi romani, respectiv pilophoroi/pilleati?%5€. 

Etimologia numelui dacic al aristocrației devoalează perspectiva locală asupra acestei 
clase sociale. Specialiştii, chiar dacă aplică nuanţe posibilităţilor de traducere, converg spre 
elemente constitutive din care reiese clar distanţarea aristocrației faţă de restul societăţii?05. 

Delimitarea de mase este şi mai evidentă în documentele arheologice. Mormintele 
atribuite aristocrației, invariabil asociate fenomenului militar”055, subliniază consistent 
apartenenţa la elită, prin tipul de inventare, prin rit și ritual, prin valoarea economică a 
mobilierului funerar inclus. Păstrând reperul arheologic, se constată că şi înainte de moarte 
elita punea concret, geografic, distanţă între ea și populaţie, prin locuirea pe înălțimi, unde şi- 
a ridicat fortărețe, locuinţe şi temple. Rezultă așadar o fractură socială evidentă, între elită şi 
masa care a generat-o, exprimată printr-o paletă largă de manifestări materiale și spirituale. 

Despre formele participării acestei aristocrații la viața publică, politică, economică și 
militară, izvoarele sunt cu mult mai imprecise, ceea ce obligă, uneori, la aplicarea unor 
presupuneri. 

Prima ar fi legată de rolul politic al nobilimii. Este de domeniul evidenţei că instituția 
regală își sprijinea autoritatea pe aristocrație, aspect care poate sugera lipsa unei autocraţii prea 
pregnante. Existenţa unui consilium regis apare sugerată, mai mult sau mai puțin evident, în 
diverse momente ale istoriei politice a regatului dac. De la binomul politico-religios dintre 
Burebista şi Deceneu şi până la epoca lui Decebal apar episodic personaje secundare, uneori 
rude regale, având diverse demnități şi roluri politice?%%. Cert este că influenţa acestui consiliu, 
compus evident din aristocrați de seamă, tempera eventualele excese sau decizii neinspirate ale 
autorităţii regale”! La fel de cert este că nu putem aplica acest echilibru la modul universal, 
astfel de balansuri între cele două componente politice fiind, de regulă, dependente de 
momentul istoric, de anumite caracteristici personale ale actanţilor ori de alte conjuncturi 
particulare. Rămâne notabilă consultarea şi biruinţa unei astfel de opinii venite din zona unui 


2054 Singurul izvor al numelui autentic al clasei aristocratice dacice este Iordanes, care preia desigur surse mai 
vechi: E/ (Dion Chrysostomos) spune că aceia dintre ei care erau de neam s-au numit la început Tarabostes, iar 
apoi Pilleati. Dintre dânşii se alegeau regii şi preoții (Getica, 39, 40). 

2055 Russu 1967: 124. 

2056 Lucian din Samosata, Scitul sau oaspetele, 1: [...] printre purtătorii de pileus, ci era unul din sciții cei mulți 
şi din popor [...]; Criton, Geticele,3 (2) [p. 931]. Scol. cod. A (Strabon VII, 3, 3), Dio Cassius, LXVIII, 9,1; Sextus 
Aurelius Victor, Despre împărați, 13, 3. 

2057 G. Tocilescu (1880: 370): boieri cu gugiuman; V. Pârvan (1982: 147-148 [p. 90]): domnii nobili; L. L. Russu 
(1967: 124): *ter = peste, tare, -bostes (derivat din *bho-s) = strălucit, luminos, rezultând prea-străluciții, Z. 
Petre (2004: 254): purtător de cuşmă. Denumirea se aliniază registrului larg al denumirilor aristocrației şi în alte 
culturi ale Antichității (Gostar, Lica 1984: 62). 

2058 Excepţiile sunt extrem de rare. Una ar fi un mormânt plan de incineraţie descoperit la Brad (com. Negri, jud. 
Bacău) al cărui inventar, pe lângă oasele calcinate, mai conținea o cană dacică, fragmente ceramice romane şi un 
vas de sticlă, de asemenea de import (Ursachi 1987: 120). Prin natura sa, mormântul a fost atribuit unui membru 
marcant al comunităţii (Sîrbu 1993: 126), fără ca personajul să fie militar. 

2059 Glodariu 2000: 291. 

2060 Marţial, Epigrame, V, 3, 1-6; Cassius Dio, Istorie romană, LXVII, 7, 2, 3; LXVIL, 10, 2; LXVIIL, 14, 5; 
Criton, Suidas II: 721 (Cf. Russu 1972: 126). 

261 O paralelă poate fi observată în ceva mai puţin organizata instituţional lume germanică, dar la fel de 
războinică, unde puterea regilor nu-i fără margini ori lăsată la voia lor (Tacit, Germania, VII, 1). 

dregător al lui Decebal, mai cu seamă în momentul extrem de tensionat al unui război, când 
putem presupune că prerogativele regale erau mult mai extinse. 

La nivel de detaliu, aşa cum observau N. Gostar şi V. Lica, ierarhia și organizarea 
internă a administraţiei regale ne este astăzi necunoscută?%%, dar cele mai probabile modele 
urmate au fost monarhiile din Pont, cele elenistice şi cea macedoneană, bine cunoscute de daci. 

Lipsa informaţiilor scrise referitoare la structuri şi ierarhii interne în cadrul 
administraţiei este maculată de o notă a medicului Criton, martor direct al războaielor daco- 
romane, care spunea că anumiţi dregători supravegheau fortificațiile şi munca în agricultură, 
ca parte a unor însărcinări ale administraţiei centrale2%%5. Pe lângă aceştia putem bănui şi 
acoperirea altor sfere economice, militare sau politice de către oamenii regelui. Nu ştim însă 
dacă această împărțire era o distribuţie tradițională a unor funcții publice, ca atribut al 
regalității, sau organizarea era impusă de starea excepțională în care se afla regatul în timpul 
lui Decebal?%5*. Cert este că aceste demnități erau ocupate de cei din jurul regelui, situaţie din 
care se deduce un control al teritoriului pe verticala instituțională. Pe lângă marea aristocrație, 
dependentă direct de autoritatea regală şi cu funcții preponderent aulice, administrarea 
regatului avea la bază și aristocrația provincială, probabil mai puțin avută şi aflată sub 
ascultarea înaltei elite, dar mult mai războinică. Un argument mai puțin discutat al diferențelor 
din interiorul aristocrației este adus de către G. Florea. Istoricul clujean observă că sunt 
diferențe semnificative între „turnurile-locuință” specifice Munţilor Orăştiei și clădirile cu 
aspect palațial din așezările fortificate din alte zone ale regatului (Popeşti, Brad, Răcătău). 
Poziția geografică şi arhitectura celor două categorii de situri sunt net diferite, motiv suficient 
să se poată argumenta că funcțiile clădirilor erau diferite şi implicit statutul proprietarilor (și 
mentalitățile?) erau altele. Spre deosebire aspectul cazon al locuirilor din interiorul Arcului 
Carpatic, așezările fortificate menţionate includ în interior o zonă rezidențială adesea 
generoasă, foarte probabil folosită ca agora. Situaţia conturează şi mai clar ipoteza că 
aristocrația dacică avea mai multe tipuri de profile, în funcție de regiune și de distanța față de 
centru?0%5, 

Întregul tablou relevă o organizare cu aspect (protoeudaP%6, desigur greu de 
documentat direct, dar foarte logică dacă se cuantifică componentele economice şi militare 
care au avut ca actanți diverși aristocrați, cu diferite statuturi, precum și realizările lor de 
ansamblu din timpul regatului dac. 

O altă ipostază în care regăsim aristocrația este funcția ei sacerdotală. Restructurarea 
aristocrației, indiferent dacă i se datorează lui Deceneu sau nu, a avut ca efect în primul rând 
precizarea mai accentuată a atribuțiilor religioase ale elitei nobiliare şi desemnarea explicită a 
unei părți a acesteia în zona sacrului. Poate acesta este momentul în care putem vorbi de cler 
ca grup în cadru instituţional. Separat de aceştia, ceilalți purtători de pileus, chiar dacă funcția 
lor principală rămânea cea războinică, aveau și ei responsabilitatea oficierii de sacrificii şi 
implicit unele atribuții religioase cu caracter domestic sau minor, activități greu de surprins 


2062 Gostar, Lica 1984: 63. 

2063 Criton, Geticele, 5, 2 - Lexiconul Suidas, s.v Boutiais. 

2064 Ţ, Glodariu susţinea că această organizare nu era una temporară, generată de starea de război, argumentul 
principal fiind relaţia dintre documentele arheologice şi dezvoltarea economică a Daciei Preromane (Glodariu 
1980: 434), care nu este limitată la domnia lui Decebal. 

2065 Florea 2011: 7. 

206 Gostar, Lica 1984: 65-66 (cu bibliografia ipotezei). Autorii admit posibilitatea existenţei unui sistem de relaţii 
de tip proto-feudal pentru spaţiul în discuţie, încercând o armonizare a ipotezei cu teoriile marxiste care, cel puțin 
anterior, combătuseră, pe principii ideologice, aceste tipuri de relație, principalele obiecţii având ca țintă 
terminologia şi nu fondul problemei. 

arheologic?0%%. Judecând după analogiile din întreaga Antichitate, pe fondul moștenirii indo- 
europene, portul căciulii/bonetei de pânză era semnul distinctiv al celor care săvârşeau 
sacrificiile?%5, evenimente ce puteau avea loc în temple, dar și în cadrul cultului casnic ori în 
alte situaţii, ce reclamau atât prezența nobilului cât şi invocarea divinităților. Existenţa unor 
temple în proximitatea unor cetăţi (Piatra Craivii, Căpâlna, Costeşti, Covasna-Cetatea Zânelor 
etc.) certifică trăirile religioase ale rezidenților, fără să putem preciza dacă oficianţii erau din 
rândul clerului, erau aristocrații locali ori din ambele sfere sociale. 

Este cert însă că funcția religioasă publică era apanajul elitelor şi este posibil ca 
restructurarea societăţii să fi fracturat puternic această clasă. Z. Petre suspectează că întărirea 
puterii regale, incontestabilă sub Burebista, a avut ca efect diminuarea autonomiilor locale şi 
accentuarea rolului elitei în dimensiunea religioasă?%%. Aglomerarea edilitară din Munţii 
Orăștiei poate fi explicată şi prin mutarea, voită sau nu, a unei părți a nobilimii din teritoriu, 
pentru a fi mai aproape de controlul regal și căreia i s-au oferit funcții religioase şi aulice în 
locul sau în schimbul autonomiei de altă dată. În teritoriu au rămas doar nobili mărunți, cei 
loiali şi probabil guvernatorii trimişi de la centru, aşa cum arată Criton. Despre aristocrați 
nesupuși și în consecință nealiniați noilor politici, istoria nu vorbeşte aproape nimic clar, dar 
dacă au existat astfel de cazuri, şi nu ne putem îndoi de asta, e limpede că autoritatea regală a 
eliminat rapid orice împotrivire. Sarmizegetusa avea forța, justificarea şi determinarea necesară 
aplicării directivelor ei. 

A treia formă de implicare a aristocrației în viaţa publică a fost prin rolul ei militar, 
activitatea războinică fiind modul în care elita îşi proiecta puterea şi ideologia în structurile 
sociale inferioare. Din analiza materialelor arheologice atribuite nobilimii, reiese necesitatea 
depăşirii cadrului creionat de Iordanes, privitor la împărțirea, tot în interiorul elitei, a unor 
atribuţii politice şi religioase. Prezenţa armelor şi a elementelor asociate vieţii militare denotă, 
fără echivoc, caracterul războinic al unei părți importante a elitei. Analiza depunerilor funerare, 
precum şi cea asupra edificiilor cu caracter militar, converg spre concluzia că această parte — 
pe care nu o putem delimita strict de celelalte posibile atribuţii — a avut un puternic profil 
militar, iar principala ei preocupare a fost meseria armelor. Concluzia este întărită de metopele 
de la Adamclisi și de reliefurile Columnei Traiane, unde pi/eații apar fără dubiu în cele mai 
marțiale ipostaze. 

Analizând scenele de pe Columnă se poate face chiar un calcul orientativ. Din totalul 
figurilor de pe monument, aristocrații (identificați după pileum) reprezintă cca. 10% din 
efective, situaţie care reflectă corpul de comandă, proporţie foarte verosimilă. În aproape toate 
scenele, aceşti aristocrați sunt cei care poartă steagurile de luptă, acei draco% (PL. 57/1), 
dovadă că ei erau repere pe câmpurile de luptă atât în ce priveşte simbolistica militară — cu 
funcția religioasă și cea pragmatică incluse — cât şi prin cinstea de a purta principalul însemn 
de război. 

Nici în acest sector, detaliile organizării nu ne sunt bine cunoscute. Putem cel mult 
presupune anumite coordonate, nici ele însă nu sunt liniare pe toată durata existenței regatului. 
Un caz de bază îl reprezintă epoca lui Burebista. În jurul valorii uriașe a efectivelor menţionate 
de Strabon, 200.000 de războinici”0!, istoriografia a balansat larg între a accepta fără obiecţii 


2067 Anumite rituri de trecere (naştere, confirmare, accedere, moarte) trebuiau coordonate din punct de vedere 
religios. De asemenea, anumite aspecte religioase care aveau legătură cu fenomenul militar, reclamau prezenţa 
unui oficiant cu abilități recunoscute de comunitate. Este foarte probabil ca actul religios să fi fost supervizat de 
către aristocratul cel mai înalt în ierarhia comunităţii sau cel mai venerabil. 

2068 Petre 2004: 253. 

2069 Petre 2004: 254. 

2070 Într-un singur caz (scena LXIX) apare un comat purtând draco. 

271 Strabon, VII, 3, 13; C. 305. 


349 


numărul şi a-l analiza extrem de critic, în funcție de conjunctura din momentul studierii 
subiectului. Întreaga cercetare se loveşte de un element simplu: geograful grec nu avea cum să 
numere oştenii regelui dac, astfel că din start se pleacă cu estimări considerate drept certitudini. 
Totuşi, cifrele, oricât de nesigure, reflectă o realitate demografică solidă, fără de care anvergura 
campaniilor burebistane, extinsă pe atâtea direcții şi cu astfel de rezultate remarcabile, era 
imposibilă. În lipsa unor elemente noi, devine inutilă încercarea de a evalua numeric efectivele 
dacice reale, dar oricât am reduce aceste cifre, organismul militar presupus cerea o 
infrastructură solidă. În cadrul acesteia, nucleul trebuie să îl fi constituit efectivele iniţiale ale 
lui Burebista, la care s-au adăugat ulterior contingentele triburilor atrase, într-un fel sau altul, 
în construcția politică a regelui. Probabil pe parcursul evenimentelor în acest angrenaj au fost 
incluse şi diferite trupe furnizate de aliați, daci sau alte seminţii. Toate aceste substructuri aveau 
la comandă liderii lor militari, secondați de propriile eșaloane de comandă şi execuţie, toate în 
subordonare faţă de rege care, desigur, se sprijinea pe un consiliu de război consistent. 
Imaginea generală sugerează un număr considerabil de aristocraţi-războinici. Dincolo de 
teoretizare, documentele arheologice au relevat o serie de depuneri cu caracter votiv şi funerar, 
asociate, prin inventarul conținut, aristocrației militare. Totuşi, cele peste 100 de astfel de 
puncte descoperite nu sunt în măsură să creioneze exact şi suficient dimensiunea fenomenului 
funerar pe care îl reflectă*0%7?. Cu toate acestea, având în vedere caracteristicile discreţiei 
funerare care a însoțit transformările interne ale societății şi spiritualității geto-dacice, 
excepționalitatea lor devine argument al acestei dimensiuni. 

Vorbind despre armamentul aristocrației se evidențiază anumite aspecte. Primul este 
dat de morfologia arsenalului. Un astfel de nobil era înarmat cu spadă, pumnal curb, scut, 
armură de zale, coif, una sau două lănci, arc, avea cal cu zăbală de război, pinteni, şa, centură 
cu pafta, catarame”'5. Cu toate că acestea sunt armele necesare unui nobil pentru purtarea cu 
succes a luptei, integralitatea inventarului marțial este rareori identificată în teren. Mormintele 
cu armament complet sunt rare (Cugir, Popeşti), ceea ce arată că sacrificarea armamentului nu 
urma întotdeauna acelaşi traseu ritualic. Diferenţierile observate, care pleacă de la depunerea 
doar a uneia sau alteia dintre piesele enumerate (pumnalul curb este cea mai reprezentativă 


207 Asupra acestui subiect trebuie remarcată o tendință extrem de actuală. În ansamblu, depunerile funerare 
asociate războinicilor de elită provin doar în aproximativ 20% dintre cazuri rezultate din cercetarea arheologică, 
număr care conține majoritar complexe din proximitatea unor repere concrete (așezări, cetăți, tumuli etc.). Pe 
lângă descoperirile fortuite destul de consistente făcute în prima jumătate a secolului al XX-lea, au apărut, cu 
insistenţă începând cu anul 2000 (dată convenţională) o serie consistentă de descoperiri de acest gen, făcute cu 
detectoarele de metale, de către diverşi amatori ai acestui hobby, piese care au mobilat substanțial dispersia 
inventarelor funerare (sau de altă natură) asociate elitelor în discuție. Principala caracteristică a acestui mod de 
căutare este faptul că detecția s-a făcut, în general, departe de zonele marcate drept situri arheologice (dar există 
şi cazuri de braconaj arheologic în situri) sau de unitățile de cercetare sistematică, locuri unde metodele clasice 
nu aveau cum să fie aplicate din proprie inițiativă. Situaţia conturează un aspect important în economia subiectului 
şi anume faptul că limitele cunoaşterii efective sunt dependente de modalitatea de investigație arheologică de 
specialitate. Dinamica fenomenului funerar (şi militar) în discuție avea cu totul alte coordonate (spirituale sau de 
spaţialitate) decât ne permit astăzi procedurile de identificare clasice (în acelaşi registru au fost descoperite 
numeroase tezaure monetare, dar în aceste situaţii este logică îngroparea lor în locuri discrete, departe de aşezări 
sau cetăţi). 

2073 Alături de armele propriu-zise, în morminte se mai depuneau fibule, podoabe (odată cu vestimentația), vase, 
ofrande etc. 

armă depusă?07%) şi până la echipamente fastuoase, arată nuanţe ale ritualului”0'5. Pe ce criterii 
acesta a fost ales, ține de domeniul ipotezelor, care pot sugera fie diferențieri de ordin ierarhic, 
economic, fie de conjunctura momentului ori de aspecte spirituale greu de recompus. 

O discuţie aparte, indisolubil legată de asocierile de arme şi ideea unui echipament 
complet, o reprezintă perenitatea lui. Dacă pentru epoca de început a Regatului dac, armele şi 
echipamentele enumerate sunt bine documentate de descoperirile arheologice, pentru 
următorul secol acestea „dispar” din vizorul istoriei. leşirea din prim-plan a pumnalelor de tip 
sica, a armurilor de zale, a spadelor de tip celtic, a coifurilor ori a zăbalelor de tip tracic a fost 
percepută de către mediul academic drept o renunțare de facto la astfel de arme și 
echipamente? şi, în lipsa descoperirilor arheologice care să jaloneze folosirea lor, soluţia 
părea inatacabilă, chiar dacă explicația apare superficială, în contradicție cu dinamicile 
fenomenului militar local. 

Datele analizate, provenind din contexte databile, declară prudent și lax, aproape 
invariabil, localizarea în secolele II-I a.Chr., intervalul cronologic dominant în ceea ce priveşte 
multe astfel de contexte cu piese de armament. Astfel, spadele nu mai apar în depunerile 
funerare ulterioare secolului I a.Chr.2077; cele mai târzii pumnale sunt două piese provenite din 
depunerile ritualice de la Pietroasa Mică-Gruiu Dării”%*% şi Tărtăria'”, ambele datate cert pe 
parcursul secolului I p.Chr.; armurile de zale lipsesc cu desăvârşire; la fel coifurile. 

Această renunțare la unele arme — dintre cele mai reprezentative, de altfel — a fost legată 
cu oarecare prudență de un anume comportament determinat religios*%%0. Este complicat de 
înțeles o restricție religioasă privitoare la oricare tip de echipament militar. Nu se cunosc, la 
nici unul dintre vecinii ori duşmanii dacilor, consemnări privitoare la vreo oprelişte de orice 
fel în legătură de la armamentul sau echipamentul militar. Se pot admite unele constrângeri 
sociale, dar ele au ca subiect anumite arme aflate în legătură cu statutul războinicului, caz care 
nu afecta elitele militare care beneficiau, prin definiție, de dreptul de a purta arme în general și 
anumite tipuri de arme în particular. Acceptând teoretic că astfel de reguli sau practici ar fi 
existat, ele au venit în contradicție flagrantă cu realitățile de pe teatrele de luptă. Pragmatismul 
militar ar fi refuzat o astfel de interdicţie, constrâns de efecte?%5!. Singurul caz ce poate fi folosit 
ca exemplu analog are în vedere în principal teoria nudității războinice la celţi”057. Această 
practică, a cărei existenţă reală este discutabilă, nu presupune în nici un caz renunţarea la arme, 
ci doar la vestimentaţie”%5. 

Despre celelalte arme, mult mai comune, descoperirile chiar dacă există, sunt sporadice. 
O excepție o reprezintă situl de la Mala Kopanya (Ucraina), datat pe întreaga perioadă de 


2074 Statistic, lancea este arma cea mai frecventă în depunerile funerare (Sîrbu, Borangic 2016a: 340), dar adesea 
este vorba despre existenţa a două lănci în același mormânt, aspect care alterează concluzia numerică. În plus, 
lancea era o armă comună, spre deosebire de pumnal, coif, zale sau spadă, arme cu alt statut și o altă simbolistică. 
2075 Diferenţierile apar şi în modul de tratare a armamentului, care uneori a fost incinerat împreună cu defunctul, 
alteori a fost distrus prin îndoire sau tăiere ori a fost pur şi simplu aşezat lângă resturile cadavrului, precum şi în 
ceea ce priveşte construcția funerară, care putea fi o simplă groapă, o amenajare sepulcrală sau, mai rar, un tumul. 
2076 Glodariu, Iaroslavschi 1979: 132; Rustoiu 2002: 139. 

277 Totuși, o astfel de spadă provine din ruinele cetăţii de la Piatra Roşie (Daicoviciu 1954: 66, fig. 32-34), iar o 
alta provine din zona satului Ursici, descoperită cu detectorul de metale, în asociere cu o sabie de tip fax (Ferencz 
et alii 2016: 222), ambele cazuri cu o datare mai târzie. 

2078 Sîrbu, Dăvîncă 2012: 113-123. 

2079 Piesa a fost descoperită într-o groapă cu evident caracter ritual, fiind tăiată intenţionat cu dalta (Barbu er alii, 
Un fragment de sica dintr-o groapă de la Tărtăria, jud. Alba, mss). 

2080 Glodariu, Laroslavschi 1979: 131-132; Glodariu 2000: 292. 

281 Borangic 2015: 431. 

2082 Ipoteză bazată pe un pasaj din Polybios (II, 28-29) putând fi de fapt un stereotip vehiculat imprudent în timp. 
2083 O analiză critică a acestui subiect, cu exemplul unei statui celtice în care este figurat un războinic nud, dar 
care are spadă şi coif, la Rustoiu 2008: 30-36 (cu bibliografia extinsă asupra subiectului). 

existenţă a regatului dac, unde sunt descoperite aproape toate aceste categorii de arme, prezente 
într-un număr consistent (peste 300 de arme şi piese de echipament: spade, pumnale curbe, 
cuțite, umbo-uri, fragmente de zale, un coif, pinteni, paftale, vârfuri de lance, suliță şi săgeți, 
zăbale de diverse tipuri, sute de fibule)%8%. 

În centrul regatului, în contrast cu efervescenţa militară, armele elitei se ocultează după 
convulsiile politice şi militare ale epocii lui Burebista. Starea are perenitate, suficientă cât în 
istoriografia românească să prindă contur ideea facilă că, cel puţin unele categorii de arme au 
ieşit, în mod inexplicabil, din uz. Explicaţia se bazează pe realitatea arheologică care nu 
acoperă vidul, pe durata unui secol, cu nici o descoperire relevantă și se reconfigurează abia în 
zona cronologică a războaielor dintre 102-106 p.Chr., când, cel puţin în proximitatea capitalei 
reapar descoperiri de armament (sporadic şi în alte locuri din regat):%5, dar nu în contexte 
funerare. 

Situaţia este complicată de iconografia romană, care a fixat pe Columna Traiană (dar şi 
pe alte tipuri de monumente) scene în care apar numeroase piese de armament specific elitelor 
războinice care au luptat cu romanii, aproape toate la distanță cronologică față de documentaţia 
arheologică (excepţiile fiind săbiile încovoiate). Regele Decebal se sinucide cu un pumnal 
curb. Pe scenele de pe piedestalul monumentului, într-o fascinantă alegorie reprezentând 
congeries armorum, sunt prezente toate tipurile de arme şi echipamente utilizate de către daci 
(armuri de zale, solzi şi lamelare, coifuri, scuturi, arcuri, lănci, topoare şi berbeci de asalt, spade 
şi săbii, steaguri)%€. Dispariţia coifurilor, armurilor, spadelor din arsenalul dacic nu mai are 
suport, oricât de critic am privi reliefurile monumentului. 

Avem așadar două coordonate, pe de o parte un arsenal excepţional, relevat arheologic, 
aparent ieșit din uz după epoca lui Burebista și, la peste un secol, o iconografie romană care 
prezintă exact tipurile de arme din vremea convulsiilor politico-culturale care au marcat 
nașterea regatului. Este greu de admis că toate aceste arme au ieşit din uz, au fost uitate și apoi 
reinventate de către daci, cu ocazia atacului roman. Nu putem suspecta nici o prea mare plajă 
de inventivitate a sculptorilor; contextul momentului nu era potrivit pentru falsuri şi nici pentru 
asocierea armelor cu alte populaţii barbare. Toate tipurile de arme prezentate au rămas în uzul 
elitelor războinice; ceea ce le-a scos din evidenţă a fost modificarea cutumelor culturale şi 
religioase, la care se adaugă limitele cercetării contemporane. 

Arsenalul războinicilor aristocrați era unul nu doar complet, ci și eficient. Renunţarea 
la armele care le reprezentau însăşi identitatea și pe care se bazau succesele militare avute 
însemna pură sinucidere și nu există nici un argument care să sprijine această modificare 
teribilă de mentalitate. Este adevărat că societatea dacică a fost cuprinsă de ample transformări 
pe plan religios, că o parte a aristocrației războinice a devenit aulică sau chiar a intrat în 
rândurile clerului, dar nici în aceste cazuri nu avem dovada că nobilimea a renunțat permanent 
sau in corpore la funcția militară. Chiar dacă unii au făcut pasul acesta, nu toți aristocrații se 
puteau dedica zeităților sau treburilor administrative. Oricâţi ar fi fost, ei nu puteau fi decât o 
minoritate în cadrul general al elitelor locale. Chiar şi acceptând aceste situații, însăşi statutul 
preoților reclama prezenţa unora dintre ei în sfera activităţilor militare, inclusiv pe câmpurile 
de luptă, unde se murea frecvent, iar ritualurile funerare inevitabile clamau personal de 
specialitate. Imaginea unor preoți însoțitori ai armatelor, îmbrăcați în straie simple și cu aspect 
ascetic, prezentă acum în spaţiul public cu diverse ocazii, este doar un clișeu hollywoodian. 


2084 Kotigoroşco 2015: 113-136. 

2085 Glodariu, Iaroslavschi 1979: 129-142. 

2086 Sîrbu, Borangic 2016: 64. De remarcat că scenele monumentelor romane ilustrează nu doar armele 
aristocrației războinice, ci şi cele ale comatilor, completând astfel o imagine generală la care arheologia nu a putut 
contribui, deocamdată, cu nimic substanţial. 

Nu se poate admite nici ipoteza teoretică potrivit căreia sculptorii romani au decorat 
Columna cu arme cu care legiunile nu se întâlniseră pe frontul din Dacia. Dimpotrivă, 
monumentul surprinde exact acele modificări de echipament care au avut efectiv loc: dispariția 
fibulelor de argint cu noduri și înlocuirea lor cu fibule discoidale, renunţarea la paftalele de tip 
Latene în favoarea cataramelor simple și a legăturilor de tipul Nodului Jui Hercule, dispariția 
zăbalelor de tip tracic şi înlocuirea lor cu ansambluri mai simple, apariția săbiilor curbe de tip 
falx, utilizarea mașinilor de război şi a armelor romane la nivel instituțional. Putem suspecta 
unele reprezentări ca fiind minimalizate, în special cele de pe fusul coloanei, dar în nici un caz 
introducerea unor neadevăruri flagrante în compunerea scenelor. 

În primul rând trebuie subliniat că monumentul de la Roma nu putea colporta falsuri. 
Afişarea unor minciuni propagandistice, când cazul unui episod de acest fel din vremea lui 
Domitian, deranjant pentru prestigiul şi orgoliul imperial, era proaspăt în memoria colectivă, 
era de neacceptat pentru propaganda oficială a Imperiului. Momentul, personalitatea 
împăratului şi rezultatele războaielor nu aveau nevoie de astfel de denaturări sau subterfugii 
pentru sublinierea unei victorii de altfel evidente?%7. Nu există nici un argument pentru a 
explica de ce sculptorii romani ar fi decorat Columna cu arme pe care dacii nu le mai foloseau 
de peste un secol”%8 sau că războinicii lui Decebal le-ar fi reinventat cu ocazia războaielor cu 
Traian. În mod cert dacii şi armele lor erau lucruri bine cunoscute la Roma de către public. 
Aici fuseseră soliile lor, înarmate”%%, aici fuseseră aduși prizonierii şi prăzile cele mai 
spectaculoase, iar o parte dintre cetăţenii romani luptaseră efectiv cu dacii. Războinicii din 
nordul Dunării erau binecunoscuţi în capitala imperială. Mai precis, artiştii au imortalizat 
realități curente. 

Explicația acestui al doilea veac întunecat, trebuie căutată în altă parte şi anume în 
modul de expresie funerară, al elitelor în acest caz. După mijlocul secolului 1 a.Chr.,fenomenul 
funerar se ocultează aproape total în toată Dacia. Credinţele și implicit obiceiurile funerare ale 
populaţiei, inclusiv elitele, adoptă unele modalităţi „discrete” de rit şi ritual, nedetectabile prin 
mijloacele cercetării arheologice?%, astfel că din secolul următor nu vor mai fi identificate nici 
un tip de vestigii funerare obișnuite”9!. 

Cel mai probabil scenariu privitor la panoplia de luptă a elitelor locale se leagă, așadar, 
de modificările fundamentale care au marcat spiritualitatea dacică începând cu secolul I a.Chr., 
modificări vizibile în fenomenul funerar, în primul rând. Penuria de arme specifice elitei — 
pentru intervalul cronologic Burebista-Decebal — este pe de o parte explicată prin practicile 
funerare discrete la care au recurs acum elitele militare locale. Armele în sine nu au ieșit din 
uzul militarilor, ci doar nu au mai fost sacrificate odată cu războinicul decedat:0?. 


2087 Borangic 2015: 429. 

2088 Unele modificări din vestimentaţie sau panoplie sunt chiar surprinse corect de către artiști. Astfel, pe Columnă 
nu apar fibulele specifice cu noduri şi nici paftalele cu placă de bronz, aparent ieşite din uz, căci nu există 
deocamdată nici o descoperire ulterioară epocii lui Burebista. 

2089 Tyimişii lui Decebal fură aduși în Senat. Ei puseseră armele jos, îşi legară mâinile în felul prinșilor de război 
şi rostiră câteva cuvinte. În chipul acesta îi înduplecară la pace și-și luară înapoi armele (Dio Cassius, LXVIII, 
10, 1-2). 

20% Sîrbu, Borangic 2016: 27 (cu bibliografia extinsă). 

2091 Excepţii de la această tendinţă sunt tumulii identificaţi în proximitatea centrelor rezidenţiale de pe valea 
Siretului, dar care au evidente particularități regionale (Babeş 1988: 5-7; Sîrbu 1993: 22-23, p. 71-74). De 
asemenea, doar în regiunea Tisei Superioare, anume la Mala Kopanya-Srednii Grunok, s-au mai descoperit 
morminte cu ritualuri şi piese de tip PPK, dar databile în a doua jumătate a secolului I p.Chr. (Sîrbu, Borangic 
2016: 27). 

20% Trebuie adăugat că multe dintre mormintele aristocratice cu arme au fost descoperite datorită componentelor 
metalice conţinute, iar resturile osteologice, umane sau animale, sunt o raritate explicată fie prin descompunerea 
lor totală, fie prin debarasarea insesizabilă arheologic (mormânt separat, aruncarea în ape, mlaştini, văi etc.). 

Monumentele publice romane, cât şi numismatica imperială certifică prezența armamentului 
specific, cu atât mai mult cu cât, sporadic, asemenea arme au fost descoperite în așezări, cetăți 
ori în abandonate la mare depărtare de repere vizibile astăzi. Dosarul istoric recreat nu 
argumentează dispariţia nici unei arme din panoplia vechilor elite, ci dimpotrivă, asistăm la 
apariția unora noi, ceea ce subliniază pragmatismul care guverna elitele militare dacice şi care, 
în esenţa lui, prima în raport cu orice alte considerente spirituale sau de altă natură. 

Secolul gol de arme este, aşadar, o sincopă falsă. De fapt, acest veac se include în 
evoluţia societăţii în general şi a desfăşurării fenomenului militar local, în special. Armele 
aristocrației au rămas, la modul general, aceleaşi pe parcursul întregii existenţe a regatului dac. 
În consecință, putem presupune cu mare probabilitate că şi reperele morale şi identitare care 
decurgeau din relaţia arme-războinic de elită au rămas, în liniile lor de forță, constante. Ce s-a 
schimbat a fost o oarecare evoluţie tehnică, dar ea nu a afectat prea mult aristocrația, mult mai 
tradiționalistă şi mai captivă în propriile ei cutume spirituale, ci alte etaje socio-profesionale. 
Evoluţia locală a fenomenului militar a dus spre eficientizarea actului militar, dar această 
sarcină a revenit, sub aspectul ei tehnic, altei categorii sociale, mai predispuse la identificarea 
reperelor ei interne și la redefinirea propriei valori. Despre această categorie vom mai vorbi. 

Sintetizând toate elementele constitutive, se desprinde imaginea unei clase nobiliare 
războinice, puternice şi bogate, care avea un rol deosebit în societate, reprezentând o redutabilă 
forță militară, economică și, nu lipsit de importanță, spirituală. Autoritatea acesteia se baza, 
evident, nu numai pe originea nobilă, pe poziția conducerii statului, ci, fără îndoială, şi pe o 
mare putere economică. Organizarea militară reprezenta o problemă de mare importanţă la un 
neam războinic şi este incontestabil că, în cadrul acestei organizări, un rol principal îi revenea 
aristocrației, care-i furniza atât pe comandanții militari, cât şi unele detașamente speciale. 
Dincolo de concret, în sfera psiho-socialului, elita războinică era un reper de bază al 
substructurilor sociale pe care le domina. 

Privind de la baza societăţii, aristocratul era, înainte de toate un cumul de simboluri, 
care-i construiau imaginea. În primul rând reședința situată pe o înălţime, la distanță de 
comunitate, pe verticală, îl apropia pe nobil de divinitate şi îl distanța de planurile sociale de 
jos. Amploarea şi calitatea cetăţii constituiau, de asemenea, repere importante pentru 
structurilor sociale inferioare. Într-o societate aliterată totul se baza pe imagine. Pentru supuși, 
nobilul era o astfel de imagine, conținând numeroase coduri, exprimate prin îmbrăcăminte, 
armament, podoabe, accesul și stăpânirea unor resurse. Pe lângă aceste expresii vizibile, 
imaginea și autoritatea elitei se mai baza pe calităţile personale, pe genealogia individului, pe 
relația lui cu sacrul şi cu alte surse de autoritate, pe diverse tipuri de acțiuni (lupte, războaie, 
daruri, ceremonii, acţiuni punitive, mariaje, rituri de trecere, ritualuri diverse). 

Întreg tabloul, din care astăzi se mai pot surprinde doar fragmente, recompun profilul 
unui războinic de excepție. Bogaţi, echipați cu un arsenal eficient și eterogen, cu o construcție 
mentală de excepție, aceşti aristocrați s-au constituit ca veritabilă coloană vertebrală a regatului 
dac, pe toată durata existenţei acestuia. 


IV.F RĂZBOINICI PROFESIONIȘTI - CAPILLATI/COMATI 


Istoriografia românească mai veche gravita în jurul a trei ipoteze privind structura 
societăţii geto-dacice. Prima variantă considera că socialul era bipolar, împărțit între nobilime 

şi oameni de rând (pileați şi comați), structură susținută de V. Pârvan şi, ulterior, de Constantin 
şi Hadrian Daicoviciu?0%. A doua ipoteză considera că societatea în discuţie nu a ieșit din epoca 
democrației militare, fără diferențieri de clasă notabile, idee avansată de către M. Macrea?%*. 
A treia propunere, care argumenta structura tri-partită a societăţii, a fost formulată inițial de |. 
H. Crişan?0%%5, susținută de M. Petrescu-Dîmboviţa:0%% şi argumentată ulterior de Z. Petre. 
Opţiunea propusă considera că diviziunea socială avea în vârf elita nobiliară, farabostes, iar la 
bază demosul (agricultori, meşteşugari, negustori, mineri). Între acestea mai exista o clasă, a 
cavalerilor (comati), cu corespondențe, mai mult sau mai puţin exacte, în lumea celtică?0%”. 

Dintre aceste trei opinii majore, cea exprimată de M. Macrea a rămas neîmpărtăşită de 
mediul academic şi deşi chiar autorul ei a nuanţat-o ulterior — considerând că stratificarea 
socială în adevăratul ei sens a avut de fapt loc abia în timpul lui Decebal — aceasta și-a pierdut 
repede consistenţa. Ipoteza inițiată de V. Pârvan şi continuată de C. şi H. Daicoviciu, care 
privea ca bipolară societatea geto-dacică, a rămas multă vreme proiecția de bază, avantajată şi 
de ingerinţele politice din perioada comunistă în cercetarea istorică. Acestei perspective 1 s-au 
adus doar corecţii minore, fără a i se nega reperele de bază propuse anterior”0%. A treia variantă, 
cea emisă de I. H. Crişan, a rămas şi ea multă vreme izolată în istoriografie, atât din motivele 
promovate de comandamentele politico-ideologice comuniste”, cât și datorită unor erori ale 
reputatului istoric?!%. Astfel, structura socială propusă de acesta, introduce o a treia clasă. În 
viziunea istoricului clujean, societatea, având repere organizatorice militare, ar fi fost compusă 
din nobili, care dețineau şefia unităților militare, din comati, care comandau subunitățile şi din 
masa luptătorilor, constituită din oamenii de rând?!0!. Aristocraţia ar fi fost, așadar, stratificată, 
din ea făcând parte atât pilleati (pilophoroi), cât şi capillati (comati). 

Deschiderea de după căderea comunismului a însemnat, pentru acest subiect, și 
modificarea metodologiilor, cât și a perspectivelor cu care istoricii structurii sociale geto- 
dacice au operat. În ciuda acestor transformări istoriografice, bipolaritatea societății geto- 
dacice a rămas uneori fixată între aceleaşi repere, mai vechi de un secol. Astfel, în consistentul 
volum Istoria românilor, apărut sub egida Academiei Române, arheologul clujean I. Glodariu 
redactează un capitol dedicat structurilor sociale din lumea dacică în care păstrează diviziunea 
socială pe două niveluri: nobili și nenobili”1%2. Existenţa unei a treia clase sociale este refuzată 
explicit, dar fără demonstraţie, fapt ce ridică unele suspiciuni asupra metodologiei utilizate, 
care pare mai degrabă o tradiţie istoriografică, decât o actualizare argumentată a temei. 

O notă revigorantă aduce subiectului istoricul Z. Petre, într-un volum bazat pe critica 
izvoarelor greceşti referitoare la geţi. În ceea ce priveşte stratificarea societăţii geto-dacice, 
autoarea se aliniază ipotezei lui |. H. Crişan şi este de acord că acei enigmatici kometai erau un 
etaj social diferit de masele largi şi că aceştia aveau funcții preponderent războinice. 
Argumentele aduse sunt în primul rând filologice şi istorice. 

Numele acestui grup apare în două scrieri la istoricii antici. Primul, ce relevă realități 
istorice din vremea lui Burebista, este Iordanes care, în descrierea reformelor lui Deceneu, 


209 De fapt rădăcina asimilării comati-lor cu poporul simplu se află în scrierile lui G. Tocilescu (1880: 157; p. 
258; p. 370). 

2094 Bodor 1981: 8 (cu bibliografia mai veche a subiectului). 

20% Crişan 1977: 195-196; Bodor 1981: 7. 

2096 Petrescu-Dîmboviţa 1978: 150. 

2097 Crişan 1977: 195-196; Cezar, VI, 13. 

20% Bodor 1981: 17-21. 

2099 Căruia îi conveneau modelele sociale bipolare, care exprimau mai bine antagonismele sociale și politice. 
21% În principal prin echivalarea clasei cavalerilor daci cu cea a ordinului eqvestru de la Roma (Crişan 1977: 196). 
2191 Crişan 1977: 184. 

2102 Glodariu 2001: 775-778. 

spune că a poruncit însă ca oamenii ceilalți, din popor, să fie numiţi capillati, nume pe care 
goții [geții] l-au primit ca pe o formă de respect şi-l amintesc şi acum în cântecele lor”1%. În 
fapt, pasajul a stat la baza identificării dintre capillati şi poporul de rând, operată încă de la G. 
Tocilescu, cu eludarea discretă a unei părți din text. Iordanes, citând desigur surse mai vechi, 
astăzi pierdute, spune că numele acestei clase, capillati, aceștia l-au primit ca pe o formă de 
respect. Asupra numelui şi a funcției războinice deținute, istoricul Z. Petre aduce o serie de 
argumente care astăzi nu mai pot fi ignorate. 

Traducerea, atât a termenului grecesc — kometai — cât şi a echivalentului latin — capillati 
(comati)”!9-— este acela de pletoși, purtători de plete, cu coamă. Numele autohton al acestei 
categorii nu s-a păstrat, şi nici nu putem ști exact cum l-a folosit Dio Cassius, pasajele 
respective fiind parvenite prin rezumatele târzii, în special ale lui Iordanes, autor care se 
distanțează de acest nume folosindu-l pe cel de capillati”/%. Dubletul sugerează că lordanes a 
preferat să numească această categorie pletoșii, nume mult mai potrivit cu cadrul istoric al 
secolului V p.Chr., când scria Iordanes, pentru a distanţa identificarea acestora cu sensul de 
săteni, derivat din grecescul kome?!%. Este interesantă ipoteza identificării nominale a acestei 
categorii de către romani. La fel ca în cazul aristocrației autohtone, pe care romanii o vor numi 
pilorofori, cu trimitere precisă la un semn de identificare exterioară (purtătorii de 
pileus/bonetă), comatii au fost şi ei identificaţi după podoaba capilară bogată (capillati), 
distanțându-se de termenul cometai (cu sensul vechi, social, de sătean). Pare logic ca 
înfruntările dese cu aceşti capillati să fi solidificat în imaginarul roman ideea că au de a face 
cu niște războinici redutabili, cu totul diferiți de masa poporului de rând?10. 

Pletele reprezentau, în întreaga tradiție războinică de sorginte indo-europeană, un 
însemn distinctiv al războinicilor de frunte. Sursele scrise, care fac referire la războinicii 
pletoşi, descriu această caracteristică, fie că este vorba despre buclele blonde ale lui Menelaos 
şi aheii kare komoontes, cu capul împodobit de plete, din /liada, fie că descriu nucleul aşa- 
numiților hippeis, cei 300 de oșteni spartani care moşteneau prestigiul social şi imaginarul 
războiului prehoplitic. Herodot îi evocă pe oștenii lui Leonidas pieptănându-și părul, nepăsători 
în faţa morţii iminente, înaintea înfruntării finale de la Termopile?!%. Pentru Xenofon, pletele 
îi fac pe spartani mai măreţi, mai nobili, mai înspăimântători, iar Plutarh scrie că Licurg 
instituise portul pletelor pentru ca cei frumoși să pară și mai frumoși, iar cei urâţi să fie mai 
înspăimântători. Gallii comati, războinicii Irlandei legendare, sau acei bersekiri care irump 
intermitent în istoria şi cântecele neamurilor germanice, invincibili şi nepăsători de moarte; toți 
au drept semn distinctiv pletele care flutură în vânt şi inoculează spaima în rândurile inamicilor. 
Peste tot pletele apar invariabil ca fiind semnul distinctiv al excelenţei războinice şi nicidecum 
al unei condiții umile?!%. 


0% Jordanes, Getica, 72. 

04 Lat. coma = coamă, păr (ct. DLR 1962, s.v. căma). 

9% Lat. capillatus = care are păr lung; pletos (cf. DLR 1962, s.v. capillatus). 

% Danov 1976: 273. Împotriva acestei rădăcini semantice, considerând-o o eroare de transcriere, s-au pronunțat 
. Gosta şi V. Lica (Gostar, Lica 1984: 104). 

07 Pe aceleași argumente alţi istorici, păstrând ideea unei stratificări bi-polare, insistă că termenul corect care 
efinea acești pletoși ar fi cel de cometai, sens acordat cu bazinul de origine al acestora, respectiv obştile sătești 
Ursulescu, Vasilescu 1991: 134), ipoteză cu totul improbabilă. 

9% Herodot, VII, 208, 3. 

0% Petre 2004: 256-257. Scenariul de tip palaţial propus de Z. Petre a fost receptat şi acceptat tacit de către mediul 
istoriografic românesc, singura obiecţie fiind emisă de E. Iaroslavschi, care observă cantonarea relaţiei pletoși- 
războinici doar la nivel de elite şi pune întrebari privitoare la restul societăţii, care desigur ar fi putut conţine alte 
categorii de pletoși (laroslavschi 2006: 260), indivizi despre care însă nu avem date istorice. 

Istoricul Zoe Petre observă discrepanţa şi mai notează că într-o societate în care tradiția 
morţii pe câmpul de luptă ca rit inițiatic de nemurire atestă un imaginar complex al funcţiei 
războinice, e de neconceput ca sensul simbolic originar al pletelor să fi fost răsturnat, 
transformând pletele dintr-un element de distincţie socială şi de superioritate, într-un stimat 
al inferiorităţii. În contrast cu pilophorii, aristocrația legată prioritar de funcţia de 
suveranitate sacră, kometaii, pletoşii, nu au de ce să nu reprezinte iniţial categoria nobilă a 
războinicilor, specialiştii celei de-a doua funcții indo-europene?! 

Acestor argumente li se poate aduce un singur amendament. În iconografia referitoare 
la daci, precum şi pe statuile care-i înfățișează (PI. 55/5-6), pletele care altă dată făceau cinste 
războinicilor”!!!, nu mai sunt decât un păr bogat, dar nu mai lung decât la nivelul umerilor. Am 
putea pune acest detaliu pe seama standardizărilor artei romane, atentă la economia de spațiu, 
deşi rămâne de neînțeles o atare neconcordanţă cu realitatea?!!?. Cu atât mai mult cu cât, spre 
exemplu, pe Columna Traiană apar şi războinici daci cu chelie proeminentă, indiciu că, uneori, 
din semnul distinctiv al excelenţei războinice de altă dată a rămas doar numele?!!5. C. Petolescu 
crede chiar că termenul de capillati este forţat, pe considerentul că Iordanes avea în vedere 
realitățile momentului său, când zona dunăreană era patrulată de goții despre care scria şi care 
ajunseseră până în sudul fluviului?!!4. Aceştia în mod sigur purtau plete lungi, iar Iordanes 
foloseşte acest semn pentru a conecta și mai credibil goții de prezumtivii lor strămoși, geții. 
Ipoteza ar putea fi credibilă, dacă termenul de comati nu ar fi fost consemnat ca atare şi de Dio 
Cassius, care nu avea cum face astfel de confuzii. 

Evoluţiile sociale şi identitare care au irumpt în Dacia sunt surprinse spre final şi de o 
a doua sursă care-i pomeneşte pe pletoșii daci. Dio Cassius, în relatările sale despre războiul 
lui Decebal cu romanii, spune că regele dac, aflat în dificultate, nu mai trimisese la romani 
reprezentanţi ai comaţilor ca soli, ci fruntaşi dintre pileaţi!!5. Această relatare, rezumată de 
Petrus Patricius şi Xiphilinus, conturează cu suficientă claritate două aspecte. Primul este că la 
momentul Decebal, kometaii erau clar inferiori social în raport cu pileaţii. Al doilea detaliu 
este că anterior o solie a dacilor fusese constituită dintre aceşti războinici, probabil bine 
articulaţi cu autoritatea regală, şi trimişi să negocieze cu Traian. Din nou Z. Petre observă 
corect că aceşti kometai nu puteau fi oameni de rând și nici măcar războinici simpli. O atare 
aroganță nu era justificată din partea lui Decebal, într-un moment în care ostilitățile nu mergeau 
deloc bine pentru el. Motiv pentru care este mai mult decât logic că regele dac a trimis o solie 
compusă din războinicii săi cei mai valoroși, pentru a obține maximum de avantaje strategice 
şi pentru a da greutate ofertei şi poziției sale. Că această alegere a fost una neinspirată, Traian 
preferând o solie din fruntași, nu arată decât că argumentul forței militare nu a fost acceptat de 
către împărat, care a preferat să trateze cu autorităţi politice și religioase, singurele care puteau 
oferi garanții acceptate. Episodul poate arăta o eroare tactică și diplomatică a lui Decebal, greu 
de înţeles de altfel, dar în nici un caz acei kometai nu erau altceva decât războinici de vază, 
eventual chiar comandați militari importanți. Scena XCIII de pe Columnă poate fi interpretată 


0 Petre 2004: 257. 

! [Geţii şi sarmaţii] au glas aspru, chip sălbatic şi sunt cea mai adevărată imagine a lui Marte. Părul şi barba 
or n-au fost tunse niciodată (Ovidiu, Tristele, V, 7, 9-20); dar aici imaginea hirsută este mai mult un indicator al 
caracterului aspru, barbar, decât unul al excelenţei războinice. 

2112 Poate e potrivit de semnalat faptul că, după războaiele medice, în Grecia, părul lung al spartanilor era un 
arhaism notoriu. În restul Greciei doar copiii atenieni mai purtau părul lung, dar şi acesta este tăiat la începutul 
efebiei, iar şuviţele erau consacrate zeilor. 

3 De notat că părul scurt apare și în arta locală, de această dată la aristocrați. Cavalerii redaţi pe falera de la 
Surcea şi pe cele de la Lupu sau pe fragmentul ceramic de la Răcătău au toți părul tuns, spre deosebire de 
personajele din arta getică anterioară, care au adesea coafuri complicate sau părul prins în coc. 

2114 Petolescu 2016: 197-198, nota 99. 

2115 Dio Cassius, LXVIII, 9. 

ca un sfat al regelui, unde personajul principal este însoțit de câţiva nobili, precum şi de un 
număr dublu de comati. Este de neacceptat faptul că în jurul regelui şi din sfatul lui de război 
ar fi făcut parte şi oameni simpli, indiferent de calitățile lor sau de motivele presupuse. 
Dimpotrivă, momentul clama prezenţa celor mai buni războinici pe care-i avea regatul. 

Între cele două momente evocate de către Iordanes și Dio Cassius, respectiv epoca lui 
Burebista şi cea a lui Decebal, societatea dacică a suferit unele restructurări ale raporturilor de 
putere. Una dintre cele mai importante pare să fi fost profesionalizarea actului militar, 
observată sub aspect demografic, organizatoric şi logistic. Numărul mare de oameni aflaţi sub 
arme necesita un comandament consistent, despre care nu putem spune că putea fi asigurat 
doar de către aristocrație, cel puţin la nivel superior. În aceeaşi măsură nici întregul efectiv 
militar nu mai putea fi susținut doar de către nobili şi cetele lor. Efervescenţa militară, care 
debutase încă de la sfârşitul secolului al III-lea a.Chr. şi începutul celui următor, absorbise 
mare parte din potenţialul demografic existent, prin includerea în rândul războinicilor a unor 
categorii mai puţin nobile?”!16, dar nu mai puţin dornice de afirmare. Războiul nu mai era 
apanajul aristocrației, căci acum armatele îşi completau efectivele din bazine sociale mult mai 
largi, dovadă efectivele mari angrenate și calitatea actului militar. 

Cauzele pot fi mai multe decât transpar la prima vedere. Societatea geto-dacică suferise 
ample evoluţii socio-politice şi culturale, pe multiple planuri, în mare parte datorate 
convulsiilor interne, iar o altă parte venite din exterior. Războiul se modificase substanţial, 
principalii actanţi politico-militari din Balcani se schimbaseră. Campaniile lui Burebista, 
dincolo de toate incertitudinile conţinute, arată că armatele dacilor erau capabile de acțiuni 
militare pe termen lung și la distanţe apreciabile, puteau asedia cetăţi puternice, fundamental 
diferite de întăriturile tribale din lemn și pământ cu care erau, în mod tradiţional, obişnuite. 
Dincolo de modificările sociale conţinute, momentul reclama prezența unor războinici 
specializați, buni cunoscători ai meseriei armelor, familiarizați cu diverse tactici și strategii, 
competenţe greu de dobândit în sistemul tradiţional de recrutare şi participare la război existent 
în epoca basileilor geţi?!!7. 

Apare, în acest tablou mai larg, firească specializarea unor războinici, iar această 
categorie, a pletoșilor, avea toate atributele necesare unei atare funcții. Dincolo de teoretizările 
extrase din sursele antice, se pune întrebarea ce poate însemna un războinic profesionist? Cu 
ce era el diferit de, spre exemplu, războinicii care aveau tradițional acest mod de viață? 

Plecând de la sistematizările lui F. Engels, istoricul Z. Petre considera că democrația 
militară — rezultat al unor conflicte permanente — conţinea și profesionalizare marțială a 
societăţii, deşi admitea că războaiele astfel duse nu depindeau și nici nu erau controlate de vreo 
autoritate politică?!15. În opinia mea, profesionalismul unei părţi specifice dintr-o comunitate, 
chiar testamentara unor lungi tradiții marțiale, nu este o specializare în sensul complet al 
enunţului, ci reprezintă doar acumularea şi exercitarea unor capacități relative şi limitate prin 
care se contribuia la efortul de război. Profesionalizarea coerentă conţine întotdeauna elemente 
care construiesc şi redefinesc moralul (tradiţii, credințe, disciplină, rituri, ritualuri), capacitățile 
fizice (antrenamente, exerciții, campanii) şi intelectuale (strategii, tactici, inovaţii) ale 
oștenilor. Fără suma acestor elemente, războinicii nu erau decât luptători de ocazie, ale căror 
succese se puteau baza doar pe viteză, număr, conjuncturi şi nu pe calități combative susținute. 


2116 Este o eroare să vedem restructurările sociale doar în amontele societăţii. Este la fel de posibilă şi decăderea, 
pauperizarea sau pur şi simplu propria alegere a unor aristocrați (indivizi, familii, clanuri), care puteau să se 
regăsească acum în rândurile oștenilor regelui, din varii motive. 

2117 Horaţiu, Ode, IUL, 24, 9, 14-16 (vezi critica sursei la supra, cap. IL. b). 

2118 Petre 1980: 48. 

Toate aceste repere se regăsesc, într-o formă sau alta, în cadrul fenomenului militar 
dacic. O armată de dimensiunea celei burebistane (precum și cele ale urmașilor lui), nu putea 
opera fără disciplină, impusă de dubla autoritate regală și sacerdotală, precum şi de un corp de 
comandă ramificat în adâncime. Cointeresarea tuturor războinicilor era un alt parametru 
important. Chiar dacă transpar frugal în documentele arheologice, o parte consistentă din prada 
de război — argint, monedă, produse etc.71!% — se regăseşte în teritoriu, în special sub formă de 
tezaure, şi cu toate că este consistentă, reprezintă doar un procent nedeterminabil din cantitățile 
reale acumulate. Strabon, în descrierea rezultatelor marelui rege dac, aminteşte exact o parte 
dintre caracteristicile noilor structuri militare: exerciţii, asceză, mentalitate, succese. Toate 
acestea recompun profilul unui războinic de meserie, văzut acum ca un personaj colectiv: 
antrenat, bine înarmat, disciplinat, cu obiective clare şi rezultate pe măsură. 

Prezenţa, bine documentată în timpul lui Decebal, a unor războinici capabili să 
folosească maşini de război, suficient de bine şi de mult încât izvoarele scrise şi iconografice 
să menţioneze și să ilustreze aceste lucruri ca pe fapte firești, presupune antrenamente riguroase 
şi practici îndelungi, tablou în care instructorii romani”!20 nu par deloc anacronici, iar 
experiențele dacilor obţinute pe fronturile sud-dunărene, pline de învățăminte. 

Complicatele mașini de război romane reclamau manipulanți specializați, instruiți și 
familiarizați în manevrarea lor, dar întreaga imagine arată că tipul de război, în ansamblu, se 
modificase. Succesele militare obţinute de daci prin incursiuni rapide, bazate pe viteză și/sau 
număr, se răriseră considerabil mai ales din cauza insucceselor unor astfel de atacuri. Armatele 
romane disciplinate înaintaseră învingând metodic toate coaliţiile barbare, semn că strategiile 
trebuiau schimbate, dar mai ales armele. Infanteria romană, chiar dacă greoaie în aparenţă, 
reprezenta un adversar redutabil, mai ales datorită disciplinei şi armamentului defensiv cu care 
se proteja. Este momentul când în peisaj apare o armă barbară nouă, de fapt o evoluție locală 
a unui concept mult mai vechi. Este vorba despre sabia curbată, cunoscută prin numele latin, 
falx dacica, nume generic, sub care se regăsesc câteva tipuri distincte de astfel de arme?!71. 

Acestea erau suficient de atașate imaginarului despre daci încă din Antichitate încât să 
devină simbol etnic?! şi prezintă unele particularităţi fizice şi contextuale, care le plasează în 
zone sociale bine jalonate. În primul rând este o sabie cu o morfologie adaptată luptei contra 
unui oponent bine protejat de echipament defensiv. Tehnicile de luptă cu această sabie necesită 
capacități fizice aparte, presupune un anume gen de eroism, pentru că sunt arme cu acțiune 
dură, distructivă, în general nerepetitivă imediat. În plan larg, sursele istorice atestă eficacitatea 
lor în faţa legiunilor”!7%5. Așa se explică decizia comandanților romani de a ranforsa coifurile 


2119 Categorii la fel de importante în dinamica economiei erau acele prăzi de război constituite din femei, 
meseriaşi, prizonieri, şeptel, cereale; mai puţin consemnate de sursele istorice şi aproape invizibile în documentele 
arheologice. Analogiile cu fenomenul militar general, nu doar din epoca și spațiul geografic discutat, arată însă 
că adesea aceste categorii de produse (din perspectiva atacatorului) formau cea mai mare parte a capturilor, mai 
ales în condiţiile în care elementele materiale mobile erau, de regulă, tezaurizate rapid de către proprietari, iar 
când erau totuşi jefuite, ele reveneau majoritar elitelor. 

212 [Domitian] cheltuise o groază de bani pentru a obține tratatul, acordându-i lui Decebal meşteri pricepuţi în 
cele mai diferite meserii folositoare şi în timp de pace și în timp de război, ca să nu mai pomenesc de făgăduielile 
că îi va da mereu alte ajutoare (Dio Cassius, LĂVII, 7, 1). Acestor diverşi meșteșugari, între care putem include 
şi instructori militari, li se adăugau inerenții dezertori romani, a căror utilitate în pregătirea militară a dacilor, în 
special în sectoarele specifice instrucției romane, nu mai trebuie argumentată. 

2121 Barbu, Borangic 2016: 185-188. 

2122 Rustoiu 2007b: 73. 

2123 (...) in bellum profectus est cum cognitis militibus hostem Parthum contemnentibus, saggitarum ictus post 
ingentia Dacorum falcibus inlata volnera despicatui habentibus. [...] a plecat în război cu soldaţi încercaţi, care 
disprețuiau pe parți, duşmanii noştri, şi nu se sinchiseau de loviturile de săgeți ale acestora după grozavele răni 
ce le-au fost pricinuite de secerile încovoiate ale dacilor (M. Cornelius Fronto, Principia Historiae, I: 204). 

prin adăugarea a două benzi metalice dispuse cruciş peste calotă, în zona cea mai predispusă 
la lovituri, cât şi dotarea unor unităţi speciale (ori a legionarilor din primele rânduri) cu manica 
segmentate pentru braţe?!?4, identificând astfel părţile de corp vulnerabile în faţa săbiilor 
curbate, decizii tactice luate între cele două războaie dacice?!%5. 

Preferința unor războinici pentru astfel de tactici directe trebuie pusă în legătură cu 
detașarea pe care aceştia o aveau în ceea ce priveşte moartea și, poate nu în ultimă instanță, cu 
semnificaţiile religioase ale armelor curbe, în general?!?6. 

Acestor, până la urmă, presupuneri, li se adaugă ca argumente reprezentările 
iconografice din arta romană, care surprind săbiile curbe invariabil în mâinile războinicilor 
comati”!?!, fapt ce cimentează legătura dintre această elită militară şi sabia încovoiată?!%%. 
Teoretizarea şi argumentele care decurg din aceasta au însă limite, dincolo de care ipotezele, 
oricât de tentante ar fi, nu pot recompune un contur mai clar. Arheologia, ca sursă indubitabilă 
de realități istorice, nu oferă în acest caz aproape nimic. Puținele săbii curbate descoperite în 
spațiul dacic nu pot fi conectate direct cu clasa războinică în discuţie. Cu două excepţii, săbiile 
curbate cunoscute provin din descoperiri domestice sau fortuite, fără un context relevant pentru 
această ipoteză?!%. Desigur, nu trebuie omis faptul că întregul fenomen funerar din Dacia 
preromană, după mijlocul secolului I a.Chr., intră într-o zonă de manifestare extrem de discretă, 
reflecţie a schimbărilor culturale în ceea ce priveşte credințele şi obiceiurile populației 
locale?130. 

În acest registru, ne scapă explicaţia rarităţii săbiilor curbe din contextele arheologice, 
dar în egală măsură sugerează practici funerare diferite de cele ale elitei aristocratice. Este 
foarte probabil ca armele deţinute de către un astfel de războinic să fie păstrate în familie sau 
în comunitate, după decesul proprietarului de moment, situaţie care ar permanentiza în cadrul 
grupului anumite aspecte profesionale. O astfel de practică este, în general, specifică grupurilor 
sociale în care profesiile se transmit între generaţii, în cadrul familiilor. Privind fenomenul în 
ansamblu, lipsa săbiilor încovoiate din contextele funerare se înscrie în raritatea descoperirilor 
oricăror tipuri de arme, a mormintelor cu arme şi în general se aliniază practicilor specifice 
(dar necunoscute!) acestui puţin cunoscut interval cronologic, situat între domnia lui Burebista 
şi cea a lui Decebal. 

Un alt argument, la fel de indirect, este dat de dispersia chorologică a săbiilor curbate 
descoperite, care se circumscriu, aproape fără excepție, în zona Munţilor Orăştiei. Mai mult, 
în perimetrul menţionat, se remarcă producerea şi utilizarea unui tip specific de sabie 
încovoiată, fapt care argumentează că modelul a fost probabil un apanaj al războinicilor din 
preajma reședinței regale”!*!. Că arma nu a fost una aristocratică o demonstrează lipsa ei din 
depunerile funerare sau votive, cu caracteristici militare, atribuite invariabil nobilimii şi care 
conţin spade, ca arme ofensive principale. Acest lucru poate însemna că arma în sine este o 


2124 Componente ale echipamentului defensiv mai rar documentate cu descoperiri arheologice (două exemplare în 
România), dar bine reprezentate iconografic pe monumentul de la Adamclisi. În mod straniu, ilustrarea protecţiilor 
de braț lipseşte de pe Columna Traiană. 

2125 Borangic 2015a: 242 (cu bibliografia pieselor și a ipotezei). 

212% Borangic 201 5a: 246. 

2127 Un caz aparte îl reprezintă iconografia monumentului triumfal de la Adamclisi, unde războinicii daci sunt 
înarmaţi cu săbii mari, curbate. Dacii sunt redați cu busturile goale, dar sunt identificaţi nu doar după armele lor 
încovoiate, ci şi după pileusurile specifice. Este evident că în acest loc bonetele sunt utilizate ca mijloace de 
identificare etnică. 

21% Rustoiu 2007b: 72. 

212 Borangic 2015a: 174-200. 

2130 Sîrbu, Borangic 2016: 27 (cu bibliografia fenomenului). 

2131 Borangic 2015a: 118. În alte regiuni ale regatului săbiile curbe au alte morfologii, diferite de cele ale sabiei 
dominante, din proximitatea capitalei. 

apariție mai târzie, ulterioară domniei lui Burebista sau, în egală măsură, că purtătorii acestor 
săbii (sau a unor prototipuri ale acestora) erau invizibili, pierduţi în masa de rând a populaţiei, 
înainte de edificarea regatului. În doar trei cazuri sabia curbă de tip falx dacica apare ca armă 
a unui însoțitor, fiind prezentă alături de câte o spadă aristocratică?!*?. 

Ultimul argument, din păcate la fel de fragil, este dat de dispunerea unor arme ilustrate 
pe soclul Columnei Traiane. Pe baza monumentului au fost sculptate trofeele excepționale 
capturate şi expuse în urma războaielor cu dacii. Poate nu este gratuită gruparea a câte unei 
astfel de săbii curbe, cu câte un coif şi o armură de solzi, aşezate pe un scut. Un astfel de set 
putea constitui echipamentul minimal al unui războinic profesionist, diferit de cel relevat prin 
descoperirile funerare specifice aristocrației sau de cele folosite de către nobili în scenele de 
luptă. De adăugat că pe fusul monumentului, armele curbate sunt invariabil mânuite de 
războinicii pletoși, exceptând un aristocrat care este redat înarmat cu un cosor. În scena LXVI 
de pe Columnă, apare un nobil, identificat după pileus, înarmat cu un soi de cosor. Logica 
acestei reprezentări atipice poate însemna atât o penurie de arme nobiliare, fie că recurgerea la 
acest tip de armă să fi reprezentat o soluție disperată, grefată pe eficacitatea demonstrată a 
cosoarelor. La fel de posibil, poate fi şi o încercare a sculptorilor de a barbariza suplimentar 
războinicii-aristocraţi daci sau ilustrarea unui aristocrat de la periferia regatului”!*%. 

Evaluarea întregului dosar istoric recompune o logică asociere între sabia curbă și 
războinicii comati. Calitățile armei, zona de proveniență, imaginile Columnei Traiane, sursele 
scrise reconstituie, chiar dacă doar fragmentar, imaginea acestui tip de militar de elită. 
Confundaţi sistematic cu poporul de rând, războinicii comati/capillati, reprezentau de fapt un 
strat social aflat în directă relație cu autoritatea regală. Fără a fi aristocrați în sensul exact al 
termenului — bazinul lor de recrutare inițial nu putea fi decât zona proprietarilor liberi — ei 
constituiau nucleul și trupele de şoc ale armatelor regale?15%. Nu trebuie eliminată din discuţie 
înarmarea acestor războinici şi cu alte tipuri de arme. Tot Columna Traiană ilustrează câțiva 
daci pletoşi înarmaţi cu gladiusuri romane (scenele XXIV şi XL; PL. 33/3/5), o altă concesie a 
propagandei imperiale. Reliefurile, la care se adaugă şi unele piese provenite din descoperiri 
arheologice, denotă o adaptabilitate evidentă a armatei lui Decebal, care a putut opune 
romanilor războinici relativ similar înarmaţi și instruiți. 

Calitatea de proprietari liberi oferă şi acceptarea unui alt izvor care consemnează 
existența unei categorii sociale intermediare între extremele scării sociale la geți. Lucian din 
Samosata (cca. 115/125-180/192 p.Chr.) vorbind despre scitul Toxaris, adulator însă a lui 
Zalmoxis, adică un get, spune că: nu era nici de neam regal, basilikos, nici pilophorikos, ci un 
scit dintre cei mulți şi demotikos, dintre cei numiţi la ei oktapodes, cu opt picioare, adică 
stăpân peste doi boi şi o căruţă”!*5. Proprietarii unui car tras de doi boi, evident o metaforă, nu 
poate însemna decât sugestia unei categorii sociale evident diferită de aristocrație, dar în ciuda 
adjectivului demotikoi utilizat de sofist, ei nu erau nici oameni simpli. Aceştia nu puteau fi 
decât proprietari rurali, liberi şi relativ înstăriți, dar nu şi neapărat bogaţi:!*€, capabili să-şi 


2152 Viscri (jud. Braşov) şi Ursici (jud. Hunedoara). Acestor două cazuri — fiecare discutabil în sensul său — li se 
adaugă o descoperire din vestul Panoniei, la Kâloz (Ungaria), unde într-un mormânt tumular (M.2), datat în prima 
jumătate a secolului al II-lea p.Chr., sunt asociate o sabie curbă cu o spadă, aparținând unor bărbaţi — doi războinici 
— lângă care era îngropat şi un cal (Palâgyi, Nagy 2002: 88). Fără a încerca o atribuire etno-culturală legată de 
daci, atrage atenția doar asocierea celor doi războinici înmormântați cu armele lor. Unul dintre decedați, judecând 
după inventarul funerare, avea gradul de beneficiarus, fapt ce permitea o oarecare relaxare asupra echipamentului 
standard roman şi explică prezenţa unei săbii dacice (şi a unui scutier) aşa de departe de zona de origine a armei 
şi de epoca regatului. 

2153 Borangic 2009: 46-48; Borangic 2015a: 203-204. 

2134 Petre 2004: 255. 

2155 Lucian, Scitul sau oaspetele, 1. 

2136 Petre 2004: 258. 

susțină participarea la expediţii militare. Mai degrabă acest Toxaris ilustra tocmai acest strat 
social intermediar, încă bine cunoscut în epoca în care Lucian și-a compus satirele. 

Ar fi imprudent să limităm categoria comatilor la funcția ei militară, în primul rând din 
cauza propriului bazin de recrutare, oștenii regelui provenind, atunci când funcția nu era 
ereditar-militară, din alte segmente sociale. În special meseriașii trebuie admis că făceau parte 
din categoria pletoșilor, pe lângă care putem adăuga mica nobilime şi poate negustorii, deşi 
numărul acestora din urmă nu poate fi estimat. Aglomerarea locuirii civile și urmele 
numeroaselor ateliere — în special metalurgice — devoalează statutul rezidenților, care nu puteau 
fi toți mari nobili şi în nici un caz țărani simpli. Un astfel de comar, realizat din perspectiva 
averii, putea avea dreptul de a locui şi munci în proximitatea templelor şi a capitalei”!%”. Foarte 
probabil, în anumite cazuri, era chemat la oaste, proprietatea şi statutul oferindu-i dreptul de a 
purta arme?!% şi poate chiar obligaţii militare, deosebindu-l fundamental prin acest drept de 
oamenii de rând. Totuși, posturile de comandă erau ocupate, în mod logic, de către militarii cu 
experiență, aflați permanent sub arme, subordonați autorității regale, în centru şi 
reprezentanţilor acesteia, către periferie. 

Datele sistematizate permit avansarea ideii că elitele militare reprezintă o dimensiune 
fundamentală şi structurală a civilizaţiei dacice, a cărei aristocrație militară constituia un nucleu 
dur, secondat de un corp de războinici profesioniști, diferit la rândul lui de populația de rând. 
Acest binom social a reușit nu numai să se impună în Balcani, ci, sub autoritatea regală şi 
sacerdotală, să edifice un regat bine organizat şi puternic, el însuşi rezultatul și centrul unei 
lumi remarcabile. 

Păstrând proporţiile, o analogie bună a acestei categorii sociale şi războinice, 
deopotrivă, o găsim în plin Ev Mediu, în principatul Moldovei. Cronicarul Grigore Ureche, 
povestind despre campania lui Ştefan cel Mare, care intenționa să-l pună domn pe Laiotă 
Basarab în Ţara Românească, spune că după bătălia de la Cursul Apei (8 nov. 1473), domnul 
moldovean se întoarce la Suceava unde a făcut acolo mare ospăț mitropoliților şi vitejilor săi. 
Este prima atestare documentară a puţin cunoscuților viteji moldoveni. Cine erau acești militari 
pe care cronicile îi arată mereu apropiați curții domnești? Ei lipsesc din actele cancelariei 
voievodale, dar apar în cronici, amintiți întotdeauna în legătură cu acțiuni şi gesturi de putere 
ale voievodului, separați clar de boieri. Astfel de expresii pline de semnificaţii sunt ospeţele 
ceremoniale de după victoriile militare, la care vitejii sunt la loc de cinste. Tot triumfurile 
militare sunt ocaziile în care cei distinși în luptă sunt instituiți în rândul vitejilor: atunci, domnul 
Ștefan voievod a făcut mare ospăț tuturor boierilor săi, de la mare până la mic şi atunci a 
instituit mulți viteji şi i-a dăruit atunci cu daruri scumpe, fiecare după vrednicia sa. Victoriile 
militare sunt şi prilejuri de îmbogăţire căci: roată oastea lui s-a îmbogățit din prada luată de 
la turci: aur, argint, purpură, cai şi scule scumpe. Pe mai mulți ţărani i-a făcut boieri-!%9. 
Ridicarea în rang nu putea însemna decât împroprietărirea cu terenuri și sate. Categoria socială 
din care se ridicau aceşti oșteni era cea a proprietarilor liberi: ţărani, răzeși, mica boierime, 
poate şi târgoveţi. De asemenea, în cronici sunt descriși ca războinici redutabili — constituiau 
un nucleu dur, bine înarmat şi întotdeauna dependenţi de voievod, niciodată de altcineva. În 
toate documentele, acești viteji apar în sfatul domnesc; e adevărat că nu au dregătorii, cel mult 
erau comandanţi militari, dar statutul le permite proximitatea tronului, căruia îi oferă serviciile 
de consilium et auxilium. Vechimea acestei instituţii nu poate fi precizată — dar predecesori ai 


2137 aroslavschi 2006: 261. 

2138 Prin arme trebuie înţeles echipamentul unui războinic (spadă, sabie, platoşe, coif, lance). Populaţiei de rând 
le era foarte probabil nu doar interzise aceste echipamente, ci şi inaccesibile economic, dar ei puteau avea măciuci, 
topoare, sulițe, scuturi simple, arcuri sau unelte transformate ad-hoc în arme. 

2139 Crăescu 2005: 55-56 (cu bibliografia inclusă). 

lor pot fi întâlniți încă din vremea lui Alexandru cel Bun — și ea apune după domnia lui Ștefan, 
în contextul modificărilor socio-politice ale secolului al XVI-lea. Aceşti viteji îşi regăsesc 
rațiunea existenței lor în războaiele purtate de domnitor; prezența lor în cronici irumpe 
întotdeauna în contexte violente. Dacă proprietatea era semnul distinctiv al unei demnități 
nobiliare, calitatea de viteaz reprezenta împlinirea unei vocaţii şi aceasta era aceea de războinic 
al domniei. Vitejii erau probabil o categorie intermediară între boierimea de rând şi marii 
dregători, cu atribuţii majoritar sau doar militare, proveniţi din rândul oamenilor liberi, 
categorie a cărei bază economică o constituia mica proprietate funciară şi prada de război. În 
această calitate ei corespundeau așa-numiților iobbagiones castri din Ungaria, din vremea când 
iobag însemna militar dependent de un burg regal şi nu avea sensul de şerb, primit mai 
târziu?1%0, 

Un ultim aspect atrage atenţia. Elita războinică moldavă îşi trăieşte destinul în epoca în 
care statul moldovean abia se închega; rolul ei în această construcție politică a fost vital, iar 
din rândurile ei se vor ridica marii boieri moldoveni din secolele următoare?!!. 

Se observă, aşadar, o serie de analogii între comati daci și vitejii moldoveni. Evident că 
nu putem vorbi de nici un fel de tradiție sau de moşteniri culturale între cele două momente 
istorice”!17, dar asemănările au la bază mentalități şi mecanisme psiho-sociale relativ identice 
ca expresie, cauze și efecte. Relaţia cu suveranul, efervescența războinică, practica și 
experiența militară, crearea unor instituţii sau incipiența altora, sentimentul religios — înaintea 
bătăliilor importante voievodul împarte steaguri oastei de viteji şi au loc ceremonii religioase 
ample — statutul de om liber, proprietatea sunt elemente care, deşi despărțite de peste un 
mileniu, au recreat un profil anume, particular unei categorii sociale cu atribuții specifice şi cu 
un loc bine precizat în organismul politic și militar care o conţinea. Analogia prezentată pe 
scurt este mai mult decât o coincidență; ea este un răspuns social identic la o problemă socială 
similară în resorturile ei intime. 


AP = 


IV.G.l AUTORITATE ȘI IMAGINE 


Și cum dreptul de a poseda este denumit dominare, 

tot aşa orice acțiune este denumită autoritate. 

Astfel, autoritatea este întotdeauna înțeleasă ca un drept de a acționa. 
Thomas Hobbes, Leviathan, XVI. 


Structura internă a ierarhiilor sociale, a relațiilor dintre indivizi a fost dintotdeauna 
extrem de complexă şi condiționată de numeroase tipuri de raporturi şi resorturi existente între 


2140 Panaitescu 2006: 160. 

2141 Crăescu 2005: 57. 

2142 De remarcat însă că vocabularul proprietăţii funciare libere provine în limba română într-o măsură 
semnificativă din substratul daco-moesian (Petre 2004: 260). 

indivizi şi între grupuri de indivizi. Între acestea puterea, prin care înțelegem orice acţiune de 
forță?1%, reprezintă cea mai veche formă de dominare din istorie, indiferent de instanța clamată 
(divinități, strămoși, pământ, alți oameni). Modurile în care această putere a fost exercitată 
prezintă mai multe variabile, dar este indubitabil că nu există putere fără asimetrie în raporturile 
sociale?!*, atâta vreme cât puterea nu reprezintă altceva decât capacitatea de a produce efecte 
prevăzute — în acest caz, sociale. 

Chiar dacă forța brută a rezolvat, în mare parte, raporturile dintre elită şi restul societăţii, 
ar fi naiv să comasăm în acest scenariu, întregul cumul de relaţii existente între cele două 
componente sociale. Fără îndoială că exercitarea puterii în plan concret, prin aplicarea forței, 
a fost o soluţie in extremis sau cel puţin nu una cotidiană, chiar dacă între autoritate şi 
constrângere nu poate exista întotdeauna o separație radicală. 

Puterea, privită ca o capacitate de a impune un anume tip de comportament, are însă un 
caracter mixt, o combinaţie variabilă de coerciţie şi legitimare. Puterea conţine întotdeauna o 
parte violentă, concretă, utilizată de regulă ca ultim recurs şi o parte discretă, dar nu mai puțin 
prezentă şi eficientă. Văzută sub acest unghi, puterea apare drept un mod de coordonare a 
acțiunii bazate pe autoritate, adică dreptul de a comanda şi, dacă se impune cazul, de a aplica 
sancțiuni. Acestei observaţii 1 se adaugă complementaritatea dintre coerciție şi autoritate, căci 
aceasta din urmă economisește energia celui care o exercită”!%5, înlocuind de cele mai multe 
ori acțiunile de forță?!*. În fapt, această caracteristică este esenţială pentru conceptul de 
autoritate, în special în momentele de pace şi ea creşte probabilitatea unui succes în timpul 
acțiunilor, scăzând semnificativ timpul de executare a comenzilor. 

Vorbind despre autoritate trebuie subliniată de la bun început caracteristica 
fundamentală a acesteia, chiar dacă discuţiile sociologilor pe acest subiect sunt încă destul de 
departe de un numitor comun. Structural însă autoritatea reprezintă o relație prin care individul 
sau colectivitatea consideră legitim ca o altă instanță (individ, grup, organism social) să 
formuleze rezoluţii care îl sau o privesc direct, fără o consultare prealabilă și fără ca cel 
comandat să ezite în ce priveşte acceptarea hotărârilor. 

Cedarea dreptului de decizie unei alte instanţe se reduce în esență la a recunoaște 
legitimitatea superioară a emitentului deciziei şi eclipsarea argumentaţiei (pro sau contra 
calității deciziei), precum şi a conţinutului deciziilor luate. Acceptarea autorităţii se restrânge 
la obedienţă, la renunțarea asupra unor drepturi imediate în virtutea unor rezultate favorabile 
în plan îndepărtat. Văzută din perspectiva subiectului secundar al ecuaţiei sociale, autoritatea 
este un proces psiho-social prin care unul sau mai mulți indivizi se identifică cu un personaj 
polarizant — devenit numitor comun — fapt ce determină însăși noţiunea de grup. Rezultatul 
este un proces inconştient, dar foarte acut, de dobândire a securității personale și de atingere a 
unor obiective ce depăşesc capacităţile individuale”, altfel imposibil de atins. 

Consensul specialiștilor asupra detaliilor acestui proces este unanim în ce priveşte 
modul în care autoritatea își proiectează deciziile: niciodată în mod coercitiv, forțat. Totuşi, 
aici putem vorbi de un paradox. Autoritatea, ca formă de putere, este foarte expusă abuzului, 
deoarece are la bază convingerea socialului dominat că cei investiţi cu autoritate acționează 


21% Puterea înseamnă orice modalitate de a face să triumfe în cadrul unei relaţii sociale propria voinţă, chiar 
împotriva unor rezistențe (Weber 1978: 53). 

2144 Istoria umanităţii este istoria violenţei între indivizi și grupuri de indivizi (Marin 2008: 18). 

21% Frangois Chazel în Dicţionar 2009, s.v. putere: 638-640. 

214 Un argument în acest sens este un pasaj notat de istoricul roman Tacit despre barbarii germanici: de cele mai 
multe ori numai faima lor (a anturajului unor nobili) hotărăște soarta războiului (Germania, XIII, 2-3), detaliu 
care poate fi presupus la toate populaţiile şi neamurile barbare, inclusiv la daci, în condiţiile unui apetit militar 
specific şi a unor tradiţii războinice comune Europei. 

2147 Grosu, Duţă 2011: 19-22. 

având în spate întreaga forță a sistemului social care a generat poziţia de autoritate”!%5. Astfel 
că, cel mai frecvent, autoritatea injustă se erodează rapid, instanţele superioare păstrându-şi 
pozițiile de autoritate doar prin evitarea, măcar formală, a abuzurilor de autoritate. 

Concentrând teoria se poate spune că de fapt autoritatea reprezintă totalitatea modurilor 
de legitimare la care recurge un lider, altele decât forța, respectiv descendența, încrederea, 
puterea, influenţa, manipularea, ambiția, imaginea. În mediile războinice autoritatea astfel 
obţinută este ea însăși un motiv de a acţiona?!*; în caz contrar conceptul se diluează treptat, 
nevoia de reconfirmare periodică constituindu-se în motorul propriei ascensiuni”!5. Important 
în economia discuţiei este însă faptul că autoritatea creează sau contribuie decisiv la crearea 
unor structuri sociale formale, definite prin subrutine bine reglementate și, mai ales, codate 
prin tradiții, cutume, convenţii, interdicții, ordine, reguli, ritualuri, norme, legi, elemente 
politice şi sociale impersonale, rigide și raționale. Autoritatea, în special cea rațională, este o 
expresie a voinţei sociale, singura de altfel care stabileşte conformismul social la cote la care 
acestea impietează asupra individului și îi restrâng sfera de manifestare?!5!. 

Putem recunoaște uşor în acest cadru, germenii organizării militare și cheia succesului 
acestor grupuri socio-profesionale, în raport cu restul populaţiei. 

Diversitatea autorităţii transpare din modurile diferite în care se exercită puterea?!*?: 
autoritatea tradițională (filiaţie, genealogie, cutume, norme, drept divin, relaţia cu sacrul); 
autoritatea charismatică (prestigiu, notorietate, vocaţie, devotament, relaţia cu alte surse de 
autoritate) şi autoritatea rațională (calităţi, competenţe, profesionalizări, succese, legi, 
ordine) 15%. 

Nu în ultimul rând, autoritatea este bipolară în spaţiul social, ea existând în planul 
orizontal al grupului, prin determinarea unor acţiuni comune pe propriul palier, cât şi pe 
verticala socială, moment când transmite mesaje indivizilor sau grupurilor inferioare. 

Toate tipurile de autoritate sunt conectate, mai mult sau mai puţin direct, de fenomenul 
militar, dar tipul rațional este cel mai strâns legat de acesta, suficient cât să putem vorbi, cel 
puţin pentru Antichitate, de o autoritate militară prevalentă. Acest tip de autoritate are modurile 
ei de proiecție în mediul social. Ele pot fi împărțite în forme vizibile, aici încadrându-se: 
centrele rezidenţiale, proprietăţile, arme şi echipamente, podoabe, bijuterii, depozite, produse 
şi bunuri de lux, accesul la resurse, postura de cavaler, suita, poziţia ierarhică, daruri, pedepse, 
recompense, convivialitatea, acțiuni, rituri, ritualuri, amenajări funerare şi în forme discrete de 
expresie a autorităţii, precum: descendența, charisma, forța, influența, competența, suportul 
religios, relaţiile cu alte surse de autoritate. 

Tabloul larg prezentat nu este şi nu poate fi uniform sau generalizat?!5%. Astfel, gradele 
de autoritate diferă în funcție de fiecare element constitutiv, rezultatul fiind o ierarhie a 
capacităţilor de afectare și modificare a acţiunilor celor dominați. În plan real, gradele de 


2148 Johnson 2007: 46. 

21% Sociologic acest perpetuum mobile psiho-social îşi are rădăcinile în psihologia masculului dominant obligat 
problema interpretării autorităţii ca fiind un artificiu cultural, rațional sau o moştenire din regnul animal (Furtună 
2015: 45-46). 

2150 Spre deosebire de sfera sacrului, spre exemplu, unde calitatea sau calităţile individului nu trebuie dovedite 
ermanent. Explicaţia e simplă şi subliniază faptul că în registrul religios avem de a face cu o autoritate morală 
n primul rând şi abia apoi, dacă mai e cazul, de una profesională. 

5! Petre 1987: 288. 

2 Ferrcol eț alii 1998: 24-25, s.v. autoritate. Unii sociologi, deşi restrâng tot la trei numărul principalelor speţe 
de autoritate, le consideră drept autoritate religioasă, autoritate politică şi autoritate ştiinţifică (Petre 1997: 293). 
2153 Zăptrțan 1979: 83-85. 

54 Tipurile de autoritate enumerate nu se regăsesc niciodată separat, existând întotdeauna un cumul de minim 
două carateristici (Johnson 2007: 47). 

autoritate se prezintă ca un mozaic conjunctural, adaptat la momentul istoric și la personalitatea 
subiectului şi cultura din care face parte individul, dar parametrii de bază ai fenomenului social 
discutat sunt universali. Evident, în lipsa unor texte explicite, documentarea gradelor de 
autoritate sau chiar a autorităţii aristocraților geto-daci, la modul general, rămâne o problemă 
delicată, insuficient abordată”!55, ca aproape toate componentele sociologice ale civilizaţiei în 
discuţie, astfel că reconstrucția acestor procese este una bazată majoritar pe surse şi elemente 
indirecte, precum și pe principii şi axiome psiho-sociale fundamentale. 

Extragerea indicilor din totalitatea surselor analizate recompune, cel puţin parțial, 
cotele de autoritate deţinute de către elitele militare geto-dacice, pe diferite sectoare şi paliere, 
în consens cu realizările concrete din teren și cu evenimentele politico-militare care le-au 
conţinut. Reconstrucția integrală a imaginii despre sine a elitelor este însă un deziderat mult 
mai greu de atins, motivele pendulând larg între ambiguitatea surselor antice — mult prea 
lacunare şi imprecise — şi fragilitatea transpunerii în realitatea materială a proceselor psiho- 
sociale presupuse sau identificate. 

O sursă de argumentare o reprezintă artefactele arheologice asociate elitelor şi care 
permit într-o oarecare măsură reconstrucția ierarhiilor acestora şi a autorităţii pe care o 
reflectau. Prin acest filtru se poate creiona profilul unor elite militare potente economic, 
puternice din punct de vedere militar și influente politic. Valorile militare şi ideologia 
promovată de acestea erau exprimate permanent prin simboluri”!5 şi acţiuni. 

Autoritatea, ca un concept social, a operat dintotdeauna cu o paletă largă de simboluri. 
Este la fel de valabil faptul că semiotica utilizată a suferit modificări în timp sau că sensul unor 
codificări ne apare acum diferit sau distorsionat, în raport cu mesajul inițial. Elitele militare şi- 
au afirmat autoritatea printr-o imagine publică bine conturată în mentalul colectiv, cu 
maximum posibil de elemente constitutive. Ca preludiu al dictării unor comenzi, elitele şi-au 
etalat propriile valori prin expunerea însemnelor concrete ale acestora, ca mod de impunere a 
autorităţii. Însemnele puterii, fie că vorbim de segmentul vizibil ori de spectrul discret, dar 
ambele exprimate prin morfologie, cantitate, calitate, valoare sau origine, au radiat întotdeauna 
eficient imaginea autorităţii în teritoriu şi au definit în primul rând mentalitatea elitelor militare 
din perioada Regatului dac. 

Documentarea elementelor fundamentale ale autorităţii în cadrul cronologic şi cultural 
geto-dacic nu poate fi completă fără analiza valorilor materiale pe care acest fenomen psiho- 
social se bazează şi pe care — în mod egal — le clamează. Am radiografiat până acum importanța 
sediului, a suitei, a echipamentului militar, a averii, a resurselor controlate şi a rezultatelor 
politice și militare care au conturat un model comportamental al elitelor în discuție. Apariția și 
impunerea unui model identitar specific, exprimat printr-o sumă de elemente distincte, 
repetitive şi identificabile pe o scară cronologică largă, demonstrează standardizarea unui mod 
de expresie și, în definitiv, a unui mod de viață. 

Vorbind despre modul de viaţă al elitelor militare, acesta gravita desigur în jurul 
ocupaţiei şi funcției războinice, dar în paralel, imaginea omului de arme avea la bază şi era 
reconfirmată permanent de o sumă de elemente spirituale şi materiale, atent cultivate. 

Poate cele mai importante în această ecuație, aflate la nivelul interacțiunilor sociale 
imediate, erau bunurile de prestigiu pe care membrii elitei le deţineau şi cu ajutorul cărora îşi 
construiau Și întrețineau imaginea publică. 


2155 Florea 2011: 1-2. 
2156 Rustoiu 2002: 123-139. 

Bust de nobil dac, posibil Decebal 
Muzeul Vaticanului, Roma 
(foto L. Velcescu) 


367 


IV.G.2. ÎNSEMNELE PUTERII ȘI BUNURI DE PRESTIGIU 


Gesturile dezvăluie structurile puterii 
Jean-Claude Schmitt 


Echilibrul social din cadrul unui grup sau al unei comunități, precum şi raporturile 
acesteia cu alte comunități a fost întotdeauna reglat de ceea ce numim putere. Asupra acestui 
concept sociologii sau antropologii nu au căzut încă de acord asupra definiţiei exacte, în 
principal din cauza multiplelor valențe pe care le dobândeşte în diverse conjuncturi, dar 
numitorul comun este că puterea reprezintă capacitatea unui individ sau a unei instituții de a- 
şi impune voinţa în faţa oricărei rezistenţe?!S”. În accepţia sa generală, puterea, fie socială, 
militară sau politică, este capacitatea de a acționa, diferită de autoritate prin asimetria pe care 
o generează în raporturile sociale. Prin această asimetrie, puterea este elementul de bază al 
stratificărilor sociale. 

Extinzând limitele conceptului, dar păstrând principiile sociologice, puterea ca element 
motrice social, îşi atinge scopurile doar prin faptul că este exercitată asupra mediului social. 
Altfel spus, puterea are nevoie întotdeauna de resurse umane, pe care de altfel le mobilizează; 
una dintre caracteristicile ei fundamentale este aceea că ea captează și îşi subordonează alte 
puteri, necesare pentru a-şi atinge scopurile?158. 

Ar fi greşit să asimilăm întotdeauna puterea cu violenţa, la modul unitar. De fapt, după 
instituirea coordonatelor sale în societate, puterea face uz de forță doar în caz de insubordonare 
sau dacă e provocată. În restul situaţiilor semnalizarea şi consolidarea statutului se face prin 
sistemele de coduri interne ale comunităților sau ale societăţii largi. Confirmarea şi menţinerea 
statutului puterii, exceptând situaţiile enumerate, are loc prin proiecția forţei (atât cea liderului, 
cât şi cele ale capacităţilor subordonate) în exteriorul grupului, în detrimentul altor comunităţi 
sau centre de putere. Rezultatele favorabile ale acestor proiecţii sunt transformate în prestigiu 
şi autoritate, fenomene orientate predilect spre interiorul grupului propriu. 

Manifestarea puterii în propria comunitate, pe lângă cazurile de forță efectivă, prezintă 
aşadar o paletă de acte sociale, unele din sfera celor psihologice, alte bazate pe expresii 
materiale. În principal puterea se exprimă prin monumentalitate, fie că vorbim de sedii pe care 
le-am cataloga astăzi modeste, dar care pentru comunitatea antică ieșeau din normal, indiferent 
dacă erau fortărețe sau de temple. 

O altă coordonată a proiecției puterii este valoarea, costurile bunurilor deținute de către 
instanța dominantă. Evident, în acest caz, ansamblul de mijloace expresive este mult mai larg. 
Un cal de rasă, arme de calitate, echipament scump sau rar, trofee, metale preţioase, obiecte de 
artă, produse de orfevrărie, veselă de lux, mărfurile străine, femei din familii importante sunt 
tot atâtea expresii materiale necesare și ca atare folosite pentru a etala și justifica puterea şi 
autoritatea cu care elitele erau investite. Toate aceste bunuri de prestigiu reprezentau însemne 
ale puterii. 

Principala calitate a bunurilor de prestigiu, cel puțin din punct de vedere social, era 
aceea că ele erau indicatoare ale competenţelor militare și politice. Nu avem date din care să 
rezulte şi alte competenţe ale elitelor, spre exemplu cele comerciale, dar nici nu se poate omite 
posibilitatea ca elitele să își fi completat tezaurul de valori şi pe alte căi, diferite de cele 
războinice sau politice. Aceste direcții de acumulare veneau însă în contradicție cu vocaţia 
războinică a elitelor, dominate de sentimentul eroic şi de coordonatele spirituale care îl reglau, 


2157 Zamfir, Vlăsceanu 1998: 478-479, s.v. putere. 
2158 Frangois Chazel în Dicţionar 2009: 638-641, s.v. putere; Boudon et alii 1996: 218-219, s.v. putere. 

astfel că pare puțin probabil ca activităţile comerciale să se fi numărat printre preocupările 
aristocrației. Totuși, exploatarea anumitor resurse, existente pe teritoriul controlat, oferea un 
avantaj economic care nu putea fi ignorat. Chiar dacă administrarea acestora nu era efectuată 
direct de stăpânul domeniului, acesta delega sau concesiona exploatarea lor unor secunzi, astfel 
că mare parte din beneficiile resursei se regăseau, într-o formă sau alta, tot în posesia căpeteniei 
locale?!5, care desigur îşi asigura liniștea plătind o cotă parte unui nobil mai puternic sau 
regelui direct. 

Revenind asupra funcțiilor bunurilor de prestigiu, în încercarea de a explica abundența 
acestora în mediile militare geto-dacice, baza argumentării pleacă de la premisa că prestigiul 
este cea mai răspândită dominantă socială umană, corolar datorat vechimii ancestrale a 
sentimentului. 

Unele bunuri de prestigiu demonstrau sau subliniau calitățile fizice ale liderului militar. 
În acest registru se includ prăzile de război (metal preţios, arme, echipamente, vite, monedă, 
bunuri diverse etc.) capturate în razii sau expediţii, dar și trofeele de vânătoare”!“%. Afişarea 
blănurilor, coarnelor sau a colților animalelor vânate păstra vie în memoria colectivă 
capacitățile fizice ale căpeteniei, dar în acelaşi timp trofeele se integrau imaginii publice a 
acestuia la modul cel mai intim. O dovadă în acest sens, excepțională nu prin faptul în sine, ci 
prin norocul de a se fi păstrat ca document arheologic, sunt resturile unui urs, cel mai probabil 
blana întreagă a animalului, care a fost depusă pe rugul funerar al aristocratului înmormântat 
într-unul dintre tumulii de lângă cetatea de la Cugir (jud. Alba!*!. Depunerea trofeului în 
mormânt completa inventarul funerar excepţional şi, mai ales, imaginea decedatului. 

Deşi excepţională, descoperirea nu este singulară. Într-un mormânt al unui tânăr 
bastarn, descoperit la Mana (rn. Orhei, Rep. Moldova), pe lângă inventarul funerar identic în 
majoritate cu cele din spaţiul aristocrației militare dacice, decedatul a fost învelit într-o blană 
de urs, din care au rămas nearse integral falangele şi ghearele”!%. Mormântul a fost datat în 
prima jumătate a secolului 1 a.Chr., perioadă care îl pune în relaţie cu epoca burebistană și 
documentează contactele dintre bastarni și modelul cultural de tip Padea-Panagjurski 
Kolonii”!S5. Descoperirea este importantă şi din altă perspectivă şi anume aceea a adoptării 
unui rit și a unor ritualuri diferite de cele ale comunităţii locale. În contrasens cu 
conservatorismului funerar tradițional, consacrarea tânărului defunct ca războinic a fost 
considerată mai importantă decât cutumele strămoșești. Imaginea publică a adolescentului a 
fost completată, pe lângă armamentul şi restul mobilierului funerar (între care şi o situla de 
bronz), de blana de urs, chiar dacă vârsta fragedă”!* nu-l recomanda drept un vânător 


2159 Prosperitatea unor centre rezidenţiale aflate în relaţie cu tipuri de resurse economice este evidentă în multe 
cazuri, dar cel mai interesant este cel al cetăţii de la Cetăţeni (jud. Argeș). Proprietarii cetăţii au valorificat poziția 
ei strategică şi momentele istorice în care au trăit, evident spre propriul folos. Localizarea pe o importantă rută de 
acces, care lega spaţiul intra-carpatic de câmpia munteană şi de aici mai departe, spre sudul elenistic, a permis 
desfăşurarea unor intense activităţi comerciale şi meşteşugăreşti, vizibile în statutul căpeteniilor rezidente aici. 
Cetatea cu ziduri de piatră, armamentul elitei şi mormintele acesteia sunt dovezi duale: atât ale bogăției 
aristocrației locale, foarte probabil datorate punctului de vamă gestionat, cât şi ale faptului că vocaţia lor militară 
a rămas o coordonată fundamentală a culturii lor (Borangic 2013a: 17-26). Cazul acestui sit nu este o excepție în 
peisajul Daciei Preromane, dar este cel mai bine documentat în acest sens. Prosperitatea economică tangentă cu 
comerțul putea fi însă şi rezultatul pătrunderii în Dacia a negustorilor greci şi romani, care ar fi preluat în bună 
parte această îndeletnicire mai puțin nobilă, dar o parte din beneficiile economico-financiare reveneau oricum 
liderilor locali. 

216 Vânătoarea practicată de către elite trebuie văzută, în principal, ca o activitate războinică pe timp de pace. 
2161 Teleaga et alii 2014: 311-312. 

215 Tentiuc et alii 2017: 122. 

216 Bubulici et alii 2016: 97. 

215 Analizând resturile osteologice, vârsta defunctului a fost estimată între 14 și 16 ani. 

experimentat. Despre calităţile de războinic putem spune același lucru, în ciuda armamentului 
de calitate sacrificat pe rugul juvenilului aristocrat. 

Fără a generaliza neapărat, putem spune că asistăm la o proiecție a statutului suficient 
de puternică încât gestionarii momentului să-și permită recursul la anacronisme, în detrimentul 
realității, ceremonia funerară constituindu-se într-un spectacol religios şi social în care prevala 
mesajul elitei şi mai puțin corectitudinea sau exactitatea etapelor. Că acest aspect era practicat 
pe spaţii largi și era o constantă culturală acceptată, o demonstrează și alte morminte, dacice 
de această dată, aparținând unor tineri războinici. Primul este, în ordinea descoperiri, cel de la 
Tărtăria?155, iar al doilea cel de la Hunedoara?!5€. 

Riturile şi ritualurile practicate făceau parte din structura psiho-socială intimă elitelor 
în discuție. Familiile şi comunitățile acordau o atenţie deosebită acestor rituri de trecere, 
considerate etape definitorii ale accederii războinicului în altă dimensiune a existenţei. 
Importanţa pare să fi fost capitală, atâta vreme cât ritualul funerar a fost extins şi la indivizii 
nematurizaţi şi probabil neconsacraţi ca războinici în adevăratul sens?!%, în credința că astfel 
ciclul este complet, chiar şi în absenţa unor trepte?!S5. Individul aparţinea — în cazul juvenililor 
doar ca intenţie — unui etaj social pentru care imaginea de războinic prevala în raport cu orice 
alte situaţii. Tinerii aparţineau familiilor până la consacrare, apoi ei deveneau oameni cu 
drepturi depline ai clanului sau tribului. Moartea prematură era o întrerupere nedorită a unui 
parcurs social?!%, dar comunitatea nu putea trimite la zei decât un membru cu drepturi depline. 
Armele, riturile, ritualurile şi probabil alte amănunte nefosilizate completau cercul. 

Tumulul de la Cugir, prin caracteristicile lui și prin obiectele conținute, dar în egală 
măsură prin şansa descoperirii lui nederanjate, permite disecarea prestigiului nobilului pe mai 
multe paliere. Unul dintre acestea, pe lângă celelalte enumerate deja, reflectă o altă secvență a 
faimei aristocratului. Între multele piese depuse în mormânt o dată cu războinicul se numără şi 
două obiecte speciale. 

Primul este o situla de bronz (PL. 57/2), de provenienţă italică, piesă scumpă şi exotică 
în mediul dacic”!'09. Prezenţa acestui vas, între bunurile aparţinând decedatului, demonstra 
calitatea contactelor pe care războinicul le avea mult în exteriorul grupului său. Prestigiul 
nobilului nu avea decât de câştigat din aura cu care, de regulă, astfel de piese de calitate sunt 
percepute în comunităţile rurale care au, prin definiţie, o mobilitate redusă, în raport cu elitele. 
Accesul la produse din locuri îndepărtate distanța, dacă mai era nevoie, elita de restul 
populaţiei. Astfel de vase, dificil de obținut pe căi obişnuite, aveau arareori o funcție utilitară, 
caracterul lor de bun de lux conferindu-le întotdeauna o valoare superioară (sau doar fiind 
evaluate şi percepute ca atare) celei pe care o aveau în realitate?!7]. 


2165 Vârsta decedatului a fost apreciată ca fiind între 13-16 ani (Rustoiu, Comşa 2004: 296). 

215 Estimat a fi avut între 15 şi 20 de ani (Sîrbu, Roman 2013: 377). 

2167 Probabil că nedemonstrarea unor calităţi marţiale sau morale specifice mediului războinic ar fi impus anumite 
constrângeri sau acţiuni punitive, așa cum tradiția literară atestă în Macedonia, spre exemplu (Athenaios, I, 18a), 
dar juvenilii daci au beneficiat de tratamentul funerar complet pe considerentul că nu au apucat să facă dovada 
calităților, fapt ce s-ar fi petrecut, fără îndoială, dacă aceştia ar fi trăit suficient timp. 

215 Borangic 2010: 99. Obicei păstrat în ritualurile de înmormântare ale tinerilor necăsătoriți din epocile ulterioare 
în întreaga Peninsulă Balcanică. 

215 O practică relativ similară exista în Grecia clasică, unde orfanii rămaşi în urma războaielor treceau în grija 
statului, care le asigura întreţinerea până în momentul efebiei, moment în care, într-un cadru solemn, le era oferit 
echipamentul militar (panoplia), plătit din fondurile publice şi erau trecuţi în rândul războinicilor. 

2170 Situlae de bronz, de diferite tipuri, au mai fost descoperite în Dacia preromană, întregi sau fragmentare 
(Berghin, Piatra Craivii, Pietroasa Mică-Gruiu Dării, Tilişca, Costeşti, Popeşti, Bâtca Doamnei, Brad, Răcătău, 
Bucureşti-Herăstrău, Divici, Guşteriţa), care, alături de alte nenumărate tipuri de produse mediteraneene, 
creionează importanța produselor de import în mediul dacic. 

2171 Plourde 2009: 266. 

Tot în categoria bunurilor de lux, dar de factură autohtonă de această dată, poate fi 
încadrat un recipient ceramic. Este vorba despre un tip de vas caracteristic civilizației geto- 
dacice, așa-numitul vas-fructieră?!"? (PL. 51/4). Astfel de vase de mari dimensiuni, au fost 
depuse şi în doi dintre tumulii de la Cugir. 

În ciuda numelui, vasul este de fapt o strachină sau un castron înalt — utilitatea exactă 
acestei variante de veselă este necunoscută, dar cel mai probabil destinația era aceea de 
convivialitate. Piciorul înalt compensa lipsa mobilierului”, iar diametrul mare”! sugerează 
folosirea sa de către mai multe persoane simultan, în cadrul diferitelor evenimente, în cazul de 
față banchetul funerar. Alimentele asociate acestor vase erau cel mai probabil carnea de vânat, 
iar consumul acesteia, ostentativ și costisitor în egală măsură, făceau parte integrantă din 
prestigiul celui care oferea masa?!'5, cum la fel, piciorul înalt al vasului sugera o diferență 
verticală față de cei care mâncau din vase joase sau direct de pe talgerele de lemn folosite de 
geți şi amintite de Diodor din Sicilia în anecdoticul banchet paralel, dat de Dromihete cu ocazia 
capturării regelui Lisimah şi a armatei sale”!'6. 

În ciuda unei destul de mari prezenţe în mediul dacic, uneori chiar în contexte 
domestice, urmele de reparaţii pe multe dintre aceste vase denotă valoarea lor, proprietarii 
nepermiţându-și un vas nou, în locul celui deteriorat?!77. Transpunerea acestei forme de vas în 
produse realizate la roata olarului au democratizat şi generalizat în bună măsură posesia lor”!%5, 
dar calitatea sa de vas specific convivialităţii trebuie pusă în legătura cu noțiunea de masă în 
comun caracteristică mediilor militare — o paralelă o găsim în acele ospeţe exclusive ale 
spartanilor (syssitiai) — ca parte a modurilor şi acțiunilor de întărire a legăturilor dintre 
indivizi?!”?, 

Nu în ultimul rând trebuie asimilate elitelor piesele de toreutică şi orfevrărie, prezentate 
şi discutate anterior. Tezaurele descoperite în spaţiul dacic sunt un produs al orfevrăriei locale, 
cu mici excepţii, obiectele de artă fiind prin definiţie un apanaj al înaltei aristocrații. 
Canalizarea distribuţiei monedei şi obiectelor de artă în teritoriu — acolo unde astfel de 
descoperiri abundă — poate însemna tot o proiecţie a puterii elitelor, care au transformat aceste 
bunuri de prestigiu în monedă politică. La fel de bine însă prezenţa metalului preţios, aproape 


2172 Denumirea de fructieră este una pur convenţională, bazată pe o proiecţie contemporană în trecut a destinaţiei 
vasului. Din aceste recipiente mari, utilizate la banchete funerare, la diversele mese comune şi alte ocazii de 
manifestare şi de întărire a sentimentului de siguranță şi apartenenţă, se consuma cel mai probabil carne, cum 
putem deduce din prezența oaselor de animale în depunerile funerare, şi nu fructe. Acest tip ceramic este un 
element definitoriu, alături de ceaşca-opaiţ, al civilizației dacice (Vulpe 2005: 573). 

2173 Este de remarcat modul tradițional de servire a bucatelor şi mai ales lipsa mobilierului la geţi [...] 
Dromichaites rândui tot felul de mâncăruri alese, servite pe o masă de argint, iar tracilor le dădu să mănânce 
zarzavaturi şi carne, dar pregătite cu măsură, aşezându-le pe nişte tăblițe de lemn, care ţineau loc de masă 
(Diodor din Sicilia, XXI, 12, 5). 

2174 Vasul-fructieră de la Cugir (T.I1) are deschiderea la gură de 60 cm Q. 

2175 Plourde 2009: 268. 

217 Diodor din Sicilia, XXI, 12, 5. Deși aproape sigur un topos literar, episodul dublului ospăț pilduitor are câteva 
componente reale, între care cel mai sigur este căderea în captivitate a lui Lisimah (pentru autenticitatea actului 
vezi Petre 2004: 185-186) şi unele obiceiuri getice, observate în desele interacțiuni cu aceștia. Chiar dacă admitem 
intenția de a diferenția categoric cele două civilizaţii — prin paradigma contrastului dintre simplitatea barbară, 
însoțită de o certă superioritate morală, şi opulența elenistică, generatoare de slăbiciune și decadență —, este 
credibil că vesela ceremonială scumpă era un apanaj al basileilor barbari şi că, în general, se folosea o veselă 
simplă, din lemn, corn sau ceramică oarecare, după cum e obiceiul la geți. Pentru secvenţa dacică, acest lucru 
pare şi mai vizibil, căci vesela de lux (argint sau aur) dispare aproape cu desăvârşire şi locul ei este luat de 
emblematicele vase-fructieră, parte a unor egalizatoare transformări socio-culturale de substanță. 

2177 Pop 2013: 236. 

2178 Crişan 1969: 127. 

2179 Florea 2004b: 521. 

exclusiv argint, la distanță de sediile impozante, poate însemna o aristocrație provincială mai 
importantă decât credeam până acum. Schimburile de bunuri de prestigiu între această 
aristocrație rurală şi elita superioară politic nu trebuie nici ele omise; darurile sau recompensele 
având un rol important în reglarea tensiunilor dintre elite, clanuri ori indivizi? 180. 

Coagularea acestor aristocrați dispersaţi în teritoriu a dus inevitabil, în timp, la formarea 
unor structuri politice în care prestigiul era asociat cu autoritatea, rezultând firesc o formă de 
putere socială?15! de care a profitat din plin ulterior autoritatea centrală, regală. 

În această dinamică, bunurile de prestigiu indică, prin similaritatea lor pe spaţii largi, o 
mentalitate comună, o cultură relativ unitară, catalizatoare a eforturilor de solidificare socială. 
Artizanii acestor bunuri, ca producători şi elitele războinice, ca beneficiari ai muncii artizanilor, 
dar şi ca surse de astfel de bunuri, au contribuit fundamental, prin mobilitate și prin colportare 
de artefacte şi gusturi, la difuziunea unor idei şi mentalități, a unor modele de organizare, a 
unor structuri sociale noi şi a unor tehnologii”!%7. Efectul a fost o tendinţă accentuată spre 
uniformizare, un proces de coagulare socială şi culturală. O parte a acestor transformări au 
rezultat din schimburi și contacte, iar o altă parte s-a datorat sentimentului de competiție 
specific războinicilor celei de a Doua Epoci a Fierului şi a tradiţiilor acestora. În ambele situații, 
motorul principal a fost setea de faimă, dorința de a epata, de a avea o imagine cât mai bună în 
societate, pe toate coordonatele acesteia. 

Coagularea socială obținută pe cale politică a conţinut şi o uniformizare la nivelul 
elitelor militare, atât politic, cât şi din alte perspective. Poate cel mai elocvent argument în 
acest sens este armamentul acestor războinici de vază. Frecvența unor arme identice în 
ansambluri funerare distincte denotă expresia unor mentalități colective larg acceptate şi 
transformate în valori spirituale ale întregii comunităţii. 

Posesia şi afişarea armelor specifice comunica în toate direcțiile sociale apartenenţa la 
o categorie anume, locul în ierarhie, puterea deţinută şi competențele individului. Armamentul 
transpare suficient de omogen, specific palierului social de care aparținea războinicul, până la 
nivelul în care acesta să fie asimilabil cu principiile unei „uniforme”. Unul dintre atributele 
echipamentului/uniformei este acela că transformă starea de spirit nu numai a purtătorului, ci 
şi a celor din jurul său, prin inducerea unei serii de comportamente, constituindu-se într-un 
factor dinamizant al relațiilor sociale. Uniforma — înțelegând prin acest termen un echipament 
militar relativ standardizat”!%, unitar ca principii şi nu neapărat identic în detalii (PL. 56) — se 
constituie într-un mesaj clar, non-verbal, cu perfectă transparență la sensul conţinut. Înainte să 
fie nevoie ca individul să-şi decline identitatea, echipamentul vorbește despre posesor; îi 
exprimă statutul, locul în ierarhie, abilitățile, competențele şi capacităţile. Suma de simboluri 
conținută de echipament — înțelegând prin asta harnașamentul, armele, vestimentația, 
podoabele şi accesoriile, precum şi culorile sau modelele folosite la decorul acestora — îl 
particularizează rapid pe individ în masa de războinici. Situaţia prezentată transformă întreg 
echipamentul într-un sistem semiotic în care rolul emitentului este redus la minimun?!8%. 
Războinicul nu organizează singur acest sistem, ci utilizează atributele celui prestabilit de 
grupul său, de tradiţiile şi imaginarul acestuia. Purtarea echipamentului, a culorilor şi a 
elementelor de identificare acceptate sau proprii etajului său socio-profesional, absoarbe şi 


2180 Obiceiul de a oferi daruri cu diferite ocazii este atestat la traci, de mai multe surse scrise (Tucidide, Istorii, LI, 


97, 3-4, Xenofon, Anabasis, VII, 3, 28; Satyros, Fr. 5; Diodor din Sicilia, Biblioteca istorică, XXI, 11; Strabon, 
Geografia, VII, 3, 8) sau la germani (Tacit, Germania, XIII, 2-3; XV, 2). 

218! Plourde 2009: 267. 

215 Rustoiu 2002: 10. 

2183 Sîrbu, Rustoiu 2000: 50. 

2184 Georgescu 2014: 17. 

valorifică individul din punctul de vedere al propriului sistem semiotic, corespunzător unei 
matrici psihologice preexistente. Sentimentul de apartenență pe care îl dă acceptarea 
elementelor de identificare ale grupului, recompune în tuşe groase senzația de confort psihic, 
de solidaritate, de integrare într-o castă. Din punctul de vedere al grupului, acceptarea se face 
vizibilă prin acordarea dreptului de a purta anumite arme, culori, accesorii. Prin prisma acestor 
mecanisme psihologice se explică prezența în posesia unor războinici, altfel modeşti — dacă 
observăm austeritatea unor inventare funerare — a unor arme sau piese de echipament asociate 
cu elita războinică. 

Armamentul, calul de luptă, echipamentul, harnaşamentul și bunurile de lux erau 
vectorii de bază, mobili, ai puterii, prestigiului și imaginii războinicilor, dacă privim prin 
prisma individuală și a etajului social de care aceștia aparțineau şi cu care se identificau, dacă 
aplicăm cheia colectivă. Imaginea acestor elite despre ei înşişi o reprezenta suma tuturor 
acestor elemente materiale, la care se adăugau cele fixe — cetăţi, temple, morminte, rezidențe 
(PI. 57/3) — şi desigur numeroasele elemente imateriale, la fel de importante: acțiuni, atitudini, 
credinţe, sentimente şi emoții. 

Este aproape imposibil de separat ce procent din aceste elite se datora strict acestui 
melanj cultural, rezultat al diferitelor proiecţii ale puterii, autorităţii şi prestigiului şi cât din el 
provenea din tradiţiile războinice ancestrale. Varianta cea mai probabilă este, din nou, o sumă 
între cele două coordonate. Rămâne emblematică, în lipsa unei descrieri din interior, imaginea 
pe care istoria scrisă și nescrisă a păstrat-o despre aceşti războinici temperamentali, curajoși, 
inventivi, adaptabili, competitivi, bogaţi şi motivaţi. 


Sabie curbă, descoperită la Kâloz, Ungaria 
(apud Palâgyi, Nagy 2002, p. 171). 

IV.H STUDIU DE CAZ — TARABOSTELE DE LA CUGIR ȘI CALUL ACESTUIA 


Atenianul Tucidide, importantă sursă istorică despre traci, vorbind despre geți, îi arată 
pe aceştia ca participanţi la diverse evenimente militare din sudul Dunării în cadrul unor mari 
contingente de cavalerie”!55. Aproximativ în aceeaşi perioadă, Sofocle, în tragedia Tereu, face 
o observaţie generală despre relaţia tracilor cu caii lor: O, Soare, lumină prea cinstită de tracii 
iubitori de cai?!5. Observaţia rămâne validă și un secol mai târziu, când, trecând Dunărea, lui 
Alexandru cel Mare i se opune o oaste getică strânsă în grabă şi din care făceau parte şi 4000 
de călăreţi, după aprecierile lui Arrian”!%7. 

Realităţile arheologice confirmă sursele scrise care relevă prezența călăreţilor în 
detaşamentele getice angrenate în diverse campanii, uneori la mari distanţe, armate în care 
ponderea cavaleriei se apropie de o treime din efective?158. 

Pasiunea tracilor pentru cai capătă, cel puţin în secolele V-III a.Chr., o dimensiune 
aproape obsedantă, vizibilă în cel puţin două direcții, una pragmatică, marțială, în care tracii 
se fac remarcaţi ca buni călăreți şi crescători de cai și una spirituală, derivată din prima. Aceasta 
din urmă este vizibilă în practica înmormântărilor cu cai, sub tumuli specifici, desigur, 
aristocrației. Aşa cum era și firesc, animalele astfel sacrificate erau exemplare deosebite, de 
talie înaltă, depuşi împreună cu harnaşamentul?!%. 

Deşi nu la cotele tracice, obiceiul sacrificării unor cai s-a păstrat şi în cadrul practicilor 
funerare ale elitelor războinice geto-dacice nord-dunărene, de după debutul secolului al II-lea 
a.Chr. Aici însă putem observa o diferență esenţială. În primul rând sacrificarea efectivă a unui 
cal — documentată prin resturi osteologice — este rarisimă. Practic putem vorbi de sacrificarea 
efectivă, a câte trei cai!, doar în cadrul ritualurilor efectuate la Cugir (T. II), mormânt 
excepțional prin tot ce reprezenta el, şi la Călan. Alți cai au fost sacrificați sau doar depușşi la 
Divici, Someşeni, Şura Mică, Bucureştii Noi, Poiana, Brad, Şeuşa?!%. Cu excepţia acestuia din 
urmă, celelalte depuneri au puţine elemente care să le asocieze cu fenomenul militar. 

Pragmatismul militar sau anumite considerente religioase au modificat forma 
ritualurilor, nu şi fondul acestora, pentru că apartenenţa decedaţilor la rangul ecvestru a fost 
subliniată în inventarele funerare prin sacrificarea nu a calului, ci a componentelor de 
harnașament: pinteni, zăbale, verigi. Astfel de piese sunt o prezenţă relativ consistentă în 
depunerile şi practicile funerare ale elitei în discuţie (PI. 41). 

Foarte posibil, mai cu seamă dacă acceptăm tabloul oferit de Dion Chrysostomos care, 
în ajunul confruntărilor dintre daci şi romani din 87 a.Chr., spune că acolo, la ei [în Dacia], 
puteai să vezi peste tot săbii, platoşe, lănci, toate locurile fiind pline de cai, arme și oameni 


înarmaţi?!” Nu există nici un temei pentru care să considerăm că fervoarea războinică era 


2185 [...] geții şi locuitorii de prin acele părţi sunt vecini cu sciții, au acelaşi port şi sunt toți arcași călări |...] 


Tucidide, II, 96, 1; II, 97, 3. Istoricul grec este unul dintre cei mai credibili autori antici, căci şi-a bazat scrierile 
e experienţele personale şi informaţii verificabile. 

56 Sofocle, Edip rege, Fr. 523. 

57 Arrian, Anabasis, |, 3, 5. 

5 În cadrul necropolei de la Ferigele (jud. Vâlcea), aproximativ o treime dintre decedați sunt călăreți. Tot aici a 
fost descoperită şi prima zăbală de fier din cadrul culturii getice. Modificările şi adaptările armamentului şi ale 
harnaşamentelor folosite de către elitele militare locale sunt puse în legătură cu contactele geților cu sciţii. 

2189 Sîrbu 2004: 42-44. 

% Sîrbu 2004: 60-61. O situaţie relativ asemănătoare, dar mai timpurie (a doua jumătate a secolului al IV-lea 
.Chr.), pare să fi existat la Căscioarele (jud. Călăraşi), punctul Coinea II, unde într-o groapă s-a depus un cal 
ntreg împreună cu zăbala şi alte piese de harnașament (Sîrbu er alii 1992: 25). 

”! Dion Chrysostomos, Discursuri, XII, 16, 20. 

animată de prezenţa oamenilor de rând?!%, chemaţi sub arme, indiferent de natura contextului 


istoric, chiar dacă unii sau alţii dintre aceştia participau circumstanţial la conflict?!%. Mai 
degrabă din scenă se extrage imaginea unor războinici, profesionişti ai armelor, posedând și 
mânuind un arsenal diversificat și eficient, indubitabil buni călăreți. 

Izvoarele istorice arată o bună reprezentare a cavaleriei în rândurile diferitelor structuri 
politico-militare geto-dacice. Angrenate în diverse conflicte, adeseori la mare depărtare de 
centrele proprii, armatele în discuţie au avut, pe lângă comandamentele ce utilizau caii și 
importante escadroane de cavalerie. La o populație stabilă, posesia unor herghelii de asemenea 
dimensiuni — oricum am rotunji sau minimaliza efectivele — devine problematică?1%. Se poate 
spune că toate grijile erau în sarcina proprietarului și desigur nu am greși în acest sens, căci 
posesia unui cal, cu referire la un animal ordinar”!%, era probabil accesibilă. În ce măsură 
indivizii din straturile inferioare ale societății își permiteau luxul de a-şi risca animalul de 
muncă în acțiuni războinice este greu de spus, dar în mod cert acest lucru era posibil în cazul 
celor bogaţi și cu atât mai mult un cal era accesibil celor care făceau parte din armata regală?!%. 

Fără a intra în alte presupuneri și calcule cu grad mare de incertitudine, putem spune că 
doar o autoritate puternic centralizată, oricât de detestat este acum termenul, şi bine ierarhizată 
instituțional, putea dispune de mijloacele necesare pentru întreținerea, mobilizarea, 
desfășurarea şi valorificarea tactică a unor detașamente importante de cavalerie. Modul cel mai 
probabil de a asigura efective atât de mari de cai de luptă, segment ce necesită, aşa cum am 
văzut, o selecție şi pregătire specială, îl constituie creşterea cailor în herghelii mari, „regale”. 
Necesităţile identificate, arată că o astfel de întreprindere este indispensabil asociabilă unei 
dregătorii centrale”!%, în sarcina căreia mai pot fi puse şi atelierele specializate în 
confecționarea harnașamentelor şi unele ateliere de fierari. 

Se poate concluziona, pe baza succeselor militare ale elitelor războinice, mai ales în 
fazele premergătoare şi de început ale regatului dac, că a existat un cumul de factori, interni şi 
externi, care, ca de atâtea alte ori, a dus la rezultate remarcabile, pe plan militar. Privind 


2192 [..] nimeni, cel puţin în Antichitate, nu recrutează o armată din țărani dependenţi (Petre 2004: 256). Cazurile 
în care au fost încorporați oameni de rând, sclavi, străini etc. sunt cu adevărat măsuri excepționale adoptate în fața 
unor situaţii extreme. 

2193 Tacitus notează că apărarea unei fortărețe tracice, atacată de romani, era asigurată de soldaţi amestecați cu 
gloata (Anale, IV, 47, 1), în mod cert populaţie de rând din împrejurimi, diferiți de războinici. 

215 Consumul specific de hrană al unui cal este de 1,5-2,5 kg/100 kg/corp, pe zi, de fân şi cereale sau echivalent. 
Dacă animalul este supus unor eforturi suplimentare, pe durate mai mari de timp, necesarul de furaje de calitate 
creşte, în special al cailor de rasă, mai pretenţioşi. Chiar dacă se strângeau furaje pentru iarnă, este greu de crezut 
că erau suficiente, astfel că raţia animalelor trebuia suplimentată cu cereale specifice (ovăz, orz, tărâțe, 
leguminoase etc). La aceste costuri se adăugau cheltuielile legate de adăpost, îngrijire, înmulţire (caii au un ciclu 
de reproducere şi de creştere lent), selecţionare şi, de bună seamă, costul efectiv al animalului (Borangic, Barbu 
2013: 40-41). 

2155 Un astfel de caz este este reprezentat de calul depus într-o groapă, întreg la Şeuşa (com. Ciugud, jud. Alba) şi 
care suferea de spondiloză anchilozantă şi deformantă. Interesant este că animalul a fost depus împreună cu 
căpăstrul şi avea o zăbală de tip tracic. Pe lângă starea precară de sănătate, care 1-a scăzut în mod evident calitățile, 
calul avea o talie medie (137,5 cm), ceea ce nu îl califica drept un exemplar de elită. Înhumarea, care nu avea în 
nici un caz la bază raţiuni profilactice datorită prezenţei harnaşamentului, poate fi pusă în legătură cu statutul de 
animal favorit al proprietarului. Statura medie a calului şi sănătatea lui șubredă pot fi indicii ale rangului inferior 
al proprietarului, situaţie relevată şi de inventarul sărăcăcios al depunerii, care sunt departe de condițiile 
identificate în cazul aristocraților decedați (Borangic, Barbu 2013: 38, nota 67). 

21% Autoritatea regală era probabil singura entitate care avea potenţa economică necesară şi era direct interesată, 
pe de o parte, de logistica principalei componente a armatei şi, pe de alta, de menţinerea controlului asupra 
cavaleriei şi, cu ajutorul ei, asupra teritoriului regatului (Borangic, Barbu 2013: 41). 

2197 Criton vorbeşte despre de cei puși peste cei care munceau <pământul> cu boii, alții dintre cei din jurul 
regelui, erau rânduiţi <să se îngrijească> de fortificaţii (Geticele, 5, 2, - Lexiconul Suidas). 

retrospectiv datele problemei, apare evident rolul de marcă al cavaleriei în dinamica 
fenomenului militar local. 

Dar aceasta este doar viziunea pragmatică asupra fenomenului ecvestru din Dacia 
preromană, dincolo de care calul a pătruns, prin polisemantismul vast cu care a fost investit 
dintotdeauna, în mentalitatea şi universul spiritual al geto-dacilor. Edificarea regalității a dus 
neîndoielnic la adoptarea unei ideologii având la bază originea divină sau eroică a instituției 
regale, doctrină din care calul, atribut definitoriu al ipostazei ecvestre, făcea parte 
integrantă?!%. 

Iconografia având ca elemente centrale calul şi călăreţul — în care putem recunoaște 
componente ale cultelor de mai târziu, precum Cavalerul Trac şi Cavalerii Danubieni — este 
remarcabilă, dacă o filtrăm prin prisma rarităților iconografice din Dacia preromană. Redarea 
cavalerilor”! în arta locală este prezentă pe una dintre falerele de la Surcea — într-o posibilă 
scenă de vânătoare (PL. 42/1); pe un fragment de kantharos de la Răcătău (PL. 42/3) şi pe un 
medalion (matriță? tipar?) ceramic din acelaşi sit (PI. 42/7), pe un vas de la Zimnicea, pe două 
dintre falerele de la Lupu (PL. 42/5-6). Lor li se adaugă câteva reprezentări de la sud de Dunăre 
(Galice, Jakimovo). Există şi câteva reprezentări ale calului singur, uneori fantastice (Căpâlna), 
alteori realiste, fără să putem extrage din acestea un simbolism particularizant. 

Dosarul istoric al prezenţei cavaleriei şi a calului în structurile militare geto-dacice, 
expus succint?2%, conţine majoritar aspectele de masă, pragmatice extrase din toate sursele 
istorice posibile. Pentru a întregi acest tablou general este nevoie de o analiză punctuală care 
să conțină cât mai multe elemente din complexa relaţie dintre cal şi războinicul de elită. 

Relevant și emblematic în egală măsură — prin prisma ritualurilor şi a inventarului 
conţinut — este mormântul tumular (T. II) de la Cugir, ridicat pe panta de sud-vest a Dealului 
Cetății (jud. Alba), amplasat pe o terasă săpată în stâncă şi căptuşit cu o manta din bolovani 
mari de râu. 

Mormântul a păstrat mare parte din componentele metalice ale panopliei pe care 
aristocratul o avusese, desigur în timpul vieţii, arsenal care I-a însoțit şi în eternitate: un pumnal 
curb de tip sica cu teaca sa, un coif de fier, o armură completă de zale, o spadă de tip celtic cu 
teacă, trei zăbale de tip tracic (Werner XVI), piese de harnașament, scut cu margini, nituri şi 
umbo de fier, un vârf imens de lance, pinteni, resturile unui car ceremonial — atrag atenţia în 
special roțile care aveau 1 m diametru, cu rafurile din fier masiv — un vas-fructieră 
supradimensionat, o situla italică de bronz?2!, fibule de argint (rupte), cinci butoni semi-sferici 
de argint, o aplică din aur ornamentată pe întreaga suprafață cu proeminențe conice în relief şi 
extremitatea modelată sub forma unui cap de animal stilizat, posibil bovideu; un pinten de fier; 
alte piese de fier și bronz. Defunctul a fost învelit sau a folosit pe post de manta o blană de 
urs22%5. Aristocratul decedat avea un profil antropologic nord-danubian şi a murit în jurul 
vârstei de 40-45 de ani, fiind deci în deplină maturitate, motiv pentru care putem presupune cu 
largă probabilitate că moartea sa a fost una violentă, derivată din funcţia sa războinică. El a 
fost depus pe rug cu tot cu carul pe care a fost transportat și cu tot armamentul său. 


21% Sîrbu, Florea 1997: 101; Sîrbu, Florea 2000a: 23-43. 

2199 Dacă aceşti cavaleri sunt divinităţi, eroi, basilei sau doar aristocrați (Sîrbu, Florea 2000: 109) este o altă 
direcţie de interpretare a tandemului om-cal. 

2200 O mai largă prezentare la Borangic, Barbu 2013: 22-47. 

2201 De tip Eggers 20, cu ataşe trapezoidale şi terminaţiile mânerului modelate sub formă de capete de lebădă. 
2202 Crişan 1980: 82-83; Crişan 1993: 220; Sîrbu 1993: 72; Rustoiu 2008: 162; Borangic 2011: 177; Popa 2011: 
302; p. 337-338; Teleaga 2014: 306-307; Sîrbu, Borangic 2016: 75-76. 

2203 Ceuca 1986: 127. 

În contrast cu bogăţia şi importanţa sitului, publicarea mormântului s-a făcut disparat 
şi doar în mică măsură”*%, unele informaţii nu au mai văzut lumina tiparului”?0%5, iar altele, 
publicate, pur şi simplu se contrazic?2%. Totuși, unele studii recente aduc noi date, chiar dacă 
uneori aluziv, indirect sau incomplet?207. 

Cea mai importantă astfel de informaţie este datarea complexului pe baza analizelor 
radiocarbon C-14 făcute pe resturile lemnelor folosite la rugul funerar. Conform acestora, rugul 
a fost clădit din lemn de esenţă tare”2%, stejar şi fag”*%, undeva în intervalul 160-95 a.Chr., 
anterior deci momentului edificării regatului burebistan. 

Revenind asupra inventarului funerar, pe lângă consistenţa lui, acesta mai relevă un 
aspect interesant. Toate armele sunt masive, aparent chiar supradimensionate. Lancea, spre 
exemplu, fabricată din fier masiv, are 56,7 cm şi o secțiune foarte solidă. Cămașa de zale era 
atipic de lungă, probabil până aproape de genunchi, judecând după cantitatea de material 
păstrată”?!0. Spada este şi ea masivă, fiind una dintre cele mai mari din Dacia preromană (105 
cm). Pumnalul curb este destul de robust şi chiar relativ grosolan executat, raportat la alte arme 


de acest fel, descoperite în morminte care au un inventar mult mai sobru”!!. Masivitatea 


204 Borangic 2011: 178 (cu bibliografia cunoscută la acel moment). 

22% Nicolae Sârb, Studiu de laborator al unor piese metalice aflate în tumulul princiar de incineraţie de la Cugir, 
jud. Alba, 1987, mss. (Rustoiu 1996: 40, nota 12; Iaroslavschi 1997: 113, nota 19). Acestora li se adaugă rezultate 
esențiale ale analizelor resturilor osteologice umane și animale (Ceuca 1986: 125-128) sau ale resturilor de lemn, 
unele analize spectrale şi de fluorescență, aflate în stadiul de manuscris încă din 2012 (Teleaga 2014: 305, nota 
46). 

2206 Crişan 1980: 82-83; Teleaga 2014: 306-307. 

2207 Spre exemplu, ultimul studiu care conţine informaţii despre acest important sit (Teleaga 2014) are cele mai 
relevante date în notele de subsol, cu trimiteri frecvente la articole nepublicate nici astăzi. 

20 Este foarte posibil ca specia de arbori care au furnizat lemnul necesar rugului funerar să fi fost aleasă pe 
anumite criterii, poate religioase, poate pragmatice, aşa cum Tacit notează că făceau germanicii în cazul 
căpeteniilor incinerate: [...] numai un lucru-l păzesc: să ardă cu anume lemne trupurile bărbaţilor celor vestiți 
(Tacit, Germania, XXVII, 1). 

209 Una dintre contradicții, căci unul dintre descoperitori, |. H. Crișan, nota că rugul fusese construit din lemn de 
brad (Crişan 1980: 81), ipoteză bazată probabil pe faptul că zona este acoperită şi astăzi de păduri de rășinoase 
(Popa 2011: 326, nota 1644). Analizele moderne notează că probele prelevate de pe locul rugului au indicat lemn 
de esenţă tare (Teleaga 2014: 306; p. 309). Dacă rezultatele se confirmă, atunci se modifică percepția asupra 
atenţiei acordate incinerării defunctului, cailor şi inventarelor asociate, căci necesarul de combustibil pentru rugul 
aristocratului, estimat între 20 şi 40 m” (Teleagaer alii 2014: 316), a trebuit adus de la distanţe care au cerut 
eforturi mai mari şi mai consistente, depuse în timp scurt. Rămâne o problemă deschisă, în lipsa detaliilor 
publicate ale analizelor efectuate, dacă resturile de cărbune analizat erau rezultate din lemnul folosit drept 
combustibil sau proveneau din lemnul carului. Singura certitudine este, deocamdată, datarea oferită de proba 
organică. 

10 Din varii motive, resturile cămăşilor de zale din cei doi tumuli au fost amestecate şi dispersate în decursul 
timpului. Am identificat 58 de fragmente păstrate, de diferite dimensiuni şi având mici variaţii micrometrice ale 
inelelor (primul indiciu concret că este vorba de două armuri diferite!). Fără certitudini, în lipsa înregistrărilor de 
şantier, presupun că armurii din T.II îi aparțin fragmentele cele mai mari (Borangic 2011: 207, pl. X/2; pl. XIII; 
pl. XIV/1) şi care avea şi diametrul inelelor şi al firului de sârmă mai mare. Pentru a contura mai exact situația 
este însă nevoie de analize mai minuțioase, metalografice şi consultarea documentaţiei de şantier, inaccesibilă 
deocamdată. 

211 Sîrbu, Borangic 2016: 76. Prezenţa în mormânt a pumnalului a fost recent contestată (Teleaga 2014: 306- 
307). Însă o astfel de armă, cu profunde valenţe spirituale, făcea parte din panoplia şi sistemul identitar al elitelor 
războinice din această perioadă, uneori fiind elementul cheie al mesajului, motiv pentru care este greu de admis 
că ea lipsea din panoplia nobilului, în mod aparent inexplicabil. Contestaţia are la bază interpretarea documentației 
de şantier — despre care nu ştim în ce măsură este fidelă momentului tensionat al descoperirii — şi urmărește firul 
publicării haotice a mormântului, ambele situaţii favorizând unele scăpări, desigur. Fără a credita nelimitat 
contestaţia, într-o serie de anchete şi interviuri luate persoanelor care au participat la săpături şi care chiar au fost 
prezente în momentul descoperirii (în principal Nedea Gheorghe, în prezent custodele sălii muzeistice care 
păstrează o parte din inventarul mormântului princiar, dar şi alți participanţi la şantierul arheologic), precum şi pe 

scutului este greu de precizat, garnitura perimetrală este doar menționată, fără nici un reper 
metrologic, iar umbo-ul se încadrează în dimensiunile normale ale unui scut:7!?. Totuşi, 
întotdeauna astfel de echipamente sunt robuste. Coiful, deşi foarte fragmentat, este şi el o piesă 
defensivă bine realizată, din fier. De notat că aristocratul a fost depus pe rug având casca pe 
cap, în interiorul calotei fiind descoperite resturi din craniu (PL. 57/5). 

Armamentul, prin caracteristicile sale, conturează un individ solid”1%, am putea spune 
chiar masiv — greutatea combinată a tuturor pieselor, estimată prin proceduri de arheologie 
experimentală, trece de 40 kg. Doar un individ matur, puternic şi bine antrenat putea purta o 
astfel de greutate un timp îndelungat şi chiar lupta astfel echipat. 

O situație şi mai aparte este relevată de prezența pieselor de harnașament, a 
pintenilor”?!4, dar mai ales a celor trei zăbale de tip tracic. 

Efervescența militară a spațiului nord-dunărean este surprinsă şi de Strabon care, 
vorbind despre armatele lui Burebista spunea că acesta putea să trimită la luptă până la două 
sute de mii de oameni””!5. Istoricul Vlad Zirra estimează că între 10 şi 15 % din această armată 
ar fi fost constituită din călăreți, apreciind că fiecare călăreț era deservit de doi sau trei 
însoţitori”?1S. Ipoteza acestor scutieri, deşi neatestată istoric direct în nici un fel la daci, trebuie 
luată totuși în considerare. Primul argument este chiar participarea celtică la condominium-ul 
care a stat la baza genezei fenomenului PPK, cu mai mult de un secol înainte de Burebista. 
Contribuţia celtică este extinsă la piese de armament (spade, pinteni, umbo etc.), dar ar fi 
incorectă cantonarea în moștenirile materiale. Fără îndoială mare parte din zestrea militară cu 
care elementele celtice au contribuit la fenomenul militar local a constituit-o experiența 
războinică, tacticile de luptă aplicate şi, în fond, gândirea militară. 

Apoi, prezenţa a câte trei zăbale de luptă în cel puţin două morminte““  ', este o trimitere 
clară la un grup de trei războinici şi, fără echivoc, existenţa în ecuaţie a trei cai?15. Că aceştia 


erau cai de luptă şi nu de tracţiune, cum explică descoperitorii”?!, o demonstrează chiar 


2217 


baza discuțiilor cu dr. Aurel Rustoiu, de asemenea prezent în timpul cercetărilor şi care a a avut acces la 
documentaţia de şantier, ipoteza lipsei armei nu se confirmă, toţi cei chestionaţi afirmând că mormântul conţinea 
şi un pumnal curb. Desigur, aceste discuţii şi chestionări au o valoare greu de apreciat Just, situația reală putând 
fi cunoscută doar în momentul publicării integrale a mormântului, dar ele reflectă nenumăratele probleme care 
planează nu doar asupra detaliilor descoperii, ci şi în ce privește consensul general legat de inventarul funerar şi 
mai ales asupra înţelegerii întregului ansamblu sepulcral. 

12 Scutul a fost reconstituit grafic (Crişan 1993: 117), fără scală însă. Bibliografia ulterioară pare a fi de acord 
că piesa era una masivă, deşi cel mai probabil, este vorba doar despre o rulare a informaţiei, fără verificarea ei. 
213 Masa războinicului de la Cugir a fost estimată, pe baza cantităţii şi a caracteristicilor oaselor rămase ca fiind 
în jurul a 73 kg (Teleaga er alii 2014: 313), ceea ce pare a fi o greutate puțin peste medie în epocă. 

214 Bibliografia sitului menţionează permanent existența unor pinteni în ansamblul funerar de aici, dar singurul 
indiciu concret îl reprezintă descrierea unuia singur (Dima 2005: 183-184), piesă identificată în depozitele MNU 
Alba Iulia. Pintenul are spinul rupt şi unul dintre butoni fracturat. 

15 Strabon, Geografia, VIL, 3, 13 (C 304). Aserţiunea lui Strabon nu trebuie însă privită ca neverosimilă, în 
condiţiile în care armatele mari sunt o constantă a Antichității, iar dimensiunile demografice ale populațiilor 
implicate permiteau acest lucru, dar este posibil ca estimarea să fie una maxim posibilă, făcută fără nici o regulă 
de verificare. În această cheie trebuie citită locuţiunea prepozițională care, în fond, delimitează efectivele militare 
ale geto-dacilor lui Burebista, completate, firesc, de către trupele furnizate de către aliaţi (Borangic, Barbu 2013: 
39, nota 70). 

2216 Întreținuţi pe cheltuiala seniorului (Zirra 1981: 147) care îi angaja sau în slujba căruia se puneau ei singuri. 
Este la fel de posibil ca aceşti însoțitori (rude, clienți etc.) să fi fost de fapt ucenici în meseria armelor, situație 
care îi obliga la un stagiu oarecare lângă mai experimentatul războinic. 

2217 Câte trei cai au mai fost descoperiţi la Agighiol (sec. IV a.Chr.) şi la Vraca. 

2215 În acest caz funcționează două ipoteze: fie admitem că cei doi însoțitori şi-au oferit caii spre sacrificare în 
ritualul funerar al aristocratului, fie ceilalți doi cai erau doar cei care au tractat carul ceremonial până la locul 
incinerării, rămânând de explicat doar de ce au fost struniți cu zăbale de luptă. 

19 Crişan 1980: 82-83. 

zăbalele în sine, specifice și destinate controlului unor cai temperamentali, puternici care 
trebuiau să execute rapid schimbări de direcție sau opriri bruşte, ceea ce nu era cazul unor cai 
de tracţiune”2?. Carul ceremonial în sine era o construcție masivă, destul de greoi de altfel, 
zăbalele speciale nefiind necesare pentru controlul acestor vehicule oricum lente, fiind 
suficiente zăbale mai simple. Cei doi cai suplimentari — unul sigur era calul căpeteniei?2?7! — 
puteau să fi aparţinut „scutierilor”, având onoarea de a trage carul seniorului către mormântul 
în care l-au și însoţit. O altă explicaţie pentru prezenţa unor zăbale de luptă la cai puși la ham 
este greu de găsit în acest moment. 

Analizat solitar, cazul celor trei zăbale de la Cugir nu poate oferi suficientă solidificare 
unei atare import de strategie militară??27. Descoperirea altor trei zăbale”*?, în tumulul apropiat 
de la Călan”*7*, conturează însă mai clar posibilitatea ca — cel puţin în spaţiul intracarpatic — să 
fi fost adoptată ca tactică de luptă acea trimarkisia”22 de tradiţie celtică”??€, transmisă în mediul 
dacic. De notat că din fragmentele de informații publicate de-a lungul anilor reiese că din 
această necropolă provin de fapt trei spade”*77, chiar dacă celelalte două nu au notată relaţia lor 
cu mormintele. La fel, nu sunt lămurite raporturile cronologice dintre cei trei tumuli cu piese 
de armament, dar la modul general se observă clar, pe baza diferenţelor de inventar, statutul 
diferit al personajelor înmormântate, fapt ce sugerează o ierarhie care poate conţine o relaţie 
senior-elient?25. Nucleul de trei militari astfel constituit — în jurul căpeteniei? nobilului? unui 
războinic experimentat? — reprezenta o eficientizare nu doar a modului de a purta războiul, ci 
chiar o excelentă celulă de bază a oricărei structuri războinice şi sociale. Este imposibil, pe 
baza surselor existente, să descifrăm exact şi corect algoritmul de la fundația organizării 
militare a comunităților în cauză. Având în vedere proporțiile tactice ale detașamentelor de 
cavalerie, raportate la întregul efectiv, e greu de admis că aceşti însoțitori erau pedeştri?2?. 
Călărind calul de rezervă sau propriul cal, probabil alături de seniorul lor, acești tovarăşi de 
arme sporeau numărul călăreţilor”?*, situaţie care poate lămuri, de exemplu, frecvenţa ridicată 
a pintenilor în diferite contexte, piese de harnașament mult mai banale, descoperite de altfel în 
număr mare în alte contexte decât cele funerare, specifice elitelor. 

La fel de grea este identificarea zonei sociale de recrutare a acestor companioni. 
Proveneau tot din categoria nobiliară, fiind rude sau măcar alţi aristocrați cu rang inferior sau 


%2 Borangic, Barbu 2013: 40. 

21 Una dintre zăbalele analizate era mai bogat ornamentată (Ceuca 1986: 128). 

22 Rustoiu 2000: 52. Aurel Rustoiu identifică în acest caz o posibilă şi probabilă influenţă scordiscă. 

23 La Călan doar zăbalele sugerează cei trei cai, spre deosebire de mormântul de la Cugir, unde resturile 
osteologice (cca. 37, 125 kg) provin cert de la trei exemplare (sunt trei vertebre axis şi un număr corespunzător 
de oase sesamoide mari), aşa cum reiese din analiza osteologică (Ceuca 1986: 126). 

2224 Rustoiu et alii 2001-2002: 111-127. 

25 Trimarkisia > trei cai? Trei, numeral indo-european similar ori identic pe tot arealul european (lat. tres, slav 
tri, trije etc.), iar IE *marko = cal (celtic şi germanic), dar foarte probabil identic şi în limba dacică (Russu 1967: 
111; p. 135). 

222 Pausanias, Periegesis, X, 19, 9-12. Geograful grec descrie această organizare întâlnită la celții care au invadat 
Peninsula Balcanică drept eficientă, căci era practicată înlocuirea cailor şi războinicilor răniți sau ucişi în timpul 
bătăliilor. 

21 Rustoiu 1994: 35. 

22 Rustoiu 2008: 162. 

2229 Decedatul din T.IV, avea doar arme ofensive şi nici o piesă de harnașament, situaţie întâlnită în mai multe 
morminte specifice acestei elite militare. Putem suspecta o selecție a armelor depuse, dar la fel de posibilă este 
ipoteza că inventarul funerar exprimă condiția și locul în ierarhia elitei din care făceau parte. Lipsa unui cal 
însemna un handicap serios pe câmpul de luptă pentru un războinic, dar în accederea în post-existență putea avea 
loc şi fără cal. 

230 Pausanias spune clar că acești servitori erau ei înşişi călăreţi experimentați, întocmai ca liderul de grup 
(Pausanias, Periegesis, X, 19, 9), caz în care putem vorbi mai mult despre camarazi, decât despre slujitori. 

din zona proprietarilor liberi, dar de origine mai puţin nobilă? Sunt ei acei comati/capillati, 
războinici și călăreți îndemânatici, pe care ulterior îi găsim mai târziu subordonați autorității 
regale? Oricare dintre aceste posibilități rămâne deschisă. 

Tot ce a rămas din inventarul funerar — desigur, în spatele artefactelor, putem doar bănui 
fastul desfăşurat şi bogăţia materialelor organice (veşminte, piele, blănuri, uleiuri, alimente, 
vin etc.) sacrificate şi ele în cadrul ceremoniei — construiește parțial imaginea despre sine a 
aristocratului decedat. Nobilul şi/sau familia lui erau extrem de bogaţi, cel puţin din perspectiva 
standardelor epocii, iar el fusese fără dubii un războinic de marcă, diferenţa dintre el şi restul 
lumii lui era permanent subliniată pe toate căile posibile și pe toate coordonatele sociale. 

Cetatea în care trăise și de unde își proiectase puterea în ținuturile din jur se afla mult 
deasupra văii pe care o domina, iar atunci când războinicul își patrula teritoriul, o făcea călare. 
Calul lui, de luptă am putea spune judecând după zăbala masivă, era simbolul fundamental al 
statutului de cavaler. În ciuda aurii medievale a termenului, el are o istorie mai veche și plină 
de semnificaţii suplimentare, în consens cu statutul tarabostelui de la Cugir. Dincolo de 
valoarea pragmatică, de folosirea lui în luptă, calul își transferă atribuțiile în planul spiritual şi 
de aici în cel fantastic al existenței. Calul a fost milenii la rând un animal cu un destin 
inseparabil de al omului, calitatea lui principală fiind aceea de vehicul pentru deplasare terestră, 
luptă şi vânătoare, activități cu multiple valențe sociale. Calitățile cabalinelor şi coabitarea 
îndelungată cu omul au construit în jurul acestui animal o mitologie complexă. 

Este evident imposibil în actualul stadiul al cunoașterii să descifrăm exact rolul acestor 
animale în psihologia și mentalitatea dacică. Lipsa cronică a informațiilor de substrat, generică 
pentru mare parte din istoria antică a regiunii, a blocat aproape ireversibil orice extrapolare a 
credințelor locale care aveau în tangentă calul. Totuși, această sincopă metodologică este 
valabilă doar la nivel de nuanţe, cadrul general fiind aliniat la simbolistica europeană a 
momentului, atât pe filonul unei moşteniri comune, indo-europene, cât și prin cea directă, 
cotidiană. În liniile ei directoare, civilizaţia autohtonă era puternic conectată cu culturile de 
contact, aspect vizibil în foarte multe domenii, motiv pentru care, deşi nu există foarte multe 
certitudini, unele aspecte generale pot fi notate. 

Capacitatea calului de a transporta sau de a tracta, în tandem cu viteza mai mare decât 
a oricăror alte animale de povară, docilitatea, atașamentul şi personalitatea lui, l-au postat 
permanent în elita regnului animal, din perspectiva umană. Ipostază sau acolit al divinității, 
calul a fost asociat în toate mitologiile antice cu simbolistica uraniană, solară, benefică, chiar 
dacă în memoria tuturor civilizaţiilor el se naşte din pământ??5! sau din adâncul apelor. În fapt, 
capacitatea calului de a acoperi distanțe mari explică această translare rapidă şi firească de la 
chtonian la uranian şi justifică prezenţa cailor în tot ce însemna încercarea de a transcede în 
plan fantastic. 

Sacrificarea cailor — în exact cheia aceasta, psihopompă — este o practică veche, cu 
rădăcini ce pot fi identificate chiar la primele populaţii crescătoare de cai din stepele 
euroasiatice şi până la cele mediteraneene ulterioare. Ahile sacrifică patru iepe pe rugul lui 
Patrocle, pentru a-l călăuzi pe drumul şi în lumea morților. Chiar dacă ușor modificat, rolul 
calului rămâne fundamental şi în tradiţiile cavalerești ale Evului Mediu, când nobilul animal 
este însă doar companion în căutarea devenirii spirituale a stăpânului său”2*?. 


231 O caracteristică mai puţin discutată a cailor este sensibilitatea lor. Copitele cailor au, în ciuda unei durități 
aparente, o serie de terminaţii nervoase la nivelul chișiței, atât de sensibile încât caii sunt printre primele animale 
care simt vibraţiile fine ale solului fie că vorbim de undele unui cutremur, fie de apropierea unei cete de călăreți 
în galop. O astfel de însușire nu putea să nu fie cunoscută din cele mai vechi timpuri şi interpretată ca o legătură 
a cailor cu pământul. 

2232 Chevalier, Gheerbrant 1969: 227. 

Revenind la Antichitatea dunăreană, practica înmormântărilor de şi cu cai este veche, 
documentată prin numeroasele morminte tumulare aparţinând aristocraților traci”2*5. Evident 
sacrificarea calului — înțelegând prin aceasta prezența în mormântul nobilului — era o practică 
rezervată din considerente economice şi spirituale marii aristocrații, nu şi altor categorii 
sociale. 

Caii sacrificați se întâlnesc frecvent în cazul ritualurilor funerare specifice aristocrației 
tracice, celtice, getice şi dacice, dovadă a sensurilor profunde pe care le aveau aceste animale 
în mentalitatea războinicilor în Antichitate. Pe acest fond, înmormântările cu cai şi piese de 
harnașament din perioada regatului dac se înscriu într-o continuitate a unor practici exprimate 
în această perioadă într-un mai clar conturat tandem cal-aristocrat, dar mult mai simbolic 
aplicat în semnele lăsate. O dată cu evoluţia societăţii şi în consens cu schimbările ei profunde, 
pragmatismul militar prevalează şi în lumea războinicilor daci, calul în sine fiind înlocuit în 
mormintele elitei de avataruri specifice, zăbalele speciale şi pintenii, componente care sunt 
arse pe rug împreună cu corpul decedaţilor şi apoi depuse în mormintele acestora. Simbolismul 
în acest caz ajunge la forme abstracte, dar care au în centru tot calitatea de cavaler a 
războinicului. 

Edificarea regalității dacice a dus neîndoielnic la adoptarea unei ideologii având la bază 
originea divină sau eroică a instituţiei regale, doctrină din care calul, atribut definitoriu al 
ipostazei ecvestre, era parte integrantă. Iconografia având ca elemente centrale calul şi 
călărețul, arată valenţele sacre care conţineau nobilul animal. Înţelesurile simbolice ale relaţiei 
cavaler-cal ating extremele, el fiind atât auxiliar concret al omului de arme în plan terestru, cât 
şi vector între lumi, motiv pentru care îşi însoțea în mormânt stăpânul?2**. 

Prima condiție care asigura războinicului accederea în post-existență era 
înmormântarea lui. Având ca indicii cenotafele existente, putem spune că ceremonia avea loc 
indiferent dacă mortul era recuperat sau nu. Tot ceea ce îi definise statutul şi personalitatea în 
timpul vieții putea, desigur în situaţii extreme, să îl înlocuiască. Nu știm cum au fost tratate 
corpurile la locul decesului, putem doar presupune că o parte din ritual a fost efectuat acolo, 
dacă s-a putut. Cert este că obiectele şi armele recuperate au fost duse în zona de reședință și 
înmormântate. Pare evident că locul natal — fieful propriei comunități — avea o importanță 
deosebită, chiar dacă nu putem descifra exact dacă mormântul era un reper necesar al grupului 
sau prezenţa lui era parte din traseul corect al migraţiei transcendentale a decedatului. Dar 
cenotafele sunt relativ rare, în raport cu mormintele propriu-zise şi este posibil ca unele (situl 
de la Rastu, jud. Dolj?) să fie incerte doar ca urmare a condițiilor de descoperire. De regulă 
mormintele erau grupate în mici cimitire. 

A doua condiţie era arderea nu doar a cadavrului, ci, la modul ideal, a tuturor bunurilor 
aflate asupra sa şi utilizate cotidian. Și în acest caz asistăm la nuanţări ale ritualului, majoritatea 
depunerilor constituindu-se din selecția pieselor sacrificate sau doar depuse, deşi pare greu de 
crezut că războinicul avea doar lance, pumnal și, uneori, cal. Cel mai probabil, selecția avea la 
bază rațiuni pragmatice și explicații din sfera imediată a mentalităţii grupului din care făcea 
parte războinicul. Putem chiar emite ideea că abstractizarea a cuprins ritul de trecere şi implicit 
ritualul funerar aplicat, importantă fiind ideea și mai puţin conținutul exact. Vedem acest 
corolar aplicat şi în cazul inventarelor marţiale sacrificate cu ocazia morţii unor adolescenți. 

În multe cazuri defunctul era însoţit de calul său. Transportul către eternitate ar fi a treia 
condiţie. În funcţie de poziţia ierarhică şi economică avem mai multe soluţii, aplicate potrivit 
conjuncturilor sociale sau de altă natură din acel moment. Prima opțiune, care implică un 
mijloc de transport, ar fi prezenţa fie a animalului în sine, fie doar a substitutelor acestuia. 


2233 Sîrbu 2004: 41. 
34 Borangic, Barbu 2013: 42. 

Oricare dintre aceste cazuri reflectă transpunerea în ritual a realității. Calul este un mijloc de 
transport al războinicului. După deces, el îşi păstrează funcția de vehicul şi de transport al 
defunctului către divinitățile celeste. Calul — reprezentat prin piesele de harnaşament — era un 
reper fundamental atât la nivel de eficienţă a războinicului, cât şi al imaginii lui, dar mai ales 
ca element psihopomp. 

Rămâne inexplicabilă lipsa din unele morminte a vehiculului (sau a înlocuitorilor 
acestuia) cu care războinicul trebuia să călătorească spre şi în post-existență, precum şi 
nuanțele aplicate ritualurilor parcurse în acest scop. Pentru războinicii de rang inferior să fi fost 
fumul rugului suficient pentru această accedere — o călătorie doar prin propriile forțe? — iar 
calul să fi fost rezervat doar unei categorii restrânse de seniori, la fel ca în planul real? Un 
răspuns precis nu poate fi, cine ştie câtă vreme, formulat. 

Certă rămâne observaţia că inventarele funerare sunt diferite în parametrii lor statistici 
şi avansăm presupunerea rezonabilă că acest lucru reflectă realități din lumea războinicilor în 
discuţie. O lume în care tarabostele de la Cugir era de departe cel mai bogat, cel mai respectat 
şi poate cel mai temut. Cetatea, armele, ceremonia subliniau cu toată fermitatea acest lucru. 

Calul său — ceilalți doi cai sacrificați făcând parte din ritual mai degrabă şi nu din 
imaginea de aristocrat — îl ridica permanent, la propriu, deasupra celorlalți războinici şi se 
constituia într-un atribut al autorităţii superioare a tarabostelui, completându-i imaginea. Moartea 
animalului, prilejuită foarte probabil chiar de moartea stăpânului său, eterniza în memoria 
colectivă binomul aristocrat-cal şi se constituia într-un puternic reper moral, social şi religios în 
egală măsură pentru structurile inferioare. În multe cazuri prezenţa în mormânt și/sau moartea 
animalului erau doar simbolic marcate, prin sacrificarea unor părți de harnașament, semn că 
acesta pătrunsese suficient în mentalul colectiv, cât să poată fi prezent doar sugestiv. 

Mormântul tumular de la Cugir, prin cantitatea de material arheologic, dar mai cu seamă 
prin faptul că este o descoperire făcută de specialiști, cu respectarea cerințelor profesionale, 
chiar dacă rezultatele finale ale cercetării se lasă așteptate, este un caz model pentru studierea 
şi înţelegerea structurilor războinice care au precedat regatul dac, dar mai ales pentru elitele 
militare care, după doar câteva generaţii, vor edifica acest regat puternic. Imaginea acestor elite 
era puternic legată de polisemantismul vast cu care au fost învestiți caii în mentalitatea şi 
universul spiritual al dacilor. Adoptat şi adaptat rapid, calul a ocupat o poziție strâns conectată 
la mentalitatea războinică locală, puternic influențată de experienţele ecvestre ale tuturor 
vecinilor. Prestigiul de care se bucura este puţin cunoscut, iar puterea cavaleriei războinicilor 
daci este încă abia întrezărită, dar a fost sigur un element constituent nu doar al arsenalului 
elitelor militare, ci şi o componentă esenţială a imaginii de sine iradiate spre exterior de către 
aceste elite. 

Nu putem decât cel mult deduce importanța micii necropole pentru comunitățile din 
jur. Amplasarea cimitirului lângă cetate, aproape de drum”755, vizibilitatea din vale — tumulii 
aveau totuşi o înălțime oarecare şi probabil şi alte semne distinctive — precum şi faima 
războinicilor înmormântați acolo puteau transforma locul într-unul de cult public, accesibil şi 
comunităților din jur. Micul cimitir era un loc care agrega sentimentele şi emoţiile tuturor 
comunităților din lunca Mureşului și de pe văile din jur care, într-un fel sau altul, depindeau de 
elitele războinice ce rezidau în cetate. 

Cugirul și căpeteniile războinice care au ridicat şi stăpânit cetatea erau exponenții unui 
model identitar profund original prin modul de exploatare a resurselor, prin organizarea 
economică, socială și politică, prin obiceiuri și practici religioase şi mai ales prin mijloacele de 


2235 Situaţie probabil identică cu cea de la Piatra Craivii (jud. Alba), unde, tot lângă calea de acces către fortăreață, 
pare să fie situată şi necropola cetății. Descoperit prin braconaje arheologice, locul încă nu este cercetat 
arheologic. 

exprimare a identității individuale şi colective uzitate. Originalitatea acestora este dincolo de 
orice dubiu, diferite fiind atât de moştenirea anterioară, fie ea celtică sau autohtonă, fie de 
lumea contemporană lor din estul sau sudul Europei. În cadrul acestei originalități trebuie 
inclus și conceptul de cetate şi principiile ei de organizare spaţială, conceptuală şi de conexiune 
cu comunitățile dependente din teritoriu. 

Tarabostele de la Cugir- alături de alți războinici ai epocii lui — a însumat toate 
atributele şi caracteristicile unui rege, căruia istoria din păcate nu i-a reținut numele, şi foarte 
probabil s-a constituit într-o sursă de inspiraţie pentru urmașii săi, cei care, beneficiind de 
această moştenire, vor construi regatul dac pe exact aceleaşi principii, dar la o scară evident cu 
mult mai mare”, practic adăugându-i, pe lângă dimensiuni, doar un alt centru. 


Car miniatural de fier, cu butucii de bronz, 
descoperit la Miercurea Sibiului, jud. Sibiu 
(Luca et alii 2013, p. 68) 


2236 Rustoiu 201 5a: 360-362. 

CAPITOLUL V. RĂZBOINICI ȘI ZEI 


V.A RĂZBOIUL CA PARTE A SACRULUI 


Ca să izbutești, una dintre chezăşii este să ai de partea ta zei mai puternici 


Euripide, Heraklizii 


Teoreticienii războiului au căzut de acord asupra cauzelor economice ale tuturor 
conflictelor dintre grupurile umane organizate. Aserţiunea tinde să fie corectă, cu atât mai mult 
cu cât a rămas constantă de-a lungul istoriei, chiar dacă unele războaie s-au născut cu o mască 
sau alta, în funcție de epoca și modelul cultural în care s-au desfășurat. Violenţa este o 
caracteristică a societăților antice, cu intensității și forme de manifestare diverse, dar 
omniprezentă în istorie, implicată decisiv în selectarea indivizilor, în procesele de socializare, 
în funcţionarea sistemelor, în formarea conștiinţei”?*7. Un război putea fi început pentru a 
cuceri un teritoriu, pentru a-l apăra, pentru a repara sau răzbuna o ofensă, pentru a impune 
ceva, pentru a menţine ordinea în propriul teritoriu şi a reprima răscoalele, dar în principal un 
război era pornit pentru a acumula bogății şi noi teritorii?2%5. 

Depășind dimensiunea economică, războiul rămâne un sistem de interacțiuni umane, 
cu caracter universal, mare consumator de resurse, între care cele umane sunt de departe unele 
dintre cele mai friabile şi importante totodată. Friabilitatea vine în principal din instinctul 
natural de conservare, prezent la fiecare individ, instinct care intră în contrast puternic cu 
incidenţa decesului în cazul conflictelor. 

Realitatea dură este că în lupte şansele individului de a fi ucis au fost întotdeauna 
ridicate, indiferent de gradul de pregătire sau de tipul de acțiune în care războinicul era 
implicat. Era necesar un mod rațional de a învinge frica naturală de moarte, de a proiecta 
dincolo de momentul morții un cadru atractiv, care să surclaseze teama. Implicarea sacrului, 
atât în motivațiile războiului, cât şi în desfăşurarea lui, dar mai cu seamă în finalitatea lor au 
rezolvat în mare parte problemele psihologice enumerate. 

Sacrul nu doar a netezit, prin ingerinţele sale, asperităţile fizice şi psihice între existență 
şi post-existență, ci mai mult, a impus propriile reglementări războiului. Acesta are acum, cu 
sacrul arbitru, forme juridice; războiul este declarat solemn, consacrat printr-un act religios, 
zeii sunt consultați și dacă semnele nu sunt de bun augur lupta nu are loc, uneori este ales locul 
bătăliei, tratatele între regi şi căpetenii sunt garantate de sacrificii. Zeii care luptaseră în cele 
două tabere — poemele homerice abundă, în egală măsură, de faptele de arme ale zeilor și eroilor 
— sunt acum prezenți și la încheierea păcii. Din negurile istoriei indo-europenilor și până în 
epoca romană lucrurile au rămas în cheia asta. 

Consemnările istorice sunt generoase cu acest subiect atunci când tratează lumea greco- 
romană sau orientală şi mult mai reținute atunci când vine vorba despre războinicii lumii 
barbare. Asta în condiţiile în care războinicele popoare barbare de la frontiere duceau cu 
Imperiul un război perpetuu, conflicte de altfel consemnate sistematic, dar adesea informaţia 
fiind umbrită de necunoașterea exactă a realităţii și de propaganda imperială permanentă. 
Detaliile relatate, atunci când sunt expuse, se concentrează majoritar pe fapte de arme sau pe 


2237 Mihăilescu 2003: 123. 
2238 Izvorul acestei dărnicii [a căpeteniilor faţă de tovarăşii lor de arme] sunt războaiele și prădăciunile (Tacit, 
Germania, XIV, 3). 

rezultatele luptelor şi mai puţin pe resorturile spirituale care, fără îndoială, guvernau şi în lumea 
barbară războaiele. 

Descriind ţara germanilor, Tacit spune că: La război duc cu ei niște chipuri și semne, 
pe care le scot din pădurile sfinte”. Druzii celților aveau atâta influenţă asupra războinicilor 
încât puteau opri o bătălie în timp ce liniile adverse avansau una asupra celeilalte, hotărând în 
acest fel soarta războiului sau a păcii2%. La unele triburi tracice, comanda oştilor era 
încredinţată direct unor preoţi, aşa cum este cazul acelui Cosingas, care slujea Herei”*!. Se 
observă, în ciuda informațiilor sporadice, că influenţa sacrului în actul marţial era o practică 
largă, curentă, la toate neamurile barbare, desigur cu intensități şi moduri de manifestare 
diferite. 

Nu la fel de direct sunt reliefate legăturile sacrului cu războiul în lumea geto-dacică, 
majoritatea informațiilor fiind secundare sau tangențiale. Este însă greu de separat fervoarea 
militară înregistrată în nordul Dunării de creșterea numărului de sanctuare, unele ridicate lângă 
cetăți cu rol eminamente militar, de sporirea numărului de depuneri (votive?) de tezaure, de 
instituționalizarea clerului și, nu în ultimul rând, de practicile funerare ale războinicilor. Tot în 
sfera sacrului se includ şi sacrificiile umane”?*?, întâlnite, de altfel şi la sciţi”2%, celți?2%, 
germani??%5, traci”2%, cartaginezi” şi uneori, mai ales în timpurile vechi, chiar la greci:2% şi 
romani”2*, cu toate că, ulterior, rafinata sinteză greco-romană se va dovedi plină de prejudecăţi 
morale în legătură cu sacrificiile umane şi practicanţii acestora. 

Nu pot fi incluse în acest registru, sacrificiile umane oficiate în contexte diferite de cele 
marțiale, considerate doar mijloace de comunicare cu zeii şi nu ofrande dăruite acestora. 
Diferenţele sunt fundamentale, căci ofranda nu presupune acţiuni distructive, pe când 
sacrificiul este caracterizat de distrugerea obiectului sau uciderea unei fiinţe”?50. Desigur, în 
fenomenul militar întâlnim atât ofrande, constând în depuneri — în special de armament 


39 Tacit, Germania, VII, 2. Preoţii erau de asemenea mandatarii zeilor care aveau în grijă războinicii (VII, 1). 
24 Strabon, Geografia, IV, 4. 

241 Polyainos, Stratageme, VII, 22. Mai degrabă al unei divinităţi locale, echivalate cu Hera. 

2242 În universul spiritual indo-european şi omul şi calul sunt ființele aflate în fruntea listei victimelor sacrificiale. 
Pentru Antichitate, acestea sunt urmate de alte animale domestice preferate în funcţie de particularități geografice 
şi culturale. Animalele sălbatice sunt arareori sacrificate, dat fiind faptul că acestea erau vânate, se ducea o luptă 
cu ele, de unde şi tratamentul cultual diferit aplicat. Excepţia de la această regulă era tocmai victima umană, care 
deşi era vânată pe câmpul de luptă, era sacrificată. 

2243 Herodot, IV, 59. 

2244 Cezar, VI, 13-14; Diodor din Sicilia, V, 31. 

245 Tacit, Germania, IX, 1; Tacit, Annales,l, 61, 3. 

2246 [...] în tot acest timp n-a rămas nici un fel de cruzime care să nu fie aplicată prizonierilor: ofereau ca ofrandă 
zeilor sânge de om; beau din țeste de om (Florus, Războiul cu tracii, 1, 39 [III, 4], 2; vezi şi Isidorus, Etym. 9, 2, 
82). Nu este foarte clar la cine exact se referă Florus, la traci sau la scordisci, amintite fiind ambele etnonime în 
acelaşi fragment. Dio Cassius aşază momentul în cadrul luptelor duse de proconsulul M. Crassus împotriva 
triburilor tracice ale medilor şi serdilor (LI, 25, 1, 4). O detaliere a practicilor sacrificiale umane din lumea sud- 
tracică la Tonkova 2009: 503- 514. 

2241 În acest caz sacrificiile umane căpătând dimensiuni consistente. 

2248 Se pare că în ajunul bătăliei de la Salamina, Temistocle a dispus sacrificarea a trei captivi tineri, la presiunea 
mulțimii (Plutarch, Vita Themistocles, XIII, 2-3). 

2249 În timpul celui de-al doilea război punic, după dezastrul de la Cannae, explicaţiile şi soluţiile au fost căutate 
în sfera sacrului. Cărţile sibiline au prescris, ca soluţie pentru situația gravă, efectuarea de sacrificii umane, fapt 
întâmplat prin îngroparea de vii a patru prizonieri, doi greci şi doi celți (Titus Livius, XXIX, 10), după ce, cu doar 
un deceniu înainte, iminenţa unei invazii celtice a dus la sacrificarea în acelaşi mod, tot pe baza consultării Cărților 
sibiline, a doi greci şi un celt (Plutarch, Marcelus, III, 4). Sacrificii umane au mai fost semnalate, în lumea romană, 
până la sfârşitul secolului al II-lea, ele fiind interzise la Roma, prin decizia Senatului, abia în anul 97 a.Chr. (Eliade 
1991: 125). 

2250 Mauss, Hubert 1997: 53-54. 

capturat, emblematicele trofee — cât şi sacrificii, diferenţa este dată și aici de tipul de finalitate 
al gestului sacral. Delimitarea este însă una pur teoretică, identificarea exactă în teren a tipului 
de practică cultuală aplicată fiind întotdeauna complicată şi plină de nuanțe. 

Dincolo de aceste date generale, implicațiile sacrului în fenomenul militar local, la nivel 
de detaliu sunt aproape necunoscute. 

Se poate specula un ritual războinic care implica băutul apei din Dunăre, înaintea unei 
expediţii, pe baza comentariilor gramaticului Servius Marius Honoratus făcute asupra unui vers 
al lui Vergiliu”%5!. Honoratus scrie despre un oarecare Aufidius Modestus, un alt grămătic ce a 
trăit în secolul I p.Chr., care susţinea că a citit cum că dacii au obiceiul ca, atunci când pornesc 
la război, să nu se apuce de treabă înainte de a bea cu gura din Istru o anumită cantitate de 
apă ca pe un vin sacru, şi înainte de a jura că nu se vor întoarce la lăcașurile părintești decăt 
după ce [îi] vor ucide pe dușmani2*?. Honoratus, trăitor în secolul IV p.Chr., în demersul său 
de comentator al operei lui Vergiliu, şi-a bazat lucrarea, de altfel foarte apreciată în epocă, pe 
consultarea altor comentarii anterioare, în acest caz ale lui A. Modestus, autor mult mai 
apropiat de timpul războaielor dacice. Informaţia este, aşadar, la a doua mână şi, în consecință, 
discutabilă credibilitatea ei, dar fără îndoială astfel de ritualuri — sau altele având ca subiect 
motivarea războinicilor”5 — erau practicate. 

Un alt izvor istoriografic, împăratul scriitor lulian Apostatul (361-363 p.Chr.) în 
dialogul satiric Împărații sau Ospăţul, pune în sarcina lui Traian, învingătorul dacilor, 
următorul discurs, fictiv desigur: [...] am nimicit neamul geților, cei mai războinici care au 
existat vreodată, nu numai datorită bărbăţiei trupurilor, dar şi convingerilor pe care le dăduse 
Zalmoxis, cinstit la ei. Căci, convinşi că nu mor, ci doar își schimbă reședința, mai degrabă 
sunt înclinați să înfrunte moartea [...]2%%. Tentaţia de a recunoaşte în discursul împăratului- 
scriitor exerciţiile, asceza şi meditaţia de tip zamolxian impuse de marele preot Deceneu este 
mare, dar exegeții surselor literare antice văd în acest text doar ecouri neo-platoniciene, 
transformate într-un topos, cu toate că se admite că Iulian a folosit şi alte surse de informare”?%%. 

Chiar dacă supraviețuirea unei atare tradiţii religioase poate fi discutabilă, ea este 
amendabilă doar prin analiza textelor literare care au transportat-o în modernitate, fără să avem 
imaginea corectă a peisajului sacru din Dacia. Motiv pentru care nu poate fi admisă lipsa 
suportului religios într-un domeniu, așa cum am spus, supus permanent riscului. 

O altă dimensiune a sacrului în relația cu războiul este sacrificiul uman efectuat în 
contexte sau împrejurări marţiale”?5€. La modul general, sacrificiul este o formă fundamentală 


2251 Vergilius, Georgicele, IL, 497. 

252 Fontes I: 207. 

253 Trebuie incluse în aceste ritualuri marţiale cântecele şi dansurile războinice atestate la traci (Împotriva celor 
mai îndrăzneți, care se agitau înaintea întăriturii cu cântece şi dansuri războinice după obiceiul neamului lor el 
trimise elita arcașilor (Tacit, IV, 47,2); [...] se ridicară mai întâi tracii şi, în sunetele flautului, dansară cu armele 
pe ei, sărind și mânuind cuţitele cu multă îndemânare. La sfărșit un trac lovi pe altul, în aşa fel încât toți crezură 
că omul a fost rănit. Acesta se prăbuşi cu dibăcie. [...] Cel care puse mâna pe armele partenerului său ieşi cântând 
cântecul Sitalkas, în timp ce câţiva traci îl scoaseră afară pe celălalt ca pe un mort (Xenofon, Anabasis, VI, |, 
6). Un dans practicat de geţi sau moesi, numit Sa/moxis, probabil legat de acest cult (cf. Russu 2009: 99, nota 1). 
La fel trebuie incluse strigătele de război specifice: ostașii învaţă strigătele de luptă strămoşeşti ale fiecărui neam 
[...] cele getice pentru geți (Arrian, Arta tacticii, 44, 1). 

2254 Julian Apostatul, Împărații, 22. 

2255 Petre 2004: 82-83, nota 1; Dana 2011: 241, nota 5. 

2256 Sacrificiile umane cu legături în fenomenul militar reprezintă o nişă relativ îngustă în întregul sistem de astfel 
de practici. Sacrificarea unor fiinţe umane avea tradiţie în spaţiul getic fie că vorbim de victime sacrificate pentru 
un defunct (Herodot, V, 5; Pomponius Mela, Descrierea pământului, II, 2, 18-20; Ştefan din Bizanţ, Lexicon; 
Eustathius, Comentarii, 304); surse sprijinite de descoperirile de la Agighiol şi Sveshtari sau, pentru epoca dacică, 
cu cele două morminte de la Brad (Sîrbu 1993: 35) şi mormintele suprapuse de la Sighişoara (Andriţoiu, Rustoiu 

a vieţii religioase din Antichitate”257, cel care era la originea tuturor contextelor şi activităților 


cu caracter sacru şi care dădea sens și finalitate oricărui ritual. Deasupra tuturor tipurilor de 
sacrificiu, cel care implica uciderea rituală a unei victime umane, în principal un prizonier'?55, 
era un mod suprem de cinstire, mulţumire sau de invocare a unei divinități, în principal cea 
care patrona fenomenul militar al comunităţii sacrificante. Asupra acestui subiect sursele 
istorice sunt extrem de rarefiate. 

Pe lângă bine cunoscutul pasaj herodotian despre trimiterea unui sol la zei, prin 
aruncarea lui în lănci”7%, despre a cărui perenitate în practicile geto-dacice nu știm nimic?2%, 
alte sacrificii umane nu ne sunt cunoscute din sursele literare”?!, deși probabilitatea ca acestea 
să fi existat, în diferite forme, este mare. 

Un alt indiciu este oferit de Iordanes, care spune că /a ei [la geţi] s-a născut Marte, pe 
care fantezia poeților l-a numit zeul războiului [...]. Pe acest Marte, goții |e<ţii] l-au adorat 
întotdeauna cu un cult sângeros (căci prizonierii uciși erau jertfe ale lui), socotindu-l zeul 
războiului, care nu poate fi îmblânzit decât cu sânge omenesc. Lui i se dedicau primele prăzi, 
lui i se atârnau de trunchiuri de copaci hainele luate de la dușman și i se acorda mai multă 
pietate religioasă decât celorlalți zei, fiindcă li se părea că, divinizându-l pe el, îşi divinizează 
propriul strămoş”%?. 

Principala problemă a acestui izvor este maniera militantă în care Iordanes a scris, 
influenţat puternic de predecesorul său, Cassiodor, a cărui operă a excerptat-o și de la care a 
preluat de altfel ideea scrierii unei istorii glorioase a goților, la rezumatul căreia a adăugat unele 
informaţii extrase din alte surse, pentru a da substanţă temei. Distanţa față de epoca dacică este 
uneori amortizată de consultarea unor autori mult mai apropiaţi de perioada dacică, în principal 
Dio Cassius şi Dion Chrysostomos*?%. Rămâne discutabil cât de pertinentă sau de 
aproximativă e informaţia, în sensul ei primar, cu atât mai mult cu cât unele structuri şi pasaje 
din text seamănă suspect de mult cu unele descrieri similare din lumea germanică”?0*. 

Fără a intra în exegeza operei lui Iordanes, detaliat discutată în istoriografia 
românească7%5, se poate extrage din pasaj posibilitatea sacrificării unor captivi în războinica 
lume dacică, aserțiune considerată normală în text, în sensul perceperii dacilor ca războinici 
extrem de cruzi, într-o lume sălbatică, aflată evident la antipozi de cea romană. 

Un exemplu similar apare la Florus care descrie atitudinea moesilor înaintea unei lupte 
cu romanii: Este îngrozitor de spus cât de sălbatici şi de cruzi au fost moesii: sunt cei mai 


1997: 75) ori de la Orlea, jud. Olt (Comşa 1972: 65-78), fie că sacrificiile sunt dedicate unei divinităţi (Herodot, 
TV, 94, reluat apoi de o lungă serie de autori). Sacrificiile umane au avut o largă răspândire în Antichitate (Hughes 
1991: 9-10). 

2251 Sîrbu 2003: 25. 

%55 În anumite momente sociale, la unele popoare barbare, erau sacrificați şi alți indivizi: fricoşi, trădători, 
infractori, criminali, homosexuali, handicapaţi sau chiar străini (7racii apsintieni, prinzându-l pe Oiobazos, care 
fugise în Tracia, îl jertfiră lui Pleistoros — un zeu local — aşa cum era la ei datina, iar tovarășii lui au fost ucişi 
într-alt chip; Herodot, IX, 119). În cadrul acţiunilor războinice întotdeauna erau însă aleși prizonieri din tabăra 
duşmană, uneori vânați special pentru asta, diferența de mesaj fiind evidentă. 

2259 Herodot, IV, 94. 

2250 Informaţiile ulterioare despre acest ritual sunt, fără excepţie, reluări și adaptări ale textului lui Herodot şi nu 
se constituie într-o bază documentară asupra vreunei tradiții sacrificiale în spațiul nord-dunărean. 

261 Sacrificii umane sunt documentate, pentru spaţiul şi regiunea în discuţie, de contextele arheologice (Sîrbu 
1994a: 91-95). 

*62 Tordanes, Getica, 40-41. Fragmentul, dacă acceptăm sursa, relevă practica ofrandelor de mulțumire, oferite 
din prăzile de război, precum şi sacrificarea unor captivi cu ocazia victoriilor militare. 

2263 [...]ori de câte ori textul lui Iordanes trimite la geţi și nu citează surse orale gotice sau, nominal, un alt autor 
decit Dion, putem presupune că la originea lui se află Geticele retorului din Prusa (Petre 2004: 321). 

26% Dana 2001: 15. 

2265 Petre 2004: 319-361. 

barbari dintre barbari. [...] Pe dată barbarii, înainte de luptă, au jertfit un cab” şi au 
Jăgăduit să închine [în cinstea zeilor] și să mănânce măruntaiele comandanților pe care îi vor 
ucide”. 

Astfel de scene nu trebuie să ne mire, nici prin existenţa lor şi nici prin descrierile, fără 
îndoială voit exagerate, căci ele rămân valabile cel puţin cu titlul de exerciţiu aplicat în 
condițiile largi ale durității războaielor din Antichitatea barbară şi practicile cu caracter religios 
de dinainte sau de după conflicte, la toate neamurile din regiune. 

Sacrificiile umane au o perioadă de practicare consistentă cuprinsă între secolele II-I 
a.Chr., când sunt documentate arheologic aproximativ 120 de cazuri”2S5, după care aparent se 
renunţă la astfel de practici”2%. Este evident că motivele reale pentru care indivizii, uneori şi 
copii, au fost sacrificați, nu mai pot fi reconstituite. Există o paletă largă de posibile interpretări, 
între care şi reglarea unor tensiuni legate de conflicte armate, fără a putea evident stabili acest 
lucru cu exactitate. Ce este cert în acest cadru, reiese din faptul că acestea încetează 
aproximativ odată cu modificările socio-culturale din timpul lui Burebista, fapt ce le include 
în seria de transformări religioase care au remodelat societatea dacică. După acest moment, 
singurele practici care ar putea sugera un anumit tip de sacrificiu uman este cultul craniilor, 
ansamblu de ritualuri mult mai concret plasate în sfera războinică şi atestat la populaţiile 
războinice geto-dacice, atât literar şi iconografic, cât şi arheologic. 

Astfel, în iarna anilor 85/86 p.Chr., dacii conduși de Decebal trec Dunărea şi pustiesc 
Moesia. Guvernatorul Provinciei, Oppius Sabinus, iese înaintea năvălitorilor și dându-se lupta, 
romanii au fost învinşi, lui Oppius i s-a tăiat capul2"0. Este evident că ţeasta generalului roman 
a fost un trofeu de război, soartă probabilă şi pentru comandantul cohortelor pretoriene, 
Cornelius Fuscus?!, trimis de Domitian să lupte în Dacia, și unde generalul şi-a găsit 


26 Singura consemnare textuală a sacrificiilor de cai din lumea tracică, altfel bine documentate arheologic. De 
asemenea, informaţia este importantă — acceptând lectura — prin prisma faptului că atestă sacrificiile de cai şi în 
alte contexte decât cele funerare. 

267 Florus, Războiul cu moesii, LL, 26 (IV, 12], 13. Este foarte posibil însă ca Florus să fi exagerat din dorinţa de 
subliniere a sălbăticiei moesilor, la fel cum Titus Livius l-a acuzat pe Hannibal că şi-a obligat soldaţii să mănânce 
carne de om pentru ca aceștia să aibă putere în luptă (Titus Livius, Istoria Romei, XIII, 5). Antropofagia rituală, 
acceptând informaţia, trimite cu gândul la experienţele mistico-religioase de identificare cu carnasierele şi la aceea 
furor heroicus relevată de M. Eliade ca mod de schimbare totală a comportamentului, de transformare a ființei 
umane într-o fiară (Eliade 1980: 35-36). De asemenea, anumite schelete care au fost puse în legătură cu sacrificiile 
umane sugerează o antropofagie (rituală sau de necesitate?), pe baza tratării necorespunzătoare a resturilor (Babeş 
1998: 16). 

2268 Este, de asemenea, foarte dificil de selectat calitatea sacrificaţilor, consideraţi ca atare din cauza urmelor de 
violență vizibile pe resturile osteologice. Moartea acestor indivizi putea avea o cu totul altă cauză, diferită de 
scenariul sacrificial, rezultată în urma unor conflicte locale, spre exemplu. 

225 Babeş 1998: 19-22. Concluzia este valabilă în acest moment, dependent de stadiul cercetărilor (Sîrbu 2006: 
149). În viitor, există posibilitatea reformulării acestei situaţii, în funcţie de noi argumente arheologice sau de altă 
natură. 

2210 Jordanes, Getica, 76. 

11 Juvenal, IV, 111; Marţial, Epigrame,VI, 76, 1-6; Suetoniu, Domițian, VL, 1; Tacit, Agricola, 41, 1; Orosius, 
Adversos paganos, VII, 10, 3-4; Dio Cassius, LXVIII, 9, 3; Eutropius, VII, 23, 4; Iordanes, Getica, 78. 

sfârşitul?277. Capetele acestora, ca şi ale altor militari romani”2'5, stăteau înfipte în pari pe 


zidurile cetăților dacice asediate de Traian şi probabil erau de ceva vreme acolo, căci sunt 
figurate doar craniile (scena XXV). 

Depunerea unor capete în gropi, aşa cum relevă descoperirile de la Brad, Grădiştea, 
Budeşti, Piscul Crăsani, Popești, Piatra Craivii sau Poiana, sugerează un cult al craniilor, dar 
în aceste cazuri este imposibil de lămurit acum dacă ele au aparținut unor învinși în război sau 
erau ale unor membri ai comunităţii veneraţi”'*. 

Revăzând dosarul istoric al relaţiei dintre sacru şi război, apare evidentă fragilitatea şi 
incoerenţa surselor istorice, îndeosebi în cazul structurilor militare geto-dacice. Perspectiva 
arheologică nu poate oferi nici ea foarte multă argumentaţie, dat fiind caracterul nefosilizant al 
relaţiei dintre cele două elemente. În acest caz, suportul documentar este secundar şi ambiguu, 
dedus din existența sanctuarelor şi a a unor piese de armament având roluri în ritualurile 
funerare. Analogiile cu practicile religioase ale populațiilor vecine au și ele limitele lor, în 
ciuda unor schimburi culturale evidente; o prea mare asumare sau mai exact o generalizare 
extinsă este improprie, având în vedere variațiile oricărui sistem religios intern. 

În ciuda acestor impedimente se pot desprinde câteva idei generale. În primul rând, este 
foarte plauzibilă prezenţa clerului în fenomenul militar discutat, fie că vorbim de activitatea 
religioasă din interiorul regatului, fie în cazul în care unii preoți însoțeau armatele în expediţii. 
Nu doar deducţiile din surse şi contexte determină această probabilitate, ci şi necesităţile psiho- 
sociale inerente unei activităţi cu risc ridicat de deces. Războiul nu putea fi iniţiat şi purtat fără 
implicarea divinității, oricare ar fi fost ea. Relaţia cu această divinitate se făcea prin sacrificii, 
însoţite desigur de alte forme de divinaţie”?75. 

În al doilea rând, forma supremă de sacrificiu, cel uman în epocile vechi pare să fi avut 
un rol mai important, atât ca vector de legătură cu divinitățile, caz în care sacrificații erau 
voluntari din propriile comunităţi, cât și însoțitori (rude, servitori etc.) ai unui decedat de rang 
înalt. Pe lângă aceste cazuri, fenomenul militar era jalonat de propriile lui sacrificii umane, cu 
victimele alese dintre prizonierii de război. Sacrificiile umane ating un maxim în epoca 
tumultoasă de dinainte de crearea regatului dac, aparent în consens cu fervoarea războinică a 
geto-dacilor, pentru ca reaşezarea fundamentelor spirituale pe alte repere să le elimine. Rămâne 
de notat, după epoca burebistană, doar un posibil cult al craniului, deşi este oarecum impropriu 
spus. Colecţionarea capetelor dușmanilor nu dovedeşte neapărat un cult propriu-zis, aşa cum 
pot fi interpretate craniile depuse în gropi, ci practica se include în sfera colectării de trofee şi 
de intimidare a dușmanului, metode folosite de toate taberele”?7* — aşa cum rezultă din scenele 


12 Sursele sunt în consens când spun că generalul a murit în Dacia, fără precizări privind momentul sau modul 
de tratare a cadavrului său. Tot sursele literare stau la baza ipotezei că C. Fuscus a beneficiat de un mormânt, 
localizat la Adamclisi (Petolescu 2016: 110-111), care dacă nu este un cenotaf, aşa cum sugerează credibil C. C. 
Petolescu, păstrează (parțial?) resturile pământeşti ale personajului, dar şi ale soldaţilor morți odată cu el, 
recuperate de pe câmpul de luptă ca urmare a relaxării dintre daci şi romani şi încheierea păcii, favorizate de 
victoria germanicilor asupra lui Domitian. Scenariul cel mai probabil este că şi generalul a fost decapitat, la fel ca 
Oppius Sabinus înaintea lui, potrivit cutumelor şi tradițiilor războinice. 

213 Practica la fel de răspândită în cadrul trupelor romane, care colecţionau astfel de trofee macabre (Pucci 2017: 
54-64). 

2214 Sîrbu 1993: 35. 

%15 Rugăciuni, cântece, libaţii, dansuri, procesiuni, fumigaţii și, având în vedere atestarea unui munte sfânt 
(Kagaionon), dar şi a altor centre de cult regionale, nu putem omite posibilitatea practicării unor pelerinaje 
periodice, în grup sau individuale. 

16 Este interesant de amintit că uneori a existat o adevărată ramură a mercenariatului, așa-numiții vânători de 
capete, atestaţi chiar până în Antichitatea târzie, cum este cazul germanicului Charietto care, în timpul lui Iulian 
Apostatul (361-363 p.Chr.) practicase cu succes această îndeletnicire pe frontiera de la Rin, în solda imperiului 
(Zosimos, III, 7), fără conotaţii religioase, ci doar militare şi, probabil, economice. Sursele antice au notat 
activitatea acestui mercenar datorită terorii pe care o răspândise preferința cetei lui de a colecta țestele inamicilor. 

Columnei. Desigur, resorturile intime ale gestului decapitării, conțineau o doză substanţială de 
elemente psihologice și religioase. Tăindu-i-se capul, duşmanul era umilit; craniul său, 
depozitarul sufletului și al vieţii, era despărțit de trup şi astfel anulată șansa prezentării lui 
întreg în post-existenţă”2'7. Capul adversarului era afişat nu ca o amintire a individului mort, ci 
ca o imagine a celui viu, învingătorul, gest cu profunde conotaţii războinice, prevalându-le în 
bună măsură pe cele spirituale. Era glorificată fapta învingătorului și mai puţin viața 
învinsului”?'5. Sau cel puţin insuficientele surse existente nu ne permit mai multe înţelegeri ale 
actului. 

Asistăm, deci, la o translare a semnificațiilor decapitării, raportată la elementele 
constitutive ale unui cult”2'%, profund atașată mentalități războinice. 

Pentru epoca regatului, sacrificiile umane reprezintă situaţii excepționale, departe de 
nota generală iscată de textul herodotian devenit topos și aplicat fără discernământ întregii 
civilizații geto-dacice, atât în Antichitate, cât şi în modernitate. Cel puţin după epoca Deceneu- 
Burebista, practicile sacrificiale asimilate cu fenomenul militar se aliniază celor ale lumii 
mediteraneene, lipsindu-ne descoperirile care să sugereze altă realitate. 

Pare mai degrabă că în suita de modificări socio-culturale asociate edificării regatului 
dac, relația dintre sacru — incluzând aici şi sacrificiile umane — şi fenomenul militar se 
instituționalizează, în condițiile în care chiar războiul se reglementează în parametrii lui largi. 
Marile sanctuare şi de fapt întreg ansamblul religios din Munţii Orăștiei, precum şi celelalte 
sanctuare din restul Daciei, nu pot fi disociate de prezenţa unui cler provenit, cel puţin iniţial, 
din rândurile aristocrației războinice. Aplicând această realitate pe dinamica fenomenului 
militar, apare ca logic faptul că gestionarea războiului — în resorturile lui spirituale — era în 
sarcina acestui cler, atât în cadrul pregătirilor interne, cât și în timpul acţiunilor către exterior. 

Atât Soarele de Andezit, cât şi drumul pavat de la Sarmizegetusa??% denotă activităţi 
religioase sistematice, sacrificii și procesiuni, probabil cu participarea unui număr mare de 


indivizi””%!, membri ai elitelor politice și militare”%%? rezidente lângă templele din zona 


De asemenea, deşi este greu de separat exact cultul craniilor de vânătoarea de capete, astfel de practici sunt 
consemnate în scris (Strabon, Geografia, IV, 4-5) şi arheologic şi la celți (Hubert 1983: 399). 

11 Explicaţie parţial aplicabilă şi în cazul antropofagiei rituale, când victimei i se mâncau diverse părți (inima, 
creierul, ficatul) nu doar pentru a i se substitui calitățile, ci şi pentru a-l incapacita şi a-l face impropriu în fața 
zeilor. 

2218 [...] dându-se lupta, romanii au fost învinși, lui Oppius (guvernatorul Provinciei Moesia, Oppius Sabinus) i 
s-a tăiat capul [...] lordanes, Getica, 76. 

%19 Un cult al craniilor necesita îngrijirea şi venerarea acestora, aşa cum avem atestat, de exemplu, în lumea celtică 
(Strabon, Geografia, IV, 4-5). 

250 Impropriu zis drum, în sensul rutier al termenului, căci, cel puţin partea decopertată, a arătat că era vorba 
despre nişte scări monumentale. Calea avea 5 m lăţime, era pavată cu lespezi de calcar, avea borduri pe cele două 
laturi şi alcătuia o scară în pantă uşoară, întreruptă, din loc în loc, de platforme orizontale. Dar exista un drum 
amenajat, pietruit cu bucăți de micașist, lat de 3 m, care traversa aşezarea civilă din vest, pornind din lunca 
Grădiştii, ajungea în preajma porţii de vest, unde se ramifica: o ramură se îndrepta cetate, apoi pe lângă vechiul 
zid sudic al fortificaţiei, care a fost demontat la un moment dat până în zona sacră, iar cealaltă ajungea tot în zona 
sacră, pe sub „baia romană” (Peţan 2015: 35-37). Reconstituirea actuală a drumului nu este conformă cu realitatea 
istorică. O situaţie similară este de notat la Piatra Roşie, unde scara monumentală aflată în incinta mare, a fost 
considerată tot drum (Daicoviciu 1964: 64-65). 

281 Mateescu 2012: 109. 

*52 Este puţin probabilă participarea populaţiei de rând la activităţile religioase din capitală, eventual unii indivizi 
(şefi de clanuri, de trib etc.) să fi avut dreptul de a fi prezenţi ca reprezentanţi ai propriilor comunități, care apoi, 
voluntar sau involuntar, să proiecteze în teritoriu imaginea elitelor. 

sacră?7%. Amplasarea altor sanctuare în proximitatea cetăților poate sugera o strânsă legătură 
între cultele oficiate şi activitatea războinică a rezidenţilor acestor fortărețe”. 

Se pune din nou întrebarea cât de strânsă era delimitarea între elitele militare şi cele 
religioase? Răspunsul, deocamdată greu de formulat în termeni exacți, poate articula mai bine 
relația dintre cler şi războinici, dintre sentimentul religios şi fervoarea războinică, pentru că 
puntea fragilă dintre existenţă şi post-existenţă a trezit dintotdeauna sentimentul de frică, de 
teamă față de necunoscut sau de atributele necunoscutului de dincolo de momentul decesului. 

Nu este nimic mai apăsător pe câmpul de luptă decât iminența morții şi nimic mai 
prezent și mai uman decât teama în faţa acesteia. Depăşirea acestei stări ține întotdeauna de 
gradul de pregătire a individului, acea pregătire teoretică, din care să rezulte că moartea nu este 
în nici un caz sfârşitul existenţei. Momentul morții era doar un prag către un plan superior şi 
accederea în acel cadru era condiționată de modul în care individul s-a comportat în viață, dar 
mai ales de felul cum el a murit. Pentru clipa morţii, războinicul se pregăteşte asiduu din punct 
de vedere spiritual — constituită dintr-un ansamblu de practici şi metode care anulează sau 
măcar şuntează instinctul natural de conservare — pregătire ce avea la bază din cele mai vechi 
timpuri diverse moduri de imaginare și explicare a lumii de dincolo, prin religie şi religiozitate. 

Teama sau frica sunt stări psihologice negative care pot fi depășite doar prin 
convingerea că starea de urgență, de risc imediat, poate fi controlată prin inducerea unui 
sentiment de invulnerabilitate”?55. Acest sentiment apare în rândul războinicilor ca urmare a 
curajului, a încrederii în căpetenii şi tovarăși, dar mai presus de toate a credinţei că zeii, stăpânii 
de drept ai destinului și ai lumii, îl încearcă pe fiecare individ şi îi oferă şansa de a li se alătura 
în eternitate, dacă trece testul. 

După cum se vede, în aparent complicatele mecanisme psihologice care controlează 
paleta de sentimente umane desfăşurate în situaţii de criză majoră, un rol fundamental îl au 
divinitățile, garanții de fapt ai continuității vieții, chiar dacă sub o altă formă. Convingerea 
luptătorilor că nu mor şi că acela care dispare din lumea noastră se duce la zei nu este numai 
o doctrină legendară, ci un deziderat programatic și atemporal al tuturor războinicilor lumii. 

Deasupra acestei lumi, zeii, oricare ar fi fost ei, aveau propria lor ierarhie, în cadrul 
căreia întotdeauna exista un zeu care veghea asupra războiului. Nici în războinica cultură geto- 
dacică nu putea fi altfel. 


283 Pentru alte regiuni este însă posibil ca la anumite evenimente sau ceremonii să fi putut participa şi membri ai 
comunităților, în special în cazul unor temple sau centre zonale de cult din zone îndepărtate de capitală (Brad, 
Popeşti, Pecica, Cetatea Zânelor, Racoş, Pietroasa Mică-Gruiu Dării, Ocniţa, Măgura Moigradului, Cârlomăneşti- 
Cetăţuie (Sîrbu 2006: 159). Nu este imposibilă practicarea unor pelerinaje, având ca ţintă miticul munte 
Kagaionon (Grădiştea de Munte?). 

22% Sîrbu 2006: 32 

285 Popa 2012: 132-133. 

Columna lui Traian. Scena XXV 


Capete ale inamicilor afişate pe zidurile unei cetăţi dacice 
(apud Cichorius 1896-1900). 


V.B DRUMUL CĂTRE ZEI. PRACTICI FUNERARE ALE RĂZBOINICILOR 


Războiul este el însuși o formă a morții 
Mircea Eliade 


Fenomenul funerar reprezintă una dintre principalele surse de furnizare a documentelor 
arheologice fie că vorbim de resturi osteologice”?5€, fie de inventarele mormintelor ori ale 
depunerilor cu caracter sepulcral. Această axiomă derivă în principal din intenţia celor care s- 
au ocupat de ceremoniile funebre şi care aveau ca scop depunerea în sol a corpului decedatului, 
a resturilor acestuia”?% sau doar, din diverse raţiuni, a unor substitute. În funcţie de credinţele 
şi modul de relaționare ale comunităţilor cu planul fantastic al existenţei, detaliile acestor 
depuneri diferă de la o cultură la alta, de la o regiune la alta, de la un neam la altul și adesea 
chiar în interiorul aceleiaşi entităţi culturale. La fel de diferite sunt modurile de debarasare de 
cadavre, precum şi proiecția celor rămaşi față de statutul celui defunct, raportat desigur la locul, 
poziția și calitățile acestuia în timpul vieții, la posibilitățile economice ale aparținătorilor sau, 
la fel de important, la conjunctura înmormântării. 


2256 O reală problemă a prezenţei resturilor osteologice în practicile funerare ale elitelor în discuţie, sud sau nord- 
dunărene, sunt incertitudinile ivite din apartenența acestor oase în complexele funerare. Lipsa frecventă a unor 
analize antropologice, cumulate cu caracterul fortuit al unei mari părți din materialul arheologic (situaţie agravată 
de numeroase cazuri în care oasele au fost ignorate sau pierdute ulterior), precum şi incineraţia în sine fac extrem 
de dificilă orice statistică, dar mai ales complică atribuirea lor. Nu se ştie cu siguranță întotdeauna dacă resturile 
osteologice recuperate (sau existente) sunt umane sau animale, rezultate ale unor sacrificii sau ofrande ori resturi 
ale banchetelor funerare. De asemenea, sexul decedaţilor este considerat a fi invariabil masculin, bazat pe analiza 
inventarului şi uneori pe analogii cu cazuri mai concrete, însă nu şi pe rezultate antropologice, analizele sau măcar 
semnele de întrebare în această chestiune fiind rarisime (Comşa 2015: 125-128). 

257 Motiv pentru care practicile funerare care includeau dispersia rămășițelor umane sau materiale — aruncate în 
ape, mlaștini sau locuri discrete ori părăsite — se înscriu în alte tipuri de intenții, care reflectă, desigur, alte 
mentalități, credințe sau chiar proiecţii personale ale participanţilor la ceremoniile funebre. 

Fără îndoială, tot ceea ce regăsim în obiceiurile funerare ale unei culturi sau societăți 
reflectă credințele acesteia, corolar care are la bază chiar înțelegerea respectivei culturi, 
exprimate prin procedeele de tratare a cadavrelor (incineraţie, inhumație, părăsire, expunere, 
ascundere?7%5), dar mai ales prin riturile practicate cu ocazia morţii unui membru al comunităţii. 

Obiectele înmormântate o dată cu defunctul includ, în acest context, un set de 
semnificaţii de primă importanță, dublate de unele funcţii pe care astăzi doar le putem 
presupune în esenţa lor. Ele probabil au fost ofrande dedicate divinităților, elemente materiale 
pe care imaginarul antic le credea necesare zeilor sau decedaţilor în post-existenţă, loc unde 
copiau funcţia lor din realitate. În egală măsură, inventarele descoperite pot reprezenta obiecte 
folosite cu ocazia ceremoniei funerare şi distruse sau aruncate după acest eveniment (devenite 
impure) ori doar obiecte de care decedatul fusese atașat în timpul vieţii”?* sau care avuseseră 
legături cu viaţa acestuia. În funcţie de aceste elemente, dosarul arheologic poate devoala sexul, 
vârsta, profesia sau preocupările, locul în ierarhie, statutul și alte detalii legate de viaţa, sau 
măcar de ultimele momente din existenţa celui înmormântat. Trebuie remarcat însă că aceste 
ofrande — vase, ustensile, resturi animale, podoabe etc. — sunt destul de rare în depunerile 
funerare, fapt ce completează sobrietatea funerară și contrastează cu bogăţia din aşezările 
dăleieee?: 

O paletă atât de largă de posibile explicații, determinată de crasa lipsă a descrierilor 
textuale contemporane civilizației geto-dacice, face ca întregul subiect al practicilor funerare 
din spaţiul nord-dunărean să nu fie deloc un demers facil, drept dovadă puţinele lucrări de 
specialitate care tratează fenomenele funerare din spațiul cronologic, geografic şi cultural în 
discuţie, situaţie agravată, desigur, de raritatea efectivă a depunerilor sepulcrale. 

Totuşi, dată fiind importanța temei, ea n-a rămas neabordată în istoriografia 
românească, însă spre deosebire de alte aspecte ale culturii locale, nucleul concluziilor a rămas 
în linii mari acelaşi pe parcursul ultimei jumătăţi de secol, fiindu-i adăugate doar noile 
descoperiri și unele nuanțări și detalieri necesare. 

Cele mai importante sinteze pe această temă sunt cele semnate de către Dumitru 
Protase??%! şi de către Valeriu Sîrbu”*%. Acestora li se adaugă unele articole mai mult sau mai 
puțin ample, dedicate subiectului”2%, precum şi altele de mai mică anvergură istoriografică, 
ocazionale, care doar semnalează noi descoperiri cu caracter funerar, adesea fără interpretări 
foarte elaborate”**. Subiectului i s-a mai acordat spaţiu în capitole din lucrări cu subiect mai 


225 În nord-vestul Bulgariei, în cadrul amenajării funerare a unui tumul descoperit în localitatea Tărnava, au fost 
identificate structuri de lemn interpretate ca resturi ale unor platforme de expunere a cadavrelor, cu analogii în 
lumea celtică occidentală (Torbov, Atanassov 2008: 96). Asfel de practici, în diverse nuanţe probabil regionale: 
celții se foloseau de diferite şi stranii mijloace pentru a face să dispară cadavrele omeneşti. Într-un ţinut erau 
arse, iar copacul sădit la naşterea celui mort constituia rugul; în alt ţinut, Todtenbaum (copacul morții), scobit 
de secure, îi slujea drept sicriu proprietarului său. Acest sicriu era îngropat în pământ sau lăsat să alunece pe 
fluviu, care îl ducea nu se ştie unde. În sfârșit, în anumite cantoane exista obiceiul — îngrozitor! — de a lăsa 
trupurile pradă păsărilor răpitoare; şi locul acestei expuneri lugubre era vârful aceluiaşi copac sădit la naşterea 
defunctului şi care, de data aceasta, în mod excepţional, nu trebuia să piară o dată cu el (Saintine 1863: 14). 
2289 Sîrbu 1993: 21. 

2% Babeş 1988: 18. 

251 Protase 1971, passim (cu bibliografia mai veche). 

222 Sîrbu 1993, passim; Sîrbu 2006, passim. 

229 Moscalu 1977: 241- 264; Sîrbu 1985: 89-126; Babeş 1988: 3-32; Sîrbu 1994: 123-160; Rustoiu 2000: 277- 
288; Sîrbu, Arsenescu 2006: 163-186; Sîrbu er alii 2007: 155-177. 

2294 Tudor 1968: 517-526; Constantiniu, Leahu 1968: 195-209; Vulpe, Căpitanu 1971: 155-164; Comşa 1972: 65- 
78; Butoi 1974: 29-32; Vulpe 1976: 193-215; Simion 1977: 49-72; Ciugudean 1980: 425-432; Crişan 1980: 81- 
86; Moga 1982: 87-91; Ciugudean, Ciugudean 1993: 77-79; Rustoiu et alii 2001-2002: 111-127; Spânu 2001- 
2002: 83-132; Kotigorsko 2000-2004: 63-69; Șerbănescu 2006: 167-181; Sîrbu, Borangic 2015: 369-390. 

larg“““” sau chiar în publicaţii cu abordări regionale“-“*, însă nici acestea nu dezvoltă exhaustiv 
baza documentară sau interpretativă. Lipsesc aproape total discuţiile ample în cheie psiho- 
socială, ceea ce păstrează chestiunea în zona confortabilă a explicațiilor arheologice, a 
tipologiilor pozitiviste, evitându-se deschiderea spre perspective filozofice, mult mai ataşate 
unui asemenea sector de interpretare şi înţelegere a culturii și civilizației locale. 

Privind astfel lucrurile, nu este de mirare că fenomenul funerar din Dacia preromană 
nu a primit deocamdată o explicaţie unitară şi coerentă. O parte din acest neajuns se datorează 
metodologiilor aplicate în deceniile trecute”, insuficiente ca instrumentar de lucru. O altă 
parte vine din nesiguranță, determinată de dosarul arheologic extrem de firav, în comparaţie cu 
demografia teritoriului, exprimată de numărul de așezări sau cetăţi relevate arheologic. Practic, 
s-au descoperit foarte puține morminte — raportat la aşteptări — ceea ce ridică multe semne de 
întrebare privind practicile funerare generale, fie că vorbim de înmormântările populației, fie 
de cele ale elitelor. 

Este evident că depunerile funerare descoperite aparțin aristocrației războinice aproape 
în totalitate, aspect relevat în principal din analiza mobilierului funerar, ceea ce diferențiază 
încă o dată acest etaj social de toate celelalte din subordine. 

Depăşind încadrările teoretice şi istoriografice ale fenomenului funerar din Dacia 
preromană, se relevă totuşi unele caracteristici, pe baza cărora se pot extrage câteva concluzii. 

Conform cu rezultatele arheologice, ritul de înmormântare a fost exclusiv incineraţia, 
practicată cu unele variații: în groapă, cu arderea separat, cu resturile rugului depuse în groapă 
sau în urne. La nivel de detaliu, tipul de amenajare funerară este lipsit de consecvență ”*. 
Există morminte plane, morminte tumulare, cenotafuri şi, la fel de probabil, alte tipuri de 
debarasare a rămășițelor decedaţilor, insesizabile arheologic. Inventarele funerare baleiază 
larg, de la fastuos la minimul necesar, depus simbolic. 

Realitatea obiectivă asupra întregului fenomen funerar din intervalul cronologic expus 
este numărul mic de morminte şi caracterul fortuit al majorității descoperirilor. Situaţia, care 
complică trasarea unor concluzii larg valabile, a primit puţine şi nesigure explicaţii în literatura 
de specialitate, cu atât mai mult cu cât se suprapune cu o dezvoltare de ansamblu a societății, 
vizibilă în amplitudinea evenimentelor politico-militare desfăşurate, în cantitățile de tezaure şi 
artefacte descoperite, în numărul mare de aşezări, fortărețe şi locuri de cult?2%. Întregul tablou 
contrastează puternic cu fenomenul funerar, prezent doar prin câteva mici necropole şi un 
număr relativ mic de morminte izolate. 

Încă de la început, facila explicaţie exprimată prin starea cercetării, frecvent invocată, 
a primit eticheta de nesatisfăcătoare:*%. Discrepanţa între reperele sociale constitutive era prea 
mare pentru a fi explicată permanent printr-un etern nenoroc sau prin metodologii greşite 
decenii la rând. Aproape un secol de cercetări arheologice au produs un număr infim de 
descoperiri arheologice, chiar dacă se adaugă acestora şi descoperirile fortuite (mai multe chiar 
decât cele relevate de cercetarea specializată). Suplimentar, lipsesc exprimările funerare ale 
populației de rând, ori este dincolo de orice truism că morţii comunităților au trebuit depuși, 
într-o formă sau alta, undeva, într-un mod oarecare. Lipsa generală a mormintelor populaţiei 


2295 Daicoviciu 1965: 134-137; Rustoiu 2002: 11-57; Gherghe 2015: 65-92. 

22% Turcu 1979: 166-188; Crişan 2000: 114-115; Cărăbişi 2015: 120-147; Kotigoroşco 2015, passim. 

291 Sîrbu 1993: 22. 

298 Variația este dată și de caracterul fortuit al majorităţii descoperirilor, astfel că se pot presupune, pe baza 
diferenţelor originale, existența unor subgrupuri (regionale?) sau nuanțări şi explicații privitoare la cronologie, 
grupe de vârstă, statut social etc. Dosarul arheologic existent nu permite însă foarte multe fragmentări ale direcţiei 
principale (şi aproape singure) de cercetare. 

2299 Sîrbu 2006: 15. 

23% Babeş 1971: 3. 

se constituie ea însăşi în argument pentru o practică funerară coerentă pe tot spaţiul în discuţie, 
dar fără ca aceasta să poată fi precizată. 

Conectarea problemei funerare cu evoluţia de ansamblu a societăţii geto-dacice și mai 
exact cu modificările culturale şi spirituale pe care aceasta le-a traversat, a nuanțat puțin cadrul 
metodologic. Restructurarea, pe aceste coordonate, a întregii culturi locale a afectat în 
profunzime mentalitatea purtătorilor ei. Or riturile funerare au fost dintotdeauna o dimensiune 
intimă a oricărei culturi, ca parte din sistemul de explicaţii asupra lumii. Renunţarea la 
înmormântările cu accente mediteraneene?! în special cele tumulare cu camere mortuare, la 
echipamentele de paradă și la vesela de lux, ceremonială, la cimitirele obişnuite, elemente 
definitorii ale epocii basileilor geţi, separă din punct de vedere spiritual epoca getică de cea 
dacică. Adăugând acestora construcțiile monumentale cu caracter sacru și menţionarea în 
sursele scrise a clerului dacic, organizat și influent, fractura spirituală apare şi mai limpede. 

Este evident că practicile sepulcrale diferite de epoca anterioară sunt cele mai concrete 
argumente pentru reevaluarea încărcăturilor simbolisticii vieţii religioase de după începutul 
secolului al II-lea a.Chr. Modul de viață în ansamblu, modelele urmate, concepțiile 
călăuzitoare, poate şi panteonul, riturile, ritualurile, aspectele culturale erau acum altele și în 
această vâltoare culturală fenomenul funerar capătă noi dimensiuni şi, mai ales, noi forme de 
manifestare, mulate evident pe ceea ce societatea trăia efectiv. 

Totuşi, în ciuda unui secol și ceva de cercetări, nu s-a putut surprinde mare lucru din 
procedurile de tratare a resturilor funerare. Descoperirile sunt izolate, adesea cu nuanţe 
regionale, locale ori de altă natură, iar discreția asupra aspectelor funerare o constantă 
respectată. 

În acest peisaj, singurele direcţii de studiu sunt analizele asupra depunerilor descoperite 
şi cele aplicate asupra inventarelor conţinute, cu observaţia că numărul redus şi impreciziile 
înregistrărilor vulnerabilizează o apreciere completă a întregului eșafodaj. Cu toate acestea, 
analiza, fie ea şi elementară, este necesară pentru completarea conturului psihologic al elitelor 
militare, singurele beneficiare, de altfel, ale unui tratament funerar cu urme vizibile astăzi. 

Cea mai evidentă expresie funerară uzitată a fost mormântul tumular. Tehnic, un astfel 
de mormânt este o groapă — sau uneori o doar depunere pe sol a resturilor — deasupra căreia se 
ridica o movilă de pământ. Mormintele aristocratice tumulare au ca trăsătură comună ridicarea 
deasupra resturilor rugului funerar a movilei propriu-zise. În unele cazuri tumulul era ranforsat 
cu bolovani necesari pentru stabilizarea grămezii de pământ. Prezenţa acestor inele din piatră 
poate sugera că tumulul, deși avea un diametru mare, era înalt. La fel de posibil este însă faptul 
că aceste ringuri de piatră să fi avut semnificaţii magico-religioase. În alte cazuri tumulii aveau 
întreaga manta căptușită cu pietre, fragmente de stâncă sau bolovani de râu. 

Din perioada radiografiată provin cca. 60 de astfel de construcții cu caracter sepulcral, 
din care au fost cercetate 25. Doar 20 de tumuli conţineau resturi osteologice?*%7. Acestei 
repertorieri i se adaugă un mare număr mare de tumuli aflaţi la Zemplin (Slovacia), dintre care 
cel puţin şase sunt atribuiţi războinicilor daci?*%. Fără pretenţia unor concluzii cu caracter 
general, analiza depunerilor justifică pretenția potrivit căreia astfel de amenajări erau rezervate 
elitei aristocratice. Pe lângă volumul de muncă necesar ridicării movilei, mobilierul funerar 
conţine piese de armament, uneori panoplia completă a războinicului, veselă, piese de podoabă 


%01 Singura amenajare a unui complex funerar de epocă dacică în care s-a putut presupune o posibilă doză de 
influență grecească este cea a personajului înmormântat la Cetăţeni, M.1 (jud. Argeș), mormânt datat larg pe 
parcursul secolului al II-lea a.Chr. (Borangic 2013a: 18, cu bibliografia). 

2302 Sîrbu 1993: 22-23; Sîrbu 1994: 123: Rustoiu 1994: 33. Este de remarcat că numărul complexelor a rămas 
constant, nemaifiind făcute astfel de descoperiri după anul 2000. 

2303 Sîrbu 1994: 29-30. 

şi harnașşament, animale (cai, ovi-caprine etc.) sacrificate, rareori metale preţioase (excepții în 
exprimările funerare dacice). 

Astfel de tumuli, uneori grupaţi în mici necropole situate în apropierea unor centre 
rezidențiale, au fost descoperiți şi cercetaţi în diferite puncte ale regatului dac (PL. 58): 

1. Ardeu (jud. Hunedoara). Tumul cu manta de pietre, aflat în curs de cercetare?3%. 
Inventarul prelevat momentan este constituit din resturi de vase întregibile, o cantitate mare de 
oase de animale și câteva fragmente de oase incinerate împreună cu diverse obiecte din bronz, 
fier şi os. Ceramica este de factură dacică, între forme numărându-se vase-fructiere, vase- 
borcan, o ceaşcă, boluri etc. Dintre piesele de metal sunt menţionate: o fibulă de bronz întreagă, 
un fragment dintr-o fibulă de fier, o pafta de fier placată cu foiţă de bronz, o cataramă de fier, 
un cuţit de fier, un fragment incert de teacă de pumnal sau de călcâi de lance?%%5. 


2, Brad (jud. Bacău). 12 tumuli situaţi la cca. | km sud-est de dava identificată 
ipotetic cu Zargidava antică. Dintre tumulii descoperiţi, puternic aplatizați de lucrările agricole, 
motiv pentru care este posibil să fi existat mai mulți în realitate, au fost cercetaţi trei. 
Inventarele extrem de sărăcăcioase din primii doi au ridicat întrebarea dacă nu cumva aceştia 
au fost jefuiţi. În apropierea T.III s-a descoperit locul unde a fost rugul funerar, iar în 
proximitate au apărut numeroase piese mărunte de bronz (aplici, pandantive, nituri, toarta unui 
vas de bronz reprezentând un cap de felină, un vârf de săgeată de fier etc.)3%. 


3. Călan (jud. Hunedoara). Tumul (M.3) având ca inventar un pumnal curb de tip 
sica, o spadă, un vârf de lance, trei zăbale de tip tracic, păstrate fragmentar. Arderea 
defunctului s-a făcut în altă parte, iar resturile incinerației au fost aduse și depuse într-o groapă, 
peste care s-a ridicat tumulul?30. 


4. Costești (jud. Hunedoara). Tumul având ca inventar un pumnal, un vârf de 
lance, piese de fier provenind de la un car, ceramică, monede histriene, o pafta fragmentară din 
fier placată cu argint aurit şi resturi osteologice rămase în urma unui banchet funerar. 
Complexul nu este săpat în întregime și nici publicat, singurele informaţii oficiale, foarte 
laconice, provin din rapoartele de cercetare arheologică, astfel că alte aprecieri sunt imposibile 
deocamdată?5%. 


5. Cugir (jud. Alba). Patru tumuli cercetaţi, aflați pe terasele din nord-vestul 
fortăreței. Unul dintre ei (T.I1) avea un inventar spectaculos, care conținea pe lângă panoplia 
completă a războinicului (coif, scut, zale, vârf de lance, pumnal curb, spadă), podoabe de aur 
şi argint, resturile unui car ceremonial, cu analogii în funeraliile celtice occidentale, precum și 
resturile osteologice a trei cai (cu trei zăbale de tip tracic) şi o situla de bronz italică. În TIN 


2304 Inedit. Informaţii dr. |. V. Ferencz, MCDR, Deva. 

2305 CCA 2002, S. 2/2001. Asupra funcţionalităţii acestui fragment de teacă de pumnal planează unele suspiciuni, 
derivate din morfologia piesei (Sîrbu, Borangic 2016: 35-36, fig. 17/4). Amănuntul este important în economia 
amenajării funerare, căci dacă restul păstrat ar fi indubitabil o teacă, atunci întreg complexul funerar ar creiona 
mai clar imaginea unui senior local, războinic de elită. În lipsa unor elemente care să lege concret mormântul de 
funcţia războinică a decedatului, tumulul putea adăposti resturile unui individ cu alt statut, chiar dacă el aparținea 
elitei la modul general (sinonim cu decedatul sau decedata din T.I de la Cugir, de exemplu). Probabil reluarea şi 
finalizarea cercetărilor în acest punct va lămuri în viitor problema. 

230% Ursachi 1995: 253-257. 

*07 Rustoiu et alii 2001-2002: 111-114 (cu bibliografia mai veche a descoperirii). 

230% Sîrbu, Borangic 2016: 36-37 (cu bibliografia şi comentariile posibile). 

a fost depusă o altă armură de zale, extrem de fragmentată (intenționat), piese de harnașament 
şi de argint, topite datorită arderii intense, dar alte arme lipsesc”. Un alt tumul (T.IV) avea 
ca inventar un pumnal curb de tip sica, un vârf de lance şi un vas-fructieră. Tumulul I avea un 
inventar foarte modest (o mărgea, o fibulă de fier ruptă, un mic fragment de tablă de bronz, 
resturi ceramice printre care şi unele de la un vas-fructieră), motiv pentru care, deşi poate fi 
atribuit unei persoane din familia dominantă, nu există argumente pentru a-l considera pe 
defunct drept războinic”. Informaţiile disparate despre materialul arheologic descoperit aici 
arată că din tumuli au fost recuperate trei spade?*!!, fără precizarea din care mormânt sau 
morminte provin celelalte două. Precizarea este importantă pentru că pare cert că T.l nu 
conținea piese de armament, T.III este permanent menţionat având doar armura de zale, iar 
din T.IV doar pumnalul curb şi lancea, inventar căruia îi putem adăuga, teoretic, una dintre 
spade. În acest caz rămâne întrebarea unde era depusă a treia spadă? Cel mai probabil, dacă 
piesa a existat, ea a aparţinut fie decedatului din T.IV, fie celui din T.III. Oricare dintre aceștia, 
pe baza celorlalte piese de armament sacrificate, avea dreptul de a purta spadă. Reconstituirea 
acestor inventare, repet, dacă informaţiile rarefiate sunt corecte, recompun imaginea unui mic 
cimitir de familie care modifică percepţia asupra aristocraților înmormântați aici. Nu mai este 
vorba de tarabostele de la Cugir, ci de un puternic clan războinic, care şi-a păstrat forța şi 
influenţa cel puţin câteva generaţii. 


6. Lăceni (jud. Teleorman). Un tumul din care s-au recuperat resturi osteologice 
umane, o fibulă de bronz, un umbo, un vârf de săgeată, o cataramă. Un vas-fructieră şi o 
strachină au fost sacrificate”3!? cu ocazia ceremoniei. 


LA Ogradena (jud. Mehedinţi). Mormânt, posibil tumular, cunoscut anterior în 
literatura de specialitate ca aparținând administrativ de satul Dubova. Inventarul funerar era 
compus dintr-un umbo, un vârf de lance, un cuţitaş curbat, un pumnal sica, o zăbală de tip 
tracic, un pinten de fier şi o brățară de argint. Piesele nu au urme de ardere, astfel că ritul 
funerar aplicat este încă discutat în literatura de specialitate”5!*. 


8. Orbeasca de Sus (jud. Teleorman). Au fost identificați trei tumuli şi a fost 
cercetat unul. Din acesta s-au recuperat o cataramă de centură, o mică placă de fier, un buton 
rotund, fragmentele unui bol, resturi ale combustiei şi oase arse provenind de la un bărbat adult 
(35-40 de ani)!*. 


9, Piscu Crăsani (Jud. Ialomiţa). La aproximativ un km sud de cetate au fost 
identificaţi doi tumuli. Din T.II, săpat parțial, a fost recuperată o bordură de bronz decorată, 


cel mai probabil provenind de la obrăzarul unui coif, pandantive căldărușă, o fibulă?!5. 


10. Poiana (jud. Galaţi). La 300 m de dava identificată ipotetic ca fiind 
Piroboridava, se află o necropolă de cca. 20 tumuli, dintre care au fost cercetaţi cinci. Din 
inventarele primilor trei tumuli, afectați de diferite intervenţii ulterioare, s-au recuperat și 


2309 Rustoiu 2008: 162. 

2310 Crişan 1980: 82-83. 

2511 Rustoiu 1994: 35. 

2512 Moscalu 1977: 329-337. 
Peas Spânu 2001-2002: 84-86. 
2514 Sîrbu 1993: 72; 

%15 Vulpe 1976: 207-208. 

publicat fibule, inele de argint, o plăcuță măruntă de aur, mărgele de sticlă, un cuţitaş de fier, 
o oglindă de bronz, vârfuri de săgeți, numeroase fragmente de ceramică locală și de import?"!€. 


11. Poiana-Rovinari (jud. Gorj). Dintr-un tumul foarte aplatizat s-au recuperat 
resturile unei armuri de zale şi fragmente de tablă de bronz ale unui probabil coif, precum şi 
câteva oase calcinate?!7. 


12. Popeşti (jud. Giurgiu) — Necropola așezării era compusă din cca. 10 tumuli. 
Localizarea ei este situată la aproximativ 2 km sud-est de așezarea antică, pe o terasă din partea 
dreaptă a râului Argeş. Au fost cercetaţi în diferite momente, la distanță între ele, probabil şapte 
tumuli. Rezultatele din primii doi sau trei, săpaţi în perioada interbelică, nu se cunosc?"15. Din 
alți patru cercetaţi câteva decenii mai târziu s-au recuperat un bogat material arheologice. Din 
T.II provin o fibulă de fier, o brățară fragmentară de bronz, două inele, un pandantiv sub formă 
de căldăruşă din fier, o perlă de sticlă, resturi de vase, imitație de amforă de Kos; un manşon 
de la un vârf de lance, fragmentele unei spade cu teacă, cuțite, două inele, verigă, manşon, 
cioburi de la două boluri getice cu decor în relief, o serie de podoabe, iar în alte părți ale 
mantalei un cuţit de fier, mânerul unei spade și o fibulă de bronz. Din T.III provin fragmentele 
unei armuri de zale, resturile unei imitații de amforă de Kos, o fibulă de bronz si probabil 
resturile unui scut. Cel mai bogat inventar avea nobilul depus în T.IV. Aici s-au descoperit un 
cuțit, un vârf de săgeată, fragmentele unei zăbale de tip tracic, un inel de fier, o monedă dacică 
de argint şi numeroase fragmente ceramice. În sud-vestul tumulului, într-o groapă rotundă, au 
fost depuse un coif de bronz, acum deteriorat de trecerea timpului, ce conținea oasele arse ale 
defunctului, armura întreagă, pliată, o spadă de fier îndoită în teacă, un pumnal de tip sica, un 
vârf de săgeată, umbo-ul unui scut, piese de harnaşament, inele de bronz şi fier”5!. 


13.  Răcătăude Jos (jud. Bacău). Au fost cercetaţi patru tumuli, situaţi la cca. | km. 
distanţă de dava antică, identificată ipotetic cu Tamasidava (T.IV la distanţă de 1 km față de 
ceilalți tumuli). Cel mai mult material arheologic l-a furnizat T.I, care avea ca inventar funerar 
două plăcuţe de armură, un obiect rotund placat cu aur, resturi ale unei armuri de zale, un cazan 
de bronz, un fragment de spadă, resturile unei borduri provenind de la un scut și fragmente de 
ceramică?32%, 


14.  Radovanu (jud. Călărași). Un tumul descoperit în apropierea davei identificate 
în punctul Gherghelău. Din mantaua tumulului s-au recuperat un pumnal curb de tip sica, o 
armură de zale întreagă, două lănci, o zăbală şi o piesă de fier cu funcționalitate incertă. 
Împreună cu acestea au fost descoperite şi oase calcinate??1. 


%516 Sîrbu 1993: 72-73. Deşi situl a beneficiat de o monografie (Vulpe, Teodor 2003, passim), în această lucrare 
fenomenul funerar local nu este discutat deloc, chiar dacă între timp au mai fost săpaţi doi tumuli (primii trei 
tumuli au fost cercetaţi în 1989). 

2317 Berciu 1934: 25; Vulpe 1976: 208; Borangic 2011: 180. 

218 Cercetările interbelice au fost efectuate de către arheologul D. Rosetti, care nu a lăsat documentaţia şantierului 
sau alte însemnări. Totuşi, acesta a avut obiceiul de a dona diverse artefacte descoperite unor muzee din ţară. 
Astfel, în unele depozite muzeale (MNIR, Bucureşti, Muzeul Municipal Câmpulung Muscel) sunt prezente 
fragmente de armuri de zale etichetate ca „donație D. Rosetti” şi care pot proveni fie de la Cetăţeni (jud. Argeș), 
fie de la Popeşti (jud. Giurgiu), situri unde arheologul a săpat în diferite perioade. Din păcate în lipsa oricăror 
documente, dar mai ales a unor analize metalografice, nu se poate restabili cu fermitate traseul de după descoperire 
al acestor artefacte (Borangic 2011: 175). 

*19 Vulpe 1976: 193-215; Sîrbu 1993: 73; Borangic 2011: 179-184. 

32 Vulpe, Căpitanu 1971: 155-164; Sîrbu 1993: 74. 

221 Velcu 1937: 52-57; Vulpe 1976: 208. 

15.  Viscri (jud. Braşov). Aici a fost descoperit, la sfârșitul secolului al XIX-lea, un 
tumul care conţinea o situla de fier în care erau introduse (vertical?) două arme (0 fa/x dacica 
şi o spadă), precum şi două verigi din bronz, alături de fragmente provenite de la patru vase- 
urnă de mari dimensiuni, lucrate la roata olarului, dar care s-au spart în timp, sub presiunea 
pământului?%%. Depunerile din acest sit sunt atipice din mai multe puncte de vedere. În primul 
rând asocierea dintre o spadă şi o sabie sugerează prezenţa în contextul istoric a două personaje 
diferite: un aristocrat şi un războinic subordonat, un caz oarecum identic fiind reflectat de 
descoperirea unei asocieri similare la Ursici (jud. Hunedoara). A doua particularitate constă în 
distanța tumulului față de așezări sau fortărețe. Cea mai apropiată fortificaţie este cea de la 
Buneşti (cca. 6 km), iar cel mai apropiat tezaur cel descoperit la Beia?*7. Izolat în zona colinară 
din sudul Transilvaniei, deocamdată fără o relaționare cu un sediu sau o aşezare, tumulul de la 
Viscri pare să fi avut, în acest registru, rolul de marcaj de teritoriu sau, de ce nu, să fi fost 
monumentul funerar al unor războinici aflați departe de casă. Totuși, prin analogii, ridicarea 
unui astfel de mormânt avea legătură cu un centru rezidenţial, probabil nedescoperit, 
deocamdată. 


16. Zemplin, districtul Trebisov, regiunea Kosice, Slovacia. O mare necropolă (83 
de tumuli și 94 de morminte plane de incineraţie, din care 17 tumuli şi 54 de morminte atribuite 
locuirii dacice) aparţinând davei identificată ipotetic fie cu antica Docidava?%%, fie cu 
Susudava?%75. Cel mai reprezentativ din punctul de vedere al inventarului este un mormânt de 
incineraţie aflat sub un tumul (T.3; M.78). Inventarul funerar era compus dintr-o armură de 
zale întreagă, o spadă cu teacă de bronz, fragmente de vase din bronz, două mânere de bronz 
decorate, o piatră de ascuţit, alte obiecte de fier şi bronz trecute prin foc. Existenţa 
necropolei este explicată prin situarea ei la periferie şi contactele cu lumea germanică, în 
principal și reprezintă o extensie a elementelor dacice, ca urmare a campaniei lui Burebista 
contra triburilor celtice ale Boiilor şi Tauriscilor. 


% 


Analiza descoperirilor nu aduce multe noutăți față de concluziile formulate deja în 
istoriografia fenomenului. De altfel, un singur mormânt tumular a intrat în literatura de 
specialitate după redactarea monografiei semnată de către V. Sîrbu, cel de la Călan, căci cel de 
la Costeşti-Cetăţuie este încă nepublicat, la peste două decenii de la descoperire, iar la Ardeu 
descoperirea este recentă şi incomplet cercetată, de altfel, iar posibilele amenajări tumulare de 
la Hunedoara-Grădina Castelului” sunt doar presupuse, deocamdată. 

O notă regională este dată de faptul că doar în Transilvania sunt descoperiţi cai 
sacrificați şi depuşi în morminte. Exemplul cel mai evident este depunerea din T.II de la Cugir. 
Particularitatea este dată de numărul de exemplare, respectiv trei cai. Desigur, calitatea de 
cavaleri a celorlalți decedați nu poate fi contestată, ba chiar este sprijinită de descoperirea unor 
zăbale şi a unor pinteni, dar cele două cazuri cu cai semnalate, trimit la ideea existenţei unor 


2322 Muller 1898: 144-145; Pârvan 1982: 284; Horedt 1942: 33-34; Sîrbu 1993: 74; Rustoiu 2007a, nota 48 şi fig. 
9/2; Borangic 2015a: 186-188 (cu bibliografia extinsă a contextului). 

2323 De aici provin două fibule de argint. La baza dealului Cetate, aflat între Roadeş, Archita şi Beia, s-au semnalat 
monede greceşti şi romane, inclusiv imperiale (Costea 2004: 90; Marțian 1920: 8). 

2324 Crişan 1977: 338. 

2525 Bichir 1996: 197, nota 9. 

2326 Budinsky-Kritka, Lamiovâ-Schmiedlovă 1990: 245-354; Sîrbu 1993: 81; Borangic 2011: 186-187. 

2521 Sîrbu, Roman 2013: 382. 

procedee speciale de luptă, acele rrimarkisia de inspirație celtică, probabil prezente şi la 
daci”%%. Argumentaţia este sprijinită și de descoperirea în tumulul apropiat de la Călan, a trei 
zăbale de tip tracic, fapt ce denotă prezenţa în cadrul ceremoniei funerare a trei cai, chiar dacă 
în acest caz nu putem vorbi decât despre sacrificarea harnașamentelor, nu şi a animalelor. 
Prezenţa cailor în depunerile funerare, împreună cu harnaşamentele, ridica substanţial costurile 
sacrificiilor efectuate şi nu poate fi explicată decât printr-o puternică motivaţie cultuală plină 
de semnificaţii:*?. 

Inventarele sunt în mare parte distruse intenționat, mai ales armele, care pe lângă 
arderile intense suferite pe rugul funerar, au fost deteriorate intenționat prin tăiere sau îndoire, 
excepţiile de la aceste reguli fiind puţine”. 

Tumulii cercetaţi sunt aproape invariabil în relație cu aşezări sau cetăți — mai puțin cel 
de la Viscri — şi conţineau, cu câteva abateri, câte un singur individ decedat. O altă excepţie de 
la această regulă este întâlnită în necropola de la Zemplin şi cea mai plauzibilă explicaţie este 
decesul simultan al mai multor indivizi, din varii motive, dar nici ipoteza unor sacrificii umane 
nu este improbabilă. Relaţia cu centrele rezidențiale subliniază statutul înalt al decedaţilor şi 
pune tuşe mai groase asupra ierarhizării interne a elitelor. 

O altă variabilă este dată de tipul de relaţie dintre rugul funerar şi tumulul propriu-zis. 
Există tumuli ridicaţi direct peste resturile cinerare şi tumuli unde acestea au fost aduse de pe 
platforma de ardere (ustrinum), amenajată în altă parte, uneori în apropiere. 

Numărul mic de construcții funerare cercetate exhaustiv nu permite aprecieri asupra 
unor tehnici de lucru sau tehnologii generale aplicate în timpul construcției mormintelor. 
Totuşi, au fost observate terasări, amenajarea unor platforme și utilizarea pietrelor pentru 
ringuri. 

De remarcat lipsa osemintelor în cel puţin șapte astfel de tumuli, ceea ce reconstruiește 
parțial mentalitatea comunităților în raport cu importanța tumulului. Chiar dacă defunctul nu 
era prezent — cel mai probabil corpul nu a fost recuperat — ritualurile funerare au decurs ca şi 
cum situația era normală. Este greu de crezut că resturile cadavrului au fost îngropate în 
apropiere, iar construcția a fost ridicată doar simbolic, dar aplicarea unor note distinctive în 
desfăşurarea ritualului nu pot fi excluse. În mod cert, ne aflăm în faţa unor cenotafuri, prilejuite 
de imposibilitatea recuperării cadavrelor, care au beneficiat de o parte din ritual la locul 
decesului. Aşa se explică și lipsa armamentului, cel puţin armele principale, din tumulii- 
cenotaf, inventar care a însoțit războinicul în mormântul propriu-zis. 

Fiecare tumul, chiar în cadrul aceleiaşi necropole, prezintă variaţii şi particularități ale 
ritului funerar, care devoalează tot atâtea nuanţări ale ceremoniilor religioase sau magice. 
Rămâne ca pilon rolul de purificare, sacralizare, al acestor ansambluri de reguli care se încheiau 
cu banchete funerare. În mod excepţional, este posibil să fi avut loc şi sacrificii umane (Brad, 
TI). 


32 Borangic, Barbu 2013: 40. 

2329 Sîrbu 2004: 46. 

2330 De remarcat paralela cu lumea germanică: La îngropări, nici o fală; numai un lucru-l păzesc: să ardă cu 
anume lemne trupurile bărbaţilor celor vestiți. Pe clada rugului nu grămădesc nici velinţe, nici miresme: 
fiecăruia îi aruncă-n foc armele, unora dintre ei şi calul. Deasupra gropii se ridică o movilă de glii (Tacit, 
Germania, XXVII, 1) sau cu cea celtică: [...] înmormântările galilor sunt mărețe și luxoase; și pun în foc toate 
lucrurile, despre care cred că au fost la inimă celor vii, chiar şi vietăţile (Cezar, VI, 19). Este evident că astfel de 
funeralii aveau loc doar la decesul unor membri marcanţi ai societăţii, în special războinici de seamă. 

2531 Sîrbu 1994: 132, 

În mod cert, tumulii au fost mormintele unor bărbaţi maturi”5?, aşa cum reiese din cele 


câteva analize antropologice efectuate (Cugir, Lăceni, Orbeasca, Popești)*5, războinici 
definiți astfel de numeroasele arme şi piese de echipament îngropate o dată cu ei. Armele 
scumpe — coifuri, spade, armuri de zale etc. — prezente în depuneri se adaugă valorii restului 
inventarelor, precum și a construcţiei funerare în sine şi reflectă potenţa economică a familiei 
şi statutul deosebit al decedaţilor. Ridicarea unui tumul, activitate pe lângă care putem 
presupune o ceremonie funerară complexă, inventarul depus, sacrificiile efectuate, toate 
reprezentau o formă de expresie a puterii şi un mesaj percutant în context social. 

Mai este de notat frecvenţa vaselor-fructieră?55%, recipiente destinate în principal unor 
mese comune, fie că vorbim de ospeţele prilejuite de ceremonia funerară, fie că ele sunt folosite 
ca simboluri ale convivialității dintre decedat şi tovarăşii săi în timpul vieţii sau ale exprimării 
coeziunii sociale a celor prezenţi la ceremonie. Şi alte vase, ceramice sau metalice sunt 
prezente în cadrul mobilierului funerar, rolul lor fiind acela de a indica doza de prestigiu avută 
şi posibilităţile familiei. În contrast cu aceste probabile intenţii, piesele de metal preţios sunt 
extrem de rare, ceea ce duce la ideea că acestea aveau un rol minor în cadrul ceremoniilor sau 
că prezenţa lor în bagajul cu care războinicul părăsea existenţa nu era un deziderat util. 

Chiar secvențiale, informațiile extrase din analiza sumară a ceremoniilor funerare care 
au culminat cu ridicarea acestor tumuli dovedesc că aceste construcții funerare au aparținut 
aristocrației care, prin tot ce însemna spectacol funebru desfăşurat, radia către societate setul 
de valori şi credinţe care o defineau şi prin care se detaşau de restul societății. 


% 


Construcţia tumulilor a reprezentat doar o parte din ceea ce au însemnat practicile 
funerare specifice elitelor militare geto-dacice. Pe lângă mormintele tumulare, oricum puține, 
au fost descoperite şi o serie mai consistentă de morminte plane, tot de incinerație, majoritatea 
însă fortuit, astfel că mare parte din informaţii sunt conjuncturale, iar datele obţinute 
incomplete. Nici această listă nu este foarte lungă, cu atât mai mult cu cât repertoriul conține 
doar mormintele cu arme şi ritualuri asociate elitelor războinice: 


1. Ariușd (jud. Covasna). Mormânt de incineraţie în groapă. Pe lângă oasele 
umane calcinate au mai fost descoperite o fibulă de bronz cu resort spiralic, un fragment de 


2332 O excepţie este decedatul din C73 de la Hunedoara, care a fost copil sub şapte ani — infans I (Sîrbu, Borangic 
2016a: 344). 

2533 Sîrbu, Rustoiu 2000: 44. 

2334 Vase prezente frecvent aparent doar în teritoriu, căci în proximitatea Sarmizegetusei acestea sunt descoperiri 
sporadice (Florea 1998: 171). Dacă această realitate arheologică nu este un rod al stadiului cercetării siturilor din 
Munţii Orăştiei, situaţia obligă la regândirea convivialității în mediul dacic. Cum majoritatea acestui tip de vase 
destinate consumului colectiv de hrană sunt descoperite în medii profane (Pop 2013: 236), la o primă vedere, cel 
puţin, convivialitatea apare mai des întâlnită în teritoriu decât în zona aulică. Există, în acest scenariu, şi un 
argument suplimentar, respectiv lipsa mormintelor de războinici din perimetrul montan al capitalei şi frecvența 
lor în restul regatului, zone unde întărirea legăturilor dintre indivizi, prin participarea cu diverse prilejuri la mese 
comune, apare mai bine documentată. Pe aceste considerente e poate spune că această convivialitate a făcut parte 
din mentalitatea aristocrației războinice şi nu numai, provinciale, diferită de înalta aristocrație de curte. Vasele de 
tip fructieră şi noţiunea de convivialitate pe care o sugerează au fost cel mai probabil o componentă a elementelor 
şi mecanismelor psiho-sociale prin care se sublinia exclusivismul şi elitismul unui anume grup social şi contribuia 
la reiterarea regulată a relațiilor dintre indivizi, în special între şefi şi suita lor. Dispariţia acestor vase din 
inventarele casnice după cucerirea Daciei ar putea demonstra destructurarea relaţiilor inter-umane şi implicit a 
mecanismelor sociale care asigurau coeziunea de grup în cadrul populației autohtone, relaţii imposibile în noua 
configurație politică şi, implicit, lipsa sau discreţia rămăşiţelor elitelor dacice locale. Nu s-a putut demonstra o 
legătură între vasele-fructieră propriu-zise din epoca dacică şi vasele cu picior din mediul autohton de după 
cucerirea romană (cf. Glodariu 1981, p 162). 

ceașcă lucrat la roată, un cuțitaș și un vârf de săgeată. Pe baza datării inventarului (secolele I- 
II p.Chr.), pare să fie singura descoperire a unui mormânt autohton din cadrul Provinciei 
Dacia?5%5, cu atât mai atipic cu cât în mobilierul funerar se regăsesc arme, situaţie complicată 
din perspectiva autorităților romane. 


2, Băbeni-Olteţ (jud. Vâlcea). În această localitate au fost semnalate, la începutul 
secolului al XX-lea, mai multe morminte de incinerație, din inventarul cărora au putut fi 
recuperate un vas şi fragmentele a două spade de tip celtic?556. 


3. Bălănești (Jud. Gorj). O mica necropolă, de cel puțin trei morminte de 
incineraţie, descoperită de amatorii de detecții metalice şi apoi cercetată de către specialişti. 
Cele trei complexe cu arme sunt: Cx2 - care conţinea un vârf de lance, pumnal curb de tip sica 
cu teacă, fibulă de fier fragmentară, o cataramă, o aplică, un piron, o buterolă şi o verigă de 
bronz. Urme de cărbune și puține resturi osteologice calcinate; Cx3: pumnal curb de tip sica, 
o bucată din arcul unei fibule de fier; Cx4: pumnal curb de tip sica cu mânerul rupt, îndoit 
ritual şi o brățară de fier. Alăturat se mai aflau o fibula, doi cercei (?), două aplici, un nit de 
fier şi un alt vârf de cuţit sau pumnal. Şi acest complex conţinea oase calcinate?**”. 


4. Balta Verde (jud. Mehedinţi). Mormânt plan de incineraţie cu inventar compus 
din vârf de lance, o spadă fragmentată, ambele îndoite ritualic, precum și câteva fragmente 
metalice, distruse de oxidare, astfel că nu se mai poate preciza de la ce provin. Bolovanii de 
râu împrăştiaţi în jur, precum şi bulversarea locului din cauza lucrărilor agricole repetate?5% ar 
putea sugera că mormântul a fost unul tumular, dar orice certitudine în acest sens lipseşte. 


5. Bistreț (jud. Dolj). P. Gherghe notează existența unor morminte de factură 
celtică în punctul Debarcader, fără alte detalii sau indicii bibliografice”3*”. Caracterului extrem 
de incert al acestei note i se adaugă existența unei zăbale de tip tracic în depozitele Muzeului 
Militar Naţional „Regele Ferdinand 1”, Bucureşti, în fișa căreia este notată ca loc de 
provenienţă Bistreț, Dolj. Este deci posibil ca semnalarea lui P. Gherghe să fie legată de această 
zăbală (posibil și de alte piese aflate în gestiunea muzeului bucureştean), dar situația de 
ansamblu cere o redocumentare a cazului. 


6. Blandiana (jud. Alba). Mormânt de incineraţie cu inventar funerar compus din 
pumnal curb cu teacă, vârf de lance, cataramă de fier, zăbală de tip tracic, vas ceramic şi alte 
fragmente ceramice?**. 


2335 Szekely 1982: 136-137. Datarea iniţială are la bază existenţa unui fragment de vas roman, frecvent în castrele 
din Dacia Romană, şi pe fibulă. V. Sîrbu încadrează însă mormântul în secolul I a.Chr. (Sîrbu 1993: 76), aspect 
care modifică scenariul, de altfel greu de admis, al unui mormânt autohton cu arme în timpul stăpânirii romane. 
La fel de corect este și faptul că un singur vârf de săgeată, ce putea fi folosită şi la vânătoare, nu califică indubitabil 
decedatul drept războinic, el putând fi doar un vânător bun. 

233 Nicolăescu-Plopşor 1945-1947: 18, 

2331 Marinoiu et alii 2016: 211-225. 

2538 Berciu, Comşa 1956: 399-400. 

2339 Gherghe 2001: 26-27. 

25% Ciugudean 1980: 425-432. 

CĂ Căciulatu (jud. Dolj). Dintr-un punct neprecizat de pe raza acestui sat provine 
un vârf de lance cu urme de ardere, ceea ce face posibilă existenţa unui mormânt de 
incineraţie?"*!. 


8. Călăraşi (jud. Dolj). Mai multe morminte de incineraţie din inventarul cărora s- 
au recuperat un pumnal curb, o spadă de tip celtic şi trei vârfuri de lance”3%?. 


9. Cepari (jud. Argeş). Două sau trei morminte plane de incinerație. Din inventare 
reținem diverse fragmente diforme de fier, două lame de cuţit de mari dimensiuni, piese de 
harnaşament, fibule rupte, o brățară din sticlă, resturi osteologice calcinate”*. 


10. Cetate (jud. Dolj). Mormânt de incinerație care avea ca inventar un pumnal 
curb, cu teaca lui, o spadă de tip celtic şi un vârf de lance. Consemnările vechi despre această 
descoperire, făcută cam pe la 1913, notează că mormântul era localizat pe movila lui Salii, 
aspect care ar putea însemna că amenajarea funerară nu era un plană, ci tumulară?***. Din 
păcate, după un secol de la descoperire, aceste detalii nu pot fi decât incerte. Un alt vârf de 
lance a fost descoperit fortuit în perimetrul administrativ al aceleiaşi localităţi (punctul Cetate 
2). 


11. Cetăţeni (jud. Argeș). Mormânt de incineraţie construit din ziduri de piatră de 
forma unui patrulater, în interiorul căruia a avut loc arderea defunctului. Inventarul era 
constituit din resturile unei armuri de zale, împodobită cu lunule de aur, un posibil umbo, o 
lance şi resturile unor podoabe de argint topite. În centrul amenajării se afla jumătatea 
inferioară a unei oale lustruite, folosită pe post de urnă funerară, în care erau depuse oasele 
calcinate ale războinicului şi umbo-ul?5%5. 


12.  Chirnogi (jud. Călărași). Mormânt plan de incineraţie aparținând unei 
necropole, având forma unei gropi cilindrice, în care au fost găsite oase de dimensiuni mici, 
un strat de cenușă, o placă de bronz decorată și articulată cu ajutorul unei tije de fier, precum 
şi o brățară de fier. Pe baza decorului, care are analogii cu decorul coifului de la Popeşti, s-a 
construit ipoteza că fragmentul aparţine tot unui coif, fiind mai exact un obrăzar”"*6. 


13.  Ciceu-Corabia (jud. Bistriţa Năsăud). Aici au fost descoperite două morminte 
de incineraţie, unul având ca inventar un cuţitaş, iar celălalt un cuţitaș şi un vârf de lance”. 


14. Cigmău (jud. Hunedoara). În castrul roman sau mai exact sub acesta, provine 
un pumnal curb de tip sica şi un fragment de armură de zale. Nu există deocamdată certitudini 
în asocierea celor două piese de armament, ambele fiind identificate ca provenind din săpături 
mai vechi, rătăcite în depozitele muzeale și redescoperite recent. Chiar privite separat, cele 
două componente sugerează existenţa unui mormânt (sau a două?) peste care s-a ridicat ulterior 
castrul?5%. O altă variantă ar fi că armele sunt capturi de război, dar pentru a tranșa definitiv 


241 Berciu 1939: 210. 

254 Nicolăescu-Plopşor 1945-1947: 18-19; Sîrbu, Borangic 2016: 71-72. 

2343 Sîrbu 1993: 75. 

2344 Nicolăescu-Plopşor 1945-1947: 19. 

2345 Măndescu 2006: 26; p. 60-61: 63; Borangic 2011: 174-176. 

2546 Șerbănescu 2006, 169-170. 

7 Inedite. Inf. dr. Radu Zăgrean, Complexul Muzeal Bistriţa Năsăud. 

48 Cristian Roman, Arme dacice descoperite la Cigmău (jud. Hunedoara); în curs de apariţie. 

problema este nevoie de identificarea documentaţiei de şantier care conţine situația 
stratigrafică. 


15. Corcova (jud. Mehedinţi). Mormânt de incineraţie cu resturile funerare depuse 
într-o groapă şi resturile osteologice calcinate introduse într-o cană. Alături de vasul ceramic 
erau şi două fibule de fier. Armele descoperite sunt un pumnal curb cu teacă, o spadă de tip 
celtic şi un vârt de lance”. 


16.  Corlate (jud. Dolj). O mică necropolă compusă din patru morminte, dintre care 
doar două aveau sigur arme. Unul dintre morminte (M.1) avea în inventar o spadă de tip celtic, 
îndoită ritualic, un umbo de tip celtic, o fibulă și câteva fragmente ale unor mici piese de fier”*50. 
Din M.2 s-au recuperat doar un vârf de lance şi câteva oase arse, iar din M. 3 un lanţ de fier cu 
două plăci de forma unei lame de toporaş la un capăt. Din M.4 s-a recuperat doar o spadă 


fragmentară?**!. 


17. Corneşti (jud. Gorj). Un probabil mormânt de incineraţie cu inventarul 
recuperat în secvenţe. De aici provin un pumnal curb, o spadă de tip celtic, resturi din teaca 
acesteia, un vârf de lance şi două fragmente dintr-un umbo??. 


18. Dobrosloveni (Jud. Olt). Undeva în zona acestei localități s-a descoperit un 
mormânt de incineraţie care avea ca inventar o zăbală (tip V Werner, varianta A), o spadă 
fragmentată, un umbo şi două vârfuri de lance?”555. 


19. Gârla Mică (jud. Mehedinţi). Mormânt de incineraţie din care provine o spadă 
de tip celtic. Arma are urme de ardere?**. 


20.  Gogoşiţa (jud. Dolj). Din perimetrul acestei localități provin două spade de tip 
celtic, una păstrată fragmentar, cu urme clare de îndoire şi una întreagă, precum şi un vârf de 
lance îndoit. Existenţa acestor piese sugerează cel puţin două morminte de incinerație, armele 
având urme de ardere?%55. 


21.  Golenţi (jud. Dolj). Mormânt plan de incineraţie, descoperit fortuit, din care 


provin un vârf de lance, un pumnal curb de tip sica şi o fibulă?55€. 


22. Gruia (jud. Mehedinţi). Un număr neprecizat de morminte de incinerație, cu 
arderea în altă parte, descoperite într-un punct care în Antichitate constituia o insulă a Dunării. 
De aici s-au recuperat două spade (una sigur de tip celtic, cealaltă fiind aparent diferită) mai 
multe vârfuri de lance (dintre care unul de bronz) şi de sulițe”**. Tot din perimetrul necropolei 


2% Sîrbu et alii 1999: 217-229. 

2350 Întreg inventarul a fost recent republicat (Bondoc 2016: 21-32), ocazie cu care s-au adus unele completări 
asupra spadei din M.1 — care era îndoită ritual, aspect ce nu reieşea din publicările anterioare. 

251 Nicolăescu-Plopşor 1945-1947: 20-23; Sîrbu 1993: 77. 

2352 Popescu 1963: 403-411. 

2353 Nicolăescu-Plopşor 1945-1947: 23-24. 

2354 Bărcăcilă 1924: 296; fig. 270; Nicolăescu-Plopşor 1945-1947: 23. 

2355 Nicolăescu-Plopşor 1945-1947: 24-25 (cu bibliografia mai veche). 

2356 Sîrbu, Borangic 2016: 77 (cu bibliografia descoperirii). 

%357 Pârvan 1924: 35-50. 

provin şi două paftale”*58. Tot de aici provin şi o cană și două străchini de lut cu analogii în 
mediul scordisc?%%. 


23. Hinova (jud. Mehedinţi). Din descoperiri fortuite din arealul acestei localități, 
provin un fragment dintr-o spadă de tip celtic şi trei vârfuri de lance?*%. 


24. Histria (jud. Constanţa). In necropola polisului grecesc a fost identificată şi o 
înmormântare care aparține, prin natura inventarului și ritul aplicat, unui barbar. Inventarul 
acestui mormânt conţine un pumnal curb de tip sica cu teaca sa. Arma nu a fost îndoită, dar 


prezintă urme de ardere intensă”5€!. 


25. Hoghiz (jud. Braşov). Mormânt de incineraţie, probabil în groapă, descoperit 
cu ajutorul detectoarelor de metal, din care s-au mai recuperat un pumnal de tip sica în teacă, 
un vârf de lance, un buton de vas modelat cu mâna și alte piese din metal?**?. 


26. Hunedoara (jud. Hunedoara). În cadrul necropolei descoperite aici sunt şi trei 
complexe atribuite pe baza inventarului unor războinici. C.12 conţinea, pe lângă resturile 
osteologice arse, un vârf de lance, un cuţit curbat, verigi de bronz, podoabe de os şi sticlă, 
fragmente neidentificabile de fier, resturi ceramice, printre care şi de la un vas-fructieră. C.71 
— mormânt de incineraţie cu inventar compus din urna funerară, un pumnal curb cu teacă, o 
pafta de centură, o cataramă și un vârf de lance. Armele descoperite într-un complex vecin — 
C.70 — (resturile unei armuri de zale, ale unei spade introduse în teacă şi ale unui scut. Prezența 
unor fragmente de tablă de fier articulate cu o balama fac posibilă existența unui coif) au fost 
puse în relaţie cu complexul C.7175%. Alt complex cu armament este C.73 cu un inventar mai 
sobru, compus doar dintr-un pumnal curb de tip sica împreună cu partea metalică a tecii, două 
fragmente de brățară, o sulă și o gresie de ascuţit?36*. 


27. Mala Kopanya (Ucraina). Aici a fost identificată o zonă cu morminte şi depuneri 
votive (Cellenica 1) şi o necropolă cu opt morminte plane de incineraţie (Serednii Grunok) . 
Piesele de armament sunt foarte numeroase și conţin 13 spade de tip celtic cu teci, îndoite, 
şapte pumnale de tip sica, umbo-uri, fragmentele unei armuri de zale, cuțite, vârfuri de lance 
şi de săgeți, pinteni, zăbale de tip tracic şi simple, numeroase catarame și verigi*%5. 


28. Mangalia (jud. Constanţa). În necropola coloniei Callatis a fost dezvelit un 
mormânt de incineraţie cu arderea pe loc (M.4) care, pe lângă oase calcinate şi un obiect din 
plumb, conținea şi o spadă de tip celtic în teacă, uşor îndoită (posibil de presiunea pământului). 
Arma a fost pusă în relaţie cu prezenţa în zonă a unui mercenar barbar:*%. 


2558 Liciu 2002: 109-112. 

2359 Sîrbu et alii 1999: 217-229 (cu bibliografia sitului). 

2360 Nicolăescu-Plopşor 1945-1947: 26-27. 

2361 Pippidi 1956: 309-310; Rustoiu 2000: 278. 

2362 Nepublicat deocamdată (Sîrbu, Savu 2015: 107). 

2563 Sîrbu et alii 2007: 155-177. 

2564 Roman, Luca 2012: 75-89. 

2365 Kotigoroşco 2015: 113-130. 

2566 Bârlădeanu-Zavatin 1980: 225-227; Rustoiu 2000: 277-279. 

29. Orodel (jud. Dolj). Mormânt plan de incinerație cu inventar alcătuit dintr-un 
pumnal curb de tip sica (excelent conservat), un vârf de lance, o zăbală de tip tracic şi o spadă 


de tip celtic. Toate piesele au urme de arsură puternică. 


30. Orșova (jud. Mehedinţi). Din descoperiri fortuite și probabil separate, provin 
câteva arme: o spadă de tip celtic, un vârf de lance şi un pumnal, fără alte precizări”3%5. Unele 
obiecte provenind din acest punct, între care şi arme (probabil şi spada) sunt menţionate că ar 
fi ajuns la muzeul din Fehertemplom (astăzi Bela Crkva — Biserica Albă, Serbia), fără a exista 
certitudinea că este vorba despre același orizont arheologic?*%. 


31.  Ostrovul Șimian (jud. Mehedinți). Din această localitate provine o spadă de tip 
celtic, descoperită fortuit, fapt ce presupune existenţa unui mormânt?3'0. 


32. Padea (jud. Dolj). O mică necropolă conţinând un număr necunoscut de 
morminte. Inventarele au fost bulversate de-a lungul timpului, astfel că astăzi nu se pot face 
precizări suplimentare privind starea inițială sau numărul acestora. Piesele recuperate sunt: 11 
vârfuri de lance, două spade cu tecile aferente, una păstrată fragmentar, cinci vârfuri de suliță, 
o zăbală de tip tracic, două fibule, trei cuțite (unul rupt), două sau trei pumnale curbe de tip 
sica şi o cană modelată la roată. Tot din perimetrul sitului au mai fost recuperate numeroase 
fragmente ceramice, un denar roman republican şi un mic obiect de argint, rupt*”!. 


33.  Perişor (jud. Dolj). Mormânt de incineraţie incert, din care a fost recuperată o 
spadă de tip celtic, îndoită şi degradată ca urmare a temperaturilor rugului funerar şi a 
depozitării improprii după descoperire”37?. Cercetări ulterioare, efectuate la locul descoperirii, 
precum și în colecția muzeală a şcolii din localitate, unde se afla spada, au dus la recuperarea 
a două zăbale de tip tracic. Acestor două piese nu li se cunoaşte locul exact de provenienţă, 
astfel că nu pot fi relaționate cu spada, desi este posibil ca măcar una dintre ele, să provină din 
acest mormânt. Existenţa celei de a doua zăbale confirmă faptul ca pe raza acestei localități au 
fost înmormântați cel puţin doi călăreţi:*75. 


34. Piatra Craivii (jud. Alba). Un posibil mormânt este situat la baza mamelonului 
pe care s-a ridicat cetatea, fără a se putea preciza indubitabil poziţia exactă. Piesele au fost 
dispersate după descoperire şi inventarul a fost reîntregit teoretic ulterior. Acesta conţinea un 
pumnal curb, o spadă de tip celtic, ruptă astăzi în trei, două vârfuri de lance, mânerul unui scut 
(2), alte fragmente metalice?57*. Tot la baza stâncii, spre sud-est, lângă drumul antic care 
urmărea culmea dealului, a fost descoperită, ca urmare a braconajului arheologic, o posibilă 
necropolă?%'5. Din acest loc, dar din puncte diferite (mai multe morminte?), s-au recuperat un 
pumnal curb, îndoit, două paftale de centură, un umbo şi alte câteva piese?3'€. Din zona sitului 


267 Nicolăescu-Plopşor 1945-1947: 27. 

236 Wozniak 1974: 184, rep. 21. 

236 Roska 1944: 79. 

23170 Pârvan 1982: 288 (505), Bărcăcilă 1924: 296; fig. 270; Nicolăescu-Plopşor 1945-1947: 28, fig. IV/9. 
%71 Bondoc 2008-2009: 140-146; Sîrbu, Borangic 2016: 80-82 (cu toată bibliografia). 

2% Voicu 1971: 59; Zirra 1971: 234, nota 303. 

2313 Bondoc 2010; 251-256. 

2314 Rustoiu 2007a: 83-97; Popa 2008: 357-365. 

2515 Plantos, Ciută 2016: 174. 

2376 A fost publicat doar pumnalul curb (Plantos, Ciută 2015: 251-263), urmând ca după finalizarea anchetei 
judiciare să fie recuperată informaţia ştiinţifică şi de la celelalte piese (inf. dr. C. Plantos). 

So_ 


provin mai multe pumnale curbe decorate, fragmentate şi dispersate între diverse instituții 
muzeale?*77, descoperite fără contexte clare. 


35. Plosca (jud. Dolj). În perimetrul administrativ al acestei localităţi a fost 
descoperit un probabil mormânt de incineraţie, din care provin câteva arme: jumătatea 
inferioară a unei lame de spadă cu tot cu buterola tecii, un vârf de lance şi resturile unui umbo 


în formă de bandă, care mai păstrează şi unul dintre cuiele de fixare pe placaj”*%5. 


36.  Pristol (jud. Mehedinţi). Dintr-un loc neprecizat provine o spadă bine 
conservată, aproape întreagă şi un vârf de lance, nepublicate încă?*”?. 


37. Racoviţa (Jud. Vâlcea). Mormânt de incineraţie care avea ca inventar o spadă 
de tip celtic îndoită, un vârf de lance îndoit, o zăbală de tip tracic ruptă şi puternic deformată, 
un pumnal curb deteriorat şi o cataramă rectangulară de fier. Toate piesele poartă urme de 
ardere intensă?580. 


38.  Rastu (com. Dolj). De aici provin câteva piese care reconstruiesc o mică 
necropolă, de cel puțin trei morminte, al căror conţinut a fost însă deranjat şi dispersat. Armele 
descoperite sunt trei pumnale curbe de tip sica, îndoite, fragmente de la tecile pumnalelor, două 
vârfuri de lance. Toate armele au fost îndoite ritualic. Resturile osteologice descoperite erau, 
potrivit autorilor săpăturii, depuse într-un vas neolitic, folosit drept urnă funerară, astfel devin 
greu de asociat fără dubii oasele de restul inventarelor şi de stabilit dacă sunt sigur morminte 
sau cenotafuri?*5!. 


39. Rotbav (jud. Brașov). Morminte de incineraţie descoperite de către amatorii de 
detecții metalice. S-au recuperat numeroase piese: pinteni, 18 fibule de fier şi două de argint 
cu nodozităţi, trei sau patru paftale fragmentare, un pandantiv-toporaș, un pumnal curb de tip 
sica, două pumnale curbate (tip D?), o cataramă, un posibil vârf de spadă, un vârf de lance, 
numeroase fragmente ceramice?*%?. Tot de pe raza acestei comune provine o descoperire 
recentă a unui inventar specific războinicilor daci. 


40. Şişeşti (jud. Mehedinţi). De aici provin un pumnal curb cu teacă şi două vârfuri 
de lance, trecute prin foc, ceea ce conduce la presupunerea rezonabilă că au făcut parte din 
inventarul unui mormânt de incineraţie. Nici una dintre arme nu a fost îndoită?*%3. 


41. Slatina (jud. Olt). Mormânt plan de incineraţie în urnă având ca inventar un 
pumnal curb de tip sica, un cuţitaș şi un vârf de lance. Oasele calcinate ale defunctului au fost 
depuse în vasul ceramic, din care s-a păstrat doar partea inferioară. Armele au fost trecute prin 
foc, iar lancea a fost îndoită?55%. 


*377 Sîrbu, Borangic 2016: 34, nota 88. 

2318 Berciu 1966 p. 88; Zirra 1971, nota 303; Wozniak 1974: 184, fig. 9/2; 2a; Sîrbu 1993: 79. 
2319 Gherghe 2001: 98. 

2580 Sîrbu, Borangic 2015: 371-375. 

255! Tudor 1968: 515-526. 

258 Sîrbu, Savu 2015: 98-106. 

2583 Nicolăescu-Plopşor 1945-1947: 28-29. 

2584 Butoi 1974: 29-31. 

42, Şopot (jud. Dolj). O zăbală tracică de fier (Werner XVI) a fost descoperită 
fortuit pe panta colinei Brăgăroaia (tumul?). Din desenul păstrat se observă că ansamblul este 
format din două bare mobile, pe care sunt montate rozete zimţate (de bronz?) şi două psalii 
simetrice. Alte informaţii lipsesc?555. 


43. Spahii (jud. Gorj). La cca. 200 m de aşezarea dacică a fost identificată şi 
cercetată necropola acesteia, având 29 de morminte descoperite, dintre care cinci sigur au 
aparținut unor războinici, dat fiind armele conţinute. În perimetrul cercetat s-a descoperit 
inclusiv rugul (ustrinum). Mormintele erau cu inventarul depus în groapă şi, într-un caz, în 
urnă. Armele descoperite sunt: două spade cu teci, puternic afectate de temperatura rugului şi 
aciditatea solului, vârfuri de lănci, cuțite, umbo de scut — toate trecute prin foc şi îndoite. Tot 
aici au mai fost descoperite un fragment de brățară şi o bucată de colier din argint aurit. În 
aşezare, într-o locuință a fost descoperit un pinten de fier, fapt ce completează calitatea de 
călăreț măcar a unuia dintre rezidenți”*%€. 


44.  Tărtăria (Jud. Alba). Dintr-un mormânt de incineraţie, distrus parțial de lucrările 
agricole, au fost recuperate teaca fragmentară a unui pumnal curb, o agăţătoare de la teaca unei 
spade şi extremităţile inferioare ale psaliilor unei zăbale de tip tracic?%%7. Din apropiere a fost 
recuperat un pumnal curb, decorat, distrus intenționat prin tăiere cu dalta şi depus ritualic într- 


o groapă?555. 


45.  Teiuşu (jud. Olt). Un pumnal curb şi un vârf de lance sunt amintite ca provenind 
din această localitate. Alte detalii nu se cunosc?%?. 


46.  Teleac (jud. Alba). În proximitatea fortificaţiei hallstattiene au fost descoperite 
două morminte plane de incinerație. Din M.1 s-a recuperat un vârf de lance și o cană-urnă, 
bitronconică, iar din M.2 o altă cană bitronconică și un pumnal curb de tip sica, puternic 
deteriorat. Armele poartă urme de ardere și au fost îndoite ritualic?5%. 


47. Turnu Severin (jud. Mehedinţi). În depozitele Muzeului Regiunii Porţilor de 
Fier din Drobeta Turnu-Severin, se păstrează numeroase piese de armament, descoperite fortuit 
la începutul secolului al XX-lea, în zona Olteniei inferioare. Între acestea se află o spadă de tip 
celtic, întreagă. Piesa a fost îndoită ritualic, apoi a fost îndreptată de către descoperitori”**!. Tot 
aici se află un pumnal curb de tip sica descoperit într-un loc necunoscut de pe raza județului 
Mehedinţi?"%?. Având în vedere numeroasele analogii din regiune, varianta cea mai probabilă 
este că acestea provin din morminte de incinerație. 


48.  Urdiniţa (jud. Dolj). Din punctul numit Știubeiul lui Păsărică, astăzi necunoscut 
localnicilor, au fost recuperate mai multe piese metalice (un pinten, o foarfecă, trei cuțite, un 


2585 Nicolăescu-Plopşor 1945-1947: 29, fig. IV/13. 

2386 Gherghe 2015: 66-80. 

2557 Ciugudean, Ciugudean 1993: 77-79. 

2358 Barbu et alii, Un fragment de sica dintr-o groapă de la Tărtăria, jud. Alba (mss., în curs de publicare). 
238 Sîrbu, Borangic 2016: 37 (cu bibliografia problemei). 

23% Moga 1982: 87-91. 

2591 Bărcăcilă 1924: 296; fig. 270; Nicolăescu-Plopşor 1945-1947: 29, fig. IV/13. 

23% Sîrbu, Borangic 2016: 81 (cu bibliografia piesei). 

pumnal, două vârfuri de lance), astfel că este posibil ca aici să fi fost unul sau mai multe 
morminte?*%5. 


49.  Vârţ (jud. Gorj). În proximitatea fortăreței de aici au fost descoperite două 
morminte de incineraţie, dintre care unul avea ca inventar un vârf de lance, un cuțit mare curbat 
(pumnal?) şi un pinten rupt. Piesele aveau urme de ardere. Vârful de lance era înfipt în mijlocul 
grămezii de cenușă, cărbuni şi fragmente ceramice. Este unul dintre puţinele morminte din 
această regiune descoperite atât de aproape de o cetate”. Relaţia mormintelor cu fortăreaţa 
din apropiere nu este exclusă. 


50. Vârtop (Jud. Dolj). Două lănci descoperite fortuit indică existenţa în zonă a unor 
morminte de incineraţie. Armele poartă urme de ardere”. 


51. Vela (jud. Dolj). Dintr-un incert mormânt de incineraţie provine o lamă de 
spadă?**%. Informaţia are la bază o comunicare a arheologului Ghe. Popilian, dar sursa nu este 
însoțită de vreo fotografie sau vreun desen şi nici nu a mai fost publicată ulterior. Nu se 
cunoaşte soarta artefactului sau a complexului, deși punctul de descoperire a mai fost citat în 
literatura de specialitate; nu există certitudinea că piesa amintită a fost văzută şi de 
altcineva?%, 


52.  Viaşu (jud. Mehedinţi). Mormânt de incineraţie, în inventarul căruia era un vârf 
de lance, o zăbală de tip grecesc şi un pumnal curb de tip sica?5%. 


53. Zimnicea (jud. Teleorman). În cadrul marii necropole descoperite aici au apărut 
şi câteva morminte ce depăşesc pragul secolului al II-lea a.Chr. Unul dintre acestea (C.10, 
M.21) conţinea un fragment de tablă de bronz ce poate să fi făcut parte din obrăzarul unui coif, 
fiind decorat, cu analogii la coiful de la Popeşti:%. Din aceeaşi necropolă, din mormântul 
C.19, M.5, provine un pumnal curb de tip sica, posibil cu teaca lui şi un cuţitaş?*%. Pumnalul 
este unul dintre cele mai timpurii de acest tip, provenite din nordul Dunării (alături de cel de la 
„Silivaş”?%!, cele de la Padea şi cel de la Slatina, toate de tip A). 


25% Wozniak 1974: 185, nr. 33a; Rustoiu 2002: 62. 

2394 Gherghe 1983: 59, pl. 5/1; 5/4; 771. 

2395 Berciu 1939: 206; Zirra 1971: 234, nota 304; Nicolăescu-Plopşor 1945-1947: 30, fig. [V/14, IV/16. 

23% Zirra 1971: 234, nota 303. 

291 Wozniak 1974: 185, nr. 34; Pe aceste considerente, V. Sîrbu notează informaţia ca fiind incertă (Sîrbu 1993: 
79). 

23% Sîrbu, Borangic 2016: 90 (cu bibliografia). 

3% Borangic 2015: 423 (cu bibliografia piesei). 

240% Alexandrescu 1980: 22. 

49: Pumnalul curb de la „Silivaș” face parte dintr-un lot de arme (un coif, o spadă fragmentară, două vârfuri de 
lance) şi o fibulă, toate din fier, provenite din colecția de antichități a contelui maghiar Teleki Domokos, care le- 
a donat în 1918 muzeului din Cluj (astăzi MNIT). Inventarul a intrat sub acest nume („de la Silivaş”) în literatura 
de specialitate. Asupra pieselor care îl compun astăzi planează numeroase imprecizii, atât asupra locului exact al 
descoperirii (Transilvania centrală, posibil Turda, jud. Cluj, unde locuia colecționarul Botâr Imre, cel care le-a 
descoperit cam prin 1895 şi apoi le-a vândut contelui Teleki sau zona Ocna Mureş, jud. Alba), cât şi asupra 
asocierii pieselor, ca parte a unui inventar funerar, precum şi a cronologiei armelor. Modul de descoperire şi 
traseul acestora au făcut adesea subiectul unor articole de specialitate (Sîrbu, Borangic 2016: 87, cu bibliografia 
problemei). Ce atrage aici atenţia, dincolo de toate inconsecvenţele prezentate, este pumnalul curb, una dintre cele 
mai timpurii astfel de arme din spațiul nord-dunărean, datat între finalul secolului IV a.Chr. şi primele decenii ale 
secolului următor. Armele au aparținut, neîndoielnic unui războinic celt, dar este foarte posibil ca pumnalul, 
specific războinicilor traci, să nu fi fost descoperit în același loc. 

Acestui repertoriu 1 se adaugă o serie de descoperiri mai puţin sigure sau doar incerte 
prin prisma fragilității înregistrărilor arheologice ori doar a semnalărilor de contexte și 
inventare cu caracteristici care le situează în registrul fenomenului funerar elitist. Astfel, piese 
de armament specifice elitelor sunt semnalate la Căciulata, Broşteni, Valea Teiușului și în alte 
locuri. Unele artefacte au fost recuperate, altele s-au pierdut după descoperire (Deva) şi tot ce 
mai avem sunt doar consemnări în diverse publicaţii, mai mult sau mai puţin obscure din 
punctul de vedere al circulaţiei şi a accesului la ele. Alte piese provin din complexe nepublicate 
deocamdată, cum sunt cele de la Floreşti?“ şi Dâlbociţa?“% ori aflate colecţii particulare, 
acestea din urmă cu un traseu istoric imposibil de reconstituit astăzi. Toate aceste piese se 
adaugă descoperirilor fortuite, făcute de către diverse persoane, mai puțin atente sau 
neinteresate de contextul arheologic. Importanţa lor istorică este diminuată de lipsa detaliilor 
care pot reconstrui locul pe care l-au ocupat în cadrul fenomenului funerar; singura certitudine 
rămasă, piesele în sine, completând doar harta sau, mai adesea, doar numărul. războinicilor 
decedați. 

O altă categorie importantă de piese de armament asociate elitelor, o constituie 
depunerile votive (cenotafe?), cum sunt considerate acele descoperiri de artefacte specifice 
elitelor, dar din care lipsesc resturile osteologice. Acest fapt întăreşte sacralitatea armamentului 
şi importanţa lui în definirea calității de războinic. Armele trebuiau înmormântate chiar în lipsa 
corpului decedatului, chiar dacă motivaţia exactă a gestului azi ne scapă (defuncţi nerecuperaţi? 
ritualuri războinice?). 

Cea mai relevantă astfel de situaţie este cea de la Bulbuc (jud. Alba), descoperire făcută 
de către amatorii de detecție a metalelor, dar care a beneficiat de recuperarea, în bună măsură, 
a informaţiei ştiințifice”40%. 

Distribuţia locurilor cu descoperiri pe hartă arată o serie de inegalităţi, dacă avem ca 
reper harta României moderne, desigur, căci realitățile politice ale epocii dacice erau fără 
îndoială altele. Privind dispersia mormintelor aristocratice atribuite războinicilor se observă 
concentrările tumulare mai mari în zona davelor de pe Siret și în Muntenia Centrală, în contrast 
cu raritatea celor din Transilvania şi Oltenia. O diferență, explicată prin raporturile cronologice 
dintre cele două zone, sunt puţinele arme depuse în tumulii din Moldova, mai târzii decât cei 
din Transilvania. Mai puțini numeric, cei din centrul regatului dac compensează prin bogăția 
inventarelor funerare. Mormintele plane, în schimb, sunt numeroase în Oltenia şi Transilvania 
şi lipsesc din Moldova (Pl. 58). 

Descoperirile din interiorul Arcului Carpatic sunt localizate, majoritar, pe valea 
Mureşului mijlociu (PL. 54), unde ele s-au găsit atât în spațiul rural, cât şi în proximitatea 
cetăților din acest areal (Piatra Craivii, Cugir, Costești, Hunedoara, Deva, Ardeu). În 
continuare, lipsesc inexplicabil descoperirile funerare din zona capitalei Sarmizegetusa Regia 
şi, de altfel, în tot arealul dacic din Munţii Orăştiei (cu excepția tumulului de la Costeşti, încă 
necunoscut în detaliu). Un secol de cercetare arheologică nu a produs în acest spaţiu, aproape 
nimic din ce presupune fenomenul funerar al unei zone dens populate. Este un interval prea 
mare de timp pentru ca explicaţia să fie cantonată exclusiv în metodologia greşită de cercetare, 
chiar dacă această realitate, supărătoare şi amendată cu numeroase ocazii:4%5, domină încă. Mai 
aproape de adevăr ar fi acceptarea unor practici funerare discrete sau greu de documentat 


2402 Sîrbu et alii 2016. 

2403 Sîrbu, Borangic 2016: 33 

2404 Cinci posibile complexe, conţinând pumnale curbe de tip sica, teci, vârfuri de lance, zăbale de tip tracic, un 
pinten, resturi ceramice (Borangic 2014a: 259-310). 

2405 Strobel 1998: 82-83. 

arheologic. Nucleul religios — poate enigmaticul Kagaionon”*%? — 


esențială din această explicaţie. 

Deşi bine fortificată și, în consecință, deducem de aici existența unor de puternice 
clanuri războinice, descoperirile de morminte cu arme din sud-estul Transilvaniei sunt destul 
de rare”, dar având în vedere apariţia fortuită şi în acest areal a unor astfel de complexe 
(Rotbav, Hoghiz), putem invoca în acest caz un stadiu al cercetării şi presupune mobilarea 
regiunii cu astfel de morminte și artefacte în viitor”*05. 

Repertorierea mormintelor plane cu armament relevă o serie de diferențe, dar şi de 
asemănări cu mormintele tumulare în ceea ce priveşte ritualurile funerare şi conexiunile sociale 
posibile, determinate de acestea. 

În primul rând, gruparea în necropole şi implicit relaţia cu vreo aşezare sau fortăreață 
este mai rar documentată"*%. Chiar mai mult, o parte dintre morminte sunt la distanţă de 
centrele rezidenţiale importante din zona lor, ceea ce construieşte posibilitatea ca războinicii 
decedați să facă parte din aristocrația provincială, mai degrabă. Şi în unele cazuri când această 
relaționare s-a putut face (Spahii) inventarul sărăcăcios — similar, din perspectiva economică, 
cu situația din aşezare — denotă o situaţie economică fragilă, în care costurile armamentului 
sacrificat erau simțitoare pentru comunitate. Această fragilitate este, cu puţine excepții 
(Hunedoara), generalizată în cadrul tipului de depuneri funerare discutat. Armamentul 
sacrificat este puţin, raportat la panoplia completă, limitat adesea la unele piese simbolice 
(pumnal, lance, zăbale) sau părți din altele (solzi, fragmente de zale, coifuri?, umbo-nes). 
Motivele acestei sobrietăți pot fi de natură spirituală, numărul destul de mare de astfel de 
depuneri sugerează însă anumite reguli în acest sens, vizibile în asocierile de armament 
incinerat odată cu defunctul. 

Cea mai constantă armă în depunerile funerare în discuţie, este pumnalul curb de tip 
sica, prezent şi în înmormântările tumulare și în cele plane”*!0. Rolul acestuia în cadrul 
ceremoniilor funerare este atât de evident, încât unele morminte au fost presupuse chiar și în 
cazul recuperării armei fără context arheologic sau în lipsa celorlalte elemente specifice (Piatra 
Craivii, Berghin, Izvoru, Tilișca, Deva, Bretea, Enisala, Vălenii de Mureş, Mediaş) sau chiar 
în cazul recuperării doar a tecii (Tipia Ormenișului, Moigrad, Teleac). 


existent aici este parte 


24% Descoperirea unor inscripţii din Tomis, de epocă romană, a permis clarificarea toponimului. KAGA este 
echivalentul latinului sacrum (altar, act religios în general) şi, în consecință, muntelui sfânt ar trebui să i se spună 
Kagaionon (Oltean 1989: 215-218). De notat că termenul nu are în vedere un munte anume, ci este substantiv 
comun, motiv pentru care astfel de munţi consacrați vor fi existat în mai multe locuri din Dacia (Vulpe 2005: 
579). Muntele făcea legătura între Cer şi Pământ; el concretiza ideea axă, de centru, înălțime, stabilitate, de 
imuabilitate, de puritate şi divinitate. Toate civilizațiile şi culturile, uneori chiar cele din zone joase, au avut 
propriul lor munte sfânt (Chevalier, Gheebrant 1995: 321-322, s.v. munte). 

2407 Anterior anului 2015, era cunoscută în întreaga regiune doar o teacă de pumnal sica, de la Racoş - Tipia 
Ormenișului (Braşov), posibil o depunere rituală (cu posibile analogii la Măgura Moigradului), dar e posibil ca 
piesa să fi fost bulversată din perioada anterioară (mijlocul secolului II a.Chr. — mijlocul secolului I a.Chr.), când 
aici era doar aşezare fortificată (Sîrbu, Borangic 2016: 90, fig. 17/2; 30/7). În ultimii ani asistăm la popularea 
regiunii cu morminte, arme, echipamente şi depuneri specifice elitelor militare dacice din celelalte părţi ale Daciei, 
aproape exclusiv descoperite cu ajutorul detectoarelor de metale. 

2408 Astfel de descoperiri au început să apară chiar în timpul redactării acestei lucrări (vezi supra), modificând în 
timp real dinamica socială şi militară despre care discutăm. 

24% Necropole sunt descoperite sau semnalate la Hunedoara, la Popeşti, Poiana, Cugir, Spahii, Costeşti-Cetăţuie 
(2), posibil două morminte la Vârţ şi probabil cele încă necercetate de la Piatra Craivii. 

7410 Este interesantă schimbarea de situaţie din ultimele două decenii. Astfel, la începutul anului 2000, numărul 
cunoscut de inventare cu pumnale curbe să fi fost 42 în tot vestul bazinului Dunării inferioare, faţă de peste 150 
în 2016. Situaţia este identică la toate cele patru tipuri principale de arme (pumnale, lănci, spade şi scuturi/ umbo) 
din inventarele funerare (Spânu 2001-2002: 108-109). 

De ce a fost o pumnalul curbat o armă preferată în ceremoniile funerare? În primul 
rând, este evident că ceea ce construia acest ultim ceremonial nu era altceva decât reflectarea 
unor realități din timpul vieţii războinicului. Pumnalele erau nu doar arme eficace, ci mai ales 
instrumente cu profunde valenţe simbolice şi identitare. Ofensive şi mereu prezente asupra 
omului de arme, personalizate cu decoruri pe lame și teci, pumnalele curbe făceau parte 
intrinsecă din identitatea războinicului, certificau apartenenţa acestuia la un anumit etaj socio- 
profesional. Dacă admitem că mormintele plane de incineraţie au aparținut — în majoritate — 
unor aristocrați provinciali, atunci putem spune că prin sacrificarea pumnalelor odată cu 
decedați, mentalul colectiv a ţinut să sublinieze alinierea identității defunctului la anumite 
standarde marţiale, care transcendeau realitatea socială. Cu alte cuvinte, chiar dacă nu aveau 
potenţa economică a marii nobilimi rezidente în cetăți și așezări importante, războinicii rurali 
făceau parte — și au subliniat asta — dintr-o categorie profesională, mai degrabă decât socială. 
Erau războinici de marcă înainte de toate, iar pumnalul curb era simbolul acestei elite, 
insensibil la diferenţele economice sau de rang, iar statutul lor rămânea acelaşi şi după moarte. 
Pumnalele sica depuse în morminte asigurau această continuitate. 

A doua armă ca pondere, prezentă în depunerile funerare a fost lancea““, o armă cu 
alte valențe și conotaţii spirituale. Armă ambivalentă, folosită şi pe timp de pace la vânătoare 
— ipostază simbolică a forței şi capacităţilor personale — precum şi la război ca principală armă 
ofensivă”1!?, lancea era depusă alături de pumnal, adesea distrusă prin îndoire. Dacă păstrăm 
vânătoarea ca tip de probă pentru demonstrarea calităților individuale și a capacităților fizice, 
atrage atenția raritatea vârfurilor de săgeată din depunerile funerare. Puţine astfel de vârfuri au 
fost descoperite (Ariușd, Zemplin, Lăceni, Popeşti, Poiana), sugerând mai degrabă că era mai 
apreciat contactul direct cu vânatul (de talie mare?), atacat cu lancea, decât uciderea lui de la 
distanță. 

Următoarea armă prezentă consistent în morminte, tumulare și plane deopotrivă, a fost 
spada. Armă prin excelență destinată iniţiativei individuale, văzută ca o datorie şi un privilegiu 
al aristocrației, şi aceasta cumula atributele marțiale cu cele ideologice. Valoarea spirituală a 
spadei era dublată de cea economică, fiind arme foarte scumpe, datorită tehnicilor speciale de 
forjare şi şlefuire. În ciuda acestor impedimente, comunităţile au recurs adesea la sacrificarea 
spadei, ceea ce denotă rolul important al acesteia în mentalitatea războinicilor. În cazul acestei 
arme există însă o nuanțare geografică. Deşi este prezentă consistent în mormintele plane din 
Oltenia, ceva mai timpurii, ea lipsește din cele din Transilvania, unde sacrificarea ei pare să fi 
fost apanajul marii nobilimi. O excepţie ar fi mormântul de la Tărtăria, unde spada este sugerată 
de agățătoarea de teacă descoperită. Dacă situația nu este rodul recuperării defectuoase a 
inventarului funerar, atunci suntem în fața unui substitut al spadei, prea scumpă pentru a fi 
distrusă. Juvenilul aristocrat înmormântat la Hunedoara-Grădina Castelului, chiar dacă nu a 
beneficiat de un tumul, nu poate fi considerat provincial, atât pe baza mobilierului funerar de 
excepție, cât şi din cauza proximităţii cetății din apropiere, foarte probabil sediul puterii 
familiei sale. Cu prudenţă, pe baza prezenţei spadei în depunerile funerare, putem creiona o 
evoluţie a ierarhiilor interne. De la o armă prezentă chiar şi la războinici mai puţin avuţi, cum 
sunt cei din Oltenia (necropola de la Spahii reflectă această stare economică), în nordul 
Carpaţilor Meridionali ea devine accesibilă doar aristocraților importanți. Sau măcar aceştia 
erau singurii care-și permiteau sacrificarea unei asemenea arme importante egal ca funcție în 
realitate şi în planul fantastic al existenței. 


2411 


2411 Lancea este cea mai numeroasă armă recuperată din panoplia războinicilor daci, atât în ce priveşte inventarele 
funerare — unde sunt frecvent câte două în acelaşi mormânt — cât şi prin numărul mare de piese descoperite în alte 
contexte (în aşezări, izolate, etc). 

2412 Spânu 2001-2002: 109. 

Cu procentaje mult mai mici se regăsesc în depuneri piesele de armament defensiv, 
coifurile, zalele, scuturile, depuse desigur pentru a sugera protecția individului în post- 
existență. Deşi toate erau încărcate de puternice semnificaţii apotropaice, cea mai sacrificată 
armă de apărare a fost scutul, ponderea acestuia fiind mai mare decât a coifurilor şi armurilor 
la un loc. Este posibil ca un rol determinant în tipul de echipament defensiv să îl fi avut costurile 
concrete ale armelor, scutul fiind mult mai ieftin:1% decât oricare dintre celelalte piese de 
protecție. Nu trebuie omis din ecuaţie nici faptul că scuturile, prin cromatică şi ornamentele 
deţinute, vor fi avut şi rol identitar mai concret sau mai vizibil, motive care îl particularizau în 
panoplia războinicului. Totuşi, cu excepţia scuturilor de la Cugir şi de la Răcătău, unde s-au 
descoperit şi părți din bordura perimetrală şi cuie din structură, în restul cazurilor s-a păstrat 
doar umbo-ul, ceea ce face posibil ca aceasta să fi fost singura componentă a armei depusă pe 
rug. 

Dimensiunea economică poate fi extinsă la toate inventarele funerare pentru a explica 
asocierile diferite de mobilier marțial funerar, dar ea nu poate fi acceptată ca un criteriu unic. 
Pe lângă valorile economice substanţiale care defineau armele de calitate, și alte rațiuni au 
putut avea un rol important în decizia armelor sacrificate, în special anumite considerente 
religioase ori aspecte din viața decedatului sau doar opinia familiei, grupului sau comunității 
din care făcea parte războinicul. 

Deşi mai rare în depuneri, zăbalele şi pintenii certifică apartenența decedatului la rangul 
ecvestru. În numeroase cazuri prezenţa doar a unui pinten, a unui fragment de armură, a unei 
teci, a unei componente din scut sau a unui obrăzar de coif, trebuie văzută ca un sacrificiu 
simbolic?! (pars pro toto”15). 

Într-o măsură foarte mică, între obiectele descoperite în morminte se află uneori şi mici 
cuțite (Slatina, Ogradena, Turburea, Popeşti, Hunedoara), dar acestea sunt dificil de catalogat 
drept arme sau doar piese cu caracter domestic, utilizate în cadrul banchetului funerar. 

Ultimul aspect relevant al inventarelor funerare îl reprezintă vesela ceremonială. Și în 
acest caz inclusiv recuperarea sau notarea descoperirilor a fost adesea deficitară, situație 
agravată de distrugerea ritualică, accidentală sau în timp a acestora. În mod cert însă, ceramica 
descoperită este covârșitor de factură dacică — chiar şi atunci când putem vorbi de mixturi etno- 
culturale — şi este în general lucrată cu mâna şi mai rar la roată. Excepţional sunt prezente vase 
ceramice de import din zona sud-dunăreană (hkantharoi, amfore, boluri) sau imitații ale 
acestora, precum şi veselă metalică (situla, cazane). O diferenţă notabilă o reprezintă vasele- 
fructieră, prezenţe consistente în mormintele tumulare şi aproape deloc în cele plane, fapt ce 
relaționează convivialitatea (sau masa oferită?) diferită între cele două tipuri de ceremonii 
funerare — ca reflexie a statutului diferit al decedaţilor. 

Paleta largă de veselă utilizată şi modurile diverse de depunere a ceramicii ridică 
întrebări privind rolul efectiv al acesteia în cadrul ceremoniilor. Vasele fac parte din bagajul 
defunctului? Vesela a fost distrusă ca finalizare a banchetului funerar? Sunt vasele ofrande 
către zei sau strămoşi? Un răspuns elocvent sau măcar satisfăcător este deocamdată imposibil, 
în contextul cunoașterii limitate a detaliilor fenomenului religios din Dacia preromană. 

Cronologia mormintelor cu arme, fie tumulare, fie plane, are o particularitate 
complicată. Începând din a doua jumătate a secolului I a.Chr. — o cronologie mai fină nu este 
posibilă deocamdată — astfel de practici funerare dispar din peisaj. Fenomenul este atât de acut, 
încât o vreme s-a considerat că tipuri de arme specifice dispar din uz (pumnale curbe, armuri 


2413 Borangic 2014: 48-49. 

2414 Sîrbu, Borangic 2016a: 333-357. 

2415 Conceptul pars pro toto pare să explice de ce în multe cazuri mormintele războinicilor conţin doar fragmente 
din armele decedaţilor, rupte, decupate sau tăiate intenționat. 

de zale, spade, coifuri), ceea ce din perspectiva fenomenului militar local era o imposibilitate, 
cu atât mai mult cu cât monumentele romane ridicate în cinstea cuceririi Daciei abundă în 
reprezentări de acest fel. Ce s-a putut întâmpla în acest caz, în condițiile în care războinicii 
regatului nu puteau renunța la armele lor pentru ca, cine ştie când, să le reinventeze în vederea 
confruntărilor cu romanii? Istoricul Zoe Petre, într-o reinterpretare acută a textelor antice 
referitoare la geto-daci, consideră că nobilimea războinică a fost profund restructurată, o parte 
dintre războinici renunțând la vocația militară în schimbul celei sacerdotale, cu multiple 
implicaţii în societate?*1€. Fără îndoială, și Iordanes notează clar această elecţie, o astfel de 
translare a funcțiilor a existat, atent şi deloc dezinteresat susținută de autoritatea regală, dar 
rămâne discutabilă dimensiunea ei. O altă parte a aristocrației a rămas fidelă statutului şi 
tradițiilor ei militare — autorii antici notând scrupuloşi conflictele cu dacii. Mai probabil este 
că această parte, intrată sub autoritatea regală a fost subiectul altui tip de restructurare, 
devenind o armată regulată, sub comanda regelui. Pragmatismul unei asemenea structuri 
coerente, antrenate, bine înarmate și foarte active nu se mai putea împăca cu pierderile 
însemnate de piese de armament scumpe, cauzate de sacrificarea acestora în cadrul ritualurilor 
funerare. Armele care altă dată își urmau stăpânii în morminte aveau acum alt destin, diferit de 
al acestora. Practicile funerare în ansamblu s-au modificat fundamental, față de epoca de glorie 
a războinicilor daci. Este posibil ca, după reformele amintite, decedaților să li se aplice un 
tratament astăzi greu sesizabil arheologic (incinerare, urmată de împrăștierea cenușii, 
expunere, părăsire, ascundere etc.), iar armele să fi rămas în uz, în cadrul comunităţii. Doar o 
continuitate de acest gen explică prezenţa tuturor categoriilor de arme utilizate în secolul al II- 
lea a.Chr. şi în momentul cuceririi romane. 

Revenind asupra practicilor funerare din zona cronologică cunoscută, atât 
înmormântările tumulare cât şi cele plane se înscriu într-o practică curentă și anume 
sacrificarea armamentului folosit în cadrul ceremoniei funerare?!”. Desigur, incineraţia în sine 
avea un efect distrugător asupra tuturor materialelor prezente pe rugul funerar, dar unele arme 
au beneficiat de un tratament aspru suplimentar, fiind îndoite, tăiate sau rupte”*!5. Acţiunile 
distructive reprezentau o altă formă de sacrificiu, ceea ce evidenția importanța lor în mentalul 
colectiv. Aceste practici reprezintă o proiecție a credințelor şi mentalităților comunităților 
despre post-existenţă, un loc unde armele, obiecte materiale, trebuiau să ajungă împreună cu 
stăpânul lor. 

Paralelismul cu distrugerea prin ardere a corpului fizic al decedatului nu poate fi eludat. 
Moartea războinicului însemna inevitabil o schimbare a reședinței şi a mediului social, o 
plecare din lumea celor vii şi alăturarea acestuia la comunitatea strămoşilor, acțiune posibilă 
numai în urma săvârșirii unor ritualuri din care făcea parte şi distrugerea armelor. Deteriorarea 
insistentă a echipamentului poate sublinia ieşirea din uz a acestuia, în încercarea de a pune 
întregul, om şi zestre, de aceeaşi parte, cea a nefuncționalităţii:"!, evidențiind astfel intrarea 
într-o nouă dimensiune cosmică, guvernată de alte reguli. Arderea pieselor de inventar, alături 
de incinerarea cadavrului, completează acest mod de înțelegere sau de raportare conceptuală 
la lume a dacilor şi reprezintă o proiecţie a credințelor şi mentalităților acestora despre lumea 
de dincolo”%. Mormântul, sau mai exact ceremonia funerară, nu este doar momentul și 


2416 Petre 2004: 253-254. 

2417 Măndescu 2012: 343-356. Istoricul aduce în discuţie tradiţia celtică a acestui ritual (p. 343-345), lucru 
explicabil prin aportul substanţial al celților la eterogena confrerie militară inițială, întâmplată în regiunea de 
contact. Trebuie notat însă că armament sacrificat a fost semnalat în spaţiul nord-tracic şi înainte de sosirea celților 
(Borangic, Bădescu 2014: 43). 

7418 Şi acest tratament este aleator, o parte dintre arme nefiind distruse agresiv, ci doar arse pe rugul funerar. 

2419 Pinter 1994: 18. 

242 Borangic 2010a: 99. 

pretextul despărțirii, ci se constituie într-o veritabilă punte între existență şi post-existenţă, între 
realitate şi fantastic. Purificarea prin foc nu poate fi altceva decât schimbarea totală, renunțarea 
la tot ce era pământesc, în dorința de a fi asemeni divinităților către care războinicul urca prin 
şi odată cu fumul propriului său rug. 

Explicația nu este singulară. Este posibil ca distrugerea armelor războinicului să aibă 
un alt scop sau și un alt scop. Armele sunt distruse datorită legăturilor multiple pe care le aveau 
cu războinicul; orice reutilizare după moartea proprietarului, de către altcineva, alterând însăși 
sufletul sau mai bine zis ceea ce devenise în post-existență, războinicul mort. Deteriorarea 
armamentului (relevant?) putea avea ca finalitate tocmai păstrarea intactă a celor două 
coordonate fundamentale ale binomului om-armă. La celălalt capăt al ipotezelor posibile poate 
că, dincolo de explicaţia pragmatică şi de reformele religioase, este posibil ca în perioada 
regatului dac să se fi instituit o practică (cvasi)laică specifică unei armate regulate. Armele și 
echipamentul defunctului deveneau vehicule ale prestigiului său, numai dacă erau transmise, 
în cadrul unui ritual de învestitură, către un tânăr războinic, responsabilizat şi motivat astfel 
pentru viitoarele lui fapte de arme. În lipsa oricărui document scris, posibilitatea ca un scenariu 
sau altul să fie cel corect este egală. 

Comunitatea, foarte atentă şi sensibilă la aceste aspecte, așa cum rezultă din contextele 
funerare ale elitelor militare, extinde conexiunile conceptuale și la adolescenții grupului, 
decedați înainte de vreme”! sau la războinicii morți departe de casele lor. Accesul în post- 
existenţă nu era posibil, cel puţin pentru războinici, decât prin practici funerare imuabile prin 
însăşi faptul că aparţineau unei ideologii solide, articulate și conservatoare. 

Revenind la analiza obiectivă, pragmatică, există un set de întrebări pe care cercetătorii 
fenomenului funerar din Dacia preromană le-au formulat, separat de expresivitatea 
mormintelor aristocratice cunoscute: unde sunt morţii, deloc puțini, din a doua Epocă a 
Fierului? Ce anume a declanșat ocultarea fenomenului funerar din această perioadă? Este 
această situație parte a unor transformări sociale și culturale de ansamblu ale civilizației 
dacice?*%7. Cum au reformulat substanţa tradiţiilor conservatoare noile elite de după epoca lui 
Burebista? 

Aria largă de manifestare a acestei situaţii cuprinde întregul areal locuit de geto-daci, 
fapt ce demonstrează forța unei autorităţi religioase centrale, singura în măsură să-și impună 
atât de drastic programul ideologic şi escatologic. Ansamblul de sanctuare din proximitatea 
Sarmizegetusei, precum și cele dispersate din teritoriu (Pl. 58) nu putea fi decât rodul unei 
asemenea politici, capabile să-și disperseze ideile pe un spaţiu atât de vast şi atât de unitar. 
Fenomenul funerar autohton redevine vizibil abia după ieșirea clerului din peisajul istoric, 
odată cu cucerirea romană, desigur pe coordonate diferite. 

Consistența depunerilor de metal preţios, podoabe şi monede deopotrivă, nu în 
morminte cum ne-am fi aşteptat, ci în diverse locuri, mai degrabă banale, a fost inițial 
interpretată ca măsură asiguratorie luată în vremuri tulburi, dar frecvenţa şi cantitățile sunt atât 
de mari, încât este complicat de admis acest scenariu ca singură explicaţie. Chiar splendidele 
brățări pluri-spiralice de aur au fost descoperite în astfel de contexte, fără urme de uzură, deci 
purtate foarte puţin. Mai degrabă, conectat cu fenomenul religios, depunerile de obiecte de 
metal preţios au avut rolul de ofrande (închinate divinităţilor? strămoşilor? viitorului?) 7%. 
Păstrând registrul, oare mormintele nu trebuie căutate tot în astfel de locuri? Desigur, e utopică 
întrebarea, atâta vreme cât spațiul geografic acoperit e imens, iar urmele lăsate de o groapă cu 
resturi cinerare e infim. Dar îngroparea morților familiei la hotarele teritoriului deținut putea fi 


”*1 Sîrbu, Rustoiu 2002: 44. 
2422 Sîrbu 1993: 129; Sîrbu, Rustoiu 2000: 54. 
2423 Crişan 1986: 427. 

o normă nu doar religioasă, ci pur cadastrală, de marcare şi certificare a proprietăţii. Din 
păcate, arheologia are limitele ei şi în lipsa documentaţiei pe care ar fi putut-o furniza pe acest 
subiect, soluția propusă este doar o presupunere, căci debarasarea de resturile umane putea 
avea loc şi pe apele curgătoare, în peșteri, dumbrăvi sau alte locuri atunci sacre, astăzi imposibil 
de identificat?*, altfel decât prin noroc. 

În nici un caz discreția funerară nu poate reflecta o rarefiere demografică. Există un 
puternic contrast între numărul de aşezări şi cetăţi, cu nivelul de dezvoltare socio-economică 
în ansamblu, astfel că explicaţia staționează în zona modificărilor religioase radicale, bine 
conturate în epocă. 

Oricum, ceea ce avem descoperit, din punct de vedere funerar, este fie excepţional — de 
la practicile epocii — fie accidental, dar toate mormintele aristocratice se înscriu clar în 
prefacerile spirituale care au precedat regalitatea dacică şi implicit fulminanta ascensiune a 
seniorilor războinici pe care aceasta s-a bazat. Departe de a vorbi de un moment fix, debutul 
prefacerilor trebuie căutat în timp mult înainte de figura emblematică a marelui preot Deceneu, 
personaj charismatic, de altfel, dar care doar instituţionalizează de facto” practici mai vechi 
cu mai mult de un secol faţă de epoca lui”*6. Adică exact din vremea când aceşti războinici de 
elită care încep să-şi spună daci își construiesc şi impun modelul cultural și stilul de viaţă în 
Balcanii de Nord. 


2424 Sîrbu 1985: 111-112; Babeş 1998: 18. Micea Babeş propune această soluţie pentru debarasarea de resturile 
umane provenite de la populaţia de rând, dar fenomenul ocultării a cuprins şi elitele. Numărul mic de morminte 
aristocratice descoperite, pe tot parcursul existenței regatului dac, nu rezolvă nici pe departe problema practicilor 
funerare de ansamblu ale acestui etaj social. Discreţia generalizată poate duce la presupunerea că practicile 
funerare erau omogene la nivelul societăţii, în anumite limite, iar mormintele războinicilor descoperite, excepții 
care subliniază, o dată în plus, elitismul. Datarea acestora într-un interval destul de scurt, pledează pentru scenariul 
în care aceste practici reprezintă doar un capitol episodic al întregului fenomen funerar geto-dacic. Revenirea la 
practicile funerare vizibile, după cucerirea Daciei, arată legăturile anterioare dintre cutumele religioase, elitele 
dacice şi proiecția lor în cadrul social. 

2425 Relaţia specială om-armă, care a construit interdicția refolosirii şi transmiterii armelor, aparţinea tocmai 
concepțiilor religioase ale aristocrației anteburebistane, parțial chiar unei tradiții militare conform căreia 
războinicul nu-și predă armele (sfidătorul „Molon labe” este universal, nu specific doar onoarei spartane), 
concepții pe care reforma lui Deceneu le-ar fi anulat, din moment ce mormintele conţinând arme practic au 
dispărut. Prin urmare ar fi vorba, cel puțin în domeniul funerar, de un hiat, nu de continuitate, de o inovaţie 
religioasă, iar nu de instituționalizarea unor tradiţii. Singura continuitate acceptabilă pare a fi caracterul puternic 
sacralizat al regalității la geto-daci, vizibilă mult înainte de Burebista (Za/moxis, regele nostru, care este un zeu, 
Platon, Charmides). 

242 Sîrbu 1993: 127. 

Exemplar oferit gratuit de către 
ASOCIAȚIA CULTURALĂ ENCICLOPEDIA DACICA 
http://www.enciclopedia-dacica.ro 
contactQenciclopedia-dacica.ro 


Fragment din manuscrisul lui Kemeny Jozsef, aparținând abatelui Eder, în care se 
discută despre inscripția PER SCORILO, identificată de Paul Tărâk pe un fragment ceramic 
cu inscripția PERS co Rilo, descoperit în 1803, la Sarmizegetusa. Nu este precizat locul exact 
al descoperirii şi nu rezultă din text dacă ciobul se afla la suprafaţă sau a fost scos din pământ 
în urma răvăşirilor căutătorilor de comori. Menţionarea acestui fragment ceramic ştampilat este 
de mare importanță, deoarece un secol şi jumătate mai târziu arheologii aveau să găsească 
restul vasului, cu inscripţia completă. 


Sursa: A. Peţan, Cercetările de la Grădiştea Muncelului (jud. Hunedoara) până la 


Primul Război Mondial, teză de doctorat, coord. dr. Lazarovici Cornelia-Magda, 
Institutul de Arheologie, Iaşi, 2017, ms. 


417 


V.C ZEUL TĂCUT AL RĂZBOIULUI 


Am văzut multe cetăţi neîntărite, dar nici una fără zei 
Plutarch 


Reconstituirea fenomenului religios din Dacia preromană a fost încă de la începutul 
cercetărilor sistematice ale secvenţei istorice evocate, o întreprindere complexă şi riscantă. 
Problemele pe care le ridică un astfel de demers nu sunt puţine, căci sursele exploatabile au ele 
însele numeroase dificultăți, adesea tributare viziunii schimbătoare a istoricilor sau 
paradigmelor sociale şi politice emise, la fel de nestatornice. 

Prima dintre probleme ar fi discreția interioară a societății geto-dacice asupra 
credințelor religioase. Tăcerea aproape obsesivă în ce priveşte aspectele ce includ sacrul într- 
o cultură aliterată2*” este o agravantă a stării de fapt. Dacă în arta epocii getice, transpar 
episodic scene complexe conţinând reprezentări de sacrificii, hbaţii, hierogamii, bestiar sau 
probabile divinități, în perioada regatului dac iconografia se rarefiază în tandem cu 
posibilitățile de interpretare a puținelor imagini existente. Polisemantismul iconografiei a 
generat frecvent diferite direcții de interpretare, poziționând oximoronic orice ipoteză în zona 
presupunerilor. 

A doua problemă majoră este cea a surselor literare antice, ele însele originea reală a 
unui evantai de dificultăţi izvorâte din precaritatea şi ambiguitatea textelor. Mesajele transmise 
de autorii antici sunt de regulă extrem de confuze, atât în exprimare, cât şi în esență, fiind 
aproape invariabil destul de imprecise asupra subiectului. Mai mult, ele trebuie operate cu 
maximum de prudență, deoarece autorii greci şi latini nu puteau scrie decât din perspectiva 
propriei culturi, aplicând natural filtrul alterității. Ar fi eronat să admitem că aceşti autori ar fi 
putut înțelege în detaliu resorturile intime ale unei civilizaţii de care majoritatea doar auziseră, 
însă nu interacționaseră direct cu ea. Orice informaţie am extrage din literatura antică, ea 
rămâne incertă și fragilă, în lipsa comparaţiilor permanente cu orice tip de alt document sau 
sursă. În plus, textele antice au rămas supărător de stabile ca număr, nemaifiind descoperit nici 
unul nou de peste două secole. În schimb, au proliferat interpretările pe baza lor, începute chiar 
de antici și continuate viguros în epoca modernă și contemporană. 

A treia şi aparent cea mai solidă sursă de informare asupra vieții religioase a geto- 
dacilor este componenta materială a acesteia, constituită din temple, sanctuare, altare, gropi de 
cult, câmpuri de gropi, morminte şi mobilier sepulcral. Chiar şi aceste urme comportă adesea 
dificultăți de reconstituire, multe dintre elementele arhitecturii sacre suferind distrugeri 
sistematice, iar depunerile funerare se prezintă într-un număr extrem de mic raportat la 
populația presupusă de numărul de cetăţi şi aşezări. 

Separat, fiecare dintre aceste trei sectoare de informaţii oferă un set limitat de date, 
adesea ambigue sau chiar nesigure de-a dreptul. Nici încercările de articulare nu au recompus 
un peisaj religios care să fie unanim acceptat. Reinterpretările diverse, opiniile exprimate, 
presupunerile emise, cu mai multe sau mai puţine argumente, au dus la poziţii şi scenarii 
variate, adesea contradictorii, asupra caracterului general al religiei geto-dacilor, considerată 
pe rând ca monoteistă (cu varianta dualistă), politeistă sau henoteistă?+%, fiecare posibilitate cu 
propriile ei subsisteme și nuanţe. 


2421 Dar care cunoştea scrisul — utilizând alfabetul grecesc și pe cel latin — la nivel de elită desigur şi doar în 
anumite contexte politice sau economice, aparent nu şi religioase. 
2428 Russu 2009: 27-39 (cu bibliografia curentelor valabilă în 1948). 

Nu este scopul acestui studiu cercetarea aprofundată a acestei istoriografii, cu atât mai 
mult cu cât baza documentară se află în stagnare evidentă. Totuși, se pot avansa câteva 
observaţii generale necesare pentru economia subiectului, derivate din alte unghiuri de vedere. 

Oicumâna nu a avut spații goale, cel puţin nu în Europa antică. Oicumena reprezintă 
un tot în care culturile și civilizațiile comunicau permanent între ele, indiferent de epocă; 
fiecare dintre ele se afla în relaţii de proximitate cu altele; schimburile — între care cele culturale 
deţineau un loc principal — erau frecvente și consistente, iar războiul, oricât de cinic ar părea, 
era poate cel mai important vector de legătură. Nu existau spații culturale ermetice, 
proximitatea geografică obligând natural la influențe reciproce. 

Sentimentul religios, care contribuia decisiv la sistemul de explicaţii asupra lumii, era 
subiectul unor împrumuturi suficient de frecvente, pentru ca, cel puțin la nivel general, 
concepțiile despre universul cunoscut să fie relativ aplatizate. Evident, această imagine include 
numeroasele particularități specifice fiecărui neam sau culturi regionale, dar, în ansamblu, 
principiile religioase europene aveau o serie de numitori comuni, generați simetric de 
moştenirea indo-europeană și de comunicarea intensă, ulterioară. 

Între aceşti parametri se include şi religia geto-dacilor, cu imaginarul şi iconografia ei, 
dar mai ales cu resorturile ei, cu propria lume. Departe de a fi identică, dimpotrivă cu multe 
accente proprii:"%, şi aici putem include arhitectura sacră, arta argintului, brățările 
plurispiralice de aur sau iconografia originală, religiozitatea nord-dunăreană avea o serie de 
caracteristici comune cu spaţiile culturale înconjurătoare. Expresiilor fizice enumerate li se 
adaugă, tot în contul originalității, caracteristicile socio-politice: calitatea de centru religios 
pandacic a zonei sacre de la Sarmizegetusa?“ existenţa, organizarea şi influenţa clerului, forța 
şi religiozitatea autorităţii regale şi intensitatea sentimentului religios pe care elitele îl proiectau 
în teritoriu. Toate acestea, sprijinite de separația netă față de elementele definitorii ale 
practicilor magico-religioase, caracteristice şamanismului mai degrabă, califică viața 
spirituală, cel puţin a elitelor, drept una evoluată, organizată, complexă și o aliniază în rândul 
religiilor Antichității europene. Desigur, nu putem elimina din calcule existența unor practici 
cu caracter magico-religios existente în spații particulare, casnice, dar ele nu pot afecta 
imaginea de ansamblu și mai ales nu știm cât puteau implica elitele. 

Paradigmele esenţiale, de bază am putea zice, erau însă organic racordate la 
mentalitățile spirituale comune Antichității fie că vorbim despre instrumentar de cult, 
arhitectură sacră, cler, practici religioase sau panteon. 

Discuţia despre panteon relevă opinia majoritară, potrivit căreia religia geto-dacilor era 
una politeistă. Însă când acest politeism este detaliat, lista de dificultăţi se aglomerează din 
nou. Nu există surse scrise care să menționeze modul în care îşi reprezentau geto-dacii 
divinitățile. Putem păstra doar aserțiunea lui Clemens Alexandrinul potrivit căruia tracii își 
închipuiau zeii asemeni lor”“5!, imaginar care poate fi extins. Lipsa unei zoolatrii evidente în 
sfera de contact geto-dacică permite acceptarea informaţiei. Nu există nici o reprezentare 
artistică sau de altă natură asociată cu numele vreunei divinităţi. În perimetrele sacre nu s-au 
descoperit decât accidental reprezentări figurative, ofrande clare sau inventare asociabile unor 
divinităţi”*%?. Valeriu Sîrbu notează, ca o concluzie a unui lung şir de discuţii pe acest subiect, 
că încercarea de a identifica divinităţile geto-dacice menţionate în sursele scrise în 


2429 Sîrbu 2006: 168. 

2430 Fără ca această calitate să elimine existența unor alte centre în teritoriu: Cârlomăneşti-Cetăţuie, Măgura 
Moigradului, Pietroasa Mică-Gruiu Dării, Racoş-Tipia Ormenișului, probabil cu un anume grad de autonomie 
(Sîrbu 2006: 169). 

2431 [...] tracii [îşi închipuie zeii] roşcaţi şi cu ochii albaştri [asemenea lor]. Clemens din Alexandria, Covoarele, 
VII, 4: 302. 

2452 Rămâne deschisă problema discurilor de fier de la Piatra Roșie, încă necontextualizate ştiinţific. 

descoperirile arheologice este, practic, imposibilă”. Oricât de frustrantă este această 


concluzie, ea se menține perfect valabilă, cel puţin până la apariția unor noi descoperiri care să 
refasoneze peisajul şi paradigmele lui actuale. 

Rămâne, deci, ca sursă de informare, lista de nume ale unor zeități locale transmise de 
diverși scriitori antici. Cel mai ilustru personaj din sfera spiritualității este, fără îndoială, 
Zalmoxe/Zamolxe/Salmoxis, datorită elementelor doctrinei promovate de el şi adepţii lui şi 
mai ales a faptului că dogmele sale au dus cultura getică, de care aparținea, către instituirea 
unui cult inițiatic ale cărui amprente sunt greu de eludat. Că acest personaj a fost rege, erou, 
profet, vizionar, şaman, daimon sau zeu este irelevant şi oricum este puţin probabil că vom afla 
vreodată acest lucru. Plasarea personajului în timpuri imemoriale — deja pe vremea lui Herodot 
el era un mit — precum și discreția practicilor religioase din timpul regatului complică 
acceptarea in integro a perpetuării, într-o formă sau alta, a doctrinelor zamolxiene, dar este 
dificil să le negăm categoric influenţa. Discrete şi neatestabile material, detaliile religioase care 
l-au conținut (sau nu!) ne sunt inaccesibile. Baleiajul pe care numele său l-a făcut prin 
istoriografia antică a construit ipoteza unui fopos literar, ivit din reinterpretarea digresiunii 
herodotiene pe marginea exotismului getic“. Fără a nega analiza subiectului, trebuie spus că 
locul în panteonul geto-dacic nu putea rămâne gol şi nici nu este credibil faptul că istoriografia 
antică s-a mulțumit permanent cu istorii legendare despre geți sau daci, cu atât mai mult cu cât 
religiozitatea acestora transpare permanent. 

În afară de acest personaj, consemnările altor divinități fie că este vorba despre 
Gebeleizis / Nebeleizis, Hermes, Dionysos, Pleistoros, Bendis sau Hestia aparţin epocii getice 
şi ele sunt rezultatul unor interpretări grecești şi latine. Pentru epoca dacică, exceptând reluarea 
în diverse contexte şi unghiuri a lui Zamolxe, singurul zeu amintit explicit este cel al războiului, 
notat de autori, printr-o interpretatio romana, drept Marte. Incidental, transpar uneori aluziv şi 
numele lui Ares sau Apollo. 

Nu poate fi o simplă coincidenţă între abundența acestor note şi faptul că războiul era 
ocupaţia de bază a aristocrației geto-dacice și nu numai. Dar să vedem textele: 


vV plâng vârfurile munţilor Rodope și culmea Pangeului și țara lui Rhesus (Tracia), 
lăcașul zeului Marte (Vergiliu, Georgicele, IV, 460-463). 


vV cu sufletul răscolit de multe gânduri mă rugam nimfelor câmpenești și bătrânului Mars 
Gradivus, care ocroteşte ogoarele geților (Vergiliu, Eneida, III, 34-35). 


v Tu n-ai rămas în patrie, ci ai venit până la Strimonul plin de zăpadă, și la getul care 
se închină lui Marte (Ovidiu, Tristele, V, 3, 21-22). 


vV Sarmaţii şi geții sunt mai numeroși / Îi vezi călări, venind și ducându-se prin mijlocul 
drumurilor / Între ei nu-i nici unul care să nu poarte tolbă, arc / şi săgeți îngălbenite 
de veninul viperei / Au glas aspru, chip sălbatic şi sunt cea mai adevărată întruchipare 
a lui Marte (Ovidiu, Tristele, IV, 6, 47). 


v Geții, adevărate imagini ale lui Marte, zeul războiului (Ovidiu, Tristele, V, 7, 17). 


243 Sîrbu 2006: 159. 
2434 Dana 2008: 435-446. 

vV Dar iată că Gradivus (Marte), venind din peșterile getice, traversează, în mijlocul unui 
nor imens de pulbere, întinsurile Sciţiei (Valerius Flaccus, Argonautica, 5, 618-619). 


v Într-o Zi, în seninătatea cerească a Căii Lactee, binefăcătoarea Venus era întinsă în 
patul său, pe când noaptea se sfârșea, eliberată de strângerile aspre ale soțului său 
getic (Statius, Silvae, 1, 2, 51-53). 


vV Scutul getic al lui Marte (Marţial, Epigrame, VII, 2, 1-2). 


vV [...] centurionul aspru de sub bruma getică, lângă stindardele lui Marte (Marţial, 
Epigrame,XI, 3, 3-4). 


v Augustus, stăpân al luptelor și al cuvântării, merită cinstirea de două ori și titluri 
îndoite, el care temperează războiul prin Muze şi-l moderează prin Apollo pe Mars al 
geților (Ausonius, Epigrammata, 26, 5-7). 


v Astfel, după ce a adus gelonilor măcelul mortal şi devastarea, Gradivus, întotdeauna 
redutabil, se odihneşte în câmpia getică (Claudianus, Carmina, 1, 119-120). 


vV Iar dacii, moesii şi tracii, este neîndoielnic că au fost întotdeauna atât de războinici, 
încât istoria legendară susţine că însuşi Mars s-a născut la ei (Vegetius, Epitoma rei 
militaris, 1, 28). 


vV Pe de altă parte Mars este numit de traci Gradivus, de aceea fiindcă cei care luptă 
pornesc la război pe poziție sau fiindcă pășesc neobosit (Isidorus, Etymologiae, 8, 11, 
52); 

vV Și într-atât au fost lăudaţi goții | geții] încât se spune că la ei s-a născut Marte, pe care 


înșelăciunea poeților l-a făcut zeu al războiului. De aceea spune şi Vergilius 
„Neobositul părinte care stăpâneşte câmpiile geților”. Pe acest Marte goții | geții] l- 
au adorat întotdeauna cu un cult sângeros (căci prizonierii ucişi erau jertfe ale lui), 
socotindu-l zeul războiului, care nu poate fi îmblânzit decăt cu sânge omenesc. Lui i se 
dedicau primele prăzi, lui i se atârnau de trunchiuri de copaci hainele luate de la 
dușman și i se acorda mai multă pietate religioasă decăt celorlalţi zei, fiindcă li se 
părea că divinizându-l pe el îşi divinizează propriul strămoș (lordanes, Getica, 40-41). 


Parcurgând textele, prima concluzie relevă frecvenţa acestui Marte în consemnările 
anticilor, frecvenţă care trebuie obligatoriu conectată cu intensitatea fenomenului militar din 
zona dunăreană. Legătura puternică dintre zeitatea războiului şi traci a fost o consecință 
firească a realităţilor politico-militare din teren”*5, evenimente care oricum au dinamizat 
apariţia geto-dacilor în atenția anticilor. Evident, în aceste consemnări, preeminenţa lui Marte 
nu înseamnă că acesta era numele getic sau dacic al zeului războiului, ci el este un clişeu 
onomastic, o proiecţie”*%, în strânsă relaţie cu alte numeroase pasaje care fac referire la 
caracterul războinic al populațiilor de la Dunăre. Excelenţa războinică a geto-dacilor trebuia 


aşezată sub o dominantă divină, am putea spune că potrivit normelor culturilor mediteraneene, 


2435 Dana 2001: 21. 
243 Motiv pentru care este echivalat uneori cu Ares. 

care să explice sau măcar să expedieze parțial răspunderea insecurității din regiune, uneori 
exagerat zugrăvită de unii autori direct interesaţi. 

Dincolo de numele real al acestui zeu, asupra căruia voi reveni, trebuie notată următoare 
constantă. Amintirea sistematică a acestui Marte războinic ridică întrebarea firească privind 
locul zeului, oricare ar fi fost numele lui, în panteonul geto-dacic. Analiza surselor scrise 
devoalează faptul că multe dintre consemnări sunt de fapt tradiţii literare” şi fragilizează 
subiectul, dar nu le poate anula pe toate. O atare poziție dominantă nu putea să se ivească de 
nicăieri, motiv pentru care respingerea tuturor surselor scrise”%%5, indiferent de motiv, nu poate 
fi acceptată. Semnificativ pare și faptul că această zeitate nu este asociată niciodată cu un trib 
anume sau cu vreunul dintre micile regate, pre- sau postburebistane, care au atacat frecvent 
imperiul, ci referinţa este întotdeauna aplicată întregului e//nos getic sau dacic. 

Unii specialiști au considerat că, în siajul reformelor lui Deceneu, poziția zeului 
războiului în ierarhia divinităţilor adorate de geto-daci devine dominantă?**%, ipoteză respinsă 
viguros de alți cercetători". Aplicând doar criteriul credibilităţii textelor antice, între care 
evident multe sunt doar ecouri ale altora, mai vechi, importanţa sau locul zeului războiului în 
panteonul geto-dacic poate fi minimalizată sau persiflată. Lărgind însă spectrul interogațiilor, 
peisajul se schimbă radical. 

Păstrând ca primă fantă zona literară, sursele scrise sunt consecvente în descrierea 
contactelor cu geto-dacii prin prisma marţială. Imaginea de războinici redutabili este una solidă 
şi clar conturată, chiar dacă o despărțim de toposul literar. Arheologia confirmă prin artefactele 
şi mormintele războinicilor, fervoarea militară care anima regiunea, cel puţin pentru secolul lui 
Burebista, iar iconografia imperială şi pentru epoca lui Decebal. Subiectului i se adaugă 
numeroasele cetăţi și sanctuare — unele cu posibil profil militar — şi, cu maximum de prudenţă, 
iconografia locală care, prin imaginea cavalerului înarmat?*!, poate să conţină o relaţie vizuală 
cu divinitatea războiului. 

Interogările clasice pot fi suplimentate cu cele din sfera psiho-socialului. Într-o lume 
puternic reliefată de conflicte şi războaie, se desprind două caracteristici generale. Prima, 
despre care am mai amintit, este de natură psihologică şi este dependentă de depășirea pragului 
psihologic impus de instinctul de conservare. Frica, teama, panica, nesiguranța, teroarea sunt 
sentimente indubitabil legate de starea de risc, potențând anxietăţi profunde. Iminenţa morții, 
în solidar cu incapacitatea individului de a desluşi dincolo de limitele vieţii, avea nevoie de un 
garant care să modereze spaima, or doar o instanță superioară, de sorginte divină, putea oferi 
suportul psihologic necesar depăşirii momentului critic. Un fenomen atât de prezent şi riscant 
precum războiul clama imperativ această autoritate divină, care să-l gestioneze în profunzime, 
atât din perspectiva justificării, cât şi, nu mai puțin important, prin cea a recompensei. 

Dar componenta psihologică nu e singurul argument din seria celor nedetectabile istoric 
sau arheologic. O a doua dimensiune este dată de însăşi esența economică a războiului. Un 
război însemna în primul rând prăzi consistente, constituite dintr-o largă paletă de materiale şi 
fiinţe vii. Cu singura condiție ca războiul sau măcar incursiunea să fie norocoasă. Or, la fel ca 
în cazul riscului de deces, cine putea oferi asigurări că lucrurile mergeau în direcția potrivită 
înainte de lupta propriu-zisă? Evident tot divinitatea, care trebuia sedusă cu daruri (materiale 
sau spirituale) şi sacrificii care să-i hrănească orgoliul. Ofrandele sau sacrificiile oferite sunt 
întotdeauna marcate de o logică a reciprocităţii, în care actul transmite divinității un mesaj şi 


2431 Zugravu 1985-1986: 189; Dana 2001: 22-24. 

2438 Zugravu 1985-1986: 190. 

439 Russu 2009: 39; Gostar, Lica 1984: 94. 

2440 Dana 2001: 31-32. 

241 Falerele de la Lupu (Glodariu, Moga 1994: 45), cea de la Surcea ori fragmentele de vas de la Zimnicea. 


422 


creează un protocol între aceasta şi individ sau comunitatea sacrificantă?**?. La fel şi după 
consumarea conflictului, învingătorii trebuiau să împartă prada și gloria cu zeul invocat?*%. 
Detensionarea indusă de o expediţie reuşită sau de o victorie majoră ducea adesea la excese în 
ceea ce priveşte ofrandele închinate divinității responsabile sau asupra naturii sacrificiilor 
efectuate. Toate acestea existau cu prisosinţă în secvenţa istorică discutată, fie că extragem 
exemplificările din textele ambigue, fie că repertoriem artefactele arheologice asociate, într-un 
fel sau altul, războiului. 

Chiar admițând, prin reducere la absurd, sterilitatea totală a surselor literare şi eludând 
bogatul dosar istoric al problemei, un zeu local al războiului era în consens cu construcția 
mentală a unor structuri sociale războinice şi, desigur, cu restul religiilor Europei antice. La fel 
ca multe dintre acestea, religia geto-dacică susţinea ideologia războinică. 

Ce nu ştim este numele acestui zeu, echivalat uneori cu Ares, mai ales în timpurile 
vechi:%%5. Plecând însă de la câteva indicii indirecte, în principal de la echivalarea poetului 
Ausonius între Marte şi Apollo, făcută desigur în propria ei cheie, lirică, poate nu este gratuită 
o orientare a discursului în direcția acestei divinități. 

Să vedem totuși care ar putea fi indiciile relevante. 

Apollo, unul dintre marii zei ai mitologiilor Antichității, era identificat cu lumina 
solară, adesea cu astrul zilei însuşi, motiv pentru care era gratulat cu epitetul de Phoibos 
(Luminosul). Pe baza unor vechi tradiţii, potrivit cărora mama sa, Leto, ar fi fost o femeie-lup, 
era supranumit şi Apollon Lykios. Lupul era, de altfel, un animal consacrat acestui zeu2*6. 
Atributele sale, uneori aparent contradictorii, au făcut din acesta un zeu prin excelență, o 
divinitate absolută şi o figură mitologică extrem de complexă”. Zeus îi va dărui tânărului său 
fiu şi surorii acestuia câte un car tras de lebede, cu care acesta va călători în nord, la 
hiperboreeni — popor mitic, al cărui nume însemna cei care trăiesc mai la nord — loc de care, 
spun miturile, va devenit foarte ataşat, petrecându-şi aici iernile”*5. Probabil la origine un zeu 
pastoral — numeroase iubite ale sale sunt transformate în plante, Apollo însumează şi valori 
războinice, fiind un bun arcaș, orgolios şi foarte răzbunător. Multiplele sale funcţii se 
articulează în timp într-un sistem semi-religios, de natură orfică, ce promitea inițiaților săi 
nemurirea. Legăturile subtile, și în același timp obscure, cu aceste misterii se văd din asocierea 
zeului cu Pitagora şi Orfeu, consideraţi fiii lui*%. Orfeu este chiar transformat, după moarte, 
de către Apollo, într-o lebădă, pasăre asociată zeului. Toate aceste conexiuni duc inevitabil, 
într-un mod sau altul, către lumea tracică, un loc plin de lebede, dacă e să păstrăm licenţa 
poetică. 

Privite din interiorul acestei lumi, legăturile cu charismatica divinitate se relevă la fel 
de puternic. Asociat cu lumina solară, Apollo simboliza regalitatea. Pe una dintre cănile din 
tezaurul de la Rogozen (Bulgaria) este incizat cu caractere grecești textul: Kotys Apollonos 
pais (Kotys, fiul lui Apolloy%0. Pretinsele descendenţe ale regalității din acest zeu sunt mai 


2442 Coman 2008: 121. 

24% În lipsa unor precizări, este imposibil de departajat care erau darurile şi sacrificiile dedicate panteonului (sau 
unui zeu anume) şi care erau închinate specialiștilor sacrului, dar în ambele variante am putea vedea în 
construcțiile impresionante cu caracter sacru, expresia economică a acestor ofrande. 

2 Sîrbu, Florea 1997: 94. 

2445 Arctinos, Etiopia; Herodot, V, 7. 

2445 Grimal 2001: 61. După alte surse mama sa, Leto, a fost transformată de Zeus în lupoaică, înfățișare sub care 
sălășluia în ținuturile nordice. Legăturile între lupi şi misterioasa lume hiperboreeană sunt frecvente în mitologia 
antică, alimentate cel mai probabil de caracterul războinic, prădător al populațiilor din nord. 

2441 Ferrari 2003: 84-86; s.v. Apollo. 

24% Pindar, Olimpicile, IL, 29; Vergiliu, Eneida, IV, 143. 

24% Grimal 2001: 62; Ferrari 2003: 85. 

2450 Crişan 2008: 307; Sîrbu 2006: 160. Este vorba despre dinastul odris Kotys (383-359 a.Chr.). 

mult decât clare. În acelaşi tezaur, pe o altă cană sunt redate divinităţi similare gemenilor divini, 
iar pe două matrițe, descoperite în nord-vestul Bulgariei actuale, apare o fiinţă antropomorfă 
fantastică înaripată care sugrumă o canidă. Este posibil să fie vorba de Apollo care ucide 
avatarurile întunericului”*5!. Hermes, fiul lui Apollo era cunoscut în Tracia ca protector al 
caselor regale, calitate în care aparent era adorat de către regalitate:%?. Categoric informaţia 
ne-a parvenit printr-o interpretatio graeca, astfel că zeitatea propriu-zisă sau filiația divină sunt 
greu de diferențiat, dar merită reținut faptul că elitele puneau distanță, utilizând cultul, între ele 
şi ceilalți. Filtrul grecesc devoalează mai probabil o zeitate a aristocrației războinice de sorginte 
solară, de la care elitele se revendicau. 

Dincolo de Dunăre şi ceva mai târziu pe scara istoriei, iconografia regatului dac se arată 
adesea destul de abstractizată, mai ales dacă urmărim decorurile de pe armele nobililor. Pe 
lamele pumnalelor aristocrației militare tracice și geto-dacice apar adesea incizate siluetele, 
mai mult sau mai puţin schematizate, a două păsări de pradă, vulturi cel mai probabil (PI. 46/3). 
Stăpâni ai cerului, erau considerate singurele fiinţe care puteau privi Soarele în față”*5şi, în 
consecință, asociaţi ai autorităţii supreme, celeste. În combinaţie cu trupul unui leu, rezulta 
grifonul, animal fantastic ce gravita în jurul simbolisticii solare şi era emblemă universală a 
regalității. Lumea antică situa sălașul acestui puternic hibrid în ţinuturile hiperboreenilor, unde 
păzea aurul. În iconografia dacică apare pe falere aurite (Surcea; PL. 42/1), pe unul dintre 
discurile de fier de la Piatra Roşie?%5 (PL. 44/5); alţi hibrizi aviani apar pe ceramica pictată din 
preajma capitalei, pe un obrăzar al unui coif nobiliar figurat pe baza Columnei Traiane”5 (Pl. 
44/3) şi, în diferite combinaţii, pe matriţa de bronz de la Sarmizegetusa (PL. 42/8). Unele surse 
antice spun că grifonul era animalul sacru, consacrat lui Apollo”*7, căruia îi păzea comorile”*58. 

Un alt simbol puternic ancorat de Apollo era lebăda. Legendele spun că pentru a o 
seduce pe titanida Latona (Leto, literal Noaptea), mama viitorilor gemeni divini, Zeus s-a 
metamorfozat în lebădă, iar la naşterea celor doi copii ai săi, Zeus le-a dăruit gemenilor câte 
un car tras de lebede. Aceste vieţuitoare au rămas strâns legate de faptele zeului şi erau 
considerate păsările sacre ale lui Apollo. În Munţii Orăştiei, la Sarmizegetusa și la Costeşti- 
Cetăţuie, s-au descoperit numeroase protome ce decorau vase de bronz sau de fier, redate sub 
forma unor capete de păsări de apă”**. Motivul păsării acvatice mai poate fi recunoscut în 
forma unui cap de ac, realizat din os, descoperit la Poiana sau în prelucrarea sub forma capului 
avian al unor piroane utilizate în construcția încăperii principale a edificiului de cult de la 
Racoş?1%. O altă reprezentare a capetelor unor păsări acvatice este cea sub forma unor spini de 
catarame de bronz, descoperite la Piatra Craivii (Pl. 45/7ab), Costești-Cetăţuie și Mala 
Kopanya?*!. 


2451 Sîrbu, Florea 1997: 66-67. 

2452 Herodot, V, 7. 

2453 Bliade 1991: 161. 

2454 Plinius, Naturalis Historia, X, 3. 

2455 Un alt disc de fier, inedit, braconat şi apoi recuperat din acelaşi sit este decorat cu un leu și două lebede 
afrontate. 

2456 Coifuri cu reprezentări de grifoni în diferite ipostaze apar şi în lumea sud-tracică. 

2451 Ferrari 2003: 394. 

2458 Grimal 2001: 208. 

2459 Florea et alii 2015: 18-23. În ciuda unei diferențe cronologice semnificative este de remarcat asemănarea 
protomelor în forma păsărilor de apă descoperite în cetățile dacice de la Costești — Cetăţuie și Sarmizegetusa 
Regia, ca fiind similare ca mărime şi formă cu cele de pe carul de la Bujoru şi de la Orăştie. 

2450 Sîrbu, Florea 1997: 104. 

2461 Originea acestor piese este considerată a fi norico-panonică (Rustoiu 1996: 119-120), dar ele pot fi și imitații 
locale sau produsul unor artizani itineranți, care executau anumite piese la comandă. 

Alte reprezentări ale unor capete de păsări acvatice apar pe unele calote de calcar ce 
împodobeau probabil zidurile de sprijin ale teraselor care mărgineau zona sacră a 
Sarmizegetusei. Ornamentica acestor calote constă într-un cap de pasăre stilizat, aşezat central, 
înconjurat de patru semicercuri concentrice, singurele reprezentări statuare autohtone din 
Dacia preromană (PL. 46/1). Deşi abstractizarea sculpturilor complică identificarea exactă a 
speciei de pasăre ilustrate, acestea sunt, cu mare probabilitate, capete de lebădă, păsări asociate 
în imaginarul antic cu zeul Apollon. În discursul istoriografic de specialitate, aceste sculpturi 
au intrat cu titulatura improprie de capete de rață. Nu există nici un argument pentru 
ornamentarea unor edificii sacre cu simboluri aviare din sfera domesticului, a banalului 
(singura pasăre domestică ilustrată în iconografia autohtonă este un probabil cap de cocoș, 
descoperit la Cârlomăneşti”"%2). Este greu de crezut că niște păsări comune, fără nici un atribut 
din sfera sacrului, ar fi fost adorate în locul lebedelor, păsări care făceau parte dintr-un 
ansamblu impunător de mituri solare, răspândite din Europa și până în Siberia?*%. Albul 
imaculat al penajului evoca o epifanie a luminii, calitate în care lebedele au fost dintotdeauna 
fiinţe consacrate, în imaginarul antic, zeului Apollo. Nu trebuie pierdut din vedere faptul că 
plecarea sezonieră a lebedelor către sudul însorit și întoarcerea lor primăvara trebuie pusă în 
legătură cu ciclul solar al schimbării anotimpurilor, aspect ce nu putea trece neobservat în 
epocă. 

Prezenţa unor păsări de apă în zone muntoase, departe de locurile în care acestea trăiesc, 
ridică şi alte semne de întrebare. Este evident că, lipsind din fauna regiunii, păsările sunt, de 
fapt, epifania unei divinități, situație în care doar asocierea lor cu o zeitate explică iconografia 
care le conține. Este dificil de crezut că puternicul curent războinic care anima elitele dacice 
din Munţii Orăştiei şi-ar fi justificat credințele marțiale apelând la rațe sau gâște, păsări 
comune, fără nici o valoare totemică sau spirituală. Lebedele, în schimb, erau puternic ancorate 
în imaginarul antic, de credinţele solare în general şi de divinitatea solară Apollo, în special. 

Legat de acest mit al zeului solar'1%, se mai desprind două posibilităţi, sugerate de 
descoperirea unor roţi sau chiar cărucioare miniaturale, realizate din fier şi bronz. Astfel de roți 
s-au descoperit la Sighișoara”“%5, la Piatra Roşie?*% și Piatra Craivii""%. Un caz mai fericit îl 
reprezintă descoperirea unui car miniatural întregibil, realizat din fier şi bronz, la Miercurea 
Sibiului (jud. Sibiu)”*%, piesă ce a permis vizualizarea întregului vehicul?*%. Toate artefactele 
de acest gen, cel puţin în cazul celor descoperite prin metode ştiinţifice, au caracter de depunere 
votivă şi sunt datate pe parcursul secolului al II-lea a.Chr. 

Prima interpretare se referă la faptul că aceste care metalice miniaturale — care ne oferă 
doar o imagine despre ceea ce ar fi putut fi fabricat din alte materiale perisabile? — reprezintă 


2462 Sau de găină (Sîrbu, Florea 1997: 104, fig. 69/6). 

2463 Chevalier, Gheerbrant 2009: 204-207, s.v Lebădă. 

2464 Adorarea Soarelui are rădăcini şi în spiritualitatea tracică: la Sofocle, în tragedia Tereus, un vers adresa o 
invocaţie Soarelui, lumină venerată de tracii philippoi, iubitori de cai (apud Petre 2004: 62). 

2455 Horedt, Seraphin 1971: 84, fig. 67/5. 

2466 Daicoviciu 1954: 89-90, PL. XV/2. Probabil tot din acest sit provine şi un alt butuc de car miniatural, recuperat 
de la braconieri arheologici. Inedit. 

2457 Inedită. Deşi face parte din piesele descoperite în timpul cercetărilor din anii '60, piesa nu a fost încă publicată 
(inf. C. Plantos). 

246 Din acest sit provine un car miniatural din fier, cu patru roţi, din care se păstrează doar două întregi, fiecare 
cu câte cinci spiţe. Butucii roților sunt din bronz, sunt realizaţi prin turnare şi se păstrează toți patru; carul este 
lucrat din trei foiţe de fier forjate, subțiri, sudate între ele prin opt nituri de fier, câte patru pe fiecare latură lungă. 
În partea superioară este ornamentat cu trei bare torsionate, atât pe laturile lungi, cât şi pe cele scurte (Luca er alii 
2013: 68). 

245 Barbu 2015: 10-11. 

2470 Tehnica de execuţie şi complexitatea miniaturilor elimină total ipoteza că acestea ar fi fost jucării banale. 

carul cu care se deplasa Soarele pe cer, tras de cai. Iniţial divinități distincte, într-o epocă mai 
târzie cele două zeități solare, Helios și Apollo, ajung să se identifice?*!. De fapt, dincolo de 
autoritatea celestă a divinității solare, ceea ce se extrage din mitologie este vehiculul, carul în 
acest caz, asociat din vremuri imemoriale cu transportul astrului zilei pe bolta cerească, tractat 
în cazul lui Helios de cai, iar în cel al lui Apollo”*? de lebede. Acest lucru oferă o a doua 
posibilitate de interpretare a prezenţei miniaturilor votive. Ambele specii de animale fac parte 
din modalitățile de transport al divinității, calitate în care sunt puternic ancorate de simbolistica 
astrală, al cărei traseu zilnic pe boltă clama un mod tehnic de deplasare. Lebedele, ca elemente 
ale ecuaţiei solare, au rădăcini adânci în spiritualitatea nord-dunăreană, căci în aceste regiuni 
au fost descoperite două alte care miniaturale de bronz, unul la Vaidei (jud. Hunedoara) şi 
altul la Bujoru (jud. Teleorman)”, care erau decorate inclusiv cu protome de lebede, datate 
în prima epocă a Fierului. Acesta din urmă este considerat o imagine sincretică şi complexă a 
lui Apollo Hiperboreul?*5. 

Caii, pe de altă parte, fac parte din acelaşi mecanism suprarealist. Mijloace de 
locomoţie prin definiţie asociate elitelor, cărora le multiplicau pe pământ viteza și puterile?*76; 
în același registru locomotor, indispensabilele animale asigurau şi legătura dintre lumi. Fiinţe 
polisemantice, caii erau imaginaţi trăgând pe boltă carul solar, fiind consacrați lui Apollo. Este 
posibil că această calitate avea ca rezultat uneori sacrificarea lor, în planul real'*7, funcţia 
psihopompă fiind dincolo de orice îndoială. Depunerea radială a unor capete de cai în şanţuri 
circulare şi forma unor aplice din metale prețioase, sugerează de asemenea legături spirituale 
având în centru o divinitate solară?“ sau credinţe din acest registru. Înzestrarea cu aripi a 
cailor, în iconografie și în imaginarul colectiv, leagă suplimentar aceste animale de simbolistica 
astrală. Atât lebedele, cât şi caii și carul pot fi considerate parte a imaginarului complex şi 
sincretic despre mobilul zeu Apollo Hiperboreul, în spiritualitatea geto-dacică”. 

O altă trimitere la cultele solare este cercul, simbol explicit astral, prezent în cultura 
geto-dacică în cele mai diverse ipostaze, de la simpla figură geometrică, abstractă în propria ei 
semiotică şi până la arhitectura sacră, unde este prezent prin sanctuarele şi altarele circulare”. 
Urme ale unui cult solar sunt vechi în spaţiul nord-dunărean, documentate fiind încă din Epoca 
Bronzului şi până după cucerirea romană?%!. 

Posibil o urmă a zeului putem identifica și în forma spadelor specifice aristocrației 
locale. Armă specifică marii nobilimi, putem spune pe toată perioada Regatului dac, spada face 
prin morfologia ei liniară — în contrast cu armele curbe! — trimitere la noţiunea juridică de 


7! Ferrari 2003: 407. 

72 Legătura dintre aceste care miniaturale și zeul Apollo apare în toată forţa într-o depunere votivă a unei roți de 
bronz (0 7,5 cm, datată între 550-525 a.Chr.) dedicată de un meşter din Kamiros cu inscripția Onesos fierarul m- 
a dedicat pe mine pentru Apollo: o roată de car (Van Straten 1981: 94, fig. 33). 

73 În apropierea satului Vaidei, comuna Romos, a fost descoperit un car votiv cu căldare și 12 protome de lebede, 
aflat astăzi la Naturhistorisches Museum, Viena (Pârvan 1982: 317, fig, 200/9). 

2474 Beda 1976:61-72. 

24175 Crişan 2008: 183. 

+16 Sîrbu, Florea 1997: 81. 

2471 Tot în legătură cu animalele consacrate lui Apollo se poate aminti şi berbecul, animal predilect de sacrificiu, 
cu care, cel puţin în Ellada, Apollo era asimilat uneori (Ferrari 2003: 139), prezent şi în ornamentica geto-dacică. 
2478 Sîrbu 2004: 49. 

2479 Crişan 2008: 183. 

2480 Sanctuare circulare au fost descoperite la Butuceni, Dolinean (r. Moldova), Brad, Feţele Albe, Sarmizegetusa 
Regia, Pecica, Racoş (Rusu-Pescaru 2005: 56-83) şi probabil la Piatra Craivii unde diametrul mic lasă deschisă 
posibilitatea ca aici incintele circulare descoperite să fi fost doar locuinţe ale personalului care deservea 
sanctuarele patrulatere (Plantos 2006: 17). 

2481 Crişan 2008: 180-185. 

dreptate??, principiu esenţial al guvernării, şi de aici la ideea de Axă a lumii:"%, elemente 


asociate, în Antichitate, cu zeul Apollo. 

Un interesant transfer spiritual este conturat de către istoricul S. Nemeti. În opinia 
acestuia, zeul Apollo, un vechi zeu sa/utifer, pătrunde timpuriu în panteonul roman ca Apollo 
medicus, manieră în care se dezvăluie un modus operandi divin prin care se asigură victoria în 
lupte. Zeul, cu atributele sale medicale, săgetează dușmanii, dar atenuează și vindecă rănile 
comandanților romani, pentru a le oferi victoria. Gestul sacrificării veșmintelor imperiale”%5%, 
petrecut în timpul unei lupte cu dacii (specialiștii încă nu sunt în consens dacă este vorba despre 
lupta de la Tapae sau de la Adamclisi) și altruismul imperial îl transformă pe împărat în Traian 
medicus şi este interpretată de istoricul clujean ca o primire a lui Apollo în sistemul religios 
roman”%55. Desigur, zeitatea pătrunsese de multă vreme în galeria zeilor romani, dar pasajul ar 
putea însemna că un Apollo local a fost preluat, altfel gestul bizar al împăratului fiind greu de 
explicat. În viziunea propagandei şi ideologiei imperiale a momentului, un astfel de episod era 
mai mult decât bine venit; împăratul, lipsit de o legitimitate genealogică dinastică, avea nevoie 
de o construcție a charismei pe fundamente divine. Preluarea unei puternice zeități locale, atent 
grefată pe sistemul religios roman şi asociată cu persoana împăratului, nu era decât o 
construcție ideologică necesară. Prezenţa unui discret Apollo în întregul eșafodaj, deşi logică 
şi probabilă, are însă nevoie de mai multă substanţă, care pe moment lipseşte. 

Ultimul aspect relevant al legăturilor dintre zeul Apollo și spaţiul dacic vine din 
toponimie. În manuscrisele rămase de la poetul Ovidiu s-au păstrat câteva versuri ale unui alt 
poet, rămas anonim, prilejuite de o incursiune în zona cetăților pontice a unor daci proveniți 
dintr-o regiune dominată de un centru de putere numit Appulus*%. Conectarea informaţiei cu 
localizarea unui Apulum în centrul Transilvaniei de către Claudius Ptolemeu:%7, precum şi 
ridicarea mai târziu aici a oraşului roman Apulum, a confirmat definitiv existența acestei 
localităţi dacice, identificată de către istorici cu cetatea de la Piatra Craivii, în ciuda 
impreciziilor mari ale geografului egiptean”%5. De remarcat că la Ptolemeu forma apare ca 
Amnoviov, iar geograful a scris la puţină vreme după cucerirea Daciei, bazându-şi localizările 
din nord pe calculele altui geograf contemporan lui, Marinos din Tir. Înscrierea Apoulonului 
între cele mai însemnate localități din Dacia, într-o perioadă în care provincia nu era încă bine 
organizată şi urbanizată, întăreşte ideea că acesta era numele autohton al localității. 

Revenind la acel aluziv Appulus — care putea la fel de bine să fi fost numele unui rege 
sau al căpeteniei expediției — pe baza versului s-a postulat şi existența unui trib dacic, 
appuli:*%, deşi același Ptolemeu enumără nu mai puţin de 12 triburi dacice, fără a nota un astfel 
de nume, trib care ar fi trebuit să dăinuie în solidar cu centrul puterii lor. Ipoteza acestui 
misterios trib a intrat în istoriografie ca o certitudine, fiind ca atare prezent în discursul 


2482 Chevalier, Gheerbrant 1969: 246-247; s.v. spada. 

2453 Guenon 1997: 188. 

2484 Traian însă îi atacă, bătălie în care avu prilejul să vadă un mare număr de răniți printre oamenii săi şi ucise 
mulți dușmani. Cum feşele de legat rănile nu mai ajungeau, se spune că împăratul nu și-a cruțat nici propriile 
haine, pe care le-a tăiat în bucăţi (Dio Cassius, LĂXVIII, 8). 

2485 Nemeti 2001: 404-410. 

2486 Danuviusque rapax et Dacius orbe remoto / Appulus huic hosti perbreve Pontus iter, Pseudo Ovidiu, 
Consolatio ad Liviam (Russu 1961: 86). 

2487 Ptolemeu, Îndreptar geografic, IV. 

s8 De remarcat că la mijlocul secolului al II-lea p.Chr., când Ptolemeu enumera localităţile din Dacia, cetatea de 
la Piatra Craivii nu mai era locuită de peste un secol, în schimb cea de la Căpâlna fusese unul dintre pilonii 
rezistenţei dacilor şi una dintre ultimele cucerite. 

2489 Dacius Appulus este tribul care locuia în zona cetăţii cunoscute mai târziu, sub ocupaţia romană Apulum 
(Russu 1961: 86), aserţiune considerată de la sine înţeleasă şi în 1967 (Russu 1967: 83; p. 90) şi preluată ca atare 
în lucrările de sinteză (Daicoviciu 1965: 23; Daicoviciu 1972: 116; Crişan 2008: 32; p. 118; p. 208). 

academic, în enciclopedii şi lucrări de specialitate?%. Chiar mai mult, i s-a stabilit şi originea 
etnonimului; l-e *apel-, apol- = putere, tărie, cu echivalarea numelui tribal apuli = puternici; 
cei puternici. Pe baza laconicei menționări s-a emis chiar ipoteza că puternicul trib ar fi unul 
dintre cele cinci care s-au desprins din regatul burebistan?*!. 

Fără a nega coordonatele etimologice enunțate, care au la bază explicații lingvistice 
coerente în esenţa lor, acceptarea necritică a propunerii toponimice, ridică unele nelămuriri. În 
primul rând numele multor triburi dacice cunoscute derivă din numele unor râuri sau localități 
importante (ori mai degrabă invers). Fie că localizarea Apoulonului intracarpatic este cea 
tradițională, la Piatra Craivii, fie mai probabil la Căpâlna, nici una dintre aceste cetăţi nu au un 
râu în proximitate, Mureşul?*? fiind destul de departe de oricare dintre cele două (— 20 km). 
Chiar I. |. Russu demontează posibilitatea ca numele Appulus/Apoulon să aibă vreo legătură 
cu un curs de apă din zonă şi îl leagă mai mult de ideea de fortăreață". 

Suma de elemente şi indicii prezentate, e adevărat, unele indirecte, altele doar 
presupuse, reconstruiesc un probabil cult solar în Dacia, registru în care Apoulonul dacic a fost 
de fapt cetatea zeului puternic, Apollo, aşa cum observă secundar etimologiei principale 
propuse, acelaşi I. I. Russu, care adaugă ca posibilă explicaţie etimologică grecescul /zoviov 
= zeul (cel) puternic?%%*. 

Dacă acest zeu a fost într-adevăr patronul cetăţii Apoulon şi, implicit, divinitatea căreia 
i se închinau războinicii daci de pe valea Mureşului Mijlociu, nu putem şti cu certitudine, 
indiciile fiind extrem de nesigure, dar ipoteza are consistenţă şi chiar o putem conecta cu 
existenţa unui presupus trib purtând acest nume sau unul derivat. 

La fel de ezitantă este și interpretarea indicilor care vin în legătură cu zeitatea Apollo 
în tot spaţiul geto-dacic, majoritatea fiind indirecte. De fapt, întreg repertoriul de semne şi 
simboluri prezentat este o sumă de elemente tangenţiale acestui zeu. Dincolo de orice 
presupunere, este vizibil faptul că nici o altă divinitate nu are atâtea posibile semne care pot 
reconstitui un cult, fie din sfera interpretativă solară, fie în asociere directă cu Apollo?%%. 

Dosarul istoric al tăcutului zeu al războiului din lumea geto-dacică nu permite, 
deocamdată, o numire directă a patronului fenomenului militar din Dacia preromană. Lipseşte 
exact piesa sau elementul de legătură care să coaguleze indubitabil informaţiile disparate 
despre această divinitate, despre care, depăşind fanta îngustă a literaturii antice, putem spune 
că avea un loc special în universul spiritual al războinicilor nord-dunăreni. Deşi sursa directă 
despre această zeitate lipseşte, un zeu al războiului, într-o lume războinică, exista, poate 
suprapus sau dublat de un cult solar:1%. Nu se poate discerne indubitabil, în lipsa unor dovezi 
mai directe, dacă în imaginarul dacic elementele enumerate sunt reflecții ale unei zeități 
similare lui Apollo ori dacă zeul conturat era o divinitate doar a elitelor — aşa cum Hermes era 
invocat de regii tracilor — sau domina, din postura acesta, panteonul local. Tot ce putem observa 
sunt urmele discrete lăsate de tăcuta divinitate, urme amendabile oricând. 

Principala problemă a conexiunii dintre un zeu solar, presupus a fi Apollo, şi funcția 
de zeu local al războiului este tocmai faptul că în lumea greco-romană Apollo nu avea atribute 
războinice clare sau definite. Privind lucrurile din această perspectivă, cel mai logic ar fi ca 


24% Ipoteza este întărită de dubletul cu un trib ilir omonim din sud-estul Italiei (Russu 1961: 87). 


“1 Russu 1961: 87. 

24% Numele principalului râu, Marisos, nu apare în nici o altă circumstanţă toponimică sau etnonimică din regiune. 
249% Russu 1949: 155-156. 

24% Russu 1961: 87. 

249 Crişan 2008: 184. 

24% Crişan 2008: 195. 

acest zeu să fi fost similar lui Ares, zeu adorat de traci, dar căruia îi lipsesc orice fel de urme 
sau conexiuni în cultura dacică. 

Exotică şi misterioasă în Antichitate, religia geto-dacilor era, în esenţa ei, inaccesibilă 
cunoașterii contemporanilor şi, enumerând fragmentele disparate şi ambigue transmise în timp, 
se arată la fel de inabordabilă şi astăzi în resorturile ei intime. Obturate de orfismul zamolxian, 
care a acaparat atenția şi a distorsionat realitatea în mod sistematic, se presimt contururile vagi 
ale unui zeu poate mai prezent în viaţa adoratorilor săi decât ne permit să vedem sursele istorice 
sau propria noastră percepţie. 

Războiul, regii şi aristocrații războinici, oamenii de arme, strămoşii-eroi, societatea 
întreagă, toți şi toate se raportau, de la început până la sfârşit, atunci când armele vorbeau, la 
o instanță superioară, de esenţă divină. Nu se poate spune, parafrazându-l pe Herodot, dacă 
acesta a fost Apollo sau alt zeu din ținuturile geților, dar putem constata cât de discret a fost, 
tăcere similară cu cea fenomenului religios şi funerar, în ansamblu. Sau inclusiv această 
invizibilitate nominală este şi ea doar o consecinţă a limitelor cunoaşterii moderne. Dacă aşa 
stau lucrurile nu putem decât să sperăm că viitorul va fi mai darnic cu informaţiile. 


Fragment de vas descoperit la Borniş (com. Dragomirești, jud. Neamţ), 
datat în secolele II-III p.Chr., 
pe care s-a zgâriat în pasta arsă antroponimul dacic Scorilo (desen Popovici 1990). 

EXCURS III. CLERUL 


Ritualurile există pentru a sublinia Calea, 
nu pentru că ele ar rezolva cu adevărat ceva. 
Orson Scott Card 


Istoricul I. H. Crişan considera, pe bună dreptate, religia drept o formă de conştiinţă 
socială. Aserţiunea eruditului cercetător subliniază puternic importanţa fenomenului 
religios în cadrul structurilor sociale, un motiv pentru care mulți specialişti s-au concentrat 
asupra religiei geto-dacilor în încercarea de a înțelege societatea autohtonă sau măcar de a o 
contura mai clar. Din nefericire, informaţiile despre acest subiect sunt extrem de lacunare, 
interpretabile sau ambigue de-a dreptul, astfel că discuţiile, controversele şi opiniile privind 
parametrii acestui fenomen în cultura locală sunt aprige şi invers proporționale cu numărul sau 
calitatea informaţiilor existente. 

Fără a mai relua corpusul textelor antice despre acest subiect, unele dezbătute în 
capitolele anterioare, este necesară o vizualizare a problemei din perspectiva elitelor care au 
dominat sentimentul religios, mai exact a corpului sacerdotal, precum şi a implicării lor 
militare. Şi în acest caz, parcimonia surselor de informare obligă la păşirea de multe ori pe 
terenul instabil al presupunerilor, dar studiile unor cercetători moderni permit astăzi unele 
introspecții utile, privitoare la oficianţii cultelor religioase din timpul regatului dac. 

Despre clerul autohton doar Strabon şi Flavius Josephus aduc câteva informaţii 
textuale: 

Strabon spunea că Poseidonios"** afirmă că missii se feresc, din cucernicie, de a 
mânca vietăți, și iată motivul pentru care nu se ating de carnea turmelor lor. Se hrănesc însă 
cu miere, lapte şi brânză, ducând un trai liniștit - pentru care pricină au fost numiţi theosebeis 
și kapnobatai. Unii traci — spune acesta — îşi petrec viaţa fără să aibă legături cu femeile, 
numindu-se ktistai; ei sunt onoraţi și socotiți sacri, trăind, aşadar, feriţi de orice primejdie”“*. 
Missii din text nu sunt altceva decât moesii, trib getic locuitor pe ambele maluri ale Dunării și, 
alături de ei, şi alți traci cinsteau nişte anahoreți, dacă judecăm după moravurile descrise. 

O precizare suplimentară aduce Flavius Josephus, care, vorbind despre esenieni, o sectă 
iudaică vegetariană, spune că nu trăiesc aceștia (esenienii) într-un fel deosebit de al celorlalți 
oameni, ci traiul lor seamănă cu al aşa-numiţilor polistai de la daci?*%. Scriitorul evreu aduce 
ca argument și paralelă pentru puțin cunoscuta congregație evreiască un exemplu din lumea 
dacică. Putem presupune, pe baza faptului că nu detaliază comparaţia, că auditoriului, respectiv 
publicului de la Roma din a doua jumătate a secolului I p.Chr.75%!, îi erau cunoscuţi aceşti 
polistai”5? daci şi, prin aceştia, erau prezentaţi esenienii, spre mai buna lor înţelegere. 
Aserţiunea este importantă şi prin faptul că notează numele clerului dacic, spre deosebire de 
Strabon, care discută denumirile getice. 


2498 


2497 Crişan 1986: 344. 

24% Istoric şi retor grec, originar din Apamea, ce a trăit în prima jumătate a secolului I a.Chr. şi a profesat la 
Rhodos şi Roma. 

24% Strabon, VII, 3, 3. 

25% Flavius Josephus, Antichități iudaice, XVIII, 1, 5. 

2501 Războaiele iudaice au fost finalizate între 92-94 p.Chr., după terminarea războaielor lui Domitian cu dacii, 
când la Roma dacii erau bine cunoscuţi. 

2502 Propoziția care conţine termenul polistai a primit în timp numeroase critici, la fel şi etnonimul dakân (daci) 
utilizat. Dar F. Josephus vorbește despre aceşti dak6n în toate manuscrisele lui, astfel că nu se pune problema unei 
coruptele permanente. Întreaga dispută și critică, precum și bibliografia aferentă, la Lozovan 1998: 19-26 şi la 
Bodor 1965: 11-17. 

Acestea sunt singurele surse care notează atât existenţa unor specialişti ai sacrului — fie 
ei asceţi sau preoţi — precum şi denumirile castei. Termenii pentru desemnarea acestor prelați 
sunt /heosebeis, kapnobatai şi ktistai. 

Interpretarea fiecăruia a generat o literatura abundentă, nu întotdeauna în acord reciproc 
sau care să ofere o soluție definitivă. Pentru ktistai şi theosebeis a prevalat înţelesul de 
întemeietori, fondatori-5%, iar pentru cel de kapnobatai cea mai pertinentă relaţionare este cea 
de călători prin fum/nori, cu trimitere la unele practici şamanice, de inhalare a unor substanţe 
fumigen-halucinogene şi extazul indus de acestea?50. Polistai, pe de altă parte, a primit mai 
multe explicaţii. Prima susține o transformare a termenului ktistai în polistai, iar a doua susține 
lecțiunea originală pleistoi, pe care o pune în legătură cu numele personal Pleistor şi cu cel al 
zeului trac Pleistoros”5%, considerând că termenul se referea metaforic la pileus, însemnul 
pileaţilor daci”50%. A treia consideră că pleistoi are înţelesul de cei mai mari, cei mai buni?5, 
respectiv o elită religioasă, opinie acceptată de istoriografia românească”5%5. 

Evident, nu există un consens asupra acestor probleme, în principal din pricina 
insuficienței surselor directe de informare şi oricum, pentru subiectul elitelor militare, este 
suficientă ideea că probabilitatea existenţei unui cin preoţesc organizat sau măcar structurat în 
jurul unor doctrine articulate este foarte mare. Începând cu perioada regatului dac, acest lucru 
se va vedea cu atât mai mult. 

Binomul sacru-cler creionat trebuie însă privit puțin nuanțat, în caz contrar riscând să 
devină o imagine fotografică, fixă şi generalizantă. Ceea ce, în ciuda conservatorismului 
religios, nu poate fi corect, căci există riscul major de a deforma realitatea. Fenomenul religios 
în discuţie a avut două axe principale de manifestare. Una este de natură cronologică, şi priveşte 
evoluţia în timp a sistemului de credințe conţinut, iar a doua are în subordine fragmentarea 
geografică naturală, cu prezenţa unor manifestări locale sau regionale?5%. 

Evoluţia fenomenului religios în spaţiul geto-dacic este o certitudine ce poate fi 
urmărită relativ mai uşor, analizând descoperirile arheologice. Apariţia impozantelor sanctuare 
şi temple, îndeosebi în centrul regatului, dar nu numai, este o astfel de evoluţie, chiar dacă 
cronologizarea fină a evenimentelor edilitare este problematică. Tot evolutiv trebuie văzut şi 
fenomenul arhitecturii funerare, deși sensul evoluţiei, respectiv ocultarea mormintelor, ne 
rămâne, în resorturile lui intime, necunoscut. Ambele transformări, şi probabil multe altele 
rămase invizibile, au în centru corpul sacerdotal, acei specialişti ai sacrului, singurii în măsură 
să genereze, implementeze și gestioneze astfel de modificări într-un timp relativ scurt. 

Coordonata dispersiei geografice ar trebui, teoretic, să fie abordabilă ceva mai 
consistent, dar și ea este incomplet conturată din cauza cercetărilor arheologice inegale care ar 
fi trebuit să evidențieze situaţiile particulare. Totuşi, suma artefactelor şi complexelor 
arheologice cunoscute în acest moment, evaluate prin alte filtre, debarasate de schemele de 
interpretare tradiționale, au dus la o reconfigurare, uşoară deocamdată, a perspectivei asupra 
fenomenelor religioase din timpul regatului. 


25% Nu există nici un argument în favoarea unei legături demonstrabile a acestei categorii de specialişti ai 
sacrului cu întemeierile (Petre 2004: 231), astfel că discuţia rămâne deschisă. 

2504 Bodor 1965: 8-11. Împotriva acestui înțeles s-a pronunţat I. L. Russu (2009: 96), care îl consideră un termen 
tracic, desfigurat de filtrul grecesc, şi care ar avea la bază sensul de a (stră)luci. În glosarul de termeni traco- 
dacici al aceluiaşi autor, întocmit ulterior, cuvântul nu mai apare, semn că reputatul lingvist a renunțat la 
etimologia propusă anterior (Russu 1967). 

2505 Divinitate adorată de tribul tracic al apsinţilor, căruia i se aduceau sacrificii umane (Herodot, IX, 119). 

25% Petre 2004: 220; Lozovan 1998: 19-26. 

2507 Bodor 1965: 15. 

25% Vulpe 2001: 436. 

25% Florea 2007: 99. 

În primul rând s-a trasat o linie mai clară între sentimentul religios văzut ca emoție 
colectivă, generată și gravitând în jurul edificiilor de cult, ele însele rezultatul unor gesturi şi 
atitudini de grup, radiind în teritoriu ideologii şi politici identitare clare?!0. Acumulările de 
podoabe de aur din preajma capitalei ar reflecta tocmai această identitate instituțională, 
colectivă?5!! şi posibilitatea ca lucrurile să fi stat întocmai este foarte mare. Arhitectura sacră 
şi clerul aferent, autoritatea regală rezidentă, zona montană”5!?, concentraţia de ateliere 
metalurgice şi implicaţiile religioase ce decurg de aici sunt doar câteva dintre argumentele 
puternice în acest sens. Atât de puternice încât au generat în percepția modernă un fel de 
realitate unificatoare, o imagine a unităţii spirituale a Daciei preromane. În reperele ei 
fundamentale, între care și cele expuse, o parte a acestei concepții poate fi corectă, în sensul 
pan-dacic al unor repere, dovadă similitudini arhitectonice la mare depărtare în teritoriu sau 
recoagularea statului dac în jurul Sarmizegetusei. Totuşi, trebuie avute în vedere practicile 
cultuale domestice, individuale sau de familie, desfăşurate în comunitățile depărtate de temple 
sau în regiuni izolate. Aceste manifestări spirituale au în esența lor numeroase variante şi 
variabile, în contrast cu normele oficiale, mai ales în societățile alterate. Pentru secvența 
dacică, diversitatea actului religios transpare cel mai evident din analiza ritualurilor funerare 
ale războinicilor, în mormintele cărora, deşi putem identifica idei comune, detaliile sunt 
diferite. 

Alte particularități sunt sugerate de repartiția şi compoziţia tezaurelor de argint din 
teritoriu — în opoziţie cu piesele de aur din proximitatea zonei sacre de la Sarmizegetusa — 
depuneri care par a reflecta manifestări de cult cu caracter personal. Sintaxa acestor depuneri 
a relevat un anume cod exprimat de tipul de piese conţinute, semiotică ce reflectă cel mai 
probabil o singură persoană?%!5. Depunerile analizate au fost constituite din ansambluri de port, 
unitare din punct de vedere tehnologic și funcțional, realizate în același moment, de un singur 
artizan, pentru un singur individ şi au fost îngropate împreună în același timp. Urmărind ideea 
lui D. Spânu, cu privire la seturile ce compun aceste tezaure, cercetătorul A. Rustoiu o 
nuanțează și mai mult spunând că seturile de piese de port sunt reprezentate de obicei de fibule 
[...], brățări purtate în pereche sau combinate uneori cu alte tipuri, precum şi podoabe pentru 
gât: lanţuri şi coliere rigide de tip torques [...]. Uneori, aceste garnituri sunt însoţite şi de 
podoabe pentru păr sau de centuri metalice. Nu ar fi exclus ca unele dintre podoabele inelare 
să fi fost utilizate ca verigi de gleznă, așa cum se constată în morminte feminine din spațiul La 
Tene central-european. Toate aceste garnituri, conform analogiilor funcționale din alte spații 
europene și din diverse etape ale epocii fierului, constituie piese de port feminine?!*. 

În acest registru, arheologul clujean ne propune încă un tip de oficiant, preoteasa, 
ipoteză sprijinită şi de reprezentările feminine prezente pe două dintre falerele de la Lupu. Mai 
mult chiar, acesta extinde aria de competenţă a acestor personaje cu atribuţii religioase, 


2510 Florea 2007: 99. 

2511 Spânu 2012: 137. 

2512 Despre rolul munţilor în religiozitatea dacică vorbește, târziu şi partizan, Lactantius (240-320 p.Chr.) care 
amintind despre originea dacică a împăratului Gallerius şi a mamei sale, o numește pe aceasta deorum montium 
cultrix (adoratoarea zeităților munţilor), (De mortibus persecutorum, IX). Chiar dacă facem abstracție de tonul şi 
subiectivitatea extremă a lui Lactantius, total lipsit de neutralitate sau chiar propagandist creştin, interesat mai 
degrabă de deformări tendenţioase şi ponegrirea unor împărați romani acuzați de persecuții anti-creştine, în 
general scrierile sale oferă informaţii adiacente prețioase. Dacă aserțiunea nu este o încercare de denigrare a 
originii lui Gallerius, ea aduce în atenție un cult al zeilor montani sau al munților, ce aminteşte de muntele sfânt 
al dacilor, Kagaionon, aparent poate practicat sau doar rămas în memoria culturală, la secole distanță după căderea 
regatului dac. 

2515 Spânu 2012: 137. 

2514 Rustoiu 2016: 79 (cu bibliografia ipotezei). 

considerând că ele puteau să fi fost preotese nu doar în zonele unde au fost descoperite 
depunerile tezaurelor de argint, ci ar fi oficiat şi în templele capitalei, iar brățările de aur au 
aparținut mai degrabă unor personaje feminine care oficiau unele ceremonii sacre aici?!5. 
Având în vedere încetarea depunerilor votive de tezaure din argint compuse din piese de port 
ceremonial după epoca lui Burebista, ipoteza propusă de către A. Rustoiu are şi o altă 
explicaţie. Este posibil ca preoţii și preotesele să se fi mutat din teritoriu, în cadrul marelui 
program de instituționalizare religioasă, în proximitatea centrului religios al capitalei. Evident 
că această posibilă translare nu a fost una generală sau completă, ci destul de selectivă şi care 
a cuprins doar unele regiuni, în timp ce altele şi-au păstrat caracterul periferic. 

Clerul din zona centrală a regatului ar fi avut, în schema propusă, o componentă mixtă, 
compus atât din bărbaţi, cât şi din femei. Acestei imagini îi putem asocia scena XLV de pe 
Columna Traiană în care trei prizonieri romani sunt torturați cu ajutorul unor făclii de către 
câteva femei dace. Ori, este puţin probabil ca un episod banal, în care niște văduve se răzbună 
schingiuind niște captivi, era mai important de imortalizat decât sacrificiile umane oficiate de 
nişte preotese?516. Scena este mai degrabă imortalizarea unor acte publice, asumate de către 
instituţia religioasă a dacilors!7. Represaliile dure ale romanilor de după cucerirea capitalei au 
avut ca ţintă principală templele şi sanctuarele, precum şi preoțimea rezidentă aici. Motivația 
nu poate fi despărțită de atitudinea clerului dac, de implicarea acestuia în politica regatului dac 
în continuarea războiului şi de vina de a fi sacrificat soldaţi romani în cinstea zeilor locali. Şi 
oameni şi zei trebuiau pedepsiți deopotrivă. Lipsa manifestărilor religioase caracteristice 
elitelor dacice, după cucerirea regatului, arată ieşirea dură din scenă a clerului, precum şi 
diferenţele între religia oficială omniprezentă în proximitatea Sarmizegetusei şi a principalelor 
cetăți și religia cu caracter mai degrabă popular, din zonele depărtate de capitală. 

Despre această vastă lume rurală a Daciei Preromane trebuie spus că nu se cunoaşte 
nici amplitudinea și nici forța radiată de centrul religios de la Sarmizegetusa şi nici care dintre 
perceptele religioase specifice elitelor au fost implementate în teritoriu. Probabil distanţa dintre 
centru şi periferie dilua progresiv punerea politicii spirituale în aplicare, situație şi mai 
complicată după fragmentarea regatului burebistan. Aşa se explică parțial şi refacerea regatului 
în dimensiuni mai reduse. Desigur, o parte din teritoriile cucerite de Burebista erau prea departe 
şi prea puţin conectate la nucleul de la Sarmizegetusa. Mai degrabă, refacerea a cuprins acele 
zone unde influenţa religioasă (în primul rând?) a fost mai puternică şi caracterul pandacic al 
cultelor practicate în Dacia ar trebui înțeles în limitele stăpânirii lui Decebal. 

În ce mod se oficiau actele religioase în zonele fără temple nu putem şti cu certitudine, 
putem doar presupune că — dacă lipsa acestora nu este un stadiu al cercetărilor — existau anumite 
culte domestice şi gestionarea lor cădea în sarcina unor personaje locale (căpetenii, vraci?, 
femei?), cu o oarecare calificare obținută în virtutea unor tradiții sau a poziției în 
comunitate?5!5. Lipsa templelor din unele zone, pe lângă motivaţia de mai sus, ar trebui să 
oblige la reevaluarea noţiunii de sanctuar — care nu ar mai trebui cantonată în sfera edilitară. 
Un loc de cult poate fi o pădure”5!”, un izvor, o insulă, un tumul sau un mic cimitir, un loc 


2515 Rustoiu 2016: 81. 

2516 Schingiuirea ritualică era urmată de uciderea victimelor, practici existente şi la traci, sarmaţi sau germanici 
(Vulpe 1998: 105). Regretatul arheolog considera drept preotese atât femeile care chinuiau ritualic prizonierii, cât 
şi personajul feminin de rang înalt capturat dintr-o cetate dacică şi, aparent, exilat în imperiu. 

2517 Pentru fapte similare, clementia nu a mai fost acordată cetăților Corint și Cartagina, ambele distruse de romani 
(Pupeză 2010: 162). 

2518 Florea 2007: 102. 

2519 Pupeză 2004: 95-96. 

simplu, dar special pentru o comunitate anume, depărtată de templele propriu-zise”5%. Un 
asemenea loc trebuie considerat sanctuar, chiar dacă urmele lui sunt ilizibile astăzi, ceea ce nu 
înseamnă că populația din teritoriu nu era lipsită de manifestări religioase comune sau mai 
puţin spectaculoase din perspectiva noastră. 

O ultimă direcţie de analiză o reprezintă conexiunile dintre elitele religioase şi cele 
militare. Descoperirea lângă majoritatea cetăților a urmelor unor edificii de cult sugerează 
existența unor credinţe și ritualuri specifice războinicilor şi argumentează legăturile strânse 
dintre cele două elite, cele militare şi cele sacerdotale?*?!. Este chiar destul de probabil ca 
anumite manifestări religioase să fie accesibile doar celor două categorii, caz în care putem 
vorbi de forme de pietate colectivă elitară, ambele elite fiind în căutare de legitimitate, oferită 
fiecărei grupe de către cealaltă. 

Citând copios din Dion Chrysostomos, lordanes vorbeşte despre reorganizarea elitelor 
din timpul lui Burebista, reformă patronată de Deceneu, spunând că înaltul personaj a dispus 
ca o parte a aristocrației să se dedice vieţii religioase?*77. Restructurarea societăţii, impusă de 
cleric — deşi am putea spune mai degrabă că acesta a instituționalizat o stare de fapt — a avut în 
vedere fixarea unei părți a aristocrației războinice, turbulentă şi indisciplinată prin tradiție, de 
altfel, în proximitatea şi sub supravegherea autorității regale. Semnul distinctiv al acestor 
specialişti ai sacrului a fost căciula specifică, pileusul. Noul eșafodaj social a fost explicat de 
către istorici ca o reorientare profesională a unora dintre aristocrați, care în noile posturi ar fi 
devenit dedicați vieții şi practicii religioase. Fără a putea nega posibilitatea ca într-adevăr 
dimensiunea fenomenului religios să fi căpătat formele sugerate, vizibile de altfel în arhitectura 
sacră din zona capitalei, precum şi complexele arhitectonice ridicate în alte zone ale Daciei, 
rămâne de explicat cum a receptat războinica aristocrație modificarea impusă? 

Războiul, văzut ca sursă de bogăţie şi glorie, era fenomenul care îi reprezenta 
fundamental pe acești militari, cel care le dădea identitate, statut şi scop. Desigur, consacrarea 
religioasă putea fi o evoluţie spirituală, o ridicare deasupra cotidianului, dar ea nu poate explica 
şi nici include dedicarea unui întreg corp socio-profesional. Chiar dacă admitem că doar o parte 
dintre aristocrați au ales sau li s-a impus statutul clerical şi rezidența în preajma templelor, un 
trai fără multe griji de altfel, este dificil să vizualizăm războiul, dus adesea departe de zona de 
rezidenţă, purtat fără suportul religios. Cel mai probabil scenariu este că armatele erau însoțite 
în expediţii de preoți şi acoliţi ai acestora. Ritualurile necesare, întotdeauna înainte de luptă și 
în cazurile fericite şi după, cereau prezenţa unor oficianți. Cine erau aceştia, sursele literare nu 
ne spun, iar a purta discuţia în lipsa informațiilor directe duce uşor la diverse grade de 
presupunere. Singura constantă a problemei este imperativa nevoie de relaţionare cu divinitatea 
— vorbind generic — în momente de maximă încordare şi pericol, aşa cum este orice bătălie. 
Relaţionare care a avut întotdeauna nevoie de mediatori între planul real şi cel fantastic al 
existenţei, intermediari cu atât mai necesari cu cât războiul aduce omul de arme pe linia subţire 
care desparte cele două lumi. 

Revenind la semnul distinctiv al clerului, pileusul, el este prezent consistent în arta 
imperială, adesea abuziv folosit ca element de identificare etnic?5? și mai puţin social. Pe 
Columna Traiană nu mai puţin de 68 de personaje poartă boneta specifică, asociată în acest 


2520 Sunt documentate astfel de locuri de cult, spre exemplu, o fântână la Ciolăneştii din Deal (jud. Teleorman), 
una la Brad (jud. Bacău) sau un lac la Conţeşti (jud. Argeş). Sîrbu 2006a: 53-55. 

2521 Sîrbu 2006a: 74. 

25% Jordanes, Getica, 40; 71-72. 

2523 Un astfel de caz deosebit este oferit de metopele monumentului de la Adamclisi, unde toţi dacii sunt purtători 
de pileus, cel mai sigur pentru a fi identificaţi etnic între ceilalți războinici barbari. Nu se poate susține faptul că 
la atacul Moesiei au participat doar aristocrați sau că au fost imortalizate doar căpeteniile dacilor. 

cadru doar cu statutul de aristocrat războinic. Câţi dintre aceștia erau şi preoți sau doar cumulau 
şi atribuţii religioase, pe o scală de la pater familias la rege? Izvoarele istorice sunt perfect 
opace asupra oricărui detaliu. 

Putem doar specula în această direcție pe baza prezenţei la Tapae a acelui demnitar, 
Avezina, secund al regelui Decebal”. Era dregătorul respectiv preot sau vice-rege? Nu se 
cunoaște din alte surse existenţa demnităţii de vice-rege la daci. O asemenea funcție politică ar 
fi putut să o dețină fratele regelui, prinţul Diegis, mult mai îndreptățit de altfel la această 
demnitate, pe baza înrudirii şi a principiului succesoral agnatic, dacă el a existat la daci. Având 
în vedere binomul Burebista-Deceneu, mult mai credibil este că Avezina a fost un înalt 
sacerdot, cu funcții bine stabilite în cadrul politic și militar redat, într-un moment dominat de 
moarte, eroism şi comuniune a grupului, legăturile extinse cu această ocazie incluzând şi 
divinitatea care patrona războiul. Orice astfel de relație cu sacrul, întâmplată pe câmpurile de 
luptă, nu putea avea loc sau finalitate fără sacrificii, sângeroase sau nu şi, implicit, fără prezența 
unor sacrificatori cu competenţe sacrificiale?52%. Or, aceștia nu puteau proveni decât din 
rândurile clerului, personaje specializate în gestionarea relațiilor cu divinitățile. Dacă acestor 
sacerdoți-războinici le aparţineau coifurile cu morfologia derivată din cea a pileus-urilor”*?6, 
prezente între trofeele romane expuse grafic pe baza Columnei, este imposibil de stabilit cu 
precizie, singurele indicii fiind costurile fabricării unor astfel de echipamente şi originalitatea 
lor. 

Nu trebuie pierdută din vedere o altă caracteristică a clerului, la modul general. 
Întotdeauna oamenii zeilor, înțelegând prin această sintagmă preoți şi adepţi deopotrivă, au 
avut o organizare şi o ierarhizare comparabilă cu structurile militare. Posesia de arme şi 
agresivitatea războinică au fost lipsuri relativ rare din registrul mișcărilor şi instituţiilor 
religioase antice şi medievale. Exemplele în acest sens sunt numeroase şi le putem înscrie între 
mișcările zeloţilor iudei şi ordinele călugărești medievale. Desigur, nu există nici o probă că 
preoțimea dacică era una războinică, dar analogiile, coordonatele istorice, psiho-sociale şi 
comportamentale enumerate nu-i interzic accesul pe câmpurile de luptă. Dimpotrivă. 


2524 Între dușmani se afla şi Vezina, care venea, ca demnitate, îndată după Decebal (Dio Cassius, LXVII, 10, l- 
3; excerptele lui Xiphilinus). 

2525 Sacrificiile sângeroase fie de natură animală, fie cele umane reprezentau forma supremă a sacrificiilor, acţiuni 
ce reclamau momente speciale ale comunităţii, instrumentar deosebit şi, desigur, personal calificat, capabil să 
interpreteze semnele sau mesajele primite cu această ocazie. Fără a face supoziții gratuite, atrage atenţia un 
amănunt din relatarea herodotiană privind sacrificarea solului trimis la Zalmoxis. În bine-cunoscutul pasaj dedicat 
acestui ritual (IV, 94), este relatat nu doar modul original de ucidere a mesagerului, ci şi procedurile aplicate 
atunci când sacrificiul nu decurgea în mod corect. Dacă omul aruncat în lănci nu murea şi astfel se rata călătoria 
lui către divinitate, culpa era exclusiv a victimei (chiar dacă alegerea ei fusese rodul unei trageri la sorți!), acuzată 
că este un om rău, lipsită, deci, de calitățile necesare unui moment şi unei misiuni atât de importante. Se poate 
extrage de aici substratul inițiatic al întregii acţiuni, precedate oricum de pregătirea atentă a victimei (căreia în 
prealabil i se încredințează, prin învăţare şi memorare, desigur, toate nevoile lor), în spatele cărora putem bănui 
un întreg eşafodaj logistic, reclamat de momentul extrem de important. Personajele implicate, atât solul, cât şi 
participanții secundari, nu puteau fi aleşi pentru acest act religios decât din cadrul elitei. 

252 Borangic 2015: 430. 

V.D MOARTEA REGELUI 


Idealul omului, al măreției sufleteşti, nu este să-și cruțe viaţa, 
pentru că a trăi cu orice preţ nu este demn de el 
Aristotel, Erica 


Anul 106 p.Chr. este asumat de întreaga istoriografie drept reperul cronologic 
indubitabil al încheierii războaielor daco-romane, iar discuțiile asupra acestui eveniment apar 
ca inutile, aflați fiind în faţa unei unanimităţi dezarmante. Recent, însă, s-a remarcat faptul că 
este posibil să asistăm în acest caz la perpetuarea unei tradiţii istoriografice??”, cu puternice 
conotații moderne proiectate asupra unui act politic destul de difuz, petrecut în Antichitate. Nu 
este cazul disecării argumentelor care au stat la baza osificării acestei opinii:5%; ultimele două 
decenii de cercetare istorică au relevat nenumărate alte situații de acest fel, dar reducerea unei 
lumi şi a mecanismelor ei atât de complexe doar la esențe uşor ingurgitabile poate altera 
posibilitățile de înţelegere a ei. Depăşirea unui punct restrictiv devine necesară şi posibilă, mai 
ales dacă unghiurile de abordare sunt altele. 

Dincolo de toate detaliile sfârşitului Regatului dac și începuturile Provinciei Dacia, un 
lucru este cert: Imperiul câștigase războiul, iar Roma îndepărtase pericolul barbar de la Dunăre, 
care-i sfidase decenii la rând legiunile. Dio Cassius spune că [Traian] dădu spectacole timp de 
O sută şi douăzeci și trei de zile, în cursul cărora au fost ucise cam unsprezece mii de animale 
sălbatice și domestice. Au luptat zece mii de gladiatori”. Capitala s-a umplut de prăzile de 
război, tezaurul regal fusese jefuit, rușinea din trecut fusese răzbunată, iar trufia dacilor 
pedepsită. Capul regelui duşman fusese arătat mulţimii și, apoi, aruncat:s* pe treptele 
Gemoniei?55!. De remarcat că în relativ lunga și sinistra faimă a acestui loc de supliciu, destinat 
în primul rând umilirii oponenților politici din elita romană, Decebal este primul barbar 
expus?5%?. Mai mult, tot spre deosebire de practicile aplicate condamnaților romani de rang 
înalt, capul regelui nu a fost supus violențelor colective, ci gestul a avut doar rolul de a satisface 
curiozitatea cetăţenilor Romei:5%. Un adversar temut plătise preţul înfruntării Romei. 

În acest cumul de întâmplări şi consecinţe, Traian ar fi trebuit să fie mulţumit, căci se 
apropiase şi chiar depăşise unele fapte ale împăraților de dinaintea sa. 


2521 Băeştean 2012: 87-96. 

2528 La modul concret, este vorba despre descoperirea unei diplome militare la Porolissum (CIL XVI, 110), prin 
care se certifică lăsarea la vatră şi primirea cetățeniei pentru veteranii unei unități militare, dar decretul imperial 
după care a fost copiată a fost emis abia în 110 p.Chr. Această neclaritate şi alte neconcordanţe au repus în discuţie 
data încetării de facto a războiului, propunându-se o încheiere majoră a ostilităților abia prin 110-112 p.Chr. 
(Băeştean 2012: 94). 

2529 Dio Cassius, LXVIII, 15, 1 (Xiphilinus, 234, 16-20 R. St. Exc. UG 50 (p. 403)). 

2530 Dio Cassius, LXVIIL. 14, 3; Cf. Fasti Ostienses: Decibali [caput ... in sca]lis Gemoni[is expositum sau iacuit]. 
Fragmentara inscripție nu păstrează însă data ridicării ei (Petolescu 2016: 158). În opinia arheologului G. 
Băeştean, lectura inscripției ar fi [capur Dlecebali, caz în care nici numele personajului nu mai este o certitudine 
(Băeştean, Albulescu 2012: 7). 

2531 Scalae Gemoniae erau scările, numite şi Treptele Doliului, aflate pe colina Capitolină, probabil sub zidurile 
închisorii Tullianum. Aici aveau loc execuțiile publice, urmate de expunerea cadavrelor condamnaților până la 
descompunere totală şi devorarea lor de câinii vagabonzi, iar resturile aruncate în râul Tibru. Întreg procesul era 
destinat punerii în aplicare a pedepselor capitale şi umilirii executaţilor, în general captivi cu statut special. 

2532 Barry 2008: 228. 

2533 Barry 2008: 245. 

Totuşi, lipsea ceva, căci Pliniu cel Tânăr, într-o scrisoare măgulitoare, creionase cu doar 
câțiva ani înainte așteptările împăratului şi desigur ale Romei întregi: Am impresia că văd de 
pe acum un triumf plin nu de prăzi aduse din provincii sau de aur stors de la aliați, ci de arme 
dușmane şi de lanţuri ale regilor luaţi prizonieri; mă şi văd cum încerc să recunosc numele 
lungi ale acestor conducători şi trupurile lor care nu dezmint deloc faima numelui lor. Mi se 
pare că văd tablourile pline de isprăvile groaznice ale barbarilor, iar pe fiecare dintre ei, cu 
mâinile legate, urmând tabloul cu isprăvile sale. Apoi [te văd] pe tine, în picioare, urmărind 
îndeaproape, din spate, neamurile învinse; iar înaintea carului sunt scuturile pe care tu însuţi 
le-ai străpuns. Și nu ţi-ar lipsi nici spolia opima, dacă ar îndrăzni să te înfrunte vreun rege şi 
dacă nu s-ar îngrozi nu numai de sulițele aruncate de tine, dar și de căutătura ta, chiar atunci 
când vă desparte un câmp întreg și toată armata. De curând, moderaţia ta a făcut să se vadă, 
că atunci când onoarea imperiului te-a obligat, fie să începi un război, fie să-l respingi, tu n- 
ai învins ca să poți triumfa, ci ai triumfat fiindcă ai învins?55%. 

Aşadar, aurul dacilor fusese prădat, faptele de arme zugrăvite, sculptate şi trâmbiţate 
pretutindeni, şirurile de prizonieri fuseseră târâte prin Roma şi apoi aruncate în arene, spre 
desfătarea plebei, propaganda imperială răspândise în toate colțurile lumii faima și gloria 
împăratului și a Romei invincibile. Totuşi, ceea ce prezisese Pliniu nu se înfăptuise pe deplin. 
Regele dacilor nu fusese târât în lanţuri în faţa cortegiului triumfal, aşa cum fuseseră umiliți 
Iugurtha, regele Numidiei'55, galul Vercingetorix?5%€ şi cine ştie câţi alți regi şi comandanți 
barbari”5, şi nici nu zăcuse în sinistra temniţă Tullianum, unde ar fi fost, desigur, în cele din 
urmă sugrumat sau uitat, o vreme, pur şi simplu”5%5. Chiar dacă, foarte posibil, o căpetenie de 
rang înalt, aleasă dintre prizonieri, fusese executată”5%, omul nu fusese decât un substitut 
necesar marcării unui moment religios şi Juridic, în niciun caz un captiv de valoarea şi 
prestigiul lui Decebal. 

Regele dac alesese altă cale, căci, cu toate că reușise să iasă din încercuirea 
Sarmizegetusei şi să fugă spre nord sau nord-est, în speranța căutării de aliaţi?“ şi a 


2534 Pliniu cel Tânăr, Panegyricus, 17, 1-3. 

2535 Plutarch, Marius, 12 (vezi şi Allely, Dana 2014: 123). 

253 Dio Cassius, XL, 41 (vezi şi Allely, Dana 2014: 123). 

2537 Aşa cum a fost cazul, mai târziu, al Zenobiei, regina Palmyrei, plimbată în lanţuri, de aur, ce-i drept, în 274 
p.Chr., în parada triumfală a împăratului Aurelian. Soarta ulterioară a Zenobiei nu se cunoaşte cu exactitate, cert 
e că a murit în captivitate, unele teorii sugerând că s-a sinucis prin înfometare sau că fost înfometată până la 
moarte. Se pare că în cazul ei, Aurelian a arătat clemență căci, deşi captivii de viţă regală erau sugrumaţi la 
sfârşitul procesiunii triumfale, după obiceiul roman, Zenobia şi fii ei au fost lăsați în viață (Historia Augusta, Vita 
Zenobiae). 

2538 Probabil că ar fi fost executat ulterior, cu ocazia anumitor sărbători romane în care binele trebuia să triumfe 
asupra răului în mod cât se poate de arhetipal, vizibil şi, desigur, propagandistic, aşa cum s-a întâmplat adesea cu 
alți regi sau căpetenii barbare capturate. 

2539 Telul cortegiului sărbătoresc era piaţa din faţa Templului lui lupiter Capitolinus; ajuns în acest loc, el făcea 
un proces. Era un vechi obicei, moştenit din străbuni potrivit căruia se aştepta acolo până când un sol aducea 
vestea morţii comandantului duşman. În cazul de faţă, era vorba de Simon, fiul lui Giora, care participase la 
marşul triumfal ca prizonier de război; acum, cu funia legată de gât, biciuit fără întrerupere de către călăii săi, 
el era târât într-un loc situat aproape de Forum, unde, potrivit legilor romane, erau executaţi criminalii 
condamnaţi la moarte. De îndată ce a sosit vestea morții sale, toți au scos chiote de bucurie triumfători şi au 
început jertfele de mulțumire (Flavius Josephus, VII, V, 6; vezi şi Dio Cassius, LĂXVI, 7, 1). 

2540 În cheia aceasta poate fi așezată fraza păstrată de la Sextus Aurelius Victor care spune că într-adevăr, primul 
sau singurul care a extins stăpânirea peste Istru, fiind supuşi în provincie pileații dacilor şi neamurile scitice, 
Decebal şi Sardonius (Caesar, 13, 3). Prezenţa acestui Sardon, nume de certă rezonanţă iraniană, poate fi corelată 
cu un posibil, dar tardiv, ajutor sarmat, fără a putea stabili precis dacă acesta era o căpetenie roxolană sau una 
iazygă. Varianta că spre final s-au implicat şi iazygii metanaşti nu poate fi exclusă cu totul. Știm că la moartea lui 
Traian sarmaţii roxolani s-au agitat din cauza stipendiilor (care au încetat sau au fost micşorate), iar Hadrian a 
trebuit să vină în regiune pentru a-i linişti (auzind de răscoala sarmaților şi roxolanilor, fiind trimise înainte 

reorganizării unei rezistenţe, cavaleria romană trimisă pe urmele lui l-a ajuns. Perspectivele nu 
puteau să-l convingă să se predea, soarta celor ca el era cunoscută şi nici nu putea spera la 
clemența imperială. Decebal a decis să îşi consume viaţa după normele și tradiţiile elitei 
războinice din care făcea parte. Monumentele romane, Columna Traiană şi piatra de mormânt 
a decurionului T. Claudius Maximus, confirmă nota lui Dio Cassius?5*! care rezumă acest 
moment: când a văzut Decebal că scaunul lui de domnie și toată ţara sunt în mâinile 
dușmanului, că el însuși este în primejdie să fie făcut prizonier, își curmă zilele”5*. Mai mult 
încă, arta romană surprinde şi modul în care regele a făcut acest lucru”5%: își taie taie carotida 
cu propria armă; un pumnal curb, o sica, arma rangului său (PL. 37/1). 

Cele două reprezentări ale pumnalului certifică folosirea acestui tip de armă, specifică 
aristocrației războinice dacice, până la finalul Regatului, în condiţiile în care, arheologic, nu 
mai sunt descoperiri pe parcursul secolului I. p.Chr. Cu toate că ilustrează pumnalul curb cu 
care regele dac și-a luat viaţa, alte astfel de arme lipsesc cu desăvârșire de pe reliefurile 
Columnei, inclusiv de pe baza monumentului, unde armele de valoare abundă. Omiterea lor 
are variate posibilităţi de interpretare. Propaganda imperială avea tot interesul de a expune cele 
mai reprezentative arme ale învinşilor, iar dosarul istoric și arheologic al pumnalelor curbe 
arată că acestea constituiau o componentă importantă în mentalitatea, ideologia şi identitatea 
aristocrației militare dacice. Admiţând că scena sinuciderii imortalizată pe monument conține 
un astfel de pumnal?5*, pare mai probabil că astfel de arme nu au putut fi capturate şi expuse, 
situaţie şi mai greu de explicat pe fondul încleştărilor deosebit de crunte şi a numărului mare 
de aristocrați morți sau capturați. Aproape ilogic este şi faptul că aceste pumnale lipsesc din 
zona capitalei Sarmizegetusa”5%5, fieful marii aristocrații. Să nu le fi purtat cu ei nobilii daci în 
campaniile militare? Să le fi depus sau oferit ca ofrande în cinstea zeilor înainte de plecarea la 
luptă? Să le fi îngropat ca şi cum ei ar fi fost morţi deja și asta să fi putut fi explicația 
mormintelor fără morţi, dar care conţin pumnale? Sau pumnalele, depozitare ale unor puternice 
conotaţii spirituale, să fi fost subiectul unor ritualuri pe care nu le-am putut surprinde? Ori 
aceste rituri și ritualuri aveau un caracter discret, specific războinicilor?5*. Oricare dintre 


armatele, a venit în Moesia (Historia Augusta, VI, 6-8). Cu aceşti roxolani, Hadrian încheie pace mărindu-le 
subsidiile, ceea ce sugerează că sarmaţii estici erau deja în solda Imperiului. Sarmaţii iazygi, revoltați şi ei, 
probabil pentru că nu primiseră teritoriile luate de Decebal, pe care Traian le-a păstrat în cadrul provinciei, se 
alătură dacilor în rebeliune (deşi mai degrabă poate fi doar o coincidență stimulată de moartea împăratului), sunt 
învinşi, probabil în 118 p.Chr., an în care noul împărat este deja la Roma. 

2541 De asemenea, scena sinuciderii apare pe ceramica tip terra sigillata din Gallia (Rusu-Bolindeţ 2006: 184-206. 

25% Dio Cassius, LXVIII, 14, 3. 

2543 Gestul suicidal al regelui dac apare pe Columna Traiană (scena CXLV; Pl. 37/1); pe monumentul funerar al 
ofițerului T. Claudius Maximus de la Grammeni, care a ajuns primul la cadavrul regelui; pe câteva vase ceramice 
de lux şi chiar pe o mică figurină de bronz aflată astăzi în custodia Bibliotecii Naţională din Paris (Petolescu 2010: 
116; PL. 33/4). Întreaga documentaţie demontează fără dubii ipoteza că regele dac ar fost prins viu și executat pe 
loc, interpretare pornită de la textul stelei funerare a ofițerului roman, unde mesajul era în mod clar distorsionat 
intenționat de către lapicizi, şi repusă imprudent în circulație recent (Alexe 2015: 93-94). Evident, autorul nu 
cunoaște problema şi istoriografia subiectului, detaliate şi discutate anterior (Petolescu 2016: 227, nota 307), dar 
vizibilitatea lui a propulsat din nou ipoteza, mai ales în mediul online, din fericire fără un ecou substanţial. Sursele 
care ilustrează sinuciderea sunt centralizate la Allely, Dana 2014: 117-123. 

25% Asupra acestui aspect specialiştii poartă o vie discuţie având ca subiect forma uşor atipică a redării realizate 
de sculptori. Pumnalul de pe scena Columnei are un mâner destul de lung şi pare curbat invers decât lama, în 
contradicție cu orice argument arheologic. Fie suntem în faţa unei viziuni proprii a artistului, fie este posibil ca 
astfel de pumnale să fi suferit o evoluţie a morfologiei, nedocumentată altfel. Reţine atenţia însă, dincolo de orice 
fel de detalii sau canoane artistice, tipul de armă cu care se sinucide regele, şi anume un pumnal curbat. 

2545 În zona cetăților din Munţii Orăștiei apar doar câteva pumnale curbate, simple, fără şanţ sau decor, de tip D. 
O excepție ar fi mormântul tumular de la Costeşti-Cetăţuie, context nepublicat încă. 

254% Sîrbu, Borangic 2016: 64. 

aceste scenarii — sau un melanj al lor? — este posibil, dar o explicaţie clară nu poate fi, 
deocamdată, formulată. 

Probabil luptele și hărţuirile au mai durat o vreme. Evident, comunicațiile erau greoaie 
şi, cu toate că mâna dreaptă și capul regelui fuseseră aduse și înfăţişate trupelor la Ranisstorum, 
în prezența împăratului și a prizonierilor, vestea n-a avut cum ajunge peste tot rapid. Grupuri 
de daci răzleţiți sau poate hotărâți pur şi simplu să nu cedeze, bântuiau încă prin munţi, 
constituind focare de rezistență supărătoare. Oricum, se pare că împăratul rămâne în Dacia 
până în 107 p.Chr., organizând şi administrând noul teritoriu, după care pleacă în Italia să-și 
serbeze triumful. 

La Roma, deşi poate Traian era uşor nemulţumit de turnura luată de evenimente, n-a 
lăsat să se vadă asta. Îndepărtase o mare ameninţare, iar valoarea prăzilor din Dacia aplatizase 
în admiraţie pe toată lumea. Profitul mustea pretutindeni, iar aclamaţiile şi jocurile nu mai 
conteneau. 

Chiar dacă Marius, Cezar" şi alți generali şi împărați îşi plimbaseră regii învinşi pe 
străzile orașului etern, un astfel de spectacol, deşi nu l-ar fi refuzat, i s-a putut părea lui Traian 
prea puţin. Orientul şi Macedonul păreau un vis și un model mai potrivite pentru statutul lui şi 
el într-acolo ţintea. Germanicus, Dacicus, va urma Parthicus şi cine ştie cum va suna următorul 
titlu, pe care nu-l obținuse încă nimeni”5*. Cu toate acestea, visele cu visele, iar gloria viitoare 
mai putea aștepta, căci Traian era, nu în ultimul rând, și un excelent administrator. Noul 
teritoriu trebuia organizat, pentru ca Pax Romana să fie bine implementată în teritoriul ce va 
rămâne în spatele expediției orientale. Nu doar dacii risipiţi puteau redeveni rapid un pericol 
(cum, de altfel, se va vedea probabil încă din 117 p.Chr.), ci şi celelalte neamuri barbare din 
apropiere, sarmaţi și germanici, care chiar dacă erau liniștiți pentru moment, erau cu ochii pe 


Imperiu?5%, 


2547 


2541 Paralela cu Cezar nu este gratuită. Apare evidentă concurența cu acesta a lui Traian şi din perspectiva imaginii 
publice construite cu ajutorul jurnalelor de război publicate. Aparent însă, stilul mai sobru, cazon, al operei lui 
Traian, De bello dacico, n-a fost la fel de gustat de publicul roman, precum mult mai celebra De bello gallico a 
predecesorului său. O altă paralelă clară, de această dată cu Augustus şi epoca lui de glorie, apare în 107 p.Chr., 
când monetăria imperială bate piese inspirate din cele emise cu ocazia victoriei de la Actium, adaptate desigur în 
raport cu înfrângerea dacilor (Winkler 1965: 228). 

25% Combinația dintre maturitate şi putere absolută duce la dorința de a rivaliza sau chiar întrece verva şi faptele 
de seamă din tinereţe. Traian ştia, la fel ca şi contemporanii săi, că Alexandru triumfase peste popoarele din est 
când avea treizeci de ani şi că mulți dintre viri militares romani mai vârstnici decât macedoneanul încercaseră 
Să-i imite succesul şi dăduseră fiecare greș (Bennet 2006: 241). Arheologul englez J. Bennet identifică o serie de 
argumente potrivit cărora reiese că Traian pregătise cu mult timp înainte campania asupra parților, în ciuda 
faptului că regii parți evitaseră constant conflictele cu romanii şi existau tratate în acest sens, aflate în vigoare 
(Bennet 2006: 238-242). Se poate adăuga aici şi politica lui Decebal, ulterioară războaielor cu Domitian, în cadrul 
căreia regele dac a evitat orice conflict cu romanii, suportând chiar reducerea subvenţiilor, fără să protesteze. 
Reiese destul de clar agresivitatea împăratului, în spatele căreia se poate deduce dorința acestuia de a rămâne în 
memoria eternității ca un egal al iluştrilor săi înaintaşi, cu care se asemuia fățiș, atitudine la care a contribuit 
substanţial şi faptul că Traian nu avea în spate o genealogie ilustră, aspect care trebuia compensat prin fapte 
glorioase. Galeria acestor predecesori celebri era un loc comun în mentalitatea imperială, dovadă textul 
împăratului Iulian Apostatul în care satirizează setea de glorie a împăraților romani (lulian, Împărații, 22). 

2549 Acest lucru se va vedea începând din a doua parte a expediției împotriva parţilor. Deşi iniţial războiul 
decursese favorabil, înaintarea romană a dispersat forțele angrenate și, mai mult, i-a determinat pe parți să-şi 
rezolve rapid disensiunile interne şi să se reconcilieze. Revoltele au izbucnit în Armenia şi întreaga Mesopotamie, 
răsculații atacând pretutindeni garnizoanele romane. Acestor mișcări li s-a adăugat revoltele evreilor din diaspora, 
precum şi o puternică răscoală în Iudeea şi un atac în Mauretania. În timpul încercărilor de repliere şi reorganizare 
militară împăratul moare. În Dacia se face rapid simțită presiunea sarmaților, atât iazygi din vest, cât şi roxolani 
din est, cărora li s-au adăugat şi mişcări ale dacilor. Primejdia a fost atât de mare încât suprastructura de lemn a 
podului de la Drobeta a fost dezafectată, iar noul împărat lua în considerare părăsirea provinciei (deşi această 
intenție poate să fi fost o informaţie tendenţioasă provenită de la aristocrația senatorială romană, parțial ostilă 

Sunt dificil de reconstituit, la un nivel dincolo de orice dubii, detaliile acestei organizări, 
asupra căreia avem acces prin amănunte abia inteligibile. Totuși, crearea Provinciei n-a avut 
caracterul altor transformări similare: Dunărea rămânea o linie defensivă de bază, cu 10 legiuni 
staționate în zonă, în ciuda puternicelor castre construite la nordul ei; Câmpia Tisei a rămas în 
stăpânirea sarmaților iazygi, care vor deveni curând ostili romanilor; chiar din teritoriile 
fostului regat al dacilor nu sunt păstrate şi fortificate decât unele regiuni cu potenţial economic 
şi strategic. Prin aceste realități, şi probabil şi altele necunoscute, Provincia Dacia rămânea una 
excentrică în cadrul sistemului defensiv roman”5%; puternic militarizată şi aparent nu foarte 
atașată organic imperiului”55!. Fapt ce se va regăsi în tulburările din provincie iscate de moartea 
lui Traian, în 117 p.Chr., când noul împărat, Publius Aelius Hadrianus, rudă îndepărtată și 
succesor desemnat al cuceritorului Daciei, pare că este indecis asupra avantajelor și 
dezavantajelor păstrării acesteia”5*7. Dezafectarea podului de la Drobeta, abia construit tocmai 
pentru a conecta noul teritoriu de imperiu, nu poate fi delimitată de principiile lui Augustus, 
privind frontierele Imperiului. Venirea pe tronul imperial a lui Hadrian a însemnat pentru 
imperiu trecere în defensivă şi renunțarea la politica fortitudo pe toată lungimea frontierelor. 

Revenind la momentul organizării, trebuie spus că urmările războiului au fost foarte 
dure pentru dacii supraviețuitori. Prima măsură a fost deportarea, respectiv depopularea 
regiunilor muntoase și strămutarea locuitorilor din zonele unde erau greu de supravegheat, în 
altele de la câmpie sau deal, mai ușor de controlat?55%. Măsura avea sigur şi o componentă 
economică, dat fiind interesul administraţiei pentru cultivarea terenurilor și impozitarea 
producției. Oricum, dacii de rând au fost deposedaţi de orice proprietăţi, chiar dacă statutul lor 
de necombatanți i-a ferit, în teorie, de pericolul de a fi vânduți imediat ca sclavi. Aceste hotărâri 
au vizat însă populaţia civilă, oamenii de rând, prea puţin implicați direct în război. 

Principalul şoc l-au primit elitele. Mulţi nobili şi războinici au murit în timpul luptelor, 
alții, împreună cu oamenii lor, s-au predat romanilor îndată ce au avut ocazia. Probabil că n-au 


împărtăşit soarta învinşilor:5%%, dar nici nu sunt prea vizibili în viaţa provinciei”5%. Alţi 


noului împărat; cf Ruscu 2003: 104-115). Dezafectarea podului, aflat teoretic departe de linia frontului, arată cât 
de mare a fost pericolul şi ce măsuri drastice au fost luate. 

2550 Mommsen 1991: 111. 

2551 Din varii motive, istoricii sunt reticenţi să discute faptul că, în ciuda cuceririi fostului regat dac, politica 
romană a rămas fidelă doctrinei augusteene de sprijinire a Imperiului pe graniţe naturale (Res gestae Divi Augusti, 
V, 30). Traian este doar un episod care iese din acest cadru, iar abandonarea Provinciei, undeva între Galienus şi 
Aurelian, doar o revenire la normalitate. Unul dintre principalele obiective urmărite prin cucerirea Daciei, 
respectiv fragmentarea lumii barbare de la această graniță a imperiului, eşuase oricum, iar replierea (şi 
reorganizarea) din timpul lui Hadrian a fost doar un preambul al abandonării noului teritoriu, acţiune politică 
întâmplată şi completată ulterior. Trebuie spus însă că provincia şi-a jucat cu succes rolul de pinten de separare a 
unor barbari, în special iazygii de roxolani, timp de 150 de ani, până când noi barbari, ajunşi în zonă la mijlocul 
sec. III p.Chr., au schimbat total datele situaţiei geostrategice. 

2552 [...] el a rechemat armatele din Asiria ... A încercat să facă acelaşi lucru şi în Dacia, dar I-au oprit de la 
aceasta prietenii săi, nu cumva să fie daţi pe mâna barbarilor o mulțime de cetăţeni romani (Eutropius, 
Breviarium ab Urbe condita, VIII, 6, 1-2). 

2553 Ruscu 2003: 60. 

2554 Daci care se predau apar pe Columnă în scenele CXLI și CXXIII. Traian pare să le acorde deditio in fidem. 
Un caz particular este cel al lui Bicilis, unul dintre apropiații regelui, căzut în prizonierat şi cunoscând locul unde 
Decebal a ascuns comorile regale, l-a dezvăluit romanilor (Dio Cassius, LXVIII, 14, 4). Prin supunere, aristocrații 
care au trecut de partea romanilor s-au pus în situația favorabilă de a beneficia de c/ementia şi humanitas augusta 
(Bogdan-Cătăniciu 2007: 45), dar dacă acest lucru s-a întâmplat efectiv rămâne o altă necunoscută, căci urmele 
elitei locale în noua provincie sunt invizibile imediat după războaie. 

2555 Lipsesc orice urme epigrafice sau de altă natură care să ateste vreun mod de organizare a populaţiei locale, 
sub forma unor civitates, aşa cum apar frecvent în alte provincii după cucerirea acestora (Ruscu 2003: 61-62). 
Consemnări de nume de autohtoni apar mai târziu şi destul de puține, însă. 

războinici, aristocrați şi comati deopotrivă, s-au sinucis; reliefurile Columnei le-a imortalizat 
gestul final?55. Despre ei vom mai vorbi. Mulţi însă a căzut în prizonierat?557. Criton, rezumat 
destul de târziu de Ioannes Lydus, spune că după război au fost duşi mai mult de 50.000 de 
bărbaţi războinici, cu armele lor'5%. Evaluările numerice duc către ipoteze nesigure; Dio 
Cassius pare mai realist în estimări, dar Criton e mai aproape de evenimente. Cel mai probabil 
e că epimatorul medicului a rotunjit efectivele. Undeva în numărul acesta se ascund poate şi 
cei recrutaţi cu forța, ulterior şi cei înregimentaţi de bună voie?5%, convinși că e mai bine aşa. 
Campania preconizată din Orient cerea trupe numeroase şi fără îndoială luptele din munți 
răriseră legiunile, în special auxiliarii. Consemnarea unor trupe de daci în slujba imperiului 
confirmă fenomenul”5%, cu atât mai mult cu cât unele unităţi sunt detaşate chiar pe teatrele de 
operaţiuni din est?5*!. Este posibil ca mici grupuri sau cete nesemnificative să fi reușit să se 
refugieze la vecini, dar este imposibil de cuantificat câţi şi încotro au luat-o. Istoria nu îi 
consemnează, dar fără îndoială unii au reuşit să fugă5%?. Nu puţini prizonieri au ajuns pe piaţa 
de sclavi şi au fost risipiţi prin imperiu?*%. Mulţi dintre cei capturați au fost însă executaţi Ja 
fața locului, tensiunile războiului erau omniprezente, iar legislaţia şi procedurile romane erau 
dure cu cei prinși cu arma în mână”5. Mai puţin discutate în mediul academic, scenele de 
cruzime ale armatelor romane reliefate pe Columna Traiană, pe monumentul de la Adamclisi 
sau pe aşa-numita Mare Friză Traiană, care a stat iniţial în Forul lui Traian, mutată apoi pe 
Arcul lui Constantin, sunt suficient de numeroase — îndeosebi decapitările — ca să mai poată fi 
trecute cu vederea?5%5. Incendierile, distrugerile, jafurile, violurile sunt acţiuni colaterale şi 
inerente într-un război, dar în acest caz au fost dublate de multiple atrocități:5*, fără îndoială 


2556 Scenele XXXVII; CXL; CXLI (Cichorius 1896-1900). 

2551 Din cele 680 de figuri dacice de pe Columnă, doar 26 reprezintă captivi, nici unul legat în lanţuri. 

2558 loannes Lydus, De magistratibus, LI, 28. 

2559 Practica recrutărilor din rândul populațiilor învinse era una curentă în politica romană, iar cei încorporaţi erau 
aproape invariabil trasnferați la mare distanță de locurile natale. 

255 Recrutările substanţiale par să fi fost începute de Traian şi Hadrian şi pot fi urmărite până în epoca Severilor. 
Prezenţa acestor militari originari din Dacia, arată că rezervele umane nu fuseseră epuizate de războaiele daco- 
romane şi nici măcar de recrutările ordonate de Traian (Petolescu 2002: 47). 

2561 Ala I Ulpia Dacorum în Cappadocia; Cohors I Ulpia Dacorum în Siria (Petolescu 2002:147-148), amintind 
doar unitățile cunoscute din Orient, pe lângă care mai sunt atestate altele în Britannia, Pannonia, Moesia, Egipt, 
Italia, unele recrutate de la început şi împrospătate de-a lungul timpului tot din zona de origine. 

2562 Este cunoscut regele Piepor, ce domnea peste costoboci, undeva în secolul II p.Chr., a cărui soție, Zia, fusese 
fiica unui aristocrat dac. Dacă socrul lui Piepor, tarabostele Tiatis, a fost un descendent al căpeteniilor, membri ai 
casei regale sau nu, ce au reușit să se retragă din fața romanilor, aşa cum s-a presupus (Petolescu 2010: 295) nu 
ştim, dar este o posibilitate tentantă. 

2563 Bodor 1964: 142-143; Bodor 1999: 55-58. 

2564 Este şi motivul probabil pentru care majoritatea săbiilor curbe de tip falx au fost descoperite în contexte din 
care pare a rezulta că au fost mai degrabă ascunse ori abandonate, aparent pentru a nu da de gol statutul social sau 
ocupaţia proprietarului. Săbiile în cauză sunt plasate cronologic în perioada cuceririi Daciei; în lipsa unor markeri 
de datare mai precisă, armele găsite în teren, lipsite de orice context cultural, nu par a fi altfel decât abandonate 
sau ascunse în grabă (Borangic 2015a: 245, nota 13). 

2565 Pucci 2017: 54-55. Nici transferul integral al responsabilităţi acestor acte către trupele auxiliare nu poate fi 
invocat. Comandamentul roman în primul rând a tolerat astfel de practici; lui Traian i se prezintă capete de daci 
luate trofeu, iar punctul culminant al conflictului este fără îndoială decapitarea cadavrului lui Decebal de către un 
cetăţean roman, cercetaşul Tiberius Claudius Maximus. 

256 Vorbind despre traci (sau scordisci?), Florus spune: În tot acest timp n-a rămas nici un fel de cruzime care să 
nu fie aplicată prizonierilor: ofereau ca ofrandă zeilor sânge de om, beau din țeste de om şi pângăreau moartea 
prin batjocuri de tot felul, folosind atât focul, cât şi fumul împotriva celor pe care îi prindeau; scoteau prin chinuri 
chiar şi copiii din pântecele femeilor gravide (Războiul cu tracii, 1, 39 [IIL, 4], 2). De cealaltă parte, romanii 
aplicau același tratament captivilor prinşi în luptele din 71-72 a.Chr. în zona Deltei Dunării: Aceşti duşmani 
(sarmaţii), cei mai sângeroșşi dintre toți, n-au putut fi astâmpăraţi altfel decât aplicând împotriva lor, când erau 
prinşi, propriile lor metode; s-au folosit deci împotriva prizonierilor focul şi fierul, căci nimic nu li s-a părut 

practicate de ambele tabere fie ca acţiuni de descurajare a inamicului, fie din dorința 
evidențierii şi a recompensării. 

Dincolo de aceste episoade, cumva justificate de duritatea războiului, este cert că 
elitele, fie că vorbim de cele politice, militare sau religioase au fost destructurate cu o asprime 
arareori aplicată în această cheie de către politica romană”, semn că împăratul dorea 
eliminarea oricărui suport sau centru de recoagulare a dacilor. În acest sens poate fi interpretată 
şi mult discutata aserțiune a lui Eutropius, folosită adesea pentru a justifica o imposibilă 
exterminare a dacilor. Concret, magisterul spune că [...] Dacia enim diuturno bello Decibali 
viris fuerat exhausta”5%8. De fapt, termenul viris2% pare a face referire exact la bărbaţii de 
seamă, la elitele dacilor, cele care fuseseră decimate, şi nu la poporul de rând. Eutropius a 
rezumat dur informațiile avute la dispoziție, până la un nivel la care nu mai contau nuanțele 
sau ele nu mai sunt astăzi sesizabile. În această cheie Al. Avram concluzionează corect că 
Dacia viris exhausta nu este altceva decât un clișeu al momentului, care face referință în primul 
rând la soarta nefericită a nobilimii dacice”. 

Clerul, mandatarii zeului războiului și ai celorlalte divinităţi, par să fi fost considerați 
direct răspunzători de conflict. Nu poate fi evitată ipoteza potrivit căreia rezistenţa armată a 
dacilor ar fi fost puternic fundamentată religios?5!. Eliminarea elitei clericale devenea, în acest 
registru, un program destinat a eradica orice bază sau reconstrucție ideologică potenţială 
creatoare de necazuri, strategie aplicată asupra întregului teritoriu dacic. Templele și 
sanctuarele au fost jefuite și distruse sistematic, cu convingerea că zeii învinși erau astfel 
pedepsiţi şi alungaţi. Preoţii au fost urmăriţi şi ucişi, probabil oriunde au fost găsiţi, deoarece 
nu mai apar urme sau consemnări în legătură cu ei, nici după pacificarea teritoriului. Zona sacră 
a Sarmizegetusei păstrează un strat de arsură puternic și resturile clădirilor ciopârțite, poartă şi 
astăzi urmele ciocanelor şi dălților”57?. Duritatea a fost atât de aplicată, încât religia dacilor nu 
a beneficiat de o interpretatio romana, aşa cum s-a întâmplat în alte teritorii cucerite cu zeii 
sau credinţele învinşilor”575. 

Demantelarea societății dacice a fost cumplită şi drastică, semn că împăratul şi politica 
romană nu mai acceptau sau nu-şi mai permiteau compromisuri. Dispersia elitelor politice 
autohtone şi moartea intempestivă a regelui dac au produs, însă, şi alte efecte, între care cel 
mai important era lipsa unui partener egal, recognoscibil ca atare de către sistemul juridic 
roman. 

Încheierea războiului din 102 p.Chr. se făcuse printr-un tratat care avea ca fundament 
deditio in fidem25*, respectiv supunerea necondiționată. Încălcarea acestor stipulări de către 


acestor barbari mai groaznic decât faptul că, după ce li se tăiaseră mâinile, erau obligaţi să trăiască şi să 
supraviețuiască torturii lor (1, 39 [III, 4], 7). 

2567 Pupeză 2010: 163. 

256 Dacia fusese secătuită de bărbaţi în urma lungul război al lui Decebal (Eutropius, Breviarium ab Urbe 
condita, VIII, 6, 2). În aceeaşi cheie, informaţia mai apare la Iulian Apostatul (Caesares, 28, 327 C-D) şi într-una 
dintre scholiile la Icaromenip a lui Lucian din Samosata (16). Credibilitatea acestor surse este amendabilă prin 
utilizarea etnonimului geți pentru a desemna goții în secolul IV p.Chr. ca parte a unui program imperial de 
anihilare a primejdiei gotice (Petolescu 1983: 149). 

255 Asupra acestui termen există o altă dispută istoriografică. Unele copii târzii ale manuscrisului utilizează 
cuvântul vires, tradus prin forțele. Dacă nu este o eroare a copiștilor, cum se suspectează, atunci sensul este şi mai 
apropiat de ipoteza că breviatorul s-a referit la segmentul militar şi politic al dacilor, nu la întregul neam, cum s- 
a exploatat excesiv ideea. 

2570 Avram 1989: 25. 

2511 Ruscu 2003: 61-63. 

2572 Pupeză 2010: 155. 

253 Ruscu 2003: 60-61. 

2514 Dio Cassius, LXVIII, 8,10. 

Decebal, care nu înțelegea să depună armele şi să se predea, l-au plasat pe acesta iremediabil 
în rândul inamicilor publici, condiţie în care sinuciderea regelui are logica ei. Tratamentul 
aplicat factorilor decidenți în astfel de situații — și exemplele ilustre amintite sunt elocvente — 
era nu doar o pedeapsă, ci și o lecţie crudă şi oferită conştient oricui ar fi avut intenţii similare. 

Ieşirea din scenă a regelui dac a privat însă spectacolul public roman de momentul 
culminant, înlocuit cu cele 123 de zile de petreceri publice”5” și cu donaţii consistente de bani 
şi produse către plebe, substituție acceptată de poporul roman, căci nu sunt consemnate urme 
ale vreunei nemulțumiri. În Dacia însă, moartea regelui — şi probabil urmată de cea a 
apropiaților săi, familie şi aristocrați de rang înalt — au lipsit aparatul juridic roman de un factor 
politic responsabil, astfel că toți dacii rămași în viață s-au trezit brusc deditici, statut al celor 
cuceriţi fără drepturi, altfel spus, scoşi în afara legii?*/6. 

Fără rege, fără elite politice sau religioase, dacii — la nivel de personaj colectiv — nu au 
putut negocia o încetare a ostilităților”. Războiul, şi teoretic, dar şi practic, a continuat atâta 
vreme cât au considerat necesar comandanții romani din teren, în funcție de particularitățile 
evenimentelor locale. Pentru daci, deditia putea avea următoarele consecințe juridice: 
transformarea lor în sclavi, transformarea în oameni semi-liberi, integrarea în gințile romane, 
reconstituirea statului și încheierea unui tratat cu Roma, care să le reglementeze situaţia?5'$. 

Sinuciderea regelui şi dispariția statului său major a avut ca efect imediat 
neimplementarea nici uneia dintre aceste soluții juridice, populaţia devenind automat dediticii 
peregrini, respectiv beneficiara unui statut juridic nerezolvat, întins pe o perioadă”. Cât a 
durat această stare de incertitudine nu putem determina cu exactitate, dar situația nu putea ține 
la nesfârşit, în condiţiile încetării până la urmă a luptelor şi a nevoii de stabilitate în nou creata 
entitate politică şi administrativă?5%. Foarte probabil, statutul juridic incert a încetat chiar în 
timpul lui Traian. Momentul schimbării iconografiei şi legendelor privind Dacia pe monedele 
lui Traian — nu mai apare Dacia Capta, ci, din 112 p.Chr., Dacia Augusti provincia”*%! — arată 
limpede schimbarea politicii oficiale în provincie şi că mult aşteptata c/ementia a fost, în cele 
din urmă, acordată?5%. Starea de necesitate încetase, iar Dacia devenise o provincie ca 
majoritatea celorlalte. Oricum, se cunoaşte că urmaşii acestor daci au beneficiat de prevederile 
Constitutio Antoniniana, ceea ce arată că, undeva pe parcurs, lucrurile au fost repuse total în 
firescul politicii sociale şi juridice romane. 

Lunga expunere a condiţiilor existente (sau presupuse) de după 106 p.Chr. are doar 
rolul de a creiona starea, inițial deplorabilă, a dacilor învinşi. Apare evident că responsabilitatea 


2575 Sărbători care n-au avut loc doar la Roma, ci și în alte orașe. La Forum Claudii Ceutrorum Axima (azi Aime, 
Franţa) a fost ridicat cu această ocazie un monument, probabil în anul 107 p.Chr., de către cetăţenii oraşului în 
cinstea lui Traian, cu ocazia victoriei asupra dacilor - devictis Dacis. La fel, în oraşul Cyrene (azi Shahhat, Libia), 
unde s-a ridicat un monument în cinstea victoriei asupra lui Decebal (Bodor 1964: 143-144). Doar asupra acestor 
două cazuri avem dovezi limpezi, dar ele trebuie să fi fost mult mai multe. 

2576 Cîrjan 2006: 264. 

2571 Nu există nici un indiciu pentru a argumenta transferul suveranităţii statului dac la vreun membru al 
aristocrației care pactizase după 102 p.Chr. cu romanii sau la vreunul dintre supraviețuitorii elitei politico- 
religioase după 106 p.Chr. (Cîrjan 2006: 263). 

251% Mommsen 1952: 56. 

25% Mommsen 1952: 139. 

2580 Deditio crează doar o stare tranzitorie, ce se reglementa pe măsură ce provincia se organiza (Bogdan Cătăniciu 
2007: 73). 

2581 Schimbarea de situaţie — sau doar de mesaj — este și mai vizibilă în iconografia monetară din timpul lui 
Hadrian, pe monedele căruia motivul dacului înfrânt sau al Daciei întristate, plângând pe armele aruncate pe jos, 
este înlocuit cu imaginea Daciei înarmată cu vestita sabie încovoiată (Borangic 2006: 78-79, cu bibliografia). 
2582 Un alt indiciu ar fi şi faptul că iconografia imperială se concentrează de la un anumit moment asupra Daciei 
personificate, orice alt personaj sau simbol fiind eliminat, semn că accentul se punea de acum pe provincie şi nu 
pe elemente și simboluri individuale. 

principală aparţine elitei regatului şi reprezentantului ei de drept, regele. Decident politic prin 
definiție, acesta părăseşte scena și existența într-un moment cumplit, desigur, pentru el şi 
supuşii lui. Experimentat strateg şi abil diplomat, Decebal s-a dovedit de multe ori un bun 
cunoscător al Imperiului şi al mecanismelor politice ale acestuia, pe care, atunci când a putut, 
le-a exploatat cu dibăcie. Nu există nici un precedent pe care să poată fi argumentată lipsa de 
viziune a regelui dac. În mod cert acesta a ştiut că sinuciderea sa va avea urmări extreme asupra 
celor rămași în viaţă. Și totuşi a ales să moară, chiar dacă gestul său însemna să-și lase poporul 
la discreţia învingătorului, fără nici o soluţie sau orizont. Probabil decizia a fost bine cântărită 
sau, mai degrabă, pregătită din timp. Timp care însemna ani, decenii, generaţii, tradiții, cultură, 
religie. 

Chiar dacă putem presupune cu largă probabilitate că Traian a fost indispus de lipsa 
regelui dac din cortegiul triumfal cu care a defilat prin Roma, aserțiunea conține doar 
nemulțumirea generată de ştirbirea gloriei personale. Sinuciderea lui Decebal fusese oricum 
privită altfel în epocă, într-o cheie pozitivă, imagine rămasă valabilă până astăzi. Chiar 
apropiaţi ai momentului morții regelui, relatează admirativ alegerea acestuia, aşa cum putem 
deduce şi din aluzia lui Pliniu cel Tânăr, care aprobă intenția unui oarecare Caninius, ce dorea 
să scrie despre războaiele dacice: pu/sum regia, pulsum etiam vita regem nihil desperantem”5%5. 

Suicidul este aclamat în modernitate în rare ocazii ca act de eroism?58%, căci acum face 
cel mai adesea subiectul reprobării sociale, reminiscență evidentă a Evului Mediu impregnat 
de sensibilitatea creştinismului, critic fundamental al unei astfel de soluţii. Însă înaintea 
creștinismului, Europa, barbară sau nu, avea alte repere şi perspective asupra deciziei 
individului de a muri şi asupra controlului propriului destin. 

Mentalitatea Antichității trata moartea voluntară drept proba deplină a libertăţii. Lista 
lungă a sinuciderilor unor personaje ilustre, confirmă nu neapărat acceptarea gestului, cât 
tolerarea lui. Gândirea anticilor coincide în acceptarea faptului că măsura supremă a libertăţii 
individului constă în puterea acestuia de a decide singur asupra propriei vieţi sau morţi. În 
viziunea lor, viața nu merita să fie conservată decât dacă reprezintă un bine, adică dacă este 
conformă cu rațiunea, cu demnitatea umană și dacă aduce mai multe satisfacţii decât 
nenorociri25%5. În interiorul acestei scheme generale, fiecare caz are accentul și particularităţile 
lui. 

Grecia, spre exemplu, a fost vestită mai mult prin sinuciderile din rațiuni filozofice, 
politice sau amoroase, decât prin cele cu motivaţie războinică. În acest peisaj, sinuciderile 
patriotice ale lui Temistocle sau Demostene sunt cu atât mai exotice, iar condamnarea gestului 
de către Platon sau Aristotel, reprezintă într-adevăr excepţii ale gândirii greceşti. Dar elenii 
deveniseră, oricum, mai mult filozofi decât războinici; mentalitatea și istoria lor de după 
războaiele medice arată acest lucru, iar bătălia de la Kynos Kephalai îl confirmă. 

Cealaltă mare civilizație mediteraneeană, Roma, pare să fi fost ceva mai favorabilă 
suicidului, aparent ca o influenţă a stoicismului asupra culturii ei5%€. Curentul cinic, care stătea 
la baza stoicismului, se regăseşte de altfel mult mai prezent în mentalitatea romană, care lega 
adesea sinuciderea şi ideea de onoare. Istoria Romei oferă o mai lungă listă de sinucideri ilustre, 
dincolo de care putem doar bănui desimea celor anonime. Dreptul roman îngăduia tuturor actul 
suicidal, mai puțin sclavilor, a căror sinucidere era asimilată distrugerii proprietăţii, și mai era 
interzisă soldaților de rând. Regula nu se aplica, aparent, comandanților, căci dacă motivele 


2583 [să scrii despre războiul dacic...vei cânta despre] un rege alungat din reședința sa, izgonit chiar din viaţă, fără 
Să fi pierdut niciodată nădejdea [...]. Pliniu cel Tânăr, Scrisori în nouă cărţi, VIII, 4, 2. 

2584 Tot ca o reminiscență, este acceptat tacit în contemporaneitate doar în situaţii militare. 

2555 Minois 2002: 50-51. 

258 Minois 2002: 53. 

politice sunt mai abundente — consecinţe a luptelor pentru putere cu nimic mai puţin sângeroase 
— nu lipsesc din seria sinucigaşilor comandanţi și generali perdanţi. Brutus Marcus lunius, 
Marcus Antonius, Cassius Longinus Caius, Publius Quinctilius Varus sau generalul Cneius 
Pompeius Longinus sunt câteva nume celebre, intrate în legendă prin gestul lor final. Rafinata 
lume romană era profund marcată de propria istorie, de structurile ei militare şi de psihologia 
războinică impusă de acestea?%. 

Tabloul general antic este așadar solidar cu ideea suicidului, iar dintre cauze, 
înfrângerea militară pare a fi cea mai Justificabilă. Societăţile barbare, cu o construcție 
psihologică mult mai înclinată spre eroism și recompensa divină derivată din acesta, sunt la 
rândul lor favorabile gesturilor suicidale în contexte militare nefericite. Din păcate, 
consemnările asupra acestor aspecte sunt rarisime. Tacit spune despre germani că lepădarea 
scutului [era] cea mai mare rușine, gest ce atrăgea oprobiul public, iar mulţi războinici astfel 
ostracizaţi, scăpaţi teferi din războaie au pus capăt rușinii lor cu ştreangul'*%. Nu lipsesc 
exemple din rândul elitelor, personaje ilustre care şi-au luat viaţa în urma insucceselor militare. 
Între aceştia sunt de amintit regele celt Anerosteos şi fruntașii lui, regina icenilor, Bodicca, 
regele Pontului, Mithridates VI Eupator sau legendarul general cartaginez Hannibal. Ecourile 
războaielor daco-romane, propaganda imperială care a urmat cuceririi Daciei, unele piese de 
artă minoră”5% (PL. 33/4), poate şi poveştile colportate de dacii risipiţi prin Imperiu sau de 
veterani, au fixat în mentalul colectiv antic numele şi gestul regelui dacilor, Decebal. Numele 
acestui periculos adversar va deveni, aproape imediat după moartea lui, popular nu doar printre 
dacii risipiţi de-a lungul Europei, ci chiar în rândurile armatei romane, căci unii vor purta 
numele lui Decebal?5%. Numele lui nu mai era acum al unui duşman perfid, ci al unui mare 
rege din trecut, devenit aproape sinonim cu regatul său legendar”! și ai purta numele însemna 
o altă încercare spirituală de asociere cu faptele de arme, conduita ireproşabilă şi gloria lui. 

Văzut din exterior, un astfel de gest a fost consimțit şi apreciat, chiar de către lumea 
romană. Dacă privim în cheia militară, sinuciderea care salvează onoarea era chiar în acord cu 
propria ei mentalitate şi cu reperele pe care le prețuia. Se aplica acest punct de vedere și 
duşmanilor? Teoretic am fi înclinați să spunem că da, deși unele indicii arată că, cel puţin 
pentru epoca lui Decebal, unele nuanțări ar trebui admise. Moartea unui duşman atât de 
consecvent cum a fost Decebal, fie şi prin suicid, putea fi percepută şi transmisă mai departe 
ca un avertisment. Nimeni, nici un inamic, nici un războinic redutabil, nu scăpa de pedeapsa 
Romei. Scena de pe Columnă, stela lui T. Claudius, piesele de artă minoră, scenele de pe 
ceramica de lux, monedele, toate au răspândit pretutindeni soarta regelui dac. A fost gestul 
suicidal perceput drept un gest de lașitate? De fugă din fața răspunderii privind faptele sale. 
Este posibilă intenția propagandei imperiale de a transforma sinuciderea regală într-o 


răzbunare simbolică?5%. Mutilarea cadavrului regal”5%, pe lângă posibile considerente 


2581 Van Hooff 1990: 87-88. 

2588 Tacit, Germania, VI, 4. 

2559 Este vorba despre o figurină de bronz păstrată la Biblioteca Naţională din Paris (PL. 33/4), identificată ca 
reprezentându-l pe regele dac în momentul în care-şi pune capăt zilelor (Petolescu 2010: 116, fig. 9/1) sau 
decorurile de pe unele vase gallice de tip terra sigillata (Petolescu 2010: 155, cu bibliografia). 

259 Cel mai frecvent atestat nume dacic în inscripţii (Matei-Popescu 2017: 143-146). 

2591 Dana 2006: 125. 

2592 Allely, Dana 2014: 124-125. 

2593 Uciderea şi mai ales decapitarea unui comandant inamic avea aproape invariabil ca efect slăbirea rezistenţei. 
Un astfel de rezultat apare atunci când adversarul are o structură de conducere carismatică. Aceasta înseamnă că 
duşmanul este ţinut împreună de unul sau de o mână de lideri puternici şi funcționează din cauza conducerii acelei 
persoane, mai degrabă decât de orice tip de structură birocratică sau legături ideologice. Prezentarea capului şi 
mâinii regelui în fața armatelor şi probabil şi a prizonierilor daci avea, printre altele şi scopul demoralizării celor 

pragmatice (corpul întreg era dificil de transportat repede şi la distanțe mari) putea avea și 
această semnificaţie”5, primită, mai sigur, ulterior evenimentului. Dar, la fel de posibil, 
publicitatea de care a beneficiat gestul lui Decebal — despre nici o altă căpetenie dușmană nu 
se mai vorbise atâta — a avut şi un efect invers. Regele dac și faptele lui au intrat în legendă și 
în imaginar, iar mentalul colectiv l-a perceput într-o altă cheie decât cea negativă. Numele 
regelui purtat chiar şi de către militari romani este un argument în acest sens. El nu putea fi 
asociat unui proscris sau fricos, chiar dacă sinuciderea sa nu fusese una acceptată ca aparținând 
bunei tradiții militare a epocii republicane. Discreditarea regelui dac, neîndoielnic o practică a 
propagandei oficiale, şi vedem urmele acesteia începând cu prezentarea capului şi mâinii drepte 
armatei staționate la Ranisstorum și până la aruncarea capului pe treptele Gemoniae, nu pare 
să fi avut efectul scontat. Deceniile de război şi faptele lui Decebal, confruntările, victimele şi 
atrocitățile reciproce, au marcat profund imaginarul public antic în aşa măsură încât nici 
moartea propriu-zisă, nici mutilarea cadavrului şi nici expunerea resturilor corpului său nu au 
mai putut schimba imaginea regelui şi nici respingerea definitivă de către populus 
Romanus?5%. Într-o lume dominată de război, militari şi mentalitaţi eroice, au avut întâietate 
faptele de arme ale regelui, un războinic vestit, fără îndoială, și nu mesajul şi imaginea negativă 
dorită de propaganda imperială. 

Cum a fost perceput, însă, actul suicidal în interiorul societăți dacice? A fost un gest 
disperat, generat de frică sau el coincidea cu normele general acceptate în structurile sociale 
dacice? Din nou, lipsa detaliilor despre această societate aproape descalifică orice încercare de 
descifrare, împingând demersul pe terenul instabil al presupunerilor. Cu toate incertitudinile 
avute în vedere, poate fi aruncată o privire în interiorul mecanismelor psiho-sociale care 
animau şi gestionau lumea și mentalitatea războinică barbară. 

Regele Decebal, în primul rând, aparținea unui foarte clar etaj social. El era un 
războinic, calitate în care îl vedem în tinereţe pustiind Moesia în fruntea detașamentelor sale, 
îl vedem învingând generali romani, căpetenii iazyge sau oponenți din propriul său regat. Nu 
avem nici un motiv pentru care să nu acceptăm că a fost soldat toată viaţa lui. Modul de viață 
al aristocrației războinice comporta o serie de conduite de substituție în condiţiile în care 
războiul era de fapt o sinucidere la fel de bine planificată. Cu alte cuvinte, perspectiva morţii, 
se înțelege că una eroică?5%, a fost permanent una prezentă şi reală. Modelele teoretice descrise 
nu fac altceva decât să sublinieze importanţa religiosului în viața militară și în evenimentele 
speciale la care elitele militare participau. 

Între variabilele necunoscute este şi programul centrului sacru din Munţii Orăștiei; 
ecourile târzii însă spun că dacii erau convinși că nu mor, ci doar își schimbă reședința, mai 
degrabă sunt înclinați să înfrunte moartea”. Fără alte documente ajutătoare este greu de ales 
ce este topos literar și ce este realitate; în schimb dacă este imaginație, trebuie spus că este 
imaginația unor observatori mai apropiați de acea realitate decât suntem noi, astăzi. Între 
momentul Zamolxe, creditat cu naşterea acestei mentalități și momentul consemnării ei de către 
împăratul Iulian a trecut mai bine de o mie de ani. Un mileniu este, într-adevăr, un timp 
îndelungat dacă ne raportăm la scara unei civilizații, dar religia are întotdeauna un caracter 
extrem de conservator. Cel puţin unele precepte fundamentale trebuie să fi rămas în uz, iar cele 


care mai opuneau rezistență. Putem considera, reparcurgând domnia lui Decebal, că prestigiul său era solid în 
cadrul armatelor sale şi probabil chiar şi în restul societății dacice. 

2594 Allely, Dana 2014: 129. 

2595 Allely, Dana 2014: 133. 

25% Sacrificiul pe care regele şi l-a asumat constituia un gest simbolic, similar morţii eroice în luptă, ambele fiind 
elemente esențiale ale ideologiei războinice specifice mentalităţii vechilor populaţii indo-europene. Exemple 
asemănătoare se cunosc în mitologia romană, celtică sau germanică (Rustoiu 2007b: 71). 

2597 Tulian Apostatul, Împărații, 22. 

cu iz războinic sunt vizibile la tot pasul, în arhitectura militară, în arme, morminte, fapte şi în 
ecourile Antichității. 

Lumii acesteia îi aparținea şi Decebal. Este foarte probabil că, dacă decesul ar fi 
survenit în alte condiţii, regele s-ar fi alăturat strămoșilor lui după datină, incinerat. Dar lumea 
de care vorbeam şi de care era legat atât de intim se dezintegra cu repeziciune, iar el era direct 
răspunzător de acest lucru. 

Moartea voluntară nu era pentru religioasa lume antică altceva decât una dintre cele 
mai speciale forme de sacrificiu. Un astfel de act însemna distrugere ostentativă fie ucigând 
animalul consacrat, fie deteriorând sau chiar doar depunând în sol obiectul oferit sau lichidul 
vărsat ori, desigur, luând viaţa unei fiinţe umane. Eficienţa sacrificiului — considerat formă de 
comunicare cu figurile sacre ale religiei, dacice în acest caz — era legată indisolubil de 
amploarea renunţării:5%, de valoarea sacrificiului săvârșit. Actul în sine, pe tot palierul de 
posibilități, de la simplu la total, era destinat creării unei legături, a unei reciprocități între om 
şi lumea celestă. Regele dacilor, pierzându-și patria, se oferă pe sine zeilor, prin moarte”*, ca 
o ispăşire codificată de tradiții rituale în care prezența emblematicului pumnal încovoiat, el 
însuși simbol al sacrificiului, al Morţii şi al renașterii, nu este o coincidenţă?*%. Un asemenea 
gen de suicid, ce denotă un anumit cod de onoare militară, nu neapărat separat de valoarea 
religioasă?%!, are ca principală finalitate refacerea echilibrului deteriorat dintre lumi. Nu doar 
regele se sinucide, Columna păstrează şi gestul similar al altor căpetenii dacice. Toate aceste 
morți pot fi asumate ideii de sacrificiu calculat, aflat în relație complexă cu actele sociale și 
culturale în care au evoluat războinicii respectivi. 

Sinuciderea în grup a războinicilor daci nu e nici pe departe un caz singular în 
Antichitate, dar are particularitățile lui. Cimbrii învinşi de consulul G. Marius în bătălia de la 
Vercellae (101 a.Chr) se sinucid în grup”%%?; la Masada, chiar dacă metoda este adaptată 
credințelor iudaice care interzic suicidul — câţiva indivizi îi înjunghie pe ceilalți, apoi se ucid 
între ei şi doar ultimul se sinucide — procedura este similară în efecte. La fel locuitorii Miletului 
asediat de perși, îşi ucid familiile şi apoi se sinucid în masă?%%. Mai aproape de spaţiul dacic, 
Tarsa, căpetenia unor traci asediați de guvernatorul Moesiei, Caius Poppaeus Sabinus, se 
sinucide, împreună cu unii fruntași ai săi, înjunghiindu-se?6%0%. 

Dincolo de Dunăre, nu mult după moartea tracului Tarsa, regele dac și căpeteniile ce 
aleg să moară îşi condamnau neamul sau încercau să-l salveze? Era viaţa atât de importantă 
încât să te agăţi de ea cu orice preţ sau moartea era preferabilă? Ca şi pe vremea lui Tarsa, unii 
aleg o cale, alții alta, semn că e bine să nu monolitizăm imprudent natura umană sau credinţele 
religioase care o guvernau. Totuşi, Decebal şi alți comandanţi preferă să moară de propria lor 
mână. Chiar dacă sinuciderea se află în palierul mistic, iar istoriografia aflată în fața descrierii 
lui Herodot despre credinţa geților în nemurire s-a limitat la a-i descrie pe aceştia că se cred 
nemuritori, este evident că tabloul nu corespunde deloc realităţii. Toţi geții au murit și e de 
domeniul evidenţei că acest lucru a fost observat și de ei înşişi. Zoe Petre, erudită cunoscătoare 
a sensurilor şi formulărilor limbii greceşti antice, oferă o traducere mult mai pertinentă. 
Cuvântul athanatizein nu înseamnă a (se) crede nemuritor, Ci a (se) face nemuritor prin 


25% Coman 2008: 127. 

25% Sinuciderea regelui explicată prin iminenta captivitate, urmată de tratamentul umilitor aferent, este doar o 
justificare, cel puţin simplistă şi, în consecinţă, intens promovată de istoriografie, interesată mai mult de aspectul 
eroic al sfârşitului regalității dacice decât de fundamentele religioase ale lui Decebal şi ale timpului său. 

25% Rustoiu 2002: 61. 

201 Borangic 2010a: 98-99. 

202 Plutarch, Marius, 27, 1-3 (alte cazuri la Allely, Dana 2014: 123). 

2503 Ammianus Marcelinus, XXVIII, 1, 3. 

2604 Taci, Anale, 50, 3. Războiul a avut loc undeva între anii 26-34 p.Chr. 

practicarea unor rituri prin care, din muritor, devii nemuritor”*%. Momentul morţii şi contextul 
lui nu sunt altceva decât un rit de trecere, din viață în moarte, individul devenind din muritor, 
nemuritor. Criticii textului herodotian, deși nu contestă descrierea, afirmă că este imposibil de 
documentat evoluţia acestor practici în mediul geto-dacic, dar nici nu oferă o explicație 
satisfăcătoare unei atari fracturi ideologice între mentalitatea epocii prinților geţi şi cea a regilor 
daci. Era moartea eroică parte a unui astfel de rit, care asigura nemurirea? Dacă prin nemurire 
înțelegem comuniunea cu divinitatea și observăm cadrul în care s-a produs această moarte 
voluntară, probabilitatea este foarte ridicată, iar istoria capătă sens. 

Întreţinerea acestei impresii despre războinicii nord-dunăreni, depăşeşte pe alocuri 
explicația unui topos literar. Căci textele anticilor, dincolo de exagerări, imprecizii sau 
înflorituri, sunt unanime asupra acestei alegeri: unii [...] sunt cu totul gata să înfrunte moartea, 
mai ales geții. Acest lucru se datoreşte credințelor lor deosebite; unii cred că sufletele celor 
care mor se vor întoarce pe pământ, iar alții socotesc că, deşi nu se vor mai întoarce, ele totuşi 
nu se sting, ci merg în locuri mai fericite"%. Din nou suntem puşi în faţa unei dileme. 
Istoriografia oscilează larg între acceptarea fără rezerve a sistemului religios sintetizat cumva 
de Pomponius Mela, construind pe baza lui scenarii stufoase, şi catalogarea acestuia drept 
fantezie antică. Unanimitatea se fragmentează rapid atunci când construcția logică cere 
înțelegerea sau măcar descrierea resorturilor psiho-sociale care fundamentau astfel de credințe 
la modul general și a celor cu caracter războinic în special. 

Păstrând proporțiile, dar privind lucrurile prin prisma sacrificiului regal, civilizația 
geto-dacică se întinde, şi nu doar istoriografic, între domnia şi sinuciderea legendarului 
Charnabon, care stăpânea peste geţi, şi domnia și sinuciderea lui Decebal, regele dacilor. 

În acest registru larg, regele, însă, nu era altceva decât mesagerul pe care altădată 
tovarăşii săi îl aruncau în lănci, cu misiunea de a se înfățişa zeilor. Regele era cel mai bun 
dintre ai săi. Izgonit chiar din viaţă, fără să fi pierdut niciodată nădejdea de a fi între zeii 
neamului lui, regele săvârşeşte singur sacrificiul necesar legăturii sau refacerii acestei 
conexiuni cu divinitatea. Folosindu-și pumnalul curbat, armă nu doar potrivită demnității sale, 
ci şi profund legată de ideea de sacrificiu, regele se oferă singur și conştient morții, cu un dublu 
sens. 

Aflat în imposibilitatea de a-şi exercita atribuţiile, conştientizează fractura relațiilor cu 
palierul superior al existenţei şi își asumă responsabilitatea situației. Teama de a nu fi prins şi 
umilit, temă aproape cvasigenerală în toposul personajului, devenită un fel de certitudine în 
peisajul istoriografic modern, este o reducere incorectă a dimensiunilor gestului suicidal, plasat 
în tradiţie doar pentru a putea construi pe el arhetipul eroului. Fără a o respinge cu totul, vorbim 
până la urmă de o mentalitate războinică, această explicație e prea simplistă şi nu ţine cont de 
universul religios în care regele şi societatea peste care domnea au trăit şi au murit. 

Sacrificiul regal nu a oferit doar sustragerea din realitatea nefavorabilă, ci a construit 
de fapt premisele unei alte realități, evident imaginată ca fiind mai bună. Murind, regele își 
oferă sieşi şansa renașterii într-un context nou, neviciat. Dar pentru asta era nevoie să urce la 
zei, singura forță care avea atributele necesare rescrierii faptelor şi nu putea face asta decât 
murind într-un anume fel. Într-un fel pentru care, războinic şi rege deopotrivă, se pregătise 
toată viaţa. Nu avea cum să rateze momentul cel mai important, lăsându-se prins şi ucis ca un 
oarecare. 

În fond, în acel univers nu era cunoscută altă cale către cer decât murind onorabil, motiv 
pentru care nu doar Antichitatea l-a păstrat pe Decebal în memorie ca pe un erou, ci, foarte 
probabil, chiar şi propriul lui popor. Dar despre ce credeau acești oameni, istoria, din nou, nu 


2605 Petre 2004: 57-60 (pe baza și cu bibliografia mai veche a discuţiei). 
260 Pomponius Mela, Descrierea pământului, |, 18. Tema este regăsită, în diferite nuanţe, la mulţi autori antici. 

consemnează nimic, motiv pentru care, foarte probabil, nu vom şti niciodată nimic despre ei, 
altceva decât ce ne spune viaţa şi gestul regelui lor. 


Vas terra sigillata, descoperit în Franţa, La Graufesenque, 
cu reprezentarea sinuciderii lui Decebal. 
(apud Rusu-Bolindeţ 2006). 

VI. CONSIDERAȚII FINALE 


Istoria a consemnat şi probat, prin textele şi artefactele păstrate, certitudinea existenței 
elitelor geto-dacice, aliniind în acest fel societatea dacică la teoriile sociologice dezvoltate în 
ultimul secol. Istoria sau genealogia elitelor coboară adânc în timp, atât de departe încât 
demersul devine inutil și imprecis prin însăşi istoria subiectului. Societăţile, comunitățile, 
grupurile au fost conduse întotdeauna de indivizi charismatici sau competenţi, însoțiți 
permanent de suitele lor. În spatele acestui truism este posibil orice parcurs istoric al elitelor 
ne-am imagina. 

Faptul că mare parte din ce ştim despre civilizația geto-dacică provine prioritar din zona 
ei militară, devine un pic frustrant. Extrasă din context, această observație poate părea 
inadecvată sau cel puțin eronată, atât din perspectiva modernă — şi aici frustrarea este oarecum 
îndreptățită — cât şi din punct de vedere istoric, unde ea ar putea părea incorectă. Prin definiție 
însă, civilizaţia în discuţie nu poate fi redusă la propria ei dinamică războinică. În fond, nici o 
structură socială antică nu a fost compusă exclusiv din elemente militare, chiar dacă acestea 
dominau construcțiile sociale și politice de care aparțineau. Aproape paradoxal însă, la o privire 
de ansamblu, se observă că toate entitățile politice ale Europei antice şi chiar cele medievale; 
orașe-stat, regate sau imperii au fost fondate de elemente războinice. Cum aceste grupuri, 
înarmate şi bine organizate din principiu, erau în mod natural elitiste în raport cu restul 
societăţii, este firesc să vorbim despre existenţa elitelor militare, indiferent de cultura sau 
civilizația analizată. Sociologic, elitele reprezintă instrumente care permit analiza proceselor 
prin care societățile îşi perpetuează puterea şi prin care ele se transformă, condiționate de 
această putere. lar puterea, sub orice formă am privi conceptul, a fost dintotdeauna un apanaj 
al elitelor la modul general şi mai cu seamă al celor militare, la modul propriu. 

Se pune însă întrebarea dacă este corect ca discuţia să fie una la plural? Putem opera cu 
pluralități elitare? Se aplică teoriile sociologice secvenţei istorice cercetate? 

La prima vedere, vocabula elite pare o calchiere a substantivului englez elite, o practică 
frecvent întâlnită în limbajul colocvial contemporan și de aici preluată mai departe, nu 
întotdeauna corect sau cu o justificare rezonabilă. Utilizarea termenului ca axă a acestui studiu 
are însă în vedere pluralitatea reală conținută. Merită subliniat că opoziţia între singular şi 
plural a vocabulei — și a conceptului în sine — este una dintre cele mai vechi şi dezbătute 
subiecte sociologice. Teoretic, dacă am elimina conţinutul istoric al temei, am elimina şi 
ambiguitatea în cauză din sistemul social analizat. Dimensiunea istorică a acestuia permite 
însă, şi chiar reclamă, nuanţări de sens, căci cadrele istorice analizate arată că elitele au fost 
întotdeauna diferite de la o generaţie la alta, de la epocă la alta, de la un sistem social la altul, 
de la o zonă la alta. În plus, elitele, ca entităţi sociale, conţin şi un paradox. Deşi din principiu 
sunt conservatoare, ele sunt în acelaşi timp în mod sistematic deosebit de dinamice în interiorul 
lor, atât în ce priveşte resursele umane, cât mai cu seamă conţinutul socio-cultural. Funcţia 
militară deținută supralicitează vitalitatea elitelor pe cel puţin două coordonate. Una are la bază 
coeficientul de risc foarte mare, determinat de acţiunile constant violente. Elitele militare au 
fost permanent expuse unei regenerări accelerate, cauzate de pierderile mari și relativ constante 
suferite. A doua caracteristică, ce apare în contradicție cu prudența şi reticența cu care elitele 
acceptă schimbările, este pragmatismul specific militarilor. Fie că vorbim de noi tehnici şi 
tehnologii, de noi idei, strategii sau doar despre modele culturale, de mobilitatea naturală a 
războinicilor, toate modifică permanent şi în scurt timp demografia, compunerea, 
caracteristicile, comportamentele și mentalităţile elitelor militare. Este logic, în acest registru, 
să vorbim despre elite, conştientizând faptul că acestea erau diferite sau se modificau vizibil 
de la o regiune la alta, de la un secol la altul. 

Conceptul de elită provine din sociologie, unde a fost inițial aplicat spectrului politic, 
şi de la care a fost preluat ulterior de istorie, disciplină care a observat faptul că elitele politice 
nu au fost singurele forțe motrice ale societăților. Din perspectiva istoriei, elita se defineşte ca 
orice grup care se detașează de masa populației prin aptitudini, capacităţi, poziție, avere, dotări 
sau realizări. Putem vorbi în orice secvenţă istorică de elite politice, culturale, religioase, 
economice, științifice şi desigur militare. În ceea ce priveşte elitele militare, diferenţele sunt 
date de anumite particularităţi locale şi de unele detalii numerice și calitative. 

Se remarcă, aşadar, o primă pluralitate a elitei, stratificată la rândul ei pe subgrupe. Pe 
de altă parte, oricare dintre aceste elite se comportă ca un organism social, în sensul unei 
evoluții în timp. Altfel spus, oricare grup elitar apare, îşi formează propriile mecanisme, se 
dezvoltă, pe baza unor reguli comportamentale, are puncte de apogeu — marcate prin opulenţă, 
vizibilitate şi rezultate — decade şi la un moment dat dispare. Continuitatea grupului 
demonstrează un alt mod de pluralitate elitară, deoarece modificările inerente petrecute în 
evoluția acestuia — în ciuda conservatorismului specific — aduc permanent în prim plan noi 
elite, fie că ne referim la componentele instituționale sau la cele pur sociale. Cu alte cuvinte, 
pluralitatea elitelor este demonstrabilă şi pe orizontala socială şi pe verticala cronologică şi este 
aplicabilă oricărui tip de elită. Cele militare nu fac excepție. 

Revenind, elitele care interesează în acest moment sunt cele care au dominat cultura şi 
civilizația geto-dacică începând cu secolul al II-lea a.Chr. Segmentul cronologic abordat a fost 
ales nu doar pentru dinamica socială, culturală, politică şi militară conținută, ci şi pentru 
nuanțele extrem de diferite faţă de epoca precedentă şi de cea ulterioară, particularizând 
fundamental perioada. În mod evident, cercetarea nu a putut fi cantonată extrem de strict în 
acest interval. Chiar dacă e diferit de epoca prinților geți, regatul dac se leagă organic, prin 
tradiții, prin moșteniri diverse şi chiar prin continuitate biologică, de propria lui istorie locală. 

La modul general, pentru spaţiul și epoca abordată, putem vorbi de elite politice (regi, 
aristocrați, demnitari), elite religioase (mari preoți, cler) şi elite militare (aristocrați, războinici 
profesionişti). Despre elitele economice, compuse teoretic din comercianţi și/sau meşteşugari, 
informaţiile rezonabile, sub aspectul relevanţei și corectitudinii, sunt cel mult indirecte. Despre 
negustorii locali nu avem nici o consemnare, deşi activitățile comerciale erau fireşti, cel puțin 
cu anumite mărfuri (sare, metale, şeptel, cereale, vânat, lemn, sclavi etc.). Informaţiile despre 
neguțătorii greci sau romani ajunşi în aceste locuri sunt sporadice, dar aceștia trebuiau să 
negocieze într-un fel sau altul cu barbarii. Fără intermediari localnici, coeficientele mari de risc 
descalificau orice tentativă de negoț. Dacă partenerii de afaceri erau direct căpeteniile locale 
sau omonimii comercianților mediteraneeni, rămâne o altă necunoscută, în lipsa unor surse 
concrete. Chiar comerțul în sine, reflectat în existența unor produse de import şi monede 
descoperite în mediul local, se disimulează puternic în spatele numeroaselor expediţii militare 
şi campanii de jaf întreprinse de războinicele căpetenii barbare în dauna vecinilor. Este 
imposibil de determinat traseul exact al acestor indicatori, astfel că întreaga problematică 
rămâne extrem de fragilă. Cu toate acestea, se poate extrage cu mare probabilitate de adevăr, 
faptul că eventualii negustori geți sau daci nu aveau vreo implicare directă în plan politic, iar 
posibila lor contribuţie pe plan local s-a mărginit la rolul de vectori, poziţie importantă nu 
neapărat prin circulația mărfurilor, cât prin cea a ideilor. Din nefericire, istoria n-a consemnat 
nimic despre aceştia, iar creditarea acestei categorii socio-profesionale cu mai mult decât unele 
probabilităţi, logice de altfel, implică un grad prea mare de presupuneri riscante. 

Tot în categoria elitelor economice se încadrau şi producătorii locali de bunuri. 
Consemnările directe despre artizani lipsesc, dar de data aceasta existența și implicarea 
acestora în viaţa socio-economică a comunităţilor este certificată de produsele fabricate, unele 
cu caracter de lux, precum și de urmele atelierelor. Cuprinderea acestor categorii profesionale 
în rândul elitelor nu le califică drept participante la viața comunităților într-o altă cheie decât 
cea economică. Este posibil ca o excepţie în acest sens să o fi constituit meșterii metalurgi, 

prelucrarea metalelor fiind la toate populaţiile antice asociată cu sacrul. Chiar şi în acest caz — 
documentat indirect de numeroasele ateliere metalurgice situate în proximitatea 
Sarmizegetusei Regia şi a unor dave importante — statutul social aparte al faurilor interfera cu 
fenomenul magico-religios şi mai puțin cu cel politic. 

Privitor la elitele socio-politice, trebuie remarcat că cele trei tipuri de elite nu au fost în 
nici un caz omogene. Aristocraţii acced la funcția regală, mari preoți devin regi, suveranii sunt 
şi războinici remarcabili, războinicii, chiar fără ranguri nobiliare, fac parte din anturajul 
autorităţii regale. Dar, în esenţă, sectoarele de competenţă rămân bine delimitate, astfel încât 
elitele războinice, relevate din numeroase surse directe şi indirecte, pot fi conturate credibil. 

Elitele militare ale regatului dac au un parcurs istoric care începe cu mult înainte de 
secolul al II-lea a.Chr., însă devin vizibile la nordul Dunării abia cu debutul acelui secol, 
favorizate şi dinamizate de convulsiile politice şi militare petrecute în Balcanii de Nord. Istoria 
elitelor războinice locale se divide, foarte probabil abia în acest interval temporal, deoarece 
avem de a face cu o componentă dominantă tradițional, aristocrația războinică şi una 
inovatoare, războinicii de meserie. Ambele structuri au efecte sociale şi impact diferite. Chiar 
traseul lor istoric pare să fi fost, în mare măsură, diferit. Mai mult însă, le separă un set de 
caracteristici fundamentale. 

Indiferent cum am utiliza termenul e/ită, luat individual el reflectă convenţional şi 
invariabil aristocrația. Această clasă socială, ale cărei origini se pierd în preistorie, deţinea o 
pleiadă de privilegii, bazate pe proprietate, control şi exploatare a unui teritoriu. Demarcarea 
față de structurile sociale inferioare apare clară când se ia în calcul ponderea cotei parte deţinută 
din resursele unui teritoriu oarecare. Aristocrația se detașează de mase și prin sentimentul 
evident ale identității, atent şi sistematic cultivat, ce decurge în principal din legăturile de 
familie trainice. În funcţie de aceste repere, legitimarea puterii a pus întotdeauna un accent 
puternic pe ereditate, pe stabilirea riguroasă a genealogiilor şi s-a raportat permanent la acestea. 
Cu alte cuvinte, poziţia aristocrației a fost una determinată de preeminenţă, iar pentru 
conservarea statutului lor, nobilii au instituit permanent strategii de excludere, urmărind 
limitarea calității de membru, favorizând în acelaşi timp propriile rude. 

Dacă în cadrul elitelor politice, accederea în interior era condiționată, pe lângă 
genealogie, de posesiuni, relaţii sau conjuncturi, în cazul elitelor războinice consacrarea era 
subsumată unor rituri de trecere specifice fenomenului militar. În principiu, în mediile 
războinice, calitățile individului prevalau sau măcar completau preeminenţa, totuși, cel puțin 
în ceea ce priveşte aristocrația geto-dacică, informaţiile sunt extrem de fragile. Cert este că 
aristocrații locali avea reputația unor războinici redutabili, astfel că ambele principii, 
pragmatismul militar și privilegiile genealogice, par să fi fost comasate natural şi împreună au 
construit identitatea şi imaginea eroizată de care aceştia au beneficiat. Funcţia războinică a 
nobilimii a supralicitat politica internă restrictivă a grupului, prin instituirea unor rituri de 
agregare, ale căror condiții interne, determinate de genealogie, competenţe sau alte repere, le 
putem doar bănui. Astfel de rituri erau prin definiție complexe şi extinse pe toată durata vieții 
individului, de la nașterea copilului, la iniţierea și consacrarea adolescentului, întreținută de 
convivialitatea periodică, în diverse şi nenumărate moduri şi până la moartea războinicului. 
Unele dintre aceste ritualuri priveau direct individul în cauză, dar cele mai multe erau destinate 
grupului şi, parțial, comunităţii extinse. Solidificarea acestor manifestări perene, articulate într- 
un sistem ideologic, dublat de credinţe religioase instituționalizate, a avut ca efect politic pe 
plan local nașterea Regatului dac. 

Principala sursă de informare asupra statutului elitelor este studiul monumentelor 
rămase din epoca dacică, structuri materiale care completează reflexia arheologică a elitelor 
războinice. Între aceste edificii monumentele funerare sunt deosebit de importante, căci reflectă 
parțial și credințele respectivului grup social. Mormântul, îndeosebi cel tumular, avea menirea 

de a permanentiza statutul decedatului, stabilitatea sistemului social şi spiritual existent, 
puterea comunității și constituia un posibil indicator teritorial. Cimitirul era un reper solid 
pentru comunitate și un serios avertisment pentru inamici. Inventarele funerare specifice 
Jalonau vizibil desprinderea, din ansamblul aristocrației, a elitei războinice, traseu ce poate fi 
urmărit înapoi în timp până în vremurile homerice ale Epocii Bronzului. 

Vocaţia războinică a aristocrației getice, şi apoi dacice, este bine documentată, chiar și 
după reformele burebistane, perioadă creditată cu restructurarea acestei clase, care a conţinut 
şi precizarea mai accentuată a atribuțiilor religioase ale unei părți din elita nobiliară, precum și 
desemnarea explicită a unor aristocrați în zona sacrului. Rezumând, se observă implicarea elitei 
în toate cele trei domenii de maxim interes social: politic, spiritual și militar. 

Activitatea războinică era modul principal prin care elita își proiecta puterea și 
ideologia în structurile sociale inferioare şi era, mai ales, modalitatea primară de acumulare de 
putere, capital și imagine. Elementele constitutive ale acestei imagini publice arată, prin număr, 
variaţie şi diversitate, o ideologie elaborată, complexă și foarte bine asumată de întreaga 
societate. Autoritatea nobilimii militare se baza şi era construită pe o serie de repere, unele ușor 
de identificat: rezidența, posesiunile, armamentul, postura de cavaler, podoabele și bijuteriile, 
mormântul, în ultimă instanţă. La fel de vizibile, dar din alt spectru de expresie, nu mai puțin 
elocvent, erau genealogia, statutul și poziţia ierarhică, acţiunile sociale întreprinse (daruri, 
recompense, acţiuni punitive etc.), practicarea unor rituri şi ritualuri specifice, charisma, 
calitățile fizice și psihice, competențele, relația cu alte surse de autoritate (religioase, politice 
sau militare), relaţiile cu străinii (alianţe, conflicte, schimburi etc.), accesul la resurse, monedă 
şi produse, atât locale, cât şi din import. 

Unele dintre aceste elemente, care construiesc profilul aristocrației războinice, erau 
caracteristice fondului local, emanate din lunga tradiție războinică şi culturală autohtonă. 
Altele au fost rezultatul coabitărilor cu alogenii, a contactelor şi schimburilor frecvente cu 
vecinii, fie ei inamici sau aliați. 

Între caracteristicile locale un rol extrem de important l-a ocupat apetenţa pentru 
construcția de fortărețe. Numărul acestor cetăți a fost foarte mare, raportat la sistemele 
defensive contemporane din Antichitatea balcanică şi pentru ridicarea lor s-a consumat o 
cantitate uriașă de energie umană și resurse. Trebuie zis însă că cele aproape 200 de cetăţi de 
toate formele şi dimensiunile, nu au fost permanent contemporane între ele; dinamica 
cronologică a majorităţii lor ne este încă necunoscută în detaliu. Multe sunt necercetate 
mulţumitor, iar o altă bună parte au stratigrafia ca un palimpsest rareori citit până la cel mai 
vechi strat. Foarte puține au fost săpate complet sau măcar edificator. 

Moda construcțiilor militare, demarate în spațiul geto-dacic începând cu secolul al II- 
lea a.Chr., dar cu rădăcini mai vechi, trebuie pusă în legătură cu efervescenţa fortificărilor din 
estul lanțului carpatic, sesizată cu cel puțin două secole înainte, şi care este foarte posibil să fi 
influențat mentalitatea geto-dacică. Construcția numeroaselor cetăți a făcut parte din profilul 
psihologic al războinicilor de elită locali, direct implicaţi într-o competiție de imagine, forță şi 
proiecţie a identităţii proprii în teritoriile pe care le dominau. Ca parte a unei evoluţii fireşti, 
regalitatea a canalizat această mentalitate, existentă deja, spre folosul propriu, a transformat-o 
într-un program edilitar complex, a suplimentat-o şi, cu toate sincopele cunoscute, a reușit să 
o controleze eficient mai bine de două secole. 

Pleiada de fortărețe este subsumată unor principii constructive generale. Ele erau 
ridicate pe înălțimi care dominau rute, căi de acces, atât interioare, cât şi transmontane, precum 
şi diverse resurse naturale. Preferate au fost promontoriile şi mameloanele, platourile 
înălțimilor izolate, piscurile stâncoase, martorii de eroziune; protejate adesea de forme de relief 
mai înalte, aflate în jur. Majoritatea au o bună vizibilitate a domeniului sau, cel puţin, o bună 
legătură vizuală cu alte fortărețe. Din punct de vedere spaţial, cetăţile din arealul intracarpatic 
sunt dispuse radial față de centrul Transilvaniei şi de zona auriferă din munții Apuseni. 

Celelalte fortărețe, din exteriorul Carpaţilor, sunt împrăştiate, în funcție de momentul 
construirii şi de contextul politico-militar al momentului. Eficacitatea acestui sistem militar 
răzbate, la o citire atentă, din consemnările lui Dio Cassius care, referindu-se la ce/ mai 
însemnat război de atunci al romanilor, spune că Traian a purtat războiul mai mult cu 
chibzuială decât cu înfocare, ocupând cu mari primejdii colină după colină”. 

Componentele sociale care au fortificat regatul au avut toate aceste atribute, fapt 
remarcat de concluziile specialiştilor care au abordat, dintr-un unghi sau altul, problemele 
legate de cetățile și centrele rezidenţiale ale regatului dac. Dincolo de deosebirile ce ţin de 
puterea economică a fiecărui lider local, sistemele constructive sunt relativ unitare, mai ales în 
ceea ce priveşte amplasarea, structura şi funcționalitatea fiecărei fortărețe. Acest lucru indică 
o ideologie şi o concepţie asemănătoare pe toată aria. Nu cunoaştem precis sfera de autoritate 
a fiecărui stăpân de cetate — distanţele mici dintre unele cetăţi complică înțelegerea raporturilor 
de ierarhie şi autoritate între lideri — nici motivaţia exactă a „competiției” care a avut ca rezultat 
împânzirea cu cetăți și fortărețe, în special a spațiului intracarpatic. Dacă după domnia lui 
Burebista putem suspecta un program de construcţii decis sau măcar controlat de la centru şi 
concentrat în proximitatea capitalei, pentru secolul anterior, cetăţile au fost ridicate, în lipsa 
unui motiv extern serios, printr-un mimetism social — pe care azi l-am numi snobism. Dincolo 
de prețiozitatea termenului, astfel de manifestări sunt fireşti într-un mediu competitiv prin 
definiție, cum este cel militar, loc unde epatarea este un mijloc de influențare psihologică a 
adversarilor şi, mai ales, a propriei comunități. 

Structurile de putere nu se limitează, odată ce şi-au instituit dominaţia asupra unui grup, 
numai la acceptarea acțiunilor lor violente — fizice sau doar psihologice — care le definesc şi 
care le-au legitimat statutul. Ele caută să-și sublinieze, să-şi aureoleze și înnobileze faptele şi 
mai ales poziţia?%%, prin orice mijloace. Forţa militară, concept din care cetatea face parte 
intrinsecă, a fost unul din cele mai evidente comportamente prin care aceste structuri — de la 
simplele grupări tribale la instituția regală — şi-au impus și perpetuat poziția socială şi prin care 
au sancționat prompt orice opoziție. Rezultatul acestor mecanisme psiho-sociale a fost crearea 
unei stări conflictuale endemice generalizate. Lucian din Samosata spune, retoric desigur, că 
ori de câte ori priveam la ţinutul geților, nu-i vedeam pe geți decât luptând:“%, situaţie 
temperată relativ doar de instituirea regalității, care a canalizat spre exterior violenţa marțială 
şi tensiunile interne acumulate în timp. 

Legitimitatea elitelor nu s-a putut realiza doar prin forță — presiune care, chiar dacă 
impune un anume comportament de răspuns, are limitele ei. Justificarea exercitării puterii a 
folosit intens apelul la sacru, prin transferul către o instanţă transcendentă a responsabilități 
violenței. Prezenţa templelor în, sau alături de cetăţi, în special a celor cu caracter predominant 
militar, sugerează instituţionalizarea unui anume tip de violență marţială. În acest registru, 
relaţia dintre politic și religios, caracteristică epocii regatului dac”*!0, a reprezentat o evoluţie 
sau cel puţin un prag ideologic al fenomenului militar nord-dunărean. Distrugerea tuturor 
cetăților, a sanctuarelor şi templelor dacice de către romani a avut la bază o serie de motivații 
pragmatice, în cazul primelor, dar pentru construcţiile şi incintele sacre, s-a urmărit lipsirea 
rezistenţei dacice de suportul divin:%!!, recunoscându-se în acest fel, importanţa vieţii 
religioase în manifestările politico-militare ale regatului dac. Eliminarea clerului, ca efect al 

cuceririi Daciei, a avut acelaşi scop, respectiv demantelarea structurilor de autoritate, care ar fi 
putut constitui un pericol permanent pentru noua configuraţie politică a regiunii. 

Cetățile geto-dacilor au redimensionat fenomenul militar nord-dunărean, în primul rând 
prin prezenţa lor în peisaj, proiectând în teritoriu autoritatea elitei, care a primit înapoi o serie 
de consecinţe ale disciplinei structurilor sociale inferioare. Dacă elementele războinice ale 
societăţii, cu un mental înclinat spre eroism, au fost remarcate de istoriografia antică:€!?, 
contribuţia componentei civile la edificarea structurală a societăţii este mult mai discretă 
arheologic, dar poate fi bănuită în volumul de muncă depus şi pe care s-au bazat succesele şi 
realizările elitelor. Nu există, deocamdată, elemente care să susțină presiunea efectiv violentă 
asupra componentei civile a societății, astfel că persuasiunea politică, dar mai ales cea 
fundamentată religios**!5, sunt singurele opţiuni sau măcar cele mai uzitate în ceea ce priveşte 
angrenarea întregii societăți în eforturile edilitare, oferind prin aceasta o imagine asupra 
dimensiunii ideologiei elitelor şi a mecanismelor de implementare ale acesteia în interiorul 
propriei culturi. 

Fiecare cetate antică îşi avea zeii săi, iar interiorul zidurilor era domeniul exclusiv al 
fiecărei divinităţi în parte. În Antichitatea greco-romană, aceasta era o regulă?!*. Izvoarele 
istoriei locale nu spun căror zei le cereau protecţie constructorii cetăților intracarpatice — 
singurul indiciu ar putea fi relația dintre Apollo şi cetatea Apoulon — dar funcția lor exclusiv 
militară le-a pus omogen sub scutul getic al lui Marte. Departe de a sugera un monoteism, 
cetățile, văzute ca un concept unitar, prin componenta lor spiritual-religioasă, au reconfigurat 
mentalul colectiv al societăţilor care le-a construit, depăşindu-și condiţia de simplu reper 
teritorial. Redimensionarea confortului psihologic obținut a putut crea imaginea unei frenezii 
războinice, notate de Dion Chrysostomos care transmite o imagine din momentele 
premergătoare războaielor daco-romane, spunând că acolo la ei puteai să vezi peste tot săbii, 
platoşe, lănci, toate locurile fiind pline de cai, arme şi oameni înarmaţi:S!5. 

Din expunerea bătrânului călător grec lipsesc cetățile, dar alți scriitori antici, precum şi 
realitățile arheologice evidente, le-au devoalat existența, completând astfel tabloul unei 
societăți animate de un pronunţat caracter cazon şi care era dominată de puternici seniori ai 
războiului. Structurile militare şi militarizate conduse de către aristocrația războinică, bine 
organizate din principiu, au folosit sistemul de cetăți ca pe o osatură a propriei organizări 
sociale, pe baza căreia s-a ridicat Regatul dac. 

Privite unitar, cetățile dacilor par a fi fost de fapt turnurile unei singure cetăţi, ale cărei 
ziduri erau crestele Munților Carpaţi. Această imagine geografică, completată de observația lui 
Dion, transformă regatul dac într-o remarcabilă structură militară, din care reședințele elitei 
dominau teritoriul, din punct de vedere politic, militar, economic şi religios, într-un fel pe care 
Europa îl va redescoperi, parţial, doar odată cu Evul Mediu, când alţi nobili, aristocraţi- 
războinici şi ei, o vor presăra cu propriile lor castele. 

Secolul II a.Chr. are o caracteristică aparte, definitorie la rândul ei, mai ales în prima sa 
parte de evoluţie. Asupra evenimentelor care au avut loc în acest interval izvoarele istorice 
păstrează o neobişnuită discreție, în ciuda faptului că acum se pun bazele a ceea ce denumim 
civilizația geto-dacică clasică. Creşterea demografică, mutarea centrului de putere, în directă 
conexiune cu resursele naturale, în Transilvania, prosperitatea economică ce a decurs din 

această decizie, vizibilă în modificările amplitudinii meşteşugurilor şi agriculturii, clivajul 
social pronunţat, sunt tot atâtea procese socio-economice care-şi au geneza în acest secol. 
Desigur acestor convulsii li se suprapun şi alte transformări de ordin politic, spiritual și militar. 

Pleiada de schimbări — rapide la scara istoriei — a restructurat radical comunitățile nord- 
dunărene. Rezultatul acestor modificări este vizibil, la o privire atentă, în sfera fenomenului 
militar, atât în cadrul grupurilor, cât și la nivel individual. Afirmarea unor lideri militari 
puternici şi charismatici, a însemnat, înainte de toate, revigorarea unor ancestrale tradiții 
războinice ale comunităților locale, cărora li s-au adăugat experiențele marțiale ale populațiilor 
alogene cu care acestea au venit în contact, între care cele mai evidente sunt cele scito-sarmate, 
macedonene, greceşti, celtice şi, ceva mai târziu, romane. În acest registru problemele de ordin 
logistic şi morfologic legate de echipamentul militar suferă o serie de evoluții. 

Contactele cu lumea stepelor şi într-o bună măsură şi cu cea persană şi apoi 
macedoneană, au avut ca efect adoptarea cavaleriei la o scară mai mare, respectiv o treime din 
efective. Noul ordin de mărime exprimă o oarecare generalizare a utilizării cavaleriei în 
acțiunile militare — calul fiind perceput în imaginarul epocii ca un atribut al elitei. Legătura 
elitei cu statutul de cavaler mai poate fi vizibilă în înmormântările cu cai, situații totuși 
extraordinare. Modificările survenite au adus cu sine noi tactici şi strategii aplicate în teren, 
caii permiţând deplasări la distanţe mari a unor efective considerabile. Utilizarea intensă a 
cavaleriei a impus adaptări şi modificări ale harnașamentului. Dezvoltarea așa-numitei zăbale 
de tip tracic a avut o cauză efectivă, chiar dacă ea a fost utilizată doar de o parte a posesorilor 
de cai. Pintenii sunt un alt accesoriu adoptat, extrem de necesar pentru condiționarea 
temperamentalilor cai de război. 

Statutul de cavaler a impus renunțarea la spadele și săbiile scurte și adoptarea spadelor 
de tip celtic. Aceste arme devin mai lungi — media este de cca. 90 cm, doar lama — iar vârful 
uşor rotunjit, ceea ce demonstrează tactici diferite de luptă adoptate acum, respectiv preferarea 
acțiunilor de lovire/tăiere, în detrimentul înjunghierii. Contra acestor tactici se adoptă şi 
utilizează armura de zale. Cu ochiuri mici, deasă, uneori nituită, armura era ornată cu metale 
prețioase, pentru a sublinia valoarea şi statutul posesorului. Armura nu este numai un 
echipament defensiv scump, ci şi un bun de prestigiu. 

Lama lungă a spadelor poate fi pusă în relație cu adoptarea umbo-ului pentru scuturi. 
Prezenţa acestuia nu are altă explicație, mânuirea scutului fiind diferită de modelele romane, 
cu mâner pe umbo. La fel, accesoriul montat central pe scuturi, sugerând un mistic omphalos, 
poate fi şi vectorul unor credinţe sau mituri religioase, al căror conţinut exact ne scapă. 

În strânsă legătură cu contactele călăreţilor scito-sarmaţi, se generalizează utilizarea 
arcurilor recurbate, cele mai recente informaţii despre acestea fiind oferite de soclul Columnei, 
unde astfel de arme sunt reprezentate. Numărul mare de vârfuri de săgeți descoperite, mai ales 
în centrele fortificate de pe Siret, arată direcția de pătrundere şi zona unde au fost folosite mai 
intens. Puterea arcurilor recurbate a determinat o modificare a armurilor de zale, în același 
sector geografic, unele fiind ranforsate cu solzi de bronz. Armurile de solzi — mai precis plăcuţe 
de metal provenind de la acestea — apar în diverse locuri din Dacia, iar pe Columnă există 
imagini cu astfel de echipamente întregi. 

Pumnalul curb de tip sica, o creaţie tracică, preia controlul luptei de aproape, devenind 
arma-simbol a noilor elite militare. Sica se înscrie în programul identitar al aristocrației, fiind 
arma preferată care însoțește permanent războinicul în viață şi în post-existenţă. Decorurile 
frecvente de pe lame, prezenţa lor în morminte şi în scena sinuciderii regelui Decebal, 
recompun parțial funcția religioasă a acestei arme. 

Se lungeşte lama lăncilor, care ajunge acum frecvent la cca. 50 cm, devenind un fel de 
„spadă scurtă cu coadă lungă”, dar se reduce numărul lor din arsenalul unui luptător. Lăncile 
au o puternică nervură mediană, ceea ce indică nevoia de a rezista la tensiuni laterale repetate, 

precum şi marginile relativ tăioase, lancea putând fi folosită inclusiv pentru lovit lateral. 
Prezenţa nervurii, la unele exemplare, doar în zona tocului, califică arma, suliță sau lance 
scurtă, ca fiind potrivită şi pentru aruncat, caz în care era de dorit îndoirea lamei după înfigerea 
în țintă. 

Deşi rare, coifurile nu lipsesc, cu atât mai mult cu cât exemplarele descoperite par a 
indica o producţie locală a acestui tip de echipament defensiv, bazat probabil pe modele 
alogene. 

Privind retrospectiv se poate recompune panoplia războinicilor aristocrați. În primul 
rând se remarcă faptul că armamentul este frapant de unitar din punct de vedere tipologic şi 
funcțional, dovada unor ideologii, tactici şi strategii militare comune. Deși sunt puține 
morminte care conţin întregul armament (Cugir, Popești, Hunedoara), este de presupus că o 
mare parte dintre războinicii de marcă erau în posesia majorității armelor care formau un 
echipament complet. Echipamentul defensiv era compus din coif — fie un produs local, fie o 
captură de război, armură de zale şi scut. Acesta din urmă era întărit cu bordură metalică și cu 
un umbo central. Spre deosebire de epoca getică, lipsesc cnemidele şi astfel partea inferioară a 
picioarelor era expusă. Armamentul defensiv, fiind cel mai vizibil, era ornat cu diverse aplice 
de metal preţios, vopsit şi decorat. 

Armamentul ofensiv este diversificat, adaptat inițiativei personale a războinicului. 
Lupta era angajată de la distanţă, arcul reflex permiţând atingerea unei ținte aflate la peste 100- 
150 m. La o distanţă de aproximativ 25-10 m erau lansate sulița sau o lance cu lama scurtă. 
Lupta corp la corp era continuată cu lancea şi spada. Aceste secvenţe puteau avea loc cu 
războinicul angajat în luptă din postura de călăreț, al cărui cal era dresat şi controlat cu ajutorul 
zăbalelor şi al pintenilor. Numărul mare de cai sugerează că — şi imaginile Columnei sprijină 
această ipoteză — cavaleria se angajează efectiv în bătălii, spre deosebire de alte epoci trecute, 
când calul era folosit, în principal, doar ca mijloc de transport până la locul luptei. Raidurile 
frecvente, la mare distanţă de zonele rezidențiale, devin tradiționale. Echipamentul defensiv al 
călăreţului şi noile piese de harnașament (zăbale specializate, pinteni) permit mișcări rapide şi 
schimbări de direcţie ale detaşamentelor. În cazul în care situaţia tactică o cerea, pumnalul 
reprezenta „ultima linie de apărare”. Acesta devenea util în situații mult mai speciale, ivite în 
timpul luptei. Foarte probabil că pumnalul era arma cu care se dădea lovitura de grație 
dușmanului învins, prizonierului nefolositor, tovarăşului rănit de moarte sau, dacă zeii 
războiului erau potrivnici, oferea războinicului de elită ultima soluţie, respectiv părăsirea 
onorabilă a câmpului de luptă, prin sinucidere. 

Dotarea cu întregul arsenal reprezenta însă un efort economic extrem de costisitor, din 
care probabil doar armura de zale era o posesie cu adevărat excepțională, astfel că este greu de 
estimat dacă toți războinicii aveau toate aceste arme. Foarte posibil, acest lucru era un deziderat 
urmărit cu ardoare, fără să putem şti astăzi dacă era şi atins de toată lumea. Un echipament 
complet era greu de obţinut, atât din punct de vedere economic, cât și din punctul de vedere al 
dreptului de a purta unele arme, cum ar fi pumnalul sau spada. Cu toate acestea, numeroasele 
surse de venit, interne şi externe, precum și capacitatea de a susține eforturi arhitectonice 
prelungite, denotă o elită potentă economic şi care, fără îndoială, prin reflexie şi iradiere, 
transmiteau cultural și material starea aceasta în structurile subordonate. Situaţia economică de 
ansamblu, în bună parte relevată arheologic, denotă capacităţi substanțiale, concretizate în 
monedă diversă, metale preţioase, fier, bronz, construcții etc. Regatul dac era fără îndoială 
bogat; cea mai mare parte a acestei avuţii aparținea elitelor locale și acest lucru transpare 
aritmetic odată cu cucerirea romană. 

Cum am spus, este discutabil dacă un set complet de arme şi echipamente era accesibil 
întregului etaj social de care aparținea războinicul. Există puţine cazuri în care evidenţele 
arheologice confirmă o panoplie integrală. Armele sacrificate în cadrul ceremoniilor funerare, 
ar putea fi, teoretic, diferite de cele efectiv deținute în timpul vieţii, ipoteză improbabilă totuși, 

dată fiind poziţia de războinic şi de utilitatea lor în luptă. Numărul de arme, calitatea lor și chiar 
valoarea fiecăreia separat fac ca totalul costurilor să fie destul de ridicat, mult peste 
posibilităţile curente ale unui individ fără surse de venit consistente. Totuşi, echipamentul 
complet era un deziderat cu dublu sens. Primul ar fi importanța tactică. Un războinic bine 
înarmat, bine protejat era în avantaj evident pe câmpul de luptă, şansele lui de succes fiind mult 
mai mari. Pe fondul unor succese repetate, prestigiul personal sporea, victoriile sau măcar rata 
de supraviețuire transformându-l într-un model de invidiat. Într-o structură pe fundamente 
războinice, succesul militar, care depinde de arme, în bună parte, îi deschidea individului 
posibilități de afirmare socială şi politică, locul lui în ierarhie fiind o condiţie şi un rezultat al 
succeselor anterioare. Un astfel de model, pe care comunitatea și/sau structura socială care îl 
conținea îl cultivau, mai mult sau mai puţin conştient, determina o cursă acerbă între războinicii 
tineri sau mai puțini avuţi, dornici măcar să egaleze valoarea individului de succes. Este la fel 
de puţin probabil ca toți indivizii să fi avut o descendență care să le asigure, măcar economic, 
posibilitatea de a achiziționa echipamentul necesar, astfel că singura şansă a celor nesusținuți 
de familie de a se realiza economic rămânea războiul. Participarea la campaniile de jaf oferea, 
în ciuda riscurilor foarte mari, posibilitatea de a acumula valori materiale considerabile, într- 
un timp scurt, astfel că războinicul, de orice nivel, era interesat direct ca aceste expediţii să fie 
organizate şi, desigur, să fie încununate de succes. Este evident că liderii militari erau direct 
interesaţi de cimentarea prestigiului lor, care nu putea fi altfel consolidat decât, direct, prin 
obținerea unor succese militare şi indirect prin acumularea de capital, provenit tot din 
expedițiile militare. În consecință, se înconjurau pe cât posibil, de războinici valoroși, îşi 
măreau permanent suita și efectivele, de care depindea până la urmă succesul lor militar. 

Putem presupune că acest sistem se autogenera. Pe de o parte exista masa de luptători 
dornici de afirmare şi câștig, pe de alta elitele aflate în permanentă competiţie de vizibilitate a 
propriilor valori. Ambele componente ale sistemului aveau interese comune, iar perpetuarea 
acțiunilor lor a generat nu doar o categorie din ce în ce mai largă de profesioniști ai armelor, ci 
a dus chiar la acumularea de importante cantități de capital. O parte consistentă a fost utilizată 
pentru armament şi echipamente. Numărul mare de arme, de ateliere, de războinici, în ultimă 
instanță, sunt o consecinţă vizibilă a acestui angrenaj socio-politic şi economico-militar. 

Coagularea acestor sisteme, în ceea ce denumim Regatul dac, a fost doar o consecință 
evolutivă firească a tuturor mecanismelor psiho-sociale care compuneau mentalul colectiv al 
comunităţilor nord-dunărene din secolele II a.Chr. - Il p.Chr. Armele acestei societăţi sunt doar 
partea vizibilă a ceea ce au însemnat proiecţiile, visele, speranţele, iluziile sau spaimele care-i 
constituiau imaginarul, un imaginar social în care ele nu puteau fi decât un răspuns, o atitudine 
colectivă în faţa morţii. Într-o lume dominată de structuri sociale de forță, comunităţile în 
discuţie nu au știut, nici nu aveau cum de altfel, să răspundă decât tot cu forţa, iar pentru 
realizarea acestui program au investit în arsenal tot ceea ce lumea lor le putea oferi. 

Panoplia, privită la modul general, a fost un melanj mobil, angrenat, aşa cum am văzut, 
de o dublă dinamică. Componenta interioară, controlată de mentalul colectiv, era orientată şi 
condiționată de mecanismele psiho-sociale ale grupului, iar cea exterioară, era determinată de 
observaţia directă, din teren, asupra eficienţei unui tip de armă, a tacticilor şi strategiilor 
aplicate sau necesare în respectivul caz. Pragmatismul celei de a doua condiții a dus la 
adoptarea unor arme şi tactici de luptă dintre cele mai diverse, unele provenind de la populaţiile 
cu care autohtonii au venit în contact, altele fiind modificări şi inovaţii locale. 

Între aceste adaptări putem nota utilizarea arcului compozit, originar din stepele 
asiatice, preluat atât cu un anume tip de vârfuri de săgeți, precum şi cu tactica de luptă călare. 
Ponderea detașamentelor de cavalerie, fie că este vorba de forțele tribului, fie ale mai multor 
triburi sau, în final, ale regatului, creşte semnificativ şi progresiv permiţând incursiuni rapide 
la mari distanţe, cu pierderi diminuate (angajarea luptei de la distanță — arcul reflex situa 

arcaşul dincolo de bătaia altor tipuri de arcuri din epocă). Pe aceste considerente se modifică 
harnașamentul, ca să subliniem doar componentele vizibile astăzi. Sunt preluaţi pintenii şi 
modificată fundamental zăbala. Posibil şi şeile sunt adaptate, dar despre acestea nu avem date 
certe. Aceste elemente sunt direct legate de sistemul de echitație, de rasa şi numărul cailor. 
Războinicii călăreți aveau, cu ajutorul acestor componente indispensabile, un control mult mai 
eficient al cailor, putând să se angajeze sau să se desprindă rapid din luptă, să facă manevre, 
opriri sau accelerări bruşte. În plus puteau să întreprindă acţiuni militare la distanță şi numărul 
mare de consemnări ale acestor atacuri confirmă această posibilitate. Tot legată de tactica şi 
ponderea cavaleriei, cel puţin în rândurile elitelor, trebuie remarcată spada, care, odată preluată, 
crește în lungime, aspect esenţial pentru lupta de aproape a călărimii. Spre deosebire de tipurile 
de spade şi săbii mai scurte anterior folosite (akinakes, mahaira, xiphos), care aveau un rol mai 
mic în lupta directă, spadele modifică aportul personal al individului, îi pune în valoare 
aptitudinile și forța, atât în ciocnirile de grup, cât, nu mai puţin important, în duelurile 
personale, ritualice sau de altă natură. 

La rândul ei, spada, armă gândită predilect pentru lovit şi tăiat, a determinat căutarea 
unor soluţii pentru contracararea efectelor ei. Apare armura de zale, echipament scump, dar 
eficient tocmai împotriva acestor spade. Este posibil ca mai slaba rezistență a zalelor la 
loviturile de lance sau săgeată să nu fi fost un minus tactic suficient de decisiv, altfel e greu de 
explicat numărul mare de armuri descoperite în spațiul discutat. De notat că unele cămăși de 
zale au inelele nituite, efort care ridică exponențial costurile, dar rezolvă, în bună parte, 
rezistența reţelei de ochiuri metalice. Funcţia simbolică, încărcătura mistică, valoarea 
economică, precum şi alte considerente culturale recompun funcția complexă a acestor cămăși 
de zale, astfel că armurile trebuie puse în relație cu calităţile şi numărul mare de spade. O altă 
schimbare impusă de spade ar putea fi modificarea formei scuturilor şi adoptarea elementului 
central, umbo, destinat probabil să controleze spada ce aluneca pe suprafaţa lui. Scutul oval, 
mare, oferea o bună protecţie a individului, calculând aria de corp protejată şi era, spre 
deosebire de scuturile de tip hoplit sau de cele romane proiectate spre protecția reciprocă, mult 
mai adaptat noilor mentalități. Forma ovală combina stilul de luptă individual, dar putea într-o 
bună măsură şi să construiască formaţiuni relativ eficiente de apărare în grup. Acest accesoriu 
mai poate fi legat de misticul omphalos, caz în care poate fi şi vectorul unor credinţe sau mituri 
religioase, al căror conţinut exact ne scapă, deocamdată. 

În ciuda penuriei descoperirilor, este greu de crezut că protecţia capului era neglijată. 
Orice lovitură la cap, chiar de forță medie, cu orice armă, fie de aproape (spadă, sabie, lance, 
chiar scut), fie de la distanţă (săgeți, pietre, plumbi, sulițe etc.), pot produce fracturi craniene 
(eventual cu dilacerare cerebrală) şi hemoragii consecutive, urmate adesea de un deces rapid. 
O lovitură puternică scoate, în cel mai fericit caz doar temporar, războinicul din luptă. Sigur, 
numărul redus de coifuri descoperite, pare să contureze o lipsă a lor din arsenal, dar faptul că, 
pentru perioada studiată, morfologia celor descoperite este atipică — în sensul unei producții 
locale — indică o cerere a pieței şi implicit un răspuns al producătorilor locali. Foarte probabil, 
sursele externe nu acopereau această cerere, iar în cazul aristocrației puteau fi preferate 
coifurile personalizate. Realităţile tactice ale oricărui tip de ciocnire militară reclamă un set cât 
mai complet de echipamente defensive care, fără îndoială, ar spori substanţial şansele de 
supraviețuire într-un mediu unde mortalitatea era oricum foarte ridicată. Numărul mare de 
coifuri figurate pe Columnă — multe cu particularităţi morfologice și ornamentale suficient de 
evidente ca să nu poată fi atribuite aliaţilor — denotă folosirea lor intensă cel puțin în timpul 
războaielor daco-romane, când gradul de profesionalizare şi înzestrare al armatei era, desigur, 
mult mai mare. Raportat la elită, cele 37, din cele 39 de coifuri ilustrate (două sunt purtate de 
comati), presupunând că toate ar fi aparținut aristocraților, reprezintă ceva mai mult de 
Jumătate, un număr apreciabil, în care nu intră decât coifurile reprezentative (din motive 

politice evidente nu au fost figurate eventualele coifuri romane, posibil purtate de către 
războinicii de rang inferior). 

Acestor arme, unele fiind importuri evidente de idei, li se adaugă specificul pumnal 
curb. Importanţa lui în economia întregului arsenal este dată nu neapărat de calitățile 
combative, foarte bune de altfel, ci de cu totul alte considerente. Lungimea mare, curbura, 
tăișul prelung şi vârful ascuţit construiesc o armă teribilă în mâna unui războinic determinat să 
ucidă. Dincolo de utilitatea practică, pumnalul cumula un set de valori spirituale, de ordin 
militar şi religios, care-i suplimentau importanţa, dar, mai ales, îl conectau pe proprietar cu 
spiritualitatea lumii lui. Ornamentica bogată și complexă a lamelor, mânerelor și tecilor 
reprezentau de fapt încercări de constrângere a forțelor transcendentale, cu scopul de a impune, 
de a forţa anumite conjuncturi favorabile sau de modificare a celor nefavorabile”*!€, prin 
recurgerea la magie. Folosirea în decorare a unor teme predilecte, schematizate, poate fi 
interpretată drept un mod de relaționare a omului de arme cu planul fantastic al existenţei. 
Stilizarea unor modele animale cu caracteristici bine definite, puternice, agresive, poate sprijini 
ipoteza că ele erau percepute ca expresii ale unei culturi în care forța, agresivitatea reprezentau 
un set de valori general acceptate şi intens promovate. Siluetele aviare, care domină registrele, 
precum şi simbolistica solară uzitată, denotă legături spirituale cu planul celest al imaginarului. 
O legătură subtilă este și aceea că toate gravările de motive și stilizări sunt efectuate pe aceeaşi 
parte a lamei pe care erau şi șanțurile de scurgere a sângelui, element important la rândul lui, 
atât în sensul practic al utilizării pumnalului, cât și ca valoare simbolică. Identificarea 
posesorului armei cu animalul ilustrat, practică uzuală într-o societate războinică, nu numai că 
încerca să radieze dinspre posesor spre exterior un mesaj familiar mediului său, dar, în acelaşi 
timp, căuta să îşi dobândească, prin apelul la magie, însușiri suplimentare, pe care lumea sa le 
preţuia”$!”. Construcţia unui mental de excepţie, despre care izvoarele istorice vorbesc aproape 
fățiş, este astfel definitivată, iar prezenţa aproape predilectă a acestei arme în morminte, alături 
de lănci — simboluri ale vânătorii? — constituie un indiciu al valorii spirituale acordate. 

Lupta a devenit acum un angajament individual, războinicul îşi poate controla spaţiul 
şi acțiunile, mobilitatea lui crește; călărețul trage cu arcul, apoi atacă și aruncă lancea sau sulița, 
se retrage rapid, este protejat de armură, coif şi scut, iar spada şi pumnalul îl fac un oponent de 
temut. Toate aceste avantaje sunt grefate pe antrenamente inițiate încă din copilărie, prin jocuri, 
participarea la vânători şi campanii militare repetate, dublate de un suport psihologic şi mental, 
oferit de o instituție religioasă coerentă și puternică, în stare să determine o atenuare evidentă 
a thanatofobiei în mediul dacic. În plus, atât apartenenţa la grup, cât şi antrenamentele și luptele 
reale construiesc şi solidifică o coerență multiplă cu ceilalți tovarăşi de arme. Asemănările 
elementelor materiale deținute şi a ritualurilor practicate denotă o ideologie comună, coezivă, 
compactă și bine articulată. 

Despre arsenalul enumerat avem toate indiciile că a fost în uzul unei aristocrații, căreia, 
prin execuţia îngrijită, ornamentica elaborată și valoarea intrinsecă în definitiv, îi suplimenta 
prestigiul personal conferit de descendență, avere şi competenţe. 

Întreaga panoplie prezentată conturează un sistem social bine racordat la pragmatismul 
firesc, specific unui fenomen militar clar conturat și care are ca efect o societate cu un vizibil 
caracter cazon. În societatea geto-dacică, războinicii au avut întotdeauna un rol important dat 
de poziţia de forță, de capacităţile de comandă, coeziune şi de decizie politică şi militară, în 
esenţă. Locul în ierarhia socială şi conştientizarea unui statut aparte au dus, inevitabil, spre 
construcția unei imagini separate, a unei identități proprii reflectate în acțiunile elitei 
războinice, în artă, în arhitectura civilă, militară şi religioasă, în spiritualitate şi în cotidian. 


2516 Sîrbu, Florea 1997: 37. 
2517 Sîrbu, Florea 1997: 116. 

Evident că toate aceste manifestări, unele discrete, altele extrem de vizibile, au făcut parte 
dintr-un cod comportamental inter-recognoscibil, atât în cadrul elitei, cât și în straturile 
inferioare ale societăţii, pe nişte coordonate extrem de difuze pentru cititorul modern. Pentru 
afişarea identităţii, războinicul — văzut acum ca personaj colectiv — recurgea la o serie de 
exprimări din care astăzi putem extrage doar manifestările concrete, atestate arheologic. 

Între aceste semne de identitate cele mai indisolubil legate de funcţia războinicului erau 
armele lui. Prin simpla lor posesie ele certificau apartenența individului la un anumit grup, cu 
atribuții clare în societate. Valoarea armelor lui, uneori supralicitată cu adaosuri de metale 
prețioase şi ornamentale, calitatea lor, şi ea prelucrată secundar prin tehnologii specifice, erau 
de asemenea indicatori ai poziției proprietarului în grup și al grupului în organismul militar. 

Prezenţa armelor în contextele funerare specifice elitelor sudează irevocabil legăturile 
dintre războinic şi armele lui, devoalând conexiunile elitei cu propriile expresii religioase. 
Explicaţiile depunerilor funerare sau votive sunt extrem de diverse în literatura de specialitate 
şi pleacă de la integrarea omului de arme, cu tot ceea ce îl definea pe el, în planul post-mortem 
al existenţei şi până la dorinţa grupului sau comunităţii de a-şi asigura serviciile războinicului 
şi din perspectiva fantastică a viziunii acelor oameni despre lume. În lipsa unor documente 
explicative, oricare dintre acestea, sau fiecare în parte, puteau fi sursa îngropării decedatului 
cu armamentul său. Ce atrage atenţia la structurile sociale geto-dacice este tocmai incinerarea 
şi îngroparea resturilor defunctului cu toate armele sale, o practică specifică fenomenului 
Padea-Panagjurski Kolonii. Desigur, elitele războinice s-au înmormântat în multe culturi cu 
armele lor, dar modelul cultural Padea-Panagjurski Kolonii iese în evidență prin generalizarea 
acestor practici, în cadrul elitei desigur, şi prin faptul că, cel mai probabil, era de dorit ca 
întregul arsenal să fie sacrificat şi depus în morminte. Totuși, mormintele cu inventar marțial 
întreg sunt excepţii rezervate doar personajelor cu adevărat ieșite din comun. În cadrul 
fenomenului, modul de constituire a acestor inventare funerare este destul de divers, putându- 
se, totuși, urmări anumite constante. Cea mai prezentă armă este pumnalul curb de tip sica, 
urmat de lance, spadă și scut. Zăbalele, pintenii, căştile de luptă sau armurile de zale sunt 
descoperiri mult mai rare. Regulile care controlau aceste moduri de depunere pot avea, din nou, 
varii explicații ce vin din zona pragmatismului comunității sau familiei defunctului ori a 
personalităţii și dorințelor acestuia. De asemenea, dreptul la un ritual complet şi complex putea 
fi rezervat doar anumitor indivizi sau atitudinea față de personajul decedat putea să fie diferită 
de la o comunitate la alta. Deşi unitar în concepţii, modul detaliat de tratament funerar prezintă 
numeroase variaţii, care particularizează aproape fiecare caz în parte. 

Dincolo de aceste diferenţe, inventarele funerare, care cu siguranţă copiau arsenalul 
posedat de războinici în timpul vieţii, conturează câteva lucruri. În primul rând armamentul 
deținut relevă un mod specific de luptă. Fiecare tip de armă are o serie de funcții şi capacități 
clare de acțiune şi reacțiune. 

Războinicii de elită utilizau spada, își protejau corpul cu armuri de zale, coifuri şi 
scuturi ovale. Lupta era, de fapt, angajarea unor inițiative personale, cu accente eroice, în 
consens cu mentalitatea luptătorilor. Aceştia dețineau cai pe care îi controlau cu o zăbală 
specială şi cu pinteni, ceea ce le permitea modificări bruşte de direcție şi deplasări lungi şi 
rapide. Foloseau pumnale curbe, cu lama gravată. În calitatea lor de oameni de arme, 
eterogenele elite militare din Balcani — compuse inițial din triballi, geți, moesi, scordisci, daci, 
iliri — care aveau propria lor istorie, propriul fond cultural, propriile tehnologii și aspirații, au 
reușit să-și absoarbă reciproc caracteristicile şi să le valorifice atât în direcția consecințelor 
imediate, cât mai ales în perspectivă. Combinarea tuturor acestor factori s-a constituit într-un 
tipar repetitiv. Rezultatul a fost un tip de războinic nou, al cărui echipament şi comportament 
îl recomandau drept un model de succes într-o lume dominată de aspirații şi valori marțiale. 

Cu acești războinici, o nouă identitate se născuse în Balcanii de Nord, iar purtătorii ei 
şi-o manifestau și afişau în cele mai diverse moduri. În acest cadru, nu mai apare ca improbabilă 

copierea comportamentelor animalelor de pradă, iar de aici şi până la (auto)identificarea 
acestor elite ca fiind lupi a fost, foarte posibil, un parcurs scurt şi natural. Cum la fel de firesc 
ar fi fost ca aceşti /upi-războinici, pe care apoi istoria îi va consemna sub numele lor de daci, 
să îşi impună și să exporte această identitate în întreaga lume nord-tracică. 

Noile modele culturale sunt nu doar diferite ca mesaj, ci diferenţa se observă şi în 
suportul producţiilor artistice. Exprimarea identităţii — sintetizând în acest concept credinţele, 
cultura și manifestările specifice — acestor elite nu mai este acum limitată sau, mai bine zis, 
condiționată de materialele preţioase. Probabil pe fondul unor alte concepții privitoare la 
posesia de metale preţioase, acum arta locală se Jemocratizează, în sensul că expresiile artistice 
sunt imprimate şi pe materiale banale (fier, bronz, ceramică, os, corn şi, foarte probabil, lemn). 
Ideologia, miturile, chiar bestiarul, sunt simplificate şi schematizate. Aceste evoluţii nu pot fi 
străine de modificările și restructurările din sfera sacrului, pe care lumea geto-dacilor le trăieşte 
acum din plin și care, la rândul lor, exprimă un set complex de semnificaţii coerente în socialul 
care le-a emanat. Identitatea războinicilor este acum sprijinită sau chiar controlată de 
autoritatea sacerdotală. Apariţia și impunerea unor sanctuare aproape identice — fapt ce 
sugerează servicii religioase similare — în tot spaţiul geto-dacic, în relație de proximitate cu 
principalele cetăţi, denotă o legătură foarte strânsă între cler şi militari. În ce măsură această 
simbioză a contat şi a reconfigurat mentalul războinicilor daci putem doar bănui, dar dacă 
privim ecoul peste secole ale faptelor lor de arme aflăm despre [...] neamul geților, cei mai 
războinici care au existat vreodată, nu numai datorită bărbăţiei trupului, dar şi convingerilor 
pe care le dăduse Zalmoxis, cinstit la ei-S!8. 

Iconografia internă, într-o măsură mai mică şi într-una mult mai mare cea externă, 
relevă o altă componentă a imaginii despre sine a elitelor dacice. Este vorba despre acel pileus, 
acoperământ al capului ce suplinea, cel puțin în artă, funcția identitară a coifurilor de paradă 
ale aristocrației getice de odinioară. Coifurile au fost dintotdeauna semne de identificare 
exterioară ale aristocrației războinice. Dosarul arheologic al acestor piese de echipament 
militar este redus într-o manieră atât de drastică — cel puţin față de necesitățile pragmatice — 
încât la un moment dat s-a emis ideea că acestea pur şi simplu nu făceau parte din armamentul 
dacic. Columna lui Traian demontează această ipoteză. La o privire atentă, în contrast cu 
imaginarul creat chiar de monument, pe acesta apar un număr considerabil de coifuri, atât în 
dotarea unor războinici, cât, mai ales, în cadrul expunerii ostentative a trofeelor capturate. 
Coifurile ilustrate pe Columnă au rămas aproape neexploatate de literatura de specialitate, care 
s-a mulțumit să considere aproape invariabil că piesele reliefate sunt mai degrabă sarmatice 
sau sunt doar clișee artistice, chiar în lipsa unor argumente istorice şi morfologice care să 
justifice atribuirea sau baza stereotipiilor invocate. În celălalt plan, al apartenenţei lor la 
logistica dacilor, ele fac legătura între coifurile provenite din descoperiri arheologice şi tabloul 
general al înzestrării armatei dacice în timpul lui Decebal, când este posibil să putem vorbi de 
o abundență a acestui tip de echipament, cel puţin în rândul războinicilor permanenți. Tot 
pentru epoca lui Decebal putem vorbi de o înlocuire, cel puţin simbolică, a coifurilor cu pileus- 
ul — iniţiată desigur în perioada restructurărilor impuse de domnia lui Burebista — ceea ce ar 
sugera o modificare internă a anumitor modalități de exprimare a identității. O parte din 
nobilimea războinică devine o aristocrație de funcții, transformare surprinsă astăzi doar 
tangențial. La fel de posibil, se poate spune că fenomenul a fost doar aparent unidirecțional, 
căci unele coifuri ilustrate pe Columna Traiană au o morfologie care aminteşte tocmai de 
pileus-ul aristocratic. Să fi fost aceste coifuri în masa de războinici, exact ce era pileus-ul în 
rândul elitelor religioase şi politice? Sau ele transmit, fără intenție, faptul că acei războinici 

care au devenit sacerdoţi în timpul reformelor lui Deceneu, nu erau automat legați de 
sanctuarele din munţi, ci însoțeau armatele în dubla calitate de preoţi şi militari? Ori, pe 
câmpurile de luptă, unele căpetenii de rang înalt erau şi pater familias pentru subordonați? 
Oricum am privi lucrurile, dincolo de orice speculaţii, actanții religioşi nu puteau lipsi din 
războaie. Legăturile dintre zei și oameni — exprimate prin ritualuri, practici, cler, credințe — se 
cereau în astfel de momente, cu moartea omniprezentă, mai mult ca niciodată. 

lerarhiile, modul de afişare a identităţii, valorile sociale din epoca regatului sunt diferite 
față de secolele anterioare, chiar dacă, în esenţă, vorbim despre aceeaşi civilizație. Putem 
spune, având ca reper metalele preţioase favorite, că, de fapt, societatea geto-dacică a trecut de 
la epoca prinților de aur la cea a regatului de argint. Diferenţele între cele două repere sunt 
semnificative și ele ţin de coagularea diferitelor entități în jurul unor valori comune, general 
acceptate. Chiar dacă moartea regelui Burebista a oprit parțial această evoluție, societatea 
dacică, acum mai maturizată, nu s-a mai putut reîntoarce la sistemele tribale din care 
germinase. Refacerea regatului, act politic cu care este creditat regele Decebal, este o dovadă 
a maturizării politice a unor concepte socio-culturale complexe, care gravitau foarte probabil 
în jurul rolului pandacic al construcțiilor religioase din Munţii Orăştiei şi a clerului care oficia 
aici. 

Sistematizarea şi asamblarea reprezentărilor extrem de disparate ale iconografiei dacice 
nu poate avea alt efect decât perceperea unei secvențe oarecare din spiritualitatea epocii 
Regatului dac, suficient de bine articulată încât acesta să își contureze şi asume un stil specific, 
fără a se izola de civilizațiile vecine sau mai vechi. 

Iconografia şi echipamentul elitelor dacice se înscriu în siajul transformărilor socio- 
culturale care cuprind regatul dac după epoca lui Burebista. Vocabularul iconografic al acestor 
elite, având la bază modele arhaice, proprii unor structuri de forță, arată o redimensionare a 
universului imaginar, făcută fără renunţarea la propriul bagaj mitologic, dar, măcar aparent, 
fiind mult mai stabil şi mai sobru acum. Bestiarul pare şi el, cel puțin parțial, modificat potrivit 
noilor realităţi. EI este ceva mai redus față de perioada basileilor geți, apar câteva elemente noi 
(inorogi, grifoni, lebede), destul de simplificate, dacă ne raportăm la exuberanța exprimării din 
epoca getică. De fapt, trimiterile la fauna fantastică devin rarități — excepţiile apar pe ceramica 
de lux pictată şi pe discurile de fier — iar iconografia pare că se concentrează pe realități, cu 
puţine adaosuri care să plaseze animalul dincolo de real. Această tendinţă denotă un anume 
pragmatism al gusturilor pentru elemente totemice, ale cărei cauze le putem conecta cu noile 
centre de putere din Balcani, mai pragmatice și prin asta diferite de fastul şi euforia artistică 
specifică Orientului. 

Aristocraţia renunță aparent la aur — metal descoperit acum sporadic în tezaurele 
dacilor. Prezenţa acestui metal nobil majoritar în zona capitalei (tezaurul regal capturat, 
brățările plurispiralice de aur, tezaure de kosoni etc.) poate fi explicată, mai degrabă, prin 
aplicarea unor sancțiuni și condiționări din sfera sacrului, decât printr-un monopol de forță al 
regalității. Cert este că aurul dacilor era un drept al Sarmizegetusei. 

În schimb, aristocrația provincială recurge masiv la argint pentru a-şi sublinia valorile 
şi statutul. Tezaurele din acest metal sunt numeroase, iar exprimarea prin arta argintului — 
deseori aurit! — este destul de vizibilă. Nu lipsit de importanţă, pentru creionarea dinamicii 
economice și nu numai, este relaționarea tezaurelor de argint cu anumite rute şi sisteme 
regionale de fortărețe şi centre rezidențiale. Ar trebui notată, mai mult decât o ipoteză de lucru, 
legătura dintre unele depuneri care conțin piese de argint şi existența unor culte religioase 
provinciale, cu practici şi public diferite de cele din zona marilor sanctuare. 

Echipamentul militar suferă şi el modificări, unele de substanță, altele doar aparente. 
Principalul indicator, armamentul depus în morminte, oferă o imagine distorsionată, căci 
ritualurile și riturile funerare sunt la rândul lor puternic ocultate. Începând din a doua jumătate 
a secolului I a.Chr. practicile funerare — nu doar din Dacia! — se modifică atât de drastic, încât 

dau senzația că dispar din peisaj, atrăgând după ele şi dispariţia armamentului sacrificat. 
Situaţia a devenit atât de acută încât a dus la ipoteza că unele tipuri de arme ies cu totul din uz 
(pumnalele curbe, armurile de zale, spadele, coifurile, zăbalele de tip tracic). Este de domeniul 
evidenţei însă că decedaţii trebuiau să beneficieze de un tratament funerar, iar fenomenul 
militar local să conțină armament. Putem specula cu mare doză de probabilitate că una dintre 
modificările culturale a fost renunţarea la sacrificarea armelor războinicilor morţi. Mai probabil 
este că aceştia, intrați acum sub autoritatea regală, au devenit o armată regulată, guvernată de 
alte principii, mai potrivite cu mediul cazon, cu sentimentul religios și cu momentul istoric pe 
care îl trăiau. Pragmatismul unei asemenea structuri coerente, antrenate, bine înarmate şi foarte 
active, nu se mai putea împăca cu pierderile însemnate de piese de armament scumpe, cauzate 
de distrugerea lor în cadrul ritualurilor sepulcrale. Armele care altă dată îşi urmau stăpânii în 
morminte aveau acum alt destin, diferit de al acestora. Este posibil ca, după reformele amintite, 
decedaţilor să li se aplice un tratament greu sesizabil arheologic, iar armele să fi rămas în uz, 
în cadrul comunităţii sau să fi fost depuşi/sacrificaţi în locuri greu de depistat astăzi (păduri, 
peşteri, ape, mlaştini etc.). Doar o modificare de acest gen explică prezenţa tuturor categoriilor 
de arme folosite din secolul al II-lea a.Chr. şi până în momentul cuceririi romane. Arta 
imperială abundă de reprezentări ale echipamentelor războinicilor daci, unele identice cu cele 
din mormintele aristocrației din perioada lui Burebista. Lipsa armelor din descoperirile 
arheologice, fapt ce a alimentat teoria inexistenţei lor, poate fi explicată prin însăşi condiţiile 
desfăşurării războaielor daco-romane, armele fiind atât trofee căutate, cât şi motive de aplicare 
imediată a legilor războiului. Unele piese de armament, descoperite în contexte ce sugerează 
ascunderea lor, se încadrează în acest tipar. 

Desigur, se pot observa și unele modificări efective. Paftalele de tip Latene sunt 
înlocuite cu curele, care erau închise cu catarame simple sau cu Nodul lui Hercule. Schimbarea 
este surprinsă de iconografia romană şi nici arheologic astfel de paftale nu apar mai târziu de 
secolul I a.Chr. De asemenea, marile fibulele de argint cu noduri (datate strâns între 80/70- 
30/20 a.Chr.) urmează același traseu, lipsind și din iconografie (excepție falerele de la Lupu) 
şi din perspectiva arheologică. În locul lor, în artă, sunt reprezentate fibule discoidale, iar 
arheologic sunt descoperite doar fibule simple. Foarte probabil şi zăbala de tip tracic iese din 
uzul general, fiind doar sporadic documentată spre finalul Regatului dac. La fel de bine, situația 
poate fi generată de starea cercetărilor, iar mobilarea peisajului să fie doar o chestiune de timp. 
În esență, armamentul aristocrației războinice rămâne constant, pe toată durata existenţei 
regatului, consecință a conservatorismului acestei elite militare, rămasă fidelă ideologiei şi 
tradițiilor războinice care o defineau şi care au consacrat-o. 

Interiorul organizării acestei elite ne rămâne necunoscut în mare parte, dar fără această 
organizare — extinsă pe plan social, cultural şi militar — ea nu putea funcționa. Foarte probabil, 
reglementările comportamentale conţineau cutume tradiționale, selectate şi validate de factorii 
religioşi în tandem cu autoritatea regală şi cu sprijinul marii aristocrații. Firavele informaţii 
despre tradiţii, rituri, ritualuri sau procese sociale specifice elitelor sunt fie vechi, din timpurile 
getice, fie deduse din interpretarea arheologică a artefactelor şi ruinelor din perioada regatului 
dac. Este posibil ca succesiunile între generaţii să fi fost de tipul patriarhal agnatic, așa cum 
probabil proceda instituţia regală, puternic influenţată de monarhiile sudice şi orientale. Dacă 
această metodă — care asigura accesul unor indivizi maturi şi capabili la poziția de forță şi 
autoritate — a fost folosită şi apoi extinsă și în structurile nobiliare sau mai departe în mediul 
social, nu putem descifra. Putem spune doar că pentru organismele militare, prin definiție 
interesate să conţină în structurile de comandă indivizi de calitate verificată, această normă era 
cea mai potrivită. 

Fără îndoială, una dintre cele mai exclusiviste manifestări asociate elitei războinice 
nobiliare a fost tratamentul funerar. Mormintele cu arme descoperite în Dacia preromană 

aparțin în totalitate aristocrației războinice. Ritul funerar practicat a fost exclusiv incinerația, 
iar mobilierul funerar diferă foarte mult, de la un strict necesar la inventare fastuoase. Analiza 
fenomenului funerar reflectă credințele elitei, corolar fundamental al înţelegerii mentalităților 
şi ideologiei acesteia. Reţine atenția practica relativ generalizată de distrugere a armelor, atât 
prin arderea propriu-zisă pe rug, cât şi prin îndoire, tăiere sau rupere intenționată, înainte sau 
după ceremonia funerară. Fără explicații directe, aceste practici sunt percepute ca o interpretare 
a dorințelor aparținătorilor de a transfera în planul fantastic al existenţei nefuncționalitatea 
integrală a binomului om-armă, semn al conştientizării legilor presupus diferite care guvernau 
lumea de dincolo. Armele însă, chiar scoase din uz, însoțeau războinicul în mormânt, căci este 
greu de presupus că nişte războinici își proiectau lumea de dincolo ca fiind lipsită de arme, 
conflicte și fapte eroice — elemente prezente în toate mitologiile antice. Așa ceva ar fi fost 
împotriva structurii lor mentale. La fel de posibilă este şi dorinţa celor vii, ca depunând alături 
de defunct armamentul acestuia, decedatul să-și permanentizeze în eternitate funcția războinică 
avută în timpul vieţii. În plus, lumii reale i se anula, prin sacrificarea armelor, orice posibilitate 
de control asupra sufletului celui plecat, suflet condensat în armele lui. Nu putem presupune 
NICI Cum ȘI nici în ce formă au fost înlocuite aceste credinţe după reformele care au restructurat 
elitele militare ale regatului, dar noile cutume trebuie să fi fost extrem de solide și credibile 
pentru a se armoniza cu tradiţiile războinice ancestrale ale aristocrației și a le modifica la un 
asemenea grad. 

Întreg tabloul relevat, care conţine mentalități, ideologii, credinţe, comportamente, 
rezidenţe, arme, iconografie, exprimare etc., însumează două componente de bază. Una 
tributară moştenirii tracice şi una datorată influențelor alogene. În urma osmozei traco-celtice 
petrecută în Balcanii de Nord, încă din secolul al III-lea a.Chr., dar mai pregnant în secolul 
următor, componenta tracică s-a impus, chiar dacă a păstrat o serie de atribute celtice. De 
exemplu, fenomenul mai bine cunoscut sub numele de aspectul cultural Padea-Panaghiurski 
Kolonii, apare confiscat de către cultura dacică, singura dintre participantele la hibridizarea 
inițială care îşi însuşise substanţial noua identitate şi o solidificase politic, în timp, sub forma 
unui puternic regat. Purtătorii acestei culturi erau aristocrați războinici, secondaţi de oamenii 
lor de arme, cunoscuţi în izvoarele istorice drept daci. 

Transformările impuse de purtătorii acestui melanj cultural au inclus şi unele 
restructurări sociale, cu impact deosebit în spectrul demografic şi în cel al structurilor sociale 
nord-dunărene. Frecvența evenimentelor militare a depășit probabil posibilitățile umane ale 
aristocrației — considerând în rândurile războinicilor angrenaţi şi rudele, clienții sau eventualii 
mercenari şi/sau aliați. Este credibil să admitem mărirea bazelor de recrutare, prin acordarea 
dreptului de a purta arme unor categorii mai largi de populație, dovadă efectivele mari 
angrenate periodic, vizibile şi în dinamica populațională a regiunii. 

Cauzele pot fi mai multe decât transpar la prima vedere. Societatea dacică suferise 
ample transformări, pe multiple planuri, în mare parte datorate convulsiilor evolutive interne, 
iar o altă parte venite din exterior. Războiul se modificase substanțial, principalii actanți 
politico-militari din Balcani se schimbaseră. Campaniile lui Burebista, dincolo de toate 
incertitudinile conţinute, arată că armatele dacilor erau capabile de acţiuni militare pe termen 
lung şi la distanţe apreciabile, puteau asedia cetăţi puternice, fundamental diferite de întăriturile 
tribale din lemn şi pământ cu care erau, în mod tradițional, obişnuite. Dincolo de modificările 
sociale conţinute, momentul reclama prezența unor războinici specializaţi, buni cunoscători ai 
meseriei armelor, familiarizați cu diverse tactici şi strategii, competenţe greu de dobândit în 
sistemul tradițional de recrutare şi participare la război existent în epoca basileilor geți. 

Apare, în acest peisaj mai larg, firească specializarea unor războinici, iar această 
categorie, a pletoșilor, atestată în lumea dacilor, avea toate atributele necesare unei atare 
funcții. Dincolo de teoretizările moderne sau extrase din sursele antice, se pune întrebarea ce 

putea însemna un războinic profesionist? Cu ce era el diferit de, spre exemplu, războinicii care 
aveau tradițional acest mod de viaţă? 

Plecând de la sistematizările lui F. Engels, istoricul Z. Petre considera că democrația 
militară — rezultat al unor conflicte permanente — presupunea și profesionalizarea marțială a 
societăţii, deşi admitea că războaiele astfel duse nu depindeau și nici nu erau controlate de vreo 
autoritate politică?!%. În opinia mea, profesionalismul unei părţi specifice dintr-o comunitate, 
chiar testamentara unor lungi tradiții marțiale, nu este o specializare în sensul complet al 
enunţului, ci reprezintă doar acumularea şi exercitarea unor capacități relative şi limitate prin 
care se contribuia la efortul de război. Profesionalizarea coerentă conține întotdeauna elemente 
care construiesc și redefinesc moralul (tradiţii, credințe, mentalități, disciplină, rituri, ritualuri), 
capacităţile fizice (antrenamente, exerciţii, campanii) şi intelectuale (strategii, tactici, inovaţii, 
planificări) unui segment social cu profil militar. Fără suma acestor elemente, războinicii nu 
erau decât luptători de ocazie, ale căror succese se bazau prioritar pe viteză, număr, conjuncturi 
şi nu pe calități combative susținute. 

Putem vorbi în acest caz de un alt grup militar de elită, determinat în principal de 
excelență. Originile acestui grup pot fi căutate în resorturile fenomenului militar din Balcanii 
de Nord, iar numele lor, comati/capillati, este consemnat de sursele latine şi greceşti. Sub acest 
nume trebuie să vedem micii proprietari de pământ, liberi, inferiori aristocrației, dar deasupra 
altor categorii sociale. Confundat în literatura de specialitate, poate nu întotdeauna dintr-o 
eroare de interpretare a textelor antice, cu masa poporului de rând, acest etaj social reprezenta 
de fapt clasa de mijloc, cea din care proveneau majoritar războinicii propriu-ziși, diferiți de 
nobilime prin statut, iar de restul societăţii prin competenţe. Restructurarea burebistană, care a 
cuprins nu doar sferele religioase și sociale, ci și aspectele militare, i-a adus pe aceşti specialiști 
ai armelor, testamentarii celei de a doua funcţii indo-europene, în postura de oșteni ai regelui. 
Fără a credita nețărmurit politica marelui rege de apariția acestei elite, trebuie spus că cel mai 
probabil scenariu îl reprezintă instituționalizarea acestei categorii militare abia acum, sub 
forma unei armate permanente, pusă în subordinea autorității regale, care a folosit-o nu doar 
pentru dinamizarea fenomenului militar, ci şi pentru temperarea aristocrației autohtone. 
Decodarea semnificaţiilor textelor antice, precum şi a iconografiei imperiale, făcută în propria 
lor cheie, se adaugă decriptării mecanismelor sociologice şi psihologice în încercarea de a 
recompune măcar rolul şi funcțiile acestei categorii de războinici de meserie. 

În chiar plină glorie a înmormântărilor specifice războinicilor, nu există nici măcar un 
singur mormânt care să le fie atribuit comatilor, semn că aristocrația şi-a păstrat acest privilegiu 
măcar o perioadă, reflex evident al unor credinţe religioase elitiste. Chiar dacă au urcat pe scara 
socială, anumite repere culturale le erau interzise războinicilor comati. Ei erau altceva. 

Există însă anumite tipuri de arme care nu se regăsesc în mormintele aristocratice și 
nici iconografia nu le plasează indubitabil în legătură cu etajele superioare ale ierarhiilor 
politico-militare. În primul rând, irump în istorie temutele săbii încovoiate. Descoperirile 
arheologice confirmă iconografia imperială şi împreună leagă într-un fel sau altul aceste arme 
de războinicii de meserie. Săbiile curbe apar oricum în istorie aproape simultan cu aceştia. 
Caracteristicile speciale ale acestor arme permit avansarea ipotezei că ele erau utilizate, cel 
puţin în perioada regalității dacice, exclusiv de un alt etaj socio-profesional, diferit de 
aristocrație, luptători de temut, a căror principală preocupare a fost arta militară. Tot ei apar pe 
reliefurile Columnei Traiane folosind maşini de război, tehnnică militară ce necesita 
manipulanți specializaţi, instruiți şi familiarizați cu manevrarea lor. Este din nou, dificil de 
crezut că aceste unelte complicate de război erau mânuite de țărani înrolați sau de aristocrați. 


2619 petre 1980: 48. 

Unii nu puteau avea îndemânarea necesară şi este discutabil chiar dreptul lor de a participa la 
război, iar celorlalți nu le permitea rangul să presteze astfel de munci. Descoperirea unor 
componente ale maşinilor de asalt şi identificarea unor platforme specifice instalării acestor 
dispozitive doar în zona marilor cetăți din munţii Orăştiei, cantonează utilizarea tehnicii 
avansate doar în zona controlată de autoritatea regală. Oricum, e greu de admis că regele ar fi 
permis deținerea de tehnică de luptă de către vreun şef militar din teritoriu sau că acesta şi-ar 
fi permis un atare mecanism și personalul manevrant. Orice dovezi în acest sens lipsesc. 
Utilizarea acestui arsenal, profesionalizat în chiar zona lui de origine şi de import, denotă o 
specializare marțială, parte a unui program centralizat coerent, potrivit unor surse. Tot din 
rațiuni sociale și economice, acești războinici de meserie foloseau echipamente diferite de ale 
nobililor prin costuri şi morfologie, respectiv armuri de solzi, spade scurte, săbii curbate, cuțite, 
arcuri, lănci şi chiar coifuri ordinare. 

În schimb, calităţile lor, între care pe lângă cele militare putem enumera și loialitatea 
față de autoritatea regală, le permite unora să devină personaje importante şi să facă parte din 
comandamentele militare. În acest cadru trebuie să descifrăm solia compusă din comati trimisă 
să negocieze cu Traian. Refuzul împăratului nu poate decât să devoaleze faptul că acești 
războinici, deşi reprezentau o forță, nu erau investiţi şi cu atribute politice sau religioase, aşa 
cum a fost a doua ambasadă, constituită din purtătorii de pileus-uri, înalți preoţi şi aristocrați. 

De notat că nu avem nici un argument pentru a-i considera pe aceşti comati oameni 
simpli, atâta vreme cât, cel puţin pentru vremea lui Decebal, ei apar în anturajul imediat al 
regelui. Istoriografii antici au reţinut, în contextul războaielor daco-romane, că la daci, elita 
conducătoare se identifica prin portul unei cuşme asemănătoare cu cele macedonene sau 
orientale şi prin aceasta nobilii se disting de p/etoși, care sunt mai puțin prețuiţi. Reiese aşadar, 
că aceşti comati erau inferiori aristocrației, statut tradus şi interpretat greşit drept restul 
neamului, poziţie prea modestă pentru participarea acestora la viaţa publică. La fel ca în cazul 
mult dezbătutei aserţiuni a lui Eutropius (Dacia enim diuturno bello Decibali viris fuerat 
exhausta), nu este vorba despre eradicarea poporului de rând, ci despre cea a elitelor politice 
şi militare ale dacilor. Dimpotrivă, amplificarea fenomenului militar a extins dreptul de a purta 
arme şi a permis participarea în număr mare la războaie a unui segment mai larg de populaţie, 
în principal din categoriile sociale medii. Participarea acestor mijlocași la viaţa cetăţii se limita 
probabil la funcția lor militară, cheie în care şi devin profesionişti ai armelor. Diferența față de 
aristocrația războinică este dată tocmai de această profesionalizare, care exclude în bună 
măsură dimensiunea eroică a războiului, de certă tradiţie indo-europeană, specifică aristocrației 
mai degrabă, din care mai păstrează doar semnificația pletelor, transpusă în numele castei. 

Pletoșii războinici sunt un loc comun în această veche moştenire şi Zoe Petre are cu 
asupra măsură dreptate când afirmă că nu există nici un temei pentru care podoaba capilară 
bogată să fi devenit dintr-un simbol al excelenţei, un indicator al marginalizării sociale. O 
răsturnare semiotică atât de drastică este, în condițiile conservării tradițiilor războinice, lipsită 
de sens. Mai sigur, asistăm la o altă faţetă a restructurărilor de putere care au cuprins societatea 
dacică. Ansamblul modificărilor impuse mediului social- deci şi elitelor — nu puteau fi operate 
fără suportul altor factori de autoritate, oricât de hotărâtă ar fi fost regalitatea. Cum aristocrația 
nu avea nici un interes în ştirbirea propriilor privilegii, este greu de crezut că a susținut 
programul, altfel decât într-un număr mic, direct interesat. La fel, nici masa poporului de rând 
nu putea participa decât cu totul marginal la susținerea sau împotrivirea faţă de actanţii politici 
ai momentului. Apare, în acest cadru, firească prezenţa unui segment social numeros, înarmat, 
determinat şi loial, pe care regele să-şi bazeze politica internă, în primul rând şi expansiunea, 
în al doilea. Deşi, dacă rememorăm faptele, ordinea politicilor aplicate pare să fi fost inversă. 
Abia după succesele militare pe plan extern, regalitatea dacică s-a concentrat pe implementarea 
unor politici interne. Prestigiul şi forța acestei clase de mijloc, dobândite în campaniile 
enumerate, au permis autorităţii centrale aplicarea unor măsuri economice, sociale, culturale și 

politice pe plan intern. Nemulțumirile aristocrație față de suita de modificări impuse au dus 
probabil la ieșirea lui Burebista din scenă, dar cu toată fragmentarea politică a marelui regat, 
lucrurile au rămas în direcția impulsului, situaţie de care această categorie socio-profesională 
nu poate fi străină. 

Întreg dosarul istoric care-i conţine pe acești războinici ai regelui, conturează peisajul 
în care ei erau o clasă socială distinctă, a căror preocupare, dacă nu singulară, cel puţin 
principală, a fost arta războiului. Din nefericire, lipsesc alte atribute sau informații despre ei, 
dar cu certitudine reprezentau o elită militară, care se adăuga vechii aristocrații războinice geto- 
dacice. Putem chiar admite că şi aristocrații se înconjurau de războinici profesioniști care le 
completau anturajele, dar nu putem nici măcar presupune reacţia autorităţii regale faţă de aceste 
scenarii. Se poate doar aprecia faptul, altfel universal, că forța autorităţii regale se afla în balans 
contradictoriu cu forţa aristocrației. În funcţie de momentul istoric, doar o parte domina 
societatea. 

Compus în principal din micii proprietari liberi, juxtapus cetelor nobiliare sau chiar 
alimentat de aristocrația măruntă din mediul rural, acest corp socio-profesional al războinicilor 
şi-a găsit repede locul şi vocaţia în noul peisaj socio-politic, constituind de fapt osatura 
edificiului politic dacic. Adăugând acestui cadru lunga tradiție războinică a nobilimii, precum 
şi pe cea a regalității, invariabil evocată ca războinică prin excelență, toate secondate de un 
profund sentiment religios, atent cultivat de către corpul sacerdotal, obținem o imagine sobră, 
aproape cazonă, a întregului edificiu numit Regatul Dac. Este evident că aceste elite războinice 
au imprimat construcției politice rezultate, propriul caracter, propria identitate, propriile 
aspirații, mentalități şi credințe. 

Veritabilă coloană vertebrală a oricărui fenomen militar, sentimentul religios care a 
animat aceste elite războinice nu putea fi unul marginal. Strâns împletite, determinându-se 
reciproc, viața şi moartea omului de arme nu se puteau desfășura decât între reperele impuse 
de instanţele divine. Gloria izvorâtă din faptele memorabile de arme oferea unica formă de 
imortalitate pe care condiția umană o permitea. Practicile ritualice legate de dobândirea acestei 
nemuriri, bine atestate în epoca getică, sunt privite cu suspiciune de către istoriografia modernă 
pentru epoca regatului, fără a exista suficiente argumente în respingerea lor. Or o societate 
războinică, aflată permanent sub iminenţa morții, trebuia să-şi dezvolte mecanisme psihologice 
capabile să gestioneze thanatofobia naturală și să o canalizeze eficient. Tradițiile războinice 
ale aristocrației geto-dacice, care pot fi urmărite până la rădăcinile indo-europene, sunt, în acest 
sens, un avantaj al noilor elite. Accederea în nemurire, prin moarte violentă, cu accente eroice, 
devine ea însăşi un rit elitar. Așezată oarecum între practicile eroizante ale vremurilor homerice 
şi cele aproape similare ale Evului Mediu, secvenţa dacică este şi ea fidelă principiului potrivit 
căruia răsplata morţii în luptă este instanța supremă a eroizării şi singura cale onorabilă către 
zei şi eternitate. 

Întregul edificiu psihologic nu putea fi articulat fără autoritatea divină, reprezentată de 
corpul sacerdotal. Numărul, dimensiunile şi uneori formele construcţiilor de cult ridicate lângă 
cetăți recompune relația spirituală dintre elite şi planul fantastic al existenţei așa cum şi-o 
imaginau ele. O divinitate specializată a războiului, deși neatestată direct, nu putea lipsi din 
panteon, fără a putea preciza numele sau locul ei exact în ierarhia divinităților locale. Dacă 
aceasta a fost inclusiv tutelara regalității şi a sacerdoțiului este dificil de formulat la modul 
concret, fiind din nou un demers extrem de dificil, agravat de parcimonia surselor utilizabile. 
Intensitatea fenomenului militar geto-dacic şi măruntele fragmente de informaţii şi indicii 
identificate recompun în forme mai precise existenţa, profilul şi importanța acestui zeu în 
spiritualitatea dacică. Dacă numele lui a fost unul sau altul rămâne, deocamdată, o necunoscută 
adăugată celorlalte discreţii ale culturii geto-dacice. 

La o privire atentă, dincolo de fragilitatea unor surse istorice, de imprecizia altora, de 
amprenta personală pusă pe interpretarea vestigiilor istorice, răzbat la suprafață ecouri ale 
universului social dacic, creator, până la urmă, nu doar de artefacte, ci şi de diversitate, de fapte 
şi evenimente, de eroi, destine și mituri. Adică exact acele elemente care definesc o civilizaţie 
în întregul ei. Faptul că această recompunere are numeroase nuanţe cazone, nu este altceva 
decât dovada că dacii s-au încadrat în normele Antichității. Dincolo de aceste cutume, păstrând 
însă reperul, nu există nici un temei să nu bănuim o societate completă şi complexă sub toate 
aspectele. O societate care a dispărut odată cu creatorii şi propulsorii ei. Cucerirea Daciei a 
însemnat, în primul rând, destructurarea elitelor dacice, atât a celor politice, religioase, 
economice, cât mai ales a celor militare. Ieşirea din istorie a războinicilor daci nu a fost însă 
definitivă; o parte au fost reactivaţi în cadrul armatelor romane, o altă parte s-au retras dincolo 
de frontierele provinciei — ultimele scene ale Columnei îi arată cum pleacă însoțiți de familiile 
lor; probabil un număr mic s-au disimulat în populația civilă — răscoalele ulterioare pot fi puse 
pe seama lor — unii s-au integrat în noua configuraţie politică şi socială care s-a suprapus 
regatului. 

Cel mai important lucru rămas în urma acestor războinici de elită ai Regatului dac a 
fost amintirea faptelor lor de arme, păstrate în memoria Antichității. La aproape jumătate de 
secol după cucerirea Daciei dacilor, faimoasele săbii încovoiate ale comatilor încă mai 
bântuiau memoria legiunilor. Vajnicii soldaţi romani îşi făceau curaj să înfrunte din nou teribila 
cavalerie a arcaşilor parți, amintindu-și nu de luptele pierdute în faţa acestora, ci de cumplitele 
răni pricinuite de armele dacilor:*2. Mai mult, după încă un secol, un pretendent la tronul 
imperial, Publius Cornelius Regalianus (?-260 p.Chr.) considera un avantaj politic şi de 
imagine să-şi declame descenţa dacică: gentis Daciae, Decebali ipsius, ut fertur, adfinis*%?1. 
Realitatea acestei înrudiri cu regele dac este mai puţin importantă, deşi aparent guvernatorul 
chiar avea origini dunărene”*; aspectul care atrage atenţia este legitimarea pe care această 
obârşie regală i-o oferea pretendentului, semn că Decebal rămăsese o figură marcantă în 
memoria Antichității şi mai ales în cea a urmașilor dacilor, cei care formau o bună parte a 
trupelor care l-au aclamat pe general drept împărat. 

Numele lui Decebal era chiar încă purtat de către unii daci din Moesia sau din restul 
imperiului. Cercetarea surselor istorice a dus la identificarea unor daci, prezenţi în teritoriile 
romane după căderea Regatului dac, ajunşi în Imperiu fie prin deportări, fie prin recrutările 
militare succesive, ori ca sclavi, ostatici, prizonieri, refugiaţi sau chiar ca oameni liberi. 
Prezenţa lor punctuală este atestată de materiale epigrafice (dedicați, epitafuri, graffiti, 


2620 [...] in bellum profectus est cum cognitis militibus hostem Parthum contemnentibus, saggitarum ictus post 
ingentia Dacorum falcibus inlata volnera despicatui habentibus (a plecat în război cu soldaţi încercaţi, care 
dispreţuiau pe parți, duşmanii noştri, şi nu se sinchiseau de loviturile de săgeți ale acestora după grozavele răni ce 
le-au fost pricinuite de secerile încovoiate ale dacilor (Marcus Cornelius Fronto, Principia Historiae, I: 204). 
Evenimentul care a prilejuit consemnarea este războiul cu parții, desfăşurat între 162-166 p.Chr., sub conducerea 
împăratului coregent Lucius Verus. Reputația dacilor nu era evocată doar prin apelul la memoria colectivă, pentru 
că în armata lui L. Verus au luptat şi unităţi recrutate din Dacia, aşa cum a fost cazul Cohortei / Ulpia Dacorum 
(după alte interpretări cohors III Dacorum), staționată într-o garnizoană necunoscută din Syria. 

2521 fuit Regalianus, quod negari non potest, vir in re militari semper probatus et Gallieno iamante suspectus, 
quod dionus videretur imperio, gentis Daciae, Decibali ipsius, ut fertur, adfinis (a fost Regalianus, ceea ce nu se 
poate nega, un bărbat priceput în treburile militare şi suspect lui Gallienus încă de mai înainte, deoarece se părea 
că era demn de domnie; se spune că era de neam din Dacia, fiind chiar rudă cu însuşi Decebal (Scriptores 
Hlistoriae Augustae, Tyranni triginta, 10, 8). 

2622 Ne putem gândi la sora lui Decebal, capturată și trimisă în Imperiu, dar nu la Roma, unde personajul n-ar fi 
trecut neobservat, ci poate la unul din castrele sau oraşele din Moesia. Nimic nu ne împiedică să admitem că a 
supraviețuit, era totuși un personaj secundar şi după moartea regelui, aproape nefolositor, şi că a avut urmaşi. 

diplome militare, ostraca), opere de artă şi de unele surse literare?%%5. În consecință, prin aceste 
relativ abundente documentări, subiectul a beneficiat de o consistentă literatură de specialitate, 
română şi străină. Cele mai importante lucrări, care conţin şi bibliografia străină, sunt cele 
semnate de I.I. Rusu?%, C. C. Petolescu?%5, D. Dana”, F. Matei-Popescu?%2 şi L. 
Velcescu?%%5. Lista nu este una exhaustivă, informaţii punctuale se regăsesc în multe alte 
articole, unele fiind rezultatul unor bune colaborări pe subiect?*%. 

Am putea spune că situația dacilor ajunşi mai mult sau mai puţin forţat în imperiu este 
relativ bine cunoscută, adăugându-se doar noi date pe măsura unor descoperiri recente, în 
special din Egipt, unde apar frecvent documente antice cu nume de soldaţi romani, de origine 
dacică. Este greu de estimat corect numărul celor recrutaţi și la fel de greu este de acceptat cifra 
de mai mult de 50.000 de bărbaţi războinici, cu armele lor, aşa cum scrie loannes Lydus?55%0, 
dar neîndoielnic ei au fost incluşi ca trupe auxiliare în armată, constituind cca. 10 unități 
militare. 

Astfel, materialul epigrafic documentează o unitate de cavalerie (ala 7 Ulpia Dacorum) 
şi cinci trupe de infanterie (cohortele / Ulpia Dacorum, 1 Aelia Dacorum milliaria, II Augusta 
Dacorum milliaria, II Aurelia Dacorum şi Gemina Dacorum milliaria. Se mai pot postula, din 
numerele şi numele unităților, existenţa a cel puţin încă o ala II Ulpia Dacorum şi o cohors Il 
Ulpia Dacorum, o cohors II Aelia Dacorum milliaria. De asemenea, cele două cohorte cu 
numărul de ordine JI lasă să se presupună existența cohortelor / Augusta Dacorum milliaria 
(posibil însă să fie e vorba de cohors I Aelia Dacorum milliaria) şi I Aurelia Dacorum. Putem 
presupune iarăși că au mai existat alte două cohorte, prin contopirea cărora s-a născut cohors 
Gemina Dacorum milliaria”*. Acestor unităţi compacte etnic li se adaugă alţi militari care şi- 
au făcut serviciul în alte legiuni şi unităţi auxiliare, în cohortele pretoriene”*%?, în diferite funcţii 
administrative. Identificarea lor ca daci s-a făcut pe baza numelor gentilice (Ul/pius, Aelius, 
Aurelius), care indică şi perioada de recrutare, întinsă de la Traian până în epoca Severilor. 
Alţii au ţinut să indice oraşul sau zona din care au fost recrutați: (n(atus) Dacia), iar unii au 
eliminat orice îndoială declarându-și limpede originea sau locul naşterii: nar(iones) 
Dac(us)5%. 

Este posibil că cel puțin o perioadă acești militari și-au păstrat modul tradițional de 
luptă?55%, nu ştim în ce măsură şi armamentul specific. Săbiile încovoiate apar însă pe două 
monumente din Britannia, la (C)Amblogana (azi Birdoswald, Marea Britanie) unde era 
cantonată Cohors 1 Aelia Dacorum, aflată la un moment dat sub conducerea tribunului M. 
Claudius Menander, menţionată într-o serie de izvoare epigrafice?%%5. Lespedea de piatră a fost 


253 Maximinus, fost un timp viceprefect al Romei, s-a născut la Sopianae, oraş în Valeria, dintr-o familie modestă. 
Tatăl său a fost funcționar la reşedinţa guvernatorului şi se trăgea din neamul carpilor, pe care Diocleţianus i-a 
mutat din ținuturile lor de baştină în Pannonia (Ammianus Marcelinus, XXVIII, 5). 

2524 Russu 1980, passim. 

2625 Petolescu 2002, passim. 

256 Dana 2003a, passim; Dana 2014, passim. 

2621 Matei-Popescu 2017, passim. 

2628 Velcescu 2015, passim. 

259 Spre exemplu: Dana, Matei-Popescu 2006: 195-206; Dana, Matei-Popescu 2009: 209-256. 

2630 Joannes Lydus, De magistratibus, LL, 28. În numărul prinșilor de război trebuie însă incluși și captivii proveniți 
din rândurile aliaților lui Decebal, sarmaţi, germanici, celți etc. 

2631 Petolescu 2002: 47. 

532 Russu 1980: 37-43. Dana, Matei-Popescu, 2009: 218-231. 

2633 Petolescu 2002: 48-49. 

2654 Ostaşii învaţă strigătele de luptă strămoşeşti ale fiecărui neam strigătele [...] getice pentru geții (Arrian, Arta 
tacticii, 44, |: 138). 

2535 Russu 1980: 31, fig. 5; Petolescu 2002: 148-151. 

„dezvelită” cu ocazia construirii, între anii 198-209 p.Chr., unui horeum de către soldații 
cohortei dacice amintite. Inscripţia este flancată la stânga de o sabie cu vârful încovoiat. O altă 
sabie curbă a fost incizată pe un bloc de piatră încastrat în zidul unui alt depozit de cereale 
ridicat de către Cohors I Thracum civium Romanorum (cca. 219 p.Chr.)%%. Ambele săbii 
sculptate subliniază originea unităților staționate aici, cel puţin a militarilor din primele 
contingente şi chiar dacă ele nu reflectă arme curbe aflate în uzul unităţii”*%7, sunt clar simboluri 
asociate dacilor, pe care militarii unităţii şi le asumă. 

Alţi militari, în special cu misiuni de pază, sunt atestați în Egipt, unde asigurau în 
principal carierele şi exploatările de porfir şi marmură din estul deşertului. Numeroase ostraca 
descoperite aici conțin onomastică dacică sau fac referire la soldaţii daci cantonați. 

Dintre categoriile de daci ajunși în teritoriile romane, merită notați aceia care au fost 
fie deportați, fie s-au refugiat ei la sud de Dunăre, din calea altor năvălitori. Din rândurile 
acestora, mulți înrolați în armată, calea cea mai sigură spre o carieră de succes, nu puţini au 
urcat pe scara socială, dobândind titluri, nume, glorie, avere?*%5, iar câţiva au ajuns chiar la 
purpura imperială. Este vorba despre Publius Cornelius Regalianus”%%, Marcus Acilius 
Aureolus?%, Caius Galerius Valerius Maximianus*%!, Galerius Maximus Daia”, Valerius 
Licinianus Licinius?%%. Prezenţa acestor personaje pe tronul imperial, uneori doar meteoritic, 
nu obligă civilizaţia dacică sau moştenirea dacică cu nimic. Ei aparțineau deja de una sau mai 
multe generaţii lumii romane, iar accesul la demnitatea imperială era o consecinţă a acestei 
integrări. Faptele lor de arme, căci au luptat împotriva dacilor liberi sau a carpilor, 
demonstrează asta. Fragmentele din scrierile lui Lactanţiu, adesea invocate în sprijinul unei 
imposibile afinități imperiale cu ideea dacică sunt doar ecouri ale adversităţii literatului față de 
acei împărați care au persecutat creştinismul”%%. Nu trebuie însă absolutizată această aversiune 


2536 Russu 1980: 31; Petolescu 1980: 1049. 

2637 Chiar dacă unităţile recrutate ar fi folosit armele naționale la momentul înființării, prin pierderi şi recrutări 
succesive, elementele etnice inițiale se estompau, dar memoria originii dacice a fost păstrată atât prin numele 
unității, cât şi prin emblematica sabie curbă (Borangic 2015a p. 56-58). 

2658 Russu 1976: 58-60. 

2639 2.260 p.Chr. Guvernator al Moesiei Inferior, a fost proclamat împărat de către armatele de la Dunăre. S-a 
declarat descendent al casei regale dacice fie pe baza unei realități, fie pentru a câştiga simpatie din partea trupelor, 
unde activau mulți soldaţi traci şi daci. Puterea lui s-a manifestat doar în Moesia şi Pannonia (Russu 1980: 57- 
58). 

2640 267-268 p.Chr. Sursele epocii afirmă că era la origine un păstor din Dacia Traiană, căci cea din sudul Dunării 
nu exista încă, devenit general pe baza meritelor militare. Ajuns comandantul suprem al cavaleriei, a fost 
proclamat împărat de către armată (Russu 1980: 58-59). 

2641 305-311 p.Chr. S-a născut într-un sat din Dacia Ripensis, ca fiu al unui trac local şi al unei refugiate, Romula, 
de la nord de Dunăre, ca urmare a atacurilor din perioada 242-245 p.Chr. A fost păstor, de unde porecla de 
Armentarius (Ciobanul) şi s-a remarcat şi el pe baza meritelor militare. Deși inițial a aplicat cu duritate edictele 
imperiale împotriva creștinilor, cu puţin timp înaintea morţii le-a revocat, fiind primul împărat care a acordat 
libertatea de credință noii religii (Russu 1980: 59-64). Galerius a ordonat în 306 p.Chr. efectuarea unui 
recensământ pentru stabilirea impozitelor (capitatio), de la care nu erau exceptaţi locuitorii oraşelor şi nici măcar 
cei din Roma, ocazie cu care scriitorul Lactanţiu a spus că împăratul a îndrăznit să procedeze cu romanii şi cu 
supușii lor la fel cum au procedat strămoşii noştri cu cei învinşi, conform legilor războiului, deoarece părinții lui 
au fost supuşi recensământului, pe care Traian, după ce i-a învins pe dacii care reluaseră luptele cu încăpățânare, 
l-a introdus drept pedeapsă (Lactantius, De mortibus persecutorum, XXIII, 5). 

2642 305-313 p.Chr. Era fiul surorii lui Galerius, care l-a proclamat Caesar, iar apoi şi-a luat singur titlul de Augustus. 
2643 308-324 p.Chr. Provenea dintr-o familie de ţărani daci, din Moesia. Tovarăş de arme al lui Galerius, care l-a 
proclamat Augustus. Cumnat al lui Constantin cel Mare, o perioadă au domnit simultan, fiind apoi ucis de acesta. 
254 Când primise titlul de împărat el [Galerius] a declarat că este dușmanul numelui de roman și că vrea să 
schimbe titulatura Imperiului Roman cu aceea de Imperiu Dacic. [...] Căci aproape toți însoțitorii din suita sa 
erau din neamul acelora (Lactantius, De mortibus persecutorum, XXVII, 9, XXXVIIL, 7). 

personală, căci existenţa unor junte militare pe fond etnic (tracic, ilir, dacic)*%, fiecare cu 
propriul program politic şi propriile aspirații la tron, erau o realitate constantă, pe care Imperiul 
o resimţit-o din plin. Lactantius nu a făcut decât să exacerbeze detaliile altfel comune ale 
momentului. 

Probabil o categorie largă, dar despre care avem cele mai puţine consemnări, este cea 
a prizonierilor, dintre care unii au devenit gladiatori", iar alţii sclavi domestici (şi ulterior 
liberţi). Inscripţii despre aceştia provin din multe părți ale imperiului (Italia, Pannonia, 
Dalmația, Grecia, Mauretania, Hispania, Gallia, Moesia)”%*, dar căderea lor în captivitate a 
avut loc în mai multe perioade, respectiv înaintea, în timpul și după războaiele daco- 
romane?”*%. Urmele lor sunt însă puţine și nesigure, viaţa de sclav fiind adesea scurtă şi puţin 
importantă. Numărul lor real este imposibil de stabilit cu precizie. 

Din rândurile lor au provenit modelele pe care s-au bazat sculptorii romani în realizarea 
operelor de artă publice sau particulare: Columna lui Traian, metopele monumentului de la 
Adamelisi, statuile din For, stela de la Philippi, busturi, capete”** etc. Piesele de artă mobilă 
au fost repertoriate recent într-o utilă și îngrijită monografie care, chiar dacă nu avem siguranța 
că toate reprezintă daci, ridică unele semne de întrebare privind motivul, calitatea şi frecvența 
cu care dacii au fost imortalizați în artă. Nu în ultimul rând, trebuie amintite numeroasele 
emisiuni monetare emise începând cu epoca lui Traian şi până la M. Aemilius Aemilianus (253 
p.Chr.), care au legătură cu dacii și Dacia învinsă, dar și cu provincia romană. De remarcat că 
unii împărați care au luptat împotriva dacilor liberi, luându-și titlul de Dacicus sau Carpicus, 
au emis monede cu ocazia victoriilor pe care este ilustrată celebra fa/x dacica, simbol al 
Regatului dac, acum pusă în mâna provinciei Dacia, personificată?650. 

Ultima regiune în care putem vorbi despre daci este chiar provincia Dacia, care este 
însă şi cea mai vitregită de lipsa informaţiilor scrise despre populaţia autohtonă. Aceasta este, 
în schimb, bine documentată arheologic, mult timp singura sursă de informare. 

Această lacună, respectiv absenţa oricăror atestări de nume dacice din provinciile 
dacice, a fost multă vreme o sincopă serioasă a cercetării”S51, cu atât mai mult cu cât lacuna nu 
are nici un precedent sau vreo corespondență în întreaga istorie a imperiului roman”0%?. Şi 
cercetări recente au dovedit că lipsa acestor inscripţii a fost doar un stadiu al cercetării. 

Prima descoperire a avut loc în 1987 şi a constat într-o serie de şapte plăcuţe votive de 
aur”%55, dedicate nimfelor, la Germisara (azi Geoagiu-Băi, jud. Hunedoara). Cinci dintre piese 
au inscripții, iar una prezintă următorul text: Nymfis Decebalus Luci(i) posuit, tradus ca 


2645 Hiigel 2003: 152-153. 

515 Russu 1980: 44. De asemenea putem aprecia că din cei 10.000 sclavi care au luptat în arene cu ocazia celor 
123 de zile de jocuri publice oferite de Traian, majoritatea au fost daci (Bodor 1999: 57), fără să putem aprecia 
câţi dintre aceştia au supraviețuit măcelului. 

2647 Bodor 1999: 55. 

2618 Bodor 1964: 144-148. 

2649 Cca. 130 de piese analizate, la care se adaugă reliefurile monumentelor publice (Velcescu 2015: 31-312). 
2550 Borangic 2015a: 60-75. Foarte probabil, unele monetării au refolosit vechile matrițe și implicit temele 
monetare, dar rămâne de remarcat faptul că monedele, mai mult decât orice categorie de artefacte sau scrieri, au 
contribuit la popularizarea în întregul imperiu a dacilor. Mesajul gravat a depăşit cu mult limitele impuse de timp 
şi factorii antropici, monedele fiind unele din cele mai perene monumente, tezaurizarea şi ascunderea lor făcând 
posibilă transmiterea informaţiei şi mesajului mult timp după epoca lor. Având în vedere presiunea constantă, de 
aproape trei secole, de la frontiera dunăreană a dacilor liberi, putem spune că temele iconografice în discuţie au 
întreţinut şi fixat numele dacilor în imaginarul Antichității târzii. 

2651 Există o lipsă de săpături în aşezările civile, atât rurale, cât și militare, în toate provinciile dacice. 

2652 Matei-Popescu 2017: 151. 

2653 Pe lângă plăcuţele votive, din acelaşi loc mai provin cca. 600 monede, o statuie de marmură, patru altare sau 
baze de statui de calcar şi alte numeroase obiecte (Piso, Rusu 1990: 9). 

Nimfelor le-a pus (ca ofrandă) Decebalus, fiul lui Lucius”%%. Pe lângă valoarea istorică de 
excepție, inscripția relevă şi o situaţie interesantă. Tatăl celui care a depus ofranda are nume 
roman, Lucius, în timp ce dedicantul are nume autohton. Piesa a fost datată larg în cea de-a 
doua jumătate a secolului al II-lea?%5 și acest aspect modifică radical peisajul provinciei din 
aceea perioadă. În primul rând este vorba despre numele regelui Decebal şi purtarea lui de către 
fiul unui individ cu nume roman, ceea ce arată că percepția asupra războaielor locale în Dacia 
se schimbase destul de repede. A-ţi afişa identitatea dacică sau a te asocia cu dacii nu (mai) era 
un handicap social. Apoi, o astfel de plăcuţă de aur reprezenta o valoare economică evidentă. 
Nu mulţi își permiteau un astfel de sacrificiu costisitor şi putem socoti dedicantul drept un 
individ prosper, integrat societăţii, căci se închină nimfelor şi cunoaşte sau măcar foloseşte 
scrisul şi importanţa lui în semnificația actului religios. Individul nu era un oarecare și putem 
vorbi de o renaștere a elitei locale, chiar dacă doar economică. 

La final, se cuvine o scurtă mențiune asupra divinităților cărora acest Decebal, fiul lui 
Lucius, le dedică aceste ofrande scumpe. Este în general acceptat că băile termale de la 
Germisara?%5€ și efectele lor curative erau cunoscute şi în epoca Regatului”%5, însăși numele 
locului fiind de origine dacică?%55. Din câte se cunoaște despre vechile religii indo-europene, 
divinitățile care patronau izvoarele și apele erau cel mai adesea feminine, iar în spațiul tracic 
sud-dunărean nimfele făceau parte din cultele autohtone larg răspândite, însoțindu-l uneori pe 
zeul Apollo. În acest cadru, pare verosimilă ipoteza că în cazul ninfelor de la Germisara putem 
vedea vechi divinităţi dacice ale izvoarelor, iar Decebal, fiul lui Lucius, dac de neam, nu doar 
că şi-a asumat public originea, ci poate a ţinut să aducă jertfe unor divinităţi strămoşeşti, într- 
o situaţie extrem de importantă, aşa cum este sănătatea?6%. 

Lucrurile devin şi mai alerte, căci cercetări şi studii recente au scos la iveală şi alte 
dovezi epigrafice în legătură cu prezenţa dacilor în spaţiul public al provinciei. Concentrat 
asupra populației indigene, recent istoricul D. Deac a adunat o serie de documente epigrafice 
edite, pe care le reanalizează în contextul lor social. Dovezile discutate constau în trei 
monumente funerare din Dacia Porolissensis, o diplomă militară (şi una din afara provinciei), 
o placă votivă şi două ţigle. În această colecţie onomastică este vorba despre soldaţi de origine 
dacică care îşi desfăşoară serviciul în unitățile din provincie, dar şi despre soțiile unor militari, 
unii traci sau chiar daci, şi ele având nume dacice (4elia Prisosta, Aurelia Mamutso, Aurelia 
Tsinta, Diurpa, Ulpia Amadusa). Între soldaţii daci al căror nume apare pe materialul epigrafie 
se distinge şi un Diegis, nume de certă rezonanță dacică?%%. 

Faptul că aceşti indivizi apar în așezările militare şi aproape toate pot fi datate în secolul 
al III-lea p.Chr., poate fi explicat prin faptul că, începând cu dinastia Severiană, au fost investiţi 
mai mulţi bani în mediul militar al Daciei Porolissensis şi astfel tot mai mulţi soldați şi-au 
permis monumente?S! și educaţie, completând astfel parcimonia surselor scrise despre 


2654 Piso, Rusu 1990: 12. 

2655 Depunerea a avut loc înainte de anul 212 p.Chr., an când marea majoritate a peregrinilor din imperiu 
dobândesc cetăţenia romană şi, odată cu ea, fria nomina. 

2656 La Ptolemeu apare în forma Germizera (III, 8, 4). 

2657 Alături de alte asemenea puncte din Dacia preromană (Crișan 2007: 202-211). O altă dovadă este descoperirea 
aici a unor monede din Thasos, Apollonia, Dyrrhachium şi denari republicani. 

2558 Germ- = „cald” şi -sara (zera, zara), „apă” (Russu 1967:108; p. 119), cu o posibilă traducere Izvoarele (4pele) 
calde. Vezi şi toponimul Deusara (4pa/Izvoarele zeului/zeilor) la Gostar 1956: 92. 

2559 Piso, Rusu 1990: 17. 

25% Dan Deac, Dacian in Dacia Porolissensis after the Roman Conquest. The Epigraphic Evidence, mss (în curs 
de publicare, cu bibliografia fiecărui caz). Mulţumesc pe această cale autorului pentru accesul la manuscris şi 
informaţiile secundare oferite cu maximă cordialitate. 

2661 Pentru a avea unele elemente de comparaţie se pot folosi situaţii similare din Imperiu. Astfel, în secolul II 
p.Chr., în provinciile africane cheltuielile de înmormântare puteau ajunge până la 20.000 denari, în funcţie de 

populaţia autohtonă din provincia Dacia. Nu mai este nici o îndoială că această lipsă a 
documentelor scrise despre dacii din provincie este doar un neplăcut stadiu al cercetării. Se 
adaugă faptul că, spre sfârșitul stăpânirii romane din Dacia, cu excepția comandanților şi a unui 
mic procent de militari, grosul trupelor fusese recrutat pe plan local%%?. 

În continuarea dosarului arheologic substanţial, informaţiile ce răzbat din sursele 
literare recompun peisajul ethnosului dac de după cucerirea regatului. Chiar dacă la o primă 
evaluare, datele par rarefiate, trebuie ţinut cont de amplitudinea operaţiilor militare din timpul 
lui Traian, de faptul că unii daci erau independenți, anterior, faţă de Sarmizegetusa — acest 
lucru se vede mai clar odată cu afirmarea costobocilor și a carpilor după căderea regatului — şi 
de statutul populaţiei indigene din primele decenii după cucerire. 

Faptul că autohtonii din provincie nu s-au manifestat ca daci în materialele epigrafice 
a dus în scurt timp la ideea devenită loc comun, că în Dacia Romană elitele autohtone au 
dispărut cu totul. Dosarul istoric prezentat nu mai poate susţine o atare imagine. Pe lângă 
inscripţiile acum cunoscute, în care recunoaştem nume evident dacice, se pot adăuga şi acei 
daci care, dintr-un motiv sau altul, au trecut în tabăra romană şi s-au integrat rapid în structurile 
noii provincii. Abundenţa de Ulpius, Aelius, Aurelius”%% ar trebui să oblige la această reflecţie. 
Se înţelege că statutul lor nu era accesibil tuturor dacilor, din datele istorice reiese că doar 
cariera militară le-a permis unora să urce pe scara socială, aşa cum, de altfel, s-a întâmplat cu 
majoritatea dacilor ajunşi în restul imperiului şi despre care avem informații. Calitățile lor 
războinice i-au făcut remarcaţi, apreciaţi, respectați și probabil bogaţi, unii ajungând, cum am 
văzut, pe baza meritelor militare, până pe tronul Cezarilor. 

Filonul dacic a rămas viguros şi dincolo de frontiere, de unde încă mai bine de trei 
secole, singuri sau în diverse alianțe, dacii liberi, costobocii şi carpii au zguduit periodic 
graniţele imperiului. Din păcate, nici despre structurile lor interne, sociale, politice, religioase 
sau militare nu avem date sau detalii. Tot ce ştim este statutul lor de adversari persistenţi şi 
redutabili ai Romei. Putem cel mult spune că o atare prezență, forță și presiune asupra 
legiunilor era imposibilă fără o elită războinică. Că aceasta n-a avut puterea, condițiile și mai 
ales programul spiritual şi politic al aceleia care a edificat regatul, este vizibil în parcursul ei 
istoric şi în rezultatele obținute. Le-au lipsit ceea ce sociologii numesc masa de cristalizare, 
acele grupuri mici, înarmate, rigide ideologic, care să declanșeze mulțimile şi să le canalizeze 
energiile sociale şi economice. 

ŞI le-a mai lipsit ceva. Sociologii şi psihologii sunt de părere că numărul membrilor unui 
grup coerent şi închegat social nu poate fi mai mare de cca. 150-200 de indivizi, număr care 
permite relaționarea fiecărui individ cu ceilalți din grup. Numărul finit de relații face posibilă 
cunoaşterea reciprocă a fiecărui membru, astfel că ordinea internă și ierarhia este menţinută 
natural, sub forma unei discipline formale. Un prag mai mare duce rapid la ruperea conexiunilor, 
urmată de fragmentarea grupului, căci suma relațiilor posibile tinde natural către numărul de 
indivizi care pot interacționa. Un grup mai mare rămâne însă unit pentru că transferă în planul 
fantastic al existenţei sarcina socializării. Credinţa într-un mit comun, ce există doar în imaginația 
colectivă, reunește uşor oameni care altfel nu ar fi interacționat, dând naștere la cooperare umane 
la o scară superioară familiei, grupului, clanului sau chiar tribului. O entitate politică, aşa cum a 
fost regatul dac, se bazează pe o ordine imaginară — capabilă să surclaseze şi înlocuiască 
relaționarea individ-individ — posibilă doar dacă masa populaţiei o sprijină şi crede în ea. Un 
astfel de sprijin nu se poate obține (doar) prin violenţă sau coerciţie. Este întotdeauna necesar ca 


complexitatea ceremoniei. Aproximativ în aceeaşi perioadă, în Dacia un ajutor de înmormântare, inclusiv cu 
monument funerar, pornea de la 800 denari (Hiigel 2003: 108-109), costuri agravate de inflația galopantă. 

2662 Hiigel 2003: 154. 

2663 Bogdan Cătăniciu 2007: 53. 

atât baza piramidei sociale, cât şi elita să creadă în această ordine imaginată, în mitul comun?6€%. 


Singura problemă este că principiile ordinii imaginare, mitul, în esență, ca să îşi îndeplinească 
rolul, are nevoie de timp şi de promotori. O elită care nu-și cultivă miturile, nu-și educă bazele 
sociale, prin reiterarea principiilor care menţin ordinea formală, este lipsită de capacitatea de a 
comunica cu propriile fundamente sociale şi este, în final, condamnată la epuizare cu tot cu 
structurile sociale pe care le domină. 

Care a fost acest mit, ce ar fi cimentat ordinea socială în cazul diferitelor comunităţi de 
daci liberi, nu ştim. Putem doar presupune că ele erau relativ diferite, în ciuda unei culturi 
materiale comune, căci altfel nu se poate explica lipsa de agregare pe termen lung. Poveştile lor 
despre lume, strămoşi, vise, zei, eroi, într-un cuvânt imaginarul colectiv, erau fragmentate. 
Capacitatea scăzută a nucleelor militare existente, de a-și construi un set de entități imaginare, în 
jurul cărora să graviteze împreună cu celelalte straturi sociale, poate fi una din explicațiile 
insuccesului lor istoric. Deși forța lor s-a făcut simțită aproape la fel de mult ca cea a războinicilor 
regatului, visele lor şi realitatea imaginată au fost mult mai modeste. În absenţa acestora, 
impulsul lor s-au consumat, meteoric, în istorie. 

Cât priveşte poporul dac, acesta nu a dispărut, aşa cum tendenţios se afirmă uneori. 
Refugiaţi dincolo de frontiere, toleraţi în zonele limitrofe sau chiar în vechile lor hotare, 
strâmtorați între vecini războinici, aceştia au sfârşit prin a se alătura celor care atacau imperiul, 
fie că vorbim de neamurile sarmatice sau de cele germanice. Unii împărați, care au luptat în 
aceste părți, își acordă titlul de Dacicus sau Carpicus, nu întotdeauna din cauza mărimii 
victoriilor, cât dintr-un anume soi de mimetism propagandistic. Deşi părea că odată cu 
cucerirea şi distrugerea Regatului dac, pericolul reprezentat de daci a dispărut, lucrurile nu au 
stat deloc aşa. Alte neamuri dacice, costobocii, carpii, alături de cei rămași în Muntenia, în 
Pannonia și chiar în provincie vor pune permanent presiune pe frontierele romane, adesea cu 
rezultate notabile, ce amintesc de incursiunile dacice din secolele II-I a.Chr. 

Chiar dacă sunt menţionaţi regi și căpetenii, chiar dacă detașamentele lor erau adesea 
numeroase?%%, chiar dacă atacurile a fost nu de puţine ori nişte succese militare, foarte probabil 
că recoagularea acestor triburi într-un regat n-a avut loc din cauza lipsei unor războinici cu o 
identitate, o mentalitate și o forță interioară de dimensiunea elitelor războinice care au pus 
bazele Regatului dac. 

Privind retrspectiv monumentele romane ridicate în cinstea victoriei asupra dacilor, 
apoi faptele de arme ale dacilor liberi, la care se adaugă numele regelui Decebal purtat de 
militari de origine dacică, ca semn al descendenţei lor sau doar al admiraţiei, putem spune că 
principalul deziderat al elitelor războinice ale Regatului dac s-a înfăptuit. Păstraţi în memoria 
istoriei, ei şi-au atins nemurirea dorită şi pentru care au trăit și murit. 


2654 Harari 2017: 95-107. 

2665 Carpii îi invidiau pe goți pentru că primeau în fiecare an un tribut de la romani. Ei au trimis o solie la Iulius 
Menophilus (Tullius Menophilus, guvernatorul provinciei Moesia Inferior sub împăratul Gordian al III-lea, în anii 
239-240 p.Chr.) și i-au cerut cu îngâmfare bani [...] De ce primesc goții de la voi atât de mulți bani, iar noi nu 
primim? EI spuse: împăratul stăpâneşte multe bogății şi se îndură de cei care vin la el cu rugăminți. Ei adăugară: 
Să ne socotească și pe noi în numărul celor care vin la el cu rugăminți şi să ne dea și nouă la fel, deoarece noi 
suntem mai vrednici decât goții (Petrus Patricius, Istorii, 8). 

EPILOG 


De multe ori, poeţii se ridică la adevărurile esențiale dintr-o singură bătaie de aripă, 
în timp ce savanții, torturați de scrupule, nu îndrăznesc să se depărteze de meterezul fişelor. 
Jerâme Carcopino 


N-a fost deloc intenția mea să scot în relief un regat idealizat, lipsit de orice suport real 
şi nici să elogiez un neam care, în esenţa lui, nu se deosebea foarte mult de vecinii săi. Tenta 
uşor subiectivă, care, pe alocuri, pare să transpară din acest studiu, vine din faptul că m-am 
ocupat îndeosebi de elitele războinice ale geto-dacilor, după cum mi-am și propus. Tocmai 
acest subiect m-a obligat să operez cu realizări, în marea lor majoritate excepționale nu atât 
prin valoarea sau amplitudinea lor, ci prin faptul că doar acestea au rămas consemnate, într-o 
formă sau alta, în memoria istoriei. Și abia aceste realizări particularizează cu adevărat ethnosul 
dacic de restul lumii din Antichitate. Dincolo de secvențele speciale, de evenimentele şi faptele 
notate sau de realizările materiale, trebuie să vedem cu ochii minţii vitalitatea firească şi cursul 
vieţii cotidiene, firesc și el, ale unui popor care poate nu se spăla aşa de des, avea o mortalitate 
infantilă semnificativă, avea dramele şi trădările lui, bucuriile şi pasiunile firești, toate trăiri 
din sfera umanului. Fără îndoială că dacii, ca toți oamenii de altfel, au iubit viaţa, soarele, 
pământul, ideea de nemurire. Când scrii despre o epocă, o regiune sau un aspect ori altul din 
istoria unui popor eşti oarecum nevoit să te foloseşti de exteriorul lucrurilor despre care scrii, 
care sunt mai mult sau mai puțin accesibile. Invariabil, pentru cele din interior, aproape 
întotdeauna invizibile, vei fi întrebat pe ce te bazezi şi nu sunt mulți aceia care acceptă 
reconstrucțiile universului spiritual şi social din epoca dacică. 

Adesea citim despre daci şi Dacia texte și lucrări lipsite de nuanţe, îngrijorător de pline 
de clişee rostogolite atât de mult, că au devenit ele însele modele fizice şi morale. Cred însă că 
istoria Daciei era şi este mult mai dinamică şi mai plină de culoare. Cartea de faţă este exemplul 
şi dovada acestui crez, construit, e drept, din sute de fragmente disparate, de toate formele şi 
mărimile la care am avut acces. 

Ce atrage atenția, în tot acest peisaj, este evoluţia subită, aproape de neînțeles, 
repeziciunea cu care o constelație de familii, clanuri și triburi diverse s-au coagulat social şi 
politic. Chiar faptul că acest proces s-a desfăşurat manu militari repune în normal lucrurile, 
civilizația dacică, chiar regatul dac având la bază şi sprijinindu-se întreaga existența pe elitele 
războinice. În contrasens cu acest firesc, de fapt, întreaga lor istorie suferă din capul locului de 
povara originalității, căci regatul dac a fost o altfel de arhetipală simbioză între organizarea de 
tip elenistic și cea de factură tribală, traco-celtică. Numele celor care au fost în miezul acestei 
fascinante poveşti, până la urmă, a fost cel de daci, chiar dacă în istorie li s-a spus, uneori, în 
multe alte feluri. 

Putem spune că reușita cea mai importantă a acestor daci a fost edificarea unui puternic 
regat barbar, aparent o singularitate a istoriei acestui colț de lume sau că opera lor politico- 
militară a fost o coincidenţă a istoriei invocate. Dacă așa a fost, atunci este ştiut că toate 
coincidenţele trebuie cercetate atent. 

Exact acest lucru mi-am propus în volumul de față şi sper că abordarea să fie una 
controversată, în aşa măsură încât să incite alți specialişti să-și expună propriile teorii, mai 
bune, iritați de posibilele erori, omisiuni, distorsionări ori de ideile şi argumentele pe care le 
vor găsi în paginile de față. Informaţiile despre războinicii regatului dac sunt inegale, pe de o 
parte sunt extrem de rarefiate, pe de alta devin tot mai numeroase. Axioma filozofului Ludwig 
Wittgenstein, potrivit căruia despre ce nu se poate vorbi, trebuie să se tacă, postulat aproape 
cutumă în istoriografia românească cu privire la daci, nu mai poate fi valabilă astăzi. 

GLOSAR 


Agnâtic, -ă adjectiv referitor la agnaţi: o (ist.) normă potrivit căreia demnităţile dinastice nu reveneau 
moștenitorilor direcți, ci numai rudelor masculine celor mai în vârstă. Sursa DEX. 

Akinakes: sabie scurtă (uneori doar pumnal), 35-45 cm, fără gardă sau cu gardă în formă de antene sau 
inel, folosită în Antichitate de sciți, mezi, perși. 

Ambactus, ambacti (lat.): servitor, vasal (la gali). 

Are compozit: arc alcătuit din mai multe lamele de diferite dimensiuni din lemn, os şi coarne de 
animale, legate cu tendoane şi lipite cu clei. Caracteristica principală a acestor arcuri era faptul 
că avea trei zone de flexiune situate două la extremități şi una în centru, ceea ce îi dădea 
posibilitatea unei mai mari acumulări de tensiune şi implicit o mai mare rază de acţiune şi o 
forță de penetraţie superioară altor tipuri de arcuri. Sunt la origine o invenţie a sciţilor. 

Artefact, artefacte s.n. (din en. Artifact): obiect produs de activitatea umană. Sursa: MDA (2002-2003). 

Asiză, asize, s. f.: fiecare dintre straturile (rândurile) orizontale de cărămidă, piatră etc. care alcătuiesc 
zidăria unei construcţii. — Din fr. assise. sursa: DEX '09 

Askoi: vase de origine feniciană, folosite în antichitate, pentru ulei sau vin, cu un corp elipsoidal și un 
mâner subţire, arcuit, care pornea de la gura vasului spre partea lui posterioară. 

Au repousse: termenul repousse descrie o tehnică de prelucrare a metalelor în care faţetele obiectelor 
sunt confecționate și modelate prin ciocănirea lor pe faţeta opusă. 

Aulic, -ă, aulici, -ce, adj.: care aparţine curții unui suveran, privitor la curtea unui suveran. Sursa: DEX 
'09. 

Autărkeia: Concept aristotelic referitor la o deziderabilă sau reală economie autosuficientă în orașele- 
stat din Grecia antică. Pentru detalii, vezi Andrei Bereschi, Sensul etic al Politicii lui Aristotel 
și esența conceptului de autarkeia, în Trei studii de Istoria filosofiei, Editura Galaxia 
Gutenberg, 2002. 

Basileu / bazileu s.m.: 1. (în Grecia homerică) Titlu purtat de regi. Persoană care avea acest titlu. 2. (în 
Atena antică) Titlu purtat de cel de al doilea arhonte, care păstra între atribuţiile sale religioase 
vechea funcție sacră a regilor. Persoană care avea acest titlu. 3. Titlu oficial al regilor persani 
până la cucerirea arabă. Persoană care avea acest titlu. 4. Conducător al unei entităţi politice 
barbare. Sursa: DEX '09. 

Bersekiri/ bersekeri: în mitologia nordică, luptători viteji ce au jurat supunere zeului Odin, înfăţișaţi în 
piei de urs (bear) sau luptând goi (bare-sark = fără cămașă). 

Bin6m, binoame / E: fr binome: Ansamblu de două elemente. sursa: MDA2 (2010). 

Buterlă, buterole, s. f.: 1. unealtă folosită pentru turtirea extremității libere a corpului de nit. Căpuitor. 
Sursa: DLRM (1958.). 2. (arhg.) Partea finală a unei teci metalice, uneori decorată. 

Butisă, butise, s. f.: pavea sau bloc de piatră, mai lungă decât pavelele obişnuite, folosită la încheierea 
pavajelor sau a zidăriei și la obţinerea alternanţei regulate a rosturilor. — Din fr. boutisse. sursa: 
DEX '09. 

Carnyx: trompetă celtică din bronz terminată în formă de cap de mistreț (sau alt animal) cu gura 
deschisă. 

Casus belli (lat. motiv de război): expresie reprezentând justificarea și motivaţia juridică a începerii 
unui război de către un stat împotriva unui alt stat. 

Catafractar, s.m.: luptător în cadrul unei catafracte (din gr. Kataphraktos „acoperit cu fier“), unitate 
de cavalerie grea în care călăreţul şi calul erau protejaţi de armură lamelară. Astfel de războinici 
apar la sarmaţi, parți, perşi, romani. Termenul nu apare în dicționarele generale românești. 

Cenotaf (gr. kenos = gol, tafos = mormânt) este un monument funerar ridicat în amintirea unei persoane 
decedate, ale cărei oseminte se găsesc în alt loc sau au dispărut (în război, naufragiu etc.). 

Chlamys: îmbrăcăminte bărbătească în Grecia antică constând dintr-o mantie prinsă pe umăr şi croită 
dintr-o singură bucată de material. 

Chorologic, adj: referitor la chorologie/corologie s. f.: metodă de cercetare care studiază răspândirea 
elementelor unei culturi istorice într-o anumită zonă geografică. (< fr. chorologie). Sursa: MDN 
'00 (2000). 

Chronozonă / cronozonă: termen utilizat în stratigrafie (ramură a geologiei care se ocupă cu studiul 
transformărilor succesive în timp şi spaţiu prin care a trecut Pământul) pentru a denumi o 
perioadă aflată între două repere identificabile prin repere fosile. Termenul nu apare în 
dicționarele generale românești. 

Civitates (în organizarea administrativă a Imperiului roman): locuitorii provinciilor romane îndepărtate 
erau clasificați fie dediticii, fie capitulanți, fie trataţi ca regate clientelare cu o anumită 
independenţă garantată prin tratate. De departe cea mai comună categorie de civitates era 
constituită din state tributare, menținându-și autonomia Juridică internă şi obligate să plătească 
impozit. Existau și alte două categorii de comunităţi native autonome în administrația romană: 
cele mai privilegiate, civitates foederatae (state aliate) aveau oraşe formal independente şi egale 
în drepturi asigurate printr-un tratat comun (foedus); o a doua treaptă era constituită din civitates 
liberae (state libere), comunităţile cărora li s-au acordat privilegii specifice de către Roma, 
adesea sub formă de imunitate fiscală (/iberae et immunes). 

Cladă: stivă de lemne (patul rugului) pe care urmează să fie aşezat defunctul în scopul incinerării. 

Clementia (lat. blândeţe, iertare, îndurare, mărinimie): era considerată una dintre virtuțile romane, care 
se putea aplica duşmanilor demni sau celor care se căiau sincer. 

Cnemidă (din gr.: 4n€mis): jambieră metalică cu rol de protejare a tibiilor. Erau de regulă câte două. 

Colin, coluni, s. m. (Înv.): măgar sălbatic. — Din sl. kolună. sursa: DEX *09 

Congeries armorum: masa de arme luate de la un inamic înfrânt, reprezentată pe basorelifuri şi 
sculpturi romane. 

Constitutio Antoniniana: edict emis de împăratul Marcus Aurelius Antoninus, din dinastia Severilor, 
cunoscut sub numele de Caracalla, în anul 212 d.Chr., conform căruia toți locuitorii liberi din 
imperiu erau declarați cetăţeni romani. 

Conviv, -ă, convivi, -e, s. m. şi f. (Rar la f.; livr.): Comesean. Convivialitâte s. f. opţiune pentru mese 
care reunesc mai mulţi convivi; Sursa: DEX '09. 

Coruptelă: deformare a unui cuvânt prin transcriere greșită. 

Culee: infrastructura care se execută la capătul unui pod pentru a prelua sarcinile transmise de 
suprastructura acestuia şi a susţine calea de acces pe pod. surse: DEX '09 DEX '98 

Cuptoare de redus: cuptoare în care se combină la temperaturi mari oxigenul cu carbonul din 
combustibili (sau din materiale introduse intenţionat în proces, în special oase etc.), operaţie 
metalurgică prin care se obține metalul. A fost mult timp singura metodă de obținere a cuprului, 
staniului, fierului etc. 

Dacia capta: Dacia cucerită, formulă care apare pe reversul denarilor emiși de monetăria din Roma în 
anii 106-107 p.Chr. 

Deditio in fidem (deditio in potestatem): angajament moral pe care romanii îl ofereau celor cuceriţi, în 
schimbul predării voluntare şi cu bună-credinţă a autonomiei acestora către Roma. Era, pentru 
învinşi, o condiţie prealabilă pentru un sfârșit paşnic al războiului și pentru a-și asigura protecția 
Romei. Romanii renunțau la distrugerea totală a oraşelor/ așezărilor şi le mențineau statutul 
socio- economic, în schimbul acestui acord de încredere, cu obligaţia locuitorilor de a oferi 
romanilor soldaţi şi asistență la cerere. Odată cu acceptarea acestui acord însă comunitatea 
predată înceta să mai existe nominal, cetățenii, posesiunile, zeii devenind proprietatea Romei. 

Demantelare, a demantelă vb. tr.: 1. a demola sistematic dispozitivele de apărare ale unei cetăţi spre ai 
anula capacitățile defensive. 2. (fig.) a dezorganiza, a destrăma. Sursa: MDN '00 (2000) 

Diad6h, diadohi, s. m.: titlu purtat de generalii lui Alexandru Macedon care şi-au împărțit imperiul 
după moartea acestuia; persoană care avea acest titlu. Din gr. diadokhos — succesor. Sursa: 
MDN 2000. 

Dilacerare cerebrală: leziune traumatică cu caracter distructiv, presupunând o lipsă de continuitate a 
parenchimului cerebral. Textul face referire la dilacerarea cerebrală directă și adesea deschisă, 
datorată penetrării în cutia craniană a unui corp străin, de tip proiectil sau armă albă. 

Dolabra: topor genistic roman. Era de fapt o combinaţie între topor şi târnăcop. 

Draco (sau Dracon) stindardul de luptă al dacilor. Avea forma unui cap de lup cu gura deschisă, care 
se continua cu un corp de balaur, confecţionat din material textil care se umfla în bătaia vântului 
iscând un zgomot care imita urletul lupilor îngrozind duşmanul și alcătuia o flamură 
serpentiformă orizontală. 

Drâniţă, dranițe, s. f.: scândurică de lemn de brad, mai mare decât șindrila şi mai puţin fasonată, 
utilizată la realizarea învelitorilor și acoperişurilor. Sursa: DEX '09. 

Ecarisat: tăiat în formă prismatică. 

Elită, elite, s. f.: grup de persoane care reprezintă ceea ce este mai bun, mai valoros, mai ales într-o 
comunitate, o societate etc. Din fr. elite. Sursa: DEX “09. 

Epifenomân, epifenomene, s. n. Fenomen secundar care însoțește un alt fenomen esențial, fără să-l 
influenţeze. — Din fr. epiphenomene. sursa: DEX '09. 

Epitomator: autor de epitome (rezumate). 

Etnonim, s.n.: nume de popor. [< fr. ethnonyme]. Sursa: DN (1986). 

Evenimenţiâl, evenimenţiali, adj.: 1. Care se mărginește la descrierea evenimentelor. 2. Care se referă 
la descrierea evenimentelor . [Pr.: -ţi-al] — Din fr. evenementiel. Sursa DEX “09. 

Extrapola, vb: a face o extrapolare, s.f.: Extindere ipotetică a unei noţiuni, legi, teorii etc. de la un 
domeniu la altul; trecere de la o idee la alta, mai complexă, cu o sferă mai largă. Sursa: DEX 
'09. 

Fâcies, faciesuri, s. n.: aspect al unei culturi arheologice în ce are ea mai caracteristic. Sursa: DEX '09. 

Faleră s.f.: (Ant.) medalie de aur care se dădea soldaţilor romani ca premiu şi care era purtată la gât. 
Prin extensie, piesă de metal preţios, discoidală. sursa: DN (1986). 

Fibulă, fibule, s.f.: agrafă (ornamentală) de metal, folosită în Antichitate pentru a încheia un veșmânt. 
sursă: DEX '09. 

Filiere: unelte prevăzute cu unul sau mai multe orificii de dimensiuni diferite prin care se trage un fir 
de metal ductil pentru ai da o dimensiune şi un diametru constant. Erau utilizate de fierari pentru 
a obține sârmă de bronz sau fier utilizată apoi în confecţionarea cămăşilor de zale sau de către 
orfevrieri care prelucrau argintul ori aurul pentru podoabe. 

Fruntâr, fruntare, s. n.: curea care leagă cele două părţi laterale ale căpeţelei şi trece peste fruntea 
calului. Sursa: DLRLC (1955-1957). 

Funerâr, -ă, funerari, -e, adj.: Care ţine de funeralii, privitor la funeralii; despre înmormântare. Sursa: 
DEX '09. 

Gladius: spadă scurtă şi lată, cu vârf triunghiular, din dotarea infanteriei romane. 

Gnais, gnaisuri, s. n.: Rocă metamorfică compusă din cuarț, feldspat şi mică. — Din germ. Gneiss, fr. 
gneiss. sursa: DEX '09. 

Habitât —e, s.n.: 1. Teritoriu locuit (de oameni, de animale, de plante) împreună cu mediul de viaţă 
înconjurător. 2. Ansamblul condițiilor de trai, de locuit (pentru oameni). /<fr. habitat. Sursa: 
NODEX (2002). 

Hallstattian, adj.: aparţinând culturii Hallstatt (cca. 1150-400 a.Chr.), numele convenţional al Primei 
Epoci a Fierului, denumită astfel după localitatea cu acelaşi nume din Austria. 

Henoteist, adj.: care aparţine henoteismului, formă de cult intermediară între politeism şi monoteism, 
în care este venerată în mod special o singură divinitate, fără a nega existenţa altor divinități, 
inferioare însă divinității principale. 

Hippeis: denumire folosită de grecii antici pentru cavalerie. Hippeis era cea de-a doua clasă socială din 
Atena, compusă din bărbaţi care își puteau permite să întrețină un cal de război în serviciul 
statului. 

Inele de arc/ inele pentru arcaș: dispozitive de formă rotundă au alungită, protejând falanga distală a 
degetului mare în momentul tragerii. 

Infans: cuvânt folosit pentru a desemna copilul mic care care încă nu ştie să vorbească. 

Interpretatio Romana: în zonele geografice în care exista stăpânire romană suprapusă celei autohtone, 
apar credinţe religioase noi, prin sincretism (combinarea unor învățături şi precepte religioase 
din cele mai diverse). Romanizarea zeilor autohtoni sau identificarea lor cu cei din propriul 
panteon era un fenomen curent, cunoscut sub numele de interpretatio Romana. 

Istoriografie, istoriografii, s. f. 1. știință auxiliară a istoriei care se ocupă cu studiul evoluţiei 
concepţiilor şi al operelor istorice. 2. Totalitatea scrierilor istorice (dintr-o ţară, dintr-o anumită 
perioadă de timp, cu privire la o anumită problemă etc.). [Pr.: -ri-o-] — Din fr. historiographie. 
Sursa: DEX '09. 

Kantharos (pl. kantharoi): vas adânc sau cupă cu mânere laterale, din ceramică de culoare închisă pe 
care erau pictate scene mitologice. 

Kare komoontes (kare komoontes Achaioi): expresie homerică (Iliada) semnificând aheii cu păr lung. 

Kernos: vas de teracotă alcătuit din mai multe boluri unite circular, utilizat în misterele eleusine din 
Grecia antică. 

Kos: insulă aparţinând arhipelagului Sporadelor de Sud (grupul insulelor Dodecaneze); amforele 
specifice acestei insule sunt identificabile prin faptul că aveau zugăvit într-o culoare neagră un 
crab. 

Kyne: acoperământ de diverse forme (bonetă, glugă) care acoperea bine capul şi era purtat de 
agricultorii din Grecia antică. 

Lorica segmentata: convenţional, cuirasă de tip roman alcătuită din benzi metalice parțial suprapuse. 

Lorica Squamata: convențional, armură din solzi de piele sau metal, cusuţi sub forma unor solzi parțial 
suprapuşi. 

Lorica: armură având diferite variante şi aspecte: hamata, musculata, plumata, squamata, segmentata. 

Lunulă, lunule, s. f.: figură geometrică formată din două arce de cerc având aceleași extremități şi a 
căror convexitate e situată de aceeaşi parte. Sursa: DEX '09. 

Mahaira: varietate de săbii de diferite dimensiuni, cu tăișul pe o singură parte a lamei, încovoiate mai 
mult sau mai puţin sau cu aspect frânt, răspândite în Antichitate din Grecia până în peninsula 
Iberică, precum şi în întreaga Peninsulă Balcanică într-un interval cronologic ce acoperă 
întregul mileniu I a.CHr. 

Manica: protecţie de antebraţ în armura legionarilor romani și a gladiatorilor. 

Mastds: cupe din Grecia antică având forma unui sân de femeie. 

Mental s.n.; adj. substantivizat utilizat în limba română doar la singular, de exemplu în sintagma 
„mentalul colectiv”: mentalitate, mod de a gândi. 

Merlon, merloane: porţiune de zidărie situată între două creneluri ale unei fortificații. 

Metopă s.f. (arhit.): element al frizei, prezentându-se sub forma unei plăci netede sau decorate cu 
picturi sau cu basoreliefuri. 

Murus dacicus (în limba latină, „zid de tip dacic”): sintagmă convenţională ce denumeşte o adaptare 
locală a zidurilor ciclopice elenistice, utilizând şi modele celtice. Zidul este alcătuit din doi 
paramenți/paramente (feţe exterioare) realizaţi din blocuri de piatră rectangulare, fasonate, între 
care se găsește umplutura de piatră şi pământ numită emplecton. Dintr-o parte în alta a 
emplectonului treceau bârne de lemn care făceau legătura între cei doi paramenţi, consolidând 
structura zidului. La exteriorul zidului se văd locurile de inserție ale tiranţilor. 

Necrop6lă, necropole, s. f.: cimitir (de inhumație sau de incineraţie) din Antichitate. Sursa: DEX '09 

Nişă, nișe, s.f.: specializare într-un subdomeniu în care o persoană, o afacere, un serviciu, o publicație 
operează. Tradus din engleză: „A speciality in wich a person or business operates”. Cu acest 
sens, cuvântul „nişă” nu apare în dicționare româneşti. Expresia „de nișă” utilizată în text se 
referă la caracterul de specializare îngustă al unei publicaţii sau ocupații. 

Nodul lui Hercule: Un tip de nod ce constă în combinarea sub formă de bucle a capetelor curelei, 
obținându-se o închidere extrem de greu de desfăcut. 

Ofidiân, -ă adj.„-ieni, -iene: referitor la şerpi. Sursa: Scriban (1939). 

Oikumene (ecumenă, oecumenă): termen folosit în lumea greco-romană, pentru a desemna suprafața 
locuită a lumii (cea care era cunoscută), în sensul ocupării sedentare a teritoriului. Sensul 
secundar, folosit în text, se referă la circulația geospaţială a valorilor culturale într-o arie 
geografică densă în civilizațiile avansate şi explică influenţa culturilor mediteraneene, mai ales 
greacă şi romană, în zona nord- dunăreană. 

Omphalos (în greaca veche = buric): pentru descoperirea buricului/centrului lumii, Zeus a trimis doi 
vulturi care l-au găsit în oraşul Delphi, în muzeul căruia există şi un artefact de piatră sugerând 
respectivul omphalos. 

Oppidum, pl. oppida: principala aşezare a unei diviziuni administrative, în Imperiul roman. Centru 
rezidenţial fortificat, cu caracter urban în lumea celtică. 

Opus africanum: tehnică de construcţie murală, folosită mai ales de cartaginezi, în care blocurile 
verticale (pilaştri) rigidizau asizele orizontale. 

Opus incertum: tehnică de construcţie/ zidărie din Roma antică care folosea pietre de diverse 
dimensiuni şi forme, aşezate neregulat. 

Ortofotogramă, s.f.: „fotografie realizată de la înălțime de avioane specializate”. Termenul, folosit de 
inginerii cadastrali, apare numai în dicţionare tehnice mai noi. 

Oximoronic, adj: referitor la oxymoron, alăturarea a două (ipo)teze sau noţiuni contradictorii. 

Palimpsâst, palimpseste, s. n.: pergament de pe care s-a şters sau s-a ras scrierea inițială pentru a se 
putea utiliza din nou şi pe care se mai văd urmele vechiului text. Sursa: DEX '09. Sensul din 
text este de statigrafie arheologică devoalând diferite perioade ale realizării unei construcții în 
același sit arheologic. 

Palisâdă, palisade, s. f.: element de fortificaţie, folosit în amenajările defensive mai vechi, alcătuit din 
pari groși şi lungi înfipţi în pământ, legaţi între ei prin bare uşoare sau corzi (ramuri de copac, 
crengi de arbuști etc.), palancă. Palisadele pot fi simple, duble, triple, situaţii în care spațiile 
dintre rânduri sunt umplute cu pământ. Alt tip de palisadă este cea complexă, ce consta în casete 
de pemn, umplute cu pământ. sursa: DEX '09. 

Pantedn s.n.: templu închinat tuturor zeilor la greci şi la romani; (p. ext.) totalitatea divinităților unei 
mitologii sau unei religii politeiste. Sursa: DN (1986). 

Paradigmă (gr. paradeigma „exemplu, model”), s. f. (în filozofia ştiinţei, termen expres legat de 
gândirea epistemologului Thomas Kuhn): Set de asumpţii de fond, de concepte, rezultate şi 
proceduri, un mod global de a privi fenomenele, instituit, de regulă, de anumite opere ştiinţifice, 
în cadrul căruia se desfăşoară cercetarea („ştiinţa normală”) într-o comunitate ştiinţifică şi într- 
o epocă istorică. Sursa: DE (1993-2009). 

Paramânt, paramente, (rar: paramenți) s. n.: Parte exterioară a unei construcții, a unui element de 
construcție sau a materialelor de construcție de piatră (de obicei prelucrată), material care 
căptuşeşte această faţă. 

Pars pro toto (parte pentru întreg): expresie desemnând utilizarea unui singur element (fragment) pentru 
sugerarea unei panoplii sau a unui inventar funerar complet. 

Periegeză s.f. (Liv.): Călătorie în jurul Pământului. Periplu (gr. periegesis). Aici, cu sensul de cercetare 
de suprafață, vizuală, a unei zone de interes arheologic. . [Pron. -ri-e-. / cf. fr. periegese, it. 
periegesi]. Sursa: DN (1986). 

Petasos: pălărie rotundă şi plană, de fetru sau de paie, originară din provincia greacă Tessalia, figurată 
pe capul zeului Hermes; romanii o purtau în amfiteatre, pentru a se proteja în zilele însorite. 

Pileus: un fel de cuşmă de pâslă (fetru) purtată în Grecia antică, ulterior în imperiul roman de sclavii 
eliberați, motiv pentru care devenise un simbol al libertăţii. Este confundată adesea cu boneta 
frigiană (de culoare roşie şi cu vârful îndoit înainte) adoptată și de revoluționarii francezi şi 
devenită simbol al Republicii Franceze pe capul personajului alegoric Marianne. 

Pilidion: versiune mai mică a pileus-ului, asemănătoare unei scufii. 

Pilum: suliță utilizată de romani ca armă de aruncat. În vârf avea o tijă de fier de aprox. 7 mm în 
diametru și 60 cm lungime, cu cap piramidal. 

Preeminență, preeminențe, s. f.: 1. Demnitate, privilegiu al unui rang. 2. Superioritate a cuiva sau a 
ceva. [Pr.: pre-e-] — Din fr. preeminence. Sursa: DEX '09. 

Prehoplitic: dinaintea perioadei hopliţilor; hoplit: infanterist din Grecia antică, dotat cu o armură grea, 
cu un scut mare, rotund şi cu lance. 

Profân, -ă adj.: care nu ţine de religie; laic. Sursa: MDN '00 (2000). 

Prot6mă, protome, s. f. (arheol.): Bust al unui om sau al unui animal care împodobea, în Antichitate, 
un obiect de metal sau de ceramică. Sursa: DEX '09. 

Psihopomp: din cuvântul grecesc psychopompos, cu sensul de ghid al sufletului, este o ființă (om sau 
animal), un spirit, un înger sau un zeu, în multe religii responsabil pentru însoţirea sufletelor 
morților în lumea de dincolo. 

Pugio: pumnal roman scurt, cu lama dreaptă, de profil lenticular, cu striaţii pentru sporirea rezistenţei 
şi canale de scurgere a sângelui. 

Radiolarită: rocă silicoasă de natură organică alcătuită din cochiliile fosilizate ale protozoarului 
Radiolaria. 

Raf, rafuri, s.n.: şină sau bandă de metal aplicată pe o roată de car sau de căruţă. Sursa: DEX. 

Razzia (grafie franceză pentru un termen din araba algeriană): raid de pradă, incursiune militară rapidă 
în scop de jaf. 

Replicâre s. f.: dublare prin copiere după o formă preexistentă. Sursa: MDN '00 (2000). 

Rhomphaia: săbii uşor curbate, de mari dimensiuni, utilizate de către tracii sud-dunăreni: coasă de luptă 
de tip tracic, figurată pe Tropeum Traiani (Adamclisi). 

Rhyton: s.n.: vas conic din metal sau ceramică, cu vârful curbat în forma unui corn de animal, în 
antichitate pentru libaţii. Sursa: MDN '00 (2000). 

Ring (eng.): amenjare circulară, de obicei din pietre, destinată consolidării unui tumul. Mai târziu, 
amenajare circulară a unei rezidenţe temporare, specifice populațiilor migratoare. 

Sacerdotal, adj: referitor la sacerdot: persoană care are dreptul să oficieze actele cultului religios. Sursa: 
NODEX (2002). 

Salutifer (lat. salus+ferum) adj: care oferă sănătate 

Semiove/ semi-ove: brățară sau verigă de gleznă de tip celtic alcătuită de obicei din trei semisfere, 
turnată în bronz și purtată de femei. 

Sepulcrâl, -ă, sepulcrali, -e, adj. (Livr.): care aparţine mormântului, privitor la mormânt. Sursa: DEX 
'09, 

Sit, situri arheologic/e: suprafață cu potențial arheologic; șantier unde au loc săpături și cercetări 
arheologice. Sursa DEX '09 

Situla: în Roma antică, vas asemănător cu o găleată, din bronz, fier sau ceramică. 

Stăter, stateri, s. m.: monedă de argint sau de aur la vechii greci şi macedoneni, valorând între două şi 
patru drahme. Sursa: DEX '09. 

Stelă, stele, s. f. (în Antichitate): mic monument comemorativ sau funerar, în formă de coloană sau de 
pilastru, alcătuit dintr-un singur bloc de piatră şi purtând de obicei inscripţii sau reliefuri. Sursa: 
DEX '09. 

Studiu de caz (din eng. case study): este o sintagmă consacrată de sociologul american Robert K. Yn 
ca o strategie de realizare a unei cercetări care necesită investigații empirice în legătură cu 
un fenomen particular contemporan, într-un context de viaţă real şi utilizând multiple surse de 
informaţii (interviuri, chestionare, mărturii, dovezi, documente). Aici metoda se aplică unor 
realităţi istorice particulare, nu unor fenomene contemporane. Sintagma studiu de caz nu este 
explicată deocamdată în lexicologia românească. 

Subsidiu, subsidii, s.n. (din lat. subsidium): ajutor bănesc acordat (de stat) unei persoane sau unei 
instituţii. sursa: DEX '09. 

Syssitiai: în Grecia antică, masă comună pentru bărbaţi și tineri din grupuri sociale sau religioase, 
uzuală mai ales în Sparta şi Creta. 

Şeferie s. f. : exercitare a autorității politice, juridice și religioase a unui șef de trib. 0 teritoriu peste 
care se exercită o asemenea autoritate. Sursa: MDN '00 (2000). 

Terra sigillata (literal: pământ închis, de fapt lut sigilat, impermeabil): tehnică de prelucrare a ceramicii 
în Antichitate. Se folosea lut fin, obţinut prin decantare, cu ados de sodă (carbonat de sodiu) 
sau potasiu (carbonat de calciu) în scopul obținerii la suprafaţa obiectului ceramic a unui strat 
subţire, vitrificat. La flacăra cuptorului, oxidul de fier galben din argilă se transforma în oxid 
de fier roşu, lucios. Sintagma, o convenție modernă, s-ar traduce descriptiv prin „lut decorat 
prin ștampilare (sigilla) cu mici imagini”. În arheologie desemnează o categorie de ceramică 
roşie romană de bună calitate fie cu suprafaţă netedă, fie cu decoraţiuni în relief, produsă mai 
ales în atelierele romane din Italia şi Gallia, dar ale cărei forme şi decoruri erau copiate inclusiv 
în Dacia. 

Tetradrâhmă, tetradrahme, s. f.: Monedă de argint în Grecia antică, ce valora patru drahme. Sursa: 
DEX '09. 

Thanatofobie: (de la Thanatos, zeul morţii în mitologia greacă): frică de moarte. 

Theosebeis, ktistai, kapnobatai, polistai: denumiri prin care sunt denumiți preoţii geți sau daci în 
Antichitate. Termenul /kapnobatai înseamnă „cei care umblă prin nori”, denumire 
corespunzând probabil faptului ca acești preoţii asceţi trăiau în zone montane. Polistai se 
traduce prin „întemeietorii de orase”, nu în sensul de ctitori urbani, ci probabil de castă 
preoțească însărcinată cu educaţia religioasă, întrucât esenienii erau comparați cu polistaii daci. 

Toreutică: s.f.:arta de a sculpta, cizela și asambla lemnul, aurul, argintul şi fildeșul în Antichitatea 
greacă; p. ext. artă a sculpturii în bronz. Sursa: DEX '98 (1998). 

Torques: s.n.(Latinism,; ist.): Colier sau colan metalic, de obicei în formă de torsadă şi terminat cu două 
ornamente. Sursa: DN (1986). 

Tumul, tumuli, s. m.: movilă artificială, conică sau piramidală, din pământ sau din piatră, pe care unele 
popoare din Antichitate o înălțau deasupra mormintelor. Sursa: DEX '09. 

Umbo (omphalos): calotă metalică centrală a scutului, destinată protejării pumnului sau doar cu rol 
ornamental. 

Votiv, -ă, adj.: hărăzit, destinat, închinat/oferit divinităţii/-lor. sursa: DEX '09. 

Xiphos: spadă cu două tăişuri, mai rar cu profil lenticular, de 50-60 cm lungime, inițial de bronz, 
utilizată în Antichitate de vechii greci. 


DL. .M 
ZIAI 
TIATIL FIL. 
DACAE. VXORI 
PIEPORI REGIŞ 
COISSTOBOCENSIS 
NATOPORVS ET 
DRIGISA AVIAE 
CARISS. B. M. FECER. 


Epitaful reginei costobocilor, Zia: 


D(is) M(anibus). Ziai Tiati Fi(liae) Dacae uxori Piepori regis Coisstobocensis Natoporus et 
Drilgisa aviae cariss(imae) b(ene) m(erenti) fecer(unt). 


Apud Lodovico Antonio Muratori, 
Novus Thesaurus Veterum Inscriptionum tomus quartus, 1742. 

Exemplar oferit gratuit de către 
ASOCIAȚIA CULTURALĂ ENCICLOPEDIA DACICA 
http://www.enciclopedia-dacica.ro 
contactQenciclopedia-dacica.ro 


Tezaurul de la Cehei- De/ur (2.122 kg), Șimleu Silvaniei, jud Sălaj (MJIA, Zalău). 
Compus dintr-o fibulă, trei brățări, un lanţ şi cca. 552 drahme (Dyrrhachium). 
Sfârşitul secolului al II-lea — începutul secolului I a.Chr. 

(foto M. Amarie, MNIR, Catalog 2014, 331-333) 

327 

loannes Lydus, 444, 
473 

lordanes, 25, 26, 34, 
35, 40, 42, 56, 84, 

Zona nord-dunăreană. Perspectivă generală. 

Grațfic rezumativ cu privire la evenimentele politice şi militare Plansa 2 

Distribuţia principalelor zăcăminte de minereuri feroase de pe teritoriul României Plansa 5 

Distribuţia principalelor tezaure monetare în Transilvania în raport 
cu cetăţile importante și cu mormintele aristocratice 


0) - Cetăți şi zona de influență directă 

(8) - Complex funerar asociat elitelor militare 

Sunt localizate pe hartă doar tezaurele 


mai mari de 100 de piese. 


Planşa 6 


Saline, izvoare sărate, sărături și alte surse de sare din România și restul Europei 
(prelucrare digitală după Gramatopol 1997, cu completări) 


Cetăți, cetăţui și fortărețe din arealul geto-dacic nord-dunărean. Vedere generală. Plansa 8 

1. Cetăți din sud-estul Transilvaniei; 
2. Cetăți din Moldova și sudul Basarabiei. Plansa 9 

1. Cetăți din nord-estul Transilvaniei; 

Murus dacicus - reconstituire 


1. Murus dacicus (apud Pupeză 2011); 
2. Fundaţie murus dacicus suprapusă de zidărie din cărămidă slab arsă; 

Costești-Cetăţuie (apud Stefan 2005); 
3 a/p. Echere de metal din Munţii Orăştiei (apud Ciută, Borangic 2016); Plansa [ 
4. Costești-Cetăţuie. Reconstituire grafică R. Oltean; j 
5. Columna Traiană, supra-structuri din lemn (scena LXXV). 

1. Turnuri izolate și cetăți cu turnuri (apud Borangic, Berzovan 2013); 
2. Căpâlna. Planul general al fortificaţiei dacice (prelucrare digitală după Glodariu, Moga 1989); 


3. Dealul Cetăţii. Vedere panoramică dinspre nord. 


a Planşa 15 

1. Localizarea cetăţii de la Căpâlna (Alba) şi integrarea ei în sistemul defensiv al regatului; 
2. Relieful și drumul de plai dintre Căpâlna și Sarmizegetusa. 

Distribuţia geografică a cămășşilor de zale și a solzilor 
de armură în spaţiul nord -dunărean. 


Et: Armuri de zale Planșa [7 


E Solzi izolaţi 


1. Radovanu, Călărași. Cămaşă de zale (MMN, București); 
2. Cetăţeni, Argeș. Lunule de aur ce decorau una dintre armuri (MMN, București); 
3. Mala Kopanya, Ucraina. Fragment dintr-o armură de zale nituită (apud Kotigoroshko 2009). 

1900). 


(apud Cichorius 1896- 


Columna lui Traian. Armuri de zale 


1, Columna lui Traian, latura de sud-vest a bazei, lorica squamata. 
2. Latura de sud-est, lorica squamata. 
3, Latura de sud-vest, lorica squamata. 
4, Latura de sud-vest, lorica hamata. 
5. Columna, scena LXXVIII ; Plansa 2) 
6. Nobil dac purtând armură de zale, scena XXIV 
(apud Cichorius 1896-1900). 


1 alg. Răcătău de Jos, Bacău. Solzi de lorica squamata. ald bronz; elg fier (Foto D. Prisăcaru); 

2. Măgura Uroiului, Hunedoara. Solz de fier (Foto O. Crandell); 

3. Divici, Caraș-Severin. Solzi de armură (prelucrare digitală după Gumă et alii 1987); 

4-5. Șimleu Silvaniei, Sălaj. Solzi de bronz (Foto H. Pop); 

6. Poiana, Galaţi. Solz de bronz (Foto P. Ciobotaru); 

7. Sânsimion, Harghita. Posibil solz de bronz (prelucrare digitală după Beldiman 1989), fără scară; 
8 alb. Sesterti de bronz ne care anar cuirase de tin thorax [anud www.ancients info: 02.05.2016). 

Piesă incertă 


Distribuţia 
E: Piesă certă 


1, Popești, Giurgiu. Propunere de reconstituire MNIR; 
2. Popești, Giurgiu. Propunere reconstituire AI. Vulpe (prelucrare digitală după Vulpe1976); Plansa ) 
3. Popești, Giurgiu. Fragmentele coifului (Vulpe 1976); . 

4. Cugir. Alba. Reconstituire coifului propusă de |. H. Crișan (apud Popa 2011) cu obrăzarul real; 

5. Chirnogi, Călărași. Fragmente de tablă de bronz dintr-un posibil coif (prelucrare digitală după Șerbănescu 2006), fără scară; 

6. Zimnicea, Teleorman. Fragment de tablă de bronz, posibil coif (apud Alexandrescu 1980). 


1, Coifuri de pe soclul Columnei și de pe trofeele romane (Foto R. D' Amato); 

2. Coifuri ale învinșilor împodobesc trofeele romane la încheierea primului război dacic (LXXVIII). 

3, Războinici daci purtând coifuri (LXV; CLI); 

4. Columna Traiană (scena LXXV). Solii dacilor își aruncă armele la picioarele împăratului (a), 
între acestea se regăsește și un coif (b); apud Cichorius 1896-1900. 


Diferite tipuri de coifuri figurate pe soclul Columnei lui Traian (Foto R. D' Amato). 

Garnituri metalice perimetrale 


provenind de la scuturi. 


E: UmMbOo 


? 
PĂUPdOX PIE 


Distribuţia geografică a elementelor metalice 

Umbo-nes 


1. Plosca, Dolj (apud Berciu 1966); 
2. Corlate, Dolj (apud Nicolăescu-Plopșor 1945-1947); 
3. Tilișca, Sibiu (apud Lupu 1989, fără scară). 


1. Popești, Giurgiu. Umbo restaurat (Foto M. Amarie; MNIR); 

2. Lăceni. Teleorman. Umbo restaurat (Foto M. Amarie; MNIR); 

3. Cugir, Alba. Umbo restaurat; 

4. Gârla Mare, Mehedinţi. Fragment plăcuţă de bronz (Foto V. Sîrbu); 
5-6. Hunedoara, resturi de la un posibil scut (apud Sîrbu et alii 2007). 


1. Ogradena, Caraș-Severin (apud Spânu 2001-2002); 

2. Pecica, Arad (prelucrare digitală după Zirra 1971, fără scară); 

3. Bâtca Doamnei, Neamţ (apud Sanie 1981, fără scară); 

4. Oradea(?), Bihor (prelucrare digitală după Zirra 1971, fără scară); 
5. Căpâlna, Alba (apud Glodariu, Moga 1989); i 

6. Curtuiușeni, Bihor (prelucrare digitală după Zirra 1971, fără scară); 
7-8. Piatra Roșie,Hunedoara (apud Daicoviciu 1954, fără scară) 

9. Cornești, Gorj (apud Popescu 1963); 

10. Dobrosloveni, Olt (apud Nicolăescu-Plopşor 1945-1947 

1. Columna lui Traian. Scuturi dacice din scenele de luptă (apud Cichorius 1896-1900); 


2. Baza Columnei. Umbo-nes (Foto R. D'Amato); 
3. Țintă de fier ornamentată. Sarmizegetusa Regia (Foto MNIT); 


4. Baza Columnei. Scuturi capturate (Foto R. D'Amato). 

25.Răcătău 

1, Callatis, Constanţa, spadă (Foto R. Oltean); 

2. Cugir, Alba, spadă (Foto H. Ciugudean); 

3. Piatra Roșie, Hunedoara, spadă(Foto M. Amarie; MNIR); 

4. Orodel, Dolj, spadă(Foto M. Amarie; MNIR); 

5, Gruia, Mehedinţi, spadă (Foto M. Amarie; MNIR); scări diferite; 
6-10. Spade de tip celtic figurate pe baza Columnei (Foto R. D'Amato). 

1. Columna lui Traian. Nobil dac înarmat cu spadă (scena CX; apud Cichorius 1896-1900); 

2. Săliște (fostă Cioara), Alba. Placă argint (Foto A. Fulger); 

3, Columna lui Traian. Războinic dac înarmat cu spadă scurtă (scena XL, apud Cichorius 1896-1900); 

4. Statuetă de bronz romană, înfățișând un nobil dac sinucigându-se (posibil Decebal). 

La șold personajul are o spadă cu teacă decorată (apud Babelon, Blanchet 1895); 

5, Columna lui Traian. Războinici daci înarmaţi cu gladius (scena XXIV, apud Cichorius 1896-1900) Plansa E, 
6. Sarmizegetusa Regia. Spadă scurtă (Foto M. Amarie; MNIR); ) 

7. Costești-Cetăţuie, Hunedoara. Pârâul Gemenilor. Posibilă sabie scurtă (Foto R. Oltean, fără scară). 


1-4, Săbii de tip falx dacica, varianta Sarmizegetusa 
(Foto 2-3: M. Amarie; MNIR; foto 1; 4: MNIT. Scări diferite); 
5-6. Columna lui Traian. Falx dacica figurate pe soclu (Foto R. D'Amato). 


1. Războinici capillati, figuraţi pe Columna Traiană, mânuind săbii încovoiate scurte (Foto: MNIR); P] 3 5 
2. Săbii de tip falx dacica. a. Varianta Divici (Foto A. Berzovan); b. varianta Târgu Mureș (Foto; D. Cioată). AŞA 


Distribuţia geografică a pumnalelor curbe de tip s/ca 
în nordul peninsulei Balcanice 
(apud Sîrbu, Borangic 2016). 
Planşa 36 


1. Columna lui Traian. Sinuciderea lui Decebal (scena CXLV, apud Cichorius 1896-1900); Plansa 3] 
2. Bulbuc, Alba. Mâner elaborat de pumnal sica, fără scară; : 
3, Tipuri de pumnale sica: 
a. Tip A - Silivaș, Alba (Foto: P. Pupeză, MNIT); b. Tip B - Izvoru, Giurgiu (Foto: M. Amarie; MNIR); c. Tip C - Cetate, Dolj (Foto: M. Bâsceanu). 


1. Arheologie experimentală. Reconstituirea unei lănci (M. Barbu); 

2, Bulbuc, Alba. Vârf de lance îndoit ritualic; 

3, Hunedoara. Vârf de lance (apud Sîrbu et alii 2007); 

4-5. Columna lui Traian. Lănci figurate pe soclul monumentului (Foto: R. D'Amato); 

6. Piatra Roșie, Hunedoara. Pumnal drept (a. prelucrare digitală după Daicoviciu 1954, fără scară 
b. Reconstituire M. Barbu); 

7. Tilișca, Sibiu. Pumnal curb de tip D (Foto: G. Natea); 

8. Șimleu, Sălaj. Cuţit curb (Foto: H. Pop). 


1. Poiana, Galaţi. Diferite tipuri de săgeți (Foto: M. Amarie; MNIR; scări diferite); 

2, Divici. Caraș-Severin. Cosor (Foto: A. Berzovan); 

3, Popești, Giurgiu. Pafta de fier placată cu foaie de bronz (Foto: M. Amarie; MNIR) 
4, Sarmizegetusa Regia. Topor de fier (Foto: M. Amarie; MNIR, fără scară); 

5, Zimnicea, Teleorman. Cataramă (Foto: M. Amarie; MNIR; fără scară); 

6. Piatra Craivii, Alba. Verigi cu nodozități (apud Popa et alii 1965, scări diferite). 


1. Poiana, Galaţi. Pinteni; 
2. Poiana, Galaţi. Zăbală simplă; 
3, Zimnicea, Teleorman. Zăbală de tip grecesc; 
4. Orodel, Dolj. Zăbală de tip tracic; 
(Foto: M. Amarie; MNIR; scări diferite). 


Distribuţia geografică a pintenilor şi a zăbalelor de tip fracic 
în nordul Peninsulei Balcanice şi în amontele Dunării. 


F | Pinteni N Zăbale Planşa 4] 


1. Surcea, Covasna. Faleră de argint (Foto: M. Amarie; MNIR); 
2, Răcătău de Jos, Bacău. Fragment de kantharos (Foto: V. Sîrbu); 
3. Monede romane cu arme dacice (a. sestert; b. As; apud 
www.ancients.info; 02.02.2016); 

4-5. Lupu, Alba. Falere de argint (Foto: MNUAI); 
6. Sarmizegetusa Regia. Brățară plurispiralică de aur 

(Foto: M. Amarie; MNIR); 
7. Răcătău de Jos, Bacău. Tipar ceramic (Foto: V. Sîrbu); 
8. Sarmizegetusa Regia. Matriţă de bronz (Foto: MCDR); 
9, Draconi dacici figuraţi pe baza Columnei Traiane 

(apud Cichorius 1896-1900). 


Planșa 42 


1. Sărăcsău, Alba. Tezaur de argint (Foto: I. V. Ferencz, MCDR); 

2, Izvoru Frumos, Mehedinţi. Brățară de argint aurit (apud Spânu 2011); 

3. Căpâlna, Alba. Colier și cercei de aur (Foto: M. M. Ciută); 

4. Mala Kopanya, Ucraina Transcarpatică. Piese de aur (apud Kotigorsko 2009a); 
5, Cugir, Alba. Piesă, posibil fruntar de cal, din aur (Foto: MNUAI); 

6. Cândești, Vrancea. Fibulă zoomorfă de argint (Foto: A. E. Apostu); 

7. Inuri, Alba. Torques de argint (Foto: C. Plantos). 


1. Budureasca, Prahova. Draco incizat pe un fragment ceramic (Foto: V. Sîrbu); 
2. Cârlomănești, Buzău. Statuetă de lut reprezentând un lup (apud Catalog 2009); 
3, Columna Traiană, coif decorat cu grifon, figurat pe soclu (Foto: R. D'Amato); 

4. Blidaru. Hunedoara. Felină de argint (Foto: MCDR); 

5-6. Piatra Roșie. Discuri de fier, decorate (Foto: M. Amarie; MNIR). 


1. Răcătău de Jos, Bacău. Vas ceramic cu protomă sub forma unui berbec (Foto: D. Prisecaru); 

2. Mala Kopanya, Ucraina. Berbec, figurină de lut (apud Kotigorsko 2009a); 

3, Berbec de asediu. Columna Traiană (Foto: R. D'Amato); 

4. Corcova, Mehedinţi. Teacă de pumnal cu terminația în formă de cap de berbec (apud Sîrbu et alii 1999); 
5, Feţele Albe, Hunedoara. Ulcior pictat cu păsări schematizate (apud Daicoviciu et alii 1973); 

6. Surcea, Covasna. Faleră argint aurit cu grifon în relief (Foto: M. Amarie; MNIR); 

7. Piatra Craivii, Alba. Cataramă de bronz cu spinii În formă de capete de păsări acvatice (Foto: C. Plantos). 


e Ai: Cer va 


1. Sarmizegetusa Regia. Calotă de calcar cu un cap de pasăre în relief (Foto: MNIT); 
2, Piatra Craivii, Alba. Pandantiv sub forma unei păsări de bronz 


(prelucrare digitală (F. Roștariu) după Macrea et alii 1966); PL ANȘ A 10 


3. Lame de pumnale sica decorate cu ornamente zoomorfe și geometrice (apud Sîrbu, Borangic 2015a). 


1, Zona de geneză a fenomenului Padea - Panaghiurski Kolonii și localitățile eponime; 
2. Descoperiri Padea — Panaghiurski Kolonii din nordul Dunării. 
Planşa 47 

Image Landsaţ 


Cetăți, descoperiri monetare și tezaure din sud-estul Transilvaniei. 


1. Cetatea Zânelor, Covasna. Gropi de stâlpi de la un posibil 


sanctuar (Foto V. Crișan); 
2. Tezaurul de la Sâncrăieni, Covasna (apud Catalog 2009); Plansa 19 
3. Tezaurul de la Surcea, Covasna (apud Catalog 2009) ) 
4. Șeușa, Alba. Zăbală de tip tracic (Desen V. Sîrbu); 
5. Sarmizegetusa Regia. Calotă de calcar decorat cu cap de pasăre 
acvatică schematizat (Foto cetati-dacice.ro; 19.11.2016). 

1. Masivul Piatra Craivii, Alba. Vedere dinspre sud-est; 

2. Planul fortificaţiei dacice, a teraselor și a castrului medieval 
(apud Berciu et alii 1964); 

3. Piatra Craivii. Fragment din zidăria de piatră (apud Berciu et alii 1964); 

4. Bulla Regia, azi Jendouba, Tunisia. Opus Africanum (Foto C. Plantos); 

5. Piatra Craivii. Pumnal curb de tip sica (Foto C. Plantos); Plansa 5) 

6. Blocuri de calcar specifice zidăriei dacice încastrate în zidul bisericii din i 
satul Craiva veche. 


1. Cugir, Alba. Reconstituirea grafică a fortăreței (desen R. Oltean); 
2. Cugir, Dealul Cetăţii. Vedere panoramică dinspre est. 
3. Reconstituire ipotetică a echipamentului războinicului înmormântat 
în T.II (R. Oltean); 
4. Vas-fructieră din T. II; 
5. Fragment din spada de tip celtic cu teacă (T. II); 
(scări diferite). 


1. Aiud; 2. Aiudul de Sus; 3. Alba lulia; 4. Ampoiţa; 5. Ardeu. 6. Baia de Criş; 7. Băița; 9. Bejan; 
10. Benic; 11. Beriu; 12. Blandiana; 13. Bozeş; 14. Bucium; 15. Căptălan; 16. Cetea; 17. Cicău; 
18. Ciugud; 19. Ciumbrud; 20. Colţeşti; 21. Cozia; 22. Craiva; 23. Cricău; 24. Cucuiş; 25. Cugir; 
26. Decea; 27. Deva; 28. Dumitra; 29. Galaţi, 30. Galda de Jos; 31. Geoagiu; 32. Geoagiu de Sus; 
33. Gâmbaş; 34. Gârbova de Sus; 35. Hăpria; 36. lInuri; 37. Izvorul Ampoiului; 38. Jeledinţi; 39. 
Lancrăm; 40. Lopadea Veche; 41. Lunca Mureşului. 42. Măgura-Topliţa; 43. Mătăcine; 44. Mesentea; 
45. Meşcreac; 46. Miceşti; 47. Micoşlaca; 48. Mirăslău; 49. Moldoveneşti; 50. Nădăştie; 51. Noşlac; 
52. Oarda; 53. Ocna Mureş; 54. Oiejdea; 55. Orăştie; 56. Orăştioara de Sus; 57. Ormeniş; 58. Păgida; 
59. Pâclişa; 60. Petreni; 61. Petreşti; 62. Pianu de Jos; 63. Pianu de Sus; 64. Pişchinţi, 65. Plăieşţti; 
66. Poiana Aiudului; 67. Poşaga de Sus; 68. Rapoltu Mare; 69. Rădeşti; 70. Răhău; 71. Rimetea; 
72. Râmeţ; 73. Rengheţ; 74. Romoşel; 75. Roşia Montană; 76. Sălişte Ab.; 77. Sălişte Hd.; 78. Sărăcsău; 
79. Săsciori; 80. Sebeş; 81. Sibişel; 82. Sterjăriş; 83. Straja; 84. Stâna de Mureş; 85. Stremț; 86. Şard; 
87. Şeuşa; 88. Şibot; 89. Şoimuş; 90. Tărtăria; 91. Tăuţi; 92. Teiuş; 93. Teleac; 94. Turdaş; 95. Turmaş; 
96. Ţelna; 97. Uioara de Sus; 98. Vaidei; 99. Vărmaga; 100. Văleni; 101. Vălişoara; 102. Vinerea; 
103. Vințu de Jos; 104. Zlatna. 


Urme de locuire dacică pe cursul mijlociu al Mureşului şi în 
sud-estul Munţilor Apuseni (apud Gligor 2006). 

Valea Mureșului mijlociu 


Planșa 53 


1. Principalele descoperiri de monede dacice, elenistice și celtice; 
2. Principalele descoperiri de monedă romană; (apud Gligor 2006). 

Cetăți, morminte cu arme, cenotațuri, tezaure şi 
Mureşului Mijlociu, sectorul Ocna Mureşș-Șibot. 

1. Lupu, Alba. Tezaur de podoabe de argint (Foto MNUAI); 
2-3. Columna Traiană, femei purtând colane torsadate 
(scena XXXIX; Foto P. Cheptea); 
4. Bust de nobil. Museo Nacional del Prado, Madrid 
(Foto statuidedaci.ro; 11.16.2016); 
5. Columna Traiană. Tipuri somatice de capilati și pileati 
(apud Cichorius 1896-1900); 
6. Bust de comat. Musei vaticani, Roma (Foto statuidedaci.ro; 11. 


Reconstituiri de echipamente ale războinicilor de elită daci pe baza descoperirilor arheologice și a 
reliefurilor de pe Columna Traiană, realizate de către membrii asociaţiilor de reconstituiri istorice 
Terra Dacica Aeterna, Cluj-Napoca, Omnis Barbaria, Satu Mare și Legio Dacica, Alba lulia. 


1. Columna lui Traian, scena XXXI, taraboste cu dracon (Cichorius 1986-1900); 
2. Cugir, Alba. Situla de bronz din mormântul (T II) aristocratic (Foto: MNUAI); PL ANȘ A ȘI 
3, Reconstituire grafică a principalelor elemente ale autorității unui aristocrat războinic din epoca dacică 

(armament, calul, postura de cavaler, suita, steagul, cetatea, așezarea civilă, comunitatea). Desen R. Oltean; 
3, Cugir, Alba. Reconstituirea dispunerii inventarului funerar al mormântului princiar (T 11). Teleagă et alii 2014. 

1, Reconstituire cromatică a Columnei lui Traian (desen: R. Oltean) 


2. Reconstituirea momentului depunerii urnei lui Traian (desen: R. Oltean); PL ANȘ A 50 
3. Brățară de argint din tezaurul de la Cehei-Deluţ, Șimleu Silvaniei. 3,.. 8,3 cm 


(MJIA, Zalău, inv. C.C. 6/1986. foto: M. Amarie, MNIT). 


Toate civilizațiile antice au apărut din iniţiati- 
va unei elite războinice care s-a bazat funda- 
mental pe o forță de muncă dispensabilă. 
Civilizaţia geto-dacică, întinsă între domnia şi 
sinuciderea legendarului Charnabon, care 
stăpânea peste geți şi domnia şi sinuciderea lui 
Decebal, regele dacilor, nu a făcut excepţie. 

În spatele tuturor acestor lucruri se află 
oameni. Despre ei este vorba. 

